
Reţele de calculatoare 


EDIŢIA A PATRA 


Pentru Suzanne, Barbara, Marvin si în memoria lui Bram si a lui Sweetie n 


Alte titluri de mare succes ale lui Andrew S. Tanenbaum: 


Sisteme distribuite: principii şi paradigme 


Această nouă carte, scrisă împreună cu Maarten van Steen, prezintă atât principiile, cât si para- 
digmele sistemelor distribuite moderne. În prima parte sunt tratate în detaliu principiile de co- 
municare, procesele, numele, sincronizarea, consistenţa si replicarea, toleranța la erori și securi- 
tatea. În cea de-a doua parte se trece la prezentarea unor paradigme diferite folosite pentru 
crearea sistemelor distribuite, inclusiv sisteme bazate pe obiecte, sisteme distribuite de fișiere, 
sisteme bazate pe documente și sisteme bazate pe coordonare. Sunt discutate pe larg numeroa- 
se exemple. 


Sisteme de operare moderne, ediţia a doua 


Acest text de mare succes prezintă în detaliu principiile sistemelor de operare și le ilustrează cu 
ajutorul a numeroase exemple inspirate din lumea reală. După un prim capitol introductiv, ur- 
mătoarele cinci capitole tratează conceptele de bază: procese și fire de execuție, situații de bloca- 
re, gestiunea memoriei, operaţii de intrare/ieșire. Următoarele șase capitole tratează noțiuni mai 
avansate, incluzând sisteme multimedia, sisteme multiprocesor, securitate. La sfârșitul cărții sunt 
prezentate două studii de caz detaliate: UNIX/Linux și Windows 2000. 


Organizarea structurată a calculatoarelor, ediţia a patra 


Această carte clasică, citită în lumea întreagă și ajunsă acum la cea de-a patra ediţie, furnizează 
introducerea ideală în studiul arhitecturii calculatoarelor. Subiectul este prezentat într-o manieră 
ușor de înţeles începând cu prezentarea conceptelor de bază. Există un capitol dedicat începăto- 
rilor care prezintă logica digitală, urmat de capitole în care sunt prezentate microarhitectura, se- 
tul de instrucțiuni de la nivelul arhitecturii, sistemele de operare, limbajul de asamblare și 
arhitecturile paralele de calculatoare. 


Sisteme de operare: proiectare şi implementare, ediţia a doua 


Acest text despre sisteme de operare, scris împreună cu Albert S. Woodhull, este singura carte ce 
acoperă atât principiile sistemelor de operare cât și aplicațiile acestora la un sistem real. Sunt tra- 
tate în detaliu toate subiectele tradiționale legate de sistemele de operare. În plus, principiile 
sunt ilustrate cu grijă de MINIX, un sistem de operare gratuit, de tip UNIX, pentru calculatoare 
personale. Fiecare carte conține un CD-ROM care conţine sistemul MINIX complet (cod binar 
și sursă). Codul sursă este prezentat într-o anexă a cărții și este explicat în detaliu în text. 

PREFAŢĂ 


Această carte este acum la a patra ediţie. Fiecare ediție a corespuns unei etape diferite în modul 
de utilizare a rețelelor de calculatoare. Când a apărut prima ediţie, in 1980, rețelele erau o curiozita- 
te academică. În 1988, când a apărut a doua ediţie, reţelele erau folosite de universități si de marile 
firme. Când a apărut a treia ediție în 1996, rețelele de calculatoare, în special Internet-ul, au devenit 
o realitate zilnică pentru milioane de oameni. Noutatea celei de a patra ediţii o reprezintă evoluţia 
rapidă a reţelelor fără fir, în numeroase forme. 

Imaginea reţelelor de calculatoare s-a modificat radical de la ediția a treia. În anii 90 a existat o 
varietate de reţele de tip LAN și WAN, împreună cu stivele de protocoale aferente. În anul 2003, 
singura rețea de tip LAN larg utilizată ce utilizează mediul ghidat de transmisie este Ethernet si 
practic toate rețelele WAN existente sunt conectate la Internet. În consecință, o importantă cantita- 
te de informaţie referitoare la rețelele mai vechi a fost înlăturată. 

Oricum, noile realizări în domeniu sunt și ele consistente. Cel mai important progres l-au înregis- 
trat comunicațiile fără fir, inclusiv 802.11, buclele locale de telefonie fără fir, a doua și a treia genera- 
tie de rețele celulare (2G si 3G), Bluetooth, WAP, i-mode si altele. În consecință, a fost adăugată o 
importantă cantitate de informație despre rețelele fără fir. Un alt subiect important de actualitate 
este securitatea în rețele, pentru care a fost adăugat în carte un capitol separat. 

Desi cap. 1 are aceeași funcţie introductivă pe care o avea și în ediţia a treia, cuprinsul a fost 
revizuit și actualizat. De exemplu, sunt prezentate introduceri despre Internet, Ethernet, reţele 
LAN fără fir, împreună cu istoricul și originile acestora. Sunt tratate pe scurt și reţelele pentru 
utilizatori casnici. 

Cap. 2 a fost restructurat într-o oarecare măsură. După o scurtă introducere în principiile 
comunicaţiilor de date, există trei secțiuni majore despre transmisii (prin medii ghidate, medii 
fără fir și sateliți) urmate de încă trei secțiuni cu studii de caz (reţele comutate de telefonie 
publică, reţele de telefonie mobilă și reţele de televiziune prin cablu). Printre noile subiecte 
expuse în acest capitol se numără ADSL, comunicația fără fir în bandă largă, reţele metropoli- 
tane fără fir, accesul Internet prin cablu și DOCSIS. 

Cap. 3 s-a ocupat dintotdeauna cu principiile fundamentale ale protocoalelor punct-la-punct. 
Ideile expuse aici au rămas în vigoare timp de decenii. Ca urmare succesiunea detaliată de exemple 
de protocoale prezentate în acest capitol a rămas practic neschimbată de la a treia ediție. 

Din contră, în zona subnivelului MAC a existat o activitate intensă în ultimii ani, așa că 
s-au produs multe schimbări în cap. 4. Secțiunea dedicată Ethernet-ului a fost extinsă pen- 
tru a include și Gigabit Ethernet. S-au introdus secțiuni complet noi despre LAN-uri fără 
fir, comunicaţie fără fir în bandă largă, Bluetooth și comutare la nivel de legătură de date, 
inclusiv MPLS. 

Cap. 5 a fost de asemenea actualizat: au fost înlăturate toate materialele referitoare la 
ATM și au fost adăugate materiale suplimentare despre Internet. Un alt subiect important 
este calitatea serviciilor, cuprinzând expuneri despre servicii integrate și servicii diferenţiate. 
Sunt prezente în acest capitol și rețelele fara fir, împreună cu o discuţie despre rutarea în rete- 
le ad-hoc. Alte aspecte noi includ NAT și rețelele de la egal la egal (peer-to-peer). 

Cap. 6 tratează în continuare nivelul transport, dar și aici au avut loc unele schimbări. Prin- 
tre acestea se numără un exemplu de programare a soclurilor (sockets). Sunt prezentate și co- 
mentate două programe de câte o pagină scrise în limbajul C. Aceste programe, disponibile și 
pe situl Web al cărții, pot fi compilate și rulate. Împreună ele furnizează o aplicaţie de server de 
fișiere sau server de Web, pentru experimentare. Alte subiecte noi includ apelul procedurilor la dis- 
tanta, RTP și tranzactii/T'CP. 

Cap. 7, relativ la nivelul aplicatie, a fost mai clar orientat. Dupa o scurta introducere in 
DNS, restul capitolului tratează trei aspecte: posta electronică, Web si multimedia. Fiecare 
dintre acestea este tratată foarte detaliat. Discutia despre modul de funcţionare a Web-ului se 
întinde acum pe mai mult de 60 de pagini, acoperind multe subiecte, printre care pagini Web 
statice și dinamice, HTTP, scripturi CGI, reţele cu livrare bazată pe conţinut, cookies si păs- 
trarea temporară în memoria ascunsă (cache) a Web-ului. Sunt prezente și materiale despre 
modul de scriere a paginilor Web moderne, cu scurte introduceri în XML, XSL, XHTML, 
PHP și altele, toate însoțite de exemple funcționale. Este menţionat și accesul Web fără fir, cu 
accent asupra i-mode și WAP. Secţiunea de multimedia cuprinde acum MP3, fluxuri audio, 
radio prin Internet și transmisii de voce peste IP. 

Securitatea reţelelor a devenit azi atât de importantă încât i s-a acordat un nou capitol în- 
sumând peste 100 de pagini. Sunt prezentate atât principii de securitate (algoritmi simetrici si 
algoritmi cu chei publice, semnături digitale și certificate X.509) cât și aplicaţii ale acestor 
principii (autentificare, securitatea poștei electronice și securitatea Web). Acest capitol este 

atat intins ca arie de acoperire (de la criptografie cuantica pana la cenzura guvernamentala) 
cat si bogat in detalii (de exemplu modul de funcţionare al algoritmului SHA-1). 

Cap. 9, conţine o listă complet nouă de recomandări bibliografice, cât și o bibliografie cu- 
prinzătoare de peste 350 de titluri. Peste 200 dintre aceste lucrări sunt scrise după anul 2000. 

Cărţile despre computere contin foarte multe acronime. Nici cartea de fata nu face excep- 
tie. După ce ati terminat de citit această carte, următorii termeni ar trebui să însemne ceva 
pentru dumneavoastră: ADSL, AES, AMPS, AODV, ARP, ATM, BGP, CDMA, CDN, CGI, 
CIDR, DCF, DES, DHCP, DMCA, FDM, FHSS, GPRS, GSM, HDLC, HFC, HTML, HTTP, 
ICMP, IMAP, ISP, ITU, LAN, LMDS, MAC, MACA, MIME, MPEG, MPLS, MTU, NAP, 
NAT, NSA, NTSC, OFDM, OSPF, PCF, PCM, PGP, PHP, PKI, POTS, PPP, PSTN, QAM, 
QPSK, RED, RFC, RSA, RSVP, RTP, SSL, TCP, TDM, UDP, URL, UTP, VLAN, VPN, 
VSAT, WAN, WAP, WDMA, WEP, WWW si XML. Dar nu va ingrijorati. Ficare din acesti 
termeni va fi cu atentie explicat inainte de a fi utilizat. Pentru a-i ajuta pe instructorii care do- 
resc sa folosească această carte ca suport de curs, autorul a pregătit o varietate de materiale 
auxiliare, printre care: 


Un manual cu solutiile problemelor. 

Fisiere continand toate figurile in diferite formate 

Un simulator (scris in C) pentru exemplele de protocoale din Cap. 3. 

O pagina de web cu link-uri catre indrumare practice, organizatii, intrebari frecvente, etc 


Manualul cu solutii este disponibil la Prentice Hall (dar numai pentru instructori, nu si pentru stu- 
denti). Toate celelalte materiale pot fi gasite pe situl cartii, la adresa: 


http://www. prenhall.com/tanenbaum 


De acolo, faceti click pe coperta cartii. 

Multe persoane m-au ajutat în timpul lucrului la a patra ediţie. As dori in mod deosebit să mul- 
tumesc următoarelor persoane: Ross Anderson, Elizabeth Belding-Royer, Steve Bellovin, 
Chatschick Bisdikian, Kees Bot, Scott Bradner, Jennifer Bray, Pat Cain, Ed Felten, Warwick Ford, 
Kevin Fu, Ron Fulle, Jim Geier, Mario Gerla, Natalie Giroux, Steve Hanna, Jeff Hayes, Amir 
Herzberg, Philip Homburg, Philipp Hoschka, David Green, Bart Jacobs, Frans Kaashoek, Steve 
Kent, Roger Kermode, Robert Kinicki, Shay Kutten, Rob Lanphier, Marcus Leech, Tom Maufer, 
Brent Miller, Shivakant Mishra, Thomas Nadeau, Shlomo Ovadia, Kaveh Pahlavan, Radia Perlman, 
Guillaume Pierre, Wayne Pleasant, Patrick Powell, Thomas Robertazzi, Medy Sanadidi, Christian 
Schmutzer, Henning Schulzrinne, Paul Sevinc, Mihail Sichitiu, Bernard Sklar, Ed Skoudis, Bob 
Strader, George Swallow, George Thiruvathukal, Peter Tomsu, Patrick Verkaik, Dave Vittali, 
Spyros Voulgaris, Jan-Mark Wams, Ruediger Weis, Bert Wijnen, Joseph Wilkes, Leendert van 
Doorn si Maarten van Steen. 

Multumiri speciale sunt adresate lui Trudy Levine care a demonstrat ca bunicile pot face o trea- 
ba excelenta recapituland materialul tehnic. Shivakant Mishra s-a gandit la multe dintre problemele 

dificile de la sfârșitul capitolelor. Andy Dornan mi-a recomandat lecturi suplimentare pentru Cap. 9. 
Jan Looyen a furnizat echipamente hardware indispensabile într-un moment critic. Dr. F de Nies s-a 
dovedit un expert în materie de ”cut-and-paste” atunci când a fost necesar. Editorul meu de la 
Prentice Hall, Mary Franz m-a aprovizionat cu mai multe materiale pentru citit decât consumasem 
în precedentii 7 ani și m-a ajutat în numeroase alte situaţii. 

În sfârșit, am ajuns la persoanele cele mai importante: Suzanne, Barbara și Marvin. Suzannei 
pentru dragoste, răbdare și prânzurile din excursiile la iarbă verde. Barbarei și lui Marvin pentru că 
au fost veseli și amuzanti în permanenţă (mai putin atunci cand se plângeau de îngrozitoarele manu- 
ale pentru colegiu, fapt ce m-a făcut să fiu mai cu picioarele pe pământ). Vă mulțumesc. 


ANDREW S. TANENBAUM 


INTRODUCERE 


Fiecare din ultimele trei secole a fost dominat de o anumită tehnologie. Secolul al XVIII-lea a 
fost secolul marilor sisteme mecanice care au însoţit Revoluţia Industrială. Secolul al XIX-lea a fost 
epoca mașinilor cu aburi. În secolul XX, tehnologia cheie este legată de colectarea, prelucrarea și 
distribuirea informaţiei. Printre alte realizări, am asistat la instalarea reţelelor telefonice mondiale, la 
invenția radioului și a televiziunii, la nașterea și creșterea nemaivăzută a industriei de calculatoare și 
la lansarea sateliților de comunicaţii. 

Datorită progresului tehnologic rapid, aceste domenii converg în ritm alert, iar diferențele între 
colectarea, transportul, stocarea și prelucrarea informaţiei dispar pe zi ce trece. Organizaţii cu sute 
de birouri răspândite pe o arie geografică largă se așteaptă să poată examina în mod curent printr-o 
simplă apăsare de buton chiar și echipamentele lor cele mai îndepărtate. Pe măsură ce posibilităţile 
noastre de a colecta, prelucra și distribui informaţia cresc tot mai mult, cererea pentru o prelucrarea 
și mai sofisticată a informaţiei crește și mai rapid. 

Deși industria de calculatoare este încă tânără în comparaţie cu alte industrii (de exemplu, con- 
structia de automobile și transportul aerian), domeniul calculatoarelor a cunoscut un progres spec- 
taculos într-un timp scurt. În primele decenii de existență sistemele de calcul erau foarte centralizate, 
de obicei în interiorul unei singure încăperi. Adesea, această încăpere avea pereți de sticlă prin care 
vizitatorii se puteau holba la marea minune electronică dinăuntru. O companie de mărime mijlocie 
sau o universitate ar fi putut avea unul sau două calculatoare, în timp ce instituțiile mari aveau cel 
mult câteva zeci. Ideea că, în mai puţin de 20 de ani, calculatoare la fel de puternice, mai mici decât 
un timbru poștal, vor fi produse pe scară largă în milioane de exemplare părea desprinsă dintr-un 
scenariu stiintifico-fantastic. 

Întrepătrunderea dintre domeniul calculatoarelor și cel al comunicațiilor a avut o influență pro- 
fundă asupra modului în care sunt organizate sistemele de calcul. Conceptul de „centru de calcul” - 

în accepțiunea sa de încăpere unde există un calculator mare la care utilizatorii vin să-și ruleze pro- 
gramele - este total depășit. Vechiul model al unui singur calculator care servește rezolvării proble- 
melor de calcul ale organizaţiei a fost înlocuit de un model în care munca este făcută de un număr 
mare de calculatoare separate, dar interconectate. Aceste sisteme se numesc reţele de calculatoare. 
Proiectarea si organizarea acestor reţele reprezintă subiectul acestei cărți. 

Pe parcursul cărţii vom folosi termenul „reţea de calculatoare” pentru a desemna o colecţie de 
calculatoare autonome interconectate folosind o singură tehnologie. Se spune despre două calcula- 
toare că sunt interconectate dacă sunt capabile să schimbe informaţie între ele. Conectarea nu se 
face neapărat printr-un cablu de cupru; pot fi folosite in acest scop fibra optică, radiații infrarosii, 
microunde sau sateliți de comunicații. Rețelele pot fi de dimensiuni, tipuri si forme diferite, așa cum 
vom vedea ceva mai târziu. Deși poate să pară straniu, nici Internet-ul și nici World Wide Web-ul 
(reţea de întindere mondială) nu sunt rețele de calculatoare. Daca parcurgeti cartea până la sfârșit 
va fi clar și de ce. Răspunsul simplist este următorul: Internet-ul nu este o singură reţea, ci o rețea de 
reţele, iar WWW este un sistem distribuit care funcționează peste nivelul Internet-ului. 

În literatura de specialitate, se face deseori confuzie între o rețea de calculatoare și un sistem dis- 
tribuit. Deosebirea esenţială este aceea că într-un sistem distribuit, o colecţie de calculatoare inde- 
pendente este percepută de utilizatorii ei ca un sistem coerent unic. De obicei, el are un model sau o 
unică paradigmă care îl reprezintă pentru utilizatori. Adesea, un modul software aflat pe nivelul su- 
perior al sistemului de operare (numit middleware) este responsabil pentru implementarea acestui 
model. Un bun exemplu de sistem distribuit arhicunoscut este chiar World Wide Web, în care totul 
ia în cele din urmă forma unui document (pagina Web). 

Într-o reţea de calculatoare, coerenta, modelul si programele sunt absente. Utilizatorii au în fata 
lor mașini locale, fără nici o intenţie de a face aceste staţii să arate si să se comporte într-adevăr ca 
un sistem unic coerent. Dacă însă mașinile se deosebesc prin structurile hardware sau chiar prin sis- 
temul de operare, acest amănunt este vizibil pentru utilizatori. Dacă un utilizator dorește să ruleze 
un program, el trebuie să se înregistreze pe mașina respectivă și să lucreze acolo. 

De fapt, un sistem distribuit este un sistem de programe construit peste o rețea. Programele asigură 
reţelei un grad mare de coeziune și transparență. De aceea, diferența majoră între o reţea și un sistem 
distribuit nu apare la nivel de echipamente, ci de programe (în special la nivelul sistemului de operare). 

Nu mai putin adevărat este faptul că între cele două subiecte există o suprapunere considerabi- 
1a. De exemplu, atât sistemele distribuite cât și reţelele de calculatoare au nevoie să transfere fisie- 
re. Diferenţa se referă la cine invocă transferul: sistemul sau utilizatorul. Desi această carte are in 
vedere în primul rând rețelele, multe din subiectele abordate sunt importante și în sistemele distri- 
buite. Pentru mai multe informaţii despre sistemele distribuite, a se vedea (Tanenbaum și Van 
Steen, 2002). 


1.1 UTILIZĂRILE REŢELELOR DE CALCULA- 
TOARE 


Inainte de examinarea în detaliu a problemelor tehnice, merită să arătăm de ce sunt oamenii in- 
teresati de reţelele de calculatoare și la ce pot fi ele folosite. Până la urmă, dacă nimeni nu ar fi inte- 

resat de reţele de calculatoare, puţine reţele ar fi construite. Vom începe cu utilizările tradiţionale in 
cadrul companiilor și pentru utilizatorii individuali, apoi ne vom deplasa spre dezvoltările recente 
privind utilizatorii mobili și rețelele domestice. 


1.1.1 Aplicații comerciale 


Multe companii au un număr semnificativ de calculatoare. De exemplu, o companie poate folosi 
calculatoare pentru monitorizarea producției, pentru urmărirea evoluţiei stocurilor, pentru calcula- 
rea statelor de plată. La început, fiecare din aceste calculatoare putea lucra izolat de celelalte, dar, la 
un moment dat, managerii au decis să le conecteze între ele pentru a putea extrage și corela infor- 
matii despre întreaga firmă. 

În termeni mai generali, subiectul se referă la împărţirea resurselor, iar scopul este de a face toate 
programele, echipamentele si în special datele disponibile pentru oricine din rețea, indiferent de loca- 
lizarea fizică a resursei și a utilizatorului. Un exemplu uzual și larg răspândit este existența unui grup 
de utilizatori care folosesc o imprimantă comună. Nici unul dintre utilizatori nu are nevoie de propria 
imprimantă, iar o imprimantă performantă de volum mare, legată în rețea este, de cele mai multe ori, 
mai ieftină, mai rapidă și mai ușor de întreținut decât o colecție de imprimante individuale. 

Cu toate acestea, probabil chiar mai importantă decât partajarea resurselor fizice, cum sunt im- 
primantele, scannerele, dispozitivele de inscripționat CD-uri, este partajarea informației. Orice com- 
panie mare sau medie, dar și multe dintre companiile mici sunt total dependente de informaţia pre- 
lucrată de calculatoare. Cele mai multe companii tin înregistrările clienţilor, inventarele, evidența 
conturilor de încasări, rapoartele financiare, informaţiile despre taxe și încă multe altele numai cu 
ajutorul calculatorului. Dacă toate calculatoarele sale se defectează, o bancă nu mai poate funcționa 
mai mult de 5 minute. O fabrica modernă, cu o linie de asamblare condusă de calculator nu ar putea 
continua lucrul nici măcar atât. Chiar și o mică agenţie de turism sau un birou de avocatură cu trei 
angajaţi sunt, în acest moment, dependente în mare măsură de rețelele de calculatoare, care le per- 
mit angajaţilor accesul instantaneu la informaţii relevante și la documente. 

Pentru companiile mai mici, toate calculatoarele sunt cel mai probabil amplasate într-un singur 
birou sau poate într-o singură clădire, în timp ce pentru companiile mai mari calculatoarele și anga- 
jatii pot fi răspândiţi într-o mulțime de birouri și fabrici din diferite tari. Cu toate acestea, un agent 
de vânzări din New York poate avea uneori nevoie de acces la o bază de date cu inventarul produse- 
lor aflată în Singapore. Cu alte cuvinte, numai faptul ca un utilizator se află la 15.000 km de datele 
de care are nevoie nu îl poate împiedica să-și folosească datele ca și când ele ar fi locale. Pe scurt, 
scopul poate fi definit ca o încercare de a termina cu „tirania geografiei”. 

În termenii cei mai simpli se poate imagina sistemul informaţional al unei companii ca fiind alcă- 
tuit din una sau mai multe baze de date și un număr de angajaţi care au nevoie de acces de la distan- 
ta. În acest model, datele sunt memorate în calculatoare performante, numite servere (servers). 
Adesea, acestea sunt plasate și întreținute centralizat de un administrator de sistem. Din contră, an- 
gajatii au masini mai simple, numite clienți (clients), plasate pe birourile lor, prin intermediul cărora 
accesează datele aflate la distanță pentru a le include, de exemplu, în foile de calcul pe care le con- 
struiesc. (Uneori ne vom referi la operatorul care folosește o mașină client cu numele de „client”, 
dar va fi clar din context dacă referirea este la mașină sau la utilizatorul ei). Mașinile server si client 
sunt conectate în reţea, așa cum este ilustrat în fig. 1-1. De notat că am reprezentat rețeaua ca un 
simplu oval, fără nici un alt detaliu. Vom mai folosi această formă pentru a reprezenta o rețea în 
mod abstract. Atunci când sunt necesare mai multe detalii, ele vor fi furnizate. 


4 INTRODUCERE CAP. 1 





Fig. 1-1. O retea cu doi clienti si un server. 


Această structură reprezintă modelul client-server. Este folosit frecvent și reprezintă baza pe care 
lucrează multe reţele. Este aplicabil atunci când clientul și serverul se află în aceeași clădire (de exem- 
plu, dacă ambele aparțin aceleiași companii), dar și atunci când între ele este o distanță mai mare. De 
exemplu, atunci când o persoană aflată acasă face un acces la o pagină Web, este folosit același mo- 
del, în care serverul Web aflat la distanţă are rol de server, iar calculatorul personal al utilizatorului 
are rol de client. În cele mai multe situaţii, un server poate lucra cu un număr mare de clienți. 

Dacă privim mai în detaliu modelul client-server, constatăm că sunt implicate două procese, unul 
aflat pe mașina client și unul aflat pe mașina server. Comunicatia ia forma transmiterii prin reţea a 
unui mesaj de la procesul client către procesul server. În continuare, procesul client va aștepta un 
mesaj de răspuns. Atunci când procesul server primește cererea, execută acţiunea solicitată sau cau- 
tă datele cerute și transmite un răspuns. Aceste mesaje sunt prezentate în fig. 1-2. 


Maşina Clientului Maşina Serverului 


Cerere PS 
tii P| 


EE 
Proces Client Proces Server 
Fig. 1-2. Modelul client-server implică cereri și răspunsuri. 





Răspuns 


Un al doilea scop al construirii unei reţele de calculatoare este mai mult legat de oameni decât 
de informaţie sau chiar calculatoare. O rețea de calculatoare poate constitui un puternic mediu de 
comunicare între angajaţi. Aproape orice companie care are două sau mai multe calculatoare are 
acum poștă electronică (e-mail), pe care angajaţii o folosesc intens pentru comunicațiile zilnice. De 
fapt, una dintre neplăcerile discutate intens între angajaţi este multitudinea de mesaje, în mare parte 
lipsite de sens, cu care trebuie să se confrunte zilnic pentru că șefii au descoperit că pot trimite ace- 
lași mesaj (de cele mai multe ori chiar fără conținut) tuturor subordonatilor, prin apăsarea unui sin- 
gur buton. 

Dar poșta electronică nu este singura formă de comunicaţie îmbunătăţită care a fost făcută posi- 
bilă de reţelele de calculatoare. Cu o reţea, este ușor pentru doi oameni care lucrează la mare dis- 
tanta unul de altul să scrie un raport împreună. Când unul dintre ei face o modificare asupra unui 
document din rețea, ceilalți vor putea vedea modificarea imediat, în loc să aștepte o scrisoare timp 
de mai multe zile. O astfel de accelerare face din cooperarea în cadrul grupurilor de oameni aflați la 
distanță o simplă comunicare, fapt imposibil cu ceva timp în urmă. 

O altă formă de comunicare asistată de calculator o reprezintă videoconferintele. Folosind aceas- 
tă tehnologie, angajaţii din locuri aflate la distanță pot tine o întrunire, pot să se vadă și să se audă 
între ei, si pot scrie chiar pe o tablă virtuală partajată. Videoconferinta este o modalitate eficientă de 
eliminare a costurilor și timpului pierdute anterior pentru a călători. Se spune uneori că între comu- 
nicare și transport este o competiţie și că activitatea care câștigă o face pe cealaltă să pară depășită. 

Un al treilea scop pentru tot mai multe companii este realizarea electronică a comerțului cu alte 
companii, în special cu furnizorii și clienţii. De exemplu, producătorii de automobile, avioane sau 
calculatoare, printre alţii, cumpără subansamble de la diverși furnizori și apoi le asamblează. Folo- 
sind rețelele de calculatoare, producătorii pot plasa comenzile electronic, după cum este nevoie. 
Posibilitatea de a plasa comenzi în timp real (dacă este nevoie) reduce necesitatea stocurilor mari și 
sporește eficienţa. 

Un al patrulea scop care devine din ce în ce mai important este realizarea de tranzacții cu con- 
sumatorii prin Internet. Companiile aeriene, librăriile și magazinele de muzică au descoperit că mul- 
tor consumatori le place comoditatea de a-și face cumpărăturile de acasă. În consecință, multe com- 
panii oferă on-line cataloage cu bunurile și serviciile disponibile și chiar primesc comenzi on-line. 
Este de așteptat ca acest sector să se dezvolte rapid în continuare. El este numit comerţ electronic (e- 
commerce, electronic commerce). 


1.1.2 Aplicaţii domestice 


În 1977 Ken Olsen era preşedinte al Digital Equipment Corporation, care era pe vremea aceea a 
doua companie în lume în vânzarea de calculatoare (după IBM). Atunci când a fost întrebat de ce 
Digital nu se implică mai mult în piața calculatoarelor personale, el a răspuns: „Nu există nici un 
motiv ca fiecare individ să aibă un calculator acasă.” Istoria a arătat că răspunsul a fost greșit, iar 
Digital nu mai există. De ce cumpără oamenii calculatoare pentru a le folosi acasă? La început, pen- 
tru prelucrarea de texte și pentru jocuri, dar în ultimii ani această imagine s-a schimbat radical. Pro- 
babil că în acest moment cel mai important motiv este accesul la Internet. Unele dintre cele mai po- 
pulare utilizări ale Internet-ului pentru utilizatorii casnici sunt următoarele: 


1. Accesul la informatie de la distanță. 
2. Comunicatiile interpersonale. 

3. Divertismentul interactiv 

4. Comerţul electronic 


Accesul informaţiei la distanță ia forme multiple. Poate fi navigarea pe Web pentru informaţii 
sau doar pentru distracție. Categoriile de informații disponibile includ artele, afacerile, gastronomia, 
guvernarea, sănătatea, istoria, preocupările din timpul liber, modalităţile de recreere, știința, sportu- 
rile, călătoriile, și multe altele. Distracţia este de prea multe feluri ca să poată fi menţionate, plus 
câteva care e mai bine să rămână nementionate. 

Multe ziare sunt acum disponibile on-line si pot fi personalizate. De exemplu, este uneori posibil 
să spui unui ziar ca dorești să obţii totul despre politicienii corupți, despre marile incendii, despre 
scandalurile în care sunt implicate celebrităţile și despre epidemii, dar nu despre fotbal. Uneori este 
chiar posibil să vă aduceţi articolele selectate pe discul local, în timp ce dormiti, sau să le tipariti îna- 
inte de micul dejun. Și cum această tendință continua să se dezvolte, va cauza o creștere importantă 
a ratei șomajului printre băieții de 12 ani care distribuie ziare, dar redactiilor ziarelor le place aceasta 
variantă, pentru că distribuţia a fost întotdeauna cea mai slabă verigă din întregul lant de producție. 

Pasul următor după ziare (împreună cu revistele și jurnalele științifice) este biblioteca digitală on- 
line. Multe organizaţii profesionale, cum sunt ACM (www.acm.org) și IEEE Computer Society 
(www.computer.org) au deja disponibile on-line multe dintre jurnale și prezentări de la conferințe. 
Alte grupuri urmează rapid această tendinţă. În funcţie de costul, dimensiunile și greutatea unui 
calculator portabil, cărțile tipărite vor deveni desuete. Scepticii ar trebui să fie atenți la efectul pe 
care l-a avut tiparul asupra manuscriselor medievale iluministe. 

Toate aceste aplicaţii presupun interacțiuni între o persoană și o bază de date aflată la distanță. 
O a doua categorie largă de utilizări ale rețelei este comunicarea între persoane - este vorba în pri- 
mul rând de replica secolului XXI la telefonul din secolul al XIX-lea. Poșta electronică, sau e-mail- 
ul, este deja folosită zi de zi de milioane de oameni din toată lumea și gradul de utilizare este în con- 
tinuă creștere. Conţine deja, în mod curent, pe lângă text și poze, secvenţe audio și video. În schimb, 
va dura ceva mai mult până când se va pune la punct înglobarea mirosului în mesaje. 

Orice adolescent este dependent de mesageria instantanee (instant messaging). Această facilita- 
te, derivată din programul UNIX talk (ro: vorbește) folosit încă din anii 1970, le permite celor doi 
care doresc să comunice să-și trimită mesaje unul altuia în timp real. O versiune multipersonală a 
acestei idei este chat-room-ul (ro: camera de discuţii) în care o persoană dintr-un grup poate trimite 
mesaje către întregul grup. 

Grupurile de știri de pe tot globul, cu discuții privind orice subiect imaginabil, fac deja parte din 
realitatea cotidiană a unei anumite categorii de persoane, iar acest fenomen va crește până la di- 
mensiunile întregii omeniri. Discuţiile, în care o persoană trimite un mesaj și toţi ceilalți abonaţi ai 
grupului de interes pot să-l citească, se derulează în toate stilurile posibile, putând fi la fel de bine 
extrem de amuzante sau de patimase. Spre deosebire de camerele de discuţii (chatroom-uri), grupu- 
rile de interese nu sunt în timp real și mesajele sunt salvate astfel încât atunci când cineva se întoarce 
din vacanță, toate mesajele care au fost primite între timp așteaptă cuminţi să fie citite. 

Un alt tip de comunicaţie interpersonală se numește adesea comunicație de la egal-la-egal (peer- 
to-peer), pentru a o distinge de modelul client-server (Parameswaran et al., 2001). În această formă, 
persoanele independente care formează un grup oarecare comunică în cadrul grupului, după cum se 
vede în fig. 1-3. Fiecare persoana poate, în principiu, să comunice cu una sau mai multe persoane; nu 
există o departajare clară între clienți și servere. 

Comunicatiile de la egal-la-egal au explodat în jurul anului 2000 cu un serviciu numit Napster, 
care la apogeu avea peste 50 de milioane de fani ai muzicii care schimbau între ei melodii. A fost 
probabil cea mai mare înfrângere a drepturilor de autor din toată istoria lor (Lam și Tan, 2001; și 
Macedonia, 2000). Ideea era destul de simplă. Membrii înregistrau muzica pe care o aveau pe discu- 
rile locale într-o bază de date centrală întreţinută de serverul Napster. Dacă un membru dorea o 
melodie, verifica baza de date ca să vadă cine o are și se ducea direct la sursă pentru a o lua. Și pen- 
tru că Napster nu ţinea nici un fel de muzică pe mașinile proprii, Napster a argumentat că nu a încăl- 
cat drepturile de autor ale nimănui. Dar tribunalul nu a fost de acord și a închis sistemul. 

Fig. 1-3. Într-un sistem de la egal la egal nu sunt clienţi și servere fixe. 


Oricum, următoarea generație de sisteme de la egal-la-egal elimină baza de date centrală deoa- 
rece fiecare utilizator își va întreţine propria bază locală și va oferi o listă de alti utilizatori membri ai 
sistemului aflați în apropiere. Un nou utilizator va putea atunci să viziteze fiecare membru și să vadă 
ce anume are acesta si care este lista de utilizatori aflați în apropierea sa. Acest proces de căutare 
poate fi repetat la infinit pentru a crea o bază de date de dimensiune mare cu ceea ce se regăsește în 
sistem. Este o activitate care ar deveni tracasantă pentru utilizatori, dar pentru care calculatoarele 
sunt excelente. 

Există de asemenea și aplicaţii legale pentru comunicațiile de la egal-la-egal. De exemplu, fanii 
partajează muzica neprotejată de drepturile de autor sau noile extrase de melodii pe care formațiile 
muzicale le oferă în scop publicitar, familiile partajează poze, filme și informații genealogice, iar ado- 
lescentii joacă on-line jocuri cu mai multi participanţi. De fapt, una dintre cele mai populare aplicații 
ale Internet-ului, poșta electronică, este în mod implicit de la egal-la-egal. Este de așteptat ca această 
formă de comunicaţie să crească semnificativ în viitor. 

Criminalitatea electronică nu este limitată la încălcarea drepturilor de autor. O altă zonă fierbin- 
te este cea a jocurilor de noroc electronice. Calculatoarele au simulat tot felul de lucruri timp de 
decenii. De ce să nu simuleze și automatele cu fise, roata ruletei, masa de blackjack, și multe alte 
echipamente pentru jocurile de noroc? Ei bine, deoarece este ilegal în multe locuri. Problema este 
că jocurile de noroc sunt legale în multe alte părți (în Anglia, de exemplu) și proprietarii de cazinouri 
din astfel de state au înţeles potenţialul jocurilor de noroc pe Internet. Ce se întâmplă dacă jucătorul 
și cazinoul se află în tari diferite, cu legi diferite? Bună întrebare. 

Alte aplicaţii orientate pe comunicații includ utilizarea Internet-ului ca suport pentru convorbiri 
telefonice, conferințe video sau radio, trei domenii în plină dezvoltare. O altă aplicaţie este invata- 
mântul la distanţă, aceasta însemnând ca poţi să urmărești cursurile de la 8 dimineaţa fără a trebui să 
te dai mai întâi jos din pat. Pe termen lung, utilizarea calculatoarelor pentru a îmbunătăți comunica- 
tiile interumane se va putea dovedi mai importantă decât oricare alte utilizări. 

A treia categorie avută în vedere este divertismentul, care reprezintă o industrie uriașă, în conti- 
nuă creștere. În acest domeniu aplicaţia de cel mai mare succes (cea care poate să influențeze tot 
restul) se numește video la cerere. Este plauzibil ca peste vreo zece ani să putem selecta orice film 
sau program de televiziune realizat vreodată în orice tara și acesta să fie imediat disponibil pe ecra- 

nul nostru. Filmele noi ar putea deveni interactive: spectatorul ar fi întrebat în anumite momente ce 
continuare a povestirii alege (să-l ucidă MacBeth pe Duncan sau să aștepte o ocazie mai bună?), 
fiind prevăzute scenarii alternative pentru toate cazurile. De asemenea, televiziunea în direct s-ar 
putea desfășura interactiv, cu telespectatori care participă la concursuri, care aleg câștigătorul dintre 
concurenţii preferaţi și așa mai departe. 

Pe de altă parte, poate că nu sistemul de video la cerere, ci jocurile vor reprezenta aplicaţia de 
maxim succes. Există deja jocuri pentru mai multe persoane cu simulare în timp real, de exemplu 
v-aţi ascuns într-o închisoare virtuală sau simulatoare de zbor in care jucătorii unei echipe încearcă 
să-i doboare pe cei din echipa adversă. Dacă jocurile sunt jucate cu ochelari pentru realitatea virtua- 
lă, în medii tridimensionale, în timp real si cu imagini de calitate fotografică, atunci avem un fel de 
realitate virtuală globală și partajată. 

Cea de-a patra categorie este comerțul electronic în cel mai larg sens al cuvântului. Cumpărături- 
le făcute de acasă sunt deja populare și permit utilizatorilor să inspecteze on-line cataloagele a mii 
de companii. Unele dintre aceste cataloage vor oferi în curând posibilitatea de a obține o prezentare 
video imediată a oricărui produs printr-o simplă selectare a numelui produsului. După ce un client 
cumpără electronic un produs, dar nu poate să își dea seama cum să îl folosească, poate fi consultat 
departamentul de ajutor on-line. 

O altă arie de interes în care comerțul electronic este deja implementat este accesul la instituțiile fi- 
nanciare. Mulţi oameni își plătesc facturile, își administrează conturile bancare și își manevrează inves- 
titiile electronic. Acestea se vor dezvolta si mai repede de îndată ce reţelele vor deveni mai sigure. 

O zonă de interes pe care nimeni nu o întrevedea ca interesantă este talciocul electronic (flea 
market). Licitatiile on-line de bunuri la mâna a doua au devenit o industrie uriașă. Spre deosebire de 
comerţul electronic tradiţional, care este construit după modelul client-server, licitaţiile on-line sunt 
mai aproape de sistemul de la egal-la-egal, un fel de consumator-la-consumator. Unele dintre aceste 
forme de comerţ electronic au obținut porecle simpatice, plecând de la faptul că, in limba engleză, „2 
(two) ” şi „to” se pronunţă la fel. Cele mai populare sunt prezentate în fig. 1-4. 


Prescurtare Nume întreg Exemplu 

B2C Companie la Consumator (Bussiness to Comanda de cărţi online 
Consumer) 

B2B Companie la Companie (Bussiness to  Fabricantul de mașini comandă cauciucuri 
Bussiness) de la furnizor 

G2C Guvern la consumator (Government to Guvernul distribuie formularele pentru 
Consumer) taxe în format electronic 

C2C Consumator la Consumator (Consumer to  Licitarea de produse mâna a doua online 
Consumer) 

P2P Punct la Punct (Peer-to-Peer) Partajare de fișiere 


Fig. 1-4. Unele forme de comerţ electronic. 


Fără îndoială că domeniile de utilizare pentru reţelele de calculatoare se vor dezvolta încă și mai 
mult în viitor și probabil că vor aborda direcții pe care acum nu le poate prevedea nimeni. La urma 
urmei, câți oameni ar fi crezut în 1990 că adolescenţii care își scriu plictisiti mesaje pe telefoanele 
mobile în timp ce călătoresc cu autobuzul vor deveni o imensă sursă de bani pentru companiile de 
telefonie mobilă? Cu toate acestea, serviciul de mesaje scurte este extrem de profitabil. 

Rețelele de calculatoare pot deveni foarte importante pentru oamenii care se află în locuri mai 
greu accesibile cărora le pot oferi accesul la aceleași servicii la disponibile și celor care stau în centrul 
orașelor. Învăţământul la distanță poate afecta hotărâtor educația; universităţile vor deveni nationa- 

le sau chiar internaţionale. Medicina la distanţă este abia la început (de exemplu monitorizarea pa- 
cientilor de la distanță), dar poate să devină mult mai importantă. Dar aplicația cea mai de succes 
poate să fie ceva mai practică, cum ar fi folosirea unei camere digitale în frigider pentru a vedea dacă 
trebuie să cumperi lapte când vii acasă de la serviciu. 


1.1.3 Utilizatorii mobili 


Calculatoarele mobile, cum sunt portabilele sau PDA-urile (Personal Digital Assistant, rom: 
asistent digital personal) sunt unele dintre segmentele cu dezvoltarea cea mai rapidă din industria 
calculatoarelor. Multi posesori ai acestor calculatoare au calculatoare la birou și doresc să fie conec- 
taţi la ele chiar si când sunt plecaţi de acasă sau pe drum. Și cum a avea o conexiune pe fir este impo- 
sibil în maşini sau în avioane, există un interes deosebit pentru reţelele fără fir. În această secțiune 
vom studia pe scurt câteva dintre aplicaţiile reţelelor fără fir. 

De ce și-ar dori cineva o astfel de reţea? Unul dintre motivele uzuale este că obține un birou por- 
tabil. Oamenii care călătoresc mult doresc să-și poată folosi echipamentele electronice portabile 
pentru a trimite și pentru a primi apeluri telefonice, faxuri și poșta electronică, pentru a naviga pe 
Web, pentru a accesa fișiere la distanță și pentru a se putea conecta la mașini aflate la distanță. Și vor 
să poată face toate acestea în orice loc de pe Pământ, de pe mare sau din aer. De exemplu, în ultima 
vreme, la conferințele legate de calculatoare organizatorii setează o rețea locală fără fir în încăperea 
în care se tin conferințele. Oricine are un calculator portabil cu un modem fără fir va trebui doar să 
își pornească propriul calculator pentru a fi conectat la Internet, ca și cum calculatorul ar fi conectat 
cu un fir într-o reţea obișnuită. Similar, unele universități au instalat rețele fără fir in campus, astfel 
încât studenţii să poată sta la umbra copacilor și să consulte catalogul bibliotecii sau să-și citească 
poșta electronică. 

Rețelele fără fir sunt de mare valoare pentru parcurile de taximetre, camioane, vehicule utilizate 
pentru livrare și chiar echipe de intervenţie, pentru a fi mereu în contact cu baza. De exemplu, în 
multe orașe șoferii de taxi sunt oameni de afaceri independenţi, nu angajați ai unei companii de ta- 
ximetre. În unele dintre aceste orașe, taximetrele au un ecran pe care șoferul îl poate vedea. Când 
sună un client, un dispecer central introduce locul de unde trebuie preluat clientul și destinația unde 
acesta dorește să ajungă. Această informaţie este afișată pe ecranul din taximetru și se generează un 
semnal sonor. Primul șofer care atinge un buton al ecranului este cel care preia apelul. 

Retelele fără fir sunt de asemenea importante în domeniul militar. Dacă vrei să pornesti un răz- 
boi oriunde în lume într-un termen scurt, a conta pe infrastructura de reţea de la fata locului nu este, 
cel mai probabil, o idee bună. Este mai bine să o aduci pe a ta de acasă. 

Deși rețelele fără fir și calculatoarele mobile sunt deseori în strânsă legătură, ele nu sunt domenii 
identice, după cum arată si fig. 1-5. Aici se vede diferența între fix fără fir si mobil fără fir. Chiar si 
calculatoarele portabile au uneori nevoie de cablu. De exemplu, dacă un călător conectează firul de 
la calculatorul său portabil în priza de telefon din camera de hotel, el are mobilitate, folosindu-se 
totuși de cablu. 





























Fără fir Mobil Aplicaţii 
Nu Nu Calculatoarele staţionare de pe mesele de lucru din birouri 
Nu Da Un calculator portabil folosit într-o camera de hotel 
Da Nu Rețelele în clădiri mai vechi, necablate 
Da Da Biroul portabil; PDA pentru inventarul magazinului 





Fig. 1-5. Combinații de reţele fără fir și echipamente mobile. 

Pe de altă parte, unele calculatoare fără fir nu sunt mobile. Un exemplu important este o com- 
panie care are o clădire mai veche, necablata pentru rețea și dorește să își interconecteze calculatoa- 
rele. Instalarea unei reţele fără fir necesită doar putin mai mult decât a cumpăra o cutie care are 
ceva electronică, a o despacheta și a o conecta. Totuși, această soluţie poate fi mult mai ieftină decât 
a pune un tehnician să tragă cabluri pentru a cabla întreaga clădire. 

Există, desigur, aplicaţii cu adevărat mobile si fără fire, de la birourile portabile până la oamenii 
care, intrând în magazin cu un PDA pot face inventarul. La multe aeroporturi aglomerate, oamenii 
care se ocupă de primirea mașinilor care au fost închiriate lucrează cu ajutorul calculatoarelor por- 
tabile fără fire. Ei introduc numărul de înmatriculare al mașinilor care sunt returnate și echipamen- 
tul portabil, care are o imprimantă atașată, apelează calculatorul principal, obţine informaţiile de- 
spre închiriere și tipăreşte pe loc factura. 

Pe măsură ce tehnologiile de comunicaţie fără fir devin din ce în ce mai răspândite, sunt pe cale 
să apară tot mai multe aplicații. Să analizăm rapid unele posibilități. Aparatele de taxat fără fir pen- 
tru plata parcării au avantaje atât pentru utilizatori cât și pentru mai marii orașului. Aparatele de 
taxat pot să accepte cărți de credit sau de debit și să le verifice imediat prin conexiunea fără fir. Când 
perioada pentru care s-a plătit expiră, aparatul poate să verifice existența unei mașini în locul de par- 
care (va trimite un semnal înspre ea și, dacă acesta este reflectat, în spaţiul respectiv se găsește o 
mașină) și să raporteze poliției eventuala depășire. S-a estimat că, numai la nivelul orașelor din 
SUA, municipalitatile ar putea obține un plus de 10 miliarde de dolari folosind această variantă 
(Harte et al., 2000). Mai mult, sancţionarea mai riguroasă pentru parcarea ilegală va ajuta mediul 
înconjurător, deoarece șoferii care știu că vor fi prinși în cazul în care parchează ilegal ar putea să 
folosească transportul în comun. 

Automatele de gustări, băuturi și alte bunuri se găsesc peste tot. Desigur, mâncarea nu ajunge în 
aceste automate prin puterea magiei. Periodic, cineva vine cu un camion pentru a le umple. Dacă 
automatele însele ar transmite printr-o conexiune fără fir un raport în fiecare zi pentru a comunica 
stocurile curente, șoferul camionului ar sti ce mașini trebuie re-aprovizionate si ce cantitate din fie- 
care produs trebuie să aducă. O astfel de informaţie ar duce la o planificare mai eficientă a drumu- 
lui. Desigur, această informatie ar putea să fie transmisă si prin liniile telefonice standard, dar soluţia 
de a da fiecărui automat o conexiune fixă de telefon pentru un singur apel pe zi este scumpă din cau- 
za taxei lunare fixe. 

O altă zonă în care tehnologiile de conectare fără fir pot să ducă la economii sunt citirile con- 
toarelor pentru diverse utilităţi. Varianta în care consumul la energie electrică, gaze, apă, și alte 
utilități care se regăsesc în casele oamenilor ar putea să fie raportat folosind o astfel de conexiune 
fără fir, nu ar mai fi nevoie să fie trimiși pe teren angajaţi care să se ocupe de citirea contoarelor. 
Similar, detectoarele de fum fără fir ar putea să sune la divizia de Pompieri în loc să facă un zgomot 
infernal (care este lipsit de orice valoare dacă nu este nimeni acasă). Deoarece costul dispozitivelor 
radio și cel al timpului de emisie scad, din ce în ce mai multe măsurători se vor face prin intermedi- 
ul reţelelor fără fire. 

O arie de aplicații complet diferită pentru rețelele fără fir este mult asteptata fuziune între tele- 
foanele mobile și PDA-uri în mici calculatoare fără cablu. O primă încercare a fost făcută cu micile 
PDA-uri, care puteau să afișeze pagini Web simplificate pe minusculele lor ecrane. Acest sistem, 
numit WAP 1.0 (Wireless Application Protocol, rom: protocolul aplicaţiilor fără fir) a eșuat, tocmai 
din cauza ecranelor prea mici, a lărgimii de bandă scăzute și a serviciilor slabe calitativ. Dar dispozi- 
tivele și serviciile mai noi vor funcţiona mai bine cu WAP 2.0. 


SEC. 1.1 UTILIZĂRILE REȚELELOR DE CALCULATOARE 11 


O zona in care aceste dispozitive pot fi excelente este denumita comert mobil (m-commerce) 
(Senn, 2000). Forta care sta in spatele acestui fenomen consta dintr-un amalgam de producatori de 
dispozitive PDA fără fir si operatori de reţea care încearcă din răsputeri să găsească o soluție pentru 
a obţine o bucată din plăcinta comerțului electronic. Una dintre speranţele lor este să folosească 
PDA-urile fără fir pentru operațiuni bancare și pentru cumpărături. O idee este utilizarea PDA- 
urilor ca pe un fel de portofel electronic, autorizând plăţile în magazine, ca un înlocuitor pentru ba- 
nii lichizi și pentru cărțile de credit. Suma cheltuită apare apoi pe factura telefonului mobil. Din 
punct de vedere al magazinelor, această schemă aduce un câștig prin economisirea taxelor plătite 
companiei de cărți de credit, taxă care poate fi de câteva procente. Desigur, acest plan poate fi dez- 
avantajos, deoarece clienţii dintr-un magazin își pot folosi PDA-urile pentru a verifica preţurile con- 
curentei înainte de a cumpăra. Încă și mai rău, companiile de telefoane pot oferi PDA-uri cu cititoa- 
re de coduri de bare care să permită unui client să scaneze un produs dintr-un magazin și apoi să 
obţină instantaneu un raport detaliat despre alte locuri în care același produs se găsește și despre 
prețul lui. 

Deoarece operatorul reţelei știe unde anume se găsește utilizatorul, unele servicii sunt în mod in- 
tentionat dependente de loc. De exemplu, poate fi posibil să afli localizarea unui magazin de cărți 
sau a unui restaurant chinezesc din apropiere. Hărțile mobile sunt un alt candidat. La fel sunt si pro- 
gnozele meteo foarte localizate („Când o să se oprească ploaia în curtea mea din spate?”). Fără în- 
doială că multe alte aplicaţii or să apară pe măsură ce aceste dispozitive devin tot mai răspândite. 

Unul dintre lucrurile importante după care comerțul mobil s-a orientat este acela că utilizatorii 
de telefoane mobile sunt obișnuiți să plătească pentru tot (spre deosebire de utilizatorii de Internet, 
care așteaptă totul gratis). Dacă un sit Internet ar impune o taxă pentru a permite utilizatorilor săi să 
plătească prin intermediul cărții de credit, s-ar naște o grămadă de proteste zgomotoase din partea 
utilizatorilor. Dacă un operator de telefonie mobilă ar permite oamenilor să plătească pentru artico- 
lele dintr-un magazin folosind telefonul și apoi le-ar fi impus o taxă pentru acest serviciu, probabil că 
totul ar fi fost perceput ca normal. Timpul va decide. 

Ceva mai departe în timp sunt rețelele personale (personal area networks) și calculatoarele la 
purtător (wearable computers). IBM a dezvoltat un ceas care rulează Linux (inclusiv sistemul de 
ferestre X11) și are conexiune fără fir la Internet pentru a trimite și primi mesaje prin poșta electro- 
nică (Narayanaswami et al., 2002). În viitor, oamenii vor putea schimba cărți de vizită numai prin 
punerea ceasurilor lor fata în fata. Calculatoarele la purtător, fără fir, vor putea permite accesul oa- 
menilor în încăperi securizate în același fel în care cardurile cu benzi magnetice o fac astăzi (probabil 
că vor lucra în combinaţie cu un cod PIN sau cu măsurători biometrice). Este posibil ca aceste cea- 
suri să fie capabile chiar să obțină informaţiile relevante în vecinătatea utilizatorului (de exemplu 

Ceasurile inteligente cu radio au fost parte din spațiul nostru mental încă de când au apărut în 
benzile comice cu Dick Tracy în 1946. Dar praful inteligent? Cercetătorii de la Berkley au construit 
un calculator fără fir într-un cub cu latura de 1 mm (Warneke et al., 2001). Aplicațiile potenţiale 
includ evidenţa stocurilor, pachetelor, ba chiar și a păsărelelor, rozătoarelor și insectelor. 


1.1.4 Aspecte sociale 
Introducerea pe scară largă a reţelelor va ridica noi probleme sociale, etice și politice. Vom men- 


tiona pe scurt câteva dintre ele; un studiu exhaustiv ar necesita cel putin o carte. O aplicaţie populară 
a multor rețele sunt grupurile de interese sau sistemele de informare în rețea (BBS-urile), unde oa- 

menii pot schimba mesaje cu persoane având preocupări similare. Atâta vreme cât este vorba de 
subiecte tehnice sau de pasiuni precum grădinăritul, nu sunt motive să apară multe probleme. 

Problemele se ivesc în cazul grupurilor de interese care iau în discuţie subiecte delicate sau ex- 
trem de disputate, cum ar fi politica, religia sau sexul. Atitudinile exprimate în cadrul acestor grupuri 
pot fi considerate ofensatoare de către anumiți oameni. Mai mult chiar, nu este obligatoriu ca mesa- 
jele să se limiteze la text. Fotografii color de înaltă rezoluţie si chiar scurte clipuri video pot fi acum 
transmise cu ușurință prin rețelele de calculatoare. Unii oameni au o atitudine neutră („trăiește si 
lasă-mă să trăiesc”), dar alții consideră că trimiterea anumitor materiale (de exemplu, atacuri la 
anumite tari sau religii, pornografia etc.) este pur și simplu inacceptabilă și trebuie cenzurată. Diver- 
se tari au diverse legi în acest domeniu, uneori chiar contradictorii. De aceea, discuţiile sunt în conti- 
nuare aprinse. 

Unii oameni au dat în judecată operatori de rețea, pretinzând că ei sunt responsabili pentru in- 
formaţia care circulă, exact ca în cazul ziarelor și revistelor. Răspunsul inevitabil este că reţeaua e 
ca o companie de telefoane sau ca un oficiu poștal și nu poate controla ceea ce discută utilizatorii 
săi. Mai mult chiar, dacă operatorii reţelei ar cenzura mesajele, atunci probabil că ei ar putea șterge 
orice fără a exista nici cea mai mică posibilitate de a-i da în judecată, încălcând astfel dreptul utili- 
zatorilor la exprimare liberă. Nu este, probabil, hazardat să afirmăm că această dezbatere va conti- 
nua mult timp. 

O altă dispută animată are în atenţie drepturile angajaţilor în raport cu drepturile patronilor. 
Multe persoane citesc și scriu poștă electronică la serviciu. Directorii unor firme au pretins că ar 
avea dreptul să citească și eventual să cenzureze mesajele angajaţilor, inclusiv mesajele trimise de la 
calculatoarele de acasă, după orele de program. Numai că nu toți angajaţii agreează această idee. 

Dar chiar admițând că directorii au o astfel de putere asupra angajaţilor, există o relaţie similară 
si între universități și studenţi? Dar între licee si elevi? În 1994 Universitatea Carnegie-Mellon a ho- 
tărât să blocheze mesajele care veneau de la grupuri de interese legate de sex pe motivul că materia- 
lele nu erau potrivite pentru minori (adică pentru cei câțiva studenți care nu aveau încă 18 ani). Dis- 
puta izvorâtă din această decizie va dura ani întregi. 

Un alt subiect cheie este relaţia guvern-cetatean. FBI a instalat la multi furnizori de servicii In- 
ternet un sistem care să supravegheze toate mesajele de poștă electronică care vin și pleacă în căuta- 
rea de amănunte din domeniile sale de interes (Blaze și Bellovin, 2000; Sobel, 2001 și Zacks, 2001). 
Sistemul a fost numit la început ,,Carnivore”, dar din cauza publicităţii negative de care a avut parte 
a fost redenumit cu un nume care suna ceva mai inocent: DCS1000. Dar scopul lui a rămas același: 
păcate, al patrulea amendament al Constituţiei SUA interzice cercetările guvernamentale fără man- 
dat de căutare. Dacă aceste 54 de cuvinte scrise în secolul al 18-lea au în continuare o oarecare va- 
loare în secolul 21, tribunalele vor rămâne ocupate până în secolul 22. 

Guvernul nu are monopol la ameninţarea intimitatii cetăţeanului. Sectorul privat își are și el par- 
tea lui. De exemplu, micile fișiere denumite cookies (prăjiturele) pe care programele de navigare le 
stochează pe calculatoarele utilizatorilor permit companiilor să urmărească activităţile utilizatorilor 
în cyberspace și, de asemenea, pot face ca numerele cărților de credit, numerele de asigurări sociale 
sau alte informaţii strict confidentiale să fie accesibile în Internet (Berghel, 2001). 

Rețelele de calculatoare oferă posibilitatea de a trimite mesaje anonime. În anumite situaţii așa 
ceva este de dorit. De exemplu, reprezintă un mijloc pentru studenţi, soldați, angajați, cetăţeni de a 
trage un semnal de alarmă - fără teamă de represalii - în cazul comportamentului ilegal al profesori- 
lor, ofițerilor, directorilor sau politicienilor. Pe de altă parte, în Statele Unite și în majoritatea demo- 

cratiilor, legea asigură in mod explicit dreptul unei persoane acuzate de a-și chema acuzatorul în fata 
Curţii. Acuzatiile anonime nu pot servi drept probă. 

Pe scurt, rețelele de calculatoare, asemenea industriei tipografice cu 500 de ani în urmă, permit 
cetăţenilor obișnuiți să-și lanseze opiniile prin mijloace diferite și către audienţe diferite fata de cele 
de până acum. Această libertate nou descoperită aduce cu ea probleme nerezolvate de ordin social, 
politic și moral. 

Odată cu binele vine și răul. Viaţa pare a fi construită astfel. Internetul oferă posibilitatea de a 
găsi repede informaţii, dar multe dintre ele sunt greșit informate, tendentioase sau chiar complet 
eronate. Sfatul medical pe care tocmai l-ați luat de pe Internet poate să vină de la un laureat al pre- 
miului Nobel sau de la un repetent din liceu. Rețelele de calculatoare au introdus de asemenea și noi 
tipuri de comportamente antisociale si infractionale. Transmiterea electronica a fleacurilor și gunoa- 
ielor (eng.: junk) a devenit parte din viata pentru că oamenii au colectionat milioane de adrese pe 
care le vând pe CD-ROM-uri așa-zișilor agenţi de marketing. Mesajele care au un conţinut activ (de 
obicei programe sau macrouri care se execută pe mașina receptorului) pot avea efecte distructive. 

Furtul de identitate devine o problemă serioasă, pentru că hoţii colectează destule informaţii de- 
spre o potenţială victimă pentru a putea obține cărți de credit și alte documente în numele acesteia. 
În fine, posibilitatea de a transmite digital muzică și filme a deschis ușa pentru încălcarea masivă a 
drepturilor de autor care sunt greu de depistat și pedepsit. 

Multe dintre aceste probleme puteau fi rezolvate dacă industria de calculatoare ar fi luat în serios 
securitatea calculatoarelor. Dacă toate mesajele erau criptate și autentificate, ar fi fost mai greu să se 
comită nedreptati sau furturi. Această tehnologie este bine conturată și o vom studia în detaliu în 
cap. 8. Problema este că vânzătorii de hardware și aplicaţii software știu că introducerea unor atribu- 
te de securitate costă bani, iar cumpărătorii nu solicită astfel de atribute. Mai mult, un număr sub- 
stantial de probleme este determinat de aplicaţiile care funcționează cu erori, ceea ce se întâmplă 
pentru că producătorii adaugă din ce în ce mai multe facilități programelor lor, ceea ce înseamnă 
inevitabil mai mult cod și de aceea mai multe erori. O taxă pentru noile facilităţi ar putea ajuta, dar 
ar face produsele greu de vândut în anumite segmente de piață. Plata unei despăgubiri pentru pro- 
gramele care funcționează eronat ar fi foarte cinstită, doar că ar duce la faliment întreaga industrie 
software chiar din primul an. 


1.2 HARDWARE-UL REŢELEI 


A venit acum timpul să ne îndreptăm atenţia de la aplicaţiile și problemele sociale ale interco- 
nectării (partea distractivă) la aspectele tehnice care intervin în proiectarea rețelelor (partea serioasă 
de lucru). Desi nu există o taxonomie general acceptată în care pot fi încadrate toate rețelele de cal- 
culatoare, sunt extrem de importante două criterii: tehnologia de transmisie și scara la care operează 
rețeaua. Vom examina pe rând fiecare din aceste aspecte. 

În principal există două tipuri de tehnologii de transmisie care se folosesc pe scară largă. Aces- 
tea sunt: 


1. Legături cu difuzare. 
2. Legături punct-la-punct. 

Retelele cu difuzare au un singur canal de comunicatii care este partajat de toate masinile din re- 
tea. Orice masina poate trimite mesaje scurte, numite in anumite contexte pachete, care sunt primite 
de toate celelalte masini. Un câmp de adresă din pachet specifică mașina căreia îi este adresat pa- 
chetul. La receptionarea unui pachet, o mașină controlează câmpul de adresă. Dacă pachetul îi este 
adresat, mașina îl prelucrează; dacă este trimis pentru o altă mașină, pachetul este ignorat. 

Să considerăm, ca analogie, că cineva se află la capătul unui coridor cu multe încăperi și strigă 
„Watson, vino aici: Am nevoie de tine.” Deși pachetul poate fi primit (auzit) de multă lume, numai 
Watson va răspunde. Ceilalţi pur și simplu îl ignoră. Un alt exemplu ar fi un aeroport unde se anunță 
că toți pasagerii zborului 644 sunt rugați să se prezinte la poarta 12. 

Sistemele cu difuzare permit în general și adresarea unui pachet către toate destinațiile, prin folo- 
sirea unui cod special în câmpul de adresă. Un pachet transmis cu acest cod este primit și prelucrat 
de toate mașinile din rețea. Acest mod de operare se numește difuzare. Unele sisteme cu difuzare 
suportă de asemenea transmisia la un subset de mașini, operaţie cunoscută sub numele de trimitere 
multiplă. Una din schemele posibile este să se rezerve un bit pentru a indica trimiterea multiplă. 
Restul de n - 1 biti de adresă pot forma un număr de grup. O mașină se poate „abona” la orice grup 
sau la toate grupurile. Un pachet trimis unui anumit grup va ajunge la toate mașinile abonate la gru- 
pul respectiv. 

Prin contrast, reţelele punct-la-punct dispun de numeroase conexiuni între perechi de mașini in- 
dividuale. Pentru a ajunge de la sursă la destinaţie pe o reţea de acest tip, un pachet s-ar putea să fie 
nevoit să treacă prin una sau mai multe mașini intermediare. Deseori sunt posibile trasee multiple, 
de diferite lungimi, și de aceea descoperirea drumurilor celor mai potrivite este foarte importantă. 
Ca o regulă generală (deși există numeroase excepţii), rețelele mai mici, localizate geografic, tind să 
utilizeze difuzarea, în timp ce rețelele mai mari sunt de obicei punct-la-punct. Transmisiile punct la 
punct cu un sigur transmitator si un singur receptor sunt numite uneori și unicasting. 


Distanţa între Procesoare localizate Exemplu 
procesoare în acelaşi (aceeaşi)... 





1m Metru patrat Retea personala 





10m Camera 





100 m Clădire Reţea locală 





1 km Campus 





10 km Oraş Reţea metropolitană 





100 km Tara 


Retea larg raspandita 
1000 km Continent geografic 








10.000 km Planetă Internet-ul 





Fig. 1-6. Clasificarea procesoarelor interconectate în funcție de dimensiune. 


Un criteriu alternativ pentru clasificarea rețelelor este mărimea lor. În fig. 1-6 este prezentată o 
clasificare a sistemelor cu procesoare multiple după mărimea lor fizică. Prima categorie o reprezintă 
rețelele personale (personal area networks), rețele gândite pentru o singură persoană. De exemplu, 

o reţea fără fir care conectează calculatorul cu perifericele sale (tastatură, imprimantă, mouse) este 
o reţea personală. De asemenea, un PDA care controlează aparatul auditiv al utilizatorului sau 
regulatorul lui de ritm cardiac se încadrează în aceeași categorie. Mai departe de aceste reţele 
personale sunt rețele cu domenii mai mari. Acestea pot fi împărțite în rețele locale, rețele me- 
tropolitane și reţele larg răspândite geografic. În sfârșit, prin conectarea a două sau mai multe reţele 
rezultă o inter-retea. Internet-ul este un exemplu bine cunoscut de inter-retea. Distanţa este un 
criteriu de clasificare important, pentru că, la scări diferite, sunt folosite tehnici diferite. În această 
carte ne vom ocupa de rețele din toate aceste categorii. Prezentăm mai jos o scurtă introduce în 
subiectul echipamentelor de reţea. 


1.2.1 Reţele locale 


Rețelele locale (Local Area Networks), denumite în general LAN-uri, sunt reţele private locali- 
zate într-o singură clădire sau într-un campus de cel mult câțiva kilometri. Ele sunt frecvent utiliza- 
te pentru a conecta calculatoarele personale și stațiile de lucru din birourile companiilor și fabrici- 
lor, în scopul de a partaja resurse (imprimante, de exemplu) și de a schimba informaţii. LAN-urile 
se disting de alte tipuri de reţele prin trei caracteristici: (1) mărime, (2) tehnologie de transmisie și 
(3) topologie. 

LAN-urile au dimensiuni restrânse, ceea ce înseamnă că timpul de transmisie în cazul cel mai de- 
favorabil este limitat și cunoscut dinainte. Cunoscând această limită, este posibil să utilizăm anumite 
tehnici de proiectare care altfel nu ar fi fost posibile. Totodată, se simplifică administrarea rețelei. 

LAN-urile utilizează frecvent o tehnologie de transmisie care constă dintr-un singur cablu la ca- 
re sunt atașate toate mașinile, așa cum erau odată cablurile telefonice comune în zonele rurale. 
LAN-urile tradiționale funcționează la viteze cuprinse între 10 si 100 Mbps, au întârzieri mici (mi- 
crosecunde sau nanosecunde) și produc erori foarte puţine. LAN-urile mai noi pot opera la viteze 
mai mari, până la 10 Gbps. În această carte vom păstra tradiţia și vom măsura vitezele de transmi- 
sie pe linii în megabiti/sec (1 Mbps reprezintă 1.000.000 biti), si gigabiti/sec (1 Gbps reprezintă 
1.000.000.000 biti). 





Calculator 
OO 
see 


(a) (b) 
Fig. 1-7. Două reţele cu difuzare. (a) Magistrala. (b) Inel. 


Calculator 


Pentru LAN-urile cu difuzare sunt posibile diverse topologii. Fig. 1-7 prezintă două dintre ele. 
Intr-o reţea cu magistrală (cu cablu liniar), în fiecare moment cel mult una dintre mașini este master 
și are dreptul să transmită. Restul mașinilor nu pot transmite. Când două sau mai multe mașini vor 

sa transmita simultan, este necesar un mecanism de arbitrare. Mecanismul de arbitrare poate fi cen- 
tralizat sau distribuit. De exemplu, IEEE 802.3, popular numită Ethernet™, este o rețea cu difuzare 
bazată pe magistrală cu control descentralizat, lucrând la viteze între 10 Mbps si 10 Gbps. Calcula- 
toarele dintr-un Ethernet pot transmite oricând doresc; dacă două sau mai multe pachete se cioc- 
nesc, fiecare calculator așteaptă o perioadă de timp aleatorie si apoi încearcă din nou. 

Un al doilea tip de reţea cu difuzare este rețeaua în inel. Într-un inel fiecare bit se propagă inde- 
pendent de ceilalți, fără să aștepte restul pachetului căruia îi aparține. În mod tipic, fiecare bit navi- 
gheaza pe circumferința întregului inel într-un interval de timp în care se transmit doar câțiva biti, de 
multe ori înainte chiar ca întregul pachet să fi fost transmis. Ca în orice alt sistem cu difuzare, este 
nevoie de o regulă pentru a arbitra accesele simultane la inel. Pentru aceasta se utilizează diferite 
metode, care vor fi discutate în carte mai târziu. IEEE 802.5 (inelul cu jeton de la IBM) este un 
LAN popular de tip inel, care operează la 4 și la 16 Mbps. Un alt exemplu de rețea de tip inel este 
FDDI (Fiber Distributed Data Interface, rom: Interfaţă de date distribuite pe fibră optică). 

Rețelele cu difuzare pot fi în continuare împărțite în statice și dinamice, în funcție de modul de 
alocare al canalului. O metodă tipică de alocare statică ar fi să divizăm timpul în intervale discrete și 
să rulăm un algoritm round-robin, lăsând fiecare mașină să emită numai atunci când îi vine rândul. 
Alocarea statică irosește capacitatea canalului atunci când o mașină nu are nimic de transmis în cu- 
anta de timp care i-a fost alocată, astfel că majoritatea sistemelor încearcă să aloce canalul dinamic 
(la cerere). 

Metodele de alocare dinamică pentru un canal comun sunt fie centralizate, fie descentralizate. În 
cazul metodei centralizate de alocare a canalului există o singură entitate, de pildă o unitate de arbi- 
trare a magistralei, care determină cine urmează la rând. Poate face acest lucru acceptând cereri și 
luând o decizie conform unui algoritm intern. În cazul metodei descentralizate de alocare a canalului 
nu există o entitate centrală; fiecare mașină trebuie să hotărască pentru ea însăși dacă să transmită 
sau nu. S-ar putea crede că în acest fel se ajunge totdeauna la haos, dar lucrurile nu stau așa. Vom 
studia mai târziu numeroși algoritmi proiectati să refacă ordinea dintr-un potential haos. 


1.2.2 Reţele metropolitane 


O reţea metropolitană (Metropolitan Area Network), sau MAN (plural: MAN-uri) deservește un 
oraș. Cel mai bun exemplu de MAN este reţeaua de televiziune prin cablu disponibilă în cele mai 
multe orașe. Acest sistem s-a dezvoltat de la primele antene colective folosite în zone în care semna- 
lul recepționat prin aer era foarte slab. În aceste sisteme timpurii, o antenă foarte mare era amplasa- 
tă pe vârful celui mai apropiat deal și semnalul captat era retransmis către casele abonaților. 

La început, acestea erau sisteme proiectate local, ad-hoc. Apoi companiile au început să se im- 
plice in această afacere, obținând contracte de la municipalitatile orașelor pentru a cabla chiar si 
întreg orașul. Următorul pas a fost programarea televiziunii și chiar canale de televiziune produse 
numai pentru furnizarea prin cablu. De cele mai multe ori aceste canale sunt foarte specializate, pe 
domenii precum știrile, sporturile, gastronomia, grădinăritul, și altele. Dar încă de la începuturi și 
pana în ultima perioadă a anilor 1990, aceste rețele erau exclusiv dedicate receptiei de televiziune. 

Din momentul în care Internet-ul a început să atragă audiența de masă, operatorii de rețele de 
cablu TV au realizat că, dacă vor face anumite schimbări în sistem, ar putea să ofere servicii bidirec- 
tionale în Internet în părţile nefolosite ale spectrului. La acel moment, sistemul de cablu TV a ince- 
put să se transforme dintr-o soluție de a distribui semnalul TV în oraș într-o reţea metropolitană. La 
o primă aproximare, o MAN poate să arate oarecum similar cu sistemul prezentat în fig. 1-8. 

ig. 1-8. O rețea metropolitană care se bazează pe cablu TV. 


În această figură se văd atât semnalele de televiziune cât si Internet-ul trimise într-un centraliza- 
tor (head end) pentru a fi apoi redistribuite în casele oamenilor. Vom reveni la acest subiect în deta- 
liu în cap. 2. 

Televiziunea prin cablu nu este singurul MAN. Ultimele dezvoltări în domeniul accesului la In- 
ternet fără fir, a dus la dezvoltarea unei noi rețele metropolitane care a fost standardizată cu numele 
de IEEE 802.16. Vom studia acest domeniu în cap. 2. 


1.2.3 Reţele larg răspândite geografic 


O reţea larg răspândită geografic (Wide Area Network), sau WAN, acoperă o arie geografică în- 
tinsă - deseori o tara sau un continent întreg. Reţeaua conţine o colecție de mașini utilizate pentru a 
executa programele utilizatorilor (adică aplicaţii). În concordanță cu termenul uzual, vom numi 
aceste mașini gazde. Gazdele sunt conectate printr-o subretea de comunicaţie sau, pe scurt, subre- 
tea. Gazdele aparţin clienților (de exemplu calculatoarele personale ale oamenilor), desi subreteaua 
de comunicaţie aparţine și este exploatată, de cele mai multe ori, de o companie de telefonie sau de 
un furnizor de servicii Internet (ISP). Sarcina subretelei este să transporte mesajele de la gazdă la 
gazdă, exact așa cum sistemul telefonic transmite cuvintele de la vorbitor la ascultător. Prin separa- 
rea aspectelor de pură comunicaţie ale rețelei (subretelei) de aspectele referitoare la aplicaţii (gaz- 
de), proiectarea întregii rețele se simplifică mult. 

În majoritatea rețelelor larg răspândite geografic, subreteaua este formată din două componente 
distincte: liniile de transmisie si elementele de comutare. Liniile de transmisie transportă biții între 
mașini. Ele pot fi alcătuite din fire de cupru, fibră optică sau chiar legături radio. Elementele de co- 
mutare sunt calculatoare specializate, folosite pentru a conecta două sau mai multe linii de transmi- 
sie. Când sosesc date pe o anumită linie, elementul de comutare trebuie să aleagă o nouă linie pen- 
tru a retransmite datele mai departe. Din păcate, nu există nici o terminologie standard pentru de- 

numirea acestor calculatoare. Aceste elemente de comutare au primit diverse nume în trecut; nume- 
le de ruter (router!) este acum cel mai folosit. 

În acest model, prezentat în fig. 1-9, fiecare gazdă este de cele mai multe ori conectată la un 
LAN în care există un ruter, deși în anumite cazuri o gazdă poate fi legată direct cu un ruter. Colec- 
tia de linii de comunicaţie si de rutere (dar nu și gazdele) formează subreteaua. 


Subretea Ruter 


\ 


Gazda 


LAN 


Fig. 1-9. Relatia dintre gazde si subretea. 


Merită să facem un scurt comentariu în jurul termenului de ,,subretea”. Initial, singura sa accep- 
tiune se referea la colecţia ruterelor și liniilor de comunicaţie care mutau pachetele de la gazda sursă 
la gazda destinaţie. Totuși, câțiva ani mai târziu, cuvântul a mai căpătat un al doilea înţeles, in con- 
junctie cu adresarea reţelelor (pe care o vom discuta în Cap. 5). Din nefericire, nu există o alternati- 
vă larg acceptată pentru înțelesul său inițial, drept care noi vom folosi acest termen, cu unele rezer- 
ve, în ambele sensuri. Din context, va fi totdeauna clar care din ele este subinteles. 

În cazul celor mai multe WAN-uri, rețeaua conţine numeroase linii de transmisie, fiecare din ele 
legând o pereche de rutere. Dacă două rutere nu împart un același cablu, dar doresc să comunice, 
atunci ele trebuie să facă acest lucru indirect, prin intermediul altor rutere. Când un pachet este 
transmis de la un ruter la altul prin intermediul unuia sau mai multor rutere, pachetul este primit în 
întregime de fiecare ruter intermediar, este reţinut acolo până când linia de ieșire cerută devine libe- 
ra și apoi este retransmis. O subretea care funcționează pe acest principiu se numește subretea me- 
morează-și-retransmite sau subretea cu comutare de pachete. Aproape toate rețelele larg răspândite 
geografic (excepţie făcând cele care utilizează sateliți) au subretele memoreaza-si-retransmite. Cand 
pachetele sunt mici și au aceeași mărime, ele sunt adesea numite celule. 

Principiul de funcţionare a unui WAN cu comutare de pachete este atât de important încât meri- 
tă să mai adăugăm câteva cuvinte despre el. În general, atunci când un proces al unei gazde are un 
mesaj de transmis către un proces de pe o altă gazdă, gazda care transmite va sparge mesajul în pa- 
chete, fiecare dintre ele retinandu-si numărul de ordine din secvență. Aceste pachete sunt apoi 
transmise în rețea unul câte unul într-o succesiune rapidă. Pachetele sunt transportate individual 
prin reţea și depozitate la gazda receptoare, unde sunt reasamblate în mesajul inițial și furnizate pro- 





" Din păcate, unii îl pronunţă ca englezescul „rooter” si alții preferă să îl asocieze ca pronunție cu „doubter”. 
Determinarea pronuntiei corecte in limba engleză va fi lăsată ca exercițiu cititorului. (răspunsul pe care îl veți 
afla poate depinde de zona în care întrebaţi). 

cesului receptor. Un flux de pachete rezultat din descompunerea unui mesaj inițial oarecare este 
prezentat în fig. 1-10. 


Ruter Subretea 






Gazdă transmitatoare Gazda receptoare 





Ruterul C ia decizia 
de a transmite 
pachetele lui E 

si nu lui D 


Proces transmitator Pachet Proces receptor 


Fig. 1-10. Un flux de pachete de la transmitator la receptor. 


În aceasta figura, toate pachetele parcurg ruta A-C-E, in loc de A-B-D-E sau A-C-D-E. În unele 
reţele, toate pachetele aparținând unui mesaj dat trebuie să urmeze aceeași ruta; în altele, fiecare 
pachet este dirijat separat. Desigur, dacă A-C-E este cea mai bună rută, toate pachetele pot fi 
transmise pe acolo, chiar dacă fiecare dintre ele este dirijat individual. 

Deciziile de dirijare se iau la nivelul local al ruterului. Când un pachet ajunge la ruterul A, este 
de datoria lui A să decidă dacă acest pachet trebuie trimis pe linia către B sau pe linia către C. Mo- 
dul în care ruterul A ia această decizie este denumit algoritm de rutare. Există multi astfel de algo- 
ritmi. Pe unii dintre ei îi vom studia în detaliu în cap. 5. 

Nu toate WAN-urile sunt cu comutare de pachete. O a doua posibilitate pentru un WAN este un 
sistem de sateliți. Fiecare ruter are o antenă prin care poate trimite și poate primi. Toate ruterele pot 
asculta ieșirea de la satelit, iar în anumite cazuri pot să asculte chiar și transmisia celorlalte rutere 
către satelit. Uneori, ruterele sunt conectate la o rețea punct-la-punct si numai unele dintre ele pot 
avea antene de satelit. Rețelele satelit sunt în mod implicit rețele cu difuzare si sunt foarte utile când 
proprietatea de difuzare este importantă. 


1.2.4 Reţele fără fir 


Comunicatiile digitale fără fir nu reprezintă o idee nouă. Încă din 1901, fizicianul italian 
Guglielmo Marconi a realizat legătura între un vapor și un punct de pe coastă folosind telegratul 
fără fir și codul Morse (punctele și liniile sunt, în definitiv, binare). Sistemele radio moderne au per- 
formante mai bune, dar ideea fundamentală a rămas aceeași. 

La o primă aproximare, rețelele fără fir pot fi împărțite în 3 mari categorii: 


1. Interconectarea componentelor unui sistem 
2. LAN-uri fără fir 
3. WAN-uri fara fir 


Interconectarea componentelor se referă numai la interconectarea componentelor unui calcula- 
tor folosind unde radio cu rază mică de acțiune. Aproape orice calculator are un monitor, o tastatu- 
ră, un mouse și o imprimantă legate la unitatea centrală prin cabluri. Mulţi dintre noii utilizatori au 
probleme cu conectarea tuturor cablurilor exact in mufele micute în care trebuie (chiar dacă acestea 

sunt de cele mai multe ori codificate pe culori), asa că producătorii de calculatoare oferă opţiunea 
de a trimite un tehnician pentru instalare. În consecință, câteva companii s-au adunat pentru a pro- 
iecta o reţea fără fir cu rază mică de acţiune denumită Bluetooth pentru a conecta toate aceste com- 
ponente fără cabluri. De asemenea, Bluetooth permite camerelor digitale, căștilor, scanerelor și al- 
tor dispozitive să se conecteze la calculator prin simpla poziționare in zona acoperită de rețea. Fara 
cabluri, fără instalarea de drivere, doar poziţionare, pornire și ... merge. Pentru multi oameni această 
ușurință în utilizare este un mare avantaj. 

În cea mai simplă formă, reţelele de interconectare în sistem folosesc paradigma stăpân-sclav 
(master-slave) din fig. 1-11(a). Unitatea centrală a sistemului este in mod normal stăpânul, care dis- 
cută cu perifericele ca sclavi. Stăpânul le comunică sclavilor ce adrese să folosească, când pot să difu- 
zeze mesaje, cât timp pot să transmită, ce frecvenţe pot să folosească, și așa mai departe. Vom discu- 
ta despre Bluetooth în detaliu în cap. 4. 


Către rețeaua 
cablată 























Fig. 1-11. (a) Configurație Bluetooth. (b) Reţea locală fără fir. 


Următoarea treaptă în rețelele fără fir o reprezintă rețelele locale fără fir. Acestea sunt sisteme 
în care fiecare calculator are un modem radio și o antenă cu care poate comunica cu alte calculatoa- 
re. De multe ori există o antenă în tavan cu care mașinile vorbesc, așa cum se poate vedea în fig. 1- 
11(b). Oricum, dacă sistemele sunt destul de apropiate, ele pot comunica direct unul cu altul într-o 
configurație punct-la-punct. Rețelele locale fără fir devin din ce în ce mai utilizate în birouri mai mici 
și acasă, unde instalarea unei rețele Ethernet este considerată prea complicată, precum si în clădiri 
de birouri mai vechi, în cantinele companiilor, în camerele de conferințe, și în alte asemenea locuri. 
Există un standard pentru reţele locale fără fir, numit IEEE 802.11, pe care îl implementează majori- 
tatea sistemelor și care devine din ce în ce mai răspândit. fl vom discuta în cap. 4. 

Cea de-a treia categorie de rețele fara fir este folosită în sistemele răspândite pe arii geografice 
largi (Wide Area Networks). Reţeaua radio utilizată de telefonia mobilă este un exemplu de sistem 
fără fir cu lărgime de bandă redusă. Acest sistem este deja la generaţia a treia. Prima generaţie era 
analogică și numai pentru voce. A doua generaţie era digitală, dar numai pentru voce. Cea de-a treia 
generaţie este digitală și este utilizată atât pentru voce cât și pentru date. Într-un anume sens, retele- 
le celulare fără fir sunt foarte asemănătoare cu reţelele locale fără fir, cu excepția faptului că distan- 

tele implicate sunt mult mai mari, iar ratele de transfer sunt mult mai mici. Rețelele locale fără fir 
pot opera la rate de până la 50 Mbps pe distanţe de zeci de metri. Sistemele celulare pot opera sub 1 
Mbps, dar distanţele dintre staţia de bază și calculator sau telefon este măsurată mai degrabă în ki- 
lometri decât în metri. Vom avea multe de spus despre aceste rețele în cap. 2. 

În plus faţă de aceste reţele de viteză redusă, sunt dezvoltate și WAN-uri cu lărgime de bandă 
mare. Important este în primul rând accesul la Internet de acasă sau din cadrul companiei prin co- 
nexiune rapidă fără fir, eliminând necesitatea folosirii sistemului de telefonie. Acest serviciu este de 
multe ori denumit serviciu local de distribuire multipunct. ÎI vom studia mai târziu în carte. A fost 
dezvoltat si un standard al său, numit IEEE 802.16. Îl vom examina în cap. 4. 

Aproape toate rețelele ajung mai devreme sau mai târziu să fie parte dintr-o rețea cablată pentru 
a oferi acces la fișiere, baze de date sau Internet. Sunt multe variante prin care aceste conexiuni pot 
fi realizate, în funcţie de circumstanţe. De exemplu, în fig. 1-12(a) este prezentat un avion în care un 
număr de persoane folosesc modemuri și telefoane încorporate în spătarul scaunului (eng.: seat- 
back telephone) pentru a suna la birou. Fiecare apel este independent de toate celelalte. O opţiune 
mult mai eficientă este LAN-ul zburător (flying LAN) din fig. 1-12(b). Aici, fiecare scaun este echi- 
pat cu un conector Ethernet în care pasagerii pot să își conecteze calculatoarele. Un singur ruter al 
avionului menţine o legătură radio cu un ruter de la sol, schimbând acest ruter pe măsură ce își par- 
curge traseul. Această configurație este o reţea locală tradițională, doar că pentru a se conecta cu 
restul lumii folosește o legătură radio în loc de o linie cablată. 










Calculator LAN cablat 


portabil 
O legătură telefonică 


pentru fiecare calculator 
(a) (b) 


Fig. 1-12. (a) Calculatoare mobile individuale. (b) Un LAN zburător. 


Multă lume crede că tehnologiile fără fir reprezintă valul viitorului (de ex. Bi et al., 2001; Leeper, 
2001; Varshez și Vetter, 2000), dar exisită cel puţin o părere contrară cunoscută. Bob Metcalfe, 
inventatorul Ethernet-ului, a scris următoarele: „Calculatoarele mobile fără fir sunt ca băile mobile 
fără ţevi - niște olite de noapte portabile. Ele vor fi ceva comun în vehicule, pe șantiere și la concerte 
rock. Sfatul meu este să va racordati cabluri în casă și să ramaneti acolo” (Metcalfe, 1995). Istoria ar 
putea sa retina această afirmaţie în aceeași categorie cu a lui T.J. Watson, președintele IBM, care 
explica în 1945 de ce IBM nu se intră în afacerea calculatoarelor: „Patru sau cinci calculatoare ar 
trebui să fie suficiente pentru întreaga lume până în anul 2000”. 


1.2.5 Rețelele casnice (Home networks) 
Rețelele în mediul casnic sunt la orizont. Ideea fundamentală este că în viitor, cele mai multe lo- 


cuinte vor fi pregătite pentru instalarea de rețele. Fiecare dispozitiv din casă va fi capabil să comuni- 
ce cu orice alt dispozitiv și toate vor fi accesibile prin Internet. Acesta este unul dintre acele concepte 

revoluționare pe care nu l-a cerut nimeni (cum sunt telecomenzile TV sau telefoanele mobile), dar 
de indata ce au fost implementate nimeni nu si-a mai putut inchipui cum au trait fara ele. 

Multe dispozitive sunt capabile sa fie legate in retea. Unele dintre categoriile cele mai simple, in- 
sotite de exemple sunt cele care urmeaza: 


1. Calculatoarele (PC-uri staţionare, PC-uri portabile, PDA-uri, periferice partajate) 

2. Dispozitivele de divertisment (TV, DVD, VCR, camera video, combina muzicală) 

3. Dispozitive pentru telecomunicaţii (telefonul, telefonul mobil, fax-ul, sistemul de co- 
municare interioară) 

4. Aparatura casnică (cuptorul cu microunde, frigiderul, ceasul, cuptorul, aparatul de aer 
condiționat, luminile) 

5.  Contoarele și alarmele (contoarele pentru utilităţi, alarmele de fum sau hoți, termosta- 
tele, sistemele de supraveghere a copilului) 


Rețelele casnice sunt deja implementate într-o oarecare măsură. Multe case au deja un dispozitiv 
pentru conectarea mai multor calculatoare la Internet printr-o conexiune rapidă. Divertismentul 
prin rețea nu este chiar la îndemână, dar pentru că din ce în ce mai multă muzică si mai multe filme 
sunt disponibile pentru descărcare din Internet, va exista o cerere de conectare a combinelor muzi- 
cale și a televizoarelor în rețea. De asemenea, oamenii vor dori să împartă propriile clipuri video cu 
prietenii si familia, astfel că această conexiune va trebui să fie bidirectionala. Angrenajul telecomu- 
nicatiilor este deja conectat la lumea exterioară, dar în curând aceste vor fi digitale și transmise prin 
Internet. În medie, o casă are cam o duzină de ceasuri (de exemplu, cele de la aparatele electrocas- 
nice), care toate trebuie potrivite cel putin de doua ori pe an, când se trece la ora de vară si apoi la 
ora de iarnă. Dacă toate aceste ceasuri ar fi conectate la Internet, această potrivire s-ar face automat. 
În fine, monitorizarea de la distanţă a casei si a interiorului său este un posibil domeniu de succes. 
Probabil că multi dintre părinți ar fi gata să cheltuiască niște bani pentru a-și supraveghea copiii 
adormiti, prin intermediul PDA-urilor, în timp ce iau masa în oraș, chiar si dacă au angajat un ado- 
lescent pentru a avea grijă de ei. În timp ce unii isi pot imagina o reţea separată pentru fiecare zonă 
de aplicații, integrarea tuturor într-o singură rețea mai mare este probabil o idee mult mai bună. 

Rețelele casnice au câteva proprietăţi fundamental diferite de alte tipuri de rețele. Mai întâi, atât 
reţeaua cât și dispozitivele trebuie să fie ușor de instalat. Autorul a instalat multe componente har- 
dware și software pe diverse calculatoare de-a lungul anilor, cu diverse rezultate. O serie de telefoa- 
ne la biroul de suport tehnic al producătorului au rezultat în răspunsuri de tipul (1) Citiţi manualul, 
(2) Reporniti calculatorul, (3) Scoateti toate componentele hardware și software cu excepţia celor 
furnizate de noi și încercaţi din nou, (4) Descarcati cea mai nouă versiune a programului de configu- 
rare de pe situl nostru Web si dacă toate acestea eșuează, (5) Reformatati discul și apoi reinstalati 
Windows de pe CD-ROM. A spune unui cumpărător de frigider care poate fi conectat la Internet să 
descarce și să instaleze o nouă versiune a sistemului de operare pentru frigiderul său nu este de na- 
tură să facă prea multi clienți fericiți. Utilizatorii de calculatoare sunt obișnuiți cu instalarea de pro- 
duse care nu merg, din prima; cumpărătorii de mașini, televizoare sau frigidere sunt mai putin tole- 
ranti. Ei se așteaptă ca produsele să răspundă corect la 100% din comenzi. 

În al doilea rând, reţelele și dispozitivele trebuie să fie protejate împotriva utilizării neglijente. 
Primele aparate de aer condiționat aveau un buton cu patru poziții: OPRIT, SCĂZUT, MEDIU, 
RAPID. Acum au manuale de 30 de pagini. De îndată ce vor fi conectate în rețea, asteptati-va ca 
numai capitolul de securizare să aibă 30 de pagini. Ceea ce va depăși capacitatea de înţelegere a ma- 
joritatii utilizatorilor. 

În al treilea rând, preţul scăzut este esențial pentru succes. Cumpărătorii nu vor plăti 50 de dolari 
în plus pentru un termostat numai pentru că unii oameni consideră important să-și supravegheze de 
la birou temperatura din casă. Pentru numai 5 dolari în plus, s-ar putea să se vândă. 

În al patrulea rând, programul principal este foarte probabil să implice facilități multimedia, așa că 
reţeaua are nevoie de capacitate suficientă. Nu există piață pentru televizoare conectate la Internet 


care să prezinte filme de groază în rezoluţie de 320 x 240 pixeli și la 10 cadre/s. Ethernet-ul rapid (fast 
Ethernet), mediul de lucru în majoritatea birourilor, nu este destul de bun pentru facilitățile multi- 
media. În consecință, rețelele casnice vor avea nevoie de performanţe mai bune decât cele are reţelelor 
care există acum în companii și de preţuri mai mici pentru a deveni articole care se vând în masă. 

În cel de-al cincilea rând, trebuie să fie posibil să se pornească cu unul sau două dispozitive şi ex- 
tinderea să se poată face gradat. Aceasta înseamnă fără schimbări revoluționare. A spune consuma- 
torilor să își cumpere periferice cu interfete IEEE 1394 (FireWire) și apoi, după câțiva ani, să retrac- 
tezi spunând că USB 2.0 este interfața lunii va face consumatorii să devină capricioși. Interfața de 
rețea va trebui să rămână stabilă pentru multi ani; cablajul (dacă există) va trebui să rămână același 
pentru decade întregi. 

În cel de-al șaselea rând, securitatea și siguranţa vor fi foarte importante. Pierderea câtorva fisie- 
re datorită unui virus de poștă electronică e una, dar dacă un hot iti dezarmează sistemul de securita- 
te al locuinţei de la PDA-ul său și apoi intră în casă este cu totul altă situaţie. 

O întrebare interesantă este dacă reţelele casnice trebuie să fie cablate sau fără fir. Majoritatea 
locuințelor au deja șase rețele instalate: electrică, telefonică, televiziune prin cablu, apă, gaz și canali- 
zare. Adăugarea unei a șaptea reţele în timpul construcţiei nu este dificilă, dar reamenajarea caselor 
deja construite este costisitoare. Costul este un motiv de a alege reţelele fără fir, dar securitatea este 
un motiv pentru cele cablate. Problema cu reţelele fără fir este aceea că undele radio pe care le folo- 
sesc trec foarte ușor prin garduri. Nimeni nu este foarte bucuros dacă vecinii îi pot intercepta cone- 
xiunea la Internet și îi pot citi mesajele de poștă electronică în timp ce acestea sunt trimise la impri- 
mantă. În cap. 8 vom vedea cum se poate folosi criptarea pentru a oferi securitate, dar în contextul 
unei rețele casnice, securitatea trebuie să fie și ea protejată împotriva utilizării neglijente, chiar și în 
cazul utilizatorilor fără experiență. Aceasta este mai ușor de spus decât de făcut, chiar și pentru utili- 
zatori foarte pricepuţi. Pe scurt, rețelele casnice oferă multe facilităţi și provocări. Multe dintre ele 
sunt legate de necesitatea de a fi uşor de administrat, sigure și securizate, mai ales în mâinile utiliza- 
torilor care nu sunt implicați în domeniul tehnic, concomitent cu necesitatea de a obține performan- 
te ridicate la prețuri scăzute. 


1.2.6  Inter-reţelele 


În lume există multe rețele, cu echipamente și programe diverse. Persoanele conectate la o anu- 
mită rețea doresc adesea să comunice cu persoane racordate la alta. Această cerință impune conec- 
tarea unor reţele diferite, de multe ori incompatibile, ceea ce uneori se realizează utilizând mașini 
numite porți (gateways). Acestea realizează conectarea si asigură conversiile necesare, atât în ter- 
meni de hardware cât si de software. O colecţie de rețele interconectate este numită inter-retea sau 
internet. Acești termeni vor fi folosiți în sens generic, spre deosebire de Internet-ul mondial (care 
este un internet special), al cărui nume va fi scris mereu cu majusculă. 

O formă comună de inter-retea este o colecție de LAN-uri conectate printr-un WAN. De fapt, 
dacă am înlocui eticheta ,,subretea” din fig. 1-9 prin „WAN”, în figură nu ar mai trebui schimbat 
nimic altceva. În acest caz, singura diferență tehnică reală între o subretea si un WAN se referă la 

prezenta gazdelor. Daca sistemul din interiorul zonei gri contine numai rutere, atunci este o subre- 
tea. Daca el conţine atât rutere, cât si gazde cu utilizatori proprii, atunci este un WAN. Diferenţele 
reale sunt legate de proprietate și utilizare. 

Deseori se produc confuzii între subretele, reţele și inter-retele. Termenul de subretea este mai 
potrivit în contextul unei rețele larg răspândite geografic, unde se referă la colecţia de rutere și linii 
de comunicaţie aflate în proprietatea operatorului de rețea. Ca o analogie, sistemul telefonic constă 
din centrale telefonice de comutare, care sunt conectate între ele prin linii de mare viteză și sunt 
legate la locuinţe și birouri prin linii de viteză scăzută. Aceste linii și echipamente, deținute și intreti- 
nute de către compania telefonică, formează subreteaua sistemului telefonic. Telefoanele propriu- 
zise (care corespund în această analogie gazdelor) nu sunt o parte a subretelei. Combinația dintre o 
subretea și gazdele sale formează o rețea. În cazul unui LAN, reţeaua este formată din cablu si gaz- 
de. Aici nu exista cu adevarat o subretea. 

O inter-retea se formeaza atunci cand se leaga intre ele retele diferite. Din punctul nostru de ve- 
dere, legarea unui LAN si a unui WAN sau legarea a două LAN-uri formează o inter-retea, dar nu 
există un consens asupra terminologiei din acest domeniu. O regulă simplă este aceea ca daca diferi- 
te companii sunt plătite să construiască diverse parti ale unei rețele și fiecare trebuie sa își întrețină 
propria parte, avem o inter-retea mai degrabă decât o singură rețea. De asemenea, dacă tehnologiile 
diferă în diverse zone ale rețelei (de exemplu: difuzare și punct-la-punct), probabil că discutăm nu 
despre una ci despre două rețele. 


1.3 PROGRAMELE DE REŢEA 


În proiectarea primelor reţele de calculatoare, s-a acordat atenţie în primul rând echipamentelor, 
iar programele au fost gândite ulterior. Această strategie nu mai este valabilă. Programele de rețea 
sunt acum foarte structurate. În secţiunile următoare vom examina unele detalii ale tehnicii de struc- 
turare a programelor. Metoda descrisă aici formează punctul de sprijin al întregii cărți și ea va apă- 
rea mai departe în repetate rânduri. 


1.3.1  Ierarhiile de protocoale 


Pentru a reduce din complexitatea proiectării, majoritatea rețelelor sunt organizate sub forma 
unei serii de straturi sau niveluri, fiecare din ele construit peste cel de dedesubt. Numărul de nive- 
luri, numele fiecărui nivel, conținutul și funcția sa variază de la reţea la rețea. Oricum, in toate rețele- 
le, scopul fiecărui nivel este să ofere anumite servicii nivelurilor superioare, protejându-le totodată 
de detaliile privitoare la implementarea efectivă a serviciilor oferite. Într-un anumit sens, fiecare 
nivel este un fel de mașină virtuală, oferind anumite servicii nivelului de deasupra lui. 

Nivelul n de pe o mașină conversează cu nivelul n de pe altă mașină. Regulile și convențiile utili- 
zate în conversație sunt cunoscute sub numele de protocolul nivelului n. În principal, un protocol 
reprezintă o înțelegere între părțile care comunică, asupra modului de realizare a comunicării. Ca o 
analogie, atunci când o femeie este prezentată unui bărbat, ea poate hotărî să-i întindă bărbatului 
mâna. La rândul său, bărbatul poate decide fie să-i strângă, fie să-i sărute mâna, decizie care depin- 
de, să spunem, dacă femeia este o avocată americană care a venit la o întâlnire de afaceri sau este o 

prințesă europeană prezentă la un bal. Încălcarea protocolului va face comunicarea mai dificilă, da- 
că nu chiar imposibilă. 

În fig. 1-13 este ilustrată o rețea cu cinci niveluri. Entitatile din niveluri corespondente de pe ma- 
sini diferite se numesc egale. Entitatile egale pot fi procese, dispozitive hardware, sau chiar ființe 
umane. Cu alte cuvinte, entitățile egale sunt cele care comunică folosind protocolul. 

Fig. 1-13. Niveluri, protocoale și interfeţe. 


În realitate, nici un fel de date nu sunt transferate direct de pe nivelul n al unei mașini pe nivelul 
n al altei mașini. Fiecare nivel transferă datele și informaţiile de control nivelului imediat inferior, 
până când se ajunge la nivelul cel mai de jos. Sub nivelul 1 se află mediul fizic prin care se produce 
comunicarea efectivă. În fig. 1-13, comunicarea virtuală este reprezentată prin linii punctate, iar co- 
municarea fizică prin linii continue. Între două niveluri adiacente există o interfață. Interfața defi- 
neste ce operaţii și servicii primitive oferă nivelul de jos către nivelul de sus. Cand proiectantii de 
reţea decid câte niveluri să includă într-o reţea si ce are de făcut fiecare din ele, unul din consideren- 
tele cele mai importante se referă la definirea de interfeţe clare între niveluri. 

Aceasta presupune ca, la rândul său, fiecare nivel să execute o colecție specifică de funcții clar 
definite. Pe lângă minimizarea volumului de informaţii care trebuie transferate între niveluri, inter- 
feţele clare permit totodată o mai simplă înlocuire a implementării unui nivel cu o implementare 
complet diferită (de exemplu, toate liniile telefonice se înlocuiesc prin canale de satelit). Așa ceva 
este posibil, pentru că tot ceea ce i se cere noii implementări este să furnizeze nivelului superior 
exact setul de servicii pe care îl oferea vechea implementare. De altfel, este un fapt obișnuit ca doua 
gazde să folosească implementări diferite. 

O mulțime de niveluri și protocoale este numită arhitectură de reţea. Specificatia unei arhitecturi 
trebuie să conţină destule informații pentru a permite unui proiectant să scrie programele sau să 
construiască echipamentele necesare fiecărui nivel, astfel încât nivelurile să îndeplinească corect 
protocoalele corespunzătoare. Nici detaliile de implementare si nici specificaţiile interfetelor nu fac 
parte din arhitectură, deoarece acestea sunt ascunse în interiorul mașinilor și nu sunt vizibile din 
afară. Nu este necesar nici măcar ca interfețele de pe mașinile dintr-o rețea să fie aceleași - cu condi- 

tia, însă, ca fiecare mașină să poată utiliza corect toate protocoalele. O lista de protocoale utilizate 
de către un anumit sistem, câte un protocol pentru fiecare nivel, se numește stivă de protocoale. 
Arhitecturile de reţea, stivele de protocoale și protocoalele propriu-zise constituie principalele sub- 
iecte ale acestei cărți. 

O analogie poate ajuta la explicarea ideii de comunicare multinivel. Imaginati-va doi filosofi 
(procesele egale de la nivelul 3), unul din ei vorbind limbile urdu și engleză, iar celălalt vorbind chi- 
neza și franceza. Deoarece filosofii nu cunosc o limbă comună, fiecare din ei angajează câte un 
translator (procesele egale de la nivelul 2), iar fiecare translator contactează la rândul său o secretară 
(procesele egale de la nivelul 1). Filosoful 1 doreşte să comunice partenerului afecțiunea sa pentru 
oryctolagus cuniculus. Pentru aceasta, el trimite un mesaj (în engleză) prin interfața 2/3 către transla- 
torul său, căruia îi spune următoarele cuvinte: „I like rabbits”? (ceea ce este ilustrat în fig. 1-14). 
Translatorii s-au înțeles asupra unei limbi neutre, olandeza, așa că mesajul este convertit în „Ik vind 
konijnen leuk.” Alegerea limbii reprezintă protocolul nivelului 2 și este la latitudinea proceselor pe- 
reche de pe acest nivel. 

Fig. 1-14. Arhitectura filosof-translator-secretară. 





“Propoziția înseamnă “Îmi plac iepurii.” (n.t.) 

Fig. 1-15. Exemplu de flux de informaţii pentru suportul comunicării 
virtuale la nivelul 5. 


În continuare, translatorul înmânează mesajul secretarei, care îl trimite, de exemplu, prin fax 
(protocolul nivelului 1). Când mesajul este primit, el este tradus în franceză și trimis prin interfața 
2/3 către filosoful 2. Observati că, atâta timp cât interfețele nu se modifica, fiecare protocol este 
complet independent de celelalte. Dacă doresc, translatorii pot schimba olandeza cu altă limbă, să 
spunem finlandeza, cu condiția ca amândoi să se înțeleagă asupra acestui lucru și ca nici unul din ei 
să nu isi modifice interfaţa cu nivelul 1 sau cu nivelul 3. În mod similar, secretarele pot înlocui faxul 
cu poșta electronică sau cu telefonul fără a deranja (sau măcar a informa) celelalte niveluri. Fiecare 
proces poate adăuga anumite informaţii suplimentare destinate numai procesului său pereche. 
Aceste informaţii nu sunt transmise în sus, către nivelul superior. 

Să considerăm acum un exemplu mai tehnic: cum se realizează comunicarea la ultimul nivel din 
reţeaua cu cinci niveluri din fig. 1-15. O aplicaţie care se execută în nivelul 5 produce un mesaj M și îl 
furnizează nivelului 4 pentru a-l transmite. Nivelul 4 inserează un antet in fata mesajului, pentru a 
identifica respectivul mesaj și pasează rezultatul nivelului 3. Antetul include informaţii de control, de 
exemplu numere de ordine care ajută nivelul 4 de pe mașina de destinaţie să livreze mesajele în or- 
dinea corectă în cazul în care nivelurile inferioare nu păstrează această ordine. Pe unele niveluri, 
antetele conţin de asemenea câmpuri de control pentru mărime, timp și alte informații. 

În numeroase rețele nu există nici o limită cu privire la mărimea mesajelor transmise în protoco- 
lul nivelului 4, dar există aproape întotdeauna o limită impusă de protocolul nivelului 3. În consecin- 
ta, nivelul 3 trebuie să spargă mesajele primite în unități mai mici, pachete, atașând fiecărui pachet 
un antet specific nivelului 3. În acest exemplu, M este descompus în două parti, M, și M2. 

Nivelul 3 decide ce linie de transmisie să utilizeze și trimite pachetele nivelului 2. Nivelul 2 adau- 
gă nu numai câte un antet pentru fiecare bucată, ci și o încheiere, după care furnizează unitatea re- 
zultantă nivelului 1 pentru a o transmite fizic. În mașina receptoare mesajul este trimis în sus, din 

nivel in nivel, pe parcurs fiind eliminate succesiv toate antetele. Nici un antet corespunzator niveluri- 
lor de sub n nu este transmis in sus nivelului n. 

Ceea ce este important de înțeles in fig. 1-15 este relația dintre comunicaţia virtuală și cea efecti- 
vă și diferenţa între protocoale și interfețe. De exemplu, procesele egale de la nivelul 4 își imaginea- 
ză conceptual comunicarea ca realizându-se pe „orizontală”, utilizând protocolul nivelului 4. Deși 
fiecare din ele are, probabil, o procedură de genul TrimiteÎnCealaltăParte și o alta PrimesteDinCea- 
laltăParte, aceste proceduri nu comunică de fapt cu cealaltă parte, ci cu nivelurile inferioare prin in- 
terfata 3/4. 

Abstractizarea proceselor pereche este crucială pentru proiectarea întregii rețele. Cu ajutorul ei, 
această sarcină practic imposibilă poate fi descompusă în probleme de proiectare mai mici, rezolva- 
bile, și anume proiectarea nivelurilor individuale. 

Deși Secţiunea 1-3 este intitulată „Programele de rețea”, merită să subliniem că nivelurile infe- 
rioare dintr-o ierarhie de protocoale sunt implementate frecvent în hardware sau în firmware. Nu e 
mai putin adevărat că aici intervin algoritmi complecși, chiar dacă ei sunt inglobati (partial sau în 
totalitate) în hardware. 


1.3.2 Probleme de proiectare a nivelurilor 


O parte din problemele cheie care apar la proiectarea rețelelor de calculatoare sunt prezente în 
mai multe niveluri. Vom menționa pe scurt unele probleme mai importante. 

Fiecare nivel are nevoie de un mecanism pentru a identifica emitatorii și receptorii. Dat fiind că 
o rețea cuprinde în mod normal numeroase calculatoare, iar o parte dintre acestea dețin mai multe 
procese, este necesară o modalitate prin care un proces de pe o anumită mașină să specifice cu cine 
dorește să comunice. Ca o consecinţă a destinatiilor multiple, pentru a specifica una dintre ele, este 
necesară o formă de adresare. 

Un alt set de decizii de proiectare se referă la regulile pentru transferul de date. În unele sisteme 
datele circulă într-un singur sens; în altele datele pot circula în ambele sensuri. Protocolul trebuie, de 
asemenea, să determine câtor canale logice le corespunde conexiunea și care sunt prioritățile acesto- 
ra. Multe rețele dispun de cel putin două canale logice pe conexiune, unul pentru date normale si 
unul pentru date urgente. 

Controlul erorilor este o problemă importantă deoarece circuitele fizice de comunicaţii nu sunt 
perfecte. Se cunosc multe coduri detectoare și corectoare de erori, dar ambele capete ale conexiunii 
trebuie să se înțeleagă asupra codului utilizat. În plus, receptorul trebuie să aibă cum să-i spună emi- 
tatorului care mesaje au fost primite corect și care nu. 

Nu toate canalele de comunicații păstrează ordinea mesajelor trimise. Pentru a putea trata o 
eventuală pierdere a secventialitatii, protocolul trebuie să furnizeze explicit receptorului informația 
necesară pentru a putea reconstitui mesajul. O soluţie evidentă este numerotarea fragmentelor, dar 
această soluţie încă nu rezolvă problema fragmentelor care sosesc la receptor aparent fără legătură 
cu restul mesajului. 

O problemă ce intervine la fiecare nivel se referă la evitarea situaţiei în care un emițător rapid 
trimite unui receptor lent date la viteză prea mare. Au fost propuse diverse rezolvări și ele vor fi 
discutate mai târziu. Unele dintre acestea presupun o anumită reacție, directă sau indirectă, prin 
care receptorul îl informează pe emițător despre starea sa curentă. Altele limitează viteza de 
transmisie a emitatorului la o valoare stabilită de comun acord cu receptorul. Acest subiect se nu- 
mește controlul fluxului. 

O altă problemă care apare la câteva niveluri privește incapacitatea tuturor proceselor de a ac- 
cepta mesaje de lungime arbitrară. Acest fapt conduce la mecanisme pentru a dezasambla, a trans- 
mite și apoi a reasambla mesajele. O problemă asemănătoare apare atunci când procesele insistă să 
transmită datele în unităţi atât de mici, încât transmiterea lor separată este ineficientă. În această 
situație, soluţia este să se asambleze împreună mai multe mesaje mici destinate aceluiași receptor și 
să se dezasambleze la destinație mesajul mare obținut astfel. 

Atunci când este neconvenabil sau prea costisitor să se aloce conexiuni separate pentru fiecare 
pereche de procese comunicante, nivelul implicat în comunicare poate hotărî să utilizeze aceeași 
conexiune pentru mai multe conversații independente. Atâta timp cât această mutiplexare și demul- 
tiplexare se realizează transparent, ea poate fi utilizată de către orice nivel. Multiplexarea este nece- 
sară, de exemplu, în nivelul fizic, unde traficul pentru toate conexiunile trebuie să fie transmis prin 
cel mult câteva circuite fizice. 

Atunci când există mai multe căi între sursă si destinaţie, trebuie ales un anumit drum. Uneori 
această decizie trebuie împărțită pe două sau mai multe niveluri. De exemplu, este posibil ca trimite- 
rea unor date de la Londra la Roma să necesite atât o decizie la nivel înalt pentru alegerea ca tara de 
tranzit a Franţei sau a Germaniei - în funcție de legile lor de protejare a secretului datelor - cât și o 
decizie de nivel scăzut pentru alegerea unuia din multele trasee posibile, pe baza traficului curent. 
Acest subiect poartă numele de dirijare sau rutare (routing). 


1.3.3 Servicii orientate pe conexiuni și servicii fără conexiuni 


Nivelurile pot oferi nivelurilor de deasupra lor două tipuri de servicii: orientate pe conexiuni și 
fără conexiuni. În această secțiune vom arunca o privire asupra acestor două tipuri și vom examina 
diferenţele între ele. 

Serviciul orientat pe conexiuni este modelat pe baza sistemului telefonic. Când vrei să vorbeşti 
cu cineva, mai întâi ridici receptorul, apoi formezi numărul, vorbesti si închizi. Similar, pentru a utili- 
za un serviciu orientat pe conexiuni, beneficiarul trebuie mai întâi să stabilească o conexiune, să folo- 
sească această conexiune și apoi să o elibereze. În esență conexiunea funcționează ca o țeavă: emita- 
torul introduce obiectele (biții) la un capăt, iar receptorul le scoate afară, în aceeași ordine, la celălalt 
capăt. În majoritatea cazurilor ordinea este menţinută, astfel încât biții să ajungă în aceeași ordine în 
care au fost trimiși. 

În anumite cazuri când se stabileşte o conexiune, transmitatorul, receptorul si subreteaua nego- 
ciază parametrii care vor fi folosiți, cum sunt dimensiunea maximă a mesajului, calitatea impusă a 
serviciilor, și alte probleme de acest tip. De obicei, una dintre parti face o propunere și cealaltă parte 
poate să o accepte, să o rejecteze sau să facă o contrapropunere. 

Serviciul fără conexiuni este modelat pe baza sistemului poștal. Toate mesajele (scrisorile) con- 
tin adresele complete de destinaţie și fiecare mesaj circulă în sistem independent de celelalte. În 
mod normal, atunci când două mesaje sunt trimise la aceeași destinaţie, primul expediat este primul 
care ajunge. Totuşi, este posibil ca cel care a fost expediat primul să întârzie și să ajungă mai repede 
al doilea. În cazul unui serviciu orientat pe conexiuni, așa ceva este imposibil. 

Fiecare serviciu poate fi caracterizat printr-o calitate a serviciului. Unele servicii sunt sigure în 
sensul că nu pierd date niciodată. De obicei, un serviciu sigur se implementează obligând receptorul 
să confirme primirea fiecărui mesaj, astfel încât expeditorul să fie sigur că mesajul a ajuns la destina- 
tie. Procesul de confirmare introduce un timp suplimentar și întârzieri. Aceste dezavantaje sunt ade- 
sea acceptate, însă uneori ele trebuie evitate. 


30 INTRODUCERE CAP. 1 


Transferul de fisiere este una din situatiile tipice in care este adecvat un serviciu sigur orientat pe 
conexiuni. Proprietarul fisierului doreste sa fie sigur ca toti bitii ajung corect si in aceeasi ordine in 
care au fost trimisi. Foarte putini utilizatori ai transferului de fisiere ar prefera un serviciu care une- 
ori amesteca sau pierde cativa biti, chiar daca acest serviciu ar fi mult mai rapid. 

Serviciul sigur orientat pe conexiuni admite doua variante: secventele de mesaje si fluxurile de 
octeți. Prima variantă menţine delimitarea între mesaje. Cand sunt trimise două mesaje de 1024 de 
octeți, ele vor sosi sub forma a două mesaje distincte de 1024 de octeți, niciodată ca un singur mesaj 
de 2048 de octeți. În a doua variantă, conexiunea este un simplu flux de octeți și nu există delimitări 
între mesaje. Când receptorul primește 2048 de octeți, nu există nici o modalitate de a spune dacă ei 
au fost trimiși sub forma unui mesaj de 2048 octeți, a două mesaje de 1024 de octeți sau a 2048 me- 
saje de câte 1 octet. Dacă paginile unei cărți sunt expediate unei mașini fotografice de tipărit printr-o 
rețea, sub forma de mesaje, atunci delimitarea mesajelor poate fi importantă. Pe de altă parte, în 
cazul unui utilizator care se conectează la un server aflat la distanță, este nevoie numai de un flux de 
octeți de la calculatorul utilizatorului la server. Delimitarea mesajelor nu mai este relevantă. 

Așa cum am menționat mai sus, întârzierile introduse de confirmări sunt inacceptabile pentru 
unele aplicaţii. O astfel de aplicaţie se referă la traficul de voce digitizată. Pentru abonaţii telefonici 
este preferabil să existe putin zgomot pe linie sau să audă ocazional câte un cuvânt distorsionat decât 
să se producă o întârziere din cauza așteptării confirmării. Similar, atunci când se transmite o video- 
conferință, câțiva pixeli diferiți nu reprezintă o problemă, în schimb întreruperile pentru a corecta 
erorile ar fi extrem de supărătoare. 

Nu orice aplicaţie necesită conexiuni. De exemplu, în măsura în care poșta electronică devine ce- 
va tot mai uzual, se poate să nu apară foarte curând publicitatea prin poștă electronică? Expeditorul 
de publicitate prin poștă electronică probabil că nu vrea să se complice stabilind și apoi eliberând o 
conexiune doar pentru un singur mesaj. Nici furnizarea la destinaţie cu o rată de corectitudine de 
100% nu este esenţială, mai ales dacă lucrul acesta costă mai mult. Tot ceea ce se cere este un mijloc 
de a trimite un singur mesaj cu o probabilitate mare de a ajunge la destinaţie, dar fără o garanție în 
acest sens. Serviciul nesigur (adică neconfirmat) fără conexiuni este deseori numit serviciu datagra- 
mă, prin analogie cu serviciul de telegrame - care, la rândul său, nu prevede trimiterea unei confir- 
mări către expeditor. 

În alte situaţii, avantajul de a nu fi necesară stabilirea unei conexiuni pentru a trimite un mesaj 
scurt este de dorit, dar siguranța este de asemenea esenţială. Aceste aplicaţii pot utiliza serviciul 
datagramă confirmat. Este ca și cum ai trimite o scrisoare recomandată și ai solicita o confirmare de 
primire. În clipa în care sosește confirmarea, expeditorul este absolut sigur că scrisoarea a fost livrată 
la destinaţia corectă și nu a fost pierdută pe drum. 

Mai există un serviciu, si anume serviciul cerere-răspuns. În acest serviciu emițătorul transmite o 
singură datagramă care conţine o cerere; replica primită de la receptor conţine răspunsul. În această 
categorie intră, de exemplu, un mesaj către biblioteca locală în care se întreabă unde este vorbită 
limba Uighur. Serviciul cerere-raspuns este utilizat în mod frecvent pentru a implementa comunica- 
rea în modelul client-server: clientul lansează o cerere și serverul răspunde la ea. În fig. 1-16 sunt 
rezumate tipurile de servicii discutate mai sus. 

Conceptul de a utiliza comunicaţii nesigure poate părea derutant la început. La urma urmei, de 
ce ar prefera cineva comunicațiile nesigure în locul comunicaţiilor sigure? Mai întâi, comunicațiile 
sigure (ceea ce înseamnă, pentru noi, confirmate) pot să nu fie disponibile. De exemplu, Ethernet-ul 
nu oferă comunicații sigure. Pachetele pot fi uneori alterate în timpul tranzitului. Urmează ca proto- 
coalele nivelurilor superioare să se ocupe de această problemă. 


SEC. 1.3 PROGRAMELE DE REŢEA 31 























Serviciu Exemplu 
; Flux de mesaje sigur Secventa de pagini 
Orientate pe 2 pag i S 
conexiuni Flux de octeți sigur Conectare la distanță 
Conexiune nesigură Voce digitizată 
Datagramă nesigură Publicitate prin e-mail 
Fără Dat > fi tă Scrisori fi 
sonuni atagramă confirmată crisori cu confirmare 
Cerere-răspuns Interogări baze de date 











Fig. 1-16. Şase tipuri diferite de servicii. 


In al doilea rând, întârzierile inerente în cazul în care se oferă servicii sigure ar putea fi inaccep- 
tabile, mai ales în cazul aplicațiilor de timp real cum sunt aplicațiile multimedia. Pentru aceste moti- 
ve, comunicațiile sigure cât și cele nesigure coexistă. 


1.3.4 Primitive de serviciu 


Un serviciu este specificat formal printr-un set de primitive (operaţii) puse la dispoziţia utilizato- 
rului care folosește serviciul. Aceste primitive comandă serviciului să execute anumite acțiuni sau să 
raporteze despre acțiunile executate de o entitate pereche. Dacă stiva de protocoale este localizată 
în sistemul de operare, așa cum se întâmplă de cele mai multe ori, primitivele sunt în mod normal 
apeluri sistem. Aceste apeluri cauzează o trecere a sistemului de operare în modul nucleu (kernel), 
care preia controlul mașinii pentru a trimite pachetele necesare. 

Setul de primitive disponibile depinde de natura serviciului oferit. Primitivele serviciilor orientate 
pe conexiuni sunt diferite de cele ale serviciilor fără conexiuni. Ca un exemplu minimal de primitive 
de serviciu care pot fi oferite pentru a implementa un flux de octeți într-un mediu client-server, pu- 
tem considera primitivele listate în fig. 1-17. 


|__Primitiva | Semnificația |] 


(Ascultă) 
(Conectează) che aflată în așteptare 


(Primește) 
SEND Trimite un mesaj entității pereche 

Fc 2 ea e i 
(Deconectează) 


Fig. 1-17. Cinci primitive de serviciu pentru implementarea unui 
serviciu simplu orientat pe conexiune. 





Aceste primitive pot fi folosite în următorul mod: mai întâi serverul execută LISTEN pentru a 
indica faptul că este pregătit să accepte conexiuni. Un mod obișnuit de a implementa LISTEN este a 

face un apel de sistem blocant. Dupa executia primitivei, procesul server este blocat pana la aparitia 
unei cereri de conectare. 

Apoi procesul client execută CONNECT pentru a stabili o conexiune cu serverul. Apelul CON- 
NECT trebuie să specifice cu cine se dorește conectarea, așa că ar putea avea un parametru prin 
care se transmite adresa serverului. De cele mai multe ori, sistemul de operare va trimite un prim 
pachet entității pereche cerându-i să se conecteze, după cum este arătat de (1) în fig. 1-18. Procesul 
client este suspendat până când apare un răspuns. Când pachetul ajunge la server, el este procesat 
de sistemul de operare al acestuia. Când sistemul de operare observă că pachetul cere o conexiune, 
verifică dacă există vreun ascultător. Daca da, va face doua lucruri: va debloca ascultătorul si va tri- 
mite înapoi o confirmare (2). Sosirea acestei confirmări eliberează apoi clientul. În acest moment, 
atât clientul cât și serverul sunt în execuţie și au stabilit o conexiune între ei. Este important de ob- 
servat că secvenţa de confirmare (2) este generată de codul protocolului însuși, nu ca răspuns al unei 
primitive de la nivelul utilizatorului. Dacă apare o cerere de conexiune și nu există nici un ascultător, 
rezultatul este nedefinit. În anumite sisteme, pachetul poate fi păstrat un scurt timp într-o coadă, 
anticipând o eventuală comandă LISTEN. 


Maşina client Maşina server 
1) Cerere de conectare 


2) Confirmare (ACK) 












Procesul 
client T~ 


Procesul 
3) Cerere de date 






5) Deconectare 
(6) Deconectare 


Sistem de 
operare 





Fig. 1-18. Pachetele trimise într-o simplă interacţiune client-server 
pe o reţea orientată pe conexiuni. 


Analogia evidentă între acest protocol și viața reală este cazul clientului care sună la directorul 
departamentului de service al unei companii. Directorul stă lângă telefon pentru a putea răspunde 
în cazul în care acesta sună. Clientul face un apel. Când directorul ridică receptorul, conexiunea 
este stabilită. 

Pasul următor este ca serverul să execute RECEIVE pentru a se pregăti să accepte prima cerere. 
În mod normal serverul face această operaţie de îndată ce a fost eliberat din blocarea impusă de 
LISTEN, înainte să ajungă confirmarea înapoi la client. Apelul RECEIVE blochează serverul. 

Apoi clientul execută SEND pentru a transmite cererea sa (3) urmat de execuția unui 
RECEIVE pentru a obţine răspunsul. 

Sosirea pachetului de cerere la mașina server deblochează procesul server astfel încât acesta să 
poată procesa cererea. După ce a terminat lucrul, folosește SEND pentru a răspunde clientului (4). 
Sosirea acestui pachet deblochează clientul care poate acum să analizeze răspunsul obținut. Daca 
mai există cereri din partea clientului, acesta le poate face acum. Dacă a terminat, poate folosi 
DISCONNECT pentru a termina conexiunea. De obicei, apelul initial DISCONNECT este blocant, 
suspendând clientul și trimițând un pachet către server pentru a-i comunica faptul ca respectiva co- 
nexiune nu mai este necesară (5). Când serverul primește pachetul, el lansează un DISCONNECT 
propriu, confirmând cererea clientului și eliberând conexiunea. Când pachetul serverului (6) ajunge 

înapoi la mașina clientului, procesul client este eliberat și conexiunea este întreruptă. Foarte pe 
scurt, așa funcționează comunicațiile orientate pe conexiuni. 

Desigur, viața nu este simplă. Multe dintre lucruri pot să nu funcționeze corect. Sincronizarea 
poate fi proastă (de exemplu, daca se încearcă un CONNECT înainte de LISTEN), pachetele se pot 
pierde și multe altele. Vom studia toate acestea în detaliu ceva mai târziu, dar deocamdată fig. 1-18 
rezumă pe scurt modul în care ar putea să funcționeze o comunicaţie client-server într-o rețea orien- 
tată pe conexiuni. 

Știind că acele șase pachete sunt necesare pentru a realiza acest protocol, cititorul se poate întreba 
de ce nu se folosește un protocol fără conexiune în locul său. Răspunsul este că ar fi posibil într-o lu- 
me perfectă, și atunci ar fi nevoie de numai două pachete: unul pentru cerere și unul pentru răspuns. 
Oricum, în cazul real cu mesaje lungi în oricare dintre direcții (de exemplu un fișier de 1 MB), cu 
erori de transmisie și cu pachete pierdute, situaţia se modifică. Dacă răspunsul ar avea sute de pache- 
te, dintre care unele s-ar putea pierde în timpul transmisiei, cum ar putea clientul să își dea seama că 
unele piese lipsesc? Cum ar putea ști clientul dacă ultimul pachet recepționat este de fapt ultimul pa- 
chet trimis? Să presupunem că de la client se face o cerere pentru un al doilea fișier. Cum ar putea 
clientul să diferentieze pachetele din cel de-al doilea fișier de eventualele pachete pierdute din primul 
fișier? Pe scurt, în lumea reală, un simplu protocol cerere-răspuns implementat într-o reţea nesigură 
este de cele mai multe ori inadecvat. În cap. 3 vom studia în detaliu o largă varietate de protocoale, 
care pot rezolva aceste probleme și altele similare. Pentru moment însă este de ajuns să spunem că a 
avea un flux de octeți sigur și ordonat între procese este de multe ori foarte convenabil. 


1.3.5 Relaţia dintre servicii și protocoale 


Deși sunt adesea confundate, serviciile și protocoalele reprezintă concepte distincte. Diferenţa 
între ele este atât de importantă, încât o subliniem din nou în această secțiune. Un serviciu este un 
set de primitive (operaţii) pe care un nivel le furnizează nivelului de deasupra sa. Serviciul definește 
ce operații este pregătit nivelul să realizeze pentru utilizatorii săi, dar nu spune nimic despre cum 
sunt implementate aceste operaţii. Un serviciu este definit în contextul unei interfețe între două ni- 
veluri, nivelul interior fiind furnizorul serviciului și nivelul superior fiind utilizatorul serviciului. 

Prin contrast, un protocol este un set de reguli care guvernează formatul și semnificaţia cadrelor, 
pachetelor sau mesajelor schimbate între ele de entităţile pereche dintr-un nivel. Entitatile folosesc 
protocoale pentru a implementa definițiile serviciului lor. Ele sunt libere sa își schimbe protocoalele 
după cum doresc, cu condiţia să nu modifice serviciul pe care îl văd utilizatorii. În acest fel, serviciul 
și protocolul sunt complet decuplate. 


Nivelul k + 1 Nivelul k + 1 
| Serviciu oferit de nivelul k | 
Nivelulk la-------------- Eileen a Aida atata >| Nivelul k 
Nivelul k - 1 Nivelul k - 1 


Fig. 1-19. Relaţia dintre un server și un protocol. 

Cu alte cuvinte, serviciile sunt legate de interfețele dintre niveluri, dupa cum este ilustrat si in fig. 
1-19. Prin contrast, protocoalele sunt legate de pachetele trimise între entitățile pereche de pe diferi- 
te masini. Este important să nu existe confuzii între cele două concepte. 

Merită să facem o analogie cu limbajele de programare. Un serviciu este ca un tip de date ab- 
stracte sau ca un obiect într-un limbaj orientat pe obiecte. Acesta definește operaţiile care pot fi apli- 
cate pe un obiect, dar nu specifică modul de implementare a operaţiilor. Un protocol se referă la 
implementarea serviciului și nu este vizibil pentru utilizatorul serviciului. 

Multe protocoale mai vechi nu făceau diferenţa între serviciu și protocol. Ca urmare, un nivel ti- 
pic putea avea o primitivă de serviciu SEND PACKET în care utilizatorul furniza o referință către un 
pachet complet asamblat. Acest aranjament însemna că toate modificările protocolului erau imediat 
vizibile pentru utilizatori. Majoritatea proiectantilor de reţele privesc acum un astfel de mecanism ca 
pe o eroare gravă. 

Acum, după ce am discutat la modul abstract structura pe niveluri a reţelelor, a sosit timpul să 
studiem câteva exemple. În următoarele două secţiuni vom discuta două arhitecturi de rețea impor- 
tante, modelul de referință OSI si modelul de referință TCP/IP. Deși protocoalele asociate cu mode- 
lul OSI nu sunt folosite aproape deloc, modelul în sine este destul de general și încă valabil, iar carac- 
teristicile puse în discuţie la fiecare nivel sunt în continuare foarte importante. Modelul TCP/IP are 
caracteristici opuse: modelul în sine nu este foarte util, dar protocoalele sunt folosite pe scară largă. 
Din acest motiv, le vom studia pe fiecare în detaliu. În plus, uneori poți învăţa mai multe din eșecuri 
decât din succese. 


1.4.1 Modelul de referință OSI 


Modelul OSI este prezentat în fig. 1-16 (mai puţin mediul fizic). Acest model se bazează pe o 
propunere dezvoltată de către Organizația Internaţională de Standardizare (International Standards 
Organization - ISO) ca un prim pas către standardizarea internațională a protocoalelor folosite pe 
diferite niveluri (Day si Zimmermann, 1983). A fost revizuit în 1995 (Day, 1995). Modelul se numes- 
te ISO OSI (Open Systems Interconnection, rom: interconectarea sistemelor deschise), pentru că el 
se ocupă de conectarea sistemelor deschise - adică de sisteme deschise comunicării cu alte sisteme. 
În continuare vom folosi mai ales termenul prescurtat de model OSI. 

Modelul OSI cuprinde șapte niveluri. Principiile aplicate pentru a se ajunge la cele șapte niveluri 
sunt următoarele: 


1. Un nivel trebuie creat atunci când este nevoie de un nivel de abstractizare diferit. 

2. Fiecare nivel trebuie să îndeplinească un rol bine definit. 

3. Funcția fiecărui nivel trebuie aleasă acordându-se atenție definirii de protocoale stan- 
dardizate pe plan internațional. 

4. Delimitarea nivelurilor trebuie făcută astfel încât să se minimizeze fluxul de informații 
prin interfeţe. 

5. Numărul de niveluri trebuie să fie suficient de mare pentru a nu fi nevoie să se introducă în 
același nivel funcții diferite si suficient de mic pentru ca arhitectura să rămână funcțională. 


În continuare vom discuta fiecare nivel al modelului, începând cu nivelul cel mai de jos. Modelul 
OSI nu reprezintă în sine o arhitectură de rețea, pentru că nu specifica serviciile și protocoalele utili- 
zate la fiecare nivel. Modelul spune numai ceea ce ar trebui să facă fiecare nivel. ISO a produs de 
asemenea standarde pentru fiecare nivel, însă aceste standarde nu fac parte din modelul de referință 
propriu-zis. Fiecare din standardele respective a fost publicat ca un standard internațional separat. 


Nivelul fizic 

Nivelul fizic se ocupă de transmiterea bitilor printr-un canal de comunicaţie. Proiectarea trebuie 
să garanteze că atunci când unul din capete trimite un bit 1, acesta e receptat în cealaltă parte 
ca un bit 1, nu ca un bit 0. Problemele tipice se referă la câţi volti trebuie utilizaţi pentru a re- 
prezenta un 1 și câți pentru un 0, dacă transmisia poate avea loc simultan în ambele sensuri, 
cum este stabilită conexiunea inițială și cum este întreruptă când au terminat de comunicat 
ambele parti, câți pini are conectorul de rețea și la ce folosește fiecare pin. Aceste aspecte de 
proiectare au o legătură strânsă cu interfețele mecanice, electrice, funcţionale și procedurale, 
ca și cu mediul de transmisie situat sub nivelul fizic. 


Nivelul legătură de date 

Sarcina principală a nivelului legăturii de date este de a transforma un mijloc oarecare de 
transmisie într-o linie care să fie disponibilă nivelului reţea fără erori de transmisie nedetectate. 
Nivelul legătură de date realizează această sarcină obligând emițătorul să descompună datele de 
intrare în cadre de date (în mod tipic, câteva sute sau câteva mii de octeți) și să transmită cadrele 
secvențial. Dacă serviciul este sigur, receptorul confirmă fiecare cadru trimițând înapoi un cadru de 
confirmare pozitivă. 

O altă problemă care apare la nivelul legătură de date (și, de asemenea, la majoritatea nivelurilor 
superioare) este evitarea inundării unui receptor lent cu date provenite de la un emițător rapid. În 
acest scop sunt necesare mecanisme de reglare a traficului care să permită emitatorului să afle cat 
spaţiu tampon deţine receptorul la momentul curent. Controlul traficului și tratarea erorilor sunt 
deseori integrate. Rețelele cu difuzare determină în nivelul legătură de date o problema suplimenta- 
ră: cum să fie controlat accesul la canalul partajat. De această problemă se ocupă un subnivel special 
al nivelului legătură de date și anume subnivelul de control al accesului la mediu. 


Nivelul reţea 

Nivelul reţea se ocupă de controlul funcționării subretelei. O problemă cheie în proiectare este 
determinarea modului în care pachetele sunt dirijate de la sursă la destinaţie. Dirijarea se poate baza 
pe tabele statistice care sunt ,,cablate” intern în reţea si care sunt schimbate rar. Traseele pot fi de 
asemenea stabilite la începutul fiecărei conversații, de exemplu la începutul unei sesiuni la terminal 
(de ex. o operaţie de login pe o mașină la distanță). În sfârșit, dirijarea poate fi foarte dinamică, tra- 
seele determinându-se pentru fiecare pachet în concordanță cu traficul curent din rețea. 

Daca în subretea există prea multe pachete simultan, ele vor intra unul pe traseul celuilalt și ast- 
fel se vor produce gâtuiri. Controlul unor astfel de congestii îi revine tot nivelului rețea. Mai general, 
calitatea serviciilor oferite (întârziere, timp de tranzitare, fluctuații, etc.) este tot o responsabilitate a 
nivelului rețea. 

Multe probleme pot apărea când un pachet trebuie să călătorească dintr-o rețea în alta ca să 
ajungă la destinaţie. Modul de adresare folosit de a doua rețea poate să difere de cel pentru prima. 

A doua rețea poate chiar să nu accepte deloc pachetul pentru că este prea mare. De asemenea, pro- 
tocoalele pot fi diferite și așa mai departe. Rezolvarea acestor probleme în vederea interconectării 
reţelelor eterogene este sarcina nivelului rețea. În reţelele cu difuzare, problema dirijării este simplă, 
astfel că nivelul reţea este deseori subţire sau chiar nu există deloc. 


Nivelul transport 

Rolul principal al nivelului transport este să accepte date de la nivelul sesiune, să le descompună, 
dacă este cazul, în unități mai mici, să transfere aceste unităţi nivelului reţea și să se asigure că toate 
fragmentele sosesc corect la celălalt capăt. În plus, toate acestea trebuie făcute eficient și într-un 
mod care izolează nivelurile de mai sus de inevitabilele modificări în tehnologia echipamentelor. 

Nivelul transport determină, de asemenea, ce tip de serviciu să furnizeze nivelului sesiune și, în fi- 
nal, utilizatorilor reţelei. Cel mai obișnuit tip de conexiune transport este un canal punct-la-punct fără 
erori care furnizează mesajele sau octetii în ordinea în care au fost trimiși. Alte tipuri posibile de servicii 
de transport sunt transportul mesajelor individuale - fără nici o garanție în privinţa ordinii de livrare - și 
difuzarea mesajelor către destinații multiple. Tipul serviciului se determina când se stabilește conexiu- 
nea. (Ca un comentariu secundar: este imposibil de obținut un canal fără erori; ceea ce oamenii înțeleg 
prin această expresie este că rata erorilor este destul de mică pentru a fi ignorată în practică). 

















































































































































Nivel Numele unității 
schimbate 
Ea Protocolul aplicație Ser 
7 Aplicație | = Aplicație | APDU 
A 4 
Interfata 
! P lul : 
6 | Prezentare |<—-——-—------ TOtOCO U PrEZENTATE umar >| Prezentare | PPDU 
A A 
Interfata 
: Protocolul sesi i 
; rotocolul sesiune 
5 Sesiune: „| cea RS =| Sesiune SPDU 
A 4 
: P lul ! 
rotocolul transport 
4 | Transport | erei POE aie Rea >| Transport | TPDU 
1 Limita subretelei de comunicatie 1 
y d Protocolul intern al subretelei \ Y 
3 Retea er a Retea ee > Retea + Retea Pachet 
ry ry 
Y | 1 
Legătură |a o Legătură T Legătură TTA Legătură 
2 de date |“ 4||”| dedate | "| dedate |“ "| de date Cadru 
A 4 
Y Y 
1 Fizic E Fizic ous Fizic a Fizic Bit 
Gazda A | Ruter Ruter ) Gazda B 
N 
—— Protocolul gazdă-ruter de la nivelul rețea 





Protocolul gazdă-ruter de la nivelul legăturii de date 
Protocolul gazdă-ruter de la nivelul fizic 


Fig. 1-20. Modelul de referință OSI. 

Nivelul transport este un adevărat nivel capăt-la-capăt, de la sursă la destinație. Cu alte cuvinte, 
un program de pe mașina sursă poartă o conversaţie cu un program similar de pe mașina destinație, 
folosind în acest scop antetele mesajelor și mesaje de control. În nivelurile interioare protocoalele au 
loc între fiecare mașină si vecinii săi imediati (niveluri inlantuite), si nu direct între mașinile sursă si 
destinație (niveluri capăt-la-capăt), care pot fi separate de numeroase rutere. Diferenţa între nivelu- 
rile de la 1 până la 3, care sunt inlantuite și nivelurile de la 4 la 7, care sunt capăt-la-capăt, este ilus- 
trată în fig. 1-20. 


Nivelul sesiune 

Nivelul sesiune permite utilizatorilor de pe mașini diferite să stabilească între ei sesiuni. Sesiunile 
oferă diverse servicii, incluzând controlul dialogului (respectarea ordinii în raport cu dreptul de a 
transmite), gestionarea jetonului (prevenirea situaţiei în care două entități încearcă aceeași operaţie 
critică în același timp) și sincronizarea (introducerea de puncte de control pe parcursul transmisiilor 
lungi, astfel încât, în cazul unui eșec, acestea să poată fi reluate de unde rămăseseră). 


Nivelul prezentare 

În particular, spre deosebire de nivelurile inferioare, care se ocupă numai de transferul bitilor 
dintr-un loc în altul, nivelul prezentare se ocupă de sintaxa și semantica informațiilor transmise. Pen- 
tru a face posibilă comunicarea între calculatoare cu reprezentări diferite ale datelor, structurile de 
date care se schimba între ele pot fi definite într-un mod abstract, alături de o codificare standardizată 
ce va fi utilizată „pe cablu”. Nivelul prezentare gestionează aceste structuri de date abstracte și permi- 
te definirea și comunicarea unor structuri de date de nivel mai înalt (de ex. înregistrări bancare). 


Nivelul aplicaţie 

Nivelul aplicaţie conţine o varietate de protocoale frecvent utilizate. Un exemplu de protocol uti- 
lizat pe scară largă este HTTP (HyperText Transfer Protocol, rom: protocol de transfer al hiper- 
textului), care sta la baza WWW (World Wide Web, rom: rețea de întindere planetară). Atunci cand 
un program de navigare (browser) accesează o pagină Web, el trimite serverului numele paginii pe 
care o dorește folosind HTTP. Serverul va trimite ca răspuns pagina. Alte protocoale de aplicaţie 
sunt folosite pentru transferul fișierelor, poștă electronica, știri în reţea. 


1.4.2 Modelul de referinţă TCP/IP 


Să ne îndreptăm acum atenţia de la modelul de referință OSI spre modelul de referinţă utilizat 
de strămoșul tuturor rețelelor de calculatoare, ARPANET-ul, și de succesorul său, Internet-ul. Desi 
vom prezenta mai târziu o scurtă istorie a ARPANET-ului, este util să menționăm acum câteva as- 
pecte esenţiale. ARPANET a fost o rețea de cercetare sponsorizată de către DoD (U.S. Depart- 
ment of Defense, rom: Departamentul de Apărare al Statelor Unite). În cele din urmă, rețeaua a 
ajuns să conecteze între ele, utilizând linii telefonice închiriate, sute de rețele universitare și guver- 
namentale. Atunci când au fost adăugate, mai târziu, rețele prin satelit și radio, interconectarea aces- 
tora cu protocoalele existente a pus diferite probleme. Era nevoie de o nouă arhitectură de referință. 
De aceea, posibilitatea de a interconecta fără probleme mai multe tipuri de rețele a reprezentat de la 
bun început un obiectiv de proiectare major. Această arhitectură a devenit cunoscută mai târziu sub 
denumirea de modelul de referință TCP/IP, dată după numele celor două protocoale fundamentale 
utilizate. Arhitectura respectivă a fost definită prima dată in (Cerf si Kahn, 1974). O perspectivă ul- 

terioară este prezentată in (Leiner ș.a., 1985). Filosofia de proiectare din spatele modelului este dis- 
cutată în (Clark, 1988). 

Dată fiind îngrijorarea Departamentului de Apărare că o parte din pretioasele sale gazde, rutere 
si porţi de interconectare ar putea fi distruse dintr-un moment în altul, un alt obiectiv major a fost ca 
rețeaua să poată supravieţui pierderii echipamentelor din subretea fără a fi întrerupte conversațiile 
existente. Cu alte cuvinte, DoD dorea ca, atâta timp cât funcționau mașina sursă și mașina destina- 
tie, conexiunile să rămână intacte, chiar dacă o parte din masini sau din liniile de transmisie erau 
brusc scoase din funcţiune. Mai mult, era nevoie de o arhitectură flexibilă, deoarece se aveau în ve- 
dere aplicaţii cu cerinţe divergente, mergând de la transferul de fișiere până la transmiterea vorbirii 
în timp real. 


Nivelul internet 

Toate aceste cerințe au condus la alegerea unei rețele cu comutare de pachete bazată pe un nivel 
inter-retea fără conexiuni. Acest nivel, numit nivelul internet, este axul pe care se centrează întreaga 
arhitectură. Rolul său este de a permite gazdelor să emită pachete in orice rețea și a face ca pachete- 
le să circule independent până la destinație (fiind posibil ca aceasta să se găsească pe o altă rețea). 
Pachetele pot chiar să sosească într-o ordine diferită fata de cea în care au fost trimise, caz în care — 
dacă se dorește livrarea lor ordonată - rearanjarea cade în sarcina nivelurilor superioare. De obser- 
vat că „internet” este folosit aici într-un sens generic, chiar dacă acest nivel este prezent și în Internet. 

Aici, analogia este cu sistemul de poștă (clasică). O persoană dintr-o anumită tara poate depune 
într-o cutie poștală mai multe scrisori internationale si, cu putin noroc, majoritatea scrisorilor vor 
ajunge la adresa corectă din tara de destinație. Probabil că scrisorile vor trece pe drum prin mai mul- 
te oficii de cartare, dar acest lucru se face transparent pentru utilizatori. Mai mult, faptul că fiecare 
tara (adică fiecare reţea) are propriile timbre, propriile mărimi favorite de plicuri și propriile reguli 
de livrare este ascuns beneficiarilor. 

Nivelul internet definește oficial un format de pachet și un protocol numit IP (Internet 
Protocol, rom: protocol Internet). Sarcina nivelului internet este să livreze pachete IP către destina- 
tie. Problemele majore se referă la dirijarea pachetelor și evitarea congestiei. În consecință, este re- 
zonabil să spunem că nivelul internet din TCP/IP funcţionează asemănător cu nivelul rețea din OSI. 
Fig. 1-21 arată această corespondență. 

Fig. 1-21. Modelul de referință TCP/IP. 

Nivelul transport 

Nivelul situat deasupra nivelului internet din modelul TCP/IP este frecvent numit nivelul trans- 
port. Acesta este proiectat astfel, încât să permită conversații între entitățile pereche din gazdele 
sursă și, respectiv, destinaţie, la fel ca în nivelul transport OSI. În acest sens au fost definite două 
protocoale capăt-la-capăt. Primul din ele, TCP (Transmission Control Protocol, rom: protocolul de 
control al transmisiei), este un protocol sigur orientat pe conexiuni care permite ca un flux de octeți 
trimiși de pe o mașină să ajungă fără erori pe orice altă mașină din inter-retea. Acest protocol frag- 
mentează fluxul de octeți în mesaje discrete și pasează fiecare mesaj nivelului internet. La destinație, 
procesul TCP receptor reasamblează mesajele primite într-un flux de ieșire. TCP tratează totodată 
controlul fluxului pentru a se asigura că un emițător rapid nu inundă un receptor lent cu mai multe 
mesaje decât poate acesta să prelucreze. 

Al doilea protocol din acest nivel, UDP (User Datagram Protocol, rom: protocolul datagramelor 
utilizator), este un protocol nesigur, fără conexiuni, destinat aplicaţiilor care doresc să utilizeze pro- 
pria lor secventiere si control al fluxului, si nu pe cele asigurate de TCP. Protocolul UDP este de 
asemenea mult folosit pentru interogări rapide întrebare-răspuns, client-server și pentru aplicații în 
care comunicarea promptă este mai importantă decât comunicarea cu acuratețe, asa cum sunt apli- 
catiile de transmisie a vorbirii și a imaginilor video. Relaţia dintre IP, TCP si UDP este prezentată in 
fig. 1-22. De când a fost dezvoltat acest model, IP a fost implementat pe multe alte rețele. 


Nivelul (numele OSI) 

Fig. 1-22. Protocoale și rețele din modelul TCP/IP initial. 


Nivelul aplicaţie 

Modelul TCP/IP nu conţine niveluri sesiune sau prezentare. Acestea nu au fost incluse pentru că 
nu s-a simțit nevoia lor. Experienţa modelului OSI a dovedit că această viziune a fost corectă: în ma- 
joritatea aplicaţiilor, nivelurile respective nu sunt de mare folos. 

Deasupra nivelului transport se află nivelul aplicaţie. Acesta conţine toate protocoalele de nivel 
mai înalt. Așa cum se vede din fig. 1-22, primele protocoale de acest gen includeau terminalul vir- 
tual (TELNET), transferul de fișiere (FTP) si poșta electronică (SMTP). Protocolul de terminal 
virtual permite unui utilizator de pe o mașină sa se conecteze si să lucreze pe o mașină aflată la 
distanță. Protocolul de transfer de fișiere pune la dispoziţie o modalitate de a muta eficient date de 
pe o mașină pe alta. Poșta electronică a fost la origine doar un tip de transfer de fișiere, dar ulterior 
a fost dezvoltat un protocol specializat (SMTP — Simple Mail Transfer Protocol, rom: Protocol 
simplu de transfer al poștei) pentru acest serviciu. Pe parcursul anilor, la aceste protocoale s-au 
adăugat multe altele, așa cum sunt Serviciul Numelor de Domenii (Domain Name Service - DNS) 
pentru stabilirea corespondenţei dintre numele gazdelor și adresele reţelelor, NNTP, protocolul 

utilizat pentru a transfera articole de stiri USENET, HTTP, folosit pentru aducerea paginilor de pe 
Web si multe altele. 


Nivelul gazda-retea 

Sub nivelul internet se află necunoscutul. Modelul de referință TCP/IP nu spune mare lucru de- 
spre ce se întâmplă acolo, însă menționează că gazda trebuie să se lege la rețea, pentru a putea trimi- 
te pachete IP, folosind un anumit protocol. Acest protocol nu este definit și variază de la gazdă la 
gazdă si de la reţea la reţea. Cărțile și articolele despre TCP/IP rareori discută despre acest protocol. 


1.4.3 O comparaţie între modelele de referință OSI și TCP 


Modelele de referință OSI și TCP/IP au multe lucruri în comun. Amândouă se bazează pe con- 
ceptul unei stive de protocoale independente. De asemenea, funcționalitatea nivelurilor este în linii 
mari similară. De exemplu, în ambele modele, nivelurile până la nivelul transport inclusiv sunt nece- 
sare pentru a pune la dispoziția proceselor care doresc să comunice un serviciu de transport capăt-la- 
capăt independent de rețea. Nivelurile respective formează furnizorul de transport. Din nou, în am- 
bele modele, nivelurile de deasupra transportului sunt beneficiari orientati pe aplicaţii ai serviciului 
de transport. 

În pofida acestor similitudini fundamentale, între cele două modele există si multe deosebiri. În 
această secțiune ne vom concentra asupra diferențelor cheie dintre cele două modele de referință. 
Este important de subliniat că vom compara aici modelele de referință, nu stivele de protocoale cores- 
punzătoare. Protocoalele propriu-zise vor fi discutate mai târziu. Pentru o întreagă carte consacrată 
comparatiei și diferențelor dintre TCP/IP și OSI, a se vedea (Piscitello și Chapin, 1993). 

Trei concepte sunt esenţiale pentru modelul OSI: 


1. Servicii 
2. Interfete 
3. Protocoale 


Probabil că cea mai mare contribuţie a modelului OSI este că a făcut explicită diferenţa între 
aceste trei concepte. Fiecare nivel realizează niște servicii pentru nivelul situat deasupra sa. Definiția 
serviciului spune ce face nivelul, nu cum îl folosesc entităţile de deasupra sa sau cum funcționează 
nivelul. El definește semantica nivelului. 

Interfața unui nivel spune proceselor aflate deasupra sa cum să facă accesul. Interfața precizează 
ce reprezintă parametrii și ce rezultat se obține. Nici interfaţa nu spune nimic despre funcţionarea 
internă a nivelului. 

În sfârșit, protocoalele pereche folosite într-un nivel reprezintă treaba personală a nivelului. Nive- 
lul poate folosi orice protocol dorește, cu condiţia ca acesta să funcționeze (adică să îndeplinească 
serviciul oferit). Nivelul poate de asemenea să schimbe protocoalele după cum vrea, fără ca acest 
lucru să afecteze programele din nivelurile superioare. 

Aceste idei se potrivesc foarte bine cu ideile moderne referitoare la programarea orientată pe 
obiect. Un obiect, ca și un nivel, posedă un set de metode (operaţii) care pot fi invocate de către pro- 
cese din afara obiectului. Semanticele acestor metode definesc mulțimea de servicii pe care le oferă 
obiectul. Parametrii și rezultatele metodelor formează interfaţa obiectului. Codul intern al obiectului 
reprezintă protocolul său și nu este vizibil și nici important în afara obiectului. 

Desi lumea a încercat ulterior să il readapteze pentru a fi mai asemănător modelului OSI, mode- 
lul TCP/IP nu a făcut iniţial o distincţie clară între serviciu, interfață și protocol. De exemplu, singure- 
le servicii veritabile oferite de nivelul internet sunt SEND IP PACKET și RECEIVE IP PACKET. 

În consecință, protocoalele din modelul OSI sunt mai bine ascunse decât în modelul TCP/IP și pot 
fi înlocuite relativ ușor pe măsură ce se schimbă tehnologia. Capacitatea de a face asemenea modifi- 
cări reprezintă unul din scopurile principale ale organizării protocoalelor pe niveluri în modelul OSI. 

Modelul de referință OSI a fost conceput înainte să fie inventate protocoalele corespunzătoare. 
Ordinea respectivă semnifică faptul că modelul nu a fost orientat către un set specific de protocoale, 
fiind prin urmare destul de general. Reversul este că proiectantii nu au avut multă experienţă în ceea 
ce privește acest subiect și nu au avut o idee coerentă despre împărţirea funcțiilor pe niveluri. 

De exemplu, nivelul legătură de date se ocupa initial numai cu rețelele punct-la-punct. Atunci 
când au apărut reţelele cu difuzare, a trebuit să fie introdus în model un subnivel nou. Când lumea a 
început să construiască rețele reale utilizând modelul OSI și protocoalele existente, s-a descoperit că 
acestea nu se potriveau cu specificațiile serviciului cerut (minunea minunilor), astfel că a trebuit in- 
trodusă in model convergenta subnivelurilor, ca să existe un loc pentru a glosa pe marginea diferen- 
telor. În sfârșit, comitetul se aștepta initial ca fiecare țară să aibă câte o rețea care să fie în custodia 
guvernului si să folosească protocoalele OSI, așa că nu s-a dat nici o atenţie interconectării. Pentru a 
nu mai lungi povestea, să spunem doar că lucrurile s-au petrecut altfel. 

În ceea ce priveşte TCP/IP, lucrurile stau exact pe dos: mai întâi au apărut protocoalele, iar modelul 
a fost de fapt doar o descriere a protocoalelor existente. Cu protocoalele respective nu era nici o pro- 
blemă: ele se potriveau perfect cu modelul. Singurul necaz era că modelul nu se potrivea cu nici o altă 
stivă de protocoale. Prin urmare, modelul nu a fost prea util pentru a descrie alte rețele non-TCP/IP. 

Pentru a ne întoarce de la subiectele filosofice la subiecte mai specifice, o diferență evidentă între 
cele două modele se referă la numărul de niveluri: modelul OSI are șapte niveluri, iar TCP/IP are pa- 
tru. Ambele modele au niveluri (inter-)retea, transport și aplicaţie, dar restul nivelurilor sunt diferite. 

O altă deosebire privește subiectul comunicaţiei fără conexiuni fata de cel al comunicaţiei orienta- 
tă pe conexiuni. Modelul OSI suportă ambele tipuri de comunicații la nivelul rețea, dar numai comu- 
nicatii orientate pe conexiuni în nivelul transport, unde acest fapt are importanţă (pentru că serviciul 
de transport este vizibil utilizatorilor). Modelul TCP/IP are numai un mod (fără conexiuni) la nivelul 
reţea, dar suportă ambele moduri la nivelul transport, ceea ce lasă utilizatorilor posibilitatea alegerii. 
Această alegere este importantă în mod special pentru protocoale întrebare-răspuns simple. 


1.4.4 O critică a modelului și protocoalelor OSI 


Nici modelul și protocoalele OSI si nici modelul și protocoalele TCP/IP nu sunt perfecte. Asupra 
lor se pot formula, și s-au formulat, câteva critici. În prezenta și în următoarea secțiune vom vedea 
unele dintre aceste critici. Vom începe cu OSI, după care vom examina TCP/IP. 

La momentul când a fost publicată a doua ediţie a acestei cărți (1989), majoritatea experților în 
domeniu credeau că modelul și protocoalele OSI se vor impune peste tot și vor elimina orice concu- 
rent. Acest lucru nu s-a întâmplat. De ce? O privire spre lecțiile trecutului poate fi utilă. Aceste lecții 
pot fi rezumate astfel: 


Ratarea momentului. 
Tehnologii proaste. 
Implementări proaste. 
Politici proaste. 


To iba e 

Ratarea momentului 

Să vedem mai întâi prima problemă: ratarea momentului. Momentul la care se stabilește un 
standard este absolut critic pentru succesul acestuia. David Clark de la M.LT. are o teorie asupra 
standardelor pe care o numește Apocalipsa celor doi elefanti și care este ilustrată în fig. 1-23. 


Investiții de 

Cercetare miliarde de dolari 
| a N er 
o / / \ 
B / \ Standarde \ 

Fig. 1-23. Apocalipsa celor doi elefanți. 


Această figură arată volumul de activitate desfășurată în jurul unui subiect nou. Când subiectul 
este lansat, are loc o explozie a activităţii de cercetare sub formă de discuţii, articole și întâlniri. După 
un timp, cercetarea se reduce foarte mult, subiectul este descoperit de companii și piaţa cunoaște un 
val de investiţii de miliarde de dolari. 

Este esențial ca standardele să fie definite în intervalul dintre cei doi „elefanţi”. Dacă ele sunt de- 
finite prea devreme, înainte să se încheie cercetarea, atunci subiectul poate să nu fie încă destul de 
bine înțeles, ceea ce conduce la standarde proaste. Dacă ele sunt definite prea târziu, atunci probabil 
că atât de multe firme au făcut deja investiții majore realizând lucrurile altfel, încât standardele sunt 
efectiv ignorate. Dacă intervalul dintre cei doi elefanți este foarte scurt (pentru că toată lumea arde 
de nerăbdare să treacă la lucru), atunci cei care dezvoltă standardele pot fi prinși la mijloc si striviti. 

Acum se vede că protocoalele OSI standard au fost strivite. La momentul apariției lor, protocoa- 
lele concurente TCP/IP erau deja folosite pe scară largă în universităţi, în cercetare. Înainte să vină 
valul investiţiilor de miliarde de dolari, piața din domeniul academic era destul de dezvoltată pentru 
ca multe firme să înceapă, prudent, să ofere produse TCP/IP. Când a apărut OSI, firmele nu au mai 
vrut, decât forţate, să sprijine o a doua stivă de protocoale, și, prin urmare, n-au apărut nici un fel de 
oferte inițiale din partea lor. Fiecare firmă aștepta să înceapă celelalte firme, așa că până la urmă n-a 
mai început nici o firmă și fenomenul OSI nu s-a mai produs niciodată. 


Tehnologii proaste 

Al doilea motiv pentru care OSI n-a prins niciodată este că atât modelul cât și protocoalele au 
defecte. Opţiunea pentru șapte niveluri a fost mai mult politică decât tehnică , și două dintre nive- 
luri (sesiune și prezentare) sunt aproape goale, în timp ce alte două (legătura de date și rețea) sunt 
prea aglomerate. 

Modelul OSI, alături de protocoalele și definițiile de servicii asociate, este extraordinar de com- 
plex. Atunci când sunt puse unul peste altul, standardele tipărite au o grosime de câţiva zeci de cen- 
timetri. Standardele sunt, de asemenea, dificil de implementat și ineficiente în funcţionare. În acest 
context îmi vine în minte o ghicitoare formulată de Paul Mockapetris și citată în (Rose, 1993): 

Î: Ce obţii când aplici un standard international unui gangster? 
R: O persoană care iti face o ofertă pe care n-o poți înțelege. 


Pe lângă faptul că este incomprehensibil, o altă problemă cu OSI este că unele funcții, cum sunt 
adresarea, controlul fluxului și controlul erorilor apar repetat în fiecare nivel. Saltzer ș.a. (1994), de 
exemplu, au arătat că, pentru a fi eficient, controlul erorilor trebuie făcut la nivelul cel mai înalt și că 
repetarea sa de atâtea ori în nivelurile de mai jos este adesea inutilă și ineficientă. 


Implementări proaste 

Dată fiind enorma complexitate a modelului și a protocoalelor, nu este de mirare în faptul că 
implementările inițiale erau uriașe, greoaie și ineficiente. Oricine le încerca se simţea ca opărit. Nu a 
trecut mult și lumea a asociat „OSI” cu „calitate slabă.” Desi odată cu trecerea timpului produsele 
au devenit mai bune, imaginea s-a deteriorat. 

Din contră, una din primele implementări de TCP/IP făcea parte din Berkeley UNIX și era des- 
tul de bună (ca să nu mai spunem că era și gratuită). Lumea a început să o folosească repede, ceea 
ce a determinat apariția unei comunități largi de utilizatori, ceea ce a dus mai departe la îmbunătă- 
tiri, iar aceasta a dus la o comunitate si mai numeroasă. În acest caz spirala nu cobora, ci urca. 


Politici proaste 

Din cauza implementării inițiale, multă lume, în special din mediul academic, a considerat 
TCP/IP ca o parte din Unix; iar în anii ‘80 Unix-ul era pentru oamenii din lumea academică cam la 
fel de popular ca paternitatea (numită apoi incorect maternitate) sau ca plăcinta cu mere. 

OSI, pe de altă parte, a fost gândit ca o creaţie a ministerelor de telecomunicații europene, apoi a 
Comunităţii Europene și, mai târziu, a guvernului Statelor Unite. Această viziune s-a dovedit adevă- 
rată numai in parte; dar chiar ideea în sine - un grup de birocrati guvernamentali încercând să bage 
un standard inferior tehnic pe gâtul bietilor cercetători și programatori care stau în tranșee și dezvol- 
tă efectiv rețelele de calculatoare - nu a ajutat prea mult. Unii oameni au văzut această abordare în 
aceeași lumină în care a fost văzut IBM cand a anunţat în anii “60 că PL/I era limbajul viitorului, sau 
DoD care a corectat IBM-ul anunțând că limbajul respectiv era de fapt Ada. 


1.4.5 O critică a modelului de referință TCP/IP 


Modelul și protocoalele TCP/IP au si ele problemele lor. Mai întâi, modelul nu face o distincție 
clară între conceptele de serviciu, interfață și protocol. O practică recomandabilă în ingineria pro- 
gramării este să se facă diferenţa între specificaţie și implementare, ceea ce OSI face cu multă aten- 
tie, pe când TCP/IP nu face. De aceea, modelul TCP/IP nu este un ghid prea bun de proiectare a 
rețelelor noi folosind tehnologii noi. 

În al doilea rând, modelul TCP/IP nu este deloc general și nu este aproape deloc potrivit pentru 
descrierea altor stive de protocoale în afara celei TCP/IP. De exemplu, descrierea Bluetooth folo- 
sind modelul TCP/IP ar fi aproape imposibilă. 

În al treilea rând, nivelul gazdă-rețea nu este deloc un nivel - în sensul normal în care este folosit 
termenul în contextul protocoalelor organizate pe niveluri - ci este o interfață (între nivelurile rețea 
și legătură de date). Distincția între o interfaţă și un nivel este crucială și de aceea trebuie să i se 
acorde atenţia cuvenită. 

În al patrulea rând, modelul TCP/IP nu distinge (și nici măcar nu menţionează) nivelurile fizic 
și legătură de date. Acestea sunt complet diferite. Nivelul fizic are de-a face cu caracteristicile 

transmisiei prin cablu de cupru, fibre optice sau radio. Rolul nivelului legatura de date este sa de- 
limiteze începutul si sfârșitul cadrelor si să le transporte dintr-o parte in alta cu gradul de siguranță 
dorit. Un model corect ar trebui să includă ambele niveluri ca niveluri separate. Modelul TCP/IP 
nu face acest lucru. 

În sfârșit, desi protocoalele IP si TCP au fost atent gândite și bine implementate, multe din cele- 
lalte protocoale au fost construite ad-hoc, fiind în general opera câtorva absolvenţi care tot 
»mestereau” la ele până oboseau. Implementările protocoalelor erau apoi distribuite gratuit; ca ur- 
mare, ele erau larg utilizate, fără să li se asigure suportul necesar, fiind de aceea greu de înlocuit. 
Unele protocoale au ajuns acum să fie mai mult o pacoste. Protocolul de terminal virtual, TELNET, 
de exemplu, a fost proiectat pentru un terminal teletype mecanic de zece caractere pe secundă. Cu 
toate acestea, 25 de ani mai târziu, protocolul este încă foarte utilizat. 

Pentru a rezuma, în pofida acestor probleme, modelul OSI (mai putin nivelurile sesiune și pre- 
zentare) s-a dovedit a fi excepţional de util pentru a discuta reţelele de calculatoare. Din contră, pro- 
tocoalele OSI nu au devenit populare. Pentru TCP/IP este adevărată afirmaţia inversă: modelul este 
practic inexistent, dar protocoalele sunt larg utilizate. Dat fiind faptul că informaticienilor le place să 
prepare - si apoi să și mănânce - propria lor prăjitură, în aceasta carte vom folosi un model OSI mo- 
dificat, dar ne vom concentra în primul rând pe TCP/IP si alte protocoale înrudite cu el; de aseme- 
nea, vom folosi și protocoale mai noi, precum 802, SONET și Bluetooth. Modelul de lucru folosit în 
carte este modelul hibrid prezentat în fig. 1-24. 


Nivelul aplicaţie 
Nivelul transport 


Nivelul rețea 
Nivelul legătură de date 
Nivelul fizic 





Fig. 1-24. Modelul hibrid de referință care va fi utilizat în această carte. 


1.5 EXEMPLE DE REŢELE 


Subiectul reţelelor de calculatoare acoperă diferite tipuri de rețele, mari și mici, arhicunoscute 
sau mai putin cunoscute. Ele au scopuri, dimensiuni și tehnologii diverse. În următoarele secțiuni, 
vom studia câteva exemple, pentru a avea o idee despre varietatea pe care o poate regăsi oricine în 
domeniul reţelelor de calculatoare. 

Vom porni cu Internet-ul, probabil cea mai cunoscută rețea, și vom studia istoria, evoluția și teh- 
nologiile sale. Apoi vom discuta ATM, care este de multe ori utilizată în nucleul rețelelor (telefoni- 
ce) mari. Din punct de vedere tehnic, este destul de diferită de Internet, ceea ce evidenţiază un con- 
trast interesant. Apoi vom introduce Ethernet, dominantă în cazul rețelelor locale. În final, vom stu- 
dia IEEE 802.11, standardul pentru rețele fără cablu. 


1.5.1 Internet 


Internet-ul nu este deloc o reţea, ci o colecţie vastă de reţele diverse, care utilizează anumite 
protocoale comune și oferă anumite servicii comune. Este un sistem neobișnuit prin aceea că nu a 

fost planificat de nimeni și nu este controlat de nimeni. Pentru a-l înțelege mai bine, să pornim de la 
începuturi și să vedem cum s-a dezvoltat și de ce. Pentru o istorie foarte reușită a Internet-ului, este 
recomandată cartea lui John Naughton (2000). Este una dintre acele cărți rare care nu este numai 
plăcută la citit, dar are și 20 de pagini de ibid. și op.cit. pentru istoricii serioşi. Unele dintre materiale- 
le de mai jos sunt bazate pe această carte. 

Desigur, au fost scrise nenumărate cărţi tehnice despre Internet, și despre protocoalele sale de 
asemenea. Pentru mai multe informaţii vedeți, de exemplu, (Maufer, 1999). 


ARPANET-ul 

Povestea începe la sfârșitul anilor 1950. În momentul în care Războiul Rece era la apogeu, DoD 
(Department of Defense, rom: Departamentul de Apărare al SUA) a vrut o reţea de comandă si 
control care să poată supravieţui unui război nuclear. La momentul acela, toate comunicațiile milita- 
re foloseau rețelele telefonice publice, care erau considerate vulnerabile. Motivul pentru o astfel de 
părere poate fi observat în fig. 1-25(a). Aici punctele negre reprezintă oficii de comutare, la ele fiind 
conectate mii de telefoane. Aceste oficii erau, la rândul lor, conectate la oficii de comutare de nivel 
mai înalt (oficii de taxare), pentru a forma o ierarhie națională cu un nivel scăzut de redundanta. 
Vulnerabilitatea sistemului consta în aceea că distrugerea câtorva oficii de taxare putea fragmenta 
sistemul în mai multe insule izolate. 


Oficiu de 
comutare = 


Oficii Ti 


taxare 


(a) (b) 
Fig. 1-25. (a) Structura sistemului de telefonie. 
(b) Sistemul distribuit cu comutare al lui Baran. 


În jurul anului 1960, DoD a oferit un contract corporației RAND pentru a găsi o soluție. Unul 
dintre angajații ei, Paul Baran, a venit cu ideea sistemului distribuit cu un nivel ridicat de toleranța la 
defecte, prezentat în fig. 1-25(b). Deoarece căile dintre oricare două oficii de comutare erau în acest 
caz mult mai lungi decât căile pe care semnale analogice puteau să circule fără distorsiuni, Baran a 
propus utilizarea unei tehnologii digitale cu comutare de pachete prin întregul sistem. Baran a scris 
câteva rapoarte pentru DoD în care a descris ideile sale în detaliu. Oficialii de la Pentagon au agreat 

conceptul si au apelat la AT&T, apoi la monopolul national al telefoniei SUA pentru a construi un 
prototip. AT&T a desconsiderat imediat ideile lui Baran. Cea mai mare si cea mai bogata companie 
din lume nu avea de gând să permită unui tânăr oarecare să spună cum să se construiască un sistem 
de telefonie. Ei au declarat că sistemul propus de Baran nu poate fi construit, și ideea a fost abando- 
nată. 

Au mai trecut câţiva ani și DoD încă nu avea un sistem de comandă și control mai bun. Pentru a 
înțelege ceea ce s-a întâmplat în continuare trebuie să ne întoarcem în Octombrie 1957, când Uniu- 
nea Sovietică a întrecut SUA în domeniul spațial prin lansarea primului satelit artificial, Sputnik. 
Când președintele Eisenhower a încercat să afle cine adormise la comandă, a fost surprins să afle că 
Armata, Marina și Forțele Aeriene își disputau bugetul de cercetare al Pentagonului. Răspunsul lui 
imediat a fost crearea unei singure organizații de cercetare în domeniul apărării: ARPA (Advanced 
Research Projects Agency, rom: Agenţia de Cercetare pentru Proiecte Avansate). ARPA nu avea 
nici oameni de știință, nici laboratoare; de fapt, nu avea decât un birou și un mic buget (după stan- 
dardele Pentagonului). Îşi ducea misiunile la îndeplinire prin acordarea de granturi (fonduri pentru 
cercetare) și contracte universităților și companiilor ale căror idei păreau promițătoare. 

În primii câțiva ani, ARPA a încercat să afle care îi era misiunea. În 1967, atenţia directorului 
Larry Roberts a fost atrasă de domeniul reţelelor. A contactat diverși experți ca să decidă ce este de 
făcut. Unul dintre ei, Weslez Clark, a sugerat construirea unei subretele cu comutare de pachete, 
dând fiecărei gazde propriul ruter, așa cum este ilustrat în fig. 1-12. 

După un oarecare scepticism iniţial, Roberts a adoptat ideea și a prezentat o lucrare destul de 
vagă despre ea la Simpozionul ACM SIGOPS ţinut în Gatlinburg, Tennessee la sfârșitul lui 1967 
(Roberts, 1967). Spre surprinderea lui Roberts, o altă lucrare prezentată la aceeași conferință de- 
scria un sistem similar, care nu numai că fusese proiectat, dar fusese și implementat sub comanda lui 
Donald Davies de la NPL (National Physical Laboratories, rom: Laboratoarele Naţionale de cerce- 
tări în Fizică), Anglia. Sistemul propus de NPL nu era un sistem national (conecta numai câteva 
calculatoare în campusul NPL) dar demonstrase că comutarea de pachete poate fi funcţională. În 
plus, cita din rapoartele timpurii ale lui Baran care fuseseră desconsiderate la momentul respectiv. 
Roberts s-a întors de la Gatlinburg hotărât să construiască ceva ce urma să devină cunoscut sub nu- 
mele de ARPANET. 

Subreteaua trebuia să fie formată din minicalculatoare numite IMP-uri (Interface Message 
Processors - procesoare de mesaje de interfață) conectate prin linii de transmisie. Pentru o siguranță 
mare, fiecare IMP trebuia legat la cel putin alte două IMP-uri. Subreteaua avea să fie o subretea 
datagramă, astfel că dacă unele linii și IMP-uri se defectau, mesajele puteau fi redirijate automat pe 
căi alternative. 

Fiecare nod al reţelei era format dintr-un IMP și dintr-o gazdă, aflate în aceeași încăpere și lega- 
te printr-un fir scurt. O gazdă putea să trimită mesaje de până la 8063 biti spre IMP-ul său, iar acesta 
descompunea apoi mesajele în pachete de cel mult 1008 biţi și le retransmitea la destinație separat. 
Fiecare pachet era primit în întregime înainte de a fi reexpediat, astfel că subreteaua a fost prima 
reţea electronică memoreaza-si-retransmite cu comutare de pachete. 

ARPA a căutat apoi o ofertă pentru construirea subretelei. Au depus oferte douăsprezece firme. 
După evaluarea tuturor propunerilor, ARPA a selectat BBN, o firmă de consultanță din Cambridge, 
Massachusetts, si în 1968 a încheiat cu aceasta un contract pentru construirea subretelei și scrierea 
programelor de subretea. BBN a decis să utilizeze pe post de IMP-uri minicalculatoare Honeywell 
DDP-316 special modificate, dispunând de o memorie internă de 12K cu cuvinte pe 16 biti. IMP- 
urile nu aveau discuri, pentru că părțile mobile erau considerate nesigure. IMP-urile au fost interco- 

nectate prin linii de 56 Kbps închiriate de la companii de telefoane. Deși 56 Kbps este acum o vari- 
antă pentru adolescenţii care nu își permit ADSL sau cablu, era cea mai bună alternativă a momen- 
tului respectiv. 

Programele au fost împărţite în două: pentru subretea si pentru gazde. Programele de subretea 
cuprind gestionarea capătului dinspre IMP al conexiunii gazdă-IMP, protocolul IMP-IMP și un pro- 
tocol sursă IMP - destinaţie IMP, proiectat pentru a mări siguranța. Proiectul inițial al rețelei 
ARPANET este prezentat în fig. 1-26. 

Fig. 1-26. Proiectul initial al rețelei ARPANET. 


Și în afara subretelei erau necesare programe: gestionarea capătului dinspre gazdă al conexiunii 
gazdă-IMP, protocolul gazdă-gazdă și programe de aplicaţie. În scurt timp, a devenit clar că BBN 
considera sarcina sa încheiată din momentul în care acceptase un mesaj pe un fir gazda-IMP și il 
plasase pe firul gazdă-IMP destinaţie. 

Robets avea o nouă problemă: gazdele aveau și ele nevoie de programe. Pentru a rezolva aceasta 
problemă, el a convocat o adunare a cercetătorilor în reţele, majoritatea fiind tineri absolvenţi de 
facultate, la Snowbird, în Utah, în vara anului 1969. Absolvenţii se așteptau ca niște experți în reţele 
să le explice proiectarea și software-ul reţelei și ca fiecare din ei să primească după aceea sarcina de 
a scrie o parte din programe. Au rămas însă muti de uimire când au constatat că nu exista nici un 
expert în rețele și nici o proiectare serioasă. Trebuiau să își dea seama singuri ce au de facut. 

Cu toate acestea, în decembrie 1969 începea deja să funcționeze o rețea experimentală cu patru 
noduri, la UCLA, UCSB, SRI și Universitatea din Utah. Au fost alese aceste patru instituţii pentru 
că toate aveau un număr mare de contracte cu ARPA și toate aveau calculatoare gazdă diferite și 
complet incompatibile (doar ca treaba să fie mai amuzantă). Pe măsură ce se aduceau și se instalau 
mai multe IMP-uri, rețeaua creștea rapid; în scurt timp, s-a întins pe tot spaţiul Statelor Unite. Fig. 
1-27 arată cât de repede a crescut ARPA în primii 3 ani. 

Pe lângă ajutorul oferit pentru dezvoltarea tânărului ARPANET, ARPA a finanțat de aseme- 
nea cercetări în domeniul rețelelor de sateliți și rețelelor mobile radio cu pachete. Într-o faimoasă 
demonstraţie, un camion care circula în California folosea rețeaua radio cu pachete pentru a trimi- 
te mesaje către SRI, aceste mesaje erau retransmise apoi prin ARPANET pe Coasta de Est, iar de 
aici mesajele erau expediate către University College din Londra prin rețeaua de sateliți. Acest 
lucru permitea unui cercetător din camion să utilizeze un calculator din Londra în timp ce călăto- 
rea prin California. 

Fig. 1-27. (a) Dec.. 1969. (b) Iulie 1970. (c) Martie 1971. (d) Aprilie 1972. (e) Sept. 1972. 


Acest experiment a demonstrat totodată că protocoalele ARPANET existente nu erau potrivite 
pentru a rula pe mai multe rețele. Observatia a condus la noi cercetări asupra protocoalelor, culmi- 
nând cu invenţia modelului și protocoalelor TCP/IP (Cerf si Kahn, 1974). TCP/IP a fost proiectat 
special pentru a trata comunicarea prin inter-retele, un lucru care devenea din ce în ce mai impor- 
tant, pe măsură ce tot mai multe rețele erau legate la ARPANET. 

Pentru a încuraja adoptarea acestor noi protocoale, ARPA a semnat câteva contracte cu BBN și 
cu University of California din Berkeley pentru a integra protocoalele în Berkeley UNIX. Cercetăto- 
rii de la Berkeley au dezvoltat o interfaţă de programare a reţelei (soclurile) și au scris numeroase 
aplicaţii, utilitare și programe de administrare care să simplifice interconectarea. 

Momentul era ideal. Multe universități tocmai achizitionasera un al doilea sau al treilea calcula- 
tor VAX și un LAN care să le conecteze, dar nu aveau nici un fel de programe de interconectare. 
Când a apărut 4.2BSD, cu TCP/IP, socluri si multe utilitare de reţea, pachetul complet a fost adoptat 
imediat. Mai mult chiar, folosind TCP/IP, LAN-urile se puteau lega simplu la ARPANET și multe 
LAN-uri au făcut acest lucru. 

În anii ‘80 au fost conectate la ARPANET multe alte rețele, în special LAN-uri. Pe măsură ce 
creștea dimensiunea rețelei, găsirea gazdelor devenea tot mai costisitoare; de aceea, a fost creat 
DNS (Domain Name System, rom: Sistemul Numelor de Domenii), care organiza mașinile în do- 
menii și punea în corespondență numele gazdelor cu adrese IP. De atunci încoace, DNS a ajuns să 

fie un sistem de baze de date distribuit, generalizat, folosit pentru a memora diverse informații refe- 
ritoare la procedurile de atribuire a numelor. Vom studia detaliat acest sistem în cap. 7. 


NSFNET 

La sfarsitul anilor 1970, NSF (U.S. National Science Foundation, rom: Fundatia Nationala de Sti- 
inta din SUA) a remarcat impactul imens pe care ARPANET-ul il avea asupra cercetarii universitare, 
reţeaua permițând savantilor din toată tara să partajeze date si să colaboreze la proiecte de cercetare. 
Dar, pentru a se conecta la ARPANET, o universitate trebuia să aibă un contract de cercetare cu 
DoD, iar multe universități nu aveau. Răspunsul NSF a fost proiectarea unui succesor al ARPANET 
care să fie deschis tuturor grupurilor de cercetare din universități. Pentru a avea ceva concret de la 
care să pornească, NSF a decis să construiască o reţea tip coloană vertebrală (backbone) pentru a 
conecta cele 6 centre de supercalculatoare pe care le deținea în San Diego, Boulder, Champaign, 
Pittsburgh, Ithaca, Princeton. Fiecarui calculator i s-a dat un frate mai mic, care era de fapt un micro- 
calculator LSI-11 denumit fuzzball. Aceste fuzzball-uri erau conectate cu linii inchiriate de 56 Kbps si 
formau o subretea , care folosea aceeași tehnologie ca și ARPANET. Tehnologia programelor era 
însă diferită: fuzzball-urile au fost proiectate pentru a conversa direct folosind TCP/IP, ceea ce a con- 
dus la crearea primei rețele pe arie larga bazată pe TCP/IP (TCP/IP WAN). 

NSF a finanțat, de asemenea, un număr de (aproximativ 20, până la urmă) reţele regionale care 
se conectau la coloana vertebrală, permiţând utilizatorilor din mii de universităţi, laboratoare de 
cercetare, biblioteci și muzee să acceseze oricare dintre supercalculatoare și să comunice între ei. 
Reţeaua completă, care includea coloana vertebrală și reţelele regionale, a fost numită NSENET. 
Aceasta a fost conectată la ARPANET printr-o legătură între un IMP și un fuzzball din laboratorul 
de la Carnegie-Mellon. Prima coloană vertebrală NSFNET este ilustrată în fig. 1-28. 

Fig. 1-28. Coloana vertebrală NSFNET în 1988. 


NSFNET-ul a reprezentat un succes foarte rapid și a fost suprasolicitat din clipa în care a început 
să funcționeze. NSF a început imediat să planifice succesorul NSFNET-ului și a semnat un contract 
cu consorțiul MERIT cu sediul în Michigan. Pentru realizarea coloanei vertebrale numărul 2, au fost 
închiriate de la MCI (care a fuzionat între timp cu WorldCom) canale cu fibre optice de 448 Kbps. 
Ca rutere s-au folosit IBM PC-RT. Si această rețea a devenit curând supraîncărcată, drept care, in 
1990, a doua coloană vertebrală a fost adusă la viteza de 1.5 Mbps. 

Dar creșterea a continuat, iar NSF a realizat că guvernul nu poate finanța interconectarile la ne- 
sfarsit. În plus, o serie de organizaţii comerciale erau interesate să se conecteze, dar statutul NSF le 
interzicea să se lege la rețele finanțate de NSF. În consecință, NSF a încurajat MERIT, MCI si IBM 
să formeze o corporație nonprofit, ANS (Advanced Networks and Services, rom: rețele și servicii 
avansate), ca un pas pe drumul spre comercializare. În 1990, ANS a preluat NSFNET și a înlocuit 
legăturile de 1.5 Mbps cu legături de 45 Mbps, formând ANSNET. Această rețea a funcționat timp 
de 5 ani și apoi a fost cumpărată de America Online. Dar până atunci, diverse companii ofereau deja 
servicii IP comerciale și era clar că guvernul trebuia să se retragă din afacerea cu rețele. 

Ca să usureze tranziţia si ca să fie sigur că orice reţea regională putea comunica cu orice altă re- 
tea regională, NSF a semnat contracte cu patru operatori de rețele diferiți în vederea stabilirii unui 
NAP (Network Access Point, rom: punct de acces la reţea). Acești operatori erau PacBell (San 
Francisco), Ameritech (Chicago), MFS (Washington, D.C.), si Sprint (New York City, unde - din 
ratiuni legate de NAP - Pennsauken, N.J. se considera New York City). Fiecare operator de retea 
care dorea să ofere servicii de infrastructură pentru rețelele regionale NSF trebuia să se lege la toa- 
te NAP-urile. 

De aceea, pentru a ajunge de la NAP-ul său la NAP-ul destinaţiei, un pachet trimis din orice re- 
tea regională putea opta între mai multe companii care oferă servicii de transmisie pe coloana verte- 
brală. În consecință, pentru a fi alese de rețelele regionale, companiile de comunicaţii au fost forțate 
să intre în competiţie pe baza serviciilor și preţurilor practicate - bineînţeles, aceasta era ideea. Ca 
rezultat, conceptul unei singure rețele de tip coloană vertebrală a fost înlocuit de o infrastructură 
competitivă condusă de criterii comerciale. Multora le place să critice Guvernul Federal pentru că 
nu este destul de inovator, dar în zona rețelelor, DoD si NSF au fost cele care au creat infrastructura 
care a stat la bazele formării Internet-ului și apoi a cedat-o industriei pentru operare și exploatare. 

În timpul anilor 1990, multe alte tari și regiuni construiesc si ele rețele nationale, de multe ori 
modelate chiar după ARPANET și NSFNET. Acestea includ EuropaNET si EBONE în Europa, 
care au pornit cu linii de 2 Mbps și apoi au avansat până la linii de 34 Mbps. În cele din urmă, și in- 
frastructura de reţea din Europa a fost cedată industriei spre operare si exploatare. 


Folosirea Internet-ului 

Numărul reţelelor , mașinilor și utilizatorilor conectaţi la ARPANET a crescut rapid după ce 
TCP/IP a devenit, la 1 ian. 1983, unicul protocol oficial. Când au fost conectate NSFNET si 
ARPANET, creșterea a devenit exponențială. S-au alăturat multe reţele regionale și s-au realizat 
legături cu reţele din Canada, Europa și Pacific. 

Cândva, pe la mijlocul anilor 1980, lumea a început să vadă colecţia de reţele ca fiind un inter- 
net, iar apoi ca fiind Internet-ul; nu a existat însă nici un toast oficial cu politicieni desfăcând sticle 
de șampanie. 

Substanţa care tine legat Internet-ul este modelul de referință TCP/IP și stiva de protocoale 
TCP/IP. TCP/IP face posibile serviciile universale, putând fi comparată cu adoptarea lățimii stan- 
dard pentru căile ferate în secolul 19 sau cu adoptarea protocoalelor comune de semnalizare de că- 
tre toate companiile telefonice. 

Ce înseamnă de fapt să fii pe Internet? Definiţia noastră este că o mașină este pe Internet dacă 
folosește stiva de protocoale TCP/IP, are o adresă IP si are posibilitatea de a trimite pachete IP către 
toate celelalte mașini de pe Internet. Simpla posibilitate de a trimite și primi poștă electronică nu 
este suficientă, deoarece poșta electronică este redirectată către multe rețele din afara Internet-ului. 
Oricum, subiectul este cumva umbrit de faptul că milioane de calculatoare personale pot să apeleze 

un furnizor de servicii Internet folosind un modem, să primească o adresă IP temporară si apoi să 
trimită pachete IP spre alte gazde. Are sens să privim asemenea mașini ca fiind pe Internet numai 
atâta timp cât ele sunt conectate la ruterul furnizorului de servicii. 

Traditional (însemnând din 1970 până în jurul lui 1990), Internet-ul și predecesorii săi au avut 
patru aplicaţii principale, după cum urmează: 


1. Poșta electronică. Facilitatea de a compune, trimite și primi poștă electronică a existat din 
primele zile ale ARPANET-ului și este extrem de populară. Multi oameni primesc zeci de 
mesaje pe zi și consideră posta electronică principalul lor mijloc de a interactiona cu lumea 
exterioară, depășind de departe telefonul și poșta obișnuită. Programele de poștă electroni- 
că sunt astăzi disponibile practic pe orice tip de calculator. 

2. Ştiri. Grupurile de știri sunt forumuri specializate în care utilizatorii cu un anumit interes 
comun pot să facă schimb de mesaje. Există mii de grupuri de știri, pe subiecte tehnice sau 
non-tehnice incluzând calculatoarele, știința, divertismentul si politica. Fiecare grup de știri 
are eticheta, stilul și obiceiurile sale proprii și nenorocirile se vor abate asupra celor care le 
încalcă. 

3. Conectare la distanţă. Folosind programe ca telnet, rlogin sau ssh, utilizatorii aflați oriunde 
pe Internet pot să se conecteze la orice mașină pe care au un cont. 

4. Transfer de fișiere. Copierea fișierelor de pe o mașină din Internet pe alta este posibilă uti- 
lizând programul FTP. În acest fel sunt disponibile extrem de multe articole, baze de date și 
alte informaţii. 


Până la începutul anilor 1990 Internet-ul a fost foarte populat cu cercetători din domeniul aca- 
demic, guvernamental și industrial. O aplicaţie nouă, WWW (World Wide Web), a schimbat total 
situaţia și a adus în reţea milioane de noi utilizatori care nu fac parte din mediul academic. Această 
aplicaţie, inventată de fizicianul Tim Berners Lee de la CERN, nu a modificat nici una din facilitățile 
existente, în schimb le-a făcut mai ușor de folosit. Împreună cu programul de navigare Mosaic, scris 
la Centrul National pentru Aplicațiile Supercalculatoarelor, WWW-ul a făcut posibil ca un sit să 
pună la dispoziţie un număr de pagini de informaţii conținând text, poze, sunet și chiar video, în fie- 
care pagină existând legături către alte pagini. Printr-un clic pe o legătură, utilizatorul este imediat 
transportat la pagina indicată de legătură. De exemplu, multe firme au o pagină principală cu intrări 
care trimit la alte pagini pentru informații asupra produselor, liste de preţuri, reduceri, suport tehnic, 
comunicare cu angajații, informaţii despre acţionari și multe altele. 

Într-un timp foarte scurt au apărut numeroase alte tipuri de pagini: hărţi, tabele cu cotatii la bur- 
să, cataloage de bibliotecă, programe radio înregistrate și chiar o pagină care oferă legături spre tex- 
tele complete ale multor cărți cărora le-au expirat drepturile de autor (Mark Twain, Charles 
Dickens, etc.). De asemenea, mulți oameni au pagini personale (home pages). 

Mare parte din creșterea Internetului în timpul anilor 1990 a fost alimentată de companii denu- 
mite ISP (Internet Service Providers, rom: Furnizori de Servicii Internet). Acestea sunt companii 
care oferă utilizatorilor individuali posibilitatea de a apela, de acasă, una dintre mașinile furnizorului 
și de a se conecta la Internet, obținând în consecinţă acces la posta electronica, WWW si alte servicii 
similare. La sfârșitul anilor 1990, aceste companii au înregistrat zeci de milioane de noi utilizatori în 
fiecare an, modificând astfel complet caracterul rețelei, care s-a transformat dintr-o rețea academică 
și militară într-o utilitate publică, precum sistemul de telefonie. Numărul actual al utilizatorilor In- 
ternet nu este cunoscut, dar este cu siguranță de ordinul sutelor de milioane la nivel mondial și pro- 
babil că va ajunge la un miliard în curând. 

Arhitectura Internet 

În această secțiune vom încerca să aruncăm o scurtă privire de ansamblu asupra Internet-ului 
de astăzi. Din cauza multor fuziuni între companiile de telefoane și companiile ISP, apele au deve- 
nit tulburi. și este de cele mai multe ori dificil de precizat care sunt atribuţiile fiecăruia, cine ce 
anume are de făcut. În consecință această descriere va fi simplificată în raport cu realitatea efectivă. 
Imaginea de ansamblu este prezentată în fig. 1-29. În continuare, vom analiza această figură bucată 
cu bucată. 

Fig. 1-29. Privire de ansamblu asupra Internet-ului. 


Un bun punct de pornire este sistemul propriu al clientului. Să presupunem că acest client sună 
la ISP-ul său printr-o linie telefonică, așa cum se vede în fig. 1-29. Modemul este o placă din PC-ul 
clientului care convertește semnalele digitale pe care le produce calculatorul în semnale analogice 
care pot circula fără probleme prin sistemul telefonic. Aceste semnale sunt transferate la punctul de 
livrare (POP) al ISP-ului, unde sunt preluate din sistemul telefonic și injectate în rețeaua regionala a 
ISP. De aici înainte, sistemul este în întregime digital și folosește comutarea de pachete. Daca ISP-ul 
este același cu furnizorul local de telefonie, punctul de livrare va fi localizat, probabil, chiar în oficiul 
de comutare al serviciului telefonic, punctul în care se termină firul de telefon al utilizatorului. Chiar 
dacă ISP-ul nu este același cu furnizorul local de telefonie, punctul de livrare poate fi doar la distanță 
de câteva oficii de comutare. 

Reţeaua regională a ISP este formată prin interconectarea ruterelor din diverse orașe pe care le 
deservește compania. Dacă pachetul este destinat unei gazde deservite direct de către rețeaua ISP, 
pachetul va fi livrat direct gazdei. Altfel, el este livrat în continuare operatorului care furnizează 
companiei ISP servicii de comunicare prin coloana vertebrală (backbone) a rețelei. 

În partea superioară a acestei ierarhii sunt operatorii principali de la nivelul de coloană vertebra- 
lă a rețelei, companii precum AT&T sau Sprint. Aceștia operează coloane vertebrale mari, interna- 
tionale, cu mii de rutere conectate prin fibra optică cu bandă larga de transfer. Corporatiile mari si 
firmele care oferă servicii de găzduire (hosting), utilizează ferme de servere (mașini care pot servi 
mii de pagini Web pe secundă) sunt conectate adeseori direct la nivelul coloanei vertebrale. Opera- 
torii încurajează această conectare directă prin închirierea de spaţii în ceea ce se numește „hotelul 
companiei de transport” (carrier hotel), și reprezintă de cele mai multe ori sertare (racks) pentru 
echipamente aflate în aceeași cameră cu ruterul, pentru a permite conexiuni scurte și rapide între 
fermele de servere si coloana vertebrală a reţelei. 

Dacă un pachet trimis în coloana vertebrală este destinat unui ISP sau unei companii deservite 
de aceeași coloană, el este transmis celui mai apropiat ruter. Oricum există multe astfel de coloane 
vertebrale în întreaga lume, astfel încât un pachet poate să treacă într-o coloană concurentă. Pentru 
a permite pachetelor să treacă dintr-o coloană în alta, toate aceste coloane principale sunt conectate 
în NAP-urile (Network Access Point, rom: Punct de acces în rețea) discutate mai devreme. În prin- 
cipiu, un NAP este o cameră plină cu rutere, cel putin unul pentru fiecare coloană vertebrală conec- 
tată. O rețea locală camerei conectează toate aceste rutere, astfel încât pachetele să poată fi retran- 
smise din orice coloană în orice altă coloană. În afară de interconectarea în NAP-uri, coloanele ver- 
tebrale de dimensiuni mari au numeroase conexiuni directe între ruterele lor, tehnică denumită co- 
nectare privată (private peering). Unul dintre multiplele paradoxuri ale Internet-ului este acela că 
ISP-urile care sunt la nivel public în competiție pentru clienţi, cooperează de cele mai multe ori pen- 
tru a realiza astfel de conectări private (private peering) (Metz, 2001). 

Astfel se încheie acest scurt tur de orizont asupra Internet-ului. Vom avea multe de spus despre 
componentele individuale și proiectarea lor, despre algoritmi și despre protocoale în capitolele ur- 
mătoare. Merită de asemenea menţionat în trecere că anumite companii și-au interconectat toate 
reţelele interne existente, folosind de multe ori aceleași tehnologii ca și Internet-ul. Aceste intranet- 
uri sunt accesibile de cele mai multe ori numai din interiorul companiei, dar altfel funcționează la fel 
ca Internet-ul. 


1.5.5 Rețele orientate pe conexiune 


Încă de la începuturile domeniului reţelelor, există un război între cei care susțin subretelele fără 
conectare (de exemplu datagramele) și cei care susţin subretelele orientate pe conexiune. Sustinato- 
rii subretelelor fără conexiune provin din comunitatea ARPANET/Internet. Amintiti-va că dorința 
inițială a DoD în finanțarea și construirea ARPANET a fost să aibă o reţea care să continue să func- 
tioneze chiar și după ce mai multe lovituri nucleare îndreptate direct împotriva ei au distrus nume- 
roase rutere si linii de transmisie. De aceea, toleranța la defecte se afla pe primele poziţii ale listei de 
priorități; taxarea clienţilor nu exista pe acea listă. Această abordare a condus la o proiectare fără 
conexiune în care fiecare pachet era rutat independent de orice alt pachet. Ca o consecință, dacă 
anumite rutere se defectează în timpul unei sesiuni, nu apare nici o problemă atâta timp cât sistemul 
se poate reconfigura singur, dinamic, astfel încât pachetele următoare să găsească o rută către desti- 
nație, chiar dacă ea este diferită de cea utilizată până la momentul respectiv. 

Tabăra celor care susțin rețelele orientate conexiune provine din lumea comunicaţiilor pe linii te- 
lefonice. În sistemul telefonic, un utilizator trebuie să formeze numărul pe care doreşte să il apeleze 
și să aștepte formarea unei conexiuni înainte de a vorbi sau de a transmite date. Aceasta fază de co- 
nectare stabilește o rută prin sistemul telefonic, rută care va fi menţinută până când apelul este în- 

cheiat. Toate cuvintele sau pachetele de date urmează aceeași ruta. Dacă o linie sau un comutator 
de pe respectiva cale se defectează, apelul este încheiat forțat. Aceasta proprietate era exact cea care 
nu convenea deloc Departamentului de Apărare. 

De ce sunt companiile organizate astfel? Din două motive: 


1. Calitatea serviciilor 
2.  Facturarea 


Prin setarea unei conexiuni în avans, subreteaua poate rezerva resurse precum zone tampon de 
memorie sau capacitatea de procesare a procesorului din ruter. Dacă se face o încercare de a iniția 
un apel și nu se găsesc suficiente resurse disponibile, apelul este rejectat și apelantul primește un fel 
de semnal de „ocupat”. În acest fel, de îndată ce conexiunea a fost stabilită, conexiunea va obține 
servicii bune din punct de vedere calitativ. Într-o rețea fără conexiune, dacă prea multe pachete 
ajung la același ruter în același moment, ruterul va fi sufocat și, probabil, va pierde din pachete. 
Eventual, utilizatorul va observa și le va retrimite, dar calitatea serviciilor va fi proastă și deloc potri- 
vită pentru comunicații audio sau video, cu excepția cazurilor în care rețeaua este doar foarte putin 
încărcată. Nu mai este nevoie să precizăm că pentru companii calitatea de transmitere a semnalului 
audio este un parametru extrem de important, și de aceea preferă rețelele orientate pe conexiune. 

Cel de-al doilea motiv pentru care companiile de telefonie preferă serviciile orientate pe conexi- 
une este acela că sunt obișnuite să taxeze utilizatorul în funcție de timpul de conexiune. Atunci când 
se face un apel la distanţă (chiar și local, dar în afara Americii de Nord) taxarea se face la minut. La 
apariţia reţelelor, aceste companii au fost automat atrase în acest sistem, în care taxarea la minut era 
ușor de făcut. Dacă trebuie stabilită o conexiune înainte de transmisia propriu-zisă a datelor, ceasul 
de taxare este pornit. Dacă nu există conexiune, nu poți fi taxat pentru ea. 

Culmea, menţinerea sistemului de taxare este foarte scumpă. Dacă o companie de telefonie ar 
trebui să adopte o schemă de plată cu rate lunare fixe, fără a ţine cont de numărul de apeluri și fără a 
tine evidenţa facturărilor pe convorbire, cu siguranță s-ar economisi sume mari de bani, în ciuda 
creșterii însemnate a numărului de apeluri care va rezulta. Factorii politici, de reglementare și de 
altă natură sunt însă împotrivă. Destul de interesant este că o astfel de politică este funcțională în 
alte sectoare. De exemplu, cablul TV este facturat cu o rată lunară fixă, indiferent de cât de mult te 
uiţi la televizor. Ar fi putut să fie proiectat și având la bază un principiu plata-pentru-utilizare (pay- 
per-view), dar nu s-a făcut așa, în parte și din cauza cheltuielilor impuse de o asemenea strategie de 
facturare (dată fiind calitatea slabă a majorităţii televiziunilor, trebuie luat în considerare chiar și 
factorul „jenă”). Un alt exemplu sunt parcurile tematice care încasează o taxă de intrare zilnică, spre 
deosebire de caravane, care taxează plimbarea. 

Acestea fiind spuse, nu va fi o surpriză că toate rețelele proiectate de industria de telefonie au 
avut subretele orientate pe conexiune. Ceea ce este probabil surprinzător este că și Internet-ul devi- 
ază în aceasta direcţie, pentru a oferi o calitate mai bună pentru serviciile audio și video. Vom reveni 
la acest subiect în cap. 5. Dar, să examinăm în continuare câteva reţele orientate pe conexiune. 


X.25 și Frame Relay (releu de cadre) 

Primul exemplu de reţea orientată conexiune este X.25, care a fost prima rețea publica de date. 
A fost dată în folosință în anii 1970, într-un moment în care serviciile telefonice erau un monopol 
peste tot, și compania de telefonie din fiecare tara se aștepta să existe și o reţea de date unica în tara 
— a lor. Pentru a folosi X.25, un calculator a stabilit mai întâi o conexiune cu calculatorul aflat la dis- 
tanta, adică a făcut un apel telefonic. Pentru această conexiune s-a alocat un număr de conexiune 

folosit apoi în transferul pachetelor de date (deoarece pot fi deschise mai multe conexiuni în același 
timp). Pachetele de date erau foarte simple, fiind formate dintr-un antet de 3 ... 128 de octeți de da- 
te. În antet se regăsea un număr de conexiune de 12 biti, un număr de secvență al pachetului, un 
număr de confirmare pozitivă (ACK) și câțiva biti oarecare. Rețelele X.25 au funcționat aproape un 
deceniu cu un oarecare succes. 

În anii 1980, rețelele X.25 au fost înlocuite pe scară largă cu un nou tip de rețea, denumit Frame 
Relay (Releu de Cadre). În esenţă, este vorba de o rețea orientată pe conexiune, fără control al ero- 
rilor și fără control al fluxului de date. Deoarece era orientată pe conexiune, pachetele erau furniza- 
te în ordine (dacă erau furnizate). Aceste caracteristici — distribuire de pachete în ordine, lipsa de 
control al erorilor, lipsa de control al fluxului au făcut ca Frame Relay să se asemene cu o rețea loca- 
14 de dimensiuni mari. Aplicația cea mai importantă a fost interconectarea rețelelor locale aflate in 
diverse birouri ale companiilor. Deși Frame Relay a avut parte de un succes modest, este folosit și 
astăzi în anumite companii. 


ATM (Asynchronous Transfer Mode) 


Încă o rețea orientată pe conexiune — una mult mai importantă de această dată — este ATM (ATM 
Asynchronous Transfer Mode, rom: Mod de Transfer Asincron). Acest nume, oarecum ciudat, este 
justificat prin aceea că, în timp ce în reţelele telefonice majoritatea transmisiilor sunt sincrone (strâns 
legate de un semnal de ceas), în rețelele ATM transmisiile nu sunt sincrone. 

ATM a fost proiectat la începutul anilor 1990 și lansat la mijlocul acestei perioade incredibile 
(Ginsburg, 1996; Goralski, 1995; Ibe, 1997; Kim et al., 1994; at Stallings, 2000). ATM urma sa re- 
zolve toate problemele de rețele și telecomunicaţii ale lumii, unificând transmisiile de voce, date, 
televiziune prin cablu, telex, telegraf, porumbei mesageri, cutii de conserve conectate prin sfori, 
semnale cu fum, și orice altceva într-un singur sistem integrat care să poată face totul pentru toată 
lumea. Nu s-a întâmplat. În mare parte, problemele erau similare cu acelea care au fost descrise 
mai devreme în ceea ce priveşte OSI, adică: ratarea momentului, tehnologii slabe, implementări 
ineficiente, politici proaste. După ce tocmai învinseseră companiile telefonice în runda I, multi 
membri din comunitatea Internet au văzut ATM-ul pe poziţia Internet-ului în lupta cu companiile 
mixte telefonie-ISP: Următorul. Dar nu a fost așa, si de aceasta data chiar și cei mai fanatici susti- 
nători ai datagramelor au trebuit să recunoască faptul că Internet-ul lăsa mult de dorit în privința 
calității serviciilor. Pentru a scurta povestea, ATM a înregistrat un succes mult mai mare decât OSI 
și este acum utilizat pe scară largă în cadrul sistemelor de telefonie, adeseori vehiculând chiar pa- 
chete IP. Deoarece ATM este utilizat la ora actuală de majoritatea companiilor numai pentru ope- 
rațiile de rutare si transport intern, în cele mai multe cazuri utilizatorii nu sunt conștienți de exis- 
tenta lui, chiar dacă el este operational. 


Circuite virtuale ATM 

Deoarece rețelele ATM sunt orientate pe conexiune, transmisia datelor necesită mai întâi 
transmisia unui pachet pentru initializarea conexiunii. Pe măsură ce pachetul de initializare circulă 
prin subretea, toate ruterele de pe drumul pe care îl parcurge își creează câte o înregistrare în tabele- 
le de dirijare în care înregistrează existenţa conexiunii și rezervă resursele necesare pentru ea. Cone- 
xiunile sunt de cele mai multe ori denumite circuite virtuale, în analogie cu circuitele fizice utilizate 
în sistemele de telefonie. Majoritatea rețelelor ATM suportă și circuite virtuale permanente, care 
sunt conexiuni permanente între două gazde aflate la distanță. Acestea sunt similare cu liniile închi- 
riate din lumea telefoniei. Fiecare conexiune, fie ea temporară sau permanentă, are un identificator 
de conexiune unic. Un circuit virtual este prezentat în fig. 1-30. 

Fig. 1-30. Un circuit virtual 


Îndată ce o conexiune a fost stabilită, oricare dintre parti poate să înceapă să transmită da- 
te. Ideea de bază în cazul reţelelor ATM este să se transmită toate informaţiile în pachete mici, de 
dimensiune fixă, denumite celule (cells). Celulele au 53 de octeți, din care 5 octeți reprezintă antetul, 
iar restul de 48 reprezintă încărcătura efectivă, după cum se poate vedea în figura 1-31. O parte din 
antet reprezintă identificatorul de conexiune, astfel încât atât transmitatorul cât și receptorul, pre- 
cum și toate ruterele intermediare pot ști corespondenţa dintre celule și conexiuni (care celule apar- 
tin cărei conexiuni). Această informatie permite fiecărui ruter să dirijeze fiecare celulă pe care o 
primește. Dirijarea celulelor este implementată direct în partea hardware a ruterelor și este o opera- 
tie rapidă. De fapt, argumentul principal în alegerea de celule de dimensiune fixă este acela că este 
mai ușor de construit partea hardware pentru dirijare dacă ea are de a face cu pachete scurte și egale 
ca dimensiune. Pachetele IP de lungime variabilă trebuie dirijate de programe (software), proces 
care este mai lent. Un alt avantaj al rețelelor ATM este acela că partea hardware poate fi configura- 
tă să multiplice o celulă pe care o primește la intrare pe mai multe linii de ieșire, o proprietate obli- 
gatorie în cazul în care trebuie abordată transmisia unui program de televiziune difuzat către mai 
mulți receptori. La urma urmei, celulele mici nu blochează nici o linie pentru prea mult timp, ceea 
ce face garantarea calităţii serviciilor mai ușoară. 

Toate celulele urmează aceeași cale către destinație. Livrarea celulelor nu este garantată, 
dar ordinea lor da. Dacă doua celule 1 și 2 sunt transmise în această ordine (1,2), dacă amândouă 
ajung, ele vor ajunge în aceeași ordine, niciodată nu va ajunge 2 înaintea lui 1. Dar oricare dintre ele, 
sau chiar amândouă se pot pierde pe drum. Este de datoria protocoalelor nivelului superior să repa- 
re eroarea cauzată de celulele pierdute. De reţinut că, deși această garanţie nu este perfectă, este 
mai bună decât cea pe care o oferă Internet-ul. Acolo nu numai că pachetele se pot pierde, dar și 
ordinea de ajungere la destinaţie poate fi oricare (nu are legătură cu ordinea de transmisie). 

Fig. 1-31. O celula ATM 


Retelele ATM sunt organizate similar cu retelele WAN traditionale, cu linii si comutatoare 
(rutere). Cele mai des intalnite viteze de lucru pentru retelele ATM sunt 155 Mbps si 622 Mbps, desi 
sunt posibile și viteze mai mari. Viteza de 155 Mbps a fost aleasă pentru că este foarte apropiată de 
viteza minimă obligatorie pentru transmisia de televiziune cu rezoluţie înaltă. Decizia de a alege 
viteza exactă de 155.52 Mbps a fost făcută pentru compatibilitatea cu sistemul de transmisie 

SONET de la AT&T, care va fi studiat în cap. 2. Viteza de 622 Mbps a fost aleasă astfel încât 
să fie echivalentă cu transmisia simultană a 4 canale de 155 Mbps. 


Modelul de referință ATM 


ATM are propriul său model de referință, diferit de modelul OSI și diferit de asemenea de mo- 
delul TCP/IP. Acest model este ilustrat în fig. 1-32. EI constă din trei niveluri - nivelul fizic, nivelul 
ATM și nivelul de adaptare ATM - plus orice mai vrea utilizatorul să pună deasupra lor. 

Nivelul fizic se ocupă de mediul fizic: voltaj, planificare la nivel de biţi și diverse alte aspecte. 
ATM nu prescrie un set particular de reguli, dar spune în schimb că celulele ATM pot fi trimise 
direct prin cablu sau fibre optice sau pot fi, la fel de bine, împachetate în interiorul datelor din alte 
sisteme de transmisie. Cu alte cuvinte, ATM-ul a fost proiectat pentru a fi independent de mediul 
de transmisie. 

Fig. 1-32. Modelul de referință B-ISDN ATM. 


Nivelul ATM se ocupă de celule și de transportul celulelor. Nivelul definește structura unei celule 
și spune ce reprezintă câmpurile celulelor. Tot el se ocupă și de stabilirea și eliberarea circuitelor 
virtuale. Controlul congestiei se realizează tot aici. 

Deoarece cele mai multe aplicaţii nu vor să lucreze direct cu celule (deși unele vor), deasupra ni- 
velului ATM a fost definit un nivel care permite utilizatorilor să trimită pachete mai mari decât o 
celulă. Interfața ATM segmentează aceste pachete, transmite celulele individual și le reasambleaza 
la celălalt capăt. Acest nivel este AAL (ATM Adaption Layer, rom: nivelul de adaptare ATM). 

Spre deosebire de cele două modele de referință anterioare, care erau bidimensionale, modelul 
ATM este definit ca fiind tridimensional, după cum se arată în fig. 1-32. Planul utilizator se ocupă, 
printre altele, cu transportul datelor, controlul fluxului, corectarea erorilor. Prin contrast, sarcina 
planului de control este să trateze conexiunile. Funcţiile de administrare ale nivelurilor și planurilor 
se referă la gestionarea resurselor și coordonarea între niveluri. 

Fiecare din nivelurile fizic și AAL sunt împărțite în două subniveluri: un subnivel care face mun- 
ca efectivă, la bază, și un subnivel de convergență, deasupra, care pune la dispoziţia nivelului situat 
peste el interfața adecvată. Funcţiile nivelurilor și subnivelurilor sunt prezentate în fig. 1-33. 

Subnivelul PMD (Physical Medium Dependent, rom: dependent de mediul fizic) asigură interfa- 
ta cu cablul propriu-zis. Acest subnivel transferă biții și se ocupă de planificarea transmisiei la nivel 
de biti. În cazul unor companii telefonice și a unor cabluri diferite, subnivelul va fi si el diferit. 

Nivel Nivel Subnivel Rol 
OSI ATM ATM 


Asigurarea interfeței standard (convergentei) 





3/4 
Segmentarea şi reasamblarea 
Controlul fluxului 
2/3 Generarea/extragerea antetelor din celule 


Administrarea circuitelor/căilor virtuale 
Multiplexarea/demultiplexarea celulelor 


Decuplarea ratei celulelor 

Generarea şi verificarea sumelor de control din antete 
2 Generarea celulelor 

Împachetarea/despachetarea celulelor din plic 

Generarea cadrelor 


1 Temporizarea bitilor 
Accesul fizic la retea 








Fig. 1-33. Nivelurile si subnivelurile ATM si functiile acestora. 


Celalalt subnivel al nivelului fizic este subnivelul TC (Transmission Convergence, rom: conver- 
genta transmisiei). Cand sunt transmise celulele, nivelul TC le expediaza sub forma unui sir de biti 
spre nivelul PMD. Acest lucru este usor de facut. La celalalt capat, subnivelul TC primeste de la 
subnivelul PMD un flux de biti. Sarcina sa este să convertească acest flux de biti într-un flux de celule 
pentru nivelul ATM. Subnivelul TC se ocupa de tot ce este necesar pentru a putea spune unde incep 
si unde se termină celulele din fluxul de biti. În modelul ATM această funcționalitate este înglobată 
în nivelul fizic. În modelul OSI și în majoritatea celorlalte rețele, încadrarea, adică transformarea 
unui flux oarecare de biţi într-o secvenţă de cadre sau de celule, este sarcina nivelului legătură de 
date. De aceea, in această carte vom discuta funcția respectivă împreună cu nivelul legătură de date, 
nu cu nivelul fizic. 

Așa cum am menționat mai devreme, nivelul ATM gestionează celulele, inclusiv generarea și 
transportul lor. Mare parte din aspectele interesante ale ATM-ului apar aici. Nivelul ATM este un 
amestec între nivelurile legătură de date și rețea de la OSI, dar nu este împărțit în subniveluri. 

Nivelul AAL este împărțit într-un subnivel SAR (Segmentation And Reassembly, rom: segmen- 
tare și reasamblare) și un subnivel CS (Convergence Sublayer, rom: subnivel de convergență). 
Subnivelul inferior descompune pachetele în celule - la capătul la care are loc transmisia - și le re- 
compune la destinaţie. Subnivelul superior face posibile sistemele ATM care oferă diverse tipuri de 
servicii pentru diverse aplicaţii (de exemplu, transferul de fișiere și sistemul video la cerere au cerințe 
diferite privitoare la gestionarea erorilor, planificare etc.). 

Deoarece se preconizează o evoluţie descendentă pentru rețelele ATM, ele nu vor fi discutate în 
continuare în această carte. Oricum, fiind instalate pe scară destul de largă, vor fi în continuare folo- 

site pentru câțiva ani buni. Pentru mai multe informaţii despre ATM, vedeţi (Dobrowski si Grise, 
2001; Gadeki și Heckart, 1997). 


1.5.3 Ethernet 


Internet-ul și ATM au fost proiectate pentru WAN. Oricum, multe companii, universităţi și alte 
organizații au multe calculatoare care trebuie conectate. Această necesitate a dus la o dezvoltare 
rapidă a rețelelor locale. În această secțiune vom prezenta câteva lucruri despre cea mai populară 
dintre rețelele locale, și anume Ethernet. 

Povestea începe în primitivul Hawaii la începutul anilor 1970. În acest caz, „primitiv” poate fi in- 
terpretat ca „fără sistem de telefonie funcțional”. Chiar dacă faptul că nu te deranjează telefonul cât 
e ziua de lungă poate să facă viața mai plăcută în vacanţă, această situație nu era foarte plăcută pen- 
tru cercetătorul Norman Abramson și colegii săi de la Universitatea din Hawaii, care încercau să 
conecteze utilizatorii din mai multe insule aflate la distanță la calculatorul principal din Honolulu. Și 
cum varianta de a-și trage singuri cablurile pe fundul Oceanului Pacific nu părea viabilă, a trebuit să 
se caute o altă soluţie. 

Cea pe care au găsit-o a fost transmisia radio pe unde scurte. Fiecare terminal utilizator era echi- 
pat cu un mic sistem radio care avea două frecvenţe: Trimite (upstream - către calculatorul central) 
si Primește (downstream — de la calculatorul central). Când utilizatorul dorea să contacteze calcula- 
torul, trebuia doar să transmită un pachet care conținea datele pe canalul Trimite. Dacă nu mai 
transmitea nimeni în acel moment, pachetul ajungea la calculatorul central și i se dădea un răspuns 
pe canalul Primește. Dacă avea loc o dispută pentru canalul de transmisie, terminalul observa că nu 
primește confirmarea pozitivă pe canalul de recepție și trimitea din nou. Deoarece era un singur 
transmitator pe canalul de primire (calculatorul central), aici erau imposibile coliziunile. Acest sis- 
tem, care a fost denumit ALOHANET, funcţiona destul de bine în condiţii de trafic redus, dar eșua 
de îndată ce traficul pe canalul de Transmisie era aglomerat. 

Cam în același timp, un student pe nume Bob Metcalfe și-a obținut diploma de absolvire la M.LT. 
și s-a mutat pentru a obţine doctoratul la Harvard. În timpul studiilor sale, a ajuns sa cunoască lucra- 
rea lui Abramson. A devenit atât de interesat în acest domeniu încât după ce a absolvit la Harvard, a 
decis să petreacă vara în Hawaii lucrând împreună cu Abramson, înainte de a începe lucrul la Xerox 
PARC (Palo Alto Research Center, rom: Centrul de Cercetare de la Palo Alto) . Când a ajuns la 
PARC, a descoperit că cercetătorii de acolo proiectaseră și construiseră mașinile care mai târziu 
aveau să fie denumite calculatoare personale. Dar mașinile erau izolate. Folosind cunoștințele pe care 
le acumulase în timpul lucrului petrecut cu Abramson, a proiectat și implementat — împreună cu cole- 
gul său David Boggs — prima rețea locală de calculatoare (Metcalfe si Boggs, 1976). 

Au numit sistemul Ethernet după luminiferous ether (eter), prin care se credea odinioară că se 
propagă undele electromagnetice (În secolul 19, când fizicianul englez James Clerk Maxwell a des- 
coperit că radiația electromagnetică poate fi descrisă printr-o ecuaţie de undă, oamenii de știință au 
presupus că spaţiul trebuie să fie umplut cu un mediu eteric prin care aceste radiaţii se propagau. 
Numai după faimosul experiment Michelson-Morley din 1887 fizicienii au descoperit că radiația 
electromagnetică se poate propaga în vid). 

Mediul de transmisie în acest caz era un cablu coaxial gros, având o lungime de până la 2.5 km 
(cu repetoare la fiecare 500m). Până la 256 de mașini pot fi atașate sistemului prin transivere conec- 
tate direct în cablu. Un cablu cu mai multe mașini atașate în paralel este numit cablu multidrop 
(multidrop cable). Sistemul funcţiona la 2.94 Mbps. O schiţă a arhitecturii sale este prezentată în fig. 

1-34. Ethernet-ul avea o imbunatatire majora fata de AOHANET: inainte sa transmita, un calcula- 
tor asculta mediul pentru a vedea dacă nu cumva este altcineva care transmite. Daca exista deja o 
transmisie în curs, calculatorul se oprea și aștepta încheierea transmisiei curente. Astfel, se evita in- 
terferenta cu transmisiunile existente, ceea ce creștea semnificativ eficiența sistemului. 
ALOHANET nu putea să funcționeze în această manieră pentru că era imposibil pentru un termi- 
nal de pe o insulă să detecteze transmisia unui alt terminal de pe o altă insulă. Pe un cablu unic, 
această problemă era rezolvată. 


Cablu de 


A interfatare | | 










































Fig. 1-34. Arhitectura Ethenet-ului original 


În ciuda faptului că fiecare calculator asculta mediul înainte să înceapă transmisia, exista în con- 
tinuare o problemă: ce se întâmplă dacă două calculatoare așteaptă amândouă încheierea transmisi- 
ei curente și apoi pornesc propriile transmisii simultan? Soluţia este următoarea: fiecare calculator 
va asculta mediul și în timpul propriei transmisii și dacă detectează interferenţe, bruiază linia pentru 
a anunţa toți transmitatorii. Apoi se retrage și așteaptă un interval de timp generat aleator înainte să 
încerce din nou. Dacă apare o a doua coliziune, timpul de așteptare se dublează, și tot așa, pentru a 
dispersa (în timp) transmisiile concurente oferind fiecăreia dintre ele șansa de a fi „servită” prima. 

Ethernet-ul Xerox a avut un succes atât de mare încât DEC, Intel și Xerox au colaborat pentru a 
schița un standard pentru o reţea Ethernet de 10 Mbps, denumit standardul DIX. Cu două modifi- 
cări minore, acesta a devenit standardul IEEE 802.3 în anul 1983. 

Din păcate pentru Xerox, compania avea deja reputaţia de a face invenţii (precum calculatorul 
personal) si apoi să esueze în valorificarea lor comercială, poveste spusă în Fumbling the Future 
(Smith si Alexander, 1988). Si pentru că Xerox nu a anunțat vreo intenţie de a face și altceva cu 
Ethernet-ul — în afara standardizării lui — Metcalfe și-a format propria companie, 3Com, care urma 
să producă și să vândă adaptoare Ethernet pentru PC. A vândut peste 100 de milioane. 

Ethernet-ul a continuat să se dezvolte și este încă în curs de dezvoltare. Noi versiuni, la 100 
Mbps și 1000 Mbps, ba chiar și mai rapide au apărut deja. De asemenea, cablarea s-a îmbunătățit, 
fiind adăugate și alte facilități, precum comutarea (switching). Vom discuta în detaliu despre Ether- 
net în cap. 4. 

În trecere, merită menţionat că Ethernet (IEEE 802.3) nu este singurul standard LAN. Comite- 
tul a standardizat de asemenea Token Bus (Jeton pe Magistrală — 802.4) si Token Ring (Jeton pe 
Inel — 802.5). Necesitatea de a avea trei standarde mai mult sau mai putin incompatibile tine mai 
mult de politică decât de tehnologie. La momentul standardizării, firma General Motors promova o 
reţea în care topologia era aceeași ca la Ethernet (un cablu liniar), dar calculatoarele obțineau drep- 
tul la transmisie pe rând, prin transmiterea unui scurt pachet denumit jeton (token). Un calculator 
putea să emită numai dacă era în posesia jetonului, fiind evitate astfel coliziunile. General Motors a 

anunțat că aceasta schemă era esenţială pentru fabricatia de masini si nu era pregătită să se miște de 
pe aceasta pozitie. Daca acest anunt nu era sustinut, 802.4 nu ar fi existat. 

Similar, IBM avea propriul favorit: reteaua proprietara cu jeton in inel. De aceasta data, jetonul 
era transmis prin inel si orice calculator care avea jetonul putea sa transmita inainte de a repune 
jetonul in circulatie in inel. Spre deosebire de 802.4, aceasta schema, standardizata ca 802.5, este 
încă folosită in birouri și filiale ale IBM, dar practic nicăieri în afara IBM. Oricum, cercetarea avan- 
sează către o versiune gigabit, dar pare foarte putin probabil ca această tehnologie să ajungă la ni- 
velul Ethernet. Pe scurt, chiar dacă a fost cândva un război între Ethernet, Token Ring și Token 
Bus, Ethernet a câștigat, în special pentru că a fost primul si pentru că oponenții săi nu era destul 
de buni. 


1.5.4 Reţele fără fir: 802.11 


Imediat după apariția calculatoarelor portabile, mulți utilizatori visau să intre cu calculatorul 
portabil personal într-un birou și, miraculos, acesta să fie conectat la Internet. În consecință, mai 
multe grupuri de studiu am început să caute soluții pentru a atinge acest scop. Cea mai practică 
abordare era echiparea biroului și a calculatorului cu transmitatoare și emițătoare radio cu rază mică 
de acţiune pentru a le permite să comunice. Această variantă a dus rapid la comercializarea solutii- 
lor de rețele locale fără fir de către diverse companii. 

Problema era că dintre aceste variante nu se găseau două compatibile. Această proliferare a 
standardelor însemna că un calculator care era echipat cu un radio marca X nu putea să se conecte- 
ze în reţeaua unui birou dacă acesta era echipat cu o staţie de la firma Y. În cele din urmă, comuni- 
tatea industrială a decis că ar trebui impus un standard pentru LAN fără fir. Astfel, comitetul IEEE 
care standardizase și LAN-urile cu cablu a primit ca sarcină să schiteze un standard pentru rețele 
LAN fără fir. Standardul astfel creat s-a numit 802.11. O denumire mai bine cunoscută în argou este 
WiFi. Este un standard important și merită tot respectul, astfel că ne vom referi la el cu numele ofi- 
cial, 802.11. 

Standardul propus trebuia să lucreze în două moduri: 


1. În prezenţa unei staţii de bază 
2. In absenţa unei staţii de bază 


Către rețeaua 
cablată 











(a) (b) 
Fig. 1-35. (a) Reţele fără fir cu staţie de bază. (b) Conectare ad-hoc. 

În primul caz, toate comunicatiile urmau să aibă loc prin intermediul staţiei de bază, denumită 
punct de acces (access point) 802.11. În cel de-al doilea caz, calculatoarele urmau să comunice direct 
unul cu celălalt. Acest mod este uneori denumit conectare ad-hoc (ad-hoc networking). Un exemplu 
tipic este cel al utilizatorilor care se află într-o cameră care nu este echipată cu o stație de bază, cal- 
culatoarele lor comunicând direct. Aceste două moduri sunt ilustrate în fig. 1-35. 

Prima decizie a fost cea mai simplă: cum să se numească. Toate celelalte standarde LAN aveau 
numere cum sunt 802.1, 802.2, 802.3, până la 802.10. Așa că noul standard de LAN fără fir s-a numit 
802.11. Restul a fost mai dificil de realizat. 

În particular, câteva dintre obiectivele care trebuiau atinse erau : găsirea unei benzi de frecvenţe 
care să fie disponibilă, de preferință la nivel mondial; tratarea faptului că semnalele radio au o rază 
de acţiune limitată; asigurarea menţinerii confidentialitatii utilizatorului; tratarea problemei dura- 
tei limitate de lucru a bateriei; considerarea eventualelor efecte pe care sistemul le putea avea asu- 
pra oamenilor (provoacă undele radio cancer?); înțelegerea implicatiilor portabilitatii calculatoare- 
lor; și, în final, construirea unui sistem cu lărgime de bandă suficientă pentru a fi viabil din punct de 
vedere economic. 

La momentul în care s-a început procesul de standardizare (la mijlocul anilor 1990), Ethernet-ul 
domina deja domeniul rețelelor locale, așa încât comitetul a decis să facă noul standard 802.11 com- 
patibil Ethernet începând de deasupra nivelului legătură de date. Mai exact, ar trebui să se poate 
transmite un pachet IP într-un LAN fără fir în aceeași manieră în care un pachet IP este transmis 
prin Ethernet. Desigur, la nivelurile Fizic și Legătură de date apar anumite diferente inerente fata 
de Ethernet și ele trebuie considerate de către standard. 

Mai întâi, un calculator din Ethernet va asculta eterul înainte de a transmite. Numai dacă acesta 
este liber calculatorul va începe transmisia. În cazul reţelelor LAN fără fir, această idee nu functio- 
nează prea bine. Pentru a vedea de ce, analizati fig. 1-36. Să presupunem că A transmite către B, dar 
raza de acțiune a lui A este prea mică pentru a il acoperi si pe C. Atunci când C vrea să transmită, el 
poate asculta mediul înainte să înceapă, dar faptul că nu aude nimic nu înseamnă că transmisia lui va 
reuși. Standardul 802.11 trebuia să rezolve și această problemă. 


Raza de 
acţiune 
alui A 


Raza de 
acţiune 
alui C 











Fig.1-36. Raza de acţiune a unui singur radio poate să nu acopere întregul sistem. 


O a doua problemă care trebuia rezolvată era aceea că semnalul radio poate fi reflectat de anu- 
mite obiecte solide și deci poate fi recepționat de mai multe ori (pe diverse căi). Această interferență 
duce la ceea ce se numește disipare pe mai multe căi (multipath fading). 

Cea de-a treia problemă era că o mare parte din aplicaţii nu erau conștiente de mobilitatea cal- 
culatoarelor. De exemplu, multe dintre editoarele de texte aveau o listă de imprimante dintre care 
una putea fi aleasă pentru tipărirea documentului. Atunci când calculatorul rulează în afara mediu- 
lui său obișnuit, într-un mediu nou, lista de imprimante implicite nu mai este validă. 

Cea de-a patra problemă se referea la mutarea calculatorului portabil din raza de acţiune a unei 
staţii de bază în raza altei staţii de bază. Într-un fel sau altul, trebuie găsită o soluţie de preda- 
re/primire între cele două staţii de bază. Deși această problemă apare și la nivelul telefoanelor mobi- 
le, ea nu apare la Ethernet și nu avea o soluţie la momentul respectiv. Mai exact, reţeaua constă din 
mai multe celule, fiecare cu propria stație de bază, conectate prin Ethernet, după cum se poate ve- 
dea în fig. 1-37. Din exterior, sistemul trebuie să arate ca o singură rețea Ethernet. Conexiunea din- 
tre sistemele 802.11 si lumea exterioară se numeşte portal (portal). 


Ethernet Staţie de bază 
































Fig.1-37. O reţea 802.11 cu mai multe celule 


După o oarecare muncă, comitetul a obținut o variantă de standard în 1997, variantă care adresa 
aceste probleme și altele asemănătoare. Rețelele locale fără fir pe care standardul le propunea pu- 
teau funcţiona la 1 Mbps sau 2 Mbps. Aproape imediat, utilizatorii au început să se plângă de viteza 
prea scăzută și s-a pornit o nouă campanie pentru obţinerea unor standarde mai rapide. În cadrul 
comitetului a avut loc o ruptură, ceea ce a dus la apariţia a două standarde in 1999. Standardul 
802.11a folosește o banda de frecvență mai largă si poate ajunge la viteze mai mari de 54 Mbps. 
Standardul 802.1 1b folosește aceeași banda ca si 802.11, dar folosește o tehnică de modulare diferită 
și poate ajunge la 11 Mbps. Unii văd în aceasta un amănunt important la nivel psihologic, pentru că 
11 Mbps este o viteză mai mare decât a Ethernet-ului original, cu cablu. Este foarte probabil ca 
standardul original 802.11 de 1 Mbps să moară în curând, dar nu se știe care dintre noile standarde 
va ieși învingător. 

Pentru a face lucrurile încă mai complicate decât erau, comitetul 802 a venit cu o nouă variantă, 
802.11g, care folosește tehnica de modulare folosită și de 802.11a, dar banda de frecvenţă a lui 
802.11b. Vom reveni în detaliu la 802.11 în cap. 4. 

Faptul ca 802.11 urmează să ducă la o revoluţie în lumea calculatoarelor și a accesului la Internet 
este mai presus de orice îndoială. Aeroporturile, gările, hotelurile, magazinele mari și universitățile îl 
implementează foarte curând. Chiar si cafenelele aflate într-o perioadă de creștere a afacerilor insta- 
leaza reţele 802.11 pentru ca grupurile de tineri rebeli să poată naviga pe Web în timp ce își savurea- 
ză cafelele cu lapte. Este foarte probabil ca 802.11 să aibă asupra Internet-ului același efect pe care l- 
au avut portabilele în lumea calculatoarelor: să-l facă mobil. 

1.6 STANDARDIZAREA REŢELELOR 


În prezent există numeroși producători și furnizori, fiecare cu propriile idei despre cum ar trebui 
realizate rețelele. În lipsa coordonării, ar fi un haos complet și utilizatorii nu ar putea face nimic. 
Singura soluţie este să se convină asupra unor standarde de reţea. 

Standardele nu numai că permit diverselor calculatoare să comunice între ele, ci sporesc totodată 
piaţa pentru produsele care aderă la un anumit standard, cu următoarele consecințe: producţie de 
masă, profituri financiare, implementări VLSI și alte beneficii care duc la scăderea prețurilor și la 
acceptarea și mai largă a respectivelor produse. În secţiunile următoare vom arunca o privire asupra 
importantei, dar puţin cunoscutei, lumi a standardizării internaţionale. 

Standardele fac parte din două categorii: de facto și de jure. Standardele de facto (expresia latină 
pentru „de fapt”) sunt acelea care pur și simplu au luat ființă, fără să existe vreun plan oficial. Deoa- 
rece zeci de producători au decis să copieze aproape identic mașinile IBM, PC-ul IBM și succesorii 
săi reprezintă standarde de facto pentru calculatoarele birourilor mici și pentru cele casnice. În secti- 
ile de informatică ale facultăților, UNIX este standardul de facto pentru sisteme de operare. 

Standardele de jure (expresia latină pentru „de drept”) sunt, prin contrast, standarde legale, adop- 
tate de un anumit organism de standardizare autorizat. Autorităţile de standardizare internaționale 
sunt, în general, împărțite în două clase: organizații stabilite prin tratate între guvernele naționale și 
organizaţii voluntare neguvernamentale. În domeniul standardelor pentru rețele de calculatoare exis- 
tă câteva organizaţii din fiecare categorie. În continuare vom discuta despre aceste organizații. 


1.6.1 Who's Who în lumea telecomunicatiilor 


Statutul legal al companiilor telefonice de pe glob variază considerabil de la tara la tara. La una 
din extreme se situează Statele Unite, care au 1500 de firme de telefonie private. Înainte să fie divi- 
zată, în 1984, AT&T, cea mai mare corporație din lume la vremea aceea, domina scena complet. 
AT&T furniza servicii telefonice pentru aproximativ 80 la sută din telefoanele Americii, răspândite 
pe jumătate din întinderea sa, în timp ce toate celelalte firme asigurau servicii pentru restul clienților 
(rurali, în majoritatea lor). De la divizarea sa, AT&T continua să furnizeze servicii de lungă distanță, 
dar acum o face în concurenţă cu alte firme. Cele șapte Companii Regionale Bell în care a fost îm- 
partit AT&T-ul, precum și alte numeroase firme independente, oferă servicii de telefonie locală si 
celulară. Datorită fuziunilor frecvente și a altor modificări de acest tip, această industrie este într-o 
continuă mișcare. 

Firmele americane furnizoare de servicii de comunicaţii pentru public sunt numite companii te- 
lefonice publice. Ofertele și preţurile lor sunt descrise printr-un document numit tarif. Acesta trebu- 
ie să fie aprobat de Comisia Federală de Comunicaţii, care se ocupă de traficul dintre statele SUA și 
de traficul internațional, precum și de către comisiile publice de stat pentru traficul în interiorul său. 

La cealaltă extremă se află țările în care guvernul are un monopol complet asupra tuturor mijloa- 
celor de comunicaţie: poșta, telegraful, telefonul și, de multe ori, chiar radioul și televiziunea. Cea mai 
mare parte a lumii se încadrează în această categorie. În unele cazuri, autoritatea de telecomunicații 
este o companie naționalizată, în altele, este o simplă filială a guvernului, cunoscută de obicei sub 
numele de PTT (Post, Telegraf & Telephone administration). Tendinţa actuală în lumea întreagă este 
către liberalizare și competiție și împotriva monopolului guvernamental. Majoritatea țărilor europene 
și-au privatizat — mai mult sau mai puţin — sistemele PTT, dar peste tot acest proces este lent. 

Din cauza tuturor acestor diverși furnizori de servicii este nevoie de o compatibilitate la scară 
mondială. Compatibilitatea asigură faptul că oamenii (și calculatoarele) dintr-o tara pot să-și apeleze 
partenerii din altă tara. La drept vorbind, această necesitate există de mult timp. În 1865, reprezen- 
tanti ai multor guverne din Europa s-au întâlnit pentru a forma predecesorul actualului ITU 
(International Telecommunication Union, rom: Uniunea Internaţională de Telecomunicatii). Sarci- 
na Uniunii era standardizarea telecomunicatiilor internationale, care la vremea aceea insemnau 
telegrafia. Chiar de atunci, era clar că dacă jumătate din tari foloseau codul Morse și cealaltă juma- 
tate foloseau un cod diferit, atunci vor apare probleme. Când au apărut serviciile de telefonie inter- 
naţională, ITU a preluat de asemenea și sarcina standardizării telefoniei (telephony — pronunțat si 
te-LEF-ony). În 1947 ITU a devenit o agenţie a Naţiunilor Unite. ITU are trei sectoare principale: 


1. Sectorul de Radiocomunicatii (ITU-R). 
2. Sectorul de Standardizare a Telecomunicatiilor (ITU-T). 
3. Sectorul de dezvoltare (ITU-D). 


ITU-R se ocupă de alocarea frecvenţelor internaţionale de radio către grupurile concurente inte- 
resate. Ne vom referi mai întâi la ITU-T, care se ocupă de sistemele de telefonie și de comunicare de 
date. Din 1956 până în 1993, ITU-T a fost cunoscut ca CCITT, un acronim pentru numele său fran- 
cez: Comité Consultatif International Télégraphique et Téléfonique. La 1 martie 1993, CCITT a fost 
reorganizat in scopul de a deveni mai putin birocratic si a fost redenumit pentru a reflecta noul sau 
rol. Atat ITU-T cat si CCITT au dat recomandari in domeniul telefoniei si comunicatiilor de date. 
Desi, incepand cu 1993, recomandarile poarta eticheta ITU-T, recomandarile CCITT, de genul 
CCITT X.25, mai sunt inca frecvent intalnite. 

ITU-T are patru clase de membri: 


1. Guverne nationale 

2. Membri sectoriali 

3. Membri asociaţi 

4. Agenţii de reglementare 


ITU-T are aproximativ 200 de membri guvernamentali, incluzând aproape fiecare membru al 
Naţiunilor Unite. Pentru că SUA nu are un sistem PTT, altcineva trebuia să o reprezinte în cadrul 
ITU-T. Această sarcină a revenit Departamentului de Stat, probabil pe principiul că ITU-T are de-a 
face cu tari străine, tocmai specialitatea acestui departament. Sunt aproximativ 500 de membri sec- 
toriali, incluzând aici companiile de telefonie (AT&T, Vodafone, WorldCom), producătorii de echi- 
pamente de telecomunicaţii (Cisco, Nokia, Nortel), producătorii de echipamente de calcul 
(Compag, Sun, Toshiba), producătorii de cipuri (Intel, Motorola, TI), companii media (AOL Time, 
Warner, CBS, Sony) si alte companii direct interesate (Boeing, Samsung, Xerox). Diverse organiza- 
tii ştiinţifice non-profit, precum și consortii industriale sunt de asemenea membri sectoriali (IFIP, 
IATA). Membrii asociați sunt organizații mai mici care sunt interesate într-un anumit grup de stu- 
diu. Agenţiile de reglementare sunt reprezentate de oamenii care supraveghează lumea afacerilor în 
telecomunicații, cum este de exemplu US Federal Communications Comission (Comisia Federală 
pentru Comunicaţii). 

Sarcina pe care o are ITU-T este de a face recomandări tehnice asupra interfetelor din telefonie, 
telegrafie și comunicaţii de date. Acestea devin deseori standarde recunoscute internaţional; de 
exemplu, V.24 (cunoscut în Statele Unite și ca EIA RS-232), specifică amplasarea și semnificația 
pinilor din conectorul folosit de majoritatea terminalelor asincrone și de modemurile externe. 

Nu trebuie uitat ca recomandarile date de ITU-T sunt numai sugestii tehnice, pe care guvernele 
le pot adopta sau ignora, dupa cum doresc (pentru ca guvernele sunt asemenea băieților de 13 ani — 
nu reacționează prea bine dacă li se dau ordine). În practică, o tara care dorește să adopte un stan- 
dard de telefonie diferit de cel utilizat în restul lumii este liberă să o facă, dar o face cu preţul izolării 
de toate celelalte tari. Lucrul acesta poate să meargă în cazul Coreei de Nord, dar în altă parte ar fi o 
adevărată problemă. Fantezia de a numi standardele ITU-T „recomandări” a fost și este necesară 
pentru a calma forțele naţionaliste din multe tari. 

Adevărata muncă de la ITU-T se desfășoară în grupuri de studiu, care uneori cuprind chiar si 
400 de persoane. Momentan sunt 14 grupuri de studiu, care acoperă subiecte de la facturarea servi- 
ciilor telefonice până la serviciile multimedia. Pentru ca până la urmă munca să aibă un rezultat, 
Grupurile de Studiu se impart în Echipe de Lucru, care se impart la rândul lor în Echipe de Experţi, 
care, la rândul lor, se impart în grupuri ad-hoc. Birocratie a fost, birocratie rămâne. 

În pofida tuturor acestor lucruri, ITU-T reușește să ducă la bun sfârșit ceea ce are de făcut. De la 
fondarea sa, a realizat mai bine de 3000 de recomandări, care ocupă peste 60.000 de pagini. Multe 
dintre acestea sunt folosite pe scară largă în practică. De exemplu, standardul V.90 56-Kbps pentru 
modemuri este o recomandare a ITU. 

Pe măsură ce telecomunicatiile desăvârșesc tranziţia - începută în anii 1980 - de la un caracter 
strict naţional la un caracter complet global, standardele vor deveni din ce în ce mai importante și tot 
mai multe organizații vor dori să devină implicate în producerea acestora. Pentru mai multe infor- 
matii privind ITU, a se vedea (Irmer, 1994). 


1.6.2 Who's Who în lumea standardelor internationale 


Standardele internationale sunt produse de ISO (International Standards Organization’, rom: 
Organizaţia Internațională de Standardizare), o organizație voluntară, neguvernamentală fondată în 
1946. Membrii săi sunt organizaţiile naționale de standardizare din cele 89 de țări membre. Acești 
membri cuprind ANSI (S.U.A.), BSI (Marea Britanie), AFNOR (Franţa), DIN (Germania) și încă 
85 de alte organizații. 

ISO produce standarde referitoare la un număr vast de subiecte, începând cu piulite si șuruburi si 
terminând cu vopsirea stâlpilor de telefon [pentru a nu menţiona aici boabele de cacao (ISO 2451), 
plasele de pescuit (ISO 1530), lenjeria de damă (ISO 4416) si alte câteva subiecte la care nu v-aţi 
putea gândi ca subiecte de standarde]. În total au fost create peste 5000 de standarde, inclusiv stan- 
dardele OSI. ISO are aproape 200 de Comitete Tehnice (Technical Committees - TC), numerotate 
în ordinea creării lor, fiecare comitet ocupându-se de un subiect specific. TC1 se ocupă de piulite si 
şuruburi (standardizarea înclinării filetelor). TC97 se ocupă de calculatoare și prelucrarea informati- 
ei. Fiecare TC are subcomitete (SC-uri) împărțite în grupe de lucru (Work Groups - WG). 

Munca propriu-zisă se desfășoară în principal în WG-uri, prin intermediul a peste 100.000 de vo- 
luntari din întreaga lume. Multi dintre acești „voluntari” sunt puși să lucreze la probleme ale ISO de 
către patronii lor, ale căror produse sunt standardizate. Alții sunt oficiali guvernamentali dornici să 
vadă că modalitatea de a face lucrurile în tara lor devine standardul international. În multe WG-uri 
sunt activi, de asemenea, experți academici. În ceea ce priveşte standardele din telecomunicaţii, ISO 
și ITU-T cooperează frecvent, (ISO este un membru al ITU-T) în ideea de a evita ironia a două 
standarde internationale oficiale și mutual incompatibile. 





3 Adevăratul nume pentru ISO este International Organization for Standardization (n.a.) 

Număr Subiect 

802.1 Principiile generale si arhitectura LAN-urilor 

802.2 J | Controlul legăturii logice 

802.3 * | Ethernet 

802.4 J | TokenBus (Jeton pe Magistrală — utilizat câtva timp în fabrici) 




















802.5 TokenRing (Jeton în Inel — contribuţia IBM la lumea LAN) 
802.6 J | Coadă duală, magistrală duală (rețea metropolitană timpurie) 
Grupul de consiliere tehnică pe probleme de tehnologii de bandă 
802.7 | largă 
gă 
Grupul de consiliere tehnică pe probleme de tehnologii de fibră 
eee ot optica 


802.9 | | LAN-uri izocrone pentru aplicaţii de timp real 
802.10 4 | LAN-uri virtuale şi securitate 

802.11 * | LAN-uri fără fir 

802.12 | | Prioritatea cererilor (AnyLAN de la HP) 


802.13 Număr cu ghinion. Nimeni nu l-a vrut 

Modemuri de cablu (decedat: un consorțiu industrial a abordat 
802.141 |... 

înainte domeniul) 
802.15 * | Retele personale (Bluetooth) 


802.16* | Comunicaţii fără fir în bandă largă 























802.17 Inel activ de pachete 





Fig. 1-38. Grupurile de lucru ale 802. 
Cele importante sunt marcate cu *. Cele marcate cu 4 hibernează. 
Cele marcate cu + au renunţat și s-au desființat. 


Reprezentantul S.U.A. în ISO este ANSI (American National Standards Institute, rom: Institu- 
tul Naţional American de Standarde), care, în pofida numelui său, este o organizație privată negu- 
vernamentală și nonprofit. Membrii săi sunt producători, companii telefonice publice și alte părți 
interesate. Standardele ANSI sunt frecvent adoptate de ISO ca standarde internaționale. 

Procedura utilizată de ISO pentru adoptarea standardelor este concepută astfel încât să se obțină 
un consens cât mai larg posibil. Procesul începe când una din organizaţiile naționale de standardiza- 
re simte nevoia unui standard internaţional într-un anumit domeniu. În acel moment, se formează 
un grup de lucru care vine cu un CD (Committee Draft, rom: proiect de comitet). CD-ul circulă apoi 
pe la toate organizațiile membre, care au la dispoziţie 6 luni pentru a-l supune criticilor. Dacă se 
primește aprobarea din partea unei majorități substanțiale, atunci se produce un document revizuit, 
numit DIS (Draft International Standard, rom: proiect de standard internațional), care va circula în 
scopul de a fi comentat și votat. Pe baza rezultatelor din această rundă, se pregătește, se aprobă și se 
publică textul final al respectivului IS (International Standard, rom: standard international). În do- 
meniile foarte controversate, un CD sau un DIS pot să treacă prin câteva versiuni înainte de a obține 
suficiente voturi și întregul proces poate dura ani de zile. 

NIST (National Institute of Standards and Technology, rom: Institutul Naţional de Standarde și 
Tehnologie) este o agenție a Departamentului pentru Comerţ al Statelor Unite. NIST a fost cunos- 
cut anterior sub numele de Biroul National de Standarde. El produce standarde care sunt obligatorii 
pentru achiziţiile făcute de guvernul U.S.A., mai puţin pentru cele care privesc Departamentul de 
Apărare, acesta având propriile sale standarde. 

Un alt actor important din lumea standardelor este IEEE (Institute of Electrical and Electronics 
Engineers, rom: Institutul Inginerilor Electricieni și Electroniști), cea mai mare organizație profesi- 
onală din lume. Suplimentar fata de producerea a zeci de jurnale și organizarea a numeroase confe- 
rinte în fiecare an, IEEE are un grup de standardizare care dezvoltă standarde în domeniul ingineri- 
ei electrice și tehnicii de calcul. Comitetul IEEE 802 a standardizat mai multe tipuri de rețele locale. 
Vom studia o parte dintre rezultatele sale ceva mai târziu în această carte. Munca efectivă este făcu- 
tă de o sumă de grupuri de lucru, care sunt prezentate în fig. 1-38. Rata de succes a diverselor gru- 
puri ale 802 a fost scăzută, așadar chiar dacă ai un număr de forma 802.x, aceasta nu este o garantie 
a succesului. Dar impactul poveștilor de succes (în special 802.3 și 802.11) a fost enorm. 


1.6.3 Who's Who în lumea standardelor Internet 


Internet-ul mondial are propriile sale mecanisme de standardizare, foarte diferite de cele ale 
ITU-T și ISO. Diferenţa poate fi rezumată grosier spunând că lumea care vine la întâlnirile pentru 
standardizare ale ITU și ISO poartă costum. Lumea care vine la întâlnirile pentru standardizarea 
Internet-ului poartă blugi (iar dacă se întâlnesc la San Diego poartă pantaloni scurți și tricouri). 

La întâlnirile organizate de ITU-T și ISO e plin de oficiali ai unor corporaţii și de funcționari gu- 
vernamentali pentru care standardizarea reprezintă meseria lor. Ei privesc standardizarea ca un lu- 
cru bun și isi dedică viețile acestui scop. Lumea implicată în Internet, pe de altă parte, preferă, ca 
principiu de bază, anarhia. Oricum, dacă sute de milioane de oameni își văd fiecare numai de treaba 
lor, este puţin probabil să apară vreo modalitate de comunicare. De aceea, standardele, deși regre- 
tabile, apar ocazional ca fiind necesare. 

Când a fost creat ARPANET-ul, DoD-ul a înființat un comitet neoficial care sa îl supravegheze. 
În 1983 comitetul a fost redenumit IAB (Internet Activities Board, rom: Consiliul Activitatilor Inter- 
net) și a primit o misiune ceva mai amplă: să fie atent ca cercetătorii implicați in ARPANET și In- 
ternet să se miște, mai mult sau mai puţin, în aceeași direcție - o activitate care ar putea fi asemănată 
cu „păstoritul” pisicilor. Semnificaţia acronimului „LAB” a fost schimbată mai târziu în Internet 
Architecture Board (Consiliul Arhitecturii Internet). 

Fiecare din cei aproximativ 10 membri ai LAB-ului conducea un departament care se ocupa de o 
anumită problemă importantă. LAB-ul se întâlnea de câteva ori pe an pentru a discuta rezultatele si 
a trimite informări către DoD si NSF, care asigurau la acea vreme majoritatea fondurilor. Cand era 
nevoie de un nou standard (de exemplu, un nou algoritm de dirijare), membrii IAB îl luau în discu- 
tie si apoi anunțau schimbarea, astfel ca absolvenţii facultăților - care erau sufletul muncii de pro- 
gramare - să îl poată implementa. Comunicările erau puse la dispoziție printr-o serie de rapoarte 
tehnice, numite RFC-uri (Request For Comments, rom: cereri pentru comentarii). RFC-urile sunt 
memorate on-line și pot fi citite de oricine este interesat de ele la adresa www.ietforg/rfc. RFC-urile 
sunt numerotate în ordinea cronologică a creării lor. Până acum există peste 3000. Ne vom referi la 
multe dintre ele în cursul acestei cărți. 

În 1989 Internet-ul crescuse atât de mult, încât acest stil informal nu mai putea funcţiona. Multe 
firme vindeau la acea vreme produse TCP/IP și nu erau dispuse să le modifice doar pentru că zece cer- 

cetători se gândiseră la o idee mai bună. În vara anului 1989, IAB a fost reorganizat. Cercetătorii au 
fost transferați la IRTF (Internet Research Task Force, rom: Departamentul de Cercetare Internet), 
care a fost pus în subordinea IAB-ului, alături de IETF (Internet Engineering Task Force, rom: Depar- 
tamentul de Inginerie Internet). LAB-ul a fost repopulat cu persoane care reprezentau un palier de 
organizații mai larg decât stricta comunitate a cercetătorilor. La început a fost un grup care se auto- 
perpetua: membrii erau activi pe o perioadă de 2 ani, iar membrii noi erau selectaţi de către membrii 
mai vechi. Mai târziu, a fost înființată Societatea Internet (Internet Society), care reunea oameni inte- 
resati de Internet. Societatea Internet este, prin urmare, comparabilă într-un sens cu ACM sau IEEE. 
Societatea este administrată de un comitet ales, iar comitetul desemnează membrii LAB. 

Ideea acestei divizări a fost ca IRTF să se concentreze asupra cercetării pe termen lung, iar 
IETF să se ocupe de probleme inginerești pe termen scurt. IETF a fost împărțit în grupuri de lucru, 
fiecare cu o problemă specifică de rezolvat. Iniţial, președinții grupurilor de lucru s-au reunit într- 
un comitet de organizare, în scopul de a coordona munca inginerească ce le revenea. Preocupările 
grupurilor de lucru includeau aplicaţii noi, informaţii de la utilizatori, integrare OSI, dirijare și 
adresare, securitate, administrare de rețea, standarde. În final s-au format atât de multe grupuri de 
lucru (mai mult de 70), încât ele au fost grupate pe domenii, iar comitetul de organizare s-a consti- 
tuit din președinții domeniilor. 

În plus, a fost adoptat un proces de standardizare mai formal, preluat după modelul ISO. Pentru 
a deveni un standard propus (Proposed Standard), ideea fundamentală trebuie să fie complet expli- 
cata într-un RFC si să prezinte destul interes din partea comunității pentru a merita să fie luată in 
considerare. Pentru a avansa la stadiul de proiect de standard (Draft Standard), este necesară o im- 
plementare de lucru care să fi fost testată în amanuntime de către două situri independente, timp de 
cel putin 4 luni. Dacă [AB-ul este convins că ideea e bună și că programul funcţionează, atunci poate 
să declare RFC-ul respectiv ca fiind un Standard Internet. Unele Standarde Internet au devenit 
standarde ale DoD-ului (MIL-STD), fiind, prin urmare, obligatorii pentru furnizorii DoD-ului. Da- 
vid Clark a făcut odată o remarcă devenită celebră privitoare la standardizarea Internet-ului, care ar 
consta din „consens aproximativ și programe care merg.” 


1.7 UNITĂȚI DE MĂSURĂ 


Pentru a ne feri de orice confuzie, merită să precizăm de la bun început că în această carte, ca 
și în lumea științei calculatoarelor in general, vor fi folosite unităţile metrice în locul unităților tradi- 
tionale englezești (sistemul furlong-stone-fortnight4). Principalele prefixe metrice sunt precizate in 
fig. 1-39. Ale sunt în general abreviate folosindu-se prima literă, cu unitățile mai mari ca 1 scrise cu 
majuscule (KB, MB etc.). O excepţie (din motive istorice) este Kbps (kilobits per second) pentru 
kilobiti pe secundă. Astfel, o linie de comunicaţie de 1 Mbps transmite 10° biti/secunda, în timp 
ce pentru 100 ps (psec), ceasul bate la fiecare 10’ secunde. Deoarece denumirile mili şi micro 
încep amândouă cu litera „m”, trebuia făcută o alegere. În mod normal, „m” este folosit pen- 
tru mili, iar ,w” (litera greacă miu) este folosit pentru micro. 





* furlong = jumătate de milă 
stone = 6,350kg 
fortnight = 2 saptamani 

Exp. Explicit Prefix | Exp. Explicit Prefix 
10° | 0.001 milli 10° 1,000 | Kilo 
108 | 0.000001 micro | 10° 1,000,000 | Mega 
10° 0.000000001 nano 10° 1,000,000,000 | Giga 
10-12 | 0.000000000001 pico 1012 1,000,000,000,000 | Tera 
10-15 | 0.000000000000001 femto | 1015 1,000,000,000,000,000 | Peta 





10-18 | 0.0000000000000000001 atto 10'8 1,000,000,000,000,000,000 | Exa 

10" | 0.0000000000000000000001 zepto 1021 1,000,000,000,000,000,000,000 | Zetta 

102 | 0.0000000000000000000000001 | yocto 102% | 1,000,000,000,000,000,000,000,000 | Yotta 
Fig. 1-39. Principalele prefixe metrice 





























Este de asemenea important să subliniem că pentru măsurarea dimensiunilor memoriei, discuri- 
lor, fișierelor și a bazelor de date se obișnuiește folosirea acestor unități, deși ele au valori ușor modi- 
ficate. Astfel, kilo reprezintă 2" (1024) și nu de 10° (1000), pentru că volumului memoriilor sunt 
întotdeauna puteri ale lui doi. Deci, o memorie de 1 KB are 1024 de octeți, nu 1000. Similar, o me- 
morie de 1 MB are 2” (1.048.576) octeți, o memorie de 1 GB are 2* octeți (1.073.741.824), iar o 
bază de date de 1 TB are 2“ (1.099.511.627.776) octeți. Oricum, o linie de comunicaţie de 1 Kbps 
transmite 1000 de biti pe secundă și o reţea locală de 10 Mbps rulează la 10.000.000 biti/secunda, 
deoarece aceste unități nu sunt puteri ale lui 2. Din păcate, mulți oameni tind să amestece aceste 
două sisteme, în special pentru capacitatea discurilor. Pentru a evita orice ambiguitate, în această 
carte vom folosi simbolurile KB, MB, GB pentru 2", 2%, 2%, si simbolurile Kbps, Mbps si Gbps pen- 
tru 10°, 10° si 10” biti pe secundă, respectiv. 


1.8 RESTUL CĂRȚII ÎN REZUMAT 


Cartea de fata discută atât principiile cât si practica interconectării calculatoarelor. Majoritatea 
capitolelor încep printr-o discuţie a principiilor relevante, urmată de un număr de exemple care ilus- 
trează principiile respective. Aceste exemple sunt in general preluate din Internet si din reţele fara 
fir deoarece acestea sunt importante și diferite. Acolo unde este relevant, vor fi date și alte exemple. 

Cartea este structurată în concordanță cu modelul hibrid din fig. 1-24. Începând cu 
cap. 2, pornim la drum de la bază în sus, de-a lungul ierarhiei de protocoale. Cap. 2 prezintă cadrul 
pentru studierea domeniului comunicațiilor de date. Capitolul acoperă diferite subiecte: transmisii 
analogice și digitale, multiplexare, comutare, sistemul telefonic trecut, actual și viitor. Acoperă sis- 
teme de transmisie cu cablu, fără cablu și prin satelit. Acest material se referă la nivelul fizic, dar noi 
ne vom ocupa numai de aspectele arhitecturale, nu de cele privitoare la echipamente. Sunt discutate, 
de asemenea, câteva exemple de niveluri fizice, cum ar fi reţeaua cu comutare a telefoniei publice, 
telefoanele mobile și televiziunea prin cablu. 

Cap. 3 discută modelul legătură de date și protocoalele sale prin intermediul unui număr de 
exemple din ce în ce mai complexe. Se realizează, de asemenea, analiza acestor protocoale. După 
aceea, sunt discutate unele protocoale importante din lumea reală, printre care HDLC (folosit în 
reţelele de viteză scăzută și medie) și PPP (folosit în Internet). 

Cap. 4 se refera la subnivelul de acces la mediu, care face parte din nivelul legatura de date. Pro- 
blema fundamentala cu care se ocupa este cum sa determine cine poate folosi reteaua - atunci cand 
reţeaua constă dintr-un singur canal partajat, asa cum se întâmplă în majoritatea LAN-urilor si in 
unele reţele de sateliți. Sunt date multe exemple din domeniul LAN-urilor cu cablu sau fără (în spe- 
cial Ethernet), din cel al MAN-urilor fără fir, din cadrul rețelelor bazate pe Bluetooth și al rețelelor 
de sateliți. Tot aici sunt discutate și puntile, care se folosesc pentru a interconecta LAN-urile. 

Cap. 5 se ocupă de nivelul rețea, in special de dirijare, cu prezentarea mai multor algoritmi de 
dirijare, atât statici cât și dinamici. Chiar dacă se folosesc algoritmi de rutare foarte buni, dacă 
traficul cerut este mai mare decât cel pe care îl poate dirija reţeaua, se ajunge la congestia reţelei, așa 
că se va discuta despre congestie și despre cum poate fi ea evitată. O variantă încă și mai bună decât 
evitarea congestiei este oferirea unei garanții de calitate a serviciilor. Si acest subiect va fi abordat 
aici. Interconectarea rețelelor eterogene în inter-retele conduce la numeroase probleme care sunt 
discutate aici. Se acordă mare atenţie nivelurilor din Internet . 

Cap. 6 se ocupă de nivelul transport. Se discută pe larg protocoalele orientate pe conexiuni, de- 
oarece ele sunt necesare în numeroase aplicații. Se discută în detaliu un exemplu de serviciu de 
transport și implementarea sa. Este prezentat chiar și codul sursă pentru acest exemplu simplu, pen- 
tru a se putea demonstra modul în care poate fi el implementat. Ambele protocoale din Internet — 
UDP si TCP -— sunt discutate în detaliu si este abordată problema performanţelor lor. În plus, se 
discută despre problemele impuse de rețelele fără fir. 

Cap. 7 se ocupă de nivelul aplicaţie, de protocoalele și aplicaţiile sale. Primul subiect este DNS, 
care este cartea de telefoane a Internet-ului. Apoi urmează poșta electronică, inclusiv o discuţie de- 
spre protocoalele sale. Apoi ne vom muta atenţia asupra Web-ului, cu discuţii detaliate despre con- 
ținut static, conținut dinamic, ce se întâmplă la client, ce se întâmplă pe server, protocoale, perfor- 
manta, Web fără fir. În cele din urmă vom examina informaţia multimedia care este transmisă prin 
reţea, inclusiv fluxuri audio, radio prin Internet si video la cerere. 

Cap. 8 se referă la securitatea rețelelor. Acest subiect include aspecte legate de fiecare dintre ni- 
veluri, așa că este mai ușor de tratat către final, când toate nivelurile au fost deja explicate pe larg. 
Capitolul începe cu o introducere în criptografie. În continuare, este prezentat modul în care cripto- 
grafia poate fi utilizată pentru a securiza comunicaţiilor, poșta electronică și Web-ul. Cartea se în- 
cheie cu o discuție despre anumite domenii în care securitatea interferează cu intimitatea, libertatea 
de exprimare, cenzura, precum și alte probleme sociale care decurg de aici. 

Cap. 9 conţine o listă adnotată de lecturi sugerate, aranjate în ordinea capitolelor. Lista este gân- 
dită ca un ajutor pentru cititorii care doresc să continue studiul rețelelor. Capitolul are de asemenea 
o bibliografie alfabetică a tuturor referintelor citate în această carte. 

Situl Web al autorului de la Prentice Hall: http://www.prenhall.com/tanenbaum are o pagină cu 
legături la mai multe sinteze, liste de întrebări frecvente (FAQs), companii, consortii industriale, 
organizații profesionale, organizații de standardizare, tehnologii, lucrări științifice și altele. 


1.9 REZUMAT 


Rețelele de calculatoare pot fi utilizate pentru numeroase servicii, atât pentru firme cât si pentru 
persoane particulare. Pentru companii, rețelele de calculatoare personale care folosesc servere par- 

tajate asigură accesul la informaţiile corporației. De obicei, acestea urmează modelul client-server, 
cu staţiile de lucru clienți pe mesele de lucru ale angajaților accesând serverele puternice din camera 
mașinilor. Pentru persoane particulare, rețelele oferă acces la o mulțime de informaţii și de resurse 
de divertisment. De cele mai multe ori persoanele particulare accesează Internet-ul folosind un mo- 
dem pentru a apela un ISP, deși din ce în ce mai multi utilizatori au chiar și acasă o conexiune Inter- 
net fixă, permanentă. Un domeniu care se dezvoltă rapid este acela al rețelelor fără fir, care conduc 
la dezvoltarea de noi aplicaţii, cum ar fi mobilitatea accesului la poșta electronică și comerțul mobil. 

În mare, reţelele pot fi împărțite in LAN-uri, MAN-uri, WAN-uri și inter-retele, fiecare cu carac- 
teristicile, tehnologiile, vitezele și rolurile sale proprii. LAN-urile acoperă suprafața unei clădiri și lu- 
crează la viteze mari, MAN-urile acoperă suprafaţa unui oraș — de exemplu rețeaua de televiziune 
prin cablu, care este actualmente folosită de multi dintre utilizatori si pentru conectarea la Internet. 
WAN-urile se întind pe suprafaţa unei tari sau a unui continent. LAN-urile și MAN-urile sunt neco- 
mutate (adică nu au rutere), WAN-urile sunt comutate. Rețelele fără fir devin din ce în ce mai popu- 
lare, în special la nivelul rețelelor locale. Rețelele pot fi interconectate pentru a forma inter-retele. 

Programele de reţea constau din protocoale, adică reguli prin care procesele pot să comunice. 
Protocoalele pot fi fie fără conexiuni, fie orientate pe conexiuni. Majoritatea rețelelor asigură suport 
pentru ierarhiile de protocoale, fiecare nivel asigurând servicii pentru nivelurile de deasupra sa și 
izolandu-le de detaliile protocoalelor folosite în nivelurile de mai jos. Stivele de protocoale se bazea- 
ză în mod tipic fie pe modelul OSI, fie pe modelul TCP/IP. Ambele modele posedă niveluri rețea, 
transport și aplicaţie, dar ele diferă în ceea ce privește celelalte niveluri. Problemele care apar în 
procesul de proiectare a acestor protocoale includ multiplexarea, controlul traficului, controlul erori- 
lor și încă altele. O mare parte a acestei cărți este dedicată protocoalelor și proiectării lor. 

Rețelele oferă servicii utilizatorilor lor. Aceste servicii pot fi orientate pe conexiune sau fără co- 
nexiune. În anumite rețele, serviciile fără conectare sunt oferite la un anumit nivel și pot fi completa- 
te cu serviciile orientate pe conexiune oferite de un alt nivel. 

Ca reţele bine-cunoscute sunt menționate Internet-ul, rețelele ATM, Ethernet-ul și LAN-ul fără 
fir, standard denumit IEEE 802.11. Internet-ul a evoluat din ARPANET, prin adăugarea de noi 
reţele pentru a se forma o inter-retea. În prezent, Internet-ul este în fapt o colecţie de multe mii de 
reţele și nu o singură reţea. Ceea ce caracterizează această colecţie este folosirea stivei TCP/IP peste 
tot. Rețelele ATM sunt răspândite mai ales în sistemele de telefonie pentru trafic de date intensiv. 
Ethernet-ul este cea mai populară reţea locală si este implementată în majoritatea companiilor mari 
si în universităţi. În fine, reţelele locale fără fir, cu viteze de transfer surprinzător de mari (până la 54 
Mbps) încep să fie folosite pe scară largă. 

Pentru a putea determina mai multe calculatoare să comunice între ele este nevoie de o impor- 
tantă muncă de standardizare, atât pentru partea de echipamente (hardware), cât și pentru partea 
de programe (software). Organizațiile ca ITU-T, ISO, IEEE și IAB administrează diverse parti din 
procesul de standardizare. 


1.10 PROBLEME 


1. Imaginati-va că v-aţi dresat câinele St. Bernard, pe nume Bernie, ca, în locul clasicei sticle cu rom, 
să poarte o cutie cu trei benzi de 8 mm. (Când ti se umple discul, respectiva cutie reprezintă o ur- 

10. 


11. 


genta.) Aceste benzi contin fiecare câte 7 gigabytes. Câinele poate călători până la dvs., oriunde 
v-aţi afla, cu 18 km/h. Pentru ce ordin de distanţe are Bernie o viteză mai mare de transmisie a 
datelor decât o linie a cărei viteză de transfer (fără supraîncărcare) este de 150 Mbps? 


O alternativă la un LAN este pur și simplu un mare sistem, cu divizarea timpului cu terminale pen- 
tru toți utilizatorii. Prezentati două avantaje ale unui sistem client-server care folosește un LAN. 


Performanţa unui sistem client-server este influențată de doi factori ai rețelei: lărgimea de ban- 
dă (câţi biti poate transporta într-o secundă) și latenta (câte secunde durează transferul primu- 
lui bit de la client la server). Daţi un exemplu de rețea care are și lărgime de bandă ridicată si la- 
tenta mare. Apoi dati un exemplu de reţea cu lărgime de bandă scăzută și latenta mică. 


Pe lângă lărgime de bandă și latenta, ce alt parametru este necesar pentru a caracteriza calitatea 
serviciilor oferite de o rețea folosită pentru trafic de voce digitizata? 


Un factor de întârziere al unui sistem memorează-și-retransmite cu comutare de pachete este cât 
de mult timp ia operația de stocare și retrimitere a unui mesaj printr-un comutator. Dacă timpul 
de comutare este de 10 us, este acesta un factor important în răspunsul unui sistem client-server 
în care clientul este in New York și serverul în California? Presupuneti că viteza de propagare a 
semnalului printr-un fir de cupru sau prin fibra optică ar fi de 2/3 din viteza luminii în vid. 


Un sistem client-server folosește o retea-satelit, cu satelitul amplasat la o înălțime de 40.000 km. 
In cazul optim, care este întârzierea cu care vine răspunsul la o cerere? 


În viitor, când toată lumea va avea acasă un terminal conectat la o rețea de calculatoare, vor 
deveni posibile referendumuri publice imediate pe subiecte de legislaţie importante. În ultimă 
instanță ar putea fi chiar eliminate parlamentele, pentru a lăsa voinţa poporului să se exprime 
direct. Aspectele pozitive ale unei astfel de democraţii directe sunt destul de evidente; discutati 
unele din aspectele negative. 


O colecţie de cinci rutere trebuie să fie conectată într-o subretea punct-la-punct. Între două 
rutere proiectantii pot instala o linie de mare viteză, o linie de viteză medie, o linie de viteză sca- 
zută sau nici o linie. Dacă generarea și examinarea fiecărei topologii pe calculator durează 100 
ms, cât timp va dura examinarea tuturor topologiilor pentru a o găsi pe cea care se potrivește cel 
mai bine cu încărcarea prevăzută? 


Un grup de 2'-1 rutere sunt interconectate într-un arbore binar centralizat, cu un ruter în fiecare 
nod al arborelui. Ruterul i comunică cu ruterul j trimițând un mesaj rădăcinii arborelui. Radaci- 
na trimite apoi mesajul înapoi în jos până la j. Deduceti o expresie aproximativă pentru numărul 
mediu de salturi pe mesaj în cazul unui număr n mare, presupunând că toate perechile de rutere 
sunt la fel de probabile. 


Un dezavantaj al unei subretele cu difuzare este risipa de capacitate datorată multiplelor gazde 
care încearcă să acceseze canalul în același timp. Ca un exemplu simplist, să presupunem că 
timpul este împărțit în intervale discrete și fiecare din cele n gazde încearcă să utilizeze canalul 
cu probabilitatea p în timpul fiecărui interval. Ce fracțiune din intervale se pierde datorită coli- 
ziunilor? 


Care sunt două din motivele utilizării protocoalelor organizate pe niveluri? 

Președintelui Companiei de Vopsele Speciale îi vine ideea să lucreze împreună cu un produca- 
tor local de bere în scopul de a produce o cutie de bere invizibilă (ca o măsură 
anti-gunoi). Președintele comandă departamentului său juridic să analizeze ideea, iar acesta ce- 
re ajutorul, la rândul său, departamentului de ingineri. Ca rezultat, inginerul șef îl cheamă pe 
inginerul-sef de la cealaltă firmă pentru a discuta aspectele tehnice ale proiectului. Apoi, ingine- 
rii prezintă un raport către departamentele juridice respective, iar acestea aranjează prin telefon 
aspectele legale. În final, cei doi președinți de firme discută partea financiară a afacerii. Este 
acesta un exemplu de protocol multinivel în sensul modelului OSI?6. Care sunt adresele 
SAP în cazul difuzării radio FM ? 


Care este principala diferenţă între comunicarea fără conexiuni și comunicarea orientată pe 
conexiuni? 


Două reţele furnizează, fiecare, servicii orientate pe conexiuni sigure. Una din ele oferă un flux 
sigur de octeți, iar cealaltă oferă un flux sigur de mesaje. Sunt acestea identice? Dacă da, de ce 
se face această distincție? Dacă nu, exemplificati prin ce diferă. 


Ce înseamnă ,,negociere” atunci când se discută protocoalele de retea? Dati un exemplu. 
» > i 


În fig. 1-19 este prezentat un serviciu. Există și servicii implicite în această figură? Dacă da, un- 
de? Dacă nu, de ce nu? 


In unele rețele, nivelul legătură de date tratează erorile de transmisie, solicitând retransmiterea 
cadrelor deteriorate. Dacă probabilitatea de a se strica un cadru este p, care este numărul mediu 
de transmisii necesare pentru a trimite un cadru, în cazul în care confirmările nu se pierd nicio- 
dată? 


Care dintre nivelurile OSI se ocupă de fiecare din următoarele sarcini: 
a) Descompunerea fluxului de biti transmisi în cadre. 

b) Determinarea traseului care trebuie folosit in subretea. 

c) TDPU-rile incapsuleaza pachete sau invers? Discuţie. 


Dacă unităţile de date schimbate la nivelul legătură de date se numesc cadre și unitățile de date 
schimbate la nivelul rețea se numesc pachete, pachetele incapsuleaza cadre sau cadrele incapsu- 
lează pachete? Explicati răspunsul dat. 


Un sistem are o ierarhie de protocoale organizată pe n niveluri. Aplicațiile generează mesaje de 
lungime M octeți. La fiecare nivel este adăugat un antet de h octeți. Ce fracțiune din lățimea 
benzii rețelei este ocupată de antete? 


Prezentati două aspecte comune modelului de referință OSI și modelului de referință TCP/IP. 
Prezentati apoi două aspecte prin care modelele diferă. 


Care este principala deosebire între TCP și UDP? 


Subreteaua din fig. 1-25(b) a fost proiectată pentru a putea rezista unui război nuclear. Câte 
bombe ar fi necesare pentru a partitiona nodurile sale în două seturi complet deconectate? Pre- 
supuneti că orice bombă distruge un nod si toate legăturile conectate cu el. 

Internet-ul își dublează dimensiunea o dată la aproximativ 18 luni. Desi nimeni nu știe cu sigu- 
ranta, se estimează numărul gazdelor la 100 de milioane în 2001. Folosiţi aceste date pentru a 
calcula numărul de gazde Internet prevăzut pentru anul 2010. Puteți crede acest scenariu? Ex- 
plicati de ce da sau de ce nu. 


La transferul unui fişier între două calculatoare există (cel puțin) două strategii de confirmare. 
Conform primei strategii, fişierul este descompus în pachete care sunt confirmate individual de 
către server, dar transferul de fişiere pe ansamblu nu este confirmat. În a doua strategie, pache- 
tele nu sunt confirmate individual, dar la sfârșit este confirmat întregul fişier. Discutati aceste 
două abordări. 


De ce foloseşte ATM-ul celule mici, de lungime fixă? 


Cât de lung era un bit în standardul original 802.3 măsurat în metri? Folosiţi viteza de transmi- 
sie de 10 Mbps și presupuneti că viteza de transmisie prin cablu coaxial este de 2/3 din viteza de 
propagare a luminii în vid. 


O imagine are 1024 x 768 pixeli și reţine câte 3 octeți pentru fiecare pixel. Presupuneti ca imagi- 
nea este necomprimată. Cât durează transmisia ei pe un canal de modem de 56 Kbps ? Dar 
printr-un modem de cablu de 1 Mbps? Dar prin Ethernet la 10 Mbps? Dar prin Ethernet la 100 
Mbps ? 


Ethernet-ul si rețelele fara fir au unele asemănări și deosebiri. O proprietate a Ethernet-ului 
este aceea că un singur cadru poate fi transmis la un moment dat pe mediu. Are și 802.11 aceas- 
tă proprietate? Discutati răspunsul dat. 


Rețelele fără fir sunt ușor de instalat, ceea ce le face mai ieftine, deoarece de cele mai mult ori 
operaţia de instalare depășește semnificativ costul echipamentelor. Totuşi, aceste reţele au și 
unele dezavantaje. Numiti două dintre ele. 


Prezentati două avantaje și două dezavantaje ale existenței standardelor internationale pentru 
protocoalele de rețea. 


Atunci când un sistem dispune de o parte permanentă și de o parte detașabilă, de exemplu un 
cititor de CD-uri și un CD-ROM, este important ca sistemul să fie standardizat, astfel ca diferite 
firme să poată realiza atât părțile permanente cât și cele mobile și ca ele să se potrivească fără 
probleme. Daţi trei exemple din afara industriei de calculatoare unde există astfel de standarde 
internationale. Indicati apoi trei domenii din afara industriei de calculatoare unde nu există ast- 
fel de standarde. 


Alcatuiti o listă de activități pe care le faceți zilnic și în care sunt implicate rețele de calculatoare. 
Cum ar fi viata voastră alterată dacă aceste reţele ar fi deconectate la un moment dat ? 


Descoperiti ce rețele sunt utilizate în scoala sau la locul de munca. Descrieti tipurile de rețele, 
topologiile și metodele de comutare folosite acolo. 


Programul ping vă permite să trimiteţi un pachet de test la o locație dată pentru a vedea cât de 
mult durează până când acesta ajunge acolo și înapoi. Incercati să folosiți ping pentru a vedea 
cât de mult durează transferul pachetului între locul în care vă găsiţi și alte câteva locuri cunos- 

36. 


37. 


38. 


INTRODUCERE CAP. 1 


cute. Din aceste date, calculati timpul de tranzit intr-o sigura directie in functie de distanta. Este 
bine sa folositi universitatile deoarece locatiile serverelor lor sunt cunoscute foarte bine. De 
exemplu, berkley.edu este în Berkley, California, mit.edu este in Cambridge, Massachusetts, vu.nl 
este in Amsterdam, Olanda, www.usyd.edu.au este in Sydney, Australia si www.uct.ac.za este in 
Cape Town, Africa de Sud. 


Vizitati situl Web al IETF, www.ietf.org pentru a vedea ce mai fac. Alegeti un proiect care va 
place și scrieţi un raport de jumătate de pagina despre problemă si despre o soluţie propusă. 


Standardizarea este foarte importantă în lumea rețelelor. ITU și ISO sunt principalele organiza- 
tii oficiale de standardizare. Vizitaţi siturile lor Web, www.itu.org și www.iso.org, respectiv, și 
aflați despre munca lor de standardizare. Scrieţi un scurt raport despre tipurile de lucruri pe ca- 
re le-au standardizat. 


Internet-ul este alcătuit dintr-un mare număr de rețele. Aranjarea lor determină topologia In- 
ternet-ului. O importantă cantitate de informaţii despre topologia Internet-ului este disponibilă 
online. Folosiţi un motor de căutare pentru a afla mai multe despre acest subiect și scrieți un 
scurt raport care să rezume informaţiile pe care le-aţi găsit. 


NIVELUL FIZIC 


În continuare vom analiza trei tipuri de medii de transmisie: ghidate (cablu din cupru și fibre op- 
tice), fără fir (unde radio terestre) și prin satelit. Acest material furnizează informaţiile fundamenta- 
le referitoare la tehnologiile de comunicație folosite în reţelele moderne. 

Restul capitolului este dedicat descrierii a trei exemple de sisteme de comunicaţie folosite 
în practică pentru rețele cu răspândire geografică largă. Vom începe cu sistemul telefonic, stu- 
diind trei variante: sistemul de telefonie fixă, sistemul de telefonie mobilă și sistemul bazat pe 
cablu de televiziune. Toate acestea folosesc fibra optică pentru implementarea coloanei verte- 
brale, dar sunt organizate diferit și folosesc tehnologii diferite pentru ultima milă a legăturii. 


2.1 BAZELE TEORETICE ALE COMUNICĂRII 
DE DATE 


Informaţia poate fi transmisă prin cablu folosind variaţia unor proprietăți fizice ale semnalului 
cum ar fi tensiunea și intensitatea curentului. Reprezentând valoarea tensiunii sau a intensității cu- 
rentului ca o funcție de timp, f(t), putem modela comportamentul semnalului si il putem analiza 
matematic. Această analiză face subiectul următoarelor secțiuni. 

2.1.1 Analiza Fourier 


La începutul secolului XIX, matematicianul francez Jean-Baptiste Fourier a demonstrat că orice 
funcţie g(t), cu evoluţie rezonabilă și periodică cu perioada T, poate fi construită prin însumarea 
unui număr (posibil infinit) de sinusoide și cosinusoide: 


g(t) = Ze + > a, sin(2mnft) + Sb, cos(2mnft) (2-1) 


n=1 n=l 


unde f = 1 / T este frecvența fundamentală, iar a, sib, sunt amplitudinile sinusoidelor și cosinusoide- 
lor armonicei (termenului) de ordinul n, iar c este o constantă. Această descompunere este numită 
serie Fourier. Pornind de la seria Fourier, funcția poate fi reconstruită; aceasta înseamnă că, dacă 
perioada T este cunoscută și amplitudinile sunt date, funcţia de timp originală poate fi obținută prin 
evaluarea sumelor din ecuaţia 2-1. 

Un semnal de durată finită (proprietate pe care o au toate semnalele) poate fi tratat 
presupunându-se că el repetă un anumit tipar la infinit (de exemplu, semnalul este același în interva- 
lul de la T la 2T ca în intervalul de la 0 la T, etc.). 

Amplitudinile a, pot fi calculate pentru orice g(t) dat prin multiplicarea ambilor membri ai ecua- 
tiei 2-1 cu sin(2nkft) urmată de integrarea de la 0 la T. Deoarece 


T 
: i 0 pentru k #n 
2akft 2anft)dt = 
[sin Posner) i pentruk =n 


0 


numai un singur termen al sumei nu se anulează: a,,. Suma de cosinusuri — cea cu b, — se anulează 
complet. Similar, multiplicând membrii ecuaţiei 2-1 cu cos(2nkft) si integrand de la 0 la T, putem 
obţine b,. Prin integrarea ambilor membri ai ecuaţiei originale, se poate obține c. Rezultatele obti- 
nute prin efectuarea acestor operații sunt: 


De e 2 f 25 
TE fso sin2mnfi)dt b, = = | a(t) cos(2nnft)dt c = IUL. 


2.1.2 Semnalele cu bandă de frecvenţă limitată 


Pentru a face legătura dintre cele prezentate și comunicaţia de date să considerăm următorul 
exemplu: transmisia caracterului ASCII „b” codificat pe un octet. Bitii care urmează a fi transmisi 
sunt 01100010. Partea din stânga a fig. 2-1(a) reprezintă tensiunea la ieșire emisă de calculatorul 
care transmite. Din analiza Fourier a acestui semnal rezultă următorii coeficienţi: 


a= E — cos(3nn/ 4) + cos(6nn/ 4) — cos(7nn /4)] 
nn 


b, = Erata (i /4) —sin(nn /4) + sin(7nn /4) — sin(6nn /4)] 
nn 
c=3/4 

Fig. 2-1. (a) Un semnal binar și radicalul sumei pătratelor amplitudinilor Fourier. 
(b) - (e) Aproximatii succesive ale semnalului initial. 

Radicalul sumei pătratelor amplitudinilor, Ja? + b? , pentru primii termeni este prezentat în 


partea dreaptă a fig. 2-1(a). Aceste valori sunt cele care ne interesează, deoarece pătratele lor sunt 
proporționale cu energia transmisă la frecvența respectivă. 

Nu există un mijloc de transmisie care să poată trimite semnale fără pierdere de putere în timpul 
procesului. Dacă toate componentele Fourier ar fi micșorate în aceeași măsură, atunci semnalul 
rezultat ar fi atenuat în amplitudine, dar nu ar prezenta distorsiuni [ar avea aceeași formă ca cea din 
fig. 2-1(a)]. Din păcate, orice mijloc de transmisie atenuează componente Fourier diferite cu factori 
diferiți, introducând astfel distorsiuni. De obicei, amplitudinile sunt transmise fără atenuări de la 0 la 
o anumită frecvență f, [măsurată în cicluri/secunda sau în Hertzi (Hz)] și toate celelalte componente 
cu frecvențe mai mari decât această frecvenţă de tăiere sunt puternic atenuate. Intervalul de frecven- 
te transmise fără a fi atenuate semnificativ se numește lărgime de bandă. În practică, tăierea nu este 
verticală (și deci frecvenţa de tăiere nu este exactă), astfel încât deseori lărgimea de bandă este apro- 
ximată ca intervalul dintre 0 și frecvenţa de trecere pentru jumătate din puterea maximă. 

Lărgimea de bandă este o proprietate fizică a mediului de transmisie și de obicei depinde de con- 
structia, grosimea și lungimea mediului. În unele cazuri, în circuit este introdus un filtru pentru a 
limita lărgimea de bandă disponibilă pentru fiecare client. De exemplu, un fir de telefon poate avea 
lărgimea de bandă de 1 MHz pentru distanţe scurte, dar companiile telefonice adaugă un filtru ce 
limitează fiecare client la aproximativ 3100 Hz. Această variantă este adecvată pentru vorbire inteli- 
gibilă și îmbunătățește eficienţa sistemului prin limitarea utilizării de resurse de către clienți. 

Să vedem cum va arăta semnalul transmis dacă banda de frecvenţă folosită ar fi atât de îngustă, 
încât numai frecvențele foarte joase pot fi transmise [funcţia ar fi aproximată doar cu primii câțiva 
termeni ai ecuaţiei (2-1)]. Fig. 2-1(b) reprezintă semnalul rezultat dintr-un canal care permite numai 
primei armonici (f, fundamentală) să fie transmisă. Similar, fig. 2-1(c)-(e) prezintă spectrele si functi- 
ile reconstruite pentru canale cu lărgime de bandă mai mare. 

Fiind dată o rată de transmisie a bitilor de b biti/secunda, timpul necesar pentru a transmite 8 biti 
(de exemplu) este de 8/b secunde, frecvenţa primei armonice fiind b/8 Hz. O linie telefonică obișnuită, 
deseori numită linie în bandă vocală (voice-grade line), este limitată artificial de o frecvență de tăiere 
puţin peste 3000 Hz. Această restricție impune ca numărul celei mai mari armonice care poate fi 
transmisă este aproximativ de 3000/(b/8), adică 24000/b (frecvenţa de prag nu este foarte exactă). 


[Eps | T msec) | Prima armonică (Hz) _| nr. armonice transmise | 

Fa a [RER E RE + CI 

eo ICE E so o ë oo o ooo 
10 


seao0 on | sooo oo o 


Fig. 2-2. Relația între viteza de transfer a datelor și armonice. 





În fig. 2-2 sunt prezentate valorile pentru anumite viteze de transfer de date. Pornind de la aceste 
valori, este clar că încercarea de a transmite date la o viteză de 9600 bps folosind o linie telefonică 
obișnuită va transforma semnalul din fig. 2-1(a) în ceva asemănător cu fig. 2-1(c), fiind dificilă obti- 
nerea secventei de biti originale. Este evident că la viteze de transfer mai mari decât 38.4 Kbps nu 

există nici o speranță de a recupera semnalele binare, chiar dacă mediul de transmisie ar fi lipsit in 
totalitate de zgomote. Cu alte cuvinte, limitând lărgimea de bandă se limitează și viteza de transfer 
chiar și pentru canalele perfecte. Oricum, există tehnici de codificare sofisticate, care folosesc mai 
multe niveluri de tensiune și care pot atinge rate de transfer mai mari. Vom discuta aceste tehnici 
mai târziu în acest capitol. 


2.1.3 Viteza maximă de transfer de date a unui canal 


Încă din 1924, un inginer AT&T, H. Nyquist a descoperit că și un canal perfect are o capacita- 
te limitată de transmisie. El a dedus o ecuaţie care exprimă viteza maximă de transfer de date 
pentru un canal fără zgomote, cu lărgime de bandă finită. În 1948, Claude Shannon a continuat 
cercetările lui Nyquist exprimând această limită pentru un canal supus zgomotului aleatoriu (ter- 
modinamic) (Shannon 1948). Noi nu vom face aici decât o scurtă prezentare a acestor rezultate, 
acum devenite clasice. 

Nyquist a demonstrat că dacă un semnal arbitrar este transmis printr-un filtru de frecvenţe joase 
cu lărgime de bandă H, semnalul filtrat poate fi complet reconstruit prin efectuarea a numai 2H 
esantioane pe secundă. Esantionarea semnalului la o viteză mai mare decât 2H/secunda este inutilă, 
deoarece componentele cu o frecvență mai înaltă pe care aceste eșantioane le-ar putea obține au 
fost deja filtrate. Dacă semnalul are V niveluri discrete, teorema lui Nyquist afirmă: 


viteza maximă de transfer de date = 2H log »V biţi / sec 


De exemplu, un canal de 3kHz, fără zgomote, nu poate transmite semnale binare (pe două nive- 
luri) la o viteză mai mare de 6000 bps. 

Până acum am studiat doar cazul canalelor fără zgomote. Dacă sunt prezente zgomote aleatoare, 
situația se deteriorează rapid. Iar un zgomot aleator (termic) datorat mișcării moleculelor în sistem 
va fi prezent întotdeauna. Dimensiunea zgomotului termic prezent se măsoară prin raportul dintre 
puterea semnalului și puterea zgomotului, fiind numită raportul semnal-zgomot. Dacă notăm pute- 
rea semnalului cu S și puterea zgomotului cu N, atunci raportul semnal-zgomot este S/N. De obicei, 
acest raport nu este specificat; în schimb, este dată expresia 10 logioS/N. Aceste unități sunt numite 
decibeli (dB). Un raport S/N egal cu 10 este de 10 dB, un raport egal cu 100 este de 20 dB, un raport 
egal cu 1000 este de 30 dB și așa mai departe. De multe ori fabricantii de amplificatoare stereo ca- 
racterizează banda de frecvenţă (domeniul de frecvenţă) în care produsul lor este liniar furnizând 
frecvențele la care semnalul se atenuează cu 3 dB la fiecare capăt. Acestea sunt punctele în care fac- 
torul de amplificare este aproximativ injumatatita (deoarece log103 = 0.5). 

Rezultatul cel mai important obținut de Shannon este expresia pentru viteza maximă de transfer 
de date a unui canal cu zgomote, având lărgimea de bandă de H Hz și a cărui raport semnal-zgomot 
S/N este dat de: 


numărul maxim de biti/sec = H log, (1+5/N) 


De exemplu, un canal cu o banda de frecvență de 3000 Hz si zgomot termic de 30 dB (parametri 
tipici părții analogice a sistemului telefonic) nu va putea transmite mult mai mult de 30.000 bps, indi- 
ferent de cat de multe sau de putine niveluri are semnalul sau cat de multe sau putine esantioane 
sunt luate. Rezultatele lui Shannon au fost obtinute folosind atat argumente teoretice cat si argu- 
mente informaţionale si se aplică oricărui canal supus zgomotelor termice. Contraexemplele ar tre- 

bui plasate în aceeași categorie cu mașinile perpetuum mobile. Ar trebui remarcat și că această vite- 
ză nu este decât o limitare superioară pe care sistemele reale o ating rareori. 


2.2 MEDII DE TRANSMISIE GHIDATĂ 


Scopul nivelului fizic este de a transporta o secvenţă de biti de la o mașină la alta. Pentru trans- 
misia efectivă pot fi utilizate diverse medii fizice. Fiecare dintre ele este definit de lărgime proprie de 
bandă, întârziere, cost, dar și de ușurința de instalare și întreținere. Aceste medii pot fi împărțite în 
două grupe mari: medii ghidate, cum sunt cablul de cupru și fibrele optice și medii neghidate, cum 
sunt undele radio și laserul. Vom arunca o privire asupra acestora în următoarele secțiuni. 


2.2.1 Medii magnetice 


Una din cele mai obișnuite metode de a transporta date de la un calculator la altul este să se scrie 
datele pe o bandă magnetică sau pe un suport reutilizabil (de exemplu, DVD-uri pentru înregistra- 
re), să se transporte fizic banda sau discul la mașina de destinaţie, după care să se citească din nou 
datele. Cu toate că această metodă nu este la fel de sofisticată precum folosirea unui satelit de co- 
municatie geosincron, ea este de multe ori mai eficientă din punct de vedere al costului, mai ales 
pentru aplicațiile în care lărgimea de bandă sau costul pe bit transportat sunt factori cheie. 

Un calcul simplu va confirma acest punct de vedere. O bandă Ultrium standard industrial poate 
înmagazina 200 gigaocteti. Într-o cutie cu dimensiunile 60 x 60 x 60 cm pot să încapă cam 1000 de 
astfel de benzi, ceea ce înseamnă o capacitate totală de 200 de terraocteti sau 1600 terrabiti (1.6 
petabiti). O cutie cu benzi poate fi distribuită oriunde în Statele Unite în 24 de ore de către Federal 
Express sau de alte companii. Banda de frecvenţă efectivă a acestei transmisii este de 1600 terrabiti / 
84600 secunde, adică 19Gbps. Dacă destinaţia ar fi la distanță de numai o oră cu mașina, lărgimea 
de bandă s-ar mări la peste 400Gbps. Nici o reţea de calculatoare nu poate să se apropie de o ase- 
menea viteză. 

Pentru o bancă in care datele sunt de ordinul gigaoctetilor și trebuie salvate zilnic pe o alta masi- 
nă (pentru ca banca să poată funcționa în continuare chiar și în urma unor inundaţii puternice sau 
unui cutremur), probabil că nici o altă tehnologie de transmisie nu e comparabilă cu performanța 
atinsă de banda magnetică. Desigur, reţelele devin din ce în ce mai rapide, dar și capacităţile benzi- 
lor magnetice cresc. 

Dacă ne uităm la cost, vom obţine aceeași situație. Atunci, dacă sunt cumpărate en-gros, benzile 
Ultrium ajung să coste în jur de 40 de dolari pe bucată. O bandă poate fi refolosită de cel puţin 10 
ori, astfel încât costul benzii este aproape de 4000 de dolari/cutie/utilizare. Dacă adăugăm încă 1000 
de dolari pentru transport (probabil mult mai ieftin), vom avea un cost de 5000 de dolari pentru a 
transporta 200 de terraocteti. De aici rezultă că un gigaoctet poate fi transportat la un pret mai mic 
de 3 cenți. Nici o rețea nu poate concura cu un astfel de pret. Morala poveștii: 


Niciodată nu subestima lărgimea de bandă a unui camion încărcat cu benzi magnetice care goneste 
la vale pe autostradă. 

2.2.2 Cablul torsadat 


Deși caracteristicile de lărgime de bandă ale mediilor magnetice sunt excelente, performanţele 
legate de întârzieri sunt slabe. Timpul de transmisie nu se măsoară în milisecunde, ci în minute sau 
ore. Pentru multe aplicaţii este nevoie de o conexiune on-line. Unul dintre cele mai vechi medii de 
transmisie, rămas cel mai utilizat mediu, este cablul torsadat. O pereche torsadată este formată din 
două fire de cupru izolate, fiecare având o grosime tipică de 1 mm. Firele sunt împletite într-o formă 
elicoidală, ca o moleculă de ADN. Împletirea se face pentru că două fire paralele constituie o bună 
antenă. Dacă firele sunt împletite, undele din diferite împletiri se anulează, astfel încât radiaţia firu- 
lui este scăzută eficient. 

Cea mai cunoscută aplicație a cablului torsadat este sistemul telefonic. Aproape toate telefoanele 
sunt conectate la centrala telefonică printr-un cablu torsadat. Cablurile torsadate se pot întinde pe 
mai mulți kilometri fără amplificare, dar pentru distanțe mai mari, sunt necesare repetoare. Atunci 
când mai multe cabluri torsadate sunt grupate în paralel — cum sunt de exemplu toate firele de la un 
bloc de locuinţe legate la centrala telefonică — ele sunt legate împreună și incapsulate într-un materi- 
al protector. Dacă perechile de fire nu ar fi fost împletite, cablurile grupate astfel împreună ar fi in- 
terferat. În anumite parti ale lumii, unde liniile telefonice sunt montate pe stâlpi, sunt des întâlnite 
cablurile cu diametrul de câţiva centimetri. 

Cablurile torsadate pot fi folosite atât pentru transmisia semnalelor analogice cât și pentru 
transmisia de semnale digitale. Lărgimea de bandă depinde de grosimea firului și de distanța parcur- 
să, dar, in multe cazuri, se poate atinge o viteză de mai multi megabiti pe secundă pe distanțe de 
ordinul a câţiva kilometri. Datorită performanţei satisfăcătoare și a costului scăzut, cablurile torsada- 
te sunt foarte larg folosite în prezent și probabil că vor rămâne larg folosite și în următorii ani. 

Există numeroase tipuri de cabluri torsadat, două dintre acestea fiind importante pentru rețelele 
de calculatoare. Perechile torsadate din Categoria 3 sunt formate din două fire izolate răsucite unul 
în jurul celuilalt cu pas mare. De obicei, patru astfel de perechi sunt grupate într-un material plastic, 
pentru a le proteja și pentru a le tine împreună. Până în 1988, cele mai multe clădiri cu birouri aveau 
un cablu de categoria 3, care pornea din panoul central de la fiecare etaj către fiecare birou. Această 
schemă permitea ca maxim patru telefoane obișnuite, sau maxim două telefoane cu mai multe linii, 
toate aflate în același birou, să poată fi cuplate la centrala telefonică prin panoul central. 

Începând din 1988, au fost introduse cablurile de Categoria 5, mai performante. Ele sunt similare 
celor din categoria 3, dar au mai multe răsuciri pe centimetru (pas de răsucire mai mic), rezultând o 
interferenţă (diafonie) scăzută și o mai bună calitate a semnalului pe distanțe mari, ceea ce le face 
mai adecvate comunicaţiilor la viteze mari între calculatoare. Categoriile mai noi sunt 6 și 7, care 
sunt capabile să trateze semnale cu banda de frecvență de 250 MHz și, respectiv, 600 MHz (fata de 
numai 16MHz sau 100MHz pentru categoriile 3 și, respectiv, 5) . 

Pentru a le deosebi de cablurile torsadate voluminoase, ecranate și scumpe, pe care IBM le-a in- 
trodus la începutul anilor ‘80, dar care nu au devenit populare în afara instalațiilor IBM, aceste tipuri 
de cabluri sunt cunoscute sub numele de cabluri UTP (Unshielded Twisted Pair, rom: cablu torsadat 
neecranat). Torsadarea firelor este ilustrată in fig. 2-3. 


(a) (b) 
Fig. 2-3. (a) Cablu UTP cat. 3. (b) Cablu UTP cat. 5. 

2.2.3 Cablu Coaxial 


Un alt mediu uzual de transmisie este cablul coaxial (cunosc ut printre utilizatorii săi sub numele 
de „coax” si este pronunţat “co-ax”). El are o ecranare mai bună decât cablurile torsadate, putând 
acoperi distanțe mai mari la rate de transfer mai mari. Există două tipuri de cabluri coaxiale folosite 
pe scară largă. Primul, cablul de 50 de ohmi, este folosit frecvent când se dorește transmisie digitală 
de la început. Al doilea tip, cablul de 75 de ohmi, este frecvent folosit în transmisia analogică și tele- 
viziunea prin cablu, dar devine tot mai important o data cu apariția Internetului prin cablu. Această 
clasificare are la bază un criteriu stabilit mai mult pe considerente istorice decât pe considerente 
tehnice (de exemplu, primele antene dipol aveau o impedanta de 300 de ohmi și existau transforma- 
toare de impedanta 4 : 1, care erau ușor de folosit). 

Un cablu coaxial este format dintr-o sârmă de cupru rigidă, protejată de un material izolator. 
Acest material este încapsulat într-un conductor circular, de obicei sub forma unei plase strâns între- 
tesute. Conductorul exterior este acoperit cu un înveliș de plastic protector. În fig. 2-4 este prezenta- 
tă o vedere în secțiune a cablului coaxial. 

Fig. 2-4. Un cablu coaxial. 















Structura și ecranarea cablului coaxial asigură o bună împletire a necesităților semnificative de 
lărgime de bandă și totodată de imunitate excelentă la zgomot. Lărgimea de bandă poate depinde de 
calitatea cablului, de lungime, și de raportul semnal-zgomot al semnalului de date. Cablurile moderne 
au o bandă de frecvență de aproape 1 GHz. Cablurile coaxiale erau folosite pe scară largă în sistemul 
telefonic pentru linii întinse pe distanțe mari, dar au fost în mare parte înlocuite cu fibre optice. Ori- 
cum, cablul coaxial este utilizat în continuare în televiziunea prin cablu și în unele rețele locale. 


2.2.4 Fibre optice 


Mulţi dintre cei implicați în industria calculatoarelor sunt foarte mândri de viteza de evoluție a 
tehnologiei calculatoarelor. Originalul (1981) IBM PC rula la o frecvență de ceas de 4,77 MHz. Do- 
uăzeci de ani mai târziu, calculatoarele personale pot rula la 2 GHz, ceea ce reprezintă o creștere a 
frecvenței de 20 de ori pentru fiecare deceniu. Nu e rău deloc. 

În aceeași perioadă, comunicațiile de date pe arii întinse au evoluat de la o viteză de 56 Kbps 
(ARPANET) până la 1 Gbps (comunicațiile optice moderne), o creștere de mai bine de 125 de ori 
pentru fiecare deceniu. În aceeași perioadă, frecvenţa erorilor a scăzut de la 10° per bit până aproa- 
pe de zero. 

Mai mult, procesoarele se aproprie de limitele lor fizice, date de viteza luminii și de problemele 
de disipare a căldurii. Din contră, folosind tehnologiile actuale de fibre optice, lărgimea de bandă 
care poate fi atinsă este cu siguranță mai mare decât 50,000 Gbps (50 Tbps) si sunt încă multi cei 

care caută materiale și tehnologii mai performante. Limitarea practică actuală la aproximativ 10 
Gbps este o consecință a imposibilității de a converti mai rapid semnalele electrice în semnale opti- 
ce, deși, în laborator, 100 Gbps a fost atinsă într-o singură fibră. 

În cursa dintre calculatoare si comunicații, acestea din urmă au învins. Implicatiile complete ale 
lărgimii de bandă infinite (deși nu la un cost nul) nu au fost încă abordate de o generaţie de oameni 
de știință și ingineri învăţaţi să gândească în termenii limitărilor calculate de Nyquist și Shannon, 
limitări stricte impuse de firele de cupru. Noua paradigmă convenţională spune că mașinile de calcul 
sunt extrem de lente, astfel că rețelele trebuie să evite cu orice pret calculele, indiferent de lărgimea 
de bandă risipită. În această secţiune vom studia fibrele optice pentru a ne familiariza cu această 
tehnologie de transmisie. 

Un sistem de transmisie optică este format din trei componente: sursa de lumină, mediul de 
transmisie și detectorul. Prin convenţie, un impuls de lumină înseamnă un bit cu valoarea 1, iar ab- 
senta luminii indică un bit cu valoarea 0. Mediul de transmisie este o fibră foarte subțire de sticlă. 
Atunci când interceptează un impuls luminos, detectorul generează un impuls electric. Prin atașarea 
unei surse de lumină la un capăt al fibrei optice și a unui detector la celălalt, obținem un sistem uni- 
directional de transmisie a datelor care primește un semnal electric, îl convertește și îl transmite ca 
impulsuri luminoase și apoi reconvertește ieșirea în semnale electrice la recepție. 

Acest sistem de transmisie ar fi pierdut din semnalele luminoase și ar fi fost lipsit de importanță 
în practică, dacă nu s-ar fi folosit un principiu interesant al fizicii: când o rază luminoasă trece de la 
un mediu la altul, de exemplu de la siliciu la aer, raza este refractată (frântă) la suprafața de separa- 
tie siliciu / aer ca în fig. 2-5. Se observa o rază de lumină incidentă pe suprafața de separație la un 
unghi a, care se refracta la un unghi Bı. Mărimea refracției depinde de proprietățile celor două me- 
dii (în particular, de indicii lor de refracție). Pentru unghiuri de incidență mai mari decât o anumită 
valoare critică, lumina este refractată înapoi în siliciu fără nici o pierdere. Astfel o rază de lumină, la 
un unghi egal sau mai mare decât unghiul critic, este încapsulată în interiorul fibrei, ca în fig. 2-5(b) 
și se poate propaga pe multi kilometri, aparent fără pierderi. 

Fig. 2-5. (a) Trei exemple de raze de lumină în interiorul unei fibre de siliciu care cad pe suprafa- 
ta de separație aer/siliciu la unghiuri diferite. (b) Incapsularea luminii prin reflexie totală. 


În fig. 2-5(b) se poate observa o singura rază încapsulată, dar se pot transmite mai multe raze cu 
unghiuri de incidență diferite, datorită faptului că orice rază de lumină cu unghi de incidență la su- 
prafata de separație mai mare decât unghiul critic va fi reflectată total. Se spune că fiecare rază are 
un mod diferit, iar fibra care are această proprietate se numește fibră multi-mod. 

Oricum, dacă diametrul fibrei este redus la câteva lungimi de undă ale luminii, fibra acționează 
ca un ghid de undă și lumina se va propaga în linie dreaptă, fără reflexii, rezultând o fibră mono- 
mod. Aceste fibre sunt mai scumpe, dar sunt des folosite pentru distanțe mai mari. Fibrele mono- 

mod curente pot transmite date la 50 Gbps pe distanțe de 100 Km fără amplificare. În condiţii de 
laborator și pentru distanţe mai mici s-au obţinut rate de transfer chiar și mai mari. 


Transmisia luminii prin fibre 

Fibrele optice sunt fabricate din sticlă, iar sticla este fabricată la rândul ei din nisip, un material 
brut necostisitor, care se găsește în cantități nelimitate. Producerea sticlei era cunoscută de egiptenii 
din Antichitate, dar pentru ei sticla trebuia să nu fie mai groasă de 1 mm pentru ca lumina să poată 
să treacă prin ea. Sticla suficient de transparentă pentru a putea fi folosită ca fereastră a apărut abia 
în timpul Renașterii. Sticla folosită pentru fibrele optice moderne este atât de transparentă încât, 
dacă oceanele ar fi fost pline cu astfel de sticlă în loc de apă, fundul oceanului s-ar vedea de la supra- 
fata tot atât de clar precum se vede pământul din avion într-o zi senină. 

Atenuarea luminii prin sticlă depinde de lungimea de undă a luminii (și de alte câteva proprietăți 
fizice ale sticlei). Pentru tipul de sticlă folosit la fibre optice, atenuarea este prezentată in fig. 2-6, 
măsurată în decibeli pe kilometru liniar de fibră. Atenuarea în decibeli este dată de formula: 


5 PR uterea__ transmisă 
Atenuarea_in_ decibeli = 10 log, P = 





puterea __receptionată 


De exemplu, pentru un factor de pierdere egal cu 2 rezultă o atenuare de 10 log.02 = 3 dB. Fig. 
prezintă valorile atenuării pentru lungimi de undă apropiate spectrului razelor infrarosii, care sunt 
folosite în practică. Lumina vizibilă are lungimi de undă putin mai mici, de la 0.4 la 0.7 microni (1 
micron este 10° metri). 

Fig. 2-6. Atenuarea luminii prin fibră în spectrul infraroșu. 


Trei benzi din acest spectru sunt folosite în comunicații. Ele sunt centrate respectiv la 0.85, 1.3 și 
1.55 microni. Ultimele două au proprietăţi bune de atenuare (mai puţin de 5% pierderi pe kilome- 
tru). Banda de 0.85 microni are o atenuare mai mare, dar o proprietate care o avantajează este că, la 
această lungime de undă, laserul și echipamentul electronic pot fi făcute din același material (arseni- 
ură de galiu). Toate cele trei benzi au o lărgime de bandă între 25.000 și 30.000 GHz. 

Impulsurile de lumină transmise prin fibră își extind lungimea în timpul propagării. Această ex- 
tindere se numeşte dispersie cromatică, și mărimea ei este dependentă de lungimea de undă. Un 
mod de a preveni suprapunerea acestor impulsuri extinse este de a mări distanța dintre ele, dar 
aceasta se poate face doar prin reducerea ratei semnalului. Din fericire, s-a descoperit că, dând aces- 
tor impulsuri o formă specială, legată de reciproca cosinusului hiperbolic, se anulează toate efectele 
de dispersie, și este astfel posibil să se trimită impulsuri pe mii de kilometri, fără distorsiuni semnifi- 
cative ale formei. Aceste impulsuri se numesc solitonuri. Cercetările pentru implementarea practică 
a acestei soluţii de laborator sunt în plină desfășurare. 


Cablurile din fibră optică 

Cablurile din fibră optică sunt similare celor coaxiale, cu singura deosebire că nu prezintă acel 
material conductor exterior sub forma unei plase. Fig. 2-7(a) prezintă o secțiune a unei singure fibre. 
În centru se află miezul de sticlă prin care se propagă lumina. În fibrele multi-mod, miezul are un 
diametru de 50 microni, aproximativ grosimea părului uman. În fibrele mono-mod miezul este de 8 
până la 10 microni. 

Miezul este îmbrăcat în sticlă cu un indice de refracție mai mic decât miezul, pentru a păstra lumi- 
na în miez. Totul este protejat cu o învelitoare subțire din plastic. De obicei, mai multe fibre sunt gru- 
pate împreună, protejate de o teacă protectoare. Fig. 2-7(b) prezintă un astfel de cablu cu trei fibre. 

Fig. 2-7 (a) Vedere perspectivă a unei singure fibre. 
(b) Vedere în secțiune a unei teci cu trei fibre. 


Fibrele terestre sunt îngropate în pământ până la adâncimi de un metru, fiind ocazional deterio- 
rate de buldozere sau de cartite. Lângă țărm, fibrele transoceanice sunt îngropate în șanțuri cu aju- 
torul unui fel de plug de mare. În apele adânci, ele stau pe fundul apei, unde pot fi agitate de traule- 
re de pescuit sau pot fi atacate de calmari. Fibrele pot fi conectate în trei moduri. Primul mod constă 
în atașarea la capătul fibrei a unor conectori care se pot lega la un soclu pentru fibră. Conectorii 
pierd între 10% și 20% din lumină, dar avantajul acestor sisteme este că sunt ușor de reconfigurat. 

Al doilea mod constă în îmbinarea mecanică. Îmbinările mecanice se obţin prin atașarea celor 
două capete unul lângă altul, într-un înveliș special, și fixarea lor cu ajutorul unor clame. Alinierea se 
poate face prin trimitere de semnale prin joncțiune și realizarea de mici ajustări pentru a maximiza 
semnalul. Unui specialist îi trebuie în jur de 5 minute să facă o îmbinare mecanică, aceasta având ca 
rezultat o pierdere de lumină de 10%. 

A treia posibilitate este de a îmbina (topi) cele două bucăţi de fibră, pentru a forma o conexiune 
solidă. O îmbinare prin sudură este aproape la fel de bună ca și folosirea unui singur fir, dar chiar și 
aici, apare o mică atenuare. 

Pentru toate cele trei tipuri de îmbinare poate să apară fenomenul de reflexie la punctul de im- 
binare, iar energia reflectată poate interfera cu semnalul. 


LED 

Fig. 2-8. O comparaţie între laserele semiconductoare și LED-uri ca surse de lumină. 


Pentru transmiterea semnalului se pot folosi două tipuri de surse de lumină: LED-uri (Light 
Emitting Diode — diodă cu emitere de lumină) și laserul cu semiconductor. Ele au proprietăţi dife- 
rite, după cum arată fig. 2-8. Ele se pot ajusta în lungime de undă prin introducerea interferometre- 
lor Fabry-Perot sau Mach-Zender între sursă și fibra optică. Interferometrele Fabry-Perot sunt 
simple cavități rezonante, formate din două oglinzi paralele. Lumina cade perpendicular pe oglinzi. 
Lungimea acestei cavități selectează acele lungimi de undă care încap în interior de un număr în- 
treg de ori. Interferometrele Mach-Zender separă lumina în două fascicole. Cele două fascicole se 
propaga pe distanţe ușor diferite. Ele sunt apoi recombinate si se află în fază doar pentru anumite 
lungimi de undă. 

Capătul fibrei optice care recepționează semnalul constă dintr-o fotodiodă, care declanșează un 
impuls electric când primește o rază de lumină. Timpul de răspuns tipic al unei diode este de Ins, 
ceea ce limitează viteza de transfer de date la aproximativ 1Gbps. Pentru a putea fi detectat, un im- 
puls luminos trebuie să aibă suficientă energie ca să evite problema zgomotului termic. Viteza de 
apariţie a erorilor se poate controla prin asocierea unei puteri suficient de mari a semnalului. 


Rețelele din fibre optice 

Fibrele optice pot fi folosite atât pentru LAN-uri cât și pentru transmisia pe distanţe foarte lungi, 
desi conectarea într-o reţea bazată pe acest mediu este mult mai complexă decât conectarea la 
Ethernet. O soluţie pentru a evita această problemă este prezentarea unei reţele în inel ca fiind o 
colecție de legături punct la punct, asa ca în fig. 2-9. Interfața fiecărui calculator lasă să treacă impul- 
sul de lumină către următoarea legătură și totodată are rolul unei jonctiuni în T pentru a face posibi- 
lă transmiterea si recepţia mesajelor. 

Fig. 2-9. Un inel din fibră optică cu repetoare active. 

Se folosesc două tipuri de interfețe. O interfață activă constă din doi conectori sudati pe fibra 
centrală. Unul din ei are la un capăt un LED sau o diodă cu laser (pentru transmisie) și celălalt are 
la capăt o fotodiodă (pentru recepţie). Conectorul este complet pasiv și este viabil, deoarece un 
LED sau o fotodiodă defectă nu întrerupe inelul, ci doar scoate un calculator din circuit. 

Un alt model de interfață, prezentat în fig. 2-9, este repetorul activ. Lumina receptionata este 
convertită într-un semnal electric, regenerat la putere maximă, dacă este atenuat și retransmis ca 
semnal luminos. Interfața cu calculatorul este un fir de cupru obișnuit care se leagă la regeneratorul 
de semnal. În prezent, sunt folosite și repetoare integral optice. Aceste echipamente nu necesită 
conversii de tipul optic-electric-optic, ceea ce înseamnă că pot opera la largimi de bandă foarte mari. 

În cazul în care repetorul activ se deteriorează, inelul este întrerupt și rețeaua nu mai functionea- 
ză. Pe de altă parte, deoarece semnalul este regenerat de fiecare interfață, legăturile între două cal- 
culatoare adiacente pot avea lungimi de kilometri, practic fără nici o limitare asupra dimensiunii 
totale a inelului. Interfetele pasive diminuează lumina la fiecare joncțiune, având ca efect restricții 
drastice în ceea ce privește numărul de calculatoare ce pot fi conectate și lungimea totală a inelului. 

O topologie în inel nu este singura modalitate de a construi un LAN folosind fibre optice. Este 
posibilă și o arhitectură de tip stea pasivă, ca aceea prezentată în fig. 2-10. În această schemă, fiecare 
interfață prezintă o fibră care face conexiunea între transmitator si un cilindru de siliciu, cu toate 
aceste fibre sudate la un capăt al cilindrului. Similar, fibrele sudate la celălalt capăt al cilindrului se 
conectează la fiecare receptor. Ori de câte ori o interfață transmite un semnal, el este difuzat în in- 
teriorul stelei pasive pentru a ilumina toți receptorii, realizându-se astfel difuzarea. Steaua pasivă 
combină toate semnalele de la intrare și transmite semnalul combinat pe toate liniile. Deoarece 
energia de la intrare este împărțită între toate liniile de la ieșire, numărul de noduri în reţea este 
limitat de senzitivitatea fotodiodelor. 

Fig. 2-10. Conectarea unei stele pasive în rețelele de fibră optică. 

Comparaţie între fibrele optice și firul de cupru 

O comparaţie între fibra optică și firele de cupru este instructivă. Fibra are multe avantaje. Mai 
întâi, lărgimea de bandă pe care o suportă este mai mare decât a firelor de cupru. Numai acest lucru 
și ar fi suficient pentru a fi utilizată în reţelele performante. Datorită atenuării scăzute, repetoarele 
sunt necesare la fiecare 30 km pe liniile lungi, în comparaţie cu 5 Km pentru cupru. Fibra are avanta- 
jul că nu este afectată de șocurile electrice, de interferența câmpului electromagnetic sau de căderile 
de tensiune. De asemenea, nu este afectată nici de substanţele chimice corozive din aer, fiind ideală 
pentru mediile aspre din fabrici. 

Destul de surprinzător, companiile de telefoane preferă fibra dintr-un alt motiv: este subțire și 
foarte ușoară. Multe dintre canalele cu cabluri sunt pline până la refuz și prin înlocuirea cuprului cu 
fibră se obţine ceva spaţiu, iar cuprul are o valoare excelentă pe piaţă, deoarece fabricile îl consideră 
un minereu de mare importanţă. De asemenea, fibra este mai ușoară decât cuprul. O mie de cabluri 
torsadate cu o lungime de 100 Km lungime cântăresc 8000 Kg. Două fibre au o capacitate mai mare 
și cântăresc doar 100 Kg, acest lucru reducând drastic necesitatea unor echipamente mecanice 
scumpe care trebuie întreținute. Pe traseele noi, fibra câștigă detașat în fata cuprului datorită costu- 
lui de instalare foarte scăzut. 

În sfârșit, fibrele nu disipă lumina și de aceea sunt foarte dificil de interceptat. Aceste proprietăți 
le oferă o excelentă securitate împotriva unor potenţiale tentative de interceptare. 

Pe de alta parte, fibra este o tehnologie mai putin familiară și necesită o pregătire pe care nu toţi 
inginerii o au, iar fibrele pot fi stricate ușor dacă sunt îndoite prea mult. Deoarece transmisia optică 
este prin natura ei unidirectionala, comunicațiile bidirectionale necesita fie două fibre, fie două 
benzi de frecvenţă diferite pe aceeași fibră. În sfârșit, interfețele pentru fibră costă mai mult decât 
interfețele electrice. Nu mai putin adevărat este faptul că toate comunicațiile de date pe lungimi mai 
mari de câţiva metri se vor face în viitor cu fibre. Pentru o discuţie asupra tuturor aspectelor fibrelor 
optice și asupra reţelelor construite cu ele, vedeţi (Hecht, 2001). 


2.3 COMUNICAȚIILE FĂRĂ FIR 


Epoca noastră a generat dependența de informatie: oameni care au nevoie să fie în permanenta 
conectaţi la informaţii. Pentru acești utilizatori mobili, cablul torsadat, cablul coaxial și fibrele optice 
nu sunt de nici un folos. Ei au nevoie de date pentru calculatoarele lor portabile, fără a fi legați de 
infrastructura comunicaţiilor terestre. Pentru acești utilizatori comunicațiile fără fir reprezintă solu- 
tia optimă. În secţiunile ce urmează, vom discuta la modul general asupra comunicațiilor fara fir, 
deoarece acestea au multe alte aplicații importante în afara serviciilor de conectare oferite utilizato- 
rilor care doresc să navigheze pe WEB de pe plajă. 

Sunt voci care susțin că viitorul rezervă numai două tipuri de comunicaţii: prin fibre optice și fără 
fir. Toate calculatoarele, faxurile, telefoanele fixe (nemobile) vor folosi fibre, iar cele mobile vor fo- 
losi comunicaţia fără fir. 

Comunicatiile fără fir sunt avantajoase chiar și pentru echipamentele fixe, în anumite împreju- 
rări. De exemplu, în cazul în care conectarea unei clădiri cu ajutorul fibrei este dificilă datorită tere- 
nului (munţi, jungle, mlaștini etc.), comunicaţia fără fir poate fi mai bună. Este de remarcat faptul că 

sistemele moderne de comunicație digitală fără fir au apărut în Insulele Hawaii, unde utilizatorii 
erau despărțiți de mari întinderi de apă din oceanul Pacific, sistemul telefonic fiind inadecvat. 


2.3.1 Spectrul electromagnetic 


Atunci când electronii se află în mişcare, ei creează unde electromagnetice care se pot propaga 
prin spațiu (chiar și în vid). Aceste unde au fost prezise de fizicianul britanic James Clerk Maxwell în 
1865 şi au fost observate pentru prima dată de fizicianul german Heinrich Hertz în 1887. Numărul 
de oscilații ale unei unde într-o secundă poartă numele de frecvență, f, și este măsurată în Hz (în 
onoarea lui Heinrich Hertz). Distanţa dintre două maxime (sau minime) consecutive este numită 
lungime de undă. Notatia universală a lungimii de undă este à (lambda). 

Când o antenă dimensionată corespunzător este atașată unui circuit, undele electromagnetice 
pot fi difuzate eficient și interceptate de un receptor, aflat la o anumită distanță. Acest principiu stă 
la baza tuturor comunicaţiilor fără fir. 

În vid, toate undele electromagnetice se transmit cu aceeași viteză, indiferent de frecvenţă, 
Această viteză, numită de obicei viteza luminii, c, este de aproximativ de 3 x 10% m/s, sau aproape 1 
picior (30 cm) pe nanosecundă. (Ar fi o ideea redefinirea piciorului (eng: foot) ca fiind distanța pe 
care o parcurge lumina în vid într-o nanosecunda, mai degrabă decât definirea pe baza mărimii pan- 
tofului unui rege oarecare mort demult). În cupru sau în fibră, viteza scade la aproape 2/3 din aceas- 
tă valoare și devine ușor dependentă de frecvenţa undei. Viteza luminii este viteza maximă care poa- 
te fi atinsă — nici un obiect sau semnal nu se deplasează vreodată cu o viteza mai mare ca aceasta. 

Relaţia fundamentală dintre f, A. sic (în vid) este 


Af=c (2-2) 


Deoarece c este o constantă, știind f putem afla à, dar si invers. Ca o regula clara, retineti că 
atunci când A este în metri și f este în MHz, 2f=300. De exemplu, undele cu frecvenţa de 100 MHz 
au lungimea de undă de aproape 3 metri, cele cu frecvența de 1000 MHz au lungimea de undă de 
0.3 metri, iar cele cu lungimea de undă de 0.1 metri au frecvenţa de 3000 MHz. 

În fig. 2-11 este prezentat spectrul electromagnetic. Domeniile corespunzătoare undelor radio, 
microundelor, undelor infraroșii și luminii vizibile din spectru pot fi folosite pentru transmiterea in- 
formaţiei prin modularea amplitudinii, frecvenței sau fazei undelor. Lumina ultravioletă, razele X și 
razele gama ar fi chiar mai performante datorită frecvenţelor lor mai înalte, dar ele sunt greu de 
produs și de modulat, nu se propagă bine prin clădiri și sunt periculoase pentru ființele vii. Benzile 
listate în partea de jos a fig. 2-11 sunt numele oficiale ITU și se bazează pe lungimile de undă, LF 
acoperind intervalul de la 1 Km la 10 Km (aproximativ de la 30 KHz la 300 KHz). Termenii de LF, 
MF si HF se referă la frecvențele joase, medii și înalte, respectiv. Este evident că atunci când au fost 
date aceste nume, nimeni nu se aștepta ca frecvențe mai mari de 10 MHz să se folosească vreodată. 
Benzile mai înalte au fost numite mai târziu benzi de frecvență Foarte, Ultra, Super, Extrem și Ex- 
traordinar de înalte. Dincolo de aceste frecvenţe nu mai există denumiri consacrate, dar am putea să 
folosim expresii de genul frecvenţe Incredibil, Uimitor sau Miraculos de înalte. 

Cantitatea de informatie pe care o undă electromagnetică o poate transporta este legată de lărgi- 
mea ei de bandă. Folosind tehnologia curentă, este posibil să codificăm câțiva biti pe Hertz la frecvențe 
joase și deseori până la 8 biţi pe Hertz la frecvenţe înalte; în concluzie, un cablu torsadat cu lărgimea de 
bandă de 750MHz poate transporta date de ordinul a câţiva gigabiti/s. Din fig. 2-11 ar trebui să reiasa 
de acum foarte clar de ce profesioniștii din domeniul reţelelor apreciază atât de mult fibrele optice. 

Fig. 2-11. Spectrul electromagnetic aşa cum este folosit în comunicații. 


Dacă rezolvăm Ec. (2-2) pentru f și o diferentiem în raport cu lungimea de undă, obținem 


df c 


di 7 
Dacă trecem la diferenţe finite în loc de diferenţiale și alegem doar valorile pozitive, obținem: 


cAÀ 
Pa 





Af = (23) 


Astfel, fiind data lărgimea unei benzi de lungimi de undă, AA, putem calcula banda de frecvență 
corespunzătoare, Af și, în continuare, viteza de transfer de date pe care banda o poate produce. Cu 
cât banda este mai largă, cu atât crește viteza de transfer a datelor. De exemplu, să considerăm ban- 
da de 1.30 microni din fig. 2-6. Aici avem A = 1.3 x 10° si AA = 0.17 x 10°, cu Af aproape 30 THz. La 
„să zicem, 8 biti/Hz, avem 240 'Tbps. 

Majoritatea transmisiilor folosesc o bandă îngustă de frecvență (Af/f << 1) pentru a obţine cea 
mai bună recepție (cât mai multi Watts/Hz). Totuși, banda larga este folosită în două situații. În ca- 
zul utilizării metodei salturilor de frecvenţă într-un spectru larg (frequency hopping spread spec- 
trum), transmitatorul sare de la o frecvenţă la alta de sute de ori pe secundă. Ea este foarte populară 
în comunicațiile armatei, deoarece face transmisia greu de detectat și aproape imposibil de bruiat. 
De asemenea, oferă un grad ridicat de imunitate la atenuarea multi-căi, deoarece semnalul direct 
ajunge întotdeauna primul la receptor. Semnalele reflectate urmăresc o cale mai lungă si ajung mai 
târziu. Până atunci receptorul a schimbat deja frecvenţa și nu mai primește semnale cu frecvența 
anterioară, eliminând astfel orice interferenţă între semnalele directe și cele reflectate. În ultimii ani, 
această tehnică a fost aplicată comercial — de exemplu, pentru 802.11 și pentru Bluetooth. 

Ca o curiozitate, tehnica a fost co-inventată de Hedy Lamarr, o senzuală actriță născută în Aus- 
tria, prima femeie care a apărut goală intr-un film (in 1933, în filmul cehesc Extase). Primul ei sot 
era fabricant de armament, și i-a spus cât de ușor era să blochezi undele radio, folosite pe atunci 

pentru ghidarea torpilelor. Îngrozită când a descoperit că el îi vindea arme lui Hitler, ea s-a deghizat 
în servitoare pentru a fugi și a zburat la Hollywood pentru a-și continua cariera de actriță de film. În 
timpul liber, a inventat metoda salturilor de frecvenţe pentru a-i ajuta pe aliați în război. Schema ei 
folosea 88 de frecvenţe, numărul de clape (si frecvenţe) de la pian. Pentru invenţia lor, ea și priete- 
nul ei, compozitorul de musical-uri George Antheil, au primit patentul U.S. cu numărul 2.292.387 . 
Totuși, nu au reușit sa convingă marina americană că invenţia lor putea fi pusă în practică și nu au 
primit niciodată nici un fel de onoruri. Abia peste ani, după ce patentul expirase, metoda a devenit o 
tehnică populară. 

Și cealaltă formă de spectru larg, spectru larg cu succesiune directă (direct sequence spread 
spectrum), metodă care împrăștie semnalul pe o bandă de frecvență largă câștigă popularitate în 
lumea comercială. In particular, unele telefoane mobile din cea de-a doua generaţie folosesc această 
tehnică, și va deveni predominantă pentru generaţia a treia, datorită eficienţei spectrale bune, imuni- 
tatii la zgomot și a altor proprietăți. Este folosită și în unele LAN-uri fără fir. Vom reveni la discuţia 
despre spectrul larg mai târziu în acest capitol. Pentru o istorie fascinantă și detaliată a comunicatii- 
lor în spectru larg, vezi (Scholtz, 1982). 

Pentru moment, vom considera că toate transmisiunile folosesc o bandă de frecvenţă îngustă. 
Vom discuta despre modul în care diverse părți ale spectrului electromagnetic din fig. 2-11 sunt folo- 
site, începând cu banda radio. 


2.3.2 Transmisia radio 


Undele radio sunt ușor de generat, pot parcurge distanțe mari, penetrează cu ușurință zidurile 
clădirilor, fiind larg răspândite în comunicaţii, atât interioare cât și exterioare. De asemenea, undele 
radio sunt omnidirectionale, ceea ce înseamnă că se pot propaga în orice direcţie de la sursă, deci nu 
este nevoie de o aliniere fizică a transmitatorului cu receptorul. 

Uneori această proprietate de propagare omnidirectionala este bună, alteori nu. În anii ‘70, Ge- 
neral Motors a decis să echipeze noile sale Cadillac-uri cu un calculator care să prevină blocarea 
frânelor. Atunci când șoferul apăsa pedala de frână, calculatorul frâna treptat, în loc să preseze frâna 
complet. Într-o zi frumoasă de vară, un ofiţer de pe o autostradă din Ohio a început să-și folosească 
staţia radio mobilă pentru a chema sediul central și deodată un Cadillac situat în apropriere a înce- 
put să se cabreze ca un cal sălbatic. Atunci când ofiţerul a oprit mașina, șoferul a pretins că el nu a 
făcut nimic, dar mașina a înnebunit. 

În cele din urmă a reiesit că lucrurile se petreceau după un anumit tipar: mașinile Cadillac erau 
scăpate uneori de sub control, dar numai pe marile autostrăzi din Ohio și numai când o patrulă de 
poliție era în zonă. Pentru o foarte lungă perioadă de timp, cei de la General Motors nu au înțeles de 
ce mașinile mergeau foarte bine în toate celelalte state, ca și pe străzile secundare din Ohio. După 
îndelungi căutări au descoperit că, în Cadillac, cablajul forma o antenă foarte bună pentru frecvența 
folosită de noul sistem radio al poliţiei rutiere din Ohio. 

Proprietățile undelor radio sunt dependente de frecvență. La frecvenţe joase, undele radio se 
propagă bine prin obstacole, dar puterea semnalului scade mult odată cu distanța de la sursă, apro- 
ximativ cu 1/7 în aer. La frecvenţe înalte, undele radio tind să se propage în linie dreaptă si să ricose- 
ze din obstacole. De asemenea, sunt absorbite de ploaie. Mai mult, toate frecvențele radio sunt su- 
puse la interferenţe datorate motoarelor și altor echipamente electrice. 

Datorită capacității undelor radio de a se propaga pe distanțe mari, interferența dintre utilizatori 
devine o problemă. Acesta este principalul motiv pentru care toate guvernele acordă cu foarte mare 
atenție licenţele pentru utilizatorii de transmitatoare radio, cu o singură excepție (discutată mai jos). 

În benzile de frecvență foarte joasă (VLF), joasă (LF) și medie (MF), undele radio se propagă la 
sol, după cum este ilustrat în fig. 2-12(a). Aceste unde pot fi detectate pe distanţe de până la aproxi- 
mativ 1000 Km pentru frecvențele mai joase si pe distanţe mai mici pentru cele mai înalte. Pentru 
difuzarea undelor radio AM se folosește banda MF, acesta fiind motivul pentru care staţia radio 
AM din Boston nu poate fi auzită cu ușurință în New York. Undele radio in această bandă trec ușor 
prin clădiri, fiind astfel posibilă utilizarea radiourilor portabile în spaţii interioare. Problema princi- 
pala care apare la comunicaţia de date la aceste frecvenţe este lărgimea mică a benzii pe care o oferă 
[vezi ecuația (2-2)]. 

În benzile de frecvență înaltă si foarte înaltă, undele de la sol tind să fie absorbite de pământ. 
Totuși, undele care ating ionosfera (un strat de particule care inveleste atmosfera la o înălțime de 
100 până la 500 Km), sunt refractate de aceasta și trimise înapoi spre pământ, după cum arată fig. 
2-12(b). În anumite condiții atmosferice, semnalele pot parcurge acest drum de mai multe ori. 

Fig. 2-12. (a) În benzile VLF, VF și MF, undele radio urmăresc curbura pământului. 
(b) În banda HF undele revin din ionosferă. 


Operatorii radio amatori folosesc aceste benzi pentru a realiza convorbiri la mare distanță. De 
asemenea, comunicațiile armatei se desfăşoară în benzile de frecvenţe înalte și foarte înalte. 


2.3.3 Transmisia prin microunde 


Peste 100 MHz, undele se propagă în linii aproximativ drepte și pot fi, din acest motiv, directio- 
nate. Concentrând toată energia într-un fascicol îngust, cu ajutorul unei antene parabolice (ca o an- 
tenă de satelit obișnuită) rezultă o valoare mult mai ridicată a raportului semnal-zgomot, dar antene- 
le care transmit și cele care recepționează trebuie să fie aliniate cu precizie una cu alta. În plus, fap- 
tul că aceste unde sunt orientate permite ca mai multe transmitatoare să fie aliniate si să comunice 
cu mai multe receptoare aflate în linie, fără interferenţe, cu condiția să se respecte câteva reguli de 
distantare. Înaintea fibrelor optice, microundele au format, timp de decenii, inima sistemului telefo- 
nic de comunicaţie pe distanţe mari. De fapt, MCI, una dintre primele competitoare AT&T , și-a 
construit întregul sistem prin comunicații cu microunde, din turn în turn, la distanţe de zeci de kilo- 
metri între ele. Chiar și numele companiei reflectă acest lucru (MCI înseamnă Microwave 
Communications, Inc.). MCI a trecut apoi pe fibră și a fuzionat cu WorldCom. 

Datorită faptului că microundele se propagă în linii drepte, dacă turnurile sunt foarte depărtate, 
atunci în calea lor stă chiar Pământul (ganditi-va la o legătură între San Francisco si Amsterdam). În 
consecinţă trebuie instalate repetoare din loc în loc. Cu cât turnurile sunt mai înalte, cu atât distanța 

dintre repetoare este mai mare. Distanţa dintre repetoare crește direct proporțional cu radicalul înăl- 
timii turnului. Pentru turnuri cu o înălțime de 100 m, distanța dintre repetoare poate fi de 80 km. 

Spre deosebire de undele radio de frecvenţe joase, microundele nu trec cu ușurință prin zidurile 
clădirilor. În plus, cu toate că unda poate fi bine directionata la transmiţător, apare o divergență în 
spaţiu. Unele unde pot fi refractate de straturile atmosferice joase și pot întârzia mai mult decât un- 
dele directe. Undele întârziate pot sosi defazate fata de unda directă, anulând astfel semnalul. Acest 
efect este numit atenuare multi-căi (multipath fading) și constituie deseori o problemă serioasă. 
Este dependentă de vreme și de frecvenţă. Unii operatori păstrează nefolosit un procent de 10 la 
sută din canalul propriu pentru a putea comuta pe acesta atunci când atenuarea multi-căi le anulea- 
ză temporar anumite benzi de frecvență. 

Cererea de benzi este din ce în ce mai mare și duce operatorii către frecvenţe tot mai înalte. 
Benzi de până la 10 GHz sunt acum uzuale, dar la aproape 8 GHz apare o nouă problemă: absorbția 
de către apă. Aceste unde au lungimi de doar câţiva centimetri și sunt absorbite de ploaie. Acest 
efect ar fi potrivit pentru cineva care ar fi încercat să construiască un imens cuptor cu microunde în 
aer liber, dar pentru comunicaţii este o problemă dificilă. La fel ca și în cazul atenuării multi-căi, 
singura soluţie posibilă este întreruperea legăturilor acolo unde plouă și găsirea unei rute alternative. 

Comunicatiile cu microunde sunt atât de larg folosite de telefonia pe distanțe mari, telefoanele 
celulare, televiziune și altele, încât a apărut o criză în ceea ce privește spectrul. Microundele au mai 
multe avantaje semnificative față de fibră. Cel mai important avantaj este că nu sunt necesare drep- 
turi de acces la drum, cumpărând un mic teren la fiecare 50 Km și montând un turn pe el, se poate 
ocoli sistemul telefonic și se poate realiza o comunicare directă. Astfel a reușit MCI să pornească 
atât de rapid ca o companie de telefoane pe distanțe mari. (Sprint a aplicat o altă tactică : a fost for- 
mată de Southern Pacific Railroad (căile feroviare sudice), care deja deținea destule drepturi de 
acces și tot ce a avut de făcut a fost să îngroape fibra lângă șine). 

Comunicatiile cu microunde, prin comparaţie cu alte medii de transmisie, sunt ieftine. Preţul ri- 
dicării a două turnuri simple (doi stâlpi înalți asiguraţi cu patru cabluri) si de montare a unei antene 
pe fiecare turn, poate fi mai mic decât preţul ingroparii a 50 de Km de fibră într-o zonă urbană foar- 
te populată sau peste un munte și poate fi mai mic decât costul închirierii fibrei de la o companie 
telefonică, mai ales atunci când acestea nu au plătit încă integral cuprul care a fost înlocuit cu fibră. 


Politica din domeniul spectrului electromagnetic 

Pentru a preveni haosul general, există convenţii naționale și internaţionale care reglementează 
modul de folosire al frecvenţelor — cine ce frecvenţă folosește. Deoarece toată lumea dorește o rată 
de transfer cât mai mare, toată lumea dorește cât mai mult din spectru. Guvernele naţionale alocă 
spectru pentru radio AM și FM, televiziune, telefoane mobile, ca de altfel și pentru companii telefo- 
nice, poliţie, marină, navigatori, armată, guvern si multi alti clienți competitori. La nivel international 
agenţia ITU-R (WARC) încearcă să coordoneze această alocare, astfel încât să poată fi construite 
dispozitive care să funcționeze in diverse tari. Totuși, ţările nu sunt obligate să respecte recomandari- 
le ITU, iar FCC (Comisia Federală de Comunicaţii), comisia care se ocupă cu alocarea de spectru în 
Statele Unite, a respins de câteva ori recomandările ITU (de obicei pentru că acestea cereau unui 
grup puternic din punct de vedere politic să renunţe la o parte din spectru). 

Chiar și atunci când o parte din spectru a fost alocată unei anumite utilizări, cum ar fi telefonia 
mobilă, apare discuţia legată de modul de alocare a frecvenţelor către companiile de telecomunica- 
tii. În trecut, erau utilizați trei algoritmi. Cel mai vechi algoritm, adesea denumit concursul de fru- 
musete, cerea fiecărei companii de telecomunicaţii să explice de ce propunerea sa servește cel mai 

bine interesul public. Oficialii guvernului decideau apoi care dintre povesti le place cel mai mult. 
Posibilitatea ca unul dintre oficialii să premieze compania favorită cu o proprietate valorand miliar- 
de de dolari ducea adesea la mită, corupție, nepotism și chiar mai rău. Mai mult, chiar și un oficial 
cinstit al guvernului, căruia i se părea că o companie străină ar face o treabă mai bună decât compa- 
niile naţionale, ar fi avut de dat multe explicaţii. 

Această observaţie a condus la algoritmul 2: organizarea unei loterii între companiile interesate. 
În acest caz, problema este că pot participa la loterie chiar și companii care nu au nici o intenție de 
utilizare a spectrului. Să zicem că un restaurant cu servire rapidă sau un lant de magazine de pantofi 
ar câștiga: acesta ar putea revinde spectrul unei companii de telecomunicații, cu un profit imens și 
fără riscuri. 

Scandaluri furtunoase datorate unor astfel de situaţii alarmante, deși aleatoare, au dus la critici 
severe din partea multora, ceea ce a condus la algoritmul 3: licitarea benzii de frecvenţă și atribuirea 
ei celui care dă mai mult. În anul 2000, când Anglia a licitat frecvențele necesare pentru generaţia a 
treia de sisteme mobile, se așteptau să primească în jur de 4 miliarde de dolari. De fapt, au primit 40 
de miliarde de dolari, deoarece companiile de telecomunicaţii au intrat într-o frenezie molipsitoare, 
fiind speriate de moarte că vor rata trenul telefoniei mobile. Acest eveniment a declanșat lăcomia 
guvernelor din jur și le-a inspirat să organizeze propriile licitaţii. A funcționat, dar a și lăsat unele 
dintre companiile de telecomunicaţii cu foarte multe datorii, aproape de faliment. Chiar și în cele 
mai bun variante, vor trece mulți ani până când acestea vor reuși să acopere taxele de licență. 

O modalitate cu totul diferită de a aborda problema alocării frecvenţelor este să nu fie alocate în 
nici un fel. Toată lumea este lăsată să transmită cât dorește, fiind reglementată doar puterea folosită, 
astfel încât staţiile să aibă o rază de acţiune suficient de scurtă ca să nu interfereze între ele. În con- 
secinta, cele mai multe guverne au pus deoparte câteva benzi de frecvență, numite benzi ISM (In- 
dustriale, Științifice, Medicale) pentru utilizare nelicentiata. Sistemele de deschidere de uși de garaj, 
telefoane fără fir, jucării telecomandate, mouse-uri fără fir, și multe alte aparate casnice fără fir folo- 
sesc benzile ISM. Pentru a minimiza interferența între aceste dispozitive necoordonate, FCC a im- 
pus ca toate dispozitivele din benzile ISM să folosească tehnici de spectru larg. Reguli asemănătoare 
sunt aplicate și în alte tari. 

Fig. 2-13. Benzile ISM în Statele Unite. 


Localizarea benzilor ISM diferă oarecum de la o ţară la alta. În Statele Unite, de exemplu, dis- 
pozitivele a căror putere este sub 1 Watt pot folosi benzile din fig. 2.13 fără a cere licenţă FCC. Ban- 
da 900Mhz este cea mai bună, dar este aglomerată si nu este disponibilă în întreaga lume. Banda 
2.4GHz este disponibilă în cele mai multe tari, dar este supusă interferenţei cu instalaţiile radar sau 
cuptoarele cu microunde. Bluetooth și unele dintre LAN-urile fără fir conforme 802.11 operează pe 
această bandă. Banda 5.7GHz este nouă și relativ nedezvoltată, astfel că echipamentele pentru ea 
sunt scumpe; dar pentru că 802.11 o folosește, va deveni rapid mai populară. 

2.3.4 Undele infraroșii și milimetrice 


Undele infrarosii și milimetrice neghidate sunt larg folosite pentru comunicațiile pe distanţe 
mici. Telecomenzile pentru televizoare, aparate video sau combine muzicale folosesc comunicațiile 
în infraroșu. Ele sunt relativ directionale, ieftine și ușor de construit, dar au un dezavantaj major: nu 
penetrează obiectele solide (încercaţi să stati între telecomandă și televizor și vedeți dacă teleco- 
manda mai dă comenzi televizorului). În general, pe măsură ce ne deplasăm de la undele radio lungi 
către lumina vizibilă, undele se comportă din ce în ce mai mult ca lumină și din ce în ce mai puţin ca 
unde radio. 

Pe de altă parte, faptul că razele infrarosii nu trec prin obiecte constituie un avantaj. Aceasta in- 
seamnă că un sistem cu infraroșii dintr-o cameră a unei clădiri nu va interfera cu un sistem similar 
situat în camerele sau clădirile adiacente: nu poţi controla televizorul vecinului tău cu telecomanda 
ta. Mai mult, sistemele de protecţie cu radiații infrarosii asigură o mai bună protecţie împotriva in- 
terceptărilor în raport cu sistemele radiofonice, tocmai din acest motiv. Datorită acestor motive, 
pentru operarea unui sistem cu infrarosii nu este necesară procurarea unei licenţe, spre deosebire de 
sistemele radiofonice, care trebuie să deţină o licență. 


2.3.5 Transmisia undelor luminoase 


Semnalele optice neghidate au fost folosite secole întregi. Înaintea faimoasei lui călătorii, Paul 
Revere a folosit semnalizarea optică binară de la Old North Church. O aplicaţie mai modernă este 
conectarea rețelei locale între două clădiri prin intermediul laserelor montate pe acoperișurile aces- 
tora. Semnalizarea optică folosind laserul este inerent unidirectionala, deci fiecare clădire are nevoie 
de propriul ei laser și de propria ei fotodiodă. Această schemă oferă o bandă foarte largă la un cost 
foarte redus. De asemenea, este ușor de instalat și, spre deosebire de microunde, nu necesită o licen- 
ta FCC. Puterea laserului, un fascicol foarte îngust, este aici o slăbiciune. Îndreptarea unui fascicol 
de lumină de Imm lățime către o ţintă de lăţimea unui ac cu gămălie aflată la 500 de metri depărtare 
necesită o tehnică de vârf. De obicei sunt folosite lentile pentru o ușoară defocalizare a fascicolului. 

Un alt dezavantaj este că fascicolul laser nu penetrează ploaia și ceața groasă, dar in mod normal 
ele funcţionează bine în zilele însorite. Totuşi, autorul a participat odată într-un hotel modern din 
Europa la o conferință la care organizatorii conferinței s-au gândit să pună la dispoziţie o cameră 
plină cu terminale, în care participanţii să-și poată citi posta electronică în timpul prezentărilor plicti- 
sitoare. Deoarece PTT-ul local nu dorea să instaleze un număr mare de linii telefonice doar pentru 3 
zile, organizatorii au montat pe acoperiș un laser orientat către clădirea departamentului de calcula- 
toare al universităţii de calculatoare aflată la o distanţa de câțiva kilometri. Ei l-au testat cu o noapte 
înainte și totul a decurs perfect. În dimineaţa următoare, într-o zi însorită, la ora 9, legătura a căzut și 
a rămas nefunctionala toata ziua. Seara, organizatorii au testat-o din nou cu atenţie si a funcționat 
încă o dată perfect. Același lucru s-a întâmplat încă două zile la rând. 

După conferință, organizatorii au descoperit problema. Căldura datorată soarelui din timpul zilei 
a determinat nașterea unor curenţi de convecție din acoperișul clădirii, ca în fig. 2-14. Acest aer tur- 
bulent a deviat fascicolul și l-a făcut să oscileze în jurul detectorului. Această „vedere” atmosferică 
face ca stelele să pâlpâie (acesta este motivul pentru care astronomii își pun telescoapele pe vârful 
munților — ca să fie cât se poate de mult deasupra atmosferei). Efectul respectiv este responsabil și 
pentru „tremurul” șoselei într-o zi însorită și a imaginii vălurite deasupra unui radiator fierbinte. 

Fig. 2-14. Curentii de convecţie pot interfera cu sistemele de comunicaţie prin laser. Aici este prezen- 
tat un sistem bidirecțional, cu două lasere. 


2.4 SATELITI DE COMUNICAȚIE 


În anii 1950 și la începutul anilor 1960, oamenii au încercat să construiască sisteme de comunica- 
tie pe baza reflectării semnalelor de către baloanele meteorologice metalizate. Din nefericire, sem- 
nalele recepționate erau prea slabe ca să poată fi folosite practic la ceva. Apoi, Marina S.U.A. a ob- 
servat pe cer un fel de balon meteorologic permanent - Luna - și a construit, pe baza reflectării sem- 
nalelor de către Lună, un sistem operational pentru comunicații nava-tarm. 

Progresul în domeniul comunicaţiilor celeste a trebuit să mai aștepte până când a fost lansat pri- 
mul satelit de comunicații, în 1962. Principala diferenţă între un satelit artificial și unul natural este 
aceea că satelitul artificial poate amplifica semnalele înainte de a le transmite înapoi, transformând 
ceea ce era doar o curiozitate într-un sistem puternic de comunicație. 

Sateliții de comunicaţie au câteva proprietăți interesante, care îi fac tentanti pentru multe aplica- 
tii. Un satelit de comunicație poate fi gândit ca un mare repetor de microunde, aflat în cer. Acesta 
conţine mai multe dispozitive de receptie-transmisie automată (transporder); fiecare dintre ele as- 
cultă pe o anume porţiune din spectru, amplifică semnalul recepționat și apoi îl redifuzează pe o altă 
frecvență, pentru a evita interferența cu semnalul recepționat. Unda descendentă poate fi difuzată, 
acoperind astfel o fracțiune substanţială din suprafața Pământului sau poate fi concentrată, caz în 

care va acoperi numai o zonă de câteva sute de kilometri în diametru. Acest mod de operare este 
cunoscut și sub numele de ţeavă îndoită (bent pipe). 

Conform legii lui Kepler, perioada de rotaţie a unui satelit variază cu puterea 3/2 a razei orbitei. 
Cu cât un satelit este mai sus, cu atât este mai lungă perioada. În apropierea suprafeţei Pământului, 
perioada este de aproximativ 90 de minute. În consecință, sateliții cu orbita mai mică dispar din raza 
vizuală destul de repede, astfel că multi dintre ei sunt necesari pentru a oferi acoperire continuă. La 
o altitudine de aproximativ 35.800 km, perioada unui satelit este de 24 de ore. La o altitudine de 
aproximativ 384.000 km, perioada unui satelit este de aproape o lună, așa după cum poate confirma 
oricine care a urmărit luna în mod regulat. 

Perioada unui satelit este importantă, dar nu este singurul criteriu în determinarea locului în care 
va fi plasat satelitul. Un alt criteriu este prezența centurilor lui Van Allen, straturi de particule foarte 
încărcate prinse în câmpul magnetic al pământului. Acești factori conduc la formarea a trei regiuni în 
care sateliții pot fi plasați în siguranță. Aceste regiuni și unele dintre proprietăţile lor sunt ilustrate în 
fig. 2-15. În continuare vom descrie pe scurt sateliții care sunt plasați în fiecare dintre aceste regiuni. 





Altitudine (km) Tip Întârziere (ms)  Sateliţi necesari 
LQ) are 
35,000 Im iama GEO 270 3 
30,000 
25,000 
20,000 Centura Van Allen 
15,000 Superioară 
10,000 4 PE II MEO 35-85 10 
2999 Centura Van Allen 
Inferioară 
0 1-7 50 


LEO 


Fig. 2-15. Sateliții de comunicație și câteva dintre proprietățile lor, 
inclusiv altitudinea, întârzierea pentru un drum dus-întors și numărul 
de sateliți necesari pentru acoperirea globală. 


2.4.1  Sateliţi geostationari 


În 1945, scriitorul de proză ştiinţifico-fantastică Arthur C. Clarke a calculat că un satelit aflat la 
altitudinea de 35.800 km pe o orbită ecuatorială circulară apare ca staționar pe cer, astfel încât nu 
este nevoie să fie urmărit (Clarke, 1945). El a mers mai departe și a descris un sistem complet de 
comunicare care folosea acești sateliți geostationari, inclusiv orbitele lor, panourile solare, frecvente- 
le radio și procedurile de lansare. 

Din păcate, a ajuns la concluzia că sateliții nu erau o soluţie practică datorită imposibilității de a 
lansa pe orbită amplificatoare cu tub catodic, acestea fiind fragile și mari consumatoare de energie, așa 
că nu a mai continuat pe aceasta idee, deși a scris câteva povestiri științifico-fantastice bazate pe ea. 

Inventarea tranzistorului a schimbat toate acestea și a fost lansat primul satelit artificial pentru 
comunicaţii, Telstar, în iulie 1962. Din acel moment, sateliții pentru comunicații au devenit o afacere 
de miliarde de dolari și totodată singurul aspect al explorării spaţiului cosmic care a devenit foarte 
profitabil. Acești sateliți care zboară la altitudini mari sunt adeseori numiți sateliți GEO 
(Geostationary Earth Orbit, rom: cu orbită geostationara terestră). 

Pentru a evita interferența, în condiţiile tehnologiilor actuale, nu este recomandat să existe sate- 
liti mai apropiaţi de 2 grade în planul ecuatorial de 360 grade. La o spaţiere de 2 grade, pot exista pe 
cer, la un moment dat, doar 360/2= 180 sateliți de comunicaţie geostationari. Totuși, fiecare trans- 
ponder poate folosi mai multe frecvenţe și polarizări pentru a crește lungimea de bandă disponibilă. 

Pentru a preveni un haos total pe cer, alocarea locurilor pe orbită este făcută de către ITU. Acest 
proces este mult influențat de politică, existând tari de abia ieșite din epoca de piatra care isi cer lo- 
curile „lor” pe orbită (pentru a le închiria celui care oferă mai mult). Alte tari susțin că drepturile 
nationale de proprietate nu se extind până la lună, precum și că nici o tara nu are dreptul să revendi- 
ce locurile de pe orbita de deasupra teritoriului său. Pentru a pune paie pe foc, telecomunicatiile 
comerciale nu reprezintă singurul domeniu interesat de acești sateliți. Canalele de televiziune, gu- 
vernele și armata doresc și ele câte o felie din „plăcinta” reprezentată de orbita terestra. 

Sateliții moderni pot fi destul de mari, cântărind până la 4000 de kg si consumând câţiva KW de 
energie electrică produsă de panourile solare. Efectele forțelor de gravitație solare, lunare și plane- 
tare tind să îi deplaseze din locurile și orientările prevăzute pentru ei pe orbită, efect contracarat de 
motoarele de rachetă cu care sunt echipați. Această activitate de reglare fină se numește menţinerea 
staţiei. Cu toate acestea, când combustibilul pentru motoare se epuizează, de obicei în vreo 10 ani, 
satelitul pluteşte în derivă si se roteşte neajutorat, astfel încât trebuie să fie scos din funcționare. În 
cele din urma, orbita sa se deformează și satelitul reintră în atmosfera unde este distrus prin ardere 
sau, uneori, se prăbușește pe pământ. 

Alocarea locurilor pe orbită nu este singurul măr al discordiei. Alocarea frecvenţelor este de 
asemenea un motiv de a se isca noi conflicte, deoarece transmisiile descendente de la sateliți interfe- 
rează cu utilizatorii dispozitivelor de comunicaţie prin microunde deja existente. Prin urmare, ITU a 
alocat anumite benzi de frecvenţă utilizatorilor comunicaţiilor prin sateliți. Cele mai importante 
benzi comerciale sunt listate în fig. 2-16. Banda C a fost desemnată inițial pentru traficul comercial 
prin sateliți. În banda C sunt asigurate două domenii de frecvenţă, cea mai mică pentru traficul des- 
cendent (dinspre satelit), iar cea superioară pentru traficul ascendent (către satelit). Pentru o cone- 
xiune full-duplex este necesar un canal în ambele sensuri. Aceste benzi sunt deja supraaglomerate, 
deoarece sunt folosite și de purtătoarele obișnuite pentru legăturile terestre pe microunde. Benzile L 
și S au fost adăugate prin acordul internațional din anul 2000. Oricum, și ele sunt înguste și aglome- 
rate. 


descendentă ascendenta 
aglomerata 
aglomerata 


10 GH 60 GH 500 MHz 
11 GHz 14 GHz 500 MHz 


20 GHz 30 GHz 3500 MHz Ploaia; costul echipamen- 
telor 


Fig. 2-16. Principalele benzi de satelit. 

Următoarea bandă, cea mai înaltă, disponibilă pentru companiile comerciale de telecomunicații, 
este banda Ku (K under, rom: sub K). Această bandă nu este (încă) congestionata și — la aceste frec- 
vente — sateliții pot fi pozitionati la o distanță de un grad. Totuși, există și aici o altă problemă: ploaia. 
Apa este un absorbant excelent al acestor microunde scurte. Din fericire, furtunile torențiale sunt de 
obicei localizate si, prin urmare, folosind mai multe stații terestre separate de distanțe mari (în loc de 
una singură), problema poate fi evitată cu preţul surplusului de antene, cabluri si electronică necesare 
pentru a comuta rapid între staţii. Lățimea de banda pentru Ka (K above, rom: peste K) a fost și ea 
alocată pentru traficul comercial prin satelit, dar echipamentele necesare pentru folosirea ei sunt încă 
foarte scumpe. În plus fata de aceste benzi comerciale, există multe benzi guvernamentale și militare. 

Un satelit modern are în jur de 40 de transpondere, fiecare cu o lățime de banda de 80 MHz. Un 
transponder de 50 Mbps poate fi folosit pentru a codifica un singur flux de date de 50 Mbps, 800 
canale vocale digitale de 64 Kbps sau diverse alte combinaţii. De obicei, fiecare transponder functio- 
nează ca un repetor, dar, mai nou, sateliții au și o anumita capacitate de procesare integrată, permi- 
tand operaţii mai sofisticate. La sateliții mai vechi, împărţirea transponderilor pe canale s-a făcut 
static, prin împărţirea lărgimii de bandă în benzi fixe de frecvenţă (FDM). În prezent, fiecare fascicol 
de transponder este împărțit în intervale de timp, cu mai mulți utilizatori comunicând pe rând. Vom 
studia aceste două tehnici (multiplexarea cu divizare în frecvență și multiplexarea cu divizare în 
timp) într-o secțiune următoare din acest capitol. 

Primii sateliți geostationari aveau un singur fascicol spatial care ilumina aproximativ 1/3 din su- 
prafata Pământului, suprafaţă numită rază de acţiune. Odată cu scăderea masivă a preţului, dimen- 
siunii și cerințelor de putere ale microelectronicii, a devenit posibilă o strategie de difuzare mai 
complexă. Fiecare satelit este echipat cu antene și transpondere multiple. Fiecare fascicol descen- 
dent poate fi focalizat pe o arie geografică mică și prin urmare pot avea loc simultan, transmisii as- 
cendente și descendente multiple. Aceste așa numite fascicole punctuale sunt în mod obișnuit de 
formă eliptică și pot avea până la câteva sute de km în diametru. Un satelit de comunicaţii pentru 
Statele Unite are in mod normal un singur fascicol larg pentru cele 48 de state alăturate, plus fasci- 
cole punctuale pentru Alaska si Hawaii. 

O nouă realizare în lumea comunicaţiilor prin satelit o constituie dezvoltarea microstatiilor de cost 
scăzut, denumite și VSAT-uri (Very Small Aperture Terminals, rom: terminale cu deschidere foarte 
mică) (Abramson, 2000). Aceste mici terminale au antene de 1 metru sau mai mici (fata de cei 10m ai 
unei antene GEO standard) si pot emite cu o putere de aproximativ 1 Watt. Legătura ascendentă este 
în general bună pentru 19.2Kbps, dar cea descendentă este mai mare, deseori de 512 Kbps. Televiziu- 
nea cu difuzare directă prin satelit folosește această tehnologie pentru transmisia uni-directionala. 

În multe sisteme VSAT, microstatiile nu au suficientă putere pentru a comunica direct între ele 
(prin intermediul satelitului, desigur). În schimb, se folosește o staţie terestră specială, un hub, cu o 
antenă mare, de câștig ridicat, pentru a retransmite traficul dintre VSAT-uri, așa cum este prezentat 
în fig. 2-17. În acest fel, atât emițătorul cât și receptorul dispun de o antenă mare si de un amplifica- 
tor puternic. Compromisul constă într-o întârziere mai mare în schimbul unor staţii mai ieftine la 
utilizatorul final. 

VSAT-urile au un potenţial ridicat în special pentru zonele rurale. Nu este un lucru foarte cu- 
noscut, dar peste jumătate din populaţia globului locuiește la peste o ora de mers pe jos de cel mai 
apropiat post telefonic. A instala fire telefonice până la fiecare dintre miile de sate mici este mult 
peste bugetele majorităţii guvernelor din lumea a treia, dar instalarea de antene VSAT de 1 metru 
alimentate de celule solare este o soluţie adeseori posibilă. VSAT-urile oferă o tehnologie care va 
conecta întreaga lume. 

Fig. 2-17. VSAT-uri care folosesc un hub. 


Satelitii de comunicatie au cateva proprietati prin care se deosebesc radical de legaturile terestre 
punct-la-punct. Ca un prim aspect, cu toate că semnalele spre și dinspre satelit se propaga cu viteza 
luminii (aproximativ 300.000 km/sec), lungimea semnificativă a traseului dus-întors introduce o în- 
târziere substanţială pentru sateliții GEO. Funcție de distanţa dintre utilizator și staţia terestră, pre- 
cum și de înălțimea satelitului deasupra orizontului, timpul de propagare este între 250 și 300 msec. 
O valoare uzuală este de 270 msec (540 msec pentru un sistem VSAT cu un hub). 

Trebuie spus, pentru comparaţie, că legăturile terestre prin microunde au o întârziere de propa- 
gare în jur de 3 usec/km, iar legăturile pe cablu coaxial sau fibră optică au o întârziere de aproximativ 
Spsec/km. Transmisia prin cel de-al doilea mediu este mai înceată decât prin primul deoarece sem- 
nalele electromagnetice se propagă mai repede prin aer decât prin materiale solide. 

O altă proprietate importantă a sateliților este aceea că ei sunt în mod inerent sisteme cu difuza- 
re. Transmiterea unui mesaj către miile de stații din raza de acţiune a unui transponder costă tot atât 
de mult cât pentru o singură staţie. Pentru unele aplicaţii, această proprietate este foarte utilă. De 
exemplu, se poate imagina un satelit difuzând pagini Web populare către memoriile cache ale unui 
mare număr de computere răspândite pe o arie largă. Chiar și atunci când difuzarea poate fi simula- 
tă folosind linii punct-la-punct, difuzarea prin satelit poate fi mult mai ieftină. Pe de altă parte, din 
punct de vedere al securităţii și confidentialitatii, sateliții sunt un dezastru complet: oricine poate 
asculta orice. Criptarea este esențială dacă securitatea este o necesitate. 

Sateliții au și proprietatea că prețul transmisiei unui mesaj este independent de distanța parcursă. 
Un apel peste ocean nu costă mai mult decât un apel peste stradă. Sateliții au rate de eroare foarte 
scăzute si pot fi instalați aproape instantaneu, un considerent major pentru comunicațiile militare. 

2.4.2  Sateliţi de altitudine medie 


La altitudini mult mai joase, între cele două centuri Van Allen, găsim sateliții MEO (Medium- 
Earth Orbit, rom: orbită terestră medie). Vazuti de pe Pământ, acești sateliți se deplasează lent in 
plan longitudinal, iar un ocol în jurul Pământului durează cam de 6 ore. În consecinţă, ei trebuie 
urmăriți în timp ce trec pe deasupra Pământului. Având altitudine mai mică decât GEO, au o rază 
de acţiune mai mică pe Pământ și este nevoie de emițătoare mai puţin puternice pentru a comunica 
cu ei. Deocamdată nu sunt folosiţi pentru comunicaţii, deci nu vor mai fi examinati aici. Cei 24 de 
sateliți GPS (Global Positioning System, rom: sistem de poziționare global) care orbitează la apro- 
ximativ 18.000 km sunt exemple de sateliți MEO. 


2.4.3  Sateliţi de joasă altitudine 


Coborând în altitudine, ajungem la sateliții LEO (Low-Earth Orbit, rom: orbită terestră joasă). 
Datorită mișcării lor rapide, este nevoie de multi astfel de sateliți pentru a realiza un sistem complet. 
Pe de altă parte, datorită faptului că sateliții sunt atât de aproape de Pământ, stațiile terestre nu au 
nevoie de multă putere, iar întârzierea dus-întors este numai de câteva milisecunde. În acest para- 
graf vom examina trei exemple, două concepute pentru comunicațiile de voce și unul pentru servicii 
Internet. 

Iridium 

Asa cum am menţionat si mai sus, în primii 30 de ani ai erei satelitilor, sateliții de joasă altitudine 
au fost rareori folosiţi, deoarece ei apar și dispar destul de repede din câmpul vizual. În 1990, Motoro- 
la a declanșat o acțiune în acest domeniu prin punerea la punct a unei noi aplicaţii. Motorola a obti- 
nut acordul FCC în vederea lansării a 77 de sateliți de joasă altitudine pentru proiectul Iridium (ele- 
mentul 77 este Iridium). Planul a fost mai târziu revăzut, astfel încât să se utilizeze numai 66 de sateliți 
și, ca urmare, proiectul ar fi trebuit să fie redenumit Dysprosium (elementul 66), dar probabil că sună 
prea mult ca o boală. Ideea era că în momentul în care un satelit dispare din câmpul vizual, un alt 
satelit ar putea să-i ia locul. Această propunere a generat printre celelalte companii de telefoane o 
poftă nebună: dintr-o dată, toată lumea dorea să lanseze un lant de sateliți de joasă altitudine. 

După șapte ani în care s-au adunat parteneri și finanţări, sateliții Iridium s-au lansat în 1997. Ser- 
viciile de comunicații au început în noiembrie 1998. Din păcate, cererea comercială pentru telefoane 
mari și grele, chiar dacă acestea comunicau prin satelit, era neglijabilă deoarece reţeaua de telefonie 
mobilă crescuse spectaculos din 1990. În consecinţă, Iridium nu era profitabil si a fost forțat să intre 
în faliment în august 1999, într-unul din cele mai spectaculoase fiasco-uri de corporații din istorie. În 
consecință, sateliții și celelalte bunuri (în valoare de 5 miliarde $) au fost cumpărate de un investitor 
cu 25 milioane $ într-un fel de vânzare cu reducere dintr-un garaj extraterestru. Serviciul Iridium a 
fost repornit în martie 2001. 

Scopul principal al sistemului Iridium era (si este) să furnizeze servicii mondiale de telecomuni- 
catie, folosind dispozitive portabile care să comunice direct cu sateliții Iridium. Sistemul furnizează 
servicii vocale, de date, paging, fax și navigare, oriunde pe pământ, apă și aer. Printre clienţi se nu- 
mără industriile maritimă, aviatică și de explorare de petrol, ca și persoanele care călătoresc în părți 
ale lumii lipsite de o infrastructură de telecomunicații (de exemplu deșerturi, munți, jungle și unele 
tari din lumea a treia). 

Fig. 2-18. (a) Sateliții Iridium formează șase coliere în jurul Pământului. 
(b) 1628 de celule mișcătoare acoperă Pământul. 


Sateliții Iridium sunt pozitionati la o altitudine de 750 km pe orbite polare circulare. Ei sunt aran- 
jati în formă de coliere nord-sud, cu un satelit la fiecare 32 grade latitudine. După cum se sugerează 
în fig. 2-18(a), cu șase coliere de sateliți s-ar putea acoperi întregul Pământ. Cei care nu cunosc prea 
multe despre chimie, se pot gândi la această dispunere ca la un atom de dysprosium foarte mare, 
având Pământul pe post de nucleu și sateliții pe post de electroni. 

După cum este prezentat în fig. 2-18(b), fiecare satelit va avea cel mult 48 de raze punctuale, cu un 
total de 1628 celule pe suprafața Pământului. Fiecare satelit are o capacitate de 3840 de canale, sau 
253.440 în total. O parte din acestea sunt folosite pentru paging și navigare, altele pentru date și voce. 

O proprietate interesantă a sistemului Iridium este aceea că o comunicaţie între clienți aflați la 
distanță are loc în spaţiu, cu un satelit transmițând date la altul, cum este ilustrat în fig. 2-19(a). Aici 
putem vedea un apelant de la Polul Nord contactând un satelit aflat direct deasupra sa. Apelul este 
transmis prin ceilalți sateliți și trimis în cele din urma la apelatul de la Polul Sud. 


Globalstar 

Un proiect alternativ pentru Iridium este Globalstar. Acesta se bazează pe 48 de sateliți 
LEO, dar foloseşte o schemă de comutare diferită de cea folosită de Iridium. În timp ce Iridi- 
um transmite apeluri de la satelit la satelit, ceea ce necesita echipamente complicate de comu- 
tare în cadrul sateliților, Globalstar utilizează un sistem de repetoare tradițional. Apelul pornit 
de la Polul Nord din fig. 2-19(b) este trimis înapoi către pământ și preluat de staţia terestră 
mare de la Atelierul lui Moș Crăciun. Apelul este apoi dirijat printr-o reţea terestră către sta- 
tia terestră cea mai apropiată de apelat și livrat printr-o conexiune cu satelitul repetor, așa 
cum se vede și în figură. Avantajul acestei scheme este că transferă mare parte din complexita- 
te pe Pământ, unde este mai prelucrările sunt mai ușor de efectuat. De asemenea, dacă pentru 
staţiile terestre se vor folosi antene mari, care pot emite un semnal puternic si pot recepționa 
unul slab, atunci în sistem pot fi folosite telefoane cu putere mică. Până la urmă, telefonul de- 
bitează o putere de câțiva mW, deci semnalul care se întoarce la staţia terestră este destul de 
slab, chiar după ce a fost amplificat de satelit. 

Comutatoare pe Satelit 
sateliții din spatiu afa repetor 





Fig. 2-19. (a) Transmisia în spațiu. 
(b) Transmisia pe Pământ. 


Teledesic 

Iridium este conceput pentru utilizatorii de telefoane aflați în locuri ciudate. Următorul 
nostru exemplu, Teledesic, este conceput pentru utilizatorii de Internet din întreaga lume dori- 
tori de cât mai multă lărgime de bandă. A fost conceput în 1990 de către pionierul telefoniei 
mobile Craig McCaw si de către fondatorul Microsoft, Bill Gates, care era nemulțumit de vite- 
za de melc cu care companiile telefonice din lume ofereau lățime ridicată de banda utilizatori- 
lor de calculatoare. Scopul sistemului Teledesic este să ofere milioanelor de utilizatori Internet 
care accesează sistemul simultan o legătură ascendentă de până la 100 Mbps și o legătură des- 
cendentă de până la 720 Mbps, utilizând o antenă de tip VSAT mică și fixă, dar și ocolind total 
sistemul telefonic. Pentru companiile telefonice, acesta este un ideal de neatins. 

Proiectul original consta dintr-un sistem format din 288 de sateliți cu rază mica de acțiune, 
pozitionati în 12 planuri imediat sub centura Van Allen, la o altitudine de 1350 km. Acest pro- 
iect a fost schimbat ulterior la 30 de sateliți cu raze de acţiune mai mari. Transmisia se petrece 
în banda Ka, relativ neaglomerata și cu lăţime de bandă ridicată. Sistemul funcţionează cu co- 
mutare de pachete în spaţiu, fiecare satelit fiind capabil să dirijeze pachete către vecinii săi. 
Când un utilizator are nevoie de lățime de bandă pentru a trimite pachete, aceasta este cerută 
și alocată dinamic în aproximativ 50msec. Este prevăzut ca sistemul să intre în funcțiune în 
anul 2005, dacă totul merge conform planului. 


2.4.4 Sateliții în comparaţie cu fibrele optice 


O comparaţie între comunicațiile prin satelit și comunicațiile terestre este instructivă. Cu numai 
20 de ani în urmă s-ar fi putut crede că viitorul va aparține comunicaţiilor prin satelit. La urma ur- 
mei, sistemul telefonic s-a schimbat putin în ultimii 100 de ani și nici nu dă semne de schimbare în 
următorii 100 de ani. Această evoluţie lentă s-a datorat în mare măsură mediului înconjurător, în 
care companiilor de telefoane li se cerea să furnizeze un serviciu vocal calitativ la un pret rezonabil 
(ceea ce au și făcut) în schimbul unui profit garantat al investiţiilor lor. Prin urmare, pentru cei care 

aveau date de transmis, erau disponibile modemuri de 1200 bps. Aceasta era destul de bine pentru 
ceea ce exista atunci. 

Introducerea competitiei in 1984 in Statele Unite si, ceva mai tarziu, in Europa a schimbat radi- 
cal situatia. Companiile de telefoane au inceput inlocuirea cu fibre optice a retelelor exploatate un 
timp atât de îndelungat si au introdus servicii cu lățimi de bandă ridicate, cum este ADSL 
(Asymetric Digital Subscriber Line, rom: linie de abonat digitală asimetrica). În plus, si-au incetat 
practica îndelungată de a factura utilizatorii aflați la distanțe mai mari cu sume mărite artificial pen- 
tru a subventiona utilizatorii locali. 

Dintr-o dată, se părea că legăturile terestre pe fibră optică reprezintă câștigătorul pe termen lung. 
Cu toate acestea, sateliții de comunicaţie au câteva nișe pe piaţă, în care fibra optică nu a pătruns (si 
în unele cazuri nici nu o va putea face). Vom analiza acum o parte dintre acestea. 

În timp ce o singură fibră optică are, în principiu, mai multă lățime potenţială de bandă decât toţi 
sateliții lansați vreodată, această lățime de bandă nu este disponibilă majorităţii utilizatorilor. Fibrele 
optice instalate la ora actuală sunt folosite în sistemul telefonic pentru a gestiona simultan mai multe 
apeluri de distanţă lungă, și nu pentru a furniza utilizatorilor individuali lăţime de bandă ridicată. În 
cazul sateliților, un utilizator poate foarte bine să scoată o antenă pe acoperișul clădirii și să ocoleas- 
că sistemul telefonic. Teledesic se bazează pe această idee. 

O a doua nișă o reprezintă comunicațiile mobile. În zilele noastre, mulți oameni doresc să comu- 
nice în timp ce fac jogging, conduc, navighează sau zboară. Legăturile terestre prin fibre optice nu le 
sunt de nici un folos, în schimb le pot fi utile legăturile prin satelit. Este posibil, totuși, ca o combinaţie 
între radioul celular și fibra optică să fie satisfăcătoare pentru cerinţele majorităţii utilizatorilor (pro- 
babil cu excepția acelora care se află la bordul unui avion sau pe mare). 

O a treia nișă o reprezintă situaţiile în care este esenţială difuzarea. Un mesaj transmis de satelit 
poate fi recepționat simultan de mii de stații terestre. De exemplu, o firmă care transmite acțiuni, 
titluri de proprietate sau prețurile mărfurilor către mii de distribuitori, ar putea descoperi că utiliza- 
rea unui sistem prin satelit este mult mai ieftină decât simularea difuzării pe Pământ. 

O a patra nișă o constituie comunicaţia în locurile cu terenuri greu accesibile sau cu o infrastruc- 
tură terestră slab dezvoltată. Indonezia, de exemplu, are propriul satelit pentru traficul telefonic in- 
tern. Lansarea unui satelit a fost mult mai simplă decât întinderea a mii de cabluri submarine între 
cele 13.677 de insule din arhipelag. 

O a cincea nișă pentru piaţa sateliților este acolo unde dreptul de instalare a fibrei optice este di- 
ficil de obținut sau nejustificat de scump. 

În al șaselea rând, atunci când instalarea rapidă este critică, cum este în cazul sistemelor de co- 
municatii militare pe timp de război, sateliții obţin câștig de cauză fără probleme. 

Pe scurt, se pare că în viitor fluxul principal de comunicaţie va fi pe fibră optică în combinaţie cu 
radioul celular, iar pentru câțiva utilizatori specializați, vor rămâne preferabili sateliții. Totuşi, există 
un avertisment valabil pentru toate acestea: economia. Cu toate că fibra optică oferă mai multă 1a- 
time de bandă, este posibil, fără îndoială, ca în viitor comunicațiile terestre si cele prin satelit să intre 
într-o competiție agresivă pe baza preţului practicat. Dacă progresele tehnologice vor reduce radical 
costul de instalare al unui satelit (de exemplu, unele viitoare navete spaţiale vor putea împrăștia în 
spaţiu mai multe zeci de sateliți la o singură lansare) sau dacă vor deveni populari sateliții de joasă 
altitudine, atunci s-ar putea ca fibrele optice să-și piardă, pe unele pieţe, poziţia lor de lider. 

2.5 SISTEMUL TELEFONIC 


Două calculatoare ale aceleiași companii sau organizaţii, aflate la mică distanță, pot fi conectate 
simplu printr-un cablu, pentru a comunica între ele. Acesta este modul de funcţionare al rețelelor 
locale. Oricum, când distanțele sunt mari sau sunt multe calculatoare, ori când cablurile ar trebui să 
treacă printr-un loc public, costul instalării de cabluri particulare este de obicei prohibitiv. Mai 
mult, în aproape toate țările din lume, instalarea de cabluri de-a lungul (sau pe sub) proprietățile 
publice este ilegală. În consecință, proiectantii de rețele trebuie să se bazeze pe facilităţile de co- 
municatie existente. 

O astfel de facilitate este PSTN, (Public Switched Telephone Network, rom: rețea telefonică pu- 
blică comutată), care a fost proiectată cu mulți ani în urmă, în cu totul alt scop: transmisia vocii 
umane într-o formă mai mult sau mai putin recognoscibilă. Acest sistem nu este destul de potrivit 
pentru comunicațiile între calculatoare, dar situația se schimbă rapid odată cu introducerea fibrelor 
optice și a tehnologiei digitale. În orice caz, sistemul telefonic este atât de strâns legat de rețelele de 
calculatoare (larg răspândite geografic), încât merită să îi acordăm mai multă atenţie. 

Pentru avea o idee despre ordinul de mărime al problemei, să facem o comparaţie scurtă dar 
semnificativă între proprietăţile unei conexiuni tipice între calculatoare printr-un cablu local și 
printr-o linie telefonică. Un cablu care face legătura între două calculatoare poate transfera date la 
10” bps, poate și mai mult. Prin contrast, o linie telefonică are o viteza maximă de transfer de 
date de 56 Kbps, o viteză de aproape 20.000 de ori mai mică. Aceasta este diferența dintre o 
rata care merge legănându-se în tihnă prin iarba și o rachetă care zboară spre lună. Dacă linia 
telefonică este înlocuită de o conexiune ADSL, viteza este mai mica de 1000-2000 de ori. 

Desigur, proiectantii sistemelor de calculatoare cheltuiesc mult timp și efort pentru a analiza cum 
pot fi acestea folosite cât mai eficient și au dificultăţi cu un sistem a cărui performanţă (din punctul 
lor de vedere) este cu 3 sau 4 ordine de mărime mai slabă. În paragrafele care urmează vom descrie 
sistemele telefonice și vom prezenta istoria și viitorul lor. Pentru informaţii suplimentare despre 
structura sistemelor telefonice vezi (Bellamy 1991). 


2.5.1 Structura sistemului telefonic 


Curând după ce Alexander Graham Bell a brevetat telefonul în 1876 (doar cu câteva ore înain- 
tea rivalului său, Elisha Gray), cererea pentru noua sa invenție a fost imensă. Piaţa iniţială consta în 
vânzarea telefoanelor, existente numai sub formă de perechi. Era la latitudinea clientului să întindă 
un fir între ele. Dacă proprietarul unui telefon dorea să comunice cu alți n proprietari de telefoane, 
trebuiau folosite fire separate pentru conectarea tuturor celor n case. În mai putin de un an, orașele 
erau acoperite cu fire care treceau peste case și copaci într-o încrengătură sălbatică. A devenit ime- 
diat evident că modelul conectării fiecărui telefon la fiecare alt telefon, ca în fig. 2-14(a), nu va pu- 
tea funcționa. 

Bell a observat acest lucru și a înființat Bell Telephone Company, companie care a deschis pri- 
mul oficiu de comutare (în New Haven, Connecticut), în 1878. Compania a întins câte un fir către 
casa sau biroul fiecărui client. Pentru a da un telefon, clientul lovea furca, generând astfel un semnal 
sonor în centrală, care atrăgea atenţia operatorului; acesta conecta apoi manual cei doi clienți cu 
ajutorul unui cablu. Modelul unui oficiu de comutare este ilustrat în fig. 2-20(b). 

Destul de repede, oficiile de comutare Bell Systems au apărut peste tot și oamenii au simțit nevo- 
ia unor convorbiri interurbane, oficiile Bell System începând să se conecteze între ele. Problema 
inițială a redevenit actuală: conectarea fiecărui oficiu de comutare cu fiecare alt oficiu prin interme- 
diul unui cablu a scăpat rapid de sub control, și astfel s-au inventat oficiile de comutare de nivelul 
doi. După un timp, au fost necesare mai multe oficii de nivelul doi, ca în fig. 2-20(c). În cele din ur- 
mă, ierarhia a ajuns până la 5 niveluri. 







































































(a) (b) (c) 
Fig. 2-20. (a) Rețea conectată integral. (b) Comutator centralizat. 
(c) Ierarhie pe două niveluri. 


În 1890, cele trei componente majore ale sistemului telefonic erau puse la punct: oficiile de co- 
mutare, cablurile între clienți și oficiile de comutare (acum echilibrate, izolate, cablu torsadat în 
locul firelor neizolate, legate la pământ) și legăturile între oficiile de comutare pe distanță lungă. 
Cu toate că au apărut îmbunătățiri în toate cele trei domenii, modelul de bază al sistemului Bell a 
rămas esențialmente intact mai bine de 100 de ani. Pentru o scurtă istorie a sistemului telefonic, 
vezi (Hawley, 1991). 

Anterior pătrunderii în forță pe piață a companiei AT&T în 1984, sistemul telefonic era imple- 
mentat ca o ierarhie pe multe niveluri cu un grad mare de redundanta. Descrierea care urmează, 
desi foarte simplificată, conţine totuși esentialul. Fiecare telefon are două fire de cupru conectate 
direct la cel mai apropriat oficiu final (deseori numit oficiu central local). Distanţa este în mod uzual 
între 1 și 10 Km, fiind mai mică în orașe decât în zonele rurale. Numai în Statele Unite sunt peste 
19.000 de oficii finale. Concatenarea codului zonei și a primelor trei cifre din numărul de telefon 
specifică în mod unic un oficiu final. Legătura formată de cele două fire între un telefon și oficiul 
final corespunzător este cunoscută în termeni tehnici sub numele de buclă locală. Dacă toate buclele 
locale din toată lumea ar fi fost puse cap la cap, ele ar acoperi distanţa de la pământ la Lună și înapoi 
de 1000 de ori. 

La un moment dat, 80 la sută din capitalul AT&T era constituit de cuprul din buclele locale. 
AT&T era atunci, de fapt, cea mai mare mină de cupru din lume. Din fericire, acest lucru nu era 
prea mult cunoscut în lumea investiţiilor. Dacă s-ar fi cunoscut, AT&T putea fi cumpărată, lichidate 
toate serviciile telefonice din Statele Unite, smuls tot cablul și vândut unei rafinării de cupru pentru 
un profit imediat. 

Dacă un abonat atașat la un anumit oficiu final apelează alt abonat atașat la același oficiu final, 
mecanismul de comutare din acel oficiu stabilește o legătură electrică directă între cele două bucle 
locale. Această legătură rămâne intactă pe toată durata convorbirii. 

Dacă telefonul apelat este atașat la un alt oficiu final, trebuie folosită o altă procedură. Fiecare 
oficiu final are un număr de linii conectate la unul sau mai multe centre de comutare apropriate, 
numite oficii de taxare (sau, dacă sunt în aceeași zonă, oficii în tandem). Aceste linii se numesc trun- 
chiuri de conectare la oficiile de taxare (toll connecting trunks). Dacă se întâmplă ca oficiul final al 
celui care apelează și oficiul celui apelat să aibă trunchi de conectare către același oficiu de taxare 
(ceea ce este probabil dacă sunt relativ apropriate), legătura poate fi stabilită de către oficiul de taxa- 
re. O reţea telefonică formată din telefoane (punctele mici), oficii finale (punctele mari) și oficiile de 
taxare (pătratele) este prezentată în fig. 2-20(c). 

Dacă apelantul și apelatul nu au un oficiu de taxare în comun, calea va trebui să fie stabilită un- 
deva mai sus în ierarhie. Oficiile de taxare sunt conectate prin intermediul unei rețele formate din 
oficii primare, sectoriale și regionale. Comunicatiile între oficiile de taxare primare, sectoriale și re- 
gionale se realizează prin intermediul trunchiurilor de comunicaţie de bandă foarte largă (numite și 
trunchiuri de comunicaţie inter-oficii). Varietatea centrelor de comutare și a topologiei acestora 
(pot două oficii sectoriale să fie conectate direct sau prin intermediul unui oficiu regional ?) diferă 
de la o tara la alta în funcție de densitatea telefonică. Fig. 2-21 prezintă un mod posibil de a realiza o 
legătură pe distanţe medii. În telecomunicații sunt folosite diverse medii de transmisie. În prezent, 
buclele locale constau din cabluri torsadate de categoria 3 — cu toate că în primele zile ale telefoniei 
erau uzuale firele neizolate — aflate la o distanţa de 25 cm între ele, la polii telefonului. Între oficiile 
de comutare sunt larg folosite cablurile coaxiale, microundele și mai ales fibrele optice. 

Fig. 2-21. Circuitul unei rute uzuale pentru o convorbire la distanță medie 


În trecut, transmisia în sistemul telefonic era analogică, semnalul vocal fiind transmis de la sursă 
la destinație sub forma unei tensiuni electrice. Odată cu apariția fibrei optice, a electronicii digitale și 
a calculatoarelor, toate trunchiurile și comutatoarele sunt acum digitale, bucla locala rămânând ul- 
tima parte de tehnologie analogică a sistemului. Transmisia digitală este preferată, nefiind necesar să 
se reproducă exact o formă de undă analogică după ce a trecut prin mai multe amplificatoare într-o 
convorbire la distanță. Distincția între 1 și 0 este suficientă. Această proprietate face ca transmisia 
digitală să fie de mai mare încredere decât cea analogică. De asemenea, este mai ieftină si mai ușor 
de întreținut. 

Pe scurt, sistemul telefonic constă din trei componente majore: 


1. Bucle locale (cablu torsadat analogic tras în interiorul caselor și al companiilor). 
2. Trunchiuri (fibre optice digitale care conectează oficiile de comutare). 
3. Oficii de comutare (unde apelurile sunt transferate dintr-un trunchi în altul). 


După o scurtă prezentare a politicii în domeniul telefonic, vom studia aceste trei componente 
mai în detaliu. Buclele locale oferă tuturor acces la întregul sistem, deci sunt critice. Din păcate, ele 

reprezintă și veriga cea mai slabă a sistemului. Pentru trunchiurile pe distanțe mari, problema prin- 
cipală va fi gruparea mai multor convorbiri împreună și trimiterea lor simultană. Soluţia se numește 
multiplexare şi vom studia trei modalități diferite de multiplexare. În sfârșit, există două moduri fun- 
damental diferite de a face comutarea, așa că le vom studia pe amândouă. 


2.5.2 Politica din domeniul telefonic 


Timp de mai multe zeci de ani, până în 1984, Bell Systems a asigurat servicii, atât pe distanţe 
scurte cât și pe distanțe lungi, pentru aproape toată suprafața Statelor Unite. În anii 70, guvernul 
S.U.A. a ajuns la concluzia că acesta era un monopol ilegal și a hotărât să îl anuleze. Guvernul a câș- 
tigat pe 1 ianuarie 1984, AT&T fiind destrămată în AT&T Long Lines, 23 de companii BOC (Bell 
Operating Companies) si alte câteva parti. Cele 23 de companii BOC erau grupate în șapte BOC 
regionale (RBOC) pentru a le face viabile din punct de vedere economic. Întreaga natură a teleco- 
municatiilor în Statele Unite a fost schimbată peste noapte de o hotărâre judecătorească (nu de un 
act al Congresului). 

Detaliile exacte ale acestei privatiuni sunt descrise în așa numita MEJ (Modified Final 
Judgement, rom: hotărâre finală modificată, un bun exemplu de oximoron’, dacă a existat vreodată 
vreunul — dacă hotărârea putea fi modificată, este evident că nu era finală). Acest eveniment a con- 
dus la o creștere a competiţiei, la asigurarea unor servicii mai bune și la scăderea preţurilor pentru 
clienţi. Totuși, preţurile pentru serviciile locale au crescut și subventiile încrucișate de la apelurile de 
lungă distanța au fost eliminate, iar serviciile locale au trebuit să se susțină singure. Multe alte tari 
iau în considerare introducerea competiției după același model. 

Să clarificăm cum s-a putut atinge acest scop: Statele Unite au fost împărțite în aproape 160 de 
LATA (Local Access and Transport Areas, rom: zone de acces și transport local). Pe scurt, o LATA 
acoperă o suprafață echivalentă ca dimensiuni cu o regiune acoperită de un același cod zonal. De 
obicei, în cadrul unei LATA există un LEC (Local Exchange Carrier, rom: transportator local), care 
deţine monopolul pentru un serviciu telefonic traditional din interiorul regiunii sale. Cele mai im- 
portante LEC sunt BOC-urile, cu toate că unele LATA contin una sau mai multe din cele peste 
1500 de companii telefonice independente care functioneaza ca LEC-uri. 

Tot traficul inter-LATA este asigurat de un alt tip de companie, [XC (IntereXchange Carrier, 
rom: transportator inter-oficii). Initial, AT&T Long Lines era singura companie IXC serioasă, dar 
acum WorldCom și Sprint sunt competitori consacraţi în domeniu. Una dintre preocupările apărute 
la separarea companiilor a fost ca toate [XC să fie tratate egal in ce privește calitatea liniilor, tarifele 
impuse și numărul de cifre pe care un client trebuie să le formeze pentru a telefona. Modul în care 
acest lucru a fost îndeplinit este prezentat în fig. 2-22. Aici vedem trei exemple de LATA, fiecare cu 
mai multe oficii finale. LATA-urile 2 și 3 au de asemenea o mică ierarhie formată din oficii tandem 
(oficii intra-LATA). 

Orice IXC care dorește să asigure convorbiri provenite dintr-o LATA poate construi un oficiu de 
comutare, numit POP (Point of Presence, rom: punct de livrare). LEC-ul trebuie să conecteze fieca- 
re IXC la fiecare oficiu final, direct, ca în LATA 1 si 3, sau indirect, ca în LATA 2. Mai mult, conditi- 
ile în care se face această conectare, atât tehnice cât și financiare, trebuie să fie aceleași pentru toate 
IXC-urile. În acest mod, un abonat din LATA 1, să zicem, poate alege ce IXC să folosească pentru a 
apela abonaţi din LATA 3. 





> Oximoron = contradicţie evidentă între termenii expresiei (n.t.) 


SEC. 2.5 SISTEMUL TELEFONIC 111 


Primul oficiu de Al doilea oficiu de 
taxare IXC taxare IXC 
Laaa Pe 
p< S et paar 
g > k Pa N 







Jae : IXC pop 
\ wae ia Oficii 


Sy Ss ~ tandem 
ae 





A 
stelei \ V N W.| Oficii 
E FA pp PS ye i H al 
A AN ATS | M A K Ak AK a | JIN A A AN e | finale 
\ | Către buclele locale | y 
LATA 1 LATA 2 LATA 3 


Fig. 2-22. Relația dintre LATA-uri, LEC-uri și IXC-uri. Toate cercurile sunt oficii de comutare 
LEC. Fiecare hexagon aparține câte unui IXC. 


Printr-o clauză a MFJ, companiilor LXC le era interzis să ofere servicii telefonice locale și tuturor 
LEC le era interzis să ofere servicii telefonice inter-LATA, cu toate că amândouă erau libere să intre 
în orice altă afacere, cum ar fi chiar deschiderea de restaurante. În 1984, această declaraţie era lipsită 
de ambiguitati. Din păcate, tehnologia are un fel de a face ca legea să pară depășită. Nici televiziu- 
nea prin cablu și nici telefoanele celulare nu erau acoperite de această înţelegere. Atunci când tele- 
viziunea prin cablu a trecut de la forma unidirectionala la cea bidirectionala și când a crescut brusc 
popularitatea telefoanelor celulare, atât LEC-urile cât și IXC-urile au început să cumpere sau să se 
asocieze cu companiile din aceste domenii. 

În 1995, Congresul a observat că menţinerea unei deosebiri între diferite tipuri de companii nu 
mai era posibilă și a aprobat o notă prin care permitea companiilor de cablu TV, companiilor telefo- 
nice locale, transportatorilor pe distanțe mari și operatorilor celulari să facă afaceri unul în domeniul 
celuilalt. Ideea era ca orice companie să poată oferi clienților săi un serviciu complet, cuprinzând 
cablul TV, telefon și servicii informaționale și că diferite companii ar putea concura în ceea ce pri- 
veste calitatea serviciilor asigurate și preţul acestora. Această notă a fost legiferată în februarie 1996. 
În urma acestei hotărâri, unele BOC au devenit IXC și alte companii, precum operatorii de televizi- 
une prin cablu, au început să ofere servicii telefonice locale în competiţie cu LEC-urile. 

O proprietate interesantă a legii din 1996 este cerința ca LEC-urile să implementeze portabilita- 
tea locală a numerelor. Aceasta înseamnă ca un client poate schimba companiile locale de telefoane 
fără să trebuiască să obțină un nou număr de telefon. Aceasta prevedere scuteste multi clienți de o 
problemă serioasă și îi poate ajuta în decizia de a schimba LEC-ul, ceea ce conduce la creșterea 
competiţiei. Ca rezultat, peisajul telecomunicatiilor din SUA trece printr-o restructurare radicală. 
Din nou, multe alte tari încep să urmeze acest model. Deseori, celelalte tari așteaptă să vadă cum 
funcţionează un experiment în SUA. Dacă funcționează bine, fac același lucru; dacă funcționează 
râu, încearcă altceva. 

2.5.3  Bucla locală: Modemuri, ADSL și transmisia fără fir 


Este timpul să pornim studiul nostru detaliat despre funcționarea sistemului telefonic. Principa- 
lele părți ale sistemului sunt ilustrate în figura2-23. Aici se văd buclele locale, trunchiurile, oficiile de 
taxare și oficiile finale, ambele conţinând echipamente de comutare care comută apelurile. Un oficiu 
final are până la 10.000 de bucle locale (in SUA si alte tari mari). De fapt, până de curând, codul si 
prefixul de zonă indicau oficiul final, astfel încât numărul (212) 601-xxxx aparținea unui anumit ofi- 
ciu final cu 10.000 de abonaţi, numerotati de la 0000 la 9999. Odată cu evoluţia competiţiei pentru 
serviciile locale, acest sistem nu mai era viabil, deoarece mai multe companii doreau să aibă codul 
oficiului final. De asemenea, numărul de coduri era practic epuizat, astfel încât au trebuit introduse 
scheme de organizare mai complexe. 

Să începem cu partea cu care cei mai multi oameni sunt familiarizați: bucla locală, formată din 
două fire care vin de la un oficiu final al unei companii telefonice și intră în case sau companii mai 
mici. Bucla locală mai este numită adesea și „ultima milă”, deși lungimea ei poate fi de până la câte- 
va mile. În ultimii 100 de ani, bucla locală a folosit semnalizarea analogică și probabil va continua să o 
folosească timp de ani buni, datorită costului mare al conversiei la digital. Totuși, până și în acest ultim 
bastion al transmisiei analogice au loc schimbări. În acest capitol, vom studia bucla locală tradițională și 
noile îmbunătățiri care au loc în acest domeniu, concentrându-ne pe comunicaţia de date de la calcula- 
toarele casnice. 

Atunci când un calculator dorește să trimită date numerice pe o linie telefonică, datele trebuie să 
fie convertite în prealabil în formă analogică pentru a putea fi transmise pe o buclă locală . Aceasta 
conversie este făcută de către un modem, dispozitiv pe care îl vom studia în curând. La oficiul final al 
companiei telefonice, aceste date sunt convertite la forma digitală pentru a fi transmise pe trunchiu- 
rile pentru distanţe mari. 

Dacă la celălalt capăt se află un calculator cu un modem, este necesara conversia inversă — digital 
la analogic pentru a putea traversa bucla locală către destinație. Această schemă este prezentată în 
fig. 2-23 pentru ISP-ul 1 (Internet Service Provider, rom: furnizor de servicii internet), care dispune 
de o bancă de modem-uri, fiecare fiind conectat la o altă buclă locală. Acest ISP poate servi atâtea 
conexiuni câte modemuri are (presupunând că serverul sau serverele sale au destulă putere de cal- 
cul). Această schemă era considerată normală până când au apărut modem-urile de 56 Kbps, din 
motive care se vor vedea în curând. 

Codificarea analogică a semnalului constă în modificarea tensiunii electrice în funcție de timp, 
pentru de a reprezenta un șir de date. Dacă mediul de transmisie ar fi fost ideal, receptorul ar fi pri- 
mit exact același semnal pe care l-a expediat transmitatorul. Din păcate, mediile nu sunt perfecte, iar 
semnalul recepționat nu este identic cu semnalul transmis. Pentru datele numerice, aceste diferențe 
pot conduce la erori. 

Pe liniile de transmisie apar trei mari probleme: atenuarea, distorsiunea datorată întârzierii și 
zgomotul. Atenuarea reprezintă pierderea de energie în timpul propagării semnalului. Pierderea se 
exprimă în decibeli pe kilometru. Energia pierdută depinde de frecvența semnalului. Pentru a vizua- 
liza efectul acestei dependențe de frecvenţă, să ne imaginăm un semnal nu ca o simplă undă, ci sub 
forma unei serii de componente Fourier. Fiecare componentă este atenuată diferit, ceea ce are ca 
rezultat la receptor un spectru Fourier diferit. 

Pentru a agrava situaţia, diferitele componente Fourier se propagă cu viteze diferite de-a lungul 
firului. Aceste diferenţe de viteză duc la distorsionarea semnalului recepționat la celălalt capăt. 

Fig. 2-23. Conectarea între calculatoare folosește transmisia analogică și cea digitală. 
Conversia este realizată de către modemuri și de către codoare/decodoare. 


O altă problemă este zgomotul, care reprezintă energie nedorită, provenită din alte surse decât 
transmitatorul. Zgomotul termic este cauzat de mișcarea aleatorie a electronilor printr-o sârmă si nu 
se poate evita. Interferenţa este produsă de cuplajul inductiv care se formează între două fire care 
sunt apropriate unul de altul. Atunci când vorbim la telefon, putem auzi o altă conversaţie în fundal. 
Aceasta este interferența. În sfârșit, există și zgomote de tip impuls, determinate de șocuri electrice 
sau de alte cauze. Pentru datele digitale, zgomotele de tip impuls pot duce la dispariția unuia sau a 
mai multor biti. 


Modemurile 

Datorită problemelor prezentate anterior, în special datorită faptului că atât atenuarea cât și vi- 
teza de propagare sunt dependente de frecvenţă, se dorește evitarea prezenţei unui domeniu larg de 
frecvenţe într-un semnal. 

Din păcate, undele pătratice, precum cele din datele numerice, au un spectru larg și, în concluzie, 
suferă o atenuare puternică și distorsiuni de întârziere. Aceste efecte fac din codificarea analogică în 
bandă de bază (DC) o alegere nepotrivită, cu excepţia situaţiilor în care se utilizează viteze mici și 
transmisia are loc pe distanţe scurte. 

Pentru a evita problemele asociate cu codificarea analogică în bandă de bază (DC), în special pe 
liniile telefonice, se utilizează codificarea analogică AC. Se introduce un ton continuu în domeniul 
1000 - 2000 de Hz, numit undă purtătoare sinusoidală. Amplitudinea, frecvența sau faza acestei 
unde pot fi modulate. În modularea în amplitudine, sunt folosite două niveluri de tensiune pentru a 
reprezenta 0 și 1, respectiv. În modularea în frecvenţă, cunoscută de asemenea sub denumirea de 
codare prin deplasarea frecvenţei (frequency shift keying), se folosesc două (sau mai multe) tonuri 
diferite. (Termenul de codare este larg folosit în industrie ca sinonim pentru modulare). În varianta 
cea mai simplă, cea a modulării în fază, unda purtătoare este sistematic comutată la intervale egale 

la 45, 135, 225, sau 315 grade. Fiecare schimbare de fază transmite 2 biti de informatie. De aseme- 
nea, obligativitatea unei schimbări de fază la sfârșitul fiecărui interval face receptorul să recunoască 
mai ușor limitele intervalelor de timp. 

Fig. 2-24 ilustrează cele trei forme de modulare. În figura2-24(a) una dintre amplitudini este dife- 
rită de zero și una este zero. În fig. 2-24(b) sunt folosite două frecvenţe. În fig. 2-24(c) o deplasare de 
fază este sau nu prezentă la marginile fiecărui bit. Un echipament care acceptă un sir serial de biti la 
intrare si produce o purtătoare modulată la ieşire (sau vice-versa) se numește modem (modulator- 
demodulator). Modemul este inserat între calculator (digital) și sistemul telefonic (analogic). 

Fig. 2-24. (a) Un semnal binar. (b) Modularea în amplitudine. 
(c) Modularea în frecvență. (d) Modularea în fază. 


Atingerea unor viteze din ce în ce mai mari nu este posibilă doar prin creșterea continuă a ratei 
de eșantionare. Teorema lui Nyquist afirmă că esantionarea la o frecvenţa mai mare de 6000 de Hz 
este lipsită de interes chiar și pentru o linie ideală de 3000 de Hz (nu este nici pe departe cazul unei 
linii telefonice). În practică, majoritatea modem-urilor esantioneaza de 2400 ori/sec si se concentrea- 
ză să transmită cât mai multi biti pe eșantion. 

Numărul de eșantioane pe secundă se măsoară în baud. Pe durata fiecărui baud este trimis un 
simbol. Astfel, o linie de n baud trimite n simboluri/sec. De exemplu, o linie de 2400 baud trimite un 
simbol la aproximativ fiecare 416,667usec. Dacă simbolul codifică prin tensiune nulă un bit 0 logic si 

prin tensiunea de 1V un bit 1 logic, rata de bit este de 2400 bps. Dacă însă sunt folosite tensiunile de 
0, 1, 2 și 3 volti, fiecare simbol codifică 2 biti, astfel că o linie de 2400 baud poate transmite 2400 sim- 
boluri/sec la o rată de date de 4800 bps. În mod similar, pentru patru deplasări de fază posibile, sunt 
codificati tot 2 biti/simbol, deci avem din nou o rata de bit dublă fata de viteza de transmisie a liniei. 
Cea de-a doua tehnică este larg folosită si se numeşte QPSK (Quadrature Phase Shift Keying, rom: 
modulatia cuadratica în fază). 

Conceptele de lărgime de bandă, viteza de transmisie (eng: baudrate), rată de simboluri și rată de 
biti sunt adeseori confundate, deci le vom reformula aici. Largimea de banda a unui mediu reprezintă 
spectrul de frecvenţe care trec prin el cu atenuare minima. Este o proprietate fizică a mediului (de 
obicei de la 0 la o frecvenţă maximă) și se măsoară in Hz. Viteza de transmisie reprezintă numărul de 
eșantioane preluate într-o secundă. Prin fiecare eșantion se transmite o parte din informaţie, adică un 
simbol. Deci, viteza de transmisie și rata de simboluri sunt unul și același lucru. Tehnica de modulare 
(de exemplu QPSK) determină numărul de biti/simbol. Rata de biti reprezintă cantitatea de informa- 
tie trimisă prin canal și este egală cu numărul de simboluri/sec înmulțit cu numărul de biti/simbol. 

Toate modemurile performante folosesc o combinaţie de tehnici de modulare pentru a transmite 
mai multi biti pe baud. Deseori mai multe amplitudini si mai multe deplasări de faza sunt combinate 
pentru a transmite mai multi biti/simbol. În fig. 2-25(a), vedem puncte la 45, 135, 225 și 315 grade, cu 
amplitudine constanta (distanţa fata de origine). Faza unui punct este indicata de unghiul pe care l- 
ar face axa x cu o linie care unește punctul cu originea. Fig. 2-25(a) are patru combinaţii posibile și 
poate fi folosită pentru a transmite 2 biti pe simbol. Este exact QPSK. 

În fig. 2-25(b) vedem o schemă diferită de modulare, în care sunt folosite 4 amplitudini și 4 dife- 
rente de fază, în total 16 combinaţii. Această schema de modulare poate fi folosită la transmiterea a 
4 biti pe simbol si este numită QAM (Quadrature Amplitude Modulation, rom: modulatia 
cuadratica in amplitudine) atunci cand este folosita pentru transmisia a 9600 biti pe secunda pe o 
linie de 2400 baud. 

Fig. 2-25(c) reprezinta inca o schema de modulare, care implica amplitudine si faza. Ea permite 
64 de combinaţii, astfel încât pot fi transmisi 6 biti pe simbol. Se numește QAM-64. Sunt folosite si 
QAM-uri de ordine mai înalte. 

Diagramele de genul celor din fig. 2-25, care reprezintă combinaţiile posibile de amplitudine și 
fază, sunt numite tipare de constelații. Fiecare standard de modem de viteze înalte are propriul lui 
tipar de constelație și poate comunica numai cu alte modemuri care folosesc același standard (cu 
toate că majoritatea modemurilor pot simula modemuri mai lente). 

Fig. 2-25. (a) QPSK. (b) QAM-16. (c) QAM-64 

Cu atâtea puncte în tiparul de constelație, chiar și un mic nivel de zgomot detectat în amplitudine 
sau fază poate conduce la o eroare, adică la mai multi biti eronati. Pentru a reduce posibilitatea de a 
genera o eroare, standardele pentru modemuri cu viteze mari fac corectia erorilor, adăugând biti 
suplimentari la fiecare eșantion. Astfel de scheme sunt cunoscute sub numele de TCM (Trellis 
Coding Modulation, rom: modulatie prin codificare matricială). De exemplu, modemul standard 
V.32 folosește 32 de puncte în constelație pentru a transmite 4 biti de date si un bit de paritate pe 
simbol, la 2400 baud, și obține 9600 bps cu corecție de erori. Tiparul său de constelație este cel din 
fig. 2-26(a). Decizia de a fi „rotită” cu 45 de grade în jurul originii a fost luată din motive inginerești; 
constelatiile rotite sau nerotite au aceeași capacitate de informatie. 

Fig. 2-26. (a) V.32 pentru 9600 Kbps. (b) V.32 bis pentru 14.400 Kbps 


Următorul pas peste 9600 bps este 14.400 bps. Este numit V.32 bis. Această viteză este atinsă 
prin transmiterea a 6 biți de date și un bit de paritate pe eșantion la o rată de 2400 baud. Tiparul de 
constelație are 128 de puncte atunci când se folosește QAM-128, asa cum se vede în fig. 2-26(b). Fax- 
modemurile folosesc această viteză pentru a transmite pagini care au fost scanate ca o hartă de biti 
(bitmap). QAM-256 nu este folosit în nici unul din modemurile telefonice standard, dar este folosit 
în reţelele de cablu, așa cum vom vedea mai târziu. 

Următorul modem telefonic după V.32 bis este V.34, care atinge 28.800 bps la 2400 baud cu 12 
biti de date/simbol. Ultimul modem în aceasta serie este V.34 bis, care folosește 14 biti de da- 
te/simbol la 2400 baud și atinge 33.600 baud. 

Pentru a crește în continuare rata efectivă, multe modemuri comprimă datele înainte de a le 
transmite, și pot obţine o rată efectivă de transmisie a datelor de peste 33.600 bps. Pe de alta parte, 
aproape toate modemurile testează linia înainte de a începe să transmită date de la utilizator si, dacă 
observă că sunt probleme care tin de calitatea transmisiei, reduc viteza sub cea maxima. Astfel, vite- 
za efectivă observată de utilizator poate fi mai mică, egală sau mai mare fata de cea oficială. 

Toate modemurile moderne permit traficul din ambele direcţii în același timp (folosind frecvenţe 
diferite pentru direcţii diferite). O conexiune care permite traficul simultan în ambele direcţii se nu- 
meste full duplex. O șosea cu două benzi este full duplex. O conexiune care permite traficul în orica- 
re dintre sensuri, dar pe rând se numește half duplex. O șină de cale ferata este half duplex. O cone- 
xiune care permite traficul într-o singura direcţie se numește simplex. O stradă cu sens unic este 

simplex. Un alt exemplu de conexiune simplex este o fibră optică cu un laser la un capăt și un detec- 
tor de lumină la celălalt. 

Motivul pentru care modemurile standard se opresc la 33.600 este că limita Shannon pentru sis- 
temul telefonic este de aproximativ 35 Kbps, așa că o viteza mai mare ar încălca legile fizicii (depar- 
tamentul termodinamică). Pentru a afla dacă modemurile de 56 Kbps sunt posibile teoretic, urmăriți 
discuţia în continuare. 

De ce este limita teoretică de 35 Kbps? Are de-a face cu lungimea medie a buclelor locale și cu 
calitatea acestor linii. Cei 35 Kbps sunt determinaţi de lungimea medie a buclelor locale. În fig. 2-23, 
un apel pornit de la computerul din stânga și terminat la ISP1 trece prin două bucle locale ca semnal 
analogic, una la sursă și una la destinaţie. Fiecare dintre acestea adaugă semnalului zgomote. Dacă 
am putea scăpa de una dintre aceste bucle locale, rata maximă s-ar dubla. 

ISP2 face exact acest lucru. Are o conexiune pur digitală de la cel mai apropiat oficiu final. Sem- 
nalul digital folosit în trunchiuri ajunge direct la ISP 2, eliminând codoarele/decodoarele, modemu- 
rile și transmisia analogică finală. Astfel, când unul din capetele conexiunii este total digital, cum se 
întâmplă cu majoritatea ISP-urilor în zilele noastre, rata maxima de date poate fi până la 70 Kbps. 
Între doi utilizatori cu modemuri și linii analogice, rata maximă este de 33,6 Kbps. 

Motivul pentru care se folosesc modemurile de 56 Kbps are de-a face cu teorema lui Nyquist. 
Canalul telefonic este lat de aproximativ 4000 Hz (incluzând benzile suplimentare). Numărul maxim 
de eșantioane independente care se pot prelua pe secunda este astfel de 8000. Numărul de biti per 
eșantion în SUA este 8, dintre care unul este folosit pentru comandă, permiţând astfel numai 56.000 
bps pentru date de la utilizator. În Europa, toţi cei 8 biti sunt disponibili pentru date de la utilizator, 
deci puteau fi folosite modemuri de 64.000 bps, dar pentru a se conveni asupra unui standard inter- 
naţional, s-a ales 56.000. 

Acest standard de modem este numit V.90. Oferă un canal ascendent de 33,6 Kbps (utilizator că- 
tre ISP) și un canal descendent de 56 Kbps (ISP către utilizator), pentru că de obicei sunt mai multe 
date de transportat de la ISP la utilizator decât invers (de exemplu, cererea unei pagini web ocupă 
doar câţiva octeți, în timp ce pagina efectivă poate fi de câțiva megabiti). În teorie, un canal ascen- 
dent de peste 33,6 Kbps era posibil, dar deoarece multe bucle locale sunt prea zgomotoase chiar și 
pentru 33,6 Kbps, s-a decis să se aloce mai multa lărgime de banda pentru canalul descendent, pen- 
tru a crește șansele ca acesta să ajungă să funcționeze la 56 Kbps. 

Următorul pas dincolo de V.90 este V.92. Aceste modemuri sunt capabile să transfere cu 48 
Kbps pe canalul ascendent, dacă linia telefonică suportă. De asemenea, ele determină viteza potrivi- 
tă de funcționare în aproximativ jumătate din timpul uzual de 30 de secunde cerut de vechile 
modemuri. În sfârșit, permit unui apel telefonic să întrerupă o sesiune Internet, dacă linia telefonică 
suporta serviciul de apel în așteptare. 


Linii digitale pentru abonat (xDSL) 

Când industria telefonică a ajuns în sfârșit la 56 Kbps, s-a bătut singură pe spate ca pentru o trea- 
bă bine făcută. Intre timp, industria televiziunii prin cablu oferea viteze de până la 10 Mbps pe ca- 
bluri partajate, iar companiile de servicii prin satelit plănuiau să ofere trafic ascendent spre satelit de 
50 Mbps. Cum accesul la Internet devenise o parte din ce în ce mai importantă din afacerile lor, 
companiile telefonice (LEC-urile) au început să înțeleagă că aveau nevoie de un produs mai compe- 
titiv. Răspunsul găsit a fost să înceapă să ofere noi servicii digitale peste bucla locală. Serviciile cu 
mai multa lăţime de bandă decât serviciul telefonic standard sunt numite uneori broadband (rom: 
de bandă larga), deși termenul este mai mult un concept de marketing decât un real concept tehnic. 

Fig. 2-27. Latime in functie de distanta pentru UTP categoria 3 pentru DSL. 


Initial, erau mai multe oferte care se suprapuneau, toate purtand numele generic de xDSL (Digi- 
tal Subscriber Line, rom: linie digitală pentru abonat), cu diferite variabile x. În continuare vom dis- 
cuta aceste servicii, dar ne vom concentra în primul rând spre ceea ce probabil va deveni cel mai 
popular dintre aceste servicii, ADSL (Asymmetric DSL, rom: DSL asimetrice). Cum ADSL încă se 
mai dezvolta și nu toate standardele sunt cu totul finalizate, unele dintre detaliile date mai jos s-ar 
putea să se schimbe în timp. Dar ideea de baza ar trebui să rămână valabilă. Pentru mai multe in- 
formaţii despre ADSL, se poate vedea (Summers, 1999; și Vetter et al., 2000). 

Motivul pentru care modemurile sunt încete este acela că telefoanele au fost inventate pentru a 
transporta vocea umană și întregul sistem a fost optimizat pentru acest scop. Datele au fost mereu 
copiii vitregi. În punctul în care fiecare buclă locală se conectează în oficiul final, firul intra într-un 
filtru care atenuează toate frecvențele de sub 300 Hz și peste 3400 Hz. Filtrarea nu este exactă — 300 
Hz și 3400 Hz sunt punctele de la 3 dB — așa că lărgimea de bandă este considerată de 4000 Hz, chi- 
ar dacă distanţa dintre punctele de 3 dB este de 3100 Hz. Deci și datele sunt restrictionate în aceasta 
bandă îngustă. 

Trucul care face ca xDSL să funcționeze este că linia unui client abonat la un astfel de serviciu es- 
te conectată la un tip diferit de comutator, care nu are acest filtru, făcând astfel disponibilă întreaga 
capacitate a buclei. Factorul limitator este constitut de legile fizice aplicate buclei locale si nu de 1a- 
timea de bandă artificială de 3100 Hz, creată de filtru. 

Din păcate, capacitatea buclei locale depinde de câțiva factori, inclusiv lungimea, grosimea și cali- 
tatea la modul general. Un grafic al latimii de bandă potenţiale în funcție de distanţă este prezentat in 
fig. 2-27. Aceasta figură presupune că toți ceilalți factori sunt optimi (fire noi, legături bune, etc.). 

Implicatiile acestei figuri creează o problema pentru compania de telefoane. Când alege viteza 
pe care o va oferi abonaților, alege în același timp o rază de acțiune în funcție de oficiile sale finale, 
dincolo de care serviciul nu poate fi oferit. Aceasta înseamnă că atunci când utilizatori aflați la dis- 
tanta încearcă să se înscrie la acest serviciu, s-ar putea să li se spună „Mulţumim mult pentru intere- 
sul dumneavoastră, dar locuiti cu 100 de m prea departe de cel mai apropiat oficiu final prin care 
puteţi a beneficia de acest serviciu. Puteţi să vă mutati?”. Cu cât este mai mică viteza aleasă, cu atât 

mai mare este raza, fiind astfel acoperiți mai multi clienți. Dar cu cât este mai mică viteza, cu atât 
este mai putin atractiv serviciul și oamenii care vor dori să plătească pentru el vor fi mai puţini. Aici 
afacerile se întâlnesc cu tehnologia. (O potenţială soluţie este să se construiască mini-oficii finale în 
toate cartierele, dar aceasta este o propunere cam scumpă.) 

Serviciile xDSL au fost proiectate cu anumite scopuri. În primul rand, serviciile trebuie să functi- 
oneze peste buclele locale de cabluri cu perechi torsadate de categoria 3 existente. În al doilea rând, 
nu trebuie să afecteze telefoanele și faxurile clienților. În al treilea rând, trebuie să fie mult mai rapi- 
de decât 56 Kbps. În al patrulea rând, ar trebui să funcţioneze tot timpul, contra unei taxe lunare, 
dar nu a unei taxe pe minut. 

Oferta ADSL iniţială a venit de la AT&T și funcţiona prin divizarea spectrului disponibil în bucla 
locală, care este de aproximativ 1.1 MHz, în trei benzi de frecvenţa: POTS (Plain Old Telephone 
Service, rom: serviciul telefonic traditional), canalul ascendent (de la utilizator la oficiul final) și ca- 
nalul descendent (de la oficiul final la utilizator). Tehnica de a avea mai multe benzi de frecvenţă se 
numește multiplexare prin divizarea frecvenţei; o vom studia în detaliu într-un paragraf ulterior. 
Ofertele care au urmat, de la alti furnizori, au urmat o alta abordare si se pare că aceasta va avea 
câștig de cauză, asa că o vom descrie în continuare. 

Abordarea alternativă, numita DMT (Discrete MultiTone, rom: ton multiplu discret), este ilus- 
trată în figura2-28. De fapt, spectrul disponibil de 1.1 MHz al buclei locale se divizează în 256 canale 
independente de 4312,5 Hz fiecare. Canalul 0 este folosit pentru POTS. Canalele 1-5 sunt nefolosite, 
pentru a preveni interferentele între semnalele de voce și date. Dintre cele 250 de canale rămase, 
unul este folosit pentru controlul fluxului ascendent și unul pentru controlul fluxului descendent. 
Restul sunt disponibile pentru date de la utilizator. 

Fig. 2-28. Functionarea ADSL folosind modulatie cu ton multiplu discret 


În principiu, fiecare dintre canalele rămase poate fi folosit pentru flux de date full-duplex, dar 
armonicele, interferentele si alte efecte tin sistemele practice departe de limitele teoretice. Este la 
latitudinea furnizorului de servicii să determine câte canale să fie folosite pentru fluxul ascendent și 
câte pentru cel descendent. Un raport de egalitate între fluxurile ascendent și descendent este tehnic 
posibil, dar majoritatea furnizorilor de servicii alocă în jur de 80%-90% din lățimea de banda canalu- 
lui descendent, deoarece majoritatea utilizatorilor primesc mai multe date decât trimit. Această ale- 
gere dă naștere „A”-ului din ADSL. O variantă de divizare des întâlnită este alocarea a 32 de canale 
pentru fluxul ascendent, restul fiind alocate pentru cel descendent. De asemenea, este posibil să se 
folosească unele dintre canalele cu frecvenţa cea mai ridicată din fluxul ascendent în mod bidirectio- 
nal, pentru creșterea latimii de bandă, desi această optimizare cere adăugarea unui circuit special 
pentru anularea ecourilor. 

Standardul ADSL (ANSI T1.413 și ITU G.992.1) permite viteze de până la 8 Mbps pentru fluxul 
descendent si 1 Mbps pentru cel ascendent. Totuşi, puțini furnizori de servicii oferă acest flux. De 

obicei, furnizorii ofera 512 Kbps pentru fluxul descendent si 64 Kbps pentru cel ascendent in cazul 
serviciului standard, respectiv 1 Mbps pentru flux descendent si 256 Kbps pentru flux ascendent in 
cazul serviciului premium. 

În cadrul fiecărui canal este folosită o schemă de modulare similară cu V.34, deși rata de eșanti- 
onare este de 4000 baud în loc de 2400 baud. Calitatea liniilor din fiecare canal este constant moni- 
torizata și rata de transmisie este constant ajustată, așa că pe canale diferite pot fi folosite rate diferi- 
te. Datele efective sunt trimise cu modulație QAM, cu până la 15 biti per baud, folosind o diagramă 
constelație analoagă cu aceea din figura2-25(b). Având, de exemplu, 224 de canale de flux descen- 
dent și 15 biţi pe baud la 4000 baud, lăţimea de bandă pe flux descendent este de 13,44 Mbps. În 
practică, raportul semnal-zgomot nu este destul de bun pentru a se atinge aceasta rată, dar se poate 
atinge rata de 8 Mbps pe distanţe scurte și pe bucle de calitate superioara, motiv pentru care stan- 
dardul merge până la aceasta valoare. 

Fig. 2-29. O configuraţie tipică pentru echipamente ADSL. 


O schema tipică ADSL este ilustrata în fig. 2-29. În aceasta schemă, un tehnician al companiei 
de telefoane trebuie să instaleze un NID (Network Interface Device, rom: dispozitiv de interfatare 
reţea) la cererea utilizatorului. Această cutie mică de plastic marchează sfârșitul proprietăţii com- 
paniei de telefoane și începutul proprietăţii clientului. Aproape de NID (sau uneori combinat cu 
acesta) se află un separator (eng. splitter), un filtru analogic care separă din fluxul de date banda 
de 0-4000 Hz, folosită de POTS. Semnalul POTS este dirijat la telefonul sau faxul existent, iar sem- 
nalul de date este dirijat către modemul ADSL. Modemul ADSL este de fapt un procesor de sem- 
nal digital configurat să funcționeze ca 250 de modemuri QAM care operează în paralel la diferite 
frecvenţe. Cum majoritatea modemurilor ADSL sunt externe, calculatorul trebuie sa fie conectat 
cu ele la o viteza mare. De obicei, aceasta se face punând o placă Ethernet în calculator și operând 
o rețea Ethernet foarte mică, de două noduri, conţinând doar calculatorul și modemul ADSL. 

Uneori este folosit portul USB în loc de Ethernet. Pe viitor vor fi disponibile, fără îndoială, plăci 
interne de modem ADSL. 

La celălalt capăt al firului, pe partea oficiului final, este instalat un separator de frecvenţe similar. 
Aici este filtrată partea de voce a semnalului și este trimisă către un comutator de voce normal. 

Semnalul de peste 26 KHz este rutat către un nou tip de dispozitiv numit DSLAM (Digital 
Subscriber Line Access Multiplexer, rom: multiplexor pentru acces la linie digitală pentru abonat), 
care conţine același tip de procesor de semnal digital ca și modemul ADSL. Odată ce semnalul digital 
recepționat a fost convertit într-un sir de biti, sunt formate pachete și acestea sunt trimise ISP-ului. 

Această separare completă între sistemul de voce și ADSL simplifică furnizarea serviciilor ADSL 
de către companiile telefonice. Nu este nevoie decât de cumpărarea unui DSLAM și a unui separator, 
urmată de atașarea abonaților ADSL la separator. Alte servicii de lăţime mare de bandă (de exemplu 
ISDN) necesită schimbări mult mai mari la nivelul echipamentelor de comutare deja existente. 

Un dezavantaj al soluţiei din figura2-29 este prezența NID-ului si a separatorului în locuinţa cli- 
entului. Instalarea acestora se poate face doar de către un tehnician al companiei de telefonie, fiind 
nevoie de o intervenţie specială scumpă (adică de trimiterea unui tehnician la locuința clientului). 
Prin urmare, s-a standardizat o variantă alternativă fără separator. Neoficial este numit G.lite dar 
numărul de standard ITU este G.992.2. Este același ca în fig. 2-29, dar fără separator. Linia telefoni- 
că existentă este folosită fără nici o modificare. Singura diferență este că microfiltrul trebuie să fie 
introdus în fiecare mufa de telefon dintre telefon sau modem ADSL si fir. Microfiltrul pentru tele- 
fon este un filtru-trece-jos care elimina frecventele mai mari de 3400 Hz; microfiltrul pentru ADSL 
este un filtru-trece-sus care elimina frecventele sub 26 KHz. Oricum, acest sistem nu este la fel de 
fiabil ca si cel cu separator, deci G.lite poate fi folosit doar pana la 1,5 Mbps (fata de cei 8 Mbps de la 
ADSL cu separator). G.lite are nevoie oricum de separator la oficiul terminal, dar instalarea nu mai 
necesita mii de drumuri pentru interventii la clienti. 

ADSL e doar un standard pentru nivelul fizic. Ceea ce ruleaza la nivelurile superioare depinde 
de distribuitorul de Internet. Deseori, acesta alege ATM datorita posibilitatii ATM-ului de a satisfa- 
ce calitatea serviciului și datorită faptului că multe companii telefonice contin ATM la baza rețelei. 


Bucle locale fără fir 

Din 1996 in SUA si ceva mai târziu în alte tari, companiile care doreau să intre în competiție cu 
puternicele companii locale de telefonie (fostele monopoluri), numite ILEC (Incumbent LEC, rom: 
LEC-uri de facto), sunt libere să o facă. Cei mai probabili candidați sunt companiile de telefoane pe 
distanță lungă (IXC-urile). Orice [XC care dorea să intre în telefonia locală trebuia să îndeplinească 
unele condiţii. În primul rând, trebuie să cumpere sau să închirieze o clădire pentru primul oficiu 
terminal dintr-un oraș. În al doilea rând, trebuie să pună comutatoare de telefoane și alte echipa- 
mente în oficiul terminal, dispozitive care sunt puse în vânzare de diverși producători. În al treilea 
rând, trebuie tras un cablu cu fibră optică între oficiul terminal și cel mai apropiat oficiu, pentru ca 
noii consumatori să aibă acces la rețeaua națională. În al patrulea rând, trebuie să racoleze clienţi, de 
obicei prin reclamă care anunţă prețuri mai mici și servicii mai bune decât cele ale ILEC. 

De aici începea parte grea. Să presupunem că apar câțiva clienți. Cum are de gând noua compa- 
nie de telefoane locală, numită CLEC (Competitive LEC, rom: LEC competitivă) să conecteze tele- 
foanele clienţilor la oficiul final proaspăt deschis? Obţinerea drepturilor necesare și întinderea fire- 
lor sau a fibrei sunt acțiuni foarte costisitoare. Mute CLEC-uri au descoperit o alternativă la bucla 
tradițională de cablu torsadat: WLL-ul (Wireless Local Loop, rom: bucla locală fără fir). 

Într-un anumit fel, un telefon fix care foloseşte o buclă locală fără fir seamănă cu un telefon mo- 
bil, dar sunt trei diferențe importante. Prima: clienții din bucla locală fără fir doresc deseori Internet 
de mare viteză, la viteze care să egaleze ADSL-ul. A doua: noul client nu are probabil nimic împo- 
trivă ca un tehnician al CLEC să instaleze o antenă mare pe acoperișul său, directionata către oficiul 
CLEC. A treia: utilizatorul nu se mută, eliminând toate problemele de mobilitate și timpii morți 
datorati celulelor despre care vom vorbi mai târziu în acest capitol. Si astfel se naște o nouă indus- 
trie: fixă fără fir (fixed wireless) (telefonie locală și servicii Internet oferite de CLEC pe o buclă loca- 
lă fără fir). 

Deși WLL și-a început activitatea semnificativă în 1998, trebuie să ne întoarcem în 1969 pentru 
a-i vedea originile. În acel an, FCC a alocat două canale TV (de 6MHz fiecare) pentru televiziunea 
educativă la 2,1GHz. În anii ce au urmat, au mai fost adăugate 31 de canale la 2,5GHz, cu un total 
de 198 MHz. 

Televiziunea educativă nu a prins, iar în 1998 FCC a retras frecvențele și le-a alocat radioului bi- 
directional. Au fost imediat acaparate de buclele locale fără fir. La aceste frecvenţe, microundele au 
10-12 cm. Au un domeniu de 50 km și penetrează vegetaţia și ploaia destul de bine. Cei 198 MHz 
noi din spectru au fot puși în uz pentru buclele locale fără fir ca un serviciu numit MMDS 
(Multichannel Multipoint Distribution Service, rom: serviciu de distribuție multicanal multipunct). 
MMDS poate fi privit ca un MAN (Reţea de acoperire Metropolitană), la fel ca și varul său LMDS 
(discutat mai jos). 

Marele avantaj al acestui serviciu este că tehnologia este bine stabilită și echipamentele sunt dis- 
ponibile. Dezavantajul este că lățimea de bandă disponibilă este modestă și trebuie folosită în comun 
de mulți utilizatori dintr-o arie geografică desul de mare. 

Lăţimea mică de bandă a MMDS a făcut din undele milimetrice o alternativă interesantă. La 28-31 
GHz în SUA și 40 GHz în Europa nu se alocau frecvenţe deoarece este dificil să construiești circuite 
integrate cu siliciu atât de rapide. Problema a fost rezolvată de inventarea circuitelor integrate cu galiu 
și arseniu, deschizându-se astfel banda milimetrică pentru radio-comunicatii. FCC a răspuns cererii 
alocând 1,3 GHz unei noi bucle locale fără fir numită LMDS (Local Multipoint Distribution Service, 
rom: serviciu local de distribuție multipunct). Această alocare este cea mai mare alocare de lățime de 
bandă pe care a făcut-o FCC vreodată. O lățime similară este alocată și în Europa, dar la 40 GHz. 

Modul de operare al LMDS este prezentat în fig. 2-30. În figură este prezentat un turn cu mai 
multe antene, fiecare fiind îndreptată într-o altă direcție. Cum razele milimetrice sunt foarte bine di- 
rectionate, fiecare antenă definește un sector, independent de celelalte. La această frecvență, raza de 
acţiune este de 2-5 km, ceea ce înseamnă că e nevoie de multe turnuri pentru a acoperi un oraș întreg. 

Ca și ADSL, LMDS folosește o alocare de lățime de bandă asimetrică, favorizând canalul de re- 
ceptie. Cu tehnologia curentă, fiecare sector poate avea 36 Gbps pentru recepție și 1 Mbps pentru 
transmisie, bandă folosită în comun de toți utilizatorii sectorului. Dacă fiecare utilizator activ descar- 
că trei pagini de 5 KB pe minut, utilizatorul ocupa in medie 200bps din spectru, ceea ce permite ma- 
xim 18000 de utilizatori activi pe sector. Totuși, pentru a se menţine întârzierile la un nivel rezonabil, 
ar trebui să nu fie mai mult de 9.000 de utilizatori. Cu patru sectoare, ca în fig. 2-30, poate fi deservi- 
tă o populație activă de 36.000 de locuitori. Presupunând ca unul din trei utilizatori este conectat în 
momentele de vârf, un singur turn cu patru antene poate deservi 100.000 de oameni într-o rază de 5 
km fata de turn. Aceste calcule au fost făcute de multe CLEC-uri, dintre care unele au ajuns la con- 
cluzia că făcând o investiție modestă în turnuri pentru unde milimetrice pot oferi utilizatorilor viteze 
comparabile cu cablul TV la un pret mai mic. 

Fig. 2-30. Arhitectura unui sistem LMDS. 


LMDS are totuși câteva probleme. Pentru început, undele milimetrice se propaga în linie dreap- 
tă, deci trebuie să existe vizibilitate între antena de pe acoperiș și turn. O alta este că frunzele absorb 
aceste unde destul de bine, deci turnul trebuie să fie suficient de înalt pentru ca drumul până la an- 
tenă să treacă pe deasupra copacilor. Iar ceea ce pare un drum liber în decembrie s-ar putea să nu 
mai fie în iulie, când copacii sunt plini de frunze. Ploaia absoarbe și ea aceste unde. Totuși, erorile 
introduse de ploaie pot fi compensate cu un cod corector de erori sau prin mărirea puterii atunci 
când plouă. Oricum, serviciul LMDS e mult mai probabil să fie introdus mai întâi în ținuturile usca- 
te, să zicem în Arizona, decât în Seattle. 

Buclele locale fără fir nu au șanse să prindă dacă nu există standarde, pentru a încuraja vânzătorii 
de echipamente să producă și să asigure clienţii că pot schimba CLEC-ul fără să fie nevoie să cum- 
pere un alt echipament. Pentru a asigura acest standard, IEEE a întrunit un comitet numit 802.16 
pentru a stabili standardul pentru LMDS. Standardul 802.16 a fost publicat în aprilie 2002. IEEE 
numește 802.16 MAN fără fir (wireless MAN). IEEE 802.16 a fost proiectat pentru telefonia digita- 
1a, acces la Internet, conectarea a două LAN-uri îndepărtate, emisie radio si TV, precum si pentru 
alte utilizări. ÎI vom studia mai în detaliu în cap. 4. 


2.5.4  Trunchiuri și multiplexare 


Economiile rezultate din scalabilitate joacă un rol important în sistemul telefonic. Instalarea și în- 
tretinerea unor trunchiuri de bandă largă între două oficii de comutare costa cam tot atât cât instalarea 
și întreținerea unui trunchi de bandă joasă (costul provine de la săparea șanțului, nu de la firul de cupru 
sau de la fibra optică). În consecință, companiile telefonice au dezvoltat metode sofisticate pentru 
multiplexarea mai multor convorbiri pe aceeași magistrală fizică. Aceste metode de multiplexare se pot 
împărți în două categorii principale: FDM (Frequency Division Multiplexing, rom: multiplexare cu 

divizare în frecvenţă) și TDM (Time Division Multiplexing, rom: multiplexare cu divizare în timp). La 
FDM, spectrul de frecvenţă este împărțit în mai multe canale logice, fiecare utilizator având drepturi 
exclusive asupra unei anumite benzi de frecvență. La TDM, utilizatorii își așteaptă rândul (în mod re- 
petat, circular), fiecare utilizator obținând întreaga bandă de frecvenţă pentru o scurtă perioadă. 

Difuzarea radio AM ilustrează ambele metode de multiplexare. Spectrul alocat este de aproape 
1MHz, aproximativ între 500 si 1500 de KHz. Pentru diferite canale logice (staţii) sunt alocate frec- 
vente diferite. Fiecare canal logic operează într-un anumit domeniu al spectrului, distanțele între 
canale fiind destul de mari pentru a preveni interferența. Acest sistem este un exemplu de multiple- 
xare prin divizarea frecvenței. În plus (în unele tari), staţiile individuale au două subcanale logice: 
muzică și publicitate. Acestea două alternează în timp pe aceeași frecvenţă, la început muzică și du- 
pă un timp o secvenţă de reclame, apoi din nou muzică și așa mai departe. Această situație se nu- 
meste multiplexare prin divizare in timp. 

În continuare, vom studia multiplexarea prin divizarea în frecvență. După aceea vom analiza cum 
se poate aplica FDM fibrelor optice (multiplexare prin divizarea lungimii de undă). Apoi ne vom 
întoarce la TDM, iar în final vom studia un sistem TDM avansat folosit în fibrele optice (SONET). 


Multiplexarea prin divizarea în frecvență 

Fig. 2-31 ne prezintă cum sunt multiplexate trei canale de bandă vocală folosind FDM. Filtrele li- 
mitează lărgimea de bandă folosită la 3100 de Hz pe canal de bandă vocală. Atunci când sunt multi- 
plexate împreună mai multe canale, fiecărui canal îi sunt alocati 4000 de Hz, astfel încât canalele să fie 
bine separate. Mai întâi, canalele de voce sunt deplasate în frecvenţă, fiecare cu o valoare diferită. 
Apoi ele pot fi combinate, deoarece nu există două canale care să ocupe aceeași zonă a spectrului. 
Este de remarcat că, desi există spații (spaţii de gardă) între canale, poate să apară o suprapunere 
între canalele adiacente, deoarece filtrele nu au marginile abrupte. Această suprapunere înseamnă că 
un semnal puternic la capătul unui canal va fi simţit în canalul adiacent ca un zgomot non-termic. 

Fig. 2-31. Mutliplexarea prin divizare în frecvență. (a) Banda de frecvenţă inițială. 
(b) Banda deplasată în frecvență. (c) Canalul multiplexat. 

Schemele FDM folosite pe glob sunt, până la un anumit nivel, standardizate. Un standard foarte 
folosit este dat de 12 canale vocale a 4000 Hz multiplexate în banda de 60 până la 108 KHz. Această 
unitate este numită grup. Banda 12 - 60 KHz este uneori folosită de un alt grup. Multe companii 
oferă clienţilor un serviciu de linie închiriată de 48 până la 56 Kbps, bazat pe un grup. Cinci grupuri 
(60 de canale vocale) formează un super-grup. Următoarea unitate este un master-grup, care este 
format din cinci super-grupuri (în standardul CCITT) sau zece super-grupuri (sistemul Bell). Există 
și alte standarde, care cuprind până la 230.000 canale vocale. 


Multiplexarea prin divizarea lungimii de undă 

Pentru canalele de fibră optică se utilizează o alternativă a multiplexării prin divizarea în frecven- 
ta. Aceasta se numește WDM (Wavelength Division Multiplexing, rom: multiplexarea prin divizarea 
lungimii de undă). Principiul de bază pentru WDM pe fibre este prezentat în fig. 2-32. Aici se întâl- 
nesc patru fibre la nivelul unui combinator optic, fiecare cu energia și lungimea de undă proprie. 
Cele patru raze sunt combinate într-o singură fibră comună pentru a fi transmise către o destinaţie 
depărtată. La destinaţie, raza este despărțită în atâtea fibre câte au fost iniţial. Fiecare fibră de la 
destinaţie conţine un mic filtru special construit, care filtrează toate lungimile de undă mai putin 
una. Semnalele rezultate pot fi rutate către destinaţie sau recombinate în diferite feluri pentru 
transmisii multiplexate ulterioare. 

Fig. 2-32. Multiplexarea prin divizarea lungimii de undă 


Aici nu este de fapt nimic nou. Este tot multiplexare prin divizarea în frecvență, aplicată la frec- 
vente foarte mari. Atâta timp cât fiecare canal are propriul domeniu de frecvență (lungime de undă) 
și toate aceste domenii sunt disjuncte, ele pot fi multiplexate împreună pe o fibră de distanță mare. 
Singura diferență fata de FDM prezentat anterior este aceea că sistemul optic, folosind o rețea de 
difracție, este total pasiv și, de aceea, foarte sigur. 

Tehnologia WDM a progresat extrem de rapid, umbrind chiar și tehnologia calculatoarelor. 
WDM a fost inventată în jurul anului 1990. Primul sistem comercial avea opt canale, fiecare de 2,5 
Gbps. În 1998 existau deja pe piaţă sisteme cu 40 de canale de 2,5 Gbps fiecare. În 2001, existau pro- 

produse cu 96 de canale de 10 Gbps fiecare, deci un total de 960 Gbps. Aceasta latime de banda este 
suficientă pentru a transmite filme întregi într-o secundă (format MPEG-2). În laboratoare se lu- 
crează deja la sisteme cu 200 de canale. Atunci când numărul de canale este foarte mare și lungimile 
de undă sunt foarte apropiate, de exemplu la 0,1 nm, sistemul mai este numit și DWDM (Dense 
WDM, rom: WDM densă). 

Este de remarcat că WDM este foarte populară datorită faptului că energia pe o singură fibră es- 
te, de obicei, cuprinsă într-o bandă de numai câțiva gigaherti, deoarece în acest moment este impo- 
sibilă conversia mai rapidă de la mediul electric la cel optic. Prin folosirea în paralel a mai multor 
canale, de lungimi de undă diferite, lăţimea de bandă crește liniar cu numărul de canale. Din mo- 
ment ce banda de frecvență a unei singure fibre este de aproximativ 25.000 GHz (vezi fig. 2-6), există 
posibilitatea de a se ajunge la 2500 de canale de 10Gbps fiecare, chiar și la o rată de 1 bit/Hz (fiind 
posibile de asemenea și rate mai mari). 

O altă direcţie de dezvoltare o reprezintă toate amplificatoarele optice. Înainte vreme, la fiecare 
100km era obligatorie separarea tuturor canalelor și conversia fiecărui semnal optic într-un semnal 
electric; fiecare semnal era amplificat separat înainte de a se face conversia inversă, din semnal elec- 
tric în semnal optic, urmată de recombinarea semnalelor optice. În prezent, toate amplificatoarele 
optice pot regenera întregul semnal odată la 1000km fără a fi nevoie de conversii multiple între sem- 
nalele electrice și optice. 

În exemplul din fig. 2-32, avem un sistem cu lungimi de undă fixe. Unii biţi din fibra de intrare 1 
trec în fibra de ieșire 3, biti din fibra de intrare 2 trec în fibra de ieșire 1 etc. Oricum, este posibil să 
construim și sisteme WDM comutate. În cazul unui astfel de dispozitiv, filtrele de ieșire sunt reglabi- 
le folosind interferometre Fabry-Perot sau Mach-Zender. Pentru informaţii suplimentare de- 
spre WDM și aplicațiile sale în comutarea pachetelor în Internet vezi (Elmirghani și Mouftah, 
2000; Hunter și Andonovic, 2000; Listani și alții, 2001) 


Multiplexarea prin divizarea în timp 

Tehnologia WDM este minunată, dar există încă multe fire din cupru în rețeaua telefonică, deci 
să revenim un timp la discuţiile referitoare la acestea. Cu toate că FDM este folosită încă pe firele de 
cupru sau pe canalele de microunde, ea necesită circuite analogice și nu poate fi realizată de un cal- 
culator. Dimpotrivă, TDM-ul poate fi în întregime tratat de electronica digitală, devenind mult mai 
răspândit în ultimii ani. Din păcate, TDM-ul poate fi folosit numai pentru date digitale. Deoarece 
buclele locale produc semnale analogice, este necesară o conversie analogic — digital în oficiul final, 
unde toate buclele locale individuale se întâlnesc pentru a forma o magistrală. 

Vom arunca acum o privire asupra modului în care mai multe semnale vocale analogice sunt di- 
gitizate și sunt reunite pentru a forma o singură magistrală digitală. Datele trimise de un calculator 
prin modem sunt tot analogice, deci următoarea descriere se aplică și pentru acestea. Semnalele 
analogice sunt digitizate în oficiul final de un echipament numit codec (codificator/decodificator), 
operaţie care are ca rezultat o serie de numere de 8 biti. Codec-ul realizează 8000 de esantioane pe 
secundă (125 usec/eșantion), deoarece teorema lui Nyquist spune că aceasta rată este suficientă pen- 
tru a capta toată informaţia de pe canalul telefonic de 4 KHz. La o rată mai mică de eșantionare, o 
parte din informaţie ar putea fi pierdută; la o rată mai mare, nu se furnizează nici un fel de informa- 
tie suplimentară. Această tehnică se numește PCM (Pulse Code Modulation, rom: modularea în cod 
de impulsuri). PCM constituie nucleul sistemelor telefonice moderne. Ca o consecință, practic toate 
intervalele de timp dintr-un sistem telefonic sunt multipli de 125 usec. 

Fig. 2-33. Purtătoarea T1 (1.544 Mbps). 


Când transmisia digitală a început să devină o tehnologie accesibilă, CCITT nu a fost capabil să 
ajungă la o soluție cu privire la un standard pentru PCM. În consecință, acum există o varietate de 
scheme incompatibile, folosite in diverse tari din întreaga lume. 

O metodă răspândită în America de Nord și Japonia o reprezintă purtătoarea T1, prezentată în 
fig. 2-33. (Din punct de vedere tehnic, formatul se numește DS1 iar purtătoarea se numește T1, dar 
noi nu vom face această deosebire subtilă aici). Purtătoarea T1 constă din 24 de canale vocale multi- 
plexate împreună. De obicei, cele 24 de semnale analogice sunt eșantionate pe rând, iar fluxul ana- 
logic rezultat este trecut prin codec, în loc să se utilizeze 24 de codec-uri separate a căror semnale de 
ieșire să compună ieșirea digitală. Fiecare canal din cele 24 va introduce 8 biţi în secvenţa de la ieși- 
re. Șapte biţi reprezintă date, iar unul este de control, rezultând 7x8000 = 56.000 bps de date și 
1x8000 = 8.000 bps de informaţie de semnalizare pe fiecare canal. 

Un cadru constă din 24x8 = 192 biti, plus un bit suplimentar pentru încadrare, rezultând 193 de 
biti la fiecare 125 usec. De aici rezultă o viteză de transfer a datelor de 1.544 Mbps. Bitul 193 este 
folosit pentru sincronizarea cadrelor, și urmează un model de forma 0101010101... . În mod normal, 
receptorul verifică în continuu acest bit, pentru a fi sigur că nu a pierdut sincronizarea. Dacă într- 
adevăr a pierdut tactul, receptorul poate căuta după acest șablon pentru a se resincroniza. Clienţii 
analogici nu pot genera un semnal conform cu acest șablon, deoarece el corespunde unei unde sinu- 
soidale la 4000 Hz, care ar fi eliminată prin filtrare. Clienţii digitali pot, desigur, să genereze un sem- 
nal care să respecte acest șablon, dar șansele apariţiei lui sunt mici atunci când un cadru este pierdut. 
Atunci cand un sistem T1 este folosit integral pentru date, doar 23 de canale sunt folosite pentru 
date. Canalul 24 este folosit pentru un șablon de sincronizare special, care permite reluarea mai ra- 
pidă a funcționării în cazul în care un cadru este pierdut. 

În cele din urmă, când CCITT a ajuns la o înţelegere, a considerat că a folosi 8000 bps de infor- 
matie de semnalizare este o exagerare, asa că standardul de 1.544 Mbps se bazează pe date de 8 biti 
în loc de 7 biti; aceasta înseamnă că semnalul analogic este codificat folosind 256 de niveluri discrete 
în loc de 128. Există două situații, incompatibile. În semnalizarea prin canal comun (common- 
channel signaling), bitul suplimentar (care este atașat mai degrabă în urma, și nu în fata cadrului de 
193 de biţi) are valorile 1010101010... în cadrele impare și conţine informaţii de semnalizare pentru 
toate canalele în cadrele pare. 

În cealaltă alternativă, semnalizarea pe canale asociate (channel-asssociated signaling), fiecare 
canal are propriul său subcanal de semnalizare. Un subcanal privat este constituit prin alocarea unui 
bit pentru semnalizare (dintre cei 8 biti utili) la fiecare 6 cadre; astfel, 5 din 6 esantioane sunt de 8 
biti lungime, iar ultimul este de doar 7 biti lungime. De asemenea, CCITT a recomandat o purtătoa- 
re PCM de 2.048 Mbps numită E1. Această purtătoare are 32 de esantioane de 8 biti, împachetate în 
cadrul de bază de 125 usec. Treizeci dintre aceste canale sunt folosite pentru informații, iar celelalte 
două sunt folosite pentru semnalizare. Fiecare grup de 4 cadre asigură 64 de biți de semnalizare, 
dintre care jumătate sunt folosiți pentru semnalizarea pe canalul asociat și jumătate pentru sincroni- 
zarea cadrelor sau pentru alte operaţii, în funcţie de ţările unde sunt utilizate. Purtătoarea E1 de 
2.048 Mbps este larg folosită în afara Americii de Nord și a Japoniei. 

Odată ce semnalul vocal a fost codificat, este tentant să folosim metode statistice pentru a reduce 
numărul de biti necesari pentru fiecare canal. Aceste tehnici sunt potrivite nu numai pentru codifica- 
rea vorbirii, ci și pentru digitizarea oricărui semnal analogic. Toate metodele de compactare se ba- 
zează pe principiul că semnalul se modifică relativ încet în comparaţie cu frecvenţa de eșantionare, 
deci multe dintre informaţiile codificate pe 7 sau 8 biţi sunt redundante. 

Metoda, numită modulare diferenţială în cod de impulsuri (differential pulse code modulation), 
constă în furnizarea la ieșire nu a amplitudinii digitizate, ci a diferenței dintre valoarea curentă și cea 
anterioară. Deoarece sunt putin probabile salturi mai mari de + 16 pe o scală de 128, ar putea fi sufi- 
cienti 5 biti în loc de 7. Dacă semnalul are salturi prea bruște, logica de codificare poate necesita mai 
multe perioade de eșantionare pentru „a prinde din urmă” aceste variaţii. În cazul vorbirii, eroarea 
introdusă poate fi ignorată. 

O variantă a acestei metode de compactare impune ca fiecare valoare esantionata să difere de 
precedenta prin +1 sau -1. În aceste condiții, este transmis un singur bit, care indică dacă nivelul 
curent este superior sau inferior nivelului precedent. Această tehnică, numită modulare delta, este 
ilustrată în fig. 2-34. La fel ca toate tehnicile de compactare care presupun schimbări mici de nivel 
între eșantioane consecutive, dacă sistemul se schimbă prea brusc, modularea delta poate eșua, așa 
cum se arată în figură. Când se întâmplă acest lucru, informația se pierde. 

Fig. 2-34. Modularea Delta. 

Fig. 2-35. Multiplexarea secventelor T1 în purtătoare cu capacitate mai mare. 


O îmbunătățire pentru PCM diferențial se obține dacă se extrapolează câteva valori precedente 
pentru a prezice noua valoare și apoi se codifică diferența dintre semnalul actual și cel prevăzut. Desi- 
gur, atât transmitatorul cât și receptorul trebuie să folosească același algoritm de predictie. O astfel de 
schemă se numește codificare predictivă. Această tehnică este utilă, pentru că reduce dimensiunea 
datelor care trebuie codificate și, prin urmare, reduce dimensiunea datelor care trebuie transmise. 

Multiplexarea prin divizare în timp permite ca mai multe purtătoare T1 să fie multiplexate im- 
preună în purtătoare de un grad mai înalt. Fig. 2-35 arată cum se poate face acest lucru. În stânga se 
văd patru canale T1 multiplexate într-un canal T2. Multiplexarea la T2 si peste T2 se face bit cu bit și 
nu octet cu octet, ca în cazul celor 24 de canale care constituie un cadru T1. Patru secvențe T1 la 
1.544 Mbps ar trebui să genereze 6.176 Mbps, dar T2 transmite de fapt la 6.312 Mbps. Bitii supli- 
mentari sunt folosiți la încadrare și la recuperare, în cazul in care purtătoarea este pierdută. T1 și T3 
sunt folosite pe scară largă de consumatori, în timp ce T2 si T4 sunt folosite numai în cadrul sistemu- 
lui de telefonice, deci nu sunt foarte cunoscute. 

La nivelul următor, șapte T2 sunt combinate pentru a forma o secvenţă T3. Apoi șase T3 sunt 
grupate pentru a forma o secvenţă T4. La fiecare pas, se adauga, pentru încadrare și recuperare, o 
mică supraincarcare în cazul în care sincronizarea dintre transmitator și receptor se pierde. 

Asa cum există neînţelegeri privind purtătoarea de bază, între Statele Unite și restul lumii, tot 
așa există neînțelegeri privitoare la modul în care se face multiplexarea în purtătoarele de bandă mai 
largă. Ierarhia implementată în S.U.A., care este făcută prin grupuri de 4, 7 si 6 secvenţe, nu s-a im- 
pus ca un standard, standardul CCITT multiplexând 4 secvenţe in una singură la fiecare nivel. De 
asemenea, încadrarea și recuperarea datelor se fac diferit. Ierarhia CCITT cu 32, 128, 512, 2048 si 
8192 de canale funcționează la viteze de 2.048, 8.848, 34.304, 139.264 şi 565.148 Mbps. 


SONET / SDH 


La aparitia fibrelor optice, fiecare companie telefonica avea propriul sistem optic TDM. Dupa ce 
AT&T-ul a fost divizat in 1984, companiile telefonice locale au fost obligate să se conecteze la diverse 
companii de telecomunicatii pe distante mari, fiecare companie avand sisteme TDM diferite; a deve- 
nit astfel evidentă necesitatea unei standardizări. În 1985, Bellcore, divizia de cercetare a RBOC, a 
început să lucreze la un nou standard, numit SONET (Synchronous Optical NETwork, rom: rețea 
optică sincronă). Mai târziu s-a alăturat și CCITT, fapt care s-a materializat în 1989 prin standardul 
SONET și printr-un set paralel de recomandări CCITT (G.707, G.708 si G.709). Recomandările 
CCITT sunt numite SDH (Synchronous Digital Hierarchy, rom: ierarhie digitală sincronă), dar diferă 
de SONET numai în mică măsură. Practic, aproape tot traficul pe distanțe mari din Statele Unite și 

cea mai mare parte a traficului din alte zone foloseste acum trunchiuri cu SONET pe nivelul fizic. 
Pentru informatii suplimentare vezi (Bellamy 2000; Goralski, 2000; si Shepard, 2001). 

Proiectul SONET a urmărit patru obiective principale. Primul si cel mai important, SONET tre- 
buia să permită conlucrarea mai multor companii de telecomunicaţii. Pentru atingerea acestui obiec- 
tiv a fost necesară definirea unui standard comun de codificare a semnalului care să facă referire la 
lungimea de undă, la sincronizare, la structura cadrelor etc. 

În al doilea rând, erau necesare câteva metode de a unifica sistemele digitale din S.U.A., Europa 
și Japonia, toate bazându-se pe canale PCM de 64 Kbps, însă combinate diferit și devenind totodată 
incompatibile între ele. 

În al treilea rând, SONET trebuia să permită multiplexarea mai multor canale digitale. Atunci 
când a fost elaborat SONET, cea mai rapidă purtătoare digitală utilizată efectiv pe scară largă în 
Statele Unite era T3, la 44.736 Mbps. T4 era definit, dar nu era atât de folosit, iar deasupra vitezei 
lui T4 nu era definit nimic. O parte a misiunii SONET era să ridice ierarhia la nivel de gigabiti/sec si 
chiar mai mult. Era de asemenea necesară o modalitate standard de multiplexare a canalelor mai 
lente într-un canal SONET. 

În al patrulea rând, SONET trebuia să asigure suportul de operare, administrare și întreţinere 
(OAM - Operations, Administration, Maintenance). Sistemele precedente nu au realizat acest lucru 
foarte bine. 

O decizie anterioară era să se facă din SONET un sistem TDM traditional, în care toată banda 
de frecvenţă a fibrei optice atribuită unui singur canal să conțină diferite intervale de timp pentru 
subcanale diferite. Astfel, SONET este un sistem sincron. El este controlat de un ceas principal, cu o 
eroare de aproximativ 10°. Bitii sunt transmisi pe o linie SONET la intervale extrem de precise, con- 
trolate de ceasul principal. Atunci când comutarea celulelor a fost propusă ca bază pentru ATM în 
bandă largă, faptul că ea permitea sosirea neregulată a celulelor a determinat etichetarea sa ca mod 
de transfer asincron (ATM), pentru a contrasta astfel cu operaţiile sincrone ale SONET-ului. Cu 
SONET, transmitatorul și receptorul sunt legaţi de un ceas comun; cu ATM nu sunt. 

Cadrul de bază SONET este un bloc de 810 octeți, lansat la fiecare 125 usec. Deoarece SONET 
este sincron, cadrele sunt emise, chiar dacă nu există date utile de transmis. Rata de 8000 cadre/sec 
coincide cu viteza de eșantionare a canalelor PCM folosite în sistemele telefonice digitale. 

Cadrele SONET de 810 octeți sunt cel mai bine descrise prin matrice cu 90 de coloane si 9 rânduri. 
Cei 8x810 = 6480 biţi ai unui cadru sunt transmiși de 8000 de ori pe secundă, la o viteză de transfer a 
datelor de 51,84 Mbps. Acesta este canalul de bază SONET și este numit STS-1 (Synchronous Trans- 
port Signal, rom: semnal sincron de transport). Toate trunchiurile SONET sunt multiple de STS-1. 

Primele trei coloane ale fiecărui cadru sunt rezervate pentru informația de administrare a siste- 
mului, asa cum este prezentat în fig. 2-36. Primele trei rânduri contin informaţia suplimentară (eng: 
overhead) pentru secțiune; următoarele șase conţin informaţia suplimentară pentru linie. Informaţia 
suplimentară pentru secţiune este generată și verificată la începutul și la sfârșitul fiecărei secțiuni, în 
timp ce informaţia suplimentară pentru linie este generată și verificată la începutul și la sfârșitul fie- 
cărei linii. 

Un transmitator SONET trimite cadre succesive de 810 octeți, fără pauze între ele, chiar și atunci 
când nu există date de transmis (Situaţie în care trimite cadre fără semnificaţie). Din punct de vedere 
al receptorului, informaţia este doar un șir continuu de biti, deci cum să știe de unde începe un ca- 
dru? Răspunsul este că primii doi octeți ai fiecărui cadru contin un șablon fix pe care receptorul il 
caută. Dacă găsește șablonul în același loc la mai multe cadre consecutive, presupune ca s-a sincroni- 
zat cu transmitatorul. Teoretic, un utilizator ar putea trimite acest șablon în informaţia utilă din ca- 


SEC. 2.5 SISTEMUL TELEFONIC 131 


dru, dar practic acest lucru nu poate fi realizat din cauza multiplexării mai multor utilizatori în ace- 
lași cadru și din alte motive. 

Restul de 87 de coloane contin 87 x 9 x 8 x 8000 = 50.112 Mbps de date ale utilizatorului. Totuși, 
datele utilizatorului, numite SPE (Synchronous Payload Envelope, rom: înveliș pentru informaţie 
utilă sincronă) nu încep întotdeauna cu rândul 1, coloana 4. SPE poate începe oriunde în interiorul 
cadrului. Un pointer către primul octet este conţinut în primul rând al informației suplimentare pen- 
tru linie. Prima coloană din SPE este informaţia suplimentară pentru cale (adică un antet pentru 
protocolul subnivelului de conexiune capăt-la-capăt). 

Posibilitatea ca SPE să înceapă oriunde în cadrul SONET și chiar să se întindă pe două cadre, 
așa cum este prezentat în fig. 2-36, conferă sistemului un grad suplimentar de flexibilitate. De exem- 
plu, dacă la sursă ajung date în timp ce se construiește un cadru SONET gol, aceste date pot fi inse- 
rate în cadrul curent în loc să fie reținute până la începutul următorului cadru. 

Fig. 2-36. Două cadre SONET succesive. 


Ierarhia de multiplexare SONET este prezentată în fig. 2-37. Au fost definite viteze de la STS-1 
până la STS-192. Purtătoarea optică pentru STS-n este numită OC-n și este identică bit cu bit cu 
STS-n, cu excepţia unui rearanjari a bitilor folosită pentru sincronizare. Numele SDH sunt diferite si 
încep de la OC-3, deoarece sistemele bazate pe standardele CCITT nu au o viteză de transfer apro- 
priată de 51.84 Mbps. Purtătorul OC-9 este prezent, deoarece este apropriat de viteza de transfer a 
unui trunchi de mare viteză folosit în Japonia. OC-18 si OC-36 sunt folosite în Japonia. La calculul 
vitezei de transter a datelor sunt incluse toate informațiile suplimentare. La calculul vitezei de trans- 
fer SPE se exclud informațiile suplimentare pentru linie și secțiune. Pentru a determina viteza de 
transfer a datelor utile este exclusă orice informaţie suplimentară, fiind luate în consideraţie numai 
cele 86 de coloane puse la dispoziție pentru datele utile. 

Ca un comentariu suplimentar, retineti că atunci când o purtătoare, cum este OC-3, nu este 
multiplexată, dar transportă date de la o singură sursă, se adaugă la notație litera c (de la concatena- 
re), astfel că OC-3 indică o purtătoare de 155,52 Mbps care constă din trei purtătoare OC-1 diferite, 
în timp ce OC-3c indică o secvenţă de date de la o singură sursă la 155,52 Mbps. Cele trei secvențe 
OC-1 dintr-o secvență OC-3c sunt intretesute pe coloane, prima coloană din secvenţa 1, apoi coloa- 
na din secvenţa 2, apoi coloana 1 din secvenţa 3, urmată de coloana 2 din secvenţa 1 și așa mai de- 
parte, ceea ce conduce la un cadru de 270 de coloane și 9 rânduri. 

| SONET | SDH | ___ Ratadedate(Mbps) | 
| Electric | Optic | Optic | Totală | SPE _| Client | 
|STs-1  |oca | | 5184| 50.112 | 49.536 | 





Fig. 2-37. Ratele de multiplexare pentru SONET și SDH. 
2.5.5  Comutarea 


Din punctul de vedere al unui inginer obișnuit specialist în telefonie, sistemul telefonic se împar- 
te în două: domeniul exterior (buclele locale și trunchiurile, deoarece ele sunt în afara oficiilor de 
comutare) si domeniul interior (comutatoarele). Tocmai am aruncat o privire asupra domeniului 
exterior. Acum a venit timpul să examinăm domeniul interior. 

În sistemul telefonic se utilizează două tehnici de comutare diferite: comutarea de circuite și co- 
mutarea de pachete. Vom face în continuare câte o scurtă introducere pentru fiecare dintre cele două 
tehnici. Apoi vom studia în detaliu comutarea de circuite, acesta fiind modul de funcţionare actual al 
sistemul telefonic. Comutarea de pachete va fi studiată în detaliu în capitolele care urmează. 


Comutarea de circuite 

Atunci când formezi — tu sau calculatorul tău — un număr de telefon, echipamentele de comutare 
din sistemul telefonic caută o cale fizică între telefonul tău și telefonul apelat. Această tehnică se 
cheamă comutare de circuite și este prezentată schematic în fig. 2-38(a). Fiecare dintre cele 6 drept- 
unghiuri reprezintă un oficiu de comutare al companiei de telecomunicaţii (oficiu final, oficiu de 
taxare etc.). În acest exemplu, fiecare oficiu are trei linii de intrare și trei linii de ieșire. Atunci când o 
cerere trece prin oficiu, se stabilește (conceptual) o legătură între linia de pe care a venit cererea și 
una din liniile de ieșire; aceste legături sunt reprezentate în figură de liniile punctate. 

În primele zile ale telefoniei, legătura era făcută de un operator care conecta un cablu în mufele 
de intrare si de ieșire. De fapt, există și o povestioară simpatică legată de invenția echipamentelor de 
comutare automată a circuitelor. Aceste echipamente au fost inventate în secolul XIX de un propri- 
etar al unei firme de Pompe Funebre din Missouri, pe nume Almon B. Strowger. Putin timp după ce 
telefonul a fost inventat, când cineva a murit, unul dintre supraviețuitori ar fi sunat operatorul orașu- 
lui și spunând: „Vă rog, faceti-mi legătura cu o firmă de Pompe Funebre”. Din păcate pentru dom- 
nul Strowger, existau două firme de Pompe Funebre în oraș, iar proprietarul celeilalte era soțul ope- 
ratoarei telefonice a orașului. Domnul Strowger și-a dat repede seama că fie va inventa echipamen- 
tul telefonic de comutare automată, fie va renunţa la afacere. A ales prima opţiune. Timp de 100 de 
ani, echipamentele de comutare a circuitelor au fost cunoscute în toată lumea drept cutia Strowger. 
(Istoria nu a consemnat însă dacă operatoarea de comutare, rămasă șomeră, a obținut ulterior un 
post de operator de informaţii, răspunzând la întrebări de genul „Care este numărul de telefon al 
unei firme de Pompe Funebre ?”). 

Fig. 2-38. (a) Comutare de circuite. (b) Comutare de pachete 


Modelul prezentat în fig. 2-39(a) este, desigur, foarte simplificat, deoarece unele porțiuni din 
„drumul de cupru” între cele două telefoane pot fi, de fapt, legături prin microunde pe care sunt 
multiplexate mii de convorbiri. În orice caz, ideea de bază este validă: odată ce apelul a fost stabilit, 
există o cale dedicată între cele două capete și va continua să existe până când convorbirea se termină. 

Alternativa la comutarea circuitelor este comutarea de pachete, descrisă în fig. 2-38(b). În cazul 
acestei tehnologii, se vor trimite pachete individuale la cerere, fără ca o cale dedicată să fie construi- 
tă în prealabil. Fiecare pachet trebuie să-și găsească singur drumul către destinație. 

O proprietate importantă a comutării de circuite este nevoia de a stabili o cale de la un capăt la 
celălalt, înainte ca datele să poată fi transmise. Intervalul de timp dintre momentul formării număru- 
lui și până când se aude sunând telefonul apelat poate ajunge ușor la 10 sec, chiar mai mult pe dis- 
tante mari sau în cazul convorbirilor internationale. În acest interval de timp, sistemul telefonic caută 
un drum prin cupru, după cum e prezentat în fig. 2-39(a). De remarcat că, înainte ca transmisia de 
date să poată începe, semnalul de apel trebuie să se propage până la destinaţie. Pentru multe aplica- 
tii pe calculator (de ex. verificarea creditului la punctul de vânzare), se dorește evitarea perioadelor 
lungi de setare. 

Ca o consecinţă a căii rezervate dintre cele două parti care vorbesc, odată ce conexiunea a fost 
realizată, singura întârziere a datelor este data de timpul de propagare a semnalului electromagne- 
tic, de aproximativ 5 ms la 1000 Km. Totodată, ca o consecință a prestabilirii traseului, pericolul de 
congestie dispare — aceasta înseamnă că, odată ce apelul s-a efectuat, nu vei mai primi semnalul 
„ocupat”. Desigur, poţi primi semnalul „ocupat” înainte de a stabili legătura, datorită imposibilității 
de comutare sau a capacității insuficiente a trunchiului. 

(a) (b) (c) 
Fig. 2-39. Apariția evenimentelor în (a) comutarea de circuite. 
(b) comutarea de mesaje. (c) comutarea de pachete 


Comutarea de mesaje 

O alternativă la strategia de comutare de circuite este comutarea de mesaje, prezentată în 
fig. 2-39(b). Atunci când se utilizează acest tip de comutare, nu se stabilește de la început o cale 
între apelant și apelat. În schimb, atunci când apelantul are de transmis un bloc de date, acesta este 
memorat în primul oficiu de comutare (ruter) și este retransmis mai târziu, pas cu pas. Fiecare bloc 
este recepționat în întregime, verificat pentru a detecta eventualele erori și apoi retransmis. După 
cum a fost menţionat in cap. 1, o reţea care folosește această tehnică se numește reţea memorează- 
si-retransmite. 

Primul sistem de telecomunicatie electromecanic se baza pe comutarea de mesaje și a fost folosit 
pentru telegrame. Mesajul era perforat pe o bandă de hârtie la oficiul de transmisie, bandă care era 
apoi citită și transmisă pe o linie de comunicaţie către următorul oficiu de pe traseu, unde era perfo- 
rat pe o altă bandă de hârtie. Un operator de acolo rupea banda de hârtie și o citea pe unul din mul- 
tele cititoare de bandă hârtie, câte unul pentru fiecare magistrală de ieșire. Un astfel de oficiu de 
comutare era numit oficiu de tocare a benzilor (torn tape office). Benzile de hârtie nu mai se folo- 
sesc și nici comutarea mesajelor, deci nu vom mai discuta acest subiect în această carte. 

Comutarea de pachete 

În cazul comutării de mesaje, nu există nici o limită a dimensiunii blocului, ceea ce înseamnă că 
ruterele (din sistemele moderne) necesită discuri pentru memorarea unor blocuri mari. De aseme- 
nea, acest lucru înseamnă că un singur bloc poate ocupa o linie ruter-ruter minute întregi, comutarea 
de mesaje nefiind utilă pentru traficul interactiv. Pentru a rezolva aceste probleme, a fost inventată 
comutarea de pachete, asa cum a fost descrisă în cap. 1. Rețelele cu comutare de pachete fixează o 
limită superioară precisă pentru dimensiunea blocului, permițând pachetelor să fie păstrate în me- 
moria principală a ruterului, în loc să fie salvate pe disc. Asigurându-se faptul că nici un utilizator nu 
va putea monopoliza o linie de transmisie mult timp (milisecunde), rețelele cu comutare de pachete 
au devenit adecvate pentru traficul interactiv. Un alt avantaj al comutării de pachete fata de comuta- 
rea de mesaje este prezentat în fig. 2-39(b) și (c): primul pachet al unui mesaj multi-pachet poate fi 
transmis mai departe înainte ca cel de-al doilea pachet să fie complet recepționat, micșorând întârzi- 
erea și imbunatatind productivitatea. Din aceste motive, rețelele de calculatoare folosesc, de obicei, 
comutarea de pachete, ocazional, comutarea de circuite, dar niciodată comutarea de mesaje. 

Comutarea de circuite și comutarea de pachete diferă în multe privinţe. Pentru început, comuta- 
rea de circuite necesită construirea unui circuit între transmitator și receptor înainte să înceapă co- 
municatia. Comutarea de pachete nu are nevoie de pregătiri prealabile. Primul pachet poate fi trimis 
atunci când este disponibil. 

Rezultatul unei conexiuni stabilite cu comutare de circuite este rezervarea lărgimii de bandă pe 
tot traseul de la transmitator la receptor. Toate pachetele urmează această cale. Faptul că toate pa- 
chetele urmează aceeași cale înseamnă că nu pot ajunge la destinație în altă ordine decât aceea în 
care au fost trimise. La comutarea cu pachete nu există o cale, deci pachete diferite pot urma căi 
diferite, în funcție de condiţiile de reţea din momentul in care sunt trimise. Acestea pot ajunge în 
altă ordine decât cea iniţială. 

Comutarea cu pachete este mult mai tolerantă la erori decât comutarea cu circuite. De fapt, 
acesta este motivul pentru care a fost inventată. Dacă un comutator se defectează, toate circuitele 
care îl folosesc se termină și nu se mai poate face trafic pe acestea. În cazul comutării cu pachete, 
pachetele pot fi redirectionate astfel încât să poată ocoli comutatoarele defecte. 

De asemenea, rezervarea unei căi oferă posibilitatea rezervării de lățime de banda. Dacă lățimea 
de bandă e rezervată, atunci când un pachet ajunge la destinaţie el este transmis imediat mai depar- 
te. În cazul comutării de pachete, lățimea de bandă nu este rezervată, si deci pachetele ar putea as- 
tepta până să fie trimise mai departe. 

Prin rezervarea latimii de bandă se asigură că nu poate să apară congestie când sosește un pachet 
(doar dacă apar mai multe pachete decât sunt așteptate). Pe de altă parte, când se încearcă stabilirea 
unui circuit, există posibilitatea unui eșec datorat congestiei. Deci, congestia poate interveni la mo- 
mente diferite în cazul comutării de circuite (la stabilirea circuitului) și în cazul comutării de pachete 
(la transmisia pachetele). 

Dacă un circuit a fost rezervat pentru un anumit utilizator și nu există trafic, lăţimea de bandă a 
circuitului e irosită, și nu poate fi folosită pentru alt trafic. Comutarea de pachete nu irosește lățime 
de bandă, deci este mai eficientă dintr-o perspectivă de ansamblu. Înțelegerea acestui compromis este 
crucială pentru înţelegerea diferenţei dintre comutarea de circuite și comutarea de pachete. Com- 
promisul este între serviciul garantat cu resurse irosite și serviciul negarantat cu resurse neirosite. 

Comutarea de pachete folosește transmisia de tip memorează-și-trimite. Un pachet e salvat în 
memoria unui ruter, apoi trimis către următorul ruter. În cazul comutării de circuite, biții curg conti- 
nuu prin fir. În cazul comutării de pachete, transmisia memorează-și-trimite adaugă o întârziere. 

O altă diferență este transparența completa a comutării de circuite. Transmitatorul și receptorul 
pot folosi orice viteză de transfer, orice format sau orice metodă de formare a cadrului. Compania 
de telecomunicaţii nu cunoaște aceste lucruri și nici nu este interesată de ele. În cazul comutării de 
pachete, compania de telecomunicatie determină parametrii de bază. O analogie grosieră ar fi o 
comparaţie între şosea și calea ferată. În cazul celei dintâi, utilizatorul determină mărimea, viteza și 
natura vehiculului; în cazul celei de-a doua, acest lucru îl face societatea de cale ferată. Această 
transparenţă face posibilă coexistenta vocii, a faxurilor și a datelor în sistemul telefonic. 

O ultimă diferenţă între comutarea de circuite și comutarea de pachete se referă la algoritmul de 
taxare. La comutarea de circuite, acesta a fost bazat de la început pe distanță și timp. De obicei, pen- 
tru telefoanele mobile distanța nu contează, excepție făcând convorbirile internaționale, iar timpul 
are doar un rol minor (de exemplu un abonament cu 2000 de minute gratuite costă mai mult decât 
unul cu 1000 de minute gratuite, iar uneori convorbirile în timpul nopții și în weekend sunt mai iefti- 
ne decât în mod normal). La comutarea de pachete, timpul de conectare nu contează, dar volumul 
de trafic da. Pentru utilizatorii simpli, distribuitorii de Internet taxează o anumită sumă lunar pentru 
că e mai putin de lucru pentru ei si mai ușor de înţeles de către clienţi, dar reţelele de infrastructură 
taxează reţelele regionale pe baza volumului de trafic. Diferenţele sunt prezentate în fig. 2-40. 


Criteriu Comutarea de circuite | Comutarea de pachete 

Fig. 2-40. Comparaţie între reţelele cu comutare de circuite și cu comutare de pachete. 


Datorită faptului că atât comutarea de circuite cât și comutarea de pachete sunt foarte importan- 
te, vom reveni la ele în curând și vom prezenta în detaliu diversele tehnologii folosite. 


2.6 SISTEMUL DE TELEFONIE MOBILĂ 


Sistemul tradițional de telefonie (chiar dacă uneori înseamnă fibră optică multi-megabit), nu va 
putea satisface un grup tot mai mare de utilizatori: oamenii în mișcare. Oamenii se așteaptă să efec- 
tueze convorbiri telefonice din avion, din mașină, din piscină sau în timp ce aleargă prin parc. Nu 
mai departe de câţiva ani se vor aștepta să trimită e-mail-uri și să navigheze pe Internet din toate 
aceste locuri și din altele. Prin urmare, există un interes extrem de mare în telefonia fără fir. În urmă- 
toarele paragrafe vom studia în detaliu acest subiect. 

Telefoanele fără fir există în două variante de bază: telefoanele fără fir și telefoanele mobile 
(uneori numite și celulare). Telefoanele fara fir sunt dispozitive constând dintr-o stație bază si un 

receptor, vândute ca set pentru uzul casnic. Aceste dispozitive nu sunt folosite pentru rețele, deci nu 
le vom mai prezenta în continuare. În schimb ne vom concentra asupra telefoanelor mobile, care 
sunt folosite pentru comunicaţia de date și voce pe arii mari. 

Telefoanele mobile sunt împărțite în trei generații, fiecare cu o tehnologie diferită: 


1. Voce analogic. 
2. Voce digital. 
3. Voce și date (Internet, e-mail, etc.) digital. 


Deși mare parte a discuţiei se va referi la tehnologia acestor sisteme, e interesant de văzut în ce 
fel politica și micile decizii de marketing pot avea un impact uriaș. Primul sistem mobil din SUA a 
fost inventat de AT&T și extins la nivelul întregii tari de FCC. Drept urmare, pe tot teritoriul SUA 
era un singur sistem (analogic), iar un telefon cumpărat în California funcţiona și în New York. În 
contrast, când telefonia mobilă a ajuns în Europa, fiecare tara și-a inventat propriul sistem, rezultatul 
fiind un fiasco. 

Europa a învăţat din propriile greșeli și când s-a pus problema digitizării, guvernele s-au întâlnit 
și au standardizat un singur sistem (GSM), așa încât orice telefon mobil european să poată funcţiona 
oriunde în Europa. Până atunci, SUA hotărâse că guvernul nu ar trebui să intervină în procesul de 
standardizare, deci a lăsat digitizarea pe mâna pieţei. Această decizie a dus la telefoane diferite, fa- 
bricate de producători diferiți. Drept urmare, SUA are două sisteme digitale mari incompatibile 
(plus încă unul mai mic). 

În ciuda unui avans initial în SUA, deținerea și folosirea unui telefon mobil în Europa este mult 
mai mare ca în SUA. Crearea unui singur sistem pentru toată Europa este unul din motive, dar mai 
sunt și altele. Un al doilea domeniu unde Europa și SUA se diferenţiază este problema atribuirii 
numerelor de telefon. În SUA, numerele de telefoane mobile sunt amestecate cu cele de telefoane 
normale (fixe). Deci, este imposibil pentru o persoană care sună , să zicem la (212) 234+5678 să ştie 
dacă e un post telefonic fix (mai ieftin sau gratis) sau un telefon mobil (convorbire scumpă). Pentru a 
preveni enervarea oamenilor la folosirea telefoanelor, companiile telefonice au decis ca posesorul 
telefonului mobil să plătească apelurile recepționate. Drept urmare, mulți oameni au ezitat sa-și 
cumpere un telefon mobil de frică să nu ajungă cu o notă de plată foarte mare doar pentru că au fost 
sunati. În Europa, telefoanele mobile au un prefix special (analog numerelor cu 800 si 900) deci sunt 
foarte ușor de recunoscut. Prin urmare, regula că acela care sună plătește se aplică și telefoanelor 
mobile în Europa (cu excepţia convorbirilor internaţionale, unde costul este împărțit). 

Un al treilea aspect care a avut un impact semnificativ este folosirea telefoanelor preplătite în Eu- 
ropa, (până la 75 % în unele zone). Acestea pot fi cumpărate din multe magazine, cu cât mai puține 
formalitati, nu mai multe decât pentru cumpărarea unui radio. Plătești și pleci. Acestea sunt preincar- 
cate cu, de exemplu, 20 sau 50 Euro și pot fi reîncărcate (folosind un cod PIN secret) când suma se 
termină. În consecință, practic fiecare adolescent și mulți dintre copiii mici din Europa au telefoane 
mobile (de obicei preîncărcate), pentru ca părinții să îi poată găsi, fara să existe pericolul unei note de 
plată imense pentru telefonul copilului. Dacă telefonia mobilă e folosită doar ocazional, este practic 
gratuită, din moment ce nu există o taxă lunară sau taxare pentru apelurile recepționate. 


2.6.1 Prima generaţie de telefoane mobile: Voce analogică 


Am discutat suficient despre politica și aspectele de marketing ale telefoanelor mobile. Acum să 
ne uităm la tehnologie, pornind cu primele sisteme. Radiotelefoanele mobile au fost folosite spora- 

dic, pentru comunicatii maritime si militare, inca din timpul primelor decenii ale secolului XX. În 
1946, primul sistem de telefoane pentru automobile a fost pus în funcţiune în St. Louis. Acest sistem 
folosea un singur emițător amplasat pe o clădire înaltă și avea un singur canal folosit atât pentru 
emisie cât și pentru recepţie. Pentru a vorbi, un utilizator trebuia să apese un buton care activa emi- 
tatorul și dezactiva receptorul. Astfel de sisteme, cunoscute sub denumirea de sisteme cu buton de 
emisie au fost instalate în câteva orașe, spre sfârșitul anilor 1950. Radioul CB, taxiurile și mașinile de 
poliţie folosesc deseori această tehnologie. 

În 1960 a fost instalat IMTS (Improved Mobile Telephone System, rom: sistem îmbunătățit de 
telefonie mobilă). Si acesta folosește un emițător de mare putere (200 W), amplasat pe vârful unui 
deal, dar utilizează două frecvenţe: una pentru emisie și una pentru recepţie. Prin urmare, nu mai 
este nevoie de butonul de emisie. Deoarece toată comunicaţia dinspre telefoanele mobile se desfă- 
soara pe un canal diferit de cel pe care telefoanele ascultă, utilizatorii telefoanelor mobile nu se mai 
pot auzi unii pe alții (spre deosebire de sistemul cu buton de emisie folosit la taxiuri). 

IMTS suportă 23 de canale distribuite între 150 MHz și 450 MHz. Din cauza numărului mic de 
canale, utilizatorii trebuie să aștepte deseori perioade lungi de timp până când obţin tonul. De ase- 
menea, datorită puterii mari a emitatorului aflat la înălțime, sistemele adiacente trebuie să se afle la 
câteva sute de kilometri distanță, pentru a se evita interferența. În concluzie, sistemul a fost imprac- 
ticabil datorită posibilităţilor limitate. 


Sistemul avansat de telefonie mobilă 

Totul s-a schimbat odată cu AMPS (Advanced Mobile Phone System, rom: sistem avansat de te- 
lefonie mobilă), inventat de Bell Labs și instalat pentru prima dată în S.U.A. în 1982. Sistemul a fost 
folosit și în Anglia, unde purta denumirea TACS și în Japonia, unde se numea MCS-L1. Desi nu mai 
este la modă, îl vom studia mai în detaliu, deoarece multe din proprietățile sale fundamentale au fost 
moștenite de succesorul sau digital, D-AMPS, din considerente de compatibilitate. 

În toate sistemele de telefonie mobilă, o regiune geografică e împărțită în celule și de aceea tele- 
foanele sunt uneori numite telefoane celulare. În AMPS, o celula are de obicei 10 până la 20 km 
lăţime; în sistemele digitale celulele sunt mai mici. Fiecare celulă folosește un set de frecvenţe, nefo- 
losit de nici unul dintre vecinii săi. Ideea de bază care conferă sistemelor celulare o capacitate semni- 
ficativ mai mare decât a tuturor sistemelor anterioare, constă în folosirea de celule relativ mici și 
refolosirea frecvenţelor de transmisie în celule apropiate (dar nu adiacente). În timp ce într-un sis- 
tem IMTS de 100 km lățime poate exista un singur apel pe fiecare frecvenţă, un sistem AMPS poate 
avea 100 de celule de 10 km în aceeași regiune și este capabil să suporte 10 până la 15 apeluri pe 
fiecare frecvenţă, în celule separate de distanțe mari. Astfel, proiectarea celulară determina creste- 
rea capacității sistemului cu cel puţin un ordin de mărime, cu atât mai mult cu cât celulele devin mai 
mici. Mai mult, celulele de dimensiuni reduse necesită puteri mici, ceea ce implică folosirea de 
transmitatoare mai ieftine și de dimensiuni mai mici. Telefoanele de mână emit 0,6W; emitatoarele 
de pe mașini au de obicei 3 W, valoarea maximă permisă de FCC. 

Ideea refolosirii frecvenţelor este ilustrată în fig. 2-41(a). În mod normal, celulele sunt aproxima- 
tiv circulare, dar ele pot fi modelate mai ușor ca hexagoane. În fig. 2-41(a), celulele au toate aceeași 
dimensiune. Ele sunt grupate împreună în unități de 7 celule. Fiecare literă indică un grup de frec- 
vente. Trebuie remarcat că pentru fiecare set de frecvențe există o zonă tampon, de lățime aproxi- 
mativ egală cu dublul mărimii unei celule, în care acea frecvenţa nu este refolosită, realizând astfel o 
delimitare mai bună și o interferență scăzută. 

O problemă majoră o constituie găsirea locurilor înalte pentru instalarea antenelor stației de ba- 
ză. Această problemă a determinat pe unii furnizori de servicii de telecomunicații să încheie contrac- 
te cu Biserica Romano-catolică pentru că aceasta dispune de un număr substanțial de potenţiale 
locuri înalte pentru antene, toate aflate, în mod convenabil, sub o singură administrație. 

Într-o zonă în care numărul de utilizatori s-a mărit atât de mult încât sistemul a devenit supraîn- 
cărcat, se reduce puterea, iar celulele supraîncărcate se divizează în microcelule, pentru a permite 
mai multe refolosiri de frecvenţe, așa cum este arătat în fig. 2-41(b). Determinarea dimensiunii ma- 
xime a celulelor constituie o problemă complexă și este tratată în (Hac, 1995). 





Fig. 2-41. (a) Frecventele nu sunt refolosite în celule adiacente. 
(b) Pentru a adăuga mai multi utilizatori se pot folosi celule mai mici. 


În centrul fiecărei celule se află o staţie de bază către care transmit toate telefoanele din celulă. 
Staţia de bază cuprinde un calculator si un emitator/receptor conectat la o antenă. Într-un sistem de 
dimensiuni reduse, toate stațiile de bază sunt conectate la un singur dispozitiv, denumit MTSO (Mo- 
bile Telephone Switching Office, rom: oficiu de comutare pentru telefonie mobilă) sau MSC (Mobi- 
le Switching Center, rom: centru de comutare mobil). Într-un sistem de dimensiuni mari, pot fi nece- 
sare mai multe MTSO-uri, toate acestea conectându-se la un al doilea nivel MTSO și așa mai 
departe. MTSO-urile sunt în esenţă oficii finale — ca și în sistemul telefonic — și sunt de fapt conecta- 
te la cel puţin un oficiu final din sistemul telefonic. MTSO-urile comunică între ele, cu stațiile de 
bază și cu PSTN-ul folosind o reţea cu comutare de pachete. 

În orice moment, orice telefon mobil se află, în mod logic, într-o anumită celulă și sub controlul 
stației de bază a celulei respective. Cand un telefon mobil părăsește o celulă, staţia sa de bază sesi- 
zează o scădere a semnalului dinspre telefon și întreabă toate staţiile de bază înconjurătoare cat de 
puternic este semnalul pe care îl recepționează de la respectivul telefon. Stația de bază transferă 
apoi proprietatea asupra telefonului către celula care recepționează cel mai puternic semnal, aceasta 
fiind și celula în care se află acum telefonul. Telefonul este informat despre noul său șef, iar dacă un 
apel este în derulare în acel moment, telefonul va fi rugat să comute pe un canal nou (deoarece ca- 
nalul vechi nu este refolosit în nici o celulă adiacentă). Acest proces poartă denumirea de timp mort 
și durează aproximativ 300 ms. Atribuirea canalului se face de către MTSO, care este centrul nervos 
al sistemului. Stațiile de bază sunt, de fapt, doar niște radio-relee. 

Timpii morți pot fi eliminaţi în două feluri. Într-un timp mort soft telefonul e luat în primire de 
noua stație de bază înainte ca staţia veche să îl cedeze. Astfel, nu apare nici o discontinuitate. Partea 
proastă a acestei variante este că telefonul trebuie să fie capabil să se seteze pe două frecvenţe în 
același timp (cea veche și cea nouă). Nici telefoanele de primă generaţie, nici cele de generaţia a 
doua nu pot face acest lucru. 

Într-un timp mort hard, vechea staţie de bază deconectează telefonul înainte ca staţia nouă să îl 
preia. Dacă noua stație de bază nu poate să preia telefonul (de ex. pentru că nu există nici o frecven- 
ta disponibilă), convorbirea se termină brusc. Utilizatorii constată acest lucru, dar câteodată situația 
este inevitabilă din cauza modului în care sunt proiectate telefoanele actuale. 


Canale 

Sistemul AMPS utilizează 832 canale full-duplex, fiecare constând dintr-o pereche de canale 
simplex. Există astfel 832 canale simplex pentru transmisie de la 824 la 849 MHz și 832 canale sim- 
plex pentru recepție de la 869 la 894 MHz. Fiecare din aceste canale simplex are o lățime de 30 KHz. 
Din această cauză AMPS folosește FDM pentru a separa canalele. 

În banda de 800 MHz, undele radio au aproximativ 40 cm lungime și se propagă în linie dreaptă. 
Ele sunt absorbite de copaci și plante și sunt deviate de pământ și clădiri. Este posibil ca un semnal 
emis de un telefon mobil să ajungă la stația de bază pe calea directă, dar tot la fel de bine poate să 
ajungă putin mai târziu, după ce este deviat de pământ sau clădiri. Aceasta poate să conducă la un efect 
de ecou sau la distorsionarea semnalului (atenuare multi-căi). Uneori este posibil să se audă chiar și o 
convorbire îndepărtată care a suferit mai multe deviații. Cele 832 de canale se împart în patru categorii: 


1. Comandă (baza către mobil) pentru gestionarea sistemului. 

2.  Semnalizare (baza către mobil) pentru a anunţa utilizatorii de telefoane mobile că sunt apelati. 
3. Acces (bidirectional) pentru stabilirea apelului și alocarea canalului. 

4, Date (bidirectional) pentru voce, fax sau date. 


Pentru comenzi sunt rezervate douazeci si unu de canale si acestea sunt fixate in fiecare telefon 
într-un PROM. Deoarece aceleași frecvenţe nu pot fi refolosite în celule învecinate, numărul real de 
canale de voce disponibile pe celulă este mult mai mic decât 832, de regulă 45. 


Gestiunea apelului 

Fiecare telefon mobil din AMPS are un număr serial pe 32 biţi și un număr de telefon de 10 citre 
în PROM-ul propriu. Numărul de telefon este format dintr-un cod al zonei de 3 cifre pe 10 biti și un 
număr de abonat de 7 cifre pe 24 de biţi. Atunci când este activat, un telefon scanează o listă prepro- 
gramată cu 21 canale de comandă, pentru a descoperi semnalul cel mai puternic. 

Apoi telefonul difuzează propriul număr serial de 32 de biti și numărul de telefon de 34 de biti. 
Ca orice altă informatie de comandă din AMPS, acest pachet este transmis în formă digitală, de mai 
multe ori și cu un cod corector de erori, deși canalele de voce sunt analogice. 

Atunci când stația de bază aude anunţul, sesizează MTSO-ul care înregistrează existența noului 
său client și informează de asemenea MTSO-ul clientului asupra poziției sale curente. În timpul unei 
functionari normale, telefonul mobil se reinregistreaza la fiecare aproximativ 15 minute. 

Pentru a face un apel, un utilizator de telefon mobil activeaza telefonul, introduce de la taste 
numărul de apelat si apasă butonul SEND. Telefonul transmite apoi numărul de apelat si identitatea 
proprie pe canalul de acces. Daca pe canalul de acces apare o coliziune, se încearcă din nou mai tar- 
ziu. Atunci când primește o cerere, stația de bază informează MTSO-ul. Dacă apelantul este un cli- 
ent al companiei MTSO (sau unul din parteneri), MTSO-ul caută un canal liber pentru apel. Dacă 

se găsește unul, numărul canalului este transmis înapoi pe canalul de comandă. Telefonul mobil co- 
mută apoi automat pe canalul de voce selectat și așteaptă până când partea apelată ridică telefonul. 

Apelurile primite acţionează diferit. La început, toate telefoanele libere ascultă continuu canalul 
de semnalizare (paging) pentru a detecta mesajele adresate lor. Atunci când se face apel către un 
telefon mobil (fie de la un telefon fix, fie de la un alt telefon mobil), se transmite un pachet către 
MISO-ul apelatului pentru a descoperi unde se află acesta. Se transmite apoi un pachet către stația 
de bază din celula sa curentă, care transmite apoi pe canalul de semnalizare (paging) un mesaj de 
difuzare de forma următoare: „Unitatea 14, ești acolo?”. Telefonul apelat răspunde apoi cu „Da” pe 
canalul de acces. Baza spune apoi ceva de genul „Unitatea 14, ai un apel pe canalul 3”. În acest mo- 
ment, telefonul apelat comută pe canalul 3 și începe să sune (sau cântă o melodie pe care proprieta- 
rul a primit-o cadou de ziua lui). 


2.6.2 A doua generaţie de telefoane mobile: Voce digitală 


Prima generaţie de sisteme celulare a fost analogică. Cea de-a doua generaţie este digitală. Așa 
cum nu a existat o standardizare la prima generație, nu a existat nici la a doua. Patru sisteme se folo- 
sesc în prezent. D-AMPS, GSM, CDMA și PDC. Mai jos le vom discuta pe primele trei. PDC e fo- 
losit doar în Japonia și este practic D-APMS modificat pentru a respecta compatibilitatea cu siste- 
mul analogic de primă generaţie din Japonia. Numele de PCS (Personal Communications Services, 
rom: serviciu de comunicaţii personale) este folosit câteodată în literatura de marketing pentru a 
indica un sistem de generaţia a doua (adică digital). Iniţial se referea la un telefon mobil care folosea 
banda de 1900 MHz, dar distincţia nu se mai face acum. 


D-AMPS - Sistem digital avansat de telefonie mobilă 

A doua generaţie a sistemelor AMPS este D-AMPS (The Digital Advanced Mobile Phone 
System, rom: sistem digital avansat de telefonie mobilă) și este complet digital. Este descris în Stan- 
dardul International IS-54 și în succesorul acestuia, IS-136. D-AMPS a fost proiectat cu atenţie pen- 
tru a coexista cu AMPS, așa încât ambele generaţii de telefoane mobile , și cele de primă generaţie și 
cele de a doua, să poată opera simultan în aceeași celulă. D-AMPS foloseşte aceleași canale de 
30KHz ca si AMPS și aceleași frecvenţe, astfel încât un canal poate fi analogic si cele adiacente digi- 
tale. În funcţie de ponderile tipurilor telefoanelor dintr-o celulă, MTSO-ul celulei determină care 
canale sunt analogice și care sunt digitale și poate modifica dinamic tipul canalului, după cum se 
schimbă ponderile telefoanelor în celulă. 

Când D-AMPS a fost introdus ca serviciu, s-a adăugat o nouă bandă de frecvență disponibilă 
pentru a gestiona încărcarea care se aștepta să crească. Canalele ascendente (de transmisie) erau în 
domeniul de frecvențe 1880-1910 MHz, iar cele descendente (de recepţie) corespunzătoare erau în 
domeniul 1930-1990 MHz, organizate tot în perechi, ca și la AMPS. În această bandă, undele au 16 
cm lungime, așa că antena standard '4 din lungimea de undă este de numai 4 cm, rezultând astfel 
telefoane mai mici. Oricum, multe telefoane D-AMPS pot folosi atât banda de 850 MHz cât și pe 
cea de 1900 MHz, pentru a avea un domeniu mai mare de canale disponibile. 

Pe un telefon mobil D-AMPS, semnalul de voce captat de microfon este digitizat și compresat 
folosind un model mai complicat decât varianta cu modulație delta și codificare predictivă studiată 
mai devreme. Compresia ia în considerare proprietăți detaliate ale vocii umane pentru a transforma 
lărgimea de bandă standard de la codarea PCM (56 Kbps) la 8 Kbps sau mai putin. Compresia este 
realizată de un circuit numit vocoder (Bellamy,2000). Compresia este făcută în telefon, și nu în stația 

de baza sau la oficiul final, pentru a se reduce numarul de biti trimisi prin aer. În cazul telefoniei fixe, 
nu există nici un beneficiu dacă se face compresia în telefon, pentru că reducerea traficului pe bucla 
locală nu mărește deloc capacitatea sistemului. 

La telefonia mobilă se câștigă atât de mult prin digitizarea și compresia în telefon, încât la D- 
AMPS trei utilizatori pot împărți o pereche de frecvențe folosind multiplexarea prin divizare în timp. 
Fiecare pereche de frecvențe suportă 25 cadre/sec, adică 40 ms pentru fiecare cadru. Fiecare cadru 
este împărțit în șase intervale de timp de câte 6,67 ms, după cum se arată în fig. 2-42(a) pentru cea 
mai joasă pereche de frecvențe. 

Fiecare cadru cuprinde trei utilizatori, care stau la rând pentru a transmite și a recepționa. În 
timpul intervalului 1 din fig. 2-42 (a), de exemplu, utilizatorul 1 poate transmite către stația de bază 
și utilizatorul 3 recepționează de la staţia de bază. Fiecare interval cuprinde 324 de biti, dintre care 
64 sunt folosiţi pentru timpii de gardă, sincronizare și comandă, lăsând 260 de biţi pentru informația 
utilă utilizatorului. Dintre biții de informatie utilă, 101 sunt folosiţi pentru corectarea erorilor dato- 
rate mediului aerian perturbat si în final rămân doar 159 de biti pentru semnalul de voce comprimat. 
Având 50 de intervale/sec, lăţimea de bandă disponibilă pentru semnalul de voce comprimat este 
puţin sub 8 Kbps, adică 1/7 din lărgimea de bandă standard de la PCM. 

interval (secvenţă) de 324 de biţi: 

64 de biti de comandă 

101 biţi pentru corectarea erorilor 

159 biti pentru datele corespunzătoare convorbirii 


(a) (b) 
Fig. 2-42. (a) Un canal S-AMPS cu trei utilizatori. (b) un canal D-AMPS cu șase utilizatori 


Folosind algoritmi de compresie mai buni este posibil să se reducă datele de voce la 4 Kbps, caz în 
care șase utilizatori pot fi cuprinși într-un cadru, după cum se arată în fig. 2-42(b). Din punctul de vede- 
re al operatorului, posibilitatea de a înghesui de trei sau de șase ori mai mulți utilizatori D-AMPS în 
același spectru dedicat unui singur utilizator de AMPS este un câștig, uriaș și așa se explică popularita- 
tea PCS-ului. Bineînţeles, calitatea vorbirii la 4 Kbps nu se compară cu cea atinsă la 56 Kbps, dar puțini 
operatori PCS își fac reclame cu referire la calitatea sunetului. De asemenea, ar trebui să fie clar că, 
pentru date, un canal de 8 Kbps nu este nici măcar la fel de bun ca un antic modem de 9600 bps. 

Structura de comandă a D-AMPS este destul de complicată. Descriere sumară: grupuri de 16 
cadre formează un supercadru, cu informaţii de comandă specifice prezente în fiecare supercadru de 
un număr limitat de ori. Șase canale principale de comandă sunt folosite pentru configurarea siste- 
mului, comanda în timp real sau offline, semnalizare, răspunsul la cererea de acces și mesajele scur- 
te. În principiu, funcţionează ca un AMPS. Când un mobil este deschis, el contactează staţia de bază, 
pentru a-și anunţa apariția, și apoi ascultă pe un canal de comandă eventualele apeluri. Când recep- 
tioneaza un mobil nou, MTSO informează baza utilizatorului despre locul unde se află acesta, pen- 
tru a se putea ruta corect convorbirile. 

O diferenţă între AMPS si D-AMPS este modul în care se tratează timpii morţi. În AMPS, 
MTSO se descurcă singur, fără nici un ajutor de la dispozitivul mobil. După cum se poate vedea în 
fig. 2-42, în D-AMPS, 1/3 din timp telefonul nici nu trimite nici nu primește. Ele folosesc acest timp 
pentru a măsura calitatea liniei. Când descoperă că semnalul începe să slăbească, anunță MTSO, 
care apoi poate întrerupe conexiunea, moment în care mobilul poate încerca să se conecteze la o 
altă staţie de bază cu un semnal mai puternic. La fel ca la AMPS, acest timp mort durează totuși 
300msec. Această tehnică se numește MAHO (Mobile Assisted HandOff, rom: timpi morți asistați 
de mobil). 


GSM - Sistemul global pentru comunicaţii mobile 

D-AMPS este larg folosit în SUA și (într-o formă modificată) în Japonia. Practic, în rest, peste 
tot în lume se folosește un sistem numit GSM (Global System for Mobile Communications, rom: 
sistemul global pentru comunicații mobile), care a început să fie folosit și în SUA la o scară limitată. 
La o privire generală, GSM este similar D-AMPS-ului. Amândouă sunt sisteme celulare. În ambele 
sisteme se folosește multiplexarea prin divizarea de frecvenţă, fiecare mobil transmițând pe o frec- 
venta și receptionand pe una mai ridicată (cu 80 MHz mai mare pentru D-AMPS si cu 55 MHz mai 
mare pentru GSM). De asemenea, în ambele sisteme se folosește multiplexarea cu divizare în timp 
pentru a împărți o singură pereche de frecvenţe în intervale de timp folosite în comun de mai multe 
dispozitive mobile. Oricum, canalele GSM sunt mult mai largi decât canalele AMPS (200kHz fata 
de 30 KHz) si servesc doar câţiva utilizatori in plus (8 fata de 3), permițând GSM-ului o rată de 
transmisie per utilizator mult mai mare decât la D-AMPS. 

Mai jos vom discuta pe scurt unele dintre proprietățile principale ale GSM. Oricum, standardul 
GSM are peste 5000 [sic] de pagini. O mare parte din acest material se referă la aspecte inginerești 
ale sistemului, în special la proiectarea receptoarelor pentru a fi capabile să gestioneze propagarea 
semnalelor pe mai multe căi, și sincronizarea transmitatoarelor si receptoarelor. Nici unul dintre 
acestea nu va fi menționat în continuare. 

Fig. 2-43. GSM foloseste 124 canale de frecventa, fiecare dintre ele folosind 
un sistem TDM cu opt intervale 

Fiecare banda de frecvenţă are 200 KHz, după cum se arată în fig. 2-43. Un sistem GSM are 124 de 
perechi de canale simplex. Fiecare canal simplex, are 200 KHz si suporta opt conexiuni diferite, folo- 
sind multiplexarea prin divizarea in timp. Fiecarei statii active la momentul respectiv i se atribuie un 
interval de timp dintr-o pereche de canale. Teoretic, pot fi suportate 992 de canale in fiecare celula, dar 
multe dintre ele nu sunt disponibile, pentru a se evita conflictele de frecvență, cu celulele vecine. În fig. 
2-43, toate cele opt intervale de timp marcate aparţin aceleiași conexiuni, câte patru dintre ele în fieca- 
re direcție. Transmisia si recepţia nu se fac în același interval de timp pentru că aparatele GSM nu pot 
trimite si primi în același timp si durează până se face comutarea între emisie și recepție. Dacă stația 
mobilă asociată frecvenţei 890.4/935.4 MHz și intervalului de timp 2 ar vrea să transmită la stația de 
bază, trebuie să folosească acele patru intervale de timp inferioare (și pe cele care le urmează cronolo- 
gic), punând informație în fiecare interval până când toată informaţia este transmisă. 

Intervalele TDM prezentate în fig. 2-43 fac parte dintr-o ierarhie complexă de cadre. Fiecare in- 
terval TDM are o structură specifica, iar grupurile de intervale TDM formează multicadre, și acestea 
având o structură specifică. O variantă simplificată a acestei ierarhii este prezentată în fig. 2-44. Aici 
putem vedea că fiecare interval TDM constă dintr-un cadru de 148 de biţi care ocupă canalul pentru 
577 us (incluzând și un timp de garda de 30 us după fiecare interval). Fiecare cadru de date începe si 
se termină cu trei biti de 0, pentru aliniere. De asemenea conţine două câmpuri de informatie de 57 
de biti, fiecare având un bit de comandă care spune dacă următorul cadru va fi de date sau de voce. 
Între câmpurile de informatie se află un câmp de 26 de biti de sincronizare (antrenare) care este folo- 
sit de receptor pentru sincronizarea la extremitățile cadrului de la transmitator. 

Fig. 2-44. Un fragment din structura de cadre GSM 


Un cadru de date e transmis în 547 usec, dar un transmitator are voie să trimită câte un cadru de 
date la fiecare 4,615 msec, deoarece este pe același canal cu alte șapte staţii. Rata totală a fiecărui 
canal este de 270.833 bps, împărțită între opt utilizatori. Aceasta înseamnă 33.854 Kbps în total, mai 
mult decât dublu fata de D-AMPS, 324 de biti de 50 de ori pe secundă, adică 16,2 Kbps. Oricum, ca 
și la APMS, informaţia suplimentară consumă o mare parte din lărgimea de bandă, lăsând 24,7 Kbps 
fiecărui utilizator pentru informaţia utilă, înainte de corectarea erorilor. După corectarea erorilor, 

13 Kbps rămân pentru voce, rezultând o calitate mult mai bună decât la D-AMPS (dar folosind mai 
multă lăţime de bandă). 

După cum se poate vedea in fig. 2-44, opt cadre de date formează un cadru TDM si 26 cadre 
TDM formează un multicadru de 120 msec. Dintre cele 26 de cadre TDM dintr-un multicadru, ca- 
drul 12 e folosit pentru comandă, iar cadrul 25 e rezervat pentru o utilizare ulterioară, deci numai 24 
sunt disponibile efectiv pentru traficul utilizatorilor. 

Oricum, pe lângă multicadrul de 26 de intervale din fig. 2-44, se folosește un multicadru de 51 de 
intervale (nu este desenat). Unele dintre aceste intervale sunt folosite pentru a menţine câteva cana- 
le de comandă folosite pentru gestiunea sistemului. Canalul de difuzare a comenzii este un flux con- 
tinuu de ieșire de la staţia de bază, care conţine elemente pentru identificarea staţiei și starea canalu- 
lui. Toate staţiile mobile își monitorizează puterea semnalului, pentru a constata dacă s-au mutat 
într-o celulă nouă. 

Canalul dedicat de comandă este folosit pentru actualizarea locației, înregistrarea și setările con- 
vorbirii. În particular, fiecare staţie de bază reţine o bază de date a staţiilor mobile care se află sub 
jurisdicția sa. Informaţiile necesare pentru a menţine această bază de date se trimit pe canalul dedi- 
cat de comandă. 

În sfârșit, există canalul comun de comandă, care este împărțit în trei subcanale logice. Primul 
dintre ele este canalul de semnalizare, pe care staţiile de bază îl folosesc pentru a anunța apelurile 
primite. Fiecare mobil monitorizează continuu acest canal pentru a vedea dacă sunt convorbiri la 
care trebuie să răspundă. Al doilea este canalul de acces aleator, care le permite utilizatorilor să cea- 
ra un loc pe canalul dedicat de comandă. Dacă două cereri intra în coliziune, ele sunt bruiate si am- 
bele trebuie să încerce mai târziu. Folosind canalul dedicat de comandă, staţiile pot initializa un apel. 
Intervalul primit este anunțat prin cel de al treilea subcanal, canalul de acces permis. 


CDMA - Acces multiplu cu divizarea codului 

D-AMPS și GSM sunt sisteme convenţionale. Amândouă folosesc FDM și TDM pentru a îm- 
părți spectrul în canale și canalele în intervale de timp. Mai există totuși un al treilea tip, CDMA 
(Code Division Multiple Acces, rom: acces multiplu cu divizarea codului) care funcționează complet 
diferit. Când CDMA a fost propus prima dată, industria i-a răspuns cu aceeași atitudine cu care re- 
gina Isabella i-a răspuns lui Columb când acesta i-a propus să ajungă în India navigând în direcția 
opusă. Totuși, prin insistența unei singure companii, Qualcomm, CDMA s-a maturizat într-atât încât 
nu este doar acceptat, ci este acum văzut ca fiind cea mai bună soluţie tehnică disponibilă și de bază 
pentru sistemele mobile de generaţia a treia. De asemenea, în SUA se folosește pe scară largă în 
sistemele de generaţia a doua, concurând cu D-AMPS. Spre exemplu, Sprint PCS folosește CDMA, 
iar AT&T Wireless folosește D-AMPS. CDMA este descris în standardul international IS-95 și une- 
ori este referit cu acest nume. Numele de marcă cdmaOne este de asemenea folosit. 

CDMA e complet diferit de AMPS, D-AMPS si GSM. În loc să se împartă domeniul de frecven- 
te disponibil în câteva sute de canale mici, CDMA permite fiecărei staţii să transmită tot timpul în 
tot spectrul. Mai multe transmisii simultane sunt separate folosind teoria codării. CDMA renunţă la 
ideea că toate cadrele care intră în coliziune sunt total bruiate. În schimb, mai multe semnale recep- 
tionate vor fi sumate liniar. 

Înainte de a prezenta algoritmul, să considerăm analogia cu o sală de așteptare a unui aeroport 
cu mai multe perechi de oameni discutând. TDM ar însemna că toţi oamenii sunt în centrul încăpe- 
rii, dar vorbesc pe rând. FDM ar însemna că fiecare om este într-un colt, fiecare vorbește în același 
timp cu ceilalți, dar independent de ei. CDMA ar însemna că fiecare persoană este în centrul încă- 

perii, toti vorbesc in acelasi timp, dar fiecare pereche de vorbitori converseaza intr-o limba diferita. 
Cei ce vorbesc in franceza asculta doar ceea ce este in franceza, ignorand orice nu este in limba fran- 
ceză. Astfel, cheia CDMA este posibilitatea de a extrage semnalul dorit si de a respinge restul de 
semnale. O descriere simplificată a CDMA este prezentată mai jos. 

În CDMA durata fiecărui bit este divizată în m intervale scurte numite felii (eng.: chips). In mod 
normal sunt 64 sau 128 de felii pe bit, dar in exemplul de mai jos vom folosi doar opt pentru simplifi- 
care. Fiecare statie are un cod unic pe m bifi numit secventa de felii (chip sequence). Pentru a trans- 
mite un bit 1, o staţie trimite propria secvență de felii. Pentru a transmite un bit 0, trimite 
complementul fata de unu al secventei sale de felii. Nici un alt șablon nu este permis. Deci, pentru 
m=8, dacă staţiei A îi este asociată secvenţa 00011011, ea trimite un bit 1 trimițând 0001011 si un bit 
O trimițând 11100100. 

Creşterea cantităţii de informatie de trimis de la b biti/sec la mb felii/sec se poate face doar daca 
lărgimea de bandă disponibilă crește de m ori, făcând din CDMA o formă de comunicaţie cu spectru 
larg, (presupunând că nu se fac schimbări în tehnicile de modulație sau codificare). Dacă avem o 
bandă de 1MHz pentru 100 de staţii, folosind FDM fiecare ar avea 10 KHz și ar trimite 10Kbps 
(presupunând un bit pe Hz). Cu CDMA, fiecare staţie folosește toată banda de 1 MHz, deci rata 
feliilor este de 1 Mega pe secundă. Cu mai puţin de 100 de felii pe bit, lărgimea de bandă efectivă 
pentru fiecare staţie este mai mare la CDMA decât la FDM, iar problema alocării canalului este de 
asemenea rezolvată. 


A:00011011 A: (-1 -1 -1 +1 +1 —1 +1 +1) 
B:00101110 B: (—1 —1 +1 —1 +1 +1 +1 —1) 
C:01011100 C: (-1 +1 -1 +1 +1 +1 —1 -1) 
D:01000010 D: (—1 +1 —1 -1 —1 -1 +1 —1) 
(a) (b) 
Sase exemple 
--1- Cc S4 = (-1 41-141 +1 41-1 —1) 
-11- B+C S, = (-2 ó 0 0+2+2 0-2) 
10-- A+B $3=( 0 0-2+2 0-2 0+2) 
101- A+B+C S4 =(-14+1-3 +3 +1 —1 —1 +1) 
1111 A+B+C+D a 0-2 0+2 0+2-2) 
1101 A+B+C+D Sg=(-2-2 0-2 0-244 0) 


(c) 


Se C=(1 +1 +1 +1 +1 +1 +1 +1)/⁄8= 1 
S, e C = (2 +0 +0 +0 +2 +2 +0 +2)/8 = 1 
Se (0 +0 +2 +2 +0 -2 +0 -2)/8 =0 
=(1 +1 +3 +3 +1 -1 +1 —1)/⁄8 = 1 
aa oe (4 +0 +2 +0 +2 +0 -2 +2)/8 = 1 
S° C = (2-2 +0 —2 +0 -2 —4 +0)/8 = -1 
(d) 
Fig.2-45. Secventele de felii binare pentru patru stații. (b) Secventele de felii bipolare. 
(c) Șase exemple de transmisii. (d) Recuperarea semnalului stației C 

Din motive pedagogice, este mai convenabilă folosirea unei notații bipolare, cu 0 binar reprezentat 
ca -1 și 1 binar reprezentat ca +1. Vom scrie secvențele de felii în paranteze, deci un bit 1 pentru stația 
A devine (-1 -1 -1 +1 +1 -1 +1 +1). În fig. 2-45(a) sunt prezentate secvențele de felii binare asociate 
celor patru staţii luate ca exemplu. În fig. 2-45(b) ele sunt prezentate în notația noastră bipolară. 

Fiecare staţie are propria sa secvenţă de felii. Vom folosi simbolul S pentru a indica vectorul de 
m felii pentru staţia S, si S pentru negația sa. Toate secvențele de felii sunt ortogonale pe perechi, 
prin aceasta înțelegând că produsul scalar normat al oricăror două secvenţe distincte de așchii S și T 
(notat ca SeT) este 0. Se cunoaște cum se generează asemenea secvenţe de felii ortogonale, folosind 
metoda codurilor Walsh. În termeni matematici, ortogonalitatea secventelor de felii poate fi expri- 
mată după cum urmează: 


SeT=—_S'ST =0 (2-4) 


M iz 


Altfel spus, toate perechile care se pot forma sunt diferite între ele. Această proprietate de orto- 
gonalitate se va dovedi crucială mai târziu. De notat că dacă S*T=0 atunci și S * T =0. Produsul sca- 
lar normat al oricărei secvenţe de felii cu ea însăși este 1: 


y's; ==> a1 =] 
M iz 


Acest lucru se întâmplă deoarece fiecare din cei m termeni ai produsului scalar este 1 deci suma 
este m. De asemenea se observă că S° S = -1. 

În timpul fiecărui interval de bit, o stație poate să transmită un 1 emițând propria secvență de fe- 
lii, sau poate transmite un 0 emițând complementul secventei sale de felii, sau poate să nu transmită 
nimic. Pentru moment, vom presupune că toate stațiile sunt sincronizate în timp, deci toate secven- 
tele de felii încep în același moment. 

Când două sau mai multe staţii transmit simultan, semnalele lor bipolare se adună liniar. De 
exemplu, dacă într-un interval de felie trei stații emit +1 și una -1, rezultatul este +2. Putem privi 
aceasta ca pe o adunare de tensiuni: trei stații emit +1 volt și o staţie emite -1volt, rezultând 2 volti. 

În fig. 2-45(c) avem șase exemple de una sau mai multe stații transmițând simultan. În primul 
exemplu, C transmite un bit de 1, deci avem doar secvența de felii a lui C. În al doilea exemplu, atât 
B cât si C transmit biti de 1, deci vom obține suma secventelor lor de felii bipolare, și anume: 


(-1-1 41-141 4141-1) + CL 41-141 +1 +1-1-1) = (2000 +2 +20-2). 


În cel de al treilea exemplu, stația A emite un 1 iar staţia B emite un 0. Celelalte tac. În al patru- 
lea exemplu, A și C emit câte un bit 1, în timp ce B emite un 0. În al cincilea exemplu, toate cele 4 
staţii emit câte un bit 1. În final, în ultimul exemplu, A, B și D emit câte un bit 1, în timp ce C emite 
un bit 0. Să notăm că fiecare dintre cele șase secvențe, Sı — Se, date în fig. 2-45(c), reprezintă durata 
unui singur bit. 

Pentru a reface șirul de biţi al unei staţii individuale, receptorul trebuie să cunoască dinainte sec- 
venta de felii a staţiei. El face recuperarea calculând produsul scalar normat între secvența de felii 
receptionata (suma liniară a tuturor stațiilor care au transmis) și secvenţa de felii a staţiei al cărei sir 
de biti încearcă să-l refacă. Dacă secvenţa de felii receptionata e S și receptorul încearcă să asculte 
de la o staţie a cărei secvenţă de felii e C, atunci va calcula doar produsul scalar normat SeC. 

Pentru a vedea de ce se întâmplă asa, imaginati-va două staţii A și C, ambele transmițând un bit 
1 în același timp în care B transmite un bit 0. receptorul primeşte suma S=A+ B +C şi calculează: 


S*C= (A+ B +C) e C = A°C + B °C + CeC=0+0+1=1 


Primii doi termeni dispar, deoarece toate perechile de secvențe de felii au fost alese cu grijă pen- 
tru a fi ortogonale, ca în ecuația (2-4). Acum ar trebui să fie clar de ce această proprietate trebuie 
impusă secventelor de felii. 

Un alt mod de a gândi relativ la această situație este de a ne imagina toate cele trei secvențe de 
felii sosite separat, în loc să fie însumate. Atunci receptorul ar calcula produsul scalar cu fiecare în 
parte și ar aduna rezultatele. Datorită proprietății de ortogonalitate, toate produsele scalare în afară 
de C*C ar fi 0. Adunându-le și apoi făcând produsul lor scalar, este de fapt același lucru cu calculul 
produselor scalare, și adunarea acestora. 

Pentru a concretiza procesul de decodificare, să considerăm din nou cele șase exemple din fig. 2- 
45(c), ilustrat din nou în 2.45(d). Să presupunem că receptorul e interesat de extragerea bitului tri- 
mis de staţia C din fiecare din cele șase sume S, — Ss. Se calculează acest bit prin însumarea perechi- 
lor de produse între vectorul S recepționat și vectorul C din figura2-45(b), luând apoi 1/8 din rezultat 
(pentru că în acest caz m=8). Asa cum am arătat, de fiecare data este decodificat bitul corect. Este 
ca și cum s-ar fi vorbit franceza. 

Într-un sistem CDMA ideal, fără zgomote, capacitatea (adică numărul de staţii) poate fi mărită 
oricât de mult, asa cum și capacitatea unui canal Nyquist fără zgomote poate fi mărită oricât de mult, 
prin utilizarea unui număr tot mai mare de biti pe eșantion. În practică, limitările fizice reduc consi- 
derabil capacitatea. La început, am presupus că toate feliile sunt sincronizate în timp. În realitate, 
aceasta este imposibil de realizat. Ceea ce se poate face este ca emițătorul și receptorul să se sincro- 
nizeze prin expedierea de către emițător a unei secvențe de felii cunoscute, suficient de lungă pentru 
ca receptorul să o poată localiza. Astfel, toate celelalte transmisii (nesincronizate) sunt percepute ca 
un zgomot aleator. Dacă ele nu sunt prea numeroase, algoritmul fundamental de decodificare func- 
tioneaza, totuși, destul de bine. Există multă teorie referitoare la suprapunerea secventei de felii pes- 
te nivelul de zgomot (Pickholtz, și alţii 1982). Așa cum vă puteți aștepta, cu cât secvenţa de felii este 
mai lungă, cu atât este mai mare probabilitatea detectării ei corecte în prezența zgomotului. Pentru 
o mai mare siguranță, secvenţa de biti poate folosi un cod corector de erori. Secventele de felii nu 
folosesc niciodată coduri corectoare de erori. 

O presupunere implicită în discuţia anterioară este că nivelurile de putere ale tuturor staţiilor 
sunt aceleași cu cele percepute de receptor. Protocolul CDMA este folosit în mod obișnuit pentru 
sistemele fără fir cu o staţie de bază fixă si multe stații mobile la distanţe variabile de aceasta. Nivelu- 
rile de putere, recepționate la staţia de bază depind de cât de departe sunt emitatorii. În acest caz, o 
euristică bună este ca fiecare stație mobilă să emită către staţia de bază la un nivel complementar de 
putere fata de cel primit de la stația de bază. Altfel spus, o stație mobilă care recepționează un sem- 
nal slab va folosi mai multă putere decât una care primește un semnal puternic. De asemenea, stația 
de bază dă comenzi explicite către staţiile mobile pentru a-și crește/descrește puterea de transmisie. 

De asemenea, am presupus că receptorul știe cine este emițătorul. În principiu, dată fiind sufici- 
entă putere de calcul, receptorul poate asculta toți emitatorii în același timp, prin rularea algoritmu- 
lui de decodificare pentru fiecare dintre ei în paralel. În viata reală, este de ajuns să spunem că e mai 
ușor de zis decât de făcut. De asemenea, CDMA are multi alti factori care complică soluția și care 
au fost comentaţi în această scurtă introducere. Totuși, CDMA este o schemă inteligentă care este 
rapid introdusă pentru comunicaţii mobile fără fir. În mod normal, operează într-o bandă de 1.25 

MHz (fata de 30 KHz pentru D-AMPS si 200 KHz pentru GSM), dar suportă în aceeași banda mai 
multi utilizatori decât oricare dintre celelalte sisteme. În practică, lărgimea de bandă disponibilă 
pentru fiecare utilizator este cel puţin la fel de bună ca la GSM și deseori mult mai bună. 

Inginerii care doresc să înțeleagă foarte bine CDMA ar trebui să citească (Lee si Miller, 1998). O 
schemă alternativă de împrăștiere, în care împrăștierea se face în timp, si nu în frecvență, este descri- 
să în (Crespo et al., 1995). Încă o schemă este descrisă în (Sari et al., 2000). Toate aceste referințe 
necesită ceva cunoștințe în ingineria comunicațiilor. 


2.6.3 A treia generaţie de telefoane mobile: Voce digitală și date 


Care este viitorul în telefonia mobilă? Să aruncăm o privire rapidă. Un număr de factori dirijează 
industria. În primul rând, traficul de date depăşeşte deja traficul de voce pe rețeaua fixă și creşte 
exponential, pe când traficul de voce este constant. Multi experţi din industrie se așteaptă ca traficul 
de date să domine traficul de voce și pe dispozitivele mobile, cât de curând. În al doilea rând, indus- 
triile telefonice, de divertisment si de calculatoare au devenit toate digitale și converg rapid. Multi 
oameni își doresc un dispozitiv ușor, portabil care să se comporte ca un telefon, CD player, DVD 
player, terminal pentru poșta electronică, interfață Web, staţie pentru jocuri, procesor de text, și chi- 
ar mai mult, totul însoţit de conectivitate internațională fără fir la Internet cu lărgime de bandă ridi- 
cată. Dispozitivul și modul de conectare al acestuia sunt ceea ce înseamnă generaţia a treia de tele- 
fonie mobilă. Pentru mai multe informaţii, vezi (Huber et al., 2000; și Sarikaya, 2000). 

În 1992, ITU a încercat să fie mai precis în ceea ce priveşte acest vis și a inițiat un plan pentru a-și 
atinge scopul, numit IMT-2000, unde IMT înseamnă International Mobile Telecommunications 
(rom: Telecomunicatii Mobile Internationale). Numărul 2000 vine de la trei lucruri: (1) anul în care 
trebuia să intre în utilizare, (2) frecvenţa la care trebuia să funcționeze (în MHz), si (3) lărgimea de 
bandă pe care serviciul trebuia să o aibă (în KHz). 

Nu a reușit în nici unul dintre aspectele propuse. Nimic nu a fost implementat până în 2000. ITU 
a recomandat ca toate guvernele să rezerve spectru la 2 GHz, astfel încât dispozitivele să comunice 
fără redirectări între tari. China a rezervat respectiva bandă de frecvență, dar nimeni altcineva nu 
mai făcut la fel. În sfârșit, a fost recunoscut că 2 Mbps nu este în prezent posibil pentru utilizatori 
care sunt prea mobili (datorită dificultății de a realiza schimburile suficient de repede). Mai realist 
este 2 Mbps pentru utilizatori stationari, în spaţii închise (ceea ce va rivaliza direct cu ADSL), 384 
Kbps pentru oameni care merg, și 144 Kbps pentru conexiuni din mașini. Oricum, întreaga arie a 
3G, după cum este denumită, este un larg domeniu de activitate. A treia generație se poate să fie un 
pic mai puţin decât se aștepta și un pic mai târzie, dar este sigur că va apărea. 

Principalele servicii pe care rețeaua IMT-2000 ar trebui să le ofere utilizatorilor săi sunt: 


1. Transmisie de voce de înaltă calitate. 

2. Mesagerie (înlocuirea poștei electronice, fax-ului, SMS-ului, chat-ului etc.). 
3. Multimedia (muzică, vizualizare video, filme, televiziune) . 

4. Acces la Internet (navigare pe Web, inclusiv pagini cu audio și video). 


Servicii aditionale ar putea fi videoconferintele, prezentarile televizate, jocurile in grup si comer- 
tul mobil (fluturarea mobilului către casieră pentru a plăti într-un magazin). Mai mult, toate aceste 
servicii ar trebui să fie disponibile oriunde pe glob (prin conectare automată printr-un satelit atunci 
când nici o rețea terestră nu poate fi localizată), instant (întotdeauna conectat), și cu garanții pentru 
calitatea serviciului. 


150 NIVELUL FIZIC CAP. 2 


ITU a imaginat o singură tehnologie internaţională pentru IMT-2000, astfel încât fabricantii să 
poată construi un singur dispozitiv care să fie vândut și folosit oriunde în lume (cum ar fi CD player- 
ele și calculatoarele și nu cum sunt telefoanele mobile și televizoarele). O singură tehnologie ar face 
viata mult mai simplă si pentru operatorii de reţea și ar încuraja mai multi oameni să folosească ser- 
viciile. Războaiele de format, cum a fost cel dintre Betamax și VHS atunci când au apărut videocase- 
tofoanele, nu sunt benefice pentru afaceri. 

Au fost făcute câteva propuneri, iar după mai multe trieri au rămas în discuţie două propuneri 
mai interesante. Prima, W-CDMA, adică Wideband CDMA (rom: CDMA de bandă largă), a fost 
propusă de Ericsson. Acest sistem folosește secvenţă directă în spectru larg, de tipul descris mai sus. 
Funcţionează la o lărgime de bandă de 5 MHz și a fost proiectat să interacționeze cu rețele GSM 
actuale, fără a încerca să includă și compatibilitatea cu versiuni GSM anterioare. Are, totuși, propri- 
etatea că un apelant poate părăsi o celulă W-CDMA și poate intra într-o celulă GSM fără a pierde 
apelul. Acest sistem a fost puternic susținut de Uniunea Europeană, care l-a numit UMTS (Univer- 
sal Mobile Telecommunications System, rom: sistem universal de telecomunicații mobile) . 

Cealaltă propunere a fost CDMA2000, propus de Qualcomm. Și acesta este un proiect bazat pe 
secvenţa directă în spectru larg, fiind de fapt o extensie a lui IS-95 și compatibil cu acesta. Foloseşte 
de asemenea o bandă de frecvenţă de 5 MHz, dar nu a fost proiectat să interacţioneze cu GSM și 
nu poate redirecta apeluri către o celulă GSM (sau o celulă D-AMPS). Alte diferente tehnice fata 
de W-CDMA sunt vitezele de cip diferite, timpii de cadre diferiţi, spectru diferite și moduri diferite 
de sincronizare. 

Dacă inginerii de la Ericsson și de la Qualcomm ar fi fost închiși într-o singură cameră și li s-ar fi 
spus să găsească o soluție comună, probabil că ar fi reușit. De fapt, principiul de bază din spatele 
ambelor sisteme este CDMA într-un canal de 5 MHz și nimeni nu vrea să moară pentru viteza de 
cip preferată. Necazul este că problema reală nu este ingineria, ci politica (ca de obicei). Europa a 
vrut un sistem care să poată interactiona cu GSM, iar S.U.A. doreau un sistem care să fie compatibil 
cu unul deja popular în Statele Unite (IS-95). În plus, fiecare parte a sprijinit compania locală (Erics- 
son este originară din Suedia, iar Qualcomm este din California). În fine, Ericsson și Qualcomm au 
fost implicate în numeroase procese privind patentele asupra respectivelor proiecte CDMA. 

În martie 1999, cele două companii au terminat cu procesele atunci când Ericsson a fost de acord 
să cumpere infrastructura Qualcomm. S-au înțeles de asemenea asupra unui singur standard 3G, dar 
unul cu multe opțiuni incompatibile, care până la urmă recunoaște pe hârtie diferențele tehnice. 
Aceste dispute fiind încheiate, dispozitivele 3G si serviciile ar putea începe să apară în viitorii ani. 

Multe s-au scris despre sistemele 3G, multe lucrări lăudându-le ca pe cel mai mare lucru de la 
pâinea feliată încoace. Unele referinţe sunt (Collins și Smith, 2001; De Vriendt et al., 2002; Harte et 
al., 2002; Lu, 2002 și Sarikaya, 2000). Totuși, unii pesimiști încă mai cred că industria se îndreaptă în 
direcţia greșită (Garber, 2002 și Goodman, 2000). 

În așteptarea sfârșitului disputei asupra 3G, unii operatori fac cu prudență un pas mic și atent în 
direcţia 3G prin a merge spre ceea ce este numit uneori 2.5G, deși 2.1G este mai exact. Un astfel de 
sistem este EDGE (Enhanced Data rates for GSM Evolution, rom: viteze de transfer de date mărite 
pentru evoluţia GSM), ceea ce este chiar GSM cu mai multi biti pe baud. Problema este că mai 
multi biti pe baud înseamnă mai multe erori pe baud, astfel că EDGE dispune de nouă scheme dife- 
rite de modulare și corectare de erori, în funcţie de ce parte din bandă este dedicat corectării erorilor 
introduse de viteza mai mare. 

O altă schemă 2.5G este GPRS (General Packet Radio Service, rom: serviciul radio pentru pa- 
chete generice), care este o rețea de pachete generale peste D-AMPS sau GSM. Ea permite staţiilor 

mobile să trimită și să primească pachete IP într-o celulă folosind sistemul pentru voce. În timpul 
operării GPRS, unele intervale de timp ale unor frecvențe sunt rezervate pentru traficul de pachete. 
Numărul și poziția intervalelor pot fi administrate dinamic de către staţia de bază, în funcţie de ra- 
portul între de trafic de voce și de date din celulă. 

Intervalele de timp disponibile sunt împărțite în câteva canale logice, folosite în diverse scopuri. 
Staţia de bază determină alocarea de canale logice peste intervalele de timp. Un canal logic este uti- 
lizat pentru preluarea de pachete de la staţia de bază la o stație mobilă, fiecare pachet indicând cui îi 
este destinat. Pentru a trimite un pachet IP, o stație mobilă solicită unul sau mai multe intervale de 
timp prin trimiterea unei cereri la stația de bază. Daca această cerere ajunge fără probleme, stația de 
bază anunţă frecvenţa și intervalele de timp alocate mobilului pentru a trimite pachetul. O dată ce 
pachetul a ajuns la stația de bază, este transferat în Internet printr-o conexiune cu fir. Deoarece 
GPRS este doar un nivel suplimentar suprapus peste sistemul de voce deja existent, el reprezintă în 
cel mai bun caz o soluţie de umplere a golului până la sosirea lui 3G. 

Deși reţelele 3G nu sunt complet dezvoltate deocamdată, unii cercetători privesc 3G ca pe o afa- 
cere încheiată și, deci, care nu mai prezintă interes. Acești oameni lucrează deja la sistemele 4G 
(Berezdivin et al., 2002; Guo și Chaskar, 2002; Huang și Zhuang, 2002; Keller et al., 2002; și Misra et 
al., 2002). Unele dintre caracteristicile propuse pentru sistemele 4G includ lărgime de bandă mare, 
omniprezenta (conectivitate oriunde), integrare simplă cu rețelele cablate și mai ales cu IP, adminis- 
trare de resurse și spectru, transmisii radio software și calitatea serviciilor pentru aplicații multimedia. 

Pe de altă parte, sunt amenajate la tot pasul o sumedenie de puncte de acces pentru LAN-urile 
fără fir 802.11, astfel încât unii oameni cred că 3G este nu numai o afacere neîncheiată, ci și că este 
condamnat la dispariţie. În această viziune, oamenii se vor plimba de la un punct de acces 802.11 la 
altul pentru a rămâne conectaţi. A spune că „industria este într-o continuă creștere” este doar o 
imensă subestimare. Reveniti la această discuţie peste 5 ani, ca să vedeţi ce s-a întâmplat. 


2.7 TELEVIZIUNEA PRIN CABLU 


Am studiat până acum atât sistemele de telefonie fixă cât și pe cele de telefonie fără fir în mod 
egal. Ambele vor juca un rol important în reţelele viitorului. Totuși, o nouă alternativă disponibilă 
pentru rețelele fixe devine acum un jucător important: rețelele de televiziune prin cablu. Mulţi oa- 
meni primesc deja telefonul și serviciile Internet prin cablu, iar operatorii de cablu muncesc din greu 
pentru a-și crește cota pe piață. În următoarele paragrafe vom privi mai în detaliu televiziunea prin 
cablu ca sistem de reţele si îl vom compara cu sistemele de telefonie pe care tocmai le-am studiat. 
Pentru mai multe informaţii despre televiziunea prin cablu, vezi (Laubach et al.,2001; Louis, 2002; 
Ovadia,2001; și Smith, 2002). 


2.7.1 Televiziune prin antena colectivă 
Televiziunea prin cablu fost concepută la sfârșitul anilor 1940 ca un mijloc de a oferi recepție mai 


bună oamenilor care trăiau în zone rurale sau muntoase. Iniţial, sistemul era format dintr-o antenă 
mare montată pe vârful unui deal pentru a capta semnalul de televiziune din aer, un amplificator, 

numit amplificator terminal (eng: head end), pentru a spori puterea semnalului, și un cablu coaxial 
pentru a transmite semnalul în casele oamenilor, după cum este ilustrat în fig. 2-46. 

În primii ani, televiziunea prin cablu era numită televiziune prin antena colectivă. Se asemăna 
foarte mult cu o operație mama-si-tata; oricine era destul de îndemânatic la electronică putea pune 
la punct un serviciu pentru orașul lui, pentru ca apoi utilizatorii să participe la plata costurilor. Deoa- 
rece numărul de abonaţi a crescut, au trebuit adăugate cabluri în derivație din cablul original și s-au 
adăugat noi amplificatoare acolo unde a fost nevoie de ele. Transmisia era într-un singur sens, de la 
amplificatorul din capăt, de lângă antenă, spre utilizatori. Până în 1970, existau mii de astfel de sis- 
teme independente. 

Fig. 2-46. Un sistem primitiv de televiziune prin cablu 


În 1974, Time Inc., a pus bazele unui nou canal, Home Box Office, cu conținut nou (filme) și dis- 
tribuit doar prin cablu. Au urmat alte canale distribuite doar pe cablu, cu știri, sport, gastronomie și 
multe alte subiecte. Această dezvoltare a dat naştere la două schimbări în industrie. În primul rând, 
mari corporaţii au început să cumpere sisteme de cablu deja existente și să întindă noi cabluri pentru a 
atrage noi abonați. În al doilea rând, exista acum cerința de a se conecta mai multe sisteme de cablu, 
adesea aflate în orașe îndepărtate, pentru a fi distribuite canalele noi de televiziune prin cablu. Com- 
paniile de cablu au început să întindă cabluri între orașele lor pentru a le conecta pe toate într-un sis- 
tem unic. Acest model a fost analog cu ceea ce s-a întâmplat în industria telefonică în urmă cu 80 de 
ani în cazul conectării oficiilor periferice izolate pentru a face posibile apelurile la distanță mare. 


2.7.2 Internet prin cablu 


De-a lungul anilor sistemul de cablu a crescut și cablurile dintre diversele orașe au fost înlocuite cu 
fibră cu lărgime de bandă mare, similar cu ceea ce s-a întâmplat în sistemul telefonic. Un sistem cu 
fibră pentru transportul pe distanțe lungi și cu cablu coaxial până la casele clienţilor este numit sistem 
HEC (Hybrid Fiber Coax, rom: hibrid fibră-coaxial). Convertoarele electro-optice folosite pentru 
interfatarea părților optice și electrice ale sistemului sunt numite noduri de fibră. Pentru că lărgimea 
de bandă a fibrei este mult mai mare decât cea a cablului coaxial, un nod de fibră poate alimenta mai 
multe cabluri coaxiale. O parte a unui sistem HFC modern este prezentat în fig. 2-47(a). 

În ultimii anii, multi operatori de cablu au decis să intre în afaceri legate de accesul la Internet, si 
adesea si in afaceri legate de telefonie. Totusi, diferentele tehnice dintre centralele de cablu si cele 
de telefon au efecte semnificative asupra operatiilor care trebuie facute pentru a atinge aceste sco- 
puri. De exemplu, toate amplificatoarele unidirectionale din sistem trebuie inlocuite cu amplifica- 
toare bidirectionale. 

Fig. 2-47. (a) Televiziune prin cablu. (b) Sistemul de telefonie fixă. 















































Totuși, există între sistemul HFC din fig. 2-47(a) și sistemul telefonic din fig. 2-47(b) o diferență 
care este mult mai greu de înlăturat. În inima cartierelor, un singur cablu este utilizat în comun de 
mai multe case, pe când în sistemul telefonic, fiecare casă are propria buclă locală. Când este folosit 
pentru difuzarea televiziunii, această utilizare multiplă nu joacă nici un rol. Toate programele sunt 
difuzate pe cablu și nu are nici o importanță dacă sunt 10 telespectatori sau 10.000 de telespectatori. 
Când același cablu este utilizat pentru acces la Internet, contează foarte mult dacă sunt 10 utilizatori 
sau 10.000. Dacă unul dintre utilizatori se decide să preia de pe Internet un fișier foarte mare, lărgi- 
mea de bandă respectivă este teoretic luată de la alti utilizatori. Cu cât sunt mai multi utilizatori, cu 
atât este mai mare competiția pentru lărgimea de bandă. Sistemul telefonic nu are această caracte- 

ristică: salvarea unui fișier foarte mare prin intermediul unei linii ADSL nu reduce banda de frec- 
venta a vecinului. Pe de altă parte, lărgimea de bandă a cablului coaxial este mult mai mare decât 
cea a perechilor torsadate. 

Soluţia prin care industria cablului a rezolvat această problemă a fost separarea cablurilor lungi și 
conectarea fiecăreia dintre bucăţi direct la un nod de fibră. Lărgimea de bandă de la amplificator 
până la fiecare nod de fibră este teoretic infinită, așa că atâta timp cât nu sunt foarte multi abonați 
pe fiecare segment de cablu, cantitatea de trafic este rezonabilă. În prezent, cablurile obișnuite de- 
servesc 500-2000 de case. Din ce în ce mai mulți oameni se abonează la Internet prin cablu, așa că 
încărcarea ar putea să devină prea mare, necesitând mai multe separări și mai multe noduri de fibră. 


2.7.3 Alocarea de spectru 


Renuntarea la toate canalele TV și utilizarea infrastructurii de cablu strict pentru accesul la In- 
ternet ar genera probabil un număr considerabil de clienți iritati, astfel încât companiile de cablu 
ezită să facă acest lucru. Mai mult, cele mai multe orașe cenzurează serios ceea ce este pe cablu, ast- 
fel că operatorii de cablu nu ar putea face acest lucru nici dacă ar dori într-adevăr. Ca o consecință, a 
fost nevoie să se găsească o modalitate ca televiziunea si Internetul sa coexiste pe același cablu. 

Canalele televiziunii prin cablu din America de Nord ocupă în mod normal regiunea de 54-550 
MHz (mai puţin regiunea de la 88 la 108 MHz, atribuită radioului FM). Aceste canale au 6 MHz 
lățime, inclusiv benzile de siguranță. În Europa, limita inferioară este de obicei de 65 MHz și canale- 
le au 6-8 MHz lăţime pentru rezoluția mai înaltă cerută de PAL și SECAM, dar altfel schema de 
alocare este similară. Partea de jos a benzii nu este folosită. De asemenea, cablurile moderne pot 
opera cu mult peste 550 MHz, adesea la 750 MHz sau mai mult. Soluția aleasă a fost introducerea 
de canale ascendente în banda 5-42 MHz (ceva mai sus în Europa) și utilizarea frecvenţelor de la 
limita superioară pentru canale descendente. Spectrul cablului este ilustrat în fig. 2-48. 

Fig. 2-48. Alocarea frecventelor intr-un sistem tipic de TV prin cablu folosit pentru acces la Internet 


Observati că din momentul in care semnalele de televiziune sunt toate descendente, este posibil 
să se folosească amplificatoare ascendente care funcționează doar în regiunea 5-42 MHz și amplifi- 
catoare descendente care funcţionează doar la 54 MHz și mai sus, după cum se vede în figură. Ast- 
fel, obținem o asimetrie între benzile ascendente și descendente, pentru că este disponibil mai mult 
spectru deasupra spectrului televiziunii, decât sub acesta. Pe de altă parte, mare parte din trafic este 
probabil descendent, astfel că operatorii de cablu nu sunt supăraţi din această cauză. După cum am 

văzut mai devreme, și companiile telefonice oferă de obicei un serviciu DSL asimetric, chiar dacă nu 
au nici un motiv tehnic să facă acest lucru. 

Cablurile coaxiale lungi nu sunt cu nimic mai bune în transmiterea semnalelor digitale decât sunt 
buclele locale lungi, asttel că modularea analogică este necesară și aici. Schema uzuală este să se ia 
fiecare canal descendent de 6 MHz sau 8 MHz și să se moduleze cu QAM-64 sau, pentru o calitate 
excepțională a transmisiei prin cablu, QAM-256. Cu un canal de 6 MHz și QAM-64 obținem 36 
Mbps. După ce scădem supraîncărcarea, informaţia utilă netă este de aproape 27 Mbps. Cu QAM- 
256, informaţia utilă netă este aproape 39 Mbps. Valorile europene sunt cu 1/3 mai mari. 

Pentru canalele ascendente, chiar și QAM-64 nu funcţionează prea bine. Este prea mult zgomot 
de la microundele terestre, radiourile CB și alte surse, astfel că se foloseşte o schemă mai conservati- 
vă — QPSK. Această metodă (prezentată în fig. 2-25) generează 2 biti pe baud în loc de 6 sau 8 biti pe 
care QAM îi furnizează pe canalele descendente. În consecință, asimetria dintre banda descendentă 
și cea ascendentă este mai profundă decât sugerează fig. 2-48. 

Pe lângă actualizarea amplificatoarelor, operatorul trebuie să actualizeze și capătul de pornire al 
cablului, transformându-l dintr-un amplificator primitiv într-un sistem computerizat digital inteligent 
cu o interfaţă de lărgime de bandă mare între fibră și ISP. Adesea și numele este actualizat, din am- 
plificator terminal al cablului în CTMS (Cable Modem Termination System, rom: sistem terminal 
pentru modemuri de cablu). În continuarea acestui text, vom evita să facem o actualizare de nume și 
vom menţine tradiționalul amplificator terminal al cablului (headend). 


2.7.4 Modemuri de cablu 


Accesul la Internet prin cablu necesită un modem pentru cablu, dispozitiv care conţine două inter- 
fete: una către calculator și una către rețeaua de cablu. În primii ani ai Internetului prin cablu, fiecare 
operator avea un modem propriu patentat pentru cablu, care era instalat de un tehnician al compani- 
ei de cablu. Totuși, a devenit în curând evident că un standard ar crea o piață competitivă de 
modemuri pentru cablu si ar scădea prețurile, încurajând astfel utilizarea serviciului. Mai mult, clienţii 
care cumpără modemurile pentru cablu din magazin și le instalează singuri (la fel cum procedează cu 
modemurile telefonice V.9x ) ar putea scuti firma de cheltuielile intervențiilor la domiciliu. 

În consecință, operatorii de cablu mai importanți au făcut echipă cu o companie numită Cable- 
Labs pentru a produce un standard de modem de cablu și pentru a testa produsele din punct de ve- 
dere al compatibilitatii. Acest standard, numit DOCSIS (Data Over Cable Service Interface Specifi- 
cation, rom: specificatiile interfetei serviciului de date prin cablu) abia incepe sa inlocuiasca 
modemurile patentate. Versiunea europeană se numește EuroDOCSIS. Nu tuturor operatorilor de 
cablu le place ideea unui standard, deoarece mulți dintre ei au făcut bani frumoși prin închirierea 
modemurilor lor către clienții lor captivi. Un standard public cu zeci de fabricanți care vând mode- 
muri de cablu în magazine ar pune punct acestei practici profitabile. 

Interfața modem-calculator este directă. Uzual, este 10 Mbps Ethernet (sau ocazional USB) în 
prezent. În viitor, întregul modem ar putea fi un card mic, conectat direct la calculator, la fel cum 
sunt modemurile interne V.9x. 

Celălalt capăt este mai complicat. O mare parte a standardului se referă la ingineria radio, un 
subiect care este cu mult în afara scopului acestei cărți. Singura parte care merită să fie menționată 
aici este aceea că modemurile pentru cablu, ca și modemurile ADSL, sunt întotdeauna conectate. 
Ele deschid o conexiune când sunt activate și menţin acea conexiune atât timp cât sunt alimentate 
pentru că operatorii de cablu nu percep taxe diferite în funcție de durata conexiunii. 

Pentru a înțelege mai bine cum funcționează aceste modemuri, să vedem ce se întâmplă atunci 
când un modem de cablu este conectat la rețeaua electrică și pornit. Modemul scanează canalele 
descendente căutând un pachet special, este trimis periodic de către alimentatorul terminal 
(headend) pentru a furniza parametrii sistemului către modemurile care tocmai s-au conectat. După 
ce detectează acest pachet, noul modem își anunță prezenţa pe unul dintre canalele ascendente. 
Amplificatorul terminal răspunde alocându-i modemului canalele corespunzătoare pentru flux as- 
cendent și descendent. Aceste alocări pot fi schimbate mai târziu dacă amplificatorul terminal consi- 
dera că este necesar să echilibreze încărcarea. 

Modemul determină apoi distanța de la amplificatorul terminal trimițând către acesta un pachet 
special și măsurând cât îi ia să primească răspunsul. Acest proces se numeşte ranging (rom: pozitio- 
nare). Este important pentru modem să cunoască aceasta distanță pentru a regla modul de functio- 
nare a canalelor de flux ascendent și pentru a reuși sincronizarea. Aceste canale sunt divizate în timp 
în mini-intervale (eng. minislots). Fiecare pachet de flux ascendent trebuie să încapă într-unul sau 
mai multe mini-intervale consecutive. Amplificatorul terminal anunță periodic începutul unei noi 
serii de mini-intervale, dar pistolul de start nu se aude simultan la toate modemurile, din cauza tim- 
pului de propagare prin cablu. Cunoscând cât de departe se află de capăt, fiecare modem poate să 
calculeze cu cât timp în urmă a început cu adevărat primul mini-interval. Lungimea mini-intervalelor 
este dependentă de reţea. O încărcare tipică este de 8 octeți. 

În timpul inițializării, amplificatorul terminal alocă fiecărui modem și câte un mini-interval pen- 
tru a cere lăţime de bandă de flux ascendent. Ca o regulă, mai multor modemuri li se va aloca același 
mini-interval, ceea ce duce la conflicte. Atunci când un calculator vrea să transmită un pachet, el 
transferă pachetul modemului, care cere apoi numărul de mini-intervale necesare pentru el. Dacă 
această cerere este acceptată, amplificatorul terminal transmite o confirmare pe canalul de flux des- 
cendent, spunându-i modemului ce mini-intervale au fost rezervate pentru pachetul său. Pachetul 
este apoi trimis, începând de la mini-intervalul alocat lui. Pentru a solicita transmisia de pachete adi- 
tionale se folosește un câmp din antet. 

Pe de altă parte, dacă apare un conflict pentru mini-intervalul cerut, nu va exista nici o confirma- 
re, iar modemul va aștepta un timp oarecare și apoi va încerca din nou. După fiecare eșec succesiv, 
timpul aleator maxim se dublează. (Pentru cititorii deja familiarizați într-o oarecare măsură cu rete- 
lele, acest algoritm este ALOHA discretizat cu regresie exponențială binară. Nu se poate folosi 
Ethernet pe cablu pentru că staţiile nu pot asculta mediul. Vom reveni la aceste teme în Cap.4). 

Canalele descendente sunt administrate diferit fata de cele ascendente. În primul rând, avem un 
singur emițător (amplificatorul terminal), deci nu apar conflicte și nu este nevoie de mini-intervale, 
care reprezintă de fapt o multiplexare statistică prin divizarea timpului. În al doilea rând, traficul 
descendent este de obicei mult mai mare decât cel ascendent, astfel încât se folosește o dimensiune 
de pachet fixată la 204 octeți. O parte din acest pachet reprezintă codul corector de erori Reed- 
Solomon și alte informaţii suplimentare, lăsând utilizatorului un pachet util de 184 octeți. Aceste 
numere au fost alese pentru compatibilitate cu televiziunea digitală care folosește MPEG-2, astfel 
încât canalele TV si canelele de flux descendent de date să fie formatate identic. La nivel logic, co- 
nexiunile sunt prezentate în fig. 2-49. 

Revenind la initializarea modemului, o data ce un modem a terminat poziționarea și și-a căpătat 
canalul de flux ascendent, canalul de flux descendent și alocarea mini-intervalelor, este liber să în- 
ceapă să trimită pachete. Primul pachet este trimis către ISP cerând o adresă IP, care este alocată 
dinamic folosind un protocol numit DHCP, pe care îl vom studia în cap. 5. De asemenea cere și pri- 
mește ora exactă de la amplificatorul terminal. 

Cablu coaxial 


Canal de flux descendent fără conflicte: 27 Mbps 
folosind QAM-64 şi încărcare utilă de 184 octeți 





Pachet Canal de flux ascendent cu conflicte: 9 Mbps 
folosind QPSK şi mini-intervale de 8 octeți. 
Fig. 2-49. Detaliile tipice pentru canalele de flux de date ascendent și 
descendent în America de Nord 


Următorul pas implică securitatea. Cablul fiind un mediu partajat, oricine isi dă silinta poate să 
citească tot traficul care trece pe lângă el. Pentru a preveni situaţia în care oricine poate să își asculte 
vecinii (la propriu), tot traficul este criptat în ambele direcţii. O parte a procedurii de initializare 
presupune stabilirea cheilor de criptare. La început cineva ar putea să creadă că a avea doi străini, 
amplificatorul terminal și modemul care să stabilească o cheie secreta în plină zi cu mii de oameni 
uitându-se la ei ar fi imposibil. Se va demonstra că nu e așa, dar trebuie să așteptăm până în Cap. 8 
ca să explicam cum (răspunsul, pe scurt: folosind algoritmul Diffie-Hellman). 

În sfârșit, modemul trebuie să se conecteze și să ofere identificatorul său unic prin canalul si- 
gur. În acest moment, initializarea este completă. Utilizatorul poate să se conecteze la ISP și să 
treacă la treabă. 

Se mai pot spune multe lucruri despre modemurile de cablu. Unele referințe relevante sunt 
(Adams și Dulchinos, 2001; Donaldson și Jones, 2001 și Dutta-Roy, 2001). 


2.7.5 Comparație între ADSL și cablu 


Care variantă este mai bună, ADSL sau cablul? Este ca și cum ai întreba care sistem de operare 
este mai bun. Sau care limbă este mai bună. Sau care religie. Răspunsul primit depinde de persoana 
întrebată. Să comparăm ADSL și cablul din câteva puncte de vedere. Ambele folosesc fibra optică 
drept coloană vertebrală, dar diferă la periferie. Sistemele prin cablu folosesc coaxial; ADSL foloseș- 
te perechi torsadate. Capacitatea teoretică de transport a cablului este de sute de ori mai mare decât 
cea a perechii torsadate. Totuși, nu este disponibilă întreaga capacitate a cablului pentru utilizatorii 
de date, pentru că mare parte din lățimea de bandă este irosită de chestiuni nefolositoare cum sunt 
programele de televiziune. 

Practic, este greu să facem o estimare generală pentru capacitatea efectivă. Furnizorii de ADSL 
fac anumite declaraţii despre lățimea de bandă (de exemplu, 1 Mbps flux descendent, 256 Kbps flux 
ascendent) si în general reușesc să onoreze in mod consistent cam 80 % din acestea. Furnizorii de 
cablu nu pot să declare nimic, deoarece capacitatea efectivă depinde de câți utilizatori sunt activi în 
acel moment pe segmentul de cablu al utilizatorului. Uneori poate fi mai bine decât cu ADSL, alte- 
ori poate fi mai rău. Ceea ce ar putea fi deranjant, totuși, este tocmai această variaţie imprevizibilă a 
calității serviciilor. Faptul că ai servicii excelente acum nu garantează servicii excelente peste un mi- 
nut, deoarece se poate ca marele devorator de lărgime de bandă din oraș să-și fi pornit calculatorul. 

Chiar dacă un sistem ADSL câștigă mai multi utilizatori, creșterea numărului lor nu are un efect 
semnificativ asupra utilizatorilor existenţi, pentru că fiecare utilizator are o conexiune dedicată. În 
cazul cablului, pe măsură ce mai mulți clienţi se abonează la servicii Internet, performanţa pentru 
utilizatorii existenţi va scădea. Singurul remediu pentru operatorul de cablu este să separe cablurile 
aglomerate și să conecteze fiecare dintre ele direct la un nod de fibra optică. Acest lucru costă timp 
și bani, deci există presiuni financiare pentru a-l evita. 

Ca o paranteză, am studiat deja un alt sistem bazat, la fel ca și cablul, pe folosirea unui canal par- 
tajat: sistemul telefonic mobil. Și aici, un grup de utilizatori, pe care i-am putea numi colegi de celula, 
împart o cantitate fixă de lărgime de bandă. În mod normal, aceasta este divizată prin FDM și TDM 
în felii fixe, alocate pentru utilizatorii activi, traficul de voce fiind destul de uniform. Dar pentru trafi- 
cul de date, aceasta împărțire rigidă este foarte ineficientă, deoarece utilizatorii de date sunt deseori 
în așteptare, caz în care banda rezervată lor este irosită. Totuși, din acest punct de vedere, accesul prin 
cablu se aseamănă mai mult cu sistemul de telefonie mobilă decât cu acela de telefonie fixă. 

Disponibilitatea serviciului este un aspect în care ADSL și cablul diferă. Toată lumea are un tele- 
fon, dar nu toți utilizatorii sunt destul de aproape de oficiul final pentru a obține ADSL. Pe de altă 
parte, nu toata lumea are televiziune prin cablu, dar dacă ai cablu și compania ta de cablu oferă ac- 
ces Internet, poţi să te abonezi. Distanţa până la nodul de fibră optică sau până la amplificatorul 
terminal nu reprezintă o problemă. De asemenea, merită menţionat că, deoarece cablul a pornit ca 
un mediu de distribuţie al televiziunii, puţine companii folosesc așa ceva. 

Fiind un mediu punct-la-punct, ADSL este prin definiție mai sigur decât cablul. Orice utilizator 
de cablu poate citi cu ușurință pachetele ce vin pe cablu. Din acest motiv, orice furnizor de cablu 
decent va cripta traficul în ambele direcţii. Oricum, chiar dacă știi că acela care iti citește mesajele 
criptate este vecinul tău, tot este mai putin sigur decât dacă nu ţi le citea nimeni. 

Sistemul telefonic este în general mai de încredere decât cablul. Dispune, de exemplu, de un sis- 
tem suplimentar de alimentare cu energie în caz de urgenţă și funcționează normal chiar și în timpul 
unei pene de curent. La cablu, dacă energia pentru orice amplificator de-a lungul lanţului cade, toți 
utilizatorii de după el sunt deconectati instantaneu. 

În sfârșit, cei mai multi furnizori ADSL oferă posibilitatea alegerii unui ISP. Uneori li se cere 
acest lucru chiar prin lege. Nu este întotdeauna cazul cu operatorii prin cablu. 

Concluzia este că ADSL și cablul sunt mai mult asemănătoare decât diferite. Oferă servicii com- 
parabile și, cum competiția dintre ei se încinge, probabil că vor oferi și preţuri comparabile. 


2.8 REZUMAT 


Nivelul fizic stă la baza tuturor rețelelor. Natura impune două limite fundamentale asupra unui 
canal, iar acestea determină lărgimea de bandă. Este vorba despre limita Nyquist, care se aplică asu- 
pra canalelor fără zgomot, și limita Shannon, pentru canale cu zgomot. 

Mediile de transmisie pot fi ghidate sau neghidate. Principalele medii ghidate sunt cablul torsa- 
dat, cablul coaxial și fibra optică. Mediile neghidate includ undele radio, microundele, undele în in- 
fraroșu și razele laser care se propagă prin aer. Un sistem de transmisie readus în actualitate este 
comunicația prin satelit, în special sistemele LEO. 


SEC. 2.9 PROBLEME 159 


Elementul cheie pentru majoritatea rețelelor pe arii geografic largi este sistemul telefonic. Com- 
ponentele sale principale sunt buclele locale, trunchiurile și comutatoarele. Buclele locale sunt circu- 
ite analogice de cablu torsadat, care necesită folosirea modemurilor pentru transmisia datelor digita- 
le. ADSL oferă viteze de până la 50 Mbps prin divizarea buclei locale în mai multe canale virtuale și 
modularea fiecăruia separat. Buclele locale fără fir reprezintă o noua direcție de dezvoltare de ur- 
mărit, în special LMDS. 

Trunchiurile sunt digitale și pot fi multiplexate in mai multe moduri, printre care: FDM, TDM si 
WDM. Atât comutarea de circuite cât și comutarea de pachete reprezintă tehnologii importante. 

Pentru aplicațiile mobile, sistemul de telefonie fixă (cu fir) nu este adecvat. Radioul celular este 
folosit tot mai mult pentru transmisia de voce, iar în curând va fi folosit frecvent și pentru schimbul 
de date. Prima generație de mobile a fost analogică, dominată de AMPS. A doua generaţie a fost 
digitală, cu D-AMPS, GSM și CDMA ca opţiuni majore. A treia generație va fi digitală și bazată pe 
CDMA de bandă largă. 

Un sistem alternativ pentru accesul la reţea este sistemul de televiziune prin cablu, care a evoluat 
gradat de la o antenă colectivă la un sistem hibrid fibra optică-coax. Potential, acesta oferă lărgime 
de bandă foarte mare, dar lărgimea de bandă reală disponibilă depinde semnificativ de numărul de 
utilizatori activi la un moment dat și de ceea ce fac ei. 


2.9 PROBLEME 


1.  Calculaţi coeficienții Fourier pentru funcția f(t) = t , (0<r<1). 


2. Un canal de 4 KHz, fără zgomot, este esantionat la fiecare 1 msec. Care este rata maximă de 
transfer a datelor? 


3. Canalele de televiziune au o lăţime de 6 MHz. Câţi biti/sec pot fi transmisi dacă se folosesc 
semnale digitale pe patru niveluri? Consideraţi cazul unui canal fără zgomot. 


4. Daca un semnal binar este transmis pe un canal de 3 KHz al cărui raport semnal-zgomot este de 
20dB, care este rata maximă de transfer a datelor ce se poate realiza? 


Ce raport semnal-zgomot este necesar pentru a pune o purtătoare T1 pe o linie de 50 KHz? 
Care este diferenţa dintre o stea pasivă si un repetor activ într-o reţea pe fibră optică? 


Care este lărgimea de bandă existentă în 0,1 microni de spectru la o lungime de undă de 1 micron? 


e a Și 


Se dorește să se transmită prin fibră optică o secvență de imagini de pe ecranul calculatorului. 
Ecranul are 480 x 640 pixeli, fiecare pixel având 24 biti. Există 60 imagini ecran pe secundă. Ce 
lăţime de bandă este necesară și care este lungimea de undă necesară pentru această banda la 
1,30 microni? 


9. Teorema lui Nyquist este adevărată și pentru fibra optică sau numai pentru cablul de cupru? 


10. În fig. 2-6 banda din partea stângă este mai îngustă decât celelalte. De ce? 

12. 

16. 

18. 


19. 


20. 

Deseori, antenele radio functioneaza cel mai bine atunci cand diametrul antenei este egal cu 
lungimea de undă a undei radio. Antenele rezonabile au între 1 cm și 5 m in diametru. Ce do- 
meniu de frecvență acoperă acestea? 


Atenuarea multi-căi este maximizată atunci când două raze sosesc cu un defazaj de 180 grade. 
Cât de mare trebuie să fie diferența de drum pentru a maximiza atenuarea în cazul unei legături 
prin microunde de 1 GHz având 50 km lungime? 


O rază laser de 1 mm lăţime este urmărită de un detector de 1 mm lăţime aflat la 100 m distan- 
ta, pe acoperișul unei clădiri. Care este limita maximă a deviatiei unghiulare (în grade) a laseru- 
lui pentru care raza poate fi captată de detector ? 


Cei 66 de sateliți de joasă altitudine din proiectul Iridium sunt împărțiți în 6 coliere în jurul Pă- 
mântului. La altitudinea la care sunt folosiţi, perioada de rotaţie este de 90 minute. Care este in- 
tervalul mediu pentru timpii morți (de inactivitate) în cazul unui emițător staționar? 


Se considera un satelit la altitudinea sateliților geostationari, dar al cărui plan orbital este incli- 
nat fata de planul ecuatorului cu un unghi $. Un utilizator staționar se află pe suprafața pămân- 
tului la latitudinea nordică ¢. Este adevărat că acestui utilizator i se pare că satelitul este nemis- 
cat pe cer? Dacă nu, descrieti mișcarea pe care o percepe. 


Câte coduri de oficiu final erau înainte de 1984, atunci când fiecare oficiu final era identificat 
după codul său de zonă, format din 3 cifre, combinat cu primele trei cifre ale numărului local ? 
Codurile de zonă începeau cu o cifra din intervalul 2-9, avea a doua cifră un 0 sau un 1 si se pu- 
teau termina cu orice cifră. Primele două cifre din numărul local erau întotdeauna din intervalul 
2-9. A treia cifră putea fi oricare. 


Folosind numai datele din text, care este numărul maxim de telefoane pe care sistemul existent 
în SUA le poate suporta fără a se schimba numerotatia si fără a se adăuga echipament aditio- 
nal? Ar putea fi atins acest număr în realitate? Pentru simplificarea ipotezei, un calculator sau 
un fax este numărat tot ca un telefon. Presupuneti că exista un singur dispozitiv pentru o linie de 
abonat. 


Un sistem telefonic simplu este alcătuit din două oficii finale și un singur oficiu de taxare, la care 
fiecare oficiu final este conectat printr-un trunchi duplex de 1 MHz. Un telefon obișnuit este folo- 
sit pentru a face 4 apeluri într-o zi lucrătoare de 8 ore. Durata medie a unui apel este de 6 minute. 
10% dintre apeluri sunt de distanţă lungă (adică traversează oficiul de taxare). Care este numărul 
maxim de telefoane pe care il poate suporta un oficiu final? (presupuneti 4 KHz pe circuit) 


O companie regională de telefoane are 10 milioane de abonați. Fiecare dintre telefoanele aces- 
tora este conectat la un oficiu central printr-un cablu torsadat de cupru. Lungimea medie a aces- 
tor cabluri este de 10 km. Cât de mult reprezintă cuprul din valoarea buclelor locale? Presupu- 
neti că secțiunea transversală a fiecărui fir este de 1 mm diametru, greutatea specifică a cuprului 
este 9,0 și cuprul se vinde cu 3 dolari pe kg. 


O conductă de petrol este un sistem simplex, half duplex, full duplex sau nici una dintre varian- 
tele menţionate? 

Costul unui microprocesor rapid a scăzut într-atât încât este posibil să se includă câte unul în 
fiecare modem. Cum afectează aceasta gestiunea erorilor liniei telefonice? 


O diagrama-constelatie a unui modem, similară celei din fig. 2-25, are puncte la următoarele 
coordonate: (1,1), (1-1), (-1,1) si (-1,-1). Câţi biti pe secundă poate atinge un modem cu acești 
parametri, la 1200 baud ? 


O diagrama-constelatie a unui modem, similară celei din fig. 2-25, are puncte in (0,1) si (0,2). 
Modemul folosește modulație în fază sau modulație în amplitudine? 


Într-o diagrama-constelatie, toate punctele sunt situate pe un cerc centrat în origine. Ce fel de 
modulație se foloseşte ? 


Câte frecvențe folosește un modem full-duplex QAM-64? 


Un sistem ADSL care folosește DMT alocă 3/4 dintre canalele de date disponibile pentru legă- 
tura de flux descendent. Se folosește o modulație OAM-64 pe fiecare canal. Care este capacita- 
tea legăturii de flux descendent? 


În exemplul de LMDS cu patru sectoare din fig. 2-30, fiecare sector are propriul său canal de 36 
Mbps. Potrivit teoriei cozilor, dacă un canal este 50% plin, timpul de așteptare va fi egal cu tim- 
pul de transfer descendent. În aceste condiții, cât durează să se transfere o pagină Web de 5 KB 
? Cât timp durează să se transfere aceeași pagină pe o linie ADSL de 1 Mbps ? Dar cu un mo- 
dem de 56 Kbps ? 


Zece semnale, fiecare necesitând 4000 Hz, sunt multiplexate în același canal utilizând FDM. 
Care este lățimea de bandă minimă necesară pentru canalul multiplexat? Presupunem că benzi- 
le suplimentare (de gardă) au lățimea de 400 Hz. 


De ce a fost stabilit timpul de eșantionare PCM la 125 usec? 


Care este procentul de supraîncărcare pe o purtătoare T1? Mai exact, ce procent din cei 1.544 
Mbps nu este pus la dispoziţia utilizatorului final? 


Comparati rata maximă de transfer al datelor pe un canal de 4 KHz, fără zgomot, care folosește: 
a) codificare analogică (de ex. QPSK) cu 2 biti pe eșantion; 
b) sistemul PCM T1. 


Daca un sistem cu purtatoarea T1 se desincronizeaza si pierde tactul, el incearca sa se resincro- 
nizeze folosind primul bit din fiecare cadru. Cate cadre vor trebui inspectate, in medie, pentru a 
se resincroniza cu o probabilitate de eșec de 0,001? 


Care este diferenta, daca exista vreuna, intre blocul de demodulare a unui modem si blocul de 
codificare a unui codec? (In definitiv, ambele convertesc semnale analogice in semnale digitale.) 


Un semnal este transmis digital pe un canal de 4 KHz, fara zgomot, cu un esantion la fiecare 125 
us. Câţi biti sunt de fapt transmisi pe secundă pentru fiecare dintre aceste metode de codificare: 
a) Standardul CCITT de 2,048 Mbps; 

b) DPCM cu o valoare relativă a semnalului pe 4 biţi; 

c) Modulatia delta. 

Un semnal pur sinusoidal de amplitudine A este codificat folosind modulatia delta, cu x esan- 
tioane/secunda. Un semnal de ieșire de +1 corespunde unei schimbări a semnalului cu +A/8 iar 
un semnal de ieșire de -1 corespunde unei schimbări a semnalului cu -4/8. Care este cea mai 


Ceasurile SONET au o rată de deviatie de aproximativ 1/ 10%. Cât timp este necesar pentru ca 
deviația să egaleze lățimea unui bit? Care sunt implicaţiile acestui calcul? 


În fig. 2-37 rata de transfer a datelor utilizatorului pentru OC-3 a fost stabilită la 148,608 Mbps. 
Aratati cum poate fi obţinut acest număr din parametrii SONET OC-3. 


Pentru a fi integra rate de transmisie a datelor mai mici decât STS-1, SONET are un sistem de 
fluxuri parțiale virtuale (VT, eng. Virtual Tributaries). O VT este o încărcătură utilă parțială ca- 
re poate fi inserată într-un cadru STS-1 și combinată cu alte încărcături parțiale pentru a com- 
pleta un cadru de date. VT1.5 foloseşte 3 coloane, VT2 folosește 4 coloane, VT3 folosește 6 co- 
loane, iar VT6 foloseşte 12 coloane dintr-un cadru STS-1. Care dintre VT poate integra: 

a) un serviciu DS-1 (1.544 Mbps) ? 

b) serviciul european CEPT-1 (2.048 Mbps) ? 

c) un serviciu DS-2 (6.312 Mbps) ? 


Care este diferenţa esenţială dintre comutarea de mesaje și comutarea de pachete ? 
Care este lățimea de bandă disponibilă utilizatorului într-o conexiune OC-12c? 


Se dau trei reţele cu comutare de pachete, conținând fiecare câte n noduri. Prima rețea 
are o topologie stea cu un comutator central, cea de-a doua este un inel (bidirecțional), iar 
cea de-a treia este interconectată complet, având câte o legătură de la fiecare nod către 
toate celelalte noduri. Care sunt lungimile căilor, măsurate în salturi (între noduri), pentru 
cazul cel mai bun, pentru cazul mediu și pentru cazul cel mai defavorabil? 


Comparati întârzierea în transmisia unui mesaj de x biti pe o cale de k salturi (între noduri) 
dintr-o reţea cu circuite comutate și într-o rețea cu comutare de pachete (putin aglomerată). 
Timpul de stabilire a circuitului este S sec, întârzierea de propagare este d sec/salt, dimensiunea 
pachetului este de p biti si rata de transfer a datelor este b biti/sec. În ce condiţii reţeaua cu co- 
mutare de pachete are o întârziere mai mică? 


Presupunem că x biti de date ale utile trebuie transmisi pe o cale de k salturi (între noduri), într- 
o reţea cu comutare de pachete, ca o serie de pachete; fiecare pachet conţine p biti de date și A 
biti pentru antet, cu x >> (p+h). Rata de transfer a liniei este de b bps și întârzierea de propa- 
gare este neglijabilă. Ce valoare a lui p minimizează întârzierea totală? 


Într-un sistem tipic de telefonie mobilă cu celule hexagonale, este interzis să se refolosească 
banda de frecvenţe a unei celule într-o celulă adiacentă. Dacă sunt disponibile în total de 840 
frecvenţe, câte frecvenţe se pot folosi într-o anumită celulă? 


Aranjamentul real a celulelor este rareori atât de regulat precum cel din fig. 2-41. Până și formele 
celulelor individuale sunt de obicei neregulate. Dati un motiv plauzibil pentru acest fapt. 

Faceți o estimare sumară a numărului de microcelule PCS de 100 m diametru, care ar fi necesa- 
re pentru a acoperi San Francisco (120 km”). 


Uneori, atunci când un utilizator traversează granița dintre două celule, apelul curent se termi- 
na brusc, desi toate emițătoarele și receptoarele funcționează perfect. De ce? 


D-AMPS oferă o calitate a vocii sensibil mai slabă decât GSM. Este adevărat că acest fapt se 
datorează cerintei ca D-AMPS să păstreze compatibilitatea cu AMPS, în timp ce GSM nu a 
avut astfel de constrângeri? Dacă nu, care este cauza ? 


Calculati numărul maxim de utilizatori pe care D-AMPS îi poate suporta simultan într-o singură 
celulă. Faceţi același calcul pentru GSM. Explicati diferenţa. 


Să presupunem că A, B și C transmit simultan biti 0 folosind sistemul CDMA cu secvențele de 
felii din fig. 2-45(b). Care este secvența de felii rezultată? 


În discuţia despre ortogonalitatea secventelor de felii CDMA, s-a afirmat că dacă S è T = 0 
atunci si Se T = 0. Demonstrati acest fapt. 


Considerati un alt mod de a privi proprietatea de ortogonalitate a secventelor de felii CDMA: 
fiecare bit dintr-o pereche de secvente se poate potrivi sau nu. Exprimati proprietatea de orto- 
gonalitate in termeni de potriviri si nepotriviri. 


Un receptor CDMA primește următoarele felii : (-1 +1 -3 +1 -1 -3 +1 +1). Folosind secven- 
tele de felii definite in fig. 2-45 (b), care dintre statii au transmis si ce biti a transmis fiecare? 


La nivelul inferior, sistemul telefonic este construit in forma de stea, cu toate buclele locale 
dintr-un cartier convergente catre un oficiu final. Din contra, televiziunea prin cablu este alcatu- 
ita dintr-un singur cablu lung, cu un traseu serpuit pe deasupra tuturor caselor din acelasi carti- 
er. Presupunem ca in viitor cablul TV va fi din fibra optica de 10 Gbps in loc de cupru. Ar putea 
acesta fi folosit pentru a simula modelul telefonic în care fiecare să aibă propria sa linie către 
oficiul final? Dacă da, câte case cu un telefon pot fi conectate la o singură fibră optică? 


Un sistem de 'TV prin cablu are 100 de canale comerciale, fiecare din acestea alternând pro- 
gramele cu publicitatea. Această organizare seamănă cu TDM sau cu FDM ? 


O companie de cablu decide să ofere acces Internet prin cablu într-un cartier cu 5000 de case. 
Compania folosește un cablu coaxial și o alocare de spectru care oferă o lățime de bandă de 
100 Mbps pentru flux descendent pentru fiecare cablu. Pentru a atrage clienții, compania deci- 
de să garanteze cel puţin 2 Mbps lățime de bandă pentru flux descendent pentru fiecare casă, 
în orice moment. Descrieţi modul in care trebuie să acționeze compania de cablu pentru a 
oferi această garanţie. 


Utilizând alocarea spectrală ilustrată în fig. 2-48 și informaţiile date în text, câți Mbps alocă un 
sistem de cablu pentru fluxul ascendent și câți pentru cel descendent ? 


Cât de repede poate un utilizator de cablu să primească date dacă rețeaua este în rest inactivă ? 


Multiplexarea fluxurilor multiple de date STS-1, numite fluxuri parțiale (eng: Tributaries), joacă 
un rol important în SONET. Un multiplexor 3:1 multiplexează trei fluxuri parțiale STS-1 primi- 

te la intrare într-un flux de ieșire STS-3. Multiplexarea este făcută octet cu octet, adică primii 
trei octeți de ieșire sunt primii octeți ai fluxurilor parţiale 1, 2 respectiv 3. Următorii octeți de ie- 
sire alcătuiesc al doilea grup de fluxuri 1, 2 și 3, și asa mai departe. Scrieţi un program care să 
simuleze acest multiplexor 3:1. Programul va conţine 5 procese. Procesul principal creează patru 
alte procese, câte unul pentru fiecare dintre cele 3 fluxuri parțiale STS-1 și unul pentru multi- 
plexor. Fiecare proces de tip flux parţial citește un cadru STS-1 din fișierul de intrare ca pe o 
succesiune de 810 biţi și își trimite cadrul octet cu octet procesului multiplexor. Procesul multi- 
plexor recepționează octetii și furnizează la ieșire un cadru STS-3 (tot octet cu octet) prin afisa- 
rea pe ecran. Pentru comunicaţia între procese folosiți conducte (eng: pipe). 


NIVELUL LEGĂTURĂ DE DATE 


În acest capitol vom studia arhitectura nivelului 2, nivelul legătură de date. Acest studiu se ocu- 
pă de algoritmii de obținere a unei comunicaţii eficiente și sigure, între două mașini adiacente la 
nivelul legăturii de date. Prin adiacenta înțelegem că cele două masini sunt conectate fizic printr-un 
canal de comunicaţie care se manifestă conceptual ca un fir (de exemplu, un cablu coaxial, o linie 
telefonică sau un canal de comunicaţie fără fir, de tip punct la punct). Calitatea esenţială a unui 
canal care îl face asemănător unui fir este aceea că biții sunt livrati în exact aceeași ordine în care 
sunt transmiși. 

La început ati putea crede că această problemă este atât de simplă, încât nu există programe de 
analizat - mașina A pune biții pe fir și mașina B îi preia. Din păcate, circuitele de comunicaţie pro- 
duc uneori erori. În plus, ele au numai o rată finită a datelor si există o întârziere a propagării, 
nenulă, între momentul în care un bit este emis și momentul în care acesta este recepționat. Aceste 
limitări au implicaţii importante pentru eficiența transferului de date. Protocoalele utilizate pentru 
comunicaţie trebuie să ia în considerare toți acești factori. Aceste protocoale reprezintă subiectul 
capitolului de fata. 

După o introducere în principalele aspecte ale proiectării nivelului legătură de date, vom începe 
studiul protocoalelor examinând natura erorilor, cauzele producerii lor și cum pot fi ele detectate și 
corectate. Apoi vom studia o serie de protocoale din ce în ce mai complexe, fiecare dintre ele re- 
zolvând cât mai multe dintre problemele prezente la acest nivel. Vom încheia cu un studiu al mode- 
larii și corectitudinii protocoalelor si vom da câteva exemple de protocoale ale legăturii de date. 

3.1 ASPECTE ALE PROIECTĂRII NIVELULUI 
LEGĂTURĂ DE DATE 


Nivelul legătură de date are un număr de funcții specifice pe care trebuie să le îndeplinească. 
Aceste funcţii includ: 


1. Furnizarea unei interfeţe bine-definite către nivelul rețea 

2. Tratarea erorilor de transmisie 

3. Reglarea fluxului cadrelor în așa fel, încât receptorii lenți să nu fie inundati de către emita- 
tori rapizi. 


Pentru a îndeplini aceste scopuri, nivelul legătură de date primește pachete de la nivelul reţea, pe 
care le încapsulează în cadre în vederea transmiterii. Fiecare cadru conţine un antet, un câmp de 
informaţie utilă pentru pachet și încheiere, după cum se vede în fig. 3-1. Gestionarea cadrelor repre- 
zintă esenţa a ceea ce face nivelul legătură de date. In secţiunile următoare vom examina in detaliu 
toate aspectele menţionate anterior. 


Emitator Receptor 
| Cadru | 
Antet | Informatie utilă |incheiere Antet | Informatie utilă |incheiere 








i: 


Fig. 3-1. Relatia dintre pachete si cadre. 


Cu toate ca acest capitol se refera numai la nivelul legatura de date si la protocoalele legaturii de 
date, multe dintre principiile pe care le vom studia aici, cum ar fi controlul erorilor si controlul fluxu- 
lui, se regăsesc și în protocoalele de transport, si în alte protocoale. În realitate, în multe rețele, aceste 
funcţii se găsesc doar la nivelurile superioare, nu și la nivel legătură de date. Oricum, indiferent de 
nivelul la care se găsesc, principiile sunt aproximativ aceleași, deci nu contează prea mult unde le 
studiem. La nivelul legăturii de date ele apar de obicei în forma cea mai simplă și cea mai pură, fă- 
când din acest nivel un loc foarte potrivit studierii detaliate a acestor principii. 


3.1.1 Servicii oferite nivelului rețea 


Funcţia nivelului legătură de date este să ofere servicii nivelului rețea. Principalul serviciu este 
transferul datelor de la nivelul reţea al mașinii sursă la nivelul reţea al mașinii destinaţie. La nivelul 
reţea al mașinii sursă există o entitate, să-i spunem proces, care trimite biti către nivelul legătură de 
date, pentru a fi transmisi la destinaţie. Funcţia nivelului legătură de date este să transmită biții spre 
mașina destinaţie, pentru ca acolo să fie livrati nivelului reţea, așa cum se arată în fig. 3-2(a). Trans- 
misia efectivă urmează calea din fig. 3-2(b), dar este mai ușor de înțeles în termenii a două procese 

ale nivelului legătură de date care comunică utilizând un protocol al legăturii de date. Din acest mo- 
tiv, pe parcursul acestui capitol, vom folosi în mod implicit modelul din fig. 3-1(a). 






















































































Gazdă 1 Gazda 2 Gazdă 1 Gazdă 2 
4 4 4 4 
3 3 3 e e 3 
? Cale virtuală ? 
2 [ de date J 2 2 2 
1 1 1 Cale efectivă 1 
ee de date TD 
(a) (b) 


Fig. 3-2. (a) Comunicatie virtuală. (b) Comunicatie efectivă. 


Nivelul legătură de date poate fi proiectat să ofere diferite servicii. Serviciile efective oferite pot 
varia de la sistem la sistem. Trei posibilități de bază, oferite în mod curent, sunt: 


1. Serviciu neconfirmat fără conexiune. 
2. Serviciu confirmat fără conexiune. 
3. Serviciu confirmat orientat-conexiune. 


Să le analizăm pe rând pe fiecare dintre acestea. 

Serviciul neconfirmat fără conexiune constă din aceea că mașina sursă trimite cadre independente 
către maşina destinaţie, fără ca mașina destinaţie să trebuiască să confirme primirea lor. În acest caz, 
nu sunt necesare stabilirea și desființarea unei conexiuni logice. Dacă un cadru este pierdut datorită 
zgomotului de pe linie, la nivelul legătură de date nu se face nici o încercare pentru recuperarea lui. 
Această clasă de servicii este adecvată atunci când rata de erori este foarte scăzută, încât recuperarea 
este lăsată în sarcina nivelurilor superioare. De asemenea, este adecvată pentru traficul de timp real, 
cum ar fi cel de voce, unde a primi date cu întârziere este mai rău decât a primi date eronate. Majori- 
tatea LAN-urilor utilizează la nivelul legăturii de date servicii neconfirmate fără conexiune. 

Următorul pas în ceea ce privește siguranţa este serviciul confirmat fără conexiune. Atunci când 
este oferit acest serviciu, încă nu se utilizează conexiuni, dar fiecare cadru trimis este confirmat indi- 
vidual. În acest mod, emițătorul știe dacă un cadru a ajuns sau nu cu bine. Dacă nu a ajuns într-un 
interval de timp specificat, poate fi trimis din nou. Acest serviciu este folositor pentru canale nesigu- 
re, cum ar fi sistemele fără fir. 

Poate că merită să subliniem că asigurarea confirmării la nivelul legăturii de date este doar o op- 
timizare, niciodată o cerință. Nivelul reţea poate întotdeauna să trimită un mesaj și să aștepte să fie 
confirmat. Dacă confirmarea nu apare în timp util, atunci emițătorul poate retrimite întregul mesaj. 

Problema cu această strategie este aceea că, de obicei, cadrele au o lungime maximă impusă de 
hardware, iar pachetele nivelului rețea nu au aceasta limitare. Dacă pachetul mediu este spart in, să 
zicem, 10 cadre și 20% din totalul cadrelor sunt pierdute, transmiterea acestuia poate lua foarte mult 
timp. În cazul în care cadrele individuale sunt confirmate și retransmise, pachetele întregi vor fi 
transmise mult mai rapid. Pe canale sigure, precum fibra optică, costul suplimentar implicat de un 

astfel de protocol al legăturii de date poate fi nejustificat, dar pe canale fără fir, costul este pe deplin 
justificat datorită nesigurantei acestora. 

Revenind la serviciile noastre, cel mai sofisticat serviciu pe care nivelul legătură de date îl pune la 
dispoziţia nivelului reţea este serviciul orientat-conexiune. În cazul acestui serviciu, mașinile sursă si 
destinaţie stabilesc o conexiune înainte de a transfera date. Fiecare cadru trimis pe conexiune este 
numerotat și nivelul legătură de date garantează că fiecare cadru trimis este într-adevăr recepționat. 
Mai mult, garantează că fiecare cadru este recepționat exact o dată și toate cadrele sunt recepționate 
în ordinea corectă. În schimb, în cazul serviciului fără conexiune, este posibil ca, datorită unei con- 
firmări pierdute, un cadru să fie transmis de mai multe ori și, prin urmare, recepționat de mai multe 
ori. Spre deosebire de acesta, serviciul orientat conexiune furnizează proceselor de la nivelul rețea 
echivalentul unui flux de biţi sigur. 

Atunci când este utilizat serviciul orientat conexiune, transferurile au trei faze distincte. În 
prima fază este stabilită conexiunea, ambele parti initializand variabile și contoare, utilizate 
pentru a ţine evidenţa cadrelor care au fost recepționate și a celor care nu au fost. În a doua 
fază, sunt transmise unul sau mai multe cadre. În a treia și ultima fază, conexiunea este desfiin- 
tata, eliberând variabilele, tampoanele și alte resurse utilizate la menţinerea conexiunii. 

Să considerăm un exemplu tipic: o subretea WAN formată din rutere conectate prin linii 
telefonice punct-la-punct, închiriate. Când un cadru ajunge la un ruter, hardware-ul verifică 
absenţa erorilor (folosind tehnici pe care le vom studia mai târziu în acest capitol), si trimite 
cadrul programelor nivelului legătură de date (care se pot afla într-un cip de pe 
adaptorul de rețea). Programele nivelului legătură de date verifică dacă acesta este cadrul as- 
teptat și, dacă este așa, trimit pachetul din câmpul de informaţie utilă către programele de diri- 
jare. Programele de dirijare aleg linia de ieșire corespunzătoare și trimit pachetul înapoi, către 
programele nivelului legătură de date, care apoi îl transmit. Fluxul dintre două rutere este re- 
prezentat în fig. 3-3. 

Fig. 3-3. Plasarea protocolului legătură de date. 


Programul de dirijare dorește de obicei ca operaţia să fie corect executată, ceea ce presupune 
conexiuni secvențiale sigure pe fiecare linie punct-la-punct. El nu vrea să fie deranjat prea des de 
pachete care s-au pierdut pe drum. Este sarcina protocolului legăturii de date, prezentat în dreptun- 


SEC. 3.1 ASPECTE ALE PROIECTĂRII NIVELULUI LEGĂTURĂ DE DATE 169 


ghiul punctat, să facă liniile de comunicaţie nesigure să pară perfecte sau, cel putin, suficient de bu- 
ne. Această proprietate este foarte importantă pentru legăturile fără fir, care sunt, prin natura lor, 
foarte nesigure. Ca o remarcă, cu toate că am prezentat copii ale programelor nivelului legătură de 
date în fiecare ruter, de fapt există o singură copie, care tratează toate liniile, utilizând tabele și struc- 
turi de date diferite pentru fiecare dintre ele. 


3.1.2 Încadrarea 


În vederea furnizării unui serviciu nivelului reţea, nivelul legătură de date trebuie să utilizeze ser- 
viciul furnizat de către nivelul fizic. Sarcina nivelului fizic este să primească un flux de biti si să încerce 
să-l trimită la destinaţie. Nu se garantează că acest flux de biti nu conţine erori. Numărul de biti recep- 
tionati poate fi mai mic, egal cu, sau mai mare decât numărul de biti transmisi si pot avea valori diferi- 
te. Este la latitudinea nivelului legătură de date să detecteze și, dacă este necesar, să corecteze erorile. 

Abordarea uzuală pentru nivelul legătură de date este să spargă șirul de biti în cadre discrete și să 
calculeze suma de control pentru fiecare cadru. (Algoritmii pentru suma de control vor fi discutati 
mai târziu în acest capitol.) Atunci când un cadru ajunge la destinație, suma de control este recalcu- 
lata. Dacă noua sumă de control este diferită de cea conținută în cadru, nivelul legătură de date știe 
că a apărut o eroare și face operaţiile necesare pentru a o rezolva (de exemplu, elimină cadrul eronat 
și probabil trimite înapoi un raport de eroare). 

Spargerea șirului de biţi în cadre este mai dificilă decât pare la prima vedere. O cale pentru a rea- 
liza această încadrare este inserarea de intervale de timp între cadre, așa cum inserăm spaţii între 
cuvinte într-un text normal. Totuşi, rețelele dau rareori garanţii referitoare la timp, așa că este posi- 
bil ca aceste intervale să fie comprimate sau ca în timpul transmisiei să fie inserate alte intervale. 

Cadrul 1 Cadrul 2 Acum un contor 
(incorect) de caractere 


Fig. 3-4. Un șir de caractere. (a) Fără erori. (b) Cu o eroare. 


Deoarece este prea periculos să ne bizuim pe timp pentru a marca începutul și sfârșitul fiecărui 
cadru, au fost elaborate alte metode. In această secțiune vom analiza patru metode: 


1. Numărarea caracterelor. 

2. Indicatori cu inserare de octeți. 

3. Indicatori de început si de sfârşit, cu inserare de biti. 
4. Violarea codificărilor la nivel fizic. 

INDI- a tiä ; ; INDI- 
CATORI Antet Informaţie utilă Incheiere CATOR 
(a) 

Caracterele originale După umplere cu caractere 











INDI- INDI- 
A | Icator|| B aah ESC | caror | B 
A ESC B — A ESC ESC B 
INDI- INDI- 
A ESC GATOR B — A ESC ESC ESC CATOR B 
A ESC ESC B — A ESC ESC ESC ESC B 


(b) 
Fig. 3-5. (a) Cadru delimitat de octeți indicatori. (b) Patru exemple de secvenţe de octeți înainte si 
după inserare 






























































Prima metodă de încadrare utilizează un câmp din antet pentru a specifica numărul de caractere 
din cadru. Atunci când nivelul legătură de date de la destinație primește contorul de caractere, știe 
câte caractere urmează si unde este sfârșitul cadrului. Această tehnică este prezentată în fig. 3-4 (a) 
pentru patru cadre de dimensiune de 5, 5, 8 și 8 caractere. 

Problema cu acest algoritm este că valoarea contorului poate fi alterată de erori de transmisie. 
De exemplu, dacă contorul de caractere din al doilea cadru din fig. 3-4(b) din 5 devine 7, destinația 
va pierde sincronizarea și va fi incapabilă să localizeze începutul cadrului următor. Chiar dacă suma 
de control este incorectă și destinaţia știe că a primit cadru eronat, nu există nici o posibilitate de a 
determina unde începe următorul cadru. Nu ajută nici trimiterea unui cadru înapoi la sursă, cerând 
o retransmisie, deoarece destinaţia nu știe peste câte caractere să sară pentru a începe retransmisia. 
Din acest motiv, metoda contorizării caracterelor este rar utilizată. 

A doua metodă de încadrare înlătură problema resincronizării după o eroare, prin aceea că fie- 
care cadru începe și se termină cu o secvenţa specială de octeți. Initial, octetii ce indicau începutul, 
respectiv sfârșitul erau diferiți, dar în ultimii ani s-a trecut la utilizarea unui singur octet, numit octet 
indicator, atât ca indicator de început, cât si de sfârșit, asa cum se prezintă in fig. 3-5(a). În acest fel, 
dacă receptorul pierde sincronizarea, acesta poate căuta octetul indicator pentru a găsi sfârșitul ca- 
drului. Doi octeți indicatori consecutivi indica sfârșitul unui cadru și începutul celui care urmează. 

O problemă serioasă cu această metodă apare atunci când se transmit date binare, cum ar fi un 
obiect sau numere în virgulă mobilă. Se poate întâmpla ca în date să apară octetul folosit ca indica- 
tor. Această situaţie interferează cu procesul de încadrare. O cale de rezolvare a acestei probleme 
este ca nivelul legătură de date al emitatorului să insereze un octet special (ESC) înaintea fiecărei 
apariţii „accidentale” a indicatorului în date. Nivelul legătură de date al receptorului va elimina acest 
octet special înainte de a pasa datele nivelului rețea. Această tehnică poartă numele de inserare de 
octeți (eng.: byte stuffing) sau inserare de caractere (eng.: character stuffing) . Deci, un octet indica- 

tor utilizat pentru încadrare poate fi diferențiat de unul prezent în date prin faptul că este sau nu 
precedat de un octet special. 

Bineînţeles, următoarea întrebare este: Ce se întâmplă dacă un octet special apare în mijlocul da- 
telor? Răspunsul este că pe lângă el se inserează încă un octet special. 

Deci, un singur octet special face parte dintr-o secvenţă specială, iar un octet special dublu indica 
faptul ca un singur octet de acest tip a apărut in cadrul datelor. Câteva exemple sunt prezentate in 
fig. 3-5(b). În toate cazurile, secvenţa de octeți obţinută după eliminarea octetilor inserati este exact 
secvenţa originală. 

Schema de inserare de octeți prezentată în fig. 3-5 reprezintă o ușoară simplificare a schemei uti- 
lizate în cadrul protocolului PPP, pe care majoritatea calculatoarelor casnice îl folosesc pentru a co- 
munica cu furnizorul de servicii Internet. Vom discuta despre PPP mai târziu în acest capitol. 

Un dezavantaj major al utilizării acestei metode de încadrare este acela că este limitată la utiliza- 
rea caracterelor de 8 biti. Nu toate codurile utilizează caractere de 8 biti. De exemplu, UNICODE 
folosește caractere pe 16 biti. Datorită dezvoltării rețelelor, dezavantajele inserării de coduri de ca- 
ractere în mecanismul de încadrare au devenit din ce în ce mai evidente, așa că a trebuit dezvoltată o 
nouă tehnică, care să permită caractere de dimensiune variabilă. 

Noua tehnică permite cadrelor de date să conţină un număr arbitrar de biti și permite coduri de 
caractere cu un număr arbitrar de biţi per caracter. Funcţionează astfel: fiecare cadru începe și se 
termină cu un șablon special pe biti, 01111110, numit octet indicator (flag). De fiecare data cand 
nivelul legătură de date al emitatorului identifică cinci de unu consecutivi in date, inserează automat 
un bit 0 în șirul de biti de rezultați. Această inserare de biti (bit stuffing) este similară inserării de 
caractere, în care un octet escape este inserat în șirul de caractere de ieșire, înainte de fiecare octet 
indicator din date. 

Atunci când receptorul primește o succesiune de cinci biti 1, urmaţi de un bit 0, extrage automat 
(adică șterge) bitul 0. La fel ca și inserarea de caractere, care este complet transparentă pentru nive- 
lul reţea din ambele calculatoare, așa este si inserarea de biti. Dacă datele utilizator contin șablonul 
indicator, 01111110, acest indicator este transmis ca 011111010, dar în memoria receptorului este 
păstrat ca 01111110. Fig. 3-6 dă un exemplu de inserare de biti. 


(a) 011011111111111111110010 


(b) 011011111011111011111010010 
~ N 
= a“ 
Biti inserati 


(c)} 0110111111111111111110010 


Fig. 3-6. Inserare de biti. (a) Datele originale. (b) Datele asa cum apar pe linie. 
(c) Datele asa cum sunt stocate in memoria receptorului dupa extragerea bitilor inserati. 


În cazul inserării de biti, graniţele dintre două cadre pot fi recunoscute fără ambiguitate datorită 
sablonului indicator. Astfel, dacă receptorul pierde evidenţa a ceea ce primește, tot ceea ce are de 
făcut este să caute la intrare secvențele indicator, deoarece acestea pot să apară numai la marginile 
cadrului și niciodată în interiorul datelor. 

Ultima metodă de încadrare este aplicabilă rețelelor în care codificarea pe mediul fizic conține o 
anumită redundanta. De exemplu, unele LAN-uri codifică un bit de date utilizând doi biti fizici. De 
obicei, un bit 1 este reprezentat de o tranziţie sus-jos și un bit 0 de o tranziţie jos-sus. Aceasta în- 
seamnă că fiecare bit de date are o tranziţie în mijloc, receptorului fiindu-i ușor să localizeze frontie- 

rele bitilor. Combinatiile sus-sus si jos-jos nu sunt utilizate pentru date, dar sunt utilizate pentru de- 
limitarea cadrelor in unele protocoale. 

Ca observaţie finală asupra încadrării, multe protocoale de legătură de date utilizează, pentru o 
mai mare siguranță, o combinaţie de contor de caractere cu una dintre celelalte metode. La sosirea 
unui cadru, pentru a localiza sfârșitul acestuia, este utilizat câmpul contor. Cadrul este acceptat ca 
valid doar dacă în poziția respectivă există delimitatorul corespunzător și dacă suma de control este 
corectă. Altfel, șirul de intrare este scanat pentru a detecta următorul delimitator. 


3.1.3 Controlul erorilor 


Problema marcării începutului și sfârşitului fiecărui cadru fiind rezolvată, ne vom îndrepta aten- 
tia către problema următoare: cum să ne asigurăm că toate cadrele ajung până la urmă la nivelul 
reţea de la destinaţie și în ordinea corectă. Să presupunem că emițătorul trimite cadrele de ieșire 
fără să verifice dacă au ajuns corect. Așa ceva se poate accepta în cazul serviciilor neconfirmate fără 
conexiune, dar nu în cel al serviciilor sigure, orientate conexiune. 

Modul uzual de a asigura o transmitere sigură este de a furniza emitatorului o reacție inversă 
(eng.: feedback) despre ceea ce se întâmplă la celălalt capăt al liniei. De obicei protocolul îi cere 
receptorului să trimită înapoi cadre de control speciale, purtând confirmări pozitive sau negative 
despre cadrele sosite. Dacă emițătorul recepționează o confirmare pozitivă despre un cadru, el știe 
că acel cadru a ajuns cu bine. Pe de altă parte, o confirmare negativă înseamnă că ceva a mers prost 
și cadrul trebuie retransmis. 

O complicatie în plus vine de la posibilitatea ca defectele de echipament să determine dispariția 
completă a unui cadru (de exemplu într-o rafală de zgomot). În acest caz, receptorul nu va reactio- 
na în nici un fel, din moment ce nu are nici un motiv să reacționeze. Trebuie să fie clar că un proto- 
col în care emițătorul trimite un cadru și apoi așteaptă o confirmare, pozitivă sau negativă, va ră- 
mâne agăţat pentru totdeauna dacă un cadru este complet pierdut datorită, de exemplu, nefunctio- 
nării echipamentului. 

Această posibilitate a determinat introducerea contoarelor de timp (ceasurilor) la nivelul legătu- 
rii de date. Atunci când emițătorul trimite un cadru, pornește de obicei și un contor de timp. Conto- 
rul de timp este setat să expire după un interval suficient de lung pentru ca acel cadru să poată ajun- 
ge la destinaţie, să fie prelucrat acolo și confirmarea să se propage înapoi către emiţător. În mod 
normal, cadrul va fi corect recepționat și confirmarea va sosi înainte ca timpul să expire, caz în care 
contorul va fi anulat. 

Dar, dacă fie cadrul, fie confirmarea se pierd, intervalul de timp expiră, în acest caz, emițătorul fi- 
ind atentionat că a apărut o problemă. Soluţia evidentă este retransmiterea cadrului. Dar, atunci 
când cadrele pot fi transmise de mai multe ori, există pericolul ca receptorul să accepte același cadru 
de două sau mai multe ori și să-l trimită de mai multe ori nivelului rețea. Pentru a evita aceasta situa- 
tie este necesar să atribuim numere de secvenţă cadrelor de ieșire, așa încât receptorul să poată face 
distincţie între cadrele retransmise și cele originale. 

Întreaga problematică a gestiunii ceasurilor și numerelor de secvenţă, astfel încât fiecare cadru 
să ajungă la nivelul reţea de la destinaţie o singură dată nici mai mult, nici mai putin, reprezintă o 
parte importantă a obligaţiilor nivelului legătură de date. Mai târziu, în acest capitol, urmărind o 
serie de exemple de complexitate din ce în ce mai mare, vom studia în detaliu cum este realizată 
această gestiune. 

3.1.4 Controlul fluxului 


Un alt aspect important de proiectare care apare la nivelul legătură de date (si, desigur, și la nive- 
lurile superioare) este cum trebuie procedat cu un emițător care dorește in mod sistematic să trans- 
mită cadre mai repede decât poate să accepte receptorul. Această situație poate să apară ușor atunci 
când emițătorul rulează pe un calculator rapid (sau mai putin încărcat) și receptorul rulează pe o 
mașină lentă (sau foarte încărcată). Emitatorul continuă să transmită cadre la o rată înaltă până 
când receptorul este complet inundat. Chiar dacă transmisia este fără erori, la un anumit punct re- 
ceptorul nu va mai fi capabil să trateze cadrele care sosesc și va începe să piardă unele dintre ele. 
Bineînţeles, trebuie făcut ceva pentru a evita această situație. 

Există două abordări des utilizate. In cazul celei dintâi, controlul fluxului bazat pe reacție (feed- 
back-based flow control), receptorul acordă emitatorului permisiunea de a mai transmite date, sau 
cel putin comunică emițătorului informaţii despre starea sa. In cea de-a doua, controlul fluxului ba- 
zat pe rată (rate-based flow control), protocolul dispune de un mecanism integrat care limitează rata 
la care emițătorul poate transmite, fără a folosi informaţii de la receptor. În acest capitol vom studia 
scheme de control al fluxului bazat pe reacţie, deoarece la nivelul legătură de date nu se utilizează 
controlul fluxului bazat pe rată. Vom studia acest tip de control al fluxului în cap. 5. 

Sunt cunoscute diferite scheme de control al fluxului, dar cele mai multe dintre ele utilizează ace- 
lași principiu de bază. Protocolul conţine reguli bine definite despre momentul când emițătorul poa- 
te trimite următorul cadru. Deseori aceste reguli interzic trimiterea cadrelor înainte ca receptorul să 
o permită, implicit sau explicit. De exemplu, când se stabilește o conexiune, receptorul trebuie să 
spună: "Acum poți să-mi trimiti n cadre, dar după ce au fost trimise, să nu trimiti altele până când nu 
iti spun să continui”. Vom examina detaliile în cele ce urmează. 


3.2 DETECTAREA ȘI CORECTAREA ERORILOR 


Asa cum am văzut in Cap. 2, sistemul telefonic are trei parti: comutatoarele, trunchiurile inter- 
oficii (eng.: interoffice trunks) și buclele locale. Primele două sunt acum aproape complet digitizate 
în majoritatea ţărilor dezvoltate. Buclele locale sunt încă din perechi de fire torsadate din cupru si 
vor continua să fie așa ani întregi, din cauza costului enorm al înlocuirii lor . În timp ce pe partea 
digitală erorile sunt rare, ele sunt încă obișnuite pe buclele locale. Mai mult, comunicaţia fără fir a 
devenit mai uzuală și ratele erorilor sunt, în acest caz, cu câteva ordine de mărime mai proaste decât 
pe trunchiurile de fibră inter-oficii. Concluzia este: erorile de transmisie vor fi o realitate pentru 
multi ani de acum înainte. Trebuie găsită o metodă de tratare a acestor erori. 

Ca rezultat al proceselor fizice care le generează, erorile din unele medii (de exemplu radio) tind 
să vină mai curând în rafale decât izolate. Sosirea erorilor în rafală are atât avantaje cât și dezavanta- 
je fata de erorile izolate, de un singur bit. Avantajul este acela că datele de la calculator sunt trimise 
întotdeauna în blocuri de biti. Să presupunem că dimensiunea unui bloc este de 1000 de biti si rata 
de eroare este de 0.001 per bit. Dacă erorile ar fi independente, multe blocuri ar conţine o eroare. 
Dacă erorile vin în rafală de câte 100, în medie vor fi afectate doar unul sau două blocuri din 100. 

Dezavantajul erorilor în rafală este acela că sunt mult mai greu de detectat și corectat decât ero- 
rile izolate. 

3.2.1 Coduri corectoare de erori 


Proiectantii de rețele au dezvoltat două strategii de bază pentru tratarea erorilor. O modalitate 
este ca pe lângă fiecare bloc de date trimis să se includă suficientă informație redundantă pentru ca 
receptorul să poată deduce care a fost caracterul transmis. O altă soluţie este să se includă suficientă 
redundanta pentru a permite receptorului să constate că a apărut o eroare, dar nu care este eroarea, 
și să ceară o retransmisie. Prima strategie utilizează coduri corectoare de erori, iar cea de-a doua 
utilizează coduri detectoare de erori. Folosirea codurilor corectoare de erori este deseori referită sub 
numele de corectare de erori în avans (eng.: forward error correction). 

Fiecare dintre aceste tehnici se utilizează in situaţii diferite. Pe canale cu siguranță mare, cum ar 
fi fibra optică, este mai eficient să utilizăm un cod detector de erori și să retransmitem blocul în care 
s-au detectat erori. In cazul canalelor de comunicaţie fără fir, este indicat sa adăugăm destulă infor- 
matie redundantă fiecărui bloc, în loc să ne bazăm pe retransmisie, care poate să fie la rândul său 
afectată de erori. 

Pentru a înțelege cum pot fi tratate erorile, este necesar să privim cu atenţie la ceea ce este de 
fapt o eroare. În mod normal, un cadru conţine m biti de date (adică mesaj) și r biti redundanti sau 
de control. Să considerăm lungimea totală n (adică, n = m + r ). O unitate formată din n biţi, care 
conţine date si biti de control, este numită frecvent cuvânt de cod de n biti (eng.: n-bit codeword). 

Date fiind două cuvinte de cod, să zicem, 10001001 și 10110001, este posibil să determinăm câţi 
biti corespunzători diferă. În acest caz diferă 3 biti. Pentru a determina câți biti diferă, aplicăm ope- 
ratorul SAU EXCLUSIV între cele două cuvinte de cod și numărăm biții 1 din rezultat, de exemplu: 


10001001 
10110001 
00111000 


Numărul de poziţii binare în care două cuvinte de cod diferă se numește distanța Hamming 
(Hamming, 1950). Semnificaţia sa este că dacă două cuvinte de cod sunt despărțite de o distanță 
Hamming d, sunt necesare d erori de un singur bit pentru a-l converti pe unul în celălalt. 

În multe aplicaţii de transmisie de date, toate cele 2" mesaje de date posibile sunt corecte, dar, 
datorită modului în care sunt calculati biții de control, nu sunt utilizate toate cele 2" cuvinte de cod 
posibile. Dat fiind algoritmul pentru calculul bitilor de control, este posibil să construim o listă com- 
pletă de cuvinte de cod permise și din această listă să găsim cele două cuvinte de cod a căror distanță 
Hamming este minimă. Această distanţă este distanța Hamming a codului complet. 

Proprietăţile detectoare și corectoare de erori ale unui cod depind de distanţa sa Hamming. Pentru 
a detecta d erori, este nevoie de un cod cu distanță d + 1, deoarece cu un asemenea cod nu există nici o 
modalitate ca d erori de un singur bit să poată modifica un cuvânt de cod corect într-un alt cuvânt de 
cod corect. Atunci când receptorul vede un cuvânt de cod incorect, poate spune că s-a produs o eroare 
de transmisie. Similar, pentru a corecta d erori, este nevoie de un cod cu distanță 
2d + 1, deoarece în acest mod cuvintele de cod corecte sunt atât de distantate, încât, chiar cu d modifi- 
cări, cuvântul de cod originar este totuși mai apropiat decât alte cuvinte de cod și va fi unic determinat. 

Ca un exemplu simplu de cod detector de erori, să considerăm un cod în care la date este adău- 
gat un singur bit de paritate. Bitul de paritate este ales astfel, încât numărul de biti 1 din cuvântul de 
cod să fie par (sau impar). De exemplu, atunci când 1011010 este trimis în paritate pară, prin adău- 
garea unui bit la sfârșit devine 10110100. Cu paritatea impară , 1011010 devine 10110101. Un cod cu 

un singur bit de paritate are distanța 2, deoarece orice eroare pe un singur bit produce un cuvânt de 
cod cu paritatea greșită. Acesta poate fi utilizat pentru detectarea erorilor singulare. 

Ca exemplu simplu de cod corector de erori, să considerăm un cod cu numai patru cuvinte de 
cod corecte: 


0000000000, 0000011111, 1111100000 și 1111111111. 


Acest cod are distanța 5, ceea ce înseamnă că poate corecta erori duble. Dacă sosește cuvântul 
de cod 0000000111, cel ce recepționează știe că originalul trebuie să fi fost 00000111111. Dacă totuși 
o eroare triplă modifică 0000000000 în 0000000111, eroarea nu va fi corectată corespunzător. 

Să ne imaginăm că dorim să proiectăm un cod cu m biti de mesaj și r biti de control care ne va 
permite să corectăm toate erorile singulare. Pentru fiecare din cele 2" mesaje corecte există n cuvinte 
de cod eronate, aflate la distanță 1 de el. Acestea sunt formate prin inversarea sistematică a fiecăruia 
dintre cei n biţi din cuvântul de cod de n biţi format din el. Astfel, fiecare din cele 2" mesaje corecte 
necesită n+1 sabloane asociate. Cum numărul total de sabloane este 2", trebuie să avem (n+1) 2" 
<= 2". Utilizând n=m+r, această condiţie devine (m + r + 1)<= 2. Dându-se m, acesta impune o 
limită inferioară asupra numărului de biti de control necesari pentru a corecta erorile singulare. 

Această limită inferioară teoretică poate fi, de fapt, atinsă utilizând o metodă atribuită lui Ham- 
ming (1950). Bitii cuvântului de cod sunt numerotati consecutiv, începând cu bitul 1 de la marginea 
din stânga, bitul 2 imediat la dreapta sa, etc. Bitii care sunt puteri ale lui 2 (1, 2, 4, 8, 16 etc.) sunt biti 
de control. Restul (3, 5, 6, 7, 9 etc.) sunt completaţi cu cei m biti de date. Fiecare bit de control for- 
teaza ca paritatea unui grup de biti, inclusiv el însuși, să fie pară (sau impară). 

Un bit poate fi inclus în mai multe calcule de paritate. Pentru a vedea la care biti de control con- 
tribuie bitul de date din poziţia k, rescriem k ca o sumă de puteri ale lui 2. De exemplu, 11= 1+2+8 
și 29=1+4+8+16. Un bit este verificat de acei biti de control care apar în dezvoltarea sa (de exem- 
plu, bitul 11 este verificat de biții 1, 2 și 8). 

Car. ASCII Biti de control 


Qasr Bp 
H 
F 
O 
H 
H 
O 
H 


0100000 
0001 
0111 001010 1 
100100 11111001100 
0010 Y 0011100010 
ordinea transmiterii bitilor 












































o0oaon 
+ 


Fig. 3-7. Utilizarea unui cod Hamming pentru corectarea erorilor în rafală. 


Când sosește un cuvânt de cod, receptorul initializeaza un contor la 0. Acesta examinează apoi 
fiecare bit de control, k (k = 1, 2, 4, 8...) pentru a vedea dacă are paritatea corectă. Dacă nu, adaugă 
k la contor. Daca, după ce au fost examinati toți biții de control, contorul este 0 (adică, dacă toţi biții 
au fost corecti), cuvântul de cod este acceptat ca valid. Dacă valoarea contorului este nenulă, ea re- 
prezintă numărul bitului incorect. De exemplu, dacă biții de control 1, 2 si 8 sunt eronati, atunci bitul 
inversat este 11, deoarece este singurul verificat de biții 1, 2 si 8. fig. 3-6 prezintă câteva caractere 

ASCII pe 7 biti codificate prin cuvinte de cod pe 11 biti, utilizând codul Hamming. De reamintit ca 
informaţia este regăsită în biții de pe poziţiile 3, 5, 6, 7, 9, 10 si 11. Codurile Hamming pot corecta 
numai erori singulare. "Totuși, există un artificiu care poate fi utilizat pentru a permite codurilor 
Hamming să corecteze erorile în rafală. O secvență de k cuvinte de cod consecutive este aranjată ca 
o matrice, având câte un cuvânt de cod pe fiecare linie. În mod normal, datele ar fi transmise linie cu 
linie, de la stânga la dreapta. Pentru a corecta erorile în rafală, datele vor trebui transmise pe coloa- 
ne, începând cu coloana cea mai din stânga. Cand au fost trimiși toţi cei k biti, este transmisă a doua 
coloană și așa mai departe, așa cum se arată in fig. 3-7. Atunci când un cadru ajunge la receptor, 
matricea este reconstruită, coloană cu coloană. Daca a apărut o eroare în rafală, de lungime k, va fi 
afectat cel mult un bit din fiecare dintre cele k cuvinte de cod, dar codul Hamming poate corecta o 
eroare pe cuvânt de cod, așa încât întregul bloc poate fi refăcut. Această metodă utilizează kr biti de 
control pentru a face blocuri de km biti de date imune la erorile in rafală de lungime k sau mai mică. 


3.2.2 Coduri detectoare de erori 


Codurile corectoare de erori sunt adesea utilizate pe canale fără fir, care sunt cunoscute ca fiind 
predispuse la erori, în comparaţie cu firele de cupru sau fibra optică. Fără coduri detectoare de 
erori, comunicaţia ar fi greu de realizat. In cazul firelor de cupru sau a fibrei optice rata erorilor este 
mult mai mică, așa că detectarea erorilor și retransmisia este de obicei mai eficientă aici ca metodă 
de tratare a erorilor care apar ocazional. 

Ca un exemplu simplu, să considerăm un canal în care erorile sunt izolate și rata erorilor este de 
10° per bit. Să considerăm că dimensiunea unui bloc este de 1000 biti. Pentru a permite corectia 
erorilor pentru blocuri de 1000 de biti sunt necesari 10 biti de control; un megabit de date va necesi- 
ta 10000 biti de control. Pentru a detecta ușor un bloc cu o singură eroare de un bit, va fi suficient un 
bit de paritate la fiecare bloc. O data la fiecare 1000 de blocuri va trebui transmis un extra-bloc (1001 
biti). Încărcarea suplimentară totală în cazul metodei de detecție si retransmisie este de numai 2001 
biti pentru un megabit de date, în comparaţie cu 10000 biti pentru un cod Hamming. 

Dacă unui bloc i se adaugă un singur bit de paritate și blocul este puternic deformat de o eroare 
în rafală lungă, probabilitatea ca eroarea să fie detectată este de numai 0.5, ceea ce este greu de ac- 
ceptat. Sansele pot fi îmbunătăţite considerabil dacă fiecare bloc transmis este privit ca o matrice 
dreptunghiulară de n biti lățime și k biti înălțime, după cum am arătat mai sus. Pentru fiecare coloa- 
na este calculat un bit de paritate, care este adăugat într-o nouă linie de la sfârșitul matricei. Matri- 
cea este apoi transmisă linie cu linie. La sosirea blocului, receptorul verifică toți biții de paritate. Da- 
că oricare din ei este greșit, va cere o retransmisie a blocului. Retransmisii succesive sunt cerute daca 
este nevoie, până când întregul bloc este recepționat fără erori de paritate. 

Această metodă poate detecta o singură rafală de lungime n, cu numai un bit pe coloană modifi- 
cat. O rafală de lungime n+1 va trece totuși nedetectată dacă primul și ultimul bit sunt inversati, iar 
toți ceilalți biti sunt corecti (o eroare in rafală nu înseamnă că toți biții sunt gresiti, ci că cel putin 
primul și ultimul sunt gresiti). Dacă blocul este puternic deformat de o rafală lungă sau de rafale 
scurte multiple, probabilitatea ca oricare din cele n coloane să aibă, accidental, paritatea corectă este 
0.5, deci probabilitatea ca un bloc eronat să fie acceptat atunci când nu ar trebui este 2”. 

Cu toate că schema de mai sus poate fi uneori adecvată, în practică este larg utilizată o altă me- 
toda: codul polinomial (cunoscut și sub numele de cod cu redundanta ciclică, eng.: cyclic redundan- 
cy code). Codurile polinomiale sunt bazate pe tratarea sirurilor de biti ca reprezentari de polinoame 
cu coeficienţi 0 si 1. Un cadru de k biti este văzut ca o listă de coeficienţi pentru un polinom cu k 

termeni, de la x*! la x”. Se spune că un astfel de polinom este de gradul k-1. Bitul cel mai semnificativ 
(cel mai din stânga) este coeficientul lui x“'; următorul bit este coeficientul lui x"? ș.a.m.d. De exem- 
plu, 110001 are șase biti și ei reprezintă un polinom cu șase termeni cu coeficienții 1, 1, 0, 0, 0 si 1: 
x +x'+x’. Aritmetica polinomială este de tip modulo 2, în conformitate cu regulile teoriei algebrice. 
Nu există transport la adunare și nici împrumut la scădere. Atât adunările cât și scăderile sunt iden- 
tice cu SAU EXCLUSIV. De exemplu: 


10011011 00110011 11110000 01010101 
+11001010 +11001101 -10100110 -10101111 
01010001 11111110 01010110 11111010 


Împărţirea lungă este făcută ca in binar cu excepţia faptului că scăderea este realizată modulo 2, 
ca mai sus. Despre un impartitor se spune că „intră” într-un deimpartit dacă deîmpărțitul are tot 
atâția biti ca impartitorul. 

Atunci când este utilizată metoda codului polinomial, emițătorul și receptorul se pun de acord în 
avans asupra unui polinom generator G(x). Atât bitul cel mai semnificativ cât si cel mai putin semni- 
ficativ trebuie să fie 1. Pentru a calcula suma de control pentru un cadru cu m biţi, corespunzător 
polinomului M(x), cadrul trebuie să fie mai lung decât polinomul generator. Ideea este de a adăuga 
o sumă de control la sfârșitul cadrului, astfel încât polinomul reprezentat de cadrul cu sumă de con- 
trol să fie divizibil prin G(x). Când receptorul preia cadrul cu suma de control, încearcă să-l împartă 
la G(x). Dacă se obţine un rest, înseamnă că a avut loc o eroare de transmisie. 

Algoritmul pentru calculul sumei de control este următorul: 


1. Fier gradul lui G(x). Se adaugă r biti 0 la capătul mai putin semnificativ al cadrului, așa încât 
acesta va conține acum n+r biti și va corespunde polinomului x'M(x). 

2. Se împarte șirul de biti ce corespund lui G(x) într-un șir de biti corespunzând lui x'M(x), uti- 
lizând împărţirea modulo 2. 

3. Se scade restul (care are întotdeauna r sau mai puțini biti) din șirul de biti corespunzând lui 
x M(x), utilizând scăderea modulo 2. Rezultatul este cadrul cu sumă de control ce va fi 
transmis. Numim polinomul sau T(x). 


Fig. 3-8 ilustrează calculul pentru cadrul 1101011011 și G(x) = x*+x+1. 

Ar trebui să fie clar că T(x) este divizibil (modulo 2) cu G(x). În orice problemă de împărțire, da- 
că din deimpartit se scade restul, atunci ceea ce rămâne este divizibil prin impartitor. De exemplu, în 
baza 10, dacă impartim 210278 la 10941 restul este 2399. Prin scăderea lui 2399 din 210278, ceea ce 
rămâne (207879) este divizibil cu 10941. 

Să analizăm puterea acestei metode. Ce tipuri de erori vor fi detectate? Să ne imaginăm că apare 
o eroare de transmisie, așa încât in loc să sosească șirul de biti pentru T(x), ajunge T(x) + E(X). Fie- 
care bit din E(x) corespunde unui bit care a fost inversat. Dacă in E(x) există k biti 1, aceasta în- 
seamnă că au apărut k erori de un singur bit. 

O singură eroare in rafală este caracterizată de un 1 initial, un amestec de 0 și 1 și un 1 final, toți 
ceilalți biti fiind 0. 

La recepţia cadrului cu sumă de control, receptorul îl împarte prin G(x); aceasta înseamnă că va 
calcula [T(x) + E(x)//G(x). T(x)/G(x) este 0, așa încât rezultatul calculului este pur și simplu 
E(x)/G(x). Acele erori care se întâmplă să corespundă unor polinoame care îl au ca factor pe G(x) 
vor scăpa; toate celelalte vor fi detectate. 

Cadru : 1101011011 
Generator: 10011 
Mesaj după adăugarea a 4 biţi de zero: 1 1 0 10 110000 

Cadru transmis: 1 1 0 10 1101111190 


Fig. 3-8. Calculul sumei de control în cod polinomial. 


Dacă a apărut o eroare pe un singur bit, E(x) =x', unde i determină care bit este eronat. Dacă 
G(x) conţine doi sau mai multi termeni, nu poate fi divizor al lui E(x), așa încât toate erorile pe un 
singur bit vor fi detectate. 

Dacă au apărut două erori izolate pe un singur bit, atunci E(x)= x'+x!, unde i>j. Alternativ, 
aceasta se poate scrie ca E(x) =xi(x'!+1). Dacă presupunem că G(x) nu este divizibil prin x, o condi- 
tie suficientă pentru detectarea erorilor duble este ca G(x) să nu se divida prin +1 pentru orice k 
până la valoarea maximă i-j (adică, până la lungimea maximă a cadrului). Sunt cunoscute polinoame 
simple, de grad mic, care asigură protecție cadrelor cu lungime mare. De exemplu, x5-+x""+1 nu se 
va divide cu x*+1/ pentru nici o valoare a lui k mai mică decât 32768. 

Dacă există un număr impar de biti eronati, E(x) conţine un număr impar de termeni (adică, 
x+x’+1, dar nu x’+1). Interesant este că, în sistemul modulo 2 nu există nici un polinom cu număr 

impar de termeni care să îl aibă pe x+/1 ca factor. Făcându-l pe x+1 factor al lui G(x), vom putea 
depista toate erorile constituite dintr-un număr impar de biti inversati. 

Pentru a demonstra că nici un polinom cu număr impar de termeni nu este divizibil cu x+1, să 
presupunem că E(x) are un număr impar de termeni și este divizibil cu x+1. Factorizăm E(x) în 
(x+1)Q(x). Acum evaluam E(1)= (1+1)Q(1). Deoarece 1+1=0 (modulo 2), E(1) trebuie să fie 0. 
Daca E(x) are un numar impar de termeni, substituind fiecare x cu 1, rezultatul obtinut va fi intot- 
deauna 1. Prin urmare nici un polinom cu număr impar de termeni nu este divizibil cu x+7. În sfâr- 
sit, și cel mai important, un cod polinomial cu r biti de control va detecta toate erorile în rafala de 
lungime <r. O eroare în rafală de lungime k poate fi reprezentată de x (x“’ + ... +1), unde i deter- 
mină cât de departe este localizată rafala fata de capătul din dreapta al cadrului recepționat. Daca 
G(x) conţine termenul x’, atunci nu îl va avea ca factor pe x, asa că dacă gradul expresiei dintre pa- 
ranteze este mai mic decât gradul lui G(x), restul nu poate fi niciodată 0. 

Dacă lungimea rafalei este r+1, restul împărțirii cu G(x) va fi zero dacă și numai dacă rafala este 
identică cu G(x). Prin definiţia rafalei, primul si ultimul bit trebuie să fie 1, așa că potrivirea depinde 
de ceir - 1 biti intermediari. Dacă toate combinaţiile sunt privite ca egal posibile, atunci probabilita- 
tea ca un cadru incorect să fie acceptat ca valid este 1/2"'. 

Se poate arăta și că, dacă apare o rafala de erori mai lungă de r+1 biti sau dacă apar mai multe 
rafale mai scurte, probabilitatea ca un cadru greșit să treacă neobservat este 1/2', presupunând că 
toate configuratiile de biti sunt la fel de probabile. 

Anumite polinoame au devenit standarde internaţionale. Cel folosit în IEEE 802 este: 


Ht tH ae il ae ax A +++ +1 


Deși calculele necesare pentru determinarea sumei control pot să pară complicate, Peterson și 
Brown (1961) au arătat că pentru a calcula și verifica suma de control poate fi utilizat un simplu re- 
gistru de deplasare. În practică, acest tip de circuit este utilizat aproape întotdeauna. Este folosit 
aproape în toate reţelele locale, și uneori și în cazul liniilor punct la punct. 

Timp de zeci de ani s-a presupus că acele cadre pentru care se calculează suma de control contin 
biti aleatori. Toate analizele algoritmilor pentru calculul sumei de control au fost făcute cu această 
presupunere. Analize mai recente ale datelor reale au arătat că această presupunere nu este corectă. 
Ca o consecință, în unele circumstanţe, erorile nedetectate sunt mult mai obișnuite decât s-a crezut 
anterior (Partridge ș.a. 1995). 


3.3 PROTOCOALE ELEMENTARE PENTRU LE- 
GĂTURA DE DATE 


Pentru a face introducerea în subiectul protocoalelor, vom începe prin a analiza trei protocoale de 
complexitate din ce în ce mai mare. Pentru cititorii interesaţi, un simulator pentru aceste protocoale și 
pentru cele care urmează este disponibil prin Web (vezi prefața). Înainte de a analiza protocoalele, 
este util să explicităm unele dintre ipotezele care stau la baza modelelor de comunicaţie. Pentru înce- 
put, considerăm că la nivelul fizic, nivelul legătură de date si nivelul reţea există procese independente 
care comunică transferându-și mesaje în ambele sensuri. În multe cazuri, procesele de la nivelul fizic 

și de legătură de date se vor executa pe un procesor dintr-un cip special de intrare/ieșire al rețelei, iar 
codul nivelului reţea in CPU. Sunt posibile și alte implementări (de exemplu toate cele trei procese 
într-un singur cip de intrare/ieșire; nivelurile fizic și legătură de date ca proceduri apelate de procesul 
nivelului reţea). În orice caz, tratarea celor trei niveluri ca procese separate va face discuţiile concep- 
tuale mai clare și de asemenea va scoate în evidență independenţa nivelurilor. 

O altă presupunere cheie este că mașina A vrea să trimită un lung șir de date mașinii B, folosind 
un serviciu sigur, orientat pe conexiune. Mai târziu, vom considera cazul în care B vrea de asemenea 
să-i transmită simultan date lui A. Presupunem că A are tot timpul date gata de transmis si nu as- 
teaptă niciodată ca aceste date să fie produse. În schimb, atunci când nivelul legătură de date al lui A 
cere date, nivelul rețea este totdeauna capabil să i le furnizeze imediat. (Si această restricție va fi 
abandonată mai târziu.) 

Presupunem de asemenea că mașinile nu se defectează. Adică, aceste protocoale tratează erorile 
de transmisie, dar nu și erorile generate de defectarea sau reinitializarea calculatoarelor. 

În ceea ce priveşte nivelul legătură de date, pachetul care trece de la nivelul rețea, prin interfață, 
către el este constituit din date pure, fiecare bit al acestora trebuind să fie trimis la nivelul rețea des- 
tinatie. Faptul că nivelul rețea destinaţie poate interpreta o parte din pachetul de date ca antet nu 
prezintă interes pentru nivelul legătură de date. 

Atunci când acceptă un pachet, nivelul legătură de date îl încapsulează într-un cadru, 
adăugându-i un antet și o încheiere de legătură de date (vezi fig. 3-1). Deci un cadru se compune 
dintr-un pachet de date, câteva informaţii de control (antetul), și suma de control (în încheiere) 
Apoi cadrul este transmis către alt nivel legătură de date. Vom presupune că există proceduri de 
bibliotecă adecvate pentru transmitea și receptionarea unui cadru: fo_physical_layer și, respectiv, 
from_physical_layer. Echipamentul de transmisie calculează și adaugă suma de control (creând astfel 
o încheiere), astfel încât programele nivelului legătură de date nu trebuie să se preocupe de aceasta. 
De exemplu, ar putea fi utilizat algoritmul polinomial discutat mai devreme în acest capitol. 

Iniţial, receptorul nu are nimic de făcut. Doar stă așteptând să se întâmple ceva. În exemplele de 
protocoale din acest capitol arătăm că nivelul legătură de date așteaptă să se producă un eveniment 
prin apelul de procedură wait_for_event (&event). Această procedură redă controlul numai atunci 
când s-a întâmplat ceva (adică atunci când sosește un cadru). La revenire, variabila event spune ce s- 
a întâmplat. Mulțimea de evenimente posibile nu este aceeași pentru diferitele protocoale ce vor fi 
descrise și va fi definită separat, pentru fiecare protocol în parte. De reţinut că, într-o situaţie mai 
realistă, nivelul legătură de date nu va sta pur și simplu în așteptarea unui eveniment, așa cum am 
sugerat, ci va primi o întrerupere, care il va determina să se oprească, indiferent ce făcea în acel 
moment, și să se ocupe de cadrul care sosește. Cu toate acestea, pentru simplitate, vom ignora toate 
detaliile activităţilor paralele din cadrul nivelului legătură de date și vom presupune că este tot tim- 
pul dedicat numai canalului nostru. 

Când un cadru ajunge la receptor, echipamentul calculează suma de control. Dacă aceasta este 
incorectă (în cazul unei erori de transmisie), atunci nivelul legătură de date este informat corespun- 
zător (event = cksum_err). Dacă un cadru ajunge nealterat, nivelul legătură de date este de aseme- 
nea informat (event = frame_arrival), asa că poate primi cadrul pentru inspecție folosind 
from_physical_layer. De îndată ce nivelul de legătură de date a primit un cadru nealterat, verifică 
informaţiile de control din antet și dacă totul este în regulă, pachetul este transmis nivelului rețea. În 
nici un caz antetul nu este transmis nivelului rețea. 

Există un motiv serios pentru care nivelului reţea nu trebuie să i se transmită niciodată vreo parte 
din antet: separarea completă a protocoalelor de rețea de cele de legătură de date. Atât timp cât 

nivelul rețea nu știe nimic despre protocolul nivelului legătură de date sau despre formatul cadrului, 
acestea pot fi schimbate, fără să fie necesară schimbarea programelor nivelului rețea. Furnizarea 
unei interfeţe rigide între nivelul reţea și nivelul legătură de date simplifică considerabil proiectarea 
programelor, deoarece protocoalele de comunicaţie de la niveluri diferite pot evolua independent. 


#define MAX_PKT 1024 /* determină dimensiunea în octeți a pachetului */ 
typedef enum (false, true) boolean; /* tip boolean */ 
typedef unsigned int seq nr; /* numere de secvență sau de ack */ 
typedef struct {unsigned char data[MAX_PKT];} packet; /* definitia pachetului */ 
typedef enum {data, ack, nak} frame_kind; /* definitia tipurilor de cadre */ 
typedef struct { /* la acest nivel sunt transportate cadre */ 
frame_kind kind; /* ce fel de cadru este acesta? */ 
seq_nr seq; /* număr de secvenţă */ 
seq nr ack; /* număr de confirmare */ 
packet info; /* pachetul de nivel retea */ 
} frame; 


/* Asteapta producerea unui eveniment; întoarce tipul acestuia în variabila event */ 
void wait_for_event(event_type *event); 


/* Preia un pachet de la nivelul rețea, spre a-l transmite prin canal */ 
void from network_layer (packet *p); 


/* Livrează nivelului rețea informația dintr-un cadru ajuns la destinație */ 
void to_network_layer(packet *p); 


/* Preia cadrul sosit de la nivelul fizic și îl copiază în r. */ 
void from physical_layer(frame *r); 


/* Livrează cadrul nivelului fizic, pentru transmisie */ 
void to_physical_layer(frame *s); 


/* Porneşte ceasul și activează evenimentul timeout */ 
void start_timer(seq_nr k); 


/* Opreste ceasul si dezactivează evenimentul timeout */ 
void stop timer(seq_nr k); 


/* Porneşte un ceas auxiliar și activează evenimentul ack_timeout */ 
void start_ack_timer(void); 





/* Opreşte ceasul auxiliar si dezactivează evenimentul ack_timeout */ 
void stop_ack_timer(void); 


/* Permite nivelului reţea să provoace un eveniment network_layer_ready */ 
void enable network layer(void) ; 


/* Interzice nivelului retea generarea unui eveniment network_layer_ready */ 
void disable network_layer(void); 


/* Macroinstructiunea inc este expandată in-line: îl incrementează circular pe k */ 
#define inc(k) if (k ( MAX SEQ) k =k + 1; else k = 0 


Fig. 3-9. Cateva definitii necesare in protocoalele care urmeaza. 
Aceste definitii se gasesc in fisierul protocol.h. 


182 NIVELUL LEGĂTURĂ DE DATE CAP. 3 


Fig. 3-9 arată câteva declarații (în C) comune multor protocoale ce vor fi discutate mai târziu. 
Sunt definite cinci structuri de date: boolean, seq_nr, packet, frame_kind, frame. Un boolean este de 
tip enumerativ si poate lua numai valorile true sau false. Seq_nr este un număr întreg mic folosit pen- 
tru a numerota cadrele, astfel încât să le putem identifica. Aceste numere de secvenţă sunt cuprinse 
între 0 si MAX SEO inclusiv, aceasta din urmă fiind o constantă definită în fiecare protocol în care 
este necesară. Un pachet este unitatea de informatie schimbată între nivelul rețea și nivelul legătură 
de date de pe aceeași mașină sau între niveluri rețea similare. În modelul nostru el conține totdeau- 
na MAX_PKT octeți, dar mai realist ar fi să aibă lungime variabilă. 

Un frame (cadru) este compus din patru câmpuri: kind, seq, ack, şi info, dintre care primele trei 
contin informaţii de control, iar ultimul poate conține datele efective care trebuie transferate. An- 
samblul acestor câmpuri de control este numit antetul cadrului (frame header). 

Câmpul kind (tip) spune dacă există sau nu date în cadru, deoarece unele protocoale fac distinc- 
tie între cadrele care contin exclusiv informaţii de control și cele care contin și date. Câmpurile seq si 
ack sunt utilizate pentru numere de secvenţă și, respectiv, confirmări (acknowledgements); utilizarea 
lor va fi descrisă în detaliu mai târziu. Câmpul info al unui cadru de date conţine un singur pachet de 
date; câmpul info al unui cadru de control nu este utilizat. O implementare mult mai realistă va fo- 
losi un câmp info de lungime variabilă, omițându-l cu totul din cadrele de control. 

Din nou, este important să ne dăm seama de relația dintre un pachet si un cadru. Nivelul reţea 
construiește un pachet luând un mesaj de la nivelul transport și adăugând la acesta antetul nivelului 
rețea. Acest pachet este trimis nivelului legătură de date pentru a fi inclus în câmpul info al unui ca- 
dru care pleacă. Când cadrul ajunge la destinație, nivelul legătură de date extrage pachetul din cadru 
si îl trimite nivelului rețea. În această manieră, nivelul rețea poate acţiona ca si când mașinile ar pu- 
tea să schimbe direct pachete. 

În fig. 3-9 sunt prezentate si câteva proceduri. Acestea sunt rutine de biblioteca ale căror detalii 
sunt dependente de implementare și al căror mod intern de lucru nu ne interesează în continuare. 
Procedura wait_for_event ciclează, așteptând să se întâmple ceva, așa cum am menţionat mai devre- 
me. Procedurile to_network_layer si from_network_layer sunt utilizate de nivelul de legătură de date 
pentru a trimite, respectiv a accepta, pachete de la nivelul de reţea. De reţinut că from_physical_layer 
și to_physical_layer sunt utilizate pentru trimiterea cadrelor între nivelurile fizic și legătură de date. 
Pe de altă parte, to_network_layer si from_network_layer sunt folosite pentru a trimite pachetele între 
nivelul legătură de date și nivelul reţea. Cu alte cuvinte, to_network_layer si from_network_layer reali- 
zează interfaţa dintre nivelurile 2 și 3, în timp ce from_physical_layer și to_physical_layer realizează 
interfaţa dintre nivelurile 1 și 2. 

În cele mai multe dintre protocoale se consideră că se utilizează un canal nesigur care, ocazional, 
poate pierde cadre întregi. Pentru a contracara efectul unor asemenea calamitati, nivelul legătură de 
date care transmite trebuie să pornească un contor de timp sau un ceas intern de fiecare dată când 
trimite un cadru. Dacă nu s-a primit un răspuns într-un interval de timp predefinit, la expirarea aces- 
tuia, nivelul legătură de date primește un semnal de întrerupere. 

În protocoalele noastre acest lucru este asigurat de procedura wait_for_event care întoarce event 
= timeout. Procedurile start_timer si stop_ timer sunt utilizate pentru a porni, respectiv a opri conto- 
rul de timp. Expirarea timpului este posibilă numai atunci când contorul de timp este pornit. Este 
permis explicit să se apeleze start_ timer în timp ce contorul de timp lucrează; un astfel de apel va 
reseta pur și simplu contorul de timp, determinându-l să genereze următorul semnal de expirare de 
timp după ce întregul interval de timp se va epuiza (exceptând cazul în care este resetat sau dezacti- 
vat în acest interval timp). 

Procedurile start_ack_timer si stop_ack_timer sunt folosite pentru a controla un contor de timp 
auxiliar, utilizat pentru a genera confirmări în anumite condiţii. Procedurile enable_network_layer si 
disable_network_layer sunt utilizate în protocoalele mai sofisticate, în care nu mai presupunem că 
nivelul de rețea are tot timpul pachete de trimis. Când nivelul legătură de date activează nivelul re- 
tea, acestuia i se permite să întrerupă atunci când are un pachet de trimis. Indicăm aceasta cu 
event = network_layer_ready. Când un nivel reţea este dezactivat, acesta nu poate provoca asemenea 
evenimente. Gestionând cu prudență activarea și dezactivarea nivelului rețea, nivelul legătură de 
date îl poate împiedica pe acesta să-l inunde cu pachete atunci când nu mai are spaţiu în tampon. 

Numerele de secvență ale cadrelor sunt întotdeauna de la 0 la MAX SEO (inclusiv), unde 
MAX_SEQ diferă de la protocol la protocol. Deseori este necesar ca numărul de secvență sa avanse- 
ze circular (adică MAX_SEQ este urmat de 0). Această incrementare este realizată de macroinstruc- 
tiunea inc. A fost definită ca macroinstructiune, deoarece este utilizată in-line în secvenţa critică. Asa 
cum vom vedea mai târziu, factorul care limitează performanţa rețelei este adesea prelucrarea efec- 
tuată de protocol, așa că definirea operațiilor simple, ca aceasta, ca macroinstructiuni, nu afectează 
claritatea codului, dar îmbunătățește performanţa. Mai mult, de vreme ce MAX_SEQ va avea diferi- 
te valori în diferite protocoale, definirea de macroinstructiuni face posibilă includerea tuturor proto- 
coalelor în același fișier binar fără conflict. Această posibilitate este utilă pentru simulator. 

Declaraţiile din fig. 3-9 fac parte din fiecare dintre protocoalele care urmează. Pentru a econo- 
misi spațiu și pentru a furniza referinţe convenabile, acestea au fost extrase și listate împreună, dar 
din punct de vedere conceptual ele trebuie incluse în protocoalele respective. În C, aceasta se reali- 
zează punând definițiile într-un fișier antet special, în acest caz protocol.h, si utilizând facilitatea #in- 
clude a preprocesorului C pentru a le include în fișierele protocol. 


3.3.1 Un protocol simplex fără restricții 


Ca un prim exemplu vom considera cel mai simplu protocol posibil. Datele sunt transmise într-o 
singură direcţie. Cele două niveluri reţea, de transmisie si de recepţie, sunt considerate tot timpul pre- 
gătite. Timpul de prelucrare poate fi ignorat. Memoria de stocare disponibilă este infinită. Și, cel mai 
bun lucru dintre toate, canalul de comunicaţie între niveluri legătură de date nu pierde și nu alterează 
niciodată cadrele. Acest protocol total nerealist, pe care îl vom numi "utopia", este prezentat în fig. 3- 
10. Protocolul constă din două proceduri distincte, una de emisie si cealaltă de recepție. Emitatorul 
lucrează la nivelul legătură de date al mașinii sursă, iar receptorul la nivelul legătură de date al mașinii 
de destinaţie. Nu se folosesc nici numere de secvenţă, nici confirmări, așa că nu este nevoie de 
MAX_SEQ. Singurul eveniment posibil este frame_arrival (sosirea unui cadru nealterat). 

Emitatorul este într-un ciclu infinit care doar inserează datele pe linie cât poate de repede. Ciclul 
constă din trei acțiuni: preluarea unui pachet de date de la nivelul rețea (care este întotdeauna servi- 
abil), construirea unui cadru de ieșire folosind variabila s și trimiterea cadrului pe drumul său. Acest 
protocol utilizează numai câmpul info al cadrului, deoarece celelalte câmpuri se referă la erori și 
secvenţe de control, iar în cazul nostru nu există erori sau restricții de control. 

Receptorul este la fel de simplu. Iniţial el așteaptă să se întâmple ceva, singura posibilitate fiind 
sosirea unui cadru nealterat. În cele din urmă, cadrul ajunge, iar procedura wait_for_event se întoar- 
ce cu event setat la frame_arrival (care este oricum ignorat). Apelul rutinei from_physical_layer muta 
cadrul nou sosit din zona tampon a echipamentului în variabila r. În cele din urmă pachetul de date 
este trimis nivelului rețea și nivelul legătură de date revine la starea de așteptare a cadrului următor, 
autosuspendându-se pur și simplu până la sosirea unui nou cadru. 

/* Protocolul 1 (utopia) asigură transmitere de date doar într-o direcție, de la transmita- 
tor la receptor. Canalul de comunicație se presupune a fi fără erori, iar despre receptor 
se presupune că este capabil să prelucreze infinit de repede tot ce primește de la intrare. 
Deci, transmitatorul nu face decât să stea într-o buclă, pompând date pe linie cât de repe- 
de poate */ 


typedef enum (frame arrival) event_type; 
include "protocol.h" 


void sender1 (void) 


{ 


frame s; /* tampon pentru cadrul transmis */ 
packet buffer; /* tampon pentru pachetul transmis */ 
while (true) { 
from_network_layer(&buffer) ; /* preia ceva de transmis */ 
s.info = buffer; /* îl copiază în s pentru transmitere */ 
to_physical_layer(&s) ; /* îl trimite pe traseu */ 


) 


/* Tomorrow, and tomorrow, and tomorrow 
Creeps in this petty pace from day to day 
To the last syllable of recorded time 


- Macbeth, V, v */ 
} 


void receiverl (void) 


{ 


frame r; 

event_type event; /* completat de rutina wait, dar neutilizat aici */ 

while (true) { 
wait for event (&event) ; /* singura posibilitate este sosirea unui cadru */ 
from physical 1 ayer(âr); /* preia cadrul sosit */ 
to_network_layer(&r. info) ; /* predă datele nivelului reţea */ 


) 
) 


Fig. 3-10. Un protocol simplex fără restricții. 
3.3.2 Un protocol simplu Stop-and-Wait (pas-cu-pas) 


Acum vom renunta la cea mai nerealista restrictie utilizata in protocolul 1: posibilitatea ca nivelul 
retea receptor sa prelucreze datele de intrare cu viteza infinita (sau echivalent, prezenta in nivelul 
legăturii de date receptor a unui tampon infinit in care să fie memorate, cat timp isi așteaptă rândul, 
toate cadrele sosite). Totusi, se presupune in continuare ca nu se produc erori pe canalul de comuni- 
catie si ca traficul de date este inca simplex. 

Principala problema pe care trebuie să o rezolvăm aici este cum să evităm ca emițătorul sa inun- 
de receptorul cu date care sosesc mai rapid decât poate acesta să prelucreze. În esență, dacă recep- 
torul are nevoie de un timp At ca să execute from_physical_layer si to_network_layer, atunci emitato- 
rul trebuie să transmită la o viteză medie mai mică de un cadru la fiecare interval de timp de At. Mai 
mult, dacă presupunem că echipamentul receptor nu realizează automat memorarea în zona tam- 

pon și gestiunea cozii de așteptare, atunci emițătorul nu trebuie să transmită niciodată un nou cadru 
pana cand cel vechi nu a fost preluat de rutina from_physical_layer, ca nu cumva cel nou să se scrie 
peste cel vechi. 

În anumite situaţii speciale (de exemplu, transmisie sincronă și un nivel legătură de date receptor 
complet dedicat prelucrării unei singure linii de intrare) ar putea fi posibil ca emițătorul să introducă 
pur și simplu o întârziere în protocolul 1, pentru a-l încetini suficient, astfel încât să se evite inunda- 
rea receptorului. Totuși, de obicei, fiecare nivel legătură de date va avea mai multe linii de luat în 
considerare și intervalul de timp între sosirea unui cadru și începutul prelucrării sale poate varia con- 
siderabil. Daca cei ce proiectează rețele pot calcula comportamentul receptorului în cazul cel mai 
defavorabil, atunci pot programa emițătorul să transmită atât de încet, încât, chiar dacă fiecare cadru 
va suferi întârzierea maximă, nu vor exista depășiri. Problema cu această abordare este aceea că este 
prea conservatoare. Ea conduce la o utilizare a lărgimii de bandă care este cu mult sub optim, cu 
excepția situaţiei în care cazurile cel mai favorabil și cel mai defavorabil sunt aproape la fel (adică, 
variaţia timpului de reacţie al nivelului legătură de date este mică). 


/* Protocolul 2 (stop-and-wait) asigură la rândul său un flux de date unidirectional, de la 
emițător la receptor. Despre canalul de comunicaţie se presupune din nou că este fără 
erori, ca și în protocolul 1. Totuși, de data aceasta, receptorul are doar un tampon de ca- 
pacitate limitată si o viteză de prelucrare finită, aşa că protocolul trebuie să împiedice 
în mod explicit emițătorul să inunde receptorul cu date mai repede decât le poate trata 
acesta. */ 


typedef enum (frame arrival) event_type; 
include "protocol.h" 


void sender2(void) 


{ 


frame s; /* tampon pentru cadrul trimis */ 
packet buffer; /* tampon pentru pachetul trimis */ 
event_type event; /* singura posibilitate este sosirea unui cadru */ 
while (true) { 
from_network_layer(&buffer) ; /* preia ceva de transmis */ 
s.info = buffer; /* îl copiază în s pentru transmitere */ 
to_physical_layer(&s); /* la revedere, micut cadru */ 
wait_for_event (&event) ; /* nu continuă până nu primește semnalul */ 


) 
) 


void receiver? (void) 


{ 


frame r, s; /* zone tampon pentru cadre */ 
event_type event; /* singura posibilitate este sosirea unui cadru */ 
while (true) { 
wait_for_event (&event) ; /* singura posibilitate este sosirea unui cadru */ 
from_physical_layer(&r) ; /* preia cadrul sosit */ 
to_network_layer(&r. info) ; /* livrează datele nivelului reţea */ 
to_physical_layer(&s); /* trimite un cadru fictiv pentru a trezi emițătorul */ 


) 
) 


Fig. 3-11. Un protocol simplex stop-and-wait. 

O soluţie mult mai generală a acestei dileme este ca receptorul să furnizeze o reacţie către emita- 
tor. După trimiterea unui pachet către nivelul său rețea, receptorul trimite un mic cadru fictiv către 
emițător care, de fapt, îi dă emitatorului permisiunea să transmită următorul cadru. După ce a 
transmis un cadru, emițătorul este obligat de protocol să intre în așteptare un timp, până când soses- 
te micul cadru fictiv (deci confirmarea). Utilizarea reacției de la receptor pentru a anunța emițătorul 
că poate trimite date este un exemplu de control al fluxului menţionat anterior. 

Protocoalele în care emițătorul trimite un cadru și apoi, înainte de a continua, așteaptă o confir- 
mare, se numesc stop-and-wait (pas-cu-pas). Fig. 3-11 prezintă un exemplu de protocol simplex stop- 
and-wait. Chiar dacă traficul de date este simplex, mergând numai de la emițător la receptor, cadrele 
se deplasează în ambele direcţii. În consecință, canalul de comunicaţie dintre cele două niveluri legă- 
tură de date trebuie să permită transferul de informatie bidirectional. "Totuși, acest protocol impune o 
alternanță strictă a fluxului: mai întâi emițătorul trimite un cadru, apoi receptorul trimite un alt cadru, 
apoi emițătorul trimite alt cadru ș.a.m.d. În acest caz este suficient un canal fizic semiduplex. 

Ca și în protocolul 1, emițătorul începe prin preluarea unui pachet de la nivelul rețea, utilizarea 
lui pentru construirea unui cadru și trimiterea acestuia. Numai că acum, spre deosebire de protoco- 
lul 1, emițătorul trebuie să aștepte până când sosește un cadru de confirmare, înainte de a relua ci- 
clul și a prelua următorul pachet de la nivelul rețea. Nivelul legătură de date care transmite nu are 
nevoie să inspecteze cadrul care sosește: nu există decât o singură posibilitate. Cadrul primit este 
întotdeauna o confirmare. 

Singura diferenţă dintre receiver] si receiver2 este aceea că după transmiterea unui pachet către 
nivelul reţea, receiver? trimite un cadru de confirmare înapoi la emiţător, înainte de a intra din nou în 
bucla de așteptare. Deoarece numai sosirea cadrului de întoarcere la emiţător este importantă, nu și 
conținutul lui, receptorul nu trebuie să pună nici o informaţie particulară în el. 


3.3.3 Un protocol simplex pentru un canal cu zgomote 


Să considerăm situaţia normală a unui canal de comunicație care pot apărea erori. Cadrele pot fi 
fie modificate, fie complet pierdute. Totuşi, presupunem că dacă un cadru a fost modificat în tranzit, 
echipamentul receptor va detecta acest lucru atunci când calculează suma de control. Dacă un cadru 
este modificat într-un asemenea mod, încât suma de control este totuși corectă, situaţie care este 
foarte putin probabilă, acest protocol (si toate celelalte protocoale) pot eşua (adică, trimit un pachet 
incorect către nivelul rețea). 

La prima vedere s-ar părea că o variantă a protocolului 2 va funcționa: adăugarea unui contor de 
timp (ceas). Emitatorul poate trimite un cadru, dar receptorul va trimite un cadru de confirmare 
numai dacă informaţia a fost receptionata corect. Daca la receptor ajunge un cadru modificat, el va 
fi eliminat. După un timp, emițătorul va ieși din așteptare și va retrimite cadrul. Acest proces va fi 
repetat până când cadrul va ajunge în final intact. Schema de mai sus conţine o eroare fatală. Gân- 
diti-va la problemă și încercați să descoperiți ce este greșit înainte să citiți mai departe. 

Pentru a vedea ce poate merge rău, amintiti-va care este sarcina proceselor nivelului legătură de 
date - aceea de a asigura comunicaţie fără erori, transparentă, între procesele nivelului rețea. Nivelul 
reţea de pe mașina A dă o serie de pachete nivelului său legătură de date, care trebuie să asigure o 
serie identică de pachete nivelului reţea de pe mașina B prin nivelul său legătură de date. În particu- 
lar, nivelul reţea de pe B nu are nici o posibilitate să știe că un pachet a fost pierdut sau duplicat, asa 
că nivelul legătură de date trebuie să garanteze că nici o combinație de erori de transmisie, indife- 
rent cât de putin probabile, nu poate produce un pachet duplicat care să fie transmis nivelului rețea. 


SEC. 3.3 PROTOCOALE ELEMENTARE PENTRU LEGĂTURA DE DATE 187 


Să considerăm următorul scenariu: 


1. Nivelul rețea de pe A trimite pachetul 1 către nivelul său legătură de date. Pachetul este co- 
rect recepționat de B si este trimis nivelului reţea de pe B. B trimite un cadru de confirmare 
înapoi lui A. 

2. Cadrul de confirmare s-a pierdut complet. El nu va mai ajunge deloc. Viaţa ar fi cu mult mai 
simplă în cazul în care canalul ar altera sau pierde doar cadre de date, nu și cadre de control, 
dar, din nefericire, canalul nu face discriminări. 

3. Nivelul de legătură de date de pe A așteaptă expirarea timpului limită. Nereceptionand o con- 
firmare, el presupune (incorect) că acel cadru de date a fost modificat sau pierdut și trimite 
încă o dată cadrul conţinând pachetul 1. 

4. Cadrul duplicat ajunge și el cu bine la nivelul legătură de date B si este trimis nivelului reţea de 
acolo. Dacă A trimite un fișier lui B, o porţiune de fișier va fi duplicată (adică, copia fișierului fă- 
cută de B va fi incorectă și eroarea nu va fi detectată). Cu alte cuvinte, protocolul va eșua. 


În mod clar, este necesară o soluţie ca receptorul să poată distinge un cadru pe care îl vede pentru 
prima dată de o retransmisie. Soluţia evidentă este aceea ca emițătorul să pună un număr de secvență 
în antetul fiecărui cadru pe care îl trimite. Apoi receptorul poate verifica numărul de secvenţă al fie- 
cărui cadru sosit pentru a vedea dacă este un cadru nou sau un duplicat ce trebuie eliminat. 

Deoarece este de dorit ca un antet de cadru să fie de dimensiune mică, se pune întrebarea urmă- 
toare: care este numărul minim de biti necesari pentru numărul de secvență? Singura ambiguitate in 
acest protocol este între un cadru m și succesorul său m-+ 1. În cazul în care cadrul m este pierdut sau 
modificat, receptorul nu îl va confirma, așa încât emițătorul va încerca să-l retransmită. Odată ce a 
fost corect recepționat, receptorul va trimite o confirmare înapoi la emițător. Aici este punctul în 
care putem să avem necazuri. După cum cadrul de confirmare ajunge sau nu corect înapoi la emita- 
tor, emițătorul va încerca să transmită m sau m+1. 

Evenimentul care determină emițătorul să înceapă transmiterea lui m+2 este sosirea unei con- 
firmări pentru m+ 1. Dar aceasta presupune că m a fost recepționat corect și, mai mult, confirmarea 
a fost de asemenea corect receptionata de emițător (altfel emițătorul nu ar fi trimis m+1, ca să nu 
mai vorbim de m+2 ). În consecință, singura ambiguitate este între un cadru și predecesorul sau 
succesorul său imediat, nu între ultimii doi. 

Este deci suficient un număr de secvenţă de 1 bit (0 sau 1). La fiecare moment de timp, recepto- 
rul așteaptă un anumit număr de secvență. Orice cadru sosit, care conţine un număr de secvență 
greșit este rejectat ca duplicat. Atunci când sosește un cadru cu număr de secvenţă corect, acesta 
este acceptat si transmis nivelului reţea. Apoi numărul de secvență așteptat este incrementat modulo 
2 (adică, 0 devine 1 și 1 devine 0). 

Un exemplu de astfel de protocol este prezentat în fig. 3-12. Protocoalele in care emițătorul aş- 
teaptă pentru o confirmare pozitivă înaintea de a trece la următorul element de date se numesc de- 
seori PAR (Positive Acknowledgement with Retransmision, rom.: confirmare pozitivă cu retransmi- 
tere) sau ARQ (Automatic Repeat reQuest, rom: cerere automată de repetare). Asemenea protoco- 
lului 2, și acesta transmite datele într-o singură direcție. 

Protocolul 3 se deosebește de predecesorii săi prin aceea că și emițătorul și receptorul au o vari- 
abilă a cărei valoare este păstrată cât timp nivelul legătură de date este în starea de așteptare. Emita- 
torul păstrează numărul de secvență al următorului cadru de transmis în next_frame_to_send; recep- 
torul păstrează numărul de secvenţă al următorului cadru așteptat în frame_expected. Fiecare proto- 
col are o scurtă fază de initializare înainte de a intra în bucla infinită. 

/* Protocolul 3 (par) permite un flux de date unidirectional, printr-un canal nesigur. */ 


#define MAX_SEQ 1 /* trebuie să fie 1 pentru protocolul 3 */ 
typedef enum {frame_arrival, cksum err, timeout} event_type; 
#include "protocol.h" 


void sender3 (void) 


{ 


seq_nr next_frame_to_send; /* numărul de secvență al următorului cadru trimis */ 
frame s; /* variabilă temporară */ 
packet buffer; /* tampon pentru pachetul transmis */ 
event_type event; 
next_frame_to_send = 0; /* initializeazd numerele de secvență de ieșire */ 
from_network_layer(&buffer) ; /* preia primul pachet */ 
while (true) { 
s.info = buffer; /* construiește un cadru pentru transmitere */ 
s.seq = next frame to send; /* inserează în cadru un număr de secvență */ 
to_physical_layer(&s) ; /* îl trimite pe traseu */ 
start_timer(s.seq); /* dacă răspunsul întârzie prea mult, timpul va expira */ 
wait_for_event (&event) ; /* frame _arrival, cksum err, timeout */ 
if (event == frame arrival) { /* preia confirmarea */ 


from_physical_layer(&s) ; 
if(s.ack==next_frame_to send) | 


stop_timer(s.ack); /* opreşte ceasul */ 
from_network_layer(&buffer) ; /* preia următorul pachet de transmis */ 
inc(next_frame_to send); /* înversează next_frame_to send */ 


} 
} 
} 
} 


void receiver3(void) 

{ 

seq_nr frame_expected; 
frame r, s; 

event_type event; 


frame_expected = 0; 
while (true) { 


wait_for_event (&event) ; /* variante: frame arrival, cksum err */ 
if (event == frame arrival) { /* a sosit un cadru corect */ 
from physical_layer((r); /* preia cadrul nou sosit */ 
if (r.seq == frame expected) | /* este cel pe care îl asteptam */ 
to_network_layer((r.info); /* transferă datele nivelului rețea */ 
inc (frame_ expected) ; /* încrementează număr de secvență */ 

) 
s.ack=1-frame_expected; /* spune care frame este confirmat */ 
to_physical_layer(&s); /* nici unul dintre câmpuri nu este utilizat */ 


) 


Fig. 3-12. Un protocol cu confirmare pozitivă și retransmitere. 

După transmiterea unui cadru, emițătorul declanșează contorul de timp. Dacă acesta era deja 
pornit, atunci va fi resetat pentru un nou interval complet. Intervalul de timp trebuie să fie ales ast- 
fel, încât să permită sosirea cadrului la receptor, prelucrarea sa de către receptor, chiar și în cazul cel 
mai defavorabil, și propagarea cadrului de confirmare înapoi la emiţător. Numai atunci când a expi- 
rat acest interval de timp se poate spune cu siguranță că s-a pierdut fie cadrul transmis, fie confirma- 
rea sa și se poate trimite un duplicat. Dacă intervalul de timp este prea mic, emițătorul va transmite 
cadre care nu sunt necesare. Aceste cadre nu influențează corectitudinea protocolului, dar îi afec- 
tează performanţele. 

După transmiterea unui cadru și pornirea contorului de timp, emițătorul așteaptă să se întâmple 
ceva interesant. Există doar trei posibilități: un cadru de confirmare ajunge intact, sosește un cadru 
de confirmare eronat sau expiră timpul. Dacă sosește o confirmare validă, atunci emițătorul preia 
următorul pachet de la nivelul rețea și îl pune în tampon, scriind peste pachetul anterior. De aseme- 
nea avansează numărul de secvenţă. Dacă sosește un cadru modificat sau nu sosește nici un cadru, 
nu se modifică nici tamponul și nici numărul de secvență, așa că poate fi transmis un duplicat. 

Atunci când la receptor sosește un cadru corect, este verificat numărul de secvenţă, pentru a ve- 
dea dacă nu cumva este un duplicat. Dacă nu, este acceptat, transmis nivelului reţea si este generată 
o confirmare. Cadrele duplicate și cele modificate nu sunt trimise către nivelul reţea. 

În protocoalele anterioare, cadrele cu date erau transmise într-o singură direcţie. În cele mai 
multe situații practice, este necesar să se transmită date în ambele direcții. O modalitate de a realiza 
transmisia de date full-duplex este de a avea două canale de comunicaţie separate, fiecare dintre ele 
fiind utilizat pentru traficul de date simplex (în direcții diferite). Dacă se face aceasta, vom avea două 
circuite fizice separate, fiecare cu un canal "direct" (eng.: forward) pentru date și un canal "invers" 
(eng.: reverse) pentru confirmări. În ambele cazuri lărgimea de bandă a canalului invers este irosită 
aproape în totalitate. Ca efect, utilizatorul plătește pentru două circuite, dar utilizează doar capacita- 
tea unuia. 

O idee mai bună este să se utilizeze același circuit pentru date în ambele direcţii. În definitiv, la 
protocoalele 2 și 3 a fost deja utilizată transmiterea cadrelor în ambele sensuri și canalul invers are 
aceeași capacitate ca și canalul direct. În acest model, cadrele cu date de la A la B sunt amestecate cu 
cadrele de confirmare de la A la B. Uitându-se la câmpul kind din antetul cadrului ce a sosit, recep- 
torul poate spune dacă este vorba de un cadru de date sau de confirmare. 

Cu toate că întrepătrunderea cadrelor de date și control pe același circuit constituie o îmbunătă- 
tire fata de cazul utilizării a două circuite fizice separate, mai este posibilă încă o îmbunătăţire. 
Atunci când sosește un cadru cu date, în locul emiterii imediate a unui cadru de control separat, re- 
ceptorul stă și așteaptă până când nivelul reţea îi dă următorul pachet. Confirmarea este atașată ca- 
drului cu date de ieșire (utilizând câmpul ack din antetul cadrului). De fapt, confirmarea este trans- 
portată pe gratis de către următorul cadru cu date de ieșire. Tehnica întârzierii confirmării, astfel 
încât să poată fi agatata de următorul cadru de date, este cunoscută ca atașare (eng.: piggybacking). 

Principalul avantaj al utilizării tehnicii de atașare în comparaţie cu utilizarea cadrelor de confir- 
mare distincte este o mai bună utilizare a lărgimii de bandă disponibile. Câmpul ack din antetul ca- 

drului ocupă doar câţiva biti, în timp ce un cadru separat va necesita un antet, confirmarea și o sumă 
de control. În plus, mai puţine cadre transmise înseamnă mai puţine întreruperi datorate "sosirii ca- 
drelor" și probabil mai puţine zone tampon în receptor, în funcţie de modul in care sunt organizate 
programele receptorului. În următorul protocol ce va fi examinat, câmpul de atașare ocupă doar un 
bit în antetul cadrului. Arareori ocupă mai mult de câțiva biti. 

Totuși, tehnica de atasare introduce o complicatie care nu era prezentă în cazul confirmărilor se- 
parate. Cât timp trebuie să aștepte nivelul legătură de date pachetul la care să atașeze confirmarea? 
Dacă nivelul legătură de date așteaptă mai mult timp decât perioada de timeout a emitatorului, ca- 
drul va fi retransmis, anulând complet rolul confirmărilor. Dacă nivelul legătură de date ar fi un ora- 
col și ar putea prezice viitorul, ar putea sti când va sosi următorul pachet de la nivelul reţea si ar pu- 
tea decide dacă să îl aștepte sau să trimită imediat o confirmare separată, în funcție de cât de lungă 
urmează să fie așteptarea. Desigur, nivelul legătură de date nu poate prezice viitorul, așa că trebuie 
să recurgem la câteva scheme ad-hoc, cum ar fi așteptarea pentru un număr fixat de milisecunde. 
Dacă un nou pachet sosește repede, confirmarea este adăugată în el; altfel, dacă până la sfârșitul 
acestei perioade de timp nu a sosit un nou pachet, nivelul legătură de date trimite un cadru de con- 
firmare separat. 

Următoarele trei protocoale sunt protocoale bidirectionale care aparțin unei clase de protocoa- 
le numite protocoale cu fereastră glisantă (eng.: sliding window). Cele trei diferă între ele în ter- 
meni de eficiență, complexitate si necesar de tampoane, asa cum vom vedea mai târziu. În cadrul 
acestora, ca în toate protocoalele cu fereastră glisantă, fiecare cadru expediat conţine un număr de 
secvență cuprins între 0 și o valoare maximă. Maximul este de obicei 2" -1, ca numărul de secvenţă 
să se încadreze exact într-un câmp de n biti. Protocoalele cu fereastră glisantă pas-cu-pas utilizează 
n=], restricţionând numerele de secvenţă la 0 și 1, dar versiuni mai sofisticate pot utiliza o valoare 
arbitrară a lui n. 

Esenţa protocoalelor cu fereastră glisantă este aceea că, la orice moment de timp, emițătorul 
menține o mulțime de numere de secvență care corespund cadrelor pe care are permisiunea să le 
trimită. Se spune că aceste cadre aparțin ferestrei de transmisie (eng.: sending window). Similar, re- 
ceptorul menţine de asemenea o fereastră de recepţie (eng.: receiving window), ce corespunde mul- 
timii de cadre care pot fi acceptate. Fereastra emitatorului și fereastra receptorului nu trebuie să aibă 
aceleași limite minime si maxime si nici măcar aceeași dimensiune. În unele protocoale ele au dimen- 
siune fixă, dar în altele ele pot crește sau scădea pe măsură ce cadrele sunt emise sau recepționate. 

Chiar dacă aceste protocoale dau nivelului legătură de date mai multă independenţă în ceea ce 
priveşte ordinea în care poate primi sau recepționa cadre, nu am renunţat la cerința ca protocolul 
să livreze pachetele la nivelul reţea destinaţie în aceeași ordine în care acestea sunt trimise către 
nivelul legătură de date de pe mașina emițătoare. Nu am modificat nici condiția impusă canalului 
fizic de comunicație, care trebuie să se comporte "ca un fir", adică trebuie să trimită toate cadrele in 
ordinea emiterii. 

Numerele de secvență din cadrul ferestrei emitatorului reprezintă cadre transmise sau cadre 
ce pot fi transmise, dar încă neconfirmate. De fiecare data când de la nivelul reţea sosește un nou 
pachet, acestuia îi este atribuit următorul număr de secvență, iar marginea superioară a ferestrei 
este avansată cu unu. Atunci când sosește o confirmare, crește cu unu limita inferioară a ferestrei. 
În acest mod, fereastra menține continuu o listă de cadre neconfirmate. Un exemplu este prezen- 
tat în fig. 3-13. 

Fig. 3-13. O fereastră glisantă de dimensiune 1, cu număr de secvenţă de 3 biti. 
(a) Initial. (b) După ce a fost transmis primul cadru. (c) După ce a fost recepționat primul cadru. 
(d) După ce a fost receptionata prima confirmare. 


Deoarece cadrele din fereastra curentă a emitatorului pot fi pierdute sau modificate pe traseu, 
emițătorul trebuie să păstreze toate aceste cadre în memoria sa pentru o posibilă retransmisie. Ast- 
fel, dacă dimensiunea maximă a ferestrei este n, emițătorul are nevoie de n tampoane pentru a păs- 
tra cadrele neconfirmate. Dacă fereastra crește la dimensiunea maximă, nivelul legătură de date al 
emitatorului trebuie să forțeze închiderea nivelului reţea până cand se eliberează un tampon. 

Fereastra nivelului legătură de date receptor corespunde cadrelor pe care acesta le poate accep- 
ta. Orice cadru din afara ferestrei este eliminat fără comentarii. Atunci când este recepționat un ca- 
dru al cărui număr de secvenţă este egal cu marginea inferioară a ferestrei, acesta este trimis nivelu- 
lui reţea, este generată o confirmare și fereastra se deplasează cu o unitate. Spre deosebire de fe- 
reastra emitatorului, fereastra receptorului rămâne întotdeauna la dimensiunea inițială. De notat că 
o fereastră de dimensiune 1 înseamnă că nivelul legătură de date acceptă numai cadre ordonate, dar 
pentru ferestre mari afirmaţia nu mai este valabilă. Nivelul reţea este, dimpotrivă, alimentat întot- 
deauna cu date în ordine corectă, indiferent de dimensiunea ferestrei nivelului legătură de date. 

Fig. 3-13 prezintă un exemplu cu o fereastră de dimensiune maximă 1. Initial, nu sunt emise ca- 
dre, așa că marginile inferioară și superioară ale ferestrei emitatorului sunt egale, dar o dată cu tre- 
cerea timpului, situaţia evoluează ca în figură. 


3.4.1 Un protocol cu fereastră glisantă de un bit 


Înainte de a analiza cazul general, să examinăm mai întâi un protocol cu fereastră glisantă având 
dimensiunea maximă a ferestrei 1. Un astfel de protocol utilizează metoda stop-and-wait, deoarece 
emițătorul transmite un cadru și așteaptă confirmarea sa înaintea transmiterii următorului cadru. 

Fig. 3-14 prezintă un astfel de protocol. Ca și alte protocoale, acesta începe prin definirea unor 
variabile. Next frame to send arată ce cadru încearcă să transmită emițătorul. Similar, ee ex- 

/* Protocolul 4 (fereastră glisantă) este bidirecțional. */ 


CAP. 3 


#define MAX_SEQ 1 /* pentru protocolul 4 trebuie să fie 1 */ 
typedef enum {frame arrival, cksum err, timeout) event type; 
include "protocol.h" i 7 
void protocol4(void) 
{ 
seq_nr next_frame_to_send; /* doar 0 sau 1 */ 
seq_nr frame_expected; /* doar O sau 1 */ 
frame r, s; /* variabile temporare */ 
packet buffer; /* pachetul curent, care este transmis */ 
event_type event; 
next_frame_to_send = 0; /* următorul cadru pe fluxul de ieşire */ 
frame_expected = 0; /* numărul de secvenţă al cadrului așteptat */ 
from_network_layer(&buffer) ; /* preia un pachet de la nivelul rețea */ 
s.info = buffer; /* pregăteşte trimiterea cadrului iniţial */ 
s.seq = next_frame_to_send; /* inserează în cadru numărul de secvență */ 
s.ack = 1 - frame expected; /* confirmare atașată */ 
to_physical_layer(&s) ; /* transmite cadrul */ 
start_timer(s.seq); /* porneste ceasul */ 
while (true) { 
wait_for event (&event) ; /* frame_arrival, cksum_err sau timeout */ 
if (event == frame arrival) | /* un cadru a ajuns nedeformat */ 
from_physical_layer(&r) ; /* preia cadrul */ 
if (r.seq == frame_expected) { /* tratează fluxul de cadre sosite */ 
to_network_layer(&r. info) ; /* predă pachetul nivelului reţea */ 
inc(frame_expected) ; /* înversează numărul de secvență așteptat */ 
) 
if (r.ack == next_frame_to_send) | /* tratează fluxul de cadre de ieșire */ 
stop_timer(r.ack); /* opreşte ceasul */ 
from_network_layer(&buffer) ; /* preia un nou pachet de la nivelul rețea */ 
inc(next_frame_to_send) ; /*inversează numărul de secvență al emițătorului */ 
) 
) 
s.info = buffer; /* construieşte cadrul care iese */ 
s.seq = next_frame_to_send; /* inserează un număr de secvenţă */ 
s.ack = 1 - frame expected; /* numărul de secvență al ultimului cadru primit */ 
to_physical_layer(&s) ; /* transmite un cadru */ 
start_timer(s.seq); /* porneste ceasul */ 


Fig. 3-14.Un protocol cu fereastra glisanta de 1 bit. 


În mod normal, unul dintre cele două niveluri legătură de date pornește primul trimițând primul 
cadru. Cu alte cuvinte, numai unul din programele nivelului legătură de date va conține apelurile 
procedurilor to_physical_layer si start_timer in afara buclei principale. În eventualitatea că ambele 
niveluri legătură de date pornesc simultan, apare o situaţie specială, care va fi discutată mai târziu. 
Mașina care pornește prima preia primul pachet de la nivelul rețea propriu, construiește din el un 
cadru și îl trimite. Când acest cadru (sau oricare altul) sosește, nivelul legătură de date receptor veri- 
fica dacă nu cumva este un duplicat, exact ca în protocolul 3. Dacă respectivul cadru este cel astep- 
tat, atunci este trimis nivelului reţea și fereastra receptorului este deplasată. 

Câmpul de confirmare conține numărul ultimului cadru recepționat fără eroare. Dacă acest nu- 
măr corespunde cu numărul de secvenţă al cadrului pe care emițătorul încearcă să-l transmită, emi- 
tatorul știe că a terminat cu cadrul memorat în tampon și poate prelua următorul pachet de la nive- 
lul său rețea. Dacă numărul de secvenţă nu corespunde, el trebuie să continue să trimită același ca- 
dru. De fiecare dată când este recepționat un cadru, un alt cadru este trimis de asemenea înapoi. 

Să examinăm acum cât de fiabil este protocolul 4 la condiţiile limită. Să presupunem că A încear- 
că să trimită cadrul 0 lui B si B încearcă să trimită cadrul său 0 lui A. Să presupunem că A trimite un 
cadru lui B, dar timpul de expirare al lui A este putin prea scurt. În consecință, datorită expirării re- 
petate a timpului, A va trimite o serie de cadre identice, toate cu seq=0 si ack=1. 

Atunci când la B sosește primul cadru corect, el va fi acceptat și frame_expected va fi setat la 1. 
Toate cadrele următoare vor fi respinse, deoarece B așteaptă cadre cu numărul de secvenţă 1, nu 0. 
Mai mult, deoarece toate duplicatele au ack=1 si B este încă în așteptarea confirmării lui 0, B nu va 
prelua un nou pachet de la nivelul său reţea. 

După sosirea fiecărui duplicat respins, B trimite lui A un cadru conținând seq=0 și ack=0. În cele 
din urmă, unul dintre acestea sosește corect la A, făcându-l pe A să înceapă să trimită următorul pa- 
chet. Nici o combinație de cadre pierdute sau de intervale de ceas reduse nu poate face ca protocolul să 
furnizeze pachete duplicate către vreunul dintre nivelurile rețea, să sară un pachet sau să se blocheze. 

Fig. 3-15. Două scenarii pentru protocolul 4. (a) Cazul normal. (b) Cazul special. Notatia este (seq, 
ack, packet number). Un asterisc arată că nivelul rețea acceptă un pachet. 


Totuşi, dacă ambele părți trimit simultan un pachet inițial, atunci apare o situație specială. 
Această dificultate de sincronizare este ilustrată de fig. 3-15. În partea (a) este prezentată funcționa- 
rea normală a protocolului. În (b) este ilustrată situația specială. Dacă B aşteaptă primul cadru de la 
A înainte de a-l trimite pe al său, secvența de acțiuni este cea arătată în (a) și fiecare cadru este ac- 
ceptat. Totuși, dacă A si B inițiază comunicația simultan, primele lor cadre se incruciseaza si niveluri- 
le legătură de date ajung în situația (b). În (a) fiecare sosire de cadru aduce un nou pachet pentru 
nivelul rețea; nu există duplicate. În (b) jumătate din cadre conțin duplicate, chiar dacă nu există 
erori de transmisie. Situaţii similare pot să apară ca rezultat al expirării premature a timpului, chiar 
dacă una dintre părți începe prima. De fapt, dacă intervin mai multe expirări premature, atunci ca- 
drele pot fi trimise de trei sau mai multe ori. 

3.4.2 Un protocol de revenire cu n pași (Go Back n) 


Până acum am făcut presupunerea tacită că timpul de transmisie necesar pentru ca un cadru să 
ajungă la receptor plus timpul de transmisie a confirmării este neglijabil. Uneori această presupunere 
este în mod cert falsă. În aceste situaţii timpul mare de transfer poate avea implicaţii importante pen- 
tru eficienţa utilizării lărgimii de bandă. Ca exemplu, să considerăm un canal de satelit de 50 Kbps cu 
timpul de întârziere datorită propagării dus-întors de 500 milisecunde. Să ne imaginăm că încercăm să 
utilizăm protocolul 4 pentru a trimite cadre de 1000 de biti prin satelit. La £ = 0 emițătorul începe să 
trimită primul cadru. Considerând cele mai optimiste condiții (fără așteptare la receptor și un cadru 
de confirmare scurt), cadrul nu poate ajunge în totalitate la receptor înainte de = 270 milisecunde, 
iar confirmarea nu poate ajunge înapoi la emițător înainte de t = 520 milisecunde. Aceasta înseamnă 
că emițătorul a fost blocat pentru 500/520 sau 96% din timp. Cu alte cuvinte, a fost utilizată doar 4% 
din lărgimea de bandă. Evident, combinaţia dintre un timp de tranziţie lung, lărgime de bandă mare și 
un cadru de lungime mică este dezastruoasă din punct de vedere al eficienţei. 

Problema descrisă anterior poate fi privită ca o consecinţă a regulii care cere ca un emițător să 
aștepte o confirmare înaintea trimiterii unui alt cadru. Dacă relaxăm această restricție, poate fi atin- 
să o eficiență mult mai ridicată. Practic, soluţia constă în a permite emitatorului să transmită până la 
w cadre, în loc de unul singur. Cu o alegere potrivită a lui w emițătorul va putea să transmită conti- 
nuu cadre pentru un timp egal cu timpul de tranzit, fără a umple fereastra. În exemplul anterior w va 
fi minim 26. Emitatorul începe emiterea cadrului 0 ca mai înainte. În momentul în care se termină 
trimiterea a 26 de cadre, la £ = 520, va sosi și confirmarea pentru cadrul 0. Apoi, confirmările vor 
sosi la fiecare 20 milisecunde, așa încât emițătorul primește întotdeauna permisiunea să continue 
exact atunci când doreşte. În permanență există 25 sau 26 cadre neconfirmate. Cu alte cuvinte di- 
mensiunea maximă a ferestrei emitatorului este de 26. 

Nevoia pentru o fereastră mare la emițător apare atunci când produsul lărgime de bandă x tim- 
pul de propagare dus-întors este mare. Dacă lărgimea de bandă este mare, chiar si pentru întârzieri 
moderate, emițătorul își va termina repede fereastra. Daca întârzierea este mare (de exemplu, canal 
de satelit), emițătorul își va termina fereastra chiar și pentru lărgimi de bandă moderate. Produsul 
acestor doi factori spune de fapt care este capacitatea canalului, iar pentru a opera la eficiență ma- 
ximă, emițătorul trebuie sa fie capabil sa o umple fără să se oprească. 

Această tehnică este cunoscută ca bandă de asamblare (eng.: pipelining). Considerând capacita- 
tea canalului de b biti pe secundă, dimensiunea cadrului de / biti și timpul de propagare dus-întors R 
secunde, timpul necesar pentru a transmite un singur cadru este //b secunde. După ce a fost transmis 
ultimul bit al unui cadru de date, apare o întârziere de R/2 înainte ca biții să ajungă la receptor si o 
altă întârziere de cel puţin R/2 pentru sosirea confirmării, rezultând o întârziere totală de R. În cazul 
protocoalelor pas-cu-pas, linia este ocupată pentru un timp egal cu //b și în așteptare pentru un timp 
egal cu R, rezultând: 


utilizarea liniei = //(/-+bR). 


Dacă l < bR, eficienţa va fi mai mică de 50%. Deoarece până la întoarcerea confirmării există în- 
totdeauna o întârziere nenula, în principiu poate fi folosită banda de asamblare, pentru a tine linia 
ocupată tot acest interval, dar dacă intervalul este mic, complexitatea suplimentară face efortul inutil. 

Utilizarea benzii de asamblare în cazul unui canal de comunicaţie nesigur ridică probleme se- 
rioase. Mai întâi să vedem ce se întâmplă dacă un cadru din mijlocul unui șir lung este modificat 
sau pierdut. Multe cadre succesive vor ajunge la receptor înainte ca emițătorul să observe că ceva 

este greșit. Atunci când un cadru modificat ajunge la receptor este evident că el trebuie eliminat, 
dar ce trebuie să facă receptorul cu toate cadrele corecte care urmează? Să reamintim că nivelul 
legătură de date receptor este obligat să livreze pachete către nivelul rețea în secvenţă. În fig. 3-16, 
se prezintă efectele utilizării benzii de asamblare asupra revenirii în caz de eroare. Acum le vom 
examina în detaliu. 


~ Interval de expirare a timpului > 

Eroare Cadre eliminate de nivelul legătură de date 

Interval de expirare a timpului = 













































































































































































Eroare Păstrate în zone tampon Pachetele 2-8 predate 
de nivelul de legătură nivelului rețea 
(b) 


Fig. 3-16. Folosirea benzii de asamblare și revenirea din eroare. Efectul unei erori când (a) dimensi- 
unca ferestrei receptoare este 1 și (b) dimensiunea ferestrei receptorului este mare. 


Există două moduri de bază de tratare a erorilor în prezența benzii de asamblare. Un mod, nu- 
mit revenire cu n pași (eng.: go back n), este ca receptorul să elimine pur și simplu cadrele care ur- 
mează, netrimitand confirmări pentru cadrele eliminate. Această strategie corespunde unei ferestre 
de recepţie de dimensiune 1. Cu alte cuvinte, nivelul legătură de date refuză să accepte orice cadru 
exceptându-l pe următorul care trebuie livrat către nivelul rețea. Dacă fereastra emitatorului se um- 
ple înaintea expirării contorului de timp, banda de asamblare va începe să se golească. În cele din 
urmă, timpul emitatorului va expira și se vor retransmite toate cadrele neconfirmate, în ordine, înce- 
pând cu cadrul pierdut sau modificat. Dacă rata erorilor este mare, această abordare poate risipi o 
mare parte din lărgimea de bandă. 

În fig. 3-16 (a) este prezentat protocolul de revenire cu n pași pentru cazul în care fereastra re- 
ceptorului are dimensiune unu. Cadrele 0 și 1 sunt primite și confirmate corect. Cadrul 2, totuși, este 
alterat sau pierdut. Emitatorul, care nu știe de această problemă, continuă să trimită cadre până 

când timpul pentru cadrul 2 expiră. Apoi se întoarce la cadrul 2 și o ia de la început cu el, trimițând 
din nou cadrele 2, 3, 4 etc. 

Cealaltă strategie generală de tratare a erorilor atunci când este folosită banda de asamblare se 
numește repetare selectivă (eng.: selective repeat). Când aceasta este utilizată, un cadru incorect este 
respins, dar toate cadrele corecte care îl urmează sunt memorate. Când contorul de timp al emitato- 
rului expiră, cel mai vechi cadru neconfirmat este retransmis. Dacă acest cadru ajunge corect, recep- 
torul poate transmite către nivelul rețea, în ordine, cadrele pe care le-a memorat. Repetarea selecti- 
vă este deseori combinată cu utilizarea confirmărilor negative (NAK), care sunt trimise atunci când 
se detectează o eroare, de exemplu când se primește un cadru cu suma de control incorectă sau cu 
număr de secvenţă necorespunzător. Confirmările negative simulează retransmisia înainte de expi- 
rarea contorului de timp corespunzător, imbunatatind astfel performanța. 

În fig. 3-16 (b), cadrele 0 și 1 sunt recepționate corect, dar confirmarea pentru cadrul 2 este pier- 
dută. Când cadrul 3 soseşte la receptor, nivelul legătură de date observă că a pierdut un cadru, și 
trimite o confirmare negativă pentru 2, memorând însă cadrul primit. Când cadrele 4, 5 ajung la re- 
ceptor, sunt la rândul lor memorate de nivelul legătură de date, în loc de a fi transmise nivelului re- 
tea. În cele din urmă, confirmarea negativă pentru 2 ajunge înapoi la emițător, care va retransmite 
cadrul 2. Când acesta ajunge la receptor, nivelul legătură de date are cadrele 2, 3, 4, 5, si le poate 
pasa nivelului reţea în ordinea corectă. De asemenea, poate confirma toate cadrele până la 5 inclu- 
siv, așa cum se prezintă în figură. Dacă NAK-ul se pierde, în cele din urmă contorul de timp al emi- 
tatorului va expira și acesta va initia retransmisia, dar în acest fel se pierde mai mult timp. În conclu- 
zie, utilizarea confirmărilor negative accelerează retransmiterea unui anumit cadru. 

Strategia de repetare selectivă corespunde unei ferestre a receptorului mai mare ca 1. Orice ca- 
dru din interiorul ferestrei poate fi acceptat și memorat până când toate cele precedente vor fi trimi- 
se nivelului rețea. Dacă fereastra este mare, această abordare poate necesita un spațiu mare de me- 
morie pentru nivelul legătură de date. 

Aceste două alternative reprezintă compromisuri între lărgimea de bandă și spaţiul ocupat de 
tampoane la nivelul legătură de date. În funcţie de care resursă este mai deficitară, poate fi utilizată 
una sau cealaltă. Fig. 3-17 prezintă un protocol de tip bandă de asamblare în care nivelul legătură de 
date receptor acceptă cadre ordonate; cadrele ce urmează după o eroare sunt eliminate. În acest 
protocol, pentru prima dată, am renunţat la presupunerea că nivelul reţea are o rezervă infinită de 
pachete care trebuie trimise. Atunci când nivelul rețea are un pachet pe care dorește să-l trimită, 
poate produce un eveniment network_layer_ready. Totuși, pentru a impune regula de control al flu- 
xului, conform căreia nu pot exista decât cel mult MAX_SEQ cadre neconfirmate, nivelul legătură 
de date trebuie să poată să interzică nivelului rețea să îl perturbe cu mai multe. Această funcţie este 
realizată de funcţiile de bibliotecă enable_network_layer si disable_network_layer. 

Observati că în orice moment pot exista cel mult MAX_SEQ cadre și nu MAX_SEQ +1 cadre ne- 
confirmate, chiar dacă există MAX_SEO+1 numere de secvență: 0, 1, 2, ...MAX_SEQ. Pentru a ve- 
dea de ce este necesară această restricție, să considerăm următorul scenariu cu MAX_SEQ = 7. 


1. Emitatorul trimite cadrele de la 0 la 7. 

2. O confirmare atașată pentru cadrul 7 ajunge la emițător. 

3. Emitatorul trimite alte opt cadre, din nou cu numerele de secvență de la 0 la 7. 
4. Acum ajunge o altă confirmare atașată pentru cadrul 7. 

/* Protocolul 5 (revenire cu n paşi) permite mai multe cadre în așteptare. Emiţătorul poate 
trimite până la MAX_SEQ cadre fără a aștepta confirmare. În plus, spre deosebire de proto- 
coalele precedente, acesta nu presupune că nivelul reţea ar avea tot timpul un nou pachet. 
În schimb, nivelul reţea provoacă un eveniment network_layer_ ready atunci când are de tri- 


mis un pachet */ 


#define MAX_SEQ 7 


/* trebuie să fie 2^n - 1 


typedef enum (frame arrival, cksum err, timeout, network_layer_ ready) event_type; 


include "protocol .h" 


static boolean between(seq_nr a, seq_nr b, seq_nr c) 


{ 


/* întoarce adevărat dacă a <= b < c în mod circular si fals în caz contrar */ 
if (((a <= b) && (b < c)) || ((c <a) & (a <= b)) || ((b < c) & (c < a))) 


return(true); 
else 
return(false); 


) 


static void send data(seq_nr frame nr, seq_nr frame expected, packet buffer[]) 


{ 


/* construieste $i trimite un cadru de date */ 


frame s; 


s.info = buffer[frame nr]; 
s.seq = frame nr; 


s.ack = (frame expected + MAX SEQ) % (MAX SEQ + 1); 


to_physical_layer(&s) ; 
start_timer(frame_nr) ; 


} 


void protocol5(void) 

{ 

seq_nr next_frame_to_send; 

seq_nr ack expected; 

seq_nr frame_expected; 

frame r; 

packet buffer[MAX SEQ+1] ; 

seq_nr nbuffered; 

seq_nr i; 

event_type event; 

enable network_layer(); 

ack_expected = 0; 

next_frame_to_send = 0; 

frame_expected = 0; 

nbuffered = 0; 

while(true) { 
wait_for_event (&event) ; 
switch(event) { 


/* variabilă temporară 


/* inserează pachetul în cadru 

/* inserează numărul de secvență în cadru 
/* atașează confirmarea 
/* transmite cadrul 

/* porneşte ceasul 


/* MAX_SEQ > 1; utilizat pentru fluxul de ieşire 

/* cel mai vechi cadru încă neconfirmat 

/* următorul cadru așteptat, din fluxul de intrare 

/* variabilă auxiliară 

/* zone tampon pentru fluxul de ieșire 

/* număr de zone tampon de ieşire utilizate în prezent 
/* utilizat ca index în vectorul de zone tampon 


/* permite evenimente network_layer_ready 

/* următoarea confirmare asteptata 

/* următorul cadru transmis 

/* numărul cadrului așteptat să sosească 

/* initial în zonele tampon nu există nici un pachet 


/* patru posibilităţi: vezi event_type, mai sus 


oy 


case network_layer_ready: /* nivelul retea are un pachet de trimis */ 
/* acceptă, salvează și transmite un nou cadru */ 
from_network_layer(&buffer[next_frame_to_send]) ; 
nbuffered = nbuffered + 1; /* extinde fereastra emitatorului */ 
send_data(next_frame_to_send, frame expected, buffer); /* transmite cadrul */ 
inc(next_frame_to send); /* creşte limita superioară a ferestrei emițătorului */ 
break; 


/* preia noul pachet */ 


198 NIVELUL LEGĂTURĂ DE DATE CAP. 3 


case frame arrival: /* a sosit un cadru de date sau de control */ 
from_physical_layer(âr); /* preia de la nivelul fizic cadrul sosit */ 


if (r.seq == frame expected) | 
/* cadrele sunt acceptate doar în ordine */ 
to_network_layer(&r. info) ; /* predă pachetul nivelului reţea */ 
inc (frame_ expected) ; /* crește limita inferioară a ferestrei emițătorului*/ 
) 


/* Confirmarea lui n implică n-1, n-2 etc. Verifică acest lucru. */ 
while (between(ack_expected, r.ack, next_frame_to send)) | 
/* tratează confirmarea atașată */ 


nbuffered = nbuffered - 1; /* un cadru mai puţin în zonele tampon */ 
stop_timer(ack_expected); /* cadrul a sosit intact; oprește ceasul */ 
inc(ack_expected) ; /* contractă fereastra emitdtorului */ 
} 
break; 
case cksum_err: break; /* cadrele eronate sunt pur și simplu ignorate */ 
case timeout: /* necaz; retransmite toate cadrele neconfirmate */ 
next_frame_to_send = ack_ expected; /* începe retransmiterea de aici */ 


for (i=1; i <= nbuffered; i++) { 
send _data(next_frame_to send, frame expected, buffer);/* retransmite 1 cadru */ 
inc(next_frame_to_send); /* pregăteşte transmiterea următorului */ 


) 


) 


if (nbuffered < MAX_SEQ) 
enable_network_layer(); 
else 
disable _network_layer(); 


Fig. 3-17. Un protocol cu fereastră glisanta utilizând revenirea cu n pași. 


Întrebarea este: toate cele opt cadre aparținând celui de al doilea lot au ajuns corect ori s-au 
pierdut în totalitate (considerând respingerile care urmează unei erori ca pierderi)? În ambele cazuri 
receptorul va trimite cadrul 7 ca o confirmare, deci emițătorul nu are posibilitatea să știe. Din acest 
motiv, numărul maxim de cadre neconfirmate trebuie limitat laMAX SEQ. 

Chiar dacă protocolul 5 nu păstrează cadrele sosite după o eroare, problema memorării nu dis- 
pare. Deoarece un emițător poate avea de retransmis la un moment de timp viitor toate cadrele ne- 
confirmate, el trebuie să păstreze toate cadrele transmise până când va fi sigur că au fost acceptate 
de receptor. Când sosește o confirmare pentru cadrul n, cadrele n-1, n-2 ș.a.m.d. sunt confirmate 
automat. Această proprietate este foarte importantă atunci când unele dintre cadrele purtătoare de 
confirmări au fost pierdute sau modificate. De fiecare dată, când sosește o confirmare, nivelul legă- 
tură de date verifică să vadă dacă unele tampoane pot fi eliberate. Dacă tampoanele pot fi eliberate 
(adică există spaţiu disponibil în fereastră), atunci nivelul rețea anterior blocat poate primi permisiu- 
nea să producă alte evenimente network_layer_ready. 

În cazul acestui protocol, presupunem că există întotdeauna trafic în direcţia inversă de care să se 
poată atașa confirmările. În caz contrar, confirmările nu pot fi trimise. Protocolul 4 nu are nevoie de 
această presupunere deoarece acesta trimite înapoi un cadru de fiecare dată când recepționează 
unul. În protocolul următor, vom rezolva această problemă într-o manieră elegantă. 

(a) (b) 
Fig. 3-18. Simularea prin program a contoarelor de timp multiple. 


Deoarece protocolul 5 are mai multe cadre neconfirmate, este evident că necesită mai multe 
contoare de timp, câte unul pentru fiecare cadru neconfirmat. Timpul fiecărui cadru expiră inde- 
pendent de toate celelalte. Toate aceste contoare pot fi simulate ușor prin program, utilizând un 
singur ceas fizic care produce întreruperi periodice. Contoarele de timp active formează o listă înlăn- 
tuita, în fiecare nod existând informaţii despre câte semnale de ceas mai sunt până la expirarea tim- 
pului, cadrul care este cronometrat și un pointer către următorul nod. 

Ca o ilustrare a modului în care pot fi implementate contoarele de timp, să considerăm exemplul 
din fig. 3-18(a). Să presupunem că impulsurile de ceas sunt la fiecare 100 ms. Iniţial timpul real este 
10:00:00.0; există trei timpi de expirare, la 10:00:00.5, 10:00:01.3 și 10:00:01.9. La fiecare impuls de ceas 
produs de echipament, timpul real este actualizat și contorul de impulsuri de la capătul listei este de- 
crementat. Atunci când contorul de impulsuri de ceas devine zero, se produce o expirare de timp și 
nodul este scos din listă, ca în fig. 3-18 (b). Chiar dacă această organizare cere ca lista să fie parcursă 
când este apelat start_timer sau stop_ timer, nu va necesita multe operaţii la fiecare impuls de ceas. În 
protocolul 5, ambele rutine au un parametru indicând pentru ce cadru se face contorizarea timpului. 


3.4.3 Un protocol cu repetare selectivă 


Protocolul 5 funcționează bine dacă erorile sunt rare, dar dacă linia este slabă, se pierde mult din 
lărgimea de bandă cu retransmiterea cadrelor. O altă strategie de tratare a erorilor este ca recepto- 
rul să accepte și să numeroteze cadrele care urmează după un cadru deteriorat sau pierdut. Un astfel 
de protocol nu elimină cadre doar pentru că un cadru anterior a fost deteriorat sau pierdut. 

În acest protocol, atât emițătorul cât și receptorul menţin o fereastră de numere de secvenţă ac- 
ceptabile. Dimensiunea ferestrei emitatorului începe de la 0 și crește până la un maxim predefinit 
MAX_SEQ. Spre deosebire de aceasta, fereastra receptorului are dimensiunea fixă MAX_SEQ. Re- 
ceptorul are un tampon rezervat pentru fiecare număr de secvenţă din cadrul ferestrei. Fiecare tam- 
pon are un bit asociat (arrived - sosit) care ne spune dacă tamponul este plin sau gol. De fiecare dată 
când sosește un cadru, numărul său de secvenţă este verificat de funcția berween, pentru a vedea da- 
că face parte din fereastră. Dacă da, si dacă nu a fost deja recepționat, este acceptat și memorat. 
Această acţiune are loc fără să se verifice dacă conţine sau nu următorul pachet așteptat de nivelul 
reţea. Desigur cadrul trebuie păstrat la nivelul legătură de date și nu trebuie trimis către nivelul rețea 
decât atunci când toate cadrele cu numere mai mici au fost deja livrate nivelului reţea în ordinea 
corectă. Un protocol utilizând acest algoritm este prezentat în fig. 3 -19. 


200 NIVELUL LEGĂTURĂ DE DATE CAP. 3 


/* Protocolul 6 (repetare selectivă) acceptă cadrele în afara secventei, dar predă pachete- 
le în ordine nivelului reţea. Fiecărui cadru neconfirmat îi este asociat un ceas. La expi- 
rarea timpului este retransmis doar acest cadru și nu toate cele neconfirmate, ca în proto- 
colul 5. */ 


#define MAX_SEQ 7 /* trebuie să fie 2^n - 1 */ 

define NR_BUFS ((MAX_SEQ + 1)/2) 

typedef enum (frame arrival, cksum err, timeout, network_layer_ ready, ack timeout} 
event_type; 

include "protocol.h" 

boolean no_nak = true; /* încă nu a fost trimisă nici o confirmare negativă */ 

seq_nr oldest frame = MAX SEQ + 1; 

static boolean between(seq_nr a, seq_nr b, seq_nr c) 

{ 

/* La fel ca between din protocolul 5, dar mai scurt și mai neclar. */ 

return ((a <= b) 88 (b < c)) || ((c <a) 88 (a <= b)) || ((b <c) & (c<a)); 

) 

static void send_frame(frame_ki nd fk, seq_nr framenr, seq_nr frame expected, packet 

buffer[]) 

{ 


/* construiește și trimite un cadru de date, de ack sau de nak */ 


frame s; /* variabilă temporară */ 
s.kind = fk; /* kind == data, ack sau nak */ 
if (fk == data) s.info = buffer[frame_nr % NR_BUFS]; 

s.seq = frame_nr; /* are sens doar pentru cadrele de date */ 
s.ack = (frame expected + MAX SEQ) % (MAX SEQ + 1); 

if (fk == nak) no_nak = false; = /* un nak per cadru, te rog */ 
to_physical_layer(&s) ; /* transmite cadrul */ 
if (fk == data) start_timer(frame_nr % NR _BUFS); 

stop_ack_timer(); /* nu este nevoie de un cadru de ack separat */ 
} 

void protocol6(void) 

{ 

seq_nr ack_expected; /* limita inferioară a ferestrei emitatorului */ 
seq_nr next_frame_to send; /* limita superioară a ferestrei emitatorului + 1*/ 
seq_nr frame_expected; /* limita inferioară a ferestrei receptorului */ 
seq_nr too far; /* limita superioară a ferestrei receptorului + 1*/ 
int i; /* indicele zonei tampon */ 
frame r; /* variabilă temporară */ 
packet out_buf[NR_BUFS]; /* zone tampon pentru fluxul de ieşire */ 
packet in_buf[NR_BUFS]; /* zone tampon pentru fluxul de intrare */ 
boolean arrived[NR_BUFS]; /* hartă de biti de intrare */ 
seq_nr nbuffered; E /* câte zone tampon de ieşire sunt folosite în prezent */ 
event_type event; 

enable_network_layer(); /* inițializează */ 
ack expected = 0; /* următoarea confirmare așteptată in fluxul de intrare */ 
next_frame_to_send = 0; /* numărul următorului cadru transmis */ 


frame_expected = 0; 

too_far = NR _BUFS; 

nbuffered = 0; /* initial zonele tampon nu contin nici un pachet */ 
for (i = 0; i < NR BUFS; i++) arrived[i] = false; 

while(true) { 

wait_for_event(); /* cinci variante: vezi event_type, mai sus */ 

switch(event) { 
case network_layer_ready: /* acceptă, salvează și trimite un nou cadru % 
nbuffered = nbuffered + 1; /* extinde fereastra */ 
from_network_layer(&out_buf[next_frame_to_send % NR_BUFS]); /* preia un nou pachet */ 
send_frame(data, next_frame_to_send, frame expected, out_buf); /* trimite cadrul */ 


inc(next_frame_to_send); /* avansează limita superioară a ferestrei */ 
break; 

case frame arrival: /* a sosit un cadru de date sau de control */ 
from_physical_layer(&r) ; /* preia cadrul sosit de la nivelul fizic */ 


if (r.kind == data) { 
/* A sosit un cadru nedeteriorat */ 
if ((r.seq != frame_expected) && no_nak) 
send_frame(nak, 0, frame_expected, out_buf); 
else start_ack_timer(); 
if (between(frame_expected, r.seq, too far) && (arrived[r.seq%NR BUFS]==false)) | 
/* Cadrele pot fi acceptate în orice ordine */ 


arrived[r.seq%NR_BUFS] = true; /* marchează tamponul ca fiind plin */ 
in _buf[r.seq%NR_BUFS] = r.info; /* introduce datele în tampon */ 


while (arrived[frame expected % NR BUFS]) { 

/* Predă cadrele și avansează fereastra */ 
to_network_layer(&in_buf[frame expected % NR BUFS]); 
no_nak = true; 

arrived[frame expected % NR BUFS] = false; 


inc(frame_expected) ; /* avansează limita inferioară a ferestrei receptorului */ 
inc(too_far); /* avansează limita superioară a ferestrei receptorului */ 
start_ack_timer(); /* pentru a stabili dacă e necesar ack separat */ 
} 


} 

} 

if ((r.kind==nak) &&between(ack expected, (r.ack+1)%(MAX SEQt1) ,next_frame_to send)) 
send frame(data, (r.ack+1)%(MAX_SEQ+1), frame_expected, out_buf); 


while (between(ack expected, r.ack, next_frame_to send)) | 


nbuffered = nbuffered - 1; /* tratează ack atașat */ 
stop_timer(ack_expected % NR _BUFS); /* cadrul a ajuns intact */ 
inc(ack_expected) ; /* avansează marginea inferioară a ferestrei emitdtorului */ 
} 
break; 
case cksum err: 
if (no_nak) send_frame(nak, 0, frame_expected, out_buf); /* cadru deteriorat */ 
break; 
case timeout: 
send frame(data, oldest frame, frame expected, out_buf); /* a expirat timpul */ 
break; 
case ack timeout: 
send_frame(ack, 0, frame_expected, out_buf); /* timpul asociat 


confirmării pozitive a expirat; trimite ack */ 
) 
if (nbuffered ( NR_BUFS) enable network_layer(); 
else disable network_layer(); 
} 
} 


Fig. 3-19. Un protocol cu fereastră glisanta utilizând repetarea selectivă. 

Recepţia nesecventiala introduce anumite probleme ce nu sunt prezente în protocoalele în care 
cadrele sunt recepționate numai în ordine. Putem ilustra problemele foarte ușor cu un exemplu. Să 
presupunem că avem un număr de secvenţă pe trei biţi și deci emițătorul poate transmite până la 
șapte cadre înainte să fie necesar să aștepte o confirmare. Initial ferestrele emitatorului și receptoru- 
lui arată ca în fig. 3-20(a). Emitatorul trimite acum cadrele de la 0 la 6. Fereastra receptorului îi 
permite să accepte orice cadru cu număr de secvență între 0 și 6 inclusiv. Toate cele șapte cadre so- 
sesc corect, deci receptorul le confirmă avansându-și fereastra pentru a permite recepţia cadrelor 7, 
0, 1, 2, 3, 4 sau 5, asa cum arată fig. 3-20 (b). Toate cele 7 tampoane sunt marcate ca fiind goale. 

În acest punct se produce dezastrul, din cauza unui fulger care lovește linia telefonică, înlăturând 
toate confirmările. Emitatorul ajunge în cele din urmă la timeout și retransmite cadrul 0. Atunci 
când acest cadru sosește la receptor, este făcută o verificare pentru a vedea dacă se încadrează în 
fereastra receptorului. Din păcate, în fig. 3-20(b) cadrul 0 este în interiorul noii ferestre si deci va fi 
acceptat. Receptorul trimite o confirmare atașată pentru cadrul 6, deoarece au fost recepționate 
cadrele de la 0 la 6. 








Emiţător |0 123 45 6/7 012345 6/7 012 3/456 012 314567 






































Receptor | 0 12 345 617 012 3 4 5/6|7 012 31456 0123/4567 

Fig. 3-20. (a) Situaţia iniţială cu o fereastră de dimensiune 7. (b) După ce șapte cadre au fost trimise 
și recepționate, dar neconfirmate. (c) Situaţia inițială cu o fereastră de dimensiune patru. (d) După 
ce patru cadre au fost trimise si recepționate, dar neconfirmate. 


Emitatorul este fericit să afle că toate cadrele transmise au ajuns corect, deci își avansează fereas- 
tra și trimite apoi imediat cadrele 7, 0, 1, 2, 3, 4 și 5. Cadrul 7 va fi acceptat de receptor și pachetul 
sau va fi trimis direct nivelului reţea. Imediat după aceea, nivelul legătură de date receptor verifică să 
vadă dacă are un cadru 0 corect, descoperă că îl are și trimite pachetul conținut în el nivelului reţea. 
În consecință, nivelul rețea primește un pachet incorect și protocolul eșuează. 

Esenţa problemei este aceea că după ce receptorul își avansează fereastra, noul interval de nu- 
mere de secvenţă corecte se suprapune peste cel vechi. Ca urmare, următoarea serie de cadre pot să 
fie sau duplicate (dacă toate confirmările sunt pierdute) sau unele noi (dacă toate confirmările au 
fost recepționate). Receptorul nu are nici o posibilitate de a distinge cele două cazuri. 

Pentru a ieși din această dilemă, trebuie să ne asigurăm că atunci când receptorul își deplasează fe- 
reastra, nu există nici o suprapunere peste cea anterioară. Pentru a asigura că nu există suprapunere, 
dimensiunea maximă a ferestrei trebuie să fie de cel mult jumătate din intervalul numerelor de secven- 
ta, asa cum se face în fig. 3-20 (c) și fig. 3-20 (d). De exemplu, dacă pentru numerele de secvenţă sunt 
utilizați 4 biti, acestea vor lua valori de la 0 la 15. În orice moment trebuie să existe numai opt cadre. 
Astfel, dacă receptorul tocmai a acceptat cadrele de la 0 la 7 și avansează fereastra pentru a permite 
acceptarea cadrelor de la 8 la 15, poate spune cu certitudine dacă următoarele cadre sunt retransmisii 
(de la 0 la 7) sau sunt unele noi (de la 8 la 15). În general, dimensiunea ferestrei pentru protocolul 6 va 
fi (MAX _SEO+1)/2. Deci, pentru numere de secvență pe 4 biti, dimensiunea ferestrei este 4. 

O întrebare interesantă este: câte tampoane trebuie să aibă receptorul? În nici un caz el nu va 
accepta cadre ale căror numere de secvenţă sunt sub limita minimă a ferestrei, sau cadre ale căror 
numere de secvență depășesc limita maximă a acesteia. În consecință, numărul de tampoane necesa- 
re este egal cu dimensiunea ferestrei, nu cu intervalul de valori al numerelor de secvență. În exem- 
plul anterior, cu numere de secvență pe 4 biti, sunt necesare 8 tampoane, numerotate de la 0 la 7. 
Atunci când sosește cadrul i, acesta este pus in tamponul i mod 8. De notat ca, desi i si 
(+8) mod 8 „concurează” pentru același tampon, nu vor fi în aceeași fereastră simultan, deoarece 
aceasta ar implica o dimensiune a ferestrei de cel puţin 9. 

Pentru același motiv, numărul de contoare de timp necesare este egal cu numărul de tampoane, 
nu cu dimensiunea spaţiului secventelor. Efectiv, există un contor de timp asociat fiecărui tampon. 
Atunci când contorul expiră, conţinutul tamponului este retransmis. 

În protocolul 5, s-a presupus în mod implicit că acel canal este puternic încărcat. Când sosește un 
cadru, nu se trimite imediat o confirmare. Confirmarea este atașată la următorul cadru de date de 
ieșire. Dacă traficul invers este slab, confirmarea va fi reținută o perioadă mare de timp. Dacă traficul 
este intens într-o direcţie si inexistent în cealaltă direcție, atunci sunt trimise numai MAX_SEQ cadre 
și apoi protocolul se blochează, de aceea am presupus că exista întotdeauna trafic în direcţia inversă. 

Această problemă este rezolvată în protocolul 6. După sosirea unei secvenţe de cadre cu date, es- 
te pornit un contor de timp auxiliar, prin start_ack_timer. Daca până la expirarea acestui contor nu a 
apărut trafic în sens invers, atunci este trimis un cadru de confirmare separat. O întrerupere datorată 
contorului auxiliar se numește eveniment ack_timeout. Cu acest artificiu, fluxul de trafic unidirectio- 
nal este acum posibil, deoarece absenţa cadrelor de date în sens invers, pe care pot fi atașate confir- 
mări, nu mai este un obstacol. Există numai un contor auxiliar si dacă start_ack_timer este apelată in 
timpul funcționării contorului, acesta este resetat la un interval complet de timp de confirmare. 

Este esenţial ca timpul de expirare asociat contorului auxiliar să fie mult mai scurt decât cel utili- 
zat pentru cadrele de date de ieșire. Această condiție este impusă pentru a ne asigura că o confirma- 
re pentru un cadru corect recepționat sosește înainte ca timpul emitatorului să expire și acesta să 
retransmită cadrul. 

Protocolul 6 utilizează pentru tratarea erorilor o strategie mai eficientă decât protocolul 5. De fi- 
ecare dată când receptorul are motiv să suspecteze că a apărut o eroare, trimite înapoi la emițător 
un cadru cu o confirmare negativă (NAK). Un asemenea cadru reprezintă o cerere pentru retran- 
smiterea cadrului specificat în NAK. Există două cazuri în care receptorul ar trebui să fie suspicios: a 
sosit un cadru modificat sau a sosit un alt cadru decât cel așteptat (un posibil cadru pierdut). Pentru 
a preveni producerea cererilor multiple de retransmisie a aceluiași cadru pierdut, receptorul va tine 
minte dacă un NAK a fost deja trimis pentru un anumit cadru. Variabila no_nak din protocolul 6 are 
valoarea adevărat dacă nici un NAK nu a fost trimis pentru frame_expected. Dacă NAK a fost modi- 
ficat sau pierdut, nu se întâmplă nimic, deoarece emițătorul va ajunge, până la urmă, la timeout și va 
retransmite cadrul lipsă. Dacă un cadru greșit sosește după ce un NAK a fost transmis și pierdut, 
no_nak va fi adevărat și va fi pornit contorul de timp auxiliar. La expirarea acestuia, va fi trimis un 
ACK pentru resincronizarea emitatorului cu starea curentă a receptorului. 

În unele situații, timpul necesar pentru ca un cadru să se propage la destinaţie, să fie prelucrat și 
să se receptioneze confirmarea este (aproape) constant. În aceste condiţii, emițătorul își poate ajusta 
contorul de timp să fie puţin mai mare decât intervalul de timp normal așteptat între emiterea unui 
cadru și receptionarea confirmării sale. Totuși, dacă acest timp variază puternic, emițătorul trebuie 
să aleagă între fixarea intervalului la o valoare mică (riscând retransmisii inutile) și fixarea la o valoa- 
re mare (rămânând în așteptare timp îndelungat după producerea unei erori). 

În ambele cazuri se irosește lărgime de bandă. Dacă traficul în sens invers este sporadic, timpul 
dinaintea confirmării va avea valori neregulate, fiind scurt când există trafic în sens invers și lung când 
nu există. Variația timpului de prelucrare la receptor poate fi, de asemenea, o problemă. În general, 
atunci când deviația standard a intervalului de confirmare este mică, în comparaţie cu intervalul în- 
suși, intervalul de timp poate fi „strâmt” și NAK-urile nu sunt utile. Altfel, contorul de timp trebuie să 
fie setat "larg" si NAK-urile pot accelera apreciabil retransmisia cadrelor eronate sau pierdute. 

Strâns legată de problema expirării timpului și NAK-urilor este problema determinării cadrului 
care a cauzat expirarea timpului. În protocolul 5 acesta este întotdeauna ack_expected, deoarece este 
întotdeauna cel mai vechi. În protocolul 6 nu este ușor să se determine cel care a produs expirarea 
timpului. Să presupunem că au fost transmise cadrele de la 0 la 4, însemnând că lista cadrelor necon- 
firmate este 0, 1, 2, 3, 4, în ordinea de la cel mai vechi la cel mai nou. Acum să ne imaginăm că expiră 
timpul pentru 0, este transmis 5 (un nou cadru), expiră timpul pentru 1, expiră timpul pentru 2 și 
este transmis 6 (un alt cadru nou). În acest moment, lista cadrelor neconfirmate este 3, 4, 0, 5, 1, 2, 6, 
de la cel mai vechi la cel mai nou. Dacă tot traficul de răspuns (mai precis, cadrele cu confirmări) 
este pierdut pentru un timp, expirarea timpului pentru cele șapte cadre neconfirmate se va produce 
în această ordine. Pentru a nu face ca exemplul să fie mai complicat decât este deja, nu am prezentat 
administrarea contoarelor de timp. În schimb, am presupus că, la expirarea timpului, variabila 
oldest_frame este setată astfel, încât să indice cadrul pentru care a trecut timpul. 


3.5 VERIFICAREA PROTOCOALELOR 


Protocoalele reale și programele ce le implementează sunt adesea destul de complicate. Ca ur- 
mare, a fost întreprinsă o imensă muncă de cercetare pentru a găsi tehnici formale, matematice, 
pentru specificarea și verificarea protocoalelor. În secțiunile următoare vom studia câteva astfel de 
modele și tehnici. Chiar dacă le privim în contextul nivelului legăturii de date, ele sunt, de asemenea, 
aplicabile si altor niveluri. 


3.5.1 Modele de tip automat finit 


Un concept cheie folosit în multe modele de protocoale îl constituie automatul finit. Cu această 
tehnică, fiecare automat al protocolului (adică transmitator sau receptor) este în fiecare moment de 
timp într-o stare specifică. Stările sale constau din toate valorile variabilelor sale, incluzând contorul 
de instrucțiuni al programului. 

În cele mai multe cazuri, un număr mare de stări pot fi grupate împreună, în vederea analizei. De 
exemplu, considerând receptorul din protocolul 3, am putea abstractiza toate stările posibile în două 
stări importante: așteptarea cadrului 0 sau așteptarea cadrului 1. Toate celelalte stări pot fi conside- 
rate ca fiind tranzitorii, simpli pași pe calea spre una din stările principale. De obicei, stările sunt 
alese ca fiind acele momente în care automatul protocolului așteaptă să se petreacă următorul eve- 
niment [adică să execute apelul de procedură wait(event) din exemplele noastre]. În acest punct, sta- 
rea automatului este complet determinată de stările variabilelor sale. Numărul de stări este deci 2”, 
unde n este numărul de biti necesari pentru reprezentarea tuturor combinațiilor de variabile. 

Starea întregului sistem este combinaţia tuturor stărilor celor două automate ale protocolului și a 
stării canalului. Starea canalului este determinată de conţinutul său. Folosind din nou protocolul 3 
ca exemplu, canalul are patru stări posibile: un cadru zero sau un cadru unu circulând de la transmi- 
tator la receptor, un cadru de confirmare circulând în sens invers sau nici un cadru. Dacă modelăm 
transmitatorul sau receptorul prin două stări, întregul sistem are 16 stări distincte. 

Aici trebuie să spunem câteva cuvinte despre starea canalului. Conceptul de cadru circulând 
„prin canal” este, bineînţeles, o abstractizare. Adevăratul înțeles este acela că este posibil ca respec- 
tivul cadru să fi fost primit, dar nu și prelucrat la destinaţie. Un cadru rămâne „pe canal” până când 
automatul execută FromPhysicalLayer şi îl prelucrează. 

Din fiecare stare, există zero sau mai multe tranzitii posibile spre alte stări. Tranzitiile au loc 
atunci când se petrece un eveniment. Pentru un automat, o tranziţie trebuie să se facă atunci când 
este trimis un cadru, când sosește un cadru, când expiră un interval de timp, când apare o întrerupe- 
re etc. Pentru canal, evenimentele tipice sunt introducerea unui nou cadru pe canal de către automa- 
tul protocolului, livrarea cadrului unui automat sau pierderea unui cadru datorată unei rafale de 
zgomote. Dată fiind o descriere completă a automatelor protocolului și a caracteristicilor canalului, 
este posibil să trasăm graful orientat care prezintă toate stările automatului ca noduri și toate tranzi- 
tiile ca arce orientate. 

O singură stare este desemnată ca stare inițială. Această stare corespunde descrierii sistemului, 
atunci când el începe să funcţioneze, sau unui punct de pornire convenabil imediat următor. Unele 
stări, poate chiar toate stările, pot fi atinse din starea inițială printr-o secvenţă de tranzitii. Folosind 
tehnicile binecunoscute din teoria grafurilor (de exemplu, calculul închiderii tranzitive a unui graf), este 
posibil să se determine care stări sunt accesibile și care nu. Această tehnică este numită analiza accesi- 
bilitatii (Lin ș.a., 1987). Această analiză poate fi utilă în determinarea corectitudinii protocolului. 

Formal, un model de tip automat finit al unui protocol poate fi privit ca un cvadruplu 
(S, M, I, T) unde: 


S este mulțimea stărilor în care se pot găsi procesele și canalul 
M este mulțimea cadrelor care pot fi schimbate prin canal 

I este mulțimea stărilor inițiale ale proceselor 

T este mulțimea tranzitiilor între stări 


La începutul intervalului de timp, toate procesele se găsesc în stările lor inițiale. Apoi încep să se 
producă evenimente, cum ar fi disponibilizarea unor cadre pentru transmisie sau expirarea unor 
intervale de timp. Fiecare eveniment poate face ca unul dintre procese sau canalul să execute o acti- 
une și să comute într-o nouă stare. Prin enumerarea atentă a fiecărui succesor posibil pentru fiecare 
stare, se poate construi graful de accesibilitate și se poate analiza protocolul. 

Analiza accesibilitatii poate fi folosită pentru a detecta diferite erori in specificatia protocolului. 
De exemplu, dacă este posibil ca un anumit cadru să apară într-o anumită stare și automatul finit să 
nu știe ce acţiune trebuie întreprinsă, atunci specificatia este eronată (incompletitudine). Dacă există 
eroare mai putin serioasă este cea în care specificatia protocolului spune cum să se trateze un eve- 
niment într-o stare în care evenimentul nu se poate produce (tranziție neesentiala). De asemenea 
pot fi detectate și alte erori. 

Ca exemplu de model de automat finit să considerăm fig. 3-21(a). Acest graf corespunde proto- 
colului 3 descris anterior: fiecare automat de protocol are două stări, iar canalul are patru stări. Exis- 
tă un total de 16 stări, nu toate accesibile din starea inițială. Stările inaccesibile nu sunt reprezentate 

în figură. Fiecare stare este etichetată cu trei caractere, SRC, unde S este 0 sau 1, corespunzător ca- 
drului pe care transmitatorul (S) încearcă să îl expedieze; R este de asemenea 0 sau 1, corespunzător 
cadrului pe care receptorul (R) îl așteaptă, iar C este 0, 1, A sau vid (-), corespunzător stării canalu- 
lui. În acest exemplu, starea inițială a fost aleasă ca fiind (000). Cu alte cuvinte, transmiţătorul toc- 
mai a trimis cadrul 0, receptorul așteaptă cadrul 0 și cadrul 0 este actualmente pe canal. 

Fig. 3-21. (a) Diagrama de stare pentru protocolul 3. (b) Tranzitiile. 


În fig. 3-21 sunt prezentate nouă tipuri de tranzitii. Tranzitia 0 corespunde pierderii conținutului 
canalului. Tranzitia 1 corespunde livrării corecte a pachetului 0 la receptor, receptorul schimbându- 
și starea pentru a aștepta cadrul 1 si emițând o confirmare. Tranzitia 1 include si livrarea pachetului 
0 de către receptor spre nivelul rețea. Celelalte tranzitii sunt listate în fig. 3-21(b). Sosirea unui cadru 
cu suma de control eronată nu a fost pusă în evidență, deoarece nu trebuie schimbată starea (în pro- 
tocolul 3). 

Pe parcursul operării normale, tranzitiile 1, 2, 3 și 4 sunt repetate în ordine, la nesfârșit. În fiecare 
ciclu sunt livrate două pachete, aducând transmitatorul înapoi în starea inițială, în care se încearcă 
transmiterea unui nou cadru cu numărul de secvență 0. În cazul în care canalul pierde cadrul 0, el 
face o tranziție din starea (000) în starea (00-). Până la urmă, transmitatorului îi expiră intervalul de 
timp (tranziţia 7) și sistemul revine în starea (000). Pierderea unei confirmări este mai complicată, 
necesitând două tranzitii, 7 și 5, sau 8 si 6, pentru a repara eroarea. 

Una din proprietăţile pe care protocolul cu număr de secvență pe 1 bit trebuie să le aibă este 
aceea că, indiferent de secvența de evenimente ce are loc, receptorul nu trebuie să livreze niciodată 
două pachete impare fără un pachet par intermediar și invers. Din graful din fig. 3-21 se vede că 
această cerință poate fi formulată mai riguros astfel: „nu trebuie să existe căi din starea inițială care 
să conţină două apariții ale tranziției 1 fără ca între ele să apară tranziţia 3 sau invers.” Din figură se 
poate vedea că protocolul este corect în raport cu această cerință. 

O cerinţă similară este aceea că nu trebuie să existe căi pe care transmitatorul să-și schimbe sta- 
rea de două ori (de exemplu din 0 în 1 și înapoi în 0) în timp ce starea receptorului rămâne constan- 
tă. Dacă ar exista o astfel de cale, atunci, în secvența corespunzătoare de evenimente, două cadre ar 
fi iremediabil pierdute, fără ca receptorul să observe. Secvența de pachete livrată ar avea în ea o 
pierdere nedetectată a două pachete. 

O altă proprietate importantă a unui protocol este absenţa interblocărilor. O interblocare (eng.: 
deadlock) este situaţia în care protocolul nu mai înregistrează nici un progres la transmitere (adică 
livrare de pachete spre nivelul rețea), indiferent de secvența de evenimente produse. În termenii 
modelului de graf, o interblocare este caracterizată de existenţa unei submultimi de stări care este 
accesibilă din starea iniţială și care are două proprietăţi: 


1. Nu există nici o tranziţie într-o stare din afara submultimii de stări. 
2. In submulțimea de stări, nu există tranzitii care să determine continuarea transmiterii. 


Odată ajuns în situaţia de interblocare, protocolul rămâne aici pentru totdeauna. Din nou, este 
ușor de văzut din graf că protocolul 3 nu are interblocări. 


3.5.2 Modele de tip reţea Petri 


Automatul finit nu este singura tehnică de specificare formală a protocoalelor. În această sectiu- 
ne vom descrie o altă tehnică, Rețelele Petri (Danthine, 1980). O reţea Petri are patru elemente de 
bază: locuri, tranzitii, arce si jetoane. Un loc reprezintă o stare în care se poate găsi sistemul (sau o 
parte a sa). Fig. 3-22 prezintă o rețea Petri cu două locuri, A și B, reprezentate prin cercuri. Sistemul 
se află în starea A, indicată prin jeton (punctul îngroșat) în locul A. O tranziţie este indicată printr-o 
bară orizontală sau verticală. Fiecare tranziție are zero sau mai multe arce de intrare, venind dinspre 
locuri de intrare, și zero sau mai multe arce de ieșire, mergând spre locuri de ieșire. 


NS 
\ A 1 B 2 J 
Fig. 3-22. O rețea Petri cu două locuri și două tranzitii. 


O tranziţie este activată dacă există cel putin un jeton de intrare în fiecare din locurile sale de in- 
trare. Orice tranziţie activată poate fi executată la dorință, stergand un jeton din fiecare loc de intra- 
re și depunând un jeton în fiecare loc de ieșire. Dacă numărul de arce de intrare si de ieșire diferă, 
jetoanele nu vor fi conservate. Dacă două sau mai multe tranzitii sunt activate, oricare din ele se 
poate executa. Alegerea tranziției care se va executa este nedeterministă, motiv pentru care rețelele 
Petri sunt utile în modelarea protocoalelor. Reţeaua Petri din fig. 3-22 este deterministă și poate fi 
folosită pentru a modela orice proces în două faze (de exemplu comportamentul unui bebeluș: mă- 
nâncă, doarme, mănâncă, doarme ș.a.m.d.). Ca în cazul tuturor instrumentelor de modelare, detalii- 
le inutile sunt eliminate. 

Fig. 3-23 dă modelul de tip rețea Petri pentru fig. 3-12. Spre deosebire de modelul de tip auto- 
mat finit, aici nu există stări compuse: starea transmitatorului, starea canalului și starea receptorului 
sunt reprezentate separat. Tranzitiile 1 și 2 corespund trimiterii cadrului 0 de către transmitator, 
normal și, respectiv, la expirarea timpului. Tranzitiile 3 si 4 sunt analoagele pentru cadrul 1. Tranzi- 
tile 5, 6 și 7 corespund pierderii unui cadru 0, unei confirmări și, respectiv, a unui cadru 1. Tranziti- 
ile 8 și 9 se petrec atunci când la receptor sosește un cadru de date cu număr de secvenţă greșit. 
Tranzitiile 10 și 11 reprezintă sosirea la receptor a următorului cadrului din secvenţă și livrarea 
acestuia către nivelul rețea. 

Rețelele Petri pot fi reprezentate într-o formă algebrică convenabilă asemănătoare gramaticilor. 
Fiecărei tranzitii îi corespunde o regulă din gramatică. Fiecare regulă specifica locurile de intrare si 
de ieșire ale tranziţiei. Din moment ce fig. 3-23 are 11 tranzitii, gramatica sa are 11 reguli, numerota- 
te 1-11, fiecare corespunzând tranziției cu același număr. Gramatica pentru rețeaua Petri din fig. 3- 
23 este următoarea: 






































1: BD > AC 
2A SDA 
3: AD > BE 
4:B-—B 
5:C> 
6: D> 
17: E > 
8: CF > DF 

Fig. 3-23. Model de tip retea Petri pentru protocolul 3. 

Rețelele Petri pot fi utilizate pentru a detecta erori in protocol, într-un mod similar folosirii au- 
tomatelor finite. De exemplu, dacă o secvență executabilă a inclus tranziția 10 de două ori fără a 
include tranziţia 11 ca intermediar, protocolul ar fi incorect. Conceputul de interblocare într-o rețea 
Petri este de asemenea similar corespondentului său de la automatul finit. 

Interesant de observat este cum s-a reușit reducerea unui protocol complex la 11 reguli gramati- 
cale simple, care pot fi ușor manipulate de un program. 

Starea curentă a rețelei Petri este reprezentată ca o colecţie neordonată de locuri, fiecare loc fi- 
ind reprezentat în colecţie de un număr de ori egal cu numărul de jetoane pe care le conţine. Orice 
regulă ale cărei locuri din membrul stâng sunt prezente, poate fi executată, ștergând aceste locuri din 
starea curentă și adăugând locurile sale de ieșire la starea curentă. Marcajul din fig. 3-23 este ACG 
(adică A, C si G au fiecare câte un jeton), și astfel, regula 10 (CG—>DF) poate fi aplicată, ducând la o 
nouă stare (posibil cu același marcaj ca cea inițială), dar regula 3 (4AD-—BE) nu poate fi aplicată. 


3.6 EXEMPLE DE PROTOCOALE ALE LEGĂTU- 
RII DE DATE 


În următoarele secțiuni vom examina câteva protocoale larg folosite pentru legătura de date. 
Primul dintre ele, HDLC, este un protocol clasic orientat pe bit ale cărui variante sunt folosite de 
decenii întregi în multe aplicații. Cel de-al doilea, PPP, este protocolul de nivel legătură de date folo- 
site pentru conectarea calculatoarelor casnice la Internet. 


3.6.1 HDLC - Controlul de nivel înalt al legăturii de date 


În această secțiune vom examina un grup de protocoale strâns legate, puţin mai vechi, dar care 
sunt încă foarte utilizate. Ele sunt toate derivate din protocolul pentru legătura de date utilizat în 
lumea mainframe-urilor IBM, numit SDLC (Synchronous Data Link Control, rom.: protocolul de 
control sincron al legăturii de date). După ce a dezvoltat SDLC, IBM l-a supus examinării ANSI și 
ISO pentru acceptare ca standard SUA și, respectiv, internaţional. ANSI a modificat protocolul, 
astfel încât acesta a devenit ADCCP (Advanced Data Communication Control Procedure, rom.: 
procedură de control avansat al comunicaţiilor de date), iar ISO l-a modificat și a produs HDLC 
(High-level Data Link Control, rom.: control de nivel înalt al legăturii de date). CCITT a adoptat și 
modificat HDLC pentru al său LAP (Link Access Procedure, rom.: procedură de acces la legătură) 
care este parte a standardului pentru interfața de reţea X.25, dar, mai târziu l-a modificat din nou, 
rezultând LAPB, în scopul de a-l face mai compatibil cu o versiune ulterioară de HDLC. Un lucru 
frumos în ceea ce privește standardele este că sunt multe, dintre care poţi alege. În plus, dacă nu iti 
place nici unul dintre ele, poţi aștepta modelul care va apărea anul viitor. 

Aceste protocoale se bazează pe aceleași principii. Toate sunt orientate pe biti și folosesc insera- 
rea de biti pentru transparenţa datelor. Ele diferă doar în puncte minore, și totuși supărătoare. Dis- 
cutia care urmează, despre protocoalele orientate pe biti, intenționează a fi o introducere generală. 
Pentru detaliile specifice fiecărui protocol, consultați definiția corespunzătoare. 

Toate protocoalele orientate pe biţi folosesc structura de cadru prezentată în fig. 3-24. Câmpul 
Adresă este primul ca importanță pentru liniile cu terminale multiple, unde el este folosit pentru a 

identifica unul dintre terminale. Pentru liniile punct-la-punct, el este folosit uneori pentru a deosebi 
comenzile de răspunsuri. 





Biti 8 8 8 >0 16 8 
01111110 | Adresă | Control | Date) SY™ 4 | 94411110 
control 


























Fig. 3-24. Format de cadru pentru protocoalele orientate pe biti. 


Câmpul Control este folosit pentru numere de secvență, confirmări si alte scopuri, după cum se 
va arăta în continuare. 

Câmpul Date poate conţine informaţii arbitrare. Poate avea lungime arbitrară, cu toate că efici- 
enta sumei de control scade odată cu creșterea lungimii cadrului, datorită creșterii probabilității de 
apariţie a erorilor în rafală. 

Câmpul Suma de Control este o variantă CRC (Cyclic Redundancy Code - cod ciclic redundant), 
folosind tehnica prezentată in Sec. 3-2.2. 

Cadrul este delimitat cu o altă secvență indicator (01111110). Pe liniile punct-la-punct inactive 
secvențele indicator sunt transmise continuu. Un cadru minim conţine trei câmpuri și are în total 32 
de biţi, excluzând indicatorii de la capete. 

Există trei tipuri de cadre: Informaţie, Supervizor și Nenumerotat. Conţinutul câmpului Control 
pentru fiecare dintre aceste trei tipuri este prezentat în fig. 3-25. Acest protocol folosește o fereastră 
glisantă, cu un număr de secvență reprezentat pe 3 biti. În fereastră pot fi păstrate, la un moment 
dat, până la şapte cadre neconfirmate. Câmpul Secventd din fig. 3-25(a) este numărul de secvență al 
cadrului. Câmpul Următor este o confirmare ataşată. Oricum, toate protocoalele aderă la convenţia 
că, în loc să atașeze numărul ultimului cadru recepționat corect, să folosească numărul primului ca- 
dru nereceptionat (adică următorul cadru așteptat). Opţiunea pentru ultimul cadru primit sau urma- 
torul cadru recepționat este arbitrară; nu are importanţă ce convenţie este utilizată, dacă este folosi- 
tă cu consecvență. 

















Biti 1 3 1 3 

(a) | 0 Secventa P/F Urmator 
(b) | 1 0 Tip P/F Următor 
(c) 1 1 Tip P/F Modificator 























Fig. 3-25. Câmpul Control pentru (a) un cadru de informatie, (b) un cadru de supervizare, 
(c) un cadru nenumerotat. 


Bitul P/F înseamnă Test/Final (eng.: Poll/Final). El este folosit atunci când un calculator (sau un 
concentrator) interoghează un grup de terminale. Când este folosit ca P, calculatorul invită termina- 
lul să trimită date. Toate cadrele trimise de terminal, cu excepția celui final, au bitul P/F setat pe P. 
Pentru cadrul final bitul este setat la F. 

În câteva dintre protocoale, bitul P/F este folosit pentru a forţa cealaltă mașină să trimită imediat 
un cadru Supervizor, în loc să aștepte fluxul invers la care să se atașeze informaţia despre fereastră. 
Bitul are de asemenea câteva utilizări minore referitoare la cadrele nenumerotate. 

Numeroasele tipuri de cadre Supervizor sunt diferenţiate prin câmpul Tip. Tipul 0 este un cadru 
de confirmare (numit oficial RECEIVE READY) folosit pentru a indica următorul cadru așteptat. 
Cadrul este folosit atunci când nu există flux invers care să poată fi folosit pentru atașare. 

Tipul 1 este un cadru de confirmare negativă (oficial numit REJECT). Este folosit pentru a indi- 
ca detecția unei erori de transmisie. Câmpul Următor indică primul cadru din secvenţă ce nu a fost 
recepționat corect (deci cadrul ce trebuie retransmis). Transmitatorului i se cere să retransmită toate 
cadrele neconfirmate, începând cu Următor-ul. Această strategie este similară mai degrabă protoco- 
lului 5 decât protocolului 6. 

Tipul 2 este RECEIVE NOT READY. El confirmă toate cadrele, cu excepția lui Următor, exact 
ca RECEIVE READY, dar spune transmitatorului să oprească transmisia. RECEIVE NOT 
READY este destinat să semnaleze anumite probleme temporare apărute la receptor, cum ar fi 
lipsa zonelor tampon, și nu ca o alternativă la controlul fluxului cu fereastră glisantă. Când problema 
a fost rezolvată, receptorul trimite un RECEIVE READY, REJECT sau anumite cadre de control. 

Tipul 3 este SELECTIVE REJECT. El cere retransmiterea, însă doar pentru cadrul specificat. 
Din acest punct de vedere este mai apropiat de protocolul 6 decât de protocolul 5 și de aceea este 
folositor atunci când dimensiunea ferestrei transmitatorului este jumătate sau mai putin din dimen- 
siunea spaţiului secventei. Astfel, dacă receptorul dorește să păstreze cadre care erau în afara sec- 
ventei pentru posibila folosire ulterioară, el poate să forțeze retransmiterea oricărui cadru, folosind 
SELECTIVE REJECT. HDLC și ADCCP permit acest tip de cadru, dar SDLC și LAPB nu îl per- 
mit (adică nu există Selective Reject) și cadrele de tipul 3 nu sunt definite. 

Cea de-a treia clasă o reprezintă cadrul Nenumerotat. El este folosit uneori în scopuri de control, 
dar poate fi folosit și pentru transportul datelor atunci când se recurge la un serviciu nesigur, neori- 
entat pe conexiune. Diversele tipuri de protocoale orientate pe biti diferă considerabil aici, spre deo- 
sebire de celelalte două tipuri, unde erau aproape identice. Pentru a indica tipul cadrului sunt dispo- 
nibili cinci biţi, dar nu sunt folosite toate cele 32 de posibilități. 

Toate protocoalele furnizează o comandă, DISC (DISConnect), care permite ca o mașină să 
anunţe că se va opri (de exemplu pentru întreținere preventivă). De asemenea există o comandă ce 
permite ca o mașină, care tocmai s-a reconectat, să-și anunţe prezenţa și să forțeze resetarea tuturor 
numerelor de secvenţă la zero. Această comandă poartă numele de SNRM (Set Normal Response 
Mode - stabilește modul normal de răspuns). Din nefericire, „modul normal de răspuns” numai 
normal nu este. Este un mod neechilibrat (adică asimetric) în care unul din capetele liniei este 
master iar celălalt este slave. SNRM datează din timpurile când comunicaţia datelor presupunea un 
terminal neinteligent comunicând cu un calculator gazdă puternic, ceea ce este, evident, asimetric. 
Pentru a face protocolul mai potrivit cazurilor în care cei doi parteneri sunt egali, HDLC si LAPB au 
o comandă suplimentară, SABM (Set Asynchronous Balanced Mode - stabilește modul asincron 
echilibrat), care resetează linia și declară ambii parteneri ca fiind egali. De asemenea, aceste proto- 
coale au comenzile SABME și SNRME, care sunt identice cu SABM și, respectiv, SNRM, cu excep- 
tia faptului că ele permit folosirea unui format extins pentru cadru, care utilizează numere de sec- 
venta pe 7 biti în locul unora pe 3 biti. 

A treia comanda prevazuta de toate protocoalele este FRMR (FRaMe Reject), folosita pentru a 
indica sosirea unui cadru cu suma de control corecta, dar cu semantica imposibila. Exemple de se- 
mantica imposibila sunt cadru de tipul 3 Supervizor in LAPB, un cadru mai scurt de 32 de biti, un 

cadru de control nepermis, confirmarea unui cadru care a fost în afara ferestrei etc. Cadrele FRMR 
contin un câmp de date de 24 de biti care arată ceea ce a fost eronat la cadrul respectiv. Datele in- 
clud câmpul de control al cadrului eronat, parametrii ferestrei și o colecţie de biti folosiți pentru a 
semnala erori specifice. 

Cadrele de control pot fi pierdute sau deteriorate ca și cadrele de date, de aceea și ele trebuie 
confirmate. În acest scop este furnizat un cadru special de control, numit UA (Unnumbered Ac- 
knowledgement). Deoarece poate exista un singur cadru de control neconfirmat, nu există niciodată 
ambiguitati asupra cadrului care este confirmat. 

Cadrele de control rămase sunt folosite pentru initializare, interogare și raportarea stării. Există, 
de asemenea, un cadru de control care poate conţine informaţii arbitrare, UI (Unnumbered Infor- 
mation). Aceste date nu sunt livrate nivelului reţea, ci sunt destinate a fi primite chiar de nivelul le- 
gătură de date. 

În ciuda utilizării pe scară largă, HDLC este departe de a fi perfect. O discuţie despre diversita- 
tea problemelor asociate cu acest protocol poate fi găsită în (Fiorini ș.a., 1995). 


3.6.2 Nivelul legăturii de date în Internet 


Internet-ul constă din mașini individuale (calculatoare gazdă și rutere) și o infrastructură de co- 
municatie care le conectează. În cadrul unei singure clădiri sunt larg utilizate LAN-urile pentru in- 
terconectare, dar infrastructura de arie largă este construită din linii închiriate, punct-la-punct. În 
Cap. 4 vom studia LAN-urile; aici vom examina protocoalele legăturii de date folosite pe liniile 
punct-la-punct în Internet. 

În practică, comunicaţia punct-la-punct este folosită în principal în două situaţii. În primul rând, 
mii de organizaţii au una sau mai multe LAN-uri, fiecare cu un anumit număr de calculatoare gazdă 
(calculatoare personale, staţii de lucru ale utilizatorilor, servere ș.a.m.d.) și un ruter (sau o punte 
care este funcțional similară). Adeseori, ruterele sunt interconectate printr-un trunchi LAN. În mod 
tipic, toate conexiunile cu lumea exterioară se fac printr-unul sau două rutere care au linii punct-la- 
punct închiriate spre rutere aflate la distanță. Internet-ul este construit din aceste rutere și liniile lor 
închiriate care realizează subretelele de comunicaţie. 


Acasă la utilizator Biroul furnizorului de servicii Internet 

Fig. 3-26. Un calculator personal lucrand ca un calculator gazda in Internet. 

A doua situaţie în care liniile punct-la-punct joacă un rol major în Internet o reprezintă milioane- 
le de utilizatori individuali care au conexiuni de acasă la Internet folosind modemuri și linii telefoni- 
ce comutate. De obicei PC-ul de acasă al unui utilizator apelează ruterul unui furnizor de servicii 
Internet, și poate acționa astfel ca orice calculator gazdă Internet. Această metodă de operare nu 
este diferită de aceea în care există o linie închiriată între PC și ruter, cu excepția faptului că atunci 
când utilizatorul își termină sesiunea, conexiunea va fi închisă. În fig. 3-26 este ilustrat un PC casnic 
ce apelează un furnizor de servicii Internet. Modem-ul este prezentat ca fiind extern, tocmai pentru 
a-i accentua rolul, dar calculatoarele moderne dispun de modem-uri interne. 

Atât pentru conexiunea pe linie închiriată ruter-ruter cât și pentru conexiunea comutată calcula- 
tor gazdă-ruter, este necesar un protocol de legătură de date punct-la-punct pentru încadrare, con- 
trolul erorilor si pentru alte funcţii ale nivelului legătură de date pe care le-am studiat în acest capi- 
tol. Cel folosit în Internet este PPP. În continuare acesta va fi prezentat în detaliu. 


PPP - Point-to-Point Protocol (rom.: protocol punct-la-punct) 

Internetul are nevoie de un protocol punct-la-punct care să servească mai multor scopuri, inclu- 
zând trafic ruter-la-ruter si trafic utilizator-la-ISP. Acest protocol este PPP (Point-to-Point Protocol, 
rom.: protocolul punct-la-punct), care este definit in RFC 1661 și dezvoltat în alte câteva RFC-uri 
(de exemplu RFC-urile 1662, 1663). PPP face detecția erorilor, suportă mai multe protocoale, per- 
mite ca adresele IP să fie negociate în momentul conectării, permite autentificarea și are multe alte 
capabilități. 

PPP furnizează trei lucruri: 


1. O metodă de împărțire în cadre care delimitează, fără ambiguitate, sfârșitul unuia și începutul 
următorului. Formatul cadrului permite și detecția de erori. 

2. Un protocol de control al legăturii pentru a obține liniile, a le testa, a negocia opțiunile și pen- 
tru a elibera liniile atunci când nu mai este nevoie de ele. Acest protocol se numește 
LCP(Link Control Protocol, rom: protocolul de control al legăturii). El suportă circuite sin- 
crone și asincrone și codificari orientate atât pe bit, cât si pe caracter. 

3. Un mod de a negocia opțiunile nivelului rețea într-un mod independent de protocolul folosit 
pentru nivelul reţea. Metoda aleasă este de a avea un NCP (Network Control Protocol, rom: 
protocol de control al rețelei) pentru fiecare nivel de reţea suportat. 


Pentru a vedea cum lucrează împreună aceste părți, să considerăm un scenariu tipic în care un uti- 
lizator sună de la domiciliu un furnizor de servicii Internet pentru a transforma PC-ul său de acasă 
într-un calculator gazdă Internet temporar. PC-ul apelează mai întâi ruterul furnizorului prin inter- 
mediul unui modem. După ce modemul ruterului a răspuns la telefon și s-a stabilit o conexiune fizică, 
PC-ul trimite ruterului o serie de pachete LCP în câmpul de informaţie utilă (payload) al unuia sau 
mai multor cadre PPP. Aceste pachete și răspunsurile lor selectează parametrii PPP ce vor fi utilizați. 

Odată ce parametrii s-au stabilit de comun acord, mai multe pachete NCP sunt trimise pentru a 
configura nivelul reţea. În mod obișnuit, PC-ul vrea să ruleze o suită de protocoale TCP/IP şi va avea 
nevoie de o adresă IP. Deoarece nu există adrese IP suficiente, fiecare furnizor de Internet ia o parte 
din ele și asociază dinamic câte una pentru fiecare PC atașat în rețea, pe durata sesiunii de conecta- 
re. Dacă un furnizor posedă n adrese IP, el poate avea până la n mașini conectate simultan, dar nu- 
mărul total de clienți poate fi de mai multe ori pe atât. NCP pentru IP este folosit pentru a realiza 
asocierea adreselor IP. 

În acest moment, PC-ul este un calculator gazdă Internet și poate trimite și primi pachete IP, 
exact așa cum o pot face calculatoarele conectate prin cabluri. Când utilizatorul termină, NCP între- 
rupe conexiunea la nivelul reţea și eliberează adresa IP. Apoi LCP întrerupe conexiunea la nivelul 
legătură de date. În final, calculatorul spune modemului să închidă telefonul, eliberând conexiunea 
la nivel fizic. 

Formatul cadrului PPP a fost ales foarte asemănător cu formatul cadrului HDLC deoarece nu 
exista nici un motiv pentru a se reinventa roata. Diferenţa majoră între PPP și HDLC este că primul 
este mai degrabă orientat pe caractere decât pe biti. In particular, PPP folosește umplerea cu carac- 
tere pe liniile comutate prin modem, astfel încât toate cadrele au un număr întreg, de octeți. Nu este 
posibil să se trimită un cadru constând din 30.25 octeți, asa cum era la HDLC. Cadrele PPP pot fi 
transmise nu numai pe liniile telefonice comutate, ele pot fi transmise și pe linii SONET sau linii 
HDLC, cu adevărat orientate pe biti (de exemplu pentru conexiuni ruter-ruter). Formatul cadrului 
PPP este prezentat în fig. 3-27. 





Octeti 1 1 1 1sau2  Variabil 2 sau 4 1 
| mea 
Indicator Adresă Control | protocol Informatie) Suma de Indicator 
01111110 11111111 | 00000011 utilă control 01111110 





























íf 


Fig. 3-27. Formatul complet de cadru PPP pentru operarea în mod nenumerotat. 


Toate cadrele PPP încep cu octetul indicator HDLC standard (01111110), pentru care se foloseș- 
te umplerea cu caractere, dacă apare în cadrul câmpului ce specifică informația utilă. După acesta 
urmează câmpul Adresă, care este întotdeauna setat la valoarea binară 11111111, indicând astfel că 
toate staţiile trebuie să accepte cadrul. Folosirea acestei valori evită problema necesității de a se aso- 
cia adrese legăturii de date. 

Câmpul Adresă este urmat de câmpul Control, a cărui valoare implicită este 00000011. Această 
valoare indică un cadru nenumerotat. Cu alte cuvinte, PPP nu oferă o transmisie sigură folosind 
numere de secvenţă și confirmări în mod implicit. În medii cu zgomote, cum ar fi rețelele fără fir, 
poate fi folosită transmisia sigură utilizând numere de secvenţă. Detaliile exacte sunt definite în RFC 
1663, dar această facilitate este rar utilizată. 

Deoarece câmpurile Adresă si Control sunt întotdeauna constante în configuratiile implicite, LCP 
furnizează mecanismul necesar ca cele două parti să negocieze optional omiterea amândurora și să 
economisească astfel doi octeți pe cadru. 

Cel de-al patrulea câmp PPP este câmpul Protocol. Sarcina lui este să spună ce tip de pachet este 
în câmpul Informatie utilă. Sunt definite coduri pentru LCP, NCP, IP, IPX, AppleTalk și alte proto- 
coale. Protocoalele ce încep cu un bit 0 sunt protocoale pentru nivelul rețea. cum ar fi IP, IPX, OSI 
CLNP, XNS. Acelea care încep cu un bit 1 sunt folosite pentru a negocia alte protocoale. Acestea 
includ LCP și un NCP diferit pentru fiecare protocol de rețea suportat. Dimensiunea implicită a 
câmpului Protocol este de 2 octeți, dar ea poate fi negociată la 1 octet folosind LCP. 

Câmpul Informatie utilă este de lungime variabilă, până la o anumită limită maximă negociată. 
Dacă lungimea nu este negociată folosind LCP în timpul setării liniei, este folosită o lungime implici- 
tă de 1500 de octeți. Dacă este necesar, după informaţia utilă pot fi adăugate caractere de umplere. 

După câmpul Informaţie utilă urmează câmpul Sumă de control, care este în mod normal de 2 
octeți, dar poate fi modificat la 4 octeți. 

În concluzie, PPP este un mecanism de încadrare multiprotocol potrivit pentru folosirea pe linii 
cu modem, linii seriale orientate pe biti HDLC, SONET și alte niveluri fizice. Suportă detecția erori- 
lor, negociere opțională, compresia antetului și, opţional, transmisie sigură folosind cadre HDLC. 

Să ne întoarcem acum de la formatul cadrului PPP la modul in care liniile sunt stabilite (eng.: 
brought up) și eliberate (eng.: brought down). Diagrama simplificată din fig. 3-28 arată fazele prin 
care trece o linie atunci cand este stabilită, folosită și eliberată. Secvența se aplică atât pentru cone- 
xiunile prin modem cât și pentru conexiunile ruter-ruter. 

Fig. 3-28. O diagramă de faze simplificată pentru stabilirea și eliberarea unei linii. 


Protocolul se initializeaza cu linia în starea DEAD, stare care semnifică faptul că nu este prezentă 
nici o purtătoare la nivel fizic si nu există nici o conexiune fizică. După ce este stabilită conexiunea 
fizică, linia trece în ESTABLISH. În acest punct începe negocierea opțională LCP care, dacă reuses- 
te, conduce la AUTHENTICATE. Acum cele două parti pot să-și verifice una alteia identitatea, dacă 
doresc. Când se intră în faza NETWORK, este invocat protocolul NCP corespunzător pentru a con- 
figura nivelul reţea. Dacă configurarea se face cu succes, este atinsă faza OPEN si poate avea loc 
transportul datelor. Când transportul datelor este terminat, linia este trecută în faza TERMINATE 
si, de aici, înapoi în DEAD unde purtătoarea este întreruptă. 


Cerere de eliberare a liniei 


me o 


Primire cerere necunoscută 


Cerere protocol necunoscut 


Echo-request Rog trimiterea acestui cadru înapoi 


Echo-replay PKR lata cadrul inapoi 
Discard-request Ignoră cadrul (pentru testare) 


Fig. 3-29. Tipurile de cadre LCP. 

LCP negociază opțiunile protocolului legăturii de date în timpul fazei ESTABLISH. Protocolul 
LCP nu se ocupă chiar de opţiuni, ci de mecanismul de negociere. El furnizează procesului initiator 
un mod de a face o propunere și procesului de răspuns un mod de a accepta sau refuza această pro- 
punere. De asemenea, el furnizează celor două procese un mecanism de a testa calitatea liniei, de a 
verifica dacă aceasta este suficient de bună pentru a defini o conexiune. În fine, protocolul LCP 
permite liniilor să fie eliberate atunci când nu mai este nevoie de ele. 

În RFC 1661 sunt definite unsprezece tipuri de cadre LCP. Acestea sunt listate în fig. 3-29. Cele 
patru tipuri Configure- permit iniţiatorului (I) să propună valori pentru opţiuni și celui care răspunde 
(R) să le accepte sau să le refuze. În ultimul caz, cel care răspunde poate face o propunere alternati- 
vă sau poate anunţa că nu este gata să negocieze în nici un fel anumite opțiuni. Opțiunile ce vor fi 
negociate și valorile propuse pentru ele sunt conţinute în cadrele LCP. 

Codurile Terminate- sunt folosite pentru a elibera o linie atunci când ea nu mai este necesară. Co- 
durile Code-reject si Protocol-reject sunt folosite de către cel ce răspunde pentru a spune că a primit 
ceva ce nu înțelege. Această situație poate însemna că a avut loc o eroare de transmisie, dar, mai de- 
grabă, înseamnă că iniţiatorul și cel ce răspunde folosesc versiuni diferite ale protocolului LCP. Tipu- 
rile Echo- sunt folosite pentru a testa calitatea liniei. În sfârșit, Discard-request este folosit pentru de- 
panare. Dacă unul din capete are probleme cu transmiterea bitilor, programatorul poate folosi acest 
tip pentru testare. Dacă el reușește să meargă de la un capăt la celălalt, receptorul doar îl rejectează, 
fără a întreprinde nici o acţiune care ar putea genera confuzii pentru persoana care testează. 

Optiunile care pot fi negociate includ definirea dimensiunii maxime pentru informaţia utilă din 
cadrele de date, activarea autentificării și alegerea protocolului ce va fi folosit, activarea monitori- 
zării calității liniei în timpul operaţiunilor normale și selectarea diferitelor opţiuni pentru compri- 
marea antetului. 

Nu se pot spune multe despre protocoalele NCP în general. Fiecare este specific unui anumit 
protocol de nivel rețea și permite să se facă cereri de configurare ce sunt specifice unui anumit pro- 
tocol. De exemplu, pentru IP, asocierea dinamică a adreselor este cea mai importantă posibilitate. 


3.7 REZUMAT 


Sarcina nivelului legătură de date este de a converti șirurile de biti oferite de nivelul fizic în șiruri 
de cadre pentru a fi folosite de către nivelul reţea. Sunt utilizate diferite metode de încadrare, inclu- 
zând numărarea caracterelor, inserarea de octeți și umplerea cu biti. Protocoalele legăturii de date 
pot oferi controlul erorilor pentru retransmiterea cadrelor distruse sau pierdute. Pentru a împiedica 
un emiţător rapid să suprasolicite un receptor lent, protocolul legăturii de date poate realiza și con- 
trolul fluxului. Mecanismul cu fereastră glisantă este foarte folosit pentru a integra controlul erorilor 
și controlul fluxului într-un mod convenabil. 

Protocoalele cu fereastră glisantă pot fi clasificate după dimensiunea ferestrei emitatorului si du- 
pă dimensiunea ferestrei receptorului. Când ambele sunt egale cu 1, protocolul este pas-cu-pas 
(eng.: stop-and-wait). Când fereastra emitatorului este mai mare ca 1, de exemplu pentru a împiedi- 
ca emitatorul sa blocheze un circuit cu o intarziere mare de propagare, receptorul poate fi progra- 
mat fie să elimine toate celelalte cadre cu excepţia următorului din secvenţă, fie să memoreze cadre- 
le neordonate până când ele vor fi necesare. 

În acest capitol au fost prezentate o serie de protocoale. Protocolul 1 a fost conceput pentru un 
mediu fără erori, în care receptorul poate face fata oricărui flux de la emițător. Protocolul 2 presu- 
pune existența unui mediu fără erori, dar introduce controlul fluxului. Protocolul 3 tratează proble- 
ma erorilor prin utilizarea numerelor de secvență și a algoritmului pas-cu-pas. Protocolul 4 permite 
comunicația bidirectionala si introduce conceptul de atașare (eng.: piggybacking). Protocolul 5 folo- 
sește un protocol cu fereastră glisantă și revenire cu n pași (eng.: go back n). Protocolul 6 folosește 
repetarea selectivă si confirmari negative. 

Protocoalele pot fi modelate folosind diferite tehnici ce ajută la demonstrarea corectitudinii lor 
(sau a lipsei acesteia). Modelele bazate pe automate finite și modelele bazate pe reţele Petri sunt 
larg utilizate în acest scop. 

Multe rețele folosesc la nivelul legătură de date unul dintre protocoalele orientate pe biti - 
SDLC, HDLC, ADCCP sau LAPB. Toate aceste protocoale folosesc octeți indicatori pentru delimi- 
tarea cadrelor și inserarea de biti pentru a preveni apariţia octetilor indicatori în cadrul datelor. De 
asemenea toate aceste protocoale folosesc fereastra glisantă pentru controlul fluxului. Internet-ul 
folosește PPP ca principal protocol al legăturii de date pe liniile de tip punct-la-punct. 


3.8 PROBLEME 


1. Un mesaj de la un nivel mai înalt este spart în 10 cadre, fiecare dintre acestea având 80% șansă 
de a ajunge nemodificat. Dacă nu se face nici un control al erorilor de către protocolul legăturii 
de date, de câte ori va trebui transmis mesajul în medie pentru a-l obţine întreg la destinație? 


2. Următoarea codificare a caracterelor este utilizată în cadrul unui protocol de nivel legătură de 
date: 


A: 01000111; B: 11100011; FLAG: 01111110; ESC: 11100000 


Determinati secvența de biti transmisă (în binar) pentru cadrul format din următoarele 4 carac- 
tere: A B ESC FLAG, când fiecare din metodele de încadrare următoare sunt utilizate: 

a) numărarea caracterelor 

b) octeți indicatori și inserarea de octeți 

c) octeți indicatori de început și sfârşit, cu inserare de biti. 


3. Următorul fragment de date apare în mijlocul unui șir de date pentru care este folosit algorit- 
mul de inserare de octeți descris în text: A B ESC C ESC FLAG FLAG D. Care este ieșirea 
după inserare? 


4. Unul dintre colegii Dvs. de clasă, Scrooge, a remarcat faptul că este ineficientă folosirea a 2 oc- 
teti indicatori, unul pentru începutul cadrului, celălalt pentru sfârșit. Un singur octet indicator ar 
fi suficient, câștigându-se astfel un octet. Sunteţi de acord? 


5. Daca în șirul de biti 0111101111101111110 se inserează biti, care este șirul de ieșire? 

10. 


11. 


12. 


13. 


14. 


15. 


16. 


17. 


18. 

Cand este utilizata inserarea de biti, este posibil ca prin pierderea, inserarea sau modificarea 
unui singur bit să se provoace o eroare nedetectabila prin suma de control? Dacă nu, de ce? 
Dacă da, de ce? Lungimea sumei de control joacă vreun rol aici? 


Puteţi concepe o situaţie în care un protocol cu buclă deschisă (de exemplu un cod 
Hamming) poate fi preferabil protocoalelor cu buclă de reacție (feedback), discutate pe 
parcursul acestui capitol? 


Pentru a oferi o siguranță mai mare decât cea pe care o poate da un singur bit de paritate, o 
schemă de codificare cu detecție de erori foloseşte un bit de paritate pentru verificarea tuturor 
bitilor de ordin impar și un al doilea bit de paritate pentru toți biții de ordin par. Care este dis- 
tanta Hamming pentru un astfel de cod? 


Se transmit mesaje de 16 biti folosind un cod Hamming. Cati biti de control sunt necesari pen- 
tru a asigura detectarea si corectarea de catre receptor a erorilor de un bit? Prezentati secventa 
de biti transmisa pentru mesajul 1101001100110101. Presupuneti ca se foloseste paritare para. 


Un octet (8 biti) cu valoarea binară 10101111 trebuie codificat utilizând un cod Hamming cu 
paritate para. Care este valoarea binara dupa codificare? 


Un cod Hamming de 12 biti a cărui valoare in hexazecimal este OxE4F sosește la receptor. Care 
este valoarea hexazecimala originala? Presupuneti ca maxim un bit este eronat. 


Un mod de a detecta erorile este de a transmite datele ca un bloc de n randuri a cate k biti pe 
rand si adaugarea de biti de paritate pentru fiecare rand si fiecare coloana. În colțul din dreapta 
jos este bitul de paritate care verifică linia și coloana sa. Va detecta această schemă toate erorile 
singulare? Dar erorile duble? Dar erorile triple? 


Un bloc de biti cu n rânduri și k coloane folosește biti de paritate verticală și orizontală pentru 
detecția erorilor, Să presupunem că datorită erorilor de transmisie sunt inversati exact 4 biti. 
Deduceti o expresie pentru exprimarea probabilității ca eroarea să nu fie detectată. 


Ce rest se obţine prin împărțirea lui x’+x°+1 la polinomul generator x" +1? 


Secvența de biti 10011101 este transmisă folosind metoda CRC descrisă anterior. Polinomul 
generator este x'+ 1. Prezentati secvenţa de biti transmisă. Se presupune că al treilea de la stân- 
ga este inversat în timpul transmisiei. Aratati că această eroare este detectată de receptor. 


Protocoalele legăturii de date pun aproape întotdeauna CRC-ul în partea finală și nu în antet. 
De ce? 


Un canal are o rata de transmisie a bitilor de 4 Kbps si o întârziere de propagare de 20 ms. Pen- 
tru ce domeniu al dimensiunii cadrelor metoda pas-cu-pas (stop-and-wait) are o eficiență de cel 
puţin 50%? 


Un trunchi T1 lung de 3000 km este folosit pentru a transmite cadre de 64 de biti folosind pro- 
tocolul 5. Dacă viteza de propagare este de 6 usec/km, pe câți biti trebuie reprezentate numere- 
le de secvență? 

19. 


20. 


21. 


22. 


23. 


24. 


25. 


26. 


27. 


28. 


29. 


În protocolul 3, este posibil ca emițătorul să pornească contorul de timp, atunci când acesta 
merge deja? Dacă da, când se poate întâmpla acest lucru? Daca nu, de ce este imposibil? 


Imaginati un protocol cu fereastră glisantă ce foloseşte suficienți biti pentru numerele de sec- 
venta, astfel încât să nu apară niciodată suprapuneri. Ce relație trebuie să existe între cele patru 
limite ale ferestrelor și dimensiunea ferestrei? 


Daca în procedura between din protocolul 5 este verificată condiţia a < b < cin locul condiţiei a 
<b < c, ar avea aceasta vreun efect asupra corectitudinii protocolului sau eficienței sale? Ex- 
plicati răspunsul. 


În protocolul 6, când sosește un cadru de date, este făcută o verificare pentru a se vedea dacă 
numărul de secvenţă diferă de cel așteptat si no_nak este adevărat. Dacă ambele condiţii sunt 
îndeplinite, este trimis un NAK. Altfel, este pornit contorul de timp auxiliar. Presupuneti că ar fi 
omisă clauza else. Ar afecta aceasta corectitudinea protocolului? 


Presupunem că bucla while cu trei instrucţiuni din finalul protocolului 6 a fost ștearsă din cod. 
Ar afecta aceasta corectitudinea protocolului sau doar performanţa? Explicati răspunsul. 


Presupunem că instrucţiunea case pentru erorile de sumă de control a fost scoasă din instructiu- 
nea switch din protocolul 6. Cum ar afecta aceasta operarea protocolului? 


In protocolul 6 codul pentru frame_arrival are o secţiune folosită pentru NAK-uri. Această sec- 
tiune este invocată în cazul în care cadrul sosit este un NAK și este îndeplinită încă o condiţie. 
Indicati un scenariu în care prezenţa acestei condiții este esențială. 


Imaginati-va că scrieți un program la nivelul legătură de date pentru o linie folosită pentru 
a primi date, dar nu și pentru a trimite. Celălalt capăt folosește HDLC, cu un număr de 
secvenţă pe 3 biti și o dimensiune a ferestrei de 7 cadre. Ati dori să memorati cât mai mul- 
te cadre din secvență pentru a crește eficienţa, dar nu vă este permis să modificaţi pro- 
gramul transmitatorului. Este posibil să aveţi o fereastră la receptor mai mare ca 1 si totuși 
să existe garanţia că protocolul nu va eșua? Dacă da, care este fereastra cea mai mare care 
poate fi utilizată în siguranță? 


Consideraţi operarea protocolului 6 pe o linie fără erori de 1 Mbps. Dimensiunea maximă a ca- 
drului este 1000 biti. Pachetele noi sunt generate la un interval de aproape o secundă. Intervalul de 
expirare a timpului este de 10 ms. Dacă ar fi eliminate confirmările speciale pentru contorul de 
timp, ar putea apărea expirări de timp inutile. De câte ori ar trebui transmis în medie un mesaj? 


În protocolul 6, MAX SEO = 2”-1. Deși această condiţie este evident necesară pentru a utiliza 
eficient bitii din antet, nu s-a demonstrat că ea este și esențială. Ar funcționa protocolul corect 
pentru MAX _SEQ = 4 de exemplu? 


Cadrele de 1000 de biti sunt transmise pe un canal printr-un satelit geostationar de 1 Mbps a 
cărui întârziere de propagare de la Pământ este de 270 milisecunde. Confirmările sunt 
întotdeauna atașate cadrelor de date. Antetele sunt foarte scurte. Sunt folosite numere de 
secvenţă pe 3 biţi. Care este utilizarea maximă realizabilă a canalului pentru: 

30. 


31. 


32. 


33. 


34. 


35. 


36. 


37. 


38. 

a)  Pas-cu-pas (stop-and-wait); 
b) Protocolul 5; 
c) Protocolul 6. 


Calculati fracțiunea din lărgimea de bandă ce este pierdută datorită supraîncărcării (antete si 
retransmisie) pentru protocolul 6 pe un canal de satelit de 50 Kbps, foarte încărcat cu cadre de 
date constând din 40 de biti antet și 3960 biti de date. Presupuneti o întârziere de la Pământ la 
satelit de 270 milisecunde. Cadrele ACK nu apar niciodată. Cadrele NAK sunt de 40 de biți. 
Rata de erori pentru cadrele de date este de 1% și rata de erori pentru cadrele NAK este negli- 
jabilă. Numerele de secvenţă sunt pe 8 biţi. 


Se consideră un canal prin satelit fără erori, de 64 Kbps, folosit pentru a transmite cadre de date 
de 512 octeți într-o singură direcție, cu confirmări foarte scurte ce se întorc pe cealaltă cale. Ca- 
re este productivitatea maximă pentru dimensiuni ale ferestrei de 1, 7, 15 si 127? Presupuneti o 
întârziere de la Pământ la satelit de 270 milisecunde. 


Un cablu lung de 100 km funcționează la rata de transmisie de date T1. Viteza de propagare pe 
cablu este 2/3 din viteza luminii. Câţi biti încap pe cablu? 


Se presupune că se modelează protocolul 4 utilizând modelul automatelor finite. Câte stări exis- 
tă pentru fiecare mașină? Câte stări există pentru canalul de comunicație? Dar pentru un sistem 
complet (două mașini și canalul)? Se ignoră erorile de sumă de control. 


Determinati o secvenţă executabilă pentru rețeaua Petri din fig. 3-23 corespunzătoare secventei 
de stări (000), (01A), (01-), (010), (01A) în fig. 3-21. Explicati în cuvinte ce reprezintă secvența 
respectivă. 


Date fiind regulile de tranziţie AC—B, B>AC, CDE si ECD, desenaţi reţeaua Petri descri- 
să de ele. Folosind reţeaua Petri, desenati graful finit al stărilor accesibile din starea inițială ACD. 
Ce concept bine-cunoscut din știința calculatoarelor folosește acest model de reguli de tranziție? 


PPP se bazează pe HDLC, care folosește inserarea de biti pentru a împiedica octetii indicatori 
accidentali din interiorul informaţiei utile să provoace confuzii. Dati cel putin un motiv pentru 
care PPP folosește în locul acesteia inserarea de octeți. 


Care este supraîncărcarea minimă în transmiterea unui pachet IP folosind PPP? Luaţi în conside- 
rare doar supraîncărcarea introdusă de PPP însuși, nu și supraîncărcarea produsă de antetul IP. 


Scopul acestui exercițiu este implementarea unui mecanism de detectare a erorilor folosind 
algoritmul standard CRC prezentat în text. Scrieţi două programe, generator si verificator. Pro- 
gramul generator citește de la intrarea standard mesaje de n biţi ca șiruri de 1 și 0, ca o linie de 
text ASCII. A doua linie este polinomul generator pe k biti, citit tot ca text ASCII. La ieșire, 
programul va afișa la ieșirea standard (standard output) o linie de text ASCII cu n+k caractere 
0 si 1, reprezentând mesajul de transmis. Apoi afișează polinomul, asa cum l-a citit. Programul 
verificator citește ieșirea programului generator și afișează un mesaj care indică dacă aceasta es- 
te corectă sau nu. Se va scrie apoi un program, alterează, care inversează un bit din prima linie 
depinzând de unul din parametri cu care a fost apelat (bitul cel mai din stânga se consideră bitul 
1), dar copiază restul corect. Tastând: 

39. 


generator < fișier | verificator 
ar trebui să vedeţi că mesajul este corect, dar tasând: 
generator < fișier | alterează argument | verifica 
ar trebui să primiți un mesaj de eroare. 


Scrieți un program care să simuleze comportamentul unei rețele Petri. Programul trebuie să 
citească regulile de tranziţie și o listă de stări corespunzând nivelului legătură al reţelei ce emite 
un nou pachet sau acceptă un pachet. Din starea inițială, de asemenea citită de pe mediul de in- 
trare, programul trebuie să aleagă tranzitiile permise și să le execute aleator, verificând dacă un 
calculator gazdă acceptă două mesaje fără ca un alt calculator gazdă să emită unul nou între ele. 


SUBNIVELUL DE ACCES LA MEDIU 


Așa cum am arătat în Cap. 1, rețelele pot fi împărțite în două categorii: cele care utilizează cone- 
xiuni punct-la-punct și cele care utilizează canale cu difuzare (broadcast channels). Acest capitol se 
ocupă de reţelele cu difuzare (broadcast networks) și de protocoalele lor. 

În orice reţea cu difuzare, una dintre probleme este determinarea utilizatorului cu drept de acces 
la canal în cazul în care există mai multi utilizatori concurenți. Pentru a lămuri lucrurile, să conside- 
ram o teleconferinta în care șase persoane, vorbind de la șase telefoane diferite, sunt conectate astfel 
încât fiecare îi poate auzi pe ceilalți și poate vorbi cu ei. Este foarte probabil ca atunci când cineva se 
oprește din vorbit, doi sau mai multi să înceapă să vorbească simultan, ceea ce va duce la haos. Într-o 
întâlnire fata-in-fata, haosul este evitat prin mijloace externe - de exemplu, prin ridicarea mâinii pen- 
tru a cere permisiunea de a vorbi. Când este disponibil un singur canal de comunicație, este mult 
mai greu să determini cine urmează să ia cuvântul. Sunt cunoscute multe protocoale de rezolvare a 
acestei probleme și ele constituie conţinutul acestui capitol. În literatura de specialitate, canalele cu 
difuzare sunt uneori numite canale multiacces (multiaccess channels), sau canale cu acces aleator 
(random access channels). 

Protocoalele folosite pentru a determina cine urmează într-un canal multiacces aparțin unui 
subnivel al nivelului legătură de date, numit subnivelul MAC (Medium Access Control, rom: contro- 
lul accesului la mediu). Subnivelul MAC este important mai ales pentru rețelele de tip LAN — Local 
Area Network (le vom numi prescurtat LAN-uri), care utilizează aproape toate un canal multiacces 
ca bază pentru comunicaţie. Din contră, rețelele de tip WAN — Wide Area Network (le vom numi 
WAN-uri) utilizează legături punct-la-punct, cu excepția rețelelor prin satelit. Datorită faptului ca 
LAN-urile și canalele multiacces sunt atât de strâns legate, în acest capitol vom discuta la modul 
general atât despre LAN-uri cât si despre rețele prin satelit și alte reţele cu difuzare. Deoarece cana- 
lele multiaccess și reţelele locale sunt subiecte atât de apropiate, în acest capitol vom discuta mai 


223 


224 SUBNIVELUL DE ACCES LA MEDIU CAP. 4 


multe subiecte legate de retelele locale in general, incluzand si subiecte care nu sunt strict specifice 
subnivelului MAC. 

Tehnic vorbind, subnivelul MAC reprezinta partea de jos a nivelului legatura de date, deci logic 
ar fi fost sa il fi studiat inainte de a trece in revista toate protocoalele punct-la-punct din cap. 3. Dar, 
pentru majoritatea oamenilor, intelegerea protocoalelor care implica mai multe parti este mai usoa- 
ra dupa ce au inteles bine protocoalele care implica numai doua parti. Pentru acest motiv am deviat 
putin de la stilul de prezentare strict ascendent al ierarhiei retelelor. 


4.1 PROBLEMA ALOCARII CANALULUI 


Tema centrală a acestui capitol o reprezintă modul de alocare a unui singur canal cu difuzare in- 
tre mai multi utilizatori concurenți. Mai întâi vom arunca o privire de ansamblu asupra schemelor 
statice si dinamice de alocare. Apoi vom studia câţiva algoritmi specifici. 


4.1.1 Alocarea statică a canalului în reţelele LAN și MAN 


Modul tradițional de alocare a unui singur canal, cum ar fi cablul telefonic, între mai multi utili- 
zatori concurenți este multiplexarea cu diviziunea frecvenței (FDM — Frequency Division Multiplex- 
ing). Dacă există N utilizatori, banda de transmisie este împărțită în N parti egale (vezi fig. 2-24), 
fiecărui utilizator fiindu-i alocată una dintre acestea. Deoarece fiecare utilizator are o bandă de frec- 
venta proprie, nu există interferenţe între utilizatori. Atunci când există doar un număr mic și con- 
stant de utilizatori, fiecare având un trafic încărcat (și bazat pe utilizarea zonelor tampon), cum ar fi, 
de exemplu, oficiile de comutare ale companiilor de telecomunicatie, FDM este un mecanism de 
alocare simplu și eficient. 

Cu toate acestea, atunci când numărul emitatorilor este mare și variază în permanență, sau când 
traficul este de tip rafală, FDM prezintă câteva probleme. Dacă spectrul benzii este împărțit în N 
regiuni și sunt mai puţin de N utilizatori care vor să comunice, o bună parte din bandă se va risipi. 
Dacă sunt mai mult de N utilizatori care vor să comunice, unii dintre ei nu o vor putea face, din lipsă 
de spaţiu în banda de transmisie, chiar dacă există utilizatori care au primit câte o parte din bandă și 
transmit sau recepționează mesaje extrem de rar. 

Chiar dacă presupunem că numărul utilizatorilor ar putea fi menţinut în vreun fel constant la va- 
loarea N, divizarea singurului canal disponibil in subcanale statice este, evident, ineficientă. Principa- 
la problemă este că atunci când unii utilizatori sunt inactivi, bucata lor de bandă se pierde pur și sim- 
plu. Ei nu o folosesc, dar nici alții nu au voie să o utilizeze. Mai mult, în majoritatea sistemelor de 
calcul, traficul de date este extrem de diferențiat (sunt uzuale raporturi de 1000:1 între traficul de 
vârf și cel mediu). În consecință, majoritatea canalelor vor fi libere în cea mai mare parte a timpului. 

Performanţele slabe ale alocării FDM statice pot fi ușor observate dintr-un simplu calcul făcut cu 
ajutorul teoriei cozilor. Să luăm, pentru început, întârzierea medie, T, pentru un canal cu capacitatea 
C bps, la o rată a sosirilor de à cadre/sec. Fiecare cadru are o lungime dată de o funcție de densitate 
de probabilitate exponențială cu media de 1/1 biti/cadru. Cu acești parametri, rata sosirilor este À 
cadre/sec, iar viteza de servire este uC cadre-sec. Din teoria cozilor poate fi demonstrat că pentru 
timpi Poisson de sosire și de servire, vom avea 

De exemplu, dacă C este 100 Mbps, lungimea medie a cadrului, 1/u, este de 10.000 de biti, iar ra- 
ta sosirilor, A, este 5.000 cadre/sec, atunci T = 200 us. Trebuie remarcat ca dacă ignoram întârzierea 
dată de teoria cozilor si am fi vrut să determinăm doar cât timp va dura să trimitem un cadru de 
10.000 de biti într-o reţea de 100 Mbps, am fi obținut răspunsul (incorect) de 100 us. Rezultatul, ast- 
fel calculat, este corect doar când nu există competiţie pentru canal. 

Acum să divizăm canalul în N subcanale independente, fiecare cu o capacitate de C/N bps. Rata 
medie a intrărilor pe fiecare subcanal va fi acum de A/N. Recalculând T vom obține: 


(CI N)-(A/N) C-A 





(4-1) 


Întârzierea medie la FDM este de N ori mai mare decât in cazul în care toate cadrele ar fi fost, 
printr-o scamatorie, aranjate în ordine într-o mare coadă centrală. 

Exact aceeași logică utilizată la FDM se poate aplica și la multiplexarea cu diviziunea timpului 
(TDM - Time Division Multiplexing). Fiecărui utilizator îi este alocată static fiecare a N-a cuantă. 
Dacă un utilizator nu își foloseşte timpul alocat, acesta rămâne nefolosit. Același lucru se întâmplă și 
dacă divizăm rețelele în mod fizic. Revenind la exemplul anterior, dacă am înlocui rețeaua de 100 
Mbps cu zece reţele de 10 Mbps fiecare și dacă am aloca static fiecăreia câte un utilizator, întârzierea 
medie ar sări de la 200 us la 2 ms. 

Deoarece nici una dintre metodele statice de alocare a canalului nu funcționează bine în condiţii 
de trafic în rafală, vom studia în continuare metodele dinamice. 


4.1.2 Alocarea dinamică a canalului în reţelele LAN și MAN 


Inainte de a începe prezentarea numeroaselor metode de alocare a canalului, care fac obiectul 
acestui subcapitol, merită să formulăm cu atenţie problema alocării. La baza întregii activități din 
acest domeniu stau câteva ipoteze-cheie, descrise în continuare. 


1. Modelul staţiilor. Acest model constă din N staţii independente (calculatoare, telefoane, 
dispozitive de comunicare personală etc.), fiecare având un program sau un utilizator care 
generează cadre de transmis. Stațiile sunt uneori denumite terminale. Probabilitatea de ge- 
nerare a unui cadru într-un interval de lungime At este 247, unde A este o constantă (rata so- 
sirilor de cadre noi). Odată ce a fost generat un cadru, stația se blochează și nu mai face ni- 
mic până la transmiterea cu succes a cadrului. 

2. Ipoteza canalului unic. Există un singur canal accesibil pentru toate comunicațiile. Toate 
staţiile pot transmite prin el și pot recepționa de la el. În ceea ce priveşte partea de hardwa- 
re, toate staţiile sunt echivalente, deși protocolul software le poate acorda priorități diferite. 

3. Ipoteza coliziunii. Dacă două cadre sunt transmise simultan, ele se suprapun, iar semnalul 
rezultat va fi neinteligibil. Acest eveniment se numește coliziune. Toate staţiile pot detecta 
coliziuni. Un cadru care a intrat în coliziune cu un alt cadru trebuie retransmis ulterior. Nu 
există alte erori în afara celor generate de coliziuni. 

4. Timp continuu. Transmisia cadrelor poate surveni în orice moment. Nu există un ceas co- 
mun, care să împartă timpul în intervale discrete. 

5. Timp discret. Timpul este împărțit în intervale discrete (cuante). Transmisia cadrelor por- 
neste întotdeauna la începutul unei cuante. O cuantă poate conţine 0, 1, sau mai multe ca- 
dre, corespunzător unei cuante de așteptare, unei transmisiuni efectuate cu succes sau, res- 
pectiv, unei coliziuni. 

6. Detectia purtătoarei. Stațiile pot afla dacă un canal este liber sau nu înainte de a încerca să-l 
utilizeze. Dacă el este deja ocupat, nici o stație nu va mai încerca să îl utilizeze până când nu 
se va elibera. 

7. Nedetectia purtatoarei. Stațiile nu pot afla starea canalului înainte de a încerca să îl utilizeze. 
Ele pur și simplu încep să transmită. Abia după aceea vor putea determina dacă transmisia 
s-a efectuat cu succes sau nu. 


Este momentul să discutăm putin despre aceste ipoteze. Prima dintre ele spune că staţiile sunt 
independente, iar cadrele sunt generate cu o frecvența constantă. De asemenea, se presupune impli- 
cit că transmisia fiecărei stații este controlată de un singur program sau de un singur utilizator, deci 
atâta timp cât stația este blocată, ea nu va genera noi cadre. Modelele mai sofisticate permit existen- 
ta stațiilor multiprogramate, care pot genera noi cadre în timp ce staţia este blocată, dar analiza 
acestor stații este mult mai complexă. 

Ipoteza canalului unic este de fapt inima problemei. Nu există mijloace externe de comunicare. 
Stațiile nu pot ridica mâinile pentru a cere profesorului permisiunea de a vorbi. 

Ipoteza coliziunii este, de asemenea, o ipoteză de bază, deși în unele sisteme (între care remar- 
căm sistemele cu spectru larg de transmisie) ea este relaxată, cu rezultate surprinzătoare. De aseme- 
nea, unele LAN-uri, cum ar fi cele de tip token-ring, utilizează un mecanism de eliminare a conflic- 
telor, care elimină coliziunile. 

Există două ipoteze alternative despre timp. Într-una din ele timpul este continuu, iar în cealaltă 
este discret. Unele sisteme consideră timpul într-un fel, altele în celălalt fel, așa că le vom discuta și 
analiza pe amândouă. Evident, pentru un sistem dat, numai una dintre ipoteze este valabilă. 

În mod similar, o rețea poate avea sau nu facilităţi de detecție a purtătoarei. Rețelele LAN au în 
general detecție de purtătoare, dar rețelele prin satelit nu (datorită întârzierii mari de propagare). 
Stațiile din reţelele cu detecție de purtătoare își pot termina transmisia prematur, dacă descoperă că 
au intrat în coliziune cu o altă transmisie. De notat că aici înțelesul cuvântului „purtătoare” se referă 
la semnalul electric de pe cablu și nu are nimic de a face cu vreun alt tip de purtătoare. 


4.2 PROTOCOALE CU ACCES MULTIPLU 


Sunt cunoscuți mulți algoritmi de alocare a unui canal cu acces multiplu. În secțiunile care ur- 
mează vom studia un eșantion reprezentativ al celor mai interesanti algoritmi și vom da exemple de 
utilizare a lor. 


4.2.1 ALOHA 


În anii '70, Norman Abramson și colegii săi de la Universitatea din Hawaii au elaborat o nouă si 
elegantă metodă de rezolvare a problemei alocării canalului. De atunci, munca lor a fost continuată 
de multi cercetători (Abramson, 1985). Deși realizarea lui Abramson, numită sistemul ALOHA, 

utiliza difuzarea prin radio de la sol, ideea de bază se poate aplica la orice sistem în care utilizatori ce 
nu pot fi localizati concurează la utilizarea unui unic canal partajat. 

Vom discuta două versiuni ale protocolului ALOHA: ALOHA pur și ALOHA cuantificat. Ele 
diferă prin faptul că timpul este sau nu divizat în intervale discrete, în care trebuie să se potrivească 
orice cadru. ALOHA pur nu cere sincronizare de timp globală, pe când ALOHA cuantificat cere. 


ALOHA pur 


Ideea de bază într-un sistem ALOHA este simplă: utilizatorii sunt lăsaţi să transmită ori de câte 
ori au date de trimis. Bineînţeles că vor exista coliziuni, iar cadrele intrate în coliziune vor fi distruse. 
Oricum, datorită proprietăţii de reacţie a difuzării, un emițător poate afla oricând dacă mesajul său a 
fost distrus, ascultând canalul, la fel ca și ceilalți utilizatori. Într-o rețea LAN, reacția este imediată; 
într-o rețea prin satelit, există o întârziere de 270 ms înainte ca emițătorul să afle dacă transmisia s-a 
încheiat cu succes. În cazul în care cadrul trimis a fost distrus, emițătorul așteaptă un interval oareca- 
re de timp și îl trimite din nou. Timpul de așteptare trebuie să fie aleatoriu, altfel aceleași cadre vor 
intra în coliziune iar si iar, blocându-se reciproc la nesfârșit. Sistemele în care mai multi utilizatori 
partajează un canal comun într-un mod care poate duce la conflicte sunt cunoscute sub numele de 
sisteme cu conflicte (contention systems). 

În fig. 4-1 este prezentată o schiță de generare a cadrelor într-un sistem ALOHA. Am ales să 
reprezentăm cadre de aceeași lungime, pentru că productivitatea sistemelor ALOHA este maxi- 
mizata în cazul în care avem cadre de lungime uniformă, fata de cazul in care avem cadre de lun- 
gime variabilă. 

Utilizator 

Fig. 4-1. În ALOHA pur, cadrele sunt transmise la momente complet arbitrare. 


Ori de câte ori două cadre încearcă să ocupe canalul în același timp, se va produce o coliziune și 
amândouă vor fi denaturate. Dacă primul bit al unui nou cadru se suprapune cu ultimul bit al unui 
cadru aproape terminat, amândouă cadrele vor fi total distruse și amândouă vor trebui retransmise 
mai târziu. Suma de control nu poate (si nu trebuie) să distingă între o pierdere totală și o ratare „la 
mustață”. Ceea ce este rău este rău. 

O întrebare foarte interesantă este: care este eficiența unui canal ALOHA? Cu alte cuvinte, ce 
fracțiune din cadrele transmise nu intră în coliziune în aceste circumstanțe haotice? Să considerăm 
mai întâi o colectivitate infinită de utilizatori interactivi stand în fata calculatoarelor (staţiilor) lor. 
Un utilizator este întotdeauna într-una din cele două stări: introduce caractere sau așteaptă. Initial, 
toți utilizatorii sunt în prima stare, scriind. Cand termină o linie, utilizatorul se oprește din scris, aş- 
teptând un răspuns. Atunci stația transmite pe canal un cadru conținând linia și verifică dacă trans- 

misia s-a efectuat cu succes. Dacă da, utilizatorul vede răspunsul și se apucă din nou de scris. Dacă 
nu, utilizatorul continuă să aștepte, iar cadrul va fi transmis în mod repetat, până când transmisia se 
va încheia cu succes. 

Să numim „interval de cadru” timpul necesar pentru a transmite un cadru standard, de lungime 
fixă (adică lungimea cadrului împărțită la rata bitilor). Vom presupune că populaţia infinită de utili- 
zatori generează cadre noi conform unei distribuții Poisson cu media de N cadre pe interval de cadru 
(ipoteza populaţiei infinite este necesară pentru a ne asigura că N nu descrește pe măsură ce utiliza- 
torii se blochează). Dacă N > 1, utilizatorii generează cadre cu o rată mai mare decât capacitatea de 
transmisie a canalului și aproape fiecare cadru va suferi o coliziune. Pentru o productivitate rezona- 
bilă ar trebui ca 0 < N < 1. 

În plus fata de noile cadre, staţiile mai generează și copii ale cadrelor care au suferit anterior co- 
liziuni. Să presupunem în continuare că probabilitatea de a avea k încercări de transmisie pe interval 
de cadru, incluzând și retransmisiile, are de asemenea o distribuţie Poisson, cu media G pe interval 
de cadru. Evident, G > N. La încărcare redusă (adică N = 0), vor fi puţine coliziuni, deci puține re- 
transmisii, așa că G = N. La încărcare mare vor fi multe coliziuni, deci G > N. Orice încărcare am 
avea, productivitatea este chiar încărcarea dată, G, înmulțită cu probabilitatea ca o transmisie să se 
încheie cu succes - adică S = GPo, unde Pp este probabilitatea ca un cadru să nu sufere coliziuni. 

Fig. 4-2. Perioada vulnerabilă pentru cadrul umbrit. 


Un cadru nu va suferi coliziuni dacă nici un alt cadru nu va fi emis în intervalul de un cadru soco- 
tit de la începutul lui, așa cum se arată în fig. 4-2. În ce condiții cadrul umbrit va ajunge întreg? Fie t 
timpul necesar emisiei unui cadru. Daca un alt utilizator a generat un cadru între to și tọ + t, sfârşitul 
acelui cadru va intra în coliziune cu începutul cadrului umbrit. De fapt, soarta cadrului umbrit era 
deja pecetluită chiar înainte de transmisia primului bit, dar cum în ALOHA pur, o stație nu ascultă 
canalul înainte de transmisie, nu are cum să știe că un alt cadru se află deja în curs de transmisie. 
Similar, orice alt cadru care începe între to + t şi to + 2t va nimeri peste sfârșitul cadrului umbrit. 

Probabilitatea ca într-un interval de cadru dat să fie generate un număr k de cadre este modelată 
de distribuţia Poisson: 


G* e 
k! 





Pr[k]= (4-2) 

deci probabilitatea generării a zero cadre este doar e“. Într-o perioadă de timp cât două intervale de 
cadru, media numărului de cadre generate este 2G. Astfel, probabilitatea ca nici o transmisie să nu 
înceapă în timpul perioadei de timp vulnerabile este dată de Py = e. 

Luând S = GPo, obţinem: 

Fig. 4-3. Productivitatea in functie de traficul oferit pentru sistemele ALOHA. 


Relatia dintre traficul oferit si productivitate este prezentata in fig. 4-3. Productivitatea maxima 
este obținută la G = 0.5, cu S = 1/2e, adică aproximativ 0.184. Cu alte cuvinte, cea mai bună perfor- 
manta la care putem spera este o utilizare a canalului de 18 procente. Acest rezultat nu este prea 
încurajator, dar, în situaţia aceasta în care fiecare utilizator transmite la dorință, cu greu ne-am fi 
putut aștepta la o performanță de sută la sută. 


ALOHA cuantificat 

În 1972, Roberts a publicat o metodă de dublare a capacității unui sistem ALOHA (Roberts, 
1972). Propunerea lui era să se împartă timpul în intervale discrete, fiecare interval corespunzând 
unui cadru. Această abordare cere ca utilizatorii să cadă de acord asupra mărimii cuantelor. O cale 
de a obţine sincronizarea ar fi ca o staţie specială să emită un „bip” la începutul fiecărui interval, ca 
un tact de ceas. 

În metoda lui Roberts, care a devenit cunoscută sub numele de ALOHA cuantificat (slotted 
ALOHA), în contrast cu metoda lui Abramson - ALOHA pur (pure ALOHA), unui calculator nu îi 
este permis să emită ori de câte ori este apăsată tasta „Return”. El este nevoit să aștepte începutul 
următoarei cuante. Astfel, protocolul ALOHA pur este transformat din continuu în discret. Deoa- 
rece acum perioada vulnerabilă este injumatatita, probabilitatea ca în intervalul cadrului nostru de 
test să nu mai apară un alt trafic este ef, ceea ce conduce la: 


S=Ge° (4-3) 


Asa cum reiese din fig. 4-3, ALOHA cuantificat prezintă un maxim la G = 1, cu o productivitate 
de S = 1/e, adică aproximativ 0.368, dublu fata de ALOHA pur. Dacă sistemul operează la G = 1, 
probabilitatea unei cuante neutilizate este 0.368 (din ecuația 4-2). Cea mai bună performanţă la care 
ne putem aștepta de la ALOHA cuantificat este: 37% din cuante neutilizate, 37% cadre transmise 
cu succes și 26% coliziuni. Lucrul cu valori mai mari ale lui G reduce numărul cuantelor neutilizate, 
dar îl mărește exponential pe cel al coliziunilor. Pentru a vedea cum se explică rapida creștere a nu- 

mărului coliziunilor odată cu G, să considerăm transmisia unui cadru de test. Probabilitatea ca el să 
evite o coliziune este e“, adică probabilitatea ca toți ceilalți utilizatori să nu transmită in acest inter- 
val. Probabilitatea unei coliziuni este deci 1 - e]. Probabilitatea ca o transmisie să se efectueze exact 
din k încercări (adică după k - 1 coliziuni, urmate de un succes) este 


P, = e? ( SE e? k-1 


Numărul de transmisii prognozat pentru fiecare apăsare a tastei „Return”, E, este deci 
E=9 kP, =) ke® (l-e) = e° 
k=1 k=l 


Ca urmare a dependenței exponentiale a lui E fata de G, creșteri mici ale încărcării canalului pot 
reduce drastic performanţele sale. 

ALOHA cuantificat este important pentru un motiv care poate nu este evident la prima vedere. 
A fost conceput în anii ~70, a fost folosit în câteva sisteme experimente timpurii, apoi a fost aproape 
uitat. Când a fost inventat accesul la Internet prin cablu a apărut dintr-o dată problema alocării unui 
singur canal între utilizatori multipli aflați în concurență — astfel încât ALOHA cuantificat a fost scos 
de la naftalină pentru a salva situația. S-a întâmplat frecvent ca protocoale perfect valide să fie date 
uitării din motive politice (de exemplu, deoarece o mare companie vrea ca toată lumea să facă lucru- 
rile așa cum zice ea), dar la ani distanţă o persoană inteligentă descoperă că un protocol de mult 
uitat rezolva o anumită problemă curentă. Din acest motiv, în acest capitol vom studia un număr de 
protocoale elegante care nu sunt actualmente folosite la scară largă, dar care ar putea foarte simplu 
să fie utile în aplicaţiile viitorului, dacă suficienţi ingineri de rețea sunt conștienți de existenţa lor. 
Desigur, vom studia mai multe protocoale aflate în folosință curentă. 


4.2.2 Protocoale cu acces multiplu și detecție de purtătoare 


Cu ALOHA cuantificat se poate atinge un grad de utilizare a canalului de până la 1/e. Acest lu- 
cru nu este surprinzător, dacă ne gândim că staţiile transmit când doresc, fără a fi atente la ceea ce 
fac celelalte staţii și, în consecință, vor exista numeroase coliziuni. Oricum, în reţelele locale, stațiile 
pot detecta ce fac celelalte staţii și își pot adapta comportamentul în mod corespunzător. Astfel de 
rețele pot obține un grad de utilizare mult mai bună decât 1/e. În această secțiune vom discuta câte- 
va protocoale pentru îmbunătățirea a performanţei. 

Protocoalele în care stațiile ascultă pentru a detecta o purtătoare (adică o transmisie) si actio- 
nează corespunzător se numesc protocoale cu detecție de purtătoare (carrier sense protocols). 
Kleinrock si Tobagi (1975) au analizat în detaliu câteva protocoale de acest tip. În continuare vom 
prezenta câteva versiuni ale protocoalelor cu detecție de purtătoare. 


CSMA persistent și nepersistent 

Primul protocol cu detecție de purtătoare pe care îl vom studia în acest material se numește 
CSMA 1-persistent (Carrier Sense Multiple Access, rom: acces multiplu cu detecție de purtătoare). 
Atunci când o staţie are date de transmis, mai întâi ascultă canalul pentru a vedea dacă nu cumva 
transmite altcineva în acel moment. În cazul în care canalul este ocupat, staţia așteaptă până la elibe- 
rarea sa. Atunci când staţia detectează canalul liber, transmite un cadru. Dacă se produce o coliziune, 
staţia așteaptă o perioadă aleatorie de timp si o ia de la început. Protocolul se cheamă 1-persistent, 
pentru că probabilitatea ca o stație să transmită atunci când găsește canalul liber este egală cu 1. 

Întârzierea de propagare are o influență importantă asupra performanţei protocolului. Există o 
oarecare șansă ca, imediat după ce o staţie începe să transmită, o altă staţie să devină pregătită de 
transmisie și să asculte canalul. Dacă semnalul primei staţii nu a ajuns încă la cea de-a doua, aceasta 
din urmă va detecta canalul liber și va începe la rândul ei să emită, rezultând o coliziune. Cu cât este 
mai mare întârzierea de propagare, cu atât acest efect devine mai important, iar performanţa proto- 
colului scade. 

Chiar dacă întârzierea de propagare ar fi zero, tot s-ar mai produce coliziuni. Dacă două stații 
devin gata de transmisie în timpul transmisiunii unei a treia staţii, amândouă vor aștepta politicos 
până la sfârșitul ei, după care vor începe să transmită simultan, producându-se o coliziune. Dacă ele 
nu ar fi atât de nerăbdătoare, s-ar produce mai puţine coliziuni. Chiar și așa, acest protocol este 
semnificativ mai bun decât ALOHA pur, întrucât ambele staţii au bunul simţ să nu interfereze cu 
cadrul celei de-a treia staţii. Intuitiv, acest fapt va conduce la o performanță mai bună decât 
ALOHA pur. Același lucru este valabil și pentru ALOHA cuantificat. 

Fig. 4-4. Comparatie între utilizările canalului în funcție de încărcare, 
pentru diferite protocoale cu acces aleator. 


Un al doilea protocol cu detecție de purtătoare este CSMA nepersistent (nonpersistent CSMA). 
În acest protocol, o încercare conștientă de transmisie este mai putin „lacomă” decât în cel anterior. 
Înainte de a emite, staţia ascultă canalul. Dacă nimeni nu emite, începe ea să emită. Dacă însă cana- 
lul este ocupat, stația nu rămâne în continuu în ascultare, pentru a-l ocupa imediat după detectarea 
sfârșitului transmisiei precedente. În schimb, așteaptă o perioadă aleatorie de timp și apoi repetă 
algoritmul. Intuitiv, acest algoritm ar trebui să conducă la o utilizare mai bună a canalului, dar si la 
întârzieri mai mari decât la CSMA 1-persistent. 

Ultimul protocol este CSMA p-persistent (p-persistent CSMA). El se aplică la canalele 
cuantificate și funcționează după cum urmează. Când o staţie este gata să emită, ea ascultă canalul. 
Dacă acesta este liber, stația va transmite cu o probabilitate p. Cu probabilitatea q = 1 — p, stația va 
aștepta următoarea cuantă. Dacă această cuantă este de asemenea liberă, va transmite sau va 
aștepta din nou, cu probabilitățile p și respectiv q. Acest proces este repetat până când cadrul este 
transmis sau până când o altă staţie începe să transmită. În ultimul caz, staţia se comportă ca și când 
s-ar fi produs o coliziune (adică așteaptă o perioadă aleatorie de timp și pornește iar). Dacă initial 
staţia detectează canalul ocupat, așteaptă cuanta următoare și aplică algoritmul de mai sus. Fig. 4-4 

ză canalul ocupat, așteaptă cuanta următoare și aplică algoritmul de mai sus. Fig. 4-4 arată producti- 
vitatea în funcţie de traficul oferit pentru toate cele trei protocoale, precum și pentru ALOHA pur și 
ALOHA cuantificat. 


CSMA cu detecția coliziunii 

Protocoalele CSMA persistent si nepersistent reprezintă in mod cert o îmbunătăţire fata de 
ALOHA, pentru că au grijă ca nici o staţie să nu înceapă să transmită atunci când canalul este ocu- 
pat. O altă îmbunătăţire este abandonarea transmisiei îndată ce se detectează o coliziune. Cu alte 
cuvinte, dacă două staţii găsesc canalul liber și încep să transmită simultan, amândouă vor detecta 
coliziunea aproape imediat. Decât să își termine de transmis cadrele, care oricum sunt iremediabil 
denaturate, staţiile își vor termina brusc transmisia imediat după detectarea coliziunii. Terminând 
repede cu cadrele distruse, se salvează timp și lărgime de bandă. Acest protocol, cunoscut sub nume- 
le de CSMA/CD (Carrier Sense Multiple Access with Collision Detection, rom: acces multiplu cu 
detecția purtătoarei și a coliziunii), este des întrebuințat in LAN-uri în subnivelul MAC. În particu- 
lar, este baza popularului Ethernet LAN, astfel încât merită efortul să îl analizăm în detaliu. 

CSMA/CD, ca și multe alte protocoale de LAN, utilizează modelul conceptual din fig. 4-5. În 
momentul marcat cu to, o staţie oarecare își termină de transmis cadrul. Acum orice altă staţie care 
are de transmis un cadru poate încerca să transmită. Dacă două sau mai multe staţii se decid să 
transmită simultan, se va produce o coliziune. Coliziunile pot fi detectate urmărind puterea sau lăți- 
mea impulsului semnalului recepționat și comparându-le cu semnalul transmis. 

Fig. 4-5. CSMA/CD se poate afla într-una din următoarele stări: conflict, 
transmisie sau inactiv. 


După ce o stație a detectat o coliziune, își abandonează transmisia, așteaptă o perioadă de timp 
oarecare și încearcă din nou, dacă nici o altă staţie nu a început să transmită între timp. De aceea, 
modelul nostru pentru CSMA/CD va fi alcătuit alternativ din perioade de timp cu transmisii și pe- 
rioade de timp de conflict, având și perioade de așteptare, când toate staţiile tac (de exemplu, din 
lipsă de activitate). 

Să privim acum mai îndeaproape detaliile algoritmului de tratare a conflictelor. Să presupunem 
că două staţii încep să transmită simultan, exact la momentul tọ. Cât timp le va lua ca să-și dea seama 
că s-a produs o coliziune? Răspunsul la această întrebare este vital pentru determinarea mărimii 
perioadei de conflict, deci și a întârzierii și a productivității. Timpul minim de detectare a coliziunii 
este chiar timpul necesar propagării semnalului de la o stație la alta. 

Bazându-ne pe acest raționament, am putea crede că o staţie care nu detectează nici o coliziune 
într-o perioadă de timp egală cu timpul de propagare pe toată lungimea cablului, perioadă măsurată 
de la începutul transmisiei, poate fi sigură că a ocupat canalul. Prin „ocupat” înțelegem că toate cele- 

lalte staţii ştiu că ea transmite și nu vor interfera cu ea. Această concluzie este greșită. Să considerăm 
cazul cel mai defavorabil, descris în următorul scenariu. Fie t timpul de propagare a semnalului între 
staţiile cele mai îndepărtate. La fo, o staţie începe să transmită. La fo + (7 - £), cu o clipă înainte ca 
semnalul să ajungă la cea mai îndepărtată stație, aceasta începe la rândul ei să transmită. Bineînţeles, 
ea detectează coliziunea aproape instantaneu și se oprește, dar scurta rafală de zgomot produsă de 
coliziune nu se va întoarce la staţia de origine decât după 2t - e. Cu alte cuvinte, în cel mai rău caz, o 
staţie nu poate fi sigură că a ocupat canalul decât după ce a transmis timp de 27 fără a detecta vreo 
coliziune. Din acest motiv vom modela intervalul de conflict ca un sistem ALOHA cuantificat, cu 
dimensiunea cuantei 27. Pe un cablu coaxial de 1 km, t = 5 us. Simplificând, vom presupune că fieca- 
re cuantă conţine un singur bit. Bineînţeles că, odată ce canalul a fost ocupat, o stație poate transmi- 
te cu orice rată dorește, nu neapărat doar 1 bit la 27 sec. 

Este important să înțelegem că detecția coliziunii este un proces analogic. Echipamentul stației 
trebuie să asculte cablul în timp ce transmite. Dacă ceea ce recepționează este diferit fata de ceea ce 
transmite, înseamnă că se produce o coliziune. Așadar, codificarea semnalului trebuie să permită 
detectarea coliziunilor (de exemplu, o coliziune a două semnale de 0 volti poate fi imposibil de de- 
tectat). Din acest motiv, de obicei se utilizează codificări speciale. 

Este de asemenea important de observat că o staţie care transmite trebuie să monitorizeze conti- 
nuu semnalul, să asculte zgomotele care pot indica o coliziune. Din acest motiv, CSMA/CD cu un 
singur canal este în mod inerent un sistem jumătate-duplex (half-duplex). Este imposibil ca o staţie 
să transmită și să primească cadre simultan datorită faptului că logica primirii cadrelor este activă, 
verificând coliziunile în timpul fiecărei transmisiuni. 

Pentru a evita orice neînțelegere, e bine să notăm că nici un protocol al subnivelului MAC nu ga- 
rantează o livrare corectă a cadrelor. Chiar și în absenţa coliziunilor, receptorul poate să nu fi copiat 
corect cadrul din diverse motive (de exemplu, lipsă de spațiu în zona tampon, sau o întrerupere ratată). 


4.2.3 Protocoale fără coliziuni 


Deși în CSMA/CD nu apar coliziuni după ce o staţie a ocupat efectiv canalul, ele mai pot apă- 
rea în perioada de conflict. Aceste coliziuni afectează negativ performanța sistemului, mai ales 
atunci când cablul este lung (adică t mare), iar cadrele scurte. Pe măsură ce rețelele bazate pe fibre 
optice foarte lungi și cu lărgime mare de bandă sunt tot mai folosite, combinaţia de valori mari pen- 
tru t si cadre scurte va deveni o problemă din ce în ce mai serioasă. În această secţiune vom exami- 
na câteva protocoale care rezolvă conflictul pentru canal fără nici o coliziune, nici măcar în perioa- 
da de conflict. 

În protocoalele ce vor fi descrise în continuare, vom presupune că există N staţii, fiecare având o 
adresă unică fixă, cuprinsă între 0 și N - 1. Nu contează dacă unele staţii sunt inactive o parte din 
timp. Întrebarea de bază rămâne: care staţie va primi canalul după o transmisie efectuată cu succes? 
Vom continua să folosim modelul din fig. 4-5, cu cuantele sale discrete de conflict. 


Protocolul Bit-Map (cu hartă de biţi) 

În primul nostru protocol fără coliziuni, metoda bit-map de bază (basic bit-map method), fiecare 
perioadă de conflict va fi formată din exact N cuante. Dacă staţia 0 are de transmis un cadru, trans- 
mite un bit 1 în timpul cuantei 0. Nici o altă staţie nu are voie să transmită în timpul acestei cuante. 
Fără a avea vreo legătură cu ceea ce face stația 0, staţia 1 are ocazia să transmită un 1 în timpul cuan- 
tei 1, dar doar dacă are un cadru de transmis. În general, staţia j poate anunţa că are de transmis un 

cadru inserând un bit 1 în cuanta j. După ce au trecut toate cele N cuante, fiecare staţie va cunoaște 
care dintre staţii doresc să transmită. In acest moment, ele încep să transmită în ordinea crescătoare 
a adresei de staţie (vezi fig. 4-6). 
8 cuante de conflict cadre 8 cuante de conflict 1 d 

Fig. 4-6. Protocolul bit-map de bază. 


Întrucât toți sunt de acord cine urmează, nu vor exista niciodată coliziuni. După ce ultima dintre 
stațiile pregătite să emită și-a transmis cadrul, eveniment pe care toate stațiile îl pot urmări ușor, va 
începe o altă perioadă de conflict de N biți. Dacă o stație devine gata imediat după ce a trecut cuanta 
care îi corespunde, înseamnă că a ratat ocazia și va trebui să aștepte următoarea perioadă de con- 
flict. Protocoalele de acest gen, în care intenţia de a transmite este anunțată înainte de transmisia 
propriu-zisă, se numesc protocoale cu rezervare (reservation protocols). 

Să analizăm pe scurt performanțele acestui protocol. Vom conveni ca timpul să fie măsurat în 
unități de mărimea cuantelor de un bit ale perioadei de conflict, iar cadrele de date să fie formate 
din d astfel de unităţi de timp. Practic, în condiţii de trafic slab, pachetul de biţi ai perioadei de con- 
flict va fi transmis în mod repetat, din lipsă de cadre de date. 

Să privim situaţia din punctul de vedere al unei staţii cu adresă mică, de exemplu 0 sau 1. În mod 
obișnuit, când ea devine gata să emită, cuanta „curentă” va fi undeva în mijlocul pachetului de biti. 
În medie, o staţie va trebui să aştepte N/2 cuante pentru ca runda curentă să se termine și alte N cu- 
ante până la runda următoare, înainte de a putea începe transmisia. 

Perspectivele staţiilor cu adrese mari sunt ceva mai luminoase. În general, ele nu vor trebui să as- 
tepte decât o jumătate de rundă (N/2 cuante) înainte de a începe să transmită. Stațiile cu adrese 
mari trebuie rareori să aștepte următoarea rundă. Deoarece staţiile cu adrese mici au de așteptat în 
medie 1.5N cuante, iar cele cu adrese mari 0.5N cuante, media pentru toate staţiile este de N cuante. 
Eficienţa canalului la trafic scăzut este ușor de calculat. Încărcarea suplimentară a unui cadru este de 
N biti, iar cantitatea de date este de d biti, rezultând o eficiență de d/(N + d). 

În condiţii de trafic încărcat, când toate staţiile vor să emită simultan, perioada de conflict de N 
biti este împărțită la N cadre, rezultând o încărcare suplimentară de doar un bit pe cadru, adică o 
eficiență de d/(d + 1). Întârzierea medie pentru un cadru este egală cu suma timpului de așteptare în 
interiorul stației, plus o întârziere suplimentară de N(d + 1)/2, care se adaugă atunci când ajunge la 
începutul cozii interne a stației. 


Numărătoarea inversă binară 

O problemă a protocolului de bază bit-map este încărcarea suplimentară de 1 bit pe staţie. Pu- 
tem obţine rezultate si mai bune utilizând adresele binare ale staţiilor. O staţie care vrea să utilizeze 
canalul își difuzează adresa ca un sir de biti, începând cu bitul cel mai semnificativ. Se presupune că 
toate adresele au aceeași lungime. Biţii de pe aceeași poziţie din adresele diferitelor staţii sunt com- 
binati printr-o operaţie logică OR (SAU), iar rezultatul este citit ca o singură adresă. Vom numi 
acest protocol numărătoarea inversă binară (binary countdown). El este utilizat în Datakit (Fraser, 
1987). Se presupune implicit că întârzierile în transmisie sunt neglijabile, astfel încât toate stațiile văd 
biții transmisi practic instantaneu. 

Pentru a evita conflictele, trebuie aplicată o regulă de arbitrare: de îndată ce o stație observa că 
unul dintre biții superiori ai adresei sale, conținând un 0, a fost acoperit de un 1, renunță să mai emi- 
tă. De exemplu, dacă staţiile 0010, 0100, 1001 și 1010 încearcă să obţină canalul în același timp, în 
timpul primului bit staţiile transmit 0, 0, 1 si, respectiv, 1. Acești biti sunt combinati printr-o operaţie 
SAU, rezultând un 1. Stațiile 0010 si 0100 văd acest 1 și știu că o staţie cu o adresă superioară încear- 
că să obţină canalul, așa că renunță să mai emită în runda curentă. Stațiile 1001 si 1010 continuă. 

Următorul bit este 0 și ambele staţii continuă. Următorul bit este 1, așa că staţia 1001 va renunța. 
Câștigătoare este stația 1010, pentru că are adresa cea mai mare. După ce a câștigat licitaţia, ea poa- 
te transmite un cadru, după care începe o nouă rundă de licitaţii. Protocolul este ilustrat în fig. 4-7. 
Are proprietatea că stațiile cu numere mai mari au o prioritate mai înaltă decât staţiile cu numere 
mai mici, ceea ce poate fi și bine și rău, în funcţie de context. 

Interval de bit 

si renunta si renunta 


Fig. 4-7. Protocolul cu numărătoare inversă binară. O liniuta indica tăcere. 


Eficiența canalului, în cazul acestei metode, este de d/(d + In N). Dacă formatul cadrului a fost 
bine ales, astfel încât adresa emitatorului să fie primul câmp al cadrului, chiar și acești In N biti nu 
sunt pierduţi, iar eficienţa este de 100%. 

Mok si Ward (1979) au descris o variantă a numărătorii inverse binare utilizând o interfaţă para- 
lela în locul celei seriale. Ei au sugerat, de asemenea, utilizarea de adrese de staţie virtuale, cuprinse 
între 0 și numărul staţiei câștigătoare inclusiv, adrese ce vor fi permutate după fiecare transmisie, 
pentru a da prioritate mai mare stațiilor care nu au mai transmis de mult. De exemplu, dacă stațiile 
C, H, D, A, G, B, E si F au prioritățile 7, 6, 5, 4, 3, 2, 1 si, respectiv, 0, atunci o transmisie cu succes a 
staţiei D o va plasa la sfârșitul listei, rezultând ordinea prioritatilor: C, H, A, G, B, E, F, D. Astfel, C 
rămâne virtual staţia 7, A suie de la 4 la 5, iar D coboară de la 5 la 0. Acum stația D va putea obţine 
canalul numai dacă nici o altă staţie nu îl dorește. 

Numărătoarea inversă binară este un exemplu de protocol simplu, elegant și eficient care asteap- 
tă să fie redescoperit. Sperăm că își va găsi o nouă familie cândva în viitor. 


4.2.4 Protocoale cu conflict limitat 


Am considerat până acum două strategii de bază pentru obținerea canalului într-o rețea cablata: 
cu conflict, ca în CSMA, și fără coliziuni. Fiecare strategie poate fi cotată după performanţe în func- 

tie de doi parametri importanţi: întârzierea in condiţii de trafic scăzut si eficienţa canalului la trafic 
încărcat. În condiţiile unui trafic scăzut, conflictul (adică ALOHA pur sau cuantificat) este preferat 
datorită întârzierilor mici. Cu cât traficul crește, cu atât aceste metode devin tot mai putin atractive, 
deoarece încărcarea suplimentară asociată cu arbitrarea canalului devine tot mai mare. Pentru pro- 
tocoalele fără coliziuni apare efectul invers: la trafic scăzut, ele au întârzieri mari, dar, pe măsură ce 
traficul crește, eficienţa canalului se îmbunătățește în loc să se inrautateasca, cum se întâmplă la pro- 
tocoalele cu conflict. 

Evident, ar fi frumos să putem combina cele mai bune proprietăți ale protocoalelor cu conflict cu 
cele ale protocoalelor fără coliziuni, obținând un nou protocol care să utilizeze varianta cu conflict la 
trafic scăzut, pentru a avea întârzieri mici, și varianta fără coliziuni la trafic mare, pentru a putea 
oferi o eficiență bună a canalului. Asemenea protocoale, pe care le vom numi protocoale cu conflict 
limitat (limited contention protocols), există si vor încheia studiul nostru despre reţelele cu detecție 
de purtătoare. 

Până acum, singurele protocoale cu conflict pe care le-am studiat au fost simetrice, adică fiecare 
staţie încearcă să obţină canalul cu o probabilitate p, aceeași pentru toate stațiile. Un fapt destul de 
interesant este că performanța globală a sistemului poate fi uneori îmbunătățită utilizând un proto- 
col care asociază probabilitati diferite pentru staţii diferite. 

Înainte de a trece la protocoalele asimetrice, să trecem succint în revistă performanţele cazului 
simetric. Să presupunem că există k staţii care concurează pentru obținerea accesului la canal. Fieca- 
re are o probabilitate p de a transmite în timpul fiecărei cuante. Probabilitatea ca o stație să obțină 
canalul în timpul unei cuante este kp (1 -pyY |. Pentru a obține valoarea optimă pentru p, derivăm în 
raport cu p, egalăm rezultatul cu zero si rezolvăm pentru p. Vom obţine că valoarea cea mai bună a 
lui p este 1/k. Substituind p = 1/k, obţinem probabilitatea 


Pr[succes cu p optim] = (= (4-4) 


Această probabilitate este reprezentată în fig. 4-8. Pentru un număr mic de stații şansele de suc- 
ces sunt mari, dar probabilitatea scade către o valoare asimptotică de 1/e înainte chiar ca numărul 
stațiilor să atingă valoarea cinci. 

Din fig. 4-8 reiese clar că probabilitatea ca o stație să obțină canalul poate fi crescută doar redu- 
când concurența. Protocoalele cu conflict limitat fac exact acest lucru. Mai întâi, ele împart stațiile în 
grupuri (nu neapărat disjuncte). Doar membrilor grupului 0 li se permite să concureze pentru cuan- 
ta 0. Dacă unul din ei reușește, ocupă canalul si își transmite cadrul. În cazul in care cuanta rămâne 
neintrebuintata sau apare o coliziune, membrii grupului 1 vor concura pentru cuanta 1 etc. Făcând o 
împărţire corectă a staţiilor în grupuri, numărul de conflicte pentru fiecare cuantă poate fi redus, 
aducând performanța corespunzătoare fiecărei cuante către extrema stânga a fig. 4-8. 

Trucul constă în modul în care asociem staţiile cuantelor. Înainte de a analiza cazul general, să 
considerăm câteva cazuri particulare. La o extremă, fiecare grup are un singur membru. O astfel de 
împărţire garantează că niciodată nu vom avea coliziuni, pentru că cel mult o staţie concurează pen- 
tru o cuantă. Am văzut astfel de protocoale anterior (de exemplu, numărătoarea inversă binară). 
Următorul caz particular este împărțirea în grupuri de câte două staţii. Probabilitatea ca amândouă 
să încerce să transmită în timpul unei cuante este p°, ceea ce pentru un p mic este o valoare neglijabi- 
lă. Pe măsură ce unei cuante îi sunt asociate mai multe staţii, probabilitatea unei coliziuni crește, în 
schimb lungimea pachetului de biti, necesar pentru a da fiecăruia o sansa, se micșorează. Cazul limi- 
tă este un singur grup conţinând toate staţiile (adică ALOHA cuantificat). Ceea ce ne trebuie este o 

cale de a asocia staţii cuantelor in mod dinamic, cu multe stații pe cuantă atunci când traficul este 
scăzut și puţine staţii pe cuantă (sau chiar una singură) atunci când traficul este mare. 

Fig. 4-8. Probabilitatea de obţinere a unui canal cu conflict simetric. 


Protocolul cu parcurgere arborescentă adaptivă 

O cale foarte simplă de a face o asociere bună este utilizarea algoritmului conceput de armata Sta- 
telor Unite în scopul testării pentru sifilis a soldaţilor în timpul celui de-al doilea război mondial 
(Dorfman, 1943). Pe scurt, armata preleva esantioane de sânge de la N soldați. O porţiune din fiecare 
eșantion era pusă în același tub de test. Acest eșantion mixat era apoi testat pentru anticorpi. Dacă nu 
era găsit nici un anticorp, toţi soldaţii din grup erau declarați sănătoși. Dacă însă erau prezenți anti- 
corpi, erau preparate două noi esantioane mixte, unul corespunzător soldaților de la 1 la N/2, iar altul 
corespunzător celorlalți. Procesul era repetat recursiv până când erau determinaţi soldaţii infectați. 

Fig. 4-9. Arborele pentru opt stații. 


Pentru versiunea informatică a acestui algoritm (Capetanakis, 1979), cel mai simplu este să ne 
închipuim stațiile ca fiind frunzele unui arbore binar, ca în fig. 4-9. În prima cuantă de conflict care 
urmează după un cadru transmis cu succes, și anume cuanta 0, toate stațiile au permisiunea de a 
încerca ocuparea canalului. Dacă numai una din ele încearcă, foarte bine. Dacă s-a produs o coliziu- 
ne, atunci, în timpul cuantei 1, doar stațiile de sub nodul 2 din arbore pot concura. Dacă una din ele 
obține canalul, cuanta care urmează cadrului ce va fi transmis este rezervat pentru stațiile de sub 
nodul 3. Dacă, pe de altă parte, două sau mai multe stații de sub nodul 2 vor să transmită, se va pro- 
duce o coliziune în timpul cuantei 1, caz în care va fi rândul nodului 4 în timpul cuantei 2. 

În principiu, dacă apare o coliziune în timpul cuantei 0, este cercetat întregul arbore în adâncime, 
pentru a localiza toate stațiile gata să transmită. Fiecare cuantă de un bit este asociată unui nod par- 
ticular din arbore. Dacă se produce o coliziune, căutarea este continuată recursiv cu fiii stâng și drept 
ai nodului. Dacă o cuantă de un bit este liber sau dacă o singură staţie transmite în timpul ei, căuta- 
rea nodului pentru această cuantă se poate opri, pentru că toate stațiile gata să transmită au fost 
localizate (dacă erau mai multe decât una s-ar fi produs o coliziune). 

Atunci când încărcarea sistemului este mare, nu prea merită să dedicăm cuanta 0 nodului 1, pen- 
tru că acest lucru ar avea sens doar în eventualitatea - destul de puţin probabilă - ca o singură stație 
să aibă un cadru de transmis. Similar, se poate argumenta că nodurile 2 și 3 pot fi lăsate la o parte 
din aceleaşi motive. În termeni mai generali, întrebarea este: la ce nivel din arbore ar trebui să in- 
ceapă căutarea? Desigur, cu cât traficul este mai mare, cu atât căutarea trebuie să înceapă mai de 
jos. Vom considera că fiecare staţie deţine o estimare corectă a numărului de staţii gata să transmită, 
de exemplu q, obţinută din monitorizarea traficului recent. 

Pentru început, să numărăm nivelurile arborelui începând de la vârf, cu nodul 1 din fig. 4-9 pe ni- 
velul 0, nodurile 2 și 3 pe nivelul 1 etc. Observati că fiecare nod de pe nivelul i are dedesubt o fracti- 
une de 2” din totalul staţiilor. Dacă cele q staţii gata să transmită sunt uniform distribuite, numărul 
celor care se află sub un anumit nod de pe nivelul i este 2'g. Intuitiv, ar trebui ca nivelul optim de 
începere a căutării să fie cel pentru care numărul mediu de stații care vor să transmită în timpul unei 
cuante este 1, adică nivelul la care 2'q = 1. Rezolvand această ecuație vom găsi că i = log. 

Au fost descoperite numeroase îmbunătățiri ale algoritmului de bază, care sunt discutate în deta- 
liu de Bertsekas și Gallager (1992). De exemplu, să considerăm cazul în care staţiile G și H vor să 
transmită. La nodul 1 se va produce o coliziune, așa că va fi încercat 2, care va fi găsit liber. Este fara 
sens să încercăm nodul 3 pentru că este sigur că vom avea o coliziune (știm că două sau mai multe 
staţii de sub 1 vor să transmită și nici una dintre ele nu se află sub 2, deci toate sunt sub 3). Încerca- 
rea lui 3 poate fi sarita si se trece la 6. Dacă nici această încercare nu dă nici un rezultat, 7 poate fi 
sărit și este încercat G în continuare. 


4.2.5 Protocoale cu acces multiplu cu divizarea frecvenţei 


O abordare diferită a problemei alocării canalului o reprezintă împărțirea acestuia în subcanale 
utilizând FDM, TDM, sau amândouă, și alocarea lor dinamică după necesităţi. Astfel de metode 
sunt frecvent utilizate în LAN-urile cu fibră optică pentru a permite ca transmisiuni diferite să utili- 
zeze lungimi de undă (adică frecvenţe) diferite în același timp. În această secțiune vom examina un 
astfel de protocol (Humblet ș.a., 1992). 

O cale simplă de construire a unui LAN cu fibră optică este utilizarea unui cuplor pasiv de tip 
stea (vezi fig. 2-10). Două fibre de la fiecare staţie intră într-un cilindru de sticlă. O fibră este pentru 
transmisia către cilindru iar cealaltă pentru transmisia de la cilindru. Emisia de lumină de la oricare 
din staţii iluminează cilindrul și poate fi detectată de toate celelalte staţii. Stelele pasive pot cupla 
până la sute de staţii. 

Pentru a permite transmisiuni multiple simultane, spectrul este divizat în canale (benzi de frec- 
venta), ca în fig. 2-24. În acest protocol, WDMA (Wavelength Division Multiple Access, rom: acces 
multiplu cu divizarea frecvenţei), fiecărei staţii îi sunt asociate două canale. Un canal îngust este fo- 
losit drept canal de control pentru semnalizarea către stație, iar unul larg pentru ca stația să poată 
trimite cadre de date prin el. 

Fig. 4-10. Acces multiplu cu divizarea frecventei. 


Fiecare canal este împărțit in cuante de timp, ca în fig. 4-10. Fie m numărul de cuante ale canalu- 
lui de control și n + 1 numărul de cuante ale canalului de date, dintre care n sunt pentru date și ul- 
tima este utilizată de staţie pentru a-și raporta starea (în principal, care dintre cuantele ambelor ca- 
nale sunt libere). Pe ambele canale secvenţa de cuante se repetă la infinit, cu cuanta 0 marcată spe- 
cial pentru ca cei care iau parte mai târziu la transmisie să o poată detecta. Toate canalele sunt sin- 
cronizate de un unic ceas global. 

Protocolul suportă trei clase de trafic: (1) trafic orientat pe conexiune, cu rată constantă de date 
(cum este semnalul video necomprimat), (2) trafic orientat pe conexiune, cu rată variabilă de date 
(cum este transferul de fișiere) și (3) trafic de datagrame, cum sunt pachetele UDP. Pentru cele două 
protocoale orientate pe conexiune, ideea este că dacă A vrea să comunice cu B, trebuie să insereze 
mai întâi un cadru CONNECTION REQUEST (cerere conectare) într-o cuantă liberă de pe canalul 
de control al lui B. Dacă B acceptă, comunicaţia se poate desfășura pe canalul de date al lui A. 

Fiecare staţie are doi emitatori și doi receptori, după cum urmează: 


1. Un receptor cu lungime de undă fixă pentru ascultarea propriului canal de control. 
2. Un emițător reglabil pentru comunicarea pe canalul de control al altei staţii. 

3. Un emițător cu lungime de undă fixă pentru emisia cadrelor de date. 

4. Un receptor reglabil pentru selectarea emitatorului de ascultat. 


Cu alte cuvinte, fiecare staţie își ascultă propriul canal de control pentru cererile care sosesc, dar 
trebuie să se regleze pe frecvenţa emitatorului pentru a primi datele. Reglarea frecvenței este reali- 
zată cu un interferometru Fabry-Perot sau Mach-Zehnder, care elimină prin filtrare toate frecvente- 
le, cu exceptia celei dorite. 

Să urmărim acum modul în care staţia A stabilește un canal de comunicație de clasă 2 cu staţia B 
pentru, să zicem, un transfer de fișiere. Mai întâi, A își reglează receptorul de date pe frecvenţa cana- 
lului de date al lui B și așteaptă cuanta de stare. Această cuantă precizează care cuante de control 

sunt ocupate și care sunt libere. De exemplu, în fig. 4-10 se observă că din cele opt cuante de control 
ale lui B, 0, 4 și 5 sunt libere. Restul sunt ocupate (fapt indicat prin cruciulite). 

A își alege una din cele trei cuante de control, să zicem 4, și își inserează mesajul CONNECT 
REQUEST în ea. Cum B își ascultă permanent canalul de control, vede cererea și o aprobă acor- 
dând cuanta 4 lui A. Această decizie este anunţată în cuanta de stare a canalului de control. Atunci 
când A vede anunţul, va sti că s-a stabilit o conexiune unidirectionala. Dacă A cerea o conexiune 
bidirectionala, B ar fi trebuit să repete același algoritm cu A. 

Este posibil ca în timp ce A căuta să ocupe cuanta 4 de control a lui B, C să facă același lucru. Nici 
o staţie nu o va obţine și amândouă vor observa eșecul urmărind cuanta de stare din canalul de date al 
lui B. Ele vor aștepta în continuare un interval de timp aleatoriu, după care vor încerca din nou. 

În acest moment, fiecare staţie are o cale fără conflicte pentru trimiterea de scurte mesaje de 
control către cealaltă. Pentru a realiza transferul de fișiere, A va trimite către B un mesaj de control, 
spunând, de exemplu, „Ie rog uită-te la următoarea cuantă 3 cu date de ieșire de la mine. În ea se 
află un cadru de date pentru tine”. Când B primește mesajul de control, își va regla receptorul pe 
canalul de ieșire al lui A pentru a citi cadrul de date. Bazându-se pe un protocol de nivel mai înalt, B 
poate utiliza același mecanism pentru a trimite înapoi o confirmare, dacă dorește. 

De notat că apare o problemă când A și C au conexiuni către B si fiecare îi spune să se uite la cu- 
anta 3. B va alege una dintre ele la întâmplare, iar cealaltă transmisie va fi pierdută. 

La trafic constant este utilizată o variantă a acestui protocol. Atunci când A cere o conexiune, ea 
spune în același timp ceva de genul: este in regulă daca iti voi trimite câte un cadru în fiecare cuantă 
3? Dacă B poate accepta (adică nu și-a luat nici un angajament pentru cuanta 3), este stabilită o co- 
nexiune cu lărgime de bandă garantată. Dacă nu, A poate încerca din nou cu o altă propunere, în 
funcţie de cuantele de ieșire libere. 

Traficul de clasă 3 (datagrame) utilizează o altă variantă. În loc să scrie un mesaj CONNEC- 
TION REQUEST în cuanta de control pe care tocmai a găsit-o (4), va scrie un mesaj DATA FOR 
YOU ÎN SLOT 3 (în cuanta 3 se află date pentru tine). Dacă B este liberă în timpul următoarei cu- 
ante 3 de date, transmisiunea va reuși. Altfel, cadrul de date se va pierde. În acest fel nu vom avea 
niciodată nevoie de conexiuni. 

Sunt posibile mai multe variante ale întregului protocol. De exemplu, în loc să îi asigurăm fiecă- 
rei stații propriul canal de control, toate staţiile pot partaja un singur canal de control. Fiecărei stații 
îi este asociat un bloc de cuante în fiecare grup, multiplexând astfel mai multe canale virtuale într-un 
singur canal fizic. 

De asemenea ne putem descurca cu un singur emițător reglabil și un singur receptor reglabil pe 
stație, divizând canalul fiecărei staţii în m cuante de control, urmate de n + 1 cuante de date. Dez- 
avantajul constă în faptul că emitatorii trebuie să aștepte mai mult pentru a obţine o cuantă de con- 
trol, iar cadrele de date consecutive vor fi separate din cauza informaţiilor de control de pe canal. 

Au fost propuse numeroase alte protocoale WDMA, care se deosebesc prin detalii. Unele au un 
singur canal de control, altele au mai multe. Unele iau în considerare întârzierea de propagare, altele 
nu; unele consideră timpul de reglare a frecvenței ca făcând parte explicit din model, altele îl ignoră. 
De asemenea protocoalele se deosebesc prin complexitatea prelucrării, productivitate și scalabilitate. 
Când sunt folosite un număr ridicat de frecvenţe sistemul poate fi numit DWDM (Dense Wavelength 
Division Multiplexing - acces multiplu dens cu divizarea frecvenţei). Pentru mai multe informații, vezi 
(Bogineni ș.a., 1993; Chen, 1994; Goralski, 2001; Kartopoulos, 1999; Levine și Akyildiz, 1995). 

4.2.6 Protocoale pentru reţele LAN fără fir 


Pe măsură ce numărul de echipamente de calcul si comunicaţie crește, același lucru se întâmplă 
și cu nevoia lor de conectare la lumea exterioară. Chiar și primele telefoane portabile aveau posibili- 
tatea de a se conecta la alte telefoane. Primele calculatoare portabile nu au avut această posibilitate, 
dar curând după aceea, modemurile au devenit un lucru obișnuit. Pentru a comunica, aceste calcula- 
toare trebuiau să fie conectate la o priză telefonică de perete. Necesitatea unei conexiuni prin cablu 
la o reţea fixă însemna că de fapt calculatoarele, deși erau portabile, nu erau mobile. 

Pentru a obţine o adevărată mobilitate, calculatoarele portabile trebuie să utilizeze pentru co- 
municatie semnale radio (sau infrarosii). Astfel, utilizatorii dedicați pot citi sau trimite posta electro- 
nică în timp ce merg cu mașina sau cu vaporul. Un sistem de calculatoare portabile care comunică 
prin radio poate fi privit ca un LAN fără fir. Aceste LAN-uri au proprietăți oarecum diferite față de 
LAN-urile convenţionale și necesită protocoale speciale pentru subnivelul MAC. În această secțiune 
vom examina câteva din aceste protocoale. Mai multe informaţii despre rețelele locale fără fir pot fi 
găsite în (Geier, 2002; O” Hara și Petrick, 1999). 

O configuraţie obișnuită pentru un LAN fără fir este o clădire cu birouri, cu staţiile de bază am- 
plasate strategic în jurul clădirii. Toate stațiile de bază sunt interconectate prin cabluri de cupru sau 
fibră optică. Dacă puterea de emisie a staţiilor de bază și a calculatoarelor portabile este reglată la o 
rază de acţiune de 3 sau 4 metri, atunci fiecare cameră devine o singură celulă, iar întreaga clădire 
devine un mare sistem celular, ca în sistemele de telefonie celulară tradițională, pe care le-am studiat 
în Cap. 2. Însă, spre deosebire de sistemele de telefonie celulară, fiecare celulă are un singur canal, 
acoperind întreaga lărgime de bandă disponibilă și acoperind toate staţiile din respectiva celulă. În 
mod normal, lărgimea de bandă a canalului este de 11-54 Mbps. 

În discuţia care urmează vom presupune, pentru simplificare, că toţi emițătorii radio au un do- 
meniu fix. Atunci când un receptor se află în raza a doi emitatori activi, semnalul rezultat va fi, în 
general, amestecat și neutilizabil (cu câteva excepții care vor fi discutate mai târziu). E important să 
ne dăm seama că în unele LAN-uri fără fir nu toate staţiile se află în același domeniu, ceea ce duce 
la o serie de complicaţii. Mai mult, pentru LAN-uri de incintă fără fir, prezenţa pereților între staţii 
poate avea un impact major asupra domeniului efectiv al fiecărei stații. 

O abordare naivă în construirea unui LAN fără fir o constituie încercarea de utilizare a CSMA, 
prin ascultarea celorlalte transmisiuni și transmisia numai în cazul în care nimeni nu transmite. Pro- 
blema este că acest protocol nu este chiar potrivit, pentru că ceea ce contează este interferența la 
receptor, nu la emițător. Pentru a vedea natura problemei, să privim fig. 4-11, în care apar patru sta- 
tii nelegate prin cablu. Pentru ceea ce vrem să arătăm nu contează care sunt staţii de bază si care 
sunt calculatoare portabile. Domeniul (de recepție) radio are proprietatea că A și B sunt fiecare în 
domeniul celeilalte si pot interfera una cu cealaltă. Și C poate să interfereze atât cu B cât și cu D, dar 
nu cu A. 

Fig. 4-11. Un LAN fără fir. (a) A transmite. (b) B transmite. 

Să considerăm mai întâi ce se întâmplă atunci când A transmite către B, ca in fig. 4-11(a). Dacă C 
ascultă mediul, ea nu o va auzi pe A pentru că A este în afara domeniului ei, trăgând concluzia falsă 
că poate transmite. Dacă C începe să transmită, ea va interfera la B cu cadrul de la A, distrugandu-l. 
Problema staţiei care nu poate detecta un potenţial competitor la mediu pentru că se află prea de- 
parte este numită uneori problema staţiei ascunse (hidden station problem). 

Să considerăm acum situația inversă: B transmite către A, ca în fig. 4-11(b). Dacă C ascultă me- 
diul, va sesiza transmisia și va deduce în mod incorect că nu poate transmite către D, când de fapt o 
asemenea transmisie ar cauza o proastă recepţie doar în zona cuprinsă între B și C, unde nu se află 
nici unul dintre receptorii vizati. Această situaţie se mai numește și problema staţiei expuse (exposed 
station problem). 

Problema este că înainte de a începe o transmisiune, o staţie dorește să știe dacă în preajma re- 
ceptorului se desfășoară sau nu vreo activitate. CSMA sesizează acest lucru prin simpla detecție a 
purtătoarei. Prin cablu, toate semnalele se propagă la toate staţiile, așa că, la un moment dat, poate 
avea loc o singură transmisie, indiferent de zona sistemului în care se desfăşoară ea. Într-un sistem 
bazat pe unde radio cu domeniu mic, se pot desfășura mai multe transmisiuni simultan, dacă acestea 
au destinații diferite și aceste destinaţii au domenii disjuncte. 

Altă cale de abordare a acestei probleme este să ne închipuim o clădire de birouri în care fiecare 
angajat are un calculator portabil nelegat prin cablu. Să presupunem că Linda vrea să îi transmită un 
mesaj lui Milton. Calculatorul Lindei ascultă mediul local și, nedetectând nici o activitate, începe să 
transmită. Totuşi, se mai poate produce o coliziune în biroul lui Milton, pentru că o a treia persoană 
îi transmitea deja dintr-un alt loc, atât de departe de Linda, încât calculatorul ei nu a putut detecta 
acest lucru. 


MACA și MACAW 

Unul dintre primele protocoale concepute pentru LAN-uri fără fir este MACA (Multiple Access 
with Collision Avoidance - acces multiplu cu evitarea coliziunii) (Karn, 1990). El a fost utilizat ca 
bază pentru standardul de LAN fără fir IEEE 802.11. Ideea de bază care stă în spatele său este ca 
emițătorul să stimuleze receptorul să emită un scurt cadru, astfel încât staţiile apropiate să poată 


detecta această transmisiune și să nu emită și ele pe durata cadrului (mare) de date care urmează. 
MACA este ilustrat în fig. 4-12. 

Fig. 4-12. Protocolul MACA. (a) A emite un RTS către B. 
(b) B îi răspunde lui A cu un CTS. 

Să vedem acum modul in care A îi trimite un cadru lui B. A începe prin a emite un cadru RTS 
(Request To Send, rom: cerere de emisie) către B, ca în fig. 4-12(a). Acest scurt cadru (30 de octeți) 
conţine lungimea cadrului de date care va urma. Apoi B răspunde cu un cadru CTS (Clear To Send, 
rom: aprobare transmisie), ca în fig. 4-12(b). Cadrul CTS conţine lungimea datelor (copiată din ca- 
drul RTS). La recepţia cadrului CTS, A începe transmisia. 

Să urmărim acum modul în care reacționează stațiile care recepționează vreunul din aceste ca- 
dre. Orice staţie care aude RIS se află în mod cert în apropierea lui A și trebuie să tacă suficient de 
mult timp pentru ca să poată fi trimis un CTS înapoi la A, fără conflicte. Orice staţie care receptio- 
nează CIS se află în mod cert în apropiere de B și trebuie să tacă în timpul transmisiei de date în 
curs, a cărei lungime o poate afla examinând cadrul CTS. 

În fig. 4-12, C se află în domeniul lui A, însă nu în domeniul lui B. De aceea va auzi RIS de la A, 
dar nu si CTS de la B. Cât timp nu interferează cu CTS, ea este liberă să transmită in timp ce cadrul 
de date este emis. În schimb D este în domeniul lui B, dar nu și în cel al lui A. Nu aude RTS, dar 
aude CTS. Receptionand CTS, își va da seama că este aproape de o staţie care este pe cale să pri- 
mească un cadru, așa că se va abtine de la a emite ceva pana când, după calculele sale, acel cadru se 
va termina. Staţia E aude ambele mesaje de control si, ca si D, trebuie să tacă până la terminarea 
cadrului de date. 

În ciuda acestor precautii, încă mai pot apărea coliziuni. De exemplu, B și C ar putea transmite 
simultan cadre RTS către A. Ele vor intra în coliziune si se vor pierde. În eventualitatea unei colizi- 
uni, un emițător care nu a avut succes (adică unul care nu aude un CTS în intervalul de timp preva- 
zut) va aștepta o perioadă de timp aleatorie și va încerca din nou. Algoritmul utilizat este cel de re- 
gresie exponențială binară, pe care îl vom studia când vom ajunge la LAN-ul IEEE 802.3. 

Bazat pe studii de simulare a MACA, Bharghavan ș.a. (1994) au reușit până la urmă să îmbună- 
tateasca performanţele MACA si au redenumit noul lor protocol MACAW. La început, ei au obser- 
vat că, fără confirmări ale nivelului legătură de date, cadrele pierdute nu erau retransmise până 
când, mult mai târziu, nivelul transport le observa absența. Au rezolvat aceasta problema introdu- 
când un cadru de confirmare ACK după fiecare cadru de date transmis cu succes. Tot ei au mai ob- 
servat că CSMA are o oarecare utilitate, și anume să oprească o staţie de la a transmite un RTS con- 
comitent cu o altă stație apropiată care face același lucru către aceeași destinație, așa că a fost adău- 
gata si detecția de purtătoare. În plus, ei au mai decis să execute algoritmul de regresie separat pen- 
tru fiecare flux de date (pereche sursa-destinatie), iar nu pentru fiecare staţie. Această schimbare 
îmbunătăţeşte echitatea protocolului. În final, pentru a îmbunătăți performanţele sistemului, s-au 
mai adăugat: un mecanism ce permite staţiilor să schimbe informaţii despre congestia rețelei și o 
cale de a face ca algoritmul de regresie să reacționeze mai puţin violent la problemele temporare. 


4.3 ETHERNET 


Am terminat acum discuţia noastră generală despre protocoalele de alocare a canalelor în teorie, 
deci este timpul să vedem cum se aplică aceste principii sistemelor reale — în particular, LAN-urilor. 
După cum am discutat în secțiunea 1.5.3, IEEE a standardizat un număr de rețele locale si metropo- 
litane sub numele de IEEE 802. Câteva au supraviețuit, dar nu multe, după cum am văzut în fig. 1- 
38. Unii dintre cei care cred în reîncarnare se gândesc că Charles Darwin s-a întors ca membru al 
IEEE Standards Association pentru a elimina rețelele neadaptate. Cei mai importanţi dintre supra- 

vietuitori sunt: 802.3 (Ethernet) si 802.11 (LAN fara fir). În ceea ce priveşte 802.15 (Bluetooth) și 
802.16 (MAN fără fir), este prea devreme pentru a ne pronunța. Vă sfatuim să consultați ediția a 5-a 
a acestei cărți ca să aflaţi. Atât 802.3 și 802.11 au niveluri fizice diferite și subniveluri MAC diferite, 
dar ele converg asupra aceluiași subnivel logic de control al conexiunii (LLC) (definit în 802.2), astfel 
încât au aceeași interfață cu nivelul de reţea. 

Am introdus Ethernetul în Sec.1.5.3 și nu vom mai repeta aici aceleași informații. În continuare 
ne vom concentra asupra detaliilor tehnice ale Ethernetului, protocoalele și realizările recente în 
Ethernet-ul de mare viteză (gigabit). Din moment ce Ethernet și IEEE 802.3 sunt aproape identice, 
cu excepția a două detalii minore pe care le vom discuta în curând, mulți oameni folosesc termenii 
„Ethernet” și „IEEE 802.3” ca sinonime, astfel încât și noi vom face același lucru. Pentru mai multe 
informaţii despre Ethernet, vezi (Bradley si Riley, 1999; Seifert, 1998; Spurgeon, 2000). 


4.3.1 Cablarea Ethernet 


Întrucât numele „Ethernet” se referă la cablu (eterul), să pornim discuţia noastră de aici. În mod 
ia sunt utilizate patru tipuri de cabluri, după cum se arată în fig. 4-13. 


|_____ Cablu | Seg. maxim | Noduri / seg. 


nume Cablul original, în prezent ieșit 
din uz 


10Base2__| coaxial subțire | __185m___| 30 | Nu este nevoie de hub 
10Base-T 1024 
10Base-F 2000 m 1024 Cel mai bun între clădiri 


Fig. 4-13. Cele mai obișnuite tipuri de cablare Ethernet. 





Din punct de vedere istoric, cablul 10Base5, numit popular și Ethernet gros (thick Ethernet), a 
fost primul. El se aseamănă cu un furtun galben de grădină cu semne la fiecare 2.5 metri pentru a 
arăta unde vin conectorii (Standardul 802.3 nu impune de fapt cabluri de culoare galbenă, dar suge- 
rează acest lucru). Conexiunile cu el sunt făcute în general utilizând conectori-vampir (vampire 
taps), la care un pin este introdus cu mare grijă până în miezul cablului coaxial. Notatia 10Base5 
înseamnă că funcționează la 10 Mbps, utilizează semnalizare în banda de bază și poate suporta seg- 
mente de până la 500 metri. Primul număr reprezintă viteza în Mbps. Apoi urmează cuvântul „Ba- 
se” (uneori „BASE”) pentru a indica transmisia in banda de bază. Exista mai demult o variantă în 
banda largă, 10Broad36, dar nu s-a impus pe piaţă și a dispărut. În fine, dacă mediul de transmisie 
este cablul coaxial, lungimea sa apare rotunjită în unități de 100m după „Base”. 

Istoric vorbind, al doilea tip de cablu a fost 10Base2, sau Ethernet subţire (thin Ethernet), care, 
spre deosebire de Ethernet gros „ca un furtun de grădină”, se îndoaie ușor. Conexiunile cu el sunt 
făcute utilizând conectori standard industriali BNC pentru a forma jonctiuni in T, mai curând decât 
conectori-vampir. Aceștia sunt mai ușor de folosit si mai siguri. Ethernetul subțire este mult mai 
ieftin și mai ușor de instalat, dar el poate suporta lungimi ale cablului de maxim 185 de metri pe seg- 
ment, fiecare segment putând trata numai 30 de calculatoare. 

Detectarea întreruperilor de cablu, a conectorilor proști sau a conectorilor desprinși poate fi o 
problemă majoră pentru ambele medii de transmisie. Din acest motiv au fost dezvoltate tehnici 
care să le detecteze. În esenţă, în cablu este injectat un impuls cu o formă cunoscută. Dacă impulsul 
întâlnește un obstacol sau ajunge la capătul cablului, va fi generat un ecou care este trimis înapoi. 
Măsurând cu grijă timpul scurs între emiterea impulsului și receptionarea ecoului, este posibilă 

localizarea originii ecoului. Această tehnică este numită reflectometrie în domeniul timp (time do- 
main reflectometry). 

Problemele asociate cu găsirea întreruperilor de cablu au condus sistemele către un alt tip de 
model de cablare, în care toate staţiile au un cablu care duce la un concentrator (hub). De obicei, 
aceste fire sunt perechi torsadate ale companiei de telefoane, deoarece majoritatea clădirilor cu bi- 
rouri sunt deja cablate în acest fel si, în mod normal, există o mulțime de perechi disponibile. Aceas- 
tă strategie se numește 10Base-T. Concentratorii nu pot tine într-o memorie tampon traficul pe care 
îl transferă. Vom discuta mai târziu în acest capitol o versiune îmbunătățită a acestei idei (comuta- 
toarele), care au mecanisme de păstrare a traficului primit într-o memorie tampon. 

Aceste trei strategii de cablare sunt ilustrate în fig. 4-14. Pentru 10Base5, în jurul cablului este 
prins strâns un transiver (transceiver), astfel încât conectorul său face contact cu miezul cablului. 
Transiverul conţine partea de electronică care se ocupă cu detecția purtătoarei si cu detecția 
coliziunilor. Atunci când este detectată o coliziune, transiverul trimite pe cablu un semnal nepermis 
special, pentru a se asigura că și celelalte transivere își dau seama că s-a produs o coliziune. 

Fig. 4-14. Trei tipuri de cablare 802.3. (a) 10Base5. (b) 10Base2. (c)10Base-T. 


La 10Base5, un cablu de transiver (transceiver cable) conectează transiverul cu o placă de inter- 
fata din calculator. Cablul transiverului poate avea până la 50 de metri lungime și conţine cinci pe- 
rechi torsadate izolate individual. Două dintre perechi sunt pentru datele de intrare și respectiv date- 
le de ieșire. Alte două sunt pentru semnalele de control de intrare și de ieșire. A cincea pereche, care 
nu este întotdeauna folosită, permite calculatorului să alimenteze electronica transiverului. Pentru a 
reduce numărul de transivere necesare, unele transivere permit să le fie atașate până la opt calcula- 
toare învecinate. 

Cablul transiverului se termină la placa de interfață din interiorul calculatorului. Placa de interfa- 
ta conţine un cip controlor care transmite cadre către transiver și recepționează cadre de la acesta. 
Controlorul este responsabil cu asamblarea datelor în formatul de cadru corespunzător, precum și 
cu calculul sumelor de control pentru cadrele trimise și verificarea lor pentru cadrele primite. Unele 
cipuri controlor gestionează și un set de zone tampon pentru cadrele primite, o coadă de zone tam- 
pon pentru transmisie, transferurile DMA cu calculatoarele gazdă și alte aspecte legate de adminis- 
trarea rețelei. 

La 10Base2, conexiunea cu cablul se face printr-un conector BNC pasiv cu joncțiune în T. Elec- 
tronica transiverului este pe placa controlorului și fiecare staţie are întotdeauna propriul transiver. 

La 10Base-T, nu există nici un cablu, ci doar un concentrator - o cutie plină de electronică. Adă- 
ugarea sau îndepărtarea unei staţii este mai simplă în această configuraţie, iar întreruperile cablului 
pot fi detectate ușor. Dezavantajul lui 10base-T este acela că dimensiunea maximă a cablului care 
pleacă de la concentrator este de numai 100 de metri, poate chiar 150 de metri, dacă sunt folosite 
perechi torsadate de foarte bună calitate (categoria 5). De asemenea, un concentrator mare costă 
mii de dolari. Totuși, 10Base-T devine tot mai popular datorită usurintei de întreţinere. O versiune 
mai rapidă de 10Base-T (100Base-T) va fi discutată mai târziu în acest capitol. 

A patra opțiune de cablare pentru 802.3 este 10Base-F, care folosește fibre optice. Această alter- 
nativă este scumpă datorită costului conectorilor și a terminatorilor, dar are o imunitate excelentă la 
zgomot și este metoda care este aleasă atunci când transmisia se face între clădiri sau concentratoare 
aflate la distanțe mari. Sunt permise distante de kilometri. Oferă de asemenea o securitate bună, 
deoarece interceptarea traficului de pe o fibră de sticlă este mult mai dificil decât ascultarea traficu- 
lui pe cablul de cupru. 

Fig. 4-15 arată diferite moduri de cablare a unei clădiri. În fig. 4-15(a), un singur cablu este şer- 
puit din cameră în cameră, fiecare staţie fiind conectată direct la el în punctul cel mai apropiat. În 
fig. 4-15(b), o coloană verticală suie de la parter până la acoperiş, cu cabluri orizontale conectate 
direct la ea la fiecare etaj prin amplificatoare speciale (repetoare). În unele clădiri, cablurile orizon- 
tale sunt subțiri, iar coloana este groasă. Cea mai generală topologie este cea de arbore, ca în fig. 4- 
15(c), deoarece o rețea cu două căi între unele perechi de stații poate suferi din cauza interferenţei 
dintre cele două semnale. 

Fig. 4-15. Topologii de cablu. (a) Liniar. (b) Coloană. (c) Arbore. (d) Segmentat. 


Fiecare versiune de 802.3 are o lungime maxim admisă de cablu pe segment. Pentru a permite 
rețele mai mari, mai multe cabluri pot fi conectate prin repetoare (repeaters), așa cum se arată în fig. 
4-15(d). Un repetor este un dispozitiv de nivel fizic. El recepționează, amplifică si retransmite sem- 
nale în ambele direcţii. În ceea ce priveşte programarea, o serie de segmente de cablu conectate prin 
repetoare nu prezintă nici o diferență fata de un singur cablu (cu excepţia unei oarecare întârzieri 
introduse de repetoare). Un sistem poate conţine segmente de cablu multiple și repetoare multiple, 
dar două transivere nu pot fi la o distanţă mai mare de 2,5 km si nici o cale între oricare două 
transivere nu poate traversa mai mult de 4 repetoare. 

4.3.2 Codificarea Manchester 


Nici una din versiunile lui 802.3 nu folosește o codificare binară directă, cu 0 volti pentru un bit 0 
și 5 volti pentru un bit 1, deoarece aceasta conduce la ambiguitati. Dacă o staţie trimite șirul de biti 
00010000, altele l-ar putea interpreta fals ca 10000000 sau 01000000 întrucât nu pot distinge diferen- 
ta între un emiţător inactiv (0 volti) și un bit 0 (0 volti). Această problemă poate fi rezolvată prin 
utilizarea valorilor +1V pentru 1 și —1V pentru 0. Totuși, această soluție nu rezolvă problema recep- 
torului care va eșantiona semnalul cu o frecvență ușor diferită de cea pe care emițătorul o folosește 
ca să-l genereze. Ceasurile diferite pot duce la o desincronizare între emițător și receptor în ceea ce 
privește granițele bitilor, în special dupa un șir lung de 0 consecutivi sau de 1 consecutivi. 

Ceea ce le trebuie receptorilor este un mijloc de a determina fără dubii începutul, sfârșitul și ju- 
mătatea fiecărui bit fără ajutorul unui ceas extern. Două astfel de abordări se numesc codificarea 
Manchester (Manchester encoding) și codificarea Manchester diferenţială (differential Manchester 
encoding). În cazul codificării Manchester, fiecare perioadă a unui bit este împărțită în două interva- 
le egale. Un bit 1 este trimis stabilind un voltaj ridicat în timpul primului interval și scăzut în cel de-al 
doilea. Un 0 binar este trimis exact invers: întâi nivelul scăzut iar apoi cel ridicat. Această strategie 
asigură că fiecare perioadă a unui bit are o tranziție la mijloc, ușurând sincronizarea între emițător și 
receptor. Un dezavantaj al codificării Manchester este acela că necesită o lărgime de bandă dublă 
fata de codificarea binară directă, deoarece impulsurile au durata pe jumătate. Codificarea 
Manchester este prezentată în fig. 4-16(b). 

Fig. 4-16. (a) Codificare binară. (b) Codificare Manchester. 
(c) Codificare Manchester diferenţială. 


Codificarea Manchester diferenţială, prezentată în fig. 4-16(c), este o variantă a codificării 
Manchester clasice. În aceasta, un bit 1 este indicat prin absenţa tranziției la începutul unui interval. 
Un bit 0 este indicat prin prezenţa unei tranzitii la începutul intervalului. În ambele cazuri, există Și O 
tranziţie la mijloc. Strategia diferențială necesită un echipament mai complex, dar oferă o mai bună 
imunitate la zgomot. Toate sistemele 802.3 în banda de bază folosesc codificarea Manchester datori- 
tă simplităţii sale. Semnalul înalt este de +0.85 volti iar semnalul scăzut este de -0.85 volti, dând o 
valoare în curent continuu de 0 volti. Ethernet nu folosește codificarea Manchester diferenţială, dar 
alte LAN-uri (de exemplu: 802.5 - LAN-urile de tip jeton pe inel) o folosesc. 

4.3.3 Protocolul subnivelului MAC Ethernet 


Structura cadrului original DIX (DEC, Intel, Xerox) este prezentată în fig. 4-17(a). Fiecare ca- 
dru începe cu un Preambul (Preamble) de 8 octeți, fiecare octet conținând sablonul de biti 
10101010. Codificarea Manchester a acestui șablon furnizează o undă dreptunghiulară de 10 MHz 
timp de 6.4 us pentru a permite ceasului receptorului să se sincronizeze cu cel al emitatorului. Cea- 
surile trebuie să rămână sincronizate pe durata cadrului, folosind codificarea Manchester pentru a 
detecta graniţele bitilor. 

Cadrul conține două adrese, una pentru destinaţie și una pentru sursă. Standardul permite adre- 
se pe 2 și pe 6 octeți, dar parametrii definiti pentru standardul în banda de bază de 10 Mbps folosesc 
numai adrese pe 6 octeți. Bitul cel mai semnificativ al adresei destinaţie este 0 pentru adresele obis- 
nuite și 1 pentru adresele de grup. Adresele de grup permit mai multor staţii să asculte de la o singu- 
ră adresă. Când un cadru este trimis la o adresă de grup, toate stațiile din grup îl recepționează. Tri- 
miterea către un grup de staţii este numită multicast (trimitere multiplă). Adresa având toţi biții 1 
este rezervată pentru broadcast (difuzare). Un cadru conținând numai biti de 1 în câmpul destinaţie 
este distribuit tuturor staţiilor din reţea. Diferenţa dintre trimitere multiplă și difuzare este suficient 
de importantă ca să merite a fi repetată: un cadru de trimitere multiplă este trimis unui grup de staţii 
selectate pe Ethernet; un cadru de difuzare este trimis tuturor staţiilor de pe Ethernet. Deci, trimite- 
rea multiplă este mai selectivă, dar implică gestiunea grupurilor. Difuzarea este mai imprecisă dar 
nu necesită nici un fel de gestiune de grup. 





Octeti 8 6 6 2 0-1500 0-46 4 
H 
(a) Adresa Adresa Ti Dat Câmp de |Sumă de 
Preambul destinatiei sursei P 1 completare | control 

Fig. 4-17. Formatul cadrelor. (a) DIX Ethernet. (b) IEEE 802.3. 


O alta trăsătură interesantă a adresării este utilizarea bitului 46 (vecin cu cel mai semnificativ bit) 
pentru a distinge adresele locale de cele globale. Adresele locale sunt stabilite de fiecare administra- 
tor de rețea si nu au semnificație în afara reţelei locale. În schimb, adresele globale sunt asignate de 
IEEE pentru a se asigura că oricare două staţii din lume nu au aceeași adresă globală. Cu 48 - 2 = 46 
biti disponibili, există aproximativ 7x10” adrese globale. Ideea este că orice stație poate adresa în 
mod unic orice altă staţie specificând numai numărul corect pe 48 de biti. Este sarcina nivelului rețea 
să-și dea seama cum să localizeze destinatarul. 

În continuare urmează câmpul ,,Tip” (Type), care îi spune receptorului ce să facă cu cadrul. 
Numeroase protocoale de nivel rețea pot fi folosite simultan pe aceeași mașină, astfel încât, atunci 
când un cadru Ethernet ajunge, nucleul trebuie să știe cui să-i trimită cadrul. Câmpul ,,Tip” specifică 
procesul căruia îi este destinat cadrul. 

Apoi urmează datele, până la 1500 de octeți. Această limită a fost aleasă oarecum arbitrar la 
momentul în care standardul DIX a fost solidificat, în special din cauza consideratiei că un transiver 
are nevoie de suficient RAM ca să conţină un cadru întreg și RAM era scumpă în 1978. O valoare 
mai mare pentru această limită ar fi însemnat mai mult RAM, deci un transiver mai scump. 

În afară de faptul că există o lungime maximă a cadrelor, există și o lungime minimă a cadrelor. 
Desi un câmp de date de 0 octeți este uneori util, el poate duce la o situaţie problemă. Când un 
transiver detectează o coliziune, el trunchiază cadrul curent, ceea ce înseamnă că fragmente răzlețe 
de cadre și biti rataciti apar mereu pe cablu. Pentru a facilita distingerea cadrelor valide de reziduuri, 
Ethernet cere ca toate cadrele valide să aibă cel putin 64 de octeți, incluzând adresa destinaţiei si 
suma de control. Dacă porţiunea de date dintr-un cadru este mai mică de 46 de octeți, se folosește 
câmpul de completare pentru a se ajunge la lungimea minimă necesară. 

Un alt motiv (și mai important) de a avea o lungime minimă a cadrului este de a preveni situaţia 
în care o staţie termină transmisia unui cadru scurt înainte ca primul bit să ajungă la capătul cel mai 
îndepărtat al cablului, unde poate intra în coliziune cu un alt cadru. Această problemă este ilustrată 
în fig. 4-18. La momentul 0, stația A, aflată la un capăt al reţelei, expediază un cadru. Să notăm cu 7 
timpul de propagare al cadrului până la celălalt capăt. Exact înainte de sosirea cadrului la celălalt 
capăt (adică la momentul 7 - £), cea mai îndepărtată staţie fata de A, staţia B, începe să transmită. 
Când B observă că primește mai multă putere decât emite, știe că a apărut o coliziune, prin urmare 
abandonează transmisia și generează o rafală de 48 de biti de zgomot pentru a avertiza toate celelal- 
te staţii. Aproximativ la momentul 27, emițătorul observă apariția zgomotului și își abandonează la 
rândul său transmisia. Apoi așteaptă un timp aleatoriu înainte de a încerca din nou. 

Fig. 4-18. Detectarea coliziunii poate dura 27. 


Dacă o stație încearcă să transmită un cadru foarte scurt, este posibil să apară o coliziune, dar 
transmisia se termină înainte ca zgomotul produs să se întoarcă la momentul 27. Emitatorul va ajun- 
ge incorect la concluzia că transmisia cadrului s-a încheiat cu succes. Pentru a preveni apariția aces- 
tei situaţii, transmisia fiecărui cadru trebuie să ia mai mult de 27. Pentru un LAN la 10 Mbps cu o 
lungime maximă de 2500 metri și patru repetoare (conform specificatiei 802.3), durata unei călătorii 
dus-întors (incluzând și timpul necesar propagării prin cele 4 repetoare) a fost calculată la aproxima- 
tiv 50 us în cel mai defavorabil caz — inclusiv timpul trecerii prin repetoare, care în mod sigur nu este 
zero. Prin urmare, transmisia unui cadru minim trebuie să dureze cel puțin 50 us pentru a se trans- 
mite. La 10 Mbps, un bit durează 100 ns, astfel încât cel mai mic cadru trebuie să aibă 500 de biti 
pentru o funcționare garantată. Pentru a adăuga un oarecare spațiu de siguranță, acest număr a fost 

mărit la 512 biti, adică 64 de octeți. Cadrele cu mai putin de 64 de octeți utili sunt completate până la 
64 de octeti folosind câmpul de completare. 

Pe măsură ce viteza reţelelor crește, lungimea minimă a cadrului trebuie să crească sau lungimea 
maximă a cablului trebuie să scadă proporțional. Pentru un LAN de 2500 de metri operând la 1 
Gbps, dimensiunea minimă a cadrului ar trebui să fie de 6400 de octeți. Alternativ, dimensiunea 
minimă a cadrului ar putea fi de 640 octeți, iar distanța maximă între două staţii de 250 de metri. 
Aceste restricții devin din ce în ce mai neplăcute pe măsură ce ne îndreptăm spre rețele cu viteze de 
ordinul gigabitilor. 

Ultimul câmp la 802.3 este Suma de control (Checksum). Aceasta este de fapt un cod de dispersie 
pe 32 de biti (32-bit hash-code) a datelor. Dacă anumiţi biti de date sunt receptionati eronat (datori- 
tă zgomotului de pe cablu), suma de control va fi aproape sigur greșită si va fi detectată o eroare. 
Algoritmul sumei de control este un control cu redundanta ciclică de tipul celui discutat in cap. 3. El 
realizează doar detectarea erorilor și nu are legătură cu corectarea lor. 

Când IEEE a standardizat Ethernetul, comitetul a decis două schimbări la formatul DIX, după 
cum se vede în fig. 4-17(b). Prima a fost reducerea preambulului la 7 octeți, folosind ultimul octet ca 
un delimitator de cadru initial („Start of Frame”) pentru compatibilizarea cu 802.4 si 802.5. A doua 
schimbare a constat în transformarea câmpului „tip” într-un câmp „lungime”. Desigur, acum recep- 
torul nu mai știa ce să facă cu un cadru care sosea, dar această problemă a fost rezolvată prin adău- 
garea unui mic antet porțiunii de date, pentru a oferi această informație. Vom discuta formatul por- 
tiunii de date când ajungem la controlul legăturilor logice, mai târziu în acest capitol. 

Din păcate, la momentul publicării lui 802.3, se utilizau deja dispozitive hardware și aplicaţii sof- 
tware pentru DIX Ethernet, astfel încât producătorii și utilizatorii nu prea erau entuziaști să conver- 
tească câmpul „tip” în câmpul „lungime”. În 1997 IEEE a capitulat și a declarat că ambele standarde 
erau acceptabile. Din fericire, toate câmpurile „tip” folosite înainte de 1997 erau mai mari de 1500. 
Prin urmare, orice număr s-ar afla în acea poziție care este mai mic sau egal cu 1500 poate fi inter- 
pretat ca „lungime”, iar orice număr mai mare decât 1500 poate fi interpretat ca „tip”. Acum IEEE 
poate susţine că fiecare îi folosește standardul și toată lumea poate să își vadă de treabă făcând ce 
făceau și înainte, fără să aibă remușcări. 


4.3.4 Algoritmul de regresie exponențială binară 


Să vedem acum algoritmul prin care se generează timpii aleatorii atunci când apare o coliziune. 
Modelul este cel din fig. 4-5. După o coliziune, timpul este împărțit în intervale discrete, a căror lun- 
gime este egală cu timpul de propagare dus-întors prin mediu în cazul cel mai defavorabil (27). Pen- 
tru a se potrivi cu cea mai lungă cale permisă de 802.3 (2.5 km și patru repetoare), mărimea cuantei 
a fost fixată la 512 intervale de bit, adică 51.2 us — după cum a fost menţionat anterior. 

După prima coliziune, fiecare staţie așteaptă fie 0, fie 1 cuante înainte să încerce din nou. Dacă 
două staţii intră în coliziune și fiecare alege același număr aleatoriu, vor intra din nou în coliziune. 
După a doua coliziune, fiecare așteaptă la întâmplare 0, 1, 2 sau 3 cuante. Dacă se produce o a treia 
coliziune (probabilitatea este de 0.25), atunci, data viitoare, numărul de cuante așteptate va fi ales 
aleatoriu din intervalul de la 0 la 2° - 1. 

În general, după i coliziuni, se așteaptă un număr aleatoriu de cuante între 0 și 2'- 1. Oricum, du- 
pă un număr de 10 coliziuni, intervalul de așteptare este îngheţat la un maxim de 1023 de cuante. 

După 16 coliziuni, controlorul aruncă prosopul” si raportează eșec calculatorului. Recuperarea ulte- 
rioară din situaţia de eroare cade în sarcina nivelurilor superioare. 

Acest algoritm, numit algoritmul de regresie exponențială binară (binary exponential backoff 
algorithm), a fost conceput să se poată adapta dinamic la numărul stațiilor care încearcă să transmi- 
tă. Dacă intervalul de generare aleatorie a fost pentru toate coliziunile 1023, șansa ca 2 staţii să intre 
în coliziune pentru a doua oară este neglijabilă, dar timpul mediu de așteptare după o coliziune ar fi 
de sute de cuante, introducând o întârziere semnificativă. Pe de altă parte, dacă fiecare staţie asteap- 
tă mereu sau zero sau o cuantă, atunci dacă 100 de stații ar încerca să transmită deodată, ele ar intra 
în coliziune iar și iar, până când 99 dintre ele aleg 0 și una 1 sau invers. Aceasta ar putea dura ani de 
zile. Lăsând intervalul de generare aleatorie să crească exponential pe măsură ce apar tot mai multe 
coliziuni, algoritmul asigură o întârziere minimă când se ciocnesc numai câteva stații, dar garantează 
de asemenea că ciocnirea este rezolvată într-un interval rezonabil atunci când este vorba de mai 
multe staţii. Limitarea intervalului la 1023 de cuante previne creșterea peste măsura a întârzierilor. 

Așa cum am arătat până acum, CSMA/CD nu oferă confirmări. Cum simpla absenţă a coliziu- 
nilor nu garantează că biții nu au fost modificaţi de zgomotul de pe cablu, pentru o comunicaţie 
sigură, destinaţia trebuie să verifice suma de control și, dacă este corectă, să trimită înapoi către 
sursă un cadru de confirmare. În mod normal, din punct de vedere al protocolului, această confir- 
mare ar fi doar un alt cadru de date și ar trebui să lupte pentru timp de canal, ca orice cadru de 
date. Totuși, cu o simplă modificare a algoritmului de tratare a conflictelor s-ar permite o confir- 
mare rapidă a receptionarii cadrului (Tokoro și Tamaru, 1977): prima cuantă de conflict care ur- 
mează unei transmisii cu succes ar trebui rezervată pentru stația destinaţie. Din nefericire, standar- 
dul nu oferă această posibilitate. 


4.3.5 Performanţele Ethernet-ului 


Să examinăm pe scurt performanțele standardului 802.3 în condiţii de încărcare mare și constan- 
ta, dată de k stații gata mereu să transmită. O analiză riguroasă a algoritmului de regresie exponenti- 
ala binară ar fi complicată. În schimb vom proceda ca Metcalfe si Boggs (1976) si vom presupune o 
probabilitate de retransmisie constantă pentru fiecare cuantă. Dacă fiecare stație transmite în timpul 
unei cuante de conflict cu probabilitatea p, probabilitatea A ca o stație să primească canalul în aceas- 
tă cuantă este: 


A=kp(l- p)" 


A este maxim când p = 1/k, și A — 1/e atunci când k — œ. Probabilitatea ca intervalul de conflict 
să aibă exact j cuante este A (1 - A)”, astfel că numărul mediu de cuante pe conflict este dat de: 
$-a- 
j=0 A 

Întrucât fiecare cuantă durează 21, intervalul de conflict mediu, w, este 27/A. Presupunând p op- 
tim, numărul mediu de cuante de conflict nu este niciodată mai mare decât e, deci w este cel mult 
2te x 5.47. 





* Așa procedează antrenorul unui boxer când hotărăște ca acesta să abandoneze lupta. 

Dacă pentru a transmite un cadru de lungime medie sunt necesare P secunde, atunci când multe 
staţii au cadre de transmis se obține: 
m : P 
Eficienţa canalului = ————— (4-6) 
P+2t/A 

Aici vedem cum lungimea maxima a cablului dintre oricare doua statii influenteaza calculul per- 
formantelor, sugerand si alte topologii decat cea din fig. 4-15(a). Cu cat cablul este mai lung, cu atat 
intervalul de conflict este mai lung. Acesta este motivul pentru care standardul Ethernet specifică o 
lungime maximă a cablului. 

Este instructiv să formulăm ecuaţia (4-6) și în termeni de lungime de cadru F, lărgime de bandă a 
rețelei B, lungime a cablului L și viteză de propagare a semnalului c, pentru cazul optim cu e cuante 
de conflict pe cadru. Cu P = F/B, ecuația (4-6) devine: 

SE ; 1 
Eficienţa canalului = ——— (4-7) 
i 1+2BLe/cF 

Atunci când al doilea termen al numitorului este mare, eficiența rețelei va fi mică. Mai precis, 
creșterea lărgimii de bandă sau a distanţei (produsul BL) reduce eficienţa pentru o lungime dată a 
cadrului. Din nefericire, o mare parte din cercetarea în domeniul hardware-ului de reţea a tintit 
exact creşterea acestui produs. Oamenii doresc lărgime de bandă mare pe distanţe lungi (de exem- 
plu, MAN-urile cu fibră optică), ceea ce sugerează că Ethernetul implementat în acest fel poate să 
nu fie cel mai bun sistem pentru aceste aplicații. Vom vedea alte modalități de a implementa 
Ethernet când ajungem la Ethernetul comutat mai târziu în acest capitol. 

În fig. 4-19 este trasată eficiența canalului în funcţie de numărul staţiilor gata de transmisie, pen- 
tru 27=51.2 us şi o rată de transmisie a datelor de 10 Mbps, folosind ecuaţia (4-7). Cu o mărime a 
cuantei de 64 de octeți, nu este surprinzător faptul că nu sunt eficiente cadrele de 64 de octeți. Pe de 
altă parte, cu cadre de 1024 de octeți şi o valoare asimptotică de e cuante de 64 de octeți pe interval 
de conflict, perioada de conflict este de 174 de octeți, iar eficiența este 0.85. 

Fig. 4-19. Eficienţa 802.3 la 10 Mbps cu dimensiunea cuantelor de 512 biti. 

Pentru a determina numărul mediu de stații gata de transmisie în condițiile unei încărcări mari, 
putem să ne folosim de următoarea observaţie (brută). Fiecare cadru acaparează canalul pentru o 
perioadă de conflict și un interval de transmisie a unui cadru, totalizând un timp de P + w secunde. 
Prin urmare, numărul de cadre pe secundă este 1/(P + w). Dacă fiecare staţie generează cadre cu o 
rată medie de A cadre/sec, atunci când sistemul este în starea k’, rata totală de intrare combinată a 
tuturor staţiilor neblocate este de kA cadre/sec. Deoarece la echilibru ratele de intrare și de ieșire 
trebuie să fie identice, putem egala aceste două expresii și putem rezolva pentru k (nu uitaţi că w 
este funcţie de k). O analiză mai sofisticată este dată în (Bertsekas și Gallager,1992). 

Probabil că merită să menţionăm că s-au realizat numeroase analize teoretice ale performanțelor 
pentru Ethernet (si pentru alte reţele). De fapt, toată această muncă a presupus că traficul este de 
tip Poisson. Pe măsură ce cercetătorii au început să se uite la datele reale, s-a descoperit că traficul în 
reţea este rareori Poisson, în schimb este autosimilar (Paxson și Floyd,1994; si Willinger ș.a., 1995). 
Aceasta înseamnă că nici prin calcularea valorilor medii pe perioade lungi de timp nu se obține o 
netezire a traficului. Altfel spus, numărul mediu de pachete în fiecare minut al unei ore variază la fel 
de mult ca și numărul mediu de pachete în fiecare secundă a unui minut. Consecința acestei desco- 
periri este că majoritatea modelelor de trafic în reţea nu se aplică lumii reale și ar trebui luate cu un 
pic (sau, mai bine, cu o tonă) de sare! 


4.3.6  Ethernetul comutat 


Pe măsură ce la Ethernet sunt adăugate tot mai multe stații, traficul va crește. În cele din urmă, 
LAN-ul se va satura. O cale de ieșire din această situaţie este mărirea vitezei, să zicem, de la 10 
Mbps la 100 Mbps. Dar, odată cu creșterea în importanță a aplicaţiilor multimedia, chiar un 
Ethernet de 100 Mbps sau 1-Gbps poate deveni saturat. 

Fig. 4-20. Un LAN 802.3 comutat. 


Din fericire, este posibilă o soluţie diferită, mai puţin drastică: un Ethernet comutat ca cel din fig. 
4-20. Inima acestui sistem este un comutator care conţine o placă de bază (similară unui fund de 
sertar — backplane) de mare viteză și, in general, loc pentru 4 până la 32 de plăci de reţea plug-in, 

fiecare având între 1 și 8 conectori. Cel mai des, fiecare conector are o conexiune prin perechi torsa- 
date de tip 10Base-T cu un singur calculator gazdă. 

Atunci când o staţie dorește să transmită un cadru 802.3, trimite un cadru standard către comuta- 
tor. Placa plug-in care primește cadrul verifică dacă el este destinat pentru una din celelalte staţii 
conectate la aceeași placă. Dacă da, cadrul este copiat acolo. Dacă nu, cadrul este trimis prin placa 
de bază a comutatorului (backplane) către placa staţiei destinaţie. Placa de bază a comutatorului 
rulează în mod obișnuit la peste 1 Gbps folosind protocolul proprietar. 

Ce se întâmplă dacă două calculatoare legate la aceeași placă plug-in transmit cadre în același 
timp? Depinde de cum a fost construită placa. O posibilitate este ca toate porturile de pe placă să fie 
legate împreună pentru a forma un LAN local pe placă. Coliziunile din acest LAN pe placă vor fi 
detectate și tratate la fel ca orice altă coliziune dintr-o rețea CSMA/CD - cu retransmisii utilizând 
algoritmul de regresie binară. Cu acest tip de placă plug-in este posibilă o singură transmisie pe placă 
la un moment dat, dar toate plăcile pot transmite în paralel. Astfel concepute, fiecare dintre plăci își 
formează propriul domeniu de coliziune (collision domain), independent de celelalte. 

La celălalt tip de placă plug-in, fiecare port de intrare utilizează un registru tampon, astfel încât 
cadrele care vin sunt stocate în memoria RAM inclusă în placă, pe măsură ce sosesc. Această con- 
ceptie permite tuturor porturilor de intrare să receptioneze (si să transmită) cadre în același timp, 
pentru operare duplex integral (full duplex), în paralel. Odată ce un cadru a fost recepționat în în- 
tregime, placa poate verifica dacă el este destinat pentru un alt port de pe aceeași placă, sau pentru 
un port aflat la distanţă. În primul caz, el poate fi transmis direct la destinaţie. În cel de-al doilea, el 
trebuie transmis prin placa de bază a comutatorului către placa corespunzătoare. În acest mod, fie- 
care port este un domeniu de coliziune separat, deci nu se mai produc coliziuni. Adesea, productivi- 
tatea întregului sistem poate fi îmbunătăţită astfel cu un ordin de mărime fata de 10Base-5, care are 
un singur domeniu de coliziune pentru întreg sistemul. 

Întrucât comutatorul stă și așteaptă cadre standard Ethernet pe fiecare port de intrare, putem fo- 
losi unele porturi drept concentratori. În fig. 4-20, portul din colțul din dreapta sus este conectat nu 
la o singură stație, ci la un concentrator cu 12 porturi. Pe măsură ce cadrele sosesc la concentrator, 
ele concurează pentru canale în mod obișnuit, cu apariție de coliziuni și algoritm de regresie binară. 
Cadrele transmise cu succes ajung la comutator, unde sunt tratate ca orice cadru de intrare: sunt 
îndreptate către linia de ieșire corectă prin placa de bază de viteză mare. Concentratoarele sunt mai 
ieftine decât comutatoarele, dar, datorită prețurilor în scădere ale comutatoarelor, ele ies treptat din 
uz. Totuși, mai există concentratoare rămase moștenire. 


4.3.7  Ethernet-ul rapid 


La început, 10 Mbps păreau raiul pe pământ, la fel cum modemurile 1200-bps păreau divine utili- 
zatorilor modemurilor acustice de 300 bps. Totuşi, noutatea s-a uzat rapid. Ca un fel de corolar al 
Legii lui Parkinson („Munca se dilată astfel încât să ocupe tot timpul aflat la dispoziție”), se părea că 
datele se dilată pentru a umple lărgimea de bandă disponibilă. Pentru a crește viteza, diverse grupuri 
industriale au propus două noi LAN-uri optice bazate pe două inele. Una era numită FDDI (Fiber 
Distributed Data Interface, rom: Interfaţă de Date Distribuită pe Fibra), cealaltă se numea canal de 
fibră (Fibre Channel’). Pentru a scurta o poveste lungă, amândouă au fost folosite ca și rețele de co- 
loană vertebrală si nici una nu a reușit să ajungă în birourile utilizatorilor finali. În ambele cazuri ma- 





* Este denumit „fibre channel” și nu „fiber channel”; autorul documentului era englez 

nagementul staţiilor era prea complicat, ceea ce ducea la cip-uri complexe și preţuri ridicate. Lecţia 
care trebuia învățată de aici era KISS (Keep it simple, Stupid, rom: Lasă lucrurile simple, prostule). 

În orice caz, eșecul LAN-urilor optice în a se impune pe piaţă a lăsat un gol în care au înflorit o 
varietate de Ethernet-uri la viteze de peste 10 Mbps. Multe instalații aveau nevoie de mai multă lăr- 
gime de bandă și prin urmare aveau numeroase LAN-uri de 10 Mbps conectate printr-un labirint de 
repetoare, punți, rutere și porți, desi administratorilor de reţea li se părea mai degrabă că erau co- 
nectate cu gumă de mestecat și resturi de sârmă. 

În acest mediu IEEE a reconvocat comitetul 802.3 în 1992 cu instrucţiuni de a produce un LAN 
mai rapid. O propunere a fost aceea de a păstra 802.3 exact cum era, dar să-l facă să meargă mai 
repede. O altă propunere era să-l refacă total astfel încât să îi ofere o mulțime de noi proprietăți, 
cum ar fi trafic în timp real și voce digitizată, dar să păstreze vechiul nume (din raţiuni de marke- 
ting). După ceva confruntări, comitetul a decis să păstreze 802.3 așa cum era, dar să-l facă mai rapid. 
Cei care sustinusera propunerea înfrântă au făcut ceea ce orice indivizi din industria de calculatoare 
ar fi făcut în aceste circumstanţe — s-au detașat și au format propriul lor comitet care a standardizat 
LAN-ul (în ceea ce va fi versiunea 802.12). Încercarea lor a eșuat lamentabil. 

Comitetul 802.3 a decis să continue cu un Ethernet ameliorat din trei motive principale: 


1. Nevoia de a fi compatibil retroactiv cu LAN-urile Ethernet existente; 
2. Teama ca un nou protocol ar putea avea consecințe negative neprevăzute; 
3. Dorința de a termina treaba înainte ca tehnologia să se schimbe. 


Munca a fost făcută rapid (după standardele comitetului), iar rezultatul, 802.3u, a fost aprobat 
oficial de IEEE în iunie 1995. Din punct de vedere tehnic, 802.3u nu este un standard nou, ci o adă- 
ugire la standardul 802.3 existent (pentru a accentua compatibilitatea cu versiunile anterioare). Din 
moment ce toată lumea îl denumește Ethernet rapid (Fast Ethernet), în loc de 802.3u, îl vom de- 
numi și noi la fel. 

Ideea de bază din spatele Ethernetului rapid era simplă: păstrează vechile formate de cadre, in- 
terfetele si regulile procedurale, dar reduce durata bitului de la 100 ns la 10 ns. Din punct de vedere 
tehnic, ar fi fost posibil sa copieze fie 10Base-5 sau 10Base-2 si sa detecteze in continuare coliziunile 
la timp pur si simplu reducand lungimea maxima a cablului cu un factor de 10. Totusi, avantajele 
cablării 10Base-T erau atât de copleșitoare, încât Ethernetul rapid este bazat în întregime pe acest 
design. Prin urmare, toate sistemele de Ethernet rapid folosesc concentratoare și comutatoare; ca- 
bluri multipunct cu conectori vampir sau BNC nu sunt permise. 

Totuși, rămân câteva alegeri de făcut, dintre care cea mai importantă este ce tip de cabluri să fie 
suportate. Un concurent era cablul torsadat categoria 3. Argumentul pro era că practic fiecare birou 
în lumea occidentală are cel puţin patru cabluri răsucite categoria 3 (sau mai mult) care îl conectează 
cu un centru de conexiuni telefonice la cel mult 100 m distanță. Uneori există două astfel de cabluri. 
Prin urmare, folosind cablurile torsadate categoria 3 ar fi făcut posibilă conectarea calculatoarelor de 
birou la Ethernet fără să fie necesară recablarea clădirii, un avantaj enorm pentru multe organizații. 

Principalul dezavantaj al cablurilor torsadate categoria 3 este incapacitatea lor de a transmite 
semnale de 200 megabaud (100Mbps cu codificare Manchester) pe o lungime de 100 de metri, care 
este distanța maximă de la calculator la concentrator specificată pentru 10Base-T (vezi fig. 4-13). 
Dimpotrivă, cablurile torsadate categoria 5 fac fata ușor distanțelor de 100 m, iar fibra face fata unor 
distanțe mult mai mari. Compromisul la care s-a ajuns a fost să permită toate trei posibilitățile, după 
cum reiese din fig. 4-21, ca să se îmbunătățească soluția de categorie 3 pentru a-i oferi capacitatea 
adițională de transportare de care avea nevoie. 

Nume Cablu Segment maxim Avantaje 

100Base-T4 Cablu torsadat 100 m Folosește UTP categoria 3 
100Base-TX Cablu torsadat 100 m Full duplex la 100 Mbps (UTP Cat 5) 
100Base-FX Fibră de sticlă 2000 m Full duplex la 100 Mbps; distanţe lungi 





Fig. 4-21. Cablarea originală a Ethernet-ului rapid. 


Schema de categorie 3 UTP, numită 100Base-T4, folosește o viteză de semnalizare de 25MHz, 
cu numai 25% mai rapid decât Ethernetul standard de 20MHz (amintiti-va de codificarea 
Manchester care, după cum reiese din fig. 4-16, necesită două rotații de ceas pentru fiecare dintre cei 
10 milioane de biti pe secundă). Totuși, pentru a obține lărgimea de bandă necesară, 100Base-T4 
necesită patru perechi răsucite. Deoarece cablarea telefonică standard include de decenii patru pe- 
rechi torsadate per cablu, majoritatea birourilor sunt capabile să facă fata. Desigur, înseamnă să re- 
nunți la telefonul din birou, dar acesta este un pret mic pentru un e-mail mai rapid. 

Din cele patru perechi torsadate una merge întotdeauna către concentrator, una vine de la con- 
centrator, iar celelalte două sunt comutabile în direcția transmisiunii curente. Codificarea Manchester 
nu poate fi folosită din cauza cerințelor de lărgime de bandă, dar date fiind ceasurile moderne și dis- 
tantele scurte, nici nu mai este necesară. În plus, sunt trimise semnale ternare, astfel încât în timpul 
unei singure rotații de ceas cablul poate conţine un 0, un 1 sau un 2. Având trei perechi torsadate în 
direcția „înainte” și cu semnalizare ternară, există 27 de simboluri posibile, și deci se pot trimite 4 biţi 
cu o oarecare redundanta. Transmiterea a 4 biti în fiecare dintre cele 25 de milioane de rotații de ceas 
pe secundă oferă cei 100Mbps necesari. În plus, există întotdeauna un canal invers de 33.3Mbps care 
foloseşte perechea torsadată rămasă. Această schemă, cunoscută ca și 8B/6T (8 biti mapati pe 6 triti), 
nu este cea mai elegantă din lume, dar funcţionează cu cablarea existentă. 

Pentru cablarea de categorie 5, designul 100Base-TX este mai simplu deoarece cablurile fac fata 
frecvenţelor de ceas de 125MHz. Numai 2 perechi torsadate sunt folosite — una către concentrator, și 
alta dinspre el. Codificarea binară directă nu este folosită, ci în locul ei se află o schemă numită 4B/5B. 
Este preluată din FDDI și este compatibilă cu el. Fiecare grup de cinci rotații de ceas, având fiecare 
una dintre cele două valori ale semnalului, generează 32 de combinaţii. 16 dintre acestea sunt folosite 
pentru a transmite grupurile de biti 0000, 0001, 0010, ...., 1111. Din restul de 16, unele sunt folosite in 
scopuri de control, cum ar fi marcarea granițelor cadrelor. Combinatiile folosite au fost alese cu grijă, 
astfel încât să ofere suficiente tranzitii pentru a menţine sincronizarea ceasului. Sistemul 100Base-TX 
este integral duplex: simultan, staţiile pot transmite date la 100Mbps și pot primi date la 100Mbps. 
Deseori oamenii se referă la 100Base-TX și la 100Base-T4 cu denumirea comună 100Base-T. 

Ultima opţiune, 100Base-Fx, folosește două linii de fibră multimod, una pentru fiecare direcție, 
astfel încât sistemul este, de asemenea, integral duplex, cu 100Mbps în fiecare direcție. În plus, dis- 
tanta dintre o staţie si concentrator poate ajungă până la 2 km. 

În 1997, comitetul a adăugat, la cerere, un nou tip de cablu, 100Base-T2, permițând Ethernetului 
rapid să funcționeze peste două perechi de cablu de categoria 3 deja existente. Totuși, este nevoie de 
un procesor complicat de semnale digitale pentru a face fata schemelor de codificare, așa că aceasta 
opţiune este destul de scumpă. Până acum nu prea a fost utilizată, datorită complexităţii, costului, și 
faptului că multe clădiri de birouri au fost deja recablate cu categoria 5 UTP. 

100Base-T face posibile două tipuri de sisteme de interconectare: concentratoare și comutatoare, 
după cum reiese din fig. 4-20. Într-un concentrator, toate liniile care sosesc (sau cel putin toate liniile 
care ajung la o placa de extensie logică, formează un singur domeniu de coliziune. Toate regulile 
standard pot fi aplicate, incluzând algoritmul de regresie exponențială binară, astfel încât sistemul 

funcţionează exact ca Ethernetul de modă veche. În particular, o singură staţie poate să transmită la 
un moment dat. Cu alte cuvinte, concentratoarele au nevoie de comunicaţii semi-duplex. 

Într-un comutator, fiecare cadru care sosește este ținut într-o memorie tampon într-o placă de 
extensie și transmis printr-o placă de bază de mare viteză de la placa sursă la placa destinaţie, dacă 
este nevoie. Această placă de bază a comutatorului nu a fost standardizată, și nici nu trebuie să fie, 
din moment ce este cu desăvârșire ascunsă în interiorul comutatorului. Conform experienţelor pre- 
cedente este foarte probabil că vânzătorii de comutatoare vor intra într-o concurență acerbă pentru 
a produce plăci de bază tot mai rapide și pentru a îmbunătăţi performanţa sistemului. Deoarece 
cablurile 100Base-FX sunt prea lungi pentru algoritmul normal de coliziune, ele trebuie să fie conec- 
tate la comutatoare, astfel încât fiecare este un domeniu de coliziune distinct. Concentratoarele nu 
sunt permise în 100Base-FX. 

Ca observaţie finală, practic toate comutatoarele pot face fata unui mix de staţii 10 Mbps și 100 
Mbps, pentru a facilita modernizarea. Pe măsură ce un site obține tot mai multe stații de 100 Mbps, 
tot ceea ce trebuie să facă este să cumpere numărul necesar de plăci de extensie noi și să le insereze 
în comutator. De fapt, standardul însuși oferă o cale astfel încât două staţii să negocieze automat 
viteza optimă (10 sau 100Mbps) și modul de comunicaţie (semi-duplex sau duplex integral). Majori- 
tatea produselor de Ethernet rapid folosesc această caracteristică pentru a se autoconfigura. 


4.3.8 Ethernetul Gigabit 


De-abia se uscase cerneala pe standardul Ethernetului rapid când comitetul 802 a început să lu- 
creze la un Ethernet și mai rapid (1995). A fost numit imediat Ethernet gigabit (Gigabit Ethernet) și 
a fost ratificat de IEEE in 1998 sub numele 802.3z. Această notație sugerează că Ethernetul gigabit 
va fi sfârșitul liniei, în afară de cazul în care cineva inventează rapid o nouă literă după z. Vom discu- 
ta mai jos câteva dintre caracteristicile de bază ale Ethernetului gigabit. Mai multe informaţii pot fi 
găsite în (Seifert, 1998). Scopurile comitetului 802.3z erau practic aceleași cu ale comitetului 802.3u: 
să facă Ethernetul de 10 ori mai rapid, astfel încât să rămână totuși compatibil cu toate versiunile 
anterioare. În particular, Ethernetul gigabit trebuia să ofere suport pentru transferul fără confirmare 
a datagramelor atât pentru difuzare cât și pentru trimitere multiplă, să folosească aceeași schemă de 
adresare de 48 de biti care era deja în uz, și să menţină același format al cadrelor, inclusiv dimensiu- 
nile minime și maxime ale acestora. Standardul final a reușit să îndeplinească toate aceste scopuri. 


Ethernet 





Calculator 


























Ethernet 


(a) (b) 
Fig. 4-22. (a) Un Ethernet cu două staţii. (b) Un Ethernet cu mai multe staţii. 

Toate configuratiile Ethernetului gigabit sunt punct-la-punct mai degraba decat multipunct, ca si 
in standardul original 10 Mbps, acum onorat cu denumirea de Ethernet clasic. In cea mai simpla 
configuratie Ethernet, ilustrata in fig. 4-22(a), doua calculatoare sunt conectate direct unul cu altul. 
Situatia mai frecventa este totusi aceea in care exista un concentrator sau un comutator conectat la 
mai multe calculatoare, si la alte concentratoare sau comutatoare aditionale, ca in fig. 4-22(b). În 
ambele configurații, fiecare cablu individual de Ethernet conectează exact două sisteme — nici mai 
multe, nici mai puţine. 

Ethernetul Gigabit suportă două moduri diferite de operare: modul duplex integral și modul 
semi-duplex. Modul ,,normal” este cel duplex integral, care permite traficul în ambele direcţii in ace- 
lași timp. Acest mod este folosit atunci când există un comutator central la care sunt conectate calcu- 
latoarele (sau alte comutatoare) de la periferie. În această configuraţie, toate liniile sunt prevăzute 
cu spaţii tampon astfel încât fiecare calculator și fiecare comutator sunt libere să transmită cadre 
oricând doresc. Emitatorul nu trebuie să verifice canalul ca să vada dacă este utilizat de altcineva, 
deoarece conflictele sunt imposibile. Pe linia dintre un calculator și un comutator, calculatorul este 
singurul emițător posibil către acel comutator și transmisia va reuși chiar și în cazul în care comuta- 
torul transmite în același timp un cadru către calculator, deoarece linia este duplex. Din moment ce 
conflictele sunt imposibile, protocolul CSMA/CD nu este utilizat, astfel încât lungimea maximă a 
cablului este determinată de argumente referitoare la intensitatea semnalului, și nu de considerente 
referitoare la durata maximă a propagării zgomotului unei ciocniri către emițător. Comutatoarele 
sunt libere să amestece și să potrivească vitezele. Autoconfigurarea este suportată la fel ca în 
Ethernetul rapid. 

Celălalt mod de operare, semi-duplex, este folosit când calculatoarele sunt conectate la un con- 
centrator mai degrabă decât la un comutator. Un concentrator nu stochează cadrele care vin într-un 
spaţiu tampon. În loc să facă asta, el conectează electric toate liniile în interior, simulând cablul multi- 
punct folosit în Ethernetul clasic. În acest fel, există posibilitatea să apară coliziuni, astfel încât stan- 
dardul CSMA/CD este necesar. Din cauză că un cadru de lungime minimă (adică de 64 de octeți) 
poate fi transmis acum de 100 de ori mai rapid decât în Ethernetul clasic, distanța maximă este de 100 
de ori mai mică — adică de 25 de metri, pentru a menţine proprietatea esenţială că emițătorul mai 
transmite încât atunci când zgomotul ajunge înapoi la el, chiar și în cel mai rău caz. Cu un cablu lung 
de 2500 de metri, emițătorul unui cadru de 64 de octeți la 1Gbps va fi terminat de mult înainte ca 
drumul parcurs de cadru să fie măcar o zecime din cât are de mers — fără să mai socotim și returul. 

Comitetul 802.3z a considerat că o rază de 25 de metri este inacceptabilă și a adăugat două carac- 
teristici standardului pentru a mări raza. Prima caracteristică, numită extinderea de către purtător, 
se referă practic la a spune dispozitivului hardware să realinieze cadrul, mărindu-l până la 512 octeți. 
Din moment ce această completare este adăugată de dispozitivul hardware emiţător și este înlătura- 
tă de dispozitivul hardware receptor, partea software nu este conștientă de existenţa sa, și prin urma- 
re nu trebuie să sufere modificări. Desigur, transmiterea a 512 octeți de lărgime de bandă pentru a 
transmite 46 octeți de date ale utilizatorului (încărcătura propriu-zisă a cadrului de 64 de octeți) are 
o eficienţă de transmitere de 9%. 

A doua caracteristică, denumită cadre în rafală (frame bursting), permite unui transmitator să 
trimită o secvență concatenată de cadre multiple într-o singură transmisie. Dacă rafala totală este 
mai mică de 512 octeți, dispozitivul hardware o completează din nou până la 512 octeți. Dacă sunt 
destule cadre care așteaptă să fie transmise, această schemă este foarte eficientă și este preferată 
extinderii de către purtător. Aceste noi caracteristici extind raza la 200 de metri, ceea ce probabil 
este suficient pentru majoritatea birourilor. 

Ca să fim sinceri, este destul de greu să ne imaginăm o organizație trecând prin toate dificultățile 
cumpărării și instalării plăcilor de Ethernet gigabit pentru a obţine o performanţă ridicată, și apoi 
conectând calculatoarele printr-un concentrator pentru a simula Ethernetul clasic cu toate coliziuni- 
le sale. Deși concentratoarele sunt oarecum mai ieftine decât comutatoarele, plăcile de Ethernet 
gigabit sunt totuși scumpe. Să faci economii prin cumpărarea unui concentrator ieftin și astfel să 
reduci performanţa noului sistem este o prostie. Totuși, compatibilitatea cu versiunile anterioare 
este sacră în industria calculatoarelor, astfel încât comitetul 802.3z a trebuit să se conformeze. 

Ethernetul gigabit suportă atât cablarea cu cupru cât și cablarea cu fibră, precum este descris în 
fig. 4-23. Semnalizarea la nivelul de 1Gbps sau în jurul acestei viteze, înseamnă că sursa de lumină 
trebuie să fie închisă și deschisă în mai puţin de Ins. LED-urile pur și simplu nu pot lucra atât de ra- 
pid, astfel încât este nevoie de lasere. Două lungimi de undă sunt permise: 0.85 microni (scurt) și 1.3 
microni (lung). Laserele de 0.85 microni sunt mai ieftine dar nu funcționează pe fibra mono-mod. 
































Nume Cablu Segment | Avantaje 

maxim 
1000Base-SX Fibră de sticlă 550 m Fibră multimod (50 și 62,5 microni) 
1000Base-LX Fibră de sticlă 5000 m Mono-mod (10u) sau multimod (50 și 62,5 p) 
1000Base-CX 2 perechi de STP 25 m Pereche torsadată ecranată 
1000Base-T 4 perechi de UTP 100 m UTP Categoria 5 





Fig. 4-23. Cablarea pentru Ethernet gigabit. 


Sunt permise trei diametre de fibră: 10, 50 și 62,5 microni. Prima este pentru mono-mod și cele- 
lalte două sunt pentru multimod. Nu toate cele șase combinații sunt permise, totuși, iar distanța ma- 
ximă depinde de combinaţia folosită. Numerele date în fig. 4-23 se referă la cazul cel mai fericit. În 
particular, 5000 de metri pot fi obișnuiți numai dacă lasere de 1,3 microni operează pe fibră de 10 
microni mono-mod, dar aceasta este cea mai bună alegere pentru structurile vertebrale din campu- 
suri și este de așteptat să fie populară, deși este și cea mai scumpă alegere. 

Opţiunea 1000Base-CX folosește cabluri de cupru scurte și protejate. Problema sa este că se află 
în concurenţă cu versiunea cu fibră de înaltă performanţă prezentată mai sus și cu versiunea ieftină 
UTP de mai jos. Este destul de putin probabil să fie folosită la scară largă, în cele din urmă. 

Ultima opţiune se referă la smocuri de patru cabluri UTP de categoria 5 lucrând împreună. De- 
oarece aceste cabluri sunt deja instalate în multe cazuri, este probabil că acest Ethernet gigabit va fi 
cel adoptat de clienţii cu buzunare strâmte. 

Ethernetul gigabit folosește reguli noi de codificare pe fibre. Codificarea Manchester la 1 Gbps 
ar ave anevoie de un semnal de 2 Gbaud, care a fost considerat foarte dificil și de asemenea foarte 
risipitor în ceea ce privește banda. A fost aleasă în loc o nouă schemă, numită 8B/10B, bazată pe 
canale de fibră. Fiecare octet de 8 biţi este codificat pe fibră ca 10 biţi, de unde și denumirea de 
8B/10B. Din moment ce există 1024 cuvinte de cod de ieșire pentru fiecare octet de intrare, exista un 
oarecare spațiu de alegere în ceea ce privește cuvintele care să fie permise. Următoarele două reguli 
au fost folosite pentru a lua o decizie: 


1. Niciun cuvânt de cod nu poate avea mai mult de patru biti identici la rând; 
2. Nici un cuvânt de cod nu poate avea mai mult de șase de 0 sau șase de 1. 


Aceste alegeri urmăreau să păstreze destule transmisiuni pe flux pentru a se asigura că recepto- 
rul rămâne sincronizat cu emițătorul, și de asemenea pentru a păstra numărul de 0-uri și de 1-uri pe 
fibră pe cât posibil egale între ele. In plus, pentru multi octeți de intrare există două cuvinte de cod 

care pot fi atribuite. Cand codificatorul are de facut o alegere, va alege întotdeauna varianta care va 
egaliza numarul de 0 si 1 transmisi pana la momentul respectiv. Accentul este pus pe echilibrarea 0- 
urilor si 1-urilor pentru a păstra componenta continuă a semnalului la un nivel cat mai scăzut cu pu- 
tinta si pentru a-i permite să treacă nemodificata prin transformatoare. Deși cercetătorii în domeniul 
calculatoarelor nu sunt prea încântați de faptul că proprietăţile transformatoarelor le dictează sche- 
mele de codificare, asa se întâmplă în viata uneori. 

Ethernetul gigabit care folosește 1000Base-T utilizează o schemă diferită de codificare deoarece 
sincronizarea datelor pe un cablu de cupru într-un interval de Ins este prea dificilă. Această soluție 
folosește patru cabluri torsadate de categorie 5 pentru a permite unui număr de 4 simboluri să fie 
transmise în paralel. Fiecare simbol este codificat folosind unul din cele cinci niveluri de voltaj. 
Această schemă permite ca un singur simbol să fie codificat 00, 01, 10, 11 sau cu o valoare specială în 
scop de control. Prin urmare, există doi biti de date per pereche torsadată, sau 8 biti de date per ciclu 
de ceas. Ceasul funcționează la 125 MHz, permiţând operarea la 1 Gbps. Motivul pentru care sunt 
permise cinci niveluri de voltaj în loc de patru este necesitatea de a avea combinații rămase disponi- 
bile în scopuri de control și delimitare. 

O viteză de 1 Gbps este destul de mare. De exemplu, dacă un receptor este ocupat cu o altă sar- 
cină chiar pentru 1 ms și nu golește spaţiul tampon de pe vreo linie, până atunci este posibil să se fi 
acumulat chiar și 1953 cadre, în acel interval de 1 ms. De asemenea, dacă un calculator care foloseș- 
te Ethernet gigabit transmite date unui calculator care folosește Ethernet clasic, este foarte probabil 
ca memoria tampon a celui din urmă să fie epuizată, iar cadrele următoare să fie pierdute. Ca o con- 
secinta a acestor două observaţii, Ethernetul gigabit suportă fluxuri de control (ca și Ethernetul ra- 
pid, deși cele două sunt diferite). 

Flux de control înseamnă că un capăt trimite un cadru special de control către celălalt capăt, 
spunându-i să ia o pauză pentru o anumită perioadă de timp. Cadrele de control sunt în general ca- 
dre Ethernet având tipul 0x8808. Primii doi octeți din câmpul de date dau comanda; următorii octeți 
oferă parametrii, dacă există vreunul. Pentru fluxul de control sunt folosiţi cadre PAUSE, în care 
parametrii specifică lungimea pauzei, în unități de durată minimă a cadrului. Pentru Ethernetul 
gigabit unitatea de timp este de 512 ns, permiţând pauze de maxim 33,6 ms. 

Imediat după ce Ethernetul gigabit a fost standardizat, comitetul 802 s-a plictisit și își dorea să 
treacă înapoi la treabă. IEEE le-a spus să înceapă să lucreze la un Ethernet de 10-gigabit. După ce 
au căutat îndelung o literă care să-i urmeze lui z, au abandonat această abordare și au trecut la sufixe 
din două litere. S-au apucat de treabă și standardul a fost aprobat de IEEE în 2002 ca 802.3ae. Oare 
cât de departe poate fi Ethernetul de 100-gigabit? 


4.3.9 IEEE 802.2: Controlul legăturilor logice 


Acum este momentul să ne întoarcem la discuţiile anterioare și să comparăm ce am învăţat în 
acest capitol cu ce am studiat în capitolul precedent. În cap. 3 am văzut cum două calculatoare pot 
comunica sigur printr-o linie nesigură folosind diferite protocoale de legături de date. Aceste proto- 
coale ofereau controlul erorilor (prin mesaje de confirmare) precum și controlul fluxului de date 
(folosind o fereastră glisanta). 

Dimpotrivă, în acest capitol nu am vorbit deloc despre comunicaţii stabile. Tot ceea ce oferă 
Ethernetul, ca și celelalte protocoale 802, este un serviciu datagramă de tipul ,,best-effort” (cea mai 
bună încercare). Uneori, acest serviciu este adecvat. De exemplu, în cazul transportării pachetelor 

IP, nu sunt cerute și nici măcar nu sunt așteptate garanţii. Un pachet IP poate să fie inserat într-un 
câmp de informaţie utilă 802 și trimis încotro o fi. Dacă se pierde, asta e. 

Totuși, există și sisteme în care este de dorit un protocol de legătură de date cu control al erorilor 
și al fluxului. IEEE a definit un astfel de protocol care poate funcționa peste Ethernet și peste cele- 
lalte protocoale 802. Mai mult, acest protocol, numit LLC (Logical Link Control, rom: controlul 
legăturilor logice), ascunde diferenţele între diferitele tipuri de rețele 802, oferind un singur format 
și o singură interfață pentru nivelul rețea. Formatul, interfaţa și protocolul sunt bazate îndeaproape 
pe protocolul HDLC, pe care l-am studiat în cap. 3. LLC formează jumătatea superioară a nivelului 
legătură de date, având nivelul MAC dedesubt, după cum se vede în fig. 4-24. 


Nivelul reţea 

















Nivelul LLC LLC Pachet 
legătură < |---------------- 
de date MAC MAC | LLC Pachet MAC 
Nivelul fizic Reţea 


(a) (b) 
Fig. 4-24. (a) Poziţia LLC. (b) Formatul protocoalelor. 


Utilizarea tipică a LLC este prezentată în continuare. Nivelul reţea de pe calculatorul emițător 
trimite un pachet către LLC, folosind primitivele de acces LLC. Subnivelul LLC adaugă apoi un 
antet LLC, conţinând numere care indică secvenţa și mesajul de confirmare. Structura rezultată este 
inserată apoi în câmpul de informaţie utilă al unui cadru 802 și apoi transmisă. Când cadrul ajunge la 
receptor se desfășoară procesul invers. 

LLC oferă trei opțiuni de servicii: servicii pentru datagrame nesigure, confirmarea serviciului de 
datagrame, și un serviciu sigur orientat spre conexiuni. Antetul LLC conţine trei câmpuri: un punct 
de acces de destinație, un punct de acces sursă și un câmp de control. Punctul de acces spune din 
partea cărui proces a sosit cadrul si unde trebuie transportat, înlocuind câmpul „tip” DIX. Câmpul 
de control conţine numere de secvenţă și de confirmare, în stilul lui HDLC (vezi fig. 3-24), dar nu 
identic cu acesta. Aceste câmpuri sunt folosite în principal atunci când este necesară o conexiune 
stabilă la nivelul legătură de date, caz în care ar fi folosite protocoale similare cu cele discutate în 
cap. 3. Pentru Internet, încercările de a transmite pachete IP fără garanții sunt suficiente, astfel încât 
nu este nevoie de confirmări la nivelul LLC. 


43.10 Retrospectiva Ethernetului 


Ethernetul funcţionează deja de 20 de ani si încă nu există competitori seriosi, așa că probabil va 
mai funcţiona încă multi ani. Puţine arhitecturi CPU, sisteme de operare sau limbaje de programare au 
dominat scena pentru două sau trei decenii. Evident, Ethernetul a făcut ceva cum trebuie. Ce anume? 

Probabil că motivul principal al longevitatii sale este că Ethernetul este simplu și flexibil. Din 
punct de vedere practic simplu înseamnă: stabil, ieftin, și ușor de întreţinut. Odată ce conectorii 
vampir au fost înlocuiți de conectori BNC, eșecurile au devenit extrem de rare. Oamenii ezită să 
înlocuiască ceva ce merge perfect tot timpul, mai ales când știu că o grămadă de lucruri din industria 


262 SUBNIVELUL DE ACCES LA MEDIU CAP. 4 


calculatoarelor merg foarte prost, astfel încât multe dintre așa numitele îmbunătățiri funcţionează 
semnificativ mai prost decât versiunea pe care au înlocuit-o. 

Simplu înseamnă de asemenea ieftin. Ethernetul subţire și cablarea cu cabluri torsadate sunt re- 
lativ ieftine. Plăcile de reţea nu sunt nici ele scumpe. Doar când au fost introduse concentratoarele si 
comutatoarele au fost necesare investiţii substanţiale, dar în momentul în care acestea au apărut în 
peisaj, Ethernetul era deja solid stabilit. 

Ethernetul este ușor de întreținut. Nu trebuie instalat nici un software (în afara driver-elor) și nu 
există tabele de configurații care să trebuiască administrate (si astfel să fie un prilej de greșeli). De 
asemenea, adăugarea unor noi staţii nu înseamnă nimic mai mult decât introducerea unui cablu în 
placa lor de rețea. 

Un alt aspect este faptul că Ethernetul se integrează ușor cu TCP/IP, care a devenit dominant. IP 
este un protocol fără conexiune, ceea ce se potrivește perfect cu Ethernetul, care nici el nu este ori- 
entat pe conexiune. De exemplu, IP se potrivește mult mai greu cu ATM, care este orientat spre 
conexiune și această nepotrivire este un dezavantaj serios în impunerea ATM. 

În cele din urmă, Ethernetul a fost capabil să evolueze în anumite aspecte cruciale. Vitezele au 
crescut cu câteva ordine de mărime, au fost introduse concentratoarele și comutatoarele, iar aceste 
schimbări nu au necesitat schimbarea interfetelor software. Dacă un vânzător din domeniul reţelelor 
vă arată o instalaţie amplă și vă spune „am această nouă reţea fantastică pentru Dvs. Tot ce trebuie 
să faceţi este să vă aruncați tot hardware-ul si să vă rescrieti tot software-ul”, atunci are o problemă. 
FDDI, Canal de fibră și ATM au fost toate mai rapide decât Ethernetul când au fost introduse, dar 
erau incompatibile cu Ethernetul, mult mai complexe si mai dificil de administrat. În cele din urmă 
Ethernetul le-a ajuns din urmă în ceea ce priveşte viteza, astfel încât, rămase fără nici un avantaj, au 
murit în tăcere — cu excepţia ATM care este folosit în interiorul sistemului de telefonie. 

Deși Ethernetul este folosit pe scară largă, competiţia este pe cale să apară. LAN-urile fără fir 
sunt din ce în ce mai populare, și tot mai multe clădiri, aeroporturi si alte spaţii publice sunt echipate 
cu ele. LAN-urile fără fir pot opera în două configurații, după cum am văzut în fig. 1-35: cu sau fără 
staţie de bază. Prin urmare, standardul LAN 802.11 ia acest fapt în considerare și oferă sprijin pen- 
tru ambele aranjamente, după cum vom vedea în continuare. 

Am oferit niște informații introductive despre 802.11 în secțiunea 1.5.4. Acum este momentul să 
ne uităm mai îndeaproape la tehnologie. În secțiunile următoare ne vom uita la stiva de protocoale, 
la tehnicile de la nivelul fizic radio de transmisiuni, la protocolul subnivelului MAC, la structura ca- 
drelor și la servicii. Pentru mai multă informaţie despre 802.11 vezi (Crov et. al., 1997; Geier, 2002; 
Heegard et. al, 2001; Kapp, 2002; O° Hara și Petrick, 1999; Severance, 1999). Pentru a afla adevărul 
chiar de la sursă, consultați standardul publicat al 802.11. 


4.4.1. Stiva de protocoale 802.11 


Protocoalele folosite de toate variantele 802, inclusiv Ethernetul, au o anumită similaritate a 
structurii. O viziune parţială a stivei de protocoale 802.11 este prezentată în fig. 4-25. Nivelul fizic 

corespunde destul de bine cu nivelul fizic OSI, dar nivelul de legătură de date în toate protocoalele 
802 este divizat în două sau mai multe subniveluri. În 802.11, subnivelul MAC (Medium Access 
Control) determina alocarea canalului, și anume cine va transmite următorul. Deasupra sa se află 
subnivelul LLC (Logical Link Control), a cărui treabă este să ascundă diferenţele dintre diferitele 
variante 802 si să le facă să pară la fel pentru nivelul reţea. Am studiat LLC mai devreme in acest 
capitol, atunci când am discutat Ethernetul, astfel încât nu vom repeta această informație aici. 

Standardul 802.11 din 1997 specifică trei tehnici de transmisie permise la nivelul fizic. Metoda in- 
fraroșu folosește cam aceeași tehnologie ca și telecomenzile TV. Celelalte două folosesc transmisia 
radio pe distanță scurtă, prin tehnici denumite FHSS si DSSS. Ambele utilizează o parte a spectrului 
care nu necesită licenţe (banda 2,4 GHz ISM). Ușile de garaj care se deschid prin mesaje radio folo- 
sesc tot această parte a spectrului, astfel încât calculatorul vostru s-ar putea afla în competiție cu ușa 
de la garaj. Telefoanele fără fie și cuptoarele cu microunde folosesc și ele această bandă. Toate aces- 
te tehnici operează la 1Mbps sau 2Mbps și cu putere suficient de mică astfel încât nu intră prea mult 
în conflict. În 1999 au fost introduse două noi tehnici pentru a obține o bandă mai largă. Acestea 
sunt denumite OFDM si HR-DSSS. Ele operează până la 54Mbps și respectiv 11Mbps. În 2001, o a 
doua modulație OFDM a fost introdusă, dar într-o bandă de frecvenţă diferită de prima. În continu- 
are le vom examina pe fiecare pe scurt. Din punct de vedere tehnic acestea aparțin nivelului fizic și 
ar fi trebuit să fie examinate în cap. 2, dar deoarece sunt atât de strâns legate de rețelele locale în 
general și de subnivelul 802.11 MAC, le abordăm mai degrabă aici. 

Fig. 4-25. Parte a stivei protocolului 802.11. 
4.4.2. Nivelul fizic al 802.11 


Fiecare dintre cele cinci tehnici de transmitere permise face posibilă trimiterea unui cadru MAC 
de la o staţie la alta. Totuşi, ele diferă în ceea ce privește tehnologia folosită si vitezele la care pot 
ajunge. O discuţie detaliată a acestor tehnologii este cu mult în afara cadrului acestei cărți, dar câte- 
va cuvinte despre fiecare, precum și menționarea cuvintelor cheie vor oferi cititorilor interesaţi ter- 
menii necesari pentru a găsi mai multă informaţie pe Internet sau în altă parte. 

Solutia bazata pe infrarosu foloseste transmisiuni cu difuzare (adica fara vizibilitate directa) la 
0,85 sau 0,95 microni. Sunt permise două viteze: 1Mbps si 2Mbps. La 1Mbps se folosește o schema 
de codificare in care un grup de 4 biti este codificat ca un cuvânt de 16 biti conținând 15 de 0 si un 
singur 1, prin ceea ce se numește codul Gray. Acest cod are proprietatea că o mică eroare în sincro- 
nizarea temporală duce doar la o eroare de un bit în output. La 2Mbps, codificarea ia 2 biti și produ- 
ce un cuvânt codificat de 4 biti, de asemenea cu un singur 1 — adică unul dintre 0001, 0010, 0100 și 
1000. Semnalele infraroșii nu pot trece prin ziduri, deci celulele din camere diferite sunt bine izolate 
unele de altele. Totuși, datorită lărgimii de bandă reduse (și faptului că lumina soarelui afectează 
semnalele în infraroșu), aceasta nu este o opţiune populară. 

FHSS (Frequency Hopping Spread Spectrum, rom: salturi de frecvență într-un spectru larg) fo- 
loseste 79 de canale, fiecare de 1MHz, începând la nivelul inferior al benzii de 2.4GHz ISM. Un ge- 
nerator de numere pseudo-aleator este utilizat pentru a produce secvenţa de frecvențe după care se 
do-aleatoare și stau sincronizate, ele vor sări simultan la aceleași frecvenţe. Durata petrecută pe fie- 
care frecvență, denumită „timpul de locuire”, este un parametru ajustabil, dar trebuie să fie mai mi- 
că de 400 ms. Factorul aleator al FHSS oferă o metodă eficientă de alocare a spectrului în banda 
ISM care nu este reglementată. De asemenea, oferă un minimum de securitate, deoarece un intrus 
care nu cunoaște secvenţa de salt sau timpul de locuire nu poate trage cu urechea la transmisiuni. 
Dacă distanţele sunt mari, apare problema atenuării la transmisia pe mai multe căi, dar FHSS oferă 
o rezistență bună. Este de asemenea relativ insensibil la interferența radio, ceea ce îl face popular 
pentru legăturile dintre clădiri. Principalul său dezavantaj îl constituie lărgimea de bandă redusă. 

Ce-a de-a treia metodă de modulare, DSSS (Direct Sequence Spread Spectrum, rom: spectru 
larg cu succesiune directă) este de asemenea limitată la 1Mbps sau 2Mbps. Această schemă are 
anumite similarități cu sistemul CDMA pe care l-am examinat în secţiunea 2.6.2, dar diferă în alte 
privinţe. Fiecare bit este transmis ca o secvenţă de 11 fragmente, folosind ceea ce se numește secven- 
ta Barker. Este folosită schimbarea modulării în fază la 1Mbaud, transmițând un bit per baud când 
operează la 1Mbps si 2 biti per baud când operează la 2Mbps. O bună bucată de timp, FCC a cerut 
ca toate echipamentele de comunicaţii fără fir care operează în banda ISM în Statele Unite să folo- 
sească împrăștierea spectrului, dar această regulă a fost abandonată în mai 2002, datorită apariției 
unor noi tehnologii. 

Prima dintre reţelele locale fără fir de mare viteză, 802.11a, folosește OFDM (Orthogonal 
Frequency Division Multiplexing, rom: multiplexare cu divizare în frecvenţe ortogonale) pentru a 
transmite până la 54Mbps în banda mai largă de 5GHz ISM. După cum sugerează și termenul 
FDM, sunt folosite diferite frecvenţe — un număr de 52 de frecvenţe, 48 pentru date si 4 pentru sin- 
cronizare — similar cu ADSL. Din moment ce transmisiunile sunt prezente pe frecvențe multiple în 
același timp, această tehnică este considerată o forma de împrăștiere a spectrului, dar diferită de 
CDMA si FHSS. Divizarea semnalului in mai multe benzi înguste are anumite avantaje comparativ 
cu folosirea unei benzi unice largi, incluzând o imunitate mai bună la interferența de bandă îngustă 
și posibilitatea utilizării benzilor care nu sunt contigue. Este folosit un sistem complex de codificare, 
bazat pe modularea schimbării de fază pentru viteze de până la 10 Mbps si pe QAM la viteze super- 
ioare. La 54 Mbps, 216 de biti de date sunt codificati în simboluri de 288 de biti. O parte din motiva- 
tia pentru OFDM este compatibilitatea cu sistemul European HiperLAN/2 (Doufexi et al., 2002). 
Tehnica are o eficienţă bună a spectrului în termeni de biţi / Hz și o imunitate bună în faţa atenuării 
la transmisia pe mai multe căi. 

În continuare, am ajuns la HR-DSSS (High Rate Direct Sequence Spread Spectrum, rom: spectru 
larg cu succesiune directă la rată ridicată), o altă tehnică de spectru larg, care foloseşte 11 milioane de 
fragmente/secundă pentru a obține 11Mbps în banda de 2,4 GHz. Este denumită 802.11b, dar nu este 
o continuare pentru 802.11a. De fapt, standardul său a fost aprobat primul și lansat pe piață primul. 
Vitezele de date suportate de 802.11b sunt 1, 2, 5,5 si 11 Mbps. Cele două viteze reduse se obţin la 
1Mbaud, cu 1 și respectiv 2 biţi per baud, folosind modularea schimbării de fază (pentru a fi compati- 
bil cu DSSS). Cele două viteze mai mari se obțin la 1,375 Mbaud, cu 4 și respectiv 8 biti per baud, fo- 
losind codurile Walsh/Haramard. Viteza datelor poate fi adaptată dinamic în timpul operării, pentru 
a obţine viteza optimă posibilă în condiţiile curente de încărcare și zgomot. În practică, viteza operati- 
onală a lui 802.11b este de aproape 11Mbps. Deși 802.11b este mai încet decât 802.11a, spațiul său de 
variaţie este de aproape șapte ori mai mare, ceea ce este mai important în multe situații. 

O versiune îmbunătățită a 802.11b, 802.11g, a fost aprobată de IEEE în noiembrie 2001, după 
multe dispute în legătură cu ce tehnologie patentată să folosească. Aceasta utilizează modulatia 
OFDM a versiunii 802.11a, dar operează în banda îngustă 2,4 GHz ISM ca și 802.11b. Teoretic vor- 
bind, poate opera la peste 54Mbps. Nu este încă foarte clar precizat momentul când această viteză 
va fi realizată în practică. Prin urmare, comitetul 802.11 a produs trei rețele locale fără fir: 802.11a, 
802.11b si 802.11c (fără să menţionăm trei reţele locale fără fir de viteză redusă). Ne-am putea pune 
întrebarea legitimă dacă asta este un lucru bun pentru un comitet de standardizare. Poate că trei 
este numărul lor cu noroc. 

Fig. 4-26. (a) Problema statiei ascunse. (b) Problema statiei expuse. 
4.43 Protocolul subnivelului MAC al 802.11 


Să ne întoarcem acum din domeniul ingineriei electrice în domeniul științei calculatoarelor. Pro- 
tocolul subnivelului MAC al 802.11 este destul de diferit de acela al Ethernetului datorită complexi- 
tăţii inerente a mediului fără fir, comparativ cu un sistem de cabluri. În Ethernet o staţie aşteaptă 
până când eterul a tăcut și apoi începe să transmită. Dacă nu aude un zgomot de ciocnire în primii 
64 de octeți înseamnă ca aproape sigur cadrul a fost recepționat corect. În cazul reţelelor fără fir, 
situația e diferită. 

Pentru început, apare problema staţiei ascunse menţionată anterior și ilustrată în fig. 4-26(a). 
Din moment ce nu toate stațiile se află în domeniul de acces radio una fata de alta, transmisiunile 

care se petrec într-o parte a celulei pot să nu fie recepționate în altă parte a celulei. În acest exemplu, 
staţia C transmite staţie B. Dacă A observă canalul, nu va auzi nimic și va trage concluzia falsă că 
poate acum să înceapă să-i transmită lui B. 

În plus, există si problema inversă, a stației expuse, ilustrată în fig. 4-26(b). Aici B vrea să-i trimită 
lui C astfel încât observă canalul. Când aude o transmisiune trage concluzia falsă că nu poate să-i 
transmită lui C, chiar dacă de fapt A îi transmite lui D (care este absent din imagine). 

Mai mult, majoritatea radiourilor sunt semi-duplex, ceea ce înseamnă că nu pot transmite și as- 
culta zgomotele de coliziuni simultan pe aceeași frecvență. Ca urmare a acestor probleme, 802.11 nu 
utilizează CSMA/CD utilizat de Ethernet. 

Pentru a face fata acestor probleme, 802.11 suportă două tipuri de operaţii. Primul, denumit 
DCF (Distributed Coordination Function, rom: funcție de coordonare distribuită), nu folosește nici 
un fel de control central (fiind similar în această privință Ethernetului). Celălalt, denumit PCF 
(Point Coordination Function, rom: funcție de coordonare punctuală), folosește stația de bază pen- 
tru a coordona toată activitatea din celula sa. Toate implementările trebuie să poată susține DCF, 
dar PCF este optional. Vom discuta acum aceste două modalităţi, alternativ. 

Când este folosit DCF, 802.11 utilizează un protocol denumit CSMA/CA (CSMA with Collision 
Avoidance, rom: CSMA cu evitarea coliziunilor). În acest protocol se folosește atât observarea cana- 
lelor fizice, cât și observarea canalelor virtuale. CSMA/CA suportă două tipuri de operaţii. În prima 
metodă, atunci când o stație vrea să transmită, observă canalul. Dacă este liber, începe să transmită. 
Nu va mai asculta canalul în timpul transmisiunii, ci va trimite întregul cadru, care ar putea foarte 
bine să fie distrus la receptor datorită interferenţei. Dacă în schimb canalul este ocupat, emițătorul 
amână transmisia până când mediul se eliberează și abia apoi începe să transmită. Dacă apare o co- 
liziune, staţiile implicate așteaptă un timp aleatoriu, folosind algoritmul exponential de regresie bi- 
nară, și mai încearcă o dată. 

Cealaltă metodă a CSMA/CA se bazează pe MACAW și folosește observarea canalelor virtuale, 
după cum este ilustrat în fig. 4-27. În acest exemplu, A vrea să transmită către B. C este o staţie din 
sfera de recepție a lui A (posibil și a lui B, dar nu contează). D este o stație din sfera lui B dar în afara 
sferei lui A. 

Fig. 4-27. Utilizarea canalului virtual utilizând CSMA/CA. 


Protocolul începe când A decide că vrea să emită către B. Începe prin a trimite un cadru RTS că- 
tre B, pentru a-i cere permisiunea să îi trimită un cadru. Când B primește această cerere, se poate 
decide să ofere permisiunea, caz în care trimite un cadru CTS înapoi. După ce primește CTS, A isi 
trimite cadrul și inițiază un cronometru pentru ACK. După receptionarea corectă a cadrului de date, 

B răspunde cu un cadru ACK, terminând schimbul. În cazul în care cronometrul pentru ACK a lui A 
expiră înainte ca ACK să revină la el, întregul protocol este luat de la capăt. 

Să ne uităm acum la acest schimb din perspectiva lui C și a lui D. C este în sfera lui A, deci poate 
primi cadrul RTS. Dacă îl primește, își va da seama că o stație urmează să emită date în curând, ast- 
fel încât se va abtine să transmită orice până când schimbul este complet. Din informaţia prezentă în 
cererea RTS poate estima durata tranzacţiei, incluzând ACK-ul final, astfel încât își simulează o 
ocupare virtuală, indicată în fig. 4-27 de NAV (Network Allocation Vector, rom: vector de alocare a 
reţelei). D nu aude RTS, dar aude CTS, astfel încât de asemenea își alocă un NAV. Observati că 
semnalele NAV nu sunt transmise; ele sunt doar modalităţi interne de a aminti staţiilor să tacă pen- 
tru o anumită perioadă. 

Spre deosebire de reţelele cablate, rețelele fără fir sunt zgomotoase și instabile, într-o oarecare 
măsură și datorită cuptoarelor cu microunde, care folosesc și ele banda fără licenţă ISM. Ca urmare, 
probabilitatea unui cadru de a ajunge la destinaţie cu succes scade odată cu creșterea lungimii cadru- 
lui. Dacă probabilitatea unei erori la nivel de 1 bit este p, atunci probabilitatea unui cadru de n biti 
de a ajunge corect la final este (1-p)". De exemplu, dacă p= 10”, probabilitatea de a recepționa co- 
rect un cadru Ethernet întreg (12.144 biti) este mai mică de 30%. Dacă p=10%, aproximativ un ca- 
dru din 9 va fi afectat. Chiar dacă p= 10%, peste 1% dintre cadre vor fi afectate, ceea ce înseamnă 
aproape o duzină pe secundă, și chiar mai multe dacă se folosesc cadre mai scurte decât valoarea 
maximă. Pe scurt, dacă un cadru este prea lung, are puţine șanse să fie transmis fără avarii, și va tre- 
bui, cel mai probabil, retransmis. 

Pentru a rezolva problema canalelor zgomotoase, 802.11 permite cadrelor să fie fragmentate în 
bucăţi mai mici, fiecare cu propria sumă de control. Fragmentele sunt numerotate individual și con- 
firmate folosind un protocol pas-cu-pas (emițătorul nu poate transmite fragmentul k+1 decât după 
ce a primit confirmarea pentru fragmentul k). Odată ce canalul a fost obţinut prin RTS si CTS, mai 
multe fragmente pot fi trimise într-un sir, ca în fig. 4-28, secvenţa purtând numele de rafala de frag- 
mente (fragment burst). 

Rafală de fragmente 


A RTS Frag 1 Frag 2 Frag 3 











D NAV 





Timp —————> 


Fig. 4-28. O rafala de fragmente. 


Fragmentarea creste productivitatea prin restrictionarea retransmiterii doar la fragmentele ero- 
nate, eliminând necesitatea de a retransmite întregul cadru. Dimensiunea fragmentului nu este fixa- 
tă de standard, ci este un parametru pentru fiecare celulă și poate fi ajustată de către staţia de bază. 
Mecanismul NAV menţine celelalte staţii tăcute numai până la confirmarea următoare, dar un alt 

mecanism (descris în cele ce urmează) este utilizat pentru a permite unei întregi rafale de fragmente 

Toată discuţia anterioară se aplică numai modului DCF 802.11. În acest mod, nu există control 
centralizat, iar staţiile sunt în competiție pentru timpul de transmisie, exact ca la Ethernet. Celălalt 
mod permis este PCF, în care staţia de bază interogheaza celelalte staţii întrebându-le dacă au cadre 
de transmis. Din moment ce, în mod PCF, ordinea transmisiilor este complet controlată de către 
staţia de bază, nu apar niciodată coliziuni. Standardul prescrie mecanismul pentru interogare, dar nu 
frecvenţa interogărilor, ordinea interogărilor și nici măcar dacă staţiile trebuie să primească toate 
drepturi egale. 

Mecanismul principal este acela prin care stația de bază emite periodic (de 10 până la 100 de ori 
pe secundă) un cadru baliză (beacon frame). Cadrul baliză conține parametrii de sistem, cum ar fi 
intervalul de salt și timpii de viata (pentru FHSS), sincronizari de ceas, etc. De asemenea, acest cadru 
invită staţiile noi să se înregistreze pentru serviciul de interogare. Din momentul în care o staţie s-a 
înregistrat pentru serviciul de interogare la o anumită viteză, aceasta va beneficia garantat de o fracti- 
une din lățimea de bandă, în acest fel fiind posibilă oferirea de garanţii de tip calitatea-serviciului. 

Viaţa bateriei este întotdeauna o problemă în cazul dispozitivelor mobile fără fir, deci 802.11 
acordă atenţie problemei gestionării consumului. În particular, stația de bază poate instrui un dispo- 
zitiv mobil să intre în așteptare până când este trezit în mod explicit de către stația de bază sau de 
către utilizator. Totuşi, punerea unei staţii în așteptare presupune ca stația de bază să aibă responsa- 
bilitatea stocării în zone tampon a cadrelor direcționate către staţia respectivă atâta timp cât aceasta 
este în așteptare. Aceste cadre vor putea fi colectate ulterior. 

Modurile PCF si DCF pot coexista în cadrul aceleiași celule. La prima vedere, pare imposibilă 
prezența unei scheme de control centralizate și a unei scheme distribuite în același timp, dar 802.11 
oferă o modalitate de a atinge acest scop. Modul de funcționare este atins prin definirea atentă a 
intervalului de timp dintre transmisia de cadre. După ce un cadru a fost transmis, un anumit interval 
de timp este impus stației înainte de a putea transmite următorul cadru. Sunt definite patru intervale 
diferite, fiecare pentru scopuri precise. Cele patru intervale sunt prezentate în fig. 4-29. 


Pa Fragmentul de control sau fragmentul următor poate fi transmis aici 





FRR PCF pot fi transmise aici 
g RA DCF pot fi transmise aici 


PA Recuperarea dupa cadre 
eronate este realizata aici 


ACK 





Timp —————» 


Fig. 4-29. Spatierea intre cadre in 802.11. 


Cel mai scurt interval este SIFS (Short InterFrame Spacing, rom: spatiere redusa intre cadre). 
Este folosit pentru a permite părților implicate într-un dialog singular să transmită primele. Această 
soluţie oferă posibilitatea receptorului să trimită un CTS ca răspuns la un RTS, acordă permisiunea 
ca un receptor să trimită o confirmare pentru un fragment sau pentru un cadru integral și acordă 

permisiunea ca emițătorul unui fragment să trimită în rafală următorul fragment fără a fi nevoie să 
aștepte din nou un RTS. 

Întotdeauna există exact o singură staţie care are dreptul să răspundă după un interval SIFS. Da- 
că aceasta nu reușește să profite de această oportunitate și se scurge un interval de timp PIFS (PCF 
InterFram Interval, rom: interval între cadrele PCF), stația de bază poate transmite un cadru baliză 
sau un cadru de interogare. Acest lucru permite unei staţii care transmite un cadru de date sau o 
secvenţă de fragmente să termine cadrul fără să se interpună nimeni, dar în același timp dă staţiei de 
bază o șansă să acapareze canalul atunci când emițătorul anterior a terminat, fără să trebuiască să 
intre în competiţie cu utilizatorii nerăbdători. 

Dacă staţia de bază nu are nimic de transmis și se scurge un interval de timp DIFS (DCF 
InterFrame Interval, rom: interval între cadrele DCF), orice staţie poate încerca obținerea unui ca- 
nal pentru a transmite un nou cadru. Regulile obișnuite de competiţie se aplică și o reluare după un 
timp binar exponential poate fi necesară în cazul apariției unei coliziuni. 

Ultimul interval de timp, EIFS (Extended InterFrame Spacing, rom: spaţiere extinsă între ca- 
dre), este utilizat pentru a raporta eventuale erori de către o staţie care tocmai a primit un cadru 
eronat sau necunoscut. Ideea este ca acest eveniment să aibă cea mai mică prioritate, pentru că, din 
moment ce receptorul s-ar putea să nu știe ce se întâmplă, acesta ar trebui să aștepte un interval sub- 
stantial de timp pentru a evita interferența cu un dialog în desfășurare între două stații. 


4.4.4 Formatul cadrului 802.11 


Standardul 802.11 definește trei clase diferite de cadre: de date, de control și de gestionare. Fie- 
care dintre acestea are un antet cu o varietate de câmpuri folosite în cadrul subnivelului MAC. În 
plus, există unele antete utilizate de către nivelul fizic, dar acestea sunt de obicei legate de modalită- 
tile de modulație folosite, deci nu le vom discuta aici. 






































Octeti 2 2 6 6 6 2 6 0-2312 4 
$ i 
Controlul Durată | Adresă | Adresă | Adresă |secy| Adresă zi oe 
cadrului i 
J $ 
Bii | 2 2 d a SA ee ee A 


„— |Catre|De la Re- |Con-| Mai = l 
T încer-l 
Versiune! ip Subtip DS | DS MF eet sti limut W | O | Controlul cadrului 


Fig. 4-30. Cadrul de date 802.11. 





Formatul cadrului de date este prezentat în fig. 4-30. Primul câmp este acela de control al cadrului. 
Acesta are la rândul lui 11 subcâmpuri. Primul dintre acestea este versiunea de protocol, care permite 
celor două versiuni ale protocolului să opereze în același timp în aceiași celulă. Apoi urmează câmpu- 
rile pentru tip (de date, de control sau de gestiune) și subtip (de ex. RTS sau CTS). Bitii către DS si de 
la DS indica direcţia de transport a cadrului — către sistemul de distribuţie sau de la sistemul de distri- 
butie intre celule (de ex. Ethernet). Bitul MF semnalizeaza ca vor urma mai multe fragmente. Bitul 
reincercare marcheaza o retransmisie a unui cadru trimis anterior. Bitul gestiunea consumului este fo- 
losit de către staţia de bază pentru a pune receptorul in stare de așteptare sau pentru a-l scoate din 

starea de așteptare. Bitul mai mult indica faptul că emițătorul mai are cadre adiționale pentru recep- 
tor. Bitul W specifica criptarea cadrului folosind algoritmul WEP (Wired Equivalent Privacy, rom. 
confidentialitate echivalentă cablată). În sfarsit, bitul O indică receptorului că o secvenţă de cadre cu 
acest bit setat trebuie prelucrată strict în ordinea în care cadrele au fost recepționate. 

Cel de-al doilea câmp al cadrului de date, câmpul durată, indică intervalul de timp în care cadrul 
și confirmarea vor ocupa canalul. Acest câmp este de asemenea prezent în cadrele de control și re- 
prezintă modalitatea prin care alte stații gestionează mecanismul NAV. Antetul cadrului conține 
patru adrese, toate în formatul standard IEEE 802. În mod evident, sursa și destinația sunt necesare, 
dar pentru ce sunt necesare celelalte două? Să ne aducem aminte: cadrele pot intra sau ieși dintr-o 
celulă prin staţia de bază. Celelalte două adrese sunt folosite pentru staţiile de bază sursă și destina- 
tie în traficul între celule. 

Câmpul secvență permite numerotarea fragmentelor. Din cei 16 biti disponibili, 12 identifica ca- 
drul și 4 identifică fragmentul. Câmpul date conţine încărcătura utilă, având până la 2312 octeți, fiind 
urmat de uzuala sumă de control. 

Cadrele de gestiune au un format similar celor de date, cu excepţia uneia dintre adresele staţiilor 
de bază, deoarece cadrele de gestiune sunt restrictionate la o singură celulă. Cadrele de control sunt 
și mai scurte, având numai una sau două adrese, neavând câmp de date și nici câmp secvenţă. Aici 
informaţia cheie se află în câmpul subtip, de obicei RTS, CTS, sau ACK. 


4.4.5 Servicii 


Standardul 802.11 afirmă că fiecare reţea locală fără fir trebuie să ofere nouă servicii. Aceste ser- 
vicii sunt împărțite în două categorii: cinci servicii legate de distribuţie și patru servicii pentru stații. 
Serviciile de distribuţie sunt legate de gestiunea apartenenţei la celulă și de interacțiunea cu staţiile 
din afara celulei. Serviciile de staţie sunt legate de activitatea în cadrul unei singure celule. 

Cele cinci servicii de distribuţie sunt oferite de către staţiile de bază și se ocupă de mobilitatea 
staţiilor pe măsură ce acestea intră și ies din celule, atașându-se și detașându-se de la staţia de bază. 
Ele sunt următoarele: 


1. Asocierea. Acest serviciu este folosit de către staţiile mobile pentru conectare la staţia de ba- 
ză. De obicei, el este utilizat exact după ce o staţie se deplasează în acoperirea radio a stației 
de bază. La sosire, aceasta își anunță identitatea și capacitățile. Capacitatile includ: vitezele 
de date suportate, cererile de servicii PCF (de exemplu interogarea) și necesitățile de gestio- 
nare a consumului. Staţia de bază poate accepta sau rejecta stația mobilă. Dacă staţia mobilă 
este acceptată, atunci aceasta trebuie să se autentifice. 

2. Dezasocierea. Atât staţia, cât și staţia de bază se pot dezasocia, rupând în acest fel relaţia. O 
staţie trebuie să folosească acest serviciu înainte de a se închide sau de a pleca, iar staţia de 
bază îl poate folosi și ea — de exemplu înainte de oprirea pentru întreținere. 

3.  Reasocierea. O staţie își poate schimba staţia de bază preferată utilizând acest serviciu. Faci- 
litatea este utilă pentru staţiile mobile care se deplasează dintr-o celulă în alta. Dacă serviciul 
este folosit corect, nu se vor pierde date la trecere. (Dar 802.11, ca si Ethernetul, este numai 
un serviciu fără confirmare). 

4. Distribuția. Acest serviciu determină modul în care sunt rutate cadrele trimise către stația 
de bază. Dacă destinaţia este locală staţiei de bază, cadrele pot fi trimise direct în aer. În caz 
contrar, ele vor trebui înaintate prin reţeaua cablată. 

5. Integrarea. Dacă un cadru trebuie să circule printr-o reţea care nu este 802.11 și utilizează o 
schemă de adresare diferită și un format de cadre diferit, acest serviciu efectuează translata- 
rea de la formatul 802.11 la formatul rețelei destinaţie. 


Cele patru servicii rămase sunt servicii în interiorul celulei (adică sunt legate de acțiuni în interio- 
rul unei singure celule). Ele sunt folosite după ce a avut loc asocierea și sunt următoarele: 


1. Autentificarea. Deoarece comunicațiile fără fir pot fi recepționate sau emise cu ușurință de 
către stații neautorizate, o staţie trebuie să se autentifice înainte de a i se permite să trimită 
date. După ce o staţie mobilă a fost asociată de către o staţie de bază (adică acceptată în ca- 
drul celulei), stația de bază îi va trimite un cadru special de provocare pentru a verifica dacă 
stația mobilă cunoaște cheia secretă (parola) care i-a fost alocată. Staţia va dovedi cunoaște- 
rea cheii prin criptarea cadrului provocare cu ea, urmată de trimiterea acestuia înapoi la sta- 
tia de bază. Dacă rezultatul este corect, staţia mobilă este pe deplin înscrisă în celulă. În 
standardul iniţial, staţia de bază nu trebuia să-și demonstreze identitatea către staţiile mobi- 
le, dar lucrul pentru eliminarea acestui defect din standard este în destășurare. 

2. Deautentificarea. Când o staţie anterior autentificată dorește să părăsească reţeaua, aceasta 
este deautentificata. După deautentificare, stația nu va mai putea folosi rețeaua. 

3.  Confidenţialitatea. Pentru ca informaţiile transmise printr-o reţea fara fir să rămână confi- 
dentiale, acestea trebuie criptate. Acest serviciu gestionează criptarea și decriptarea. Algo- 
ritmul de criptare specificat este RC4, inventat de către Ronald Rivest de la M.LT. 

4. Livrarea datelor. În fine, transmisia datelor este subiectul principal, deci în mod evident 
802.11 oteră o modalitate de a transmite și recepționa date. Din moment ce 802.11 este mo- 
delat după Ethernet și transmisia prin Ethernet nu este 100% sigură, transmisiile prin 802.11 
nu sunt garantate nici ele să fie sigure. Nivelurile superioare trebuie detecteze și să corecteze 
erorile. 


O celulă 802.11 are unii parametrii care pot fi inspectati si, în unele cazuri, ajustati. Aceștia 
sunt legaţi de criptare, intervale de expirare, viteze de transter pentru date, frecvenţa balizelor și 
așa mai departe. 

Rețelele locale fără fir bazate pe 802.11 încep să fie folosite peste tot în lume în clădiri de birouri, 
hoteluri, restaurante și campusuri. Se preconizează o creștere rapidă. Pentru unele date legate de 
destășurarea extinsă a 802.11 la CMU, vezi (Hills, 2001). 


4.5 REȚELE FĂRĂ FIR DE BANDĂ LARGĂ 


Am stat în clădiri prea mult. Haideţi să ieșim afară și să vedem dacă există rețele interesante aco- 
lo. Se pare că se întâmplă destul de multe pe acolo și o parte dintre acestea au de-a face cu așa numi- 
tă ultima-portiune (ultima sută de metri). Odată cu deregularizarea serviciilor telefonice în multe 
tari, competitori ai companiilor telefonice fortificate au din ce în ce mai des permisiunea să ofere 
servicii de voce și de Internet la mare viteză. Există în mod sigur o mare cerere în domeniu. Proble- 
ma este că desfășurarea de fibră, de cablu coaxial sau chiar de perechi torsadate de categoria 5 este 
prohibitiv de scumpă. Ce poate face atunci un competitor? 

Răspunsul este simplu: rețele fără fir de bandă largă. Ridicarea unei antene mari pe un deal 
imediat în afara orașului și instalarea de antene direcționate către ea pe acoperișurile clienților este 
mult mai simplu si mai ieftin decât săparea de șanțuri și tragerea de cabluri prin acestea. Prin urma- 
re, companiile de telecomunicaţii concurente au un interes important în a oferi servicii de comunica- 
tie fără fir la viteze de multi megabiti pe secundă pentru voce, Internet, filme la cerere etc. După 
cum am văzut în fig. 2-30, LMDS a fost inventat pentru acest scop. Totuși, până de curând, fiecare 
companie și-a dezvoltat propriul sistem. Această lipsă de standarde a însemnat că software-ul și har- 
dware-ul nu au putut fi produse pe scară largă, ceea ce a menţinut preţurile la un nivel mare și ac- 
ceptabilitatea la un nivel scăzut. 

Mulţi oameni din industrie au realizat faptul că existența unui standard pentru reţele fără fir de 
bandă largă era elementul cheie care lipsea, așa că organizației IEEE i s-a cerut să alcătuiască un 
comitet format din oameni din companii cheie și din mediul academic pentru a schița standardul. 
Următorul număr disponibil în schema de numerotare 802 era 802.16, deci standardul a primit acest 
număr. Lucrul a început în iulie 1999, iar standardul final a fost acceptat în aprilie 2002. Oficial, 
standardul poartă numele “Interfaţă aeriană pentru acces fix la sisteme cu lățime mare de bandă 
fara fir”. Totuși, unii preferă să îl numească wireless MAN (Wireless Metropolitan Area Network, 
rom. rețea de întindere metropolitană fără fir) sau wireless local loop (rom. buclă locală fără fir). 
Noi vom privi toţi acești termeni ca fiind interschimbabili. 

La fel ca și alte standarde din seria 802, 802.16 a fost puternic influenţat de modelul OSI, inclu- 
zând (sub)nivelurile, terminologia, primitivele de servicii și altele. Din păcate, ca și standardul OSI, 
este destul de complicat. În următoarele secţiuni vom oferi o descriere sumară a lui 802.16, dar tra- 
tarea de aici este departe de a fi completa și lasă neacoperite multe detalii. Pentru informaţii aditio- 
nale despre servicii fără fir de bandă largă în general, vezi (Bolcskei et. al, 2001; și Webb, 2001). Pen- 
tru informații specifice despre 802.16, vezi (Eklund et al., 2002). 


4.5.1 Comparație între 802.11 și 802.16 


În acest moment probabil că vă întrebaţi: De ce să inventăm un nou standard? De ce nu folosim 
pur și simplu 802.11? Există câteva motive foarte bune pentru a nu folosi 802.11, în primul rând ace- 
la că 802.11 și 802.16 rezolvă probleme diferite. Înainte de a intra în terminologia lui 802.16, probabil 
că merită să spunem câteva cuvinte pentru a explica de ce este nevoie de un nou standard. 

Mediile în care operează 802.11 si 802.16 sunt similare în multe privințe, în primul rând datorită 
faptului că sunt proiectate pentru a oferi comunicații fără fir de mare viteză. Dar de asemenea diferă 
din multe puncte de vedere majore. Pentru început, 802.16 oferă servicii pentru clădiri, iar clădirile 
nu sunt mobile. Ele nu migrează dintr-o celulă în alta. Mare parte din 802.11 tratează mobilitatea și 
o mare parte dintre aceste aspecte nu sunt relevante aici. Apoi, clădirile dispun de mai multe calcu- 
latoare, o complicatie care nu apare atunci când staţia finală este un singur calculator portabil. Pen- 
tru că proprietarii clădirilor sunt de obicei dispuși să cheltuiască mult mai multi bani pe echipamente 
de comunicații decât proprietarii de calculatoare portabile, vor fi disponibile staţii radio mai perfor- 
mante. Această diferență înseamnă și că 802.16 poate folosi comunicaţii cu duplex integral, lucru 
evitat de 802.11 pentru a menține preţurile la un nivel scăzut. 

Pentru că 802.16 rulează peste o parte dintr-un oraș, distanțele implicate pot fi de mai mulți ki- 
lometri, ceea ce înseamnă că puterea absorbită la staţia de bază poate varia mult de la o stație la alta. 
Această variaţie afectează raportul semnal-zgomot, care, la rândul lui, dictează mai multe scheme de 

modulare. În același timp, comunicare deschisă peste un oraş înseamnă că securitatea si confidentia- 
litatea sunt esențiale și obligatorii. 

Mai mult, este foarte probabil ca fiecare celulă să aibă mult mai mulți utilizatori decât o celulă ti- 
pică 802.11 si este de așteptat ca acești utilizatori să consume o lățime de bandă mult mai mare decât 
utilizatorii tipici ai 802.11. Până la urmă, nu se întâmplă des ca o companie să invite 50 de angajaţi, 
cu calculatoare portabile, să se întâlnească într-o singură cameră pentru a vedea dacă se poate satura 
rețeaua 802.11 prin vizionarea în paralel pe a 50 de filme diferite. Din acest motiv, este nevoie de un 
spectru mai larg decât oferă banda ISM, forțând 802.16 să opereze într-o gamă de frecvențe mult 
mai înalte, de 10-66 GHz, singurul loc în care gama de frecvenţe este încă disponibilă. 

Dar aceste unde milimetrice au proprietăți fizice diferite decât undele mai lungi din ISM, ceea ce 
duce la necesitatea unui nivel fizic complet diferit. O proprietate a undelor milimetrice este aceea ca 
sunt puternic absorbite de apă (în mod special de ploaie, dar până la un anumit nivel și de către nin- 
soare, grindină si, cu putin ghinion, de ceață deasă). În consecință, tratarea erorilor este mult mai 
importantă decât în mediile interioare. Undele milimetrice pot fi focalizate în fascicule direcționate 
(802.11 este omnidirectional), deci soluţiile alese de 802.11 pentru propagarea multicăi sunt contes- 
tabile aici. 

O altă problemă o constituie calitatea serviciului. Deși 802.11 oferă suport pentru trafic de timp 
real (folosind modul PFC), acesta nu a fost proiectat pentru telefonie și nici pentru utilizare multi- 
media intensivă. Dimpotrivă, ne așteptăm ca 802.16 să ofere suport complet pentru aceste aplicaţii, 
deoarece este gândit să fie folosit atât pentru mediul rezidenţial, cât și pentru mediul de afaceri. 

Pe scurt, 802.11 a fost proiectat pentru a fi un Ethernet mobil, pe când 802.16 a fost proiectat 
pentru a fi o televiziune prin cablu, fără fir, dar staţionară. Aceste diferențe sunt atât de mari, încât 
standardele rezultate sunt foarte diferite: ele încearcă să optimizeze lucruri diferite. 

O comparaţie foarte sumară cu sistemul de telefonie celulară este de asemenea interesantă. La 
telefoanele mobile avem de-a face cu staţii mobile de bandă îngustă, orientate pe voce, cu putere 
scăzută, care comunică folosind unde de lungime medie. Nimeni nu urmărește (încă) filme de 2 ore, 
la rezoluţie înaltă, pe telefoanele GSM. Chiar și UMTS are speranţe scăzute în a schimba această 
situație. Pe scurt, lumea rețelelor metropolitane fără fir este mult mai solicitantă decât lumea simplă 
a telefoanelor mobile, deci este necesar un sistem complet diferit. Întrebarea interesantă este dacă 
802.16 poate fi folosit pentru dispozitive mobile în viitor. Nu a fost optimizat pentru această utilizare, 
dar posibilităţi există. Pentru moment, standardul se concentrează pe rețele fixe fără fir. 


4.5.2 Stiva de protocoale 802.16 


Stiva de protocoale 802.16 este prezentată în fig. 4-31. Structura generală este similară cu cea a 
celorlalte rețele 802, dar are mai multe subniveluri. Subnivelurile inferioare se ocupă de transmisie. 
Radioul tradiţional de bandă îngustă folosește scheme de modulare convenţionale. Deasupra nivelu- 
lui de transmisie fizic este un subnivel de convergență pentru a ascunde diferitele tehnologii de nive- 
lul legătură de date. De fapt și 802.11 are ceva asemănător, dar comitetul a decis să nu-l formalizeze 
cu un nume asemănător OSI. 

Cu toate că nu le-am prezentat în figură, două noi protocoale de nivel fizic sunt în lucru deja. 
Standardul 802.16a va oferi suport pentru OFDM în gama de frecvențe 2-11 GHz. Standardul 
802.16b va lucra în banda ISM de 5 GHz. Ambele constituie încercări de apropiere de 802.11. 

Fig. 4-31. Stiva de protocoale 802.16. 


Nivelul legătură de date este constituit din trei subniveluri. Cel mai de jos se ocupă de confiden- 
tialitate și securitate, aspecte mult mai importante pentru rețelele publice de exterior decât în cadrul 
reţelelor private de interior. Acest subnivel gestionează cheile, criptarea și decriptarea. 

Următorul este subnivelul comun de acces la mediu. Aici sunt localizate protocoalele principale, 
cum ar fi cel de gestiune a canalelor. Modelul presupune ca staţia de bază să controleze sistemul. 
Aceasta poate planifica canalul către abonat (cu baza la abonat) în mod foarte eficient și joacă de 
asemenea un rol major în gestionarea canalelor de la abonat (adică abonat către bază). O facilitate 
neobișnuită a subnivelului de acces la mediu este aceea că, spre deosebire de toate celelalte rețele 
802, este complet orientat pe conexiune, pentru a putea garanta calitatea serviciilor pentru comuni- 
catii multimedia si pentru telefonie. 

Subnivelul de convergenta joaca rolul subnivelului de legatura logica din celelalte protocoale 
802. Scopul sau este interfatarea cu nivelul retea. O complicatie in acest caz este aceea ca 802.16 a 
fost proiectat pentru a integra fara diferentiere atat protocoale cu datagrame (de ex. PPP, IP si 
Ethernet), cat si ATM. Problema este ca protocoalele cu datagrame sunt fara conexiune, pe cand 
ATM-ul este orientat conexiune. 

Aceasta înseamnă că fiecare legătură ATM trebuie să fie suprapusă peste o legătură 802.16, în 
cel mai direct mod posibil. Totuși, peste care legătură 802.16 ar trebui suprapus un pachet IP recep- 
tionat? Această problemă este rezolvată în cadrul acestui subnivel. 


4.5.3 Nivelul fizic 802.16 


Așa cum am menționat și mai înainte, transmisia fără fir de bandă largă are nevoie de un spectru 
larg și singura posibilitate de a obține acest spectru este în zona 10-66 GHz. Astfel de unde milime- 
trice prezintă o proprietate interesantă, care nu există la undele mai lungi: ele se propagă în linii 
drepte, diferit fata de sunet, însă foarte asemănătoare cu lumina. O consecință directă este faptul că 
o staţie de emisie poate avea multiple antene, fiecare îndreptată spre o zonă diferită a ariei de aco- 
perire, asa cum este prezentat în fig. 4-32. Fiecare sector are proprii utilizatori si este independent 
într-o mare măsură de zonele adiacente, fapt care nu este prezent și în cazul sistemelor cu celule 
radio, unde transmisia este în toate direcțiile. 

Fig. 4-32. Transmisia la 802.16. 


Cum puterea semnalului este milimetrica, acoperirea scade proportional cu distanta de la statia 
de emisie, raportul semnal/zgomot scade de asemenea, proportional cu aceeasi distanta. Din acest 
motiv, 802.16 are trei scheme de modulare diferite, in functie de cat de departe este statia abonat de 
stația de emisie. Pentru abonaţii foarte apropiaţi de staţia de emisie, este folosit QAM-64, cu 6 
biti/baud. Pentru o distanță medie, este folosit QAM-16, cu 4 biţi/baud. QPSK este folosit pentru 
abonaţii aflați la o distanța considerabilă și suportă 2 biţi/baud. Spre exemplu, pentru un spectru tipic 
de 25 MHz, QAM-64 oferă 150 Mbps, QAM-16 doar 100 Mbps, în timp ce QPSK atinge până la 50 
Mbps. Cu alte cuvinte, cu cât abonatul se află la o distanță mai mare de staţia de emisie, cu atât vite- 
za de transmisie scade (este asemănător cu ceea ce am văzut la ADSL, fig. 2-27). Diagramele sub 
formă de constelație pentru cele trei tipuri de modulație au fost prezentate în fig. 2-25. 

Având ca scop crearea unui sistem de bandă largă în prezenţa limitărilor fizice descrise mai sus, 
designerii lui 802.16 au lucrat din greu la folosirea eficientă a spectrului disponibil. Unul din lucrurile 
pe care nu le-au apreciat a fost modul în care lucrează sistemele GSM și DAMPS. Amândouă utili- 
zează, pentru traficul de recepție și pentru cel de emisie, benzi de frecvenţă diferite, egale ca dimen- 
siune (simetrice). Dacă pentru voce traficul este simetric în cea mai mare parte, pentru accesul la 
Internet traficul este mult mai puternic la recepție decât la transmisie. Din aceste considerente, 
802.16 oferă o modalitate mult mai flexibilă de a aloca banda de transfer. Sunt folosite două scheme, 
FDD (Frequency Division Duplexing, rom: transmisie duplex prin divizarea în frecvență) și TDD 
(Time Division Duplexing — transmisie duplex prin divizarea in timp). A doua schemă este prezenta- 
tă în fig. 4-33. În acest caz, staţia de emisie trimite periodic cadre. Fiecare cadru conţine unităţi de 
timp. Primele sunt folosite la traficul de receptionare. Urmează o perioadă de timp de gardă, folosită 
de staţii pentru a schimba direcţia de transmisie. În cele din urmă avem intervalul în care se transmit 
datele locale. Numărul de cuante de timp alocat fiecărui tip de transmisie poate fi modificat dinamic 
astfel încât banda de transfer să fie folosită cât mai eficient. 

Fig. 4-33. Cadre si intervale de timp in TDD. 


Traficul de receptie este suprapus peste cuantele de timp de catre statia de emisie. Statia de emi- 
sie are controlul deplin pentru acest trafic. Traficul de transmisie este mult mai complex si depinde 
de calitatea cerută de serviciul accesat. Vom discuta despre alocarea intervalelor de timp când vom 
prezenta subnivelul MAC, putin mai jos. 

O altă caracteristică interesantă a nivelului fizic este posibilitatea de a împacheta mai multe ca- 
dre MAC într-o singură transmisie fizică. Aceasta crește eficienţa, prin reducerea numărului total de 
preambuluri și antete folosite. 

De notat este și folosirea codurilor Hamming pentru corectia în avans la nivelul fizic. Aproape 
toate celelalte tipuri de reţele se bazează pur și simplu pe trimiterea unor sume de control pentru 
detectarea erorilor, iar apoi cer retransmisia dacă unul din cadre a fost recepționat eronat. În cazul 
transmisiilor de bandă largă sunt estimate atât de multe erori, încât corectarea erorilor se face chiar 
la nivelul fizic, pe lângă sumele de control de la nivelurile superioare. În ansamblu, efectul pe care îl 
au toate acestea este de a face canalul să pară mai bun decât este în realitate (în același mod în care 
CD-ROM-urile par a fi foarte fiabile, și toate acestea doar pentru că mai mult de jumătate din nu- 
mărul total de biti sunt folosiți la corectarea de erori la nivelul fizic). 


4.5.4 Protocolul subnivelului MAC la 802.16 


Nivelul legătură de date este împărțit în trei subniveluri, așa cum am văzut în fig. 4-31. Cum nu 
vom studia criptografia înainte de cap. 8, este mai dificil de explicat acum modul de funcționare a 
subnivelului de securitate. Este suficient însă să afirmăm că tehnicile de criptare sunt folosite pen- 
tru a păstra toate datele transmise secrete. Antetele nu sunt criptate, ci doar informația utilă. 
Aceasta însemnă că cineva poate să urmărească cine cu cine comunică, dar nu poate înțelege con- 
ținutul mesajelor. 

Dacă aveţi deja câteva cunoștințe despre criptografie, urmează un scurt paragrat ce explică 
subnivelul de securitate. Dacă nu cunoasteti nimic despre criptografie, este putin probabil să găsiți 
următorul paragraf foarte folositor (însă îl puteți lua în considerare după ce ati parcurs cap. 8). 

În momentul în care un abonat se conectează la o staţie de emisie, el execută o autentificare mu- 
tuală folosind RSA cu cheie publică și certificatele X.509. Datele utile sunt criptate folosind sistemul 
de chei simetrice, ori DES triplu, ori folosind inlantuirea de blocuri cu cifru. Algoritmul AES 
(Rijndael) e posibil să fie adăugat în curând. Verificările de integritate sunt făcute folosind SHA-1. 
Nu e așa că nu a fost chiar atât de greu? 

Haideţi să aruncăm o privire peste partea principală a subnivelului MAC. Cadrele MAC ocupă un 
număr întreg de perioade de timp ale nivelului fizic. Fiecare cadru este format din subcadre, dintre 
care primele două reprezintă mapările pentru traficul de recepție și de transmisie. Aceste mapări re- 
levă ce corespunde fiecărui interval de timp și ce cuante de timp sunt libere. Maparea pentru recepție 
conţine și un număr de parametri de sistem, pentru a informa noile staţii cu care intră în contact. 

Canalul pentru receptie este destul de simplu, statia de emisie decide ce contine fiecare 
subcadru. Canalul de transmisie este mai complicat deoarece mai multi abonati intra in competitie 
pentru acces. Alocarea acestui canal este legata de problemele de calitate a serviciului. Sunt definite 
patru clase de servicii: 


1. Serviciu cu viteză constantă de transmisie 

2. Serviciu pentru aplicații de timp real 

3. Serviciu pentru aplicații care nu necesită timp real 
4. Serviciu de tip cea mai bună încercare (best-effort) 


Toate serviciile lui 802.16 sunt orientate pe conexiune, iar fiecare dintre conexiuni este stabilită la 
configurare la unul din tipurile de mai sus. Arhitectura este mult diferită de 802.11 și Ethernet, care 
nu prezintă conexiuni la subnivelul MAC. 

Serviciul cu viteză constantă de transmisie este folosit pentru transmisie de voce, necompresată, 
la fel ca pe canalele T1. Acest serviciu are nevoie să trimită o valoare predeterminata de date, la un 
interval de timp stabilit apriori. Fiecărei conexiuni de acest tip îi este dedicat un număr de intervale 
de timp. Odată banda de transfer alocată, intervalele de timp sunt puse la dispoziție automat, fără a 
mai fi nevoie să fie cerute spre alocare. 

Serviciul de aplicații de timp real este destinat aplicaţiilor media compresate sau altor aplicaţii 
software de timp real, în care nevoia de bandă de transfer poate varia. Intră în atribuțiile staţiei de 
emisie să îl întrebe pe abonat, la un interval fixat de timp, de câtă bandă de transfer are nevoie. 

Serviciul pentru aplicaţii ce nu necesită timp real este utilizat pentru transmisii mari de date, 
cum ar fi transferurile de fişiere mari ca dimensiuni. În acest caz, staţia de emisie interoghează 
abonatul des, însă nu la intervale fixate de timp. Un abonat care transmite constant date poate 
cere, prin intermediul cadrelor sale, o interogare din partea stației de emisie, pentru a putea trimi- 
te date suplimentare. 

Dacă o staţie nu răspunde la o interogare repetată de k ori într-un anumit interval de timp, stația 
de emisie o va trece pe aceasta într-un grup căruia îi transmite unitar și îi anulează dreptul la o inte- 
rogare individuală. Când un astfel de grup este interogat, oricare dintre stații poate răspunde, toate 
intrând în competiţie pentru serviciul cerut. În acest fel, staţiile cu un trafic mic nu consumă inutil 
interogările staţiei de emisie. 

În cele din urmă, serviciul fără garanţie este valabil pentru toate celelalte cazuri. În acest caz nu 
există interogări, iar abonaţii trebuie să intre în competiţie directă pentru servicii. Cererile de bandă 
de transfer sunt făcute în acele cuante de timp marcate ca fiind libere în cadrele primite în zona de 
transmisie pentru conectări. Dacă o cerere a fost satisfăcută, aceasta va fi notată în cadrul următor, 
în zona de mapare a receptionarilor. Abonatul va trebui să reîncerce conectarea în caz că cererea nu 
a fost satisfăcută. Pentru a minimaliza coliziunile este folosit algoritmul de regresie exponențială de 
la Ethernet. 

Standardul definește două forme de alocare a benzii de transfer: pentru staţie și pentru conexiu- 
ne. În primul caz, spre exemplu, abonatul face cerere de bandă de transfer în numele tuturor utiliza- 
torilor dintr-o clădire. Când banda de transfer îi este acordată, abonatul va acorda o parte din aceas- 
ta fiecărui utilizator, în funcţie de cererile primite de el apriori. În forma a doua de alocare a benzii 
de transfer (pentru fiecare conexiune), stația de emisie se ocupă de fiecare conexiune în mod direct. 

4.5.5 Structura cadrului 802.16 

Toate cadrele MAC încep cu un antet generic. Antetul este urmat, opțional, de datele utile și tot 
opţional de o sumă de control (CRC), așa cum este ilustrat în fig. 4-34. Prezenţa informaţiei utile nu 
este necesară în cadrele de control, cum sunt de exemplu cadrele pentru alocarea canalelor. Suma 
de control este si ea opțională datorită existenţei corectiei de erori la nivelul fizic și datorită faptului 
că nu se încearcă niciodată retransmiterea cadrelor de timp real. Dacă nu se folosește retransmisia, 
de ce să ne complicăm cu o sumă de control? 

Fig. 4-34. (a)Cadru generic. (b)Cadru de cererea a benzii de transmisie. 


Urmează o scurtă descriere asupra câmpurilor din fig. 4-34(a). Bitul EC arată daca informația 
utilă este sau nu criptată. Câmpul Tip identifica tipul cadrului și, în esență, informează dacă este pre- 
zentă împachetarea sau fragmentarea. Câmpul CI indică absenţa sau prezența sumei de control. În 
câmpul EK se menţionează care dintre cheile de criptare este folosită. Câmpul Lungime oferă in- 
formaţii despre lungimea completă a cadrului, incluzând și antetul. Identificatorul de conectare ara- 
tă cărei conexiuni aparţine acest cadru. În cele din urmă, câmpul CRC pentru antet reprezintă o 
sumă de control aplicată doar antetului, folosind polinomul x°+x°+x+1. 

Al doilea tip de antet, cel din fig. 4-34(b), este folosit pentru cererile de bandă de transfer. El începe 
cu primul bit de valoare 1, în loc de 0, și este similar cu cadrul generic, cu excepția faptului că al doilea 
și al treilea octet formează un număr de 16 biţi, care precizează mărimea benzii de transfer necesară. 
Cadrele de cerere de bandă de transfer nu poartă nici o informaţie utilă și nici un câmp CRC. 

Ar mai fi multe de spus despre 802.16, însă nu mai este loc pentru aceasta. Prin urmare, pentru 
mai multe informaţii, vă rugăm să consultați standardul. 


4.6 BLUETOOTH 


În 1994, compania L. M. Ericsson a început să fie interesată în a conecta telefoanele mobile pe 
care le producea cu alte dispozitive (de exemplu, PDA) fără a folosi cabluri. Împreună cu alte patru 
companii (IBM, Intel, Nokia și Toshiba) a creat un SIG (Special Interest Group, rom: grup special 
de interes sau consorțiu) pentru a dezvolta un standard de comunicație fara fir pentru interconecta- 
rea dispozitivelor de calcul și comunicare și a accesoriilor folosind frecvenţe radio pe distanţe scurte 
care beneficiază de avantajul de a fi o tehnologie ieftină și fără un consum mare de putere. Proiectul 

a fost numit Bluetooth după numele regelui viking Harald Blaatand (Bluetooth), ce a ”unificat” (cu- 
cerit) Danemarca și Norvegia, desigur tot fără cabluri. 

Deși ideea inițială era doar aceea de a scăpa de cablurile dintre dispozitive, încetul cu încetul 
standardul s-a dezvoltat și a intrat în scurt timp în aria rețelelor locale fără fir. Pe de o parte, această 
schimbare are avantajul de a face standardul mai util, dar pe de altă parte se creează o competiție cu 
802.11. Mai mult decât atât, cele două sisteme interferează electric între ele. Este bine de menţionat 
ca Hewlett-Packard a introdus o reţea infraroșu pentru conectarea fără fire a perifericelor în urmă 
cu câțiva ani, dar nu a ajuns foarte departe cu aceasta. 

Fără a fi descurajat de acest fapt, în iulie 1999, SIG Bluetooth a publicat specificatia 1.0, având 
aproximativ 1500 de pagini. La scurt timp, grupul de standardizare IEEE a preluat standardul 
Bluetooth în aria sa de standarde pentru rețele personale fără fir și a început să îl ajusteze. Desi pare 
ciudat să se încerce să se standardizeze ceva ce a fost deja foarte bine detaliat în specificaţii și pentru 
care nu există nici o incompatibilitate care să aibă nevoie de armonizare, istoria arată că redactarea 
unui standard de către o entitate neutră, așa cum este IEEE, a dus de cele mai multe ori la promo- 
varea tehnologiei respective. Pentru a fi mai exacti, trebuie menționat că specificatia Bluetooth este 
elaborată pentru întregul sistem, de la nivelul fizic și până la nivelul aplicaţie. Comitetul 802.15 stan- 
dardizează numai nivelul fizic și nivelul de legătură de date, restul stivei de protocoale nefiind în 
afara atenţiei sale. 

Chiar dacă IEEE a aprobat în 2002 primul standard pentru reţele personale 802.15.1, SIG Blue- 
tooth este încă foarte activ la îmbunătățirea standardului. În ciuda faptului că versiunile emise de 
SIG Bluetooth și IEEE nu sunt identice, se speră că în curând cele două vor converge spre un stan- 
dard comun. 


4.6.1 Arhitectura Bluetooth 


Haideţi să începem studiul nostru asupra sistemului Bluetooth cu o scurtă prezentare de ansam- 
blu asupra a ceea ce conţine și ce este proiectat să facă. Unitatea de bază a unui sistem Bluetooth 
este un piconet (pico reţea) format dintr-un nod stăpân (master) și până la 7 noduri sclav (slave), 
toate într-o regiune cu diametrul maxim de 10 metri. Mai multe piconet-uri pot exista în aceeași în- 
căpere și chiar pot fi conectate printr-un nod de trecere, așa cum arată fig. 4-35. O colecţie interco- 
nectată de piconet-uri este denumită scatternet (reţea dispersată). 

În afara celor șapte noduri sclav active dintr-un piconet, în reţea pot exista până la 255 de noduri 
în modul parcat. Acestea sunt dispozitive pe care stăpânul le-a trecut în modul de consum redus, 
economisind astfel consumul de putere de la baterii. În modul parcat, un dispozitiv nu poate face 
altceva decât să răspundă la semnalele temporare ale stăpânului sau la cele de activare. De aseme- 
nea, există încă două stări intermediare: așteptare și „ascultare” (eng. sniff), însă ele nu vor fi discu- 
tate în această parte. 

Motivul pentru care s-a ales arhitectura stapân/sclav este acela că designerii au intenționat să fa- 
ciliteze o implementare completa a cipurilor Bluetooth sub 5$. Consecința acestei decizii este aceea 
că sclavii sunt destul de limitați, și, în esenţă, ei fac doar ceea ce le spune stăpânul să facă. Ca princi- 
piu de bază, un piconet este un sistem TDM centralizat, în care stăpânul controlează ceasul și de- 
termină care dispozitiv primește dreptul de a comunica și pentru ce perioadă de timp. Toate comu- 
nicatiile sunt între stăpân și sclav; nu pot exista comunicaţii directe sclav-sclav. 

Fig. 4-35. Doua piconet-uri pot fi conectate să formeze o rețea dispersată (scatternet). 


4.6.2 Aplicații Bluetooth 


Majoritatea protocoalelor de rețea oferă doar canale între entitățile comunicante și lasă designe- 
rii de aplicaţii să decidă în ce mod vor să le folosească. Spre exemplu, 802.11 nu specifică dacă utili- 
zatorii ar trebui să folosească notebook-urile personale pentru a-și citi emailul, pentru a naviga pe 
internet, sau orice altceva. Spre deosebire de acestea, specificatia Bluetooth V1.1 definește 13 aplica- 
tii specifice care sunt suportate si oferă stive diferite de protocoale pentru fiecare dintre ele. Din 
păcate, această abordare este destul de complexă și de aceea în această carte vom încerca să simplifi- 
căm anumite aspecte. Cele 13 aplicaţii, denumite profiluri, sunt enumerate în fig. 4-36. Uitându-ne 
sumar la ele, putem să determinăm mult mai ușor care sunt intenţiile SIG Bluetooth. 


















































Denumire Descriere 
Acces generic Proceduri pentru întreţinerea legăturii 
Descoperire de servicii Protocol de descoperire a serviciilor oferite 
Port serial Înlocuitor pentru cablul de port serial 
Intershimbare generică a obiectelor Definește relaţia client-server pentru vehicularea de obiecte 
Acces la rețeaua locală Protocol între un calculator mobil și o reţea fixă 
Reţea pe linie telefonică Oferă posibilitatea ca un notebook să se apeleze folosind un te- 

lefon mobil 

Fax Permite unui fax mobil să comunice cu un telefon mobil 
Telefonie fără fir Conectează un set de căști de staţia sa locală de emisie 
Emitator-Receptor portabil (Intercom) Radio-telefon portabil digital 
Căști de telefon cu transmitator Permite transmisii de voce hands-free (fără folosirea mâinilor) 
Trimitere a obiectelor Oferă o modalitate de schimbare a obiectelor simple 
Transfer de fișiere Oferă o facilitate mai generală de transfer de fișiere 
Sincronizare Oferă posibilitatea unui PDA să se sincronizeze cu un calculator 





Fig. 4-36. Profiluri Bluetooth. 


Profilul de acces generic nu este o aplicaţie în sine, ci este mai degrabă o bază pe care se pot 
construi aplicaţiile reale. Principala sa atributie este să ofere posibilitatea de a crea si a menține 

conexiuni (canale) sigure între stăpân și sclav. De asemenea, profilul de descoperire a serviciilor 
este relativ generic. El este folosit de dispozitive pentru a descoperi ce servicii sunt oferite de către 
alte stații din reţea. Toate dispozitivele Bluetooth trebuie să implementeze aceste două profiluri. 
Celelalte rămân opționale. 

Profilul de port serial este un protocol de transport care este folosit de majoritatea celorlalte pro- 
filuri. Acesta emulează o linie serială și este foarte util în special pentru aplicaţiile mai vechi care 
necesit o astfel de facilitate. 

Profilul de interschimbare generică a obiectelor definește o relaţie client-server pentru transmisia 
de date. Clienţii inițiază operaţii, însă un sclav poate fi sau client sau server. Ca si profilul de port 
serial, este un punct de pornire pentru celelalte profiluri. 

Următorul grup de trei profiluri este pentru lucrul în rețea. Profilul de acces la rețeaua locală 
permite unui dispozitiv Bluetooth să se conecteze la o rețea specificată. Acest profil este un competi- 
tor direct cu 802.11. Profilul de dial-up de reţea a fost motivaţia inițială a întregului proiect. El per- 
mite ca un notebook să se conecteze fără fire la un telefon mobil ce conţine un modem intern. Profi- 
lul de fax este similar cu cel de dial-up de rețea, cu diferenţa că permite ca un fax neconectat la re- 
teaua de telefonie să trimită si să primească faxuri folosind telefoane mobile, fără existenţa unui fir 
între cele două. 

Următoarele trei profiluri sunt pentru telefonie. Profilul de telefonie fără fir oferă o modalitate 
de a conecta un set de căști fără fir la staţia de telefon. Momentan, majoritatea telefoanelor fără fir 
nu pot fi folosite și ca telefoane mobile, dar în viitor, este posibil ca telefoanele mobile și cele fără fir 
să devină unul și același lucru. Profilul Emitator-Receptor portabil (intercom) permite ca două tele- 
foane să fie interconectate ca radiotelefoane portabile (walkie-talkie). În sfârșit, profilul pentru căști 
oferă comunicații de voce între căști cu transmitator si stația de bază a telefonului, spre exemplu, 
pentru comunicaţii fără intervenţie manuală (hands-free) în timpul condusului mașinii. 

Ultimele trei profiluri sunt folosite pentru schimburi de obiecte între două dispozitive fără fir. 
Acestea ar putea fi cărți de vizită, poze sau fișiere cu date. În particular, profilul de sincronizare este 
adresat încărcării de date pe un PDA sau notebook când părăsește locuinţa și colectarea de date de 
la acesta la revenire. 

Era oare cu adevărat necesar să fie menţionate toate aceste aplicaţii în detaliu și să fie create di- 
ferite stive de protocoale pentru fiecare dintre ele? Poate că nu era necesar, însă au existat diferite 
grupuri de lucru care au divizat standardul în părți mai mici și fiecare dintre ele și-a concentrat efor- 
turile spre rezolvarea unei probleme specifice și a creat propriul profil. Gândiţi-vă la aceasta ca la o 
aplicație pentru legea lui Conway (în aprilie 1968, în revista Datamation, Melvin Conway observa că 
atunci când propui la n persoane să scrie un compilator, primeşti ca soluție un compilator cu n- 
treceri de compilare, sau și mai general, structura software oglindește structura grupului care l-a 
produs). Era deci posibil să fie finalizate doar două stive de protocoale în loc de treisprezece, unul 
pentru transferul de fișiere și unul pentru fluidizarea comunicaţiilor real-time. 


4.6.3 Stiva de protocoale Bluetooth 


Standardul Bluetooth conține mai multe protocoale grupate în niveluri. Structura nivelurilor nu 
respectă modelul OSI, modelul TCP/IP, modelul 802 sau oricare alt model existent. Totuși, IEEE 
lucrează la modificarea acestuia astfel încât să urmeze cât mai bine tiparul 802. Arhitectura de bază 
a protocolului Bluetooth, așa cum a fost modificată de comitetul 802, este prezentată în fig. 4-37. 

Fig. 4-37. Versiunea 802.15 a arhitecturii protocolului Bluetooth. 


Nivelul de bază este reprezentat de nivelul fizic radio, care corespunde destul de bine nivelului fi- 
zic din modelele OSI si 802. El se ocupă cu transmisia radio și modularea semnalului. Atenţia, in 
cadrul acestui nivel, s-a focalizat pe modelarea unui sistem ieftin astfel încât acesta să devină rapid 
un produs de larg consum. Nivelul bandă de bază este întrucâtva analog cu subnivelul MAC, însă 
include elemente de nivel fizic. El se ocupă de modul în care stăpânul controlează unităţile de timp 
și cum acestea sunt grupate în cadre. 

Apoi urmează un nivel cuprinzând un grup de protocoale relativ asemănătoare. Gestionarul legă- 
turii se ocupă cu stabilirea de canale logice între dispozitive, incluzând consumul de putere, autentifi- 
carea si calitatea serviciilor. Protocol adaptiv pentru controlul legăturii logice (adesea numit L2CAP — 
Logical Link Control Adaptation Protocol, rom: protocol de adaptare a controlului legăturii logice) 
oferă o interfață nivelurilor superioare prin ascunderea detaliilor de transmisie. El este analog cu 
subnivelul LLC din standardul 802, însă, din punct de vedere tehnic, este diferit de acesta. Așa cum 
sugerează și numele, protocolul de control și cel audio se ocupă de control și respectiv, de partea au- 
dio. Aplicațiile pot apela direct la acesta fără a avea nevoie de intermedierea protocolului L2CAP. 

Nivelul următor este nivelul de mijloc și acesta conţine o îmbinare de protocoale diferite. Nive- 
lul LLC 802 a fost inserat aici de către IEEE pentru compatibilitatea sa cu celelalte rețelele 802. 
Protocoalele RFcomm, de telefonie și serviciul de descoperire sunt native. RFcomm (Radio 
Frequency communication, rom: comunicare pe frecvenţe radio) este protocolul care emulează 
portul serial standard pe care îl găsim la orice PC obișnuit, pentru interconectarea de tastatură, 
mouse și modem, precum și pentru alte dispozitive. El a fost dezvoltat pentru a permite dispozitive- 
lor perimate să îl folosească în continuare cu ușurință. Protocolul de telefonie este un protocol de 
timp real folosit pentru profilurile orientate pe 3 legături. El se ocupă si de stabilirea si de termina- 
rea conexiunii. În cele din urmă, protocolul de descoperire a serviciilor este folosit pentru găsirea 
serviciilor din rețea. 

Nivelul cel mai înalt este cel în care sunt localizate aplicațiile si profilurile. Ele se folosesc de pro- 
tocoalele din nivelurile inferioare pentru a își realiza sarcinile. Fiecare aplicaţie are un subset propriu 
dintre aceste protocoale. Dispozitivele specifice, cum sunt căștile, conţin exclusiv acele protocoale 
necesare aplicaţiei. În secţiunile următoare vom studia cele mai de jos trei niveluri din stiva de pro- 
tocoale Bluetooth, deoarece acestea corespund în oarecare măsură cu subnivelurile fizic și MAC. 


4.6.4 Nivelul Bluetooth radio 


Nivelul radio transmite biții de la stăpân la sclav sau vice-versa. Este un sistem de putere mică cu 
o rază de acoperire de 10 metri, în banda de 2.4 GHz ISM. Banda este divizată in 79 de canale de 1 

MHz fiecare. Modularea se face prin deplasarea în frecvenţă a cheilor, cu un bit pe Hz, realizând în 
total o rată de transfer de date de 1 Mbps, însă o mare parte din aceasta este consumată de suprain- 
cărcare. Pentru a aloca rezonabil canalele, se foloseşte metoda FHSS (salturi de frecvență într-un 
spectru larg) cu 1600 salturi/sec și cu intervalul de timp de 62 us. Toate nodurile dintr-un piconet 
rulează simultan, stăpânul dictând secvenţa de rulare. 

Deoarece si 802.11 si Bluetooth operează în banda ISM de 2.4 GHz, pe aceleași 79 de canale, ele 
interferează unul cu celalalt. Întrucât rata de esantionare a timpului Bluetooth este mult mai mare 
decât la 802.11, este mult mai probabil ca un dispozitiv Bluetooth să întrerupă transmisia unui 802.11 
decât invers. Dat fiind faptul că 802.11 și 802.15 sunt amândouă standarde IEEE, organizația caută o 
soluţie la această problemă, dar nu este deloc simplu știind că ambele sisteme folosesc banda ISM 
din același motiv: aceasta nu are nevoie de o licență de utilizare. Standardul 802.1 1a folosește cealal- 
tă lungime de banda ISM (5 GHz), însă are o rază mult mai scurtă decât cea a lui 802.11b (datorită 
fenomenelor fizice legate de undele radio), așadar folosirea 802.1 1a nu este o soluţie foarte bună în 
toate cazurile. Câteva companii au rezolvat problema dând vina pe Bluetooth. O soluţie de marke- 
ting ar fi ca reţeaua cu mai multă putere (politică și economică, nu electrică) să ceară părții mai slabe 
să își modifice standardul, pentru a nu mai interfera cu ea. Câteva idei în legătură cu această pro- 
blemă sunt oferite în (Lansford et. co., 2001). 


4.6.5 Nivelul bandă de bază Bluetooth 


Nivelul bandă de bază este cea mai apropiată legătură pe care Bluetooth o are cu subnivelul 
MAC. Acesta transformă o secvenţa de biti într-un cadru și definește câteva formate de bază. În 
forma cea mai simplă, stăpânul din fiecare piconet definește o serie de cuante de timp de 625 ps; 
transmisia stăpânului se desfășoară în cuantele de timp pare, iar transmisia sclavilor în intervalele de 
timp impare. Aceasta este metoda tradițională de diviziune multiplexată a timpului, cu stăpânul pre- 
luând jumătate din perioadele de timp și sclavii împărțind cealaltă jumătate. Cadrele pot ocupa 1, 3 
sau 5 cuante de timp. 

În schema de alimentare sunt preconizate 250-260 us pentru fiecare salt, pentru a putea permite 
stabilizarea circuitelor radio. Setări mai rapide decât atât sunt posibile numai la un cost mai ridicat. 
Pentru un singur cadru, după calibrare, 366 din cei 625 de biti sunt pierduţi. Din aceștia, 126 sunt folo- 
siti la codul de acces și la antet, lăsând ceilalți 240 de biti pentru date. Când cadrele ocupă cinci cuante 
de timp, este necesară o singură perioadă de stabilizare a circuitelor, așa că din 5 x 625 = 3125 de biţi 
în cinci intervale de timp, 2781 sunt disponibili pentru nivelul bandă de bază. În concluzie, cadrele mai 
lungi sunt mult mai eficiente decât cele scurte, formate pe o singură cuantă de timp. 

Fiecare cadru este transmis pe un canal logic, numit legătură (link), între stăpân și sclav. Există 
două tipuri de legături. Primul tip este denumit legătură ACL (Asynchronous Connection-Less, rom: 
Asincron fără conexiune) și este utilizat pentru comutarea de pachete de date ce sunt disponibile la 
intervale neregulate de timp. Aceste date sunt primite de la nivelul L2CAP la transmitator si sunt 
emise către nivelul L2CAP de la receptor. Traficul ACL este realizat în metoda „cea mai bună în- 
cercare” (best-eftort). Nu sunt oferite nici un fel de garanţii. Cadrele pot fi pierdute și atunci este 
necesară retransmiterea lor. Un sclav poate avea cel mult o legătură ACL la stăpânul său. 

Celălalt tip este denumit legătură SCO (Synchronous Connection Oriented, rom: sincron orien- 
tat pe conexiune), fiind folosit pentru date reale, cum sunt transmisiile telefonice. Acestui tip de ca- 
nal îi este alocat un număr fix de cuante de transmisie în fiecare direcție. Datorită naturii critice a 
legăturilor SCO, cadrele trimise pe aceste legături nu sunt niciodată retransmise. În schimb, pot fi 

folosite mecanisme de corecție în avans a erorilor pentru a avea un grad mai mare de încredere. Un 
sclav poate avea până la trei legături SCO către stăpânul său. Fiecare legătură SCO poate transmite 
64.000 bps PCM pe canal audio. 


4.6.6 Nivelul L2CAP Bluetooth 


Nivelul L2CAP are trei funcții majore. Prima funcție este aceea de a accepta pachete până la 64 
KB de la nivelurile superioare și de a le sparge în cadre pentru transmisie. La sfârșit, cadrele sunt 
reasamblate în pachete. 

A doua funcţie este de a multiplexa și demultiplexa pachete provenite de la diverse surse. Când 
un pachet a fost reasamblat, nivelul L2CAP determină cărui protocol superior îi este adresat, spre 
exemplu RFcomm sau telefonic. 

A treia funcţie este aceea de a garanta calitatea serviciilor cerute, atât în timpul realizării conexi- 
unii cât și în timpul operaţiilor obișnuite. De asemenea, la configurare este negociat și maximul de 
informaţie utilă permisă, pentru a preveni situaţia în care un dispozitiv ce generează pachete mari 
suprasolicită un dispozitiv care foloseşte pachete mai mici. Această funcție este necesară deoarece 
nu toate dispozitivele pot utiliza pachete de 64 KB. 


4.6.7 Structura cadrului Bluetooth 


Există mai multe tipuri de cadre, cel mai important este reprezentat în fig. 4-38. El începe cu un 
cod de acces care identifică de obicei stăpânul; astfel, dacă un sclav se află în raza radio a doi stăpâni, 
va putea să știe cărui stăpân se adresează. Următorul câmp este un antet de 54 de biti, incluzând 
câmpurile tipice ale subnivelului MAC. Apoi urmează câmpul de date, de maxim 2744 de biti (pen- 
tru o transmisie de 5 intervale de timp). Pentru o singură unitate de timp formatul este același, cu 
excepția faptului că avem un câmp de date de 240 de biti. 





Biti 72 54 0-2744 







Cod de acces Date utile 


Biti  3--"4 111 8 





| Ti Sumăde | Antetul de 18 biţi este repetat de 3 
Ti y 
no PE FAS control ori, rezultând un total de 54 biti 





Fig. 4-38. Cadru de date Bluetooth tipic. 


Să aruncăm acum o scurtă privire peste antet. Dintre cele opt dispozitive active, câmpul adresă îl 
identifică pe acela pentru care este destinat cadrul. Câmpul tip identifică tipul cadrului (ACL, SCO, 
interogare sau vid), tipul de corecție a erorii ce va fi folosit în câmpul de date și lungimea cadrului. 
Bitul de revărsare (flow) este folosit de către un sclav când memoria sa tampon este plină și, prin 
urmare, nu mai poate primi date. Bitul de confirmare pozitivă este folosit pentru a valida un cadru 
recepționat corect. Bitul de secvenţă este folosit pentru a numerota cadrele și este utilizat la retran- 
smisii. Protocolul este de tipul pas-cu-pas, așa că un singur bit este suficient. Apoi urmează un câmp 

de sumă de control de 8 biti. Tot antetul de 18 biti este repetat de trei ori pentru a forma antetul de 
54 de biti din fig. 4-38. La receptor, un circuit simplu examinează cele trei copii ale fiecărui bit. Daca 
toate sunt identice, bitul este acceptat. Dacă nu sunt identice, majoritatea va decide. Așadar 54 de 
biti din totalul de biti transmisibili sunt folosiți pentru a propaga antetul de 10 biti. Pentru că se do- 
reste obținerea unei transmisii de date de încredere într-un mediu plin de interferenţe, utilizând un 
dispozitiv ieftin, cu consum scăzut (2.5 mW) si cu capacitate redusă de calcul, se impune un nivel 
mare de redundanta in date. 

Pentru câmpul de date din cadrele ACL sunt folosite mai multe forme. Totuși cadrele SCO sunt 
foarte simple: câmpul de date este mereu de 240 de biti. Trei variante sunt definite permițând o in- 
formaţie utilă de 80, 160 si 240 de biti, restul fiind utilizat pentru corectia de erori. În varianta cea 
mai de încredere (80 biti de informatie utilă), conţinutul este repetat de trei ori, la fel ca și antetul. 

Deoarece un sclav nu poate folosi decât cuantele de timp impare, el primește 800 intervale de 
timp/sec, la fel ca și stăpânul. Cu o informatie utilă de 80 de biti, capacitatea canalului de la sclav este 
64000 bps, iar capacitatea canalului de la stăpân este tot de 64000 bps, suficient pentru un singur 
canal de voce PCM duplex-integral (acesta este motivul pentru care a fost aleasă o rată a salturilor 
de 1600 salturi/sec). Aceste date arată că un canal duplex-integral de voce cu 64.000 bps în ambele 
direcţii, folosind cel mai de încredere format saturează complet un piconet, în ciuda unei benzi de 
transfer de 1 Mbps. Pentru varianta cu o încredere foarte mica (240 biti/interval de timp, fără redun- 
danta la acest nivel), trei canale duplex-integral sunt suportate simultan, acesta fiind motivul pentru 
care un număr maxim de trei legături SCO sunt permise la un sclav. 

Sunt multe lucruri de adăugat despre Bluetooth, însă din păcate nu avem un spaţiu suficient aici. 
Pentru informații suplimentare, vă recomandăm (Bhagwat, 2001; Bisdikian, 2001; Bray și Sturman, 
2002; Haartsen, 2000; Johansson și colab, 2001; Miller și Bisdikian, 2001; Sairam și colab., 2002). 


4.7. COMUTAREA LA NIVELUL LEGĂTURII DE DATE 


Multe organizaţii au mai multe LAN-uri și doresc să le conecteze. LAN-urile pot fi conectate 
prin dispozitive numite punți (bridges), care operează la nivelul legăturii de date. Puntile examinea- 
ză adresele de la nivelul legăturii de date pentru a face rutarea. Întrucât ele nu trebuie sa examineze 
câmpurile cu informație utilă ale cadrelor pe care le rutează, ele pot transporta pachete IPv4 (utiliza- 
te acum în Internet), IPv6 (vor fi utilizate în Internet în viitor), AppleTalk, ATM, OSI, sau orice alt 
fel de pachete. Spre deosebire de punți, ruterele examinează adresele din pachete și fac rutarea pe 
baza acestora. Deși aceasta pare o departajare clară între punți și rutere, câteva îmbunătățiri de ul- 
timă ora, precum apariția Ethernetului comutat, au complicat și mai mult lucrurile, cum vom vedea 
mai târziu. În capitolele care urmează ne vom ocupa de punți și comutatoare, în special pentru co- 
nectarea diferitelor LAN-uri 802. Pentru o tratare cuprinzătoare a punților, comutatoarelor și a altor 
subiecte înrudite, vezi (Perlman,1992). 

Înainte de a intra în tehnologia punților, merită să aruncăm o privire asupra câtorva situații obis- 
nuite in care acestea sunt folosite. Vom mentiona sase motive pentru care o singura organizatie poa- 
te ajunge să aibă LAN-uri multiple. in primul rand, multe universități și departamente ale unor cor- 
poratii au propriile lor LAN-uri, în principal pentru a-și conecta calculatoarele personale, staţiile de 
lucru și serverele. Deoarece scopurile departamentelor diferă, departamente diferite vor alege 

LAN-uri diferite, separat de ceea fac alte departamente. Mai devreme sau mai târziu, este nevoie de 
interacţiune, deci este nevoie de punți. În acest exemplu, LAN-urile multiple au apărut datorită au- 
tonomiei proprietarilor lor. 

În al doilea rând, organizaţia poate fi răspândită geografic în mai multe clădiri separate aflate 
la distanțe considerabile. Poate fi mai ieftină soluţia cu LAN-uri separate în fiecare clădire, conec- 
tate prin punți și legături în infraroșu, decât soluţia cu întinderea unui singur cablu coaxial pe în- 
treaga suprafață. 








„Coloană vertebrală _ A PEE 
(s e) (B | B) 
e iesea 42) ge 
de fisier 
=> N Ss Neo sa: QO es 47 
—_| —_| —_| F Grup pe 
== — = 5 un singur 
|__| |__| |__| |__| LAN 
TL] Statie |__| TL] Mal] 
— de lucru —— — = 


LAN 


Fig. 4-39. LAN-uri multiple conectate printr-o coloană vertebrală pentru a trata 
un trafic total mai mare decât capacitatea unui singur LAN. 


În al treilea rând, pentru a face fata traficului, poate fi necesară spargerea unei entitati care din 
punct de vedere logic constituie un singur LAN în LAN-uri separate. La multe universități, de 
exemplu, mii de stații de lucru sunt disponibile pentru profesori și studenți. Fișierele sunt ținute de 
obicei pe servere și sunt încărcate pe mașinile utilizatorilor la cerere. Dimensiunea mare a acestui 
sistem împiedică punerea tuturor stațiilor de lucru pe un singur LAN - lărgimea de bandă totală ne- 
cesară este mult prea mare. În schimb sunt folosite LAN-uri multiple conectate prin punti, după 
cum este arătat în fig. 4-39. Fiecare LAN conține un grup de stații de lucru cu propriul său server de 
fișiere, astfel încât cea mai mare parte a traficului este limitată la un singur LAN și astfel nu se încar- 
că suplimentar coloana vertebrală. 

Merită amintit faptul că deși figurăm LAN-urile ca având acces la un același mediu de comunica- 
tie ca în fig. 4-39 (abordarea clasică), ele sunt cel mai frecvent implementate cu noduri sau, în zilele 
noastre, mai ales cu comutatoare. Oricum, un mediu de transmisie comun cu numeroase mașini 
conectate la el si un nod care conectează mașini sunt identice din punct de vedere functional. În am- 
bele cazuri, toate mașinile aparţin aceluiași domeniu de coliziuni și toate utilizează protocolul 
CSMA/CD pentru a trimite cadre. Cum am văzut și mai înainte și cum vom vedea din nou în curând, 
LAN-urile comutate sunt diferite. 

În al patrulea rând, există anumite situaţii în care un singur LAN ar fi potrivit în ceea ce priveşte 
traficul, dar distanţa fizică între cele mai îndepărtate calculatoare este prea mare (de exemplu, mai 
mult de 2.5 km pentru Ethernet). Chiar dacă este ușor de întins cablul, rețeaua nu ar funcționa din 
cauza întârzierilor excesiv de mari pentru propagarea dus/intors a semnalelor. Singura soluţie este 

partitionarea LAN-ului și instalarea de punți între segmente. Folosind puntile, poate fi mărită dis- 
tanta fizică totală acoperită. 

În al cincilea rând, trebuie considerată problema siguranței. Pe un singur LAN, un nod defect, 
care trimite tot timpul un șir continuu de date alterate, va compromite LAN-ul. Puntile pot fi insera- 
te în puncte critice pentru a preveni ca un singur nod care funcționează defectuos să afecteze între- 
gul sistem. Spre deosebire de un repetor, care doar copiază ceea ce vede, o punte poate fi programa- 
tă să exercite un anumit control privind ceea ce trimite mai departe și ceea ce nu trimite. 

În al șaselea (și ultimul) rand, puntile pot contribui la securitatea organizației. Cele mai multe in- 
terfete LAN au un mod transparent de lucru (promiscuous mode), în care toate cadrele sunt transfe- 
rate calculatorului, nu numai cele care sunt adresate acestuia. Spionilor și bagaretilor le place acest 
lucru. Prin inserarea punților în diferite locuri si prin grija de a nu transmite traficul de date sensibile, 
este posibilă izolarea unor parti din rețea, astfel încât datele să nu ajungă în mâinile cui nu trebuie. 

Ideal ar fi ca puntile să fie perfect transparente, aceasta însemnând că ar fi posibilă mutarea unei 
mașini de pe un segment de cablu pe un altul fără a schimba nimic în hardware, în software, sau în 
tabelele de configurare. De asemenea, ar trebui să fie posibil ca o mașina de pe oricare segment să 
comunice cu masini în oricare alt segment fără a tine seamă de tipul LAN-urilor folosite în cele două 
segmente sau în segmentele dintre ele. Acest tel este uneori atins, dar nu totdeauna. 


4.7.1  Punţi de la 802.x la 802.y 


După ce am văzut de ce sunt necesare puntile, să ne întoarcem la felul în care funcționează acestea. 
Fig. 4-40 ilustrează funcționarea unei punți simple, dublu-port. Gazda A intr-un LAN fără fir (802.11) 
are un pachet de trimis către gazda fixă B într-un Ethernet (802.3) la care LAN-ul fără fir este conectat. 
Acest pachet coboară la subnivelul LLC și dobândește un antet LLC (figurat cu negru). Apoi trece la 
subnivelul MAC și îi este atașat un antet 802.11 (ca de altfel și o încheiere, care nu este figurată). 
Această structură este transmisă apoi prin aer și ajunge în cele din urmă la staţia de la bază; aceasta 
observă că trebuie să trimită structura într-un LAN Ethernet. Apoi ajunge la puntea care conectează 
rețeaua 802.11 de reţeaua 802.3 la nivelul fizic și își continuă drumul spre nivelurile superioare. 

Fig. 4-40. Funcționarea unei punți de LAN de la 802.11 la 802.3. 

În subnivelul MAC din punte, antetul 802.11 este îndepărtat. Pachetul simplu (cu antetul LLC) 
este predat subnivelului LLC din punte. În acest exemplu, pachetul este destinat unei subretele 
802.3 conectată la punte, astfel încât își face drum pe partea 802.3 a punţii și pleacă mai departe în 
Ethernet. De notat că o punte conectând k LAN-uri diferite va avea k subniveluri MAC diferite și k 
niveluri fizice diferite, câte unul pentru fiecare tip. 

Până acum, din cate am văzut, transmiterea unui pachet de la un LAN la altul pare simplă, însa 
nu este cazul. În această secţiune vom scoate în evidență câteva din dificultățile întâlnite atunci când 
se încearcă construirea unei punți între LAN-uri 802 diferite (si MAN-uri). Ne vom concentra aten- 
tia asupra 802.3, 802.11 si 802.16, dar mai sunt și altele cu seturile lor unice de probleme. 

Pentru început, fiecare dintre LAN-uri folosește un format de cadru diferit (vezi fig. 4-41). Faţă 
de diferenţele dintre Ethernet, token bus și token ring, care apăreau datorita egourilor marilor cor- 
poratii si din cauza motivelor istorice, în acest caz, diferenţele sunt bine argumentate. De exemplu, 
câmpul Durată la 802.11 este acolo datorită protocolului MACAW și nu are nici un sens în 
Ethernet. Prin urmare, orice transfer între LAN-uri diferite cere reformatare, ceea ce consumă timp 
de procesor, necesită o nouă calculare a sumei de control și introduce posibilitatea erorilor nedetec- 
tate datorată bitilor eronati in memoria punţii. 

O a două problemă este că LAN-urile interconectate nu funcționează neapărat la aceeași rată de 
transfer. Atunci când se transmite un șir lung de cadre concatenate de la un LAN rapid la unul mai 
lent, puntea nu va putea transmite cadrele în ritmul in care sosesc. De exemplu, dacă un gigabit 
Ethernet varsă biti într-un 11-Mb 802.11b LAN la viteză maximă, puntea va trebui să memoreze 
traficul, în speranţa ca va avea memorie suficienta. Puntile care conectează trei sau mai multe LAN- 
uri au o problemă similară în cazul în care mai multe LAN-uri încearcă să alimenteze același LAN 
de ieșire în același moment chiar dacă toate LAN-urile au aceeași viteză. 

Fig. 4-41. Formatele cadrelor IEEE 802. Desenul nu este la scara. 

















O a treia, si potential cea mai serioasă problema dintre toate, este că diferite LAN-uri 802 au o lun- 
gime maximă de cadru diferită. O problemă evidentă apare atunci când un cadru lung trebuie transmis 
unui LAN care nu îl poate accepta. La acest nivel, împărțirea cadrului iese din discuție. Toate protocoa- 
lele presupun receptionarea totală sau deloc a cadrelor. Nu există posibilitatea de reasamblare a cadre- 
lor din unități mai mici. Aceasta nu înseamnă că asemenea protocoale nu ar putea fi inventate. Ele pot fi 
și au fost. Doar că nici un protocol legătură de date nu are această caracteristică, așa că puntile nu trebu- 
ie să se atingă de informaţia utilă din cadru. Fundamental, nu există nici o soluţie. Cadrele care sunt prea 
lungi pentru a fi transmise trebuie eliminate. Cam atât în ceea ce privește transparența. 

Un alt punct este securitatea. 802.11 și 802.16 suportă criptarea la nivelul legăturii de date. 
Ethernet nu suportă. Aceasta înseamnă că diversele servicii de criptare disponibile la reţelele fără fir 
sunt pierdute când traficul trece printr-o rețea Ethernet. Încă si mai rău, dacă o staţie fără fir utili- 

zează criptare la nivelul legăturii de date, nu există nici o modalitate de a decripta datele când ajung 
în Ethernet. Dacă o stație fără fir nu utilizează criptarea, traficul acesteia este expus de-a lungul legă- 
turii prin aer. În ambele situaţii există o problemă. 

O soluţie la problema securității ar fi criptarea la un nivel superior, dar în acest fel o stație 802.11 
trebuie să afle dacă vorbește cu o altă staţie într-o rețea 802.11 (însemnând că folosește criptare la 
nivelul legăturii de date) sau nu (însemnând că nu folosește). Fortarea unei staţii să facă o alegere 
distruge transparenţa. 

Punctul final este calitatea serviciilor. Atât 802.11 cât și 802.16 o oferă în forme diverse, primul 
folosind modul PCF și ultimul folosind conexiuni cu rată de transfer constantă. Ethernet-ul nu oferă 
nimic în acest sens, așa că traficul de la oricare dintre ceilalți va pierde din calitate atunci când trece 
printr-o reţea Ethernet. 


4.7.2 Interconectarea locală a reţelelor 


Capitolul anterior s-a ocupat de problemele întâmpinate la conectarea printr-o singură punte a 
două LAN-uri IEEE 802 diferite. Oricum, în organizaţiile mari cu multe LAN-uri, numai simpla 
interconectare a acestora ridică mai multe probleme, chiar și dacă toate LAN-urile sunt Ethernet. 
Ideal, ar trebui să fie posibil să te duci și să cumperi punți proiectate după standardul IEEE, să le 
conectezi și totul să funcționeze perfect, instantaneu. Nu ar trebui să fie nevoie de modificări de har- 
dware, de modificări de software, de setarea adreselor, de încărcarea tabelelor sau parametrilor, de 
nimic altceva. Se conectează numai cablurile și funcționează. Mai mult, funcționarea LAN-urilor 
existente nu ar trebui să fie afectată in nici un fel de punți. Cu alte cuvinte puntile ar trebui să fie 
complet transparente (invizibile pentru hardware și software). Destul de surprinzător, chiar au reu- 
șit. Haideţi să vedem cum se realizează această magie. 

O punte transparentă operează în mod transparent (promiscuous mode), acceptând orice cadru 
transmis pe oricare dintre LAN-urile la care este atașată. De exemplu, să considerăm configurația 
din fig. 4-42. Puntea B1 este conectată la LAN-urile 1 și 2, iar puntea B2 este conectată la LAN-urile 
2, 3 și 4. Un cadru destinat lui A de la LAN 1 care ajunge la puntea B1 poate fi eliminat imediat, 
pentru că este deja pe LAN-ul care trebuie, dar un cadru care ajunge de la LAN 1 pentru C sau F 
trebuie transmis. 

Fig. 4-42. O configuraţie cu patru LAN-uri și două punti. 


La sosirea unui cadru, o punte trebuie să decidă dacă să îl elimine sau să îl transmită mai departe, 
iar dacă îl transmite, către ce LAN să îl trimită. Această decizie este luată căutând adresa destinaţiei 
într-o tabelă de dispersie menţinută în interiorul punţii. Tabelul poate să includă fiecare destinaţie 
posibilă și cărei linii de ieșire (de fapt, cărui LAN) îi aparține. De exemplu, tabelul lui B2 ar include 
A ca aparţinând lui LAN 2, din moment ce tot ce trebuie să știe B2 este către care LAN să trimită 
cadrele destinate lui A. Nu prezintă interes faptul că ulterior vor avea loc mai multe transmisii. 

La prima conectare a punților, toate tabelele de dispersie sunt vide. Nici una dintre punți nu știe 
unde se află destinațiile, astfel încât toate folosesc algoritmul de inundare: orice cadru care vine pen- 
tru o destinaţie necunoscută este trimis către toate LAN-urile la care este conectată puntea, cu ex- 
ceptia celui din care a venit. Cu trecerea timpului, puntile află unde se găsesc destinațiile, după cum 
este descris în cele ce urmează. Odată ce o destinaţie este cunoscută, cadrele destinate ei sunt puse 
pe LAN-ul care trebuie, în loc să fie inundate. 

Algoritmul folosit de puntile transparente se numește învățare regresivă (backward learning). Du- 
pă cum a fost menționat anterior, puntile lucrează în mod transparent (promiscuous), astfel încât 
toate văd fiecare cadru trimis pe oricare dintre LAN-urile lor. Uitându-se la adresa sursei, ele pot 
afla care calculator este accesibil pe care LAN. De exemplu, dacă puntea B1 din fig. 4-38 vede un 
cadru din LAN 2 venind de la C, știe că staţia C trebuie să fie accesibilă prin LAN 2 și creează o in- 
trare în tabela de dispersie, în care notează că pentru cadrele care merg la C ar trebui să folosească 
LAN 2. Orice cadru ulterior adresat lui C care vine din LAN 1 va fi transmis mai departe, pe când 
un cadru pentru C venit din LAN 2 va fi abandonat. 

Topologia se poate schimba după cum calculatoarele și puntile sunt în funcțiune sau nu, sau mu- 
tate de colo-colo. Pentru a trata topologii dinamice, de câte ori se creează o intrare în tabela de dis- 
persie, în ea este notat timpul de sosire a cadrului. De câte ori sosește un cadru a cărui destinaţie se 
află deja în tabel, intrarea sa este adusă la zi cu timpul curent. Astfel, timpul asociat fiecărei intrări 
arată ultimul moment în care a fost primit un cadru de la respectivul calculator. 

Periodic, un proces din punte scanează tabela de dispersie și curăţă toate intrările mai vechi de 
câteva minute. În acest fel, dacă un calculator este scos din LAN-ul său, plimbat prin clădire si rein- 
stalat în altă parte, în câteva minute va reveni la funcționarea normală, fără vreo intervenţie manua- 
1a. Acest algoritm semnifică de asemenea că dacă un calculator este inactiv pentru câteva minute, 
orice trafic trimis spre el va trebui inundat, până când calculatorul respectiv va trimite un cadru. 

Procedura de dirijare pentru un cadru sosit depinde de LAN-ul din care soseşte (LAN-ul sursă) 
și de LAN-ul în care se află destinaţia sa (LAN-ul destinaţie), după cum urmează: 


1. Daca LAN-ul sursă este același cu LAN-ul destinaţie, abandonează cadrul. 
2. Daca LAN-ul sursă si cel destinație sunt diferite, transmite cadrul. 
3. Daca LAN-ul destinaţie nu este cunoscut, folosește inundarea. 


Acest algoritm trebuie aplicat pentru fiecare cadru care sosește. Există cipuri VLSI speciale care 
realizează căutarea și actualizarea în tabela de dispersie, doar în câteva microsecunde. 


4.7.3 Punți cu arbore de acoperire 


Pentru a mări siguranța, unele locaţii folosesc două sau mai multe punți în paralel între perechi 
de LAN-uri, așa cum este arătat în fig. 4-43. Totuși, acest aranjament introduce și unele probleme 
suplimentare, întrucât creează bucle în topologie. 

Un simplu exemplu al acestor probleme poate fi văzut în fig. 4-43, observând modul în care este 
tratat cadrul F cu destinaţie necunoscută. Fiecare punte, urmând regulile obișnuite pentru tratarea 
destinatiilor necunoscute, folosește inundarea care, în acest exemplu, nu înseamnă decât copierea 
cadrului pe LAN 2. Putin după aceea, puntea 1 vede F2, un cadru cu destinaţie necunoscută, pe care 
îl copiază pe LAN 1, generând F3 (care nu este arătat în figură). La fel, puntea 2 copiază FI pe 
LANI generând F4 (care nu este arătat). Acum puntea 1 trimite F4 si puntea 2 copiază F3. Acest 
ciclu se continuă la nesfârșit. 

Fig. 4-43. Doua punti transparente paralele. 


Soluţia acestei probleme este ca puntile să comunice unele cu altele și să suprapună peste topologia 
actuală un arbore de acoperire care ajunge la fiecare LAN. De fapt, în interesul construirii unei topo- 
logii fictive fără bucle, sunt ignorate câteva conexiuni posibile între LAN-uri. De exemplu, în fig. 4- 
44(a) apar noua LAN-uri interconectate prin zece punți. Această configurație poate fi rezumata într- 
un graf cu LAN-urile drept noduri. Un arc leagă oricare două LAN-uri care sunt conectate de o punte. 

Graful poate fi redus la un arbore de acoperire renunțând la arcurile figurate ca linii punctate in 
fig. 4-44(b). Folosind acest arbore de acoperire, există un singur drum de la fiecare LAN la fiecare 
alt LAN. Odată ce puntile s-au înţeles asupra arborelui de acoperire, toată transmiterea dintre 
LAN-uri urmărește arborele de acoperire. Din moment ce există un drum unic de la fiecare sursă la 
fiecare destinaţie, buclele sunt imposibile. 

Pentru a construi arborele de acoperire, puntile trebuie să aleagă mai întâi o punte care va repre- 
zenta rădăcina arborelui. Ele fac această alegere prin emiterea de către fiecare punte a numărului de 
serie, instalat de fabricant, garantat ca fiind unic în întreaga lume. Puntea cu cel mai mic număr seri- 
al devine rădăcină. Apoi se construiește un arbore de drumuri minime de la rădăcină la fiecare pun- 
te și LAN. Acest arbore este un arbore de acoperire. Dacă o punte sau un LAN cade, trebuie calcu- 
lat un nou arbore de acoperire. 

Fig. 4-44. (a) LAN-uri interconectate. (b) Arbore de acoperire pentru 
LAN-uri. Liniile punctate nu fac parte din arborele de acoperire. 

Rezultatul acestui algoritm este că se stabilește un drum unic de la fiecare LAN la rădăcină, și 
astfel la fiecare alt LAN. Desi arborele acoperă toate LAN-urile, nu neapărat toate puntile sunt pre- 
zente în arbore (pentru a evita buclele). După ce a fost stabilit arborele de acoperire, algoritmul con- 
tinuă să ruleze pentru a detecta automat schimbări în topologie și a actualiza arborele. Algoritmul 
distribuit, folosit pentru construirea arborelui de acoperire, a fost inventat de Perlman și este descris 
în detaliu în (Perlman, 1992). Acesta este standardizat în IEEE 802.1D. 


4.7.4  Punţi aflate la distanță 


Puntile sunt de cele mai multe ori folosite pentru conectarea a două (sau mai multe) LAN-uri 
aflate la distanță unele de altele. De exemplu, o companie poate avea fabrici în mai multe orașe, 
fiecare dintre acestea cu propriul său LAN. Ideal ar fi ca toate aceste LAN-uri să fie interconectate 
pentru ca sistemul în întregime să funcționeze ca un mare LAN. 

Acest tel poate fi atins punând câte o punte fiecărui LAN și conectând puntile în perechi cu linii 
punct-la-punct (de exemplu linii închiriate de la o companie de telefoane). Un sistem simplu, cu trei 
LAN-uri, este prezentat în fig. 4-45. Aici se aplică algoritmul de dirijare obișnuit. Cel mai simplu este 
să se privească cele trei linii punct-la-punct ca LAN-uri fără gazde. Adică, un sistem obișnuit de șase 
LAN-uri interconectate prin patru punți. Nimic din ce am studiat până acum nu spune că un LAN 
trebuie să aibă gazde. 

Pe liniile punct-la-punct pot fi folosite diverse protocoale. O posibilitate este alegerea unui pro- 
tocol de legătură de date punct-la-punct standard, cum ar fi PPP, punând cadre MAC complete în 
câmpul de informaţie utilă. Această strategie funcţionează cel mai bine dacă LAN-urile sunt identice 
și singura problemă este transmiterea cadrelor la LAN-ul care trebuie. Altă posibilitate este elimina- 
rea antetului și a încheierii cadrelor MAC la puntea sursă, punând ceea ce a mai rămas în câmpul de 
informaţie utilă al protocolului punct-la-punct. Un nou antet și o nouă încheiere MAC pot fi apoi 
generate la puntea destinație. Un dezavantaj al acestei abordări este că suma de control care ajunge 
la puntea destinaţie nu este cea calculată de gazda sursă, existând posibilitatea ca erori cauzate de 
biti eronati in memoria unei punți să nu fie detectati. 

Fig. 4-45. Punti aflate la distanţă folosite pentru a interconecta LAN-uri îndepărtate. 


4.7.5  Repetoare, Noduri, Punti, Comutatoare, Rutere și Porţi 


Până acum în aceasta carte am văzut a mulțime de feluri de a transfera cadre și pachete de pe un 
segment de cablu pe altul. Am amintit de repetoare, noduri, punți, comutatoare, rutere și porți. Toa- 

te aceste dispozitive sunt utilizate în mod curent, dar ele diferă mai mult sau mai puţin unul de altul. 
Deoarece sunt atât de multe, merită sa le analizăm împreună pentru a vedea asemănările și diferen- 
tele dintre ele. 

Pentru început, aceste dispozitive operează la niveluri diferite, cum este ilustrat în fig. 4-46(a). 
Nivelul contează pentru că diferitele dispozitivele folosesc segmente diverse din informație pentru a 
decide cum să comute. Într-un scenariu tipic, utilizatorul creează date pentru a fi trimise către o ma- 
sina aflată la distanță. Aceste date sunt trimise nivelului transport, unde li se adaugă un antet, de 
exemplu un antet TCP, și se transmite rezultatul mai jos către nivelul rețea. Nivelul rețea adaugă 
propriul antet pentru a forma un pachet pentru nivelul reţea, de exemplu un pachet IP. În fig. 4- 
46(b) observăm pachetul IP colorat in gri. Apoi pachetul ajunge la nivelul legăturii de date, care îi 
adaugă propriul antet și suma de control (CRC) și trimite cadrul rezultat către nivelul fizic pentru 
transmisie, de exemplu intr-un LAN. 

Acum să ne uităm la dispozitivele de comutare și să vedem legătura lor cu pachetele și cadrele. 
La cel mai de jos nivel, nivelul fizic, se află repetoarele. Acestea sunt dispozitive analogice ce sunt 
conectate intre două segmente de cablu. Un semnal ce apare pe unul din aceste cabluri este amplifi- 
cat și trimis pe celălalt cablu. Repetoarele nu înțeleg cadrele, pachetele sau antetele. Ele înțeleg doar 
tensiuni electrice. Ethernetul clasic, de exemplu, a fost proiectat sa permită folosirea a patru repe- 
toare în scopul de a extinde lungimea maximă a cablului de la 500 de metri la 2500 de metri. 

Fig. 4-46. (a) Corespondenta dintre niveluri și dispozitive. (b) Cadre, pachete și antete 


În continuare ajungem la noduri. Un nod are un număr de linii de intrare pe care le uneşte din 
punct de vedere electric. Cadrele care ajung la nod pe oricare linie sunt trimise afară pe toate cele- 
lalte liniile. Dacă două cadre ajung în același timp se vor ciocni la fel ca și atunci când ar fi transmise 
pe un cablul coaxial. Cu alte cuvinte un nod formează un singur domeniu de coliziune. Toate liniile 
ce intră în nod trebuie să lucreze la aceeași viteză. Nodurile diferă de repetoare prin faptul ca (de 
obicei) nu amplifică semnalele pe care le primesc și sunt proiectate pentru a suporta multe plăci de 
extensie cu mai multe intrări; totuși, diferențele nu sunt semnificative. Ca și repetoarele, nodurile nu 
examinează adresele 802 și nici nu le utilizează în vreun fel. Un nod este arătat în fig. 4-47(a). 

Acum vom aborda nivelul legăturii de date, unde găsim puntile și comutatoarele. Tocmai am 
studiat puntile. O punte conectează două sau mai multe LAN-uri asa cum este arătat in fig. 4-47(b). 
Când un cadru ajunge, software-ul din punte extrage adresa destinaţie din cadru și caută în tabela sa 
vadă unde să trimită cadrul. Pentru Ethernet, această adresă este adresa destinație de 48 de biţi pre- 
zentată în fig. 4-17. Asemănător unui nod, o punte moderna are placi de extensie, de obicei pentru 
patru sau opt intrări de un anumit tip. O placă de extensie pentru Ethernet nu poate manevra, sa 

zicem, cadre token ring, pentru că nu știe unde să găsească adresa destinaţie în antetul cadrului. Ori- 
cum, o punte poate avea placi de extensie pentru diferite tipuri de rețele și diferite viteze. Spre deo- 
sebire de nod, la punte fiecare linie se află în propriul domeniu de coliziune. 

(a) b) (c) 
Fig. 4-47. (a) Un nod. (b) O punte. (c) Un comutator. 


Comutatoarele sunt similare cu puntile deoarece amândouă rutează cadre pe baza adreselor. De 
fapt, mulți oameni folosesc aceste două denumiri fără a face o distincţie clară intre termeni. Princi- 
pala diferență este aceea că un comutator este cel mai adesea folosit pentru a conecta calculatoare 
individuale, așa cum este arătat în fig. 4-47(c). Ca o consecință, când gazda A în fig. 4-47(b) dorește 
sa trimită un cadru către gazda B, puntea primește cadrul dar nu îl ia în considerare. Din contră, 
după cum se vede în fig. 4-47(c), comutatorul trebuie sa retransmită cadrul de la A la B deoarece nu 
există alt drum pentru ca acest cadru să ajungă. Întrucât fiecare port al comutatorului este de obicei 
conectat la un singur calculator, comutatorul trebuie să aibă loc pentru mai multe placi de extensie 
decât puntile care trebuie să conecteze numai rețele. Fiecare placă de extensie are un spaţiu tampon 
pentru cadrele recepționate. Deoarece fiecare port se află în propriul domeniu de coliziune, comuta- 
toarele nu pierd niciodată cadre din cauza coliziunilor. Totuși, dacă un comutator primește cadre 
mai repede decât le poate retransmite, este posibil ca în scurt timp sa nu mai aibă memorie tampon 
liberă și sa înceapă să arunce din cadrele primite. 

Pentru a relaxa puţin problema, comutatoarele moderne încep sa retransmită cadre imediat ce 
antetul destinație ajunge, dar înainte ca restul cadrului sa ajungă (bineînțeles asigurându-se ca linia 
de ieșire este disponibila). Aceste comutatoare nu utilizează tehnica de memorare și retransmitere. 
Câteodată ele sunt menționate drept comutatoare cu transmitere de fragmente (cut-through 
switches). De obicei acest tip de comutator este implementat în întregime în hardware, în timp ce 
traditionalele punți contin un CPU ce face comutare cu memorare și retransmitere la nivel software. 
Dar deoarece toate puntile si comutatoarele moderne contin circuite integrate speciale pentru co- 
mutare, diferentele dintre comutatoare si punti tin mai mult de probleme de marketing decat de 
probleme tehnice. 

Pana acum, am vazut repetoare si noduri, care sunt foarte asemanatoare, precum si punti si co- 
mutatoare, care sunt de asemenea foarte asemănătoare între ele. Acum trecem mai departe la 
rutere, care sunt și ele diferite de cele menţionate mai sus. Când un pachet ajunge la un ruter, ante- 
tul și sfârșitul cadrului sunt eliminate și pachetul localizat în informaţia utila a cadrului (înnegrit în 
fig. 4-46) trece către software-ul de rutare. Acest software folosește antetul pachetului pentru a alege 
o linie de ieșire. Pentru un pachet IP, antetul pachetului va conține adrese de 32 de biti (IPv4) sau 

adrese de 128 de biti (IPv6), în nici un caz adrese 802 de 48 de biti. Software-ul de rutare nu vede 
adresele cadrelor și nici măcar nu știe daca pachetul a venit de pe un LAN sau de pe o linie punct la 
punct. În cap. 5 vom studia ruterele și rutarea. 

Mai sus cu un nivel găsim porțile de transport (gateways). Acestea conectează doua calculatoare 
ce utilizează diferite protocoale de transport orientate pe conexiune. De exemplu, să presupunem că 
un calculator care utilizează protocolul TCP/IP orientat pe conexiune, trebuie să discute cu un calcu- 
lator care folosește protocolul ATM orientat pe conexiune. Poarta de transport poate copia pachete 
de la o conexiune la alta, refăcând pachetele dupa necesitati. 

În încheiere, porțile la nivelul aplicaţie înțeleg formatul si conținutul datelor si traduc mesajul de 
la un format la altul. De exemplu, o poartă de poșta electronică poate traduce mesaje Internet în 
mesaje SMS pentru telefoane mobile. 


4.7.6 LAN-uri virtuale 


La inceputul dezvoltarii retelelor locale de calculatoare, cabluri groase galbene serpuiau prin 
conductele de cablu ale multor cladiri de birouri. Acestea conectau toate calculatoarele pe la care 
treceau. Adesea erau mai multe cabluri conectate la coloana vertebrala centrala (ca in fig. 4-39) sau 
la un nod central. Nu se acorda nici o importanta corespondentei intre calculatoare si LAN-uri. Toti 
oamenii din birouri alăturate erau conectaţi la același LAN idiferent dacă aparţineau sau nu acele- 
iași organizații. Poziționarea fizică a calculatoarelor domina logica. 

Totul s-a schimbat odată cu apariţia lui 10Base-T si a nodurilor în anii 1990. Clădirile au fost 
recablate (cu costuri considerabile) pentru a scoate vechile cabluri galbene, instalându-se în loc 
cabluri cu perechi de fire torsadate de la fiecare birou până la locurile de conectare centrală de la 
capătul fiecărui coridor sau până la camera unde se afla calculatorul principal, așa cum este ilus- 
trat în fig. 4-48. 

Fig. 4-48. O clădire cu rețea centralizata ce folosește noduri și un comutator. 

Dacă vicepreşedintele care se ocupa de cablare era vizionar, se instalau cabluri cu perechi de fire 
torsadate de categoria a cincea; dacă acesta era un statistician era utilizat cablu de telefon existent 
(categoria 3) (pentru a fi înlocuit câțiva ani mai târziu când a apărut Ethernet-ul rapid). 

Folosindu-se noduri (si mai târziu, comutatoare) Ethernet, era adesea posibilă configurarea LAN- 
urilor din punct de vedere logic mai mult decât din punct de vedere fizic. Daca o companie dorește k 
LAN-uri, cumpără k noduri. Alegând cu grijă ce conectoare vor fi introduse în nod, ocupanții LAN- 
ului pot fi aleși din punct de vedere organizational fără a se da prea mare importanță amplasării geo- 
grafice. Bineînţeles, dacă doi oameni aparținând aceluiași departament lucrează în clădiri diferite, cel 
mai probabil aceștia sunt conectaţi în noduri diferite și astfel în LAN-uri diferite. Cu toate acestea, 
situația se prezintă mult mai bine decât în cazul LAN-urilor bazate pe amplasare geografică. 

Contează cine este conectat și în ce LAN? Oricum, în toate organizațiile, toate LAN-urile sunt în 
cele din urmă interconectate. Pe scurt, răspunzând la întrebare: adesea contează. Dintr-o multitudi- 
ne de motive administratorii de reţea își doresc să grupeze utilizatorii în LAN-uri pentru a reflecta 
structura organizatorică mai degrabă decât structura fizică a clădirii. O problemă este securitatea. 
Orice interfață de rețea poate fi configurata în mod transparent, copiind tot traficul care sosește pe 
canalul de comunicaţie. Multe departamente, cum ar fi cele de cercetare, patente și contabilitate, 
deţin informaţii pe care nu doresc să le facă cunoscute în afara departamentului. În situaţii ca aces- 
tea, punerea tuturor oamenilor din departament într-o singură rețea locală fără a permite vreunui 
fel de trafic să iasă din această reţea este o soluţie bună. Totuși, administratorul va vrea sa audă de- 
spre astfel de aranjamente doar dacă toți oamenii din fiecare departament sunt localizati in birouri 
adiacente, fără birouri interpuse între acestea. 

Poate să apară și o a doua problemă. Unele rețele locale sunt utilizate mai intensiv decât altele si 
poate fi benefică separarea acestora la anumite momente. De exemplu, dacă persoanele de la cerce- 
tare rulează tot felul de experimente dichisite care din când în când scapă de sub control și le satu- 
rează rețeaua locală, persoanele de la contabilitate s-ar putea să nu fie foarte entuziasmate în a dona 
capacitatea departamentului lor pentru a ajuta. 

O a treia problemă este difuzarea. Cele mai multe rețele locale suportă difuzarea și multe proto- 
coale de nivel superior folosesc această facilitate în mod extensiv. Spre exemplu, atunci când un utiliza- 
tor dorește să trimită un pachet către o adresă IP x, cum știe staţia sa ce adresă MAC să pună in cadru? 
Vom studia această întrebare în cap. 5, dar, pe scurt, răspunsul este că va difuza un cadru care conține 
întrebarea: A cui este adresa IP x? Apoi așteaptă un răspuns. Și există multe alte exemple de utilizare a 
difuzării. Pe măsură ce din ce în ce mai multe reţele locale sunt interconectate, numărul cadrelor de 
difuzare recepționate de fiecare mașină tinde să crească liniar cu numărul de mașini. 

O altă problemă legată de difuzare apare din când în când, atunci când o placa de reţea se defec- 
tează și începe să transmită un șir nesfârșit de cadre de difuzare. Rezultatul acestei furtuni de difu- 
zări (broadcast storm) este că (1) întreaga capacitate a reţelei locale este ocupată de aceste cadre si 
(2) că toate mașinile din toate reţele locale interconectate cu aceasta sunt paralizate doar prin proce- 
sarea și ignorarea tuturor cadrelor difuzate. 

La prima vedere s-ar putea părea că furtunile de difuzări pot fi limitate în spațiu prin separarea 
reţelelor locale prin punți și comutatoare, dar dacă scopul este să se atingă transparenţă (de ex o 
mașină poate fi mutată intr-o reţea locală diferită fără ca nimeni să observe acest lucru), atunci pun- 
tile trebuie să înainteze toate cadrele de difuzare. 

După ce am văzut de ce companiile ar dori să aibă mai multe rețele locale cu întindere limitată, 
haideţi să ne întoarcem la problema decuplării topologiei logice de cea fizică. Să presupunem că un 
utilizator este mutat în cadrul companiei de la un departament la altul fără să își schimbe biroul, sau 

că își schimbă biroul fără a-și schimba departamentul. Folosind o cablare bazată pe hub-uri, mutarea 
utilizatorului în rețeaua locală corectă presupune ca administratorul de rețea să meargă în centrul de 
cablare și să mute conectorul pentru calculatorul utilizatorului respectiv dintr-un hub în alt hub. 

În multe companii, schimbările organizaționale au loc tot timpul, însemnând că administratorii 
de sistem petrec o mulțime de timp scoțând cabluri de undeva și punându-le în altă parte. De ase- 
menea, în unele cazuri, este posibil ca schimbările să nu poată fi făcute deloc, pentru că perechea 
torsadată de la mașina utilizatorului este prea departe de hub-ul potrivit (de ex. în altă clădire). 

Ca răspuns la cerințele utilizatorilor pentru o flexibilitate sporită, comercianții de echipamente 
de rețea au început să lucreze la o modalitate de a recabla clădiri în întregime doar cu ajutorul sof- 
tware-ului.. Conceptul rezultat este numit VLAN (Virtual LAN, rom: reţea locală virtuală) și a fost 
standardizat de către comitetul 802. Acum este utilizat in multe organizaţii. Haideţi să aruncăm o 
privire asupra lui. Pentru informaţii suplimentare despre VLAN-uri, vezi (Breyer and Riley, 1999; 
and Seifert, 2000). 

VLAN-urile se bazează pe comutatoare dedicate, cu toate că pot avea niște hub-uri la periferie, 
ca în fig. 4-48. Pentru configurarea unei rețele bazate pe VLAN-uri, administratorul de rețea decide 
câte VLAN-uri vor exista, ce calculatoare vor aparține fiecărui VLAN și cum se vor numi VLAN- 
urile. De cele mai multe ori, VLAN-urile sunt denumite (informal) cu nume de culori, pentru că 
este apoi posibilă tipărirea de diagrame color cu dispunerea fizică a mașinilor, figurând membrii 
VLAN-ului roşu în roșu, membrii VLAN-ului verde în verde și așa mai departe. În acest fel, atât 
dispunerea logică, cât și cea fizică, sunt vizibile într-o singură figură. 

Ca un exemplu, să considerăm cele patru reţele locale din fig. 4-49(a), în care opt dintre mașini 
aparțin VLAN-ului G (gri) și șapte aparțin VLAN-ului A (alb). Cele patru rețele locale sunt conec- 
tate cu două punți, B1 si B2. Dacă este folosită cablare centralizată cu fire torsadate, pot fi de ase- 
menea prezente 4 hub-uri (care nu sunt prezentate în figură), dar la nivel logic un cablu cu mai multi 
conectori si un hub sunt același lucru. Prezentarea lor în modul în care sunt figurati aici face figura 
mai putin încărcată. De asemenea, termenul de punte tinde să fie folosit în zilele noastre mai ales in 
cazurile când există mai multe mașini pe fiecare port, ca în această figură, dar în rest termenii “pun- 
te” și “comutator” sunt interschimbabili. Fig. 4-49(b) prezintă aceleași mașini și aceleași același 
VLAN-uri folosind comutatoare cu un singur calculator pe fiecare port. 

Fig. 4-49. (a) Patru reţele fizice organizate în două VLAN-uri, gri și alb, de către două punți 
(b) Aceleași 15 mașini organizate în doua VLAN-uri cu comutatoare 

Pentru a asigura funcționarea corectă a VLAN-urilor, trebuie create tabele de configurare în 
comutatoare sau în punți. Aceste tabele stabilesc care VLAN este accesibil pe fiecare dintre porturi 
(linii). Atunci când un cadru este recepționat de la, să spunem, VLAN-ul gri, acesta trebuie înaintat 
către toate porturile marcate cu G. Acest lucru este valabil atât pentru traficul direcționat, cât și pen- 
tru cel cu destinaţie multiplă și cu difuzare. 

Observati faptul că un port poate fi marcat cu mai multe culori de VLAN-uri. Acest lucru poate 
fi văzut clar în fig. 4-49(a). Să presupunem că mașina A difuzează un cadru. Puntea B1 receptionea- 
ză cadrul si observă că acesta este provenit de la o staţie din VLAN-ul gri, deci îl va înainta către 
toate porturile marcate cu G (cu excepția portului de unde a venit). Din moment ce B1 are numai 
două alte porturi și ambele sunt marcate cu G, cadrul va fi trimis pe ambele porturi. 

În cazul lui B2 povestea este diferită. Aici puntea știe că nu există mașini gri in reţeaua locală 4, 
deci cadrul nu va fi înaintat acolo. Acesta va merge numai către reţeaua locală 2. Dacă unul dintre 
utilizatorii din reţeaua locală 4 își va schimba departamentul și va fi mutat în VLAN-ul gri, atunci 
tabela din interiorul lui B2 va trebui actualizată pentru a reeticheta portul cu GA în loc de A. Dacă 
mașina F devine gri, atunci portul către rețeaua locală 2 trebuie etichetat cu G în loc de GA. 

Acum să presupunem ca toate mașinile atât din reţeaua locală 2 cât si din reţeaua locală 4 devin 
gri. Atunci nu numai că porturile lui B2 către reţelele 2 și 4 vor fi marcate cu G, dar și portul lui B1 
către B2 trebuie de asemenea reetichetat de la GA la G, din moment ce cadrele albe care ajung la 
B1 din reţelele 1 și 3 nu mai sunt înaintate către B2. În fig. 4-49(b) acești situație rămâne în picioare, 
numai că aici toate porturile care ajung la câte o singură mașină sunt etichetate cu o singură culoare 
deoarece acolo există un singur VLAN. 

Până acum am presupus ca puntile și comutatoarele știu cumva ce culoare are un cadru recepti- 
onat. Cum știu acest lucru? Există trei metode folosite: 


1. Fiecărui port îi este asociată o culoare de VLAN 
2.  Fiecărei adrese MAC îi este asociată o culoare de VLAN 
3. Fiecărui protocol de nivel 3 sau fiecărei adrese IP îi este asociată o culoare de VLAN 


Cu prima metodă, fiecare port este etichetat cu o culoare de VLAN. Totuși, această metodă func- 
tioneaza doar daca toate mașinile de pe un port aparțin aceluiași VLAN. În fig. 4-49(a), acest lucru 
este valabil în cazul lui B1 pentru portul către reţeaua 3, dar nu și pentru portul către reţeaua 1. 

În cazul celei de-a doua metode, puntea sau comutatorul are o singură tabelă ce conţine adresa 
MAC pe 48 de biţi a fiecărui mașini conectate la el, împreună cu VLAN-ul căruia îi aparține mașina 
respectivă. În aceste condiţii, este posibilă combinarea mai multor VLAN-uri pe o singură rețea lo- 
cală fizică, cum este cazul rețelei 1 din fig. 4-49(a). Când un cadru este recepționat, tot ce trebuie să 
facă puntea sau comutatorul este să extragă adresa MAC și să caute intrarea corespunzătoare din 
tabelă, pentru a găsi VLAN-ul de unde a fost recepționat cadrul. 

Cea de-a treia metodă presupune ca puntea sau comutatorul să examineze câmpul încărcare uti- 
lă al cadrului cu scopul de a clasifica, de exemplu, toate mașinile IP ca aparţinând unui VLAN și 
toate mașinile AppleTalk ca aparținând altuia. Pentru cel dintâi, adresa IP poate fi de asemenea 
utilizată pentru identificarea mașinii. Această strategie este foarte utilă atunci când mai oricare din 
mai multe mașini sau calculatoare portabile pot fi cuplate în mai multe staţii de ancorare. Din mo- 
ment ce fiecare staţie de ancorare are propria adresă MAC, doar cunoașterea staţiei de ancorare 
folosite nu spune nimic despre VLAN-ul căruia îi aparține laptop-ul. 

Singura problemă cu această abordare este că nu respectă una dintre regulile de bază în rețele ce 
calculatoare: independenţa nivelurilor. Nu este treaba nivelului legătură de date ce este în câmpul de 

încărcare utilă al cadrului. Acest nivel nu ar trebui să examineze aceste câmp și cu atât mai putin să ia 
decizii pe baza conţinutului acestuia. O consecinţă a utilizării acestei abordări este aceea că o modifi- 
care a unui protocol de nivel 3 (de exemplu o trecere de la IPv4 la IPv6) va duce la nefunctionarea 
comutatorului. Din nefericire, există pe piață comutatoare care funcționează în acest fel. 

Desigur, nu este nimic în neregulă în rutarea bazată pe adrese IP — aproape tot cap. 5 este dedi- 
cat rutării IP — dar să combini nivelurile înseamnă să o cauţi cu lumânarea. Un producător de comu- 
tatoare poate desconsidera acest argument susținând că toate comutatoarele comercializate de el 
înţeleg, atât IPv4, cât si IPv6, deci totul este în regulă. Dar ce se va întâmpla atunci când va apărea 
IPv7? Producătorul probabil că va răspunde: cumpăraţi comutatoare noi, este asta atât de rau? 


Standardul IEEE 802.1Q 

Dacă ne gândim mai bine, ceea ce contează cu adevărat este VLAN-ul cadrului însuși, nu 
VLAN-ul mașinii care l-a trimis. Dacă ar exista o modalitate de identificare a VLAN-ului în antetul 
cadrului, atunci necesitatea de a examina câmpul încărcare ar dispărea. Pentru un model nou de 
reţea locală, cum ar fi 802.11 sau 802.16, ar fi fost destul de ușor să fie adăugat numărul VLAN-ului 
în antet. De fapt, câmpul identificator de conexiune din 802.16 este oarecum similar cu spiritul identi- 
ficatorilor de VLAN. Dar ce să facem cu Ethernetul, care este tehnologia dominantă de reţele locale 
si care nu are câmpuri goale disponibile care să poată fi utilizate pentru identificatorul de VLAN? 

Comitetul IEEE 802 a confruntat această problemă în 1995. După multe discuţii, a făcut inima- 
ginabilul și a modificat cadrul Ethernet. Noul format a fost publicat în standardul IEEE 802.10, 
lansat în 1998. Noul format conține marcajul pentru VLAN; îl vom examina în curând. Nu in mod 
surprinzător, schimbarea a ceva atât de bine împământenit cum este Ethernetul nu este în întregime 
trivială. O serie de întrebări care ne vin în gând sunt: 


1. Trebuie să aruncăm câteva sute de milioane de plăci de rețea Ethernet? 
2. Daca nu, cine generează noul câmp? 
3. Ce se întâmplă cu cadrele care au deja lungimea maxima? 


Desigur, comitetul 802 a fost conștient (în mod dureros) de aceste probleme și a trebuit să ofere 
soluții, ceea ce a și făcut. 

Cheia pentru găsirea soluţiei este să realizăm că identificatorii de VLAN sunt utilizați efectiv 
numai de punți și de comutatoare și nu de către mașinile utilizatorilor. Prin urmare, în fig. 4-49 nu 
este esențial ca identificatorii să fie prezenţi pe liniile ce pornesc de la staţii, atât timp cât sunt pre- 
zenti pe liniile ce interconecteaza puntile. Prin urmare, pentru a folosi VLAN-uri, puntile și comuta- 
toarele trebuie să fie conștiente de existenţa acestora, dar aceasta era deja o cerință. Acum introdu- 
cem necesitatea suplimentară ca acestea să implementeze 802.1Q, iar cele noi deja fac acest lucru. 

La întrebarea dacă trebuie aruncate toate plăcile Ethernet, răspunsul este nu. Aduceti-va amin- 
te: comisia 802.3 nu a putut convinge oamenii să schimbe câmpul tip intr-un alt câmp numit lungi- 
me. Va puteţi imagina reacţia acestora la anunţul ca toate plăcile Ethernet au fost scoase din uz. 
Oricum, în momentul în care noile placi Ethernet vor apărea pe piaţă, se spera că acestea vor supor- 
ta 802.1Q și se vor putea integra în totalitate în VLAN-uri. 

Așa că, daca cel care generează mesajul nu introduce câmpurile pentru VLAN, atunci cine o va 
face? Răspunsul este că prima punte sau comutator ce suporta VLAN la care ajunge un cadru, ada- 
uga câmpurile, și la ultimul le scoate. Dar cum știe care cadru aparţine cărui VLAN ? Ei bine, prima 
punte sau primul comutator poate atribui un număr VLAN unui port, se poate uita la adresa MAC, 
sau să examineze informaţia utilă. Până când toate plăcile Ethernet vor în conformitate cu 802.10, 

suntem oarecum tot în punctul din care am plecat. Marea speranță este că de la început toate plăcile 
gigabit Ethernet vor fi în conformitate cu 802.1Q si pe măsură ce oamenii vor trece la gigabit 
Ethernet , 802.1Q va fi introdus automat. În ce privește problema cadrelor mai mari de 1518 octeți, 
802.10 ridică limita la 1522 octeți. 

În timpul procesului de tranziţie, multe reţele vor avea ca mașini perimate (de obicei Ethernet 
clasic sau rapid) care nu suporta VLAN și mașini (de obicei gigabit Ethernet) care suporta. Situaţia 
este arătată în fig. 4-50, unde simbolurile umbrite suportă VLAN iar celelalte nu. Pentru a simplifica 
problema, presupunem că toate comutatoarele suporta VLAN. Chiar dacă nu este cazul, primul 
comutator ce suportă VLAN poate adăuga marcaje bazate pe adrese MAC sau IP. 


Domeniu final care Domeniu principal Domeniu PC 
eet, permite VLAN care permite VLAN final cu_ ente, „„perimat 


PC-uri Sy ae 
perimate RE, 










ame 





“Cadru 
=” marcat 








? Cadru ^ 
marcat 





PC care ia, „d 
suportă Comutator ce ceea Comutare realizată 


> : : Cadru de la un 
VLAN suportă VLAN folosind marcaje 


Ethernet mai vechi 
Fig. 4-50. Tranzitia de la un Ethernet perimat la un Ethernet ce suportă VLAN. 
Simbolurile umbrite suportă VLAN; cele goale nu. 


În aceasta figură, plăcile Ethernet ce suportă VLAN generează direct cadre marcate (de exem- 
plu 802.1Q), si comutările ulterioare se folosesc de aceste marcaje. Pentru a face această comutare, 
comutatoarele trebuie sa știe în prealabil care VLAN poate fi accesat și pe ce port. Știind că un ca- 
dru aparține unui VLAN gri , nu ajută prea mult faptul ca un cadru aparţine unui VLAN gri, până 
când comutatorul știe care porturi sunt conectate la mașinile din VLAN-ul gri. Așa că, comutatorul 
are nevoie de o tabela indexată de VLAN care să spună ce porturi sa folosească și care suporta 
VLAN sau nu. 

Când un PC perimat trimite un cadru către un comutator ce suporta VLAN, comutatorul con- 
struieste un nou cadru marcat bazat pe cunoștințele sale despre VLAN-ul care l-a trimis (folosind 
portul, adresa MAC sau adresa IP). Din acel punct, nu mai contează dacă cel care trimite este o ma- 
sina legacy (perimată). Similar, un comutator care trebuie să trimită un cadru marcat către o mașină 
perimată (legacy) trebuie să reconstruiască cadrul în forma veche înainte de a-l furniza. 

Haideţi să privim formatul cadrului 802.1Q. Este schițat în fig. 4-51. Singura schimbare este adă- 
ugarea unei perechi de câmpuri a cate 2 octeți. Primul este identificatorul protocolului VLAN. El 
are întotdeauna valoarea 0x8100. Întrucât acest număr este mai mare de 1500, toate plăcile Ethernet 
interpretează acest număr ca tip nu ca lungime. Ce face o placa mai veche cu un asemenea cadru 
este o problemă deoarece asemenea cadre nu ar trebui trimise către acestea. 

Fig. 4-51. Formatul cadrelor Ethernet 802.3 mostenite si 802.1Q. 





Al doilea câmp de 2 octeti conţine trei sub-câmpuri. Sub-campul principal este identificatorul 
VLAN ce ocupa cei mai putin semnificativi 12 octeți. Aceasta este problema principala: cărui VLAN 
aparţine fiecare cadru? Câmpul Prioritate de 3 biţi nu are nici o legătură cu VLAN-ul, dar întrucât 
schimbarea antetului Ethernet este un eveniment foarte rar care s-ar desfășura pe parcursul a trei 
ani și ar implica 100 de oameni, de ce nu am pune alte informaţii folositoare în el? Acest câmp face 
posibila distingerea intre traficul în timp real implementat hard și cel implementat soft și de traficul 
intens pentru o mai buna calitate a serviciilor în Ethernet. Este nevoie de voce prin Ethernet (ca sa 
fim impartiali, IP a avut un câmp similar mai mult de un sfert de secol și nu a fost folosit niciodată). 

Ultimul bit, CFI (Canonical Format Indicator, rom: indicator de format canonic) ar fi trebuit sa 
fie numit CEI (Corporate Ego Indicator, rom: indicator de ego al corporației). Originar era folosit 
să indice adresele MAC în format little-indian sau big-indian însă această obisnuinta s-a pierdut da- 
torită controverselor. În zilele noastre prezenţa lui indică faptul că informaţiile utile contin un 802.5 
cadru prestabilit (freezed-dried, rom: înghețat si uscat) care este transportat de o reţea Ethernet care 
speră să găsească la destinație un LAN 802.5. Tot acest aranjament, nu are nici o legătura cu VLAN- 
urile. Însă politica comitetului de standarde este foarte asemănătoare cu politica obișnuită: dacă 
votezi în favoarea bitului meu, votez și eu în favoarea bitului tău. 

Așa cum am precizat mai sus, când un cadru marcat ajunge la un comutator ce suporta VLAN, 
comutatorul foloseşte, ca un index intr-o tabela identificatorul VLAN, pentru a găsi la ce port sa tri- 
mită. Dar de unde vine tabela? Este construita manual, ne-am întors de unde am plecat: configurarea 
manuala a punților. Frumuseţea punților transparente este faptul că acestea sunt montate și pornite 
(plug-and-play) și nu au nevoie de configurare manuală. Ar fi păcat să se piardă această facilitate. Din 
fericire, puntile care suportă VLAN se pot autoconfigura pe baza marcajelor care vin. Dacă un cadru 
marcat, cum ar fi VLAN 4, ajunge la portul 3, aparent câteva calculatoare de pe portul 3 aparțin 
VLAN-ului 4. Standardul 802.1Q explica cum să construieşti dinamic tabelele, în marea majoritate a 
cazurilor referindu-se la părți apropiate din algoritmul lui Perlman standardizat în 802.1D. 

Înainte de a părăsi subiectul referitor la rutarea in VLAN, merita să facem o ultima observaţie. 
Mulţi oameni în lumea Internetului și a Ethernetului susțin fanatic reţelele neorientate pe conexiune 
si se opun cu violență conexiunilor la nivelul legăturii de date. În momentul de fata, VLAN-urile in- 
troduc ceva ce este surprinzător de asemănător cu o conexiune. Pentru a utiliza corect VLAN-uri, 
fiecare cadru are un nou identificator special care este utilizat pe post de index într-o tabelă din comu- 
tator, pentru a găsi destinaţia cadrului. Este exact același principiu de funcționare ce apare la reţelele 
orientate pe conexiune. În reţelele neorientate pe conexiune adresa destinaţie este folosită la rutare și 
nu exista identificatori de conexiune. Alte aspecte privind comunicarea vor fi tratate în cap. 5. 

4.8 REZUMAT 


Anumite reţele au un singur canal care este folosit pentru toate comunicațiile. În aceste reţele, 
problema principală de proiectare este alocarea acestui canal între stațiile concurente care doresc să 
îl folosească. Au fost puși la punct numeroși algoritmi de alocare a canalului. Un rezumat al unora 
dintre cele mai importante metode de alocare a canalului este prezentat în fig. 4-52. 


Dedică o bandă de frecvenţă fiecărei stații 
O schemă dinamică FDM pentru fibră optică 
i 


Dedică o cuantă de timp fiecărei staţii 
CSMA 1-persistent Acces multiplu standard cu detectarea purtătoarei 
Utilizează o hartă de biti pentru planificare de tip rulare prin rotație 





Direct sequence spread spectrum 
Acces multiplu cu sesizarea purtătoarei cu evitarea coliziunilor 


Fig. 4-52. Metode și sisteme de alocare a canalului pentru un canal obișnuit. 





Cele mai simple scheme de alocare sunt FDM si TDM. Acestea sunt eficiente atunci când numa- 
rul de staţii este mic și traficul continuu, oarecum echilibrat. Amândouă sunt larg folosite în aceste 
condiții, de exemplu pentru a diviza banda de legătură utilizată pentru trunchiuri telefonice. 

Dacă numărul staţiilor este mare și variabil, iar traficul de tip rafală, atunci FDM și TDM nu 
sunt alegeri bune. Ca alternativă a fost propus protocolul ALOHA, cu sau fără cuantificare și con- 
trol. ALOHA și numeroasele sale variante si derivate a fost pe larg discutat, analizat și folosit în 
sisteme reale. 

Atunci când starea canalului poate fi detectată, staţiile pot evita începerea unei transmisii cât 
timp transmite altă staţie. Această tehnică, detectarea purtătoarei, a condus la o diversitate de pro- 
tocoale care pot fi folosite pe LAN-uri și MAN-uri. 

Există o clasă de protocoale care elimină total conflictele, sau cel putin le reduce considerabil. 
Numărarea binară inversă elimină complet conflictele. Protocolul de parcurgere arborescentă le 
reduce împărțind dinamic staţiile în două grupuri disjuncte, unuia permitandu-i-se să transmită iar 
celuilalt nu. Acesta încearcă să facă împărțirea astfel, încât transmisia să-i fie permisă unei singure 
stații dintre cele pregătite să trimită. 

LAN-urile fără fir au propriile lor probleme și soluţii. Cea mai mare problemă este cauzată de 
stații ascunse, astfel încât CSMA nu funcționează. O clasă de soluţii, tipizată de MACA și MACAW, 
intenționează să stimuleze transmisiile în jurul destinaţiei, pentru a îmbunătăţi funcționarea CSMA. 

FHSS si DSSS sunt de asemenea utilizate. IEEE 802.11 combină CSMA si MACAW pentru a pro- 
duce CSMA/CA. 

Ethernetul este forma dominanta pentru rețele locale. Acesta utilizează CSMA/CD pentru alo- 
carea canalului. Versiunile vechi foloseau cabluri ce serpuiau de la o mașina la alta, dar acum sunt 
utilizate perechi de fire torsadate ce se conectează în noduri și comutatoare. Vitezele au crescut de 
la 10 Mbps la 1 Gbps și cresc în continuare. 

LAN-urile fără fir sunt din ce în ce mai comune, 802.11 dominând acest domeniu. Nivelul său fi- 
zic permite cinci moduri de transmisie diferite, incluzând infraroșu, o varietate de spread spectrum 
schemes, și un sistem FDM multicanal. Poate opera cu câte o staţie de bază în fiecare celulă, dar 
poate opera si fara nici. Protocolul este o versiune de MACAW cu sesizarea virtuală a purtătoarei. 
MAN-urile fără fir au început deja să apară. Acestea sunt sisteme de bandă largă care utilizează un- 
de radio pentru a înlocui ultimele porțiuni în conexiunile telefonice. Sunt folosite tehnici tradiționale 
de modulație de bandă îngustă. Calitatea serviciilor este importantă, cu 802.16 definindu-se patru 
clase și anume: viteză de transmisie constantă, două viteze de transmisie variabile și o viteză de 
transmisie cu cea mai bună încercare (eng. best efforts). 

Sistemul Bluetooth este de asemenea fără fir dar este adresat mai mult către sistemele desktop, 
pentru conectarea căștilor și a altor echipamente la calculatoare fără a utiliza fire. Se intenționează 
de asemenea conectarea perifericelor, cum ar fi faxurile la telefoane mobile. Ca și 802.11, acesta 
folosește FHSS în banda ISM. Datorită nivelului de zgomot din multe medii și datorită necesitatii 
unei interacțiuni în timp real, diferite protocoale înglobează mecanisme complicate pentru urmări- 
rea și corectia erorilor. 

Având atât de multe LAN-uri diferite, este necesară o metodă de a le interconecta. Puntile si 
comutatoarele sunt folosite în acest scop. Algoritmul cu arbore de acoperire este folosit pentru a 
construi punți plug-and-play. O noua dezvoltare în domeniul interconectării LAN-urilor este 
VLAN, care separă topologia logică a LAN-urilor de topologia fizică. Un nou format pentru cadrele 
Ethernet (802.1Q) a fost introdus pentru a oferi o modalitate mai simplă de introducere a VLAN- 
urilor în organizații. 

1. Pentru această problema folosiți o formula din acest capitol, însă înainte de a începe rezolvarea 
problemei scrieți formula. Cadrele ajung aleator la un canal de 100 Mbps pentru transmitere. 
Dacă în momentul când un cadru ajunge avem canalul ocupat, acesta își așteaptă rândul într-o 
coadă. Dimensiunea cadrului este distribuita exponential cu o medie de 10.000 biti/cadru. Pen- 
tru fiecare din următoarele rate de sosire, precizati întârzierea medie a unui cadru, incluzând 
timpul cât acesta stă în coadă și timpul cât durează transmisia. 

a) 90 cadre/sec. 
b) 900 cadre/sec. 
c) 9000 cadre/sec. 

10. 


11. 


12. 


13. 

Un grup de N statii folosesc in comun un canal ALOHA pur de 56 Kbps. Fiecare statie emite in 
medie un cadru de 1000 de biti la fiecare 100 sec, chiar daca cel precedent nu a fost inca trimis 
(de exemplu, stațiile folosesc zone tampon). Care este valoarea maxima a lui N? 


Comparati întârzierea unui canal ALOHA pur cu aceea a unui canal ALOHA cuantificat la 
încărcare mică. Care dintre ele este mai mică? Motivati răspunsul. 


Zece mii de staţii de rezervare a biletelor de avion concurează pentru folosirea unui singur canal 
ALOHA cuantificat. O staţie obișnuită face 18 cereri/oră. O cuantă este de 125 us. Care este în- 
cărcarea totală aproximativă a canalului? 


O populaţie mare de utilizatori ALOHA generează 50 cereri/sec, inclusiv originalele și retran- 
smisiile. Timpul este cuantificat în unități de 40 ms. 

a) Care este șansa de succes a primei încercări? 

b) Care este probabilitatea unui număr de exact k coliziuni urmate de un succes? 

c) Câte încercări de transmisie ne așteptăm să fie necesare? 


Măsurătorile făcute asupra unui canal ALOHA cuantificat, cu un număr infinit de utilizatori, 
arată că 10% din cuante sunt nefolosite. 

a) Care este încărcarea canalului, G? 

b) Care este productivitatea? 

c) Canalul este subincarcat sau supraincarcat? 


Intr-un sistem cuantificat ALOHA cu o populaţie infinită, numărul mediu de cuante pe care o 
statie le așteaptă între o coliziune si retransmisia ei, este 4. Reprezentati curba întârzierii in 
funcție de productivitate, pentru acest sistem. 


Cat timp o staţie s trebuie să aștepte în cel mai rău caz înainte de a putea transmite cadre intr- 
un LAN ce folosește: 

a) protocolul de bază harta de biti? 

b) protocolul lui Mok și Ward cu permutare virtuală a numerelor staţiilor? 


Un LAN folosește versiunea lui Mok și Ward pentru numărătoarea inversă binară. La un anu- 
mit moment, cele zece stații au numerele virtuale de staţie 8, 2, 4, 5, 1, 7, 3, 6, 9 şi 0. Următoare- 
le trei stații care trebuie să emită sunt 4, 3 si 9, în această ordine. Care sunt noile numere virtua- 
le de stație după ce toate cele trei și-au terminat transmisiile? 


Saisprezece stații concurează pentru folosirea unui canal comun folosind protocolul cu parcur- 
gere arborescentă adaptivă. Dacă toate staţiile ale căror adrese sunt numere prime devin brusc 
simultan disponibile, câte intervale de bit sunt necesare pentru a rezolva conflictul? 


O colecţie de 2" staţii folosesc protocolul cu parcurgere arborescentă adaptivă pentru a arbitra 
accesul la un cablu comun. La un moment dat, două dintre ele devin disponibile. Care este nu- 
mărul minim, maxim și mediu de cuante pentru a parcurge arborele dacă 2" > > 1? 


LAN-urile fără fir pe care le-am studiat foloseau protocoale ca MACA în loc de CSMA/CD. În 
ce condiţii ar fi posibil să folosească CSMA/CD? 


Care sunt caracteristicile comune ale protocoalelor de acces la canal WDMA și GSM? 

14. 


15. 


16. 
17. 
18. 


19. 


20. 


21. 


22. 


23. 


24. 


Şase stații , de la A la F, comunica utilizând protocolul MACA. Este posibil ca doua transmisii 
sa aibă loc simultan? Explicati răspunsul. 


O clădire cu 7 etaje are 15 birouri alăturate pe fiecare etaj. Fiecare birou conține o priză de 
perete pentru un terminal pe peretele din față, astfel încât prizele formează o rețea rectangula- 
ră în plan vertical, cu o distanță de 4 m între prize, atât pe orizontală cât și pe verticală. Presu- 
punând că este posibil să se monteze câte un cablu direct între orice pereche de prize, pe ori- 
zontală, verticală sau diagonală, câti metri de cablu sunt necesari pentru conectarea tuturor 
prizelor folosind: 

a) O configuraţie stea cu un singur ruter în mijloc? 

b) Un LAN 802.3? 

c) Oretea de tip inel (fără fir central)? 


Care este viteza (în bauds) a unui LAN 802.3 standard de 10 Mbps? 
Schitati codificarea Manchester pentru șirul de biti: 0001110101. 


Schitati codificarea Manchester diferenţială pentru șirul de biti din problema precedentă. Pre- 
supuneti că linia este initial în stare jos. 


Un LAN CSMA/CD de 10 Mbps (care nu e 802.3), lung de 1 km, are o viteză de propagare de 
200 m/us. Cadrele de date au o lungime de 256 biti, incluzând 32 de biti de antet, suma de con- 
trol si alte date suplimentare. Primul interval de bit dupa o transmitere efectuată cu succes este 
rezervat pentru receptor spre a ocupa canalul pentru a trimite un cadru de confirmare de 32 de 
biti. Care este viteza efectivă de date, excluzând încărcarea suplimentară și presupunând că nu 
sunt coliziuni? 


Două staţii CSMA/CD încearcă să transmită fiecare fișiere mari (multicadru). După ce 
este trimis fiecare cadru, ele concurează pentru canal folosind algoritmul de regresie ex- 
ponentiala binară. Care este probabilitatea terminării conflictului la runda k, si care este 
numărul mediu de runde per conflict? 


Să considerăm cazul unei rețele CSMA/CD de 1G bps, cu un cablu mai lung de 1 km, fără 
repetoare. Viteza semnalului pe cablu este de 200.000 km/s. Care este dimensiunea mini- 
mă a cadrului? 


Un pachet IP ce trebuie transmis în Internet are 60 octeți cu tot cu antete. Daca LLC nu este utili- 
zat, este nevoie să se adauge informatie de umplutură în cadrul Ethernet, si dacă da, câți octeți? 


Cadrele Ethernet trebuie să aibă o lungime minimă de 64 de octeți pentru a avea siguranța că 
emițătorul încă mai emite, în cazul unei coliziuni la capatul celălalt al cablului. Fast Ethernet-ul 
are aceeași dimensiune minimă a cadrului de 64 de octeți, dar poate emite biții de zece ori mai 
rapid. Cum este posibil să se menţină aceeași dimensiune minimă a cadrului? 


Autorii unor cărți susțin că dimensiunea maximă a cadrului Ethernet este de 1518 octeți în loc 
de 1500 octeți. Au aceștia dreptate? Explicati răspunsul. 

SUBNIVELUL DE ACCES LA MEDIU CAP. 4 


Specificatiile 1000Base-SX spun că ceasul ar trebui să meargă la 1250 MHz, deși Gigabit Ether- 
net ar trebui sa transmită 1 Gbps. Este folosit acest plus de viteză pentru a mări siguranța 
transmisiei? Dacă nu, specificaţi ce se întâmplă. 


Câte cadre pe secundă poate manevra gigabit Ethernet? Luaţi în considerare toate cazurile re- 
levante. Sugestie: contează faptul că este o rețea gigabit Ethernet. 


Numiti două rețele care permit sa aibă cadre impachetate cap-la-cap. De ce se merita să ai 
această facilitate? 


În fig. 4-27 sunt arătate patru stații, A, B, C şi D. Care dintre ultimele doua stații credeți ca este 
mai aproape de A și de ce? 


Presupunând ca un 11-Mbps LAN 802.11b transmite cadre de 64-octeti cap-la-cap printr-un 
canal radio rata erorilor de 10” . Câte cadre pe secundă vor fi distruse în medie? 


O reţea 802.16 are lungimea canalului de 20 MHz. Câţi biti/sec pot fi transmisi la o staţie 
conectată? 


IEEE 802.16 suportă patru clase de servicii. Care clasă este cea mai bună alegere pentru a 
transmite semnal video necomprimat? 


Dati două motive pentru care rețelele ar trebui să utilizeze corectarea erorilor in loc de detecția 
erorilor și retransmisia datelor? 


În fig. 4-35, am văzut ca un dispozitiv Bluetooth poate fi în două piconet-uri în același timp. 
Există vreun motiv ca un dispozitiv sa nu fie stăpân în ambele piconet-uri în același timp? 


Fig. 4-25 arată diferite protocoale de nivel fizic. Care dintre acestea este mai apropiat de 
protocolul de nivel fizic al Bluetooth? Care este marea diferență dintre cele doua? 


Bluetooth suportă două tipuri de legătură între un stăpân și un sclav. Care sunt acestea și 
la ce sunt folosite fiecare? 


Cadrul de semnalizare la FHSS (frequency hopping spread spectrum) varianta 802.11 conține 
timpul de locuire (dwell time). Credeţi ca la Bluetooth, cadrul de semnalizare analog, conține 
de asemenea timpul de locuire (dwell time)? Discutati răspunsul. 


Consideraţi LAN-urile interconectate din fig. 4-44. Presupuneti că gazda a și b sunt în LAN-ul 
1, c este în LAN-ul 2 și d este în LAN-ul 8. Iniţial tabelele de dispersie din toate puntile sunt 
goale si se folosește arborele de acoperire din fig. 4-44(b). Aratati cum tabelele de dispersie din 
punți diferite se schimbă după fiecare din următoarele evenimente ce se succed : primul a, apoi 
b și așa mai departe. 

a) a trimite către d. 

b) c trimite către a. 

c) d trimite către c. 

d) d trimite către LAN-ul 6. 

e) d trimite către a. 

O consecință în folosirea unui arbore de acoperire pentru a retransmite cadre intr-un LAN ex- 
tins este ca unele punți nu participă la retransmiterea cadrelor. Identificati trei punți de acest fel 
în fig. 4-44. Exista vreun motiv pentru a păstra aceste punți, chiar daca ele nu sunt folosite pen- 
tru retransmitere? 


Imaginati-va ca un comutator are plăci de extensie pentru patru linii de intrare. Se întâmplă 
frecvent ca un cadru care ajunge pe una din aceste linii trebuie să iasă pe altă linie pe aceeași 
placă. Ce variante are proiectantul comutatorului pentru aceasta situație? 


Un comutator proiectat pentru a fi utilizat cu un Ethernet rapid are un fund de sertar care 
poate transfera 10 Gbps. Câte cadre/sec poate manevra în cel mai rău caz? 


Consideraţi reţeaua din fig. 4-49(a). Daca mașina J devine brusc albă; este nevoie de vreo 
schimbare la etichetare? Daca da, ce anume? 


Descrieti pe scurt diferenţele dintre comutatoarele cu memorare și retransmitere și cele cu cut- 
through? 


In ceea ce privește cadrele defecte, comutatoarele cu memorare și retransmitere au un avantaj 
fata de cele cut-through. Explicati care sunt acestea. 


Pentru a pune in functiune VLAN-uri, este nevoie de tabele de configuratie in comutatoare si 
punti. Ce s-ar intampla daca VLAN-urile din fig. 4-49(a) ar utiliza noduri in loc de mediu parta- 
jat? Nodurile au nevoie de tabele de configurare? De ce sau de ce nu? 


În fig. 4-50 comutatorul din domeniul final cu PC îmbătrânite, figurat în dreapta este un comu- 
tator pregătit pentru VLAN. Este posibilă utilizarea unui comutator vechi în acest caz? Dacă 
da, cum va funcționa acesta? Dacă nu, de ce? 


Scrieţi un program care să simuleze comportamentul protocolului CSMA/CD în Ethernet când 
exista N staţii pregătite sa transmită în timp ce se transmite un cadru. Programul vostru trebuie 
să prezinte timpii când fiecare stație începe sa transmită cu succes cadrul. Presupuneti că un tact 
de ceas apare odată la fiecare cuantă de timp (51,2 microsecunde) și o detecție de coliziune și o 
secvență de bruiaj durează o cuantă de timp. Toate cadrele sunt de dimensiune maximă admisă. 


NIVELUL REȚEA 


Nivelul reţea are ca sarcină preluarea pachetelor de la sursă și transferul lor către destinaţie. 
Ajungerea la destinație poate necesita mai multe salturi prin rutere intermediare de-a lungul drumu- 
lui. Această funcţie contrastează clar cu cea a nivelului legătură de date, care avea scopul mult mai 
modest de a transfera cadre de la un capăt al unui fir la celălalt. Astfel nivelul reţea este cel mai scă- 
zut nivel care se ocupă de transmisii capăt la capăt. 

Pentru realizarea scopurilor propuse, nivelul rețea trebuie să cunoască topologia subretelei de 
comunicație (de exemplu mulțimea tuturor ruterelor) și să aleagă calea cea mai potrivită prin aceas- 
ta. De asemenea trebuie să aleagă căile de urmat astfel, încât să nu încarce excesiv unele legături de 
comunicaţie sau rutere în timp ce altele sunt inactive. În fine, când sursa şi destinaţia fac parte din 
rețele diferite, apar probleme noi. Este sarcina nivelului rețea să se ocupe de ele. În acest capitol 
vom studia toate aceste aspecte și le vom exemplifica, in primul rând folosind Internetul și protocolul 
lui la nivelul rețea, IP, cu toate că vom vorbi si despre rețele fără fir. 


5.1 CERINŢELE DE PROIECTARE ALE NIVE- 
LULUI REŢEA 


Vom prezenta, în continuare, o introducere a cerințelor pe care proiectantul nivelului rețea trebuie 
să le rezolve. Acestea includ serviciile furnizate nivelului transport și proiectarea interna a subretelei. 

5.1.1 Comutare de pachete de tip Memorează-și-Retransmite (Store-and-Forward) 


Dar înainte de a începe explicarea detaliilor nivelului rețea, merită probabil sa reinitializim 
contextul în care operează protocoalele de la nivelul rețea. Acest context este prezentat în fig. 5-1. 
Componentele majore ale sistemului sunt echipamentul companiei de telecomunicații (rutere 
conectate prin linii de transmisie), prezentat în interiorul ovalului umbrit, și echipamentul 
clientului, prezentat în afara ovalului. Gazda H1 este conectată direct la unul dintre ruterele 
companiei de telecomunicații, A, printr-o linie închiriată. În contrast, H2 este într-o reţea LAN cu 
un ruter, F, deţinut și operat de către client. Acest ruter are, deasemeni, și o linie închiriată către 
echipamentul companiei de telecomunicaţii. Am prezentat F ca fiind în afara ovalului, deoarece nu 
aparţine companiei de telecomunicaţii, dar în termeni de construcție, software și protocoale, 
probabil că nu diferă fata de ruterele acesteia. Este discutabil dacă aparţine subretelei, dar în 
contextul acestui capitol ruterele din localul clientului sunt considerate parte a subretelei deoarece 
rulează aceeași algoritmi ca și ruterele companiei de telecomunicații (si aici principala noastră 
preocupare sunt algoritmii). 


Echipamentul companiei de 
Ruter telecomunicații 


Proces P2 





Proces P1 Pachet 
Fig. 5-1. Cadrul protocoalelor nivelului rețea. 


Acest echipament este folosit după cum urmează. O gazdă care are de transmis un pachet îl 
transmite celui mai apropiat ruter, fie in aceeași rețea LAN, fie printr-o legătură punct la punct cu 
compania de telecomunicaţii. Pachetul este memorat acolo până ajunge integral, astfel încât să 
poată fi verificată suma de control. Apoi este trimis mai departe către următorul ruter de pe traseu, 
până ajunge la gazda destinaţie, unde este livrat. Acest mecanism reprezintă comutarea de pachete 
de tip memorează-și-retransmite, așa cum am văzut în capitolele anterioare. 


5.1.2 Servicii furnizate nivelului transport 


Nivelul reţea furnizează servicii nivelului transport la interfaţa dintre cele două niveluri. O între- 
bare importantă este ce fel de servicii furnizează nivelul rețea nivelului transport. Serviciile nivelului 
reţea au fost proiectate având în vedere următoarele scopuri: 


1. Serviciile trebuie să fie independente de tehnologia ruterului. 
2. Nivelul transport trebuie să fie independent de numărul, tipul și topologia ruterelor existente. 

3. Adresele de reţea disponibile la nivelul transport trebuie să folosească o schemă de nume- 
rotare uniformă, chiar în cadrul reţelelor LAN și WAN. 


Obiectivele fiind stabilite, proiectantul nivelului rețea are o mare libertate în a scrie specificaţiile 
detaliate ale serviciilor oferite nivelului transport. Această libertate degenerează adesea într-o aprigă 
bătălie între două tabere opuse. Problema centrală a discuţiei este dacă nivelul rețea trebuie să fur- 
nizeze servicii orientate pe conexiune sau servicii neorientate pe conexiune. 

O tabără (reprezentată de comunitatea Internet) afirmă că scopul ruterului este de a transfera 
pachete și nimic mai mult. În viziunea lor (bazată pe experienţa a aproape 30 de ani de exploatare a 
unei reţele de calculatoare în funcțiune), subreteaua este inerent nesigură, indiferent cum ar fi pro- 
iectată. De aceea calculatoarele gazdă trebuie să accepte faptul că rețeaua este nesigură și să facă 
controlul erorilor (i.e., detecția și corectia erorii) și controlul fluxului ele însele. 

Acest punct de vedere duce rapid la concluzia că serviciul rețea trebuie să fie neorientat pe cone- 
xiune, cu două primitive SEND PACKET și RECEIVE PACKET și cu foarte putin in plus. În par- 
ticular, nu trebuie făcută nici o operaţie pentru controlul ordinii sau fluxului pachetelor pentru că 
oricum calculatorul gazdă va face acest lucru, și, de obicei, dublarea acestor operaţii aduce un câștig 
nesemnificativ. În continuare, fiecare pachet va trebui să poarte întreaga adresă de destinaţie, pentru 
că fiecare pachet este independent de pachetele predecesoare, dacă acestea există. 

Cealaltă tabără (reprezentată de companiile de telefoane) afirmă că subreteaua trebuie să asigu- 
re un serviciu orientat pe conexiune sigur. Ei susțin că 100 de ani de experienţă cu sistemul telefonic 
mondial reprezintă un ghid excelent. În această perspectivă, calitatea serviciului este elementul do- 
minant, și într-o subretea fără conexiuni, calitatea serviciului este dificil de obţinut, în special pentru 
trafic in timp real cum ar fi voce și imagine. 

Aceste două tabere sunt cel mai bine exemplificate de Internet și rețele ATM. Reţeaua Internet 
oferă un serviciu la nivelul reţea neorientat pe conexiune; rețelele ATM oferă un serviciu la nivelul 
reţea orientat pe conexiune. Totuși, este interesant de notat că cu cât garantarea calității serviciului 
devine din ce in ce mai importantă, Internetul evoluează. În particular, începe să dobândească pro- 
prietati asociate normal cu serviciile orientate conexiune, așa cum vom vedea mai târziu. De fapt, 
ne-am făcut o părere despre această evoluţie in timpul studiului despre rețele VLAN în Cap. 4. 


5.1.3 Implementarea serviciului neorientat pe conexiune 


După ce am văzut cele două clase de servicii pe care nivelul rețea le furnizează utilizatorilor săi, 
este momentul să vedem funcţionarea internă a acestui nivel. Sunt posibile două organizări diferite, 
în funcție de tipul serviciului oferit. Dacă este oferit un serviciu neorientat pe conexiune, atunci pa- 
chetele sunt trimise in subretea individual și dirijate independent de celelalte. Nu este necesară nici o 
initializare prealabilă. În acest context, pachetele sunt numite frecvent datagrame (datagrams) (prin 
analogie cu telegramele), iar subreteaua este numită subretea datagramă (datagram subnet). Dacă 
este folosit serviciul orientat conexiune, atunci, înainte de a trimite pachete de date, trebuie stabilită 
o cale de la ruterul sursă la ruterul destinaţie. Această conexiune este numită VC (virtual circuit, 
circuit virtual), prin analogie cu circuitele fizice care se stabilesc în sistemul telefonic, iar subreteaua 
este numită subretea cu circuite virtuale (virtual-circuit subnet). În această secţiune vom studia sub- 
reţele datagramă; în următoarea secțiune vom studia subretelele cu circuite virtuale. 

Să vedem cum funcționează o subretea datagramă. Să presupunem că procesul PZ din fig. 5-2 are 
un mesaj lung pentru procesul P2. El transmite mesajul nivelului transport, cu instrucțiunile de livra- 
re către procesul P2 aflat pe calculatorul gazdă H2. Codul nivelului transport rulează pe calculatorul 

gazdă H1, de obicei în cadrul sistemului de operare. Acesta inserează la începutul mesajului un antet 
corespunzător nivelului transport și transferă rezultatul nivelului reţea, probabil o altă procedură din 
cadrul sistemului de operare. 


Echipamentul companiei de 


Pachet Ruter EREI 
telecomunicații 

Dest. Rută 


Fig. 5-2. Dirijarea într-o subretea datagramă. 


Să presupunem că mesajul este de patru ori mai lung decât dimensiunea maximă a unui pachet, 
aşa că nivelul rețea trebuie să îl spargă în patru pachete, 1, 2, 3, și 4 și să le trimită pe fiecare în parte 
ruterului A, folosind un protocol punct-la-punct, de exemplu, PPP. Din acest punct controlul este 
preluat de compania de telecomunicații. Fiecare ruter are o tabelă internă care îi spune unde să tri- 
mită pachete pentru fiecare destinație posibilă. Fiecare intrare în tabelă este o pereche compusă din 
destinaţie și linia de ieșire folosită pentru acea destinație. Pot fi folosite doar linii conectate direct. 
De exemplu, în fig. 5-2, A are doar două linii de ieșire — către B si C — astfel că fiecare pachet ce vine 
trebuie trimis către unul dintre aceste rutere, chiar dacă ultima destinaţie este alt ruter. Tabela de 
rutare iniţială a lui A este prezentată în figura sub eticheta ,,initial”. 

Cum au ajuns la A, pachetele 1, 2 și 3 au fost memorate pentru scurt timp (pentru verificarea 
sumei de control). Apoi fiecare a fost trimis mai departe către C conform tabelei lui A. Pachetul 1 a 
fost apoi trimis mai departe către E și apoi către F. Cand a ajuns la F, a fost încapsulat într-un cadru 
al nivelului legătură de date si trimis către calculatorul gazdă H2 prin reţeaua LAN. 

Totuși, ceva diferit s-a întâmplat cu pachetul 4. Când a ajuns la A a fost trimis către ruterul B, 
chiar dacă și el este destinat tot lui F. Dintr-un motiv oarecare, A a decis să trimită pachetul 4 pe o 
rută diferită de cea urmată de primele trei. Poate că a aflat despre o congestie undeva pe calea ACE 

și și-a actualizat tabela de rutare, așa cum apare sub eticheta „mai târziu”. Algoritmul ce adminis- 
trează tabelele și ia deciziile de rutare se numește algoritm de rutare (routing algorithm). Algoritmii 
de rutare sunt unele dintre principalele elemente pe care le vom studia în acest capitol. 


5.1.4 Implementarea serviciilor orientate pe conexiune 


Pentru serviciile orientate conexiune, avem nevoie de o subretea cu circuite virtuale. Să vedem 
cum funcționează aceasta. Ideea care se stă la baza circuitelor virtuale este evitarea alegerii unei noi 
căi (rute) pentru fiecare pachet trimis, ca în fig. 5-2. În schimb, atunci când se stabilește o conexiune, 
se alege o cale între mașina sursă și mașina destinaţie, ca parte componentă a initializarii conexiunii 
și aceasta este memorată în tabelele ruterelor. Acea cale este folosită pentru tot traficul de pe cone- 
xiune, exact în același mod în care funcţionează sistemul telefonic. Atunci când conexiunea este eli- 
berată, este închis și circuitul virtual. În cazul serviciilor orientate conexiune, fiecare pachet poartă 
un identificator care spune cărui circuit virtual îi aparţine. 

Fig. 5-3. Dirijare în cadrul unei subretele cu circuite virtuale. 


De exemplu, să considerăm situaţia din fig. 5-3. Aici calculatorul gazdă H1 a stabilit conexiunea 1 
cu calculatorul gazdă H2. Aceasta este memorată ca prima intrare în fiecare tabelă de rutare. Prima 
linie a tabelei lui A spune că dacă un pachet purtând identificatorul de conexiune 1 vine de la H1, 
atunci trebuie trimis către ruterul C, dandu-i-se identificatorul de conexiune 1. Similar, prima intrare 
a lui C dirijează pachetul către E, tot cu identificatorul de conexiune 1. 

Acum să vedem ce se întâmplă dacă H3 vrea, de asemenea, să stabilească o conexiune cu H2. 
Alege identificatorul de conexiune 1 (deoarece initializeaza conexiunea și aceasta este singura cone- 
xiune) și indica subretelei să stabilească circuitul virtual. Aceasta conduce la a doua linie din tabele. 
Observati că apare un conflict deoarece desi A poate distinge ușor pachetele conexiunii 1 de la H7 

de pachetele conexiunii 1 de la H3, C nu poate face asta. Din acest motiv, A asociază un identificator 
de conexiune diferit pentru traficul de ieșire al celei de a doua conexiuni. Pentru evitarea conflictelor 
de acest gen ruterele trebuie să poată înlocui identificatorii de conexiune în pachetele care pleacă. În 
unele contexte, aceasta se numește comutarea etichetelor (label switching). 


5.1.5 Comparaţie între subretele cu circuite virtuale și subretele datagrama 
Atât circuitele virtuale cât și datagramele au suporteri și oponenți. Vom încerca acum să rezu- 


măm argumentele ambelor tabere. Principalele aspecte sunt prezentate în fig. 5-4, deși cei extrem de 
riguroși ar putea probabil găsi un contraexemplu pentru toate cele descrise în această figură. 


Subretea datagramă Subretea cu circuite virtuale (CV) 
Stabilirea circuitului Obligatorie 


Adresare Fiecare pachet conţine adresa pi pachet conţine un număr mic de 
completă pentru sursă și destinație 


despre conexiuni ruterului per conexiune 

dent pachetele o urmează 
Efectul defectării Nici unul, cu excepția pachetelor Toate circuitele virtuale care trec prin 
ruterului pierdute în timpul defectării ruterul defect sunt terminate 








Calitatea serviciului Dificil Simplu, dacă pentru fiecare CV pot fi alo- 
cate în avans suficiente resurse 
Controlul congestiei Dificil Simplu, dacă pentru fiecare CV pot fi alo- 


cate în avans suficiente resurse 





Fig. 5-4. Comparaţie între subretele datagramă și subretele cu circuite virtuale. 


În interiorul subretelei există situaţii în care trebuie să se aleagă între facilităţi antagoniste speci- 
fice fie circuitelor virtuale, fie datagramelor. Un astfel de compromis este acela între spațiul de me- 
morie al ruterului și lăţimea de bandă. Circuitele virtuale permit pachetelor să conţină numere de 
circuite în locul unor adrese complete. Dacă pachetul tinde să fie foarte mic, atunci existența unei 
adrese complete în fiecare pachet poate reprezenta o supraîncărcare (overhead) importantă și deci o 
irosire a latimii de bandă. Preţul plătit pentru folosirea internă a circuitelor virtuale este spațiul ne- 
cesar păstrării tabelei în ruter. Soluția mai ieftină este determinată de raportul între costul circuitelor 
de comunicaţie și cel al memoriei ruterului. 

Alt compromis este cel între timpul necesar stabilirii circuitului și timpul de analiză a adresei. Fo- 
losirea circuitelor virtuale presupune existența unei faze inițiale de stabilire a căii, care cere timp și 
consumă resurse. Oricum, este ușor să ne imaginăm ce se întâmplă cu un pachet de date într-o sub- 
reţea bazată pe circuite virtuale: ruterul folosește numărul circuitului ca un index într-o tabelă pen- 
tru a afla unde merge pachetul. Într-o rețea bazată pe datagrame, pentru a găsi intrarea corespunză- 
toare destinaţiei se folosește o procedură de căutare mult mai complicată. 

O altă problemă este cea a dimensiunii spațiului necesar pentru tabela din memoria ruteru- 
lui. O subretea datagramă necesită o intrare pentru fiecare destinație posibilă, în timp ce o reţea cu 
circuite virtuale necesită o intrare pentru fiecare circuit virtual. Totuși, acest avantaj este relativ ilu- 
zoriu deoarece și pachetele de initializare a conexiunii trebuie rutate, iar ele folosesc adresele desti- 
nație, la fel ca și datagramele. 

Circuitele virtuale au unele avantaje în garantarea calităţii serviciului și evitarea congestionării 
subretelei, deoarece resursele (de exemplu zone tampon, lărgime de bandă și cicluri CPU) pot fi 
rezervate în avans, atunci când se stabilește conexiunea. La sosirea pachetelor, lăţimea de bandă 
necesară și capacitatea ruterului vor fi deja pregătite. Pentru o subretea bazată pe datagrame, evita- 
rea congestionării este mult mai dificilă. 

Pentru sistemele de prelucrare a tranzacţiilor (de exemplu apelurile magazinelor pentru a verifi- 
ca cumpărături realizate cu cărți de credit) overhead-ul implicat de stabilirea și eliberarea unui circu- 
it virtual poate reduce cu ușurință utilitatea circuitului. Dacă majoritatea traficului este de acest tip, 
folosirea internă a circuitelor virtuale în cadrul subretelei nu prea are sens. Pe de altă parte, ar putea 
fi de folos circuite virtuale permanente, stabilite manual și care să dureze luni sau chiar ani. 

Circuitele virtuale au o problemă de vulnerabilitate. Dacă un ruter se defectează și își pierde con- 
ținutul memoriei, atunci toate circuitele virtuale care treceau prin el sunt suprimate, chiar dacă aces- 
ta își revine după o secundă. Prin contrast, dacă se defectează un ruter bazat pe datagrame vor fi 
afectaţi doar acei utilizatori care aveau pachete memorate temporar în cozile de așteptare ale 
ruterului și este posibil ca numărul lor să fie și mai mic, în funcţie de câte pachete au fost deja con- 
firmate. Pierderea liniei de comunicaţie este fatală pentru circuitele virtuale care o folosesc, însă 
poate fi ușor compensată dacă se folosesc datagrame. De asemenea, datagramele permit ruterului să 
echilibreze traficul prin subretea, deoarece căile pot fi modificate partial în cursul unei secvenţe 
lungi de pachete transmise. 

Principala funcţie a nivelului rețea este dirijarea pachetelor de la mașina sursă către mașina des- 
tinatie. În majoritatea subretelelor pachetele vor face salturi multiple pentru a ajunge la destinaţie. 
Singura excepție remarcabilă o reprezintă rețelele cu difuzare, dar chiar si aici dirijarea este impor- 
tanta, atunci când sursa și destinaţia nu sunt în aceeași rețea. Algoritmii care aleg calea și structurile 
de date folosite de aceștia reprezintă un domeniu important al proiectării nivelului rețea. 

Algoritmul de dirijare (routing algorithm) este acea parte a software-ului nivelului rețea care 
răspunde de alegerea liniei de ieșire pe care trebuie trimis un pachet recepționat. Daca subreteaua 
folosește intern datagrame, această decizie trebuie luată din nou pentru fiecare pachet recepționat, 
deoarece este posibil ca cea mai bună rută să se fi modificat între timp. Dacă subreteaua folosește 
circuite virtuale, deciziile de dirijare sunt luate doar la initializarea unui nou circuit virtual. După 
aceea pachetele de date vor urma doar calea stabilită anterior. Acest ultim caz este numit uneori 
dirijare de sesiune (session routing), deoarece calea rămâne în funcțiune pentru o întreagă sesiune 
utilizator (de exemplu o sesiune de conectare de la un terminal -login- sau un transfer de fișiere). 

Uneori este util să se facă distincția între dirijare, care înseamnă alegerea căii care va fi folosită, și 
retransmitere, care se referă la ceea ce se întâmplă atunci când sosește un pachet. Se poate spune 
despre un ruter că rulează intern două procese. Unul dintre ele preia fiecare pachet care sosește, 
căutând în tabela de dirijare linia de ieșire folosită pentru el. Acesta este procesul de retransmitere 
(forwarding). Celălalt proces se ocupă de completarea și actualizarea tabelei de rutare. Aici algorit- 
mul intervine de dirijare. 

Indiferent daca ruta se alege independent pentru fiecare pachet sau doar la stabilirea unei noi 
conexiuni, un algoritm de dirijare trebuie să aibă anumite proprietăţi: corectitudine, simplitate, ro- 
bustete, stabilitate, echitate, optimalitate. Corectitudinea și simplitatea nu mai au nevoie de comen- 
tarii, dar necesitatea robustetii poate fi mai putin evidentă la prima vedere. Odată ce apare pe piață 
o reţea importantă, este de așteptat ca ea să funcționeze continuu ani întregi, fără defecte generale 
ale sistemului. În acest timp vor exista defecte hardware și software de tot felul. Calculatoare gazdă, 
rutere, linii de comunicaţie vor cădea repetat și topologia se va schimba de multe ori. Algoritmul de 
dirijare trebuie să facă fata acestor modificări ale topologiei și traficului, fără a impune ca toate job- 
urile de pe toate calculatoarele să fie abandonate și rețeaua să fie reinitializata de fiecare dată când 
se defectează un ruter. 

Stabilitatea este de asemenea un obiectiv important pentru algoritmul de dirijare. Există algoritmi 
de dirijare care niciodată nu converg la echilibru, indiferent cât timp ar rula. Un algoritm stabil atinge 
starea de echilibru și o menţine. Echitatea și optimalitatea sunt evidente — este sigur că nici o persoa- 
na inteleapta nu li se opune - însă, asa cum se va arăta, adeseori acestea sunt obiective contradictorii. 
Un exemplu simplu al acestui conflict este prezentat în fig. 5-5. Presupunem că între A și A”, între B și 
P si între C si C există un trafic suficient pentru a satura legăturile orizontale. Pentru a maximiza 
fluxul total, traficul între X și X’ trebuie oprit. Din păcate acest lucru ar defavoriza pe X si X’. Evi- 
dent, este necesar un compromis între eficienţa globală și echitatea fata de fiecare dintre conexiuni. 

Fig. 5-5. Conflict între echitate și optimalitate. 


Înainte de a încerca să găsim rezolvarea acestui conflict între optimalitate si prevenirea defavori- 
zarii, trebuie să stabilim ce vrem să optimizam. Minimizarea întârzierii medii a unui pachet este un 
candidat evident, însă la fel este și maximizarea productivității (throughput) totale a reţelei. Mai 
mult, și aceste două obiective sunt în conflict, deoarece funcționarea unui sistem cu cozi de așteptare 
la limita capacității sale produce întârzieri majore. Pentru a realiza un compromis, în multe rețele se 
încearcă minimizarea numărului de salturi pe care trebuie să le facă un pachet, deoarece reducerea 
numărului de salturi tinde să îmbunătățească întârzierea și de asemenea să reducă lățimea de bandă 
consumată, ceea ce tinde să îmbunătăţească și productivitatea. 

Algoritmii de dirijare pot fi grupaţi în două mari clase: neadaptivi și adaptivi. Algoritmii neadap- 
tivi (nonadaptive algorithms) nu își bazează deciziile de dirijare pe măsurători sau estimări ale trafi- 
cului și topologiei curente. Astfel, alegerea căii folosite pentru a ajunge de la nodul J la nodul J (ori- 
care ar fi I și J) se calculează în avans, off-line si parvine ruterului la initializarea rețelei. Această pro- 
cedură se mai numește și dirijare statică (static routing). 

Algoritmii adaptivi (adaptive algorithms), prin contrast, își modifică deciziile de dirijare pentru a 
reflecta modificările de topologie și de multe ori și pe cele de trafic. Algoritmii adaptivi diferă prin 
locul de unde își iau informaţia (de exemplu local, de la un ruter vecin sau de la toate ruterele), prin 
momentul la care schimbă rutele (de exemplu la fiecare AT secunde, când se schimbă încărcarea sau 
când se schimbă topologia) și prin metrica folosită pentru optimizare (de exemplu distanța, numărul 
de salturi sau timpul estimat pentru tranzit). În secțiunile următoare vom discuta o varietate de algo- 
ritmi de dirijare, atât statici cât si dinamici. 


5.2.1 Principiul optimalitatii 


Înainte de a intra în algoritmii specifici, ar fi poate folositor să observăm că se poate face o afir- 
matie despre rutele optimale fără a ne referi la topologia rețelei sau la trafic. Această afirmaţie este 
cunoscută sub numele de principiul optimalitatii (optimality principle). El stabilește că dacă ruterul 
J este pe calea optimă de la ruterul J către ruterul K, atunci calea optimă de la J la K este pe aceeași 
rută. Pentru a vedea aceasta, să notăm cu r; partea din cale de la J la J, iar cu rz restul rutei. Daca ar 
exista o rută mai bună decât r, de la J la K, ea ar putea fi concatenată cu r; și ar îmbunătăţi ruta de la 
Ila K, ceea ce ar contrazice presupunerea că rz este optimală. 

Fig. 5-6. (a) O subretea. (b) Un arbore de scufundare pentru ruterul B. 


Ca o consecință directă a principiului optimalitatii, putem observa că mulțimea rutelor de la toa- 
te sursele către o anume destinaţie formează un arbore având rădăcina în destinaţie. Acest arbore se 
numește arbore de scufundare (sink tree) și este prezentat în fig. 5-6, unde distanța metrica aleasă 
este numărul de salturi. Observati că arborele de scufundare nu este unic, putând exista si alti arbori 
cu aceeași lungime a căii. Scopul tuturor algoritmilor de dirijare este de a descoperi și folosi arborii 
de scufundare pentru toate ruterele. 

Deoarece arborele de scufundare este într-adevăr un arbore, el nu conține bucle, deci fiecare pa- 
chet va fi livrat într-un număr finit și limitat de salturi. În practică viata nu este chiar așa de ușoară. 
Legăturile și ruterele pot să se defecteze și să-și revină în timpul operaţiilor, astfel încât diferite 
rutere pot avea imagini diferite asupra topologiei curente. De asemenea, am trecut mai repede peste 
întrebarea dacă fiecare ruter trebuie să obţină individual informaţia necesară calculării arborelui de 
scufundare sau dacă această informație este colectată prin alte mijloace. Vom reveni însă la această 

problemă în curând. Cu toate acestea, principiul optimalitatii și arborele de scufundare furnizează 
referințe cu care pot fi comparati ceilalți algoritmi de dirijare. 


5.2.2  Dirijarea pe calea cea mai scurtă 


Să începem studiul algoritmilor de dirijare posibili cu o tehnică des utilizată în multe forme deoa- 
rece este simplă și ușor de înțeles. Ideea este de a construi un graf al subretelei, fiecare nod al grafu- 
lui fiind un ruter, iar fiecare arc al grafului fiind o linie de comunicaţie (numită adesea legătură). 
Pentru a alege o cale între o pereche dată de rutere, algoritmul trebuie să găsească în graf calea cea 
mai scurtă dintre ele. 

Conceptul de cea mai scurtă cale (shortest path routing) necesită unele explicaţii. O modalitate 
de a măsura lungimea căii este numărul de salturi. Folosind această metrică, căile ABC și ABE din 
fig. 5-7 sunt la fel de lungi. O altă metrică este distanța geografică în kilometri, caz în care ABC este 
clar mult mai mare decât ABE (presupunând că fig. este desenată la scară). 

Oricum, sunt posibile multe alte metrici în afară de salturi și distanța geografică. De exemplu, fi- 
ecare arc poate fi etichetat cu valorile medii ale așteptării în coadă și întârzierii de transmisie pentru 
anumite pachete standard de test, așa cum sunt determinate de măsurători care se fac din oră în oră. 
Cu această etichetare, cea mai scurtă cale este cea mai rapidă, nu neapărat cea cu mai puţine arce 
sau kilometri. 

Fig. 5-7. Primii cinci pasi folositi in calcularea celei mai scurte cai de la A la D. 
Sagetile indica nodul curent. 

În cazul cel mai general, etichetele de pe arce ar putea fi calculate ca funcţii de distanță, lărgime 
de bandă, trafic mediu, cost al comunicaţiei, lungime medie a cozilor de așteptare, întârzieri măsura- 
te si alti factori. Prin modificarea ponderilor, algoritmul ar putea calcula cea mai „scurtă” cale, in 
conformitate cu oricare dintre aceste criterii sau cu combinaţii ale acestor criterii. 

Se cunosc mai mulți algoritmi pentru calculul celei mai scurte căi între două noduri dintr-un graf. 
Cel mai cunoscut este cel propus de Dijkstra (1959). Fiecare nod este etichetat (în paranteze) cu dis- 
tanta de la nodul sursă până la el, de-a lungul celei mai bune căi cunoscute. Initial nu se cunoaște nici o 
cale, așa că toate nodurile vor fi etichetate cu infinit. Pe măsură ce se execută algoritmul și se găsesc noi 
căi, etichetele se pot schimba, reflectând căi mai bune. O etichetă poate fi fie temporară, fie permanen- 
tă. Iniţial toate etichetele sunt temporare. Atunci când se descoperă că o etichetă reprezintă cea mai 
scurtă cale posibilă de la sursă către acel nod, ea devine permanentă și nu se mai schimbă ulterior. 

Pentru a ilustra cum funcționează algoritmul de etichetare, să ne uităm la graful neorientat, eti- 
chetat din fig. 5-7(a), unde etichetele reprezintă, de exemplu, distanța. Dorim să aflăm cea mai scur- 
tă cale de la A la D. Începem prin a marca nodul A ca permanent, indicând aceasta printr-un cerc 
colorat. Apoi vom examina fiecare nod adiacent cu A (care este acum nodul curent), reetichetând 
fiecare nod cu distanţa până la nodul A. De fiecare dată când un nod este reetichetat, îl vom eticheta 
și cu nodul de la care s-a făcut încercarea, pentru a putea reface calea ulterior. După ce am examinat 
toate nodurile adiacente ale lui A, vom examina toate nodurile cu etichetă temporară din întregul 
graf și îl facem permanent pe cel cu eticheta minimă, așa cum se observă din fig. 5-7(b). Acest nod 
devine noul nod curent. 

Acum începem din B și examinăm toate nodurile sale adiacente. Dacă suma între eticheta lui B și 
distanța de la B la nodul considerat este mai mică decât eticheta acelui nod, înseamnă că am găsit o 
cale mai scurtă și va trebui făcută reetichetarea nodului. 

După ce toate nodurile adiacente nodului curent au fost inspectate si au fost schimbate toate eti- 
chetele temporare posibile, se reia căutarea în întregul graf pentru a identifica nodul cu eticheta 
temporară minimă. Acest nod este făcut permanent și devine nodul curent al etapei următoare. Fig. 
5-7 prezintă primii cinci pași ai algoritmului. 

Pentru a vedea de ce merge algoritmul, să privim fig. 5-7(c). La momentul respectiv de abia am 
făcut permanent nodul E. Să presupunem că ar exista o cale mai scurtă decât ABE, de exemplu 
AXYZE. Există două posibilități: fie nodul Z a fost deja făcut permanent, fie încă nu a fost. Dacă a 
fost, atunci E a fost deja examinat (la pasul imediat următor celui la care Z a fost făcut permanent), 
astfel încât calea AXYZE nu a fost ignorată și deci nu poate fi cea mai scurtă cale. 

Să considerăm acum cazul în care Z este încă etichetă temporară. Atunci fie eticheta lui Z este 
mai mare sau egală cu cea a lui E, caz în care ABE nu poate fi o cale mai scurtă decât AXYZE, fie 
este mai mică decât cea a lui E, caz în care Z și nu E va deveni permanent mai întâi, permițând lui E 
să fie examinat din Z. 

Algoritmul este prezentat în fig. 5-8. Variabilele globale n și dist sunt initializate înainte să fie 
apelată shortest_path. Singura diferenţă între program și algoritmul descris mai sus este aceea că în 
fig. 5-8 calculăm calea cea mai scurtă pornind de la nodul terminal, £, în locul nodului sursă, s. Deoa- 
rece calea cea mai scurtă de la ¢ la s într-un graf neorientat este exact aceeași cu calea cea mai scurtă 
de la s la ¢, nu contează la care capăt începem (decât dacă există mai multe căi scurte, caz în care, 
inversând calea, am putea găsi alt drum). Motivul pentru care începem căutarea de la nodul destina- 
tie este acela că nodurile sunt etichetate cu predecesorul și nu cu succesorul. Atunci când calea fina- 
lă este copiată în variabila de ieşire, path, calea este inversata. Prin inversarea căutării, cele două 
efecte se anulează, astfel încât rezultatul se obține în ordinea corectă. 

#define MAX NODES 1024 /* numărul maxim de noduri */ 
#define INFINITY 1000000000 /* un număr mai mare decât orice cale */ 
int n,dist [MAX NODES] [ MAX_NODES] /* distli][j] e distanţa de la i la j */ 
void shortest_path(int s, int t, int path[]) 

{ struct state { /* calea cu care se lucrează */ 
int predecessor; /* nodul anterior */ 
int length; /* lungimea de la sursă la acest nod */ 
enum (permanent, tentative) label; /* etichetă stare */ 


}state [MAX_NODES]; 

int i, k, min; 

struct state *p; 

for (p = &state[0]; p < &state[n]; p++) { /* initializari */ 
p->predecessor = -1; 

p->length = INFINITY; 

p->label = tentative; 


} 

state[t].length = 0; state[t].label = permanent; 

k= t; /* k este nodul initial de lucru */ 
do { /* există vreo cale mai bună de la k? */ 
for (i = 0; i< n; i++) /* graful are n noduri */ 


if (dist[k] [i] != 0 && state[i].label == tentative) { 
if (state[k].length + dist[k][i] < state[i].length) { 
state[i].predecessor = k; 
state[i].length = state[k].length + dist[k] [i]; 
} 
} 


/* Găseşte nodul etichetat temporar cu cea mai mică etichetă */ 
k = 0; min = INFINITY; 
for (i = 0; i < n; i++) 
if (state[i].label == tentative 88 state[i].length < min) | 
min = state[i].length; 
k= i; 
) 
state[k].label = permanent; 
} while (k != s); 


/* Copiază calea în vectorul de ieșire */ 


i =0; k=s; 
do { path[i++] = k; k = state[k].predecessor; } while (k >= 0); 
} 


Fig. 5-8. Algoritmul Dijkstra pentru calculul celei mai scurte cai intr-un graf. 
5.2.3  Inundarea 


Un alt algoritm static este inundarea (flooding), în care fiecare pachet recepționat este trimis mai 
departe pe fiecare linie de ieșire, cu excepţia celei pe care a sosit. Este evident că inundarea gene- 
rează un mare număr de pachete duplicate, de fapt un număr infinit dacă nu se iau unele măsuri 
pentru a limita acest proces. O astfel de măsură este păstrarea unui contor de salturi în antetul fiecă- 

rui pachet, contor care este decrementat la fiecare salt și care face ca pachetul să fie distrus când 
contorul atinge valoarea zero. 

Ideal ar fi ca acest contor să fie initializat cu lungimea căii de la sursă la destinaţie. Dacă emitato- 
rul nu cunoaște lungimea căii, poate initializa contorul la valoarea cea mai defavorabilă, adică dia- 
metrul subretelei. 

O metodă alternativă pentru limitarea inundării este identificarea pachetelor care au fost deja 
inundate, pentru a preîntâmpina trimiterea lor a doua oară. O cale pentru a realiza acest scop este 
ca ruterul sursă să plaseze un număr de secvenţă în fiecare pachet pe care îl primește de la calculato- 
rul gazdă asociat. Fiecare ruter necesită menținerea unei liste pentru fiecare ruter sursă, cu numere- 
le de secvenţă provenite de la acel ruter sursă si care au fost deja trimise mai departe. Dacă sosește 
un pachet care se află în listă, el nu mai este trimis mai departe. 

Pentru a limita creșterea lungimii listei, fiecare listă trebuie însoțită de un contor, k, care semnifi- 
că faptul că toate numerele de secvență până la k au fost deja tratate. La recepţia unui pachet este 
ușor să se verifice dacă este un duplicat, caz în care este distrus. Evident, lista cu numere mai mici 
decât k nu este necesară, deoarece k o rezumă. 

O variantă a algoritmului de inundare, care este și ceva mai practică, este inundarea selectivă 
(selective flooding). În acest algoritm ruterele nu trimit fiecare pachet recepționat pe fiecare legătură 
de ieșire, ci doar pe acele linii care duc aproximativ în direcția potrivită. De obicei sunt puţine motive 
pentru a trimite un pachet spre partea de vest a reţelei folosind o legătură spre est, decât dacă topo- 
logia reţelei este cu totul deosebită și ruterul este sigur de acest lucru. 

Inundarea nu este practică pentru majoritatea aplicaţiilor, însă are destule utilizări. De exemplu, 
în aplicaţiile militare, unde un mare număr de rutere pot fi scoase din funcţionare în orice moment, 
robustetea extraordinară a inundării este necesară. În aplicaţiile de baze de date distribuite, este 
uneori necesar ca toate bazele de date să fie actualizate simultan, caz în care inundarea poate fi folo- 
sitoare. În rețelele fără fir, toate mesajele transmise de o gazdă pot fi recepționate de toate celelalte 
gazde din raza sa radio, ceea ce înseamnă de fapt inundare, și unii algoritmi folosesc această proprie- 
tate. O a patra utilizare posibilă a inundării este ca metrică la care să se raporteze toți ceilalți algo- 
ritmi de dirijare. Inundarea alege întotdeauna cea mai scurtă cale, deoarece alege în paralel toate 
căile posibile. În consecință, nici un alt algoritm nu poate produce o întârziere mai redusă (dacă ig- 
norăm supraîncărcarea generată de însuși procesul de inundare). 


5.2.4 Dirijare cu vectori distanță 


Rețelele moderne de calculatoare folosesc de obicei algoritmi dinamici de dirijare în locul celor 
statici, descriși anterior, deoarece algoritmii statici nu tin seama de încărcarea curentă a rețelei. Doi 
dintre cei mai cunoscuți algoritmi dinamici sunt algoritmul de dirijare cu vectori distanţă și algorit- 
mul de dirijare bazat pe starea legăturilor. În această secţiune ne vom ocupa de primul algoritm. În 
secțiunea următoare vom studia cel de-al doilea algoritm. 

Algoritmul de dirijare cu vectori distanță (distance vector routing) presupune că fiecare ruter 
menține o tabelă (de exemplu un vector) care păstrează cea mai bună distanţă cunoscută spre fieca- 
re destinaţie și linia care trebuie urmată pentru a ajunge acolo. Aceste tabele sunt actualizate prin 
schimbul de informații între nodurile vecine. 

Algoritmul de dirijare cu vectori distanță este cunoscut și sub alte nume, cel mai des algoritmul 
distribuit de dirijare Bellman-Ford și algoritmul Ford-Fulkerson, după numele cercetătorilor care l- 

au propus (Bellman, 1957; si Ford si Fulkerson, 1962). A fost algoritmul de dirijare folosit initial în 
reţeaua ARPANET, a fost folosit de asemenea în Internet sub numele de RIP. 

În dirijarea pe baza vectorilor distanţă, fiecare ruter păstrează o tabelă de dirijare conţinând câte 
o intrare pentru fiecare ruter din subretea. Această intrare are două parti: linia de ieșire preferată 
care se foloseşte pentru destinaţia respectivă și o estimare a timpului sau distanței până la acea des- 
tinatie. Metrica folosită poate fi numărul de salturi, întârzierea în milisecunde, numărul total de pa- 
chete care așteaptă în cozi de-a lungul căii, sau ceva asemănător. 

Se presupune că ruterul cunoaște ,,distanta” spre fiecare dintre vecinii săi. Dacă se folosește me- 
trica salturilor, distanţa este doar de un salt. Dacă metrica folosită este cea a lungimii cozilor de aş- 
teptare, ruterul examinează pur și simplu lungimile acestor cozi. Dacă metrica este cea a întârzieri- 
lor, ruterul o poate măsura direct prin pachete speciale ECHO, în care receptorul va marca doar 
timpul curent (ștampila de timp) și le va trimite înapoi cât mai repede posibil. 

Ca exemplu, să presupunem că se folosește metrica întârzierilor și că ruterul cunoaște întârzierea 
spre fiecare dintre vecinii săi. O dată la fiecare T msec fiecare ruter trimite spre fiecare vecin o lista a 
estimărilor proprii spre fiecare destinaţie. De asemenea el recepționează o listă similară de la fiecare 
vecin. Să presupunem că una dintre aceste tabele tocmai a sosit de la vecinul X, cu X; fiind estimarea 
lui X despre cât timp este necesar pentru a ajunge la ruterul 7. Dacă ruterul știe că întârzierea spre X 
este m msec, el știe de asemenea că poate atinge ruterul i trecând prin X în X; + m msec. Făcând 
aceste calcule pentru fiecare vecin, un ruter poate stabili care estimare pare a fi cea mai bună, pentru 
a folosi această estimare, împreună cu linia corespunzătoare în noua tabelă de dirijare. Este de re- 
marcat faptul că vechea tabelă de dirijare nu intervine în calcule. 


Noua întârziere 










































































Ruter estimată de la J 

A B WE D La A | H K y Linia 
<< oe ALO 24| |20| |21 8|A 
pei B|12| |36| |31] |28 20| A 

FA c|25] [18] |19] [36 28| | 
AE NG H D|40| | 27 8 24 20| H 
E | 14 7 30| |22 17|] 

F/23} [20] |19| [40 30 | | 

G|18| [31 6| |31 18| H 

° e H/17] | 20 0 19 12| H 

J K L 1121) lo] [14] 22 10|! 

(a) J| 9 11 7 10 0 | - 

K[24| |22! |22| |o 6| K 

L|29| [33 9 9 15| K 

întîrzierile è Noua i 

JA JI JH JK tabelăde 

8 10 12 6 rutare 

A J pentru J 


7 
Vectorii primiți de la 
cei patru vecini ai lui J 


(b) 
Fig. 5-9. (a) O subretea. (b) Intrări de la A, I, H și K si noua tabelă de dirijare pentru J. 
Acest proces de actualizare este ilustrat în fig. 5-9. Partea (a) prezintă o subretea. Primele patru 


coloane din partea (b) conţin vectorii de întârzieri primiți de la vecinii ruterului J. A afirmă că are 
12 msec întârziere spre B, 25 msec întârziere spre C, 40 msec întârziere spre D etc. Presupunem că 

J şi-a măsurat sau estimat întârzierea fata de vecinii săi A, I, H si K, obținând valorile 8, 10, 12 si 16 
ms, respectiv. 

Să vedem cum calculează J noua cale spre ruterul G. El ştie că poate ajunge la A în 8 msec și A 
pretinde că este în stare să ajungă la G în 18 msec, astfel încât J poate conta pe o întârziere de 26 
msec spre G dacă dirijează pachetul spre A. Similar, el calculează întârzierea spre G prin I, H, K ca 
fiind 41 (31 + 10), 18 (6 + 12) și 37 (31 + 6) respectiv. Cea mai bună valoare este 18, așa că va crea 
o intrare în tabela de dirijare cu întârzierea către G de 18 msec și ruta de urmat trecând prin H. Ace- 
leasi calcule se fac pentru toate destinațiile, obținându-se noua tabelă de dirijare, care este prezenta- 
tă în ultima coloană a figurii. 


Problema numărării la infinit 

Dirijarea folosind vectori distanță funcționează în teorie, însă în practică are o limitare importan- 
tă: deși ea converge spre rezultatul corect, o face foarte lent. În particular, ea reacţionează rapid la 
vestile bune, dar foarte lent la cele rele. Să considerăm un ruter care are un cel mai bun drum spre 
destinaţia X foarte lung. Dacă la următorul schimb de informaţii, vecinul său A raportează brusc o 
întârziere mică spre X, ruterul va comuta și va folosi linia spre A pentru a dirija traficul spre X. Ast- 
fel, într-o singură schimbare a vectorului, vestea bună a fost luată în considerare. 

Pentru a vedea cât de repede se propaga veștile bune, să considerăm subreteaua (liniară) de cinci 
noduri din fig. 5-10, unde metrica întârzierilor este numărul de salturi. Să presupunem că inițial no- 
dul A nu funcţionează și toate celelalte rutere cunosc acest lucru. Cu alte cuvinte, toate celelalte 
rutere au înregistrat întârzierea spre A ca având valoarea infinit. 

Când A pornește, celelalte rutere află aceasta datorită schimbărilor din vector. Pentru simplificare, 
vom considera că există un gong uriaș undeva, care bate periodic pentru a initia schimbul de vectori 
simultan la toate ruterele. La momentul primului schimb, B află că vecinul din stânga are o întârziere 
nulă spre A. Astfel, B creează o nouă intrare în tabela sa, marcând faptul că A este la un singur salt 
distanță, spre stânga. Toate celelalte rutere consideră că A este încă oprit. Intrările tabelei de dirijare 
pentru A, la acest moment, sunt prezentate în a doua linie din fig. 5-10(a). La următorul schimb, C 
află că B are o cale de lungime 1 spre A, astfel încât isi actualizează tabela de dirijare pentru a indica o 
cale de lungime 2, însă D și E nu vor primi vestea cea bună decât mai târziu. Evident, vestea cea bună 
se răspândește cu viteza de un salt la fiecare schimb. Într-o subretea având calea cea mai lungă de 
lungime N salturi, după N schimburi fiecare ruter va afla despre liniile și ruterele nou apărute. 








A B Cc D E A B C D E 
o e e -o—_® o e o -o—_® 
e e e e Initial 1 2 3 4 Initial 
1 e e e După 1 schimb 3 2 3 4 După 1 schimb 
1 2 e e După 2 schimburi 3 4 3 4 După 2 schimburi 
1 2 3 e După 3 schimburi 5 4 5 4 Dupa 3 schimburi 
1 2 3 4 Dupa 4 schimburi 5 6 5 6 Dupa 4 schimburi 
7 6 7 6 După 5 schimburi 
7 8 7 8 După 6 schimburi 
e e e e 


(a) (b) 


Fig. 5-10. Problema numărării la infinit. 

Să considerăm acum situaţia din fig. 5-10(b), in care toate liniile și ruterele sunt initial în funcțiune. 
Ruterele B, C, D și E au distanţele spre A respectiv de 1, 2, 3, 4. Brusc, A se oprește sau, alternativ, linia 
dintre A și B este întreruptă, ceea ce reprezintă efectiv același lucru din punctul de vedere al lui B. 

La primul schimb de pachete, B nu primește nimic de la A. Din fericire, C spune: „Nici o pro- 
blemă. Eu ştiu o cale spre A de lungime 2.” Însă B nu știe că această cale a lui C trece prin B însuși. 
După cunoștințele lui B, C ar putea avea zece linii, toate cu căi separate de lungime 2 spre A. Prin 
urmare B va crede că poate ajunge la A prin C pe o cale de lungime 3. D și E nu își actualizează in- 
trările proprii pentru A la primul schimb. 

La al doilea schimb, C remarcă faptul că fiecare dintre vecinii săi pretinde a avea o cale de lun- 
gime 3 spre A. El va alege la întâmplare unul dintre acești vecini și va înregistra noua distanță spre A 
ca fiind 4, așa cum se arată în linia a treia din fig. 5-10(b). Schimburile următoare vor produce succe- 
siunea prezentată în continuare în fig. 5-10(b). 

Din această figură se poate deduce de ce veștile rele circulă mai lent: orice ruter va avea întot- 
deauna o valoare cu cel mult unu mai mare decât valoarea minimă a vecinilor săi. Treptat, toate 
ruterele vor ajunge la infinit, însă numărul de schimburi necesar depinde de valoarea numerică folo- 
sită pentru a reprezenta valoarea infinit. Din această cauză este recomandat să se aleagă infinitul, ca 
fiind lungimea celei mai mari căi, plus 1. Dacă metrica este întârzierea în timp, atunci nu este defini- 
tă nici o limită superioară, astfel încât este necesară o valoare mare pentru a preveni considerarea 
unui drum cu întârziere mare ca fiind un drum defect. Nu este deloc surprinzător că această pro- 
blemă este numită problema numărării la infinit (the count to infinity problem). Au existat câteva 
încercări de rezolvare a problemei (cum ar fi orizont împărțit cu revers otrăvit - eng.: split horizon 
with poisoned reverse - în RFC 1058), dar nici una nu a funcționat bine în general. Miezul problemei 
este că atunci când X îi spune lui Y că are o cale spre o destinaţie, Y nu are de unde să știe dacă se 
află el însuși pe acea cale. 


5.2.5 Dirijarea folosind starea legăturilor 


Dirijarea folosind vectori distanță a fost folosită în ARPANET până în 1979, când a fost înlocuită 
prin dirijarea folosind starea legăturilor. Au fost două probleme importante care au cauzat această 
schimbare. În primul rând, deoarece metrica folosită era lungimea cozilor de așteptare, la stabilirea 
rutei nu se lua în considerare lăţimea de bandă. Initial toate liniile erau de 56 Kbps, astfel încât 1ati- 
mea de bandă nu era o problemă, însă după ce câteva linii au fost îmbunătățite la 230 Kbps, iar altele 
la 1.544 Mbps, neluarea în considerare a lățimii de banda a devenit o problemă majoră. Evident, era 
posibil să se schimbe metrica folosită pentru a depinde și de lăţimea de bandă, însă exista și o a doua 
problemă și anume aceea că algoritmul convergea destul de greu (problema numărării la infinit). De 
aceea, a fost înlocuit cu un algoritm nou, numit algoritm de dirijare folosind starea legăturilor (link 
state routing). Variante de dirijare folosind starea legăturilor sunt actualmente foarte răspândite. 

Ideea algoritmului bazat pe starea legăturilor este simplă și poate fi formulată în 5 puncte. Fieca- 
re ruter trebuie să facă următoarele: 


1. Să descopere care sunt vecinii săi și afle adresele de reţea ale acestora. 

2. Să măsoare întârzierea sau costul până la fiecare din vecinii săi. 

3. Sa pregătească un pachet prin care anunță pe toată lumea că tocmai a terminat de cules da- 
tele despre vecini. 

4, Sa trimită acest pachet către toate celelalte rutere. 
5. Să calculeze cea mai scurtă cale spre fiecare ruter. 


Ca urmare, întreaga topologie și toate întârzierile sunt măsurate experimental și distribuite spre 
fiecare ruter. Apoi se poate rula algoritmul lui Dijkstra pentru a afla cea mai scurtă cale către fiecare 
ruter. În continuare vom analiza mai în detaliu acești cinci pași. 


Determinarea vecinilor 

Când un ruter este pus în funcțiune, prima sa sarcină este să afle care sunt vecinii săi. El realizea- 
ză aceasta prin trimiterea unui pachet special HELLO pe fiecare linie prin care este legat la alt ruter. 
Ruterul de la celălalt capăt trebuie să răspundă anunțând într-un pachet identitatea sa. Aceste nume 
trebuie să fie unice global, pentru că dacă mai târziu un ruter află că trei rutere sunt conectate toate 
la F, este esenţial ca acesta să poată determina dacă cele trei se referă la același F. 

Când două sau mai multe rutere sunt conectate printr-o rețea LAN, situaţia devine putin mai 
complicată. Fig. 5-11(a) ilustrează un LAN la care sunt conectate direct ruterele A, C si F. Fiecare 
dintre aceste rutere este conectat cu unul sau mai multe alte rutere, așa cum se arată în figură. 

O modalitate de a modela rețeaua LAN este de a o considera ca un nod, așa cum se arată în fig. 
5-11 (b). Aici am introdus un nod nou, artificial, N, la care A, C si F sunt conectate. Faptul ca este 
posibil să se meargă de la A la C prin LAN este reprezentat aici de calea ANC. 


He~<—— Ruter 








A N 
Be ff \ D E 
D EG G H 
B 
Ae C F C 
A 
F 
LAN N 
(a) (b) 


Fig. 5-11. (a) Nouă rutere și o LAN. (b) Graful asociat punctului (a). 


Măsurarea costului liniei 

Algoritmul de dirijare bazat pe starea legăturilor cere ca fiecare ruter să știe, sau cel puţin să aibă 
o estimare rezonabilă, a întârzierii către fiecare dintre vecinii săi. Cel mai direct mod de a afla acest 
lucru este de a trimite un pachet special ECHO pe linie, cerând ca ruterul partener să-l trimită îna- 
poi imediat. Măsurând timpul în care pachetul se întoarce (round-trip time) și impartindu-l la doi, 
ruterul iniţiator poate avea o estimare rezonabilă a întârzierii. Pentru rezultate și mai bune, testul 
poate fi repetat de mai multe ori, folosindu-se apoi valoarea medie obținută. Bineînţeles, aceasta 
metodă presupune implicit că întârzierile sunt simetrice, dar nu mereu este așa. 

O problemă interesantă este dacă să se considere sau nu încărcarea reţelei la măsurarea întârzie- 
rii. Pentru a tine cont de încărcare, timpul de revenire trebuie măsurat din momentul in care pache- 
tul ECHO este pus în coadă. Pentru a ignora încărcarea, ceasul se poate porni în momentul în care 
pachetul ECHO ajunge pe prima poziţie din coadă. 

Fig. 5-12. O subretea în care părțile de Est si Vest sunt conectate prin două linii. 


Pot fi aduse argumente în favoarea ambelor variante. Dacă se tine cont de întârzierile provocate 
de trafic la măsurători înseamnă că dacă un ruter trebuie să aleagă între două linii cu aceeași lățime 
de bandă, una dintre ele fiind puternic încărcată tot timpul, iar cealaltă nefiind foarte încărcată, 
atunci ruterul va desemna calea cea mai putin încărcată ca fiind cea mai scurtă. Această alegere va 
duce la îmbunătăţirea performanţelor. 

Din păcate, există si un argument împotriva folosirii încărcării la calculul întârzierii. Să considerăm 
subreteaua din fig. 5-12, care este divizată în două zone, Est si Vest, conectate prin două linii, CF si 
EI. Să presupunem că majoritatea traficului între Est si Vest folosește linia CF și, prin urmare, această 
linie este puternic încărcată și are întârzieri mari. Folosirea întârzierilor în cozi pentru calculul celei 
mai scurte căi va face ca drumul FI să fie preferat. După ce noile tabele de dirijare au fost instalate, 
majoritatea traficului Est-Vest va trece acum prin EI, supraîncărcând-o. De aceea, la următoarea 
actualizare, CF va părea a fi calea cea mai scurtă. Prin urmare tabelele de dirijare vor oscila puternic, 
conducând la o dirijare fluctuantă și facilitând apariția multor probleme potenţiale. Dacă nu se tine 
cont de încărcare, luându-se în considerare doar lățimea de bandă, această problemă nu mai apare. 
Alternativ, încărcarea poate fi distribuită pe ambele linii, dar această soluţie nu folosește în întregime 
calea cea mai bună. Cu toate acestea, pentru a evita oscilatiile în alegerea celei mai bune căi, poate fi 
înțelept să se distribuie încărcarea pe mai multe linii, în proporții cunoscute pe fiecare linie. 


Construirea pachetelor cu starea legăturilor 

De îndată ce a fost colectată informaţia necesară pentru realizarea schimbului, se poate trece la 
pasul următor, fiecare ruter construind un pachet care conţine toate datele. Pachetul începe cu iden- 
titatea expeditorului, urmată de un număr de secvenţă, vârstă (care va fi descrisă în continuare) si o 
listă a vecinilor. Pentru fiecare vecin se specifică întârzierea asociată. Un exemplu de subretea este 
prezentat în fig. 5-13(a), unde etichetele liniilor reprezintă întârzierile asociate. Pachetele cu starea 
legăturilor asociate tuturor celor șase rutere sunt prezentate în fig. 5-13(b). 

Construirea pachetelor cu starea legăturilor se face ușor. Partea mai dificilă este să se determine 
când să fie construite ele. O posibilitate este ca ele să fie construite periodic, adică la intervale regu- 
late. O altă posibilitate este atunci când se produce un eveniment semnificativ, cum ar fi scoaterea 
din funcțiune a unui vecin sau a unei linii, sau repunerea lor în funcțiune, sau modificarea semnifica- 
tivă a proprietăţilor lor. 

Pachete cu starea legăturilor 

Fig. 5-13. (a) O subretea. (b) Pachetele cu starea legăturilor pentru aceasta subretea. 


Distribuirea pachetelor cu starea legăturilor 

Cea mai complicată parte a algoritmului este distribuirea sigură a pachetelor cu starea legături- 
lor. De îndată ce pachetele sunt distribuite și instalate, ruterele care primesc primele pachete își vor 
schimba rutele. În consecință, rutere diferite ar putea folosi versiuni diferite ale topologiei, ceea ce 
poate duce la apariția unor inconsistente, bucle, mașini inaccesibile sau a altor probleme. 

Pentru început vom descrie algoritmul de bază folosit pentru distribuţie. Apoi vom prezenta une- 
le îmbunătățiri posibile. Ideea fundamentală este folosirea inundării pentru a distribui pachetele cu 
starea legăturilor. Pentru a avea controlul inundarii, fiecare pachet conţine un număr de secvență 
care este incrementat la fiecare nou pachet trimis. Ruterele păstrează evidenţa tuturor perechilor 
(ruter sursă, număr secvență) pe care le văd. La sosirea unui nou pachet cu starea legăturilor, el este 
căutat în lista pachetelor deja văzute. Dacă pachetul este nou, el este retrimis pe toate liniile, cu ex- 
ceptia celei pe care a sosit. Dacă este un duplicat, pachetul este distrus. Dacă pachetul sosit are un 
număr de secvență mai mic decât cel mai mare număr de secvenţă detectat, atunci el este rejectat ca 
fiind învechit. 

Acest algoritm are câteva probleme, dar ele sunt tratabile. În primul rând, dacă numerele de sec- 
venta ating valoarea maximă posibilă și reincep de la valori mici, se pot produce confuzii. Soluția este 
folosirea numerelor de secvență pe 32 biti. Considerând un pachet de starea legăturilor pe secundă, ar 
trebui 137 ani pentru a se reîncepe de la valori mici, astfel încât această posibilitate poate fi ignorată. 

În al doilea rând, dacă un ruter se defectează, el va pierde evidența numerelor de secvenţă. Dacă 
va reîncepe de la 0, următorul pachet va fi rejectat ca duplicat. 

În al treilea rând, dacă numărul de secvenţă este alterat si se recepționează 65540 în loc de 4 
(eroare de modificare a unui bit), pachetele de la 5 la 65540 vor fi rejectate ca fiind învechite, deoa- 
rece se consideră că numărul de secvenţă curent este 65540. 

Soluţia tuturor acestor probleme este includerea vârstei pachetului după numărul de secvenţă și 
decrementarea sa la fiecare secundă. Când vârsta ajunge la zero, informația de la ruterul respectiv 
este distrusă. În mod normal un nou pachet apare, să zicem, la fiecare 10 sec., astfel încât informaţia 
de la ruter expiră doar dacă ruterul este oprit (sau dacă șase pachete consecutive s-au pierdut, un 
lucru extrem de improbabil). Câmpul Age este decrementat de asemenea de fiecare ruter la începu- 
tul procesului de inundare, pentru a se asigura că nici un pachet nu se poate pierde sau nu poate 
supraviețui o perioadă nelimitată (un pachet având vârsta zero este distrus). 

Unele îmbunătăţiri ale algoritmului pot să-l facă mai robust. Atunci când un pachet cu starea le- 
găturilor ajunge într-un ruter pentru inundare, acesta nu este pus imediat în coada de transmisie. El 
este pus într-o zonă de așteptare pentru o scurtă perioadă. Dacă înainte de a fi trimis primul pachet 
sosește un alt pachet cu starea legăturilor de la aceeași sursă, numerele lor de secvență sunt compa- 
rate. Dacă sunt identice, duplicatul este distrus. Dacă sunt diferite, cel mai bătrân este ignorat. Pen- 

tru a preîntâmpina erorile pe linia ruter-ruter, toate aceste pachete sunt confirmate. Dacă linia nu 
este folosită, zona de așteptare este inspectată în manieră round-robin, pentru a selecta un pachet 
sau o confirmare de trimis. 

Structura de date folosită de ruterul B pentru subreteaua din fig. 5-13(a) este descrisă in 
fig. 5-46. Fiecare linie corespunde unui pachet cu starea legăturilor sosit recent, dar încă neprelucrat în 
întregime. În tabelă se înregistrează originea pachetului, numărul de secvență, vârsta și datele transpor- 
tate. În plus mai există unele indicatoare (flags) de trimitere și confirmare pentru fiecare dintre cele trei 
linii ale lui B (respectiv către A, C, F). Indicatorul de trimitere precizează că pachetul trebuie trimis pe 
linia indicată. Indicatorul de confirmare precizează că respectivul pachet trebuie confirmat. 

În fig. 5-14, pachetul cu starea legăturilor de la A sosește direct, astfel încât el trebuie trimis către 
C și F și trebuie confirmat către A, asa cum precizează biții indicatori. Similar, pachetul de la F tre- 
buie trimis către A și C și confirmat către F. 

















Trimitere ACK 
Sursa Secv. Vârsta A c F A c F Date 
A 21 60 0|111|1|10|0 
F 21 60 1111010 |0|1 
E 21 59 0|1|10|1|10|1 
C 20 60 1/0/1/0]1/0 
D 21 59 1101010 |1|1 






































Fig. 5-14. Zona tampon pentru pachete a ruterului B din fig. 5-13. 


Oricum, situația celui de-al treilea pachet, de la E, este diferită. El sosește de două ori, întâi pe 
calea EAB și apoi pe calea EFB. În consecinţă el trebuie trimis numai către C, însă trebuie confirmat 
atât lui A cât și lui F, așa cum indică și biții corespunzători. 

Dacă sosește un duplicat in timp ce pachetul este încă în zona tampon, biții trebuie modificaţi. 
De exemplu, dacă o copie a stării lui C sosește de la F înainte ca a patra intrare din tabelă să fie tri- 
misă, cei șase biti se vor schimba în 100011, pentru a preciza că pachetul trebuie confirmat către F, 
dar nu trimis acolo. 


Calcularea noilor rute 

De îndată ce un ruter a acumulat un set complet de pachete cu starea legăturilor, el poate con- 
strui graful întregii subretele, deoarece fiecare legătură este reprezentată. De fapt, fiecare legătură 
este reprezentată de două ori, o dată pentru fiecare direcție. Cele două valori pot fi mediate sau fo- 
losite separat. 

Acum poate fi folosit local algoritmul lui Dijkstra, pentru a construi cea mai scurtă cale către toa- 
te destinațiile posibile. Rezultatul acestui algoritm poate fi trecut în tabelele de dirijare, iar apoi ope- 
rațiile normale pot fi reluate. 

Pentru o subretea formată din n rutere, fiecare având k vecini, memoria necesară pentru a me- 
mora datele de intrare este proporțională cu kn. Pentru subretele mari, aceasta poate fi o problemă. 
De asemenea și timpul de calcul poate fi important. Cu toate acestea, în multe situaţii, algoritmul 
bazat pe starea legăturilor funcționează bine. 

Oricum, probleme ale hardware-ului sau software-ului pot influența negativ funcționarea acestui 
algoritm (la fel ca și a altora). De exemplu, dacă un ruter pretinde că are o linie pe care de fapt nu o 
are, sau uită despre o linie pe care o are, graful subretelei va fi incorect. Dacă un ruter eșuează in 
retrimiterea pachetelor sau le alterează în timp ce le retrimite, vor apărea probleme. În fine, dacă un 
ruter rămâne fără memorie sau calculează greșit rutele, se vor petrece lucruri urâte. Pe măsură ce 
subreteaua crește în dimensiune, ajungând la zeci sau sute de mii de noduri, probabilitatea ca un 
ruter să se defecteze devine neneglijabilă. Trucul care se poate folosi constă în încercarea de limitare 
a pagubelor atunci când inevitabilul s-a produs. Perlman (1988) tratează în detaliu aceste probleme, 
precum si soluţiile lor. 

Dirijarea bazată pe starea legăturilor este larg folosită în rețelele actuale, astfel încât ar fi potrivi- 
te câteva cuvinte despre unele protocoale care o folosesc. Protocolul OSPF, care este extrem de fo- 
losit în Internet, utilizează un algoritm bazat pe starea legăturilor. Vom descrie protocolul OSPF în 
sect. 5.6.4. 

Un alt protocol bazat pe starea legăturilor este IS-IS (Intermediate System-Intermediate 
System, Sistem Intermediar — Sistem Intermediar), care a fost proiectat pentru DECnet și mai apoi 
adoptat de ISO pentru a fi folosit cu protocolul neorientat pe conexiune de la nivelul reţea, CLNP. 
De atunci a fost modificat pentru a se descurca și cu alte protocoale, cel mai important fiind IP. IS- 
IS este folosit în coloane vertebrale ale Internet-ului (Internet backbones) (inclusiv în vechiul 
NSFNET) si în unele sisteme digitale celulare cum ar fi CDPD. Novell NetWare folosește o variantă 
simplificată IS-IS (NLSP) pentru a dirija pachetele IPX. 

În principiu IS-IS distribuie o imagine a topologiei ruterelor, pe baza căreia se calculează calea 
cea mai scurtă. Fiecare ruter anunţă, în informaţia de stare a legăturilor sale, ce adrese la nivelul 
rețea poate să acceseze direct. Aceste adrese pot fi IP, IPX, AppleTalk, sau orice alte adrese. IS-IS 
poate accepta chiar mai multe protocoale ale nivelului reţea în același timp. 

Multe din inovațiile din proiectarea lui IS-IS au fost preluate de OSPF (OSPF a fost proiectat la 
multi ani dupa IS-IS). Acestea includ o metodă auto-stabilizatoare a inundării, folosită la actualiza- 
rea stării legăturilor, conceptul de ruter dedicat într-o LAN, metoda de calcul și utilizare a căilor 
divizate si mai multe metrici. Ca o consecință, vor exista puţine diferente între IS-IS si OSPF. Cea 
mai importantă diferenţă este că IS-IS este codificat în asa fel, încât suportă ușor si chiar natural să 
transporte informaţiile mai multor protocoale ale nivelului reţea, o caracteristică pe care OSPF nu o 
are. Acest avantaj este deosebit de important, în special în mediile mari, multiprotocol. 


5.2.6  Dirijare ierarhică 


Pe măsură ce rețelele cresc în dimensiune, tabelele de dirijare cresc proporţional. Pe lângă faptul 
că memoria ruterului este consumată de fiecare nouă creștere a tabelelor, pentru parcurgerea lor 
este necesar tot mai mult timp de calcul și se folosește tot mai mult din lățimea de bandă pentru a 
trimite rapoartele de stare despre ele. La un moment dat, reţeaua poate crește până la un punct în 
care nu mai este posibil ca fiecare ruter să dețină o intrare pentru fiecare alt ruter, astfel încât dirija- 
rea trebuie făcută ierarhic, la fel ca în reţeaua telefonică. 

Atunci când se folosește dirijarea ierarhică, ruterele sunt împărțite în ceea ce vom numi regiuni 
(regions), fiecare ruter știind toate detaliile necesare pentru a dirija pachete spre destinaţie în cadrul 
regiunii sale, dar neștiind nimic despre organizarea internă a celorlalte regiuni. Când rețele diferite 
sunt interconectate, este natural să privim fiecare reţea ca pe o regiune, pentru a elibera ruterele 
dintr-o reţea de sarcina de a cunoaște structura topologică a celorlalte. 

Tabela completă Tabela ierarhică 
pentru 1A pentru 1A 
Dest. Linie Salturi Dest. Linie Salturi 
Regiune 1 Regiune 2 1A; — — TAU — — 
OB OK 2B 1B| 1B 1 1B| 1B 1 
ae oa it : cl 1c | 1 c| c | 1 
= "Ic. „26 20 2A| 1B 2 2| 1B 2 
| i 2B| 1B 3 3| 1C 2 
2C| 1B 3 4} 1C 3 
2D| 1B 4 5| 1C 4 
3A| 1C 3 
3B| 1C 2 
4A| 1C 3 
ee ar = BE. 48| 1C 4 
Regiune 3 Regiune4 Regiune5 
4c; 1C 4 
5A| 1C 4 
5B| 1C 5 
5C| 1B 5 
5D| 1C 6 
5E| 1C 5 
(a) (b) (c) 


Fig. 5-15. Dirijare ierarhică. 


Pentru reţele uriașe, o ierarhie pe două niveluri ar putea fi insuficientă, ar putea fi necesar să 
grupăm regiunile în asociaţii (clusters), asociaţiile în zone, zonele în grupuri si așa mai departe până 
ce nu mai avem nume pentru aceste aglomerări. Ca un exemplu de ierarhie multinivel, să conside- 
răm cum poate fi dirijat un pachet din Berkeley, California spre Malindi, Kenya. Ruterul din 
Berkeley cunoaște în detaliu topologia din California, așa că va trimite tot traficul pentru exteriorul 
statului către ruterul din Los Angeles. Ruterul din Los Angeles este capabil să dirijeze traficul spre 
alte rutere interne, dar va trimite tot traficul extern spre New York. Ruterul din New York este pro- 
gramat să dirijeze traficul către ruterul din tara de destinație care se ocupă de traficul extern, de 
exemplu în Nairobi. În final, pachetul va urma calea sa, coborând în arborele din Kenya până ce 
ajunge la Malindi. 

Fig. 5-15 sugerează un exemplu cantitativ al dirijarii într-o ierarhie pe două niveluri, având cinci 
regiuni. Tabela de dirijare completă a ruterului 14 are 17 intrări, asa cum se arată în 
fig. 5-15 (b). Atunci când dirijarea se face ierarhic, așa ca în fig. 5-15(c), există intrări pentru toate 
ruterele locale, la fel ca și până acum, însă toate celelalte regiuni au fost condensate într-un singur 
ruter, astfel încât tot traficul pentru regiunea 2 va merge pe linia 1B-2A, iar restul traficului la distan- 
ta va merge pe linia 1C-3B. Dirijarea ierarhică a redus dimensiunea tabelei de la 17 intrări la 7. Pe 
măsură ce raportul între numărul de regiuni și numărul de rutere dintr-o regiune crește, se economi- 
sește tot mai mult spaţiu de memorie. 

Din păcate acest câștig de spațiu nu este gratuit. Trebuie plătit un pret și acesta este concretizat 
în creșterea lungimii căilor. De exemplu, cea mai bună cale de la LA la 5C este prin regiunea 2, însă 
în dirijarea ierarhică tot traficul către regiunea 5 este trimis spre regiunea 3, deoarece așa este mai 
bine pentru majoritatea destinatiilor din regiunea 5. 

Dacă o reţea unică devine prea mare, o întrebare interesantă este: Câte niveluri trebuie să aibă 
ierarhia? De exemplu, să considerăm o subretea cu 720 rutere. În absenţa oricărei ierarhii, tabela de 

dirijare a fiecărui ruter trebuie să conţină 720 intrări. Dacă subreteaua este partitionata în 24 regiuni 
cu 30 de rutere fiecare, fiecare ruter necesită 30 de intrări locale plus 23 de intrări pentru celelalte 
regiuni, deci un total de 53 intrări. Dacă se alege o ierarhie pe trei niveluri, cu opt asociaţii (clusters), 
fiecare având 9 regiuni a câte 10 rutere fiecare, fiecare ruter are nevoie de 10 intrări pentru ruterele 
locale, 8 intrări pentru celelalte regiuni din asociaţia sa și de 7 intrări pentru celelalte asociaţii, deci 
un total de 25 intrări. Kamoun și Kleinrock (1979) au descoperit că numărul optim de niveluri pen- 
tru o subretea cu N rutere este InN, ceea ce necesita un total de e InN intrări pentru fiecare ruter. De 
asemenea ei au arătat că creșterea efectivă a lungimii medii a căilor provocată de dirijarea ierarhică 
este suficient de mică pentru a fi acceptată. 


5.2.7  Dirijarea prin difuzare 


În unele aplicaţii, calculatoarele gazdă au nevoie să trimită mesaje către mai multe sau către toa- 
te celelalte calculatoare gazdă. De exemplu, un serviciu de distribuire a rapoartelor meteorologice, 
de actualizare a cursului acțiunilor sau transmisiuni radio în direct ar putea funcționa mai bine prin 
difuzarea datelor către toate mașinile, fiind la latitudinea celor interesate de date să le receptioneze. 
Trimiterea simultană a unui pachet către toate destinațiile se numește difuzare (broadcast); mai 
multe metode pentru realizarea ei au fost propuse. 

O metodă de difuzare care nu are cerințe speciale pentru subretea este ca sursa să trimită un pa- 
chet distinct către fiecare destinaţie. Metoda este nu numai consumatoare de lăţime de bandă, dar 
ea cere ca sursa să dețină o listă completă a tuturor destinatiilor. S-ar putea ca în practică aceasta să 
fie singura metodă utilizabilă, însă ea este metoda cea mai putin dorită. 

Inundarea este un alt candidat evident. Deși inundarea este nepotrivită pentru comunicația obis- 
nuită capăt la capăt, pentru difuzare ar trebui luată serios în considerare, mai ales dacă nici una din- 
tre metodele ce vor fi descrise în continuare nu este aplicabilă. Problema folosirii inundării ca meto- 
dă de difuzare este aceeași cu problema ivită la folosirea sa ca algoritm de dirijare capăt la capăt: 
generează prea multe pachete și consumă lăţime de bandă prea mare. 

Al treilea algoritm este dirijarea multidestinatie (multidestination routing). Dacă se folosește 
această metodă, fiecare pachet conţine fie o listă a destinatiilor, fie o hartă de biti care indica desti- 
natiile dorite. Atunci când un pachet ajunge la un ruter, ruterul verifică toate destinațiile pentru a 
determina setul liniilor de ieșire pe care trebuie trimis pachetul. (O linie de ieșire este selectată dacă 
este calea cea mai bună pentru cel puţin o destinaţie.) Ruterul generează o nouă copie a pachetului 
pentru fiecare linie de ieșire folosită și include în fiecare pachet doar acele destinaţii care folosesc 
linia respectivă. Efectul este partitionarea mulțimii destinatiilor între liniile de ieșire. După un nu- 
măr suficient de salturi, fiecare pachet va conţine o singură destinaţie și poate fi tratat ca un pachet 
normal. Dirijarea multidestinatie este asemănătoare trimiterii separate a mai multor pachete către 
adresele destinaţie, cu excepția faptului că atunci când mai multe pachete trebuie să urmeze aceeași 
cale, unul dintre ele plătește tot drumul, iar celelalte călătoresc gratuit. 

Al patrulea algoritm de difuzare utilizează explicit arborele de scufundare al ruterului care initia- 
ză difuzarea sau orice alt arbore de acoperire util. Un arbore de acoperire (spanning tree) este un 
subset al subretelei care include toate ruterele și nu conţine bucle. Dacă fiecare ruter cunoaște care 
din liniile sale participă la arborele de acoperire, el poate copia un pachet de difuzare recepționat pe 
toate liniile de ieșire care fac parte din arborele de acoperire, cu excepţia celei pe care a fost recepti- 
onat. Această metodă asigură o utilizare deosebit de eficientă a latimii de bandă, generând numărul 
minim de pachete necesare pentru a rezolva problema. Singura problemă este că, pentru a fi aplica- 

bilă, fiecare ruter trebuie să deţină cunoștințe despre un anume arbore de acoperire. Uneori această 
informaţie este disponibilă (de exemplu la dirijarea bazată pe starea legăturilor), iar alteori nu este 
disponibilă (de exemplu la dirijarea cu vectori distanță). 

Ultimul nostru algoritm cu difuzare este o încercare de a aproxima comportamentul precedentu- 
lui, chiar și atunci când ruterele nu știu absolut nimic despre arborele de acoperire. Ideea, numită 
trimiterea pe calea inversă (reverse path forwarding) este remarcabil de simplă odată ce a fost indi- 
cată. Când un pachet de difuzare ajunge la un ruter, acesta verifică dacă pachetul a sosit pe linia pe 
care se trimit de obicei pachete către sursa difuzării. Dacă este așa, este o șansă foarte mare ca însuși 
pachetul de difuzare să fi urmat cea mai bună cale, fiind astfel prima copie care ajunge la ruter. 
Aceasta fiind situaţia, ruterul trimite pachetul pe toate liniile de ieșire, cu excepția celei pe care a 
sosit. Dacă însă pachetul a sosit pe altă linie decât cea preferată pentru a ajunge la sursă, pachetul 
este distrus, fiind considerat un posibil duplicat. 

Un exemplu de trimitere pe calea inversă, este prezentat în fig. 5-16. Partea (a) prezintă subre- 
teaua, partea (b) arată arborele de scufundare pentru ruterul J al subretelei, iar partea (c) prezintă 
cum funcționează algoritmul căii inverse. La primul salt, J trimite pachete către F, H, J si N, așa cum 
se vede din al doilea nivel al arborelui. Fiecare din aceste pachete ajunge pe calea preferată către I 
(presupunând că ruta preferată face parte din arborele de scufundare), lucru care este indicat printr- 
un cerc în jurul literei. La saltul următor, se generează opt pachete, două de către fiecare ruter care a 
primit un pachet la primul salt. Așa cum se vede, toate aceste opt pachete ajung la rutere încă nevizi- 
tate și cinci dintre ele ajung pe linia preferată. Dintre cele șase pachete generate la al treilea salt, 
doar trei sosesc pe linia preferată (în C, E si K); celelalte sunt duplicate. După cinci salturi și 24 pa- 
chete, difuzarea se termină, spre deosebire de patru salturi și 14 pachete necesare dacă arborele de 
scufundare ar fi fost urmat integral. 





\ Ho « X. 


E kO (0)(M o 
N 
D N 





(0) G 

B L 

L B 
(a) (b) (c) 


Fig. 5-16. Algoritmul trimiterii pe calea inversă. (a) O subretea. (b) Un arbore de scufundare. 
(c) Arborele construit de algoritmul căii inverse. 


Principalul avantaj al folosirii căii inverse este acela că este rezonabil de eficient și este ușor de 
implementat. El nu cere ruterelor să cunoască arborele de acoperire și nici nu are overhead-ul algo- 
ritmului de adresare multidestinatie, care folosește o listă de destinaţii sau hartă de biti la fiecare 
difuzare. De asemenea, el nu necesită nici un mecanism special pentru a opri procesul, ca în cazul 
inundării (unde se folosește fie un contor al salturilor în fiecare pachet și o cunoaștere a priori a di- 
ametrului subretelei, fie o listă de pachete deja văzute pentru fiecare sursă). 

5.2.8  Dirijarea cu trimitere multiplă (multicast) 


Unele aplicaţii necesită ca procese aflate la mari distanțe unele de altele să lucreze în grup, de 
exemplu, un grup de procese care implementează o bază de date distribuită. În aceste situații, este 
adesea necesar ca un proces să trimită un mesaj către toți ceilalți membri ai grupului. Dacă grupul 
este mic, el poate trimite fiecărui partener un mesaj capăt la capăt. Dacă grupul este mare, această 
strategie este costisitoare. Uneori se poate folosi difuzarea, dar folosirea difuzării pentru a anunța 
1000 de mașini dintr-o rețea cu un milion de noduri este ineficientă, deoarece majoritatea receptori- 
lor nu sunt interesați de mesaj (sau chiar mai rău, sunt foarte interesaţi, dar nu trebuie să vadă mesa- 
jul). De aceea, avem nevoie de o modalitate de a trimite mesaje spre grupuri bine definite, care con- 
tin un număr mare de noduri, dar totuși redus fata de dimensiunea întregii rețele. 

Trimiterea unui mesaj către un astfel de grup se numește multicasting, iar algoritmul de dirijare 
asociat se numește dirijare multicast (multicast routing). În această secţiune, vom descrie o modali- 
tate de a realiza dirijarea multicast. Pentru informaţii suplimentare, vezi (Chu et al., 2000; Costa et 
al. 2001; Kasera et al., 2000; Madruga and Garcia-Luna-Aceves, 2001; Zhang and Ryu, 2001). 

Dirijarea multicast necesită managementul grupului. Trebuie să existe modalităţi de a crea și dis- 
truge grupuri și de a permite proceselor să intre în grupuri sau să le părăsească. Cum se realizează 
aceste funcții nu este treaba algoritmului de dirijare. Important pentru algoritmul de dirijare este că 
atunci când un proces se atașează unui grup, el trebuie să informeze gazda sa despre aceasta. Este 
important ca ruterele să știe căror grupuri le aparţin calculatoarele gazdă asociate. Fie calculatoarele 
gazdă trebuie să anunţe ruterul asociat la producerea unei modificări în alcătuirea grupurilor, fie 
ruterul trebuie să interogheze periodic aceste calculatoare gazdă. În ambele cazuri, ruterul află din 
ce grupuri fac parte calculatoarele gazdă. Ruterele își informează vecinii, astfel că informaţia se pro- 
paga prin subretea. 

Pentru a realiza dirijarea multicast, fiecare ruter calculează arborele de acoperire care acoperă 
toate celelalte rutere din subretea. De exemplu, în fig. 5-17(a) avem două grupuri, 1 si 2. Unele 
rutere sunt atașate la calculatoare gazdă care aparţin unuia sau ambelor grupuri, așa cum se indică 
în figură. Un arbore de acoperire pentru cel mai din stânga ruter este prezentat în fig. 5-17(b). 

Atunci când un proces trimite un pachet multicast către un grup, primul ruter își examinează ar- 
borele de acoperire și îl retează, eliminând toate liniile care nu conduc către calculatoare gazdă, 
membre ale grupului. În exemplul nostru, fig. 5-17(c) arată arborele de acoperire retezat pentru 
grupul 1. Similar, fig. 5-17(d) arată arborele de acoperire retezat pentru grupul 2. Pachetele 
multicast sunt dirijate doar de-a lungul arborelui de acoperire corespunzător. 

Sunt posibile mai multe moduri de retezare a arborelui de acoperire. Cel mai simplu se poate fo- 
losi dacă se utilizează dirijarea bazată pe starea legăturilor și fiecare ruter cunoaște întreaga topolo- 
gie a subretelei, inclusiv apartenența calculatoarelor gazdă la grupuri. Atunci arborele poate fi rete- 
zat pornind de la sfarsitul fiecărei căi, mergând spre rădăcină și eliminând toate ruterele care nu 
aparţin grupului respectiv. 

În cazul dirijării folosind vectori distanță, poate fi aplicată o altă strategie de retezare a arborelui. 
Algoritmul de bază folosit este trimiterea pe calea inversă. Oricum, ori de câte ori un ruter fără nici 
un calculator gazdă interesat de un anume grup și fără nici o conexiune la alte rutere primește un 
mesaj multicast pentru acel grup, el va răspunde cu un mesaj PRUNE (retezare), anunțând expedi- 
torul să nu îi mai trimită mesaje multicast pentru acel grup. Când un ruter care nu are printre calcu- 
latoarele gazdă nici un membru al vreunui grup primește astfel de mesaje pe toate liniile sale, el poa- 
te de asemenea să răspundă cu un mesaj PRUNE. În acest fel subreteaua este retezată recursiv. 

Fig. 5-17. (a) O retea. (b) Un arbore de acoperire pentru cel mai din stanga ruter. 
(c) Un arbore multicast al grupului 1. (d) Un arborele multicast al grupului 2. 


Un potential dezavantaj al acestui algoritm este acela că se comportă deficitar în cazul retele- 
lor extinse. Să presupunem că o reţea are n grupuri, fiecare cu un număr mediu de m membri. 
Pentru fiecare grup, trebuie memorati m arbori de acoperire retezati, deci un total de mn arbori. 
Dacă există multe grupuri mari, atunci, pentru a memora toți arborii, este necesar un spațiu de 
memorie considerabil. 

O alternativă de proiectare folosește arbori de bază (core-base trees) (Ballardie ș.a., 1993). Aici 
se calculează un singur arbore de acoperire pentru fiecare grup, având rădăcina (core - inima, nu- 
cleu) lângă mijlocul grupului. Pentru a trimite un mesaj multicast, un calculator gazdă trimite mesa- 
jul către rădăcină, care apoi îl trimite de-a lungul arborelui de acoperire. Deși acest arbore nu va fi 
optim pentru toate sursele, reducerea costului memorării de la m arbori la unul singur pe grup re- 
prezintă o economie semnificativă. 


5.2.9  Dirijarea pentru calculatoare gazdă mobile 


Milioane de oameni deţin astăzi calculatoare portabile și, de obicei, doresc să-și citească poșta 
electronică și să-și acceseze sistemele de fișiere uzuale din orice punct al lumii s-ar afla. Aceste calcu- 
latoare mobile introduc o nouă complicatie: pentru a dirija un pachet către un calculator mobil, re- 
teaua trebuie mai întâi să-l localizeze. Problema integrării calculatoarelor mobile într-o rețea este 
foarte recentă, dar în această secțiune vom sugera unele abordări și vom da o posibilă soluţie. 

Modelul lumii folosit de obicei de proiectantii de reţele este cel prezentat în fig. 5-18. Aici avem 
o reţea WAN formată din rutere și calculatoare gazdă. La WAN sunt conectate LAN-uri, MAN-uri 
și celule de comunicaţie fără fir de tipul celor descrise în Cap. 2. 

Calculatoarele gazdă care nu se mișcă niciodată se numesc staționare. Ele sunt conectate la reţea 
prin fire de cupru sau fibre optice. Prin contrast, putem distinge alte două categorii de calculatoare 
gazdă. Calculatoarele gazdă migratoare sunt de fapt calculatoare gazdă staționare, dar care, din 
când în când, se mută dintr-un loc fixat în altul si care folosesc rețeaua doar atunci când sunt conec- 
tate fizic. Calculatoarele gazdă călătoare efectuează calcule în timp ce se deplasează și doresc să 
menţină legătura în timpul deplasării. Vom folosi termenul gazdă mobilă pentru a desemna fiecare 
dintre ultimele două categorii, adică toate calculatoarele gazdă care sunt departe de casă și doresc 
totuși să fie conectate. 

Se presupune că toate calculatoarele gazdă au o locaţie de domiciliu permanentă (home location), 
care nu se modifică niciodată. Calculatoarele gazdă au de asemenea o adresă personală permanentă, 
care poate fi folosită pentru a determina locaţia de domiciliu, într-o manieră similară celei în care 
numărul de telefon 1-212-5551212 indică Statele Unite (codul de tara 1) si Manhattan (212). Scopul 
dirijării în sistemele cu calculatoare gazdă mobile este de a face posibilă trimiterea pachetelor spre 
gazde mobile folosind adresa lor personală permanentă și să se asigure o trimitere eficientă a pache- 
telor spre ele, oriunde ar fi acestea. Problema este, bineînțeles, modul de localizare a lor. 

Fig. 5-18. O rețea WAN la care sunt conectate rețele LAN, MAN 
și celule de comunicaţie fără fir. 


În modelul din fig. 5-18, lumea este divizată (geografic) în unități de dimensiune redusă. Să de- 
numim aceste unități domenii, unde un domeniu este de obicei un LAN sau o celulă de comunicaţie 
fără fir. Fiecare domeniu are unul sau mai multi agenţi pentru străini (foreign agent), procese ce tin 
evidenţa tuturor gazdelor mobile care vizitează domeniul. În plus, fiecare domeniu are un agent lo- 
cal (local agent) care tine evidența calculatoarelor gazdă cu domiciliul în domeniul respectiv, dar 
care momentan vizitează alte domenii. 

Când un nou calculator gazdă pătrunde într-un domeniu, fie prin conectarea la acesta (atașarea 
fizică la LAN), fie prin plimbarea printr-o celulă, trebuie să se înregistreze la agentul pentru străini 
din domeniul respectiv. Procedura de înregistrare se desfășoară de obicei astfel: 


1. Periodic, fiecare agent pentru străini difuzează un pachet anuntandu-si existenţa și adresa. 
Un utilizator mobil nou sosit trebuie să aștepte unul dintre aceste mesaje, însă dacă nici 

unul nu sosește într-un interval rezonabil de timp, calculatorul mobil poate difuza un pa- 
chet care spune: „Este vreun agent pentru străini prin zonă?” 

Calculatorul mobil se înregistrează la agentul pentru străini precizând adresa sa permanen- 
tă, adresa actuală a nivelului legătură de date, precum și unele informaţii de securitate. 
Agentul pentru străini contactează apoi agentul local al domeniului din care provine utiliza- 
torul mobil și îi spune: „Unul dintre calculatoarele tale gazdă se află chiar aici.” Mesajul 
agentului pentru străini către agentul local conţine adresa de rețea a agentului pentru stră- 
ini. El mai conţine de asemenea și informaţia de securitate, pentru a convinge agentul local 
că gazda mobilă este într-adevăr acolo. 

Agentul local examinează informaţia de securitate, care conţine și o ștampilă de timp, pen- 
tru a dovedi că a fost generată în ultimele câteva secunde. Dacă este mulțumit, atunci anun- 
ta agentul pentru străini că poate trece la acțiune. 

Când agentul pentru străini primește confirmarea de la agentul local, el creează o nouă in- 
trare în tabela sa și anunţă utilizatorul mobil ca a fost înregistrat. 


Ideal, atunci când un calculator gazdă părăsește un domeniu, acest lucru trebuie anunțat, pentru 
a fi scos din evidență, însă multi utilizatori pur și simplu închid calculatorul când termină. 

Când se trimite un pachet către o gazdă mobilă, el este dirijat către domiciliul calculatorului gaz- 
dă, deoarece adresa sugerează că așa trebuie făcut, după cum se ilustrează și în pasul 1 din fig. 5-19. 
Aici emițătorul, aflat în orașul de nord-vest Seattle, dorește să trimită un pachet către un calculator 
gazdă aflat în New York, traversând Statele Unite. Pachetele trimise către calculatorul gazdă mobil 
în LAN-ul său de domiciliu, în New York, sunt interceptate de agentul local de acolo. Apoi agentul 
local caută noua locaţie (temporară) a gazdei mobile și află adresa agentului pentru străini care se 
ocupă de gazdele mobile, în Los Angeles. 

Fig. 5-19. Dirijarea pachetelor pentru gazde mobile. 


Agentul local face două lucruri. În primul rând, încapsulează pachetul în câmpul de informaţie 
utilă (payload) al unui pachet de trimis, pe care îl expediază apoi către agentul pentru străini (pasul 2 

din fig. 5-19). Acest mecanism se numește tunelare; îl vom studia în detaliu puţin mai târziu. După 
ce recepționează pachetul încapsulat, agentul pentru străini extrage pachetul inițial din câmpul 
payload și îl trimite către calculatorul gazdă mobil drept cadru al nivelului legătură de date. 

În al doilea rând, agentul local anunţă expeditorul mesajului ca de acum încolo să trimită pache- 
tele adresate gazdei mobile încapsulându-le în câmpul de informaţie utilă (payload) al unor pachete 
trimise explicit agentului pentru străini, în loc să le trimită la adresa de domiciliu a calculatorului 
gazdă mobil (pasul 3). Pachetele următoare vor putea fi dirijate direct către utilizator, prin interme- 
diul agentului pentru străini (pasul 4), evitând trecerea prin locaţia de domiciliu. 

Diversele scheme propuse diferă prin mai multe aspecte. În primul rând, cât din acest protocol 
este realizat de rutere și cât de calculatoarele gazdă și, în această ultimă situaţie, pe care nivel de pe 
calculatorul gazdă. În al doilea rând, în unele scheme există rutere de-a lungul traseului care înregis- 
trează adresele modificate, astfel încât să fie posibilă interceptarea și redirectarea traficului chiar 
înainte ca acesta să ajungă la locaţia de domiciliu. În al treilea rand, in unele variante fiecare vizitator 
primește o adresă temporară unică; în altele adresa temporară se referă la un agent care se ocupă de 
toți vizitatorii. 

În al patrulea rând, variantele propuse diferă prin modul de rezolvare a situaţiei în care pachete- 
le adresate unei destinaţii trebuie livrate în altă parte. O variantă este schimbarea adresei destinaţie 
și retransmiterea pachetului modificat. Ca o alternativă, întregul pachet, adresa de domiciliu și toate 
celelalte pot fi încapsulate î în câmpul de informaţie utilă (payload) al altui pachet care este trimis 
spre adresa temporară. În fine, schemele diferă prin aspectele legate de securitate. În general, când 
un ruter sau calculator gazdă primește un mesaj de forma „Începând din acest moment, vă rog să 
trimiteţi toate mesajele de poștă electronică ale lui Stephany către mine,” el ar putea avea dubii în 
legătură cu partenerul de dialog și dacă este o idee bună. Diferite protocoale pentru calculatoare 
gazdă mobile sunt discutate și comparate în (Hac și Guo, 2000; Perkins, 1998a; Snoeren și 
Balakrishan, 2000; Solomon, 1998; și Wang și Chen, 2001). 


5.2.10 Dirijarea în reţele AD HOC 


Am văzut cum se face dirijarea atunci când calculatoarele gazdă sunt mobile, dar ruterele sunt fi- 
xe. Un caz aparte apare atunci când însăși ruterele sunt mobile. Printre situaţiile posibile sunt: 


1. Vehicule militare pe un câmp de luptă atunci când nu există o infrastructură. 
2. O flotă aflată în larg. 

3. Echipe de intervenţie la un cutremur ce a distrus infrastructura. 

4. O adunare de persoane cu calculatoare portabile într-o zona fără 802.11. 


În toate aceste cazuri, și altele, fiecare nod este compus dintr-un ruter și o gazdă, de obicei 
pe același calculator. Rețelele de noduri ce întâmplător se află aproape unul de celălalt sunt numi- 
te reţele ad hoc (ad hoc network) sau MANET (Mobile Ad hoc NETworks, rețele mobile ad hoc). Să 
le studiem pe scurt. Mai multe informaţii pot fi găsite în (Perkins, 2001). 

Diferenţa între reţelele ad hoc și rețelele cablate (eng.: wired) este că toate regulile despre topo- 
logii fixe, vecini ficsi și cunoscuţi, relații fixe stabilite între adresa IP și locaţie, și altele, sunt complet 
suprimate. Cât ai clipi ruterele pot să apară și să dispară sau să apară în alte locuri. În cazul rețelelor 
cablate, dacă un ruter are o cale validă către o destinaţie, aceasta continuă sa fie validă un timp ne- 
definit (suportând o defectiune în altă parte a sistemului). Cu o rețea ad hoc, topologia se poate 
schimba mereu, așa că oportunitatea și chiar validitatea cailor se poate schimba spontan, fără averti- 


338 NIVELUL REŢEA CAP. 5 


zare. Nu mai trebuie spus că în aceste circumstanţe dirijarea în reţelele ad hoc diferă foarte mult fata 
de dirijarea în echivalentul lor fix. 

Au fost propusi diferiți algoritmi de dirijare pentru rețelele ad hoc. Unul dintre cei mai interesanti 
este algoritmul de dirijare AODV (Ad hoc On-demand Distance Vector, vectori distanță ad hoc la 
cerere) (Perkins și Royer, 1999). Este o rudă îndepărtată a algoritmului cu vectori distanță Bellman- 
Ford dar adaptat pentru un mediu mobil și care ia în considerare limitele lărgimii de bandă și durata 
scurtă de funcționare a unei baterii în acest mediu. O altă caracteristică neobișnuită este faptul că 
acesta este un algoritm la cerere, adică determină o cale către o anumită destinaţie doar atunci când 
cineva dorește să trimită un pachet către acea destinaţie. Să vedem acum ce înseamnă asta. 


Descoperirea rutei 

La orice moment de timp, o reţea ad hoc poate fi descrisă de un graf de noduri (rutere + gazde). 
Două noduri sunt conectate (de exemplu, există un arc ce le unește în graf) dacă pot comunica direct 
folosind radioul. Cum unul dintre ele poate avea un transmitator mai puternic decât celălalt, este 
posibil ca A să fie conectat cu B dar B să nu fie conectat cu A. Totuși, pentru a simplifica, presupu- 
nem că toate conexiunile sunt simetrice. De asemenea ar trebui observat că simplul fapt că fiecare 
din cele două noduri este în raza radio a celuilalt nu înseamnă că ele sunt conectate. Pot exista clă- 
diri, dealuri sau alte obstacole care să blocheze comunicaţia. 

Pentru a descrie algoritmul, considerăm reţeaua ad hoc din fig. 5-20, în care un proces al nodului 
A dorește să transmită un pachet nodului J. Algoritmul AODV menţine o tabelă în fiecare nod, în 
care cheia este destinaţia, și care dă informaţii despre acea destinaţie, inclusiv cărui vecin trebuie tri- 
mise pachetele pentru a ajunge la destinație. Să presupunem că A se uită în tabelă și nu găsește nici o 
intrare pentru J. Trebuie deci să descopere o ruta până la I. Această proprietate de descoperire a rute- 
lor doar atunci când sunt necesare este cea care face din acest algoritm un algoritm „la cerere”. 


Raza de difuzare 
a lui A 





(a) b) (c) (d) 
Fig. 5-20. (a) Raza de difuzare a lui A. (b) După ce B și D au primit difuzarea lui A. (c) După ce C, F 
si G au primit difuzarea lui A. (d) După ce E, H și I au primit difuzarea lui A. 
Nodurile hasurate sunt noii destinatari. Sagetile arată calea inversă posibilă. 


Pentru a îl localiza pe J, A construiește un pachet special ROUTE REQUEST si îl difuzează. Pa- 
chetul ajunge la B și la D, așa cum este ilustrat în fig. 5-20(a). De fapt, motivul pentru care B și D 
sunt conectate cu A în graf este acela că pot comunica cu A. F, de exemplu, nu este prezentat ca fiind 
legat printr-un arc cu A deoarece nu poate recepționa semnalul radio emis de A. 

Formatul pachetului ROUTE REQUEST este prezentat în fig. 5-21. El conţine adresele sursă si 
destinaţie, bineînțeles adrese IP, care specifica cine caută pe cine. Conţine de asemenea și un JD Cere- 
re (Request ID), care este un contor local ţinut de fiecare nod și incrementat la fiecare difuzare a unui 
pachet ROUTE REQUEST. Împreună, câmpurile adresă Sursă și ID Cerere identifică unic pachetul 
ROUTE REQUEST pentru a permite nodurilor să înlăture orice duplicat pe care-l primesc. 





Adresa ID Adresa  |Numărul de sec-| Numărul de sec- | Contorul 
sursei cerere destinaţiei | venta al sursei |venţă al destinaţiei] de salturi 

















Fig. 5-21. Formatul unui pachet ROUTE REQUEST 


În plus, pe lângă contorul ID Cerere, fiecare nod menţine un al doilea contor de secvenţă incre- 
mentat de fiecare dată când este trimis un pachet ROUTE REQUEST (sau un răspuns la un 
ROUTE REQUEST). Acesta funcționează asemănător unui ceas și este folosit pentru a deosebi 
rutele noi de cele vechi. Cel de-al patrulea câmp din fig. 5-21. este contorul de secvențe al lui A; al 
cincilea câmp este cea mai recentă valoare a contorului de secvenţe a lui întâlnită de A (0 dacă nu a 
întâlnit-o niciodată). Rolul acestor câmpuri se va clarifica în scurt timp. Ultimul câmp, contorul de 
salturi (Hop count), va memora câte salturi a făcut pachetul. Acesta este initializat cu 0. 

Când un pachet ROUTE REQUEST ajunge la un nod (în acest caz B și D), este prelucrat astfel: 


1. Perechea (Adresă sursă, ID Cerere) este căutată într-o tabelă locală cu istoria cererilor pen- 
tru a vedea dacă această cerere a mai fost întâlnită și procesată. Dacă este un duplicat, 
atunci este înlăturat și procesarea se oprește. Dacă nu este un duplicat, atunci perechea este 
introdusă tabelă pentru ca viitoarele duplicate să poată fi rejectate, și procesarea continuă. 

2.  Receptorul caută destinația in propria tabela de dirijare. Dacă a aflat o nouă cale către des- 
tinatie, atunci sursei îi este trimis un pachet ROUTE REPLY, spunându-i cum se ajunge la 
destinație. Nouă înseamnă că numărul de secvenţă al destinaţiei memorat în tabela de dirijare 
este mai mare sau egal cu numărul de secvenţă al destinaţiei din pachetul ROUTE 
REQUEST. Dacă este mai mic, calea memorată este mai veche decât calea anterioară pe 
care sursa o avea pentru destinaţie, așa că se execută pasul 3. 

3. Deoarece receptorul nu știe o rută nouă către destinaţie, incrementează câmpul contor de 
salturi şi redifuzează pachetul ROUTE REQUEST. De asemenea extrage datele din pa- 
chet și le memorează ca o nouă intrare în tabela de căi inverse. Această informaţie va fi fo- 
losită la construcţia caii inverse pentru ca răspunsul să se poată întoarce mai târziu la sursă. 
Sagetile din fig. 5-20 sunt folosite pentru construirea căii inverse. De asemenea este pornit 
un cronometru asociat intrării corespunzătoare căii inverse nou create. Dacă expiră, intra- 
rea este ștearsă. 


Nici B si nici D nu știu unde este I, așa că fiecare creează o intrare pentru calea inversă indicând 
către A, așa cum arată săgețile din fig. 5-20, și difuzează pachetul cu contorul de salturi setat pe 1. 
Difuzarea de la B ajunge la C și D. C creează o intrare pentru el în tabela de căi inverse și-l 
redifuzează. În contrast, D îl rejectează ca pe un duplicat. Similar, difuzarea făcută de D este 
rejectată de B. Totuși, difuzarea făcută de D este acceptată de F și G și memorată, așa cum este pre- 
zentat în fig. 5-20(c). După ce E, H sil primesc difuzarea, pachetul ROUTE REQUEST ajunge în 
final la o destinaţie care știe unde se află J, de fapt, chiar J, asa cum este ilustrat în fig. 5-20(d). Ob- 
servati că desi am prezentat difuzarile în trei pași discreti, difuzările de la noduri diferite nu sunt co- 
ordonate în nici un fel. 

Ca răspuns la cererea venită, J construiește un pachet ROUTE REPLY, prezentat în fig. 5-22. 
Adresa sursă, Adresa destinaţie si Contorul de salturi sunt copiate din cererea venită, dar Numărul de 
secvență al destinaţiei este luat din contorul său din memorie. Contorul de salturi este setat la 0. 
Câmpul Durată de viata controlează perioada în care ruta este validă. Acest pachet este trimis doar 
către nodul de la care a venit pachetul ROUTE REQUEST, în acest caz, G. Apoi urmează calea 
inversă către D si în final către A. La fiecare nod, Contorul de salturi este incrementat astfel încât 
nodul să poată vedea cât de departe de destinaţie (I) este. 


Adresa Adresa Numărul de sec- Contorul Durata de 


sursei destinaţiei |venţă al destinaţiei] de salturi viata 





Fig. 5-22. Formatul pachetului ROUTE REPLY 


Pachetul este analizat la fiecare nod intermediar de pe drumul înapoi. El este introdus în tabela lo- 
cală de dirijare ca rută către J dacă una sau mai multe din cele trei condiţii de mai jos este îndeplinită: 


1. Nu se cunoaște nici o rută către 7. 

2. Numărul de secvență pentru J din pachetul ROUTE REPLY este mai mare decât va- 
loarea din tabela de dirijare. 

3. Numerele de secvenţă sunt egale, dar noua rută este mai scurtă. 


În acest mod, toate nodurile de pe calea inversă află și ruta către J, ca o consecință a descoperirii 
rutei de către A. Nodurile care au primit pachetul ROUTE REQUEST original, dar nu sunt pe ca- 
lea inversă (B, C, E, F, şi H în acest exemplu) vor înlătura intrarea din tabela de căi inverse la expira- 
rea timpului asociat. 

Într-o rețea mare, algoritmul generează multe difuzări, chiar pentru destinaţii aflate foarte 
aproape. Numărul de difuzări poate fi redus după cum urmează. Durata de viață a pachetului IP este 
initializata de emiţător cu valoarea diametrului reţelei și decrementata la fiecare salt. Dacă ajunge la 
valoarea 0, pachetul este înlăturat în loc să fie difuzat. 

Procesul descoperirii este modificat după cum urmează. Pentru a localiza o destinaţie, emițătorul 
difuzează un pachet ROUTE REQUEST cu Durata de viață setată la 1. Dacă nu primește nici un 
răspuns într-un timp rezonabil, este trimis un alt pachet, de această data cu Durata de viață setată la 
2. La încercările următoare se utilizează 3, 4, 5 etc. În acest fel se încearcă întâi local, apoi în cercuri 
din ce în ce mai largi. 


Întreţinerea rutei 

Deoarece nodurile se pot muta sau pot fi oprite, topologia se poate schimba spontan. De exem- 
plu, în fig. 5-20, dacă G este oprit, A nu își va da seama că ruta pe care o folosea către I (4ADGI) nu 
mai este validă. Algoritmul trebuie să poată rezolva această situație. Periodic, fiecare nod difuzează 
un mesaj Hello. Fiecare vecin ar trebui să răspundă. Dacă nu este primit nici un răspuns, atunci emi- 
tatorul știe că respectivul vecin s-a mutat din raza sa și nu mai este conectat cu el. Similar, dacă 
încearcă să-i trimită un pachet unui vecin ce nu răspunde, află că vecinul nu mai este disponibil. 

Această informatie este folosită pentru a elimina rutele care nu mai funcţionează. Pentru fiecare 
destinație posibilă, fiecare nod, N, memorează vecinii care au trimis un pachet către acea destinaţie în 
ultimele AT secunde. Aceștia sunt numiţi vecinii activi (active neighbors) ai lui N . N realizează acest 
lucru prin intermediul unei tabele de dirijare în care cheia este destinaţia și care conţine nodul de ieși- 
re ce trebuie utilizat pentru a ajunge la destinație, contorul de salturi până la destinaţie, cel mai recent 

număr de secvență al destinaţiei si lista vecinilor activi pentru acea destinaţie. O tabelă de dirijare 
posibilă pentru nodul D pentru topologia din exemplul nostru este prezentată în fig. 5-23(a). 





Următorul Vecini Alte 
Dest. salt Distanţa activi câmpuri 
A A 1 F,G 























(b) 
Fig. 5-23. (a) Tabela de dirijare a lui D înaintea opririi lui G. (b) Graful după ce G s-a oprit. 


Când oricare dintre vecinii lui N devine inaccesibil, el verifică tabela de dirijare pentru a vedea ce 
destinații au rute ce trec prin vecinul dispărut. Pentru fiecare din aceste rute, vecinii activi sunt in- 
formaţi că ruta ce trece prin N este acum inutilizabilă și trebuie ștearsă din tabela lor de dirijare. Ve- 
cinii activi transmit mai departe informaţia vecinilor lor activi, si asa mai departe, recursiv, până ce 
toate rutele ce depindeau de nodul devenit inaccesibil sunt șterse din toate tabelele de dirijare. 

Ca exemplu de întreţinere a rutelor, să considerăm exemplul anterior, dar cu G oprit brusc. To- 
pologia schimbată este ilustrată în fig. 5-23(b). Când D descoperă că G nu mai este în reţea, se uită 
în tabela de dirijare și observă ca G era folosit pentru rutele către E, G, și 7. Mulțimea vecinilor activi 
pentru aceste destinaţii este (4, B}. Cu alte cuvinte, A și B depind de G pentru câteva dintre rutele 
lor, așa că ele trebuie informate că aceste rute nu mai sunt valide. D le informează prin trimiterea de 
pachete care le determină să-și actualizeze tabelele de dirijare. De asemenea, D șterge intrările pen- 
tru E, G, și din tabela sa de dirijare. 

Poate nu a fost evident din descrierea noastră, dar o diferenţă critică între AODV si Bellman- 
Ford este că nodurile nu difuzează periodic întreaga lor tabelă de dirijare. Această diferență econo- 
misește atât lățimea de bandă, cât și durata de viaţă a bateriei. 

De asemenea, AODV este capabil de dirijare prin difuzare și de dirijare cu trimitere multiplă. 
Pentru detalii, consultați (Perkins și Royer, 2001). Dirijarea ad hoc este un domeniu de cercetare 
fierbinte. S-a publicat mult despre acest subiect. Câteva dintre lucrări sunt (Chen et. al, 2002; Hu și 
Johnson, 2001; Li et. al, 2001; Raju și Garcia-Luna-Aceves, 2001; Ramanathan și Redi, 2002; Royer 
si Toh, 1999; Spohn și Garcia-Luna-Aceves, 2001; Tseng et. al, 2001; si Zadeh et. al, 2002). 


5.2.11 Căutarea nodurilor în reţele punct la punct 


Un fenomen relativ nou este reprezentat de rețelele punct la punct, în care un număr mare de 
persoane, de obicei cu conexiuni permanente la Internet, sunt în contact pentru a partaja resurse. 
Prima aplicaţie larg răspândită a tehnologiei punct la punct a fost un delict de anvergură: 50 de mi- 
lioane de utilizatori ai Napster-ului făceau schimb de cântece cu copyright fără permisiunea proprie- 
tarilor până când utilizarea Napster-ului a fost interzisă de tribunal în vâltoarea unor mari contro- 
verse. Totuşi, tehnologia punct la punct are multe utilizări interesante și legale. De asemenea, are 

ceva asemănător cu problema dirijării, deși nu este chiar la fel cu cele studiate până acum. Cu toate 
acestea, merită să-i acordăm puţină atenție. 

Ceea ce face ca sistemele punct la punct să fie interesante este faptul că ele sunt în întregime dis- 
tribuite. Toate nodurile sunt simetrice si nu există un control central sau o ierarhie. Într-un sistem 
punct la punct tipic fiecare utilizator are o informaţie ce poate fi de interes pentru alți utilizatori. 
Această informaţie poate fi software gratuit, muzică (din domeniul public), fotografii și așa mai de- 
parte. Dacă numărul de utilizatori este mare, aceștia nu se știu între ei si nu știu unde să găsească 
ceea ce caută. O soluţie este o bază de date centrală, dar așa ceva ar putea fi irealizabil din diverse 
motive (de exemplu, nimeni nu dorește să o găzduiască și s-o administreze). Astfel, problema se re- 
duce la felul în care un utilizator găsește un nod ce conţine ceea ce caută el, în absenţa unei baze de 
date centralizate sau a unui index centralizat. 

Să presupunem că un utilizator are una sau mai multe unități de date cum ar fi cântece, fotogra- 
fii, programe, fișiere ș.a.m.d, pe care ar dori să le citească alti utilizatori. Fiecare unitate are ca nume 
un șir de caractere ASCII. Un posibil utilizator cunoaște numai șirul de caractere ASCII și vrea să 
afle dacă una sau mai multe persoane au copii, și în caz că au, care sunt adresele IP ale acestora. 

De exemplu, să considerăm o bază de date genealogică distribuită. Fiecare specialist în genealo- 
gie are o serie de înregistrări on-line despre strămoșii și rudele sale, posibil și cu fotografii, clipuri 
audio sau chiar video ale persoanei. Mai multe persoane pot avea același străbunic, astfel că un 
strămoș poate avea înregistrări în mai multe noduri. Numele înregistrării este numele persoanei într- 
o formă canonică. La un moment dat, un specialist în genealogie descoperă testamentul străbunicu- 
lui său într-o arhivă, în care străbunicul lasă moștenire nepotului ceasul de buzunar de aur. Genea- 
logistul știe numele nepotului și dorește să afle dacă alt genealogist are o înregistrare pentru el. Cum 
aflăm, fără o bază de date centrală, cine are, dacă are cineva, aceste înregistrări? 

Pentru a rezolva această problemă au fost propuși diverși algoritmi. Cel pe care îl vom studia este 
Chord (Dabek s.a.,2001; si Stoica s.a.,2001). O explicație simplificată a felului în care funcţionează 
este următoarea. Sistemul Chord constă din n utilizatori participanți, fiecare dintre ei având câteva 
înregistrări memorate și fiecare dintre ei fiind pregătit să memoreze fragmente din index pentru uzul 
celorlalți utilizatori. Fiecare nod utilizator are o adresă IP care poate fi convertită într-un număr pe m 
biti, folosind o funcţie de dispersie, hash. Pentru hash Chord foloseşte SHA-1. SHA-1 este folosit in 
criptografie; îl vom analiza în Cap. 8. Pentru moment, este doar o funcţie care primește ca argument 
un șir de caractere de lungime variabilă și generează un număr aleator pe 160 de biţi. Deci, putem 
converti orice adresă IP într-un număr pe 160 de biti numit identificatorul nodului (node identifier). 

Conceptual, toţi cei 2'% identificatori de noduri sunt așezați în ordine crescătoare într-un mare 
cerc. Câţiva corespund nodurilor participante, dar majoritatea nu. În fig. 5-24(a) prezentăm un cerc 
de identificatori de noduri pentru m = 5 (pentru moment ignorati arcele din centru). În acest exem- 
plu, nodurile cu identificatorii 1, 4, 7, 12, 15, 20 și 27 corespund nodurilor reale si sunt hasurate; res- 
tul nodurilor nu există. 

Să definim acum funcţia successor(k), ca identificator al primului nod real ce urmează după 
k pe cerc, în sensul acelor de ceasornic. De exemplu, successor(6) = 7, successor(8) = 12 si 
successor(22) = 27. 

Numele înregistrărilor (nume de cântece, numele strămoșilor etc.) sunt de asemenea convertite 
cu funcţia hash (adică SHA-1) pentru a genera un număr pe 160 de biti, numit cheie (key). Astfel, 
pentru a converti un nume (numele ASCII al înregistrării) la cheia sa, folosim key = hash (name). 
Acest calcul este doar un apel local al procedurii hash. Dacă o persoană deţinând o înregistrare ge- 
nealogică pentru nume dorește să o facă publică, atunci construiește mai întâi un tuplu (nume, adresă 

IP) si apoi il roagă pe successor(hash(nume)) să-l memoreze. Dacă există mai multe înregistrări (în 
noduri diferite) pentru același nume, toate tuplurile lor vor fi memorate în același nod. În acest mod, 
index-ul este distribuit aleator pe noduri. Pentru toleranța la defecte, pentru memorarea fiecărui 
tuplu în p noduri pot fi folosite p funcţii de dispersie diferite, dar nu ne vom referi aici la acest aspect. 

Dacă ulterior un utilizator caută nume, îi aplică funcția de dispersie pentru a afla cheia și apoi fo- 
loseste successor(cheie) pentru a afla adresa IP a nodului ce memorează tuplurile respective din in- 
dex. Primul pas este ușor; dar al doilea nu. Pentru a face posibilă găsirea adresei IP corespunzătoare 
unei anumite chei, fiecare nod trebuie să menţină structuri de date administrative. Una dintre aces- 
tea este adresa IP a nodului succesor, de-a lungul cercului de identificatori de noduri. De exemplu, 
în fig. 5-24, succesorul nodului 4 este 7 și succesorul nodului 7 este 12. 

Căutarea se poate desfășura după cum urmează. Nodul care face cererea trimite succesorului 
său un pachet conţinând adresa sa IP și cheia pe care o caută. Pachetul se propagă prin inel până ce 
localizează succesorul identificatorului căutat. Nodul verifică dacă deţine vreo informaţie cu cheia 
respectivă și, dacă este așa, o returnează direct nodului care a făcut cererea, a cărui adresă IP o are. 

Fig. 5-24. (a) Un set de 32 de identificatori de noduri aranjati in cerc. Nodurile hasurate corespund 
masinilor existente. Arcele arata indicatorii de la nodurile 1, 4 si 12. Etichetele arcelor reprezinta 
indici in tabele. (b) Exemple de tabele de indicatori. 

Ca o primă optimizare, fiecare nod ar putea memora adresele IP ale succesorului și 
predecesorului, astfel încât interogările ar putea fi trimise fie în sensul acelor de ceasornic, fie în 
sens invers, pe calea considerată mai scurtă. De exemplu, nodul 7 din fig. 5-24 poate să trimită în 
sensul acelor de ceasornic pentru a găsi nodul cu identificatorul 10, dar în sens invers pentru a găsi 
nodul cu identificatorul 3. 

Chiar și cu două posibilități pentru direcţie, căutarea liniară prin toate nodurile este foarte inefi- 
cientă într-un sistem punct la punct mare, deoarece numărul mediu de noduri implicat într-o căutare 
este de n/2. Pentru a mări considerabil viteza de căutare, fiecare nod memorează de asemenea ceea 
ce Chord numește tabelă de indicatori (finger table). Tabela de indicatori are m intrări, indexate de 
la 0 la m-J, fiecare indicând către un nod real diferit. Fiecare dintre intrări are două câmpuri: start si 
adresa IP a successor(start), asa cum este prezentat pentru cele trei noduri din fig. 5-24(b). Valoarea 
acestor câmpuri pentru intrarea i a nodului k sunt: 


start = k + 2 (modulo 2”) 
Adresa IP a successor(start[i]) 


Observati că fiecare nod memorează adresa IP a unui număr relativ mic de noduri și că majorita- 
tea acestora sunt foarte apropiate din punctul de vedere al identificatorilor de noduri. 

Folosind tabela de indicatori, căutarea cheii la nodul k se desfășoară după cum urmează. Dacă 
cheia este între k si successor(k), atunci nodul care deține informaţia despre cheie este succesor(k) si 
căutarea se termină. Altfel, se caută în tabela de indicatori pentru a găsi intrarea al cărui câmp start 
este predecesorul cel mai apropiat al cheii. Apoi se trimite direct la adresa IP din intrarea din tabela 
de indicatori o cerere în care se cere continuarea căutării. Deoarece aceasta este mai apropiată de 
cheie, dar inferioară, sunt mari șanse să fie capabilă să returneze un răspuns după un număr mic de 
interogări suplimentare. De fapt, deoarece fiecare căutare injumatateste distanța rămasă până la 
țintă, se poate demonstra că numărul mediu de căutări este logon. 

Ca prim exemplu, să considerăm căutarea key = 3 la nodul 1. Deoarece nodul 1 știe că 3 se 
află între el și succesorul său, 4, nodul dorit este 4 și căutarea s-a terminat, returnându-se adresa 
IP a nodului 4. 

Ca un al doilea exemplu, să considerăm căutarea key = 14 la nodul 1. Deoarece 14 nu este între 
1 și 4, este analizată tabela de indicatori. Cel mai apropiat predecesor al lui 14 este 9, așa că cererea 
este trimisă către adresa IP din intrarea 9, și anume, cea a nodului 12. Nodul 12 vede că 14 se află 
între el și successor( 15), așa că returnează adresa IP a nodului 15. 

Ca un al treilea exemplu, să considerăm căutarea key = 16 la nodul 1. Din nou se trimite o inte- 
rogare la nodul 12, dar de această dată nodul 12 nu cunoaște răspunsul. Caută nodul cel mai apropi- 
at predecesor al lui 16 și îl găsește pe 14, care furnizează adresa IP a nodului 15. Acestuia îi este tri- 
misă o interogare. Nodul 15 observă că 16 se află între el și succesorul său (20), așa că returnează 
apelantului adresa IP a lui 20, care se întoarce către nodul 1. 

Deoarece nodurile apar și dispar mereu, Chord trebuie să trateze cumva aceste operaţii. Presu- 
punem că atunci când sistemul a început să funcționeze, el era îndeajuns de mic pentru ca nodurile 
să poată schimba informații direct, pentru a construi primul cerc și tabelele de indicatori. După ace- 
ea este necesară o procedură automata, după cum urmează. Când un nod nou, r, vrea să se alăture, 
trebuie să contacteze un nod existent și să-i ceară să caute adresa IP a successor(r). După aceea noul 
nod îl întreabă pe successor(r) cine este predecesorul său. Apoi noul nod cere ambelor noduri să îl 
insereze pe r între ele în cerc. De exemplu, dacă 24 din fig. 5-24 vrea să se alăture, roagă orice nod să 
caute successor(24), care este 27. Apoi îl întreabă pe 27 cine este predecesorul său (20). După ce le 

înștiințează pe amândouă de existenţa sa, 20 îl foloseşte pe 24 ca succesor, iar 27 îl folosește pe 24 ca 
predecesor. În plus, nodul 27 predă cheile din intervalul 21-24, care acum îi aparţin lui 24. În acest 
moment, 24 este inserat pe deplin. 

Totuși, multe tabele de indicatori sunt acum greşite. Pentru a le corecta, fiecare nod rulează un 
proces în fundal care calculează periodic fiecare indicator prin apelarea funcției successor. Când una 
dintre aceste interogări ajunge la un nod nou, este actualizată intrarea corespunzătoare indicatorului. 

Când un nod pleacă normal, predă cheile succesorului său și informează predecesorul de plecarea 
sa, astfel încât predecesorul poate să se lege la succesorul nodului care a plecat. Când se defectează 
un nod apare o problemă, deoarece predecesorul său nu are un succesor valid. Pentru a soluţiona 
problema, fiecare nod păstrează date nu numai despre succesorul său direct, dar și despre s succesori 
direcţi, pentru a-i permite să sară peste s-7 noduri consecutive defecte și să se reconecteze la cerc. 

Chord a fost folosit la construirea unui sistem de fișiere distribuit (Dabek s.a.,2001) si alte aplica- 
tii, iar cercetările continuă. Un sistem punct la punct diferit, Pastry, și aplicaţiile sale sunt descrise în 
(Rowstron și Druschel, 2001a; și Rowstron și Druschel, 2001b). Un al treilea sistem punct la punct, 
Freenet, este discutat în (Clarke ş.a., 2002). Un al patrulea sistem de acest tip este descris în 
(Ratnasamy s.a., 2001). 


5.3 ALGORITMI PENTRU CONTROLUL CON- 
GESTIEI 


Atunci când foarte multe pachete sunt prezente într-o subretea (sau o parte a unei subretele), 
performanţele se degradează. Această situaţie se numeşte congestie (congestion). Fig. 5-25 prezintă 
simptomele. Când numărul de pachete emise în subretea de calculatoarele gazdă nu depășește ca- 
pacitatea de transport, ele sunt livrate integral (cu excepţia celor care sunt afectate de erori de 
transmisie), iar numărul celor livrate este proporțional cu numărul celor emise. Totuși, atunci când 
traficul crește prea mult, ruterele încep să nu mai facă faţă și să piardă pachete. Aceasta tinde să 
inrautateasca lucrurile. La un trafic foarte intens performanţele se deteriorează complet și aproape 
nici un pachet nu mai este livrat. 


Perfect 


Capacitatea maximă eA 


de transport a 
subretelei 





_ Congestionata 


Pachetele livrate 





Pachete trimise 
Fig. 5-25. Daca traficul este prea intens, apare congestia si performantele se 
degradeaza puternic. 

Congestia poate fi produsă de mai multi factori. Dacă dintr-o dată încep să sosească șiruri de pa- 
chete pe trei sau patru linii de intrare și toate necesită aceeași linie de ieșire, atunci se va forma o 
coadă. Dacă nu există suficientă memorie pentru a le păstra pe toate, unele se vor pierde. Adăuga- 
rea de memorie poate fi folositoare până la un punct, dar Nagle (1987) a descoperit că dacă ruterele 
ar avea o cantitate infinită de memorie, congestia s-ar inrautati in loc să se amelioreze, deoarece 
până să ajungă la începutul cozii pachetele au fost deja considerate pierdute (timeout repetat) și s-au 
trimis duplicate. Toate aceste pachete vor fi trimise cu conștiinciozitate către următorul ruter, cres- 
când încărcarea de-a lungul căii către destinație. 

Și procesoarele lente pot cauza congestia. Dacă unitatea centrală (CPU) a ruterului este lentă în 
execuția funcțiilor sale (introducerea în cozi, actualizarea tabelelor etc.), se pot forma cozi, chiar 
dacă linia de comunicaţie nu este folosită la capacitate. Similar și liniile cu lăţime de bandă scăzută 
pot provoca congestia. Schimbarea liniilor cu unele mai performante și păstrarea aceluiași procesor 
sau vice-versa de obicei ajută putin, însă de cele mai multe ori doar deplasează punctul critic. De 
asemenea, îmbunătăţirea parțială și nu totală a sistemului cel mai adesea mută punctul critic în altă 
parte. Adevărata problemă este de multe ori o incompatibilitate între părți ale sistemului. Ea va per- 
sista până ce toate componentele sunt în echilibru. 

Este important să subliniem diferenţa dintre controlul congestiei și controlul fluxului, deoarece 
relaţia este subtilă. Controlul congestiei trebuie să asigure că subreteaua este capabilă să transporte 
întreg traficul implicat. Este o problemă globală, implicând comportamentul tuturor calculatoarelor 
gazdă, al tuturor ruterelor, prelucrarea de tip memorează-și-retransmite (store-and-forward) din 
rutere și toți ceilalți factori care tind să diminueze capacitatea de transport a subretelei. 

Controlul fluxului, prin contrast, se referă la traficul capăt la capăt între un expeditor și un desti- 
natar. Rolul său este de a împiedica un expeditor rapid să trimită date continuu, la o viteză mai mare 
decât cea cu care destinatarul poate consuma datele. Controlul fluxului implică frecvent existența 
unui feed-back de la receptor către emițător, pentru a spune emitatorului cum se desfășoară lucruri- 
le la celălalt capăt. 

Pentru a vedea diferența dintre aceste două concepte, să considerăm o reţea cu fibre optice cu o 
capacitate de 1000 gigabiti/sec pe care un supercalculator încearcă să transfere un fișier către un cal- 
culator personal la 1 Gbps. Deși nu există nici o congestie (rețeaua nu are nici un fel de probleme), 
controlul fluxului este necesar pentru a forța supercalculatorul să se oprească des, pentru a permite 
calculatorului personal să și respire. 

La cealaltă extremă, să considerăm o reţea de tip memorează-și-retransmite (store-and-forward), 
cu linii de 1 Mbps și 1000 de calculatoare mari, din care jumătate încearcă să transtere fișiere la 100 
Kbps către cealaltă jumătate. Aici problema nu apare datorită unui emițător rapid care surclasează 
un receptor lent, ci pentru că traficul cerut depășește posibilităţile rețelei. 

Motivul pentru care controlul congestiei și controlul fluxului sunt adesea confundate este acela 
că unii algoritmi pentru controlul congestiei funcționează trimițând mesaje înapoi către diferitele 
surse, spunându-le să încetinească atunci când reţeaua are probleme. Astfel, un calculator gazdă 
poate primi un mesaj de încetinire fie din cauză că receptorul nu suportă încărcarea, fie pentru că 
reţeaua este depășită. Vom reveni asupra acestui punct mai târziu. 

Vom începe studiul algoritmilor pentru controlul congestiei prin studiul unui model general de 
tratare a acesteia. Apoi ne vom ocupa de principalele măsuri pentru prevenirea sa. După aceea, vom 
analiza o serie de algoritmi dinamici pentru tratarea congestiei odată ce a apărut. 

5.3.1 Principii generale ale controlului congestiei 


Multe din problemele care apar în sistemele complexe, cum ar fi rețelele de calculatoare, pot fi 
privite din punctul de vedere al unei teorii a controlului. Această abordare conduce la împărțirea 
tuturor soluţiilor în două grupe: în buclă deschisă și în buclă închisă. Soluţiile în buclă deschisă în- 
cearcă să rezolve problema printr-o proiectare atentă, în esenţă să se asigure că problema nu apare. 
După ce sistemul este pornit și funcționează, nu se mai fac nici un fel de corectii. 

Instrumentele pentru realizarea controlului în buclă deschisă decid când să se accepte trafic 
nou, când să se distrugă pachete și care să fie acestea, realizează planificarea deciziilor în diferite 
puncte din rețea. Toate acestea au ca numitor comun faptul că iau decizii fara a tine cont de starea 
curentă a rețelei. 

Prin contrast, soluţiile în buclă închisă se bazează pe conceptul de reacție inversă (feedback 
loop). Această abordare are trei parti, atunci când se folosește pentru controlul congestiei: 


1.  Monitorizează sistemul pentru a detecta când și unde se produce congestia. 
2. Trimite aceste informaţii către locurile unde se pot executa acțiuni. 
3.  Ajustează funcționarea sistemului pentru a corecta problema. 


În vederea monitorizării subretelei pentru congestie se pot folosi diverse de metrici. Cele mai uti- 
lizate sunt procentul din totalul pachetelor care au fost distruse din cauza lipsei spațiului temporar 
de memorare, lungimea medie a cozilor de așteptare, numărul de pachete care sunt retransmise pe 
motiv de timeout, întârzierea medie a unui pachet, deviația standard a întârzierii unui pachet. În 
toate cazurile, valorile crescătoare indică creșterea congestiei. 

Al doilea pas în bucla de reacţie este transferul informaţiei legate de congestie de la punctul în 
care a fost depistată la punctul în care se poate face ceva. Varianta imediată presupune trimiterea 
unor pachete de la ruterul care a detectat congestia către sursa sau sursele de trafic, pentru a raporta 
problema. Evident, aceste pachete suplimentare cresc încărcarea rețelei exact la momentul în care 
acest lucru era cel mai putin dorit, subreteaua fiind congestionata. 

Există însă și alte posibilități. De exemplu, poate fi rezervat un bit sau un câmp în fiecare pa- 
chet, pentru a fi completat de rutere dacă congestia depășește o anumită valoare de prag. Când un 
ruter detectează congestie, el completează câmpurile tuturor pachetelor expediate, pentru a-și pre- 
veni vecinii. 

O altă abordare este ca ruterele sau calculatoarele gazdă să trimită periodic pachete de probă 
pentru a întreba explicit despre congestie. Aceste informații pot fi apoi folosite pentru a ocoli zonele 
cu probleme. Unele staţii de radio au elicoptere care zboară deasupra orașelor pentru a raporta 
congestiile de pe drumuri și a permite ascultătorilor mobili să își dirijeze pachetele (mașinile) astfel 
încât să ocolească zonele fierbinţi. 

În toate schemele cu feedback se speră că informarea asupra producerii congestiei va determina 
calculatoarele gazdă să ia măsurile necesare pentru a reduce congestia. Pentru ca o schemă să func- 
tioneze corect, duratele trebuie reglate foarte atent. Dacă un ruter strigă STOP de fiecare dată când 
sosesc două pachete succesive si PLEACĂ (eng.: GO) de fiecare dată când este liber mai mult de 20 
usec, atunci sistemul va oscila puternic și nu va converge niciodată. Pe de alta parte, dacă va așteaptă 
30 de minute pentru a fi sigur înainte de a spune ceva, mecanismul pentru controlul congestiei reac- 
tioneaza prea lent pentru a fi de vreun folos real. Pentru a funcționa corect sunt necesare unele me- 
dieri, dar aflarea celor mai potrivite constante de timp nu este o treabă tocmai ușoară. 

Se cunosc numeroși algoritmi pentru controlul congestiei. Pentru a oferi o modalitate de organi- 
zare a lor, Yang și Reddy (1995) au dezvoltat o taxonomie pentru algoritmii de control al congestiei. 
Ei încep prin a împărţi algoritmii în cei în buclă deschisă și cei în buclă închisă, așa cum s-a precizat 
anterior. În continuare împart algoritmii cu buclă deschisă în unii care acţionează asupra sursei și 
alţii care acţionează asupra destinaţiei. Algoritmii în buclă închisă sunt de asemenea împărțiți în do- 
uă subcategorii, cu feedback implicit și cu feedback explicit. În algoritmii cu feedback explicit, pache- 
tele sunt trimise înapoi de la punctul unde s-a produs congestia către sursă, pentru a o avertiza. În 
algoritmii impliciti, sursa deduce existența congestiei din observaţii locale, cum ar fi timpul necesar 
pentru întoarcerea confirmărilor. 

Prezenţa congestiei înseamnă că încărcarea (momentană) a sistemului este mai mare decât cea 
pe care o pot suporta resursele (unei părți a sistemului). Pentru rezolvare vin imediat în minte două 
soluţii: sporirea resurselor sau reducerea încărcării. De exemplu subreteaua poate începe să folo- 
sească linii telefonice pentru a crește temporar lățimea de bandă între anumite puncte. În sistemele 
bazate pe sateliți, creșterea puterii de transmisie asigură de regulă creșterea latimii de banda. Spar- 
gerea traficului pe mai multe căi în locul folosirii doar a celei mai bune poate duce efectiv la creste- 
rea latimii de bandă. În fine, ruterele suplimentare, folosite de obicei doar ca rezerve pentru copii de 
siguranță (backups) (pentru a face sistemul tolerant la defecte), pot fi folosite pentru a asigura o 
capacitate sporită atunci când apar congestii serioase. 

Totuși, uneori nu este posibilă creșterea capacităţii sau aceasta a fost deja crescută la limită. Atunci 
singura cale de a rezolva congestia este reducerea încărcării. Sunt posibile mai multe metode pentru 
reducerea încărcării, cum ar fi refuzul servirii anumitor utilizatori, degradarea serviciilor pentru o parte 
sau pentru toți utilizatorii și planificarea cererilor utilizatorilor într-o manieră mai previzibilă. 

Unele dintre aceste metode, pe care le vom studia pe scurt, pot fi aplicate cel mai bine circuitelor 
virtuale. Pentru subretelele care folosesc intern circuite virtuale aceste metode pot fi utilizate la nive- 
lul rețea. Pentru subretele bazate pe datagrame ele pot fi totuși folosite uneori pentru conexiuni la 
nivelul transport. În acest capitol, ne vom concentra pe folosirea lor în cadrul nivelului reţea. În ur- 
mătorul, vom vedea ce se poate face la nivelul transport pentru a controla congestia. 


5.3.2 Politici pentru prevenirea congestiei 


Să începem studiul asupra metodelor pentru controlul congestiei prin analiza sistemelor cu buclă 
deschisă. Aceste sisteme sunt proiectate astfel încât să minimizeze congestia, în loc să o lase să se 
producă și apoi să reacționeze. Ele încearcă să-și atingă scopul folosind politici corespunzătoare, la 
diferite niveluri. În fig. 5-26 sunt prezentate diferite politici pentru nivelul legătură de date, rețea și 
transport, care pot influența congestia (Jain, 1990). 

Să începem cu nivelul legătură de date și să ne continuăm apoi drumul spre niveluri superioare. 
Politica de retransmisie stabilește cât de repede se produce timeout la un emițător și ce transmite 
acesta la producerea timeout-ului. Un emițător vioi, care produce repede timeout si retransmite 
toate pachetele în așteptare folosind retrimiterea ultimelor n, va produce o încărcare mai mare decât 
un emiţător calm, care folosește retrimiterea selectivă. Strâns legată de acestea este politica de me- 
morare în zonă tampon. Dacă receptorii distrug toate pachetele în afara secventei, acestea vor trebui 
retransmise ulterior, introducând o încărcare suplimentară. În ceea ce priveşte controlul congestiei, 
repetarea selectivă este, în mod sigur, mai bună decât retrimiterea ultimelor n. 

Transport Politica de retransmisie 
Politica de memorare temporară a pachetelor în afară de secvență 
(out-of-order caching) 
Politica de confirmare 
Politica de control al fluxului 
Determinarea timeout-ului 
Circuite virtuale contra datagrame în interiorul subretelei 


Plasarea pachetelor în cozi de așteptare și politici de servire 
Politica de distrugere a pachetelor 
Algoritmi de dirijare 
Gestiunea timpului de viata al pachetelor 
Legătură de date Politica de retransmitere 
Politica de memorare temporară a pachetelor în afară de secvență 
(out-of-order caching) 
Politica de confirmare 
Politica de control al fluxului 





Fig. 5-26. Politici care influenţează congestia. 


Și politica de confirmare afectează congestia. Dacă fiecare pachet este confirmat imediat, pache- 
tele de confirmare vor genera un trafic suplimentar. Totuși, în cazul în care confirmările sunt prelua- 
te de traficul de răspuns, se pot produce timeout-uri și retransmisii suplimentare. O schemă prea 
strânsă pentru controlul fluxului (de exemplu fereastră mică) reduce volumul de date și ajută în lup- 
ta cu congestia. 

La nivelul rețea, alegerea între folosirea circuitelor virtuale și datagrame influențează congestia, 
deoarece multi algoritmi pentru controlul congestiei funcționează doar pe subretele cu circuite vir- 
tuale. Plasarea în cozi de așteptare a pachetelor și politicile de servire specifică dacă ruterele au o 
coadă pentru fiecare linie de intrare, o coadă pentru fiecare linie de ieșire sau ambele. Mai precizea- 
ză ordinea în care se prelucrează pachetele (de exemplu round robin sau bazată pe priorități). Politi- 
ca de distrugere a pachetelor este regula care stabilește ce pachet este distrus dacă nu mai există 
spaţiu. O politică bună va ajuta la eliminarea congestiei, pe când una greșită o va accentua. 

Un algoritm de dirijare bun poate ajuta la evitarea congestiei prin răspândirea traficului de-a 
lungul tuturor liniilor, în timp ce un algoritm neperformant ar putea trimite toate pachetele pe ace- 
easi linie, care deja este congestionată. În fine, gestiunea timpului de viață asociat pachetelor stabi- 
lește cât de mult poate trăi un pachet înainte de a fi distrus. Dacă acest timp este prea mare, pache- 
tele pierdute vor încurca pentru mult timp activitatea, iar dacă este prea mic, este posibil să se pro- 
ducă timeout înainte de a ajunge la destinație, provocând astfel retransmisii. 

La nivelul transport apar aceleași probleme ca la nivelul legăturii de date dar, în plus, determina- 
rea intervalului de timeout este mai dificil de realizat, deoarece timpul de tranzit prin rețea este mai 
greu de prezis decât timpul de tranzit pe un fir între două rutere. Dacă intervalul de timeout este 
prea mic, vor fi trimise inutil pachete suplimentare. Dacă este prea mare, congestia se va reduce, 
însă timpul de răspuns va fi afectat de pierderea unui pachet. 


5.3.3 Controlul congestiei in subretelele bazate pe circuite virtuale 


Metodele pentru controlul congestiei descrise anterior sunt în principiu în buclă deschisă: ele în- 
cearcă, în primul rând, să prevină apariția congestiei, în loc să o trateze după ce a apărut. In această 

secțiune, vom descrie unele abordări ale controlului dinamic al congestiei în subretelele bazate pe 
circuite virtuale. În următoarele două, vom studia tehnici ce pot fi folosite în orice subretea. 

O tehnică larg răspândită pentru a împiedica agravarea unei congestii deja apărute este controlul 
admisiei. Ideea este simplă: odată ce s-a semnalat apariţia congestiei, nu se mai stabilesc alte circuite 
virtuale până ce problema nu s-a rezolvat. Astfel, încercarea de a stabili o nouă conexiune la nivel 
transport eșuează. Lăsând tot mai multi utilizatori să stabilească conexiuni, nu ar face decât să agra- 
veze lucrurile. Desi această abordare este dură, ea este simplă si uşor de realizat. În sistemul telefo- 
nic, dacă o centrală devine supraaglomerata, ea practică controlul admisiei, nemaifurnizând tonul. 


A bN a 








K 


Circuit 7 
virtual 





Congestie 


(a) (b) 


Fig. 5-27. (a) O subretea congestionata. (b) O subretea reconfigurata 
care elimină congestia. Se prezintă și un circuit virtual de la A la B. 


O alternativă este de a permite stabilirea de noi circuite virtuale, dar de a dirija cu atenţie aceste 
noi circuite, ocolind zonele cu probleme. De exemplu, să considerăm subreteaua din fig. 5-27(a), in 
care două rutere sunt congestionate, așa cum se poate observa. 

Să presupunem că un calculator gazdă atașat ruterului A dorește să stabilească o conexiune cu un 
altul, atașat ruterului B. În mod normal, această conexiune ar trece prin unul dintre cele două rutere 
congestionate. Pentru a evita această situație, putem redesena subreteaua asa cum se arată in 
fig. 5-27(b), omitand ruterele congestionate si toate liniile asociate. Linia punctată arată o posibilă 
cale pentru circuitul virtual, care evită ruterele congestionate. 

O altă strategie specifică circuitelor virtuale este negocierea unei înțelegeri între calculatorul 
gazdă și subretea la stabilirea unui circuit virtual. Această înțelegere specifică in mod normal volu- 
mul și forma traficului, calitatea serviciului cerut și alti parametri. De obicei, pentru a-și respecta 
partea din înțelegere, subreteaua își rezervă resurse de-a lungul căii în momentul stabilirii circuitului 
virtual. Resursele pot include spațiu pentru tabele și zone tampon în rutere și lăţime de banda pe 
linii. În acest fel, congestia nu prea are șanse să se producă pe noul circuit virtual, deoarece toate 
resursele sunt garantate a fi disponibile. 

Acest tip de rezervare poate fi aplicat tot timpul ca o procedură standard sau doar atunci când 
rețeaua este congestionată. Dezavantajul încercării de a-l face tot timpul este risipa de resurse. Daca 
șase circuite virtuale care pot folosi 1 Mbps trec toate prin aceeași legătură fizică de 6 Mbps, linia 
trebuie marcată ca plină, chiar dacă este puţin probabil ca toate cele șase circuite să transmită la ni- 
vel maxim în același timp. În consecință, preţul controlului congestiei este lăţime de bandă nefolosită 
(adică risipita) în cazuri normale. 

5.3.4 Controlul congestiei în subretele datagramă 


Să ne oprim acum asupra unor abordări care pot fi folosite în subretelele bazate pe datagrame 
(dar și în cele bazate pe circuite virtuale). Fiecare ruter poate gestiona cu ușurință folosirea liniilor 
sale de ieșire precum și alte resurse. De exemplu, el poate asocia fiecărei linii o variabilă reală, u, a 
cărei valoare, între 0.0 și 1.0, reflectă utilizarea recentă a acelei linii. Pentru a menţine o estimare cât 
mai bună a lui u, se poate face periodic eșantionarea utilizării instantanee a liniei f (fie 0, fie 1) și 
apoi actualizarea lui u astfel: 


U new ZAU oa F ( =< a)f 


unde constanta a determina cat de repede uita ruterul istoria recenta. 

Ori de câte ori u depășește pragul, linia de ieșire intra într-o stare de „avertisment”. Fiecare pa- 
chet nou-venit este verificat pentru a se vedea dacă linia de ieșire asociată este în starea de avertis- 
ment. Dacă este așa, atunci se iau măsuri. Acţiunea executată poate fi una dintr-o mulțime de alter- 
native, pe care le vom discuta acum. 


Bitul de avertizare 

Vechea arhitectură DECNET semnala starea de avertizare prin setarea unui bit special în ante- 
tul pachetului. La fel procedează și retransmisia cadrelor (frame relay). Când pachetul ajunge la 
destinaţia sa, entitatea transport copiază bitul în următoarea confirmare trimisă înapoi la sursă. În 
acel moment, sursa își reduce traficul. 

Atât timp cât ruterul a fost în starea de avertizare, acesta a continuat să seteze bitul de avertizare, 
ceea ce înseamnă că sursa a primit în continuare confirmări cu acest bit setat. Sursa a monitorizat 
fracțiunea de confirmări cu bitul setat și și-a ajustat rata de transmisie corespunzător. Atâta timp cât 
au continuat să sosească biti de avertizare, sursa și-a micșorat continuu rata de transmisie. Odată cu 
încetinirea sosirii acestora, sursa și-a mărit rata de transmisie. De observat că, deoarece fiecare ruter 
de-a lungul căi ar fi putut seta bitul de avertizare, traficul a crescut numai atunci când nici unul din- 
tre rutere nu a avut probleme. 


Pachete de șoc 

Algoritmul anterior pentru controlul congestiei este destul de ingenios. Folosește o modalitate 
ocolită de a instiinta sursa să încetinească transmisia. De ce nu-i spune direct? In această abordare, 
ruterul trimite un pachet de soc către calculatorul gazdă sursă, dându-i destinația găsită în pachet. 
Pachetul original este marcat (un bit din antet este comutat) pentru a nu se mai genera pachete de 
șoc pe calea aleasă, apoi este retrimis în mod obișnuit. 

Un calculator gazdă sursă care primește un pachet de șoc trebuie să reducă traficul trimis spre 
destinaţia specificată cu X procente. Deoarece alte pachete trimise către aceeași destinaţie sunt deja 
pe drum și vor genera alte pachete de șoc, calculatorul gazdă ar trebui să ignore pachetele de șoc 
referitoare la destinația respectivă o anumită perioadă de timp. După ce perioada s-a scurs, calcula- 
torul gazdă așteaptă alte pachete de șoc un alt interval. Dacă sosește un astfel de pachet, linia este 
încă congestionată, astfel încât calculatorul va reduce fluxul și mai mult și va reîncepe să ignore pa- 
chetele de șoc. Dacă pe perioada de ascultare nu sosesc pachete de șoc, atunci calculatorul gazdă 
poate să crească din nou fluxul. Reacţia implicită a acestui protocol poate ajuta la prevenirea conges- 
tiei, neștrangulând fluxul decât dacă au apărut probleme. 

Fig. 5-28. (a) Un pachet de șoc care afectează doar sursa. 
(b) Un pachet de șoc care afectează fiecare salt prin care trece. 


Calculatorul gazdă poate reduce traficul prin ajustarea parametrilor asociați politicii folosite, de 
exemplu dimensiunea ferestrei. De obicei, primul pachet de șoc determină scăderea ratei datelor la 

0.50 din valoarea anterioară, următoarea reduce traficul la 0.25 si asa mai departe. Creşterea valori- 
lor are loc cu rate mai mici pentru a preveni reinstalarea rapidă a congestiei. 

Au fost propuse mai multe variante ale acestui algoritm pentru controlul congestiei. În una din- 
tre acestea, fiecare ruter poate menţine mai multe valori de referință (praguri). În funcţie de pragul 
depășit, pachetul de șoc poate conţine un avertisment blând, unul sever sau un ultimatum. 

Altă variantă prevede folosirea lungimilor cozilor sau a utilizării zonelor tampon în locul utilizării 
liniilor, ca semnal de comutare. Evident, pentru această metrică se poate folosi aceeași ponderare 
exponențială ca si pentru u. 


Pachete de șoc salt cu salt 

La viteze mari sau pe distanţe mari, trimiterea unui pachet de șoc către calculatorul sursă nu 
funcționează normal, reacția fiind întârziată. Să considerăm, de exemplu, un calculator în San- 
Francisco (ruterul A din fig. 5-28) care trimite trafic către un calculator din New York (ruterul D din 
fig. 5-28) la 155 Mbps. Dacă ruterul din New York rămâne fără zone tampon, atunci pachetului de 
șoc îi vor trebui circa 30 msec pentru ca să revină la San Francisco solicitând încetinirea. Propagarea 
pachetului de șoc este prezentată ca al doilea, al treilea și al patrulea pas din fig. 5-28(a). În aceste 30 
msec, se pot trimite 4.6 MB. Chiar atunci când calculatorul gazdă din San Franciso se oprește imedi- 
at, cei 4.6 MB din conductă (eng.: pipe) vor continua să sosească și trebuie luaţi în seamă. De-abia în 
a șaptea diagramă din fig. 5-28(a) ruterul din New York va observa reducerea fluxului. 

O abordare alternativă este ca pachetele de șoc să aibă efect în fiecare salt prin care trec, așa cum 
se arată în secvenţa din fig. 5-28(b). În acest caz, de îndată ce pachetul de soc ajunge la F, F trebuie 
să reducă fluxul spre D. Procedând în acest fel, se cere din partea lui F alocarea mai multor zone 
tampon pentru flux, în timp ce sursa continuă să emită la viteză maximă, însă D simte imediat o uşu- 
rare, la fel ca într-o reclamă TV pentru înlăturarea durerii de cap. La pasul următor, pachetul de șoc 
va ajunge la E, spunându-i lui E să reducă fluxul spre F. Această acţiune solicită puternic zonele 
tampon ale lui E, însă are un efect benefic imediat asupra lui F, usurandu-i munca. În fine, pachetul 
de șoc ajunge la A, și fluxul scade efectiv. 

Efectul acestei scheme salt cu salt asupra rețelei este asigurarea unei eliberări imediate la locul 
congestiei cu preţul folosirii mai multor zone tampon. În acest fel congestia poate fi înăbușită imedi- 
at ce se manifestă, fără a se pierde nici un pachet. Ideea este discutată în amănunt în (Mishra și 
Kanakia, 1992), unde se furnizează și rezultatele unei simulări. 


5.3.5  Imprăștierea încărcării 


Când nici una dintre metodele anterioare nu reduc congestia, ruterele pot să-și scoată la bătaie 
artileria grea: împrăștierea încărcării. imprastierea încărcării este un mod simpatic de a spune că 
atunci când ruterele sunt inundate de pachete pe care nu le mai pot gestiona, pur și simplu le aruncă. 
Termenul provine din domeniul distribuției energiei electrice, unde se referă la practica serviciilor 
publice care lasă intenționat fără energie electrică anumite zone, pentru a salva întreaga rețea de la 
colaps, în zilele călduroase de vară când cererea de energie electrică depășește puternic oferta. 

Un ruter care se îneacă cu pachete poate alege la întâmplare pachetele pe care să le arun- 
ce, însă de obicei el poate face mai mult decât atât. Alegerea pachetelor care vor fi aruncate 
poate depinde de aplicaţiile care rulează. Pentru transferul de fișiere, un pachet vechi este mai 
valoros decât unul nou, deoarece aruncarea pachetului 6 și păstrarea pachetelor de la 7 la 10 
va cauza producerea unei „spărturi” în fereastra receptorului, care poate forța retrimiterea 

pachetelor de la 6 la 10 (dacă receptorul distruge automat pachetele care sunt în afara secven- 
tei). În cazul unui fişier de 12 pachete, aruncarea pachetului 6 poate necesita retransmiterea 
pachetelor de la 7 la 12, în timp ce aruncarea lui 10 va necesita doar retrimiterea pachetelor de 
la 10 la 12. În contrast, pentru multimedia, un pachet nou este mult mai important decât un 
pachet vechi. Prima politică (vechiul este mai bun decât noul) este numită adesea a vinului, iar 
ultima (noul este mai bun decât vechiul) este numită a laptelui. 

Un pas inteligent mai departe presupune cooperare din partea expeditorilor. Pentru multe apli- 
catii, unele pachete sunt mai importante decât altele. De exemplu, unii algoritmi de compresie a 
imaginilor transmit periodic un cadru întreg și apoi trimit următoarele cadre ca diferente fata de 
ultimul cadru complet. În acest caz, aruncarea unui pachet care face parte dintr-o diferență este de 
preferat aruncării unuia care face parte dintr-un cadru întreg. Ca un alt exemplu, să considerăm tri- 
miterea documentelor care contin text ASCII si imagini. Pierderea unei linii de pixeli dintr-o imagi- 
ne este de departe mai puţin dăunătoare decât pierderea unei linii dintr-un text. 

Pentru a implementa o politică inteligentă de distrugere a pachetelor, aplicaţiile trebuie să în- 
scrie pe fiecare pachet clasa de prioritate din care face parte, pentru a indica cât de important este. 
Dacă ele fac aceasta, atunci când trebuie distruse unele pachete, ruterele vor începe cu cele din clasa 
cea mai slabă, vor continua cu cele din următoarea clasă și așa mai departe. Evident, dacă nu ar fi 
nici un stimulent pentru a marca pachetele și altfel decât FOARTE IMPORTANT - A NU SE 
DISTRUGE NICIODATĂ, SUB NICI UN MOTIV, nimeni nu ar face acest lucru. 

Stimulentul ar putea fi sub formă de bani, adică pachetele mai puţin prioritare să fie mai ieftin de 
trimis decât cele cu prioritate mare. Ca alternativă, expeditorilor li s-ar putea permite să trimită pa- 
chete cu priorităţi mari cu condiția ca încărcarea să fie mică, dar odată cu creșterea încărcării acestea 
ar fi aruncate, încurajând astfel utilizatorii să înceteze trimiterea lor. 

O altă opţiune ar fi să se permită calculatoarelor gazdă să depășească limitele specificate în con- 
tractul negociat la initializarea circuitului virtual (să folosească o lăţime de bandă mai mare decât li 
s-a permis), dar cu condiţia ca tot traficul în exces să fie marcat ca fiind de prioritate scăzută. O astfel 
de strategie nu este de fapt o idee rea, pentru că utilizează în mod mai eficient resursele mai putin 
folosite, permiţând astfel calculatoarelor gazdă să le utilizeze atâta timp cât nimeni altcineva nu este 
interesat, dar fără să stabilească dreptul la ele atunci când situaţia devine mai dură. 


Detectia aleatoare timpurie 

Este bine cunoscut faptul că a trata congestia imediat ce a fost detectată este mai eficient decât 
să o lași să-ţi încurce treburile și apoi să încerci să te descurci cu ea. Această observaţie a dus la ideea 
de a arunca pachete înainte ca toată zona tampon să fie într-adevăr epuizată. Un algoritm popular 
pentru a face acest lucru se numește RED (Random Early Detection — rom.: Detectia aleatoare tim- 
purie) (Floyd si Jacobson, 1993). În unele protocoale de transport (incluzând TCP-ul), răspunsul la 
pachetele pierdute este ca sursa să încetinească. Raționamentul din spatele acestei logici este acela 
că TCP a fost proiectat pentru rețele cablate, iar acestea sunt foarte sigure, astfel încât pachetele 
pierdute se datorează mai degrabă depășirii spaţiului tampon decât erorilor de transmisie. Acest 
lucru poate fi exploatat pentru a ajuta la reducerea congestiei. 

Prin aruncarea pachetelor de către rutere înainte ca situaţia să devină fără speranţă (de unde 
și termenul “timpuriu” din denumire), ideea este de a lua măsuri înainte de a fi prea târziu. Pen- 
tru a determina când să înceapă aruncarea, ruterele menţin neîntrerupt o medie a lungimilor cozi- 
lor lor. Când lungimea medie a cozii unei linii depășește o limită, se spune că linia este congestio- 
nată și se iau măsuri. 

Având în vedere că ruterul probabil că nu poate spune care sursă produce necazul cel mai mare, 
alegerea la întâmplare a unui pachet din coada care a determinat această acțiune este probabil cel 
mai bun lucru pe care îl poate face. 

Cum ar trebui ruterul să informeze sursa despre problemă? O cale este aceea de a-i trimite un pa- 
chet de șoc, după cum am descris. O problemă a acestei abordări este că încarcă și mai mult reţeaua 
deja congestionată. O strategie diferită este să arunce pur și simplu pachetul selectat și să nu raporte- 
ze acest lucru. Sursa va observa in cele din urmă lipsa confirmării și va lua măsuri. Deoarece știe că 
pachetele pierdute sunt în general determinate de congestie și aruncări, va reacționa prin încetinire în 
loc să încerce mai abitir. Această formă implicită de reacție funcţionează doar atunci când sursele 
răspund la pachetele pierdute prin reducerea ratei lor de transmisie. În rețele fără fir, unde majorita- 
tea pierderilor se datorează zgomotelor legăturii aeriene, această abordare nu poate fi folosită. 


5.3.6 Controlul fluctuatiilor 


Pentru aplicaţii de genul transmisiilor audio sau video, nu prea contează dacă pachetele au nevo- 
ie de 20 msec sau de 30 msec pentru a fi distribuite, atât timp cât durata de tranzit este constantă. 
Variația (adică deviația standard) timpului de sosire a pachetului se numește fluctuatie. O fluctuatie 
mare, de exemplu dacă unele pachete au nevoie de 20 msec și altele de 30 msec pentru a ajunge, va 
produce sunet sau imagine de calitate inegală. Fluctuatia este ilustrată în fig. 5-29. În contrast, o inte- 
legere ca 99 procente din pachete să fie livrate cu o întârziere de la 24.5 msec până la 25.5 msec ar 
putea fi acceptabilă. 

Limita aleasă trebuie să fie, bineînţeles, reală. Ea trebuie să ia în calcul durata de tranzit a vi- 
tezei luminii și întârzierea minimă prin rutere și poate să-și lase o mică rezervă pentru unele întâr- 
zieri inevitabile. 

Fluctuatiile pot fi limitate prin calcularea timpului de tranzit estimat pentru fiecare salt de-a lun- 
gul căii. Când un pachet ajunge la ruter, ruterul verifică să vadă cât de mult este decalat pachetul 
fata de planificarea sa. Această informatie este păstrată în pachet și actualizată la fiecare salt. Dacă 
pachetul a sosit înaintea planificării, el este ținut suficient pentru a reveni in grafic. Dacă pachetul 
este întârziat fata de planificare, ruterul încearcă să-l trimită cât mai repede. 

Fig. 5-29. (a) Fluctuatie mare. (b) Fluctuatie scazuta. 

De fapt, algoritmul pentru determinarea pachetului care va merge mai departe dintr-un set de 
pachete care concurează pentru o linie de ieșire, va alege întotdeauna pachetul cu cea mai mare în- 
târziere fata de program. În acest fel, pachetele care au ajuns mai repede sunt incetinite, iar cele care 
sunt întârziate vor fi accelerate, în ambele cazuri reducându-se fluctuatia. 

În unele aplicaţii, cum ar fi aplicaţii video la cerere, fluctuațiile pot fi eliminate prin adăugarea 
unei zone tampon la receptor și apoi aducerea datelor pentru a fi afișate din zona tampon în loc de a 
fi luate din reţea în timp real. Totuși, pentru alte aplicaţii, în special acelea care necesită interacțiune 
în timp real între oameni, cum ar fi convorbirile telefonice și videoconferintele prin Internet, întârzi- 
erea inerentă utilizării zonelor tampon este inacceptabilă. Controlul congestiei este o arie activă a 
cercetării. Nivelul actual este rezumat în (Gevros et al., 2001). 


5.4 CALITATEA SERVICIILOR 


Tehnicile pe care le-am analizat în secțiunile precedente sunt proiectate pentru a reduce conges- 
tia și a îmbunătăți performanţele rețelei. Cu toate acestea, odată cu creșterea lucrului cu aplicaţii 
multimedia în reţea, de multe ori aceste măsuri luate ad-hoc nu sunt de ajuns. Este nevoie de preo- 
cupări serioase în proiectarea reţelelor și a protocoalelor pentru garantarea calității serviciilor. În 
secţiunile următoare ne vom continua studiul asupra performanţei reţelei, dar acum ne vom concen- 
tra mai mult asupra modalitatilor de a furniza o calitate a serviciilor în conformitate cu necesităţile 
fiecărei aplicaţii. Ar trebui stipulat de la început faptul că, totuși, multe dintre aceste idei sunt în 
formare și sunt supuse schimbărilor. 


5.4.1 Cerințe 


Un şir de pachete de la o sursă la o destinație se numește flux. Într-o rețea orientată pe conexiu- 
ne, toate pachetele aparținând unui flux merg pe aceeași rută; într-o rețea neorientată pe conexiune, 
acestea pot urma rute diferite. Necesitatile fiecărui flux pot fi caracterizate prin patru parametri 
primari: fiabilitatea, întârzierea, fluctuatia și lățimea de bandă. Împreună, acestea determină QoS 
(Quality of Service — rom.: Calitatea serviciilor) pe care o necesită fluxul. În fig. 5-30 sunt listate câ- 
teva aplicații obișnuite precum și cerințele stringente ale acestora. 
































Aplicația Fiabilitatea Întârzierea Fluctuatia Latimea de banda 
Posta electronica Mare Mica Mica Mica 

Transfer de fisiere Mare Mica Mica Medie 

Acces Web Mare Medie Mica Medie 

Conectare la distanta Mare Medie Medie Mica 

Audio la cerere Mica Mica Mare Medie 

Video la cerere Mica Mica Mare Mare 

Telefonie Mica Mare Mare Mica 
Videoconferinte Mica Mare Mare Mare 




















Fig. 5-30. Cat de stringente sunt cerințele referitoare la calitatea serviciilor 


Primele patru aplicaţii au cerinţe stringente de fiabilitate. Nu se accepta livrarea de biti incorecti. 
Acest obiectiv este atins de obicei prin crearea unei sume de control pentru fiecare pachet și verifica- 

rea acestei sume de control la destinaţie. Dacă un pachet este alterat pe parcurs, nu este confirmat și 
în cele din urmă va fi retransmis. Această strategie oferă o fiabilitate mare. Ultimele patru aplicații 
(audio/video) pot tolera erori, așa că nu este calculată sau verificată nici o sumă de control. 

Aplicațiile de transfer de fișiere, inclusiv posta electronica si video nu sunt sensibile la întârzieri. 
Dacă toate pachetele sunt întârziate uniform cu câteva secunde, nu este nici o problemă. Aplicațiile 
interactive, cum ar fi navigarea pe Web si conectarea la distanță, sunt mult mai sensibile la întârzieri. 
Aplicațiile de timp real, cum ar fi telefonia și videoconferintele au cerințe stricte de întârziere. Dacă 
toate cuvintele dintr-o convorbire telefonică sunt fiecare întârziate cu 2.000 secunde, utilizatorii vor 
găsi conexiunea inacceptabilă. Pe de altă parte, rularea de fișiere audio sau video de pe server nu 
cere întârzieri scăzute. 

Primele trei aplicaţii nu sunt sensibile la sosirea pachetelor la intervale neregulate. Conectarea la 
distanță este într-un fel sensibilă la aceasta deoarece caracterele vor apărea pe ecran în rafale dacă 
conexiunea are multe fluctuații. Aplicațiile video si în special cele audio sunt extrem de sensibile la 
fluctuații. Dacă un utilizator urmărește un fișier video din rețea și cadrele sunt toate întârziate cu 
exact 2.000 secunde, nu este nici o problemă. Dar dacă timpul de transmisie variază aleator între 1 și 
2 secunde, rezultatul va fi îngrozitor. Pentru audio, o fluctuatie chiar si de câteva milisecunde este 
perfect sesizabilă. 

În cele din urmă, aplicaţiile diferă la cerințele de lăţime de bandă, fără ca posta electronică și co- 
nectarea la distanță să necesite o bandă prea largă, iar aplicaţiile video de orice fel necesitând o ban- 
dă foarte largă. Rețelele ATM clasifică fluxul în patru mari categorii, în funcție de cerințele lor de 
QoS, după cum urmează: 


1. Rata de transfer constantă (de exemplu telefonie). 

2. Rata de transfer variabilă in timp real (de exemplu videoconferentiere compresată). 

3. Rata de transfer variabilă, dar nu în timp real (de exemplu vizionarea unui film pe Internet). 
4. Rata de transfer disponibilă (de exemplu transfer de fișiere). 


Aceste categorii sunt de asemenea folositoare pentru alte scopuri și pentru alte tipuri de rețele. 
Rata de transfer constantă este o încercare de a simula un cablu, furnizând o lățime de bandă uni- 
formă și o întârziere uniformă. Rata de transfer variabilă apare pentru video compresat, unele cadre 
fiind mai comprimate decât altele. Astfel, transmisia unui cadru cu o mulțime de detalii în el ar pu- 
tea necesita transmisia mai multor biti, în timp ce transmisia imaginii unui perete alb s-ar putea 
comprima extrem de bine. Rata de transfer disponibilă este pentru aplicaţii care nu sunt sensibile la 
întârzieri sau la fluctuații, cum ar fi posta electronică. 


5.4.2 Tehnici pentru obţinerea unei bune calităţi a serviciilor 


Acum ca stim câte ceva despre cerințele QoS, cum le obținem? Ei bine, pentru început, nu există 
o reţetă magică. Nici o tehnică nu furnizează într-un mod optim o calitate a serviciilor eficientă și pe 
care să te poţi baza. În schimb, au fost dezvoltate o varietate de tehnici, cu soluții practice care ade- 
seori combină mai multe tehnici. Vom examina acum câteva dintre tehnicile folosite de proiectantii 
de sisteme pentru obţinerea calităţii serviciilor. 


Supraaprovizionarea 
O soluţie ușoară este aceea de a furniza ruterului suficientă capacitate, spaţiu tampon și lățime de 
bandă încât pachetele să zboare pur și simplu. Problema cu această soluţie este aceea că este costisi- 

toare. Odată cu trecerea timpului și cu faptul că proiectantii au o idee mai clară despre cât de mult 
înseamnă suficient, această tehnică ar putea deveni chiar realistă. Până la un punct, sistemul telefonic 
este supraapovizionat Se întâmplă rar să ridici receptorul telefonului și să nu ai ton de formare instan- 
taneu. Pur și simplu există atâta capacitate disponibilă încât cererea va fi întotdeauna satisfăcută. 


Memorarea temporară 

Fluxurile pot fi reținute în zone tampon ale receptorului înainte de a fi livrate. Aceasta nu afectea- 
ză fiabilitatea sau lățimea de banda și mărește întârzierea, dar uniformizeaza fluctuatia. Pentru audio 
și video la cerere, fluctuațiile reprezintă problema principală, iar această tehnică este de mare ajutor. 

Am văzut diferența dintre fluctuațiile mari și fluctuațiile mici în fig. 5-29. În fig. 5-31 vedem un 
flux de pachete care sunt livrate cu o fluctuatie considerabilă. Pachetul 1 este transmis de către ser- 
ver la momentul = 0 sec și ajunge la client lat = 7 sec. Pachetul 2 acumulează o întârziere mai ma- 
re și îi sunt necesare 2 sec pentru a ajunge. Pe măsură ce pachetele sosesc, ele sunt reţinute in zona 
tampon pe mașina client. 

Fig. 5-31. Uniformizarea fluxului de ieșire prin memorarea temporară a pachetelor. 


La t = 10 sec începe rularea. La acest moment, pachetele de la 1 la 6 au fost introduse în zona 
tampon așa că pot fi scoase de acolo la intervale egale pentru o rulare uniformă. Din păcate, pache- 
tul 8 a avut o întârziere așa de mare încât nu este disponibil când îi vine timpul de rulare, așa că rula- 
rea trebuie întreruptă până la sosirea acestuia, creând astfel o pauză supărătoare în muzică sau în 
film. Această problemă poate fi alinată prin întârzierea și mai mare a momentului începerii, deși 
acest lucru necesită și un spaţiu tampon mai mare. Sit-urile Web comerciale care conţin fluxuri au- 
dio sau video folosesc toate programe de rulare care au timpul de reținere în zona tampon de apro- 
ximativ 10 secunde până să înceapă să ruleze aplicația. 


Formarea traficului 

În exemplul de mai sus, sursa trimite pachetele la intervale de timp egale între ele, dar în alte ca- 
zuri ele pot fi emise neregulat, ceea ce poate duce la apariția congestiei în rețea. Neuniformitatea 
ieșirii este un lucru obișnuit dacă server-ul se ocupă de mai multe fluxuri la un moment dat și de ase- 
meni permite și alte acțiuni cum ar fi derularea rapidă înainte sau înapoi, autentificarea utilizatorilor 
și aşa mai departe. De asemenea, abordarea pe care am folosit-o aici (memorarea temporară) nu este 
întotdeauna posibilă, de exemplu în cazul videoconferintelor. Cu toate acestea, dacă s-ar putea face 
ceva pentru ca serverul (si calculatoarele gazdă in general) să transmită cu rate de transfer uniforme, 
calitatea serviciilor ar fi mai bună. Vom examina acum o tehnică numită formarea traficului (traffic 
shaping), care uniformizează traficul mai degrabă pentru server decât pentru client. 

Formarea traficului se ocupă cu uniformizarea ratei medii de transmisie a datelor (atenuarea ra- 
falelor). În contrast, protocoalele cu fereastră glisantă pe care le-am studiat anterior limitează volu- 
mul de date în tranzit la un moment dat și nu rata la care sunt transmise acestea. La momentul stabi- 
lirii unei conexiuni, utilizatorul si subreteaua (clientul și furnizorul) stabilesc un anumit model al 
traficului (formă) pentru acel circuit. În unele cazuri aceasta se numește înţelegere la nivelul servicii- 
lor (service level agreement). Atât timp cât clientul își respectă partea sa de contract și trimite pache- 
te conform înțelegerii încheiate, furnizorul promite livrarea lor în timp util. Formarea traficului re- 
duce congestia si ajută furnizorul să-și tina promisiunea. Astfel de înţelegeri nu sunt foarte impor- 
tante pentru transferul de fișiere, însă sunt deosebit de importante pentru datele în timp real, cum ar 
fi conexiunile audio sau video, care au cerințe stringente de calitate a serviciilor. 

Pentru formarea traficului clientul spune furnizorului: „Modelul meu de transmisie arată cam 
așa. Poţi să te descurci cu el?” Dacă furnizorul este de acord, problema care apare este cum poate 
spune furnizorul dacă clientul respectă înțelegerea și ce să facă dacă nu o respectă. Monitorizarea 
fluxului traficului se numește supravegherea traficului (traffic policing.) Stabilirea unei forme a tra- 
ficului și urmărirea respectării ei se fac mai ușor în cazul subretelelor bazate pe circuite virtuale de- 
cât în cazul subretelelor bazate pe datagrame. Cu toate acestea, chiar și în cazul subretelelor bazate 
pe datagrame, aceleași idei pot fi aplicate la conexiunile nivelului transport. 


Algoritmul galetii gaurite 

Sa ne imaginam o galeata cu un mic orificiu in fundul sau, asa cum este prezentata in fig. 5-32(a). 
Nu contează cu ce rata curge apa in găleată, fluxul de ieșire va fi la o rată constantă, p, dacă există 
apă în găleată și zero dacă găleata este goală. De asemenea, odată ce găleata s-a umplut, orice canti- 
tate suplimentară de apă se va revărsa în afara pereţilor și va fi pierdută (adică nu se va regăsi în flu- 
xul de ieșire de sub orificiu). 

Fig. 5-32. (a) O găleată găurită umplută cu apă (b) O găleată găurită, cu pachete. 

Aceeași idee poate fi aplicată și în cazul pachetelor, așa cum se arată în fig. 5-32 (b). Conceptual, 
fiecare calculator gazdă este conectat la rețea printr-o interfață conţinând o găleată găurită, în fapt o 
coadă internă cu capacitate finită. Dacă un pachet sosește în coadă atunci când aceasta este plină, el 
este distrus. Cu alte cuvinte, dacă unul sau mai multe procese de pe calculatorul gazdă încearcă tri- 
miterea unui pachet atunci când coada conţine deja numărul maxim de pachete, pachetele noi vor fi 
distruse fără menajamente. Acest aranjament poate fi implementat în interfața hardware sau poate 
fi simulat de către sistemul de operare gazdă. A fost propus pentru prima dată de către Turner 
(1986) si este numit algoritmul galetii găurite (the leaky bucket algorithm). De fapt nu este altceva 
decât un sistem de cozi cu un singur server și cu timp de servire constant. 

Calculatorul gazdă poate pune în reţea câte un pachet la fiecare tact al ceasului. Și acest lucru 
poate fi realizat de placa de interfață sau de către sistemul de operare. Acest mecanism transformă 
un flux neregulat de pachete de la procesele de pe calculatorul gazdă într-un flux uniform de pachete 
care se depun pe reţea, netezind rafalele și reducând mult șansele de producere a congestiei. 

Dacă toate pachetele au aceeași dimensiune (de exemplu celule ATM), algoritmul poate fi folo- 
sit exact așa cum a fost descris. Dacă se folosesc pachete de lungimi variabile, este adesea mai con- 
venabil să se transmită un anumit număr de octeți la fiecare tact si nu un singur pachet. Astfel, daca 
regula este 1024 octeți la fiecare tact, atunci se pot transmite un pachet de 1024 octeți, două de 512 
octeți, sau patru de 256 octeți s.a.m.d. Dacă numărul rezidual de octeți este prea mic, următorul pa- 
chet va trebui să aștepte următorul tact. 

Implementarea algoritmului initial al galetii găurite este simplă. Găleata găurită constă de fapt 
dintr-o coadă finită. Dacă la sosirea unui pachet este loc în coadă, el este adăugat la sfârșitul cozii, în 
caz contrar, este distrus. La fiecare tact se trimite un pachet din coadă (bineînţeles dacă aceasta nu 
este vidă). 

Algoritmul galetii folosind contorizarea octetilor este implementat aproximativ în aceeași manie- 
ră. La fiecare tact un contor este initializat la n. Dacă primul pachet din coadă are mai puţini octeți 
decât valoarea curentă a contorului, el este transmis și contorul este decrementat cu numărul cores- 
punzător de octeți. Mai pot fi transmise si alte pachete adiţionale, atât timp cât contorul este sufici- 
ent de mare. Dacă contorul scade sub lungimea primului pachet din coadă, atunci transmisia înce- 
tează până la următorul tact, când contorul este reinitializat și fluxul poate continua. 

Ca un exemplu de găleată găurită, să ne imaginăm un calculator care produce date cu rata de 25 
milioane octeti/sec (200 Mbps) si o reţea care funcționează la aceeași viteză. Cu toate acestea, 
ruterele pot să gestioneze datele la această rată doar pentru un timp foarte scurt (practic, până când 
li se umple spaţiul tampon). Pentru intervale mai mari ele lucrează optim pentru rate care nu depa- 
șesc valoarea de 2 milioane octeti/sec. Să presupunem acum că datele vin în rafale de câte 1 milion 
de octeți, câte o rafală de 40 msec în fiecare secundă. Pentru a reduce rata medie la 2 MB/sec, putem 
folosi o găleată găurită având p = 2 MB/sec și o capacitate, C, de 1 MB. Aceasta înseamnă că rafale- 
le de până la 1 MB pot fi gestionate fără pierderi de date și că acele rafale sunt împrăștiate de-a lun- 
gul a 500 msec, indiferent cât de repede sosesc. 

În fig. 5-33(a) vedem intrarea pentru găleata găurită funcţionând la 25 MB/sec pentru 40 msec. 
În fig. 5-33(b) vedem ieșirea curgând la o rată uniformă de 2 MB/sec pentru 500 msec. 

25 MB/sec pentru 40 msec 

2 MB/sec pentru 225 msec 





0 Timp (msec) —> 200 


25 MB/sec pentru 33 msec 


2 MB/sec pentru 88 msec 

10 MB/sec pentru 62 msec 


2 MB/sec pentru 190 msec 





0 Timp (msec) —> 500 


Fig. 5-33. (a) Intrarea pentru o găleată gaurita. (b) Ieşirea pentru o găleată gaurita. (c) - (e) Ieşirea 
pentru o găleată cu jeton de capacitate 250 KB, 500 KB, 750 KB. (f) Ieşirea pentru o găleată cu jeton 
de capacitate 500 KB care alimentează o găleată găurită de 10 MB/sec. 

Algoritmul galetii cu jeton 

Algoritmul galetii găurite impune un model rigid al ieșirii, din punct de vedere al ratei medii, in- 
diferent de cum arată traficul. Pentru numeroase aplicaţii este mai convenabil să se permită o crește- 
re a vitezei de ieșire la apariţia unor rafale mari, astfel încât este necesar un algoritm mai flexibil, de 
preferat unul care nu pierde date. Un astfel de algoritm este algoritmul galetii cu jeton (the token 
bucket algorithm). În acest algoritm, găleata găurită păstrează jetoane, generate de un ceas cu rata 
de un jeton la fiecare AT sec. În fig. 5-34(a) vedem o găleată păstrând trei jetoane și având cinci pa- 
chete care așteaptă să fie transmise. Pentru ca un pachet să fie transmis, el trebuie să captureze și să 
distrugă un jeton. În fig. 5-34(b) vedem că trei din cele cinci pachete au trecut mai departe, în timp 
ce celelalte două așteaptă să fie generate alte două jetoane. 

Fig. 5-34. Algoritmul giletii cu jeton. (a) Înainte. (b) După. 


Algoritmul galetii cu jeton asigură o formare diferită a traficului, comparativ cu algoritmul galetii 
găurite. Algoritmul galetii găurite nu permite calculatoarelor gazdă inactive să acumuleze permisiu- 
nea de a trimite rafale mari ulterior. Algoritmul galetii cu jeton permite această acumulare, mergând 
până la dimensiunea maximă a galetii, n. Această proprietate permite ca rafale de până la n pachete 
să fie trimise dintr-o dată, permiţând apariţia unor rafale la ieșire și asigurând un răspuns mai rapid 
la apariția bruscă a unor rafale la intrare. 

O altă diferenţă între cei doi algoritmi este aceea că algoritmul galetii cu jeton aruncă jetoanele 
(capacitatea de transmisie) la umplerea galetii, dar niciodată nu distruge pachete. Prin contrast, al- 
goritmul galetii găurite distruge pachete la umplerea galetii. 

Si aici este posibilă o variantă, în care fiecare jeton reprezintă dreptul de a trimite nu un pachet, 
ci k octeți. Un pachet va putea fi trimis doar daca se deţin suficiente jetoane pentru a-i acoperi lun- 
gimea exprimată în octeți. Jetoanele fractionare sunt păstrate pentru utilizări ulterioare. 

Algoritmul galetii găurite și algoritmul galetii cu jeton pot fi folosite si pentru a uniformiza trafi- 
cul între rutere, la fel de bine cum pot fi folosite pentru a regla informația de ieșire a unui calculator 

gazdă, ca în exemplul prezentat. Oricum, o diferență evidentă este aceea că algoritmul galetii cu je- 
ton folosit pentru a regla ieșirea unui calculator gazdă îl poate opri pe acesta să trimită date atunci 
când apare vreo restricție. A spune unui ruter să oprească transmisiile în timp ce datele de intrare 
continuă să sosească, poate duce la pierderea de date. 

Implementarea de bază a algoritmului galetii cu jeton se face printr-o variabilă care numără je- 
toane. Acest contor crește cu 1 la fiecare AT si scade cu 1 ori de câte ori este trimis un pachet. Dacă 
acest contor atinge valoarea zero, nu mai poate fi trimis nici un pachet. În varianta la nivel de octeți, 
contorul este incrementat cu k octeți la fiecare AT și decrementat cu lungimea pachetului trimis. 

Caracteristica esenţială a algoritmului galetii cu jeton este că permite rafalele, dar până la o lun- 
gime maximă controlată. Priviţi de exemplu fig. 5-33(c). Aici avem o găleată cu jeton, de capacitate 
250 KB. Jetoanele sosesc cu o rată care asigură o ieșire de 2 MB/sec. Presupunând că găleata este 
plină când apare o rafală de 1 MB, ea poate asigura scurgerea la întreaga capacitate de 25 MB/sec 
pentru circa 11 milisecunde. Apoi trebuie să revină la 2 MB/sec până ce este trimisă întreaga rafală. 

Calculul lungimii rafalei de viteză maximă este putin mai special. Nu este doar 1 MB împărțit la 
25 MB/sec deoarece, în timp ce rafala este prelucrată, apar alte jetoane. Dacă notăm S cu lungimea 
rafalei în secunde, cu C capacitatea galetii în octeți, cu p rata de sosire a jetoanelor în octeti/secunda, 
cu M rata maximă de ieșire în octeti/secunda, vom vedea că o rafală de ieșire conţine cel mult C + 
pS octeți. De asemenea, mai știm că numărul de octeți într-o rafală de viteză maximă de S secunde 
este MS. De aici avem: 


C+ pS = MS 


Rezolvand această ecuaţie obținem S = C / (M - p). Pentru parametrii considerați C = 250 KB, 
M = 25 MB/sec și p = 2 MB/sec vom obţine o durată a rafalei de circa 11 msec. Fig. 5-33(d) si fig. 5- 
33(e) prezintă galetile cu jeton de capacități 500 KB și respectiv 750 KB. 

O problema potentiala a algoritmului galetii cu jeton este aceea ca si el permite aparitia unor ra- 
fale mari, chiar dacă durata maximă a unei rafale poate fi reglată prin selectarea atentă a lui p si M. 
De multe ori este de dorit să se reducă valoarea de vârf, dar fără a se reveni la valorile scăzute per- 
mise de algoritmul original, al galetii găurite. 

O altă cale de a obţine un trafic mai uniform este de a pune o găleată găurită după cea cu jeton. 
Rata galetii găurite va trebui să fie mai mare decât parametrul p al galetii cu jeton, însă mai mică 
decât rata maximă a rețelei. Fig. 5-25(f) ilustrează comportarea unei găleți cu jeton de 500 KB, ur- 
mată de o găleată găurită de 10 MB/sec. 

Gestionarea tuturor acestor scheme poate fi putin mai specială. În esență, rețeaua trebuie să si- 
muleze algoritmul si să se asigure că nu se trimit mai multe pachete sau mai multi octeți decât este 
permis. Totuşi, aceste instrumente furnizează posibilităţi de a aduce traficul rețelei la forme mai ușor 
de administrat pentru a ajuta la îndeplinirea condiţiilor necesare calității serviciilor. 


Rezervarea resurselor 

Un bun început pentru garantarea calității serviciilor este capabilitatea de a regla forma traficului 
oferit. Totuşi, folosirea efectivă a acestei informaţii înseamnă implicit să ceri ca toate pachetele 
dintr-un flux să urmeze aceeași rută. Răspândirea lor aleatoare pe rutere face dificil de garantat ori- 
ce. Ca o consecinţă, trebuie ca între sursă și destinaţie să se creeze ceva similar unui circuit virtual și 
ca toate pachetele care aparţin fluxului să urmeze această cale. 

Odată ce avem o rută specifică pentru un flux, devine posibil să rezervi resurse de-a lungul acelei 
rute pentru a te asigura că este disponibilă capacitatea necesară. Pot fi rezervate trei tipuri diferite 
de resurse: 


1. Lăţimea de bandă 
2. Zona tampon 
3.  Ciclurile procesorului 


Prima, lățimea de bandă este cea mai evidentă. Dacă un flux cere 1 Mbps și linia pe care se iese 
are capacitatea de 2 Mbps, încercarea de a dirija trei fluxuri prin acea linie nu va reuși. Astfel, a re- 
zerva lăţime de bandă înseamnă să nu se supraîncarce vreo linie de ieșire. 

O a doua resursă care este adeseori insuficientă este spaţiul tampon. Când sosește un pachet, 
acesta este de obicei depozitat pe placa de rețea de către hardware. Software-ul ruterului trebuie să 
copieze apoi pachetul într-o zonă tampon din RAM și să adauge acest tampon în coada pentru 
transmisie pe linia de ieșire aleasă. Dacă nu este disponibil nici un tampon, pachetul trebuie aruncat 
deoarece nu există spațiu în care să poată fi pus. Pentru o bună calitate a serviciilor, unele zone tam- 
pon pot fi rezervate pentru un anumit flux în așa fel încât acel flux să nu trebuiască să concureze 
pentru tampoane cu alte fluxuri. Întotdeauna va exista o zonă tampon disponibilă atunci când fluxul 
va avea nevoie, dar până la o anumită limită. 

În cele din urmă, ciclurile procesorului sunt de asemenea resurse rare. Ruterul are nevoie de 
timp de procesor pentru a prelucra un pachet, deci un ruter poate procesa doar un anumit număr de 
pachete pe secundă. Este necesar să ne asigurăm că procesorul nu este supraîncărcat pentru a asigu- 
ra prelucrarea în timp util a fiecărui pachet. 

La prima vedere ar putea părea că dacă, să zicem, un ruter are nevoie de 1usec pentru a procesa 
un pachet, atunci el poate procesa 1 milion de pachete/sec. Această observaţie nu este adevărată pen- 
tru că vor exista întotdeauna perioade nefolosite datorate fluctuatiilor statistice ale încărcării. Dacă 
procesorul are nevoie de fiecare ciclu de ceas pentru a-și face treaba, pierderea chiar și a câtorva ci- 
cluri din cauza perioadelor de nefolosire ocazionale creează un decalaj de care nu se poate scăpa. 

Oricum, chiar și cu o încărcare putin sub capacitatea teoretică, se pot forma cozi si pot apărea în- 
târzieri. Să considerăm o situaţie în care pachetele sosesc aleator, cu rată medie de sosire de A pa- 
chete/sec. Timpul de procesor cerut de fiecare pachet este de asemenea aleator, cu o capacitate me- 
die de procesare de u pachete/sec. Presupunând că distribuțiile sosirii și servirii sunt distribuții 
Poisson, folosind teoria cozilor se poate demonstra că întârzierea medie a unui pachet, 7, este: 


poll S 1 
Hu l i lsp 
u 


unde p=A/u este utilizarea procesorului. Primul factor, 1/u, reprezintă timpul de servire în absența 
competiției. Al doilea factor este încetinirea cauzată de competiția cu alte fluxuri. De exemplu, dacă 
1 = 950,000 de pachete/sec și u = 1,000,000 de pachete/sec, atunci p = 0.95 și întârzierea medie a 
unui pachet va fi de 20 usec în loc de 1 usec Acest timp ia în considerare atât timpul de așteptare în 
coadă, cât și timpul de servire, după cum se poate vedea atunci când încărcarea este foarte mică (A/u 
= 0). Dacă presupunem că pe traseul fluxului există 30 de rutere, numai datorită întârzierilor în cozi 
vor rezulta 600usec de întârziere. 

Controlul accesului 

Acum suntem în punctul în care traficul dintr-un flux oarecare este bine format și poate să urmeze 
o singură rută în care capacitatea poate fi rezervată în avans pe ruterele ce se găsesc de-a lungul căii. 
Când un asemenea flux este oferit unui ruter, acesta trebuie să decidă, pe baza capacității sale și a nu- 
mărului de angajamente pe care le-a făcut deja cu alte fluxuri, dacă să primească sau să respingă fluxul. 

Decizia de a accepta sau de a respinge fluxul nu este o simplă chestiune de comparaţie între (1a- 
time de bandă, zone tampon, cicluri) cerute de către flux și capacitatea in exces a ruterului în aceste 
trei dimensiuni. Este puţin mai complicat decât atât. În primul rând, deși unele aplicaţii și-ar putea 
cunoaște necesităţile de lăţime de bandă, puţine știu despre zonele tampon sau despre ciclurile de 
procesor, deci, la nivel minim, este necesar un alt mod de descriere a fluxurilor. Apoi, unele aplicaţii 
sunt de departe mai tolerante la ratarea ocazională a unui termen limită. În cele din urmă, unele 
aplicaţii ar putea fi dornice să negocieze în legătură cu parametrii fluxului, iar altele nu. De exemplu, 
un server video care rulează în mod normal la 30 de cadre/sec ar putea fi dispus să coboare la 25 de 
cadre /sec dacă nu există suficientă lățime de bandă liberă pentru a suporta 30 de cadre/sec. În mod 
similar pot fi ajustati numărul de pixeli pe cadru, lățimea de bandă audio și alte proprietăți. 

Deoarece în negocierea fluxului pot fi implicate mai multe parti (emițătorul, receptorul și toate 
ruterele aflate de-a lungul căii dintre aceștia), fluxurile trebuie descrise exact în termenii parametri- 
lor specifici ce pot fi negociati. Un set de astfel de parametri se numește specificarea fluxului (flow 
specification). Tipic, emițătorul (adică serverul video) produce o specificaţie a fluxului propunând 
parametrii pe care ar vrea să îi folosească. Pe măsură ce specificatia se propagă de-a lungul căii, fie- 
care ruter o examinează și îi modifică parametrii după cum are nevoie. Modificările pot doar să re- 
ducă fluxul, nu să îl și crească (de exemplu o rată mai mică a datelor, nu mai mare). Când ajunge la 
capătul celălalt, parametrii pot fi stabiliți. 

Ca un exemplu de ce poate exista într-o specificaţie a fluxului, să considerăm exemplul din fig. 5- 
35, care se bazează pe RFC-urile 2210 si 2211. Are cinci parametri, dintre care primul, rata găleții cu 
jeton, reprezintă numărul de octeți pe secundă care sunt puși în găleată. Aceasta este rata maxima 
suportată la care poate transmite emițătorul, mediată de-a lungul unui interval mare de timp. 





























Parametru Unitate de măsură 
Rata galetii cu jeton Octeti/sec 
Dimensiunea galetii cu jeton Octeti 
Rata de varf a datelor Octeti/sec 
Dimensiunea minima a pachetului Octeti 
Dimensiunea maxima a pachetului Octeti 





Fig. 5-35. Un exemplu de specificatie a fluxului 


Al doilea parametru este dimensiunea galetii in octeți. Dacă, de exemplu, rata gdletii cu jeton este 
de 1 Mbps si dimensiunea galetii cu jeton este de 500 KB, găleata se poate umplută continuu timp de 
4 sec pana să fie plină (în absenţa oricărei transmisii). Orice jeton trimis dupa aceasta este pierdut. 

Al treilea parametru, Rata de vârf a datelor este rata de transmisie maximă tolerată, chiar și pen- 
tru intervale scurte de timp. Emitatorul nu trebuie să depășească niciodată această valoare. 

Ultimii doi parametri specifică dimensiunile minimă și maximă ale pachetului, incluzând antetele 
nivelelor transport și reţea (de exemplu TCP si IP). Dimensiunea minimă este importantă deoarece 
durata procesării fiecărui pachet este fixată, indiferent cât este de mic pachetul. Un ruter poate fi pre- 
gătit să se ocupe de 10,000 de pachete/sec de câte 1 KB fiecare, dar nepregătit să se ocupe de 100000 
de pachete/sec de câte 50 de octeți fiecare, chiar dacă acestea reprezintă mai puţine date. Dimensiu- 

nea maximă a pachetului este importantă datorită limitărilor interne ale rețelei, care nu pot fi depăși- 
te. De exemplu, dacă o parte a căii trece prin Ethernet, dimensiunea maximă a pachetului va fi restric- 
tionata la nu mai mult de 1500 de octeți, indiferent de cât poate să suporte restul rețelei. 

O întrebare interesantă este cum transformă un ruter o specificaţie a fluxului într-un set de re- 
zervări specifice de resurse. Această mapare este implementată specific și nu este standardizată. Să 
presupunem că un ruter poate procesa 100000 pachete/sec. Dacă îi este oferit un flux de 1MB/sec cu 
dimensiunile minimă și maximă a pachetului de 512 octeți, ruterul poate calcula că ar putea lua 2048 
de pachete/sec din acel flux. În acest caz, el trebuie să rezerve 2% din procesor pentru acel flux, pre- 
ferabil mai mult pentru a evita întârzierile cauzate de așteptarea în coadă. Dacă politica unui ruter 
este de a nu aloca niciodată mai mult de 50 % din procesor (ceea ce implică o întârziere dublă) și 
este deja solicitat 49%, atunci acest flux trebuie respins. Calcule asemănătoare sunt necesare și pen- 
tru celelalte resurse. 

Cu cât este mai exigentă specificatia, cu atât ea este mai folositoare ruterelor. Dacă o specificaţie 
de flux spune că are nevoie de o rată a găleții cu jeton de SMB/sec dar pachetele pot varia de la 50 de 
octeți la 1500 de octeți, atunci rata pachetelor va varia de la circa 3500 de pachete/sec la 105000 de 
pachete/sec. Ruterul s-ar putea panica la acest număr și ar putea respinge fluxul, deși la o dimensiu- 
ne minimă a pachetului de 1000 de octeți, fluxul de SMB/sec ar fi fost acceptat. 


Dirijarea proporţională 

Cei mai multi algoritmi de dirijare încearcă să găsească cea mai bună cale pentru fiecare destina- 
tie și îndreaptă tot traficul spre acea destinaţie pe cea mai bună cale. O abordare diferită care a fost 
propusă pentru a furniza o mai bună calitate a serviciilor este de a împărți traficul pentru fiecare 
destinație pe mai multe căi. Din moment ce ruterele nu au în general o imagine de ansamblu com- 
pletă asupra traficului din rețea, singura posibilitate reală de a împărți traficul pe mai multe rute este 
de a folosi informaţiile disponibile local. O metodă simplă este de a împărți traficul în mod egal sau 
proportional cu capacitatea legăturilor de ieșire. Totuși, sunt disponibili și algoritmi mai sofisticati 
(Nelakuditi și Zhang, 2002). 


Planificarea pachetelor 

Dacă un ruter se ocupă de mai multe fluxuri, există pericolul ca un flux să ia prea mult din capa- 
citate, inghetand toate celelalte fluxuri. Procesare pachetelor în ordinea sosirii lor înseamnă că un 
emițător agresiv poate acapara cea mai mare parte din capacitatea ruterelor pe care le traversează 
pachetele sale, micsorand calitatea serviciilor pentru celelalte. Pentru a împiedica asemenea tentati- 
ve au fost inventati diverși algoritmi de planificare a pachetelor (Bhatti si Crowcroft, 2000). 

Unul dintre primii a fost algoritmul așteptare echitabilă (fair queuing) (Nagle, 987). Esenţa al- 
goritmului este că ruterele au cozi separate pentru fiecare linie de ieșire, câte una pentru fiecare flux. 
Când o linie se eliberează, ruterul scanează cozile după metoda round robin, luând primul pachet 
din coada următoare. În acest fel, cu n calculatoare gazdă care concurează pentru o anumită linie de 
ieșire, fiecare gazdă reușește să expedieze un pachet din fiecare n. Trimiterea mai multor pachete nu 
va îmbunătăți rata. 

Deși este un început, algoritmul are o problemă: dă mai multă lățime de bandă gazdelor care fo- 
losesc pachete mari decât celor care folosesc pachete mici. Demers ș.a. (1990) a sugerat o îmbunătă- 
tire în care parcurgerea round robin este realizată astfel încât să simuleze un round-robin octet-cu- 
octet în locul unui round robin pachet-cu-pachet. În concluzie, el scanează cozile în mod repetat, 
octet cu octet, până găsește momentul la care fiecare pachet va fi terminat. Apoi pachetele sunt sor- 
tate în ordine terminării lor și trimise în acea ordine. Algoritmul este ilustrat în fig. 5-36. 

(a) (b) 
Fig. 5-36. (a) Un ruter cu 5 pachete asteptand pentru linia O. 
(b) Momentul terminarii pentru cele 5 pachete. 


În fig. 5-36(a) observăm pachete cu lungimi între 2 și 6 octeți. La momentul (virtual) 1 este trimis 
primul octet al pachetului de pe linia A. Apoi urmează primul octet al pachetului de pe linia B și așa 
mai departe. Primul pachet care este terminat este C, după opt perioade. Ordinea sortată este dată 
în fig. 5-36(b). În absenţa unor noi sosiri, pachetele vor fi trimise în ordinea listată, de la Cla A. 

O problemă a acestui algoritm este aceea că acordă tuturor calculatoarelor gazdă aceeași priori- 
tate. In multe situaţii, este de dorit să se acorde mai multă lățime de bandă serverelor video decât 
serverelor de fișiere normale în așa fel încât să poată transmită doi sau mai mulți octeți pe perioadă. 
Acest algoritm modificat se numește așteptare echitabilă ponderată (weighted fair queueing) și este 
foarte folosit. Uneori ponderea este egală cu numărul de fluxuri care ies dintr-un calculator, astfel 
încât toate procesele primesc lățime de bandă egală. O implementare eficientă a acestui algoritm 
este discutată în (Shreedhar și Varghese, 1995). Din ce în ce mai mult, retransmiterea efectivă a pa- 
chetelor printr-un ruter sau comutator se face prin hardware (Elhananz et al., 2001). 


5.4.3 Servicii integrate 


Între 1995 si 1997, IETF a depus mult efort pentru a inventa o arhitectura pentru fluxurile de tip 
multimedia. Aceasta munca s-a concretizat in peste doua duzini de RFC-uri, incepand cu RFC-urile 
2205-2210. Numele generic al acestui rezultat este algoritmi bazati pe flux (flow-based algorithms) 
sau servicii integrate (integrated services). A fost gândit atât pentru aplicații cu trimitere unica (eng.: 
unicast) cât și pentru cele cu trimitere multiplă (eng.: multicast). Un exemplu pentru cele dintâi este 
cazul unui singur utilizator rulând o secvenţă video de pe un sit de știri. Un exemplu pentru cel din 
urmă este o colecţie de staţii de televiziune prin cablu difuzându-și programele ca șiruri de pachete 
IP mai multor receptori din diverse locaţii. În cele ce urmează ne vom concentra pe multicast, având 
în vedere că unicastul este un caz particular al multicast-ului. 

În numeroase aplicații multicast, grupurile își pot schimba dinamic componența, de exemplu ca 
participanţii la o videoconferinta care se plictisesc si comută pe un canal cu un serial ușurel sau pe 
canalul de crochet. În aceste condiţii, abordarea în care emițătorii rezervă lățime de bandă în avans 
nu mai funcţionează corespunzător, deoarece va cere fiecărui emițător să urmărească toate intrările 
si ieșirile celor din audiența sa. Pentru un sistem destinat transmisiilor televiziune cu milioane de 
abonaţi, nu va merge deloc. 

RSVP - Protocol de rezervare a resurselor 

Principalul protocol IETF pentru arhitectura serviciilor integrate este RSVP (Resource 
reSerVation Protocol). El este descris în RFC 2205 și altele. Acest protocol este folosit pentru a face 
rezervări; pentru transmisia datelor sunt folosite alte protocoale. RSVP permite emitatorilor multi- 
pli să transmită spre grupuri multiple de receptori, permite fiecărui receptor să schimbe canalul la 
alegere și optimizează lăţimea de bandă folosită, eliminând în același timp congestia. 

În forma sa cea mai simplă, protocolul folosește dirijarea multicast cu arbori de acoperire, așa 
cum s-a discutat anterior. Fiecare grup are asociată o adresă de grup. Pentru a trimite unui grup, 
emițătorul pune adresa grupului în pachetele pe care le trimite. În continuare, algoritmul standard 
de dirijare multicast va construi un arbore de acoperire care acoperă toți membrii grupului. Algo- 
ritmul de dirijare nu este parte a RSVP. Singura diferență fata de multicast-ul normal este o mică 
informaţie suplimentară distribuită periodic grupului pentru a spune ruterelor de-a lungul arborelui 
să menţină anumite structuri de date. 

Fig. 5-37. (a) O retea. (b) Arborele de acoperire multicast pentru calculatorul 1. 
(c) Arborele de acoperire multicast pentru calculatorul 2. 


Ca exemplu, să considerăm rețeaua din fig. 5-37(a). Calculatoarele gazdă 1 si 2 sunt emitatori 
multicast, iar calculatoarele gazdă 3, 4 și 5 sunt receptori multicast. În acest exemplu emitatorii și 
receptorii sunt disjuncti, dar în general cele două mulțimi se pot suprapune. Arborii multicast pentru 
mașinile 1 și 2 sunt prezentați în fig. 5-37(b), respectiv fig. 5-37(c). 

Pentru a avea o recepție mai bună si pentru a elimina congestia, fiecare dintre receptorii dintr-un 
grup poate să trimită un mesaj de rezervare în sus pe arbore spre emițător. Mesajul este propagat 
folosind algoritmul căii inverse discutat anterior. La fiecare salt, ruterul notează rezervarea și rezervă 
lăţimea de bandă necesară. Dacă lăţimea de bandă este insuficientă, se raportează eroare. Atunci 
când mesajul ajunge la sursă, lățimea de bandă a fost rezervată pe tot drumul de la emițător spre 
receptorul care a făcut rezervarea de-a lungul arborelui de acoperire. 

Fig. 5-38. (a) Calculatorul gazdă 3 cere un canal către calculatorul gazdă 1. 
(b) Calculatorul gazdă 3 cere un al doilea canal către calculatorul gazdă 2. 
(c) Calculatorul gazdă 5 cere un canal către calculatorul gazdă 1. 


Un exemplu de astfel de rezervare este prezentat în fig. 5-38(a). Aici calculatorul gazdă 3 a cerut 
un canal către calculatorul gazdă 1. Odată ce acesta a fost stabilit, pachetele pot ajunge de la 1 la 3 
fără congestie. Să vedem acum ce se întâmplă dacă gazda 3 rezervă și un canal către celălalt emițător, 
calculatorul gazdă 2, astfel încât utilizatorul să poată urmări două posturi de televiziune simultan. Se 
rezervă o a doua cale, asa cum se ilustrează în fig. 5-38(b). Observati că sunt necesare două canale 
distincte de la calculatorul gazdă 3 către ruterul E, deoarece se transmit două fluxuri independente. 

În fine, în fig. 5-38 (c) calculatorul gazdă 5 decide să urmărească programul de televiziune transmis 
de 1 și face de asemenea o rezervare. Pentru început, se rezervă lățime de bandă spre ruterul H. Acest 
ruter observă că are deja o rezervare către 1, astfel încât dacă lățimea de bandă necesară a fost rezerva- 
tă, nu mai trebuie să rezerve nimic. Se poate întâmpla ca 3 și 5 să ceară lățimi de bandă diferite (de 
exemplu, 3 are un sistem de televiziune alb-negru, astfel încât nu are nevoie de informația de culoare), 
caz în care capacitatea rezervată trebuie să fie suficientă pentru a satisface cererea cea mai mare. 

La realizarea unei rezervări, un receptor poate (opţional) specifica una sau mai multe surse de la 
care vrea să receptioneze. De asemenea, el mai poate specifica dacă aceste alegeri sunt fixe pe dura- 
ta rezervării sau dacă receptorul dorește să-și păstreze opțiunea de a modifica sursele ulterior. 
Ruterele folosesc această informatie pentru a optimiza planificarea latimii de bandă. În particular, 
doi receptori pot să partajeze o cale doar dacă ambii stabilesc să nu modifice sursele ulterior. 

Motivul acestei strategii în cazul dinamic sută la sută este că rezervarea latimii de banda este de- 
cuplată de alegerea sursei. Odată ce un receptor a rezervat lăţime de banda, el poate comuta către 
altă sursă și să păstreze porțiunea din calea existentă care este comună cu calea către noua sursă. 
Când calculatorul 2 transmite mai multe fluxuri video, de exemplu, calculatorul 3 poate comuta între 
ele după dorință, fără a-și schimba rezervarea: ruterelor nu le pasă la ce program se uită utilizatorul. 

5.4.4 Servicii diferenţiate 


Algoritmii bazati pe flux au potenţialul de a oferi o bună calitate a serviciilor unuia sau mai mul- 
tor fluxuri deoarece acestea își rezervă resursele necesare de-a lungul rutei. Totuși ei au și un dez- 
avantaj: au nevoie să stabilească în avans caracteristicile fiecărui flux, ceea ce nu este optim în cazul 
în care există milioane de fluxuri. De asemenea, ei memorează caracteristicile fiecărui flux ca date 
interne ale ruterului, ceea ce le face vulnerabile în cazul căderii ruterului. În fine, modificările nece- 
sare codului ruterului sunt substanțiale și implică schimburi complexe de informaţii între rutere 
pentru stabilirea fluxurilor. Ca o consecință, există foarte puţine implementări ale RSVP-ului sau a 
ceva asemănător. 

Din aceste motive, IETF a propus și o abordare mai simplă a calităţii serviciilor, care poate fi im- 
plementată local în fiecare ruter fara initializari prealabile si fără a implica întreaga cale. Această 
abordare este cunoscută sub numele de calitatea serviciilor orientate pe clase (class-based) (opusă 
abordării bazate pe flux). IETF a standardizat o arhitectură numită servicii diferenţiate (differenti- 
ated services), care este descrisă în RFC-urile 2474, 2475 si altele. O vom descrie în continuare. 

Serviciile diferențiate (DS) pot fi oferite de către un set de rutere care formează un domeniu 
administrativ (de exemplu un ISP sau telco). Administraţia definește un set de clase de servicii cu 
regulile de rutare corespunzătoare. Dacă un client se înscrie pentru DS, pachetele clientului care 
intră în domeniu pot avea un câmp Type of Service (Tipul serviciului), cu servicii mai bine furnizate 
unor clase (de exemplu serviciu premium) decât altora. Traficului dintr-o clasă i se poate cere să se 
conformeze unei anumite forme, cum ar fi găleata găurită cu o anumită rată decurgere. Un operator 
cu fler ar putea să ceară mai mult pentru fiecare pachet premium transportat sau ar putea să permită 
maximum N pachete premium pe lună pentru o taxă lunară suplimentară fixă. Observati că aceasta 
schemă nu presupune initializarea în avans, nici rezervarea resurselor si nici negocierea capat-la- 
capăt pentru fiecare flux, care consumă timp, ca în cazul serviciilor integrate. Aceasta face ca servicii- 
le diferenţiate să fie relativ ușor de implementat. 

Serviciile bazate pe clase se întâlnesc și în alte domenii. De exemplu, companiile care livrează pa- 
chete oferă de obicei servicii de tip “peste noapte”, “în două zile” sau “în trei zile”. Companiile aeri- 
ene oferă clasa întâi, clasa de afaceri și clasa a doua. Trenurile pe distanțe lungi oferă adeseori 
multiple clase de servicii. Chiar și metroul din Paris are două tipuri de servicii. Pentru pachete, clase- 
le pot să difere, printre altele, prin valorile întârzierii, fluctuatiei și a probabilității pachetului de a fi 
aruncat la apariția unei congestii. 

Pentru a evidenția diferenţa dintre calitatea serviciilor bazate pe flux și calitatea serviciilor bazate 
pe clase, să considerăm un exemplu: telefonia Internet. În cazul organizării pe flux, fiecare apel tele- 
fonic are propriile resurse și garanții. În cazul organizării pe clase, toate apelurile telefonice benefi- 
ciază de resursele rezervate pentru clasa telefoniei. Aceste resurse nu pot fi preluate de pachete din 
clasa transferului de fișiere sau din alte clase, dar nici un apel telefonic nu beneficiază de resurse 
particulare, rezervate doar pentru acesta. 


Retransmitere expeditivă (Expedited Forwarding) 

Alegerea claselor de servicii este la dispoziţia fiecărui operator, dar, având în vedere că pachetele 
sunt adesea expediate între subretele administrate de operatori diferiți, IETF lucrează la definirea 
unor clase de servicii independente de rețea. Cea mai simplă clasă este retransmiterea expeditivă 
(expedited forwarding), deci vom începe cu aceasta. Descrierea ei este dată în RFC 3246. 

Ideea care stă la baza retransmiterii expeditive este foarte simplă. Sunt disponibile două clase de 
servicii: normale și rapide (expeditive). Marea majoritate a traficului se presupune că este de tip 
normal, dar o mică parte se face și expeditiv. Pachetele din această clasă ar trebui să poată traversa 
subreteaua ca și cum nu ar mai exista si alte pachete. O reprezentare simbolică a acestui sistem “bi- 
canal” este dată în fig. 5-39. Observati că există doar o singură linie fizică. Cele două canale logice 
din figură reprezintă o cale de a rezerva lăţime de banda și nu o a doua linie fizică. 

Fig. 5-39. Pachetele prioritare trec printr-o reţea cu trafic redus. 


O modalitate de a implementa această strategie este de a programa ruterele astfel încât să aibă 
două cozi de așteptare pentru fiecare linie de ieșire, una pentru pachete prioritare și cealaltă pentru 
pachete normale. Când sosește un pachet este introdus în coada corespunzătoare. Planificarea pache- 
telor ar trebui să utilizeze ceva de genul așteptării echitabile ponderate. De exemplu, dacă 10% din 
trafic este de tip expeditiv și 90% de tip normal, atunci 20% din lăţimea de bandă ar putea fi reparti- 
zată traficului expeditiv, iar restul traficului normal. În acest fel traficul expeditiv ar avea de două ori 
mai multă lăţime de bandă decât îi este necesar pentru a asigura întârziere mică. Această repartizare 
poate fi obținută transmițând câte un pachet prioritar la fiecare patru pachete normale (presupunând 
că distribuţia dimensiunilor pachetelor ambelor clase este similară). În acest fel se speră că pachetele 
prioritare nu văd subreteaua ca fiind aglomerată, chiar dacă există o încărcare substanțială. 


Rutare garantată 

O metodă mai elaborată de a administra clasele de servicii este rutarea garantată (assured for- 
warding). Descrierea acesteia se găsește în RFC 2597. Ea precizează că ar trebui să existe patru 
clase de priorităţi, fiecare cu propriile resurse. În plus definește trei probabilitati de aruncare a pa- 
chetelor care sunt supuse congestiei: mică, medie și mare. Luate împreună, aceste două criterii defi- 
nesc 12 clase de servicii. 

Fig. 5-40 prezintă o modalitate în care pachetele ar putea fi procesate în cazul rutării garantate. 
Primul pas este acela de a repartiza pachetele într-una din cele patru clase de priorități. Acest pas se 
poate face pe calculatorul emițător (după cum se vede și din figură) sau în primul ruter. Avantajul 
realizării clasificării pe calculatorul gazdă care realizează transmisia este acela că are la dispoziție 
mai multe informaţii despre fiecare pachet și direcția în care se îndreaptă. 

Al doilea pas este de a marca pachetele în conformitate cu clasa din care fac parte. Pentru aceas- 
ta este necesar un câmp antet. Din fericire în antetul IP este disponibil un câmp pe 8 biti numit Tipul 
serviciului, după cum vom vedea în continuare. RFC 2597 specifică faptul că șase dintre acești biti se 
vor folosi pentru clasa de serviciu, lăsând loc pentru codificarea claselor istorice și a celor viitoare. 

Fig. 5-40. O posibilă implementare a fluxului de date pentru rutarea garantată. 


Pasul al treilea presupune trecerea pachetelor printr-un filtru (eng.: shaper/dropper filter) care ar 
putea întârzia sau arunca o parte dintre ele pentru a forma cele patru fluxuri într-o manieră accep- 
tabilă, folosind de exemplu algoritmul galetii găurite sau al galetii cu jeton. Daca sunt prea multe 
pachete, unele dintre ele ar putea fi aruncate în această etapă, în funcție de categoria în care au fost 
plasate de filtru. Sunt posibile și scheme mai elaborate care implică măsurători și reacții inverse 

În acest exemplu, pașii specificaţi sunt efectuaţi pe calculatorul emițător, deci fluxul rezultat este 
trimis primului ruter. Merită observat faptul că acești pași pot fi efectuaţi de un software de rețea 
specializat sau chiar de către sistemul de operare, pentru a evita modificarea aplicaţiei existente. 


5.4.5  Comutarea etichetelor si MPLS 


În timp ce IETF lucra la serviciile integrate și diferențiate, unii dintre vânzătorii de rutere căutau 
metode mai bune de rutare. Munca lor s-a axat pe adăugarea unei etichete în fata fiecărui pachet si 
pe efectuarea rutării mai degrabă pe baza acestei etichete decât a adresei destinaţie. Utilizarea eti- 
chetei ca index într-o tabelă internă a ruterului face ca găsirea liniei de ieșire corecte să se transfor- 
me într-o simplă căutare în tabel. Folosind această metodă, rutarea se poate face foarte repede iar 
resursele necesare pot fi rezervate pe traseu. 

Bineînţeles, etichetarea fluxurilor în acest fel se apropie foarte mult de circuitele virtuale. X.25, 
ATM, releu de cadre (eng. frame-relay) si toate celelalte rețele cu subretele cu circuite virtuale pun 
și ele câte o etichetă (identificatorul circuitului virtual) în fiecare pachet, o caută într-o tabelă și 
rutarea se face pe baza intrării din tabelă. În ciuda faptului că multi dintre membrii comunității In- 
ternet au o puternică antipatie fata de rutarea orientată pe conexiune, se pare că nu se renunță la 
idee, de data aceasta pentru a furniza o rutare rapidă și calitatea serviciilor. Totuși există diferente 
fundamentale între modul în care se ocupă Internetul de construcţia rutelor și modul în care o fac 
rețelele orientate pe conexiune, deci în mod sigur tehnica nu este tradiționala comutare de circuite. 

“Noua” idee de comutare este cunoscută sub mai multe denumiri, inclusiv comutarea etichetelor 
(eng.: label switching) și comutarea marcajelor (eng.: tag switching). În cele din urmă, IETF a înce- 
put să standardizeze ideea sub numele de multiprotocol de comutare a etichetelor (MPLS -— 
MultiProtocol Label Switching). În continuare o vom numi MPLS. Aceasta este descrisă in RFC 
3031 și în multe alte RFC-uri. 

Pe de altă parte, unii fac diferenţa între rutare și comutare. Rutarea este procesul de căutare a 
adresei destinaţie în tabel pentru a găsi unde trebuie trimis. În schimb, comutarea folosește o eti- 

chetă luată dintr-un pachet ca index într-o tabelă de rutare. Aceste definiţii sunt totuși departe de a 
fi universale. 

Prima problemă care apare este unde se pune eticheta. Din moment ce pachetele IP nu au fost 
proiectate pentru circuite virtuale, în cadrul antetelor IP nu există nici un câmp disponibil pentru 
numerele circuitelor virtuale. Din acest motiv, în fața antetului IP a trebuit adăugat un nou antet 
MPLS. Pe o linie ruter-la-ruter folosind PPP ca protocol de încadrare, formatul cadrului, inclusiv 
antetele PPP, MPLS, IP si TCP, arată ca in fig. 5-41. Într-un fel, MPLS este nivelul 2.5. 

Fig. 5-41. Transmiterea unui segment TCP utilizând IP, MPLS și PPP. 


Antetul generic MPLS are 4 câmpuri, dintre care cel mai important este câmpul Eticheta (Label) 
care deţine indexul. Câmpul QoS (Quality of Service; rom.: Calitatea serviciilor) precizează clasa de 
servicii. Câmpul S se referă la memorarea mai multor etichete în reţelele ierarhice (care vor fi discu- 
tate mai târziu). Dacă ajunge la valoarea 0, pachetul este aruncat. Această facilitate previne buclarea 
infinită în cazul instabilității rutării. 

Deoarece antetele MPLS nu fac parte din pachetul format la nivelul reţea si nici din cadrele ni- 
velului legătură de date, MPLS reprezintă o extindere a acestor două nivele. Printre altele aceasta 
înseamnă că este posibilă construirea de comutatoare MPLS care să poată ruta atât pachete IP cât și 
celule ATM, după necesități. Această caracteristică a dus la apariția termenului “multiprotocol” din 
denumirea de MPLS. 

Când un pachet îmbunătățit MPLS (sau o celulă) ajunge la un ruter ce suportă MPLS, eticheta 
este folosită ca index într-un tabel pentru a determina linia de ieșire ce va fi folosită precum și noua 
etichetă. Această schimbare de etichete se foloseşte în toate subretelele cu circuite virtuale deoarece 
etichetele au doar semnificaţie locală și două rutere diferite pot trimite pachete care nu au legătură 
unul cu altul dar au aceeași etichetă unui alt ruter pentru a fi transmise pe aceeași linie de ieșire. 
Pentru a putea fi diferențiate la capătul celălalt, etichetele trebuie să fie remapate la fiecare salt. Am 
văzut cum funcționează acest mecanism în fig. 5-3. MPLS folosește aceeași tehnică. 

O diferență fata de circuitele virtuale tradiționale este nivelul de agregare. În mod sigur este posi- 
bil ca fiecare flux să aibă propriul set de etichete în cadrul subretelei. Totuși se obișnuiește mai mult 
ca ruterele să grupeze mai multe fluxuri care au ca destinaţie un anumit ruter sau LAN și să foloseas- 
că pentru ele o singură etichetă. Despre fluxurile care sunt grupate sub o aceeași etichetă se spune că 
aparţin aceleiaşi Clase echivalente de rutare (FEC — Forwarding Equivalence Class). Această clasă 
acoperă nu numai pachetele care pleacă, dar și clasele lor de servicii (în sensul claselor diferențiate de 
servicii) deoarece toate pachetele pe care le contin sunt tratate la fel din motive de expediere. 

La rutarea tradițională de tip circuit virtual nu este posibil să se grupeze mai multe căi cu destina- 
tii diferite pe același identificator de circuit virtual, deoarece la destinaţia finală nu ar mai fi posibil 

să se facă distincție între ele. Cu MPLS, pachetele conţin, pe lângă etichetă, și adresa lor finală de 
destinaţie, în asa fel încât, la capătul rutei etichetate, antetul poate fi eliminat și rutarea poate conti- 
nua in mod obișnuit, folosind adresa de destinaţie a nivelului rețea. 

O diferență majoră dintre MPLS și circuitele virtuale convenționale este modul în care este con- 
struită tabela de rutare. În rețelele cu circuite virtuale tradiționale, când un utilizator doreşte să sta- 
bilească o conexiune, este lansat în reţea un pachet de initializare pentru a crea calea si intrările ta- 
belelor de rutare. MPLS nu funcționează astfel deoarece nu există fază de initializare pentru fiecare 
conexiune (deoarece ar stopa prea mult din software-ul existent în Internet). 

În schimb există două modalităţi în care pot fi create intrările tabelelor de rutare. În abordarea 
bazată pe date, (data-driven) atunci când un pachet ajunge la primul ruter, acesta contactează 
ruterul din aval, la care trebuie să ajungă pachetul, și îi cere să genereze o etichetă pentru flux. 
Această metodă se aplică recursiv. Practic, aceasta este crearea circuitelor virtuale la cerere. 

Protocoalele care realizează această răspândire au foarte mare grijă să evite buclele. Ele folosesc 
adeseori tehnica numită a firelor colorate (colored threads). Propagarea înapoi a unei FEC poate fi 
comparată cu tragerea unui fir de o singură culoare înapoi în subretea. Dacă un ruter întâlnește o 
culoare pe care o are deja, el știe că există o buclă și ia măsuri pentru remedierea situaţiei. Aborda- 
rea bazată pe date este folosită în reţelele unde sub nivelul transport se găsește ATM-ul (ca în cazul 
sistemului telefonic). 

Cealaltă modalitate, folosită în rețele care nu sunt bazate pe ATM, este abordarea bazată pe 
control (eng.: control-driven). Ea are mai multe variante, dintre care una funcționează în felul urma- 
tor. Când este pornit un ruter, verifică pentru ce rute el reprezintă destinația finală (de exemplu ce 
calculatoare gazdă sunt în rețeaua locală). Apoi creează una sau mai multe clase echivalente pentru 
acestea, alocă pentru fiecare câte o etichetă și trimite etichetele vecinilor săi. Aceştia, la rândul lor, 
introduc etichetele în tabelele de rutare și trimit noi etichete vecinilor lor, până când toate ruterele 
și-au însușit calea. De asemenea, pentru a garanta o calitate corespunzătoare a serviciilor, resursele 
pot fi alocate pe măsura construirii căii. 

MPLS poate opera la mai multe niveluri deodată. La nivelul cel mai înalt, fiecare companie de 
telecomunicații poate fi privită ca un fel de metaruter, existând o cale prin metarutere de la sursă la 
destinaţie. Această cale poate folosi MPLS. Totuși, în cadrul rețelei fiecărei companii de 
telecomunicaţii poate fi folosit de asemenea MPLS, ducând la un al doilea nivel de etichetare. De 
fapt, un pachet poate transporta o întreagă stivă de etichete. Bitul S din fig. 5-41 permite unui ruter 
care șterge o etichetă să afle dacă au mai rămas alte etichete. Acesta are valoarea 1 pentru eticheta 
de la bază și 0 pentru toate celelalte etichete. În practică, această facilitate este folosită în principal la 
implementarea rețelelor virtuale private și a tunelelor recursive. 

Desi ideile care au stat la baza MPLS-ului sunt simple, detaliile sunt extrem de complicate, cu 
multe variații și optimizări, așa că nu vom mai dezvolta acest subiect. Pentru mai multe informaţii, 
vezi (Davie și Rekhter, 2000; Lin et al., 2002; Pepelnjak și Guichard, 2001; și Wang, 2001). 


5.5 INTERCONECTAREA REŢELELOR 


Până în acest moment, am presupus implicit că există o singură rețea omogenă, în care fiecare 
mașină folosește același protocol la fiecare nivel. Din păcate, această presupunere este prea optimis- 
tă. Există mai multe tipuri de rețele, incluzând LAN-uri, MAN-uri și WAN-uri. La fiecare nivel se 

folosesc pe larg numeroase protocoale. În secțiunile următoare vom analiza în detaliu problemele 
care apar când două sau mai multe reţele sunt conectate pentru a forma o inter-retea (internet). 

Există controverse considerabile pe tema întrebării dacă abundența actuală de tipuri de reţele este 
o condiţie temporară, care va dispărea de îndată ce toată lumea își va da seama ce minunată este 
[completaţi cu tipul preferat de rețea], sau dacă este o caracteristică inevitabilă, dar permanentă, a lu- 
mii care va persista. Existenţa rețelelor de tipuri diferite înseamnă, invariabil, a avea protocoale diferite. 

Credem că întotdeauna vor coexista o varietate de rețele diferite (și implicit de protocoale) din 
următoarele motive. În primul rând, numărul de rețele diferite instalate este mare. Aproape toate 
calculatoarele personale folosesc TCP/IP. Multe întreprinderi mari încă se bazează pe sisteme de 
calcul care folosesc SNA de la IBM. O parte importantă din companiile telefonice operează rețele 
ATM. Unele LAN-uri de calculatoare personale folosesc încă Novell NCP/IPX sau Apple Talk. Si, 
în final, în domeniul în plină dezvoltare al comunicaţiilor fără fir există o mare varietate de protocoa- 
le. Această tendinţă va continua mult timp datorită problemelor de continuitate, noilor tehnologii și 
faptului că nu toţi producătorii percep a fi în interesul lor posibilitatea clienților de a migra cu ușu- 
rinta spre sistemul altui producător. 

În al doilea rând, pe măsură ce calculatoarele și reţelele devin mai ieftine, nivelul la care se iau 
deciziile se mută în jos în organizaţie. Multe companii au o politică care stabilește că achizițiile de 
peste un milion de dolari trebuie să fie aprobate de conducerea superioară, achiziţiile de peste 
100.000 de dolari trebuie să fie aprobate de conducerea medie, dar achizițiile de până la 100.000 de 
dolari pot fi făcute de șefii de departamente fără nici o aprobare de mai sus. Aceasta poate duce 
ușor la instalarea unor staţii de lucru UNIX care rulează TCP/IP în departamentul inginerie și a 
unor calculatoare Macintosh care folosesc AppleTalk în departamentul de marketing. 


|] L] | [Calculator 


central 












Rețea ATM 





Rețea SNA 







Ruter Comutator 
C? \ Calculator 
4 = 
Conexiune [| [|] [| personal 





la Internet Ethernet 802.11 
Fig. 5-42. Colectie de retele interconectate. 


in al treilea rand, retele diferite (de exemplu ATM si fara fir) sunt bazate pe tehnologii radical 
diferite si nu ar trebui să surprindă că pe măsură ce apar dezvoltări hardware, se vor crea noi pro- 
grame care să se potrivească cu noul hardware. De exemplu, casa medie de astăzi este asemănătoare 
cu biroul mediu de acum 10 ani; este plină de calculatoare care nu comunică unul cu celălalt. În vii- 
tor, ar putea fi un lucru obișnuit ca telefonul, televizorul și alte aparate electrocasnice să fie legate în 
rețea, pentru a permite controlul de la distanță. Această nouă tehnologie va aduce, fără dubii, noi 
reţele și noi protocoale. 

Ca un exemplu al modului în care ar putea fi conectate rețele diferite, să considerăm exemplul 
din fig. 5-42. Aici vedem reţeaua unei companii cu mai multe sedii interconectate printr-o rețea 
ATM de mare întindere. La unul dintre sedii este folosită o coloană vertebrală (eng.: backbone) 
optică FDDI, prin care sunt conectate: o rețea Ethernet, un LAN fără fir 802.11 și rețeaua SNA de 
calculatoare centrale a centrului de date al corporației. 

Scopul interconectării acestor reţele este de a permite utilizatorilor din orice reţea să comunice 
cu utilizatorii celorlalte rețele și de asemenea de a permite unui utilizator din orice rețea să acceseze 
date pe orice rețea. Realizarea acestui scop înseamnă trimiterea pachetelor dintr-o reţea in alta. 
Cum rețelele diferă deseori în puncte esenţiale, transmiterea pachetelor dintr-o rețea în alta nu este 
întotdeauna ușoară, după cum vom vedea în continuare. 


5.5.1 Prin ce diferă reţelele 


Retelele pot diferi in multe moduri. Unele dintre deosebiri, cum ar fi diferite tehnici de modula- 
re sau formate de cadre, se găsesc la nivelul fizic și legătură de date. Aceste diferente nu ne preocupă 
la acest nivel. În schimb, în fig. 5-43, enumerăm câteva din diferenţele care pot apărea la nivelul re- 
tea. Trecerea peste aceste diferente face interconectarea rețelelor mult mai dificilă decât operarea 
într-o singură reţea. 


| Element | Câteva posibilităţi 





Protocol IP, IPX, SNA, ATM, MPLS, AppleTalk etc. 

Adresare Plata (802) opusă celei ierarhice (IP) 

Trimitere multiplă Prezentă sau absentă (de asemenea, difuzarea totală) 
Fiecare rețea își are propriul maxim 
Poate fi prezentă sau absentă; multe tipuri diferite 
Livrare fiabilă, ordonată sau neordonată 
Fereastră glisantă, controlul ratei, altele sau nimic 


Algoritmul găleții găurite, algoritmul galetii cu jeton, RED, pachete de soc etc. 
Diferite limitări de timp, specificări ale fluxului etc. 





Fig. 5-43. Câteva din multele moduri în care pot diferi rețelele. 


Când pachetele trimise de o sursă dintr-o rețea trebuie să tranziteze una sau mai multe rețele 
străine înainte de a ajunge în reţeaua destinaţie (care, de asemenea, poate fi diferită fata de rețeaua 
sursă), pot apărea multe probleme la interfețele dintre rețele. Pentru început, atunci când pachetele 
dintr-o reţea orientată pe conexiuni trebuie să tranziteze o reţea fără conexiuni, poate interveni o 
reordonare a acestora, lucru la care emițătorul nu se așteaptă și căruia receptorul nu este pregătit să-i 
facă față. Vor fi necesare frecvente conversii de protocol, care pot fi dificile dacă funcționalitatea 
cerută nu poate fi exprimată. De asemenea, vor fi necesare conversii de adresă, ceea ce poate cere 
un sistem de catalogare. Trecerea pachetelor cu trimitere multiplă printr-o rețea care nu oferă trimi- 
tere multiplă necesită generarea de pachete separate pentru fiecare destinaţie. 

Diferența dintre dimensiunile maxime ale pachetelor folosite de diferite rețele poate produce 
mari neplăceri. Cum veţi trece un pachet de 8000 de octeți printr-o reţea a cărei dimensiune maxima 
este de 1500 de octeți? Diferenţele în calitatea serviciilor sunt o problemă în momentul în care un 

pachet care are constrângeri de livrare în timp real traversează o rețea care nu oferă nici o garantie 
de timp real. 

Controlul erorilor, al fluxului și al congestiei diferă frecvent între rețele diferite. Dacă sursa si des- 
tinatia așteaptă amândouă ca toate pachetele să fie livrate în ordine fără erori, dar o reţea intermedia- 
ră elimină pachete ori de câte ori întrevede congestie la orizont, multe aplicaţii se vor comporta ne- 
prevăzut. Diferenţele în ceea ce privește mecanismele de securitate, stabilirea parametrilor, regulile 
de contabilizare și chiar legile nationale referitoare la secrete pot, de asemenea, cauza probleme. 


5.5.2 Cum pot fi conectate rețelele 


Rețelele pot fi interconectate prin diferite dispozitive, asa cum s-a arătat in cap.4. Să revedem pe 
scurt acest material. La nivelul fizic, rețelele pot fi conectate prin repetoare sau noduri (eng.: hubs), 
care doar transferă biții între două reţele identice. Acestea sunt în marea lor majoritate dispozitive 
analogice și nu cunosc protocoalele numerice (doar regenerează semnale). 

Cu un nivel mai sus întâlnim puntile și comutatoarele, care operează la nivelul legăturii de date. 
Acestea acceptă cadre, examinează adresele MAC și retransmit cadrele către o reţea diferită, efec- 
tuând traduceri de protocol minore, ca de exemplu de la Ethernet la FDDI sau la 802.11. 

La nivelul reţea avem rutere care pot conecta două reţele. Dacă două rețele au niveluri rețea di- 
ferite, ruterul poate fi capabil să transforme formatul pachetelor, cu toate că astfel de situaţii sunt 
din ce în ce mai rare. Un ruter care poate trata mai multe protocoale este numit ruter multiprotocol 
(eng. multiprotocol router). 

La nivelul transport întâlnim porți de transport, care por realiza interfața între două conexiuni de 
transport. De exemplu, o poartă de transport poate permite pachetelor să treacă între o reţea TCP si 
o rețea SNA, care are un protocol de transport diferit, făcând legătura între o conexiune TCP si o 
conexiune SNA. 

În sfârșit, la nivelul aplicație, porțile de aplicaţie traduc semnificația mesajelor. De exemplu, pun- 
tile dintre poșta electronică din Internet (RFC 822) si poșta electronică X 400 trebuie să analizeze 
mesajele și să schimbe diferite câmpuri din antete. 





Legendă 

a Sfârşit (încheiere) 





Comutator 








Fig. 5-44. (a) Două rețele Ethernet conectate printr-un comutator. 
(b) Două rețele Ethernet conectate prin rutere. 


În acest capitol ne vom concentra pe interconectarea rețelelor la nivelul rețea. Pentru a vedea 
prin ce diferă de comutarea la nivelul legăturii de date, să examinăm fig. 5-44. In fig. 5-44(a) mașina 

sursă, S, dorește să trimită un pachet mașinii destinaţie, D. Aceste mașini se află în rețele Ethernet 
diferite, conectate printr-un comutator. S încapsulează pachetul într-un cadru și il trimite spre desti- 
nație. Cadrul ajunge la comutator, care determină, analizând adresa MAC, destinaţia cadrului, re- 
prezentată de LAN 2. Comutatorul nu face decât să preia cadrul din LAN 1 și să îl pună pe LAN 2. 

Să considerăm acum aceeași situaţie, dar cu două reţele Ethernet conectate printr-o pereche de 
rutere, în loc de comutator. Ruterele sunt conectate printr-o linie punct-la-punct, posibil o linie în- 
chiriată de mai mulți kilometri lungime. Acum cadrul este preluat de ruter, iar pachetul este extras 
din câmpul de date al cadrului. Ruterul examinează adresa din pachet (de exemplu o adresă IP) și o 
caută în tabela sa de rutare. Pe baza acestei adrese decide să trimită pachetul la ruterul aflat la dis- 
tanta, eventual incapsulat într-un alt tip de cadru, în funcție de protocolul liniei. La celălalt capăt 
pachetul este pus în câmpul de date al unui cadru Ethernet și este depus pe LAN 2. 

O diferenţă esenţială între cazul cu comutator (sau punte) și cazul cu rutere este următoarea. În 
cazul cu comutator (sau punte) este transportat întregul cadru, pe baza adresei MAC. În cazul unui 
ruter pachetul este extras din cadru, iar adresa din pachet este utilizată pentru a decide unde să fie 
trimis. Comutatoarele nu trebuie să înțeleagă protocolul nivelului reţea, dar ruterele da. 


5.5.3 Circuite virtuale concatenate 


Sunt posibile două stiluri de interconectare a rețelelor: o concatenare orientată pe conexiuni a 
subretelelor cu circuite virtuale si un stil datagrame inter-retea. Vom examina pe rând aceste varian- 
te, dar înainte de aceasta, un avertisment. În trecut, marea majoritate a reţelelor (publice) erau 
orientate pe conexiune (și releul de cadre, SNA, 802.16 și ATM încă sunt). Apoi, odată cu accepta- 
rea rapidă a Internetului, datagramele au venit la modă. Totuși ar fi o greșeală să credem că 
datagramele vor fi folosite la nesfârșit. În acest domeniu singurul lucru etern este schimbarea. 
Odată cu creșterea importanţei rețelelor multimedia, este probabil ca orientarea pe conexiune să 
revină într-o formă sau alta, deoarece este mai ușor să se garanteze calitatea serviciului cu conexiuni, 
decât fără ele. De aceea în continuare vom dedica spaţiu orientării pe conexiune. 

Fig. 5-45. Interconectarea rețelelor folosind circuite virtuale concatenate. 


In modelul circuitelor virtuale concatenate, arătat în fig. 5-45, o conexiune către o gazdă dintr-o 
reţea îndepărtată este stabilită într-un mod similar cu modul în care sunt stabilite conexiunile în ca- 
zul normal. Subreteaua observa că destinaţia este îndepărtată și construiește un circuit virtual spre 

ruterul aflat cel mai aproape de reţeaua destinaţie. Apoi construiește un circuit virtual de la acel 
ruter la o poartă externă (un ruter multiprotocol). Această poartă înregistrează existența circuitului 
virtual în tabelele sale și continuă să construiască un alt circuit virtual către un ruter din următoarea 
subretea. Acest proces continuă până când se ajunge la gazda destinaţie. 

O dată ce pachetele de date încep să circule de-a lungul căii, fiecare poartă retransmite pachetele 
primite, făcând, după nevoie, conversia între formatele pachetelor și numerele de circuite virtuale. 
Evident, toate pachetele de date trebuie să traverseze aceeași secvență de porți, deci ajung în ordine. 

Caracteristica esenţială a acestei abordări este că se stabilește o secvenţă de circuite virtuale de la 
sursă, prin una sau mai multe porți, până la destinaţie. Fiecare poartă menține tabele spunând ce 
circuite virtuale o traversează, unde vor fi dirijate si care este numărul noului circuit virtual. 

Această schemă funcționează cel mai bine atunci când toate reţelele au, în mare, aceleași 
proprietăți. De exemplu, dacă toate garantează livrarea sigură a pachetelor de la nivelul rețea, 
atunci, exceptând un accident de-a lungul căii, fluxul de la sursă la destinație va fi de asemenea 
sigur. Similar, dacă nici una din ele nu garantează livrarea sigură, atunci concatenarea circuitelor 
virtuale nu este nici ea sigură. Pe de altă parte, dacă mașina sursă este într-o reţea care garantează 
livrarea sigură, dar una din rețelele intermediare poate pierde pachete, concatenarea schimbă 
fundamental natura serviciului. 

Circuitele virtuale concatenate sunt, de asemenea, uzuale la nivelul transport. În particular, este 
posibil să se construiască o conductă de biti folosind, să spunem, SNA, care se termină într-o poartă 
și având o conexiune TCP de la această poartă la poarta următoare. În acest mod, un circuit virtual 
capăt-la-capăt poate fi construit acoperind diferite reţele și protocoale. 


5.5.4  Interconectarea reţelelor fără conexiuni 


Modelul alternativ de interconectare este modelul datagramă, prezentat în fig. 5-46. În acest 
model, singurul serviciu pe care nivelul rețea îl oferă nivelului transport este capacitatea de a injecta 
datagrame în subretea în speranţa că totul va merge bine. Nu există nici o noţiune de circuit virtual la 
nivelul reţea și uitaţi de concatenarea lor. Acest model nu necesită ca toate pachetele care aparțin 
unei conexiuni să traverseze aceeași secvență de porți. În fig. 5-46 sunt ilustrate datagramele de la 
gazda 1 pentru gazda 2, care urmează rute diferite prin reţeaua de interconectare. O decizie de diri- 
jare este luată separat pentru fiecare pachet, eventual în funcție de traficul din momentul în care 
este trimis pachetul. Această strategie poate utiliza rute multiple și atinge astfel o capacitate mai 
mare decât modelul circuitelor virtuale concatenate. Pe de altă parte, nu există nici o garanție că 
pachetele ajung la destinaţie în ordine, presupunând că vor ajunge. 

Modelul din fig. 5-46 nu este asa de simplu precum pare. Pe de o parte, dacă fiecare reţea are 
propriul protocol de nivel rețea, nu este posibil ca un pachet dintr-o rețea să tranziteze alta. Se pot 
imagina rutere multiprotocol care încearcă să convertească dintr-un format în altul, dar, în afara 
cazului în care cele două formate sunt strâns înrudite având aceleași câmpuri de informaţie, aceste 
conversii vor fi incomplete și deseori sortite eșecului. Din acest motiv, arareori se încearcă conversii. 

O a doua problemă si mai serioasă este adresarea. Să ne imaginăm un caz simplu: o gazdă din In- 
ternet încearcă să trimită un pachet IP către o gazdă dintr-o rețea adiacentă SNA. Adresele IP și SNA 
sunt diferite. Ar trebui stabilită o corespondență între adresele IP și SNA și invers. În plus, ceea ce se 
poate adresa este diferit. În IP, gazdele (de fapt plăcile de interfață) au adrese. În SNA, pot avea adrese 
și alte entităţi în afară de gazde (de exemplu echipamente hardware). În cel mai bun caz, cineva ar tre- 
bui să menţină o bază de date a tuturor corespondentelor, dar ar fi o sursă constantă de necazuri. 

Fig. 5-46. O interconectare fără conexiuni. 


O altă idee este de a proiecta un pachet universal ,,inter-retea” si a obliga toate ruterele să-l recu- 
noască. Această abordare este, de fapt, chiar IP-ul - un pachet proiectat ca să fie purtat prin mai multe 
rețele. Bineînţeles se poate întâmpla ca IPv4 (protocolul actual din Internet) să scoată de pe piață toate 
celelalte protocoale, IPv6 (viitorul protocol Internet) să nu prindă și să nu mai fie inventat nimic nou, 
dar istoria sugerează altceva. Este dificil ca toată lumea să fie de acord cu un singur format, atunci când 
companiile consideră că este în interesul lor să aibă formate proprii pe care să le controleze. 

Să recapitulăm pe scurt cele două moduri prin care se poate aborda interconectarea rețelelor. 
Modelul circuitelor virtuale concatenate are, în esență, aceleași avantaje ca folosirea circuitelor virtua- 
le într-o singură subretea: zonele tampon pot fi rezervate în prealabil, poate fi garantată secventialita- 
tea, pot fi folosite antete scurte, iar necazurile cauzate de pachetele duplicate întârziate pot fi evitate. 

El are, de asemenea, și dezavantaje: spaţiul în tabele necesar în fiecare ruter pentru fiecare cone- 
xiune deschisă, lipsa unei dirijari alternative pentru a evita zonele congestionate și vulnerabilitatea la 
defectarea ruterelor de pe parcurs. De asemenea, are dezavantajul de a fi dificil, dacă nu imposibil, 
de implementat în cazul în care una din rețelele implicate este rețea nesigură de tip datagramă. 

Proprietăţile abordării interconectării rețelelor prin datagrame sunt în mare parte aceleași ca și 
cele ale subretelelor de tip datagramă: potential de congestionare mai mare, dar de asemenea po- 
tential mai mare de adaptare la congestionări, robustete în cazul defectării ruterelor și lungime mai 
mare necesară pentru antete. Într-o inter-retea sunt posibili diferiți algoritmi de dirijare adaptivă, 
așa cum sunt în cadrul unei singure rețele de tip datagramă. Un avantaj major al abordării interco- 
nectării rețelelor prin datagrame este că aceasta poate fi folosită peste subretele care nu folosesc 
circuite virtuale în interior. Multe LAN-uri, rețele mobile (de exemplu flotele aeriene și navale) și 
chiar unele WAN-uri intră în această categorie. Când o inter-retea include una dintre acestea, apar 
probleme serioase dacă strategia de interconectare a rețelelor este bazată pe circuite virtuale. 


5.5.5 Trecerea prin tunel 


Rezolvarea cazului general de interconectare a două rețele diferite este extrem de dificilă. Cu toa- 
te acestea, există un caz special uzual care este gestionabil. Acest caz apare când gazdele sursă și des- 
tinatie sunt în același tip de reţea, dar între ele există o reţea diferită. Ca exemplu, ganditi-va la o ban- 
că internațională cu o rețea TCP/IP bazată pe Ethernet la Paris, o rețea TCP/IP bazată pe Ethernet la 
Londra si o rețea non-IP de mare întindere (de exemplu ATM), așa cum este prezentat în fig. 5-47. 

Fig. 5-47. Utilizarea tunelului pentru un pachet trimis de la Paris la Londra. 


Soluția acestei probleme este o tehnică numită trecerea prin tunele. Pentru a trimite un pachet 
IP la gazda 2, gazda 1 construieşte pachetul conținând adresa IP a gazdei 2, îl inserează într-un ca- 
dru Ethernet adresat ruterului multiprotocol parizian și apoi îl trimite în rețeaua Ethernet. Când 
ruterul multiprotocol primește cadrul, extrage pachetul IP, îl inserează în câmpul informatie utilă al 
pachetului de nivel retea WAN, pachet pe care îl adresează cu adresa ruterului multiprotocol lon- 
donez. Când ajunge acolo, ruterul londonez extrage pachetul IP și îl trimite gazdei 2 în interiorul 
unui cadru Ethernet. 

WAN-ul poate fi văzut ca un mare tunel ce se întinde de la un ruter multiprotocol la altul. Pache- 
tul IP doar traversează tunelul de la un capăt la altul, așezat confortabil în frumosul său lăcaș. El nu 
trebuie să aibă deloc grijă de comportarea la nivel WAN. Și nici gazdele din oricare Ethernet. Nu- 
mai ruterul multiprotocol trebuie să înţeleagă și pachete IP și WAN. Ca rezultat, întreaga distanță 
de la mijlocul unui ruter multiprotocol până la mijlocul celuilalt acționează ca o linie serială. 

Fig. 5-48. Trecerea unui automobil din Franta in Anglia, prin tunel. 

O analogie poate face utilizarea tunelelor mai clară. Consideraţi o persoană conducând mașina 
de la Paris la Londra. În Franţa, mașina se deplasează sub acţiunea propriei puteri, dar când ajunge 
la Canalul Mânecii, este încărcată într-un tren de mare viteză și transportată in Anglia prin Chunnel® 
(mașinile nu pot circula prin Chunnel). Efectiv, mașina este purtată ca informatie utilă, așa cum este 
prezentat în fig. 5-48. La capătul englez, mașina este eliberată pe drumurile engleze și continuă să se 





°N.T. Chunnel, ce provine de la Channel (canal) și Tunnel (tunel) este denumirea dată în engleză tunelului 
de sub Canalul Mânecii. 

deplaseze, din nou cu propria putere. Utilizarea tunelelor printr-o reţea necunoscută funcționează în 
același mod. 


5.5.6  Dirijarea în reţele interconectate 


Dirijarea printr-o reţea interconectata este similară cu dirijarea într-o singură subretea, dar cu 
câteva complicaţii în plus. Să considerăm, de exemplu, interconectarea reţelelor din fig. 5-49(a) în 
care cinci reţele sunt conectate prin șase rutere (posibil multiprotocol). Crearea unui graf ca model 
al acestei situații este complicată de faptul că fiecare ruter poate accesa direct (mai clar, poate trimi- 
te pachete la) orice alt ruter conectat la orice rețea cu care este conectat. De exemplu, B din fig. 5- 
49(a) poate accesa direct A și C prin reţeaua 2 și de asemenea D prin reţeaua 3. Aceasta duce la 
graful din fig. 5-49(b). 





A B 
| | | 
E F 





(a) (b) 


Fig. 5-49. (a) O interconectare de rețele. (b) Un graf al interconectării rețelelor. 


O dată ce graful a fost construit, pe mulțimea de rutere multiprotocol pot fi aplicaţi algoritmii de 
dirijare cunoscuţi, cum ar fi algoritmii de tip vectori distanță sau bazati pe starea legăturii. Aceasta 
duce la un algoritm de dirijare în doi pași: în interiorul fiecărei rețele se folosește un protocol de 
poartă interioară (internal gateway protocol), dar între reţele se folosește un protocol de poartă 
exterioară (exterior gateway protocol) („poartă” este un termen mai vechi pentru ,,ruter,,). De fapt, 
din moment ce fiecare rețea este independentă, ele pot folosi algoritmi diferiți. Deoarece fiecare 
reţea dintr-o interconectare de reţele este independentă de toate celelalte, este deseori referită ca un 
sistem autonom (autonomous system-AS). 

Un pachet tipic inter-retele pornește din LAN-ul său adresat ruterului multiprotocol local (în an- 
tetul nivelului MAC). După ce ajunge acolo, codul de la nivelul rețea decide cărui ruter multiproto- 
col să-i trimită pachetul, folosind propriile tabele de dirijare. Dacă la acel ruter se poate ajunge folo- 
sind protocolul de rețea nativ al pachetului, atunci este trimis direct acelui ruter. Altfel, este trimis 
utilizând tunele, încapsulat în protocolul cerut de rețeaua intermediară. Acest proces este repetat 
pana când pachetul ajunge în rețeaua destinaţie. 

Una din diferenţele dintre dirijarea inter-retele și dirijarea intra-retele este că dirijarea inter- 
rețele poate necesita deseori traversarea granițelor internaţionale. Intră în joc legi diferite, cum ar fi 
legile suedeze despre secretul strict care se referă la exportarea din Suedia de date personale referi- 
toare la cetățenii suedezi. Un alt exemplu este legea canadiană care spune că traficul de date care 
pornește din Canada și se termină în Canada nu poate părăsi tara. Această lege înseamnă că traficul 

din Windsor, Ontario spre Vancouver nu poate fi dirijat prin apropiatul Detroit, chiar dacă această 
rută este cea mai rapidă și cea mai ieftină. 

O altă diferență între dirijarea internă si cea externă este costul. Într-o singură reţea, se aplică în 
mod normal un singur algoritm de taxare. Cu toate acestea, diferite rețele pot avea administrații 
diferite și o cale poate fi mai ieftină decât alta. Similar, calitatea serviciului oferit de rețele diferite 
poate fi diferită și acesta poate fi un motiv pentru alegerea unei căi în defavoarea alteia. 


5.5.7 Fragmentarea 


Fiecare rețea impune o anumită dimensiune maximă pentru pachetele sale. Aceste limite au di- 
ferite cauze, printre care: 


1. Hardware (de exemplu, dimensiunea unui cadru Ethernet). 

Sistemul de operare (de exemplu, toate zonele tampon au 512 octeți). 
Protocoale (de exemplu, numărul de biti din câmpul lungime al pachetului). 
Concordanta cu unele standarde (inter)nationale. 

Dorinţa de a reduce la un anumit nivel retransmisiile provocate de erori. 
Dorinţa de a preveni ocuparea îndelungată a canalului de către un singur pachet. 


NWP WN 


Rezultatul tuturor acestor factori este ca proiectantii de retele nu au libertatea de a alege dimen- 
siunea maximă a pachetelor oricum ar dori. Informaţia utilă maxima variază de la 8 octeti (celulele 
ATM) la 65515 octeți (pachetele IP), cu toate că dimensiunea pachetelor la nivelurile mai înalte este 
deseori mai mare. 

O problemă evidentă apare când un pachet mare vrea să traverseze o rețea în care dimensiunea 
maximă a pachetului este prea mică. O soluţie este să ne asigurăm din capul locului că problema nu 
apare. Cu alte cuvinte, inter-reteaua trebuie să utilizeze un algoritm de dirijare care evită transmite- 
rea pachetelor prin rețele in care pachetele nu pot fi manevrate. Cu toate acestea, această soluție nu 
este de fapt nici o soluţie. Ce se întâmplă dacă pachetul sursă original este prea mare pentru a fi ma- 
nevrat de rețeaua destinaţie? Algoritmul de dirijare nu are cum să evite destinația. 

În esență, singura soluţie a problemei este de a permite porţilor să spargă pachetele în fragmen- 
te, trimițând fiecare pachet ca un pachet inter-retea separat. Cu toate acestea, asa cum știe orice 
părinte al unui copil mic, convertirea unui obiect mare în fragmente mici este considerabil mai ușoa- 
ră decât procesul invers. (Fizicienii au dat chiar un nume acestui efect: legea a doua a termodinami- 
cii.) Rețelele cu comutare de pachete au, de asemenea, probleme în îmbinarea fragmentelor. 

Există două strategii opuse pentru reconstituirea pachetului original din fragmente. Prima stra- 
tegie este de a face fragmentarea cauzată de o rețea cu „pachete mici” transparentă pentru toate 
rețelele succesive prin care pachetul trebuie să treacă pe calea către destinația finală. Această optiu- 
ne este prezentată în fig. 5-50(a). În această strategie, reţeaua cu pachete mici are porți (cel mai pro- 
babil, rutere specializate) către celelalte rețele. Când un pachet supradimensionat ajunge la poartă, 
poarta îl sparge în fragmente. Fiecare fragment este adresat aceleiași porţi de ieșire, unde piesele 
sunt recombinate. În acest mod, trecerea printr-o reţea cu pachete mici a devenit transparentă. Re- 
telele următoare nici măcar nu sunt conștiente de fragmentarea făcută. Rețelele ATM, de exemplu, 
au hardware special pentru a oferi fragmentarea transparentă a pachetelor în celule și apoi reasam- 
blarea celulelor în pachete. În lumea ATM, fragmentarea este numită segmentare; conceptul este 
același, dar diferă unele detalii. 

Fragmentarea transparentă este simplă, dar are câteva probleme. Un motiv este că poarta de ie- 
sire trebuie să știe când a primit toate piesele, așa încât în fiecare pachet trebuie inclus fie un câmp 
contor, fie un bit „sfârșit-de-pachet,,. Un alt motiv este că toate pachetele trebuie să iasă prin aceeași 
poartă. Performanţele se pot degrada nepermitand ca unele pachete să urmărească o cale către des- 
tinatia finală si alte pachete o cale diferită. O ultimă problemă este timpul suplimentar necesar pen- 
tru reasamblarea și apoi refragmentarea repetată a unui pachet mare care traversează o serie de 
rețele cu pachete mici. ATM necesită fragmentare transparentă. 

Cealaltă strategie de fragmentare este de a nu recombina fragmentele la nici o poartă 
intermediară. O dată ce un pachet a fost fragmentat, fiecare fragment este tratat ca și cum ar fi un 
pachet original. Toate fragmentele sunt trecute printr-o poartă (sau porţi) de ieșire, asa cum se 
arată în fig. 5-50(b). Recombinarea are loc doar la gazda destinaţie. Așa funcţionează IP-ul. 

Fig. 5-50. (a) Fragmentare transparentă. (b) Fragmentare netransparenta. 


Fragmentarea netransparentă are, de asemenea, unele probleme. De exemplu, necesită ca fiecare 
gazdă să fie capabilă să facă reasamblarea. Încă o problemă este că atunci când se fragmentează un 
pachet mare, supraîncărcarea crește, deoarece fiecare fragment trebuie să aibă un antet. Pe câtă vreme 
în prima metodă această supraîncărcare dispare de îndată ce se iese din rețeaua cu pachete mici, în 
această metodă supraîncărcarea rămâne pentru restul călătoriei. Cu toate acestea, un avantaj al acestei 
metode este că se pot folosi mai multe porţi de ieșire și se pot obţine performanţe mai bune. Desigur, 
dacă se foloseşte modelul circuitelor virtuale concatenate, acest avantaj nu este de nici un folos. 

Când un pachet este fragmentat, fragmentele trebuie numerotate astfel încât șirul initial de date 
să poată fi reconstituit. O metodă de numerotare a fragmentelor este bazată pe un arbore. Dacă 
pachetul 0 trebuie descompus, bucăţile sunt numite 0.0, 0.1, 0.2 etc. Dacă aceste fragmente trebuie la 
rândul lor, să fie fragmentate mai târziu, bucăţile sunt numerotate 0.0.0, 0.0.1, 0.0.2, ..., 0.1.0, 0.1.1, 
0.1.2 etc. Dacă în antet au fost rezervate suficiente câmpuri pentru cel mai rău caz și nu sunt genera- 
te duplicate în altă parte, această schemă este suficientă pentru a asigura că toate bucăţile pot fi co- 
rect reasamblate la destinaţie, neavând importanță ordinea în care ajung. 

Cu toate acestea, dacă o singură rețea pierde sau elimină pachete, apare necesitatea unor retran- 
smisii capat-la-capat, cu efecte nefericite pentru schema de numerotare. Să presupunem că un pa- 

chet de 1024 biti este initial fragmentat în patru fragmente de dimensiune egală, 0.0, 0.1, 0.2 si 0.3. 
Fragmentul 0.1 este pierdut, dar toate celelalte parti ajung la destinaţie. În cele din urmă, la sursă 
apare o depășire de timp și aceasta retransmite pachetul original. Numai că de această dată intervine 
legea lui Murphy și calea trece printr-o reţea cu limita de 512 octeți, deci sunt generate două frag- 
mente. Când noul fragment 0.1 ajunge la destinație, receptorul va considera că toate cele patru bu- 
cati au ajuns și va reconstrui pachetul incorect. 

Un sistem de numerotare diferit (si mai bun) este ca protocolul de interconectare a rețelelor să 
definească o dimensiune de fragment elementar suficient de mică ca fragmentul elementar să poată 
trece prin orice rețea. Când un pachet este fragmentat, toate bucăţile sunt egale cu dimensiunea 
fragmentului elementar, cu excepţia ultimului, care poate fi mai scurt. Un pachet inter-retea poate 
conţine mai multe fragmente, din motive de eficiență. Antetul inter-retea trebuie să ofere numărul 
original al pachetului și numărul fragmentului (sau primului fragment) elementar conţinut în pachet. 
Ca de obicei, trebuie să existe un bit care să indice că ultimul fragment elementar conținut în pache- 
tul inter-retea este ultimul din pachetul original. 

Această abordare necesită două câmpuri de secvenţă în antetul inter-retea: numărul pachetului 
original și numărul fragmentului. Există clar un compromis între dimensiunea fragmentului elemen- 
tar și numărul de biţi din numărul fragmentului. Deoarece dimensiunea fragmentului elementar este 
presupusă a fi acceptabilă pentru toate rețelele, fragmentările ulterioare ale unui pachet inter-retea 
conţinând câteva fragmente nu cauzează probleme. În acest caz, limita extremă este reprezentată de 
un fragment elementar de un bit sau octet, numărul de fragment fiind reprezentat de deplasamentul 
bitului sau octetului în cadrul pachetului original, așa cum se arată în fig. 5-51. 


Numărul primului fragment elementar din acest pachet 

(c) 

Fig. 5-51. Fragmentarea când dimensiunea datelor elementare este 1 octet. 
(a) Pachetul original, conținând 10 octeți de date. (b) Fragmente după trecerea 
printr-o rețea cu dimensiunea maximă a pachetului de 8 octeți. 

(c) Fragmente după trecerea printr-o poartă cu dimensiunea de 5. 

Unele protocoale inter-retea extind această metodă si consideră întreaga transmisie pe un circuit 
virtual ca fiind un pachet gigant, așa încât fiecare fragment conţine numărul absolut de octet al pri- 
mului octet din fragment. 


5.6 NIVELUL REȚEA ÎN INTERNET 


Înainte de a intra în detaliile nivelului reţea din Internet merită studiate principiile care au ghidat 
proiectarea lui în trecut și l-au făcut succesul care este astăzi. În ziua de azi, în prea multe cazuri oa- 
menii par să le fi uitat. Aceste principii sunt enumerate și discutate în RFC 1958, care merită citit (și 
ar trebui să fie obligatoriu pentru toți proiectantii de protocoale — cu un examen final la sfârșit). 
Acest RFC se bazează in mare parte pe idei care se găsesc în (Clark, 19 și Saltzer, 1984). Vom rezu- 
ma ceea ce considerăm a fi cele 10 principii (de la cel mai important la cel mai putin important). 


1. 


Fiţi siguri că funcţionează. Nu finalizati proiectarea sau standardul până când mai 
multe prototipuri nu au comunicat cu succes unele cu altele. De prea multe ori pro- 
iectantii întâi scriu un standard de 1000 de pagini, primesc aprobarea pentru el și apoi des- 
copera că acest standard este eronat si nu funcţionează. Apoi scriu versiunea 1.1 a 
standardului. Nu așa se face. 

Menţine-l simplu. Când există îndoieli, folosiţi soluţia mai simplă. William de Occam a 
enunțat acest principiu (briciul lui Occam) în secolul al 14-lea. Reformulat în termeni 
moderni: impotriviti-va caracteristicilor suplimentare. Dacă o caracteristică nu este ab- 
solut necesară, nu o includeți, mai ales dacă același efect poate fi obținut prin combinarea 
altor caracteristici. 

Faceţi alegeri clare. Dacă există mai multe moduri de a realiza același lucru, alegeți 
unul. A avea două sau mai multe moduri de a rezolva un lucru înseamnă să se caute neca- 
zul cu lumânarea. Standardele conţin de obicei multe opțiuni sau moduri sau parametri 
pentru că anumite grupări importante susțin că modul lor este cel mai bun. Proiectantii ar 
trebui să reziste la această tendință. Spuneţi nu. 

Exploatati modularitatea. Acest principiu conduce direct la ideea de a avea stive de pro- 
tocoale, fiecare nivel fiind independent de toate celelalte. În acest mod, dacă circum- 
stantele cer ca un modul sau nivel să fie schimbat, celelalte nu vor fi afectate. 
Asteptati-va la medii eterogene. În orice reţea mare vor apărea diferite tipuri de har- 
trebuie să fie simplă, generală și flexibilă. 

Evitaţi opţiuni sau parametri statici. Dacă un parametru nu poate fi evitat (de exemplu 
dimensiunea maxima a unui pachet), este mai bine ca transmitatorul și receptorul să 
negocieze o valoare decât să se definească valori fixe. 

Căutaţi o proiectare buna; nu este necesar să fie perfectă. Deseori proiectantii au un proiect 
bun care nu poate trata un caz mai ciudat. Decât să strice tot proiectul, proiectantii ar trebui 
să-l păstreze și să transfere povara rezolvării acelui caz celor cu cerinţe ciudate. 

8. Fiti stricti atunci când trimiteţi și toleranti atunci când receptionati. Cu alte cuvinte, trimi- 
teti numai pachete care sunt în deplină conformitate cu standardul, dar asteptati-va ca pa- 
chetele recepționate să nu fie în deplină conformitate cu standardul și încercaţi să le folosiți. 

9. Gândiţi-vă la scalabilitate. Dacă sistemul trebuie să suporte milioane de gazde și efectiv mi- 
liarde de utilizatori, nu se poate accepta nici un fel de bază de date centralizată, iar încărca- 
rea trebuie distribuită cât mai uniform posibil folosind resursele disponibile. 

10. Luaţi în considerare performanţele și costurile. Dacă o reţea are performanţe slabe sau 
prețuri exorbitante, nu o va folosi nimeni. 


Să lăsăm acum principiile generale și să începem să studiem detaliile nivelului reţea din Internet. 
La nivelul rețea, Internet-ul poate fi văzut ca o colecție de subretele sau sisteme autonome (eng.: 
Autonomous Systems - AS) care sunt interconectate. Nu există o structură reală, dar există câteva 
coloane vertebrale majore. Acestea sunt construite din linii de înaltă capacitate și rutere rapide. La 
coloanele vertebrale sunt atașate rețelele regionale (de nivel mediu), iar la aceste reţele regionale 
sunt atașate LAN-urile din multe universităţi, companii și furnizori de servicii Internet. O schiță a 
acestei organizări cvasi-ierarhice este dată în fig. 5-52. 

Fig. 5-52. Internet-ul este o colecție de multe reţele interconectate. 


Liantul care tine Internet-ul la un loc este protocolul de nivel rețea, numit IP (Internet Protocol - 
protocolul Internet). Spre deosebire de protocoalele mai vechi de nivel retea, acesta a fost proiectat 
de la început având în vedere interconectarea rețelelor. O metodă buna de a gândi nivelul rețea este 
aceasta. Sarcina lui este de a oferi cel mai bun mod posibil (adică negarantat) de a transporta data- 
grame de la sursă la destinaţie, fără a tine seama dacă aceste masini sunt sau nu în aceeași rețea sau 
dacă între ele există sau nu alte reţele. 

Comunicatia în Internet funcționează după cum urmează. Nivelul transport preia șiruri de date 
si le sparge în datagrame. În teorie, datagramele pot avea fiecare până la 64 KB, dar în practică, ele 
nu depășesc 1500 octeți (pentru a intra într-un cadru Ehternet) . Fiecare datagramă este transmisă 
prin Internet, fiind eventual fragmentată în unități mai mici pe drum. Când toate bucăţile ajung, în 
sfârșit la mașina destinaţie, ele sunt reasamblate de nivelul reţea în datagrama originală. Datagrama 
este apoi pasată nivelului transport, care o inserează în șirul de intrare al procesului receptor. După 
cum se poate vedea în fig. 5-52 un pachet transmis de gazda 1 trebuie să traverseze șase rețele 
pentru a ajunge la gazda 2. În practică se trece de obicei prin mult mai mult decât șase rețele. 


5.6.1 Protocolul IP 


Un loc potrivit pentru a porni studiul nostru despre nivelul rețea în Internet este însuși formatul 
datagramelor IP. O datagramă IP constă dintr-o parte de antet și o parte de text. Antetul are o parte 
fixă de 20 de octeți și o parte opţională cu lungime variabilă. Formatul antetului este prezentat în fig. 
5-53. El este transmis în ordinea big endian (cel mai semnificativ primul): de la stânga la dreapta, 
începând cu bitul cel mai semnificativ al câmpului Versiune. (Procesorul SPARC este de tip big 
endian; Pentium este de tip little endian - cel mai putin semnificativ primul). Pe mașinile de tip little 
endian, este necesară o conversie prin program atât la transmisie cât și la recepție. 


- 32 de biti = 

Adresa destinaţiei 








T Optiuni (0 sau mai multe cuvinte) i 





Fig. 5-53. Antetul IPv4 (protocolul Internet). 


Câmpul Versiune memoreaza cărei versiuni de protocol îi aparține datagrama. Prin includerea 
unui câmp versiune în fiecare datagramă, devine posibil ca tranziţia între versiuni să dureze ani de 
zile, cu unele mașini rulând vechea versiune, iar altele rulând-o pe cea nouă. La ora actuală are loc 
o tranziţie de la IPv4 la IPv6, care deja durează de câţiva ani si în nici un caz nu s-a apropiat de 
final (Durand, 2001; Wilijakka, 2002; and Waddington and Chang 2002). Anumite persoane 
considera chiar că nu se va întâmpla niciodată (Weiser, 2001). Referitor la numerotare, IPv5 a 
fost un protocol experimental de flux în timp real care nu a fost folosit pe scară largă. 

Din moment ce lungimea antetului nu este constantă, un câmp din antet, JHL, este pus la dispo- 
zitie pentru a spune cat de lung este antetul, în cuvinte de 32 de octeți. Valoarea minimă este 5, care 
se aplică atunci când nu sunt prezente opțiuni. Valoarea maximă a acestui câmp de 4 biţi este 15, 


SEC. 5.6 NIVELUL REŢEA ÎN INTERNET 389 


ceea ce limitează antetul la 60 de octeți și, astfel, câmpul de opțiuni la 40 de octeți. Pentru unele op- 
tiuni, cum ar fi cea care înregistrează calea pe care a mers un pachet, 40 de octeți sunt mult prea 
puţini, făcând această opţiune nefolositoare. 

Câmpul Tip serviciu este unul dintre puţinele câmpuri care și-a schimbat sensul (oarecum) de- 
a lungul anilor. A fost și este în continuare menit să diferentieze diferitele clase de servicii. Sunt 
posibile diferite combinaţii de fiabilitate și viteză. Pentru vocea digitizată, livrarea rapidă are pri- 
oritate fata de transmisia corectă. Pentru transferul de fişiere, transmisia fără erori este mai impor- 
tantă decât transmisia rapidă. 

La început, câmpul de 6 biti conţinea (de la stânga la dreapta), un câmp Precedenţă de trei 
biti si trei indicatori, D, T și R. Câmpul Precedenţă reprezintă prioritatea, de la 0 (normal) la 7 (pa- 
chet de control al reţelei). Cei trei biti indicatori permiteau calculatorului gazdă să specifice ce il 
afectează cel mai mult din mulţimea {Delay (Întârziere), Throughput (Productivitate), Reliability 
(Fiabilitate)}. În teorie, aceste câmpuri permit ruterelor să aleagă între, de exemplu, o legătură prin 
satelit cu o productivitate mare și o întârziere mare sau o linie dedicată cu o productivitate scăzută și 
o întârziere mică. În practică, ruterele curente ignoră adesea întregul câmp Tip serviciu. 

Până la urmă, IETF a cedat și a modificat putin câmpul pentru a-l adapta la servicii diferențiate. 
Șase dintre biti sunt folosiți pentru a indica căreia dintre clasele de servicii descrise mai devreme îi 
aparține pachetul. Aceste clase includ patru priorități de introducere în coadă, trei probabilitati de 
respingere și clasele istorice. 

Lungimea totală include totul din datagramă - atât antet cât și date. Lungimea maximă este de 
65535 octeți. În prezent, această limită superioară este tolerabilă, dar în viitoarele reţele cu capacități 
de gigaocteti vor fi necesare datagrame mai mari. Câmpul Identificare este necesar pentru a permite 
gazdei destinaţie să determine cărei datagrame îi aparţine un nou pachet primit. Toate fragmentele 
unei datagrame contin aceeași valoare de Identificare. 

Urmează un bit nefolosit și apoi două câmpuri de 1 bit. DF însemnă Don’t Fragment (A nu se 
fragmenta). Acesta este un ordin dat ruterelor ca să nu fragmenteze datagrama pentru că destinația 
nu este capabilă să reasambleze piesele la loc. De exemplu, când un calculator pornește, memoria sa 
ROM poate cere să i se trimită o imagine de memorie ca o singură datagramă. Prin marcarea data- 
gramei cu bitul DF, emițătorul știe că aceasta va ajunge într-o singură bucată, chiar dacă aceasta 
înseamnă că datagrama trebuie să evite o reţea cu pachete mai mici pe calea cea mai bună si să alea- 
ga o rută suboptimala. Toate mașinile trebuie să accepte fragmente de 576 octeți sau mai mici. 

MF însemnă More Fragments (mai urmează fragmente). Toate fragmentele, cu excepţia ultimu- 
lui, au acest bit activat. El este necesar pentru a sti când au ajuns toate fragmentele unei datagrame. 

Deplasamentul fragmentului spune unde este locul fragmentului curent în cadrul datagramei. 
Toate fragmentele dintr-o datagramă, cu excepția ultimului, trebuie să fie un multiplu de 8 octeți - 
unitatea de fragmentare elementară. Din moment ce sunt prevăzuţi 13 biţi, există un maxim de 8192 
de fragmente pe datagramă, obținându-se o lungime maximă a datagramei de 65536 octeți, cu unul 
mai mult decât câmpul Lungime totală. 

Câmpul Timp de viață este un contor folosit pentru a limita durata de viata a pachetelor. Este 
prevăzut să contorizeze timpul în secunde, permițând un timp maxim de viata de 255 secunde. El 
trebuie să fie decrementat la fiecare salt (hop - trecere dintr-o reţea în alta) și se presupune că este 
decrementat de mai multe ori când stă la coadă un timp îndelungat într-un ruter. În practică, el con- 
torizează doar salturile. Când ajunge la valoarea zero, pachetul este eliminat și se trimite înapoi la 
gazda sursă un pachet de avertisment. Această facilitate previne hoinăreala la infinit a datagramelor, 
ceea ce se poate întâmpla dacă tabelele de dirijare devin incoerente. 

Când nivelul rețea a asamblat o datagramă completă, trebuie să știe ce să facă cu ea. Câmpul 
Protocol spune cărui proces de transport trebuie să o predea. TCP este o posibilitate, dar tot așa sunt 
și UDP și alte câteva. Numerotarea protocoalelor este globală la nivelul întregului Internet. Proto- 
coalele și alte numere alocate erau anterior definite în RFC 1700, dar astăzi ele sunt conţinute într-o 
bază de date on-line, care se găsește la adresa www.iana.org. 

Suma de control a antetului verifică numai antetul. O astfel de sumă de control este utilă pentru 
detectarea erorilor generate de locaţii de memorie proaste din interiorul unui ruter. Algoritmul este 
de a aduna toate jumatatile de cuvinte, de 16 biti, atunci când acestea sosesc, folosind aritmetică în 
complement fata de unu și păstrarea complementului fata de unu al rezultatului. Pentru scopul aces- 
tui algoritm, se presupune că la sosire suma de control a antetului este zero. Acest algoritm este mai 
robust decât folosirea unei adunări normale. Observati că suma de control a antetului trebuie recal- 
culată la fiecare salt, pentru că întotdeauna se schimbă cel putin un câmp (câmpul timp de viată), dar 
se pot folosi trucuri pentru a accelera calculul. 

Adresa sursei si Adresa destinaţiei indică numărul de reţea și numărul de gazdă. Vom discuta adrese- 
le Internet în secțiunea următoare. Câmpul Optiuni a fost proiectat pentru a oferi un subterfugiu care 
să permită versiunilor viitoare ale protocolului să includă informaţii care nu sunt prezente în proiectul 
original, pentru a permite cercetătorilor să încerce noi idei și pentru a evita alocarea unor biţi din antet 
pentru informaţii folosite rar. Opțiunile sunt de lungime variabilă. Fiecare începe cu un cod de un octet 
care identifică opțiunea. Unele opțiuni sunt urmate de un câmp de un octet reprezentând lungimea 
opțiunii, urmat de unul sau mai mulți octeți de date. Câmpul Optiuni este completat până la un multi- 
plu de 4 octeți. Initial erau definite cinci opțiuni, asa cum sunt listate in fig. 5-54, dar de atunci au mai 
fost adăugate și altele. Lista completa se găsește la adresa www.iana.org/assignements/ip-parameters. 


Mentioneaza cât de secretă este datagrama 


Dirijare strictă de la sursă Indică calea completă de parcurs 
Dirijare aproximativă de la sursă Indică o listă a ruterelor care nu trebuie sărite 
Inregistrează calea Determină fiecare ruter să-și adauge adresa IP 


Amprentă de timp Determină fiecare ruter să-și adauge adresa și o amprentă de timp. 





Fig. 5-54. Unele dintre opţiunile IP. 


Opţiunea Securitate menţionează cât de secretă este informația. În teorie, un ruter militar poate 
folosi acest câmp pentru a menţiona că nu se dorește o dirijare prin anumite tari pe care militarii le 
consideră a fi „băieţii răi”. În practică, toate ruterele îl ignoră, deci singura sa funcţie practică este să 
ajute spionii să găsească mai ușor lucrurile de calitate. 

Opţiunea Dirijare strictă de la sursă dă calea completa de la sursă la destinație ca o secvență de 
adrese IP. Datagrama este obligată să urmărească această cale precisă. Ea este deosebit de utilă 
pentru administratorii de sistem pentru a trimite pachete de urgență atunci când tabelele de dirijare 
sunt distruse sau pentru a realiza măsurători de timp. 

Opţiunea Dirijare aproximativă de la sursă cere ca pachetul să traverseze o listă specificată de 
rutere și în ordinea specificată, dar este permisă trecerea prin alte rutere pe drum. În mod normal, 
această opțiune ar putea oferi doar câteva rutere, pentru a forța o anumită cale. De exemplu, pentru 
a forța un pachet de la Londra la Sydney să meargă spre vest in loc de est, această opţiune poate 
specifica rutere in New York, Los Angeles si Honolulu. Această opțiune este foarte utilă atunci când 
motive politice sau economice dictează trecerea prin anumite tari sau evitarea lor. 

Opţiunea Înregistrează calea indică ruterelor de pe cale să-și adauge adresele IP la câmpul optiu- 
ne. Aceasta permite administratorilor de sistem să localizeze pene în algoritmii de dirijare („De ce 
pachetele de la Houston la Dallas trec mai întâi prin Tokio?”). Când reţeaua ARPANET a fost înfi- 
intata, nici un pachet nu trecea vreodată prin mai mult de nouă rutere, deci 40 de octeți pentru opti- 
uni au fost destui. Așa cum s-a menționat anterior, acum dimensiunea este prea mică. 

În sfârșit, opțiunea Amprentă de timp este similară opțiunii Înregistrează ruta, cu excepţia faptului 
că, în plus faţă de înregistrarea adresei sale de 32 de biţi, fiecare ruter înregistrează și o amprentă de 
timp de 32 de biti. Și această opţiune este folosită in special pentru depanarea algoritmilor de dirijare. 


5.6.2 Adrese IP 


Fiecare gazdă și ruter din Internet are o adresă IP, care codifică adresa sa de rețea si de gazdă. 
Combinația este unica: în principiu nu există două mașini cu aceeași adresă IP. Toate adresele IP 
sunt de 32 de biţi lungime și sunt folosite în câmpurile Adresă sursă și Adresă destinație ale pachetelor 
IP. Este important de observat că o adresă IP nu se referă de fapt la o gazdă. Se referă de fapt la o 
interfață de reţea, deci dacă o gazdă este în două rețele, trebuie să folosească două adrese IP. Totuși 
în practică, cele mai multe gazde sunt conectate la o singură reţea si deci au o adresă IP. 

Timp de mai multe decenii, adresele IP erau împărțite în cinci categorii ilustrate în fig. 5-55. 
Acest model de alocare a fost denumit clase de adrese. Nu mai este folosit, dar referintele la acest 
model sunt în continuare des întâlnite în literatură. Vom discuta puţin mai târziu ce a înlocuit mode- 
lul claselor de adrese. 





32 de biţi 





esis eth die E AI OR, As A EN NE E aps eel Shp A a E Pelle E e 
Clasă de gazdă 


A P De la 1.0.0.0 până 
Gazdă la 127.255.255.255 

De la 128.0.0.0 până 

la 191.255.255.255 


F De la 192.0.0.0 până 
C | 110 Reţea Gazdă la 223.255.255.255 


E aes sh De la 224.0.0.0 pana 

D 1110 Adresa de trimitere multipla la 239.255.255.255 
Son Azi De la 240.0.0.0 pana 

E 1111 Rezervat pentru folosire viitoare la 255.255 255 255 


Fig. 5-55. Formatul adreselor IP. 

Formatele de clasă A, B, C și D permit până la 128 rețele cu 16 milioane de gazde fiecare, 16.384 
rețele cu până la 64K gazde, 2 milioane de rețele (de exemplu, LAN-uri) cu până la 256 gazde fieca- 
re (deși unele dintre acestea sunt speciale). De asemenea este suportată și trimiterea multiplă 
(multicast), în care fiecare datagrama este directionata mai multor gazde. Adresele care încep cu 
1111 sunt rezervate pentru o folosire ulterioară. Peste 500 000 de reţele sunt conectate acum la In- 
ternet și numărul acestora crește în fiecare an. Pentru a evita conflictele numerele de reţea sunt atri- 
buite de ICANN (Internet Corporation for Assigned NAMES and Numbers — Corporaţia Internet 

pentru numere și nume atribuite). La rândul său, ICANN a împuternicit diverse autorităţi regionale 
să administreze parti din spaţiul de adrese și acestea, la rândul lor, au împărțit adrese ISP-urilor si 
altor companii. 

Adresele de reţea, care sunt numere de 32 de biti, sunt scrise în mod uzual în notația zecimală cu 
punct. În acest format, fiecare din cei 4 octeți este scris în zecimal, de la 0 la 255. De exemplu, adresa 
hexazecimală C0290614 este scrisă ca 192.41.6.20. Cea mai mică adresă IP este 0.0.0.0 si cea mai 
mare este 255.255.255.255. 

Valorile 0 și -1 au semnificaţii speciale, așa cum se arată in fig. 5-56. Valoarea 0 înseamnă retea- 
ua curentă sau gazda curentă. Valoarea -1 este folosită ca o adresă de difuzare pentru a desemna 
toate gazdele din reţeaua indicată. 





00000000000000000000000000000000 | Staţia gazdă 








O gazdă din 
rețeaua locală 





0 0 GA 00 Gazdă 








Difuzare în 


1111111111111 11111111111111111111 y 
rețeaua locală 








Difuzare într-o 


Rețea 1111 aks 1111 | rețea la distanță 











127 (Orice) Buclă locală 














Fig. 5-56. Adrese IP speciale. 


Adresa IP 0.0.0.0 este folosită de gazde atunci când sunt pornite. Adresele IP cu 0 ca număr de 
reţea se referă la reţeaua curentă. Aceste adrese permit ca mașinile să refere propria reţea fără a 
cunoaște numărul de rețea (dar ele trebuie să cunoască clasa adresei pentru a ști câte zerouri să in- 
cludă). Adresele care constau numai din 1-uri permit difuzarea în reţeaua curentă, în mod uzual un 
LAN. Adresele cu un număr exact de reţea și numai 1-uri în câmpul gazdă permit mașinilor să trimi- 
tă pachete de difuzare în LAN-uri la distanţă, aflate oriunde în Internet (desi multi administratori de 
sistem dezactivează această opțiune). În final, toate adresele de forma 127.xx.yy.zz sunt rezervate 
pentru testări în buclă locală (loopback). Pachetele trimise către această adresă nu sunt trimise prin 
cablu; ele sunt prelucrate local și tratate ca pachete sosite. Aceasta permite trimiterea pachetelor 
către rețeaua locală fără ca emițătorul să-i cunoască numărul. 


Subretele 

Asa cum am văzut, toate gazdele dintr-o reţea trebuie să aibă același număr de reţea. Această 
proprietate a adresării IP poate crea probleme când reţeaua crește. De exemplu, să considerăm o 
universitate care a folosit la început o reţea de clasă B pentru calculatoarele din rețeaua Ethernet a 
Departamentului de Calculatoare. Un an mai târziu, departamentul de Inginerie Electrică a vrut 
acces la Internet, deci a cumpărat un repetor pentru a extinde Ethernetul Departamentului de Cal- 
culatoare în clădirea lor. Cu timpul, multe alte departamente au achiziţionat calculatoare și limita 
de patru repetoare per Ethernet a fost rapid atinsă. Era nevoie de o altă organizare. 

Achiziţionarea altei adrese de reţea ar fi fost dificilă deoarece adresele sunt insuficiente și uni- 
versitatea avea deja adrese suficiente pentru peste 60,000 de stații. Problema provine de la 
regula care afirmă că o singură adresă de clasă A, B sau C se referă la o singură reţea, nu la o mul- 

time de rețele. Cum tot mai multe organizaţii s-au lovit de această problemă, sistemul de adresare a 
fost putin modificat pentru a o rezolva 

Soluţia este să se permită ca o reţea să fie divizată in mai multe parti pentru uz intern, dar pentru 
lumea exterioară să se comporte tot ca o singură rețea. În ziua de azi o reţea de campus tipică poate 
arăta ca în fig. 5-57, cu un ruter principal conectat la un ISP sau la rețeaua regională si nume- 
roase reţele Ethernet împrăștiate prin campus în diferite departamente. Fiecare Ehternet are 
propriul ruter conectat la ruterul principal (posibil printr-un LAN coloană vertebrală, dar natu- 
ra conexiunii interruter nu este relevantă aici) 

Fig. 5-57. O rețea de campus compusă din mai multe LAN-uri ale diferitelor departamente 


În literatura Internet, aceste parti sunt numite subretele. Așa cum am menționat in Cap. 1, aceas- 
tă utilizare intră în conflict cu termenul ,,subretea”, care înseamnă mulțimea tuturor ruterelor si linii- 
lor de comunicaţie dintr-o reţea. Din fericire, va fi clar din context care semnificaţie este atribuită. În 
această secțiune, și în următoarea definiția folosită va fi cea nouă. 

Atunci când un pachet ajunge la ruterul principal, de unde știe acesta către ce subretea 
(Ethernet) să-l trimită? O soluţie ar fi să existe o tabelă cu 65,536 înregistrări în ruterul principal 
care să-i spună acestuia ce ruter să folosească pentru fiecare stație din campus. Această idee ar func- 
tiona, dar ar fi nevoie de o tabelă foarte mare în ruterul principal și de multă muncă manuală de 
întreţinere pe măsură ce staţiile ar fi adăugate, mutate sau scoase din uz. 

În locul ei a fost inventată o altă soluţie. În esență, în loc să existe o singură adresă de clasă B, cu 
14 biti pentru numărul rețelei si 16 biti pentru gazdă, un număr de biti din numărul gazdei sunt folo- 
siti pentru a crea un număr de subretea. De exemplu, dacă o universitate are 35 de departamente, ar 
putea folosi un număr de subretea de 6 biti și un număr de 10 biti pentru gazde, ceea ce ar permite 
un număr de 64 de reţele Ethernet, fiecare cu un maxim de 1022 de gazde (așa cum am menţionat 
mai devreme, 0 si -1 nu sunt disponibile). Această împărțire ar putea fi modificată ulterior în caz că 
a fost o greșeală. 

Pentru a se putea folosi subretele, ruterul principal trebuie are nevoie de o mască de subretea, 
care indică separarea dintre numărul reţea + subretea și gazdă, asa cum este ilustrat în fig. 5-58. 
Măştile de subretea sunt scrise de asemenea în notație zecimală cu punct, cu adăugarea unui carac- 
ter / (slash) urmat de numărul de biti din partea cu rețea + subretea. Pentru exemplul din fig. 5-58, 
masca de subretea poate fi scrisă ca 255.255.255.0 . O notație alternativă este /22 pentru a indica că 
masca subretelei are lungimea de 22 de biti. 

Fig. 5-58. O retea de clasa B impartita in 64 de subretele 


În afara rețelei, împărțirea in subretele nu este vizibilă, astfel încât alocarea unei noi subretele nu 
necesită contactarea ICANN sau schimbarea unor baze de date externe. În acest exemplu, prima sub- 
reţea poate folosi adrese IP începând de la 130.50.4.1, cea de-a doua poate începe de la 130.50.8.1, 
cea de-a treia poate începe de la 130.50.12.1 și așa mai departe. Pentru a se înţelege de ce numărul 
subretelei crește cu patru, să observăm că adresele binare corespunzătoare sunt următoarele: 


Subreţea 1: 10000010 00110010 000001 | 00 00000001 
Subreţea 2: 10000010 00110010 000010|00 00000001 
Subreţea 3: 10000010 00110010 000011 |00 00000001 


Aici, bara verticală (|) arată granița dintre numărul subretelei și numărul gazdei. La stânga se 
găseşte numărul de 6 biti al subretelei, la dreapta numărul de 10 biti al gazdei. 

Pentru a vedea cum funcționează subretelele, este necesar să explicăm cum sunt prelucrate pa- 
chetele IP într-un ruter. Fiecare ruter are o tabelă ce memorează un număr de adrese IP de forma 
(rețea, 0) și un număr de adrese IP de forma (aceasta-retea, gazdă). Primul tip indică cum se ajunge 
la rețelele aflate la distanță. Al doilea tip spune cum se ajunge la gazdele locale. Fiecărei tabele îi 
este asociată interfața de reţea care se folosește pentru a ajunge la destinaţie și alte câteva informaţii. 

Când sosește un pachet IP, adresa destinaţie este căutată în tabela de dirijare. Dacă pachetul este 
pentru o reţea aflată la distanță, el este trimis ruterului următor prin interfața specificată în tabelă. 
Dacă este o gazdă locală (de exemplu în LAN-ul ruterului), pachetul este trimis direct către destina- 
tie. Dacă rețeaua nu este prezentă, pachetul este trimis unui ruter implicit care are tabele mai extin- 
se. Acest algoritm înseamnă că fiecare ruter trebuie să memoreze numai reţele și gazde, nu perechi 
(rețea, gazdă), reducând considerabil dimensiunea tabelelor de dirijare. 

Când este introdusă împărțirea în subretele, tabelele de dirijare sunt schimbate, adăugând intrări 
de forma (această-reţea, subretea, 0) si (aceasta-retea, aceasta-subretea, gazdă). Astfel un ruter din 
subreteaua k știe cum să ajungă la toate celelalte subretele si, de asemenea, cum să ajungă la toate 
gazdele din subreteaua k. El nu trebuie să cunoască detalii referitoare la gazde din alte subretele. De 
fapt, tot ceea ce trebuie schimbat este de a impune fiecărui ruter să facă un ȘI logic cu masca de 
subretea a rețelei pentru a scăpa de numărul de gazdă și a căuta adresa rezultată în tabelele sale 
(după ce determină cărei clase de rețele aparţine). De exemplu, asupra unui pachet adresat către 
130.50.15.6 care ajunge la ruterul principal se face un SI logic cu masca de subretea 255.255.252.0/22 
pentru a obține adresa 130.50.12.0. Această adresă este căutată în tabelele de dirijare pentru a se 
găsi cum se ajunge la gazdele din subreteaua 3. Ruterul din subreteaua 5 este astfel ușurat de munca 
de a memora toate adresele de nivel legătură de date ale altor gazde decât cele din subreteaua 5. 
Împărţirea in subretele reduce astfel spaţiul tabelelor de dirijare prin crearea unei ierarhii pe trei 
niveluri, alcătuită din reţea, subretea si gazdă. 

CIDR - Dirijarea fără clase între domenii 

IP este folosit intens de câteva decenii. A funcţionat extrem de bine, așa cum a fost demonstrat 
de creșterea exponențială a Internet-ului. Din nefericire, IP devine rapid o victimă a propriei popu- 
se în cadrul comunității Internet referitor la cum să fie tratat. În această secțiune vom descrie atât 
problema cât și câteva soluţii propuse. 

Prin 1987, câţiva vizionari au prezis că într-o zi Internet-ul poate crește până la 100.000 de rețele. 
Cei mai mulți experți s-au exprimat cu dispreţ că aceasta va fi peste decenii, dacă va fi vreodată. Cea 
de-a 100.000-a reţea a fost conectată în 1996. Problema, expusă anterior, este că Internet-ul își epui- 
zează rapid adresele IP. În principiu, există peste 2 miliarde de adrese, dar practica organizării spati- 
ului de adrese în clase (vezi fig. 5-55) iroseste milioane din acestea. În particular, adevărații vinovaţi 
sunt de reţelele de clasă B. Pentru cele mai multe organizaţii, o adresă de clasă A, cu 16 milioane de 
adrese este prea mare, iar o rețea de clasă C, cu 256 de adrese, este prea mică. O reţea de clasă B, cu 
65.536 adrese, este numai bună. În folclorul Internet, această situaţie este cunoscută ca problema 
celor trei urși (ca din Goldilocks and the Three Bears). 

În realitate, o adresă de clasă B este mult prea mare pentru cele mai multe organizaţii. Studiile 
au arătat că mai mult de jumătate din toate rețelele de clasă B au mai putin de 50 de gazde. O rețea 
de clasă C ar fi fost suficientă, dar fără îndoială că fiecare organizaţie care a cerut o adresă de clasă B 
a crezut că într-o zi ar putea depăși câmpul gazdă de 8 biţi. Privind retrospectiv, ar fi fost mai bine să 
fi avut rețele de clasă C care să folosească 10 biti în loc de opt pentru numărul de gazdă, permițând 
1022 gazde pentru o rețea. În acest caz, cele mai multe organizaţii s-ar fi decis, probabil, pentru o 
reţea de clasă C și ar fi existat jumătate de milion dintre acestea (comparativ cu doar 16.384 reţele de 
clasă B). 

Este greu să fie învinuiți proiectantii Internetului pentru că nu au pus la dispoziție mai multe 
adrese de clasă B (și mai mici). În momentul în care s-a luat decizia să fie create cele trei clase, 
Internetul era o reţea de cercetare care conecta marile universităţi din SUA (plus un număr mic de 
companii și sit-uri militare care făceau cercetări în domeniul reţelelor). Pe atunci nimeni nu a per- 
ceput Internetul ca fiind un sistem de comunicaţie în masă care va rivaliza cu reţeaua telefonică. 
Fără îndoială că în acel moment cineva a spus: „SUA are aproximativ 2000 de universităţi și 
colegii. Chiar dacă toate se conectează la Internet și se mai conectează și multe universităţi din 
alte tari, nu o să ajungem niciodată la 16.000 pentru că nu există atâtea universităţi în întreaga lu- 
me. În plus faptul că numărul gazdei este un număr întreg de octeți, măreşte viteza de prelucrare 
a pachetelor.” 

Totuși, dacă s-ar fi alocat 20 de biti numărului de reţea pentru rețele de clasă B, ar fi apărut o al- 
tă problemă: explozia tabelelor de dirijare. Din punctul de vedere al ruterelor, spaţiul de adrese IP 
este o ierarhie pe două niveluri, cu numere de rețea si numere de gazde. Ruterele nu trebuie să știe 
despre toate gazdele, dar ele trebuie să știe despre toate reţelele. Dacă ar fi fost în folosință jumătate 
de milion de reţele de clasă C, fiecare ruter din întregul Internet ar fi necesitat o tabelă cu o jumăta- 
te de milion de intrări, una pentru fiecare reţea, spunând care linie se folosește pentru a ajunge la 
respectiva reţea, împreună cu alte informații. 

Memorarea fizică efectivă a tabelelor cu jumătate de milion de intrări este probabil realizabilă, 
desi costisitoare pentru ruterele critice care trebuie să menţină tabelele in RAM static pe plăcile I/O. 
O problemă mai serioasă este reprezentată de creșterea complexității diferiților algoritmi referitori 
la gestiunea tabelelor, care este mai rapidă decât liniară. Și mai rău, o mare parte din programele și 
firmware-ul ruterelor existente a fost proiectat pe vremea când Internet-ul avea 1000 de reţele co- 

nectate si 10.000 de reţele păreau la depărtare de decenii. Deciziile de proiectare făcute atunci sunt 
departe de a fi optime acum. 

În plus, diferiţi algoritmi de dirijare necesită ca fiecare ruter să-și transmită tabelele periodic (de 
exemplu protocolul vectorilor distanță). Cu cât tabelele sunt mai mari, cu atât este mai probabil ca 
anumite parti să se piardă pe drum, ducând la date incomplete la celălalt capăt și, posibil, la instabili- 
tati de dirijare. 

Problema tabelelor de dirijare ar fi putut fi rezolvată prin adoptarea unei ierarhii mai adânci. De 
exemplu, ar fi mers dacă s-ar fi impus ca fiecare adresă să conţină un câmp tara, judet/provincie, 
oraș, rețea și gazdă. Atunci fiecare ruter ar fi trebuit să știe doar cum să ajungă la fiecare tara, la ju- 
detele sau provinciile din tara sa, orașele din propriul județ sau provincie si reţelele din orașul său. 
Din nefericire, această soluţie ar necesita mai mult de 32 de biti pentru adrese IP și ar folosi adresele 
ineficient (Liechtenstein ar fi avut tot atâţia biţi ca Statele Unite). 

Pe scurt, cele mai multe soluţii rezolvă o problemă, dar creează o alta. Soluţia care a fost imple- 
mentată acum și care a dat Internet-ului un pic de spaţiu de manevră este CIDR (Classless 
InterDomain Routing - Dirijarea fără clase între domenii). Ideea de la baza CIDR, descrisă în RFC 
1519, este de a aloca adresele IP rămase, în blocuri de dimensiune variabilă, fără a se tine cont de 
clase. Dacă un sit are nevoie, să zicem, de 2000 de adrese, îi este dat un bloc de 2048 adrese la o gra- 
nita de 2048 de octeți. 

Renuntarea la clase face rutarea mai complicată. În vechiul sistem cu clase, rutarea se efectua 
în felul următor. Atunci când un pachet ajungea la un ruter, o copie a adresei IP era deplasată 
la dreapta cu 28 de biti pentru a obține un număr de clasă de 4 biti. O ramificaţie cu 16 căi sorta 
pachetele în A, B, C si D (dacă era suportat), cu 8 cazuri pentru clasa A, patru cazuri pentru clasa 
B, două cazuri pentru clasa C și câte unul pentru D și E. Programul pentru fiecare clasă masca 
numărul de reţea de 8, 16 sau 24 de biti si îl alinia la dreapta într-un cuvânt de 32 de biti. Nu- 
mărul de reţea era apoi căutat în tabela pentru A, B sau C, de obicei indexat pentru rețelele A 
și B și folosind dispersia (hashing) pentru reţelele C. Odată intrarea găsită, se putea găsi linia de 
ieșire si pachetul era retransmis. 

Cu CIDR, acest algoritm simplu nu mai funcţionează. În loc de aceasta, fiecare intrare din tabela 
de rutare este extinsă cu o mască de 32 de biti. Din acest motiv, acum există o singură tabelă de rutare 
pentru toate rețelele, constituită dintr-un un vector de triplete (adresă IP, mască subretea, linie de 
ieșire). Când sosește un pachet IP, mai întâi se extrage adresa IP a destinaţiei. Apoi (conceptual) ta- 
bela de rutare este scanată intrare cu intrare, mascând adresa destinație și comparând cu intrarea din 
tabelă, în căutarea unei potriviri. Este posibil ca mai multe intrări (cu măști de subretea de lungimi 
diferite) să se potrivească, caz în care este folosită cea mai lungă mască. Astfel, dacă există potrivire 
pentru o mască /20 și pentru o mască /24, este folosită intrarea cu /24. 

Pentru a accelera procesul de găsire a adreselor au fost imaginati algoritmi complecși (Ruiz- 
Sanchez et al., 2001). Ruterele comerciale folosesc chip-uri VLSI proprietare cu acești algoritmi 
implementati în hardware. 

Pentru a face algoritmul de retransmitere mai ușor de înţeles, să considerăm un exemplu în ca- 
re sunt disponibile milioane de adrese, începând de la 194.24.0.0. Să presupunem că Universitatea 
Cambridge are nevoie de 2048 de adrese si are atribuite adresele de la 194.24.0.0 până la 
194.24.7.255, împreună cu masca 255.255.248.0. Apoi, Universitatea Oxford cere 4096 de adrese. 
Deoarece un bloc de 4096 de adrese trebuie să fie aliniat la o frontieră de 4096 octeți, acestea nu 
pot fi numerotate începând de la 194.8.0.0. În loc, se primesc adrese de la 194.24.16.0 până la 
194.24.31.255, împreună cu o mască de 255.255.240.0. Acum Universitatea din Edinburgh cere 

1024 de adrese si îi sunt atribuite adresele de la 194.24.8.0 până la 194.24.11.255 și masca 
255.255.252.0. Alocările sunt rezumate în fig. 5-59. 





























Universitatea Prima adresă Ultima adresă Număr adrese Notatie 
Cambridge 194.24.0.0 194.24.7.255 2048 194.24.0.0/21 
Edinburgh 194.24.8.0 194.24.11.255 1024 194.24.8.0/22 
(disponibil) 194.24.12.0 194.24.15.255 1024 194.24.12/22 
Oxford 194.24.16.0 194.24.31.255 4096 194.24.16.0/20 











Fig. 5-59. Un set de atribuiri de adrese IP. 


Tabelele de dirijare din toată lumea sunt acum actualizate cu cele trei intrări atribuite. Fiecare 
intrare conţine o adresă de bază și o mască de subretea. Aceste intrări (în binar) sunt: 


Adresă Mască 
C 11000010 00011000 00000000 00000000 11111111 11111111 11111000 00000000 
E 11000010 00011000 00001000 00000000 11111111 11111111 11111100 00000000 
© 11000010 00011000 00010000 00000000 11111111 11111111 11110000 00000000 


Să vedem acum ce se întâmplă când sosește un pachet adresat pentru 194.24.17.4, care este re- 
prezentat ca următorul șir de 32 de biţi: 


11000010 00011000 00010001 00000100 
Mai întâi, se face un SI logic cu masca de la Cambridge pentru a obține: 
11000010 00011000 00010000 00000000 


Aceasta valoare nu se potriveste cu adresa de baza de la Cambridge, asa ca adresei originale i se 
aplica un SI logic cu masca de la Edinburgh pentru a se obtine: 


11000010 00011000 00010000 00000000 


Aceasta valoare nu se potriveste cu adresa de baza de la Edinburgh, asa ca se incearca in continua- 
re Oxford, obținându-se: 
11000010 00011000 00010000 00000000 


Aceasta valoare se potriveste cu adresa de baza de la Oxford. Daca in restul tabelei nu sunt 
găsite potriviri mai lungi, atunci este folosită intrarea pentru Oxford și pachetul va fi trimis pe 
linia corespunzatoare. 

Acum sa privim cele trei universitati din punctul de vedere al unui ruter din Omaha, Nebraska, 
care are doar patru linii de ieșire: Minneapolis, New York, Dallas si Denver. Atunci cand sof- 
tware-ul ruterului primeste cele trei noi intrari, realizeaza ca le poate combina pe toate trei intr-o 
singură intrare agregata (eng,: aggregate entry) 194.24.0.0/19 cu adresa binară și o masca de sub- 
retea urmatoare : 


11000010 00000000 00000000 00000000 





11111111 11111111 11100000 00000000 














Aceasta intrare trimite toate pachetele destinate uneia dintre cele trei universitati la New York. 
Reunind cele trei intrări ruterul din Omaha și-a redus mărimea tabelei de rutare cu doi. 

Dacă New York-ul are o singură conexiune cu Londra pentru tot traficul spre Marea Britanie, 
poate folosi de asemenea o intrare agregată. Totuși, dacă are două conexiuni separate pentru Lon- 
dra și Edinburgh, atunci trebuie să aibă trei intrări. 

Ca o notă finală despre acest exemplu, intrarea agregată a ruterului din Omaha va trimite și pa- 
chetele către adresele nealocate tot spre New York. Cât timp adresele sunt cu adevărat nealocate, 
aceasta nu contează pentru că așa ceva nu ar trebui să se întâmple. Totuşi, dacă mai târziu sunt 
alocate unei companii din California, pentru a le trata va fi nevoie de o înregistrare separată, 
194.24.12.0/22. 


NAT - Translatarea adreselor de reţea 

Adresele IP sunt insuficiente. Un ISP ar putea avea o adresă /16 (anterior de clasă B) oferindu-i 
65.534 numere de stații. Dacă are mai multi clienţi, are o problemă. Pentru utilizatorii casnici cu 
conexiuni pe linie telefonică (eng.: dial-up), o soluţie ar fi să se aloce dinamic o adresă IP fiecărui 
calculator în momentul în care sună și se conectează și să o dealoce în momentul în care se ter- 
mină sesiunea. În acest fel o singură adresă /16 poate fi folosită pentru 65.534 utilizatori activi, ceea 
ce este probabil suficient pentru un ISP cu mai multe sute de mii de utilizatori. În momentul în care 
sesiunea se termină, adresa IP este alocată altui calculator care sună. Deși această strategie func- 
tioneaza bine pentru un ISP cu un număr moderat de utilizatori casnici, eșuează pentru ISP-uri care 
deservesc preponderent companii. 

Problema este că o companie se așteaptă să fie on-line în mod continuu în timpul orelor de pro- 
gram. Atât companiile mici, cum ar fi o companie de turism compusă din trei persoane, cât și mari 
corporații au mai multe calculatoare conectate de un LAN. Unele sunt calculatoarele personale ale 
angajaţilor; altele pot fi servere Web. În general în LAN există un ruter care este conectat cu ISP-ul 
printr-o linie închiriată pentru a avea conexiune continuă. Această situație impune ca fiecărui calcu- 
lator să îi fie asociat un IP propriu pe parcursul întregii zile. De fapt, numărul total al calculatoarelor 
companiilor care sunt clienți ai ISP-ului nu poate depăși numărul de adrese IP pe care le posedă 
acesta. Pentru o adresă /16, aceasta limitează numărul total de calculatoare la 65.534. Pentru un ISP 
cu zeci de mii de companii cliente, această limită va fi repede depășită. 

Pentru a agrava situația, din ce in ce mai multi utilizatori se abonează de acasă la ADSL sau In- 
ternet prin cablu. Două dintre facilitățile oferite de aceste servicii sunt (1) utilizatorul primește o 
adresă IP permanentă și (2) nu există taxă de conectare (doar o taxă lunară), așa că mulți utilizatori 
ai ADSL-ului și ai Internetului prin cablu rămân conectaţi permanent. Aceasta contribuie la insufi- 
cienta adreselor IP. Alocarea dinamică a adreselor IP asa cum se face cu utilizatorii dial-up nu este 
utilă pentru că numărul adreselor IP folosite la un moment dat poate fi de multe ori mai mare decât 
numărul adreselor deținute de ISP. 

Si pentru a complica și mai mult lucrurile, multi utilizatori de ADSL si Internet prin cablu au do- 
ua sau mai multe calculatoare acasă, deseori câte unul pentru fiecare membru al familiei, și toți vor 
să fie online tot timpul folosind singura adresă IP care le-a fost alocată de către ISP. Soluţia este să 
se conecteze toate PC-urile printr-un LAN și să se pună un ruter. Din punctul de vedere al ISP-ului, 
familia este acum ca o companie cu câteva calculatoare. Bine-ati venit la Jones, Inc. 

Problema epuizării adreselor IP nu este o problemă teoretică care ar putea apărea cândva în vi- 
itorul îndepărtat. A apărut aici și acum. Soluţia pe termen lung este ca tot Internetul să migreze 
la IPv6, care are adrese de 128 de biti. Tranzitia se desfășoară încet, dar vor trece ani până la 
finalizarea procesului. În consecință, anumite persoane au considerat că este nevoie de o rezolvare 
rapidă pe termen scurt. Rezolvarea a venit în forma NAT (Network Address Translation — 

Translatarea adreselor de reţea), care este descrisă în RFC 3022 și pe care o vom rezuma mai 
jos. Pentru informaţii suplimentare consultați (Dutcher, 2001). 

Ideea de bază a NAT-ului este de a aloca fiecărei companii o singură adresă IP (sau cel mult un 
număr mic de adrese) pentru traficul Internet. În interiorul companiei, fiecare calculator primes- 
te o adresă IP unică, care este folosită pentru traficul intern. Totuși, atunci când un pachet pără- 
sește compania și se duce la ISP, are loc o translatare de adresă. Pentru a face posibil acest lucru, 
au fost declarate ca fiind private trei intervale de adrese IP. Companiile le pot folosi intern așa cum 
doresc. Singura regulă este ca nici un pachet conținând aceste adrese să nu apară pe Internet. Ce- 
le trei intervale rezervate sunt : 


10.0.0.0 - 10.255.255.255/8 (16.777.216 gazde) 
172.16.0.0  - 172.31.255.255/12 (1 .048.576 gazde) 
192.168.0.0  - 192.168.255.255/16 (65.536 gazde) 


Primul interval pune la dispoziţie 16.777.216 adrese (cu excepția adreselor 0 si—1, ca de obicei) și 
este alegerea obișnuită a majorității companiilor, chiar dacă nu au nevoie de așa de multe adrese. 


Pachet înainte 
de translatare 







LAN-ul 


companiei 
Pachet după 
translatare 


ee ae 
198.60.42.12 


Ruterul 
companiei 






Unitate NAT/zid închiriată  Ruterul 
de protecție ISP-ului 





Server hoe = 
Granita spatiului companiei 


Fig. 5-60. Amplasarea si functionarea unei unitati NAT. 


Functionarea NAT este ilustrata in fig. 5-60. In interiorul companiei fiecare masina are o adresa 
unica de forma 10.x.y.z. Totusi, când un pachet părăsește compania, trece printr-o unitate NAT 
(eng.: NAT box)care convertește adresa IP internă, 10.0.0.1 în figură, la adresa IP reală a companiei, 
198.60.42.12, în acest exemplu. Unitatea NAT este deseori combinată într-un singur dispozitiv cu un 
zid de protecție (eng.: firewall), care asigură securitatea controlând cu grijă ce intră și iese din com- 
panie. Vom studia zidurile de protecție în Cap. 8. De asemenea este posibilă integrarea unității NAT 
în ruterul companiei. 

Până acum am trecut cu vederea un detaliu: atunci când vine răspunsul (de exemplu de la un 
server Web), este adresat 198.60.42.12, deci de unde știe unitatea NAT cu care adresă să o înlocu- 
iască pe aceasta? Aici este problema NAT-ului. Dacă ar fi existat un câmp liber în antetul IP, acel 
câmp ar fi putut fi folosit pentru a memora cine a fost adevăratul emițător, dar numai 1 bit este 
încă nefolosit. În principiu, o nouă opţiune ar putea fi creată pentru a reține adevărata adresă a 

sursei, dar acest lucru ar necesita schimbarea codului din protocolul IP de pe toate staţiile din în- 
tregul Internet pentru a putea prelucra noua opţiune. Aceasta nu este o alternativă promitatoa- 
re pentru o rezolvare rapidă. 

În cele ce urmează se prezintă ceea ce s-a întâmplat cu adevărat. Proiectantii NAT au observat 
că marea majoritate a pachetelor IP aveau conţinut TCP sau UDP. Atunci când vom studia proto- 
coalele TCP și UDP în Cap. 6, vom vedea că ambele au antete conţin un port sursă și un port desti- 
natie. În continuare vom discuta doar despre porturi TCP, dar exact aceleași lucruri se aplică și la 
UDP. Porturile sunt numere întregi pe 16 biti care indică unde începe si unde se termină o conexiu- 
ne TCP. Aceste câmpuri pun la dispoziție câmpul necesar funcționării NAT. 

Atunci când un proces dorește să stabilească o conexiune TCP cu un proces de la distanță, se 
atașează unui port TCP nefolosit de pe mașina sa. Acesta se numește portul sursă și spune codu- 
lui TCP unde să trimită pachetele care vin și aparțin acestei conexiuni. Procesul furnizează și un 
port destinaţie pentru a spune cui să trimită pachetele în cealaltă parte. Porturile 0-1023 sunt re- 
zervate pentru servicii bine cunoscute. De exemplu portul 80 este folosit de serverele Web, astfel 
încât clienţii să le poată localiza. Fiecare mesaj 'TCP care pleacă conţine atât un port sursă cât și 
un port destinaţie. Cele două porturi permit identificarea proceselor care folosesc conexiunea la 
cele două capete. 

S-ar putea ca o analogie să clarifice mai mult utilizarea porturilor. Imaginati-va o companie cu un 
singur număr de telefon principal. Atunci când cineva sună la acest număr, vorbește cu un operator 
care întreabă ce interior dorește și apoi face legătura la acel interior. Numărul principal este analog cu 
adresa IP a companiei iar interioarele de la ambele capete sunt analoage cu porturile. Porturile re- 
prezintă 16 biţi suplimentari de adresare identificând procesul care primește un pachet sosit. 

Folosind câmpul Port sursă rezolvăm problema de corespondență. De fiecare dată când un pa- 
chet pleacă, el intră în unitatea NAT și adresa sursă 10.x.y.z este înlocuită cu adresa reală a compa- 
niei. În plus, câmpul TCP Port sursă este înlocuit cu un index în tabela de translatare a unităţii NAT, 
care are 65.536 intrări. Această tabelă conţine adresa IP iniţială și portul initial. În final, sunt recalcu- 
late și inserate în pachet sumele de control ale antetelor IP si TCP. Câmpul Port sursă trebuie înlocu- 
it pentru că s-ar putea întâmpla, de exemplu, ca staţiile 10.0.0.1 și 10.0.0.2 să aibă amândouă conexi- 
uni care să folosească portul 5000, deci câmpul Port sursă nu este suficient pentru a identifica proce- 
sul emițător. 

Atunci când la unitatea NAT sosește un pachet de la ISP, Portul sursă din antetul TCP este extras 
și folosit ca index în tabela de corespondenţă a unităţii NAT. Din intrarea localizată sunt extrase și 
inserate în pachet adresa IP internă și Portul sursă TCP iniţial. Apoi sunt recalculate sumele de con- 
trol TCP si IP și inserate în pachet. După aceea pachetul este transferat ruterului companiei pentru 
transmitere normală folosind adresa 10.x.y.z. 

NAT poate fi folosit pentru rezolva insuficiența adreselor IP pentru utilizatori de ADSL și Inter- 
net prin cablu. Atunci când un ISP alocă fiecărui utilizator o adresă, foloseşte adrese 10.x.y.z. Atunci 
când pachete de la staţiile utilizatorilor ies din ISP și intră în Internet trec printr-o cutie NAT care le 
translatează în adresele Internet adevărate ale ISP-ului. La întoarcere pachetele trec prin maparea 
inversă. Din această perspectivă, pentru restul Internetului, ISP-ul și utilizatorii săi ADSL/cablu ara- 
tă la fel ca o mare companie. 

Deși această schemă rezolvă într-un fel problema, multe persoane din comunitatea IP o conside- 
ră un monstru pe fata pământului. Rezumate succint, iată câteva dintre obiecții. În primul rând, 
NAT violează modelul arhitectural al IP-ului, care afirmă că fiecare adresă IP identifică unic o sin- 

gură mașină din lume. Întreaga structură software a Internetului este construită pornind de la acest 
fapt. Cu NAT, mii de mașini pot folosi (și folosesc) adresa 10.0.0.1. 

În al doilea rând, NAT schimbă natura Internetului de la o reţea fără conexiuni la un fel de re- 
tea cu conexiuni. Problema este că o unitate NAT trebuie să mențină informații (corespondențe) 
pentru fiecare conexiune care trece prin ea. Faptul că rețeaua păstrează starea conexiunilor este o 
proprietate a rețelelor orientate pe conexiune, nu a celor neorientate pe conexiune. Dacă o uni- 
tate NAT se defectează și tabela de corespondență este pierdută, toate conexiunile TCP sunt dis- 
truse. În absenţa NAT, căderea ruterelor nu are nici un efect asupra TCP. Procesul care transmite 
ajunge la limita de timp în câteva secunde și retransmite toate pachetele neconfirmate. Cu 
NAT, Internetul devine la fel de vulnerabil ca o rețea cu comutare de circuite. 

În al treilea rând, NAT încalcă cea mai fundamentală regulă a protocoalelor pe niveluri: nivelul 
k nu poate face nici un fel de presupuneri referitor la ceea ce a pus nivelul k+J în câmpul de infor- 
matie utilă. Principiul de bază este să se păstreze niveluri independente. Dacă mai târziu TCP este 
înlocuit de TCP-2, cu un antet diferit (de exemplu porturi pe 32 de biti), NAT va eșua. Ideea 
protocoalelor pe niveluri este de a asigura că modificările la un nivel nu necesită modificări la 
celelalte niveluri. NAT distruge această independență. 

În al patrulea rând, procesele din Internet nu sunt obligate să folosească TCP sau UDP. Da- 
că un utilizator de pe maşina A se decide să folosesc un nou protocol de transport pentru a comuni- 
ca cu un utilizator de pe mașina B (de exemplu, pentru o aplicaţie multimedia), introducerea 
unei unități NAT va determina eșecul aplicaţiei, deoarece cutia NAT nu va fi în stare să localize- 
ze corect câmpul TCP Port sursă. 

În al cincilea rând, anumite aplicaţii introduc adrese IP în corpul mesajului. Receptorul extrage 
aceste adrese și le foloseşte. De vreme ce NAT nu știe nimic despre aceste adrese, nu le poate înlo- 
cui, deci orice încercare de a le folosi de către cealaltă parte va eșua. FTP, standardul File Transfer 
Protocol (rom.: protocol de transfer de fișiere) funcționează în acest mod și poate eşua în prezența 
NAT dacă nu se iau măsuri speciale. În mod similar protocolul pentru telefonie Internet H.323 (care 
va fi studiat în Cap. 8) are această proprietate și nu va funcționa în prezența NAT. Ar fi posibil să se 
modifice NAT-ul pentru a funcționa cu H.323, dar modificarea codului unităţii NAT de fiecare dată 
când apare o aplicaţie nouă nu este o idee bună. 

În al șaselea rând, deoarece câmpul TCP Port sursă are 16 biti, o adresă IP poate fi pusă in cores- 
pondenta cu cel mult 65.536 masini. De fapt acest număr este putin mai mic, deoarece primele 4096 
porturi sunt rezervate pentru utilizări speciale. Totuşi daca sunt disponibile mai multe adrese IP fie- 
care poate trata 61.440 mașini. 

Acestea și alte probleme ale NAT sunt discutate în RFC 2993. În general, opozantii NAT spun 
că rezolvând problema insuficientei adreselor IP cu o soluţie temporară și urâtă, presiunea pentru a 
implementa soluția reală, adică tranziţia la IPv6, este redusă și acesta este un lucru rău. 


5.5.4 Protocoale de control în Internet 
Pe lângă IP, care este folosit pentru transferul de date, Internet-ul are câteva protocoale de con- 


trol la nivelul rețea, incluzând ICMP, ARP, RARP, BOOTP si DHCP. În această secțiune vom 
arunca o privire asupra fiecăruia dintre ele. 

Protocolul mesajelor de control din Internet 

Operarea Internet-ului este strâns monitorizată de către rutere. Atunci când se întâmplă ceva 
neobișnuit, evenimentul este raportat prin ICMP (Internet Control Message Protocol - protocolul 
mesajelor de control din Internet), care este folosit și pentru testarea Internet-ului. Sunt definite 
aproape o duzină de tipuri de mesaje ICMP. Cele mai importante sunt enumerate în fig. 5-61. Fieca- 
re tip de mesaj ICMP este încapsulat într-un pachet IP. 





Fig. 5-61. Tipurile principale de mesaje ICMP. 


Mesajul DESTINAȚIE INACCESIBILĂ (DESTINATION UNREACHABLE) este folosit 
atunci când subreteaua sau un ruter nu pot localiza destinaţia, sau un pachet cu bitul DF nu poate fi 
livrat deoarece o reţea cu „pachete mici” îi stă în cale. 
Mesajul TIMP DEPĂȘIT (TIME EXCEEDED) este trimis când un pachet este eliminat datori- 
tă ajungerii contorului său la zero. Acest mesaj este un simptom al buclării pachetelor, al unei enor- 
me congestii sau al stabilirii unor valori prea mici pentru ceas. 
Mesajul PROBLEMĂ DE PARAMETRU (PARAMETER PROBLEM) indică detectarea 
unei valori nepermise într-un câmp din antet. Această problemă indică o eroare în programele IP 
ale gazdei emițătoare sau eventual în programele unui ruter tranzitat. 
Mesajul OPRIRE SURSĂ (SOURCE QUENCH) a fost folosit pe vremuri pentru a limita trafi- 
cul gazdelor care trimiteau prea multe pachete. Când o gazdă primea acest mesaj, era de așteptat să 
încetinească ritmul de transmisie. Este folosit arareori, deoarece când apare congestie, aceste pache- 
te au tendinţa de a turna mai mult gaz pe foc. Controlul congestiei în Internet este făcut acum pe 
larg la nivelul transport și va fi studiat în detaliu în Cap. 6. 

Mesajul REDIRECTARE (REDIRECT) este folosit atunci când un ruter observă că un pachet 
pare a fi dirijat greșit. Este folosit de ruter pentru a spune gazdei emițătoare despre eroarea probabilă. 

Mesajele CERERE ECOU (ECHO REQUEST) şi RĂSPUNS ECOU (ECHO REPLY) sunt 
folosite pentru a vedea dacă o anumită destinaţie este accesibilă și activă. Este de așteptat ca la re- 
ceptia mesajului ECOU, destinaţia să răspundă printr-un mesaj RĂSPUNS ECOU. Mesajele CE- 
RERE AMPRENTĂ DE TIMP (TIMESTAMP REQUEST) si RĂSPUNS AMPRENTĂ DE 
TIMP (TIMESTAMP REPLY) sunt similare, cu excepția faptului că în răspuns sunt înregistrate 
timpul de sosire a mesajului și de plecare a răspunsului. Această facilitate este folosită pentru a mă- 
sura performanţele rețelei. 

În plus fata de aceste mesaje, au fost definite și altele. Lista se află on-line la adresa www.iana. 
org/assignements/icmp-parameters. 

Protocolul de rezoluţie a adresei: ARP 

Deși fiecare mașină din Internet are una sau mai multe adrese IP, acestea nu pot fi folosite de 
fapt pentru trimiterea pachetelor deoarece hardware-ul nivelului legăturii de date nu înțelege adre- 
sele Internet. Actualmente, cele mai multe gazde sunt atașate la un LAN printr-o placă de interfață 
care înțelege numai adresele LAN. De exemplu, fiecare placă Ethernet fabricată până acum vine cu 
o adresă Ethernet de 48 biti. Fabricantii plăcilor Ethernet cer un spaţiu de adrese de la o autoritate 
centrală pentru a se asigura că nu există două plăci cu aceeași adresă (pentru a evita conflictele care 
ar apărea dacă cele două plăci ar fi în același LAN). Plăcile trimit și primesc cadre pe baza adresei 
Ethernet de 48 biti. Ele nu știu absolut nimic despre adresele IP pe 32 de biti. 

Fig. 5-62. Trei reţele /24 interconectate: două rețele Ethernet și un inel FDDI. 


Se pune atunci întrebarea: Cum sunt transformate adresele IP în adrese la nivelul legăturii de da- 
te, ca de exemplu Ethernet? Pentru a explica care este funcționarea, vom folosi exemplul din fig. 5- 
62, în care este ilustrată o universitate mică ce are câteva rețele de clasă C (denumită acum /24). 
Avem două reţele Ethernet, una în facultatea de Calculatoare, cu adresa IP 192.31.65.0 și una în 
facultatea de Inginerie Electrică, cu adresa IP 192.31.63.0. Acestea sunt conectate printr-un inel 
FDDI la nivelul campusului, care are adresa IP 192.31.60.0. Fiecare mașină dintr-o reţea Ethernet 
are o adresă Ethernet unică, etichetată de la E1 la E6, iar fiecare mașină de pe inelul FDDI are o 
adresă FDDI, etichetată de la FI la F3. 

Să începem prin a vedea cum trimite un utilizator de pe gazda 1 un pachet unui utilizator de pe 
gazda 2. Presupunem că expeditorul ştie numele destinatarului, ceva de genul ary@eagle.cs.uni.edu. 
Primul pas este aflarea adresei IP a gazdei 2, cunoscută ca eagle.cs.uni.edu. Această căutare este fă- 
cută de sistemul numelor de domenii (DNS), pe care îl vom studia în Cap. 7. Pentru moment, vom 
presupune că DNS-ul întoarce adresa IP a gazdei 2 (192.31.65.5). 

Programele de la nivelurile superioare ale gazdei 1 construiesc un pachet cu 192.31.65.5 în câm- 
pul adresa destinatarului, pachet care este trimis programelor IP pentru a-l transmite. Programele IP 
se uită la adresă și văd că destinatarul se află în propria rețea, dar au nevoie de un mijloc prin care să 
determine adresa Ethernet a destinatarului. O soluţie este să avem undeva în sistem un fișier de con- 
figurare care transformă adresele IP în adrese Ethernet. Această soluţie este posibilă, desigur, dar 
pentru organizații cu mii de mașini, menţinerea fișierelor actualizate este o acțiune consumatoare de 
timp și care poate genera erori. 

O soluţie mai bună este ca gazda 1 să trimită un pachet de difuzare în rețeaua Ethernet între- 
band: „Cine este proprietarul adresei IP 192.31.65.5?”. Pachetul de difuzare va ajunge la toate masi- 
nile din rețeaua Ethernet 192.31.65.0 și fiecare își va verifica adresa IP. Numai gazda 2 va răspunde 
cu adresa sa Ethernet (E2). În acest mod gazda 1 află că adresa IP 192.31.65.5 este pe gazda cu adre- 
sa Ethernet £2. Protocolul folosit pentru a pune astfel de întrebări și a primi răspunsul se numește 
ARP (Address Resolution Protocol - Protocolul de rezoluţie a adresei). Aproape toate mașinile din 
Internet îl folosesc. El este definit în RFC 826. 

Avantajul folosirii ARP faţă de fișierele de configurare îl reprezintă simplitatea. Administratorul 
de sistem nu trebuie să facă prea multe, decât să atribuie fiecărei mașini o adresă IP și să hotărască 
măștile subretelelor. ARP-ul face restul. 

În acest punct, programele IP de pe gazda 1 construiesc un cadru Ethernet adresat către E2, pun 
pachetul IP (adresat către 193.31.65.5) în câmpul informaţie utilă și îl lansează pe reţeaua Ethernet. 
Placa Ethernet a gazdei 2 detectează acest cadru, recunoaște că este un cadru pentru ea, îl ia repede 
și generează o întrerupere. Driverul Ethernet extrage pachetul IP din informaţia utilă și îl trimite 
programelor IP, care văd că este corect adresat și îl prelucrează. 

Pentru a face ARP-ul mai eficient sunt posibile mai multe optimizări. Pentru început, la fiecare 
execuţie a ARP, mașina păstrează rezultatul pentru cazul în care are nevoie să contacteze din nou 
aceeași mașină în scurt timp. Data viitoare va găsi local corespondentul adresei, evitându-se astfel 
necesitatea unei a doua difuzări. În multe cazuri, gazda 2 trebuie să trimită înapoi un răspuns, ceea 
ce o forțează să execute ARP, pentru a determina adresa Ethernet a expeditorului. Această difuzare 
ARP poate fi evitată obligând gazda 1 să includă în pachetul ARP corespondenţa dintre adresa sa IP 
și adresa Ethernet. Când pachetul ARP ajunge la gazda 2, perechea (192.31.65.7, E1) este memora- 
tă local de ARP pentru o folosire ulterioară. De fapt, toate mașinile din reţeaua Ethernet pot me- 
mora această relaţie în memoria ARP locală. 

Altă optimizare este ca fiecare mașină să difuzeze corespondenţa sa de adrese la pornirea mași- 
nii. Această difuzare este realizată în general printr-un pachet ARP de căutare a propriei adrese IP. 
Nu ar trebui să existe un răspuns, dar un efect lateral al difuzării este introducerea unei înregistrări 
în memoria ascunsă ARP a tuturor. Dacă totuși sosește un răspuns (neașteptat), înseamnă că două 
mașini au aceeași adresă IP. Noua mașină ar trebui să-l informeze pe administratorul de sistem și să 
nu pornească. 

Pentru a permite schimbarea relaţiei, de exemplu, când o placă Ethernet se strică și este înlocuită 
cu una nouă (și astfel apare o nouă adresă Ethernet), înregistrările din memoria ascunsă ARP ar 
trebui să expire după câteva minute. 

Să privim din nou fig. 5-62, numai că de această dată gazda 1 vrea să trimită un pachet către gaz- 
da 4 (192.31.63.8). Folosirea ARP va eșua pentru că gazda 4 nu va vedea difuzarea (ruterele nu tri- 
mit mai departe difuzările de nivel Ethernet). Există două soluţii. Prima: ruterul facultății de Calcu- 
latoare poate fi configurat să răspundă la cererile ARP pentru reţeaua 193.31.63.0 (și posibil și pen- 
tru alte rețele locale). În acest caz, gazda 1 va memora local perechea (193.31.63.8, E3) si va trimite 
tot traficul pentru gazda 4 către ruterul local. Această soluţie se numește ARP cu intermediar (proxy 
ARP). A doua soluţie este ca gazda 1 să-și dea seama imediat că destinaţia se află pe o rețea aflată la 
distanţă și să trimită tot traficul către o adresă Ethernet implicită care tratează tot traficul la distanță, 
în acest caz E3. Această soluţie nu necesită ca ruterul facultății de Calculatoare să știe ce reţele la 
distanță deservește. 

În ambele cazuri, ceea ce se întâmplă este că gazda 1 împachetează pachetul IP în câmpul infor- 
matie utilă dintr-un cadru Ethernet adresat către E3. Când ruterul facultăţii de Calculatoare primes- 

te cadrul Ethernet, extrage pachetul IP din câmpul informație utilă și caută adresa IP din tabelele 
sale de dirijare. Descoperă că pachetele pentru rețeaua 193.31.63.0 trebuie să meargă către ruterul 
192.31.60.7. Dacă nu cunoaște încă adresa FDDI a lui 193.31.60.7, difuzează un pachet ARP pe inel 
și află că adresa din inel este F3. Apoi inserează pachetul în câmpul informaţie utilă al unui cadru 
FDDI adresat către F3 și il transmite pe inel. 

Driverul FDDI al ruterului facultății de Inginerie Electrică scoate pachetul din câmpul informa- 
tie utilă si îl trimite programelor IP care văd că trebuie să trimită pachetul către 192.31.63.8. Dacă 
această adresă IP nu este în memoria ascunsă ARP, difuzează o cerere ARP pe reţeaua Ethernet a 
facultăţii de Inginerie Electrică și află că adresa destinaţie este E6, astfel încât construiește un cadru 
Ethernet adresat către E6, pune pachetul în câmpul informatie utilă și îl trimite în reţeaua Ethernet. 
Când cadrul Ethernet ajunge la gazda 4, pachetul este extras din cadru și trimis programelor IP pen- 
tru procesare. 

Transferul între gazda 1 și o rețea la distanţă peste un WAN funcționează în esență asemănător, 
cu excepția că de data aceasta tabelele ruterului facultății de Calculatoare îi vor indica folosirea 
ruterului WAN, a cărui adresă FDDI este F2. 


RARP, BOOTP și DHCP 


ARP-ul rezolvă problema aflării adresei Ethernet corespunzătoare unei adrese IP date. Câteo- 
dată trebuie rezolvată problema inversă: dându-se o adresă Ethernet, care este adresa IP corespun- 
zătoare? În particular, această problemă apare când se pornește o staţie de lucru fără disc. O astfel 
de mașină va primi, în mod normal, imaginea binară a sistemului său de operare de la un server de 
fișiere la distanță. Dar cum își află adresa IP? 

Prima soluţie proiectată a fost RARP (Reverse Address Resolution Protocol - Protocol de rezolu- 
tie inversă a adresei) (definit în RFC 903). Acest protocol permite unei staţii de lucru de-abia porni- 
tă să difuzeze adresa sa Ethernet si să spună: „Adresa mea Ethernet de 48 de biti este 
14.04.05.18.01.25. Ştie cineva adresa mea IP?” Serverul RARP vede această cerere, caută adresa 
Ethernet în fișierele sale de configurare și trimite înapoi adresa IP corespunzătoare. 

Folosirea RARP este mai bună decât introducerea unei adrese IP în imaginea de memorie, pen- 
tru că permite ca aceeași imagine să fie folosită pe toate mașinile. Dacă adresa IP ar fi fixată înăun- 
trul imaginii, atunci fiecare stație de lucru ar necesita imaginea sa proprie. 

Un dezavantaj al RARP este că, pentru a ajunge la serverul RARP, folosește o adresă destinaţie 
numai din 1-uri (difuzare limitată). Cu toate acestea, asemenea difuzări nu sunt propagate de rutere, 
așa încât este necesar un server RARP în fiecare rețea. Pentru a rezolva aceasta problemă, a fost 
inventat un protocol alternativ de pornire, numit BOOTP (vezi RFC-urile 951, 1048 si 1084). Spre 
deosebire de RARP, acesta foloseşte mesaje UDP, care sunt propagate prin rutere. De asemenea 
furnizează unei staţii de lucru fără disc informații suplimentare, care includ adresa IP a serverului de 
fișiere care deține imaginea de memorie, adresa IP a ruterului implicit și masca de subretea care se 
folosește. BOOTP-ul este descris în RFC 951, 1048 și 1084. 

O problemă serioasă cu BOOTP este că necesită configurarea manuală a corespondentelor între 
adresele IP și adresele Ethernet. Atunci când o nouă gazdă este adăugată la LAN, nu poate folosi 
BOOTP decât atunci când un administrator îi alocă o adresă IP și introduce manual (adresă 
Ethernet, adresă IP) în tabelele de configurare BOOTP. Pentru a elimina acest pas predispus la 
erori, BOOTP a fost extins și i-a fost dat un nou nume: DHCP (Dynamic Host Configuration 
Protocol — Protocol dinamic de configurare a gazdei). DHCP permite atât atribuirea manuală 

de adrese IP, cât si atribuirea automată. Este descris în RFC-urile 2131 si 2132. În majoritatea 
sistemelor, a înlocuit în mare parte RARP și BOOTP. 

Ca și RARP și BOOTP, DHCP este bazat pe ideea unui server special care atribuie adrese IP 
gazdelor care cer una. Acest server nu trebuie să se afle în același LAN cu gazda care face cererea. 
Deoarece serverul DHCP s-ar putea să nu fie accesibil prin difuzare, este nevoie ca în fiecare LAN 
să existe un agent de legătură DHCP (DHCP relay agent), așa cum se vede în fi fig. 5-63. 


Gazdă nou ee 
pornita care-si Legatura Alte Server 
caută adresa IP DHCP rețele Ruter DHCP 





Pachet DHCP Pachet unicast de la legătura 
DISCOVER DHCP către serverul DHCP 
(trimitere multiplă) 


Fig. 5-63. Funcționarea DHCP. 


Pentru a-și afla adresa IP, o mașină tocmai pornită difuzează un pachet DHCP DISCOVER. 
Agentul de legătură DHCP din LAN interceptează toate difuzările DHCP. Atunci când găsește un 
pachet DHCP DISCOVER, îl trimite ca pachet unicast serverului DHCP, posibil într-o rețea 
depărtată. Singura informaţie de care are nevoie agentul este adresa IP a serverului DHCP. 

O problemă care apare cu atribuirea automată a adreselor IP dintr-o rezervă comună este cât 
de mult ar trebui alocată o adresă IP . Dacă o gazdă părăsește rețeaua și nu returnează adresa sa 
IP serverului DHCP, acea adresă va fi pierdută permanent. După o perioadă de timp vor fi pierdute 
multe adrese. Pentru a preveni aceasta, atribuirea adresei IP va fi pentru o perioadă fixă de timp, o 
tehnică numită închiriere. Chiar înainte ca perioada de închiriere să expire, gazda trebuie să îi 
ceară DHCP-ului o reînnoire. Dacă nu reușește să facă cererea sau dacă cererea este respinsă, gaz- 
da nu va mai putea folosi adresa IP care îi fusese dată mai devreme. 


5.5.5 Protocolul de dirijare folosit de porţile interioare: OSPF 


Am terminat acum studiul protocoalelor de control ale Internetului. Este timpul să trecem la 
următorul subiect : rutarea în Internet. Așa cum am menţionat anterior, Internet-ul este construit 
dintr-un număr mare de sisteme autonome. Fiecare AS este administrat de o organizaţie diferită și 
poate folosi propriul algoritm de dirijare în interior. De exemplu, rețelele interne ale companiilor X, 
Y şi Z ar fi văzute ca trei AS-uri dacă toate ar fi în Internet. Toate trei pot folosi intern algoritmi de 
dirijare diferiți. Cu toate acestea, existenţa standardelor, chiar si pentru dirijarea internă, simplifică 
implementarea la graniţele dintre AS-uri și permite reutilizarea codului. În această secțiune vom 
studia dirijarea în cadrul unui AS. În următoarea, vom examina dirijarea între AS-uri. Un algoritm 
de dirijare în interiorul unui AS este numit protocol de porţi interioare; un algoritm de dirijare utili- 
zat între AS-uri este numit protocol de porți exterioare. 

Protocolul de porţi interioare initial în Internet a fost un protocol de dirijare pe baza vectorilor 
distanță (RIP) bazat pe algoritmul Bellman-Ford moștenit de la ARPANET. EI funcţiona bine in 
sisteme mici, dar mai putin bine pe măsură ce AS-urile s-au extins. El suferea de asemenea de pro- 

blema numărării la infinit și de o convergenţă slabă in general, așa că in mai 1979 a fost înlocuit de 
un protocol bazat pe starea legăturilor. În 1988, Internet Engineering Task Force a început lucrul la 
un succesor. Acel succesor, numit OSPF (Open Shortest Path First - protocol public (deschis) bazat 
pe calea cea mai scurtă) a devenit un standard în 1990. Multi producători de rutere oferă suport 
pentru el și acesta a devenit principalul protocol de porți interioare. În cele ce urmează vom face o 
schiţă a funcţionării OSPF. Pentru informaţii complete, vedeți RFC 2328. 

Dată fiind experienţa îndelungată cu alte protocoale de dirijare, grupul care a proiectat noul pro- 
tocol a avut o listă lungă de cerințe care trebuiau satisfăcute. Mai întâi, algoritmul trebuia publicat în 
literatura publică (open), de unde provine „O” din OSPF. O soluţie în proprietatea unei companii 
nu era un candidat. În al doilea rând, noul protocol trebuia să suporte o varietate de metrici de dis- 
tanta, incluzând distanţa fizică, întârzierea ș.a.m.d. În al treilea rând, el trebuia să fie un algoritm 
dinamic, care să se adapteze automat și repede la schimbările în topologie. 

În al patrulea rând și nou pentru OSPF, trebuia să suporte dirijarea bazată pe tipul de serviciu. 
Noul protocol trebuia să fie capabil să dirijeze traficul de timp real într-un mod, iar alt tip de trafic în 
alt mod. Protocolul IP are câmpul Tip serviciu, dar nici un protocol de dirijare nu-l folosea. Acest 
câmp a fost introdus in OSPF dar tot nu îl folosea nimeni și în cele din urmă a fost eliminat. 

În al cincilea rând și în legătură cu cele de mai sus, noul protocol trebuia să facă echilibrarea în- 
cărcării, divizând încărcarea pe mai multe linii. Majoritatea protocoalelor anterioare trimit toate 
pachetele pe cea mai bună cale. Calea de pe locul doi nu era folosită de loc. În multe cazuri, diviza- 
rea încărcării pe mai multe linii duce la performanţe mai bune. 

În al șaselea rând, era necesar suportul pentru sisteme ierarhice. Până în 1988, Internet a crescut 
atât de mult, încât nu se poate aștepta ca un ruter să cunoască întreaga topologie. Noul protocol de 
dirijare trebuia să fie proiectat astfel, încât nici un ruter să nu fie nevoit să cunoască toată topologia. 

În al șaptelea rând, se cerea un minim de măsuri de securitate, pentru a evita ca studenții iubitori 
de distracţii să păcălească ruterele trimitandu-le informaţii de dirijare false. În fine, a fost necesară 
luarea de măsuri pentru a trata ruterele care au fost conectate la Internet printr-un tunel. Protocoa- 
lele precedente nu tratau bine acest caz. 

OSPF suportă trei tipuri de conexiuni și rețele: 


1. Linii punct-la-punct între exact două rutere. 

2. Rețele multiacces cu difuzare (de exemplu, cele mai multe LAN-uri). 

3. Reţele multiacces fără difuzare (de exemplu, cele mai multe WAN-uri cu comutare de 
pachete). 


O reţea multiacces este o rețea care poate să conțină mai multe rutere, fiecare dintre ele putând 
comunica direct cu toate celelalte. Toate LAN-urile și WAN-urile au această proprietate. Fig. 5- 
64(a) prezintă un AS care conţine toate cele trei tipuri de reţele. Observati că gazdele, în general, nu 
joacă un rol în OSPF. 

OSPF funcţionează prin abstractizarea colecţiei de reţele, rutere și linii reale într-un graf orientat 
în care fiecărui arc îi este atribuit un cost (distanță, întârziere etc.). Apoi calculează cea mai scurtă 
cale bazându-se pe ponderile arcelor. O conexiune serială între două rutere este reprezentată de o 
pereche de arce, câte unul în fiecare direcţie. Ponderile lor pot fi diferite. O reţea multiacces este 
reprezentată de un nod pentru reţeaua însăși plus câte un nod pentru fiecare ruter. Arcele de la no- 
dul reţea la rutere au pondere 0 si sunt omise din graf. 

Fig. 5-64(b) prezintă graful pentru reţeaua din fig. 5-64(a). Ponderile sunt simetrice, dacă nu se 
specifică altfel. Fundamental, ceea ce face OSPF este să reprezinte rețeaua reală printr-un graf ca 
acesta și apoi să calculeze cea mai scurtă cale de la fiecare ruter la fiecare alt ruter. 

Fig. 5-64. (a) Un sistem autonom. (b) O reprezentare de tip graf a lui (a). 


Multe din AS-urile din Internet sunt foarte mari si nu sunt simplu de administrat. OSPF le per- 
mite să fie divizate în zone numerotate, unde o zonă este o rețea sau o mulțime de rețele învecinate. 
Zonele nu se suprapun și nu este necesar să fie exhaustive, în sensul că unele rutere pot să nu aparti- 
na nici unei zone. O zonă este o generalizare a unei subretele. În afara zonei, topologia și detaliile 
sale nu sunt vizibile. 

Orice AS are o zonă de coloană vertebrală, numită zona 0. Toate zonele sunt conectate la coloana 
vertebrală, eventual prin tunele, astfel încât este posibil să se ajungă din orice zonă din AS în orice altă 
zonă din AS prin intermediul coloanei vertebrale. Un tunel este reprezentat în graf ca un arc și are un 
cost. Fiecare ruter care este conectat la două sau mai multe zone aparţine coloanei vertebrale. Analog 
cu celelalte zone, topologia coloanei vertebrale nu este vizibilă din afara coloanei vertebrale. 

În interiorul unei zone, fiecare ruter are aceeași bază de date pentru starea legăturilor și folosește 
același algoritm de cea mai scurtă cale. Principala sa sarcină este să calculeze cea mai scurtă cale de la 
sine la fiecare alt ruter din zonă, incluzând ruterul care este conectat la coloana vertebrală, din care 
trebuie să existe cel puţin unul. Un ruter care conectează două zone are nevoie de bazele de date pen- 
tru ambele zone și trebuie să folosească algoritmul de cale cât mai scurtă separat pentru fiecare zonă. 

În timpul operării normale pot fi necesare trei tipuri de căi: intrazonale, interzonale și interAS- 
uri. Rutele intrazonale sunt cele mai ușoare, din moment ce ruterul sursă știe întotdeauna calea cea 

mai scurtă spre ruterul destinaţie. Dirijarea interzonală se desfășoară întotdeauna în trei pași: drum 
de la sursă la coloana vertebrală; drum de-a lungul coloanei vertebrale până la zona destinaţie; drum 
la destinaţie. Acest algoritm forțează o configuraţie de tip stea pentru OSPF, coloana vertebrală 
fiind concentratorul (hub), iar celelalte zone fiind spitele. Pachetele sunt dirijate de la sursă la desti- 
nație „ca atare”. Ele nu sunt încapsulate sau trecute prin tunel, cu excepţia cazului în care merg spre 
o zonă a cărei unică conexiune la coloana vertebrală este un tunel. Fig. 5-65 arată o parte a Internet- 
ului cu AS-uri și zone. 
OSPF distinge patru clase de rutere: 


1. Ruterele interne sunt integral în interiorul unei zone. 

2. Ruterele de la granița zonei conectează două sau mai multe zone. 
3. Ruterele coloanei vertebrale sunt pe coloana vertebrală. 

4. Ruterele de la granița AS-urilor discută cu ruterele din alte AS-uri. 


Aceste clase pot să se suprapună. De exemplu, toate ruterele de graniță fac parte în mod auto- 
mat din coloana vertebrală. În plus, un ruter care este în coloana vertebrală, dar nu face parte din 
nici o altă zonă este de asemenea un ruter intern. Exemple din toate cele patru clase de rutere sunt 
ilustrate in fig. 5-65. 

Fig. 5-65. Relatia dintre AS-uri, coloane vertebrale si zone in OSPF. 

Când un ruter pornește, trimite mesaje HELLO pe toate liniile sale punct-la-punct și trimi- 
te multiplu (multicast) în LAN-urile grupului compus din toate celelalte rutere. În WAN-uri, 
are nevoie de anumite informaţii de configuraţie, pentru a ști pe cine să contacteze. Din răs- 
punsuri, fiecare ruter află care sunt vecinii săi. Ruterele din același LAN sunt toate vecine. 

OSPF funcționează prin schimb de informaţii între rutere adiacente, care nu este același lucru cu 
schimbul de informaţii între ruterele vecine. În particular, este ineficient ca fiecare ruter dintr-un 
LAN să discute cu fiecare alt ruter din LAN. Pentru a evita această situaţie, un ruter este ales ca 
ruter desemnat. Se spune că el este adiacent cu toate celelalte rutere din LAN-ul său și schimbă in- 
formaţii cu ele. Ruterele vecine care nu sunt adiacente nu schimbă informații între ele. De aseme- 
nea, este actualizat în permanenţă și un ruter desemnat de rezervă pentru a ușura tranziția dacă 
ruterul desemnat primar se defectează si trebuie să fie înlocuit imediat. 

În timpul funcţionării normale, fiecare ruter inundă periodic cu mesaje ACTUALIZARE STA- 
RE LEGĂTURĂ (Link State Update) fiecare ruter adiacent. Acest mesaj indică starea sa și 
furnizează costurile folosite în baza de date topologică. Mesajele de inundare sunt confirmate pen- 
tru a le face sigure. Fiecare mesaj are un număr de secvenţă, astfel încât un ruter poate vedea dacă 
un mesaj ACTUALIZARE STARE LEGĂTURĂ este mai vechi sau mai nou decât ceea ce are 
deja. De asemenea, ruterele trimit aceste mesaje când o linie cade sau își revine sau când costul 
acesteia se modifică. 

Mesajele DESCRIERE BAZA DE DATE (Database Description) dau numerele de secvență 
pentru toate intrările de stare a liniei deținute actual de emițător. Prin compararea valorilor proprii 
cu acelea ale emitatorului, receptorul poate determina cine are cea mai recentă valoare. Aceste me- 
saje sunt folosite când o linie este refăcută. 

Fiecare partener poate cere informații de stare a legăturii de la celălalt folosind mesaje CERE- 
RE STARE LEGĂTURĂ (Link State Request). Rezultatul concret al acestui algoritm este că fie- 
care pereche de rutere adiacente verifică să vadă cine are cele mai recente date și astfel, noua infor- 
matie este răspândită în zonă. Toate aceste mesaje sunt trimise ca simple pachete IP. Cele cinci ti- 
puri de mesaje sunt rezumate în fig. 5-66. 


Tip mesaj Descriere 
Hello Folosit pentru descoperirea vecinilor 
Actualizare Stare Legătură Emitatorul furnizează vecinilor săi costurile sale 


Confirmare Stare Legătură Confirmă actualizarea stării legăturii 
Descriere Bază de Date Anunţă ce actualizări are emițătorul 
Cerere Stare Legătură Cere informații de la partener 





Fig. 5-66. Cele cinci tipuri de mesaje OSPF. 


În final, putem să asamblăm toate piesele. Folosind inundarea, fiecare ruter informează toate ce- 
lelalte rutere din zona sa despre vecinii și costurile sale. Această informaţie permite fiecărui ruter să 
construiască graful zonei (zonelor) sale și să calculeze cea mai scurtă cale. Zona de coloană vertebra- 
14 face și ea același lucru. În plus, ruterele de coloană vertebrală acceptă informaţia de la ruterele 
zonei de graniță cu scopul de a calcula cea mai bună cale de la fiecare ruter de coloană vertebrală 
către fiecare alt ruter. Această informaţie este propagată înapoi către ruterele zonei de graniță, care 
o fac publică în zonele lor. Folosind această informație, un ruter gata să trimită un pachet interzonal 
poate selecta cel mai bun ruter de ieșire către coloana vertebrală. 

5.6.5 Protocolul de dirijare pentru porţi externe: BGP 


În cadrul unui singur AS, protocolul de dirijare recomandat este OSPF (deși, desigur, nu este 
singurul folosit). Între AS-uri se folosește un protocol diferit, BGP (Border Gateway Protocol - Pro- 
tocolul porților de graniță). Între AS-uri este necesar un protocol diferit pentru că scopurile unui 
protocol pentru porți interioare si ale unui protocol pentru porți exterioare sunt diferite. Tot ce tre- 
buie să facă un protocol pentru porți interioare este să mute pachetele cât mai eficient de la sursă la 
destinaţie. El nu trebuie să-și facă probleme cu politica. 

Ruterele ce folosesc protocolul de porți exterioare trebuie să tina cont într-o mare măsură de po- 
litică (Metz, 2001). De exemplu, un AS al unei corporații poate dori facilitatea de a trimite pachete 
oricărui sit Internet si să receptioneze pachete de la orice sit Internet. Cu toate acestea, poate să nu 
dorească să asigure tranzitarea pentru pachetele originare dintr-un AS străin destinate unui AS stră- 
in diferit, chiar dacă prin AS-ul propriu trece cea mai scurtă cale dintre cele două AS-uri străine 
(„Asta este problema lor, nu a noastră.”). Pe de altă parte, poate fi dispus să asigure tranzitarea pen- 
tru vecinii săi, sau chiar pentru anumite AS-uri care au plătit pentru acest serviciu. Companiile tele- 
fonice, de exemplu, pot fi fericite să acţioneze ca un purtător pentru clienții lor, dar nu și pentru alții. 
Protocoalele pentru porți externe, in general și BGP în particular, au fost proiectate pentru a permi- 
te forțarea multor tipuri de politici de dirijare pentru traficul între AS-uri. 

Politicile tipice implică considerații politice, de securitate sau economice. Câteva exemple de 
constrângeri de dirijare sunt: 


1. Nu se tranzitează traficul prin anumite AS-uri. 

2. Nu se plasează Irak-ul pe o rută care pornește din Pentagon. 

3. Nu se folosesc Statele Unite pentru a ajunge din Columbia Britanică in Ontario. 
4. Albania este tranzitată numai dacă nu există altă alternativă către destinaţie. 

5. Traficul care pleacă sau ajunge la IBM nu trebuie să tranziteze Microsoft. 


În mod obișnuit politicile sunt configurate manual în fiecare ruter BGP (sau sunt incluse folosind 
un anumit tip de script). Ele nu sunt parte a protocolului însuși. 

Din punctul de vedere al unui ruter BGP, lumea constă din AS-uri și liniile care le conectează. 
Două AS-uri sunt considerate conectate dacă există o linie între două rutere de graniță din fiecare. 
Dat fiind interesul special al BGP-ului pentru traficul în tranzit, rețelele sunt grupate în trei catego- 
rii. Prima categorie este cea a reţelelor ciot (stub networks), care au doar o conexiune la graful BGP. 
Acestea nu pot fi folosite pentru traficul în tranzit pentru că nu este nimeni la capătul celălalt. Apoi 
vin reţelele multiconectate. Acestea pot fi folosite pentru traficul în tranzit, cu excepţia a ceea ce ele 
refuză. În final, sunt reţele de tranzit, cum ar fi coloanele vertebrale, care sunt doritoare să manevre- 
ze pachetele altora, eventual cu unele restricții, și de obicei pentru o plată. 

Perechile de rutere BGP comunică între ele stabilind conexiuni TCP. Operarea în acest mod 
oferă comunicaţie sigură și ascunde toate detaliile reţelelor traversate. 

BGP este la bază un protocol bazat pe vectori distanță, dar destul de diferit de majoritatea celor- 
lalte cum ar fi RIP. În loc să menţină doar costul până la fiecare destinaţie, fiecare ruter BGP me- 
morează calea exactă folosită. Similar, în loc să trimită periodic fiecărui vecin costul său estimat către 
fiecare destinaţie posibilă, fiecare ruter BGP comunică vecinilor calea exactă pe care o folosește. 

Ca exemplu, să considerăm ruterele BGP din fig. 5-67(a). În particular, să considerăm tabela de 
dirijare a lui F. Să presupunem că el folosește calea FGCD pentru a ajunge la D. Când vecinii îi dau 

informatiile de dirijare, ei ofera caile lor complete, ca in fig. 5-67(b) (pentru simplitate, este aratata 
doar destinaţia D). 





B C 
— e _ 
A Pe A N | Informația despre D pe care 
| A N | F o primește de la vecini 
\ \ G | 
\ ae | De la B: "Eu folosesc BCD" 
— F \ | De la G: "Eu folosesc GCD" 
| eee \ \ en De la |: "Eu folosesc IFGCD" 
Lai \ \ / De la E: "Eu folosesc EFGCD" 
Eese 
| J 
(a) (b) 


Fig. 5-67. (a) O mulţime de rutere BGP. (b) Informaţia trimisă lui F. 


După ce sosesc toate căile de la vecini, F le examinează pentru a vedea care este cea mai bună. 
El elimină imediat căile de la J și E, din moment ce aceste căi trec chiar prin F. Alegerea este apoi 
între B și G. Fiecare ruter BGP conţine un modul care examinează căile către o destinaţie dată și le 
atribuie scoruri, întorcând, pentru fiecare cale, o valoare pentru ,,distanta” către acea destinație. 
Orice cale care violează o constrângere politică primește automat un scor infinit. Apoi, ruterul adop- 
tă calea cu cea mai scurtă distanţă. Funcţia de acordare a scorurilor nu este parte a protocolului 
BGP si poate fi orice funcţie doresc administratorii de sistem. 

BGP rezolvă ușor problema numără-la-infinit care chinuie alti algoritmi bazati pe vectori distan- 
ta. De exemplu, să presupunem că G se defecteaza sau că linia FG cade. Atunci F primește căi de la 
ceilalți trei vecini rămași. Aceste rute sunt BCD, IFGCD si EFGCD. El poate observa imediat că 
ultimele două căi sunt inutile, din moment ce trec chiar prin F, așa că alege FBCD ca noua sa cale. 
Alţi algoritmi bazati pe vectori distanță fac de multe ori alegerea greșită, pentru că ei nu pot spune 
care din vecinii lor au căi independente către destinaţie și care nu. Definirea BGP-ului se găsește în 
RFC 1771 si 1774. 


5.6.6 Trimiterea multiplă în Internet 


Comunicatia IP normala este intre un emitator si un receptor. Cu toate acestea, pentru unele 
aplicaţii, este util ca un proces să fie capabil să trimită simultan unui număr mare de receptori. 
Exemple sunt actualizarea bazelor de date distribuite multiplicate, transmiterea cotărilor de la bursă 
mai multor agenţi de bursă, tratarea convorbirilor telefonice de tipul conferinţelor digitale (așadar 
cu mai mulți participanți). 

IP-ul suportă trimiterea multiplă (multicast), folosind adrese de clasă D. Fiecare adresă de clasă 
D identifică un grup de gazde. Pentru identificarea grupurilor sunt disponibili douăzeci si opt de biti, 
așa încât pot exista în același moment peste 250 milioane de grupuri. Când un proces trimite un pa- 
chet unei adrese de clasă D, se face cea mai bună încercare pentru a-l livra tuturor membrilor grupu- 
lui adresat, dar nu sunt date garanții. Unii membri pot să nu primească pachetul. 

Sunt suportate două tipuri de adrese de grup: adrese permanente și adrese temporare. Un grup 
permanent există întotdeauna și nu trebuie configurat. Fiecare grup permanent are o adresă de grup 
permanentă. Câteva exemple de adrese de grup permanente sunt: 


224.0.0.1 Toate sistemele dintr-un LAN. 

224.0.0.2 Toate ruterele dintr-un LAN. 

224.0.0.5 Toate ruterele OSPF dintr-un LAN. 
224.0.0.6 Toate ruterele desemnate dintr-un LAN. 


Grupurile temporare trebuie create înainte de a fi utilizate. Un proces poate cere gazdei sale să 
intre într-un anume grup. De asemenea, el poate cere gazdei sale să părăsească grupul. Când ultimul 
proces părăsește un grup, acel grup nu mai este prezent pe calculatorul său gazdă. Fiecare gazdă 
memorează căror grupuri aparțin la un moment dat procesele sale. 

Trimiterea multiplă este implementată de rutere speciale de trimitere multiplă, care pot sau nu 
coabita cu ruterele standard. Cam o dată pe minut, fiecare ruter de trimitere multiplă face o trimite- 
re multiplă hardware (la nivel legătură de date) pentru gazdele din LAN-ul său (adresa 224.0.0.1), 
cerându-le să raporteze căror grupuri aparțin procesele lor la momentul respectiv. Fiecare gazdă 
trimite înapoi răspunsuri pentru toate adresele de clasă D de care este interesată. 

Aceste pachete de întrebare și răspuns folosesc un protocol numit IGMP (Internet Group Ma- 
nagement Protocol - Protocol de gestiune a grupurilor Internet), care se aseamănă întrucâtva cu 
ICMP. El are numai două tipuri de pachete: întrebare și răspuns, fiecare cu un format fix, simplu, 
care conţine unele informaţii de control în primul cuvânt al câmpului informaţie utilă și o adresă de 
clasă D în al doilea cuvânt. El este descris in RFC 1112. 

Dirijarea cu trimitere multiplă este realizată folosind arbori de acoperire. Fiecare ruter de dirija- 
re multiplă schimbă informaţii cu vecinii săi, folosind un protocol modificat bazat pe vectori distanță 
cu scopul ca fiecare să construiască pentru fiecare grup un arbore de acoperire care să acopere toți 
membrii grupului. Pentru a elimina ruterele și reţelele neinteresate de anumite grupuri, se utilizează 
diverse optimizari de reducere a arborelui. Pentru evitarea deranjarii nodurilor care nu fac parte din 
arborele de acoperire, protocolul folosește intensiv trecerea prin tunel. 


5.6.7 IP mobil 


Multi utilizatori ai Internet-ului au calculatoare portabile și vor să rămână conectaţi la Internet 
atunci când vizitează un sit Internet aflat la distanţă, și chiar și pe drumul dintre cele două. Din neferi- 
cire, sistemul de adresare IP face lucrul la depărtare de casă mai ușor de zis decât de făcut. În această 
secțiune vom examina problema și soluția. O descriere mai detaliată este dată în (Perkins, 1998a). 

Problema apare chiar în schema de adresare. Fiecare adresă IP conţine un număr de rețea și un 
număr de gazdă. De exemplu, să considerăm mașina cu adresa IP 160.80.40.20/16. Partea 160.80 
indică numărul de reţea (8272 în notație zecimală). Ruterele din toată lumea au tabele de dirijare 
care spun ce linie se folosește pentru a ajunge la rețeaua 160.80. Oricând vine un pachet cu adresa IP 
destinație de forma 160.80.xxx.yyy, pachetul pleacă pe respectiva linie. 

Dacă, dintr-o dată, mașina cu adresa respectivă este transferată într-un alt loc din Internet, pa- 
chetele vor continua să fie dirijate către LAN-ul (sau ruterul) de acasă. Proprietarul nu va mai primi 
poștă electronică și așa mai departe. Acordarea unei noi adrese IP mașinii, adresă care să corespun- 
dă cu noua sa locaţie, nu este atractivă pentru că ar trebui să fie informate despre schimbare un ma- 
re număr de persoane, programe și baze de date. 

O altă abordare este ca ruterele să facă dirijarea folosind adresa IP completă, în loc să folosească 
numai adresa rețelei. Cu toate acestea, această strategie ar necesita ca fiecare ruter să aibă milioane 
de intrări în tabele, la un cost astronomic pentru Internet. 

Când oamenii au început să ceară posibilitatea de a-și conecta calculatoarele portabile oriunde s- 
ar duce, IETF a constituit un Grup de Lucru pentru a găsi o soluţie. Grupul de Lucru a formulat 
rapid un număr de obiective considerate necesare în orice soluție. Cele majore au fost: 


1. Fiecare gazdă mobilă trebuie să fie capabilă sa folosească adresa sa IP de baza oriunde. 
Nu au fost permise schimbări de programe pentru gazdele fixe. 

Nu au fost permise schimbări pentru programele sau tabelele ruterelor. 

Cele mai multe pachete pentru gazdele mobile nu ar trebui să facă ocoluri pe drum. 
Nu trebuie să apară nici o suprasolicitare când o gazdă mobilă este acasă. 


Dn FS Geko 


Solutia aleasa este cea descrisa in sectiunea 5.2.8. Pentru a o recapitula pe scurt, fiecare sit care 
dorește să permită utilizatorilor săi să se deplaseze trebuie să asigure un agent local. Fiecare sit care 
dorește să permită accesul vizitatorilor trebuie să creeze un agent pentru străini. Când o gazdă mobi- 
lă apare într-un sit străin, ea contactează gazda străină de acolo și se înregistrează. Gazda străină 
contactează apoi agentul local al utilizatorului și îi dă o adresă a intermediarului, în mod normal 
adresa IP proprie a agentului pentru străini. 

Când un pachet ajunge în LAN-ul de domiciliu al utilizatorului, el vine la un ruter atașat la LAN. 
Apoi ruterul încearcă să localizeze gazda în mod uzual, prin difuzarea unui pachet ARP întrebând, 
de exemplu: „Care este adresa Ethernet a lui 160.80.40.20?” Agentul local răspunde la această în- 
trebare dând propria adresă Ethernet. Apoi ruterul trimite pachetele pentru 160.80.40.20 la agentul 
local. El, în schimb, le trimite prin tunel la adresa intermediarului prin încapsularea lor în câmpul 
informaţie utilă al unui pachet IP adresat agentului pentru străini. După aceasta, agentul pentru 
străini le desface și le livrează la adresa de nivel legătură de date a gazdei mobile. În plus, agentul 
local da emiţătorului adresa intermediarului, așa încât viitoarele pachete pot fi trimise prin tunel 
direct la agentul pentru străini. Această soluție răspunde tuturor cerințelor expuse mai sus. 

Probabil că merită menţionat un mic amănunt. În momentul în care gazda mobilă se mută, pro- 
babil că ruterul are adresa ei Ethernet (care în curând va fi invalidă) memorată în memoria ascunsă. 
Pentru a înlocui această adresă Ethernet cu cea a agentului local, se folosește un truc numit ARP 
gratuit. Acesta este un mesaj special, nesolicitat, către ruter pe care îl determină să schimbe o anu- 
mită intrare din memoria ascunsă, în acest caz cea a gazdei mobile care urmează să plece. Când, mai 
târziu, gazda mobilă se întoarce, este folosit același truc pentru a actualiza din nou memoria ascunsă 
a ruterului. 

Nu există nimic în proiect care să împiedice o gazdă mobilă să fie propriul său agent pentru stră- 
ini, dar această abordare funcționează numai dacă gazda mobilă (în postura sa de agent pentru stră- 
ini) este conectată logic în Internet la situl său curent. De asemenea, ea trebuie să fie capabilă să 
obțină pentru folosire o adresă (temporară) de intermediar. Acea adresă IP trebuie să aparțină 
LAN-ului în care este atașată în mod curent. 

Soluţia IETF pentru gazde mobile rezolvă un număr de alte probleme care nu au fost mentiona- 
te până acum. De exemplu, cum sunt localizati agenții? Soluţia este ca fiecare agent să-și difuzeze 
periodic adresa și tipul de serviciu pe care dorește să-l ofere (de exemplu, agent local, pentru străini 
sau amândouă). Când o gazdă mobilă ajunge undeva, ea poate asculta așteptând aceste difuzări, 
numite anunţuri. Ca o alternativă, ea poate difuza un pachet prin care își anunţă sosirea și să spere 
că agentul pentru străini local îi va răspunde. 

O altă problemă care a trebuit rezolvată este cum să se trateze gazdele mobile nepoliticoase, care 
pleacă fără să spună la revedere. Soluţia este ca înregistrarea să fie valabilă doar pentru un interval 
de timp fixat. Dacă nu este reîmprospătată periodic, ea expiră și ca urmare gazda străină poate să-și 
curețe tabelele. 

O altă problemă este securitatea. Când un agent local primește un mesaj care-i cere să fie amabil să 
retrimită toate pachetele Robertei la o anume adresă IP, ar fi mai bine să nu se supună decât dacă este 
convins că Roberta este sursa acestei cereri și nu altcineva încercând să se dea drept ea. În acest scop 
sunt folosite protocoale criptografice de autentificare. Vom studia asemenea protocoale în cap. 8. 

Un punct final adresat de Grupul de Lucru se referă la nivelurile de mobilitate. Să ne imaginăm 
un avion cu o rețea Ethernet la bord folosită de către calculatoarele de navigare și de bord. În aceas- 
tă rețea Ethernet există un ruter standard, care discută cu Internet-ul cablat de la sol printr-o legătu- 
ră radio. Într-o bună zi, unui director de marketing istet îi vine ideea să instaleze conectoare 
Ethernet în toate braţele fotoliilor, astfel încât și pasagerii cu gazde mobile să se poată conecta. 

Acum avem două niveluri de mobilitate: calculatoarele proprii ale aeronavei, care sunt staţionare 
în raport cu rețeaua Ethernet și calculatoarele pasagerilor, care sunt mobile în raport cu ea. În plus, 
ruterul de la bord este mobil în raport cu ruterele de la sol. Mobilitatea în raport cu un sistem care 
este la rândul său mobil este tratată folosind recursiv tunele. 


5.6.8  IPv6 


În timp ce CIDR si NAT îi mai pot acorda câţiva ani, toată lumea își dă seama că zilele IP-ului 
în forma curentă (IPv4) sunt numărate. În plus faţă de aceste probleme tehnice, există un alt aspect 
întrezărit în fundal. La începuturile sale, Internet-ul a fost folosit în mare măsură de universități, 
industria de vârf și de guvernul Statelor Unite (în mod special de Departamentul Apărării). O dată 
cu explozia interesului față de Internet începând de la mijlocul anilor 1990, a început să fie utilizat de 
un grup diferit de persoane, în special persoane cu cerințe diferite. Pe de o parte, numeroase per- 
soane cu calculatoare portabile fără fir îl folosesc pentru a tine legătura cu baza de acasă. Pe de alta 
parte, o dată cu iminenta convergență a industriilor calculatoarelor, comunicațiilor și a distractiilor, 
s-ar putea să nu mai fie mult până când fiecare telefon sau televizor din lume va fi un nod Internet, 
producând un miliard de masini folosite pentru audio si video la cerere. În aceste condiţii, a devenit 
clar că IP-ul trebuie să evolueze și să devină mai flexibil. 

Observând aceste probleme la orizont, IETF a început să lucreze în 1990 la o nouă versiune de 
IP, una care să nu își epuizeze niciodată adresele, să rezolve o gamă largă de alte probleme și să fie 
totodată mai flexibilă și mai eficientă. Obiectivele majore au fost: 


Să suporte miliarde de gazde, chiar cu alocare ineficientă a spațiului de adrese. 

Să reducă dimensiunea tabelelor de dirijare. 

Să simplifice protocolul, pentru a permite ruterelor să proceseze pachetele mai rapid. 
Să asigure o securitate mai bună (autentificare si confidentialitate) fata de IP-ul curent. 
Să acorde o mai mari atenţie tipului de serviciu, în special pentru datele de timp real. 
Să ajute trimiterea multiplă, permiţând specificarea de domenii. 

Să creeze condiţiile pentru ca o gazdă să poată migra fără schimbarea adresei sale. 

Să permită evoluția protocolului în viitor. 

Să permită coexistenta noului și vechiului protocol pentru câţiva ani. 


SO OOS ON. A oe. bo 

Pentru a găsi un protocol care să îndeplinească toate aceste cerințe, IETF a emis o cerere de 
propuneri și discuţii în RFC 1550. Au fost primite douăzeci și unu de răspunsuri, nu toate din ele 
propuneri complete. Până în decembrie 1992, au ajuns pe masa discuţiilor șapte propuneri serioase. 
Ele variau de la efectuarea de mici cârpeli la IP până la renunțarea completă la el si înlocuirea cu un 
protocol complet nou. 

O propunere a fost folosirea TCP peste CLNP, care cu cei 160 de biti de adresă ai săi ar fi oferit 
spaţiu de adrese suficient pentru totdeauna și ar fi unificat două protocoale majore de nivel rețea. 
Cu toate acestea, multe persoane au simțit că aceasta ar fi fost o acceptare a faptului că, de fapt, a 
fost făcut ceva chiar bine în lumea OSI, o afirmație considerată incorectă din punct de vedere politic 
în cercurile Internet. CLNP a fost modelat apropiat de IP, așa încât cele două nu sunt chiar atât de 
diferite. De fapt, protocolul care a fost ales în final diferă de IP cu mult mai mult decât diferă CLNP. 
O altă lovitură împotriva CLNP a fost slabul suport pentru tipuri de servicii, ceva necesar pentru 
transmiterea eficientă de multimedia. 

Trei din cele mai bune propuneri au fost publicate în IEEE Network (Deering, 1993; Francis, 
1993 și Katz și Ford, 1993). După multe discuţii, revizii și manevre de culise, a fost selectată o versiu- 
ne combinată modificată a propunerilor lui Deering și Francis, până atunci numită SIPP (Simple 
Internet Protocol Plus - Protocol simplu, îmbunătăţit, pentru Internet) și i s-a dat numele de IPv6. 

IPv6 îndeplinește obiectivele destul de bine. El menţine caracteristicile bune ale IP-ului, le elimi- 
nă sau atenuează pe cele rele și adaugă unele noi acolo unde este nevoie. În general, IPv6 nu este 
compatibil cu IPv4, dar el este compatibil cu celelalte protocoale Internet auxiliare, incluzând TCP, 
UDP, ICMP, IGMP, OSPF, BGP si DNS, câteodată fiind necesare mici modificări (majoritatea 
pentru a putea lucra cu adrese mai lungi). Principalele trăsături ale IPv6 sunt discutate mai jos. Mai 
multe informaţii despre el pot fi găsite în RFC 2460 până la RFC 2466. 

În primul rând și cel mai important, IPv6 are adrese mai lungi decât IPv4. Ele au o lungime de 16 
octeți, ceea ce rezolvă problema pentru a cărei soluționare a fost creat IPv6: să furnizeze o sursă 
efectiv nelimitată de adrese Internet. În curând vom spune mai multe despre adrese. 

A doua mare îmbunătăţire a lui IPv6 este simplificarea antetului. El conţine numai 7 câmpuri 
(fata de 13 in IPv4). Această schimbare permite ruterelor să prelucreze pachetele mai rapid, imbu- 
natatind astfel productivitatea și întârzierea. De asemenea, vom discuta în curând și antetul. 

A treia mare îmbunătăţire a fost suportul mai bun pentru opțiuni. Această schimbare a fost esen- 
țială în noul antet, deoarece câmpurile care erau necesare anterior sunt acum opționale. În plus, 
modul în care sunt reprezentate opțiunile este diferit, ușurând ruterelor saltul peste opţiunile care 
nu le sunt destinate. Această caracteristică accelerează timpul de prelucrare a pachetelor. 

Un al patrulea domeniu în care IPv6 reprezintă un mare progres este în securitate. IETF a avut 
portia sa de povești de ziar despre copii precoce de 12 ani care își folosesc calculatoarele personale 
pentru a sparge bănci sau baze militare în tot Internet-ul. A existat un sentiment puternic că ar tre- 
bui facut ceva pentru a îmbunătăţi securitatea. Autentificarea și confidentialitatea sunt trăsături che- 
ie ale noului IP. Ulterior ele au fost adaptate și în IPv4, astfel că în domeniul securităţii diferenţele 
nu mai sunt așa de mari. 

În final, a fost acordată o mai mare atenţie calităţii serviciilor. În trecut s-au făcut eforturi, fără 
prea mare tragere de inimă, dar acum, o dată cu creșterea utilizării multimedia în Internet, presiu- 
nea este și mai mare. 

Fig. 5-68. Antetul fix IPv6 (obligatoriu). 


Antetul principal IPv6 

Antetul IPv6 este prezentat in fig. 5-68. Campul Versiune este intotdeauna 6 pentru IPv6 (si 4 
pentru IPv4). În timpul perioadei de tranziţie de la IPv4, care va lua probabil un deceniu, ruterele 
vor fi capabile să examineze acest câmp pentru a spune ce tip de pachet analizează. Ca un efect late- 
ral, acest test iroseste câteva instrucțiuni pe drumul critic, așa încât multe implementări vor încerca 
să-l evite prin folosirea unui câmp din antetul legăturii de date ca sa diferentieze pachetele IPv4 de 
pachetele IPv6. În acest mod, pachetele pot fi transmise direct rutinei de tratare de nivel rețea corec- 
te. Cu toate acestea, necesitatea ca nivelul legătură de date să cunoască tipurile pachetelor nivelului 
rețea contravine complet principiul de proiectare care spune că fiecare nivel nu trebuie să cunoască 
semnificația bitilor care îi sunt dati de către nivelul de deasupra. Discuţiile dintre taberele „Fă-o co- 
rect” și „Fă-o repede” vor fi, fără îndoială, lungi și virulente. 

Câmpul Tip de trafic (Traffic class) este folosit pentru a distinge între pachetele care au diverse 
cerinţe de livrare în timp real. Un câmp cu acest scop a existat în IP de la început, dar a fost imple- 
mentat sporadic de către rutere. În acest moment se desfăşoară experimente pentru a determina 
cum poate fi utilizat cel mai bine pentru transmisii multimedia. 

Câmpul Eticheta fluxului este încă experimental, dar va fi folosit pentru a permite unei surse si 
unei destinaţii să stabilească o pseudo-conexiune cu proprietăţi și cerințe particulare. De exemplu, 
un șir de pachete de la un proces de pe o anumită gazdă sursă către un anumit proces pe o anumită 
gazdă destinație poate avea cerinţe de întârziere stricte și din acest motiv necesită capacitate de 
transmisie rezervată. Fluxul poate fi stabilit în avans și poate primi un identificator. Când apare un 
pachet cu o Etichetă a fluxului diferită de zero, toate ruterele pot să o caute în tabelele interne pentru 

a vedea ce tip de tratament special necesită. Ca efect, fluxurile sunt o încercare de a combina două 
moduri: flexibilitatea unei subretele cu datagrame și garanţiile unei subretele cu circuite virtuale. 

Fiecare flux este desemnat de adresa sursă, adresa destinaţie și numărul de flux, așa încât, între o 
pereche dată de adrese IP pot exista mai multe fluxuri active în același timp . De asemenea, în acest 
mod, chiar dacă două fluxuri venind de la gazde diferite, dar cu același număr de flux trec prin ace- 
lași ruter, ruterul va fi capabil să le separe folosind adresele sursă și destinaţie. Se așteaptă ca nume- 
rele de flux să fie alese aleator, în loc de a fi atribuite secvențial începând cu 1, pentru că se așteaptă 
ca ruterele să le folosească în tabele de dispersie. 

Câmpul Lungimea informatiei utile spune câţi octeți urmează după antetul de 40 de octeți din fig. 
5-68. Numele a fost schimbat fata de câmpul Lungime totală din IPv4 deoarece semnificaţia este ușor 
modificată: cei 40 de octeți nu mai sunt parte a lungimii (așa cum erau înainte). 

Câmpul Antetul următor dă de gol proiectantii. Motivul pentru care antetul a putut fi simplificat 
este că există antete de extensie suplimentare (opţionale). Acest câmp spune care din cele șase 
antete (actuale) de extensie, dacă există vreunul, urmează după cel curent. Dacă acest antet este 
ultimul antet IP, câmpul Antetul următor spune cărui tip de protocol (de exemplu TCP, UDP) i se va 
transmite pachetul. 

Câmpul Limita salturilor este folosit pentru a împiedica pachetele să trăiască veșnic. El este, în 
practică, identic cu câmpul Timp de viață din IPv4, și anume un câmp care este decrementat la fieca- 
re salt dintr-o reţea în alta. În teorie, în IPv4 era un timp în secunde, dar nici un ruter nu-l folosea în 
acest mod, așa încât numele a fost modificat pentru a reflecta modul în care este de fapt folosit. 

Apoi urmează câmpurile Adresă sursă şi Adresă destinaţie. Propunerea originală a lui Deering, 
SIP, folosea adrese de 8 octeți, dar în timpul procesului de evaluare, multe persoane au simțit că 
adresele de 8 octeți s-ar putea epuiza în câteva decenii, in timp ce adresele de 16 octeți nu s-ar epui- 
za niciodată. Alte persoane au argumentat că 16 octeți ar fi un exces, in timp ce alții încurajau folosi- 
rea adreselor de 20 de octeți pentru a fi compatibile cu protocolul datagramă OSI. O altă grupare 
dorea adrese de dimensiune variabilă. După multe discuţii, s-a decis că adresele cu lungime fixă de 
16 octeți sunt cel mai bun compromis. 

Pentru scrierea adreselor de 16 octeți a fost inventată o nouă notație. Ele sunt scrise ca opt gru- 
puri de câte patru cifre hexazecimale cu semnul : (două puncte) între grupuri, astfel: 


8000:0000:0000:0000:0123:4567:89AB:CDEF 


Din moment ce multe adrese vor avea multe zerouri în interiorul lor, au fost autorizate trei optimi- 
zări. Mai întâi, zerourile de la începutul unui grup pot fi omise, astfel încât 0123 poate fi scris ca 123. 
În al doilea rând, unul sau mai multe grupuri de 16 zerouri pot fi înlocuite de o pereche de semne 
două puncte (:). Astfel, adresa de mai sus devine acum 


8000::123:4567:89AB:CDEF 


In final, adresele IPv4 pot fi scrise ca o pereche de semne două puncte si un număr zecimal în vechea 
formă cu punct, de exemplu 


::192.31.20.46 


Probabil că nu este necesar să fim atât de expliciti asupra acestui lucru, dar există o mulțime de adre- 
se de 16 octeți. Mai exact, sunt 2'* adrese, care reprezintă aproximativ 3x10'5. Dacă întreaga planetă, 
pământ si apă, ar fi acoperite cu calculatoare, IPv6 ar permite 7x10” adrese IP pe metru pătrat. Stu- 
dentii de la chimie vor observa că acest număr este mai mare decât numărul lui Avogadro. Desi nu a 

existat intenția de a da fiecărei molecule de pe suprafața planetei adresa ei IP, nu suntem chiar așa 
de departe de aceasta. 

În practică, spaţiul de adrese nu va fi folosit eficient, așa cum nu este folosit spaţiul de adrese al 
numerelor de telefon (prefixul pentru Manhattan, 212, este aproape plin, dar cel pentru Wyoming, 
307, este aproape gol). În RFC 3194, Durand și Huitema a calculat că, folosind ca referință alocarea 
numerelor de telefon, chiar și în cel mai pesimist scenariu, vor fi totuși mult peste 1000 de adrese IP 
pe metru pătrat de suprafață planetară (pământ sau apă). În orice scenariu credibil, vor fi trilioane 
de adrese pe metru pătrat. Pe scurt, pare improbabil că vom epuiza adresele în viitorul previzibil. 

Este instructiv să comparăm antetul IPv4 (fig. 5-53) cu antetul IPv6 (fig. 5-68) pentru a vedea ce 
a fost eliminat în IPv6. Câmpul JHL a dispărut pentru că antetul IPv6 are o lungime fixă. Câmpul 
Protocol a fost scos pentru că în câmpul Antetul următor se indică ce urmează după ultimul antet IP 
(de exemplu, un segment TCP sau UDP). 

Toate câmpurile referitoare la fragmentare au fost eliminate, deoarece IPv6 are o abordare dife- 
rită a fragmentării. Pentru început, toate gazdele și ruterele care sunt conforme cu IPv6 trebuie să 
determine dinamic mărimea datagramei care va fi folosită. Această regulă face ca, de la început, 
fragmentarea să fie mai puţin probabilă. De asemenea minimul a fost mărit de la 576 la 1280 pentru 
a permite date de 1024 de octeți si mai multe antete. În plus, când o gazdă trimite un pachet IPv6 
care este prea mare, ruterul care este incapabil să îl retransmită trimite înapoi un mesaj de eroare în 
loc să fragmenteze pachetul. Acest mesaj de eroare îi spune gazdei să spargă toate pachetele viitoare 
către acea destinație. Este mult mai eficient să obligi gazdele să trimită de la bun început pachete 
corecte dimensional, decât să obligi ruterele să le fragmenteze din mers. 

În sfârșit, câmpul Sumă de control este eliminat deoarece calculul acesteia reduce mult perfor- 
mantele. Datorită rețelelor fiabile folosite acum, combinate cu faptul că nivelurile de legătură de 
date și de transport au în mod normal propriile sume de control, valoarea a încă unei sume de con- 
trol nu merita prețul de performanţă cerut. Eliminarea tuturor acestor caracteristici a avut ca rezul- 
tat un protocol de nivel reţea simplu și eficient. Astfel, obiectivul lui IPv6 — un protocol rapid, dar 
flexibil, cu o bogăţie de spaţiu de adrese — a fost atins prin acest proiect. 


Antete de extensie 

Câteva din câmpurile care lipsesc sunt încă necesare ocazional, astfel încât IPv6 a introdus con- 
ceptul de antet de extensie (opţional). Aceste antete pot fi furnizate pentru a oferi informaţii supli- 
mentare, dar codificate într-un mod eficient. În prezent sunt definite șase tipuri de antete de exten- 
sie, prezentate în fig. 5-69. Fiecare este optional, dar dacă sunt prezente mai multe, ele trebuie să 
apară imediat după antetul fix și, preferabil, în ordinea prezentată. 


Antet de extensie 
Opţiuni salt-după-salt Diverse informaţii pentru rutere 
Opţiuni pentru destinaţie Informaţii suplimentare pentru destinaţie 





Fig. 5-69. Antetele de extensie IPv6. 


Unele dintre antete au un format fix; altele contin un număr variabil de câmpuri de lungime va- 
riabilă. Pentru acestea, fiecare element este codificat ca un tuplu (Tip, Lungime, Valoare). Tipul este 

un câmp de 1 octet care spune ce opțiune este aceasta. Valorile Tipului au fost alese astfel, încât 
primii 2 biţi spun ruterelor care nu știu cum să proceseze opțiunea ce anume să facă. Variantele 
sunt: sărirea opțiunii; eliminarea pachetului; eliminarea pachetului și trimiterea înapoi a unui pachet 
ICMP; la fel ca mai înainte, doar că nu se trimit pachete ICMP pentru adrese de trimitere multiplă 
(pentru a preveni ca un pachet eronat de multicast să genereze milioane de răspunsuri ICMP). 

Câmpul Lungime este de asemenea un câmp de lungime 1 octet. El precizează cat de lungă este 
valoarea (de la 0 la 255). Valoarea este orice informatie necesară, până la 255 octeți. 

Antetul salt-după-salt este folosit pentru informaţii ce trebuie examinate de toate ruterele de pe 
cale. Până acum a fost definită o opţiune: suportul pentru datagrame ce depășesc de 64K. Formatul 
acestui antet este prezentat în fig. 5-70. Atunci când este folosit, câmpul Lungimea informatiei utile 
din antetul fix este zero. 





Lungimea informaţiei utile foarte mari 





Fig. 5-70. Antetul de extensie salt-după-salt pentru datagrame mari (jumbograme). 


Ca toate antetele de extensie, acesta începe cu un octet care spune ce tip de antet este următorul. 
Acest octet este urmat de unul care spune cât de lung este antetul salt-după-salt în octeți, excluzând 
primii 8 octeți, care sunt obligatorii. Toate extensiile încep la fel. 

Următorii 2 octeți arată că această opțiune definește dimensiunea datagramei (codul 194) ca un 
număr de 4 octeți. Ultimii 4 octeți dau dimensiunea datagramei. Dimensiunile mai mici de 65.536 nu 
sunt permise și au ca rezultat eliminarea pachetului de către primul ruter, care va trimite înapoi un 
mesaj ICMP de eroare. Datagramele care folosesc acest antet de extensie sunt numite jumbograme. 
Folosirea jumbogramelor este importantă pentru aplicațiile supercalculatoarelor care trebuie să 
transfere gigaocteti de date eficient prin intermediul Internet-ului. 

Antetul opţiunilor pentru destinaţie este prevăzut pentru câmpuri care trebuie interpretate nu- 
mai de către gazda destinaţie. În versiunea iniţială a IPv6 singura opțiune definită este cea de com- 
pletare a acestui antet până la un multiplu de 8 octeți, așa că pentru început nu va fi folosit. El a fost 
inclus pentru a asigura posibilitatea ca un nou software al ruterului sau al gazdei să îl poate trata, în 
cazul în care cineva, cândva, se gândește la o opţiune pentru destinație. 

Antetul de dirijare enumeră unul sau mai multe rutere care trebuie să fie vizitate pe calea spre 
destinație. Este foarte asemănător cu dirijarea aproximativă din IPv4 prin aceea că toate adresele 
listate trebuie vizitate în ordine, dar între acestea pot fi vizitate alte rutere nelistate. Formatul 
antetului de dirijare este prezentat în fig. 5-71. 





= Lungimea antetu-|_. i Segmente 
Antetul următor iii deextensie Tipul de dirijare imase 
Date specifice tipului ohh 
BG ai 








Fig. 5-71. Antetul de extensie pentru dirijare. 

Primii 4 octeți ai antetului de extensie de dirijare contin patru întregi de 1 octet. Câmpurile An- 
tet următor şi Lungimea antetului extensie au fost descrise anterior. Câmpul Tipul dirijării preci- 
zează formatul părții rămase din header. Tipul 0 arată că după primul cuvânt urmează un cuvânt 
rezervat pe 32 de biti, urmat de un număr de adrese IPv6. În viitor, în funcţie de necesități, ar 
putea fi inventate alte tipuri. În final, câmpul Segmente rămase reține câte adrese din listă nu au 
fost vizitate și este decrementat de fiecare dată când este vizitată o adresă. Atunci când se ajunge la 
0 pachetul este pe cont propriu, fără nici o indicație referitoare la ruta de urmat. De obicei, în 
acest punct este atât de aproape de destinație încât calea cea mai bună este evidentă. 

Antetul fragment tratează fragmentarea într-un mod similar cu cel al IPv4. Antetul menține 
identificatorul datagramei, numărul de fragment și un bit care spune dacă mai urmează fragmente. 
În IPv6, spre deosebire de IPv4, numai gazda sursă poate fragmenta un pachet. Ruterele de pe cale 
nu pot face acest lucru. Deși această schimbare este o rupere filozofică majoră cu trecutul, ea simpli- 
fică munca ruterelor și permite ca dirijarea să se facă mai rapid. Așa cum s-a menţionat mai sus, da- 
că un ruter este confruntat cu un pachet care este prea mare, el elimină pachetul și trimite un pachet 
ICMP înapoi la sursă. Această informatie îi permite gazdei sursă să fragmenteze pachetul în bucăți 
mai mici folosind acest antet și apoi să reîncerce. 

Antetul de autentificare oferă un mecanism prin care receptorul unui mesaj poate fi sigur de cel 
care l-a trimis. Informaţia utilă de siguranță criptată face posibilă criptarea conținutului unui pachet, 
astfel încât doar receptorul căruia îi este destinat poate să-l citească. Pentru a-și realiza misiunea 
aceste antete folosesc tehnici criptografice. 


Controverse 

Dat fiind procesul de proiectare deschisă și opiniile ferm susținute ale multora dintre persoane- 
le implicate, nu ar trebui să fie o surpriză că multe din deciziile luate pentru IPv6 au fost foarte con- 
troversate. În cele ce urmează vom rezuma câteva dintre acestea. Pentru toate amănuntele tăioase, 
vezi RFC-urile. 

Am menționat deja disputa legată de lungimea adresei. Rezultatul a fost un compromis: adrese 
de lungime fixă de 16 octeți. 

O altă dispută s-a dus în jurul lungimii câmpului Limita salturilor. O tabără a simţit că limi- 
tarea numărului maxim de salturi la 255 (implicită în cazul folosirii unui câmp de 8 biti) ar fi o 
greșeală grosolană. Până la urmă, căi de 32 de salturi sunt obișnuite în zilele noastre, iar peste 
10 ani pot fi obișnuite căi mult mai lungi. Aceste persoane au argumentat că folosirea unui 
spaţiu de adrese enorm a fost clarviziune, dar folosirea unui contor minuscul de salturi a fost 
miopie. După părerea lor, cel mai mare păcat pe care îl poate comite un informatician este să 
ofere prea puţini biti într-un loc. 

Răspunsul a fost că pot fi aduse argumente pentru lărgirea fiecărui câmp, conducând la un antet 
umflat. De asemenea, funcţia câmpului Limita salturilor este de a împiedica hoinăreala pachetelor 
pentru un timp îndelungat și 65.536 de salturi este mult prea mult. În cele din urmă, pe măsură ce 
Internet-ul crește, se vor construi din ce în ce mai multe legături de mare distanță, făcând posibilă 
ajungerea dintr-o tara în alta în cel mult o jumătate de duzină de salturi. Dacă este nevoie de mai 
mult de 125 de salturi pentru a ajunge de la sursă sau destinaţie la porțile lor internaționale, ceva 
este în neregulă cu coloanele vertebrale nationale. Adepții celor 8 biti au câștigat această luptă. 

O altă problemă spinoasă a fost dimensiunea maximă a pachetului. Comunitatea supercalculatoa- 
relor a dorit pachete mai mari de 64 KB. Când un supercalculator începe să transfere, aceasta în- 
seamnă într-adevăr lucru serios și nu dorește să fie întrerupt după fiecare 64KB. Argumentul împotri- 

va pachetelor mari este că dacă un pachet de 1 MB ajunge la o linie T1 de 1.5 Mbps, acel pachet va 
monopoliza linia pentru mai mult de 5 secunde, producând o întârziere semnificativă pentru utilizato- 
rii interactivi care partajează linia. Aici s-a ajuns la un compromis: pachetele normale au fost limitate 
la 64 KB, dar antetul de extensie salt-după-salt poate fi folosit pentru a permite jumbograme. 

Un al treilea punct fierbinte a fost eliminarea sumei de control IPv4. Unele persoane au asimilat 
această mutare cu eliminarea frânelor de la mașină. Făcând acest lucru, mașina devine mai ușoară, 
astfel încât poate merge mai repede, dar dacă intervine ceva neașteptat, apar probleme. 

Argumentul împotriva sumei de control a fost că orice aplicaţie care are într-adevăr grijă de inte- 
gritatea datelor trebuie oricum să aibă o sumă de control la nivelul transport, așa încât menţinerea a 
încă o sumă în IP (în plus fata de suma de control a nivelului legătură de date) este un exces. Mai 
mult, experienţa a arătat că în IPv4 calculul sumei de control IP era foarte costisitoare. Tabăra împo- 
triva sumei de control a învins de această dată, deci IPv6 nu are o sumă de control. 

Gazdele mobile au fost de asemenea un punct de conflict. Dacă un calculator portabil face jumăta- 
te din ocolul lumii, poate continua el să opereze la destinaţie cu aceeași adresă IPv6 sau trebuie să folo- 
sească o schemă cu agenți locali și agenți pentru străini? De asemenea, gazdele mobile introduc asime- 
trii în sistemul de dirijare. Se poate foarte bine întâmpla ca un mic calculator mobil să audă semnalul 
puternic trimis de un ruter staționar, dar ruterul staționar nu poate auzi semnalul slab trimis de gazda 
mobilă. În consecință, unele persoane au dorit să includă în IPv6 suport explicit pentru gazde mobile. 
Acest efort a eșuat pentru că nu s-a putut ajunge la un consens pentru o propunere concretă. 

Probabil că cea mai mare bătălie a fost pentru securitate. Toată lumea a fost de acord că este ne- 
cesară. Războiul a fost pentru unde și cum. Mai întâi unde. Argumentul pentru plasarea la nivelul 
rețea este că devine un serviciu standard pe care toate aplicaţiile îl pot folosi fără o planificare prea- 
labilă. Argumentul contra este că, in general, aplicaţiile cu adevărat sigure doresc cel putin criptare 
capăt-la-capăt, în care aplicaţia sursă criptează și aplicaţia destinaţie decriptează. Altfel, utilizatorul 
este la mila unor implementări potențial pline de pene a nivelurilor rețea, implementări asupra căro- 
ra nu are nici un control. Răspunsul la acest argument este că aceste aplicații pot să se abţină de la 
folosirea facilitatilor de securitate IP și să-și facă treaba ele însele. Replica la aceasta este că persoa- 
nele care nu au încredere că reţeaua face treaba cum trebuie, nu doresc să plătească preţul unor 
implementări de IP lente, greoaie, care au această facilitate, chiar dacă este dezactivată. 

Un alt aspect al disputei unde să fie pusă securitatea este legat de faptul că multe tari (dar nu 
toate) au legi de export severe referitoare la criptografie. Unele, notabil în Franţa si Irak, reduc în 
mare măsură folosirea internă a criptografiei, așa încât oamenii nu pot avea secrete fata de poliție. 
Ca rezultat, orice implementare de IP care utilizează un sistem criptografic suficient de puternic 
pentru a fi de mare valoare nu poate fi exportat din Statele Unite (si multe alte tari) clienţilor din 
lumea întreagă. Necesitatea menţinerii a două seturi de programe, unul pentru uz intern și altul pen- 
tru export, este un fapt ce întâmpină o opoziție viguroasă din partea firmelor de calculatoare. 

Un punct asupra căruia nu au existat controverse este că nimeni nu se așteaptă ca Internet-ul ba- 
zat pe IPv4 să fie închis într-o duminică dimineața și să repornească ca un Internet bazat pe IPv6 luni 
dimineață. În schimb, vor fi convertite „insule” izolate de IPv6, inițial comunicând prin tunele. Pe 
măsură ce insulele IPv6 cresc, ele vor fuziona în insule mai mari. Până la urmă, toate insulele vor 
fuziona si Internet-ul va fi convertit complet. Dată fiind investiţia masivă în rutere IPv4 în folosință 
curentă, procesul de conversie va dura probabil un deceniu. Din acest motiv s-a depus o enormă 
cantitate de efort pentru a asigura că această tranziție va fi cât mai putin dureroasă posibil. Pentru 
mai multe informaţii despre IPv6, vezi (Loshin, 1999). 

Nivelul rețea furnizează servicii nivelului transport. El se poate baza fie pe circuite virtuale, fie pe 
datagrame. În ambele cazuri, principala sa sarcină este dirijarea pachetelor de la sursă la destinaţie. 
În subretelele bazate pe circuite virtuale, decizia de dirijare se ia atunci când este stabilit circuitul. În 
subretelele bazate pe datagrame decizia este luată pentru fiecare pachet. 

În rețelele de calculatoare sunt folosiţi multi algoritmi de dirijare. Algoritmii statici includ dirija- 
rea pe calea cea mai scurtă și inundarea. Algoritmii dinamici include dirijarea după vectorul distan- 
telor si dirijarea după starea legăturii. Majoritatea reţelelor actuale folosesc unul dintre acești algo- 
ritmi. Alte teme importante referitoare la dirijare sunt dirijarea ierarhică, dirijarea pentru gazde 
mobile, dirijarea pentru difuzare, dirijarea multidestinatie și cea în reţele punct-la-punct. 

Subretelele pot deveni cu ușurință congestionate, mărind întârzierea si micsorand productivita- 
tea pentru pachete. Proiectantii rețelelor încearcă să evite congestia printr-o proiectare adecvată. 
Tehnicile includ politica de retransmitere, folosirea memoriei ascunse, controlul fluxului și altele. 
Dacă apare congestia, ea trebuie să fie tratată. Pot fi trimise înapoi pachete de șoc, încărcarea poate 
fi eliminată sau se pot aplica alte metode. 

Următorul pas dincolo de simpla tratare a congestiei este încercarea de a se ajunge la calitatea 
promisă a serviciului. Metodele care pot fi folosite pentru aceasta includ folosirea zonelor tampon la 
client, modelarea traficului, rezervarea resurselor și controlul accesului. Abordările care au fost 
proiectate pentru o bună calitate a serviciului includ servicii integrate (ca RSVP), servicii diferentia- 
te și MPLS. 

Rețelele diferă prin multe caracteristici, așa că atunci când se conectează mai multe reţele, pot să 
apară probleme. Uneori problemele pot fi evitate prin trecerea prin tunel a unui pachet ce traver- 
sează o reţea ostilă, dar dacă rețeaua sursă și cea destinaţie diferă, această abordare eșuează. Atunci 
când reţele diferite au dimensiunile maxime ale pachetelor diferite, se poate produce fragmentarea. 

Internet-ul posedă o mare varietate de protocoale legate de nivelul rețea. Acestea includ proto- 
colul de transport al datelor, IP, dar și protocoalele de control ICMP, ARP și RARP și protocoalele 
de dirijare OSPF și BGP. Internet-ul va rămâne foarte repede fără adrese IP, așa că s-a dezvoltat o 
nouă versiune de IP, IPv6. 


5.8 PROBLEME 


1. Daţi două exemple de aplicații pentru care este adecvat un serviciu orientat pe conexiune. 
Apoi dati două exemple pentru care un serviciu fără conexiuni este cel mai potrivit. 


2. Există vreo situație în care un serviciu cu circuit virtual va (sau cel putin ar putea) livra pachetele 
în altă ordine? Explicati. 


3. Subretelele bazate pe datagrame dirijează fiecare pachet ca pe o unitate separată, independentă 
de toate celelalte. Subretelele bazate pe circuite virtuale nu trebuie să facă acest lucru, pentru că 
fiecare pachet de date urmează o cale predeterminată. Oare această observaţie înseamnă că 

subretelele bazate pe circuite virtuale nu au nevoie de capacitatea de a dirija pachetele izolate 
de la o sursă arbitrară către o destinaţie arbitrară? Explicati răspunsul dat. 


Dati trei exemple de parametri ai protocolului care ar putea fi negociati atunci când este inițiată 
o conexiune. 


Consideraţi următoarea problemă de proiectare, privind implementarea unui serviciu cu 
circuit virtual. Dacă în interiorul unei subretele sunt folosite circuite virtuale, fiecare pa- 
chet de date trebuie să conţină un antet de 3 octeți, iar fiecare ruter trebuie să aloce 8 oc- 
teti de memorie pentru identificarea circuitelor. Dacă intern sunt folosite datagrame, sunt 
necesare antete de 15 octeți, dar nu este nevoie de spațiu pentru tabela ruterului. Capaci- 
tatea de transmisie costă 1 cent per 10° octeți, per salt. Memoria foarte rapidă pentru ruter 
poate fi cumpărată la preţul de 1 cent per octet și se depreciază peste doi ani (considerând 
numai orele de funcționare). Din punct de vedere statistic, o sesiune medie durează 1000 
de secunde, iar în acest timp sunt transmise 200 de pachete. Un pachet mediu are nevoie 
de patru salturi. Care implementare este mai ieftină și cu cât? 


Presupunând că toate ruterele și gazdele funcționează normal și că întregul software din rutere 
și gazde nu conține nici o eroare, există vreo sansa, oricât de mica, ca un pachet să fie livrat unei 
destinaţii greșite? 


Consideraţi rețeaua din fig. 5-7, dar ignorati ponderile de pe linii. Presupuneti că algoritmul de 
rutare utilizat este cel de inundare. Listati toate rutele pe care le va parcurge un pachet trimis de 
la A la D, al cărui număr maxim de salturi este 3. De asemenea precizati câte noduri consumă 
inutil bandă de transmisie. 


Formulati o euristică simplă pentru găsirea a două căi de la o sursă dată la o destinaţie 
dată care pot supraviețui pierderii oricărei linii de comunicaţie (presupunând că există do- 
uă astfel de căi). Ruterele sunt considerate suficient de fiabile, deci nu este necesar să ne 
îngrijoreze posibilitatea căderii ruterelor. 


Consideraţi subreteaua din fig. 5-13(a). Se foloseşte dirijarea după vectorul distanțelor si 
următorii vectori tocmai au sosit la ruterul C: de la B: (5, 0, 8, 12, 6, 2); de la D: (16, 12, 6, 
0, 9, 10); si de la E: (7, 6, 3, 9, 0, 4). Întârzierile măsurate către B, D și E, sunt 6, 3 si res- 
pectiv 5. Care este noua tabela de dirijare a lui C? Precizati atat linia de iesire folosita, cat 
si intarzierea presupusa. 


Daca intarzierile sunt inregistrate ca numere de 8 octeti intr-o retea cu 50 de rutere si vectorii cu 
întârzieri sunt schimbaţi de două ori pe secundă, cat din lărgimea de bandă a unei linii (duplex 
integral) este consumată de algoritmul distribuit de dirijare? Presupuneti că fiecare ruter are 
trei linii către alte rutere. 


În fig. 5-14 rezultatul operaţiei SAU logic a celor două mulțimi de biti ACF este 111 în fiecare 
linie. Este acesta doar un accident întâmplat aici sau este valabil pentru toate subretelele, în toa- 
te împrejurările? 


La dirijarea ierarhică cu 4800 de rutere, ce dimensiuni ar trebui alese pentru regiune și grup, 
astfel încât să se minimizeze dimensiunea tabelei de dirijare pentru o ierarhie cu trei niveluri? 


SEC. 5.8 PROBLEME 425 


13. 


14. 


15. 


16. 


17. 
18. 


19. 


20. 


21. 


Un punct de pornire este ipoteza ca o solutie cu k clustere de k regiuni de k rutere este 
aproape de optim, ceea ce înseamnă că valoarea k este aproximativ rădăcina cubică a lui 4800 
(aproximativ 16). Folosiţi încercări repetate pentru a verifica combinaţiile cu toţi cei trei pa- 
rametri în vecinătatea lui 16. 


În text s-a afirmat că atunci când un sistem gazdă mobil nu este acasă, pachetele trimise către 
LAN-ul de domiciliu sunt interceptate de agentul său local. Pentru o rețea IP pe un LAN 802.3, 
cum va realiza agentul local această interceptare? 


Privind subreteaua din fig. 5-6, câte pachete sunt generate de o difuzare de la B, folosind: 
a) urmărirea căii inverse? 
b) arborele de scufundare? 


Fie reţeaua din fig. 5-16(a). Să ne imaginăm că între F și G este adăugată o nouă linie, dar 
arborele de scufundare din fig. 5-16(b) rămâne neschimbat. Ce modificări survin în fig. 5- 
16(c) ? 





Calculati un arbore de acoperire pentru trimitere multiplă pentru ruterul C din rețeaua de mai 
jos pentru un grup cu membrii la ruterele A, B, C, D, E, F, I şi K. 
C 
Ed 
Pai 
ai 





În fig. 5-20, difuzează vreodată nodurile H și I la căutarea pornită din A ? 


Să presupunem că nodul B din fig. 5-20 tocmai a pornit și nu are nici o informaţie de dirijare 
în tabelele sale. Brusc, are nevoie de o cale către H. El va difuza pachete cu TTL setat la 1, 2, 
3 şi așa mai departe. De câte runde are nevoie pentru a găsi o cale ? 


In cea mai simplă variantă a algoritmului Chord pentru căutarea punct-la-punct, căutările nu 
folosesc tabela de indicatori. In loc de aceasta, ele sunt lineare în jurul cercului în oricare di- 
rectie. Poate un nod determina cu precizie în ce direcție trebuie să caute ? Discutati răspun- 
sul. 


Fie cercul Chord din fig. 5-24. Să presupunem că nodul 10 pornește brusc. Afectează aceasta 
tabela de indicatori a nodului 1, si dacă da, cum ? 


Ca un posibil mecanism de control al congestiei într-o subretea ce folosește intern circuite virtu- 
ale, un ruter poate amâna confirmarea unui pachet primit până când (1) știe că ultima sa trans- 
misie de-a lungul circuitului virtual a fost primită cu succes și (2) are un tampon liber. Pentru 
simplitate, să presupunem că ruterele utilizează un protocol stop-and-wait (pas-cu-pas) și că fie- 

care circuit virtual are un tampon dedicat pentru fiecare directie a traficului. Daca este nevoie 
de T sec pentru a trimite un pachet (date sau confirmare) si sunt n rutere de-a lungul căii, care 
este viteza cu care pachetele sunt livrate gazdei destinație? Presupunem că erorile de transmisie 
sunt rare, iar conexiunea gazdă-ruter este infinit de rapidă. 


O subretea de tip datagramă permite ruterelor să elimine pachete de câte ori este necesar. Pro- 
babilitatea ca un ruter să renunţe la un pachet este p. Considerăm cazul unei gazde sursă conec- 
tate cu un ruter sursă, care este conectat cu un ruter destinaţie și apoi cu gazda destinaţie. Dacă 
unul dintre rutere elimină un pachet, până la urmă gazda sursă va depăși limita de timp și va în- 
cerca din nou. Dacă liniile gazdă-ruter și ruter-ruter sunt ambele numărate ca salturi, care este 
numărul mediu de: 

a) salturi per transmisie pe care le face un pachet? 

b) transmisii determinate de un pachet? 

c) salturi necesare pentru un pachet primit? 


Descrieti două diferente majore dintre metoda bitului de avertizare și metoda RED. 


Daţi o explicaţie pentru faptul că algoritmul galetii găurite permite un singur pachet per tact, 
indiferent de cât de mare este pachetul. 


Într-un sistem oarecare este utilizată varianta cu numărarea octetilor a algoritmului giletii gău- 
rite. Regula este că pot fi trimise la fiecare tact un pachet de 1024 de octeți, două pachete de 512 
octeți etc. Formulati o limitare serioasă a acestui sistem care nu a fost menţionată în text. 


O reţea ATM utilizează pentru modelarea traficului o schemă de tip găleată cu jetoane (token 
bucket). La fiecare 5 usec în găleată este introdus un nou jeton. Fiecare jeton este asociat unei 
singure celule, care conține 48 octeți de date. Care este viteza maximă a datelor care poate fi 
asigurată? 


Un calculator dintr-o rețea de 6 Mbps este guvernat de o schemă de tip găleată cu jetoane. 
Aceasta se umple cu viteza de 1 Mbps. Ea este umplută initial la capacitatea maximă, cu 8 
megabiti. Cât timp poate calculatorul să transmită cu întreaga viteză de 6 Mbps? 


Să ne imaginăm o specificaţie de flux care are dimensiunea maximă a pachetului de 1000 de 
octeți, viteza galetii cu jetoane de 10 milioane de octeti/sec, capacitatea galetii de 1 milion de oc- 
teti și viteza maximă de transmisie de 50 de milioane de octeti/sec. Cât timp poate dura o rafala 
la viteza maximă? 


Reţeaua din fig. 5-37 foloseşte RSVP cu arbori multidestinatie pentru gazdele 1 și 2, după cum 
este ilustrat. Să presupunem că gazda 3 cere un canal cu lățimea de banda de 2MB/sec pentru 
un flux de la gazda 1 și alt canal cu lărgimea de bandă de 1MB/sec pentru un flux de la gazda 2. 
În același timp gazda 4 cere un canal cu lărgimea de bandă de 2MB/sec pentru un flux de la 
gazda 1 și gazda 5 cere un alt cu lărgimea de banda de 1MB/sec pentru un flux de la gazda 2. Ce 
lărgime de bandă totală va fi rezervată la ruterele A, B, C, E, H, J, K, L pentru aceste cereri? 


Procesorul dintr-un ruter poate prelucra 2 milioane de pachete/sec. Incărcarea oferită lui este 
de 1,5 milioane pachete/sec. Dacă o rută de la sursă la destinaţie trece prin 10 rutere, cât timp 
se consumă în așteptare și pentru servirea de către procesoare? 

Fie utilizatorul unor servicii diferentiate cu rutare expeditiva. Exista o garantie ca pachetele 
prioritare vor suferi o întârziere mai mica decât pachetele normale? De ce sau de ce nu? 


Este nevoie de fragmentare in retele concatenate bazate pe circuite virtuale sau numai in siste- 
me cu datagrame? 


Trecerea prin tunel printr-o subretea de circuite virtuale concatenate este simplă: ruterul 
multiprotocol de la un capăt stabilește circuitul virtual către celălalt capăt și trece pachete- 
le prin el. Poate această trecere prin tunel să fie folosită si în subretelele bazate pe data- 
grame? Dacă da, cum? 


Să presupunem că gazda A este conectată la ruterul R1, RI este conectat la alt ruter R2, și R2 
este conectat la gazda B. Să presupunem că un mesaj TCP care conţine 900 octeți de date si 
20 de octeți de antet TCP este transmis codului IP aflat pe gazda A pentru a fi transmis lui 
B. Aratati câmpurile Lungimea totală, Identificare, DF „MF si Deplasamentul fragmentului din 
antetul IP din fiecare pachet transmis prin cele trei legături. Se presupune că legătura A-R1 
poate suporta o lungime maximă de cadru de 1024 de octeți incluzând un antet de cadru de 
14 octeți, legătura R/-R2 poate suporta o lungime maximă de cadru de 512 de octeți incluzând 
un antet de cadru de 8 octeți si legătura R2-B poate suporta o lungime maximă de cadru de 
512 octeți incluzând un antet de cadru de 12 octeți. 


Un ruter distruge pachetele IP a căror lungime totală (date plus antet) este de 1024 octeți. Pre- 
supunând că pachetele trăiesc pentru 10 sec, care este viteza maximă a liniei la care poate ope- 
ra ruterul fără a fi în pericol să cicleze prin spaţiul numerelor de ID al datagramelor IP. 


O datagramă IP care folosește opţiunea Dirijare stricta de la sursă trebuie să fie fragmentată. 
Credeţi că opțiunea este copiată în fiecare fragment, sau este suficient să fie pusă numai în pri- 
mul fragment? Explicati răspunsul. 


Să presupunem că pentru o adresă de clasă B, partea care specifică rețeaua utilizează 20 de biti 
în loc de 16 biti. Câte rețele de clasă B se pot obţine? 


Transformati adresa IP a cărei reprezentare zecimală este C22F1582 într-o notație zecimală 
cu puncte. 


O rețea din Internet are masca de subretea 255.255.240.0. Care este numărul maxim de gazde 
din subretea? 


Un număr mare de adrese IP consecutive sunt disponibile începând cu 198.16.0.0. Să presu- 
punem că patru organizații, A, B, C, D, cer câte 4000, 2000, 4000 si 8000 adrese, în aceasta 
ordine. Precizati, pentru fiecare dintre ele, prima și ultima adresă IP atribuită, precum și masca 
în notația w.x.y.z/s. 


Un ruter tocmai a primit următoarele noi adrese IP: 57.6.96.0/21, 57.6.104.0/21, 57.6.112.0/21 si 
57.6.129.0/21. Dacă toate folosesc aceeași linie de ieșire, pot fi ele compuse? Dacă da, ce va 
rezulta? Dacă nu, de ce nu ? 


Setul de adrese IP de la 29.18.0.0 la 19.18.128.255 au fost reunite la 29.18.9.9/17. Totuși există 
un spațiu de 1024 de adrese nealocate, de la 29.18.60.0 la 29.18.63.255, care sunt brusc alocate 

unei gazde care folosește altă linie de ieșire. Este nevoie acum ca adresa agregată să fie spar- 
tă în blocurile constituente, să se adauge blocurile noi la tabelă și să se vadă apoi dacă este po- 
sibilă o altă reunire? Dacă nu, ce se poate face ? 


43. Un ruter are următoarele intrări (CIDR) în tabela sa de dirijare : 


44. 


45. 


46. 


47. 


48. 


49. 


50. 


Adresă/mască Următorul salt 
135.46.56.0/22 Interfața 0 
135.46.60.0/22 Interfața 1 
192.53.40.0/23 Ruter 1 
Implicit Ruter 2 


Pentru fiecare dintre următoarele adrese IP, ce face ruterul dacă primește un pachet cu res- 
pectiva adresă? 

a) 135.46.63.10 

b) 135.46.57.14 

c) 135.46.52.2 

d) 192.53.40.7 

e) 192.53.56.7 


Multe companii au politica de a avea două (sau mai multe) rutere conectate la Internet pentru a 
avea redundanta în caz că unul dintre ele nu mai funcționează. Mai este această politică po- 
sibilă cu NAT ? Explicati răspunsul. 


Tocmai i-ati explicat unui prieten protocolul ARP. Cand ati terminat, el spune: ,,Am inteles. ARP 
ofera un serviciu nivelului retea, deci face parte din nivelul legaturii de date.” Ce ii veti spune? 


Atat ARP cat si RARP realizeaza corespondenta adreselor dintr-un spatiu in altul. Din acest 
punct de vedere cele doua protocoale sunt similare. Totusi, implementarile lor sunt fundamen- 
tal diferite. Care este diferenta esentiala dintre ele? 


Descrieti un procedeu pentru reasamblarea fragmentelor IP la destinatie. 


Cei mai multi algoritmi de reasamblare a datagramelor IP au un ceas pentru a evita ca un frag- 
ment pierdut să tina ocupate pentru totdeauna tampoanele de reasamblare. Să presupunem că 
o datagramă este împărțită în patru fragmente. Primele trei sosesc, dar ultimul este întârziat. În 
cele din urmă timpul expiră și cele trei fragmente sunt eliminate din memoria receptorului. Pu- 
tin mai târziu, soseşte și ultimul fragment. Ce ar trebui facut cu el? 


Atât la IP cât și la ATM, suma de control acoperă numai antetul, nu și datele. De ce credeţi că 
s-a ales această soluție? 


O persoană care locuiește în Boston călătorește la Minneapolis, luându-și calculatorul 
portabil cu sine. Spre surprinderea sa, LAN-ul de la destinaţia din Minneapolis este un 
LAN IP fără fir, deci nu trebuie să se conecteze. Este oare necesar să se recurgă la întrea- 
ga poveste cu agenţi locali și agenţi străini pentru ca mesajele de poștă electronică și alte 
tipuri de trafic să-i parvină corect? 

IPv6 foloseşte adrese de 16 octeți. Dacă la fiecare picosecundă este alocat câte un bloc de 1 mi- 
lion de adrese, cât timp vor exista adrese disponibile? 


Câmpul Protocol folosit în antetul IPv4 nu este prezent în antetul fix pentru IPv6. De ce? 


Când se introduce protocolul IPv6, protocolul ARP trebuie să fie modificat? Dacă da, modifică- 
rile sunt conceptuale sau tehnice? 


Scrieți un program care să simuleze dirijarea prin inundare. Fiecare pachet ar conține un 
contor care este decrementat la fiecare salt. Când contorul ajunge la zero, pachetul este 
eliminat. Timpul este discret, iar fiecare linie manevrează un pachet într-un interval de 
timp. Realizati trei versiuni ale acestui program: toate liniile sunt inundate, sunt inundate 
toate liniile cu excepția liniei de intrare, sau sunt inundate numai cele mai bune & linii 
(alese statistic). Comparati inundarea cu dirijarea determinista (k = 1) în termenii intarzi- 
erii si largimii de bandă folosite. 


Scrieţi un program care simulează o reţea de calculatoare ce folosește un timp discret. 
Primul pachet din coada de așteptare a fiecărui ruter face un salt per interval de timp. Fie- 
care ruter are numai un număr finit de zone tampon. Dacă un pachet sosește și nu este loc 
pentru el, el este eliminat și nu mai este retransmis. În schimb, există un protocol capăt-la- 
capăt, complet, cu limită de timp și pachete de confirmare, care va regenera în cele din 
urmă pachetul de la ruterul sursă. Reprezentati grafic productivitatea rețelei ca funcție de 
limita de timp, parametrizată de rata erorilor. 


Scrieţi o funcție pentru retransmiterea într-un ruter IP. Procedura are un parametru, o 
adresă IP. De asemenea are acces la o tabelă globală constând dintr-un vector de tripleti. Fie- 
care triplet conţine trei întregi: o adresă IP, o mască de subretea si linia de ieșire ce trebuie 
folosită. Funcţia caută adresa IP în tabelă folosind CIDR și întoarce ca valoare linia ce trebu- 
ie folosită. 


Folosiţi programele traceroute (UNIX) sau tracert (Windows) pentru a urmări calea de la calcu- 
latorul personal până la diverse universități de pe alte continente. Creați o listă a legăturilor 
transoceanice pe care le-aţi descoperit. Câteva sit-uri de încercat sunt: www.berkely.edu (Cali- 
fornia), www.u-tokyo.ac.jp (Tokyo), www.mit.edu (Massachusetts), www.vu.nl (Amsterdam), 
www.usyd.edu.au (Sydney), www.ucl.ac.uk (Londra), www.uct.ac.za (Cape Town). 


NIVELUL TRANSPORT 


Nivelul transport nu este doar un alt nivel, el este miezul întregii ierarhii de protocoale. Sarcina 
sa este de a transporta date de la mașina sursă la mașina destinaţie într-o manieră sigură si eficace 
din punctul de vedere al costurilor, independent de rețeaua sau reţelele fizice utilizate. Fără nivelul 
transport și-ar pierde sensul întregul concept de ierarhie de protocoale. În acest capitol vom studia 
în detaliu nivelul transport, incluzând serviciile, arhitectura, protocoalele și performanţele sale. 


6.1 SERVICIILE OFERITE DE NIVELUL TRANS- 
PORT 


În secţiunile următoare vom face o prezentare a serviciilor oferite de nivelul transport. Vom stu- 
dia serviciile oferite nivelului aplicaţie. Pentru a face problema serviciului de transport mai concretă, 
vom examina două seturi de primitive ale nivelului transport. La început ne vom ocupa de unul sim- 
plu (dar ipotetic), pentru a arăta ideile de bază. Apoi va fi studiată interfaţa folosită în mod obișnuit 
în Internet. 


6.1.1 Servicii furnizate nivelurilor superioare 
Scopul principal al nivelului transport este de a oferi servicii eficiente, sigure și ieftine utilizatori- 


lor, în mod normal procese aparținând nivelului aplicaţie. Pentru a atinge acest scop, nivelul trans- 
port utilizează serviciile oferite de nivelul rețea. Hardware-ul și/sau software-ul care se ocupă de toa- 


431 


432 NIVELUL TRANSPORT CAP. 6 


te acestea în cadrul nivelului transport poartă numele de entitate de transport. Entitatea de trans- 
port poate aparţine nucleului sistemului de operare, unui proces distinct, unei biblioteci legate de 
aplicaţiile de reţea sau poate fi găsită în cadrul plăcii de rețea. Relaţia (logică) între nivelurile rețea, 
transport și aplicaţie este prezentată în fig. 6-1. 

Fig. 6-1. Nivelurile retea, transport si aplicatie. 


Cele două tipuri de servicii: orientate pe conexiune sau datagramă, existente în cadrul nivelului 
reţea, se regăsesc și la acest nivel. Serviciul orientat pe conexiune de la nivelul transport are multe 
asemănări cu cel de la nivel rețea. În ambele cazuri, conexiunile au trei faze: stabilirea conexiunii, 
transferul de date și eliberarea conexiunii. Adresarea și controlul fluxului sunt și ele similare pentru 
ambele niveluri. Mai mult, chiar și serviciul fără conexiune al nivelului transport este foarte asemă- 
nător cu cel al nivelului rețea. 

O întrebare evidentă este atunci: dacă serviciile la nivel transport sunt atât de asemănătoare cu 
cele de la nivel rețea, de ce este nevoie de două niveluri distincte? De ce nu este suficient un singur 
nivel? Răspunsul este unul subtil, dar extrem de important, și ne cere să ne întoarcem la fig. 1-9. Co- 
dul pentru nivelul transport este executat în întregime pe mașinile utilizatorilor, dar nivelul rețea 
este executat în cea mai mare parte de mediul de transport (cel puţin pentru rețelele larg răspândite 
geografic - WAN). Ce s-ar întâmpla dacă nivelul rețea ar oferi servicii neadecvate? Dar dacă acesta 
ar pierde frecvent pachete? Ce se întâmplă dacă din când în când ruterul cade? 

Ei bine, in toate aceste cazuri apar probleme. Deoarece utilizatorii nu pot controla nivelul rețea, 
ei nu pot rezolva problema unor servicii de proastă calitate folosind rutere mai bune sau adăugând o 
tratare a erorilor mai sofisticată la nivelul legătură de date. Singura posibilitate este de a pune de- 
asupra nivelului rețea un alt nivel care să amelioreze calitatea serviciilor. Dacă pe o subretea orienta- 
tă pe conexiune, o entitate de transport este informată la jumătatea transmisiei că a fost închisă 
abrupt conexiunea sa la nivel reţea, fără nici o indicație despre ceea ce s-a întâmplat cu datele aflate 
în acel moment în tranzit, ea poate initia o altă conexiune la nivel reţea cu entitatea de transport 
aflată la distanță. Folosind această nouă conexiune, ea își poate întreba corespondenta care date au 
ajuns la destinaţie și care nu, și poate continua comunicarea din locul de unde a fost întreruptă. 


SEC. 6.1 SERVICIILE OFERITE DE NIVELUL TRANSPORT 433 


În esență, existenţa nivelului transport face posibil ca serviciile de transport să fie mai sigure de- 
cât cele echivalente de la nivelul reţea. Pachetele pierdute sau incorecte pot fi detectate și corectate 
de către nivelul transport. Mai mult, primitivele serviciului de transport pot fi implementate ca ape- 
luri către procedurile de bibliotecă, astfel încât să fie independente de primitivele de la nivelul rețea. 
Apelurile nivelului rețea pot să varieze considerabil de la o rețea la alta (de exemplu, serviciile fără 
conexiune într-o rețea locală pot fi foarte diferite de serviciile orientate pe conexiune dintr-o rețea 
larg răspândită geografic). Ascunzand serviciul reţea în spatele unui set de primitive ale serviciului 
transport, schimbarea serviciului rețea necesită numai înlocuirea unui set de proceduri de bibliotecă 
cu un altul care face același lucru, cu un serviciu inferior diferit. 

Mulțumită nivelului transport, programatorii de aplicaţii pot scrie cod conform unui set standard 
de primitive, pentru a rula pe o mare varietate de rețele, fără să isi pună problema interfetelor de 
subretea diferite sau transmisiilor nesigure. Daca toate reţelele reale ar fi perfecte și toate ar avea 
același set de primitive și ar fi garantate să nu se schimbe niciodată, atunci probabil că nivelul trans- 
port nu ar mai fi fost necesar. Totuși, în lumea reală el îndeplinește importanta funcție de a izola 
nivelurile superioare de tehnologia, arhitectura si imperfectiunile subretelei. 

Din această cauză, în general se poate face o distincţie între nivelurile de la 1 la 4, pe de o parte, 
și cel (cele) de deasupra, pe de altă parte. Primele pot fi văzute ca furnizoare de servicii de trans- 
port, iar ultimele ca utilizatoare de servicii de transport. Această distincţie între utilizatori și furni- 
zori are un impact considerabil în ceea ce privește proiectarea arhitecturii de niveluri și conferă nive- 
lului transport o poziţie cheie, acesta fiind limita între furnizorul și utilizatorul serviciilor sigure de 
transmisie de date. 


6.1.2  Primitivele serviciilor de transport 


Pentru a permite utilizatorului să acceseze serviciile de transport, nivelul transport trebuie să ofe- 
re unele operații programelor aplicaţie, adică o interfaţă a serviciului transport. Fiecare serviciu de 
transport are interfața sa. În acest capitol, vom examina mai întâi un serviciu de transport simplu 
(ipotetic) și interfața sa pentru a vedea aspectele esenţiale. În secțiunea următoare vom analiza un 
exemplu real. 

Serviciul transport este similar cu cel rețea, dar există și câteva diferențe importante. Principala 
diferență este că serviciul rețea a fost conceput pentru a modela serviciile oferite de rețelele reale. 
Acestea pot pierde pachete, deci serviciile la nivel rețea sunt în general nesigure. 

În schimb, serviciile de transport (orientate pe conexiune) sunt sigure. Desigur, în reţelele reale 
apar erori, dar este tocmai acesta este scopul nivelului transport: să furnizeze un serviciu sigur de- 
asupra unui nivel rețea nesigur. 

Ca exemplu, să considerăm două procese conectate prin ‘pipe’-uri (tuburi) în UNIX. Acestea 
presupun o conexiune perfectă între ele. Ele nu vor să aibă de-a face cu confirmări, pachete pierdu- 
te, congestii sau altele asemănătoare. Ele au nevoie de o conexiune sigură în proporție de 100%. 
Procesul A pune datele la un capăt al tubului, iar procesul B le ia de la celălalt capăt. Aceasta este 
exact ceea ce face un serviciu transport orientat pe conexiune: ascunde imperfectiunile rețelei, astfel 
încât procesele utilizator pot să presupună existența unui flux de date fără erori. 

În același timp nivelul transport furnizează și un serviciu nesigur. Totuși, sunt puţine de spus în 
legătură cu acesta, așa că în acest capitol ne vom concentra atenţia asupra serviciului orientat pe 
conexiune. Cu toate acestea, există unele aplicații, cum sunt programele client-server și fluxurile 
multimedia, care beneficiază de transport fără conexiune, deci vom vorbi putin despre ele mai târziu. 

O a doua diferență între serviciul rețea și cel de transport se referă la destinațiile lor. Serviciul re- 
tea este folosit doar de entitățile de transport. Puţini utilizatori scriu ei înșiși entitățile de transport si, 
astfel, puţini utilizatori sau programe ajung să vadă vreodată serviciile rețea așa cum sunt ele. În 
schimb, multe programe (și programatori) folosesc primitivele de transport. De aceea, serviciul 
transport trebuie să fie ușor de utilizat. 

Ca să ne facem o idee despre cum poate arăta un serviciu de transport, să considerăm cele 
cinci primitive prezentate în fig. 6-2. Această interfață este într-adevăr simplă, dar prezintă trăsă- 
turile de bază ale oricărei interfeţe orientate pe conexiune a nivelului transport. Ea permite pro- 
gramelor de aplicaţie să stabilească, să utilizeze și să elibereze conexiuni, ceea ce este suficient 
pentru multe aplicații. 


Unitatea de date trimisă Explicații 
LISTEN Se blochează până când un proces încearcă să se conecteze 
CONNECT CONNECTION REO. 


SEND DATE 
RECEIVE Se blochează până când primește date trimise 
DISCONNECT DISCONNECTION REQ. Trimisa de partea care vrea sa se deconecteze 





Fig. 6-2. Primitivele unui serviciu de transport simplu. 


Pentru a vedea cum pot fi utilizate aceste primitive, să considerăm o aplicaţie cu un server si un 
număr oarecare de clienți la distanță. La început, serverul apelează primitiva LISTEN, în general 
prin apelul unei funcţii de bibliotecă care face un apel sistem pentru a bloca serverul până la apariția 
unei cereri client. Atunci când un client vrea să comunice cu serverul, el va executa un apel 
CONNECT. Entitatea de transport tratează acest apel blocând apelantul și trimițând un pachet la 
server. Acest pachet încapsulează un mesaj către entitatea de transport de pe server. 

Este momentul să facem câteva precizări în legătură cu terminologia. În lipsa unui termen mai 
bun vom folosi acronimul TPDU (Transport Protocol Data Unit - unitate de date a protocolului de 
transport) pentru toate mesajele schimbate între două entități de transport corespondente. Astfel, 
TPDU-urile (schimbate la nivelul transport) sunt conţinute în pachete (utilizate de nivelul rețea). La 
rândul lor, pachetele sunt conţinute în cadre (utilizate la nivelul legătură de date). Atunci când este 
primit un cadru, nivelul legătură de date prelucrează antetul cadrului și dă conținutul util nivelului 
reţea. Entitatea rețea prelucrează antetul pachetului și pasează conținutul util entității de transport. 
Această ierarhie este ilustrată în fig. 6-3. 

cadru pachet TPDU 

> 
Informatie utilă în TPDU 
Informaţie utilă în pachet = 
a Informaţie utilă în cadru = 








Fig. 6-3. Ierarhia de cadre, pachete și TPDU-uri. 

Revenind la exemplul nostru, apelul CONNECT al clientului generează un TPDU de tip CON- 
NECTION REQUEST care îi este trimis serverului. Atunci când acesta ajunge, entitatea de transport 
verifică dacă serverul este blocat într-un apel LISTEN (deci dacă așteaptă o cerere de conexiune). În 
acest caz, deblochează serverul și trimite înapoi clientului un TPDU CONNECTION ACCEPTED. 
Atunci când acest TPDU ajunge la destinaţie, clientul este deblocat și conexiunea este stabilită. 

Acum pot fi schimbate date folosindu-se primitivele SEND și RECEIVE. Cea mai simplă posibi- 
litate este ca una din parti să facă un apel RECEIVE (blocant) așteptând ca cealaltă parte să execu- 
te un SEND. Atunci când sosește un TPDU, receptorul este deblocat. El poate prelucra TPDU-ul si 
trimite o replică. Atâta vreme cât amândouă părțile știu cine este la rând să trimită mesaje și cine 
este la rand să receptioneze, totul merge bine. 

Trebuie să observăm că la nivelul transport, chiar și un schimb de date simplu, unidirectional, es- 
te mult mai complicat decât la nivelul reţea. Fiecare pachet de date trimis va fi (în cele din urmă) 
confirmat. Pachetele care contin TPDU-uri de control sunt de asemenea confirmate, implicit sau 
explicit. Aceste confirmări sunt gestionate de entităţile de transport folosind protocoalele de la nive- 
lul reţea si nu sunt vizibile utilizatorilor nivelului transport. Similar, entităţile de transport trebuie să 
se ocupe de ceasuri și de retransmisii. Nimic din tot acest mecanism nu este vizibil pentru utilizatorii 
nivelului transport, pentru care o conexiune este un tub fără pierderi: un utilizator îndeasă biţi la un 
capăt si aceștia apar, ca prin minune, la capătul celalalt. Această capacitate de a ascunde complexita- 
tea este motivul care face ierarhia de protocoale să fie un instrument atât de puternic. 

TPDU: Cerere 

Fig. 6-4. Diagrama de stări pentru o schemă simplă de control al conexiunii. 
Tranzitiile etichetate cu italice sunt cauzate de sosirea unor pachete. 
Liniile continue indică secvența de stări a clientului. 

Liniile punctate indică secvența de stări a serverului. 

Atunci când o conexiune nu mai este necesară, ea trebuie eliberată pentru a putea elibera și spa- 
tiul alocat în tabelele corespunzătoare din cele două entități de transport. Deconectările se pot face 
în două variante: asimetrică sau simetrică. În varianta asimetrică, oricare dintre utilizatori poate ape- 
la o primitivă DISCONNECT, ceea ce va avea ca rezultat trimiterea unui TPDU DISCONNECT 
REQUEST entității de transport aflate la distanță. La sosirea acestuia conexiunea este eliberată. 

În varianta simetrică fiecare direcţie este închisă separat, independent de cealaltă. Atunci când 
una din părți face un apel DISCONNECT, însemnând că nu mai sunt date de trimis, ea va putea 
încă recepționa datele transmise de entitatea de transfer aflată la distanță. In acest model conexiu- 
nea este eliberată dacă ambele parti au apelat DISCONNECT. 

O diagramă de stări pentru stabilirea și eliberarea conexiunilor folosind aceste primitive simple 
este prezentată în fig. 6-4. Fiecare tranziţie este declanșată de un eveniment: fie este executată o 
primitivă de către utilizatorul local al nivelului transport, fie este primit un pachet. Pentru simplitate 
vom presupune că fiecare TPDU este confirmat separat. Vom presupune de asemenea că este folo- 
sit un model de deconectare simetric, clientul inițiind acțiunea. Trebuie reţinut că acesta este un 
model foarte simplu, în secțiunile următoare vom analiza modele reale. 


6.1.3  Socluri Berkeley 


Vom trece în revistă acum un alt set de primitive de transport: primitivele pentru socluri TCP fo- 
losite în sistemul de operare Berkeley-UNIX. Primitivele sunt enumerate în fig. 6-5. În general pu- 
tem spune că acestea sunt similare modelului din capitolul precedent, dar oferă mai multe caracte- 
ristici și flexibilitate. Nu vom detalia TPDU-urile existente; această discuţie mai are de așteptat până 
în momentul când vom studia TCP, mai târziu, în acest capitol. 





SOCKET Creează un nou punct de capăt al comunicației 


BIND Atașează o adresă locală la un soclu 





ACCEPT Blochează apelantul până la sosirea unei cereri de conexiune 
CONNECT | Tentativă (activă) de a stabili o conexiune 
SEND Trimite date prin conexiune 


Fig. 6-5. Primitivele pentru socluri TCP 


Primele patru primitive din tabel sunt executate, în această ordine, de către server. Primitiva 
SOCKET creează un nou capăt al conexiunii și alocă spaţiu pentru el în tabelele entității de trans- 
port. În parametrii de apel se specifică formatul de adresă utilizat, tipul de serviciu dorit (de exem- 
plu, flux sigur de octeți) si protocolul. Un apel SOCKET reușit întoarce un descriptor de fișier (la fel 
ca un apel OPEN) care va fi utilizat în apelurile următoare. 

Soclurile nou create nu au încă nici o adresă. Atașarea unei adrese se face utilizând primitiva 
BIND. Odată ce un server a atașat o adresă unui soclu, clienţii se pot conecta la el. Motivul pentru care 
apelul SOCKET nu creează adresa direct este că unor procese le pasă de adresa lor (de exemplu, une- 
le folosesc aceeași adresă de ani de zile și oricine cunoaște această adresă), în timp ce altele nu. 

Urmează apelul LISTEN, care alocă spațiu pentru a reţine apelurile primite în cazul când mai 
mulți clienţi încearcă să se conecteze în același timp. Spre deosebire de modelul din primul nostru 
exemplu, aici LISTEN nu mai este un apel blocant. 

Pentru a se bloca și a aștepta un apel, serverul execută o primitivă ACCEPT. Atunci când sosește 
un TPDU care cere o conexiune, entitatea de transport creează un nou soclu cu aceleași proprietăți 
ca cel initial și întoarce un descriptor de fișier pentru acesta. Serverul poate atunci să creeze un nou 
proces sau fir de execuţie care va gestiona conexiunea de pe noul soclu și să aștepte în continuare 
cereri de conexiune pe soclul iniţial. ACCEPT returnează un descriptor normal de fișier, care poate 
fi folosit pentru citirea și scrierea in mod standard, la fel ca pentru fișiere. 

Să privim acum din punctul de vedere al clientului: și în acest caz, soclul trebuie creat folosind o 
primitivă SOCKET, dar primitiva BIND nu mai este necesară, deoarece adresa folosită nu mai este 
importantă pentru server. Primitiva CONNECT blochează apelantul si demarează procesul de co- 
nectare. Când acesta s-a terminat (adică atunci când TPDU-ul corespunzător a fost primit de la ser- 
ver), procesul client este deblocat și conexiunea este stabilită. Atât clientul cât și serverul pot utiliza 
acum primitivele SEND si RECEIVE pentru a transmite sau recepționa date folosind o conexiune 
duplex integral. Se pot folosi și apelurile de sistem READ și WRITE standard din UNIX, dacă nu 
sunt necesare opţiunile speciale oferite de SEND și RECV. 

Eliberarea conexiunii este simetrică. Atunci când ambele parti au executat primitiva CLOSE, 
conexiunea este eliberată. 


6.1.4 Un exemplu de programare cu socluri: server de fișiere pentru Internet 


Ca exemplu de cum pot fi folosite apelurile pentru socluri, vom considera codurile client și server 
din fig. 6-6. Aici avem un server de Internet foarte primitiv împreună cu un exemplu de client care îl 
utilizează. Codul are multe limitări (discutate mai jos), dar în principiu codul server poate fi compilat 
și rulat pe orice sistem UNIX conectat la Internet. Codul client poate fi apoi compilat și rulat pe orie 
altă mașină UNIX din Internet, oriunde în lume. Codul client poate fi executat cu parametrii adec- 
vati pentru a obţine orice fișier la care serverul are acces pe mașina sa. Fisierul este scris la ieșirea 
standard, care, desigur, poate fi redirectată spre un fișier sau spre o conductă (pipe). 

Să ne uităm mai întâi la codul server. Acesta începe incluzând niște „header”-e (antete) standard 
între care ultimele 3 conţin principalele definiţii și structuri de date care se referă la Internet. Apoi 
urmează o definire a SERVER_PORT (portului de server) ca 12345. Acest număr a fost ales arbitrar. 
Orice număr între 1024 și 65535 va funcţiona la fel de bine atâta timp cât nu este utilizat de alte pro- 
cese. Bineînţeles, clientul și serverul trebuie sa folosească același port. Dacă serverul va deveni vreo- 
dată un succes de talie mondială (improbabil, știind cât de primitiv este) îi va fi asignat un port per- 
manent sub 1024 și va apărea la www.iana.org. 

Următoarele două linii în codul server definesc două constante necesare. Prima determină di- 
mensiunea zonei de memorie folosite pentru transferul de fișiere. A doua determină cât de multe 
conexiuni în așteptare pot fi reținute înainte ca cele care urmează să fie înlăturate după sosire. 

După declaraţiile variabilelor locale începe codul server. Acesta pornește cu initializarea unei 
structuri de date care va tine adresa IP a serverului. Această structură de date va fi în curând asocia- 
tă cu soclul serverului. Apelul către memset setează structura de date la 0. Cele trei atribuiri care îi 
urmează completează trei din câmpurile sale. Ultima dintre ele conţine portul serverului. Funcţiile 
htonl si htons se referă la conversia valorilor într-un format standard astfel încât codul să ruleze co- 
rect atât pe mașini „big-endian” (de exemplu SPARC) cât și mașini „little-endian” (de exemplu 
Pentium). Semantica lor exactă nu este relevantă aici. 


438 NIVELUL TRANSPORT CAP. 6 


/* Această pagină conţine un program client care poate cere un fișier de la programul server 
de pe pagina următoare. Serverul răspunde trimițând întregul fișier. 

*/ 

#include <sys/types.h> 

#include <sys/socket.h> 

#include <netinet/in.h> 

#include <netdb.h> 


#define SERVER_PORT 12345 /* arbitrar, dar clientul si serverul trebuie sa fie de acord */ 


#define BUF_SIZE 4096 /* dimensiunea blocului de transfer */ 
int main(int argc, char **argv) 

{ 

int c, s, bytes; 

char buf[BUF_SIZE]; /* zona tampon de memorie pentru fisierul ce este receptionat */ 


struct hostent *h; 


/* informatii despre server */ 
struct sockaddr_in channel; 
/* păstrează adresa IP */ 


if (argc != 3) fatal("Usage: client server-name file-name"); 
h = gethostbyname(argvI1]); 

/* cauta adresa IP a gazdei */ 
if (!h) fatal("gethostbyname failed"); 


s = socket(PF_INET, SOCK_STREAM, IPPROTO_TCP); 

if (s < 0) fatal("socket"); 

memset(&channel, 0, sizeof(channel)); 

channel.sin_family= AF_INET; 
memcpy(&channel.sin_addr.s_addr, h->h_addr, h->h_length); 
channel.sin_port= htons(SERVER_PORT); 


c =connect(s, (struct sockaddr *) &channel, sizeof(channel)); 
if (c < 0) fatal("connect failed"); 


/* Conexiunea este acum stabilită. Trimite numele fișierului incluzând terminatorul de sir */ 
write(s, argv[2], strlen(argv[2])+1); 


/* la fișierul și-l afișează la ieșirea standard. */ 


while (1) { 
bytes = read(s, buf, BUF_SIZE); /* citeste de la soclu */ 
if (bytes <= 0) exit(0); /* verifica daca este sfarsit de fisier*/ 


write(1, buf, bytes); 
/* scrie la iesirea standard */ 
} 
} 


fatal(char *string) 

{ 

printf("%s\n", string); 
exit(1); 

} 


Fig. 6-6. Codul client folosind socluri. Codul server este pe pagina următoare. 

include <sys/types.h> 
include <sys/fentl.h> 
include <sys/socket.h> 
include <netinet/in.h> 
include <netdb.h> 


+define SERVER_PORT 12345 /* arbitrar, dar clientul și serverul trebuie să fie de acord */ 
+define BUF_SIZE 4096 /* dimensiunea blocului de transfer */ 
+define QUEUE_SIZE 10 


int main(int argc, char *argvI]) 
{ 
int s, b, l, fd, sa, bytes, on = 1; 
char buf[BUF_SIZE]; /* zona tampon de memorie pentru fisierul care este transmis */ 
struct sockaddr_in channel; 
/* pastreaza adresa IP */ 


/* Construieste structura adresei pentru a se lega la soclu. */ 

memset(&channel, 0, sizeof(channel)); /* canalul zero */ 
channel.sin_family = AF_INET; 

channel.sin_addr.s_addr = htonl(INADDR_ANY); 

channel.sin_port = htons(SERVER_PORT); 


/* Deschidere pasiva. Asteapta conexiunea. */ 

s = socket(AF_INET, SOCK_STREAM, IPPROTO_TCP); /* creează soclu */ 
if (s < 0) fatal("socket failed"); 

setsockopt(s, SOL_SOCKET, SO_REUSEADDR, (char *) &on, sizeof(on)); 


b = bind(s, (struct sockaddr *) &channel, sizeof(channel)); 
if (b < 0) fatal("bind failed"); 


| = listen(s, QUEUE_SIZE); /* specifica dimensiunea cozii */ 
if (I < 0) fatal("listen failed"); 


/* Soclul este acum setat si legat. Asteapta conexiunea si 0 proceseaza. */ 
while (1) { 


sa = accept(s, 0, 0); /* blocare pentru cererea de conexiune */ 
if (sa < 0) fatal("accept failed"); 


read(sa, buf, BUF_SIZE); /* citeste numele fisierului de la soclu */ 
/* Preia si returneaza fisierul. */ 
fd = open(buf, O_RDONLY); /* deschide fisierul de trimis inapoi */ 
if (fd < 0) fatal("open failed"); 
while (1) { 
bytes = read(fd, buf, BUF_SIZE); /* citește din fișier */ 
if (bytes <= 0) break; /* verifică dacă este sfârșit de fișier */ 
write(sa, buf, bytes); /* scrie octeti la soclu */ 
} 
close(fd); * închide fișierul */ 
close(sa); /* închide conexiunea*/ 
) 


Fig. 6-6. Codul server. Codul client este pe pagina anterioară. 

În continuare serverul creează un soclu și face verificare pentru erori (indicate de s<0). Într-o 
versiune de producție a codului mesajul de eroare ar putea fi mai explicit. Apelul către setsockopt 
este necesar pentru a permite portului să fie folosit de serverul care rulează la nesfârșit, răspunzând 
la cerere după cerere. Acum, adresa IP este legată la soclu și este făcută o verificare pentru a vedea 
dacă apelul către bind a reușit. Ultimul pas în initializare este apelul către listen pentru a anunța 
acordul serverului de a accepta apeluri și pentru a spune sistemului să menţină un număr de până la 
QUEUE_SIZE din acestea în caz că ajung noi cereri în timp ce serverul o procesează încă pe cea 
curentă. Dacă coada este plină și ajung cereri suplimentare, se renunţă la acestea. 

În acest punct, serverul intră în bucla sa principală, pe care nu o mai părăsește niciodată. Singura 
cale de a-l opri este de a-l termina forțat din afară. Apelul la accept blochează serverul până când un 
client încearcă să stabilească o conexiune cu el. Dacă apelul accept e facut cu succes, returnează un 
descriptor de fișier care poate fi folosit pentru citire și scriere, în mod asemănător descriptorilor ce 
sunt folosiți pentru a citi și a scrie în pipe-uri (tuburi). Cu toate acestea, spre deosebire de tuburi, 
care sunt unidirectionale, soclurile sunt bidirectionale, astfel că sa (socket address — adresa soclului) 
poate fi folosită și pentru citire din conexiune, și pentru a scrie pe ea. 

După ce conexiunea este stabilită, serverul citește numele fișierului din ea. Dacă numele nu este 
încă disponibil, serverul se blochează așteptându-l. După ce ia numele fișierului, serverul deschide 
fișierul și intră într-o buclă care citește alternativ blocuri din fișier și le scrie pe soclu până când între- 
gul fișier a fost copiat. Apoi serverul închide iar fișierul și conexiunea și așteaptă să apară următoa- 
rea conexiune. El repetă această buclă la infinit. 

Acum să privim codul client. Pentru a înțelege cum funcționează, este necesar să înțelegem cum 
este invocat. Presupunând că este numit client, un apel tipic este 


client flits.cs.vu.nl /usr/tom/filename >f 


Acest apel funcționează doar dacă serverul rulează deja la flits.cs.vu.nl si fișierul /usr/tom/filemane 
există și serverul are drept de citire pentru el. Dacă apelul are succes, fișierul este transferat prin In- 
ternet și scris în f, după care programul client se termină. Din moment ce serverul continuă după un 
transfer, clientul poate fi pornit din nou pentru a lua alte fișiere. 

Codul client începe cu câteva directive include si declarații. Execuţia începe verificând dacă a fost 
apelat cu număr corect de argumente (argc=3 înseamnă numele programului plus două argumen- 
te). Observati că argv[1/conţine numele serverului (de exemplu filits.cs.vu.nl) si este convertit la o 
adresă IP către gethostbyname. Această funcție folosește DNS pentru a căuta numele. Vom studia 
DNS în cap. 7. 

În continuare este creat si initializat un soclu. Apoi, clientul încearcă să stabilească o conexiune 
TCP cu serverul, folosind connect. Dacă serverul funcționează pe mașina menţionată și atașat la 
SERVER_PORT și este fie inactiv, fie are loc în coada sa listen, conexiunea va fi (în cele din urmă) 
stabilită. Folosind conexiunea, clientul trimite numele fișierului scriind pe soclu. Numărul de octeți 
trimiși este cu 1 mai mare decât numele, deoarece terminatorul de sir (un octet 0) trebuie de aseme- 
nea trimis pentru a spune serverului unde se sfârșește numele. 

Acum clientul intră într-o buclă, citind fișierul bloc cu bloc de la soclu și copiindu-l la ieșirea 
standard. Când acestea se termină, pur și simplu iese. 

Procedura fatal afișează un mesaj de eroare și iese. Serverul are nevoie de aceeași procedură, 
dar aceasta a fost omisă datorită lipsei de spațiu pe pagina. Din moment ce clientul și serverul sunt 
compilate separat și în mod normal rulează pe calculatoare diferite, ele nu pot partaja codul proce- 
durii fatal. 

Aceste două programe (la fel ca și orice material referitor la aceasta carte) pot fi luate de la adre- 
sa de Web a cartii 


http:/Avww.prenhall.com/tanenbaum 


dând clic pe link-ul către situl Web de lângă fotografia copertii. Ele pot fi descărcate și compilate pe 
orice sisteme UNIX (de exemplu Solaris, BSD, Linux) cu comenzile: 


cc —o client client.c -Isocket —Insl 
cc —o server sever.c —lsocket —Insl 


Serverul este pornit tastand doar 
server 


Clientul are nevoie de două argumente, așa cum s-a discutat mai sus. O versiune de Windows este 
de asemenea disponibilă pe situl Web. 

Ca o observaţie, acest server nu este ultimul cuvânt în domeniul programelor server. Verificarea 
erorilor este ineficientă si raportarea erorilor este mediocră. În mod clar serverul nu a auzit nicioda- 
tă de securitate, și folosirea doar a apelurilor de sistem UNIX nu este ultimul cuvânt în independen- 
ta de platformă. De asemenea face unele presupuneri care sunt tehnic ilegale, cum ar fi presupune- 
rea că numele fișierului încape în zona de memorie tampon și este transmis automat. Din moment 
ce tratează toate cererile strict secvențial (deoarece are doar un singur fir de execuţie) performanța 
este slabă. În ciuda acestor neajunsuri, este un server de fișiere Internet complet și funcțional. În 
exerciţii, cititorul este invitat să le îmbunătățească. Pentru mai multe informaţii despre programare 
cu socluri, a se vedea (Stevens, 1997). 


6.2 NOŢIUNI DE BAZĂ DESPRE PROTOCOALE- 
LE DE TRANSPORT 


Serviciul transport este implementat prin intermediul unui protocol de transport folosit de cele 
două entităţi de transport. Câteva caracteristici sunt asemănătoare pentru protocoalele de transport 
și pentru cele de legătură de date studiate în detaliu în cap. 3. Amândouă trebuie să se ocupe, printre 
altele, de controlul erorilor, de secventiere și de controlul fluxului. 

Totuși, există diferențe semnificative între cele două protocoale. Aceste diferențe sunt datorate 
deosebirilor majore dintre mediile în care operează protocoalele, așa cum rezultă din fig. 6-7. La 
nivelul legăturii de date, cele două rutere comunică direct printr-un canal fizic, în timp ce la nivelul 
transport acest canal fizic este înlocuit de întreaga subretea. Această deosebire are mai multe impli- 
catii importante pentru protocoale, așa cum vom vedea în acest capitol. 

În cazul legăturii de date, pentru un ruter nu trebuie specificat cu care alt ruter vrea să comunice, 
deoarece fiecare linie specifică în mod unic o destinaţie. În schimb, în cazul nivelului transport este 
necesară adresarea explicită. 

În plus, procesul stabilirii unei conexiuni prin cablul din fig. 6-7(a) este simplu: celălalt capăt este 
întotdeauna acolo (în afară de cazul în care nu a ‘cazut’) și în nici unul din cazuri nu sunt prea multe 
de făcut. Pentru nivelul transport însă, stabilirea iniţială a conexiunii este mult mai complicată, așa 
cum vom vedea. 

Fig. 6-7. (a) Mediul pentru nivelul legatura de date. (b) Mediul pentru nivelul transport. 


O alta diferenta intre nivelurile legatura de date si transport, care genereaza multe probleme, es- 
te existența potenţială a unei capacități de memorare a subretelei. Atunci când un ruter trimite un 
cadru (nivel legătură de date), acesta poate să ajungă sau poate să se piardă, dar nu poate să se 
plimbe un timp ajungând până la capătul lumii și să apară 30 de secunde mai târziu, într-un moment 
nepotrivit. Dacă subreteaua folosește datagrame și dirijare adaptivă, există o posibilitate - care nu 
poate fi neglijată - ca un pachet să fie păstrat pentru un număr oarecare de secunde și livrat mai târ- 
ziu. Consecințele capacității de memorare a subretelei pot fi uneori dezastruoase si necesita folosi- 
rea unor protocoale speciale. 

O ultimă diferență între nivelurile legătură de date si transport este una de dimensionare si nu de 
proiectare. Folosirea tampoanelor și controlul fluxului sunt necesare la amândouă nivelurile, dar 
prezența unui număr mare de conexiuni în cazul nivelului transport necesită o abordare diferită de 
cea de la nivelul legătură de date. În cap. 3, unele protocoale alocau un număr fix de tampoane pen- 
tru fiecare linie, astfel încât atunci când sosea un cadru, exista întotdeauna un tampon disponibil. La 
nivel transport, numărul mare de conexiuni care trebuie să fie gestionate face ca ideea de a aloca 
tampoane dedicate să fie mai putin atractivă. În următoarele secţiuni, vom examina atât aceste pro- 
bleme importante cât și altele. 


6.2.1  Adresarea 


Atunci când un proces aplicaţie (de exemplu, un proces utilizator) dorește să stabilească o cone- 
xiune cu un proces aflat la distanţă, el trebuie să specifice cu care proces dorește să se conecteze. (La 
protocoalele de transport neorientate pe conexiune apare aceeași problemă: cui trebuie trimis mesa- 
jul?). Metoda folosită în mod normal este de a defini adrese de transport la care procesele pot să 
aștepte cereri de conexiune. În Internet acestea se numesc porturi. La rețelele ATM perechile se 
numesc AAL - SAP-uri. În continuare vom folosi pentru acestea termenul generic TSAP (Transport 
Service Access Point - punct de acces la serviciul de transport). Punctele similare în cazul nivelului 
reţea (adică adresele la nivel reţea) sunt numite NSAP (Network Service Access Point). Adresele IP 
sunt exemple de NSAP-uri. 

Fig. 6-8 ilustrează relaţia între 'TSAP, NSAP și conexiunile transport. Procesele aplicație, atât cli- 
entii cât și serverele, se pot atașa la TSAP pentru a stabili o conexiune la un TSAP la distanță. Aceste 
conexiuni rulează prin TSAP-uri pe fiecare gazdă așa cum se arată. Necesitatea de a avea mai multe 
TSAP-uri este dată de faptul că în unele rețele, fiecare calculator are un singur NSAP, deci cumva 
este nevoie să se distingă mai multe puncte de sfârșit de transport care partajează acel NSAP. 

Fig. 6-8. TSAP, NSAP și conexiunile la nivel transport. 


Un scenariu posibil pentru stabilirea unei conexiuni la nivel transport este următorul. 


1. Un proces server care furnizează ora exactă si care rulează pe gazda 2 se atașează la TSAP 
122 așteptând un apel. Felul în care un proces se atașează la un TSAP nu face parte din mo- 
delul de rețea și depinde numai de sistemul de operare local. Poate fi utilizat un apel de tip 
LISTEN din capitolul precedent. 

2. Un proces aplicaţie de pe gazda 1 dorește să afle ora exactă; atunci el generează un apel 
CONNECT specificând TSAP 1208 ca sursă și TSAP 1522 ca destinaţie. Această acţiune are 
ca rezultat în cele din urmă stabilirea unei conexiuni la nivel transport între procesele aplica- 
tie de pe gazda 1 și serverul 1 de pe gazda 2. 

3. Procesul aplicaţie trimite o cerere o cerere pentru timp. 

4. Procesul server de timp răspunde cu timpul curent. 

5. Conexiunea transport este apoi eliberată. 


Trebuie reținut că foarte bine pot exista alte servere pe gazda 2 care să fie atașate la alte TSAP- 
uri si care să aștepte conexiuni care ajung, pe același NSAP. 

Fig. 6-8 explică aproape tot, cu excepția unei mici probleme: cum știe procesul utilizator de pe 
mașina 1 că serverul de oră exactă este atașat la TSAP 1522? O posibilitate este ca acest server de 
oră exactă să se atașeze la TSAP 1522 de ani de zile și, cu timpul, toți utilizatorii au aflat acest lu- 
cru. În acest model serviciile au adrese TSAP fixe, care pot fi afișate în fișiere în locuri bine cunos- 
cute, cum este fișierul efc/services pe sistemele UNIX care afișează ce servere sunt atașate perma- 
nent și la ce porturi. 

Dar schema cu adrese de servicii fixe funcționează doar pentru un număr mic de servicii cheie, a 
căror adresă nu se schimbă niciodată (de exemplu server de Web). Însă, în general, procesele utiliza- 
tor vor să comunice cu alte procese care există numai pentru scurt timp și nu au o adresă TSAP di- 
nainte cunoscută. Pe de altă parte, pot exista mai multe procese server, majoritatea utilizate foarte 

rar, și ar fi neeconomic ca fiecare să fie activ și să asculte la o adresă TSAP fixă tot timpul. Pe scurt, 
este necesară o soluţie mai bună. 

O astfel de soluţie este prezentată în fig. 6-9, într-o formă simplificată. Ea este cunoscută ca pro- 
tocolul de conectare iniţială. În loc ca orice server să asculte la un TSAP fixat, fiecare mașină care 
dorește să ofere servicii utilizatorilor aflați la distanţă are un server de procese (process server) spe- 
cial care acționează ca un intermediar pentru toate serverele mai putin utilizate. El ascultă în același 
timp la un număr de porturi, așteptând o cerere de conexiune. Utilizatorii potenţiali ai serviciului 
încep prin a face o cerere de conexiune, specificând adresa TSAP a serviciului pe care îl doresc. Da- 
că nu există un server care să aștepte conexiuni la acel port, ele obţin o conexiune la serverul de pro- 
cese, ca în fig. 6-9 (a). 

După ce primește cererea, serverul de procese dă naștere serverului cerut, permițându-i să moş- 
tenească conexiunea cu procesul utilizator. Noul server execută prelucrarea cerută, în timp ce serve- 
rul de procese continuă să aștepte noi cereri, ca în fig. 6-9 (b). 

Fig. 6-9. Stabilirea unei conexiuni între calculatorul gazdă 1 
și serverul pentru ora exactă. 


În timp ce acest protocol funcționează bine pentru serverele care pot fi create ori de câte ori este 
nevoie de ele, există mai multe situaţii în care serviciile există independent de serverul de procese. 
De exemplu, un server de fișiere va rula folosind un hardware specializat (o mașina cu disc) și nu 
poate fi creat din mers. 

Pentru a trata această situaţie, este des utilizată o soluţie alternativă. In acest model există un 
proces special numit server de nume (name server sau, uneori, directory server). Pentru a găsi adre- 
sa TSAP corespunzătoare unui serviciu dat prin nume, așa cum este „ora exactă”, utilizatorul stabi- 
lește o conexiune cu serverul de nume (care așteaptă mesaje la un TSAP cunoscut). Apoi utilizatorul 


trimite un mesaj specificând numele serviciului, iar serverul de nume îi trimite înapoi adresa TSAP a 

acestuia. După aceasta, utilizatorul eliberează conexiunea cu serverul de nume și stabilește o nouă 
conexiune cu serviciul dorit. 

În acest model, atunci când este creat un nou serviciu, el trebuie să se înregistreze singur la serve- 
rul de nume, furnizând atât numele serviciului oferit (în general un șir ASCII) cât și adresa TSAP. 
Serverul de nume înregistrează această informatie într-o bază de date internă, astfel încât el va sti 
răspunsul atunci când vor sosi noi cereri. 

Funcționarea serverului de nume este asemănătoare cu serviciul de informaţii de la un sistem te- 
lefonic: este furnizată corespondenţa dintre nume și numere de telefon. Ca si în cazul telefoanelor, 
este esențial ca adresa bine cunoscută a serverului de nume (sau a serverului de procese, în protoco- 
lul de conectare iniţială) să fie într-adevăr bine cunoscută. Dacă nu știi numărul de la informații, nu 
poți afla nici un alt număr de telefon. Dacă crezi că numărul de la informații este evident pentru toți, 
încearcă să-l foloseşti și în altă tara! 


6.2.2 Stabilirea conexiunii 


Stabilirea unei conexiuni poate să pară ușoară dar, în realitate, este surprinzător de complicată. La 
prima vedere, ar părea suficient ca o entitate de transport să trimită numai un TPDU CONNEC- 
TION REQUEST si să aștepte replica CONNECTION ACCEPTED . Problema apare deoarece 
rețeaua poate pierde, memora sau duplica pachete. Acest comportament duce la complicaţii serioase. 

Putem imagina o subretea care este atât de congestionata încât confirmările ajung greu înapoi, si, 
din această cauză, fiecare pachet ajunge să fie retransmis de câteva ori. Putem presupune că subre- 
teaua folosește datagrame și fiecare pachet urmează un traseu diferit. Unele pachete pot să intal- 
nească o congestie locală de trafic si să întârzie foarte mult, ca și cum ar fi fost memorate de subretea 
un timp și eliberate mai târziu. 

Cel mai neplăcut scenariu ar fi: un utilizator stabilește o conexiune cu o bancă și trimite un mesaj 
cerând transferul unei sume de bani în contul unei alte persoane in care nu poate avea încredere în 
totalitate, și apoi eliberează conexiunea. Din nefericire, fiecare pachet din acest scenariu este dupli- 
cat și memorat în subretea. După ce conexiunea a fost eliberată, pachetele memorate ies din subre- 
tea si ajung la destinatar, cerând băncii să stabilească o nouă conexiune, să facă transferul (încă o 
dată) și să elibereze conexiunea. Banca nu poate să știe că acestea sunt duplicate, ea trebuie să pre- 
supună că este o tranzacţie independentă și va transfera banii încă o dată. În continuarea acestei 
secțiuni, vom studia problema duplicatelor întârziate, punând accentul în mod special pe algoritmii 
pentru stabilirea sigură a conexiunilor, astfel încât scenarii ca cel de mai sus să nu poată să apară. 

După cum am mai spus, punctul crucial al problemei este existența duplicatelor întârziate. El 
poate fi tratat în mai multe feluri, dar nici unul nu este într-adevăr satisfăcător. O posibilitate este de 
a utiliza adrese de transport valabile doar pentru o singură utilizare. În această abordare, ori de câte 
ori este necesară o adresă la nivel transport, va fi generată una nouă. După ce conexiunea este elibe- 
rată, adresa nu mai este folosită. Acest mecanism face însă imposibl modelul cu server de procese 
din fig. 6-9. 

O altă posibilitate este de a atribui fiecărei conexiuni un identificator (adică, un număr de sec- 
venta incrementat pentru fiecare conexiune stabilită), ales de cel care inițiază conexiunea, si pus in 
fiecare TPDU, inclusiv in cel care inițiază conexiunea. După ce o conexiune este eliberată, fiecare 
entitate de transport va completa o tabelă cu conexiunile care nu mai sunt valide, reprezentate ca 
perechi (entitate de transport, identificator conexiune). Ori de câte ori apare o cerere de conexiune 
se va verifica în tabelă că ea nu aparține unei conexiuni care a fost eliberată anterior. 

Din nefericire, această schemă are un defect important: ea necesită ca fiecare entitate de trans- 
port să menţină informaţia despre conexiunile precedente un timp nedefinit. Dacă o mașină cade si 
isi pierde datele din memorie, ea nu va mai sti care identificatori de conexiune au fost deja utilizați. 

Putem încerca si o altă soluție. În loc să permitem pachetelor să trăiască la nesfârșit în subretea, 
putem inventa un mecanism care să elimine pachetele îmbătrânite. Dacă suntem siguri că nici un 
pachet nu poate să supravieţuiască mai mult de un anume interval de timp cunoscut, problema devi- 
ne ceva mai ușor de rezolvat. 

Durata de viata a pachetelor poate fi limitată la un maxim cunoscut, folosind una (sau mai mul- 
te) din următoarele tehnici: 


1. Restrictii în proiectarea subretelei 
2. Adăugarea unui contor al nodurilor parcurse în fiecare pachet 
3. Adăugarea unei amprente de timp la fiecare pachet 


Prima metodă include soluţiile care împiedică pachetele să stea în buclă, combinate cu modalități 
de a limita întârzierile datorate congestiilor, pe orice cale din rețea (indiferent de lungime). A doua 
metodă constă în a initializa contorul cu o valoare adecvată si în a-l decrementa la trecerea prin orice 
nod. Protocolul de nivel rețea pur și simplu elimină pachetele al căror contor a devenit zero. A treia 
metodă presupune ca fiecare pachet să conţină timpul creării sale, ruterele acceptând să elimine 
pachetele mai vechi de un anumit moment de timp, asupra căruia au căzut de acord. Această meto- 
da necesită ca ceasurile de la fiecare ruter să fie sincronizate, si această cerință în sine este destul de 
greu de îndeplinit (mai ușor este dacă sincronizarea ceasurilor se obține din exteriorul reţelei, de 
exemplu folosind GPS sau staţii radio care transmit periodic ora exactă). 

În practică, nu este suficient doar să garantăm că pachetul este eliminat, ci trebuie garantat și că 
toate confirmările sale au fost eliminate, astfel încât vom introduce T, care va fi un multiplu (mic) al 
duratei maxime de viata a unui pachet. Depinde de protocol de câte ori T este mai mare decât dura- 
ta de viata a unui pachet. Dacă așteptăm un timp T după trimiterea unui pachet putem fi siguri că 
toate urmele sale au dispărut și nici el, nici vreo confirmare de-a sa nu vor apărea din senin, doar ca 
să complice lucrurile. 

Folosind durata de viata limitată a pachetelor, există metode de a obţine conexiuni sigure a căror 
corectitudine a fost demonstrată. Metoda descrisă în cele ce urmează este datorată lui Tomlinson 
(1975). Ea rezolvă problema, dar introduce câteva particularități proprii. Metoda a fost îmbunătățită 
de Sunshine și Dalal (1978). Variante ale sale sunt larg folosite în practică, inclusiv în TCP. 

Pentru a ocoli problemele generate de pierderea tuturor datelor din memoria unei mașini după 
o cădere, Tomlinson propune echiparea fiecărei mașini cu un ceas. Nu este nevoie ca ceasurile de pe 
mașini diferite să fie sincronizate. Fiecare ceas va fi de fapt un contor binar care se autoincrementea- 
ză după un anumit interval de timp. În plus, numărul de biţi ai contorului trebuie să fie cel puţin egal 
cu numărul de biţi al numerelor de secvenţă. În cele din urmă, și cel mai important, ceasul trebuie să 
continue să funcţioneze chiar în cazul în care calculatorul gazdă cade. 

Ideea de bază este de a fi siguri că două TPDU numerotate identic nu pot fi generate în același 
timp. Atunci când conexiunea este iniţiată, k biti mai putin semnificativi ai ceasului sunt folosiți ca 
număr initial de secvenţă (tot k biti). Astfel, fiecare conexiune începe să-și numeroteze TPDU-urile 
sale cu un număr de secvenţă diferit. Spaţiul numerelor de secvenţă ar trebui să fie suficient de mare 
pentru ca, în timpul scurs până când contorul ajunge din nou la același număr, toate TPDU-urile 
vechi cu acel număr să fi dispărut deja. Această relaţie liniară între timp și numărul de secvență initi- 
al este prezentată in fig. 6-10. 

Fig. 6-10. (a) TPDU-urile nu pot sa intre in regiunea interzisa. 
(b) Problema resincronizarii. 


Odată ce ambele entităţi de transport au căzut de acord asupra numărului de secvenţă initial, 
pentru controlul fluxului poate fi folosit orice protocol cu fereastră glisantă. În realitate curba ce 
reprezintă numărul inițial de secvenţă (desenată cu linie îngroșată) nu este chiar liniară, ci în trepte, 
căci ceasul avansează în trepte. Pentru simplitate, vom ignora acest detaliu. 

O problemă apare atunci când cade un calculator gazdă. Când el îşi revine, entitatea sa de trans- 
port nu știe unde a rămas în spaţiul numerelor de secvență. O soluţie este de a cere entității de 
transport să stea neocupată T secunde după revenire pentru ca în acest timp toate vechile TPDU să 
dispară. Totuși, într-o rețea complexă T poate fi destul de mare, astfel că această strategie nu este 
prea atrăgătoare. 

Pentru a evita cele T secunde de timp nefolosit după o cădere, este necesar să introducem o nouă 
restricţie în utilizarea numerelor de secvenţă. Necesitatea introducerii acestei restricții este evidentă 
în următorul exemplu. Fie T, timpul maxim de viata al unui pachet, egal cu 60 de secunde si să pre- 
supunem că ceasul este incrementat la fiecare secundă. După cum arată linia îngroșată din fig. 6- 
10(a), numărul iniţial de secvenţă pentru o conexiune inițiată la momentul x este x. Să ne imaginăm 
că la t=30 sec, unui TPDU trimis pe conexiunea cu numărul 5 (deschisă anterior) i se dă numărul de 
secvență 80. Să numim acest TPDU X. Imediat după ce X este trimis, calculatorul gazdă cade și re- 
vine imediat. La t=60 el redeschide conexiunile de la 0 la 4. La t=70, el deschide conexiunea 5, folo- 
sind un număr de secvenţă inițial 70, aşa cum am stabilit. În următoarele 15 secunde el va transmite 
TPDU-uri cu date numerotate de la 70 la 80. Astfel că la t=85, în subretea este generat un nou 
TPDU cu numărul de secvență 80 si conexiunea 5. Din nefericire, TPDU X încă mai există. Dacă el 
ajunge înaintea noului TPDU 80, atunci TPDU X va fi acceptat si TPDU-ul corect va fi respins ca 
fiind un duplicat. 

Pentru a preveni o astfel de problemă trebuie să luăm măsuri ca numerele de secvenţă să nu fie 
utilizate (adică atribuite unor noi TPDU-uri) un timp T înaintea utilizării lor ca noi numere de sec- 
venta. Combinatiile imposibile - timp, număr de secvență - sunt prezentate în fig. 6-10(a) ca regiunea 
interzisă. Înainte de trimiterea oricărui TPDU pe orice conexiune, entitatea de transport trebuie să 
citească ceasul și să verifice dacă nu cumva se află în regiunea interzisă. 

Pot să apară probleme în două cazuri: dacă un calculator gazdă trimite prea multe date și prea re- 
pede pe o conexiune nou deschisă, curba numărului de secvenţă în funcție de timp poate să fie mult 

mai abruptă decât cea inițială. Aceasta înseamnă că rata de transmisie pentru orice conexiune este de 
cel mult un TPDU pe unitatea de timp a ceasului. De asemenea, este necesar ca entitatea de trans- 
port să aștepte până când ceasul avansează o dată, înainte să deschidă o nouă conexiune pentru ca, la 
revenirea după o cădere, același număr de secvenţă să nu fie utilizat de două ori. Cele două observaţii 
de mai sus sunt argumente pentru ca perioada ceasului să fie cât mai mică (câteva us sau mai mică). 

Din nefericire, intrarea în regiunea interzisă prin trimitere prea rapidă nu este singura situație 
care creează probleme. Fig. 6-10(b) arată că la orice rată de transfer mai mică decât frecvența cea- 
sului curba numerelor de secvență utilizate raportată la timp va ajunge până la urmă în regiunea 
interzisă din stânga. Cu cât curba numerelor de secvenţă utilizate va fi mai înclinată, cu atât mai târ- 
ziu se ajunge în regiunea interzisă. Așa cum am afirmat anterior, imediat înaintea trimiterii unui 
TPDU, entitatea de transport trebuie să verifice dacă nu se află cumva în regiunea interzisă, și, dacă 
se află, să întârzie transmisia cu T secunde sau să resincronizeze numerele de secvență. 

Metoda bazată pe ceasuri rezolvă problema duplicatelor întârziate pentru TPDU-urile de date, 
dar pentru ca această metodă să poată fi folosită, trebuie mai întâi să stabilim conexiunea. Deoarece 
TPDU-urile de control pot și ele să fie întârziate, pot apărea probleme atunci când entitățile de 
transport încercă să cadă de acord asupra numărului initial de secvență. Să presupunem, de exem- 
plu, că, pentru a stabili o conexiune, gazda 1 trimite un mesaj CONNECTION REQUEST conti- 
nând numărul de secvenţă initial propus și portul destinație gazdei 2. Acesta va confirma mesajul 
trimițând înapoi un TPDU CONNECTION ACCEPTED . Dacă TPDU-ul CONNECTION RE- 
QUEST este pierdut, dar un duplicat intarziat al unui alt CONNECTION REQUEST va ajunge la 
gazda 2, atunci conexiunea nu va fi stabilita corect. 

Pentru a rezolva aceasta problema, Tomlinson (1975) a introdus stabilirea conexiunii cu intele- 
gere în trei pași (three-way handshake). Acest protocol nu necesită ca ambele parti să înceapă să 
trimită același număr de secvență, deci poate fi utilizat și împreună cu alte metode de sincronizare 
decât ceasul global. Procedura normală de inițiere a conexiunii este exemplificata în fig. 6-11(a). 
Gazda 1 alege un număr de secvenţă x și trimite un TPDU CONNECTION REQUEST care con- 
tine x gazdei 2. Gazda 2 răspunde cu CONNECTION ACK, confirmând x și anunțând numărul său 
inițial de secvenţă, y. În cele din urmă gazda 1 confirmă alegerea lui y gazdei 2 în primul mesaj de 
date pe care îl trimite. 

Vom arunca acum o privire asupra stabilirii conexiunii cu înţelegere în trei pași în prezența 
TPDU-urilor de control duplicate întârziate. În fig. 6-11(b) primul TPDU sosit este o copie întârzia- 
tă a unui CONNECTION REQUEST de la o conexiune mai veche. Acest TDU ajunge la gazda 2 
fără ca gazda 1 să știe. Gazda 2 răspunde acestui TPDU trimițând gazdei 1 un TPDU ACK, verifi- 
când de fapt că gazda 1 a încercat într-adevăr să stabilească o conexiune. Atunci când gazda 1 refuză 
cererea gazdei 2 de a stabili conexiunea, gazda 2 își dă seama că a fost păcălită de o copie întârziată 
și abandonează conexiunea. În acest fel o copie întârziată nu poate să strice nimic. 

În cel mai rău caz, atât CONNECTION REQUEST cât și ACK sunt copii întârziate în subretea. 
Acest caz este prezentat în 6-11(c). Ca și în exemplul precedent, gazda 2 primește o comandă CON- 
NECTION REQUEST întârziată și răspunde la ea. În acest moment este extrem de important să ne 
aducem aminte că gazda 2 a propus y ca număr initial de secvență pentru traficul de la 2 la 1, fiind 
sigur că nu mai există în reţea nici un TPDU (sau confirmare) cu același număr de secvență. Atunci 
când al doilea TPDU întârziat ajunge la gazda 2, aceasta deduce, din faptul că a fost confirmat z si 
nu y, că are de-a face cu o copie mai veche. Important este că nu există nici o combinație posibilă ale 
unor copii vechi ale TPDU-urilor întârziate care să reușească să inițieze o conexiune atunci când 
nimeni nu a cerut asta. 

Fig. 6-11. Trei scenarii posibile de stabilire a conexiunii pentru un protocol cu înțelegere în trei pași. 
CR reprezintă CONNECTION REQUEST. (a) Cazul normal, (b) Un duplicat vechi al unui mesaj 
CONNECTION REQUEST apare când nu trebuie, (c) Sunt duplicate atât CONNECTION 
REQUEST cât și CONNECTION ACCEPTED. 


6.2.3 Eliberarea conexiunii 


Eliberarea unei conexiuni este mai ușoară decât stabilirea ei. Totuși, există mai multe dificultăți 
decât ne-am aștepta. Așa cum am mai amintit, există două moduri de a termina o conexiune: elibe- 
rare simetrică și eliberare asimetrică. Sistemul telefonic foloseşte eliberarea asimetrică: atunci când 
unul din interlocutori închide, conexiunea este întreruptă. Eliberarea simetrică privește conexiunea 
ca pe două conexiuni separate unidirectionale și cere ca fiecare să fie eliberată separat. 

Eliberarea asimetrică este bruscă și poate genera pierderi de date. Să considerăm scenariul din 
fig. 6-12. După stabilirea conexiunii, gazda 1 trimite un TPDU care ajunge corect la gazda 2. Gazda 

1 mai trimite un TPDU dar, înainte ca acesta să ajungă la destinaţie, gazda 2 trimite DISCONNECT 
REQUEST . În acest caz, conexiunea va fi eliberată si vor fi pierdute date. 
Gazda 1 Gazda 2 

Fig. 6-12. Deconectare bruscă cu pierdere de date. CR= CONNECTION REQUEST, 
ACK=CONNECTION ACCEPTED , DR=DISCONNECT REQUEST. 


Evident, pentru a evita pierderea de date, este necesar un protocol de eliberare a conexiunii mai 
sofisticat. O posibilitate este utilizarea eliberării simetrice: fiecare direcţie este eliberată independent 
de cealaltă; un calculator gazdă poate să continue să primească date chiar și după ce a trimis un 
TPDU de eliberare a conexiunii. 

Eliberarea simetrică este utilă atunci când fiecare proces are o cantitate fixă de date de trimis și 
ştie bine când trebuie să transmită si când a terminat. În alte situaţii însă, nu este deloc ușor de de- 
terminat când trebuie eliberată conexiunea si când a fost trimis tot ce era de transmis. S-ar putea 
avea în vedere un protocol de tipul următor: atunci când 1 termină, trimite ceva de tipul: Am termi- 
nat. Ai terminat și tu? Dacă gazda 2 răspunde: Da, am terminat. Închidem! conexiunea poate fi eli- 
berată în condiții bune. 

Din nefericire, acest protocol nu merge întotdeauna. Binecunoscuta problemă a celor două ar- 
mate este similară acestei situaţii: să ne imaginăm că armată albă și-a pus tabăra într-o vale (ca în fig. 
6-13) Pe amândouă crestele care mărginesc valea sunt armatele albastre. Armata albă este mai mare 
decât fiecare din cele două armate albastre, dar împreună armatele albastre sunt mai puternice. Da- 
că oricare din armatele albastre atacă singură, ea va fi înfrântă, dar dacă ele atacă simultan, atunci 
vor fi victorioase. 

Armatele albastre vor să-și sincronizeze atacul. Totuși singura lor posibilitate de comunicaţie este 
să trimită un mesager care să străbată valea. Mesagerul poate fi capturat de armata albă și mesajul 
poate fi pierdut (adică vor trebui să utilizeze un canal de comunicaţie nesigur). Problema este urmă- 
toarea: există vreun protocol care să permită armatelor albastre să învingă? 

Să presupunem că comandantul primei armate albastre trimite un mesaj: „Propun să atacăm pe 
29 martie”, mesajul ajunge la armata 2 al cărei comandant răspunde: „De acord” iar răspunsul ajun- 
ge înapoi la armata 1. Va avea loc atacul în acest caz? Probabil că nu, deoarece comandantul arma- 
tei 2 nu știe dacă răspunsul său a ajuns sau nu la destinație. Dacă nu a ajuns, armata 1 nu va ataca, 
deci ar fi o prostie din partea lui să intre în luptă. 

Fig. 6-13. Problema celor două armate. 


Să încercăm să îmbunătăţim protocolul, transformându-l într-unul cu înțelegere în trei pași. Initia- 
torul propunerii de atac trebuie să confirme răspunsul. Presupunând că nici un mesaj nu este pierdut, 
armata 2 va avea confirmarea, dar comandantul armatei 1 va ezita acum. Până la urmă, el nu știe dacă 
confirmarea sa a ajuns la destinaţie și este sigur că dacă aceasta nu a ajuns, armata 2 nu va ataca. Am 
putea să încercăm un protocol cu confirmare în patru timpi, dar ne-am lovi de aceleași probleme. 

De fapt, poate fi demonstrat că nu există un protocol care să funcționeze. Să presupunem că ar 
exista un asemenea protocol: decizia finală poate să depindă sau nu de ultimul mesaj al unui aseme- 
nea protocol. Dacă nu depinde, putem elimina acest mesaj (si oricare altul la fel) până ajungem la 
un protocol în care orice mesaj este vital. Ce se va întâmpla dacă ultimul mesaj este interceptat? 
Tocmai am hotărât că acest mesaj era unul vital, deci dacă este pierdut, atacul nu va avea loc. Deoa- 
rece cel care trimite ultimul mesaj nu poate fi niciodată sigur că mesajul a ajuns, el nu va risca ata- 
când. Mai rău chiar, cealaltă armată albastră știe și ea acest lucru, deci nu va ataca nici ea. 

Pentru a vedea legătura problemei celor două armate cu problema eliberării conexiunii este sufi- 
cient să înlocuim “atac” cu “deconectare’. Dacă niciuna din parti nu se deconecteaza până nu este 
sigură că cealaltă parte este gata să se deconecteze la rândul ei, atunci deconectarea nu va mai avea 
loc niciodată. 

În practică suntem dispuși să ne asumăm mai multe riscuri atunci când este vorba de eliberarea 
conexiunii decât atunci când este vorba de atacarea armatei albe, așa încât situaţia nu este întru totul 
fără speranţă. Fig. 6-14 prezintă patru scenarii de eliberare a conexiunii folosind un protocol cu con- 
firmare în trei timpi. Deși acest protocol nu este infailibil, el este în general adecvat. 

În fig. 6-14(a) apare cazul normal în care unul dintre utilizatori trimite un TPDU de tip DR 
(DISCONNECT REQUEST) pentru a initia eliberarea conexiunii. Atunci când acesta sosește, re- 
ceptorul trimite înapoi tot un TPDU DR si pornește un ceas pentru a trata cazul în care mesajul său 
este pierdut. Când primește mesajul înapoi, inițiatorul trimite o confirmare și eliberează conexiunea. 
În sfârșit, la primirea confirmării, receptorul eliberează și el conexiunea. Eliberarea conexiunii în- 
seamnă de fapt că entitatea de transport șterge din tabelele sale informaţia despre conexiunea res- 
pectivă din tabela de conexiuni deschise în momentul curent și semnalează acest lucru utilizatorului 
nivelului transport. Această acțiune nu este același lucru cu apelul unei primitive DISCONNECT de 
către un utilizator al nivelului transport. 

Dacă ultima confirmare este pierdută, ca în fig. 6-14(b), putem salva situaţia cu ajutorul ceasului: 
după scurgerea unui anumit interval de timp conexiunea este eliberată oricum. 

Fig. 6-14. Patru cazuri posibile la eliberarea conexiunii: (a)Cazul normal cu confirmare in trei timpi. 
(b)Ultima confirmare este pierdută. (c) Răspunsul este pierdut. 
(d) Răspunsul și următoarele cereri de deconectare sunt pierdute. 
(DR=DISCONNECT REQUEST). 


Să considerăm acum cazul în care cel de-al doilea DR este pierdut: utilizatorul care a inițiat de- 
conectarea nu va primi răspunsul așteptat, va aștepta un anumit timp și va trimite din nou un DR. În 
fig. 6-14(c), putem vedea cum se petrec lucrurile în acest caz, presupunând că la a doua încercare 
toate TPDU-urile ajung corect și la timp. 

Ultima posibilitate pe care o studiem, prezentată în fig. 6-14(d), este similară cu cea din 6-14(c), 
cu următoarea diferență: de aceasta dată niciuna din încercările următoare de a retransmite DR nu 
reușește. După N încercări, emițătorul va elibera pur și simplu conexiunea. În același timp, și recep- 
torul va elibera conexiunea după expirarea timpului. 

Deși acest protocol este, în general, destul de bun, în teorie el poate să dea greș dacă atât mesajul 
DR initial cât și N retransmisii ale sale se pierd. Emitatorul va renunţa si va elibera conexiunea, in 
timp ce la celălalt capăt nu se știe nimic despre încercările de deconectare și aceasta va rămâne in 
continuare activă. În această situaţie rezultă o conexiune deschisă pe jumătate. 

Am putea evita această problemă nepermitand emitatorului să cedeze după N reîncercări nereu- 
site, ci cerându-i să continue până primește un răspuns. Totuși, dacă celeilalte parti i se permite să 
elibereze conexiunea după un interval de timp, este posibil ca iniţiatorul să ajungă să aștepte la infi- 
nit. Dacă însă nu s-ar permite eliberarea conexiunii după expirarea unui interval de timp, atunci în 
cazul din fig. 6-14 (b) protocolul s-ar bloca. 

O altă posibilitate de a scăpa de conexiunile pe jumătate deschise este de a aplica o regulă de ti- 
pul: dacă nici un TPDU nu sosește într-un anumit interval de timp, atunci conexiunea este eliberată 
automat. În acest fel, dacă una din parti se deconectează, cealaltă parte va detecta lipsa de activitate 
si se va deconecta si ea. Desigur, pentru a implementa aceasta regulă este nevoie ca fiecare entitate 
de transport să aibă un ceas care va fi repornit la trimiterea oricărui TPDU. La expirarea timpului, 
se transmite un TPDU vid, doar pentru a menţine conexiunea deschisă. Pe de altă parte, daca este 
aleasă această soluţie, și câteva TPDU-uri vide sunt pierdute la rând pe o conexiune altfel liberă, 
este posibil ca, mai întâi una din parti, apoi cealaltă să se deconecteze automat. 

Nu vom mai continua să detaliem acest subiect, dar probabil că acum este clar că eliberarea unei 
conexiuni fără pierderi de date nu este atât de simplă cum părea la început. 


6.2.4 Controlul fluxului și memorarea temporară (buffering) 


După ce am studiat în detaliu stabilirea și eliberarea conexiunii, vom arunca o privire asupra mo- 
dului în care sunt tratate conexiunile cât timp sunt utilizate. Una din problemele cheie a apărut și pâ- 
nă acum: controlul fluxului. La nivel transport există asemănări cu problema controlului fluxului la 
nivel legătură de date, dar există și deosebiri. Principala asemănare: la ambele niveluri este necesar un 
mecanism (fereastră glisantă sau altceva) pentru a împiedica un emițător prea rapid să depășească 
capacitatea de recepţie a unui receptor prea lent. Principala deosebire: un ruter are în general puține 
linii, dar poate să aibă numeroase conexiuni. Această diferență face nepractică implementarea la nivel 
transport a strategiei de memorare temporară a mesajelor folosită la nivel legătură de date. 

În protocoalele pentru legătura de date prezentate în cap. 3, cadrele sunt memorate temporar 
atât de ruterul care emite cât și de cel care recepționează. În protocolul 6, de exemplu, atât emitato- 
rul cât si receptorul au alocate un număr de MAXSEQ+1 tampoane pentru fiecare linie, jumătate 
pentru intrări și jumătate pentru ieșiri. Pentru un calculator gazdă cu, să spunem, 64 de conexiuni și 
numere de secvenţă de 4 biti, acest protocol ar necesita 1024 tampoane. 

La nivel legătură de date, emițătorul trebuie să memoreze cadrele transmise, pentru că poate fi 
necesară retransmiterea acestora. Dacă subreteaua oferă un serviciu datagramă, atunci entitatea de 
transport emițătoare va trebui să memoreze pachetele trimise din aceleași motive. Dacă receptorul 
ştie că emițătorul stochează toate TPDU-urile până când acestea sunt confirmate, el poate să aloce 
sau nu tampoane specifice fiecărei conexiuni, după cum i se pare mai bine. 

Receptorul poate, de exemplu, să rezerve un singur grup de tampoane pentru toate conexiunile. 
La sosirea unui TPDU se face o încercare de a obţine dinamic un nou tampon. Dacă un tampon este 
liber, atunci TPDU-ul este acceptat, altfel, este refuzat. Cum emițătorul este gata să retransmita 
TPDU-urile pierdute de subretea, faptul că unele TPDU-uri sunt refuzate nu produce nici o daună, 
desi în acest fel sunt risipite resurse. Emitatorul va retransmite până cand va primi confirmarea. 

Pe scurt, dacă serviciul reţea nu este sigur, emițătorul va trebui să memoreze toate TPDU-urile 
trimise, la fel ca la nivel legătură de date. Totuși, folosind un serviciu la nivel reţea sigur sunt posibi- 
le unele compromisuri. În particular, dacă emițătorul știe că receptorul are întotdeauna tampoane 
disponibile, atunci nu trebuie să păstreze copiile TPDU-urilor trimise. Totuși, dacă receptorul nu 
poate garanta că orice TPDU primit va fi acceptat, emițătorul va trebui să păstreze copii. În ultimul 
caz, emițătorul nu poate avea încredere în confirmarea primită la nivel reţea, deoarece aceasta con- 
firmă sosirea TPDU-ului la destinaţie, dar nu și acceptarea lui. Vom reveni asupra acestui punct 
important mai târziu. 

Chiar dacă receptorul va realiza memorarea temporară a mesajelor primite, mai rămâne pro- 
blema dimensiunii tamponului. Dacă cea mai mare parte a TPDU-urilor au aceeași dimensiune, 
este naturală organizarea tampoanelor într-o resursă comună care conţine tampoane de aceeași 
dimensiune, cu un TPDU per tampon, ca în fig. 6-15(a). Dacă însă dimensiunea TPDU-urilor varia- 
ză de la câteva caractere tipărite la un terminal, la mii de caractere pentru un transfer de fișiere, or- 
ganizarea ca o resursă comună cu tampoane de aceeași dimensiune va pune probleme. Dacă dimen- 
siunea tampoanelor ar fi constantă, egală cu cel mai mare TPDU posibil, atunci va apărea o risipă de 
spaţiu ori de câte ori este primit un TPDU mai scurt. Dacă dimensiunea tampoanelor este aleasă 
mai mică decât cel mai mare TPDU posibil, atunci pentru memorarea unui TPDU mai lung vor fi 
necesare mai multe tampoane, iar complexitatea operaţiei va crește. 

O altă soluţie este utilizarea unor tampoane de dimensiune variabilă, ca în fig. 6-15(b). Avantajul 
este o mai bună utilizare a memoriei, cu prețul unei gestiuni a tampoanelor mai complicată. O a 
treia posibilitate este alocarea unui singur tampon circular pentru fiecare conexiune, ca în fig. 6- 
15(c). Această soluţie are de asemenea avantajul unei utilizări eficiente a memoriei, dar numai în 
situația în care conexiunile sunt relativ încărcate. 




























































































g T si g > TPDU 1 
> TPDU 2 
S TPDU 3 
X 
(a) (b) \ 
\ - TPDU 4 
Spatiu 
nefolosit 





(c) 
Fig. 6-15. (a) Tampoane de dimensiune fixă inlantuite. (b) Tampoane de 
dimensiune variabilă inlantuite. (c) Un tampon circular pentru fiecare conexiune. 


Compromisul optim între memorarea temporară la sursă sau la destinație depinde de tipul trafi- 
cului prin conexiune. Pentru un trafic în rafală cu o bandă de transfer îngustă, ca traficul produs de 

un terminal interactiv, este mai bine ca tampoanele să nu fie prealocate, ci mai curând, alocate di- 
namic. Întrucât emițătorul nu poate să fie sigur că receptorul va reuși să aloce un tampon la sosirea 
unui pachet, emițătorul va fi nevoit să retina copia unui TPDU transmis până când acesta va fi con- 
firmat. Pe de altă parte, pentru un transfer de fișiere sau pentru orice alt trafic care necesită o bandă 
de transfer largă este mai bine dacă receptorul alocă un set întreg de tampoane, pentru a permite un 
flux de date la viteză maximă. Cu alte cuvinte, pentru un trafic în rafală cu o bandă de transfer îngus- 
tă este mai bine să fie folosite tampoane la emițător, în timp ce pentru un trafic continuu cu o bandă 
de transfer largă, este mai eficientă folosirea tampoanelor la receptor. 

Pe măsură ce conexiunile sunt create și eliberate de trafic, iar sablonul se schimbă, emițătorul și 
receptorul trebuie să își ajusteze dinamic politica de alocare a tampoanelor. În consecinţă, protocolul 
de transport trebuie să permită emitatorului să ceară spațiu pentru tampoane la capătul celălalt al 
conexiunii. Tampoanele pot fi alocate pentru o anumită conexiune sau pot fi comune pentru toate 
conexiunile între două calculatoare gazdă. O alternativă este ca receptorul, cunoscând situația tam- 
poanelor sale (dar necunoscând șablonul traficului) să poată spune emitatorului: „Am rezervat X 
tampoane pentru tine”. Dacă numărul conexiunilor deschise trebuie să crească, poate fi necesar ca 
spaţiul alocat unei singure conexiuni să scadă, deci protocolul trebuie să furnizeze și această facilitate. 

O modalitate inteleapta de a trata alocarea dinamică a tampoanelor este separarea stocării în 
tampoane de confirmarea mesajelor, spre deosebire de protocolul cu fereastră glisantă din cap. 3. 
Alocarea dinamică a tampoanelor înseamnă, de fapt, o fereastră cu dimensiune variabilă. La înce- 
put, emițătorul trimite cereri pentru un anumit număr de tampoane bazându-se pe o estimare a ne- 
cesitatilor. Receptorul îi alocă atâtea tampoane cât își poate permite. De fiecare data când emitato- 
rul trimite un TPDU, el decrementează numărul de tampoane pe care le are alocate la receptor, 
oprindu-se când acest număr devine zero. Receptorul trimite înapoi confirmări și situaţia tampoane- 
lor alocate, împreună cu traficul în sens invers. 

Fig. 6-16 este un exemplu pentru modul în care administrarea dinamică a ferestrelor poate fi fo- 
losită într-o subretea cu datagrame, cu numere de secvență pe 4 biti. Să presupunem că informaţia 
despre alocarea tampoanelor este împachetată in TPDU-uri distincte si că este separată de traficul 
în sens invers. La început A dorește opt tampoane, dar nu i se acordă decât patru. După aceea trimi- 
te trei TPDU-uri, iar al treilea este pierdut. TPDU-ul 6 confirmă recepţia tuturor TPDU-urilor cu 
numere de secvenţă mai mici sau egale cu 1, permiţând lui A să elibereze acele tampoane și, mai 
mult, îl informează pe A că B poate să mai receptioneze trei TPDU-uri (adică TPDU-urile cu nu- 
mere de secvență 2, 3, 4). A știe că a trimis deja numărul 2, deci se gândește că ar putea trimite 3 si 4, 
ceea ce și încearcă să facă. În acest moment, el este blocat și trebuie să aștepte alocarea unui tam- 
pon. Expirarea timpului pentru primirea confirmării determină retransmisia mesajului 2 (linia 9), 
care poate avea loc, deși emițătorul este blocat, deoarece se vor utiliza tampoane deja alocate. În 
linia 10, B confirmă primirea tuturor TPDU-urilor până la 4, dar îl tine pe A încă blocat. O astfel de 
situaţie ar fi fost imposibilă cu protocolul cu fereastră glisantă prezentat în cap. 3. Următorul TPDU 
de la B la A alocă încă un tampon și îi permite lui A să continue. 

În cazul strategiilor pentru alocarea tampoanelor de tipul celei de mai sus, eventuale probleme 
pot să apară în reţele neorientate pe conexiune daca sunt pierdute TPDU-uri de control. Să privim 
linia 16 din fig. 6-16: B a mai alocat tampoane pentru A, dar TPDU-ul care transmitea această in- 
formaţie a fost pierdut. Deoarece TPDU-urile de control nu sunt numerotate sau retransmise, A va 
fi blocat. Pentru a preveni această situaţie, fiecare calculator gazdă trebuie să trimită periodic pe 
fiecare conexiune TPDU-uri de control ce pot conţine confirmări și informaţii despre starea tam- 
poanelor. În acest fel, A va fi deblocat mai devreme sau mai târziu. 

Mesajul Comentarii 
1 < cere 8 tampoane> A cere 8 tampoane 
2 <ack=15, buf=4> B îi acordă tampoane numai de la 0 la 3 
3 <seq = 0, data = m0> A mai are 3 tampoane libere 
4 <seq = 1, data = m1> A mai are 2 tampoane libere 
5 <seq = 2, data = m2> Mesaj pierdut, dar A crede ca mai are un 
singur tampon liber 
6 <ack = 1, buf = 3> B confirma 0 si 1 si permite 2-4 
7 <seq = 3, data = m3> A mai are tampoane 
8 <seq = 4, data = m4> A nu mai are tampoane libere și trebuie 
să se oprească 
9 <seq = 2, data = m2> A retransmite la expirarea intervalului de timp 
10 <ack = 4, buf = 0> Toate mesajele sunt confirmate, dar A este 
în continuare blocat 
11 <ack = 4, buf = 1> A poate să îl trimită acum pe 5 
12 <ack = 4, buf = 2> B a mai găsit un tampon 
13 <seq = 5, data = m5> A mai are un tampon liber 
14 <seq = 6, data = m6> A este blocat din nou 
15 <ack = 6, buf = 0> A este blocat în continuare 
16 see <ack = 6, buf = 4> += Posibila interblocare 


Fig. 6-16. Alocarea dinamică a tampoanelor. Sagetile indica direcția transmisiei. 
Punctele de suspensie (...) indica pierderea unui TPDU. 


Pana acum am presupus tacit ca singura limita impusa ratei de transfer a emitatorului este legata 
de dimensiunea spatiului alocat la receptor pentru tampoane. Deoarece pretul memoriei continua 
să scadă vertiginos, ar putea deveni posibilă echiparea unei gazde cu suficient de multă memorie, 
astfel încât lipsa tampoanelor să pună rar probleme, dacă le va pune vreodată. 

Atunci când spațiul de memorie alocat pentru tampoane nu limitează fluxul maxim, va apărea o 
altă limitare: capacitatea de transport a subretelei. Dacă două rutere adiacente pot să schimbe cel 
mult x pachete pe secundă și există k căi distincte între două calculatoare gazdă, atunci este imposibil 
transferul la o rată mai mare de k * x TPDU-uri pe secundă, oricât de multe tampoane ar fi alocate 
la cele două capete ale conexiunii. Dacă emițătorul se grăbeşte prea tare (adică trimite mai mult 
de k * x TPDU-uri pe secundă), reţeaua se va congestiona, deoarece nu va putea să livreze datele le 
fel de repede cum le primește. 

Este necesar un mecanism bazat pe capacitatea de transport a subretelei și nu pe capacitatea de 
memorare în tampoane a receptorului. Evident, mecanismul de control al fluxului trebuie aplicat la 
emițător pentru a preveni existența prea multor TPDU-uri neconfirmate la acesta. Belsens (1975) a 
propus folosirea unei scheme cu fereastră glisantă în care emițătorul modifică dinamic dimensiunea 
ferestrei pentru a o potrivi la capacitatea de transport a rețelei. Dacă rețeaua poate să transporte c 
TPDU-uri pe secundă și durata unui ciclu (incluzând transmisia, propagarea, timpul petrecut în cozi, 
prelucrarea la destinaţie și revenirea confirmării) este r, atunci dimensiunea ferestrei la emițător 
trebuie să fie c* r . Folosind o fereastră cu această dimensiune, emițătorul va putea lucra la capaci- 
tate maximă. Orice mică scădere a performanţelor reţelei va genera blocari ale emitatorului. 

Pentru a ajusta periodic dimensiunea ferestrei, emițătorul poate urmări cei doi parametri, după 
care poate calcula dimensiunea dorită a ferestrei. Capacitatea de transport a subretelei poate fi de- 

terminată pur și simplu numărând TPDU-urile confirmate într-o anumită perioadă de timp și rapor- 
tând la acea perioadă. În timpul măsurătorii, emițătorul trebuie să transmită cât mai repede pentru a 
fi sigur că factorul care limitează numărul confirmărilor este capacitatea de transport a subretelei si 
nu rata mică de emisie. Timpul necesar pentru ca un TPDU transmis să fie confirmat poate fi măsu- 
rat cu exactitate și media poate fi calculată continuu. Deoarece capacitatea de transport a rețelei 
disponibilă pentru orice flux dat variază în timp, dimensiunea ferestrei trebuie ajustată frecvent pen- 
tru a urmări schimbările în capacitatea de transport. Așa cum vom vedea mai departe, în Internet se 
foloseşte un mecanism similar. 


6.2.5  Multiplexarea 


Multiplexarea mai multor conversații pe conexiuni, circuite virtuale și legături fizice joacă un rol 
important în mai multe niveluri ale arhitecturii rețelei. În cazul nivelului transport, multiplexarea poa- 
te fi necesară din mai multe motive. De exemplu, dacă doar o singură adresă de reţea este disponibilă 
pe o gazdă, toate conexiunile transport de pe acea mașină trebuie să o folosească. Când un TDPU 
sosește este necesar un mod de a spune cărui proces trebuie dat. Această situație numită multiplexare 
în sus, este prezentată în fig. 6-17(a). În această figură, patru conexiuni transport diferite folosesc în 
comun aceeași conexiune reţea (de exemplu, adresa IP) către calculatorul gazdă de la distanță. 

Fig. 6-17. (a) Multiplexare în sus. (b) Multiplexare în jos. 


Multiplexarea poate să fie utilă nivelului transport și din alt motiv, legat de deciziile tehnice și nu 
de politica de prețuri ca până acum. Să presupunem, de exemplu, că o subretea folosește intern circui- 
te virtuale și impune rată de date maximă p fiecare dintre ele. Dacă un utilizator are nevoie de mai 
multă lățime de bandă decât poate oferi un circuit virtual, o soluție este ca nivelul transport să deschi- 
dă mai multe conexiuni reţea și să distribuie traficul prin acestea (într-un sistem round-robin), la fel ca 
în fig. 6-17(b). Acest mod de operare se numește multiplexare în jos. În cazul a k conexiuni rețea des- 
chise lățimea de bandă reală este multiplicată cu un factor k. Un exemplu obișnuit de multiplexare în 
jos apare la utilizatorii care au acasă o linie ISDN. Această linie pune la dispoziție două conexiuni 
separate de 64 Kbps. Folosirea ambelor pentru apelul unui distribuitor de Internet și împărțirea trafi- 
cului pe ambele linii, face posibilă atingerea unei lățimi de bandă efectivă de 128 Kbps. 

6.2.6 Refacerea după cădere 


În cazul în care calculatoarele gazdă sau ruterele se întâmplă să cadă, recuperarea după o ast- 
fel de cădere devine o problemă. Dacă entitatea de transport este în întregime conținută de calcu- 
latorul gazdă, atunci revenirea după o cădere a rețelei sau a unui ruter este simplă. Dacă nivelul 
reţea furnizează un serviciu datagramă, atunci entitatea de transport știe să rezolve problema 
TPDU-urilor pierdute. Dacă nivelul rețea furnizează un serviciu orientat pe conexiune, atunci 
pierderea unui circuit virtual este tratată stabilind un circuit virtual nou și apoi întrebând entitatea 
de transport aflată la distanță care TPDU-uri a primit deja și ce TPDU-uri nu. Acestea din urmă 
pot fi retransmise. 

Căderea unui calculator gazdă pune o problemă mult mai supărătoare. În particular, clienții pot 
dori să continue să lucreze imediat după ce serverul cade și reporneste. Pentru a ilustra această difi- 
cultate, să presupunem că o gazdă (clientul) trimite un fișier lung unei alte gazde (serverul) folosind 
un protocol simplu de tip pas-cu-pas (stop-and-wait). Nivelul transport de pe server nu face decât să 
paseze utilizatorului TPDU-urile primite, unul câte unul. Dacă în timpul transmisiei serverul cade, la 
revenirea acestuia tabelele sunt reinitializate și serverul nu va mai ști precis unde a rămas. 

Într-o încercare de a reveni in starea sa iniţială, serverul ar putea să trimită cereri tuturor celorlal- 
te gazde anunțând că tocmai s-a refăcut după o cădere și cerând clienţilor să-l informeze despre si- 
tuatia tuturor conexiunilor deschise. Fiecare client poate fi în una din următoarele stări: un TPDU 
neconfirmat (starea S1) sau nici un TPDU neconfirmat (starea S0). Bazându-se numai pe aceasta 
informatie, clientul trebuie să decidă dacă să retransmită sau nu cel mai recent TPDU. 

La prima vedere pare evident: atunci când află de căderea și revenirea serverului, clientul trebuie 
să retransmită doar dacă are TPDU-uri neconfirmate (adică este în starea S1). Totuși, o privire mai 
atentă descoperă dificultățile care apar în această abordare naivă. Să considerăm, ca exemplu, situa- 
tia în care entitatea de transport de pe server trimite mai întâi confirmarea și apoi, după ce confir- 
marea a fost trimisă, pasează datele procesului aplicație. Trimiterea confirmării și transferul datelor 
procesului aplicație sunt două evenimente distincte care nu pot avea loc simultan. Dacă o cădere a 
serverului are loc după trimiterea confirmării, dar înainte de transferul datelor, clientul va primi con- 
firmarea si se va afla în starea SO, atunci când anunţul despre cădere ajunge la el. În acest caz, clien- 
tul nu va mai retransmite (ceea ce este incorect), crezând că TPDU-ul respectiv a fost recepționat. 
Această decizie a clientului va conduce la lipsa unui TPDU. 

În acest moment s-ar putea spune: „Nimic mai simplu! Tot ceea ce trebuie făcut este să repro- 
gramăm entitatea de transport astfel, încât să transtere datele mai întâi și să trimită confirmarea du- 
pă aceea!”. Să vedem: dacă transferul datelor a avut loc, dar serverul cade înainte să trimită confir- 
marea, clientul va fi în starea S1, va retransmite și astfel vom avea un TPDU duplicat în fluxul de 
date către procesul aplicație. 

Oricum ar fi proiectati clientul și serverul, întotdeauna vor exista situații în care revenirea după o 
cădere nu se va face corect. Serverul poate fi programat în două feluri: să facă mai întâi confirmarea 
sau să transfere mai întâi datele. Clientul poate fi programat în patru feluri: să retransmită întot- 
deauna ultimul TPDU, să nu retransmită niciodată, să retransmita numai în starea SO, să retransmi- 
tă numai în starea S1. Rezultă astfel opt combinații, dar, asa cum vom vedea, pentru fiecare combi- 
nație există o anumită succesiune de evenimente pentru care protocolul nu funcționează corect. 

La server sunt posibile trei evenimente: trimiterea unei confirmări (A), transferul datelor la pro- 
cesul aplicaţie (T) si căderea (C). Aceste trei evenimente pot sa fie ordonate in 6 feluri: AC(T), 
ATC, C(AT), C(TA), TAC si TC(A). Parantezele sunt folosite pentru a indica faptul că nici A, nici 

T nu pot urma după C (odată ce serverul a căzut, e bun căzut). Fig. 6-18 prezintă toate cele opt 
combinaţii ale strategiilor clientului și serverului și prezintă secvențele valide pentru fiecare din ele. 
Se observă că pentru orice strategie există o secvenţă de evenimente pentru care protocolul nu func- 
tioneaza corect. De exemplu, dacă clientul retransmite întotdeauna, secvența ATC va genera un 
duplicat care nu poate fi detectat, în timp ce pentru celelalte două secvenţe totul este în regulă. 

emiţător AC(T) ATC C(AT) C(TA) TAC TC(A) 
Retransmite intotdeauna OK DUP OK OK DUP DUP 
Nu retransmite niciodata LOST OK LOST LOST OK OK 
Retransmite in SO OK DUP LOST LOST DUP OK 
Retransmite in $1 LOST OK OK OK OK DUP 
OK = Protocolul funcţionează corect 


DUP = Protocolul generează un mesaj duplicat 
LOST = Protocol pierde un mesaj 


Fig. 6-18. Combinatiile diferitelor strategii posibile pentru server si client. 


Încercarea de a reproiecta mai minuţios protocolul nu ajută. Chiar dacă clientul și serverul schim- 
bă mai multe TPDU-uri înainte ca serverul să transfere datele, astfel încât clientul știe exact ceea ce se 
petrece pe server, nu poate afla dacă serverul a căzut imediat înainte sau imediat după transferul da- 
telor. Concluzia se impune de la sine: dată fiind condiţia de bază ca două evenimente să nu fie simul- 
tane, revenirea după o cădere nu poate fi făcută transparent pentru nivelurile superioare. 

În termeni mai generali, acest rezultat poate fi reformulat astfel: restartarea după o cădere a ni- 
velului N nu poate fi făcută decât de către nivelul N+ 1, și aceasta doar dacă nivelul superior reține 
suficientă informaţie de stare. Așa cum am arătat mai sus, nivelul transport poate să revină după 
erorile nivelului reţea numai dacă fiecare capăt al conexiunii tine minte unde a rămas. 

Am ajuns astfel la problema definirii precise a ceea ce înseamnă o confirmare capăt-la-capăt. În 
principiu, protocolul de transport este unul capăt-la-capăt si nu inlantuit ca la nivelurile de mai jos. 
Să considerăm cazul unui utilizator care generează cereri de tranzacții pentru o bază de date de la 
distanță. Să presupunem că entitatea de transport aflată la distanță este programată să trimită mai 
întâi TPDU-ul nivelului superior și apoi să confirme. Chiar și în acest caz, primirea unei confirmări 
de către mașina utilizator nu înseamnă neapărat că mașina gazdă de la distanţă a avut timp să actua- 
lizeze baza de date. De fapt, o adevărată confirmare capăt-la-capăt, a cărei primire arată că s-au 
efectuat toate prelucrările de către mașina de la distanţă, este probabil imposibil de obținut. Acest 
subiect este discutat în detaliu de Saltser ș.a. (1984). 

6.3 UN PROTOCOL SIMPLU DE TRANSPORT 


Pentru a concretiza ideile discutate, in aceasta sectiune vom studia in detaliu un exemplu de nivel 
transport. Vom utiliza setul abstract de primitive orientate pe conexiune prezentat in fig. 6-2. Alege- 
rea acestor primitive orientate pe conexiune face exemplul ales similar cu (dar mai simplu decat) 
popularul protocol TCP. 


6.3.1  Primitivele serviciului ales ca exemplu 


Prima problemă constă în definirea exactă a primitivelor de transport. Pentru CONNECT este 
ușor: vom avea o rutină de biblioteca connect care poate fi apelată cu parametri potriviti pentru sta- 
bilirea unei conexiuni. Parametrii sunt TSAP-ul local si cel aflat la distanță. În timpul apelului, ape- 
lantul este blocat în timp ce entitatea de transport încearcă să stabilească conexiunea. Dacă conexiu- 
nea reușește, apelantul este deblocat și poate să înceapă să transmită date. 

Atunci când un proces dorește să accepte conexiuni, el face un apel listen specificând un anumit 
TSAP pe care îl ascultă. După aceasta, procesul este blocat până când un proces aflat la distanță 
încearcă să stabilească o conexiune cu TSAP-ul la care așteaptă. 

De observat că acest model este asimetric. O parte este pasivă, executând listen și așteptând ca 
ceva să se întâmple. Cealaltă parte este activă și inițiază conexiunea. O întrebare interesantă este: ce 
trebuie făcut dacă partea activă începe prima? O posibilitate este ca încercarea de conectare să nu 
reușească dacă nu există nici un proces care să asculte la TSAP-ul aflat la distanță. O altă posibilitate 
este ca inițiatorul să se blocheze (eventual pentru totdeauna) până când apare un proces care să 
asculte la TSAP-ul aflat la distanță. 

Un compromis folosit în exemplul nostru este păstrarea cererii de conexiune la receptor pentru 
un anumit interval de timp. Dacă un proces de pe acest calculator gazdă apelează listen înainte ca 
timpul să expire, atunci conexiunea este stabilită, altfel conexiunea este refuzată și apelantul este 
deblocat întorcând un cod de eroare. 

Pentru a elibera o conexiune vom folosi un apel disconnect. Atunci când ambele părți s-au deco- 
nectat, conexiunea este eliberată. Cu alte cuvinte, folosim un model de deconectare simetric. 

Transmisia de date are exact aceeași problemă ca și stabilirea conexiunii: emițătorul este activ, 
dar receptorul este pasiv. Vom folosi aceeași soluție pentru transmisia de date ca și pentru stabilirea 
conexiunii, adică un apel activ send care trimite datele și un apel pasiv receive care blochează până 
când soseşte un TPDU. 

Definiţia concretă a serviciului constă astfel din cinci primitive: CONNECT, LISTEN, DIS- 
CONNECT, SEND si RECEIVE. Fiecare primitivă corespunde unei funcții de bibliotecă care exe- 
cută acea primitivă. Parametrii pentru primitive și funcțiile de bibliotecă sunt: 


connum = LISTEN(local) 

connum = CONNECT (local, remote) 
status = SEND(connum, buffer, bytes) 
status = RECEIVE(connum, buffer, bytes) 
status = DISCONNECT(connum) 


Primitiva LISTEN anunta disponibilitatea serverului de a accepta cereri de conexiune la TSAP- 
ul indicat. Utilizatorul primitivei este blocat pana cand se face o încercare de conectare la TSAP-ul 
specificat. Blocarea poate sa fie definitiva. 

Primitiva CONNECT are doi parametri, un TSAP local (adică o adresă la nivel transport) și un 
TSAP aflat la distanță și încearcă să stabilească o conexiune între acestea două. Dacă reușește, ea 
întoarce connum, un număr nenegativ utilizat pentru a identifica conexiunea. Dacă nu reușește, mo- 
tivul este pus în connum ca un număr negativ. În modelul nostru (destul de simplu), fiecare TSAP 
poate să participe la cel mult o singură conexiune de transport, deci un motiv pentru refuzul unei 
cereri de conectare poate fi că adresa la nivel transport este deja folosită. Alte câteva motive pot fi: 
gazda de la distanță căzută, adresă locală incorectă sau adresă de la distanță incorectă. 

Primitiva SEND trimite conţinutul unui tampon ca un mesaj pe conexiunea indicată, eventual 
divizându-l în mai multe unități, dacă este nevoie. Erorile posibile, întoarse în status, pot fi: nu există 
conexiune, adresă de tampon invalidă sau număr de biti negativ. 

Primitiva RECEIVE indică faptul că apelantul așteaptă să receptioneze date. Dimensiunea me- 
sajului este plasată în câmpul bytes. Dacă procesul aflat la distanţă a eliberat conexiunea sau daca 
adresa pentru tampon este incorectă (de exemplu, în afara spațiului de adrese al programului utiliza- 
tor), funcţia va întoarce un cod de eroare indicând natura problemei. 

Primitiva DISCONNECT pune capăt unei conexiunii transport indicate prin parametrul 
connum. Erori posibile sunt: connum aparţine de fapt altui proces sau connum nu este un identifica- 
tor valid de conexiune. Codul de eroare sau 0 pentru succes sunt returnate în status. 


6.3.2 Entitatea de transport aleasă ca exemplu 


Înainte de a studia programul aferent entității de transport, trebuie spus că acesta este un exem- 
plu similar celor din cap. 3: este prezentat mai mult în scop pedagogic decât pentru a fi utilizat. Mai 
multe detalii tehnice (precum detectarea extensivă a erorilor) care ar fi necesare unui produs real au 
fost lăsate deoparte pentru simplitate. 

Nivelul transport utilizează primitivele serviciului rețea pentru a trimite și recepționa TPDU-uri. 
Trebuie să alegem primitivele serviciului rețea pe care le vom utiliza pentru acest exemplu. O posibi- 
litate ar fi fost: un serviciu datagramă nesigur. Pentru a păstra simplitatea exemplului, nu am facut 
această alegere. Folosind un serviciu datagramă nesigur, codul pentru entitatea de transport ar fi 
devenit foarte mare și complicat, în cea mai mare parte legat de pachete pierdute sau întârziate. Și în 
plus, cea mai mare parte a acestor idei au fost deja discutate în cap. 3. 

Am ales în schimb un serviciu reţea sigur, orientat pe conexiune. În acest fel ne putem concentra 
asupra problemelor puse de nivelul transport care nu apar în nivelurile inferioare. Acestea includ, 
între altele, stabilirea conexiunii, eliberarea conexiunii și gestiunea tampoanelor. Un serviciu de 
transport simplu, construit peste un nivel rețea ATM, ar putea să semene cu acesta. 

În general, entitatea de transport poate să fie parte a sistemului de operare al calculatorului gaz- 
dă sau poate să fie un pachet de funcții de bibliotecă în spaţiul de adrese utilizator. Pentru simplitate, 
exemplul nostru a fost programat ca și cum entitatea de transport ar fi un pachet de funcții de biblio- 
tecă, dar schimbările necesare pentru a o face parte a sistemului de operare sunt minime (fiind în 
principal legate de modul cum sunt adresate tampoanele). 

Totuși merită remarcat faptul că, în acest exemplu, „entitatea de transport” nu este o entitate se- 
parată, ci este o parte a procesului utilizator. Mai precis, atunci când utilizatorul folosește o primitivă 
blocantă, de exemplu LISTEN, se blochează toată entitatea de transport. În timp ce această arhitec- 
tură este potrivită pentru un calculator gazdă cu un singur proces utilizator, pentru un calculator gaz- 
dă cu mai multi utilizatori este normal ca entitatea de transport să fie un proces separat, distinct de 
toate celelalte procese. 

Interfața cu nivelul reţea se face prin intermediul procedurilor to_net și from_net. Fiecare are șa- 
se parametri. Primul este identificatorul conexiunii, care este în corespondenţă bijectivă cu circuitul 
virtual la nivel rețea. Apoi urmează biții O și M care, atunci când au valoarea 1, indică mesaje de 
control și, respectiv, faptul că mesajul continuă și în următorul pachet. După acestea urmează tipul 
pachetului, ales dintr-un set de șase tipuri de pachete prezentate în fig. 6-19. La sfârșit se găsește un 
indicator către zona de date si un întreg care indică numărul de octeți de date. 


|_______ Tippachet | Explicații | 


Fig. 6-19. Tipurile de pachete folosite la nivel rețea. 





La apelurile to_net, entitatea de transport completează toți parametrii pentru ca nivelul rețea să-i 
poată citi; la apelurile from_net nivelul rețea dezasamblează un pachet sosit pentru entitatea de 
transport. Transferul informaţiei sub forma unor parametri ai unei proceduri și nu a pachetului de 
trimis sau de recepționat protejează nivelul transport de toate detaliile protocolului nivelului rețea. 
Dacă entitatea de transport încearcă să trimită un pachet atunci când fereastra glisantă corespunză- 
toare a circuitului virtual este plină, ea va fi blocată într-un apel fo_net până când va fi spaţiu în fe- 
reastră. Mecanismul este transparent pentru entitatea de transport și este controlat de nivelul rețea 
prin comenzi ca enable_transport_layer si disable_transport_layer, analoage celor descrise în protocoa- 
lele din cap. 3. Gestionarea ferestrei de pachete este de asemenea făcută de către nivelul rețea. 

Pe lângă acest mecanism transparent de suspendare mai există două proceduri (care nu sunt pre- 
zentate aici), sleep și wakeup, apelate de entitatea de transport. Procedura sleep este apelată atunci când 
entitatea de transport este blocată logic în așteptarea unui eveniment extern, în general sosirea unui pa- 
chet. După ce a fost apelat sleep, entitatea de transport (si procesul utilizator, bineînțeles) sunt blocate. 

Codul entității de transport este prezentat în fig. 6-20. Orice conexiune este într-una din urmă- 
toarele șapte stări: 


1. IDLE- conexiunea nu a fost încă stabilită 


2. WAITING - a fost executat CONNECT și trimis: CALL REQUEST 

3. QUEUED- a sosit un CALL REQUEST, nu a fost executat încă nici un apel LISTEN 
4. ESTABLISHED- conexiunea a fost stabilită 

5. SENDING- utilizatorul așteaptă permisiunea de a trimite un pachet 

6. RECEIVING - a fost apelat RECEIVE 

7. DISCONNECTING - un apel DISCONNECT a fost făcut local 


Pot sa apara tranzitii intre stari ori de cate ori are loc unul din urmatoarele evenimente: este exe- 
cutată o primitivă, sosește un pachet sau expiră un interval de timp stabilit. 

Procedurile prezentate în fig. 6-20 sunt de două tipuri. Majoritatea sunt apelate direct de către 
programele utilizator, totuși packet_arrival si clock sunt diferite. Execuţia lor este declanșată de eve- 
nimente externe: sosirea unui pachet și, respectiv, avansul ceasului. Ele sunt de fapt rutine de între- 
rupere. Vom presupune că acestea nu sunt niciodată apelate atât timp cât rulează o altă procedură a 
entității de transport. Acestea pot fi executate numai atunci când procesul utilizator este în așteptare 
sau atât timp cât el rulează în afara entității de transport. Această proprietate este crucială pentru 
funcţionarea corectă a entității de transport. 

+define MAX_CONN 32 /* numărul maxim de conexiuni deschise simultan */ 
+define MAX_MSG_SIZE 8192 /* dimensiunea maxima a unui mesaj in octeti */ 
#define MAX_PKT_SIZE 512 /* dimensiunea maxima a unui pachet in octeti */ 


#define TIMEOUT 20 
#define CRED 1 
#define OK 0 


#define ERR_FULL -1 
#define ERR_REJECT -2 
#define ERR_CLOSED -3 
#define LOW_ERR -3 


typedef int transport_address; 
typedef enum (CALL_REO,CALL_ACC, CLEAR_REO, CLEAR_CONF, DATA_PKT,CREDIT} 


pkt_type; 
typedef enum {IDLE, WAITING, QUEUED, ESTABLISHED, SENDING, RECEIVING, DISCONN} 
cstate; 


/* Variabile globale */ 


transport_address listen_address; /* adresa locala care este ascultata */ 
int listen_conn; /* identificatorul de conexiune pentru listen */ 
unsigned char data[MAX_PKT_SIZE] /* zona pentru pachetele de date */ 


struct conn { 
transport_address local_address, remote_address; 


cstate state; /* starea conexiunii */ 
unsigned char *user_buf_addr; /* pointer la tamponul de receptie */ 
int byte_count; /* contor de emisie/receptie*/ 
int clr_req_received; /* setat atunci cand este primit un pachet CLEAR_REQ*/ 
int timer; /* folosit pentru a evita așteptările infinite */ 
int credits; /* numărul de mesaje care poate fi trimis */ 
}; conn[MAX_CONN + 1] /* poziţia 0 nu e folosită */ 


/* prototipuri */ 

void sleep(void); 

void wakeup(void); 

void to_net(int cid, int q, int *m, pkt_type pt, unsigned char *p, int bytes); 

void from_net(int *cid, int *q, int *m, pkt_type *pt,unsigned char *p, int *bytes); 


int listen (transport_address t) 


{ 
/* Utilizatorul vrea stabilească o conexiune. Trebuie văzut daca CALL_REO a sosit deja */ 
int i, found=0; 
for (i=1; i<= MAX_CONN; i++) /* caută în tabela de conexiuni CALL_REQ*/ 
if (connlil.state == QUEUED && connlil.locall_address == t) { 
found = i; 
break; 
} 
if (found == 0) { /* nua găsit nici un CALL_REQ. Asteapta până când sosește 
unul sau până când expira intervalul de timp de așteptare */ 
listen_address = t; sleep); i = listen_conn; 
) 


connlil.state = ESTABLISHED; /* conexiunea este stabilita */ 

connlil.timer = 0 /* ceasul nu este folosit */ 
listen_conn = 0; /* 0 este presupus a fi o adresa invalida */ 
to_net(i, 0, 0, CALL_ACC, 0); /* spune niv. retea sa accepte cererea de conexiune */ 
return(i); /* intoarce identificatorul conexiunii */ 
} 
int connect (transport_address |, transport_address r) 
{ /* Utilizatorul dorește să stabilească o conexiune cu un proces aflat 
la distanţă; se trimite un pachet CALL_REO */ 
inti; 
struct conn *cptr; 
datal0] = r; /* pachetul CALL_REO are nevoie de acestea */ 
data[1] =|; 
i = MAX_CONN; /* caută în tabelă înapoi */ 
while (conn[il.state != IDLE && i>1) i = i-1; 
if (connlil.state == IDLE) { /* Face o intrare in tabela */ 
cptr = &connli]; 
cptr->local_address = 1;; 
cptr->remote_address = r; 
cptr->state = WAITING; 
cptr->clr_req_received = 0; 
cptr->credits = 0; 
cptr->timer = 0; 
to_net(i, 0, 0, CALL_REO, data, 2); 
sleep(); /* așteaptă CALL_ACC sau CLEAR_REOQ */ 
if (cptr->state == ESTABLISHED) return (i); 
if (cptr->clr_req_received ) { /* cererea de conexiune este refuzata */ 
cptr->state = IDLE /* înapoi în starea IDLE */ 
to_net(i, 0, 0, CLEAR_CONF, data, 0); 
return(ERR_REJECT); 
} 
} 
else return (ERR_FULL) /* conexiunea este refuzata: insuficient spatiu in tabele */ 
} 
int send (int cid, unsigned char bufptr[], int bytes) 
{ /* Utilizatorul dorește să trimită un mesaj */ 


int i, count, m; 
struct conn *cptr = &connlcidi; 


/* Intră în starea SENDING */ 
cptr->state = SENDING; 
cptr->byte_count = 0; 
if (cptr->clr_req_received == 0 && cptr->credits == 0) sleep(); 
if (cptr->clr_req_received == 0) { 
/* Exista credite; imparte mesajul in pachete daca este cazul */ 
do { 
if (bytes - cptr->byte_count > MAX_PKT_SIZE) { 

/* mesaj format din mai multe pachete */ 

count = MAX_PKT_SIZE; 

m= 1; 

/* mai urmeaza pachete */ 

) else (/* un mesaj format dintr-un pachet */ 
count = bytes — cptr->byte->count; 


m=0; /* ultimul pachet al acestui mesaj */ 
) 
for (i=0; i<count; i++) data[i]= bufptr[cptr->byte_count+1]; 
to_net(cid, 0, m,DATA_PKT, data, count); /* trimite un pachet */ 


cptr->byte_count=cptr->byte_count + count;  /* incrementeaza nr. octetilor trimiși */ 
} while (cptr->byte_count < bytes); /* ciclează până când întregul mesaj este trimis */ 
cptr->credits--; /* fiecare mesaj foloseste un credit */ 
cptr->state = ESTABLISHED; 
return(OK); 
} else { cptr->state = ESTABLISHED; 
return(ERR_CLOSED);  /* întoarce insucces: celălalt capăt vrea să se deconecteze */ 


) 
) 
int receive (int cid, unsigned char bufptr[], int *bytes) 
{ 
/* Utilizatorul este gata să primească un mesaj */ 
struct conn *cptr = &connIcid]; 
if (cptr->clr_req_received == 0) { /* Conexiunea încă stabilită; încearcă să receptioneze */ 
cptr->state = RECEIVING; 
cptr->user_buf_addr = bufptr; 
cptr->byte_count = 0; 
data[0] = CRED; 
data[1] = 1; 
to_net(cid, 1,0, CREDIT, data, 2); /* trimite CREDIT */ 
sleep(); /* se blochează în așteptarea datelor */ 
* bytes = cptr->byte_count; 
) 
cptr->state = ESTABLISHED; 
return(cptr->clr_req_received ? ERR_CLOSED : OK); 
) 


int disconnect (int cid) 
{ /* Utilizatorul vrea să se deconecteze */ 
struct conn *cptr = &conni{cid]; 


if (cptr -> clr_req_received) { /* cealalta parte a initiat deconectarea */ 
cptr->state = IDLE; /* conexiunea este eliberata */ 
to_net(cid, 0, 0, CLEAR_CONF, data, 0); 

} else { /* se iniţiază terminarea */ 
cptr->state = DISCONNECT; /* conexiunea nu este eliberată până când 


cealaltă parte nu-și dă acordul */ 
to_net(cid, 0, 0, CLEAR_REO, data, 0); 
} 
return (OK); 
} 


void packet_arrival (void) 
{ /* A sosit un pachet; urmează prelucrarea lui */ 
int cid; /* conexiunea pe care a sosit pachetul */ 

int count, i q, m; 


pkt_type ptype; /* CALL_REQ, CALL_ACC, CLEAR_REO, 
CLEAR_CONF, DATA_PKT, CREDIT */ 
unsigned char data [MAX_MKT_SIZE]; /* date din pachetul care sosește */ 


struct conn *cptr; 


from_net(&cid, &q, &ptype, data, &count); /* preia pachetul */ 
cptr = &connlcid]; 
switch (ptype) { 
case CALL_REQ: /* utilizatorul de la distanţă vrea să stabilească o conexiune */ 
cptr->local_address = data[0]; 
cptr->remote_address = data[1]; 
if (cptr->local_address == listen_address) { 
listen_conn = cid; 
cptr->state = ESTABLISHED; 
wakeup(); 
} else | 
cptr->state = QUEUED; 
cptr->timer = TIMEOUT; 
} 
cptr->clr_req_received = 0; 
cptr->credits = 0; 


break; 
case CALL_ACC: /* utilizatorul de la distanţă a acceptat CALL_REO trimis */ 
cptr->state = ESTABLISHED; 
wakeup(); 
break; 


case CLEAR_REOQ: 
/* utilizatorul de la distanţă vrea să se deconecteze sau să refuze un apel */ 
cptr->clr_req_received = 1; 
if (cptr->state == DISCONN) cptr->state = IDLE; 
if (cptr->state == WAITING II cptr->state == RECEIVING 
II cptr->state == SENDING) wakeup(); 


break; 

case CLEAR_CONF: /* utilizatorul de la distanţă acceptă deconectarea */ 
cptr->state = IDLE; 
break; 

case CREDIT: /* utilizatorul de la distanţă așteaptă date */ 


cptr->credits +=data[1]; 
if (cptr->state == SENDING) wakeup(); 
break; 


case DATA_PKT: /* au fost trimise date */ 
for (i=0; i<count; i++) 
cptr->user_buff_addr[cptr->byte_count + i] = datali]; 
cptr->byte_count += count; 
if (m == 0) wakeup(); 

void clock( void) 
{ /* la fiecare interval de timp al ceasului se verifica eventualele 
depasiri ale timpilor de așteptare pentru cererile aflate în starea QUEUED */ 
inti; 
struct conn *cptr; 
for (i=1; i<=MAX_CONN, i++) { 
cptr = &connli]; 


if (cptr->timer > 0) { /* ceasul functiona */ 
cptr->timer --; 
if (cptr->timer == 0) { /* timpul a expirat */ 


cptr->state = IDLE; 
to_net(i, 0, 0, CLEAR_REO, data, 0); 


Fig. 6-20. Entitatea de transport aleasa ca exemplu. 


Existenţa bitului Q in antetul pachetului ne permite să evităm timpul suplimentar introdus de an- 
tetul protocolului de transport. Mesajele de date obișnuite sunt trimise ca pachete de date cu O=0. 
Mesajele legate de protocolul de transport, dintre care există numai unul (CREDIT) în exemplul 
nostru, sunt trimise ca pachete de date cu Q= 1. Aceste mesaje de control sunt detectate și prelucra- 
te de entitatea de transport receptoare. 

Structura de date de bază folosită de entitatea de transport este vectorul conn, care are câte o în- 
registrare pentru fiecare conexiune posibilă. În înregistrare sunt menținute starea conexiunii, inclu- 
zând adresa de nivel transport la fiecare capăt, numărul de mesaje trimise și recepționate pe conexi- 
une, starea curentă, un indicator (pointer) la tamponul utilizator, numărul de octeți ai mesajului 
trimis sau recepționat, un bit indicând dacă utilizatorul aflat la distanță a apelat DISCONNECT, un 
ceas, și un contor folosit pentru a permite transmiterea mesajelor. Nu toate aceste câmpuri sunt fo- 
losite în exemplul nostru simplu, dar o entitate de transport completa ar avea nevoie de toate, poate 
chiar de mai multe. Fiecare element din conn este initializat cu starea IDLE. 

Atunci când un utilizator apelează CONNECT, nivelului rețea i se va cere să trimită un pachet 
CALL REQUEST către mașina de la distanţă și utilizatorul este blocat. Atunci când pachetul 
CALL REQUEST ajunge de partea cealaltă, entitatea de transport este întreruptă pentru a executa 
packet_arrival, care verifică dacă utilizatorul local ascultă la adresa specificată. Dacă da, atunci este 
trimis înapoi un pachet CALL_ACCEPTED și utilizatorul de la distanţă este trezit; dacă nu, atunci 
cererea CALL REQUEST este pusă într-o coadă pentru un interval de timp TIMEOUT. Dacă in 
acest interval este făcut un apel LISTEN, atunci conexiunea este stabilită, dacă nu, conexiunea este 
refuzată la sfârșitul intervalului de timp cu un pachet CLEAR_REQUEST ca să nu fie blocată pe 
timp nedefinit. 

Deși am eliminat antetul pentru protocolul de transport, tot mai trebuie găsită o modalitate pen- 
tru a determina cărei conexiuni transport îi aparține un anumit pachet, deoarece pot exista simultan 
mai multe conexiuni. Cea mai simplă soluţie este folosirea numărului de circuit virtual de la nivel 
reţea și ca număr de conexiune transport. În plus, numărul de circuit virtual poate fi folosit și ca in- 
dex în vectorul conn. Atunci când un pachet sosește pe circuitul virtual k la nivel reţea, el îi va aparti- 
ne conexiunii k a cărei stare este păstrată in conn/k]. La inițierea unei conexiuni, numărul de cone- 

xiune este ales de entitatea de transport care a initiat-o. Pentru cererile de conexiune, nivelul reţea 
alege ca număr de conexiune orice număr de circuit virtual care nu a fost încă folosit. 

Pentru a evita gestionarea tampoanelor în interiorul entității de transport, este folosit un meca- 
nism de gestiune a fluxului diferit de fereastra glisanta tradițională. Cand un utilizator apelează 
RECEIVE, este trimis un mesaj de credit entității de transport de pe mașina care va transmite si 
este înregistrat în vectorul conn. Atunci când este apelat SEND, entitatea de transport verifică daca 
a sosit vreun credit pe conexiunea respectivă. Dacă da, mesajul este trimis (chiar și în mai multe pa- 
chete, dacă este cazul) și credit este decrementat; dacă nu, atunci entitatea de transport se blochează 
până la sosirea unui credit. Mecanismul garantează că nici un mesaj nu este trimis decât dacă cealal- 
tă parte a apelat deja RECEIVE. Ca rezultat, ori de câte ori sosește un mesaj, există cu siguranță un 
tampon disponibil pentru el. Această schemă poate fi ușor generalizată pentru a permite receptori- 
lor să ofere tampoane multiple și să ceară mai multe mesaje. 

Trebuie reținută simplitatea codului din fig. 6-20. O entitate de transport reală ar verifica în mod 
normal validitatea tuturor parametrilor furnizaţi de utilizator, ar putea să revină după căderea rete- 
lei, ar putea rezolva coliziunile la apel și ar susține un serviciu transport mult mai general, care ar 
include facilităţi cum sunt întreruperile, datagramele și versiunile nonblocante ale primitivelor 
SEND și RECEIVE. 


6.3.3 Exemplul văzut ca un automat finit 


Scrierea unei entităţi de transport este o muncă dificilă și riguroasă, în special pentru protocoale- 
le reale. Pentru a reduce probabilitatea de apariţie a unei erori, adeseori este util să reprezentăm 
protocolul ca un automat finit. 

Am văzut deja că protocolul nostru folosit ca exemplu are șapte stări pentru fiecare conexiune. 
Este de asemenea posibil să izolăm cele douăsprezece evenimente care pot să apară pentru a schim- 
ba starea unei conexiuni. Cinci dintre aceste evenimente sunt cele cinci primitive ale serviciului de 
transport. Alte șase sunt reprezentate de sosirile celor șase tipuri distincte de pachete. Ultimul este 
expirarea intervalului de timp stabilit. Fig. 6-21 arată acţiunile principale ale protocolului sub forma 
unei matrice. Pe coloane sunt prezentate stările, iar pe linii cele 12 evenimente. 

Fiecare intrare în matrice (adică în automatul finit) din fig. 6-21 are până la trei câmpuri: un pre- 
dicat, o acţiune și o nouă stare. Predicatul indică condiţiile în care acțiunea este executată. De exem- 
plu, pentru intrarea din colțul stânga-sus, dacă este executat un LISTEN și nu mai există spaţiu în 
tabele (predicatul P1), atunci LISTEN eșuează și starea rămâne aceeași. Pe de altă parte, dacă un 
pachet CALL_ REQUEST a sosit deja la adresa de nivel transport la care se face LISTEN (predica- 
tul P2), atunci conexiunea este stabilită imediat. O altă posibilitate este ca P2 să fie fals, adică nici un 
CALL _ REQUEST nu a fost primit, caz în care conexiunea rămâne în starea IDLE în așteptarea unui 
pachet CALL _ REQUEST. 

Merită să subliniem că alegerea stărilor folosite în matrice nu este în întregime determinată de 
protocolul însuși. În acest exemplu, nu există nici o stare LISTENING, care ar fi putut urma în mod 
normal apelului LISTEN. Nu a fost introdusă o stare LISTENING deoarece o stare este asociată cu o 
intrare în tabela de conexiuni și la un apel LISTEN nu se creează nici o intrare în tabelă. De ce? 
Pentru că am decis să folosim identificatorii circuitelor virtuale de la nivel reţea ca identificatori pen- 
tru conexiune și, pentru un apel LISTEN, numărul circuitului virtual este în cele din urmă ales de 
nivelul rețea atunci când sosește un CALL REQUEST. 

Acţiunile de la A1 la A12 sunt acţiuni importante, precum trimiterea pachetelor sau rearmarea 
ceasurilor. Nu sunt menţionate toate acțiunile minore, cum ar fi initializarea unor câmpuri ale înre- 
gistrării ataşate conexiunii. Dacă o acțiune implică trezirea unui proces în așteptare, atunci acțiunile 
care urmează trezirii procesului sunt considerate și ele. De exemplu, dacă un pachet CALL RE- 
QUEST sosește și există un proces adormit care îl așteaptă, atunci transmiterea pachetului 
CALL ACCEPT este considerată ca făcând parte din acțiunea care urmează receptiei lui 
CALL_ REQUEST. După ce este efectuată fiecare acțiune, conexiunea ajunge într-o nouă stare, asa 


cum apare și în fig. 

P1: Tabela de conexiuni plină 


P2: Cerere de conexiune în 


aşteptare 


P3: Apel LISTEN în aşteptare 
P4: Pachet Clear_req în 


aşteptare 


P5: Credit disponibil 


reprezentarea pentru predicatul negat. Intrările vide corespund 


A1: Trimite Call_acc 


A2: Aşteaptă Call_req 


A3: Trimite Call_req 
A4: Porneste ceasul 


A5: Trimite Clear_conf 


A6: Trimite Clear_req 


A7: Trimite mesaj 


A8: Aşteaptă credit 


AQ: Trimite credit 


A10: Setează indicator 


Clr_req_received 


A11: Înregistrează credit 


A12: Accepta mesajul 

Fig. 6-21. Protocolul ales ca exemplu, reprezentat ca un automat finit. Fiecare intrare are un predicat 
optional, o acţiune opțională si o nouă stare. Caracterul tilda indica faptul ca 
nici o acțiune importantă nu este efectuată. Bara deasupra predicatului este 


unor secvenţe de evenimente imposibile sau eronate. 

Avantajul reprezentării protocolului ca o matrice este întreit. În primul rând, în această formă este 
mult mai simplu pentru programator să verifice sistematic fiecare combinație stare/ eveniment/ actiu- 
ne. În implementările reale, unele combinaţii vor fi folosite pentru tratarea erorilor. În fig. 6-21 nu s-a 
făcut nici o distincție între situaţiile imposibile și cele care sunt numai ilegale. De exemplu, dacă o 
conexiune este în starea WAITING, evenimentul DISCONNECT este imposibil deoarece utilizatorul 
este blocat și nu poate să facă nici un apel. Pe de altă parte, în starea SENDING nu pot sosi date deoa- 
rece nu a fost generat nici un credit. Sosirea unui pachet de date va fi o eroare a protocolului. 

Al doilea avantaj al reprezentării protocolului ca o matrice este legat de implementarea acestuia. 
Într-un vector bidimensional elementul actfi] [j] ar putea fi văzut ca un indicator la procedura care 
tratează evenimentul i atunci când starea este j. O implementare posibilă este codificarea entității de 
transport ca o buclă în care se așteaptă la început producerea unui eveniment. După producerea 
evenimentului, este identificată conexiunea implicată și este extrasă starea ei. Cunoscând acum sta- 
rea și evenimentul, entitatea de transport nu face decât să acceseze vectorul act și să apeleze proce- 
dura adecvată. Această abordare ar conduce la o arhitectură mult mai regulată și mai simetrică de- 
cât cea a entității de transport implementate de noi. 

Al treilea avantaj al abordării folosind un automat finit este legat de descrierea protocolului. În 
unele standarde, protocoalele sunt specificate ca un automat finit de tipul celui din fig. 6-21. Trece- 
rea de la acest tip de descriere la o entitate de transport funcțională este mult mai ușoară dacă enti- 
tatea de transport este și ea modelată cu ajutorul unui automat finit. 

Fig. 6-22. Protocolul dat ca exemplu, in reprezentare grafica. Pentru simplificare, 
tranzitiile care lasă starea conexiunii nemodificata au fost omise. 

Cel mai important dezavantaj este că această abordare poate să fie mai dificil de înțeles decât 
metoda directa pe care am utilizat-o la inceput. Totusi, aceasta problema poate fi rezolvata, fie si 
partial, desenand automatul finit ca un graf, asa cum am facut-o in fig. 6-22. 


6.4 PROTOCOALE DE TRANSPORT PRIN IN- 
TERNET: UDP 


Internet-ul are două protocoale principale în nivelul de transport: unul neorientat pe conexiune 
și unul orientat pe conexiune. În următoarele secţiuni o să le studiem pe ambele. Protocolul neorien- 
tat pe conexiune se numește UDP. Protocolul orientat pe conexiune se numește TCP. O să începem 
cu UDP-ul deoarece în esenţă este la fel ca IP-ul cu un mic antet adăugat. De asemeni, o să studiem 
și două aplicaţii ale UDP-ului. 


6.4.1 Introducere în UDP 


Setul de protocoale Internet suportă un protocol de transport fără conexiune, UDP (User Proto- 
col — Protocol cu Datagrame Utilizator). UDP oferă aplicaţiilor o modalitate de a trimite datagrame 
IP încapsulate și de a le transmite fără a fi nevoie să stabilească o conexiune. UDP este descris în 
REC 768. 

UDP transmite segmente constând într-un antet de 8 octeți urmat de informaţia utilă . Antetul 
este prezentat în fig. 6-23. Cele două porturi servesc la identificarea punctelor terminale ale mașini- 
lor sursă și destinaţie. Când ajunge un pachet UDP, conţinutul său este predat procesului atașat por- 
tului destinaţie. Această atașare are loc atunci când se folosește o simplă procedură de nume sau 
ceva asemănător, așa cum am văzut în fig. 6-6 pentru TCP (procesul de legătură este același pentru 
UDP). De fapt, valoarea cea mai importantă data de existența UDP-ului fata de folosirea doar a IP- 
ului simplu, este aceea a adăugării porturilor sursă și destinație. Fără câmpurile portului, nivelul de 
transport nu ar ști ce să facă cu pachetul. Cu ajutorul lor, segmentele se livrează corect. 

Fig. 6-23. Antetul UDP. 


Portul sursa este in primul rand necesar atunci cand un raspuns trebuie transmis inapoi la sursa. 
Prin copierea câmpului port sursă din segmentul care sosește în câmpul port destinație al segmentu- 
lui care pleacă, procesul ce trimite răspunsul specifică ce proces de pe mașina de trimitere urmează 
să-l primească. 

Câmpul lungime UDP include antetul de 8 octeți și datele. Câmpul sumă de control UDP este op- 
tional și stocat ca 0 (zero) dacă nu este calculat (o valoare de adevăr 0 rezultată în urma calculelor 

este memorată ca un sir de biti 1). Dezactivarea acestuia este o prostie, excepție făcând cazul în care 
calitatea informaţiei chiar nu contează (de exemplu, transmisia vocală digitalizată). 

Merită probabil menţionate, în mod explicit, unele dintre lucrurile pe care UDP-ul nu le face. Nu 
realizează controlul fluxului, controlul erorii, sau retransmiterea unui segment incorect primit. Toate 
acestea depind de procesele utilizatorului. Ceea ce face este să ofere protocolului IP o interfață cu 
facilități adăugate de demultiplexare a mai multor procese, folosind porturi. Aceasta este tot ceea ce 
face UDP-ul. Pentru aplicaţiile care trebuie să aibă un control precis asupra fluxului de pachete, 
controlului erorii sau cronometrarea, UDP-ul furnizează doar ceea ce “a ordonat doctorul”. 

Un domeniu unde UDP-ul este în mod special util este acela al situaţiilor client-server. Deseori, 
clientul trimite o cerință scurtă server-ului și așteaptă înapoi un răspuns scurt. Dacă se pierde ori 
cererea ori răspunsul, clientul poate pur și simplu să încerce din nou după ce a expirat timpul. Nu 
numai Că va fi mai simplu codul, dar sunt necesare și mai puţine mesaje (câte unul în fiecare direc- 
tie) decât la un protocol care solicită o initializare iniţială. 

O aplicaţie care foloseşte UDP-ul în acest fel este DNS (Domain Name System, rom: Sistem de 
rezolvare de nume), pe care îl vom studia în cap. 7. Pe scurt, un program care trebuie să caute adre- 
sele de IP ale unor nume gazdă, de exemplu www.cs.berkley.edu , poate trimite un pachet UDP, con- 
ținând numele gazdă, către un server DNS. Serverul răspunde cu un pachet UDP conținând adresa 
de IP a gazdei. Nu este necesară nici o initializare în avans și nici o închidere de sesiune. Doar două 
mesaje traversează rețeaua. 


6.4.2 Apel de procedură la distanţă (Remote Procedure Call) 


Într-un anume sens, trimiterea unui mesaj către o staţie la distanță și primirea înapoi a unui răs- 
puns seamănă mult cu realizarea unei funcţii de apel într-un limbaj de programare. În ambele cazuri 
se începe cu unul sau mai mulți parametri și se primește înapoi un rezultat. Această observaţie le-a 
făcut pe unele persoane să încerce să organizeze interacțiunile cerere-răspuns în rețele pentru a fi 
puse împreună sub forma apelurilor procedurale. Un astfel de aranjament face aplicaţiile de rețea 
mai ușor programabile și mai abordabile. De exemplu, imaginati-va doar procedura numită 
get_IP_address(host_name) care funcționează prin trimiterea unui pachet UDP către un server DNS 
și așteptarea răspunsului, cronometrând și încercând încă o dată, dacă răspunsul nu apare suficient 
de rapid. În acest fel, toate detaliile de reţea pot fi ascunse programatorului. 

Efortul cel mai important în acest domeniu a fost depus de către Birell și Nelson (1984). Rezu- 
mând, ce au sugerat Birell și Nelson a fost să permită programelor să apeleze proceduri localizate pe 
staţii aflate la distanță. Când procesul de pe mașina 1 invocă o procedură de pe mașina 2, procesul 
apelant de pe prima mașină este suspendat și execuţia procedurii invocate are loc pe cea de-a doua. 
Informaţia poate fi transportată de la cel care apelează la cel care este apelat în parametri și se poate 
întoarce în rezultatul procedurii. Nici un transfer de mesaje nu este vizibil pentru programator. Teh- 
nica este cunoscută sub numele de RPC (Remote Procedure Call , rom: Apel de procedură la distan- 
ta), și a devenit baza pentru multe aplicații de rețea. În mod tradițional, procedura care apelează este 
cunoscută ca fiind clientul și procedura apelată ca fiind serverul și vom folosi aceste denumiri și aici. 

Ideea din spatele RPC-ului este aceea de a face un apel de procedură la distanță să arate pe cât 
posibil ca unul local. În forma cea mai simplă, pentru apelarea unei proceduri la distanță, programul 
client trebuie sa fie legat cu o mică procedură de bibliotecă, numită client stub (rom: ciot), care re- 
prezintă procedura server-ului în spațiul de adresă al clientului. În mod similar, serverul este legat cu 

o procedură numită server stub . Aceste proceduri ascund faptul că apelul de procedură de la client 
la server nu este local. 

Pașii efectivi ai realizării unui RPC sunt prezentaţi în fig. 6-24. Pasul 1 este cel în care clientul 
apelează stub-ul client. Acest apel este un apel de procedură locală, cu parametrii introdusi în stivă 
în modul obișnuit. Pasul 2 constă în împachetarea parametrilor de către stub-ul client într-un mesaj 
și realizarea unui apel de sistem pentru a trimite mesajul. Împachetarea parametrilor este denumită 
marshaling (rom: împachetare). Pasul 3 constă în faptul că nucleul sistemului de operare trimite un 
mesaj de la mașina client la mașina server. Pasul 4 constă în trimiterea de către nucleu a pachetelor 
care sosesc la stub-ul server. În sfârșit, pasul 5 constă în faptul că stub-ul server apelează procedura 
server cu parametrii despachetati. Răspunsul urmează aceeași cale și în cealaltă direcție. 


Client CPU Server CPU 


Sistem de operare Sistem de operare 





Network 


Fig. 6-24. Pașii pentru a crea un apel de procedură la distanță. Stub-urile sunt hașurate. 


Elementul cheie de reţinut aici este acela că procedura client, scrisă de către utilizator, doar face 
un apel normal de procedură (adică local) către stub-ul client, care are același nume cu procedura 
server. Cum procedura client și stub-ul client se găsesc în același spațiu de adresă, parametrii sunt 
transferați în modul obișnuit. În mod asemănător, procedura server este apelată de o procedură din 
spaţiul său de adresă cu parametrii pe care îi așteaptă. Pentru procedura server nimic nu este neo- 
bișnuit. În felul acesta, în loc ca intrarea/iesirea să se facă pe socluri, comunicaţia de rețea este reali- 
zată imitând o procedură de apelare normală. 

În ciuda elegantei conceptului de RPC, „sunt câţiva șerpi care se ascund prin iarbă”. Unul mare 
este utilizarea parametrilor pointer. În mod normal, transmiterea unui pointer către procedură nu 
este o problemă. Procedura apelată poate folosi pointer-ul în același mod în care poate să o facă și 
cel care o apelează, deoarece ambele proceduri se găsesc în același spaţiu de adrese virtuale. Cu 
RPC-ul, transmiterea pointer-ilor este imposibilă deoarece clientul și server-ul se găsesc în spații de 
adresă diferite. 

În anumite cazuri, se pot folosi unele trucuri pentru a face posibilă transmiterea pointer-ilor. Să 
presupunem că primul parametru este un pointer către un întreg, k. Stub-ul client poate împacheta 
variabila k si să o trimită server-ului. Atunci, server stub creează un pointer către k și-l transmite pro- 
cedurii server, exact așa cum aceasta se așteaptă. Când procedura server cedează controlul server 
stub, acesta din urmă trimite variabila k înapoi clientului, unde noul k este copiat peste cel vechi, în 
caz că serverul l-a schimbat. În fapt, secvenţa standard de apelare apel-prin-referinta a fost înlocuită 

de copiază-restaurează (eng.: copy-restore). Din păcate, acest truc nu funcționează întotdeauna, de 
exemplu dacă un pointer este către un grafic sau altă structură complexă de date. Din acest motiv, 
trebuie puse anumite restricții asupra parametrilor procedurilor apelate la distanță. 

O a doua problemă este aceea că în limbajelor mai putin bazate pe tipuri, cum ar fi C-ul, este per- 
fect legal să scrii o procedură care calculează produsul scalar a doi vectori, fără a specifica dimensiunea 
vreunuia dintre ei. Fiecare poate fi terminat printr-o valoare specială cunoscută doar de către procedu- 
ra apelată și de cea apelantă. În aceste condiții, în mod cert este imposibil pentru stub-ul client să împa- 
cheteze parametrii: nu are nici o modalitate de a determina cât de mult spaţiu ocupă aceștia. 

O a treia problemă este aceea că nu întotdeauna este posibilă deducerea tipurilor parametrilor, 
nici măcar dintr-o specificaţie formală sau din cod în sine. Un exemplu este printf, care poate avea 
orice număr de parametri (cel putin unul), iar parametrii pot fi o combinaţie arbitrară a tipurilor 
întregi, short, long, caractere, șiruri, numere în virgulă mobilă de diferite lungimi și alte tipuri. A 
încerca să invoci printf ca procedură cu apel la distanță ar fi practic imposibil, deoarece C-ul este 
prea permisiv. Totuși, o regulă care să spună că RPC-ul poate fi folosit cu condiţia să nu programezi 
în C (sau C++) nu ar fi prea populară. 

O a patra problemă este legată de utilizarea variabilelor globale. În mod normal, procedura de 
apelare si cea care este apelată pot comunica folosind variabilele globale, în plus fata de comunica- 
rea prin parametri. Dacă procedura apelată este mutată acum pe o mașină la distanță, codul va da 
erori deoarece variabilele globale nu mai sunt partajate. 

Aceste probleme nu sunt menite să sugereze că RPC-ul este lipsit de șanse. De fapt, este larg fo- 
losit, dar sunt necesare anumite restricții pentru a-l face să funcționeze bine în practică. 

Desigur, RPC-ul nu are nevoie să folosească pachete UDP, dar RPC și UDP se potrivesc bine, și 
UDP este uzual folosit pentru RPC. Totuși, când parametrii sau rezultatele pot să fie mai mari decât 
pachetul maxim UDP sau atunci când operaţia cerută nu este idempotentă (adică nu poate fi repeta- 
tă în siguranță, ca de exemplu atunci când se incrementează un contor), poate fi necesară stabilirea 
unei conexiuni TCP și trimiterea cererii prin aceasta, în loc să se folosească UDP-ul. 


6.4.3 Protocolul de transport în timp real — Real-Time Transport Protocol 


RPC-ul client-server este un domeniu în care UDP este mult folosit. Un alt domeniu este acela 
al aplicaţiilor multimedia în timp real. În particular, având în vedere că radioul pe internet, telefonia 
pe Internet, muzica la cerere, video-conferintele, video la cerere și alte aplicaţii multimedia au deve- 
nit mai răspândite, oamenii au descoperit că fiecare aplicație a folosit, mai mult sau mai putin, ace- 
lași protocol de transport în timp real. Treptat a devenit clar faptul că un protocol generic de trans- 
port în timp real, pentru aplicații multimedia, ar fi o idee bună. Asa a luat naștere RTP-ul (Real-time 
Transport Protocol, rom: Protocol de transport în timp real). Este descris în RFC 1889 și acum este 
folosit pe scară largă. 

Poziția RTP-ului în stiva de protocoale este oarecum ciudată. S-a hotărât să se pună RTP-ul in 
spaţiul utilizator si să se ruleze (în mod normal) peste UDP. El funcţionează după cum urmează. 
Aplicațiile multimedia constau în aplicații audio, video, text și posibil alte fluxuri. Acestea sunt trimi- 
se bibliotecii RTP, care se află în spaţiul utilizator împreună cu aplicația. Apoi, această bibliotecă 
multiplexează fluxurile și le codeaza în pachete RTP, pe care apoi le trimite printr-un soclu. La celă- 
lalt capăt al soclului (în nucleul sistemului de operare), pachete UDP sunt generate și încapsulate în 
pachete IP. Dacă computer-ul se găsește într-o reţea Ethernet, pachetele IP sunt puse apoi in cadre 

Ethernet, pentru transmisie. Stiva de protocoale pentru această situație este prezentată în fig. 6-25 
(a). Incapsularea pachetului este prezentată în fig. 6-25 (b). 

(a) (b) 
Fig. 6-25. (a)Pozitionarea Protocolului RTP in stiva de protocoale. (b) Incapsularea pachetului. 


Ca o consecință a acestei proiectări, este cam dificil de spus în ce nivel este RTP-ul. Cum rulează 
in spatiul utilizator si este legat la programul aplicatie, in mod cert arata ca un protocol de aplicatie. 
Pe de alta parte, este un protocol generic independent de aplicatie, care doar furnizeaza facilitati de 
transport, astfel încât arată totodată ca un protocol de transport. Probabil că cea mai potrivită de- 
scriere este aceea ca este un protocol de transport care este implementat la nivelul aplicatie. 

Funcţia de bază a RTP-ului este multiplexarea mai multor fluxuri de date în timp real într-un 
singur flux de pachete UDP. Fluxul UDP poate fi transmis către o singură destinaţie (unicasting) sau 
către destinații multiple (multicasting). Deoarece RTP-ul folosește numai UDP normal, pachetele 
sale nu sunt tratate în mod special de către rutere, decât dacă sunt activate anumite facilităţi de cali- 
tate a serviciilor din IP. În particular, nu există garanții speciale referitoare la livrare, bruiaj etc. 

Fiecărui pachet trimis în fluxul RTP i se dă un număr cu unu mai mare decât al predecesorului 
său. Această numerotare permite destinaţiei să stabilească dacă lipsesc unele pachete. Dacă un pa- 
chet lipsește, cea mai bună decizie ce poate fi luată de către destinaţie este de a aproxima valoarea 
lipsă prin interpolare. Retransmiterea nu este o opţiune practică având în vedere că pachetul retran- 
smis va ajunge probabil prea târziu pentru a fi util. Ca o consecință, RTP-ul nu are control al fluxu- 
lui, control al erorii, nu are confirmări și nu are mecanism pentru a cere retransmiterea. 

Fiecare informaţie utilă din RTP poate să conțină mostre multiple și ele pot fi codate în orice 
mod dorește aplicaţia. Pentru a permite compatibilitatea , RTP-ul definește mai multe profiluri (de 
exemplu un singur flux audio) și pentru fiecare profil pot fi permise multiple formate de codare. De 
exemplu, un singur flux audio poate fi codat ca mostre de 8 biti PCM la 8 KHz, codare delta, codare 
previzibilă, codare GSM, MP3 și asa mai departe. RTP-ul furnizează un câmp antet în care sursa 
poate specifica codarea, dar altfel nu este implicat în modul în care este făcută codarea. 

O altă facilitate de care au nevoie multe aplicații multimedia este stabilirea amprentei de timp. 
Aici ideea este de a permite sursei să asocieze o amprentă de timp cu prima mostră din fiecare pa- 
chet. Amprentele de timp sunt relative la începutul fluxului, așa că numai diferenţele dintre acestea 
sunt semnificative. Valorile absolute nu au nici o semnificaţie. Acest mecanism permite destinaţiei să 
folosească zone tampon de dimensiuni mici și să reproducă fiecare eșantion la numărul corect de 
milisecunde după începutul fluxului, independent de momentul în care ajunge pachetul ce conține 
esantionul. Stabilirea amprentelor de timp nu numai că reduce efectele bruiajului, ci permite de 
asemenea mai multor fluxuri să se sincronizeze între ele. De exemplu, un program de televiziune 

digital poate avea un flux video si doua fluxuri audio. Cele doua fluxuri audio pot fi pentru emisiuni 
stereo sau pentru a permite filmelor să fie manipulate cu o coloană sonora in limba originală si o 
coloană sonoră dublată în limba locală, oferind o alegere celui care vede. Fiecare flux provine dintr- 
un dispozitiv fizic diferit, dar dacă sunt stabilite amprentele de timp de către un singur contor, ele 
pot fi redate sincronizat, chiar dacă fluxurile sunt transmise într-un mod dezordonat. 

Antetul RTP este ilustrat in fig. 6-26. Acesta constă din trei cuvinte de 32 biti și eventual unele 
extensii. Primul cuvânt conţine câmpul Versiune, care este deja la 2. Să sperăm că această versiune 
este foarte asemănătoare cu ultima versiune deoarece a mai rămas aici doar un punct de cod (deși 3 
ar putea fi definit ca semnificând faptul că versiunea reală se găseşte într-un cuvânt extins). 











32 de biţi 
Ver. |P|X CC M |Tipul informaţiei utile Număr de secvență 


Amprenta de timp 





Identificatorul sursei de sincronizare 





Fig. 6-26. Antetul RTP-ului. 


Bitul P indică faptul că pachetul a fost extins la un multiplu de 4 octeți. Ultimul octet extins ne 
spune câţi octeți au fost adăugați. Bitul X indică prezenţa unui antet extins. Formatul și semnificația 
antetului extins nu sunt definite. Singurul lucru care este definit este acela că primul cuvânt al exten- 
siei dă lungimea. Aceasta este o cale de scăpare pentru orice cerințe neprevăzute. 

Câmpul CC arată câte surse contribuabile sunt prezente, de la 0 la 15 (vezi mai jos). Bitul M este 
un bit de marcare specific aplicației. Poate fi folosit pentru a marca începutul unui cadru video, înce- 
putul unui cuvânt într-un canal audio sau altceva ce aplicația înțelege. Câmpul Tip informatie utilă 
indică ce algoritm de codare a fost folosit (de exemplu 8 biti audio necompresati, MP3, etc). Din 
moment ce fiecare pachet transportă acest câmp, codarea se poate schimba în timpul transmisiei. 
Numărul de secvență este doar un contor care este incrementat pe fiecare pachet RTP trimis. Este 
folosit pentru a detecta pachetele pierdute. 

Amprenta de timp este stabilită de către sursa fluxului pentru a se sti când este făcut primul esan- 
tion din pachet. Această valoare poate să ajute la reducerea bruiajului la receptor prin separarea 
redării de momentul ajungerii pachetului. Identificatorul sursei de sincronizare spune cărui flux îi 
aparține pachetul. Este metoda utilizată pentru a multiplexa și demultiplexa mai multe fluxuri de 
date într-un singur flux de pachete UDP. În sfârșit, dacă există, identificatorii sursei care contribuie 
sunt folosiți când în studio există mixere. În acest caz, mixerul este sursa de sincronizare și fluxurile, 
fiind amestecate, apar aici. 

RTP are un protocol inrudit numit RTCP (Real Time Transport Control Protocol, rom: Protocol 
de control al transportului in timp real). Acesta se ocupa de raspuns, sincronizare si de interfata cu 
utilizatorul, dar nu transporta date. Prima functie poate fi folosita pentru a oferi surselor reactie (eng.: 
feedback) la întârzieri, bruiaj, lăţime de banda, congestie si alte proprietăţi ale reţelei. Această infor- 
matie poate fi folosită de către procesul de codare pentru a crește rata de transfer a datelor (și să ofe- 
re o calitate mai bună) când reţeaua merge bine și să reducă rata de transfer când apar probleme pe 
rețea. Prin furnizarea continuă de răspunsuri, algoritmii de codare pot fi în continuu adaptati pentru a 
oferi cea mai bună calitate posibilă în circumstanțele curente. De exemplu, dacă lățimea de banda 
crește sau scade în timpul transmisiei, codarea poate să se schimbe de la MP3 la PCM pe 8 biţi la co- 
dare delta, așa cum se cere. Câmpul Tip informatie utilă este folosit pentru a spune destinaţiei ce algo- 
ritm de codare este folosit pentru pachetul curent, făcând posibilă schimbarea acestuia la cerere. 

De asemenea, RTCP-ul se ocupă de sincronizarea între fluxuri. Problema este că fluxuri diferite 
pot folosi ceasuri diferite, cu granularitati diferite si devieri de flux diferite. RTCP poate fi folosit 
pentru a le menţine sincronizate. 

În sfârșit, RTCP oferă un mod pentru a numi diversele surse (de exemplu în text ASCII). Aceas- 
tă informaţie poate fi afișată pe ecranul receptorului pentru a indica cine vorbește în acel moment. 

Mai multe informații despre RTP pot fi găsite în (Perkins, 2002). 


6.5. PROTOCOALE DE TRANSPORT PRIN IN- 
TERNET: TCP 


UDP-ul este un protocol simplu si are anumite nise de utilizare, cum ar fi interactiunile client-ser- 
ver si cele multimedia, dar pentru cele mai multe aplicatii de Internet este necesar un transport de in- 
credere, secvential al informatiei. UDP-ul nu poate oferi acest lucru, deci este nevoie de un alt proto- 
col. Acesta este TCP și este pionul principal de lucru al Internet-ului. Să-l studiem acum în amănunt. 


6.5.1 Introducere în TCP 


TCP (Transport Communication Protocol - protocol de comunicație de nivel transport) a fost 
proiectat explicit pentru a asigura un flux sigur de octeți de la un capăt la celălalt al conexiunii într-o 
inter-retea nesigură. O inter-retea diferă de o reţea propriu-zisă prin faptul că diferite parti ale sale 
pot diferi substantial în topologie, lărgime de bandă, întârzieri, dimensiunea pachetelor si alti para- 
metri. TCP a fost proiectat să se adapteze în mod dinamic la proprietățile inter-retelei și să fie robust 
în ceea ce privește mai multe tipuri de defecte. 

TCP a fost definit în mod oficial în RFC 793. O dată cu trecerea timpului, au fost detectate diverse 
erori si inconsistente si au fost modificate cerinţele în anumite subdomenii. Aceste clarificări, precum 
și corectarea câtorva erori sunt detaliate în RFC 1122. Extensiile sunt furnizate in RFC 1323. 

Fiecare mașină care suportă TCP dispune de o entitate de transport TCP, fie ca proces utilizator, 
fie ca procedură de bibliotecă, fie ca parte a nucleului. În toate aceste cazuri, ea care gestionează 
fluxurile TCP și interfețele către nivelul IP. O entitate TCP acceptă fluxuri de date utilizator de la 
procesele locale, le împarte în fragmente care nu depășesc 64K octeți (de regulă în fragmente de 
aproximativ 1460 de octeți, pentru a încăpea într-un singur cadru Ethernet împreună cu antetele 

TCP si IP) si expediaza fiecare fragment ca o datagramă IP separată. Atunci când datagramele IP 
conţinând informatie TCP sosesc la o mașină, ele sunt furnizate entității TCP, care reconstruieste 
fluxul original de octeți. Pentru simplificare, vom folosi câteodată doar TCP , subintelegand prin 
aceasta sau entitatea TCP de transport (o porțiune de program) sau protocolul TCP (un set de re- 
guli). Din context va fi clar care din cele două noțiuni este referită. De exemplu, în „Utilizatorul fur- 
nizează date TCP-ului” este clară referirea la entitatea TCP de transport. 

Nivelul IP nu oferă nici o garantie că datagramele vor fi livrate corect, astfel că este sarcina TCP- 
ului să detecteze eroarea și să efectueze o retransmisie atunci când situaţia o impune. Datagramele 
care ajung (totuși) la destinație pot sosi într-o ordine eronată; este, de asemenea, sarcina TCP-ului 
să le reasambleze în mesaje respectând ordinea corectă (de secvență). Pe scurt, TCP-ul trebuie să 
ofere fiabilitatea pe care cei mai multi utilizatori o doresc și pe care IP-ul nu o oferă. 


6.5.2 Modelul serviciului TCP 


Serviciul TCP este obținut prin crearea atât de către emițător, cât si de către receptor, a unor 
puncte finale, numite socluri (sockets), așa cum s-a discutat în Sec. 6.1.3. Fiecare soclu are un număr 
de soclu (adresă) format din adresa IP a mașinii gazdă și un număr de 16 biti, local gazdei respective, 
numit port. Port este numele TCP pentru un TSAP. Pentru a obţine o conexiune TCP, trebuie stabi- 
lită explicit o conexiune între un soclu de pe mașina emițătoare și un soclu de pe mașina receptoare. 
Apelurile de soclu sunt prezentate în fig. 6-5. 

Un soclu poate fi folosit la un moment dat pentru mai multe conexiuni. Altfel spus, două sau mai 
multe conexiuni se pot termina la același soclu. Conexiunile sunt identificate prin identificatorii so- 
clurilor de la ambele capete, adică (soclu 1, soclu 2). Nu este folosit nici un alt număr sau identifica- 
tor de circuit virtual. 

Numerele de port mai mici decât 256 se numesc porturi general cunoscute și sunt rezervate ser- 
viciilor standard. De exemplu, orice proces care dorește să stabilească o conexiune cu o mașină gaz- 
dă pentru a transfera un fișier utilizând FTP, se poate conecta la portul 21 al mașinii destinație pen- 
tru a contacta demonul său FIP. Similar, portul 23 este folosit pentru a stabili o sesiune de lucru la 
distanţă utilizând TELNET. Lista porturilor general cunoscute se găsește la www.iana.org. Câteva 
dintre cele foarte cunoscute sunt prezentate în fig. 6-27. 





Port | Protocol | Utilitate 

21 FTP Transfer de fișiere 

23 Telnet Login la distanță 

25 SMTP E-mail 

69 TFTP Protocol de transfer de fișiere trivial 

79 Finger Căutare de informații despre un utilizator 
80 HTTP World Wide Web 

110 | POP-3 Acces prin e-mail la distanţă 

119 | NNTP Știri USENET 









































Fig. 6-27. Câteva porturi asignate. 


Cu siguranță ar fi posibil ca, în momentul încărcării, demonul de FTP să se autoataseze la portul 
21, demonul telnet la portul 23 și tot așa. Totuși, dacă s-ar proceda astfel s-ar umple memoria cu 
demoni inactivi în majoritatea timpului. În schimb, în general se folosește un singur demon, numit 
inetd (Internet daemon, rom: demon de Internet) în UNIX, care să se autoatașeze la mai multe por- 
turi și să aștepte prima conexiune care vine. Când acest lucru se întâmplă, inetd creează un nou pro- 


SEC. 6.5. PROTOCOALE DE TRANSPORT PRIN INTERNET: TCP 479 


ces și execută in el demonul adecvat, lăsând acel demon să se ocupe de cerere. Astfel, demonii, în 
afară de inetd, sunt activi doar când au de lucru. Inetd află ce porturi să folosească dintr-un fișier de 
configurare. În consecință, administratorul de sistem poate seta sistemul să aibă demoni permanenți 
pe cele mai ocupate porturi (de exemplu portul 80) și inetd pe restul. 

Toate conexiunile TCP sunt duplex integral si punct-la-punct. Duplex integral înseamnă că trafi- 
cul se poate desfasura in ambele sensuri in acelasi timp. Punct-la-punct indica faptul ca fiecare cone- 
xiune are exact două puncte finale. TCP nu suportă difuzarea parțială sau totală. 

O conexiune TCP este un flux de octeți și nu un flux de mesaje. Dimensiunile mesajelor nu se 
conservă de la un capăt la celălalt. De exemplu, dacă procesul emițător execută patru scrieri de câte 
512 octeți pe un canal TCP, aceste date pot fi livrate procesului receptor ca patru fragmente 
(chunks) de 512 octeți, două fragmente de 1024 octeți, un singur fragment de 2048 octeți (vezi fig. 6- 
28) sau în orice alt mod. Nu există posibilitatea ca receptorul să determine numărul de unități în care 
a fost scrisă informaţia. 


Antet IP | , Antet TCP 

AB CD 














(a) (b) 
Fig. 6-28. (a) Patru segmente de 512 octeti au fost trimise ca datagrame IP separate. 
(b) Livrarea celor 2048 octeti catre aplicatie, printr-un singur apel read. 


În UNIX, aceeași proprietate o au si fişierele. Cititorul unui fișier nu poate spune dacă fişierul a 
fost scris bloc cu bloc, octet cu octet sau tot dintr-o dată. Ca și un fișier UNIX, programele TCP nu au 
nici cea mai vagă idee despre semnificaţia octetilor si nici cel mai mic interes pentru a afla acest lu- 
cru. Un octet este pur și simplu un octet. 

Atunci când o aplicaţie trimite date către TCP, TCP-ul le poate expedia imediat sau le poate re- 
tine într-un tampon (în scopul colectării unei cantități mai mari de informatie pe care să o expedieze 
toată odată), după bunul său plac. Cu toate acestea, câteodată, aplicația dorește ca informaţia să fie 
expediată imediat. De exemplu, să presupunem că un utilizator este conectat la o mașină de la dis- 
tanta. După ce a fost terminată o linie de comandă și s-a tastat Return, este esenţial ca linia să fie 
imediat expediată către mașina de la distanţă si să nu fie memorată până la terminarea următoarei 
linii. Pentru a forța expedierea, aplicația poate folosi indicatorul PUSH, care îi semnalează TCP-ului 
să nu întârzie procesul de transmisie. 

Unele din primele aplicaţii foloseau indicatorul PUSH ca un fel de marcaj pentru a delimita mar- 
ginile mesajelor. Deși acest truc funcționează câteodată, uneori el eșuează datorită faptului că, la 
recepţie, nu toate implementările TCP-ului transmit aplicaţiei indicatorul PUSH. Mai mult decât atât, 
dacă mai multe indicatoare PUSH apar înainte ca primul să fi fost transmis (de exemplu, pentru că 
linia de legătură este ocupată), TCP-ul este liber să colecteze toată informaţia referită de către aceste 
indicatoare într-o singură datagramă IP, fără să includă nici un separator între diferitele sale părți. 

O ultimă caracteristică a serviciului TCP care merită menţionată aici constă în informaţia urgen- 
tă. Atunci când un utilizator apasă tasta DEL sau CTRL-C pentru a întrerupe o prelucrare la distan- 
ta, aflată deja în execuție, aplicaţia emițător plasează o informatie de control în fluxul de date și o 
furnizează TCP-ului împreună cu indicatorul URGENT. Acest eveniment impune TCP-ului între- 
ruperea acumulării de informatie și transmisia imediată a întregii informaţii disponibile deja pentru 
conexiunea respectivă. 

Atunci când informaţia urgentă este receptionata la destinație, aplicaţia receptoare este întreruptă 
(de ex. prin emisia unui semnal, în terminologie UNIX), astfel încât, eliberată de orice altă activitate, 
aplicaţia să poată citi fluxul de date și să poată regăsi informaţia urgentă. Sfârșitul informaţiei urgente 
este marcat, astfel încât aplicaţia să știe când se termină informaţia. Începutul informaţiei urgente nu 
este marcat. Este sarcina aplicaţiei să determine acest început. Această schemă furnizează de fapt un 
rudiment de mecanism de semnalizare, orice alte detalii fiind lăsate la latitudinea aplicaţiei. 


6.5.3 Protocolul TCP 


În această secţiune vom prezenta un punct de vedere general asupra protocolului TCP, pentru a 
ne concentra apoi, în secțiunea care îi urmează, asupra antetului protocolului, câmp cu câmp. 

O caracteristică importantă a TCP, care domină structura protocolului, este aceea că fiecare octet 
al unei conexiuni TCP are propriul său număr de secvență, reprezentat pe 32 biti. Cand a luat ființă 
Internetul, liniile dintre rutere erau în cel mai bun caz linii închiriate de 56 Kbps, deci unei gazde 
funcționând la viteză maximă îi lua mai mult de o săptămână să utilizeze toate numerele de secvenţă. 
La vitezele rețelelor moderne, numerele de secvenţă pot fi consumate intr-un ritm alarmant, după 
cum vom vedea mai târziu. Numerele de secvență sunt utilizate atât pentru confirmări cât si pentru 
mecanismul de secventiere, acesta din urmă utilizând câmpuri separate de 32 de biti din antet. 

Entitatile TCP de transmisie și de recepție interschimbă informatie sub forma de segmente. Un 
segment TCP constă dintr-un antet de exact 20 de octeți (plus o parte opțională) urmat de zero sau 
mai multi octeți de date. Programul TCP este cel care decide cât de mari trebuie să fie aceste seg- 
mente. El poate acumula informatie provenită din mai multe scrieri într-un singur segment sau poa- 
te fragmenta informația provenind dintr-o singură scriere în mai multe segmente. Există două limite 
care restricționează dimensiunea unui segment. În primul rând, fiecare segment, inclusiv antetul 
TCP, trebuie să încapă în cei 65.535 de octeți de informatie utilă IP. În al doilea rând, fiecare rețea 
are o unitate maximă de transfer sau MTU (Maximum Transfer Unit), deci fiecare segment 
trebuie să încapă în acest MTU. În realitate, MTU este în general de 1500 octeți (dimensiunea in- 
formaţiei utile din Ethernet), definind astfel o limită superioară a dimensiunii unui segment. 

Protocolul de bază utilizat de către entitățile TCP este protocolul cu fereastră glisantă. Atunci 
când un emițător transmite un segment, el pornește un cronometru. Atunci când un segment ajunge 
la destinaţie, entitatea TCP receptoare trimite înapoi un segment (cu informație utilă, dacă aceasta 
există sau fără, în caz contrar) care conţine totodată și numărul de secvență următor pe care aceasta 
se așteaptă să-l receptioneze. Dacă cronometrul emitatorului depășește o anumită valoare înaintea 
primirii confirmării, emițătorul retransmite segmentul neconfirmat. 

Deși acest protocol pare simplu, pot apărea multe situaţii particulare pe care le vom prezenta mai 
jos. Segmentele pot ajunge într-o ordine arbitrară, deci octetii 3072-4095 pot fi receptionati, dar nu pot 
fi confirmaţi datorită absenței octetilor 2048-3071. Segmentele pot de asemenea întârzia pe drum un 
interval de timp suficient de mare pentru ca emițătorul să detecteze o depășire a cronometrului și să le 
retransmită. Retransmisiile pot include porțiuni de mesaj fragmentate altfel decât în transmisia inițială, 
ceea ce impune o tratare atentă, astfel încât să se țină evidenţa octetilor primiţi corect. Totuși, deoarece 
fiecare octet din flux are un deplasament unic fata de începutul mesajului, acest lucru se poate realiza. 

TCP trebuie să fie pregătit să facă fata unor astfel de situaţii și să le rezolve într-o manieră efici- 
entă. Un efort considerabil a fost dedicat optimizării performanţelor fluxurilor TCP, ţinându-se cont 
inclusiv de probleme legate de rețea. În continuare vor fi prezentaţi un număr de algoritmi utilizați 
de numeroase implementări TCP. 

6.5.4  Antetul segmentului TCP 


În fig. 6-29 este prezentată structura unui segment TCP. Fiecare segment începe cu un antet 
format dintr-o structură fixă de 20 de octeți. Antetul fix poate fi urmat de un set de opțiuni asociate 
antetului. În continuarea opţiunilor, dacă ele există, pot urma până la 65.535 - 20 - 20 = 65.495 de 
octeți de date, unde primul 20 reprezintă antetul IP, iar al doilea antetul TCP. Segmente care nu 
contin octeți de date sunt nu numai permise, dar și utilizate in mod frecvent pentru confirmări si 
mesaje de control. 

Fig. 6-29. Antetul TCP. 


Sa disecăm acum structura antetului TCP, câmp cu câmp. Câmpurile Port sursă si Port destina- 
tie identifică punctele finale ale conexiunii. Porturile general cunoscute sunt definite la www.iana.org, 
dar fiecare gazdă le poate aloca pe celelalte după cum dorește. Un port formează împreună cu adre- 
sa IP a mașinii sale un unic punct de capăt (eng.: end point) de 48 de biti. Conexiunea este identifica- 
tă de punctele de capăt ale sursei și destinaţiei. 

Câmpurile Număr de secvență și Număr de confirmare au semnificaţia funcțiilor lor uzuale. Tre- 
buie observat că cel din urmă indică octetul următor așteptat și nu ultimul octet recepționat în mod 
corect. Ambele câmpuri au lungimea de 32 de biti, deoarece într-un flux TCP fiecare bit de informa- 
tie este numerotat. 

Lungimea antetului TCP indică numărul de cuvinte de 32 de biţi care sunt conţinute în antetul 
TCP. Această informatie este utilă, deoarece câmpul Optiuni este de lungime variabilă, proprietate 
pe care o transmite astfel și antetului. Tehnic vorbind, acest câmp indică în realitate începutul date- 
lor din segment, măsurat în cuvinte de 32 de biti, dar cum acest număr este identic cu lungimea ante- 
tului în cuvinte, efectul este același. 

Urmează un câmp de șase biti care este neutilizat. Faptul că acest câmp a supraviețuit intact mai 
mult de un sfert de secol este o mărturie despre cât de bine a fost proiectat TCP-ul. Protocoale mai 
prost concepute ar fi avut nevoie de el pentru a corecta erori ale proiectării inițiale. 

Urmează acum șase indicatori de câte un bit. URG este poziţionat pe 1 dacă Indicatorul Urgent 
este valid. Indicatorul Urgent este folosit pentru a indica deplasamentul în octeți fata de numărul cu- 
rent de secvenţă la care se găsește informaţia urgentă. O astfel de facilitate tine locul mesajelor de 

întrerupere. Așa cum am menţionat deja anterior, această facilitate reprezintă esența modului în care 
emițătorul poate transmite un semnal receptorului fără ca TCP-ul în sine să fie cauza întreruperii. 

Bitul ACK este poziţionat pe 1 pentru a indica faptul că Numărul de confirmare este valid. În ca- 
zul în care ACK este poziţionat pe 0, segmentul în discuţie nu conţine o confirmare și câmpul Număr 
de confirmare este ignorat. 

Bitul PSH indică informaţia FORȚATĂ. Receptorul este rugat respectuos să livreze aplicației 
informația respectivă imediat ce este receptionata și să nu o memoreze în așteptarea umplerii tam- 
poanelor de comunicaţie (lucru care, altminteri, ar fi făcut din rațiuni de eficiență). 

Bitul RST este folosit pentru a desființa o conexiune care a devenit inutilizabilă datorită defecti- 
unii unei masini sau oricărui alt motiv. El este de asemenea utilizat pentru a refuza un segment inva- 
lid sau o încercare de deschidere a unei conexiuni. În general, receptionarea unui segment având 
acest bit poziționat indică o problemă care trebuie tratată în funcție de context. 

Bitul SYN este utilizat pentru stabilirea unei conexiuni. Cererea de conexiune conține SYN = 1 
şi ACK = 0 pentru a indica faptul că acel câmp suplimentar de confirmare nu este utilizat. Raspun- 
sul la o astfel de cerere conţine o confirmare, având deci SYN = 1 si ACK = 1. În esenţă, bitul SYN 
este utilizat pentru a indica o CERERE DE CONEXIUNE și 0 CONEXIUNE ACCEPTATĂ, bitul ACK 
făcând distincţia între cele două posibilități. 

Bitul FIN este folosit pentru a încheia o conexiune. El indică faptul că emițătorul nu mai are nici 
o informaţie de transmis. Cu toate acestea, după închiderea conexiunii, un proces poate recepționa 
în continuare date pe o durată nedefinită. Ambele segmente, SYN și FIN, conţin numere de secvență 
și astfel este garantat faptul că ele vor fi prelucrate în ordinea corectă. 

În TCP, fluxul de control este tratat prin ferestre glisante de dimensiune variabilă. Câmpul Fe- 
reastră indică numărul de octeți care pot fi trimiși, începând de la octetul confirmat. Un camp Fereas- 
tra de valoare 0 este perfect legal și spune că octetii până la Număr de confirmare - 1 inclusiv au fost 
receptionati, dar receptorul dorește cu ardoare o pauză, așa că mulțumește frumos, dar pentru mo- 
ment nu dorește continuarea transferului. Permisiunea de expediere poate fi acordată ulterior de 
către receptor prin trimiterea unui segment având același Număr de confirmare, dar un câmp Fereas- 
tră cu o valoare nenulă. 

În protocoalele din cap. 3, confirmările pentru cadrele primite și permisiunea de a trimite noi ca- 
dre erau legate una de alta. Aceasta era o consecință a dimensiunii fixe a ferestrei pentru fiecare 
protocol. În TCP, confirmările și permisiunea de a trimite noi date sunt total decuplate. De fapt, 
receptorul poate spune: Am primit octetii până la al k-lea, dar în acest moment nu mai doresc să 
primesc alții. Această decuplare (care de fapt reprezintă o fereastră de dimensiune variabilă) oferă 
mai multă flexibilitate. O vom studia detaliat mai Jos. 

Este de asemenea prevăzută o Sumd de control, în scopul obținerii unei fiabilitati extreme. 
Această sumă de control este calculată pentru antet, informaţie și pseudo-antetul conceptual pre- 
zentat în fig. 6-30. În momentul calculului, Suma de control TCP este poziționată pe zero, iar câm- 
pul de date este completat cu un octet suplimentar nul, dacă lungimea sa este un număr impar. Al- 
goritmul de calcul al sumei de control este simplu, el adunând toate cuvintele de 16 biţi în comple- 
ment fata de 1 și aplicând apoi încă o dată complementul fata de 1 asupra sumei. În acest mod, 
atunci când receptorul aplică același calcul asupra întregului segment, inclusiv asupra Sumei de con- 
trol, rezultatul ar trebui să fie 0. 

Pseudo-antetul conţine adresele IP ale mașinii sursă și destinaţie, de 32 de biti fiecare, numărul 
de protocol pentru TCP (6) și numărul de octeți al segmentului TCP (incluzând și antetul). Prin in- 
cluderea pseudo-antetului în calculul sumei de control TCP se pot detecta pachetele care au fost 

preluate eronat, dar procedand astfel, este negată însăși ierarhia protocolului, deoarece adresa IP 
aparţine nivelului IP și nu nivelului TCP. 

Câmpul Optiuni a fost proiectat pentru a permite adăugarea unor facilități suplimentare neaco- 
perite de antetul obișnuit. Cea mai importantă opţiune este aceea care permite fiecărei mașini să 
specifice încărcarea maximă de informatie utilă TCP pe care este dispusă să o accepte. Utilizarea 
segmentelor de dimensiune mare este mai eficientă decât utilizarea segmentelor de dimensiune mi- 
că datorită amortizarii antetului de 20 de octeți prin cantitatea mai mare de informatie utilă. Cu toa- 
te acestea, este posibil ca masini mai putin performante să nu fie capabile să manevreze segmente 
foarte mari. În timpul iniţializării conexiunii, fiecare parte anunţă dimensiunea maximă acceptată și 
așteaptă de la partener aceeași informatie. Câştigă cel mai mic dintre cele două numere. Dacă o 
mașină nu folosește această opţiune, cantitatea implicită de informatie utilă este de 536 octeți. Toate 
mașinile din Internet trebuie să accepte segmente de dimensiune 536 + 20 = 556 octeți. Dimensiu- 
nea maximă a segmentului nu trebuie să fie aceeași în cele două direcţii. 

Fig. 6-30. Pseudo-antetul inclus în suma de control TCP. 


O fereastră de 64 K octeți reprezintă adesea o problemă pentru liniile cu o lărgime de bandă mare 
și/sau cu întârzieri mari. Pe o linie T3 (44.736 Mbps) trimiterea unei ferestre întregi de 64 K octeți 
durează doar 12 ms. Dacă întârzierea propagării dus-întors este de 50 ms (care este valoarea tipică 
pentru o linie trans-continentală), emițătorul va aștepta confirmări - fiind deci inactiv 34 din timp. Pe o 
conexiune prin satelit, situaţia este chiar mai rea. O fereastră de dimensiune mare ar permite emitato- 
rului să continue trimiterea informaţiei, însă o astfel de dimensiune nu poate fi reprezentată în cei 16 
biti ai câmpului Fereastră. În RFC 1323 se propune o opţiune Scala a ferestrei, permiţând emitatoru- 
lui și receptorului să negocieze un factor de scalare a ferestrei. Acest număr permite ambelor parti să 
deplaseze câmpul Fereastră cu până la 14 biti spre stânga, permițând astfel ferestre de până la 230 
octeți. Această opțiune este suportată în prezent de cele mai multe implementări ale TCP-ului. 

O altă opțiune propusă de RFC 1106, și care este în prezent implementată pe scară largă, constă 
în utilizarea unei repetări selective în locul unui protocol cu întoarcere de n pași (eng.: go back n 
protocol). Dacă receptorul primește un segment eronat urmat de un număr mare de segmente co- 
recte, protocolul TCP clasic va constata într-un final o depășire de timp și va retrimite toate segmen- 
tele neconfirmate, deci și pe acelea care au fost recepționate corect (adică se face o întoarcere de n 
pași). RFC 1106 introduce NAK-urile pentru a permite receptorului să ceară un anumit segment 
(sau segmente). După obținerea acestora, el poate confirma toată informația memorată reducând 
astfel cantitatea de informaţie retransmisă. 

6.5.5 Stabilirea conexiunii TCP 


În TCP conexiunile sunt stabilite utilizând „înțelegerea în trei pași”, discutată în Sec. 6.2.2. Pen- 
tru a stabili o conexiune, una din parti - să spunem serverul - așteaptă in mod pasiv o cerere de cone- 
xiune prin execuția primitivelor LISTEN și ACCEPT, putând specifica o sursă anume sau nici O sursă în 
mod particular. 

Cealaltă parte - să spunem clientul - execută o primitivă CONNECT, indicând adresa IP și numărul 
de port la care dorește să se conecteze, dimensiunea maximă a segmentului TCP pe care este dispusă 
să o accepte și, opţional, o informaţie utilizator (de exemplu o parolă). Primitiva CONNECT trimite un 
segment TCP având bitul SYN poziționat și bitul ACK nepozitionat, după care așteaptă un răspuns. 

Atunci când sosește la destinaţie un segment, entitatea TCP receptoare verifică dacă nu cumva 
există un proces care a executat LISTEN pe numărul de port specificat în câmpul Port destinație. În caz 
contrar, trimite un răspuns cu bitul RST poziționat, pentru a refuza conexiunea. 

Fig. 6-31. (a) Stabilirea unei conexiuni TCP in cazul normal. (b) Coliziunea apelurilor. 


Dacă există vreun proces care ascultă la acel port, segmentul TCP recepționat va fi dirijat către 
procesul respectiv. Acesta poate accepta sau refuza conexiunea. Dacă o acceptă, trimite înapoi ex- 
peditorului un segment de confirmare. În fig. 6-31(a) este reprezentată secvenţa de segmente TCP 
transferate în caz de funcționare normală. De notat că un segment SYN consumă un octet din spati- 
ul numerelor de secvență, astfel încât confirmarea să poată fi făcută fără ambiguitati. 

Secvența de evenimente ilustrată în fig. 6-31(b) reprezintă cazul în care două mașini încearcă simul- 
tan să stabilească o conexiune între aceleași două porturi. Rezultă că este suficient să fie stabilită o sin- 
gură conexiune și nu două, deoarece conexiunile sunt identificate prin punctele lor terminale. Dacă 
prima initializare conduce la crearea unei conexiuni identificată prin (% y) si același lucru îl face și cea 
de-a doua initializare, atunci este construită o singură intrare de tabel, în speță pentru (% y). 

Numărul iniţial de secvență asociat unei conexiuni nu este 0, din motivele discutate anterior. Se uti- 
lizează o schemă bazată pe un ceas cu o bătaie la fiecare 4 us. Pentru mai multă siguranță , atunci când 

o mașină se defectează, este posibil ca ea să nu fie reinitializata in timpul de viata maxim al unui pachet, 
garantându-se astfel că pachetele unei conexiuni anterioare nu se plimbă încă pe undeva prin Internet. 


6.5.6 Eliberarea conexiunii TCP 


Deși conexiunile TCP sunt bidirectionale, pentru a înţelege cum sunt desființate conexiunile, cel 
mai bine este să ni le imaginăm sub forma unei perechi de legături unidirectionale. Fiecare legătură 
unidirectionala este eliberată independent de perechea sa. Pentru eliberarea unei conexiuni, orice 
partener poate expedia un segment TCP având bitul FIN setat, lucru care indică faptul că nici o in- 
formaţie nu mai urmează să fie transmisă. Atunci când FIN-ul este confirmat, sensul respectiv de 
comunicare este efectiv oprit pentru noi date. Cu toate acestea, informația poate fi transferată în 
continuare, pentru un timp nedefinit, în celălalt sens. Conexiunea este desființată atunci când ambe- 
le direcții au fost oprite. În mod normal, pentru a elibera o conexiune sunt necesare patru segmente 
TCP: câte un FIN si un ACK pentru fiecare sens. Cu toate acestea, este posibil ca primul ACK și cel 
de-al doilea FIN să fie cuprinse în același segment reducând astfel numărul total la trei. 

La fel ca în conversațiile telefonice, in care ambele persoane pot spune „la revedere” si pot închi- 
de telefonul simultan, ambele capete ale unei conexiuni TCP pot expedia segmente FIN în același 
timp. Acestea sunt confirmate ca de obicei, conexiunea fiind astfel eliberată. Nu există de fapt nici o 
diferenţă esenţială între cazurile în care mașinile eliberează conexiunea secvențial respectiv simultan. 

Pentru a evita problema celor două armate, sunt utilizate cronometre. Dacă un răspuns la un 
FIN nu este recepționat pe durata a cel mult două cicluri de maxime de viata ale unui pachet, emita- 
torul FIN-ului eliberează conexiunea. Cealaltă parte va observa în final că nimeni nu mai pare să 
asculte la celălalt capăt al conexiunii, și va elibera conexiunea în urma expirării unui interval de timp. 
Această soluţie nu este perfectă, dar având în vedere faptul că o soluţie perfectă este teoretic impo- 
sibilă, va trebui să ne mulțumim cu ce avem. În realitate astfel de probleme apar foarte rar. 


6.5.7 Modelarea administrării conexiunii TCP 


Pașii necesari stabilirii unei conexiuni pot fi reprezentaţi printr-un automat cu stări finite, cele 11 
stări ale acestuia fiind prezentate în fig. 6-32. În fiecare stare pot apărea doar anumite evenimente. 
Atunci când are loc un astfel de eveniment, este îndeplinită o acțiune specifică. Atunci când se pro- 
duce un eveniment a cărui apariție nu este legală în starea curentă, este semnalată o eroare. 


| Stare | Descriere O 
Se așteaptă „moartea” tuturor pachetelor 
Se așteaptă „moartea” tuturor pachetelor 


Fig. 6-32. Stările utilizate în automatul cu stări finite pentru controlul conexiunii TCP. 

Fig. 6-33. Automatul cu stări finite pentru controlul conexiunii TCP. Linia groasă continuă este calea 
normală pentru client. Linia groasă întreruptă este calea normală pentru server. 
Liniile subțiri sunt evenimente neuzuale. Fiecare tranziție este etichetată de 
evenimentul care a creat-o și acţiunea care rezultă din el, separate de slash. 


Fiecare conexiune începe în starea ÎNCHIS. Această stare este părăsită dacă urmează să se stabi- 
leasca o conexiune pasivă (LISTEN) sau activă (CONNECT). Dacă partenerul stabilește o conexiune de 
tipul opus, starea devine STABILIT. Desființarea conexiunii poate fi inițiată de oricare din parteneri, 
o dată cu eliberarea conexiunii revenindu-se în starea ÎNCHIS. 

Automatul cu stări finite este reprezentat în fig. 6-33. Cazul cel mai comun, al unui client 
conectându-se activ la un server pasiv, este reprezentat prin linii groase - continue pentru client și 
întrerupte pentru server. Liniile subțiri reprezintă secvenţe de evenimente mai putin obișnuite, dar 
posibile. Fiecare linie din fig. 6-33 este etichetată cu o pereche eveniment/actiune. Evenimentul poate 
fi unul iniţiat de către utilizator printr-un apel sistem (CONNECT, LISTEN, SEND sau CLOSE), receptio- 

narea unui segment (SYN, FIN, ACK sau RST) sau, intr-un singur caz, expirarea unui interval de 
timp egal cu dublul ciclului de viata a unui pachet. Actiunea consta in expedierea unui segment de 
control (SYN, FIN sau RST) sau „nici o acțiune”, lucru reprezentat prin — Comentariile sunt inclu- 
se între paranteze. 

Diagrama poate fi înțeleasă cel mai bine urmărind de la bun început calea urmată de un client 
(linia groasă continuă) și apoi calea urmată de un server (linia groasă întreruptă). Atunci când un 
program aplicaţie de pe mașina client generează o cerere CONNECT, entitatea TCP locală creează o 
înregistrare de conexiune, o marchează ca fiind în starea SYN SENT și trimite un segment SYN. De 
observat că mai multe conexiuni pot fi deschise (sau în curs de a fi deschise) în același timp spre folo- 
sul mai multor aplicaţii, astfel încât o stare este asociată unei conexiuni și este înregistrată în înregis- 
trarea asociată acesteia. La recepţia unui SYN + ACK, TCP expediaza ultima confirmare (ACK) 
din „înțelegerea în trei pași” și comută în starea STABILIT. Din acest moment, informaţia poate fi 
atât expediată cât si receptionata. 

Atunci când se termină o aplicație, se apelează primitiva CLOSE care impune entității TCP locale 
expedierea unui segment FIN și așteptarea ACK-ului corespunzător (dreptunghiul figurat cu linie 
întreruptă și etichetat „închidere activă”). Atunci când ACK-ul este recepționat, se trece în starea 
AȘTEPTARE FIN 2, unul din sensuri fiind în acest moment închis. Atunci când celălalt sens este la 
rândul său închis de partenerul de conexiune, se recepționează un FIN care este totodată și confir- 
mat. În acest moment, ambele sensuri sunt închise, dar TCP-ul așteaptă un interval de timp egal cu 
dublul duratei de viata a unui pachet, garantând astfel că toate pachetele acestei conexiuni au murit 
și că nici o confirmare nu a fost pierdută. Odată ce acest interval de timp expiră, TCP-ul șterge înre- 
gistrarea asociată conexiunii. 

Să examinăm acum gestiunea conexiunii din punctul de vedere al server-ului. Acesta execută 
LISTEN și se „așează” fiind totodată atent pentru a vedea cine „se ridică în picioare”. La receptiona- 
rea unui SYN, acesta este confirmat și serverul comută în starea SYN RCVD. Atunci când SYN-ul 
server-ului este la rândul său confirmat, „înțelegerea în trei pași” este completă, serverul comutând 
în starea STABILIT. De acum, transferul informaţiei poate începe. 

Atunci când clientul a terminat, execută CLOSE, ceea ce conduce la atentionarea server-ului prin 
receptionarea unui FIN (dreptunghiul figurat cu linie întreruptă și etichetat „închidere pasivă”). 
Atunci când si acesta execută un CLOSE, se trimite un FIN către client. O dată cu primirea confirmă- 
rii clientului, serverul desființează conexiunea și șterge înregistrarea asociată. 


6.5.8 Politica TCP de transmisie a datelor 


Cum s-a menționat anterior, administrarea ferestrei în TCP nu este direct legată de confirmări, 
așa cum se întâmplă la cele mai multe protocoale de nivel legătură de date. De exemplu, să presu- 
punem că receptorul are un tampon de 4096 octeți, asa cum se vede în fig. 6-34. Dacă emițătorul 
transmite un segment de 2048 de octeți care este recepționat corect, receptorul va confirma segmen- 
tul. Deoarece acum tamponul acestuia din urmă mai are liberi doar 2048 octeți (până când aplicația 
șterge niște date din acest tampon), receptorul va anunţa o fereastră de 2048 octeți începând de la 
următorul octet așteptat. 

Acum, emițătorul transmite alti 2048 octeți, care sunt confirmaţi, dar fereastra oferită este 0. 
Emitatorul trebuie să se oprească până când procesul aplicaţie de pe mașina receptoare a șters niște 
date din tampon, moment în care TCP poate oferi o fereastră mai mare. 

Fig. 6-34. Controlul ferestrei în TCP. 


Atunci când fereastra este 0, în mod normal emițătorul nu poate să transmită segmente, cu două 
excepţii. În primul rând, informaţia urgentă poate fi trimisă, de exemplu pentru a permite utilizato- 
rului să oprească procesele rulând pe mașina de la distanţă. În al doilea rând, emițătorul poate trimi- 
te un segment de un octet pentru a determina receptorul să renunțe următorul octet așteptat și di- 
mensiunea ferestrei. Standardul TCP prevede în mod explicit această opțiune pentru a preveni 
interblocarea în cazul în care se întâmplă ca anunțarea unei ferestre să fie vreodată pierdută. 

Emitatorii nu transmit în mod obligatoriu date de îndată ce acest lucru este cerut de către aplica- 
tie. Nici receptorii nu trimit în mod obligatoriu confirmările de îndată ce acest lucru este posibil. De 
exemplu, în fig. 6-34, atunci când sunt disponibili primii 2K octeți, TCP, știind că dispune de o fe- 
reastră de 4K octeți, va memora informaţia in tampon până când alti 2K octeți devin disponibili si 
astfel se va putea transmite un segment cu o încărcare utilă de 4K octeți. Această facilitate poate fi 
folosită pentru îmbunătăţirea performanţelor. 

Să considerăm o conexiune TELNET cu un editor interactiv care reacționează la fiecare apăsa- 
re a tastelor. În cel mai rău caz, atunci când un caracter soseşte la entitatea TCP emițătoare, TCP 
creează un segment TCP de 21 octeți, pe care il furnizează IP-ului pentru a fi transmis ca o data- 
gramă IP de 41 octeți. De partea receptorului, TCP transmite imediat o confirmare de 40 octeți (20 
octeți antet TCP si 20 octeți antet IP). Mai târziu, când editorul a citit caracterul, TCP transmite o 

actualizare a ferestrei, deplasând fereastra cu un octet la dreapta. Acest pachet este de asemenea 
de 40 octeți. În final, când editorul a prelucrat caracterul, transmite ecoul sub forma unui pachet de 
41 octeți. Cu totul, sunt folosiți 162 octeți din lărgimea de bandă si sunt trimise patru segmente 
pentru orice caracter tipărit. Atunci când lărgimea de bandă este redusă, această metodă de lucru 
nu este recomandată. 

O abordare folosită de multe implementări TCP pentru optimizarea acestei situații constă în în- 
târzierea confirmărilor și actualizărilor de fereastră timp de 500 ms, în speranţa apariţiei unor infor- 
matii la care să se atașeze pentru o călătorie pe gratis. Presupunând că editorul are un ecou de 50 
ms, este necesar acum un singur pachet de 41 octeți pentru a fi trimis utilizatorului de la distanță, 
reducând numărul pachetelor și utilizarea lărgimii de bandă la jumătate. 

Deși această regulă reduce încărcarea reţelei de către receptor, emițătorul operează încă inefici- 
ent trimițând pachete de 41 octeți care contin un singur octet de date. O modalitate de a reduce 
această deficiență este cunoscută ca algoritmul lui Nagle (Nagle, 1984). Sugestia lui Nagle este sim- 
plă: atunci când emițătorul dispune de date, în secvenţă, de câte un octet, el va trimite doar primul 
octet, restul octetilor fiind memorati până la confirmarea primului octet. Apoi vor fi trimise toate 
caracterele memorate într-un segment TCP și va continua memorarea până la confirmarea tuturor 
octetilor. Dacă utilizatorul tastează repede și rețeaua este lentă, un număr substantial de caractere 
poate fi plasat în fiecare segment, reducând cu mult lărgimea de bandă folosită. În plus, algoritmul 
permite transmisia unui nou pachet, dacă s-a dispus de suficientă informație pentru a umple jumăta- 
te dintr-o fereastră sau pentru a completa un segment. 

Implementările TCP folosesc pe scară largă algoritmul lui Nagle, dar există situații când este mai 
bine ca el să fie dezactivat. În particular, când o aplicaţie X-Windows rulează prin Internet, deplasă- 
rile mausului trebuie transmise mașinii de la distanță. (Sistemul X Window este sistemul de ferestre 
utilizat pe majoritatea sistemelor UNIX.) Gruparea lor pentru a fi transmise în rafală provoacă o 
mișcare imprevizibilă a cursorului, lucru care nemultumeste profund utilizatorii. 

O altă problemă care poate degrada performanţa TCP este sindromul ferestrei stupide. (Clark, 
1982). Această problemă apare atunci când informaţia este furnizată entității TCP emițătoare în 
blocuri mari, dar la partea receptoare o aplicaţie interactivă citește datele octet cu octet. Pentru a 
înţelege problema, să analizăm fig. 6-35. Iniţial, tamponul TCP al receptorului este plin și emițătorul 
ştie acest fapt (adică are o fereastră de dimensiune 0). Apoi, aplicația interactivă citește un caracter 
de pe canalul TCP. Această acțiune face fericită entitatea TCP receptoare, deci ea va trimite o ac- 
tualizare de fereastră către emițător dându-i astfel dreptul de a mai trimite un octet. Indatorat, emi- 
tatorul trimite un octet. Cu acesta, tamponul este plin și receptorul confirmă segmentul de 1 octet, 
dar repozitioneaza dimensiunea ferestrei la 0. Acest comportament poate continua la nesfârșit. 

Soluţia lui Clark este de a nu permite receptorului să trimită o actualizare de fereastră la fiecare 
octet. În schimb, el este forțat să aștepte până când spațiul disponibil are o dimensiune decentă, ur- 
mând să-l ofere pe acesta din urmă. Mai precis, receptorul nu ar trebui să trimită o actualizare de 
fereastră până când nu va putea gestiona minimul dintre dimensiunea maximă oferită atunci când 
conexiunea a fost stabilită și jumătate din dimensiunea tamponului său, dacă este liberă. 

Mai mult decât atât, emițătorul poate îmbunătăţi situaţia netrimitand segmente de dimensiune 
mică. În schimb, el ar trebui să încerce să aștepte până când acumulează suficient spaţiu în fereastră 
pentru a trimite un segment întreg sau măcar unul conținând cel putin jumătate din dimensiunea 
tamponului receptorului (pe care trebuie să o estimeze din secvența actualizărilor de fereastră re- 
ceptionate până acum). 

Fig. 6-35. Sindromul ferestrei stupide. 


Algoritmul lui Nagle și soluţia lui Clark pentru sindromul ferestrei stupide sunt complementare. 
Nagle a încercat să rezolve problema furnizării datelor către TCP octet cu octet, cauzată de aplicația 
emițătoare. Clark a încercat să rezolve problema extragerii datelor de la TCP octet cu octet, cauzată 
de către aplicaţia receptoare. Ambele soluţii sunt valide și pot funcționa împreună. Scopul este ca 
emițătorul să nu trimită segmente mici, iar receptorul să nu ceară astfel de segmente. 

Receptorul TCP poate face, pentru îmbunătățirea performanţelor, mai mult decât simpla actua- 
lizare a ferestrei în unități mari. Ca și emițătorul TCP, el are posibilitatea să memoreze date, astfel 
încât să poată bloca o cerere de READ a aplicaţiei până când îi poate furniza o cantitate semnifica- 
tivă de informaţie. Astfel se reduce numărul de apeluri TCP, deci și supraîncărcarea. Bineînţeles, în 
acest mod va crește și timpul de răspuns, dar pentru aplicaţii care nu sunt interactive, așa cum este 
transferul de fișiere, eficienţa poate fi mai importantă decât timpul de răspuns la cereri individuale. 

O altă problemă de discutat despre receptor se referă la ce trebuie să facă acesta cu segmentele 
care nu sosesc în ordine. Ele pot fi reţinute sau eliminate, după cum dorește receptorul. Bineînţeles, 
confirmările pot fi trimise numai atunci când toată informaţia până la octetul confirmat a fost recep- 
tionata. Dacă receptorul primește segmentele 0, 1, 2, 4, 5, 6 şi 7, el poate confirma totul până la ulti- 
mul octet din segmentul 2 inclusiv. Atunci când emițătorul constată o depășire de timp, el va retran- 
smite segmentul 3. Dacă receptorul a memorat în tampon segmentele 4 până la 7, odată cu recepţia 
segmentului 3 el poate confirma toți octetii până la sfârșitul segmentului 7. 


6.5.9 Controlul congestiei în TCP 
Atunci când încărcarea la care este supusă o reţea este mai mare decât poate aceasta să suporte, 


apare congestia. Internet-ul nu face excepție. În această secţiune, vom discuta algoritmi care se ocupă 
cu astfel de congestii și care au fost dezvoltați pe parcursul ultimului sfert de secol. Desi nivelul rețea 

incearca de asemenea sa controleze congestia, cea mai mare parte a muncii este facuta de TCP, si 
aceasta deoarece adevărata soluție a congestiei constă in micșorarea ratei de transfer a informaţiei. 

Teoretic, congestia poate fi controlată pe baza unui principiu împrumutat din fizică: legea con- 
servării pachetelor. Ideea de bază este de a nu injecta un nou pachet în rețea până cand un pachet 
mai vechi nu o părăsește (de exemplu este furnizat receptorului). TCP încearcă să atingă acest scop 
prin manipularea dinamică a dimensiunii ferestrei. 

Primul pas în controlul congestiei este detecția ei. Mai demult, detecția congestiei era dificilă. O 
depășire de timp datorată pierderii unui pachet putea fi cauzată fie de (1) zgomotul de pe linia de 
transmisie, fie de (2) eliminarea pachetului de către un ruter congestionat. Diferentierea celor două 
cazuri era dificilă. 

În zilele noastre, pierderea pachetului din pricina erorilor de transmisie este destul de rară, deoa- 
rece cele mai multe din trunchiurile principale de comunicaţie sunt din fibră (deși rețelele fără fir 
sunt un subiect separat). În consecinţă, cele mai multe depășiri ale timpilor de transmisie pe Internet 
se datorează congestiilor. Toţi algoritmii TCP din Internet presupun că depășirile de timp sunt cau- 
zate de congestii și monitorizează aceste depasiri pentru a detecta problemele. 

Înainte de a discuta despre modalitatea în care TCP reacţionează la congestii, să descriem în 
primul rând modul în care se încearcă prevenirea apariţiei lor. Atunci când se stabileşte o conexiune, 
trebuie să se aleagă o fereastră de o dimensiune potrivită. Receptorul poate specifica o fereastră 
bazându-se pe dimensiunea tamponului propriu. Dacă emițătorul acceptă această dimensiune a 
ferestrei, nu mai pot apărea probleme datorită depășirii tamponului la recepţie, dar pot apărea în 
schimb datorită congestiei interne în rețea. 

Fig. 6-36. (a) O reţea rapidă alimentând un rezervor de capacitate mică. 
(b) O rețea lentă alimentând un receptor de mare capacitate. 

În fig. 6-36, putem vedea interpretarea hidraulică a acestei probleme. În fig. 6-36(a), observăm o 
conductă groasă care duce la un receptor de dimensiune mică. Atâta timp cât emițătorul nu trimite 
mai multă apă decât poate conţine găleata, apa nu se va pierde. În fig. 6-36(b), factorul de limitare 
nu mai este capacitatea galetii, ci capacitatea de transport a rețelei. Dacă vine prea repede prea mul- 
tă apa, ea se va revărsa și o anumită cantitate se va pierde (în acest caz prin umplerea palniei). 

Soluţia din Internet este de a realiza posibilitatea existenței a două probleme - capacitatea rețelei 
și capacitatea receptorului - și de a le trata pe fiecare separat. Pentru a face acest lucru, fiecare emi- 
tator menţine două ferestre: fereastra acceptată de către receptor și o a doua fereastră, fereastra de 
congestie. Fiecare reflectă numărul de octeți care pot fi trimiși de către emițător. Numărul octetilor 
care pot fi trimiși este dat de minimul dintre cele două ferestre. Astfel, fereastra efectivă este mini- 
mul dintre ceea ce emițătorul crede că este „în regula” și ceea ce receptorul crede că este „în regu- 
1a”. Dacă receptorul spune: „Trimite 8K octeți”, dar emițătorul știe că o rafala de mai mult de 4K 
octeți poate aglomera excesiv rețeaua, el va trimite 4K octeți. Din alt punct de vedere, dacă recepto- 
rul spune: „Trimite 8K octeți” și emițătorul știe că o rafală de 32K octeți poate străbate fără efort 
reţeaua, el va trimite toți cei 8K octeți ceruti. 

La stabilirea conexiunii, emițătorul initializeaza fereastra de congestie la dimensiunea celui mai ma- 
re segment utilizat de acea conexiune. El trimite apoi un segment de dimensiune maxima. Dacă acest 
segment este confirmat înaintea expirării timpului, mai adaugă un segment la fereastra de congestie, 
făcând-o astfel de dimensiunea a două segmente de dimensiune maximă, și trimite două segmente. O 
dată cu confirmarea fiecăruia din aceste segmente, fereastra de congestie este redimensionată cu încă 
un segment de dimensiune maximă. Atunci când fereastra de congestie este de n segmente, dacă toate 
cele n segmente sunt confirmate în timp util, ea este crescută cu numărul de octeți corespunzător celor 
n segmente. De fapt, fiecare rafală confirmată cu succes dublează fereastra de congestie. 

Fereastra de congestie crește în continuare exponential până când sau se produce o depășire de 
timp, sau se atinge dimensiunea ferestrei receptorului. Ideea este ca dacă rafale de dimensiune, să 
spunem, 1024, 2048 si 4096 de octeți funcționează fără probleme, dar o rafală de 8192 octeți duce la 
o depășire de timp, fereastra de congestie va fi stabilită la 4096 de octeți pentru a evita congestia. 
Atâta timp cât fereastra de congestie rămâne la 4096, nu va fi transmisă nici o rafală mai mare de 
această valoare, indiferent cât de mult spaţiu de fereastră este oferit de către receptor. Acest algo- 
ritm este numit algoritmul startului lent, fără a fi însă câtuși de puţin lent (Jacobson, 1988). Este 
exponential. Toate implementările TCP trebuie să îl suporte. 

Să privim acum algoritmul de control al congestiei în cazul Internetului. El utilizează în plus fata 
de ferestrele de recepţie și de congestie un al treilea parametru, numit prag, initial de 64K. Atunci 
când apare o depășire de timp, pragul este poziționat la jumătate din fereastra curentă de congestie 
și fereastra de congestie este repozitionata la dimensiunea unui segment maxim. Startul lent este 
utilizat apoi pentru a determina cât poate reţeaua să ducă, atâta doar că acea creștere exponențială 
se oprește odată cu atingerea pragului. De aici înainte transmisiile reușite măresc în mod liniar di- 
mensiunea ferestrei de congestie (cu câte un segment maxim pentru fiecare rafală), în locul unei 
creșteri pentru fiecare segment. De fapt, algoritmul presupune că este acceptabilă injumatatirea 
ferestrei de congestie, din acel punct continuându-și gradual calea spre dimensiuni mai mari. 

Funcționarea algoritmului de congestie se poate vedea în fig. 6-37. Dimensiunea unui segment 
maxim este, în acest caz, de 1024 de octeți. Initial fereastra de congestie are 64K octeți, dar apare o 
depășire de timp si deci pragul este stabilit la 32K octeți iar fereastra de congestie la 1K octeți acesta 
fiind punctul 0 al transmisiei din figură. Fereastra de congestie crește apoi exponential până atinge 
pragul (32K octeți). Începând de aici, creșterea este liniară. 

Fig. 6-37. Un exemplu al algoritmului de congestie din Internet. 


Transmisia 13 nu are noroc (este de la sine înțeles) și apare o depășire de timp. Pragul este stabi- 
lit la jumătate din fereastra curentă (acum 40K octeți, deci jumătate este 20K octeți) și startul lent 
este inițiat din nou. Atunci când confirmările pentru transmisia 14 încep să sosească, primele patru 
dublează fiecare fereastra de congestie, dar după aceea creșterea redevine liniară. 

Dacă nu mai apar depășiri de timp, fereastra de congestie va continua să crească până la dimen- 
siunea ferestrei receptorului. În acest punct, creșterea ei va fi oprită și va rămâne constantă atâta 
timp cât nu mai apar depășiri și fereastra receptorului nu își modifică dimensiunea. Ca un alt aspect, 
dacă un pachet ICMP SOURCE QUENCH sosește și este furnizat TCP-ului, acest eveniment este tratat 
la fel ca o depășire de timp. O alternativă (si o abordare mai recentă) este descrisă în RFC 3168. 


6.5.10 Administrarea contorului de timp în TCP 


TCP utilizează (cel puţin conceptual) mai multe contoare pentru a face ceea ce are de făcut. Cel 
mai important dintre acestea este contorul de retransmisie. Atunci când este trimis un segment, se 
pornește un contor de retransmisie. Dacă segmentul este confirmat înainte de expirarea timpului, 
contorul este oprit. Pe de altă parte, dacă timpul expiră înaintea primirii confirmării, segmentul este 
retransmis (si contorul este pornit din nou). Întrebarea care se pune este următoarea: Cât de mare 
trebuie să fie intervalul de timp până la expirare? 

Această problemă este mult mai dificilă la nivelul transport din Internet decât la nivelul proto- 
coalelor generice de legătură de date prezentate în Cap. 3. În cazul din urmă, întârzierea așteptată 
este ușor predictibilă (de exemplu, are o varianta scăzută), deci contorul poate fi setat să expire chiar 

imediat după ce era așteptată confirmarea, așa cum se arată în fig. 6-38(a). Cum confirmările sunt 
rareori întârziate în nivelul legătură de date, absenţa unei confirmări în momentul în care aceasta 
era așteptată înseamnă de obicei că s-a pierdut fie cadrul, fie confirmarea. 

Fig. 6-38. (a) Densitatea de probabilitate a sosirilor în timp a confirmărilor în nivelul 
legătură de date. (b) Densitatea de probabilitate a sosiri confirmărilor pentru TCP. 


TCP trebuie să facă fata unui mediu radical diferit. Funcţia de densitate a probabilității pentru 
timpul necesar întoarcerii unei confirmări TCP arată mai degrabă ca in fig. 6-38(b) decât ca în fig. 6- 
38(a). Este dificilă determinarea timpului în care se realizează circuitul dus-întors până la destinaţie. 
Chiar și când acesta este cunoscut, stabilirea intervalului de depășire este de asemenea dificilă. Dacă 
intervalul este prea scurt, să spunem T; în fig. 6-38(b), vor apărea retransmisii inutile, aglomerând 
Internet-ul cu pachete fără rost. Daca este prea lung, (T2), performanţele vor avea de suferit datorită 
întârzierii retransmisiei de fiecare dată când se pierde un pachet. Mai mult decât atât, media și vari- 
anta distribuţiei sosirii confirmărilor se pot schimba cu rapiditate pe parcursul a câtorva secunde 
atunci când apare sau se rezolvă o congestie. 

Soluţia este să se utilizeze un algoritm profund dinamic, care ajustează în mod constant intervalul 
de depășire bazându-se pe măsurători continue ale performanței reţelei. Algoritmul utilizat în gene- 
ral de către TCP este datorat lui Jacobson (1988) și este descris mai jos. Pentru fiecare conexiune, 
TCP păstrează o variabilă, RTT, care este cea mai bună estimare a timpului în care se parcurge cir- 
cuitul dus-întors către destinaţia în discuţie. Atunci când este trimis un segment, se pornește un con- 
tor de timp, atât pentru a vedea cât de mult durează până la primirea confirmării cât și pentru a ini- 
tia o retransmisie în cazul scurgerii unui interval prea lung. Dacă se primește confirmarea înaintea 
expirării contorului, TCP măsoară cât de mult i-a trebuit confirmării să sosească, fie acest timp M. În 
continuare el actualizează RTT, după formula: 


RIT =aRTT +(1-a)M 
unde o este un factor de netezire care determina ponderea data vechii valori. Uzual, a=7/8. 


Chiar presupunând o valoare bună a lui RTT, alegerea unui interval potrivit de retransmisie nu 
este o sarcină ușoară. In mod normal, TCP utilizează BRTT, dar problema constă în alegerea lui f. 

În implementările iniţiale, B era întotdeauna 2, dar experienţa a arătat că o valoare constantă este 
inflexibilă deoarece nu corespunde în cazul creșterii variantei. 

În 1988, Jacobson a propus ca $ să fie aproximativ proportional cu deviația standard a funcţiei de 
densitate a probabilității timpului de primire a confirmărilor, astfel încât o varianta mare implică un 
B mare și viceversa. În particular, el a sugerat utilizarea deviatiei medii ca o estimare putin costisitoa- 
re a deviatiei standard. Algoritmul său presupune urmărirea unei alte variabile de netezire, D, devia- 
tia. La fiecare sosire a unei confirmări, este calculată diferența dintre valorile așteptate și observate 
|RT T-M | . O valoare netezită a acesteia este păstrată în D, prin formula 


D=aD+(l-a)|RTT-M 


unde o poate sau nu să aibă aceeași valoare ca cea utilizată pentru netezirea lui RTT. Desi D nu este 
chiar deviatia standard, ea este suficient de buna si Jacobson a aratat cum poate fi calculata utilizand 
doar adunări de întregi, scăderi si deplasări, ceea ce este un mare punct câștigat. Cele mai multe 
implementari TCP utilizeaza acum acest algoritm si stabilesc valoarea intervalului de depasire la: 


Depășire = RTT +4* D 


Alegerea factorului 4 este într-un fel arbitrară, dar are două avantaje. În primul rând, multiplicarea 
prin 4 poate fi făcută printr-o singură deplasare. În al doilea rând, minimizează depășirile de timp și 
retransmisiile inutile, datorită faptului că mai puţin de un procent din totalul pachetelor sosesc cu 
întârzieri mai mari de patru ori deviația standard. (De fapt, Jacobson a propus initial să se folosească 
2, dar experienţa ulterioară a demonstrat că 4 conduce la performanțe mai bune). 

O problemă legată de estimarea dinamică a RTT se referă la ce trebuie făcut în situaţia în care 
un segment cauzează o depășire și trebuie retransmis. Atunci când confirmarea este primită, nu este 
clar dacă aceasta se referă la prima transmisie sau la o transmisie următoare. O decizie eronată poa- 
te contamina serios estimarea lui RTT. Phil Karn a descoperit această problemă cu multă greutate. 
El este un radio amator entuziast, interesat în transmiterea pachetelor TCP/IP prin operare radio, 
un mediu recunoscut pentru lipsa de fiabilitate (pe o zi senină, la destinaţie ajung jumătate din pa- 
chete). El a făcut o propunere simplă: să nu se actualizeze RTT pentru nici un segment care a fost 
retransmis. În loc de aceasta, timpul de expirare este dublat la fiecare eșec, până când segmentele 
ajung prima oară la destinaţie. Această corecție este numită algoritmul lui Karn. Cele mai multe din 
implementările TCP utilizează acest algoritm. 

Contorul de retransmisie nu este singurul utilizat de către TCP. Un al doilea contor este contorul 
de persistenta. El este proiectat să prevină următoarea situație de interblocare. Receptorul trimite o 
confirmare cu o dimensiune a ferestrei 0, spunându-i emitatorului să aștepte. Mai târziu, receptorul 
actualizează fereastra, dar pachetul cu această actualizare este pierdut. Acum, atât emițătorul cât și 
receptorul așteaptă o reacţie din partea celuilalt. Atunci când contorul de persistenta expiră, emita- 
torul transmite o sondă către receptor. Răspunsul la această investigare furnizează dimensiunea 
ferestrei. Dacă această dimensiune continuă să fie zero, contorul de persistenta este repozitionat si 
ciclul se repetă. Dacă este nenul, informaţia poate fi acum transmisă. 

Un al treilea contor utilizat de unele implementări este contorul de menţinere în viata. Când o 
conexiune a fost inactivă o lungă perioadă de timp, contorul de menţinere în viata poate expira pen- 
tru a forța una din parti să verifice dacă cealaltă parte există încă. Dacă aceasta nu răspunde, conexi- 
unea este închisă. Această facilitate este controversată, deoarece supraîncarcă rețeaua si poate ter- 
mina o conexiune altfel sănătoasă datorită unei partitionari tranzitorii a reţelei. 

Ultimul contor folosit la fiecare conexiune TCP este acela utilizat în stările de AȘTEPTARE 
CONTORIZATĂ pe parcursul închiderii conexiunilor. El funcţionează pe durata a două vieţi maxi- 
me ale unui pachet, pentru a se asigura că, atunci când o conexiune este închisă, toate pachetele 
create de aceasta au murit. 


6.5.11 TCP și UDP în conexiune fără fir 


Teoretic, protocoalele de transport ar trebui să fie independente de tehnologia nivelului rețea. În 
particular, TCP-ului ar trebui să nu-i pese dacă IP rulează peste o reţea cablu sau radio. În practică, 
acest lucru contează, deoarece cele mai multe implementări TCP au fost atent optimizate pe baza 
unor presupuneri care sunt adevărate pentru rețele cu cabluri, dar care nu mai sunt valabile în cazul 
rețelelor fără fir. Ignorarea proprietăţilor de transmisie fără fir poate conduce la o implementare 
TCP corectă din punct de vedere logic, dar cu performanţe incredibil de proaste. 

Principala problemă este algoritmul de control al congestiei. Aproape toate implementările TCP 
din zilele noastre pleacă de la premisa că depășirile de timp sunt cauzate de congestie și nu de pier- 
derea pachetelor. În consecință, atunci când expiră un contor, TCP încetinește ritmul și trimite pa- 
chete cu mai puțină vigoare (ex. algoritmul startului lent al lui Jacobson). Ideea din spatele acestei 
abordări constă în reducerea încărcării reţelei, astfel eliminându-se neplăcerile cauzate de congestie. 

Din nefericire, legăturile bazate pe transmisia fără fir nu sunt deloc fiabile. Ele pierd tot timpul 
pachete. Pentru a controla această pierdere a pachetelor, abordarea corectă este să se retrimită cât 
mai repede posibil. Încetinirea ritmului nu face decât să înrăutățească lucrurile. Dacă presupunem 
că, atunci când emițătorul transmite 100 de pachete pe secundă, 20% din totalul pachetelor se pier- 
de, productivitatea este de 80 pachete/sec. Dacă emițătorul încetinește ritmul la 50 pachete/sec, pro- 
ductivitatea scade la 40 pachete/sec. 

Atunci când se pierde un pachet pe o rețea cu cabluri, emițătorul ar trebui să încetinească ritmul. 
Atunci când se pierde un pachet pe o reţea fără fir, emițătorul ar trebui să îl mărească. Daca emita- 
torul nu știe despre ce tip de reţea este vorba, luarea unei decizii este dificilă. 

În mod frecvent, calea de la emițător la receptor este eterogenă. Primii 1000 km pot să fie într-o 
reţea cu cabluri, dar ultimul kilometru poate să fie fara fir. Acum, luarea unei decizii în situația unei 
depășiri de timp este și mai dificilă, dat fiind că intervine și locul în care apare problema. O soluţie 
propusă de Bakne și Badrinath (1995), TCP indirect, constă în spargerea conexiunii TCP în două 
conexiuni separate, ca în fig. 6-39. Prima conexiune pleacă de la emițător la staţia de bază. Cea de-a 
doua leagă stația de bază de receptor. Această stație de bază nu face decât să copieze pachetele din 
cele două conexiuni în ambele direcții. 














Emitator TCP Statie de 
\ | g eS = SAN _ Pos TCP 
Se > aaa i Gazda 
T l mobilă 


Ruter Antena 


Fig. 6-39. Spargerea conexiunii TCP în două conexiuni. 

Avantajul acestei scheme este acela că ambele conexiuni sunt acum omogene. Depasirile de timp 
din prima conexiune pot încetini emițătorul, în timp ce depășirile de timp din cea de-a doua îl pot 
accelera. Alți parametri pot fi de asemenea reglati separat în fiecare din cele două conexiuni. Dez- 
avantajul este acela că este negată însăși semantica TCP. Atâta timp cât fiecare parte a conexiunii 
este o conexiune TCP în sine, stația de bază confirmă fiecare segment TCP în mod obișnuit. Doar că 
acum, recepţia unei confirmări de către emițător nu mai înseamnă că receptorul a primit segmentul, 
ci doar că el a fost primit de către stația de bază. 

O soluţie diferită, datorată lui Balakrishnan et. al (1995), nu încalcă semantica TCP. Ea se bazea- 
ză pe mici modificări făcute în codul nivelului rețea din stația de bază. Una din modificări constă in 
adăugarea unui agent de supraveghere care observă și interceptează pachetele TCP care pleacă spre 
gazda mobilă precum și confirmarile care se întorc de la acesta. Atunci când observă un segment 
TCP care pleacă spre gazda mobilă, dar nu observă confirmarea receptionarii acestuia într-un inter- 
val de timp dat (relativ scurt), agentul ascuns pur și simplu retransmite acel segment, fără a mai spu- 
ne sursei acest lucru. De asemenea, el retransmite și atunci când observă confirmări duplicate din 
partea gazdei mobile, lucru care indică invariabil faptul că aceasta a pierdut ceva. Confirmările du- 
plicate sunt eliminate pe loc, pentru a evita ca sursa să le interpreteze ca un semn de congestie. 

Cu toate acestea, un dezavantaj al acestei transparente este acela că, dacă legătura fără fir pierde 
multe pachete, sursa poate depăși limita de timp în așteptarea unei confirmări și poate invoca în 
consecință algoritmul de control al congestiei. În cazul TCP-ului indirect, algoritmul de control al 
congestiei nu va fi niciodată inițiat dacă nu apare într-adevăr o situație de congestie în partea „cabla- 
tă” a rețelei. 

Algoritmul Balakrishnan oferă de asemenea o soluţie problemei pierderii segmentelor generate 
de către gazda mobilă. Atunci când staţia de bază constată o pauză în interiorul domeniului numere- 
lor de secvență, aceasta generează o cerere pentru o repetare selectivă a octetului lipsă, utilizând o 
opțiune TCP. 

Utilizând aceste corecturi, legătura fără fir devine mai fiabilă în ambele direcții fără ca sursa să 
ştie acest lucru și fără modificarea semanticii TCP. 

Deși UDP-ul nu suferă de aceleași probleme ca și TCP-ul, comunicaţia fără fir induce si pentru 
el anumite dificultăți. Principala problemă este aceea că programele utilizează UDP se așteaptă ca 
acesta să fie foarte fiabil. Ele știu că nu este furnizată nici o garantie, dar cu toate acestea se așteaptă 
ca el să fie aproape perfect. Într-un mediu fără fir, el va fi însă departe de perfecţiune. Pentru pro- 
gramele care sunt capabile să se refacă după pierderea mesajelor UDP, dar numai cu un cost consi- 
derabil, trecerea bruscă de la un mediu în care mesajele puteau fi pierdute mai mult teoretic decât 
practic la un mediu în care ele sunt pierdute sistematic poate conduce la un dezastru în ceea ce pri- 
vește performanțele. 

Comunicatia fără fir afectează si alte domenii decât cel al performanţelor. De exemplu, cum poa- 
te o gazdă mobilă să găsească o imprimantă locală la care să se conecteze, în loc să utilizeze propria 
imprimantă? Oarecum legată de aceasta este și problema obținerii paginii WWW pentru celula lo- 
cală, chiar dacă numele ei nu este cunoscut. De asemenea, proiectantii paginilor WWW au tendința 
să presupună disponibilă o mare lărgime de bandă. Punerea unei embleme mari pe fiecare pagină 
poate să devină contraproductivă dacă transmisia paginii printr-o legătură fără fir lentă va dura 10 
secunde, și acest lucru ajunge până la urmă să irite utilizatorii. 

Cum rețelele cu comunicații fără fir devin tot mai comune, problema rulării TCP-ului pe ele a 
devenit tot mai acută. Documentatii suplimentare in acest domeniu se găsesc în (Barakat s.a., 2000; 
Ghani si Dixit, 1999; Huston, 2001; și Xylomenos ş.a., 2001). 

6.5.12 TCP Tranzactional 


Mai devreme în acest capitol am analizat apelul de proceduri la distanță ca modalitate de a im- 
plementa sistemele client-server. Dacă atât cererea, cât și răspunsul sunt suficient de mici încât să se 
potrivească în pachete simple și operaţia este idempotentă, UDP-ul poate fi ușor utilizat. Totuși, dacă 
aceste condiții nu sunt îndeplinite, utilizarea UDP-ului este mai putin atractivă. De exemplu, daca 
răspunsul este unul lung, atunci datagramele trebuie sa fie secventiate și trebuie inițiat un mecanism 
pentru a retransmite datagramele pierdute. De fapt, aplicației îi este cerut să reinventeze TCP-ul. 

În mod cert, acest lucru nu este atractiv, dar nici utilizarea TCP-ului în sine nu este atractivă. 
Problema este eficiența. Secvența normală a pachetelor pentru a face un RPC peste TCP este pre- 
zentată în fig. 6-40(a). În cel mai bun caz sunt necesare nouă pachete. 

Client Server Client Server 

syn, ACK(EIN), reply, FIN a 

Fig. 6-40. (a) RPC folosind TCP clasic ; (b) RPC folosind T/TCP 


Cele nouă pachete sunt după cum urmează: 


1. Clientul trimite un pachet SYN pentru a stabili o conexiune. 

2. Serverul trimite un pachet ACK pentru a recunoaşte pachetul SYN. 

3. Clientul finalizează înțelegerea în trei pași. 

4. Clientul trimite cererea reală. 

5. Clientul trimite un pachet FIN pentru a indica dacă s-a terminat trimiterea. 
6. Serverul confirmă cererea și FIN-ul. 

7. Serverul trimite răspunsul înapoi clientului. 

8. Serverul trimite un pachet FIN pentru a indica că și acest lucru s-a încheiat. 
9. Clientul confirmă FIN-ul server-ului. 


A se reține că acesta este cazul ideal. În cazul cel mai rău, cererea clientului și FIN-ul sunt con- 
firmate separat, precum sunt răspunsul server-ului și FIN-ul. 

Întrebarea care apare imediat este dacă există vreo posibilitate de a combina eficiența RPC-ului 
folosind UDP (doar 2 mesaje) cu fiabilitatea TCP-ului. Răspunsul este: aproape că da. Se poate 

realiza cu o variantă experimentală de TCP numită T/TCP (Transactional TCP, rom: TCP 
tranzactional), care este descrisă în RFC 1379 si 1644. 

Ideea principală este aceea de a modifica secvenţa standard de initializare a conexiunii astfel în- 
cât să permită, la nivel înalt, transferul de date în timpul initializarii. Protocolul T/TCP este prezentat 
în fig. 6-40(b). Primul pachet al clientului conţine bitul SYN, cererea în sine și FIN-ul. De fapt acesta 
spune: vreau să stabilesc o conexiune, aici sunt datele și am terminat 

Când serverul primește cererea, caută sau calculează răspunsul și alege modul în care să răspun- 
dă. Dacă răspunsul încape într-un pachet, dă răspunsul din fig. 6-40(b), care spune: confirm FIN-ul 
tău, iată răspunsul, iar eu am terminat. Clientul confirmă apoi FIN-ul server-ului și protocolul ia 
sfârșit în (după) trei mesaje. 

În orice caz, dacă rezultatul este mai mare de 1 pachet, serverul are de asemenea și opțiunea de a 
nu seta bitul FIN, caz în care poate trimite pachete multiple înainte de a-i închide direcţia. 

Merită probabil menţionat faptul că T/TCP nu este singura îmbunătăţire propusă pentru TCP. O 
altă propunere este SCTP (Stream Control Transmission Protocol, rom: Protocolul de control al 
transmisiei fluxului). Caracteristicile sale includ păstrarea legăturilor dintre mesaje, modalități 
multiple de livrare (de ex: livrarea neordonată), găzduirea multiplă (destinații de rezervă), și confir- 
mări selective (Stewart and Metz, 2001). În orice caz, oricând cineva propune să schimbe ceva care a 
funcționat atât de bine de atâta timp, se duce o luptă aprigă între tabăra “utilizatorii doresc mai mul- 
te facilități” și cea “dacă nu e stricat, nu-l repara!”. 


6.6 ELEMENTE DE PERFORMANȚĂ 


În reţelele de calculatoare sunt foarte importante elementele de performanţă. Atunci când sunt 
interconectate sute sau mii de calculatoare, au loc adesea interacțiuni complexe cu consecințe nebă- 
nuite. Această complexitate conduce în mod frecvent la performanţe slabe fără ca cineva să știe de 
ce. În secţiunile următoare vom examina mai multe elemente legate de performanţa rețelei pentru a 
identifica tipurile de probleme și ce poate fi făcut pentru rezolvarea lor. 

Din nefericire, înțelegerea performanţei rețelei este mai degrabă o artă decât o știință. Este prea 
puţină teorie care stă la bază și de fapt aceasta nu folosește în situaţii practice. Cel mai bun lucru pe 
care îl putem face este să indicăm reguli rezultate dintr-o experienţă îndelungată și să prezentăm 
exemple luate din lumea reală. Am amânat în mod intenționat această discuţie după studiul nivelu- 
lui transport din rețelele TCP, pentru a fi capabili să folosim TCP ca exemplu în diverse locuri. 

Nivelul transport nu este singurul loc unde apar elemente legate de performanță. Am văzut une- 
le elemente la nivelul rețea, în capitolul precedent. Cu toate acestea, nivelul rețea tinde să fie preo- 
cupat în mare măsură de rutare și controlul congestiei. Problemele mai generale, orientate spre sis- 
tem tind să fie legate de nivelul transport, așa că acest capitol este locul potrivit pentru a le examina. 

În următoarele cinci secţiuni vom examina cinci aspecte de performanţă ale rețelei: 


1. Probleme de performanță. 

Măsurarea performanţei rețelei. 

Proiectarea de sistem pentru performanțe mai bune. 
Prelucrarea rapidă TPDU. 

Protocoale pentru rețele viitoare de mare performanță. 


Sir a aa ni 

Ca o paranteză, avem nevoie de un nume pentru unităţile schimbate de către entităţile de trans- 
port. Termenul TCP de segment este cel mai confuz și în acest context nu este niciodată utilizat în 
afara lumii TCP. Termenii uzuali ATM (CS-PDU, SAR-PDU și CPCS-PDU) sunt specifici doar 
pentru ATM. Pachetele se referă in mod clar la nivelul rețea și mesajele aparțin nivelului aplicaţie. 
Din lipsa unui termen standard, vom reveni la numirea unităților schimbate de entitățile de trans- 
port TPDU-uri. Cand ne referim atât la TPDU cât și la pachet, vom utiliza pachet ca un termen co- 
mun, ca de exemplu în „Procesorul trebuie să fie suficient de rapid pentru a prelucra pachetele în 
timp real.” Prin aceasta subintelegem atât pachetul nivelului rețea cât și TPDU-ul incapsulat în el. 


6.6.1 Probleme de performanță în reţelele de calculatoare 


Unele probleme de performanță, cum este congestia, sunt cauzate de supraîncărcarea temporară 
a resurselor. Dacă apare subit o creștere de trafic la nivelul unui ruter peste nivelul care poate fi con- 
trolat de acesta, se va produce o congestie și performanțele vor avea de suferit. Congestia a fost stu- 
diată în detaliu în capitolul precedent. 

Performanţele se degradează de asemenea în cazul unei dezechilibrări structurale a balanței re- 
surselor. De exemplu, dacă o linie de comunicaţie de un gigabit este atașată la un terminal PC de 
performanţă scăzută, procesorul slab nu va putea prelucra suficient de repede pachetele care sosesc, 
unele din acestea pierzându-se. Aceste pachete vor fi retransmise în cele din urmă, adăugând întâr- 
zieri, consumând din lărgimea de bandă și în general reducând performanţele. 

Supraîncărcarea poate fi de asemenea inițiată în mod sincron. De exemplu, dacă un TPDU con- 
tine un parametru eronat (de exemplu portul pentru care este destinat), în multe cazuri receptorul 
va înapoia cu multă grijă un anunț de eroare. Să vedem acum ce s-ar putea întâmpla dacă un TPDU 
eronat ar fi răspândit către 10000 de mașini: fiecare din ele ar putea întoarce un mesaj de eroare. 
Furtuna de difuzare rezultată ar putea să scoată din funcțiune reţeaua. UDP a suferit de această 
problemă până când protocolul a fost modificat pentru a împiedica mașinile să răspundă erorilor 
cauzate de TPDU-urile UDP-ului trimise către adrese de difuzare. 

Un al doilea exemplu de supraîncărcare sincronă este dat de efectele unei căderi a energiei elec- 
trice. Odată cu revenirea curentului, toate mașinile execută programul ROM de reinitializare. O 
secvență tipică de reinitializare poate cere în primul rând unui anume server (DHCP) identitatea 
precisă a mașinii, apoi poate cere unui server de fișiere o copie a sistemului de operare. Dacă sute de 
mașini execută acest lucru simultan, serverul va ceda probabil la această încărcare. 

Chiar în absenţa unei supraîncărcări sincrone și chiar atunci când sunt suficiente resurse disponibi- 
le, performanţele pot fi slabe datorită unei proaste reglări a sistemului. De exemplu, dacă o mașină are 
suficientă memorie și putere de prelucrare, dar nu a fost alocat suficient spațiu pentru tampoane, vor 
apărea aglomerări și se vor pierde TPDU-uri. Similar, dacă algoritmul de planificare nu acordă o prio- 
ritate suficient de mare prelucrării TPDU-urilor care sunt recepționate, unele din ele se vor pierde. 

Un alt element de reglare este potrivirea corectă a intervalelor de limită de timp. Atunci când es- 
te trimis un TPDU, în mod normal se poziţionează un contor pentru a evita pierderea TPDU-lui. 
Dacă limita de timp este prea scurtă, se vor produce retransmisii inutile, obturând cablurile. Dacă 
limita de timp este prea lungă, se vor introduce întârzieri inutile după pierderea unui TPDU. Alţi 
parametri ce pot fi reglati sunt lungimea intervalului de timp după care datele acumulate sunt con- 
firmate, și numărul retransmisiilor făcute înainte de a se renunţa. 

Rețelele gigabit aduc cu ele noi probleme de performanță. Să considerăm, de exemplu, transmi- 
sia unei rafale de date de 64 K octeți de la San Diego la Boston, pentru a umple tamponul de 64K 

octeți al receptorului. Să presupunem că legătura este de 1 Gbps si că întârzierea într-un singur sens 
prin fibra de sticlă este de 20 ms. Initial, la momentul £ = 0, conducta este goală, ca in fig. 6-41(a). 
Doar cu 500 us mai târziu, în fig. 6-41(b), toate TPDU-urile sunt deja plasate pe fibră. Primul TPDU 
transmis va fi acum undeva în vecinătatea Brawley-ului, încă departe, în California de Sud. Cu toate 
acestea, transmisia trebuie să se oprească până se primește o actualizare de fereastră. 





este a 
ZAA 





(c) (d) 


Fig. 6-41. Evoluția transmisiei unui megabit de la San Diego la Boston. 
(a) La momentul t=0. (b) După 500 usec. (c) După 20 ms. (d) După 40 ms. 


După 20 ms, primul TPDU atinge Boston-ul, ca în fig. 6-41 (c), si este confirmat. În final, la 40 ms 
după momentul inițial, prima confirmare sosește înapoi la emițător și a doua rafală poate să fie trans- 
misă. Cum linia de transmisie a fost utilizată pentru 0.5 ms din cele 40 ms, eficiența este undeva în jurul 
a 1.25 procente. Această situaţie este tipică pentru cazul folosirii protocoalelor vechi în linii gigabit. 

O mărime utilă de reamintit când se analizează performanţele rețelei este produsul lărgime de 
bandă-întârziere. El este obținut prin înmulțirea lărgimii de bandă (în biti pe secundă) cu întârzierea 
traseului dus-întors (în secunde). Produsul reflectă capacitatea conductei de la emițător la receptor 
și înapoi (în biti). 

De exemplu, în fig. 6-41 produsul lărgime de banda-intarziere este de 40 milioane de biti. Cu alte 
cuvinte, pentru a funcţiona la viteză maximă, emițătorul poate transmite rafale de 40 milioane de biti 
până la receptionarea primei confirmări. Umplerea conductei (în ambele sensuri) presupune o can- 
titate însemnată de biti. Acesta este motivul pentru care o rafală de jumătate de milion de biti atinge 
o eficiență de 1.25 procente: ea reprezintă doar 1.25 procente din capacitatea conductei. 

Concluzia care poate fi trasă aici este că pentru atingerea unor performanţe bune, fereastra re- 
ceptorului trebuie să fie cel putin la fel de mare ca și produsul lărgime de bandă-întârziere, prefera- 

bil chiar putin mai mare, deoarece receptorul poate să nu răspundă instantaneu. Pentru o linie 
gigabit transcontinentala sunt necesari cel putin 5 megabiti. 

Daca eficienţa este dezastruoasă pentru un megabit, imaginati-va cum ar arăta ea pentru o cere- 
re scurtă de câteva sute de octeți. În cazul în care nu se găseşte o altă utilitate pentru linie în timpul 
în care primul client este în așteptarea răspunsului, o linie gigabit nu este cu nimic mai bună ca o 
linie megabit, numai că este mult mai scumpă. 

O altă problemă de performanță care poate apărea în aplicaţiile critice din punctul de vedere al 
timpului, precum audio/video, este zgomotul. Un timp mediu de transmisie de valoare mică nu este 
suficient. Este necesară și o deviatie standard mică. Obţinerea atât a unui timp mediu de transmisie 
mic, cât și a unei deviații standard mici, cere un efort serios de inginerie. 


6.6.2 Măsurarea performanţelor reţelei 


Atunci când performanţele unei rețele sunt slabe, utilizatorii ei se plâng persoanelor care o ad- 
ministrează, cerând îmbunătăţirea situaţiei. Pentru a crește performanțele, operatorii trebuie mai 
întâi să determine cu exactitate ce se întâmplă. Pentru a afla ce se întâmplă în realitate, operatorii 
trebuie să efectueze măsurători. În această secțiune ne vom concentra asupra măsurării performan- 
telor reţelei. Discutia care urmează se bazează pe lucrarea lui Mogul (1993). 

Ciclul de bază utilizat pentru îmbunătăţirea performanţelor rețelei conține următorii pași: 


1. Măsurarea performanţelor și a parametrilor relevanti ai rețelei. 
2. Încercarea de a înțelege ceea ce se petrece. 
3. Modificarea unuia din parametri. 


Acești pași se repetă până la atingerea unor performanțe suficient de bune sau până când este 
clar că și ultima îmbunătăţire posibilă a fost pusă în aplicare. 

Măsurarea poate fi făcută în multe moduri și în multe locuri (atât fizic cât și în stiva de protocoa- 
le). Cel mai simplu mod de măsurare este initializarea unui contor la începutul unei activități și ob- 
servarea timpului necesar pentru îndeplinirea acelei sarcini. De exemplu, un element cheie în măsu- 
rare este aflarea timpului necesar unui TPDU pentru a fi confirmat. Alte măsurători sunt făcute cu 
contoare care înregistrează frecvența de apariţie a unor evenimente (de exemplu, numărul de 
TPDU-uri pierdute). În final, unii pot fi interesaţi să afle valorile unor mărimi, ca de exemplu numă- 
rul de octeți prelucrati într-un anume interval de timp. 

Măsurarea performanţelor și a parametrilor reţelei ascunde multe capcane potențiale. În cele ce 
urmează, enuntam doar câteva din acestea. Orice încercare sistematică de a măsura performanțele 
rețelei trebuie să le evite. 


Dimensiunea testului trebuie să fie suficient de mare 

Timpul necesar pentru a trimite un TPDU nu trebuie măsurat o singură dată, ci în mod repetat, 
să zicem, de un milion de ori, luându-se în considerare media valorilor rezultate. Un test de dimen- 
siune mare va reduce gradul de incertitudine in media și deviația standard a măsurătorii. Această 
incertitudine poate fi calculată pe baza formulelor statistice obișnuite. 


Testele trebuie să fie reprezentative 

Ideal ar fi ca întreaga secvenţă a celor un milion de măsurători să fie repetată în diferite momen- 
te ale zilei și ale săptămânii pentru a pune în evidenţă efectul diferenţelor de încărcare a sistemului 
asupra mărimii măsurate. Măsurătorile de congestie, de exemplu, nu sunt prea utile dacă sunt făcute 

într-un moment în care nu există nici o congestie. Uneori, rezultatele pot fi initial contrare intuitiei, 
de exemplu congestii importante la orele 10, 11, sau 1, 2 după amiază, dar nici un fel de congestie la 
amiază (când toți utilizatorii au pauză de prânz). 


Utilizarea ceasurilor cu granularitate mare trebuie făcută cu atenţie 

Ceasurile calculatoarelor funcționează prin incrementarea la intervale regulate a unui anumit 
contor. De exemplu, un contor de milisecunde adaugă unu la contor la fiecare 1 ms. Utilizarea unui 
astfel de contor pentru a măsura un eveniment care durează mai putin de 1 ms nu este imposibilă, 
dar necesită o oarecare atenție. (Desigur, unele calculatoare au ceasuri cu precizie mai bună). 

Pentru a măsura intervalul necesar trimiterii unui TPDU, de exemplu, ceasul sistem (să spunem 
în milisecunde) ar trebui să fie citit în momentul în care se intră în codul de transport și din nou când 
se părăsește acest cod. Dacă timpul real de transmisie TPDU este de 300 usec, diferența dintre cele 
două citiri va fi sau 0, sau 1, ambele valori greșite. Cu toate acestea, dacă măsurătoarea este repetată 
de un milion de ori și suma tuturor măsurătorilor este împărțită la un milion, timpul mediu va avea o 
precizie mai bună de 1 usec. 


Nu trebuie să se petreacă ceva neașteptat în timpul măsurătorilor 

Efectuarea măsurătorilor pe un sistem universitar în ziua în care urmează să fie predat vreun 
proiect important poate conduce la rezultate diferite fata de cele ce s-ar obține în ziua imediat urmă- 
toare. Similar, dacă vreun cercetător se decide să organizeze o videoconferinta în rețea, în timpul 
testelor, poate fi obţinut un rezultat alterat. Cel mai bine este ca testele să fie rulate pe un sistem 
complet inactiv, întreaga sarcină fiind construită în vederea testării. Chiar și această abordare are 
propriile capcane. Deși ne-am aștepta ca nimeni să nu utilizeze reţeaua la ora 3 dimineaţa, acesta 
poate să fie chiar momentul în care un program de salvare automată începe să copieze conținutul 
tuturor discurilor pe bandă. Mai mult decât atât, s-ar putea să existe un trafic important pentru mi- 
nunatele pagini de Web de pe rețeaua testată, trafic provenit din zone aflate pe alte meridiane orare. 


Lucrul cu memoria ascunsă poate distruge măsurătorile 

Modalitatea evidentă de a măsura timpul de transfer al fișierelor este de a deschide un fișier de 
dimensiune mare, de a-l citi în întregime și de a-l închide, urmând a vedea cât de mult a durat toată 
operaţia. Se repetă apoi operaţia de mult mai multe ori, pentru a obține o medie corectă. Problema 
este că sistemul poate memora fișierul în memoria ascunsă, astfel încât doar prima măsurătoare să 
implice traficul în reţea. Restul nu sunt decât accese la memoria ascunsă locală. Rezultatele unei 
astfel de măsurători sunt, în esenţă, fără nici o valoare (doar dacă nu cumva se dorește măsurarea 
performanţelor memoriei ascunse). 

De obicei, se poate ocoli memoria ascunsă prin simpla ei supraîncărcare. De exemplu, dacă me- 
moria ascunsă este de 10 megaocteti, ciclul de test ar putea deschide, citi si închide două fișiere de 10 
megaocteti la fiecare buclă, în tentativa de a forța rata de succes în accesul la memoria ascunsă la 0. 
Cu toate acestea, dacă nu se înțelege cu absolută precizie algoritmul de manipulare a memoriei as- 
cunse, trebuie procedat cu grijă. 

Memorarea datelor în tampoane poate avea același efect. Se cunoaște un program utilitar popu- 
lar pentru măsurarea performanţelor TCP/IP care raportează performanțe ale UDP-ului substanțial 
mai mari decât o permit liniile fizice. Cum se întâmplă acest lucru? Un apel către UDP întoarce în 
mod normal controlul odată ce mesajul a fost acceptat de către nucleu și adăugat la coada de trans- 
misie. Dacă este suficient spaţiu în tampon, măsurarea a 1000 de apeluri UDP nu înseamnă neapă- 

rat că informaţiile au fost transmise. Cea mai mare a informaţiilor poate să se afle încă în nucleu, dar 
instrumentul de măsurare interpretează că ele au fost toate deja transmise. 


Trebuie înțeles ceea ce se măsoară 

Atunci când se măsoară timpul necesar pentru a citi un fișier de la distanță, măsurătorile depind 
de reţea, de sistemele de operare de la ambele capete - client și server, de tipul de echipament al 
plăcii de interfață utilizat, de programele care le controlează si de alti factori. Procedând cu atenţie, 
putem determina în ultimă instanță timpul de transfer al fișierului pentru configuraţia utilizată. Dacă 
scopul îl reprezintă reglarea acestei configurații particulare, atunci măsurătorile sunt în regulă. 

Cu toate acestea, dacă, în scopul alegerii unei interfeţe de rețea pentru a fi cumpărată, sunt făcu- 
te măsurători similare pe trei sisteme diferite, rezultatele pot fi complet bulversate în cazul în care 
unul din programele care controlează echipamentul este de-a dreptul îngrozitor și utilizează doar 
10% din performanţele plăcii. 


Atenţie la extrapolarea rezultatelor 

Să presupunem că s-au făcut măsurători ale unei anumite mărimi prin simularea încărcării rețelei 
între 0 (sistem complet descărcat) si 0.4 (sistem încărcat în proporție de 40%), conform punctelor de 
date și liniilor continue dintre ele din fig. 6-42. Ar putea fi tentant să se extrapoleze liniar, așa cum o 
sugerează linia punctata. Cu toate acestea, multe din rezultatele anterioare indică un factor de 1/(1 - p), 
unde p este încărcarea, astfel încât valorile adevărate pot arăta mai degrabă ca linia întreruptă, care 
crește mult mai repede decât liniar. 

Fig. 6-42. Răspunsul, ca o funcție de încărcare. 
6.6.3 Proiectarea de sistem pentru performanţe superioare 
Măsurarea și ajustarea pot îmbunătăți considerabil performanţele, dar ele nu pot substitui o pro- 


iectare făcută bine de la început. O rețea proiectată superficial poate fi îmbunătățită tot în aceeași 
măsură. O soluţie mai bună este să se refacă totul de la temelie. 

În această secţiune, vom prezenta câteva reguli rezultate dintr-o experiență acumulată pe un 
număr mare de rețele. Aceste reguli se referă nu doar la proiectarea de rețea, ci și la proiectarea de 
sistem, și aceasta pentru că programul și sistemul de operare sunt deseori mai importante decât 
ruterul și echipamentul de interfață. Cele mai multe din aceste idei constituiau cunoștințe de bază 
ale proiectantilor de rețele, care erau propagate din generaţie în generaţie pe cale orală. Ele au fost 
prima oară enunțate explicit de Mogul (1993); expunerea noastră merge în mare parte în paralel cu 
a sa. O altă sursă relevantă este (Metcalfe, 1993). 


Regula #1: Viteza procesorului este mai importantă decât viteza reţelei. 

O experiență îndelungată a arătat că în aproape toate rețelele, supraîncărcarea indusă de siste- 
mul de operare și de protocol domină de fapt timpul de transmisie pe cablu. De exemplu, în teorie, 
timpul minim pentru un RPC pe o reţea Ethernet este de 102 us, corespunzând unei cereri minime 
(64 de octeți) urmate de un răspuns minim (64 de octeți). În realitate, evitarea întârzierii suplimen- 
tare introduse de software și obținerea timpului RPC cât de cât apropiat de cel teoretic este o reali- 
zare considerabilă. 

Similar, cea mai mare problemă în funcționarea la 1 Gbps constă în plasarea bitilor din tamponul 
utilizatorului pe fibră suficient de repede și în receptionarea acestor biti de către procesorul receptor 
la fel de repede cum sosesc. Pe scurt, dacă se dublează viteza procesorului, de regulă se poate ajunge 
până aproape de dublarea productivității. Dublarea capacităţii reţelei nu are de regulă nici un efect, 
deoarece gâtuirea se produce în general la calculatoarele gazdă. 


Regula #2: Reducerea numărului de pachete pentru a reduce supraincarcarea 


datorată programelor. 

Prelucrarea unui TPDU adaugă o anumită supraîncărcare per TPDU (de exemplu prelucrarea 
antetului) și o anumită cantitate de prelucrare suplimentară per octet (de exemplu calculul sumei de 
control). Atunci cand se trimit un milion de octeți, supraîncărcarea per octet este aceeași, indiferent 
dacă dimensiunea TPDU variază. Cu toate acestea, utilizarea de TPDU-uri de 128 octeți presupune 
de 32 de ori mai multă supraîncărcare per TPDU fata de cazul a 4K octeți per TPDU. Această su- 
praîncărcare crește cu rapiditate. 

În plus față de supraîncărcarea TPDU-ului, trebuie considerată si supraîncărcarea datorată nive- 
lurilor inferioare. Fiecare sosire a unui pachet generează o întrerupere. Pe un procesor cu bandă de 
asamblare modern, fiecare întrerupere fragmentează banda de asamblare a procesorului, interferă 
cu memoria tampon, presupune o schimbare de context în controlul memoriei și impune salvarea 
unui număr important din registrele procesorului. O divizare prin n a numărului de TPDU-uri trimi- 
se reduce în consecință numărul de întreruperi și supraîncărcarea pachetelor cu un factor de n. 

Această observaţie justifică necesitatea colectării unei cantități importante de date înaintea 
transmisiei, în scopul reducerii numărului de întreruperi la celălalt capăt. Algoritmul Nagle și soluția 
Clark pentru sindromul ferestrei stupide reprezintă încercări de a face exact acest lucru. 


Regula #3: Minimizarea numărului de comutări de context. 

Comutările de context (de exemplu, din mod nucleu în mod utilizator) sunt catastrofale. Ele au 
aceleași proprietăți incomode ca și întreruperile, cea mai rea fiind o lungă serie de eșecuri la accesul 
initial la memoria ascunsă. Comutările de context pot fi reduse dacă funcţia de bibliotecă ce trimite 
date le stochează intern până la acumularea unei cantități semnificative. Similar, de partea recepto- 
rului, TPDU-urile de dimensiune mică recepționate ar trebui colectate și trimise utilizatorului dintr- 
un singur foc și nu individual, în scopul minimizării comutărilor de context. 

Fig. 6-43. Patru comutari de context pentru fiecare pachet, 
cu un controlor de retea in spatiul utilizator. 


În cel mai bun caz, sosirea unui pachet produce o comutare de context din modul utilizator cu- 
rent în modul nucleu și apoi o comutare către procesul receptor, astfel încât acesta din urmă să 
preia informaţia nou sosită. Din nefericire, în multe sisteme de operare se petrec comutări de con- 
texte suplimentare. De exemplu, dacă procesul controlor de rețea rulează ca un proces special în 
spaţiul utilizator, sosirea unui pachet provoacă, probabil, o comutare de context de la utilizatorul 
curent către nucleu, apoi încă o comutare de la nucleu către controlorul de reţea, urmată de inca 
una înapoi către nucleu și în final din nucleu către procesul receptor. Această secvenţă este prezen- 
tată de fig. 6-43. Toate aceste comutări de contexte pentru fiecare pachet consumă mult din timpul 
procesorului și au un efect distrugător asupra performanţelor rețelei. 


Regula #4: Minimizarea numărului de copieri. 

Efectuarea unor copii multiple este și mai dăunătoare decât comutările multiple de contexte. Nu 
este nimic deosebit în faptul că un pachet proaspăt recepționat este copiat de trei sau patru ori înain- 
te ca TPDU-ul conţinut in el să fie livrat. După ce un pachet este recepționat de către echipamentul 
de rețea într-un tampon special cablat pe placă, el este copiat de obicei într-un tampon al nucleului. 
De aici el este copiat într-un tampon al nivelului reţea, apoi într-unul al nivelului transport si în final 
de către procesul aplicației receptoare. 

Un sistem de operare inteligent va copia câte un cuvânt odată, dar nu este deloc neobișnuit să fie 
necesare cinci instrucțiuni per cuvânt (încărcare, memorare, incrementarea unui registru index, un 
test pentru marcajul de sfârșit al datelor și un salt condiţionat). A face trei copii ale fiecărui pachet la 
cinci instrucțiuni copiate pe fiecare cuvânt de 32 de biti, necesita 15/4 sau aproximativ patru instruc- 
tiuni per octet copiat. Pe un procesor de 500 MIPS, o instrucțiune durează 2 ns deci fiecare octet 
necesită 8 ns sau aproximativ 1 ns per bit, dând o rată de transfer de aproximativ 1 Gbps. Ţinând 
cont și de prelucrarea antetului, tratarea întreruperilor și a comutărilor de contexte, se pot atinge 
500 Mbps, aceasta fără a pune la socoteală prelucrarea efectivă a datelor. Evident, controlul unei 
linii Ethernet de 10 Gbps care funcționează la viteză maximă, nici nu intră în discuție. 

De fapt, probabil că nici o linie de 500 Mbps nu poate fi manipulată la viteză maximă. În calculul 
anterior am presupus că o mașină cu 500 MIPS poate executa oricare 500 milioane de instrucțiuni 
pe secundă. De fapt, mașinile pot opera la această viteză doar dacă nu execută referiri la memorie. 
Operatiile cu memoria sunt, de cele mai multe ori, de zece ori mai lente decât instrucțiunile registru- 
registru (adică 20 ns / instrucțiune). Dacă 20 de procente din instrucțiuni chiar referă memoria (adi- 
că datele necesare nu se află în memoria tampon), ceea ce este de așteptat când este vorba despre 
pachetele care vin, timpul mediu de execuție este 5.6 ns (0.8x2+0.2x20). Cu patru instructiuni/octet, 

avem nevoie de 22.4 ns / octet, sau 2.8 ns / bit, care înseamnă aproximativ 357 Mbps. Considerând un 
procent de 50 supraîncărcare obținem 178 Mbps. De notat că echipamentul suport nu ajută în acest 
caz. Problema este că sistemul de operare execută prea multe operații de copiere. 


Regula 745: Oricând se poate cumpăra mai multă lărgime de bandă, dar niciodată 
o întârziere mai mică. 

Următoarele trei reguli se ocupă de comunicaţie mai mult decât de prelucrarea protocolului. 
Prima regulă stabilește că, daca se dorește o lățime de banda mai mare, este suficient să o cumperi. 
Dacă se pune o a doua fibră alături de prima, se dublează lărgimea de bandă, dar nu se micșorează 
deloc întârzierile. Micsorarea întârzierilor presupune îmbunătăţirea programului de protocol, a sis- 
temului de operare sau a interfeței cu rețeaua. Chiar dacă toate acestea sunt îndeplinite, întârzierea 
nu se va reduce dacă gâtuirea constă în timpul de transmisie. 


Regula #6: Evitarea congestiei este preferabilă eliminării congestiei. 

Vechea maximă conform căreia o uncie de prevenire este mai bună decât o livră de însănătoșire 
este cu certitudine valabilă și în cazul congestiei rețelei. Atunci când o rețea este congestionată, se 
pierd pachete, lărgimea de bandă este irosită, apar întârzieri inutile și multe altele. Recuperarea din 
congestie ia timp și răbdare. Este de preferat să se procedeze de așa natură, încât congestia să nu 
apară. Evitarea congestiei este ca și vaccinarea împotriva tetanosului: doare puţin în momentul în 
care se face vaccinul, dar aceasta împiedică o durere mult mai mare mai târziu. 


Regula #7: Evitarea întârzierilor. 

În reţele sunt necesare contoare, dar ele ar trebui utilizate cu măsură și întârzierile ar trebui mi- 
nimizate. Atunci când expiră un contor, se repetă de regulă o acțiune. Daca este într-adevăr necesa- 
ră repetarea acţiunii respective, atunci asta este, dar repetarea ei fără rost reprezintă o risipă. 

Modalitatea de a evita un efort suplimentar constă în înțelegerea faptului că aceste contoare se 
cam situează de partea conservatoare a lucrurilor. Un contor căruia îi ia mult timp ca să expire 
adaugă o mică întârziere suplimentară în cazul (puţin probabil) în care un TPDU se pierde. Un 
contor care expiră atunci când nu ar trebui, consumă in mod nepermis din timpul procesor, iroseste 
din lărgimea de bandă și adaugă o încărcare suplimentară în zeci de rutere, probabil fără nici un 
motiv serios. 


6.6.4 Prelucrarea rapidă a TPDU-urilor 


Morala poveștii anterioare este aceea că principalul obstacol către rețelele rapide îl constituie 
programul de protocol. În această secţiune, vom studia câteva modalităţi pentru a crește viteza aces- 
tui program. Pentru mai multe informaţii, pot fi citite (Clark și alţii 1989; si Chase și alţii, 2001). 

Supraîncărcarea indusă de prelucrarea TPDU-urilor are două componente: supraîncărcare per 
TPDU și supraîncărcare per octet. Ambele trebuie să fie abordate. Cheia accelerării prelucrării 
TPDU-urilor constă în separarea cazului normal (transferul datelor într-un singur sens) și tratarea 
sa specială. Cu toate că este necesară o secvenţă de TPDU-uri speciale pentru a se intra într-o stare 
STABILIT, odată intrat în starea respectivă, prelucrarea 'TPDU-urilor decurge lin, până în clipa în 
care una din părți inițiază închiderea conexiunii. 

Să începem examinarea părții emițătoare din starea STABILIT, atunci când există date de 
transmis. Pentru claritate, presupunem că entitatea transport este în nucleu, aceleași idei aplicându- 
se și în cazul în care este vorba de un proces în spaţiul utilizator sau o bibliotecă în interiorul proce- 

sului emiţător. În fig. 6-44, pentru a executa SEND-ul, procesul emițător intră în mod nucleu prin 
acționarea unei capcane. Primul lucru pe care îl face entitatea transport este de a testa dacă nu cum- 
va este vorba de cazul normal: starea este STABILIT, nici o parte nu încearcă să închidă conexiu- 
nea, un TPDU normal (adică unul care nu e în afara limitelor) este in curs de a fi transmis si la re- 
ceptor este disponibil un spațiu fereastră suficient. Dacă toate condițiile sunt îndeplinite, nici un test 
suplimentar nu mai este necesar și poate fi acaparată calea rapidă prin entitatea de transport emita- 
toare. De obicei, această cale este acaparată în majoritatea timpului. 

Fig. 6-44. Calea rapida de la emitator la receptor este indicata printr-o linie groasa. 
Pasii de prelucrare ai acestei cai sunt reprezentati prin dreptunghiuri umbrite. 


În cazul obișnuit, antetele mai multor date TPDU consecutive sunt in mare parte identice. Pentru 
a profita de acest lucru, în interiorul entității transport se memoreaza un antet prototip. La începutul 
căii rapide, el este copiat cât de repede posibil într-un tampon special, cuvânt cu cuvânt. Acele câm- 
puri care ulterior se modifică de la un TPDU la altul sunt suprascrise în tampon. În mod frecvent, 
aceste câmpuri sunt ușor de derivat din variabilele de stare, de exemplu următorul număr de secvență. 
Apoi este pasat nivelului rețea un indicator spre întregul antet TPDU, împreună cu un indicator spre 
informaţia utilizator. Şi aici se poate urma aceeași strategie (caz neacoperit de fig. 6-44). În final, nive- 
lul rețea furnizează pachetul rezultat nivelului legătură de date, în vederea transmisiei. 

Pentru a exemplifica modul în care operează acest principiu în practică, să considerăm cazul 
TCP/IP-ului. Fig. 6-45(a) prezintă antetul TCP. Câmpurile hașurate sunt identice între două TPDU- 
uri consecutive, pe un flux într-un singur sens. Tot ce are de făcut entitatea transport este să copieze 
cele cinci cuvinte dintr-un antet prototip în tamponul care urmează să fie transmis, să completeze 
următorul număr de secvență (prin copierea lui dintr-un cuvânt din memorie), să calculeze suma de 
control și să incrementeze numărul de secvență din memorie. Entitatea poate înmâna apoi antetul, 
împreună cu datele aferente, unei proceduri IP speciale, în vederea transmisiei obișnuite a unui 
TPDU de dimensiune maximă. În continuare IP copiază cele cinci cuvinte ale antetului său prototip 
[vezi fig. 6-45(b)] în tampon, completează câmpul Identificare si calculează suma sa de control. Pa- 
chetul este acum gata pentru transmisie. 

Fig. 6-45. (a) Antetul TCP. (b) Antetul IP. În ambele cazuri, câmpurile hașurate 
se obțin din prototip, fără nici o modificare. 


Să aruncăm o privire asupra prelucrării pe calea rapidă în cazul receptorului din fig. 6-44. Pasul 1 
constă în localizarea înregistrării de conexiune din TPDU-ul recepționat. În cazul TCP, înregistrarea 
de conexiune poate fi memorată într-o tabelă de dispersie pentru care cheia poate fi o funcţie simplă 
aplicată celor două adrese IP si celor două porturi. Odată ce înregistrarea de conexiune a fost locali- 
zată, corectitudinea sa trebuie verificată prin compararea ambelor adrese și ambelor porturi. 

O optimizare care accelerează și mai mult determinarea înregistrării de conexiune constă în 
menținerea unui indicator către ultima înregistrare utilizată, urmând ca aceasta să fie prima înregis- 
trare testată. Clark ș.a. (1989) au aplicat această idee si au observat o rata de succes care depăşeşte 
90%. Alte euristici de căutare sunt descrise în (McKenney si Dove, 1992). 

În continuare, TPDU-ul este verificat pentru a determina dacă este vorba de cazul normal: sta- 
rea este STABILIT, niciuna din parti nu încearcă închiderea conexiunii, este un TPDU complet, nici 
un indicator special nu este poziţionat și numărul de secvenţă este cel așteptat. Aceste teste înseam- 
nă doar câteva instrucțiuni. Dacă toate condiţiile sunt îndeplinite, este invocată o procedură TCP 
pentru cale rapidă. 

Calea rapidă actualizează înregistrarea de conexiune și copiază informaţia către utilizator. Toto- 
dată, suma de control este calculată chiar pe parcursul copierii, eliminând astfel trecerile suplimen- 
tare pe secvenţa de date. Dacă suma de control este corectă, înregistrarea de conexiune este actuali- 
zată și se trimite o confirmare. Schema generală care constă într-un control rapid la început, pentru 
a vedea dacă antetul este cel așteptat, precum și în existența unei proceduri speciale care tratează 
cazul respectiv, se numește predicția antetului. Schema este utilizată in multe din implementările 
TCP. Atunci când această optimizare este utilizată împreună cu celelalte optimizări discutate în 
acest capitol, este posibil ca TCP-ul să atingă la execuţie 90% din viteza de copiere locală memorie - 
memorie, presupunând că mediul de comunicaţie este suficient de rapid. 

Alte două domenii unde se pot obţine câștiguri importante în performanţe sunt controlul tam- 
poanelor și al contoarelor de timp. În controlul tampoanelor, ideea constă în evitarea copierilor inu- 
tile, așa cum s-a menţionat anterior. Controlul contoarelor de timp este important, deoarece aproa- 
pe nici un contor nu expiră de fapt. Acestea sunt poziționate astfel, încât să ne păzească împotriva 
pierderii de TPDU-uri, dar majoritatea TPDU-urilor, ca și confirmările lor, de altfel, ajung corect la 
destinație. Este deci important să se optimizeze controlul contoarelor de timp pentru cazul în care 
acestea expiră rar. 

O schemă uzuală constă în utilizarea unei liste îmbunătăţite a evenimentelor generate de con- 
toare, sortate în funcţie de momentul expirării acestora. Intrarea din capătul acestei liste conţine un 
contor care indică depărtarea în impulsuri de ceas față de momentul expirării. Fiecare din intrările 

care urmează indică printr-un contor depărtarea în impulsuri de ceas față de intrarea precedentă. 
Astfel, pentru evenimente care expiră în 3, 10 si respectiv 12 impulsuri, cele trei contoare sunt 3, 7 
și, respectiv, 2. 

La fiecare impuls de ceas, contorul din capătul listei este decrementat. Atunci când contorul 
atinge valoarea 0, se prelucrează evenimentul asociat lui și următorul element din listă devine capă- 
tul listei. Contorul acestuia nu trebuie să fie modificat. Prin această schemă, inserarea și ștergerea 
evenimentelor sunt operații costisitoare, cu un timp de execuţie proporțional cu lungimea listei. 

Dacă intervalul maxim de expirare al contorului este limitat și cunoscut în avans, poate fi utilizată 
o abordare mai eficientă. În acest caz, poate fi utilizat un vector numit roata timpului, ca în fig. 6-46. 
Fiecare poziție corespunde unui impuls de ceas. Ceasul curent reprezentat este T = 4. Contoarele 
sunt planificate să expire la 3, 10 si 12 impulsuri fata de acest moment. Daca un contor nou este 
brusc poziționat să expire peste 7 impulsuri, se creează pur și simplu o intrare în poziția 11. Similar, 
în cazul în care contorul planificat să expire la T + 10 trebuie să fie anulat, trebuie parcursă lista care 
începe pe poziția 14 și intrarea cerută trebuie ștearsă. Să observăm că vectorul din fig. 6-46 nu poate 
suporta contoare care expiră după T + 15. 


















































Poziţie 

0 —,—~ Indicator spre lista 
1 0 contoarelor pentru T + 12 
2 0 
3 0 
4 0 «~ Timpul curent, T 
5 0 
6 0 
7 —, Indicator spre lista 
8 0 contoarelor pentru T + 3 
9 0 

10 0 

11 0 

12 0 

13 0 

14 —,—— Indicator spre lista 

15 0 contoarelor pentru T + 10 











Fig. 6-46. O roata a timpului. 


Cu fiecare impuls de ceas indicatorul de timp curent este avansat cu o poziţie (circular). Daca in- 
trarea indicată este nenulă, sunt prelucrate toate contoarele asociate ei. Mai multe variatiuni pe 
această temă sunt discutate in (Varghese si Lauck, 1987). 


6.6.5 Protocoale pentru reţele gigabit 


La începutul anilor ‘90 au început să apară reţele gigabit. Prima reacția a oamenilor a fost să uti- 
lizeze pentru ele vechile protocoale, lucru care a pus în scurt timp diferite probleme. Vom discuta în 
această secțiune câteva din aceste probleme, precum și direcţiile urmate de noile protocoale pentru 
a le soluţiona, pe măsură ce evoluăm către rețele tot mai rapide. 

Prima problemă este că multe protocoale utilizează secvențe de numere de 32 de biti. Cand a 
apărut Internetul, liniile între rutere erau mai ales linii închiriate de 56 Kbps, astfel că unui calcula- 
tor gazdă care mergea la viteză maximă îi trebuia mai mult de o săptămână să treacă prin toate nu- 
merele de secvență. Pentru proiectantii de TCP, 2” a fost o aproximație destul de decentă a infinitu- 
lui, pentru că era mic pericolul ca pachete vechi să mai fie prin preajmă la o săptămână după ce au 
fost transmise. Cu o linie Ethernet de 10 Mbps, timpul de parcurgere a numerelor de secvență a de- 
venit de 57 de minute, mult mai mic, dar încă administrabil. Cu o linie Ethernet de 1 Gbps transmi- 
tand date prin Internet, timpul de parcurgere este de aproximativ 34 secunde, mult sub timpul ma- 
xim de viata al unui pachet în Internet, de 120 de secunde. Dintr-o dată, 2” nu mai este o aproxima- 
re atât de bună a infinitului, din moment ce un transmitator poate cicla prin spaţiul de secvență, în 
timp ce pachetele vechi există încă. RFC 1323 oferă totuși o fereastră de ieșire. 

Problema este că mulți proiectanți de protocoale au plecat de la presupunerea că timpul nece- 
sar consumării spaţiului numerelor de secvență depășește cu mult timpul maxim de viata al unui 
pachet. În consecință, nu era nici măcar nevoie să își facă griji că duplicate vechi pot să existe încă 
undeva atunci când numerele de secvenţă au revenit la vechile valori. La viteze gigabit această pre- 
supunere cade. 

O a doua problemă este aceea că viteza de comunicaţie a crescut mult mai repede decât viteza 
de prelucrare. (Notă pentru inginerii de calculatoare: Iesiti în stradă si bateti-i pe inginerii de comu- 
nicatii! Ne bazăm pe voi.) În anii "70, ARPANET-ul opera la 56 Kbps și avea calculatoare care func- 
tionau la aproape 1 MIPS. Pachetele erau de 1008 biti și astfel ARPANET-ul putea livra aproxima- 
tiv 56 pachete/sec. Având disponibile 18 ms pentru fiecare pachet, o mașină gazdă putea să-și permi- 
tă să irosească 18000 instrucțiuni pentru prelucrarea unui pachet. Desigur, dacă ar fi făcut astfel, ar fi 
asfixiat complet procesorul, dar putea renunţa la doar 9000 instrucțiuni per pachet și tot i-ar mai fi 
rămas jumătate din puterea procesorului pentru celelalte prelucrări. 

Să comparăm aceste numere cu calculatoarele moderne de 1000 MIPS care interschimbă pache- 
te de 1500 de octeți pe o linie gigabit. Pachetele pot curge cu o viteză de peste 80000 pe secundă, 
astfel încât, dacă vrem să rezervăm jumătate din puterea procesorului pentru aplicaţii, prelucrarea 
unui pachet trebuie să se încheie în 6,25 psec. În 6,25 psec, un calculator de 1000 MIPS poate execu- 
ta doar 6250 instrucțiuni, doar 1/3 din ceea ce își putea permite un calculator gazdă ARPANET. Mai 
mult decât atât, instrucțiunile RISC moderne fac mai puține lucruri per instrucțiune decât o făceau 
vechile instrucțiuni CISC, deci problema este chiar mai gravă decât pare. În concluzie: există mult 
mai puţin timp pentru prelucrarea efectuată de protocol decât exista altădată, deci protocoalele tre- 
buie să devină mai simple. 

O a treia problemă este aceea că protocolul cu întoarcere în n pași are performanţe slabe pe linii 
cu un produs lărgime de bandă-întârziere de valoare mare. Să considerăm de exemplu o linie de 
4000 km operând la 1 Gbps. Timpul de transmisie dus-întors este de 40 ms, timp în care un emițător 
poate transmite 5 megaocteti. Dacă se detectează o eroare, atunci vor fi necesare 40 ms înainte ca 
emițătorul să fie avertizat de acest lucru. Dacă este utilizat algoritmul cu întoarcere în n pași, emita- 
torul nu va avea de retransmis doar pachetul eronat, ci și toţi cei 5 megaocteti care au urmat după el. 
În mod clar, are loc o risipă mare de resurse. 

O a patra problemă este aceea că liniile gigabit sunt fundamental diferite de liniile megabit, linii- 
le gigabit de lungime mare fiind limitate de întârziere mai degrabă decât de lărgimea de bandă. În 
fig. 6-47 arătăm timpul necesar transferului unui fișier de un megabit la 4000 km distanță pentru 
diferite viteze de transfer. La o viteză de până la 1 Mbps, timpul de transmisie este dominat de viteza 
la care pot fi transferați bitii. La 1 Gbps, întârzierea de 40 ms a circuitului dus-întors domină acea 

milisecundă necesară pentru a pune bitul pe fir. Creșteri suplimentare ale lărgimii de bandă aproape 
că rămân fără efect. 

Fig. 6-47. Timpul necesar transferului și confirmării unui fișier de un megabit 
pe o linie de 4000 km. 


Fig. 6-47 are implicaţii nedorite pentru protocoalele de rețea. Ea arată că protocoalele pas-cu- 
pas (stop-and-wait), precum RPC, au o limită superioară inerentă de performanță. Această limită 
este dictată de viteza luminii. Oricât de mare ar fi progresul tehnologic în optică, nu se poate obține 
nici o îmbunătăţire (deși noi legi ale fizicii ar fi folositoare). 

O a cincea problemă care merită menţionată nu este o problemă de protocol sau o problemă 
tehnologică, ci un rezultat al noilor aplicații. Enuntata doar, ea spune că pentru multe aplicații 
gigabit, precum multimedia, varianta sosirii pachetelor în timp este la fel de importantă ca însăși 
media întârzierilor. De cele mai multe ori este de preferat o viteză de livrare redusă, dar uniformă 
uneia rapide, dar fluctuante. 

Să revenim acum de la identificarea problemelor la modalităţile lor de rezolvare. Vom face, pen- 
tru început, câteva remarci generale, apoi vom analiza mecanismele de protocol, aspectul pachetelor 
și programele de protocol. 

Principiul de bază pe care toți proiectantii de rețele gigabit ar trebui să-l înveţe pe de rost este: 


Proiectati astfel încât să optimizati viteza, nu lățimea de bandă. 


Protocoalele vechi au fost de regulă proiectate pentru a minimiza numărul de biti de pe fir, prin 
utilizarea frecventă a câmpurilor de dimensiuni mici si prin impachetarea lor în octeți și cuvinte. În 
zilele noastre, există suficient de multă lățime de bandă. Problema o reprezintă prelucrările efectua- 
te de protocoale, deci acestea trebuie reduse la minim. Clar că proiectantii procesorului IPv6 au în- 
teles acest principiu. 

O modalitate tentanta pentru accelerarea lucrurilor este de a construi interfeţe rapide cu retea- 
ua sub formă de echipamente fizice. Dificultatea acestei strategii constă în aceea că, în lipsa unui 
protocol extrem de simplu, un nou echipament înseamnă conectarea unei noi plăci, cu un al doilea 

procesor și cu propriul program. Pentru a asigura faptul că un co-procesor de rețea este mai ieftin 
decât procesorul principal, el este de regulă o componentă mai lentă. Consecința acestei soluţii este 
că mult timp, procesorul principal (rapid) este inactiv, așteptând ca al doilea procesor (cel lent) să 
facă toată munca critică. Este un mit acela că procesorul principal ar avea altceva de făcut în acest 
timp. Mai mult decât atât, atunci când comunică două procesoare independente, pot apărea condi- 
tii de cursă, fiind deci necesare protocoale complexe, pentru sincronizarea lor corectă. În general, 
cea mai bună abordare este de a concepe protocoalele cât mai simplu și de a lăsa procesorul prin- 
cipal să facă toată treaba. 

Să studiem acum noțiunea de reacție în protocoalele de mare viteză. Datorită buclei de întârzie- 
re (relativ) lungă, reacţia ar trebui evitată: receptorului îi ia prea mult timp pentru a anunța emitato- 
rul. Un exemplu de reacţie este controlul vitezei de transfer prin utilizarea unui protocol cu fereastră 
glisantă. Pentru a evita întârzierile (îndelungate) inerente atunci când receptorul trimite emitatoru- 
lui actualizările de fereastră, cel mai bine este să se utilizeze o rată de transfer dictată de protocol. 
Într-un astfel de protocol, emițătorul poate trimite tot ceea ce doreşte el să trimită, cu condiția să nu 
o facă mai repede decât s-a convenit initial cu receptorul. 

Un al doilea exemplu de reacție este algoritmul startului lent al lui Jacobson. Acest algoritm face 
interogări multiple pentru a determina cât de mult poate suporta rețeaua. În reţelele de mare viteză 
utilizarea a jumătate de duzină de interogări scurte pentru testarea răspunsul rețelei conduce la iro- 
sirea unei parti imense din lățimea de bandă. O schemă mai eficientă este ca emițătorul, receptorul 
și reţeaua să rezerve resursele necesare în momentul stabilirii conexiunii. Rezervarea în avans a re- 
surselor are de asemenea avantajul diminuării fluctuatiilor. Pe scurt, migrarea spre viteze mari im- 
pinge inexorabil proiectarea spre operații orientate pe conexiuni sau spre ceva foarte apropiat de 
acestea. Desigur, dacă lărgimea de bandă nu va mai fi o problemă în viitor încât nimănui să nu-i mai 
pese de pierderi, regulile de proiectare vor deveni foarte diferite. 

În rețelele gigabit, o importanță deosebită trebuie acordată organizării pachetelor. Antetul ar 
trebui să conțină cât mai puține câmpuri cu putință pentru a reduce timpul de prelucrare, iar aceste 
câmpuri ar trebui să fie suficient de mari pentru a-și îndeplini scopul și pentru a fi aliniate la cuvânt, 
fiind astfel mai ușor de prelucrat. În acest context, „suficient de mari” înseamnă eliminarea proble- 
melor precum revenirea numerelor de secventa la valori vechi cat timp exista inca pachete vechi, 
incapacitatea receptorilor de a oferi suficient spaţiu de fereastră datorită unei dimensiuni prea mici a 
câmpului fereastră ș.a.m.d. 

Antetul și informaţia ar trebui să fie prevăzute cu sume de control separate, din două motive. În 
primul rând, pentru a face posibilă calcularea sumei de control a antetului, dar nu și a datelor. În al 
doilea rând, pentru a determina corectitudinea antetului înaintea începerii copierii datelor în spațiul 
utilizator. Este de dorit să se calculeze suma de control a datelor la momentul copierii lor în spaţiul 
utilizator, dar dacă antetul este incorect, copierea poate să se facă în spaţiul unui alt proces. Pentru a 
evita o copiere incorectă, dar pentru a permite și calculul sumei de control a datelor în timpul copie- 
rii, este esenţial ca cele două sume de control să fie separate. 

Dimensiunea maximă a datelor ar trebui să fie mare pentru a permite operaţii eficiente chiar și 
în situația transferului la distanţe mari. De asemenea, cu cât este mai mare blocul de informaţie, cu 
atât este mai mică fracțiunea din totalitatea latimii de bandă alocată antetului. 1500 de octeți este 
prea puţin. 

O altă caracteristică importantă este posibilitatea de a trimite o cantitate rezonabilă de informa- 
tie o dată cu cererea de conexiune. În acest fel se poate salva un timp de comunicaţie dus-întors. 

În sfârșit, sunt utile câteva cuvinte despre programul de protocol. Cea mai mare atenţie trebuie 
acordată cazului de succes. Multe din protocoalele vechi aveau tendința de a evidenția ce este de 
făcut atunci când ceva nu mergea cum trebuie (de exemplu pierderea unui pachet). Pentru a face 
protocoalele să meargă mai repede, proiectantii ar trebui să aibă ca scop minimizarea timpului de 
prelucrare atunci când totul funcționează corect. Minimizarea timpului de prelucrare în caz de eroa- 
re trebuie să treacă pe planul doi. 

Un al doilea aspect legat de programe este minimizarea timpului de copiere. Așa cum am văzut 
mai devreme, copierea datelor introduce în general un cost suplimentar. Ideal ar fi ca echipamentul 
fizic să depoziteze în memorie fiecare pachet recepționat ca un bloc contiguu de date. Programul ar 
trebui apoi să copieze acest pachet în tamponul utilizator printr-o singură copiere de bloc. În funcţie 
de modul de lucru al memoriei tampon, ar fi de dorit chiar să se evite copierea în buclă. Cu alte cu- 
vinte, cel mai rapid mod de a copia 1024 de cuvinte este de a avea 1024 de instrucțiuni MOVE una 
după cealaltă (sau 1024 de perechi încărcare-memorare). Rutina de copiere este critică într-o ase- 
menea măsură, încât, dacă nu există altă modalitate de a păcăli compilatorul ca să producă cu preci- 
zie codul optimal, ea ar trebui scrisă de mână, cu multă atenție, direct în cod de asamblare. 


6.7 REZUMAT 


Nivelul transport reprezintă cheia pentru înțelegerea protocoalelor organizate pe niveluri. El 
furnizează diferite servicii, cel mai important dintre acestea fiind fluxul de octeți capat-la-capat de la 
emițător la receptor, fiabil și orientat pe conexiuni. El este accesat prin primitive de serviciu care 
permit stabilirea, utilizarea si eliberarea conexiunilor. O interfaţă de nivel de transport obișnuită este 
cea oferită de soclurile Berkeley. 

Protocoalele de transport trebuie să fie capabile să controleze conexiunea în rețele nefiabile. 
Stabilirea conexiunii este complicată de existența pachetelor duplicate întârziate, care pot apărea la 
momente inoportune. Pentru a le face fata, stabilirea conexiunii trebuie făcută prin intermediul pro- 
tocoalelor cu înţelegere în trei pași. Eliberarea unei conexiuni este mai simplă decât stabilirea sa, dar 
este încă departe de a fi banală datorită problemei celor două armate. 

Chiar și în cazul unui nivel reţea complet fiabil, nivelul transport are suficient de mult de lucru. 
El trebuie să controleze toate primitivele de serviciu, toate conexiunile și contoarele de timp si trebu- 
ie să aloce și să utilizeze credite. 

Internetul are două protocoale de transport principale: UDP și TCP. UDP este un protocol neo- 
rientat pe conexiune care este în principal un ambalaj pentru pachetele IP, cu caracteristicile supli- 
mentare de multiplexare și demultiplexare a proceselor multiple folosind o singura adresa de IP. 
UDP poate fi folosit pentru interacțiunile client-server, de exemplu, utilizând RPC. De asemenea 
poate fi folosit pentru construirea protocoalelor în timp real cum ar fi RTP. 

Principalul protocol de transport în Internet este TCP. El oferă un flux sigur, bidirectional de oc- 
teti. El utilizează un antet de 20 de octeți pentru toate segmentele. Segmentele pot fi fragmentate de 
rutere în cadrul Internet-ului, deci calculatoarele gazdă trebuie să fie pregătite să le reasambleze. S-a 
depus un mare efort pentru optimizarea performanţelor TCP-ului, utilizând algoritmii propusi de 
Nagle, Clark, Jacobson, Karn și alţii. Legăturile fără fir adaugă o varietate de complicaţii TCP-ului. 

TCP Tranzactional este o extensie a TCP-ului care se ocupă de interacţiunile client-server cu un 
număr redus de pachete. 

Performanţele reţelei sunt dominate în mod tipic de protocol și de costul suplimentar datorat 
tratării TPDU-urilor, situaţie care se înrăutățește la viteze mari. Protocoalele ar trebui proiectate 
astfel, încât să minimizeze numărul de TPDU-uri, copierile lor repetate și comutările de context. 
Pentru rețelele gigabit sunt de dorit protocoale simple. 


6.8 PROBLEME 


1. În exemplele noastre de primitive de transport din fig. 6-2, LISTEN este un apel blocant. Este 
acest lucru strict necesar? Dacă nu, explicati cum ar putea fi utilizată o primitivă neblocantă. Ce 
avantaje ar avea aceasta pentru schema descrisă în text? 


2. În modelul pe care se bazează fig. 6-4 se presupune că pachetele pot fi pierdute de către nivelul 
reţea și trebuie deci să fie confirmate individual. Să presupunem că nivelul rețea este 100% fia- 
bil și nu pierde pachete niciodată. Ce modificări sunt necesare (dacă sunt necesare) în fig. 6-4? 


3. In ambele parti ale fig. 6-6 este un comentariu conform căruia valoarea SERVER_PORT tre- 
buie să fie aceeași și în client și în server. De ce este acest lucru atât de important? 


4. Sa presupunem că pentru generarea numerelor de secvenţă inițiale se utilizează o schema diri- 
jată de ceas cu un contor de timp de 15 biţi. Ceasul generează un impuls la fiecare 100 ms și du- 
rata de viață maximă a unui pachet este de 60 sec. Cât de des este necesar să aibă loc o resin- 
cronizare 
a) în cel mai rău caz? 

b) atunci când se consumă 240 de numere de secvenţă pe secundă? 


5. Dece este necesar ca timpul maxim de viata al unui pachet, T, să fie suficient de mare pentru a 
acoperi nu numai dispariția pachetului, dar și a confirmării? 


6. Sane imaginăm că pentru stabilirea unei conexiuni se utilizează un protocol cu înţelegere in 
doi pași și nu unul cu înţelegere în trei pași. Cu alte cuvinte, al treilea mesaj nu mai este nece- 
sar. Sunt posibile interblocări în această situaţie? Dati un exemplu sau aratati că nu există nici o 
interblocare. 


7.  Imaginaţio problemă generalizată a celor n armate, in care acordul dintre oricare două armate 
este suficient pentru victorie. Există un protocol care îi permite albastrului să câștige? 


8. Să considerăm problema recuperării după defectarea unei mașini gazdă (adică fig. 6-18). Dacă 
intervalul dintre scrierea și trimiterea unei confirmări, sau vice-versa, poate fi făcut relativ scurt, 
care sunt cele mai bune strategii emitator-receptor pentru minimizarea sansei de defectare a 
protocolului? 


9. Sunt posibile interblocarile pentru entitățile transport descrise în text (fig. 6-20)? 

Din pură curiozitate, programatorul entității transport din fig. 6-20 a decis să pună contoare în 
interiorul procedurii sleep, pentru a colecta astfel statistici despre vectorul conn. Între acestea 
se află și numerele de conexiuni din fiecare dintre cele șapte stări posibile Xn; (i=1,..., 7). După 
scrierea unui program FORTRAN serios pentru a analiza datele, programatorul nostru desco- 
pera că relaţia £n; = MAX_CONN pare să fie totdeauna adevărată. Există si alti invarianti care 
să implice doar aceste șapte variabile? 


Ce se întâmplă dacă utilizatorul entității transport din fig. 6-20 trimite un mesaj de lungime 0? 
Discutati semnificația răspunsului. 


Pentru fiecare eveniment care poate apărea în entitatea transport din fig. 6-20, spuneţi dacă 
este sau nu ca utilizatorul să doarmă (eng.: sleep) în starea transmisie. 


Discutati avantajele și dezavantajele creditelor fata de protocoalele cu fereastră glisanta. 


De ce există UDP? Nu ar fi fost suficient ca procesul utilizator să fie lăsat să trimită pachete 
bloc IP? 


Se consideră un protocol simplu la nivelul aplicaţiei, construit pe UDP, care permite unui client 
să recupereze un fișier de la un server la distanţă aflat la o adresă bine cunoscută. Clientul tri- 
mite mai întâi o cerere cu numele fișierului, iar serverul răspunde cu o secvenţă de pachete de 
date conținând diferite parti din fișierul cerut. Pentru a asigura fiabilitate și livrare secventiala, 
clientul și serverul folosesc un protocol pas-cu-pas. Ignorând problema evidentă a performan- 
tei, vedeţi vreo problemă la acest protocol? Gândiţi-vă atent la posibilitatea terminării bruște a 
proceselor. 


Un client trimite cereri de 128 de octeți către un server localizat la 100 km depărtare, printr-un 
cablu optic de 1 gigabit. Care este eficiența liniei în timpul apelului de procedură la distanță? 


Să considerăm din nou situația din problema precedentă. Calculati timpul minim posibil de 
răspuns atât pentru linia de 1 Gbps anterioară cât și pentru o linie de 1 Mbps. Ce concluzie pu- 
teti trage? 


Atât UDP, cât și TCP, folosesc numere de port pentru a identifica entitatea destinație când 
livrează mesaje. Dati două motive pentru care aceste protocoale au inventat un nou ID abstract 
(numere de port), în loc să folosească ID-uri de procese, care existau deja când aceste proto- 
coale au fost proiectate. 


Care este dimensiunea totală a MTU TCP, incluzând supraîncărcarea TCP-ului si IP-ului dar 
neincluzând supraîncărcarea nivelului legătură de date? 


Fragmentarea și reasamblarea datagramelor sunt controlate de IP si sunt invizibile TCP-ului. 
Înseamnă acest lucru că TCP-ul nu trebuie să-și facă griji pentru datele care sosesc în ordine 
eronată? 


RTP este utilizat pentru a transmite date audio de calitatea CD-ului, ceea ce înseamnă o pere- 
che de esantioane pe 16 biti de 44.100 de ori pe secundă, un eșantion pentru fiecare dintre ca- 
nalele stereo. Câte pachete pe secundă trebuie să transmită RTP? 

Ar fi posibil să fie plasat cod RTP în nucleul sistemului de operare, alături de cod UDP? Expli- 
cati răspunsul. 


Un proces de pe mașina 1 a fost asociat portului p și un proces de pe mașina 2 a fost asociat 
portului g. Este posibil ca între cele două porturi să fie deschise mai multe conexiuni TCP in 
același timp? 


În fig. 6-29 am văzut că alături de câmpul Acknowledgement de 32 de biti, este un bit ACK în al 
patrulea cuvânt. Acesta adaugă cu adevărat ceva? De ce da, sau de ce nu? 


Informaţia utilă maximă dintr-un segment TCP este de 65495 octeți. De ce a fost ales un nu- 
măr atât de straniu? 


Descrieti două moduri de a ajunge în starea SYN RCVD din fig. 6-28. 


Prezentati un dezavantaj potential al algoritmului Nagle atunci când este utilizat într-o rețea 
puternic congestionată. 


Să considerăm efectul utilizării startului lent pe o linie cu timpul circuitului dus-întors de 10 
ms și fără congestie. Fereastra receptorului este de 24 Kocteti și dimensiunea maximă a seg- 
mentului este de 2 Kocteti. Cat timp trebuie să treacă înainte ca prima fereastră completa să 
poată fi trimisă? 


Să presupunem că fereastra de congestie TCP este de 18 Kocteti și apare o depășire de timp. 
Cât de mare va fi fereastra dacă următoarele patru rafale de transmisie reușesc? Se presupune 
că dimensiunea maximă a segmentului este de 1 Koctet. 


Dacă timpul circuitului TCP dus-întors, RTT, este la un moment dat 30 ms și următoarele con- 
firmări sosesc după 26, 32 și, respectiv, 24 ms, care este noul RTT estimat folosind algoritmul 
Jacobson? Utilizati «=0.9. 


O masina TCP trimite cadre de 65535 octeti pe un canal de 1 Gbps pentru care intarzierea pe 
un singur sens este de 10 ms. Care este productivitatea maximă care poate fi atinsă? Care este 
eficiența liniei? 


Care este cea mai mare viteză a liniei la care o mașină gazdă poate transmite pachete TCP de 
1500 octeți cu un timp de viata care poate fi de maxim 120 sec fara ca numărul de secvenţă să 
se repete? Luaţi în considerare supraîncărcarea de la TCP, IP si Ethernet. Presupuneti că se 
pot transmite continuu cadrele Ethernet. 


Într-o reţea care are dimensiunea maximă a TPDU-urilor de 128 octeți, timpul maxim de viata 
al unui TPDU de 30 sec și numărul de secvenţă de 8 biti, care este rata maximă de date per co- 
nexiune? 


Să presupunem ca masurati timpul necesar receptionarii unui TPDU. Atunci când apare o 
întrerupere, se citește timpul sistem în milisecunde. Când TPDU-ul este complet prelucrat, se 
citește din nou timpul sistem. S-au înregistrat 0 ms de 270000 de ori și 1 de 730000 de ori. Care 
este timpul de recepţie al unui TPDU? 

Un procesor execută instrucțiuni la o viteză de 1000 MIPS. Informaţia poate fi copiată câte 64 
de biti odată, fiecare copiere a unui cuvânt costând zece instrucțiuni. Dacă un pachet receptio- 
nat trebuie să fie copiat de patru ori, poate sistemul să facă fata unei linii de 1 Gbps? Pentru a 
simplifica, presupunem că toate instrucțiunile, inclusiv acelea de citire/scriere din memorie, ru- 
lează la viteza maximă de 1000 MIPS. 


Pentru a evita problema revenirii numerelor de secvenţă la valori inițiale în timp ce există încă 
pachete vechi, s-ar putea utiliza numere de secvenţă pe 64 de biti. Cu toate acestea, teoretic, un 
cablu optic poate opera la 75 Tbps. Care este durata maximă de viata pe care trebuie să o aibă 
un pachet pentru ca viitoarele reţele de 75 Tbps să nu se lovească de aceeași problemă a reve- 
nirii numerelor de secvenţă chiar și în cazul reprezentării lor pe 64 biti? Presupuneti, ca și TCP- 
ul, că fiecare octet are propriul său număr de secvență. 


Daţi un avantaj al RPC pe UDP fata de TCP tranzactional. Dati un avantaj al T/TCP fata de RPC. 


În fig. 6-40(a), vedem că sunt necesare 9 pachete pentru a realiza RPC-ul. Există situaţii in care 
sunt necesare exact 10 pachete? 


În secţiunea 6.6.5 am calculat că o linie gigabit livrează unei mașini gazdă 80000 de pachete pe 
secundă, permițându-i doar 6250 de instrucțiuni pentru a prelucra un pachet și lăsând doar ju- 
mătate din capacitatea procesorului pentru aplicații. Acest calcul presupune un pachet de 1500 
octeți. Refaceti calculul pentru pachetele ARPANET de dimensiune de 128 octeți. În ambele 
cazuri, presupuneti că dimensiunile pachetelor date includ toate supraîncărcările. 


Pentru o reţea care operează la 1 Gbps pe o distanță de 4000 km, factorul limitator nu este dat 
de lărgimea de bandă, ci de întârziere. Considerăm un MAN cu sursa și destinaţia situate în 
medie la 20 km una de cealaltă. La ce viteză de date întârzierea circuitului dus-întors datorată 
vitezei luminii egalează întârzierea de transmisie pentru un pachet de 1 Koctet? 


Calculati produsul dintre întârziere și lățimea de banda pentru următoarele reţele: (1) T1 (1,5 
Mbps), (2) Ethernet (10 Mbps), (3) T3 (45 Mbps) si (4) STS-3 (155 Mbps). Presupuneti RTT 
de 100 ms. Amintiti-va ca antetul TCP-lui are 16 biti rezervati pentru Dimensiunea Ferestrei. 
Care sunt implicatiile din punctul de vedere al calculelor voastre? 


Care este produsul dintre întârziere și lăţimea de banda pentru un canal de 50 Mbps pe un sa- 
telit geostationar? Daca pachetele sunt toate de 1500 de octeti (incluzând supraincarcarea), cât 
de mare ar trebui sa fie fereastra in pachete? 


Serverul de fișiere din fig. 6-6 este departe de a fi perfect si i-ar fi folositoare câteva imbunata- 
tiri. Faceţi următoarele modificări: 

a) Daţi clientului un al treilea argument care specifică un interval de octeți. 

b) Adăugaţi un flag —w de client care permite fișierului să fie scris pe server. 


Modificaţi programul din fig. 6-20 pentru a asigura revenirea din erori. Adăugaţi un nou tip de 
pachet, reset, care poate ajunge doar după ce conexiunea a fost deschisă de ambele părți și n-a 
fost închisă de niciuna. Acest eveniment, care are loc simultan la ambele capete ale conexiunii, 
indică faptul că orice pachet care era în tranzit a fost sau distrus, sau livrat, în orice caz el 
nemaiaflându-se în subretea. 

45. Scrieţi un program care simulează controlul tampoanelor într-o entitate transport, utilizând un 
flux de control cu fereastră glisantă și nu un control al fluxului cu credite, ca în fig. 6-20. Lăsaţi 
procesele de pe nivelul superior să deschidă conexiuni, să trimită date și să închidă conexiuni în 
mod aleatoriu. Pentru a păstra programul cât mai simplu, faceţi ca toată informația să calato- 
rească doar de la mașina A la mașina B și deloc în sens invers. Experimentati cu diferite strate- 
gii de alocare a tampoanelor la nivelul mașinii B, ca, de exemplu, tampoane dedicate unei 
anume conexiuni fata de tampoane preluate dintr-un depozit comun si masurati productivita- 
tea totală atinsă în ambele cazuri. 


46. Proiectati și implementati un sistem de discuţii care permite mai multor grupuri de utilizatori să 
discute. Coordonatorul discuţiilor se află la o adresă de reţea bine cunoscută, folosește UDP 
pentru comunicarea cu clienţii de discuţii, setează serverele de discuţii pentru fiecare sesiune de 
discuţii, și menţine un director de sesiuni de discuţii. Este un server de discuţii pentru fiecare se- 
siune de discuții. Un server de discuţii folosește TCP pentru comunicaţie cu clienți. Un client de 
discuţii permite utilizatorilor să pornească, să intre sau să iasă dintr-o sesiune de discuţii. Proiec- 
taţi și implementati codul pentru coordonator, server și client. 


NIVELUL APLICAȚIE 


După ce am epuizat toate preliminariile putem aborda nivelul unde pot fi găsite toate aplicațiile. 
Nivelurile de sub nivelul aplicaţie servesc la asigurarea unui transport sigur, dar nu îndeplinesc nici o 
funcţie concretă pentru utilizatori. În acest capitol vom studia câteva aplicaţii reale. 

Totuși, chiar și la nivelul aplicaţie, apare necesitatea unor protocoale-suport care să permită 
funcţionarea aplicaţiilor reale. Înainte de a începe studiul aplicaţiilor, ne vom ocupa de unul dintre 
acestea. Subiectul în discuţie este DNS, care se ocupă de convențiile de nume în Internet. După ace- 
ea vom examina trei aplicaţii reale: posta electronică, World Wide Web (rom.: reţea de întindere 
planetară) și, în final, multimedia. 


7.1 DNS - SISTEMUL NUMELOR DE DOMENII 


Cu toate că teoretic programele ar putea să se refere la sistemele gazdă, la cutiile poștale și la alte 
resurse prin adresa lor de rețea (de exemplu prin adresa IP), aceste adrese sunt greu de memorat de 
către oameni. De asemenea, în trimiterea de posta electronică la tana(0 128.111.24.41 ar însemna ca 
dacă furnizorul de servicii Internet sau organizaţia Tanei mută serverul de poștă pe o mașină diferi- 
tă, cu o adresă IP diferită, adresa ei de e-mail se va schimba. De aceea au fost introduse nume ASCII 
pentru a separa numele mașinilor de adresele mașinilor. În acest fel, adresa Tanei ar putea fi ceva de 
genul tana@art.ucsb.edu. Cu toate acestea, reţeaua înțelege numai adrese numerice, deci este nece- 
sar un mecanism care să convertească şirurile ASCII în adrese de reţea. În secțiunile următoare se 
va studia cum este realizată această conversie în Internet. 

Încă de la ARPANET exista un fișier host.txt care cuprindea toate sistemele gazdă si adresele lor 
IP. În fiecare noapte, toate gazdele îl preluau de la situl unde era păstrat. Pentru o rețea formată din 
câteva sute de mașini mari, cu divizarea timpului, această abordare era destul de rezonabilă. 

Totuși, atunci când la reţea au fost conectate mii de staţii de lucru, toţi și-au dat seama că această 
abordare nu putea să funcţioneze la nesfârșit. În primul rând dimensiunea fișierului ar deveni prea 
mare. Cu toate acestea și chiar mai important, conflictele de nume de sisteme gazdă ar apărea în 
permanență daca nu ar fi administrate centralizat, ceva de negândit într-o rețea internaţională de 
dimensiuni uriașe din cauza încărcării și a latentei. Pentru a rezolva aceste probleme, a fost inventat 
DNS (Domain Name System - Sistemul numelor de domenii). 

Esenţa DNS-ului constă într-o schemă ierarhică de nume de domenii și a unui sistem de baze de 
date distribuite pentru implementarea acestei scheme de nume. În principal este utilizat pentru a 
pune în corespondență numele sistemelor gazdă și adresele destinatiilor de e-mail cu adresele IP, 
dar poate fi utilizat și pentru alte scopuri. DNS este definit in RFC-urile 1034 si 1035. 

Foarte pe scurt, DNS este utilizat dupa cum urmeaza. Pentru a stabili corespondenta dintre un 
nume si o adresă IP, programul de aplicaţie apelează o procedură de bibliotecă numită resolver, 
transferându-i numele ca parametru. Putem vedea un exemplu de resolver, gerhostbyname, în fig. 6- 
6. Resolver-ul trimite un pachet UDP la serverul DNS local, care caută numele și returnează adresa 
IP către resolver, care o returnează apelantului. Înarmat cu adresa IP, programul poate stabili o co- 
nexiune TCP cu destinaţia sau îi poate trimite pachete UDP. 


7.1.1 Spațiul de nume DNS 


Administrarea unui volum mare de nume în permanentă schimbare nu este o problemă prea 
ușoară. În sistemul poștal, administrarea numelor este realizată impunând ca pe o scrisoare să se 
specifice (implicit sau explicit) tara, statul sau provincia, orașul, strada și restul adresei destinatarului. 
Utilizând o astfel de adresare ierarhică, nu există nici o confuzie între Marvin Anderson de pe Main 
St. din White Plains, N.Y. și Marvin Anderson de pe Main St. din Austin, Texas. DNS lucrează în 
același mod. 

Conceptual, Internetul este divizat în peste 200 domenii de nivel superior, fiecare domeniu cu- 
prinzând mai multe sisteme gazdă. Fiecare domeniu este partitionat în subdomenii și acestea sunt, la 
rândul lor, partitionate s.a.m.d. Toate aceste domenii pot fi reprezentate ca un arbore, așa cum se 
arată în fig. 7-1. Frunzele arborelui reprezintă domenii care nu au subdomenii (dar, bineînţeles, con- 
tin sisteme). Un domeniu frunză poate conţine un singur sistem gazdă sau poate reprezenta o firmă, 
deci să conțină mii de sisteme gazdă. 

Domeniile de pe primul nivel se impart în două categorii: generice si de tari. Domeniile generice 
sunt com (comercial), edu (instituţii educaționale), gov (guvernul federal al SUA), int (organizații 
internationale), mil (forțele armate ale SUA), net (furnizori Internet) și org (organizaţii nonprofit). 
Domeniile de tari includ o intrare pentru fiecare tara, cum se definește în ISO 3166. 

În noiembrie 2000, ICANN a aprobat patru domenii de nivel superior noi, de interes general, si 
anume, biz (afaceri), info (informatii), name (nume de persoane), si pro (profesii, ca de exemplu doc- 
tori sau avocati). In plus, au fost introduse trei domenii de nivel superior cu caracter specializat, ce- 
rute de către anumite industrii. Acestea sunt aero (industria aerospațială), coop (cooperative), si 
museum (muzee). În viitor vor fi adăugate alte domenii superioare. 

Fig. 7-1. O porţiune a spaţiului numelor de domenii din Internet. 


Pe de altă parte, pe măsură ce Internetul devine mai comercial, el devine si mai discutabil. Să lu- 
am domeniul pro, de exemplu, care a fost proiectat pentru profesioniștii atestati. Dar cine este un 
profesionist? Şi de cine este atestat? Dar cum rămâne cu fotografii, profesorii de pian, magicienii, 
instalatorii, frizerii, exterminatorii, artiștii de tatuaje, mercenarii și prostituatele”? Sunt acestea mese- 
rii si sunt acceptabile pentru domeniile pro? Și daca da, cine atestă diversi practicieni? 

În general, obținerea unui domeniu de nivel secundar, ca de exemplu nume-al-companiei.com, 
este ușoară. Pur și simplu este necesară doar consultarea serviciului de înregistrare al nivelului su- 
perior corespunzător (com în acest caz) pentru a vedea dacă numele dorit este disponibil și nu apar- 
tine altcuiva. Dacă nu sunt probleme, solicitantul plătește o mică taxă anuală și primește numele. 
Până acum, cam toate cuvintele comune (din engleză) au fost luate în domeniul com. Încercaţi nu- 
me de articole casnice, animale, plante, parti ale corpului etc. Aproape toate sunt luate. 

Fiecare domeniu este identificat prin calea în arbore de la el la domeniul (fără nume) rădăcină. 
Componentele sunt separate prin puncte (pronunţat „dot”). Astfel, departamentul tehnic de la Sun 
Microsystems ar putea fi eng.sun.com, în loc de numele în stil UNIX /com/sun/eng. De notat că 
această numire ierarhică face ca eng.sun.com să nu intre în conflict cu posibila utilizare a lui eng din 
eng.yale.edu, care ar putea fi folosit pentru departamentul de limba engleză de la Yale. 

Numele de domenii pot fi absolute sau relative. Un nume absolut de domeniu se termină cu un 
punct (de exemplu, eng.sun.com.), în timp ce unul relativ nu. Numele relative trebuie interpretate in 
context pentru a le determina înțelesul adevărat. În ambele cazuri, un nume de domeniu se referă la 
un anumit nod din arbore și la toate nodurile de sub el. 

Numele de domenii nu fac distincţie între litere mici și litere mari, astfel edu, Edu, sau EDU în- 
seamnă același lucru. Componentele numelor pot avea o lungime de cel mult 63 caractere, iar în- 
treaga cale de nume nu trebuie să depășească 255 de caractere. 

În principiu, domeniile pot fi inserate în arbore în două moduri diferite. De exemplu, cs.yale.edu 
ar putea la fel de bine să fie inclus în domeniul tării us ca cs.yale.ct.us. În practică, totuși, aproape 
toate organizațiile din Statele Unite sunt repartizate după criteriul generic, iar aproape toate din 
afara Statelor Unite fac parte din domeniul ţării lor. Nu există nici o regulă împotriva înregistrării 
sub două domenii de nivel superior, însă puţine organizații în afară de cele multinaționale o fac (de 
exemplu, sony.com si sony.nl). 

Fiecare domeniu controlează cum sunt alocate domeniile de sub el. De exemplu, Japonia are 
domeniile ac.jp și co.jp echivalente cu edu si com. Olanda nu face nici o distincţie și pune toate orga- 

nizatiile direct sub nl. Astfel următoarele trei nume sunt toate departamente de calculatoare (com- 
puter science) din universități: 


1. cs.yale.edu (Universitatea Yale din Statele Unite). 
2. cs.vn.nl (Vrije Universiteit în Olanda). 
3. cs.keio.ac.jp (Universitatea Keio din Japonia). 


Pentru a crea un nou domeniu, se cere permisiunea domeniului în care va fi inclus. De exemplu, 
dacă un grup VLSI de la Yale dorește să fie cunoscut ca visi.cs.yale.edu, acesta are nevoie de permisiu- 
nea celui care administrează cs.yale. edu. Similar, dacă este acreditată o nouă universitate, să zicem Uni- 
versitatea din Northern South Dakota, ea trebuie să ceară administratorului domeniului edu să-i atri- 
buie unsd.edu. În acest mod sunt evitate conflictele de nume si fiecare domeniu poate tine evidența 
tuturor subdomeniilor sale. Odată ce un nou domeniu a fost creat și înregistrat, el poate crea sub- 
domenii, cum ar fi cs.unsd.edu, fără a cere permisiunea de la cineva din partea superioară a arborelui. 

Atribuirea de nume respectă graniţele organizaționale, nu pe cele ale rețelelor fizice. De exem- 
plu, dacă departamentele de știința calculatoarelor și de inginerie electrică sunt localizate în aceeași 
clădire și folosesc aceeași reţea locală, ele pot avea totuși domenii distincte. Similar, dacă departa- 
mentul de știința calculatoarelor este împărțit în două clădiri (Babbage Hall si Turing Hall), toate 
sistemele gazdă din ambele clădiri aparțin aceluiași domeniu. 


7.1.2 Înregistrări de resurse 


Fiecărui domeniu, fie că este un singur calculator gazdă, fie un domeniu de nivel superior, îi poa- 
te fi asociată o mulţime de înregistrări de resurse (resource records). Pentru un singur sistem gazdă, 
cea mai obișnuită înregistrare de resursă este chiar adresa IP, dar există multe alte tipuri de înregis- 
trări de resurse. Atunci când un resolver trimite un nume de domeniu către un DNS, ceea ce va 
primi ca răspuns sunt înregistrările de resurse asociate acelui nume. Astfel, adevărata funcţie a DNS 
este să realizeze corespondenţa dintre numele de domenii și înregistrările de resurse. 

O înregistrare de resursă este un S-tuplu. Cu toate că, din rațiuni de eficienţă, înregistrările de re- 
surse sunt codificate binar, în majoritatea expunerilor ele sunt prezentate ca text ASCII, câte o înre- 
gistrare de resursă pe linie. Formatul pe care îl vom utiliza este următorul: 


Nume_domeniu Timp_de_ viaţă Clasă Tip Valoare 


Nume_domeniu (domain name) precizează domeniul căruia i se aplică această înregistrare. În 
mod normal există mai multe înregistrări pentru fiecare domeniu și fiecare copie a bazei de date 
păstrează informaţii despre mai multe domenii. Acest câmp este utilizat ca cheie de căutare primară 
pentru a satisface cererile. Ordinea înregistrărilor în baza de date nu este semnificativă. 

Câmpul Timp_de_viată (time_to_live) dă o indicație despre cât de stabilă este înregistrarea. In- 
formaţia care este foarte stabilă are asigurată o valoare mare, cum ar fi 86400 (numărul de secunde 
dintr-o zi). Informaţiei instabile îi este atribuită o valoare mică, cum ar fi 60 (1 minut). Vom reveni la 
acest punct mai târziu, când vom discuta despre utilizarea memoriei ascunse. 

Al treilea câmp dintr-o înregistrare de resursă este Clasa (class). Pentru informaţiile legate de In- 
ternet este tot timpul JN. Pentru alte informaţii pot fi folosite alte coduri, însă în practică acestea se 
întâlnesc rar. 

Câmpul Tip (type) precizează tipul înregistrării. Cele mai importante tipuri sunt prezentate în 
fig. 7-2. 

Fig. 7-2. Principalele tipuri de înregistrări de resurse DNS. 


O înregistrare SOA furnizează numele sursei primare de informaţii despre zona serverului de 
nume (descrisă mai Jos), adresa de e-mail a administratorului, un identificator unic și diverși indica- 
tori și contoare de timp. 

Cel mai important tip de înregistrare este înregistrarea A (adresă). Ea păstrează adresa IP de 32 
de biti a unui sistem gazdă. Fiecare sistem gazdă Internet trebuie să aibă cel putin o adresă IP, astfel 
încât alte mașini să poată comunica cu el. Unele sisteme gazdă au două sau mai multe conexiuni în 
rețea, caz in care vor avea câte o înregistrare de tip A pentru fiecare conexiune (si astfel pentru fieca- 
re adresă IP). 

Următoarea ca importanță este înregistrarea MĂ. Aceasta precizează numele sistemului gazdă 
pregătit să accepte posta electronică pentru domeniul specificat. El este folosit deoarece nu toate ma- 
sinile sunt pregătite să accepte posta electronică pentru domeniul specificat. Dacă cineva vrea să-i tri- 
mită un e-mail, de exemplu, lui bill@microsoft.com, sistemul care trimite trebuie să găsească un server 
la microsoft.com dispus să accepte e-mail. Înregistrarea MX poate să furnizeze această informatie. 

Înregistrările NS specifică serverele de nume. De exemplu, fiecare bază de date DNS are în mod 
normal o înregistrare NS pentru fiecare domeniu de pe primul nivel, astfel încât, de exemplu, posta 
electronică să poată fi trimisă în zone îndepărtate ale arborelui de nume. Vom reveni la acest aspect 
mai târziu. 

Înregistrările CNAME permit crearea pseudonimelor. De exemplu, o persoană familiarizată cu 
atribuirea numelor în Internet, care dorește să trimită un mesaj unei persoane al cărei nume de co- 
nectare la un sistem de calcul din departamentul de calculatoare de la M.I.T. este paul poate presu- 
pune că adresa paul@cs.mit.edu este corectă. De fapt această adresă nu este corectă, deoarece do- 
meniul departamentului de calculatoare de la M.LT. este /cs.mit.edu. Totuşi, ca un serviciu pentru 
cei care nu știu acest lucru, M.LT. poate crea o intrare CNAME, pentru a dirija persoanele și pro- 
gramele în direcţia corectă. O astfel de intrare poate fi: 


cs.mit.edu 86400 IN CNAME Ics.mit.edu 


Ca si CNAME, PTR se refera la un alt nume. Totusi, spre deosebire de CNAME, care este in rea- 
litate numai o macro-definitie, PTR este un tip de date DNS a cărui interpretare depinde de contex- 
tul in care este utilizat. În practică este aproape întotdeauna utilizat pentru asocierea unui nume cu o 
adresă IP, pentru a permite căutarea adresei IP și obținerea numelui mașinii corespunzătoare. Aces- 
tea se numesc căutări inverse (reverse lookups). 

Înregistrările HINFO permit aflarea tipului de mașină și de sistem de operare cărora le cores- 
punde domeniul. În sfârșit, înregistrările TXT permit domeniilor să se autoidentifice într-un mod 
arbitrar. Aceste două tipuri de înregistrări sunt introduse pentru ușurința utilizatorului. Nici una 

dintre ele nu este necesară, astfel încât programele nu pot conta pe obţinerea lor (si probabil că dacă 
le obțin nu le pot trata). 

În final ajungem la câmpul Valoare. Acest câmp poate fi un număr, un nume de domeniu sau un 
sir ASCII. Semantica depinde de tipul de înregistrare. O scurtă descriere a câmpurilor Valoare pen- 
tru fiecare dintre principalele tipuri de înregistrări este dată în fig. 7-2. 

Un exemplu de informaţie ce se poate găsi în baza de date DNS a unui domeniu este prezentat 
în fig. 7-3. Această figură prezintă o parte (semi-ipotetică) a bazei de date pentru domeniul cs.vu.nl 
prezentat în fig. 7-1. Baza de date conţine șapte tipuri de înregistrări de resurse. 


;Baza de date pentru cs.vu.nl 


cs.vu.nl. 86400 IN SOA star boss (9527, 7200, 7200, 241920, 86400) 
cs.vu.nl. 86400 IN TXT „Divisie Wiskunde en Informatica.” 
cs.vu.nl. 86400 IN TXT „Vrije Universiteit Amsterdam.” 
cs.vu.nl. 86400 IN MX 1 zephyr.cs.vu.nl. 

cs.vu.nl. 86400 IN MX 2 top.cs.vu.nl. 

flits.cs.vu.nl. 86400 IN HINFO Sun Unix 

flits.cs.vu.nl. 86400 IN A 130.37.16.112 

flits.cs.vu.nl. 86400 IN A 192.31.231.165 

flits.cs.vu.nl. 86400 IN MX 1 flits.cs.vu.nl. 

flits.cs.vu.nl. 86400 IN MX 2 zephyr.cs.vu.nl. 

flits.cs.vu.nl. 86400 IN MX 3 top.cs.vu.nl. 


www.cs.vu.nl. 86400 IN CNAME star.cs.vu.nl. 
ftp.cs.vu.nl. 86400 IN CNAME zephyr.cs.vu.nl. 


rowboat IN A 130.37.56.201 
IN MX 1 rowboat 
IN MX 2 zephyr 
IN HINFO Sun Unix 
little-sister IN A 130.37.62.23 
IN HINFO Mac MacOS 
laserjet IN A 192.31.231.216 
IN HINFO „HP Laserjet IIISi” Proprietary 


Fig. 7-3. O parte dintr-o posibilă bază de date DNS pentru cs.vu.nl. 


Prima linie necomentată din fig. 7-3 dă câteva informaţii de bază despre domeniu, de care nu ne 
vom ocupa. Următoarele două linii furnizează informaţii textuale despre amplasarea domeniului. 
Urmează două intrări care specifică primul și al doilea loc unde se încearcă să se livreze poșta elec- 
tronică trimisă pentru persoana (Gcs.vu.nl. Mai întâi se încearcă trimiterea la mașina zephyr. Daca 
aceasta eșuează, atunci trebuie să se încerce la top. 

După o linie liberă, adăugată numai pentru claritate, urmează linii care spun că flits este o staţie 
de lucru Sun care lucrează sub UNIX și se specifică ambele sale adrese IP. Urmează trei variante de 
tratare a poștei electronice trimise la flits.cs.vu.nl. Prima alegere este, în mod natural, chiar flits, iar 
dacă nu se reușește, se încearcă la zephyr si apoi la top. Urmează un pseudonim, www.cs.vu.nl, astfel 
ca această adresă să poată fi utilizată fără a specifica o anumită mașină. Crearea acestui pseudonim 
permite ca cs.vu.nl să schimbe serverul www fără invalidarea adresei folosite in mod curent pentru 
adresarea lui. Un argument similar este valabil pentru fip.cs.vu.nl. 

Următoarele patru linii contin o înregistrare tipică pentru o stație de lucru, în acest caz rowboat. 
cs.vu.nl. Informația furnizează adresa IP, destinația primară și secundară pentru posta electronică si 

informaţii despre mașină. Urmează o intrare pentru un sistem non-UNIX care nu este capabil să 
primească poșta el însuși, urmat de o intrare pentru o imprimantă laser conectată la Internet. 

Ceea ce nu este arătat (și nu există în acest fișier) sunt adresele IP utilizate pentru a căuta adrese- 
le domeniilor de pe primul nivel. Acestea sunt necesare pentru a căuta sistemele gazdă aflate la dis- 
tanta, dar, deoarece ele nu fac parte din domeniul cs.vu.ni, nu se găsesc în acest fișier. Ele sunt furni- 
zate de serverele rădăcină ale căror adrese IP sunt prezentate în fișierul de configurare a sistemului 
și sunt încărcate în memoria ascunsă DNS atunci când este pornit serverul DNS. Există cam o duzi- 
nă de servere rădăcină în lume și fiecare știe adresele IP ale tuturor celorlalte servere de domenii de 
nivel superior. Astfel, dacă o mașină știe adresa IP a cel puţin unuia din serverele rădăcină, el poate 
căuta orice nume DNS. 


7.1.3 Servere de nume 
Teoretic, un singur server de nume poate conţine întreaga bază de date DNS și poate să răspun- 


dă tuturor cererilor. În practică, acest server poate fi atât de încărcat, încât să devină de neutilizat. În 
afară de aceasta, dacă se defectează, va fi afectat întregul Internet. 

Fig. 7-4. O parte din spaţiul numelor DNS prezentând împărțirea în zone. 


Pentru a evita problemele asociate cu existenţa unei singure surse de informație, spaţiul de nume 
DNS este împărțit în zone care nu se suprapun. O posibilă cale de împărţire a spaţiului de nume din 
fig. 7-1 este arătată în fig. 7-4. Fiecare zonă conţine câte o parte a arborelui precum și numele serve- 
re-lor care păstrează informaţia autorizată despre acea zonă. În mod normal, o zonă va avea un ser- 
ver de nume primar, care preia informaţia dintr-un fișier de pe discul propriu și unul sau mai multe 
servere de nume secundare, care iau informațiile de pe serverul primar. Pentru a îmbunătăţi fiabili- 
tatea, unele servere pentru o zonă pot fi plasate în afara zonei. 

Plasarea limitelor unei zone este la latitudinea administratorului ei. Această decizie este luată în 
mare parte bazându-se pe câte servere de nume sunt dorite și unde să fie plasate. De exemplu, în fig. 
7-4, Yale are un server pentru yale.edu care administrează eng.yale.edu, dar nu și cs.yale.edu, care este 
o zonă separată cu propriile servere de nume. O astfel de decizie poate fi luată atunci când un de- 
partament ca cel de engleză nu dorește să aibă propriul server de nume, în schimb departamentul de 
calculatoare dorește. În consecinţă cs.yale.edu este o zonă separată, în timp ce zona eng. yale.edu nu 
este separată. 

Atunci când un resolver are o cerere referitoare la un nume de domeniu, el transferă cererea 
unuia din serverele locale de nume. Dacă domeniul căutat este sub jurisdicţia serverului de nume, 
cum ar fi aics.yale.edu, care este sub cs.yale.edu, el reîntoarce înregistrări de resurse autorizate. 
O înregistrare autorizată (authoritative record) este cea care vine de la autoritatea care adminis- 
trează înregistrarea și astfel este întotdeauna corectă. Înregistrările autorizate se deosebesc de înre- 
gistrările din memoria ascunsă, care pot fi expirate. 

Dacă, totuși, domeniul se află la distanţă, iar local nu este disponibilă nici o informaţie despre 
domeniul cerut, atunci serverul de nume trimite un mesaj de cerere la serverul de nume de pe pri- 
mul nivel al domeniului solicitat. Pentru a clarifica acest proces să considerăm exemplul din fig. 7-5. 
Aici resolverul de pe flits.cs.vu.nl doreşte să știe adresa IP a sistemului gazdă linda.cs.yale.edu. În pa- 
sul 1 trimite o cerere la serverul de nume local cs.vu.nl. Această cerere conţine numele de domeniu 
căutat, tipul (A) și clasa (IN). 

Fig. 7-5. Modul în care un resolver caută un nume aflat la distanță, în opt pași. 


Să presupunem că serverul local de nume nu a avut niciodată o cerere pentru acest domeniu și 
nu știe nimic despre el. Poate solicita informaţii de la câteva servere de nume din apropriere, dar 
dacă nici unul dintre ele nu știe, va trimite un pachet UDP la serverul pentru edu specificat în baza 
de date (vezi fig. 7-5), edu-server.net. Este putin probabil ca acest server să cunoască adresa 
linda.cs.yale.edu si probabil nu cunoaste nici adresa cs.yale.edu, dar trebuie sa cunoasca adresele fiilor 
din subarbore, astfel că va transmite cererea la serverul de nume yale.edu (pas 3). Acesta va transmi- 
te cererea mai departe către cs.yale.edu (pas 4), care trebuie să aibă înregistrările autorizate de resur- 
se. Deoarece fiecare cerere este de la un client la un server, înregistrarea de resursă cerută parcurge 
pașii 5 până la 8. 

Odată ce aceste înregistrări de resurse ajung înapoi la serverul de nume cs.vu.nl, ele vor fi depuse 
în memoria ascunsă, pentru a fi folosite ulterior. Totuși, această informaţie nu este autorizată, deoa- 
rece orice schimbare făcută la cs.yale.edu nu se va propaga spre toate serverele care au folosit-o. Din 
acest motiv intrările în memoria ascunsă nu ar trebui să aibă viata prea lungă. Acesta este motivul 
pentru care câmpul Timp_de viată este inclus în fiecare înregistrare de resursă. El informează 
serverele de nume aflate la distanţă cât timp să menţină înregistrările în memoria ascunsă. Dacă o 
anumită mașină are de ani de zile aceeași adresă IP, această informaţie ar putea fi păstrată timp de o 
zi. Pentru informații mai volatile este mai sigur ca înregistrările să fie eliminate după câteva secunde 
sau un minut. 

De menţionat că metoda de interogare descrisă aici este cunoscută ca metoda de interogare re- 
cursiva (recursive query), deoarece fiecare server care nu are informaţia cerută o caută în alta parte 
și raportează. Este posibilă și o altă variantă. În acest caz, atunci când o cerere nu poate fi rezolvată 
local, cererea eșuează, dar este întors numele următorului server de pe calea ce trebuie încercată. 
Unele servere nu implementează interogarea recursivă și întorc întotdeauna numele următorului 
server la care să se încerce. 

De asemenea merită menţionat faptul că atunci când un client DNS nu reușește să primească un 
răspuns înainte de expirarea timpului de căutare, data viitoare va încerca un alt server. Se presupune 
că serverul este probabil nefunctional, nu că cererea sau răspunsul s-au pierdut. 

Deși DNS este foarte important pentru funcționarea corectă a Internetului, el nu face decât să 
pună în corespondență nume simbolice de masini cu adresele lor IP. El nu ajută la localizarea oame- 
nilor, resurselor, serviciilor sau obiectelor în general. Pentru localizarea acestora a fost definit un alt 
serviciu director, numit LDAP (Lightweight Directory Access Protocol, rom.: Protocol de acces la 
cataloage simplificate). El este o versiune simplificată a serviciului de cataloage OSI X.500, descris în 
RFC 2251. El organizează informaţia sub formă de arbore si permite căutări pe diferite componente. 
Poate fi privit ca o carte de telefon obișnuită (de tipul „pagini albe”). Nu o să intrăm în amănunte 
referitoare la el in această carte, însă puteți găsi mai multe informaţii în (Weltman și Dahbura, 2000). 


7.2 POȘTA ELECTRONICĂ 


Poșta electronică, sau e-mail, cum este cunoscută de către numeroșii săi admiratori, există de 
peste două decenii. Înainte de 1990, era folosită în special în mediul academic. În timpul anilor 
1990, a devenit cunoscută publicului larg și a crescut exponential până la punctul în care numărul 
de mesaje electronice trimise pe zi este acum mult mai mare decât numărul de scrisori tradiționale 
(adică pe hârtie). 

E-mail-ul, ca majoritatea celorlalte forme de comunicare, are convențiile și stilurile sale proprii. 
În particular, el este foarte neprotocolar și are un prag de folosire foarte scăzut. Oamenii care n-ar 
visa niciodată să sune la telefon sau chiar să scrie o scrisoare unei Persoane Foarte Importante nu 
ezită o secundă să trimită un e-mail neglijent. 

E-mail-ul este plin de jargoane precum BTW (By The Way - apropo), ROTFL (Rolling On The 
Floor Laughing — a se tăvăli pe jos de râs) și IMHO (In My Humble Opinion - după umila mea pă- 
rere). Multi oameni folosesc în e-mail-urile lor câteva caractere ASCII numite smileys sau emoti- 
cons (fata zâmbitoare și fata tristă). Câteva din cele mai interesante sunt reproduse in fig. 7-6. Pentru 
cei mai mulți, rotirea cărții cu 90 de grade în sensul acelor de ceasornic, le va face mai clare. Pentru o 
cărticică cu peste 650 smileys, vedeţi (Sanderson și Dougherty, 1993). 


Pai Suntapate | 


IX 





Fig. 7-6. Cateva smileys. Nu vor fi in examenul final :-) 


Primele sisteme de posta electronica constau pur si simplu din protocoale de transfer de fisiere, 
cu convenția ca prima linie a fiecărui mesaj (adică fișier) să conţină adresa receptorului. Cu timpul, 
limitările acestei abordări au devenit din ce în ce mai evidente. O parte dintre neajunsuri erau: 

1. Trimiterea unui mesaj către un grup de persoane era incomoda. Managerii au nevoie adesea 
de această facilitate pentru a trimite note și rapoarte tuturor subordonatilor. 

2. Mesajele nu aveau structură internă, făcând astfel dificilă prelucrarea lor cu ajutorul calcula- 
torului. De exemplu, dacă un mesaj trimis mai departe era inclus în corpul altui mesaj, ex- 
tragerea părții incluse din mesajul primit era dificilă. 

3. Iniţiatorul (transmitatorul) nu știa niciodată dacă mesajul a ajuns sau nu. 

4. Daca cineva avea în plan să plece în călătorie de afaceri pentru mai multe săptămâni si do- 
rea ca toată poșta primită în acest timp să fie preluată de către secretară, acest lucru nu era 
ușor de realizat. 

5. Interfața cu utilizatorul era slab integrată cu sistemul de transmisie, cerând utilizatori- 
lor ca întâi să editeze un fișier, apoi să părăsească editorul și să apeleze programul de 
transfer de fişiere. 

6. Nu era posibilă transmiterea de mesaje care să conţină o combinaţie de text, desene, facsimil 
şi voce. 


Pe măsură ce s-a câștigat experienţă, au fost propuse sisteme de poștă electronică mai complica- 
te. În 1982 au fost publicate propunerile cu privire la e-mail ale ARPANET, sub numele de RFC 
821 (protocolul de transmisie) și RFC 822 (formatul mesajelor). Revizii minore, RFC 2821 și RFC 
2822, au devenit standarde Internet, totuși toată lumea se referă la e-mail gândindu-se la RFC 822. 

În 1984, CCITT a emis recomandarea X.400. După două decenii de competiţie, sistemele de 
poștă electronică bazate pe RFC 822 sunt larg răspândite, în timp ce acelea bazate pe X.400 au dis- 
părut. Modul în care un sistem încropit de o mână de absolvenţi de știința calculatoarelor a învins un 
standard international oficial, puternic susținut de către toate PTT-urile din lumea întreagă, de mul- 
te guverne și de o parte substanțială a industriei calculatoarelor, ne aduce în minte povestea biblică a 
lui David și Goliat. 

Motivul succesului lui RFC822 nu este dat de faptul că ar fi atât de bun, ci acela că X.400 a fost 
atât de slab proiectat și atât de complex, încât nimeni nu l-ar putea implementa bine. Având de ales 
între un sistem nesofisticat, dar care funcţionează, cum este cel bazat pe RFC822 și sistemul de e- 
mail X.400, presupus cu adevărat minunat, dar nefunctional, majoritatea organizaţiilor l-au ales pe 
primul. Poate că este și o lecţie în spatele acestei poveşti. De acea discuţia noastră referitoare la e- 
mail se va concentra asupra sistemului de e-mail din Internet. 


7.2.1 Arhitectură și servicii 


În această secţiune vom furniza o prezentare de ansamblu a ceea ce pot face sistemele de poștă 
electronică și cum sunt ele organizate. Aceste sisteme constau de obicei din două subsisteme: agen- 
tii-utilizator, care permit utilizatorilor să citească și să trimită scrisori prin posta electronică și agenții 
de transfer de mesaje, care transportă mesajele de la sursă la destinaţie. Agentii-utilizator sunt pro- 
grame locale, care furnizează o metodă de a interactiona cu sistemul de e-mail bazată pe comenzi, 
meniuri sau grafică. Agenţii de transfer de mesaje sunt, de regulă, demoni de sistem, adică procese 
care se execută în fundal. Sarcina lor este să transfere mesajele prin sistem. 

În general, sistemele de poștă electronică pun la dispoziție cinci funcţii de bază. Să aruncăm o 
privire asupra lor. 

Compunerea se referă la procesul de creare a mesajelor și a răspunsurilor. Deși pentru corpul 
mesajului poate fi folosit orice editor de texte, sistemul însuși poate acorda asistenţă la adresare și la 

completarea numeroaselor câmpuri antet atașate fiecărui mesaj. De exemplu, când se răspunde la 
un mesaj, sistemul poate extrage adresa iniţiatorului din mesajul primit și o poate insera automat în 
locul potrivit din cadrul răspunsului. 

Transferul se referă la deplasarea mesajului de la autor la receptor. În mare, aceasta necesită 
stabilirea unei conexiuni la destinaţie, sau la o mașină intermediară, emiterea mesajului și eliberarea 
conexiunii. Sistemul de poștă ar trebui să facă acest lucru singur, fără a deranja utilizatorul. 

Raportarea se referă la informarea iniţiatorului despre ce s-a întâmplat cu mesajul. A fost livrat? 
A fost respins? A fost pierdut? Există numeroase aplicaţii în care confirmarea livrării este importan- 
tă si poate avea chiar semnificaţie juridică. (,,Stiti, domnule judecător, sistemul meu de poștă elec- 
tronică nu e foarte de încredere, așa că presupun că citatia electronică s-a pierdut pe undeva.”) 

Afișarea mesajelor primite este necesară pentru ca utilizatorii să-și poată citi posta. Uneori sunt 
necesare conversii sau trebuie apelat un program de vizualizare special; de exemplu, dacă mesajul 
este un fișier PostScript, sau voce digitizată. Se mai încearcă uneori și conversii simple și formatări. 

Dispozitia este pasul final și se referă la ceea ce face receptorul cu mesajul, după ce l-a primit. 
Posibilităţile includ eliminarea sa înainte de a-l citi, aruncarea sa după citire, salvarea sa ș.a.m.d. Ar 
trebui de asemenea să fie posibilă regăsirea și recitirea de mesaje deja salvate, trimiterea lor mai 
departe, sau procesarea lor în alte moduri. 

În plus fata de aceste servicii de bază, unele sisteme de e-mail, in special cele interne companii- 
lor, dispun de o gamă variată de facilități avansate. Să menționăm pe scurt câteva dintre ele. Când 
utilizatorii se deplasează sau când sunt plecaţi pentru o perioadă de timp, pot dori ca posta lor să fie 
trimisă acolo unde se găsesc, așa că sistemul ar trebui să fie capabil să facă acest lucru automat. 

Majoritatea sistemelor permit utilizatorilor să-și creeze cutii poștale (mailboxes) pentru a păstra 
mesajele sosite. Sunt necesare comenzi de creare și distrugere a cutiilor poștale, de inspectare a con- 
ținutului acestora, de inserare și de ștergere de mesaje din cutii poștale ș.a.m.d. 

Managerii de companii au adesea nevoie să trimită un același mesaj fiecărui subordonat, client 
sau furnizor. Acest lucru dă naștere ideii de listă de poștă (mailing list), care este o listă de adrese de 
poștă electronică. Când un mesaj este trimis la lista de poștă, copii identice ale sale sunt expediate 
fiecăruia dintre cei de pe listă. 

Alte caracteristici evoluate sunt copii la indigo, poștă de prioritate mare, poștă secretă (criptată), 
receptori alternativi, dacă cel primar nu este disponibil, și posibilitatea de a permite secretarelor să 
se ocupe de poșta primită de șefii lor. 

Poșta electronică este în prezent folosită pe scară largă în industrie, pentru comunicație în cadrul 
companiilor. Aceasta permite unor angajaţi, răspândiți la distanţe mari unii de ceilalți, chiar și peste 
mai multe fusuri orare, să coopereze la proiecte complexe. Eliminând majoritatea indiciilor cu privire 
la funcţie, vârstă și gen, dezbaterile prin poșta electronică tind să se concentreze asupra ideilor și nu a 
statutului din cadrul organizaţiei. Prin poșta electronică, o idee sclipitoare a unui student la cursurile 
de vară poate avea un impact mai mare decât una stupidă, venită de la un vicepreședinte executiv. 

O idee fundamentală în toate sistemele moderne de e-mail este distincția dintre plic și conținutul 
său. Plicul încapsulează mesajul. Conţine toată informaţia necesară pentru transportul mesajului, cum 
ar fi destinația, adresa, prioritatea, nivelul de securitate, toate acestea fiind distincte de mesajul în sine. 
Agenţii de transfer de mesaje folosesc plicul pentru rutare (dirijare), așa cum face și oficiul postal. 

Mesajul din interiorul plicului conţine două parti: antetul și corpul. Antetul conține informatie 
de control pentru agenţii utilizator. Corpul mesajului se adresează în întregime utilizatorului uman. 
Plicurile și mesajele sunt ilustrate în fig. 7-7. 

| Name: Mr. Daniel Dumkopf 
326 Street: 18 Willow Lane 
‘ State: NY 
Mr. Daniel Dumkopf 2 Zip code: 10604 Plic 
18:Willow Lane E Priority Urgent 
White Plains, NY 10604 Encryption: None 
1 
4 From: United Gizmo 
United Gizmo Address: 180 Main St. 
180 Main St 5 Location: Boston, MA 02120 
Boston, MA 02120 ī Date: Sept. 1, 1996 
Sept. 1, 1996 Subject: Invoice 1081 
i] 
Subject: Invoice 1081 1 
Dear Mr. Dumkopf, 
Dear Mr. Dumkopf, Our computer records 
Our computer records show that you still have Mesaj 
show that you still have not paid the above invoice 
not paid the above invoice a of $0.00. Please send us a 
of $0.00. Please send us a 5 check for $0.00 promptly. 
check for $0.00 promptly. O 
Yours truly Yours truly 
United Gizmo United Gizmo 
M 
{a) (b) 


Fig. 7-7. Plicuri și mesaje. (a) poștă clasică (b) poștă electronică. 


7.2.2 Agentul utilizator 


Sistemele de posta electronică au, așa cum am văzut, două parti esenţiale: agentii-utilizator si 
agenţii de transfer de mesaje. În această secţiune ne vom uita la agenții utilizator. Un agent utilizator 
este de obicei un program (uneori numit cititor de poștă) care acceptă o varietate de comenzi pentru 
compunerea, primirea și răspunsul la mesaje, cât și pentru manipularea cutiilor poștale. Unii agenți- 
utilizator au o interfață sofisticată, dirijată prin meniuri sau icoane, care necesită un maus, în timp ce 
altele acceptă comenzi de cate un caracter, date de la tastatură. Functional însă, toţi aceștia sunt iden- 
tici. Unele sisteme sunt dirijate prin meniuri sau icoane dau au și alternative mai „scurte” pe tastatură. 


Trimiterea poștei electronice 

Pentru a trimite un mesaj prin poșta electronică, un utilizator trebuie să furnizeze mesajul, adre- 
sa destinație, și eventual alti câțiva parametri. Mesajul poate fi produs cu un editor de texte de sine- 
stătător, cu un program de procesare de text sau, eventual, cu un editor de texte specializat, construit 
în interiorul agentului utilizator. Adresa de destinaţie trebuie să fie într-un format cu care agentul 
utilizator să poată lucra. Multi agenti-utilizator solicită adrese de forma utilizator@adresa-dns. Deoa- 
rece aceste lucruri au fost studiate anterior în acest capitol, nu vom relua materialul respectiv aici. 

Oricum, merită notat că există și alte forme de adresare. În particular, adresele X.400 arată radi- 
cal diferit de cele DNS. Ele sunt compuse din perechi de forma atribut = valoare, separate de bare 
oblice. De exemplu: 


/C=US/SP=MASSACHUSETTS/L=CAMBRIDGE/PA=360 MEMORIAL DR./CN=KEN SMITH/ 


Această adresă specifică o ţară, un stat, o localitate, o adresă personală și un nume obișnuit (Ken 
Smith). Sunt posibile multe alte atribute, astfel încât poţi trimite mesaje cuiva al cărui nume nu-l știi, 
atâta timp cât știi suficiente alte atribute (de exemplu, compania și funcția). Cu toate că adresele 
X.400 sunt mult mai putin convenabile decât cele DNS, cele mai multe sisteme de posta electronica 
permit folosirea de pseudonime (aliases, uneori numite și porecle) pentru obținerea numelor sau 
adreselor de e-mail corecte ale unei persoane. În consecință, chiar și cu adresele de tip X.400, de 
obicei nu este necesară scrierea în întregime a acelor șiruri ciudate. 

Majoritatea sistemelor de e-mail acceptă liste de poștă, astfel că un utilizator poate trimite, cu o 
singură comandă, un același mesaj tuturor persoanelor dintr-o listă. Dacă lista de poștă este păstrată 
local, agentul-utilizator poate pur și simplu să trimită câte un mesaj separat fiecăruia dintre recepto- 
rii doriți. Dacă lista este păstrată la distanță, atunci mesajele vor fi expandate acolo. De exemplu, 
dacă un grup de admiratori de păsări au o listă de posta numită birders, instalată la meadowlark. 
arizona.edu, atunci orice mesaj trimis la birders(Omeadowlark. arizona.edu va fi dirijat către Universi- 
tatea din Arizona și expandat acolo în mesaje individuale pentru toți membrii listei de poștă, oriunde 
ar fi ei în lume. Utilizatorii acestei liste de poștă nu pot determina că aceasta este o listă de adrese. 
Ar putea fi la fel de bine cutia poștală personală a Prof. Gabriel O. Birders. 


Citirea poștei electronice 

În mod obișnuit, când este lansat un agent-utilizator, înainte de a afișa ceva pe ecran, el se va ui- 
ta în cutia poștală a utilizatorului după mesajele care sosesc. Apoi poate anunţa numărul de mesaje 
din cutie, sau poate afișa pentru fiecare mesaj câte un rezumat de o linie, pentru ca apoi să aștepte 
o comandă. 

Ca exemplu despre cum lucrează un agent-utilizator, să aruncăm o privire asupra unui scenariu 
tipic pentru poșta electronică. După lansarea agentului-utilizator, utilizatorul cere un rezumat al 
mesajelor sale. O imagine ca aceea din fig. 7-8 apare în acest caz pe ecran. Fiecare linie se referă la 
câte un mesaj. În acest exemplu, cutia poștală conţine opt mesaje. 


| # | Marcaje | _Octeţi | Transmitator | Subiect | 
K 1030 Asw Changes to MINIX 
KA 6348 Trudy Not all Trudys are nasty 
KF 4519 Amy N. Wong Request for information 
1236 Bal Bioinformatics 
103610 Kaashoek Material on peer-to-peer 
1223 Frank Re: Will you review a grant proposal 
3110 Guido Our paper has been accepted 
1204 Dmr Re: My student's visit 


























1 
2 
3 
4 
5 
6 
7 
8 


Fig. 7-8. Un exemplu de afisare a continutului unei cutii postale. 


Fiecare linie de afişaj conţine câteva câmpuri extrase de pe plicul sau din antetul mesajului co- 
respunzător. Într-un sistem simplu de poștă electronică, alegerea câmpurilor afișate este făcută în 
cadrul programului. Într-un sistem mai sofisticat, utilizatorul poate specifica ce câmpuri să fie afisa- 
te, furnizând un profil al utilizatorului, adică un fișier care descrie formatul de afişare. În exemplul 

considerat, primul câmp reprezintă numărul mesajului. Al doilea câmp, Marcaje, poate conţine un K, 
însemnând că mesajul nu este nou, dar a fost citit anterior și păstrat în cutia poștală; un A, însem- 
nând că deja s-a răspuns la acest mesaj; și/sau un F, însemnând că mesajul a fost trimis mai departe 
altcuiva. Sunt de asemenea posibile și alte marcaje. 

Al treilea câmp specifică lungimea mesajului și al patrulea spune cine a trimis mesajul. Din mo- 
ment ce el este pur și simplu extras din mesaj, acest câmp poate conţine prenume, nume complete, 
inițiale, nume de cont, sau orice altceva și-a ales transmitatorul să pună. În sfârșit, câmpul Subiect 
specifică despre ce este mesajul, într-un scurt rezumat. Persoanele care omit să includă un câmp 
Subiect adesea descoperă că răspunsurile la scrisorile lor tind să nu obțină prioritate maximă. 

După ce au fost afișate antetele, utilizatorul poate executa oricare dintre comenzile disponibile, 
ca de exemplu afișarea unui mesaj, ștergerea unui mesaj și așa mai departe. Sistemele mai vechi lu- 
crau în mod text și de obicei foloseau comenzi de un caracter pentru diversele operaţii, ca de exem- 
plu T (scrie mesaj), A (răspunde la mesaj), D (șterge mesaj) și F (trimite mai departe). Un argument 
specifica mesajul corespunzător. Sistemele mai recente folosesc interfeţe grafice. De obicei, utiliza- 
torul selectează un mesaj cu mouse-ul și apoi apasă pe o iconita pentru a scrie, răspunde la mesaj, 
sau pentru a-l trimite mai departe. 

Poșta electronică a parcurs un drum lung de pe vremea când era doar transfer de fișiere. Agenti- 
utilizator sofisticati fac posibilă manevrarea unui volum mare de scrisori. Pentru persoane care pri- 
mesc și trimit mii de mesaje pe an, asemenea instrumente sunt nepretuite. 


7.2.3 Formatele mesajelor 


Să ne întoarcem acum de la interfața utilizator la formatul mesajelor de posta electronica în sine. 
Mai întâi ne vom uita la e-mailul ASCII de bază, care utilizează RFC 822. După aceea ne vom con- 
centra asupra extensiilor multimedia ale RFC 822. 


RFC 822 


Mesajele constau dintr-un plic simplu (descris în RFC 821), un număr de câmpuri antet, o linie 
goală și apoi corpul mesajului. Fiecare câmp antet se compune (din punct de vedere logic) dintr-o 
singură linie de text ASCII, conţinând numele câmpului, două puncte, și, pentru majoritatea câmpu- 
rilor, o valoare. RFC 822 a fost creat acum două decenii si nu distinge clar plicul de câmpurile antet, 
cum ar face un standard nou. Cu toate că a fost corectat în RFC 2822, o refacere completă n-a fost 
posibilă datorită răspândirii sale largi. La o utilizare normală, agentul-utilizator construiește un me- 
saj și îl transmite agentului de transfer de mesaje, care apoi foloseşte unele dintre câmpurile antet 
pentru a construi plicul efectiv, o combinaţie oarecum demodată de mesaj și plic. 

Principalele câmpuri antet, legate de transportul de mesaje, sunt înfățișate in fig. 7-9. Câmpul To: 
oferă adresa DNS a receptorului primar. Este permisă de asemenea existența de receptori multipli. 
Câmpul Cc: dă adresa oricărui receptor secundar. În termenii livrării, nu este nici o diferență între 
un receptor primar și unul secundar. Este în întregime o deosebire psihologică, ce poate fi importan- 
tă pentru persoanele implicate, dar este neimportantă pentru sistemul de poștă. Termenul Cc: (Car- 
bon copy - copie la indigo) este putin depășit, din moment ce calculatoarele nu folosesc indigo, dar 
este bine înrădăcinat. Câmpul Bcc: (Blind carbon copy - copie confidențială la indigo) este la fel ca 
Cc:, cu excepția că această linie este ștearsă din toate copiile trimise la receptorii primari și secun- 
dari. Acest element permite utilizatorilor să trimită copii unei a treia categorii de receptori, fără ca 
cei primari și secundari să știe acest lucru. 

|___Antet | Conţinut | 





Fig. 7-9. Câmpurile antet ale lui RFC 822, legate de transportul de mesaje. 


Următoarele două câmpuri, From: si Sender:, precizează cine a scris si respectiv cine a trimis me- 
sajul. Acestea pot să nu fie identice. De exemplu, se poate ca o directoare executivă să scrie un me- 
saj, dar ca secretara ei să fie cea care îl trimite efectiv. În acest caz, directoarea executivă va fi afișată 
în câmpul From: si secretara în câmpul Sender:. Câmpul From: este obligatoriu, dar câmpul Sender: 
poate fi omis dacă este identic cu From:. Aceste câmpuri sunt necesare în cazul în care mesajul nu 
poate fi livrat si trebuie returnat transmitatorului. 

O linie conținând Received: este adăugată de fiecare agent de transfer de mesaje de pe traseu. 
Linia conţine identitatea agentului, data și momentul de timp la care a fost primit mesajul și alte 
informaţii care pot fi utilizate pentru găsirea defectiunilor în sistemul de dirijare. 

Câmpul Return-Path: este adăugat de agentul final de transfer de mesaje și are în intenţie să indi- 
ce cum se ajunge înapoi la transmițător. În teorie, această informatie poate fi adunată din toate 
antetele Received: (cu excepţia numelui cutiei poștale a transmitatorului), dar rareori este completa- 
tă așa si de obicei conţine chiar adresa transmitatorului. 


Data si momentul de timp la care a fost trimis mesajul 


Reply-To: Adresa de e-mail la care ar trebui trimise răspunsurile 


Message-ld: Număr unic, utilizat ulterior ca referință pentru acest mesaj (identificator) 
In-Reply-To: Identificatorul mesajului al cărui răspuns este mesajul curent 


Alţi identificatori de mesaje relevanti 
Cuvinte cheie alese de utilizator 








Subject: Scurt cuprins al mesajului, afișabil pe o singură linie 


Fig. 7-10. Câteva câmpuri utilizate în antetul lui RFC 822. 


În plus față de câmpurile din fig. 7-9, mesajele RFC 822 pot conţine de asemenea o varietate de 
câmpuri antet, folosite de agentii-utilizator sau de receptorii umani. Cele mai des întâlnite dintre ele 
sunt prezentate în fig. 7-10. Majoritatea lor se explică de la sine, deci nu vom intra în detaliu la toate. 

Câmpul Reply-To: este uneori utilizat când nici persoana care a compus mesajul, nici cea care l-a 
trimis nu vrea să vadă răspunsul. De exemplu, un director de marketing scrie un mesaj prin e-mail 
pentru a spune clienților despre un nou produs. Mesajul este trimis de o secretară, dar câmpul Reply- 
To: conţine șeful departamentului de vânzări, care poate răspunde la întrebări și primi comenzi. 
Acest câmp este foarte folositor când transmitatorul are două conturi de e-mail și vrea ca răspunsul 
să ajungă în celălalt. 

Documentul RFC 822 afirmă explicit că utilizatorilor le este permis să inventeze noi antete, atâta 
timp cât acestea încep cu șirul de caractere X-. Se garantează că nici o extindere ulterioară nu va 
folosi nume ce încep cu X-, pentru a evita conflictele (suprapunerile) dintre antetele oficiale și cele 

personale. Uneori studenţii care fac pe desteptii includ câmpuri de tipul X-Fruit-of-the-Day: sau X- 
Disease-of-the-Week:, care sunt legale, desi nu întotdeauna clarificatoare. 

După antete urmează corpul mesajului. Aici utilizatorii pot pune orice vor. Unii oameni își în- 
cheie mesajele cu semnături elaborate, incluzând caricaturi ASCII simple, citate din personalități 
mai mari sau mai mici, declaraţii politice și declinări de tot felul (de exemplu: Corporaţia XYZ nu 
este răspunzătoare pentru părerile mele; de fapt nu poate nici măcar să le înțeleagă). 


MIME - Multipurpose Internet Mail Extensions (extensii de poștă cu scop multiplu) 

La începuturile ARPANET, poșta electronică consta exclusiv din mesaje de tip text, scrise in en- 
gleză și exprimate în ASCII. Pentru acest context, RFC 822 realiza sarcina complet: specifică 
antetele, dar lăsa conţinutul în întregime în seama utilizatorilor. În zilele noastre, această abordare 
nu mai este adecvată pentru Internetul care se întinde în lumea întreagă. Problemele includ transmi- 
sia si recepţia de: 


1. Mesaje în limbi cu accente (de exemplu franceza și germana). 
2. Mesaje în alfabete ne-latine (de exemplu ebraică și rusă). 

3. Mesaje în limbi fără alfabet (de exemplu chineză și japoneză). 
4. Mesaje care nu contin text deloc (de exemplu audio și video). 


O soluţie posibilă a fost propusă în RFC 1341 și actualizată în RFC-urile 2045-2049. Această so- 
lutie, numită MIME (Multipurpose Internet Mail Extensions), este în prezent larg utilizată. O vom 
descrie în continuare. Pentru informaţii suplimentare în legătură cu MIME, vedeți RFC-urile. 

Ideea fundamentală a MIME este să continue să folosească formatul RFC 822, dar să adauge 
structură corpului mesajului și să definească reguli de codificare pentru mesajele non-ASCII. Deoa- 
rece respectă RFC 822, mesajele MIME pot fi trimise utilizând programele și protocoalele de poștă 
existente. Tot ceea ce trebuie modificat sunt programele de transmitere și recepţie, pe care utilizato- 
rii le pot face ei înșiși. 


MIME-Version: Identifică versiunea de MIME 
Content-Description: Sir adresat utilizatorului care spune ce este in mesaj 


Content-ld: Identificator unic 
Content-Transfer-Encoding: Cum este împachetat corpul pentru transmisie 
Content-Type: Natura mesajului 





Fig. 7-11. Antetele RFC 822 adăugate de către MIME. 


MIME definește cinci noi antete de mesaje, așa cum se arată în fig. 7-11. Primul dintre acestea 
specifică pur și simplu agentului-utilizator care primește mesajul că este vorba de un mesaj MIME și 
ce versiune de MIME utilizează. Orice mesaj care nu conține un antet MIME-Version: este presupus 
ca fiind un mesaj în text pur, în engleză, și este procesat ca atare. 

Antetul Content-Description: este un sit de caractere ASCII specificând ce este în mesaj. Acest 
antet este necesar pentru ca receptorul să știe dacă merită să decodifice și să citească mesajul. Dacă 
șirul de caractere spune: “ Fotografia hamsterului Barbarei” și persoana care primește mesajul nu 
este un mare iubitor de hamsteri, mesajul va fi probabil mai curând aruncat, decât decodificat într-o 
fotografie color de înaltă rezoluție. 

Antetul Content-Id: identifică conţinutul. Utilizează același format ca antetul standard Message-Id:. 

Antetul Content-Transfer-Encoding: arată cum este împachetat pentru transmisie corpul mesaju- 
lui, într-o rețea care poate ridica obiecţii la majoritatea caracterelor diferite de litere, cifre și semne 
de punctuație. Sunt furnizate cinci scheme (plus o evadare către noi scheme). Cea mai simplă sche- 
mă se referă chiar la text ASCII. Caracterele ASCII utilizează 7 biţi și pot fi transportate direct prin 
protocolul de e-mail, atâta timp cât nici o linie nu are mai mult de 1000 de caractere. 

Următoarea schemă ca simplitate este cam același lucru, dar utilizează caractere de câte 8 biti, re- 
prezentând toate valorile de la 0 la 255 inclusiv. Această schemă de codificare încalcă protocolul (origi- 
nal) de e-mail utilizat în Internet, dar este folosită de unele părți ale Internetului, care implementează 
niște extensii ale protocolului original. În timp ce declararea codificării nu o face să devină legală, faptul 
că o avem explicit poate cel puţin să lămurească lucrurile atunci când ceva merge prost. Mesajele utili- 
zând codificarea de 8 biti trebuie încă să respecte lungimea maximă a liniei, care este standard. 

Este chiar mai rău în cazul mesajelor care utilizează codificare binară. Aceste mesaje sunt fișiere 
binare arbitrare, care nu numai că utilizează toți cei 8 biti, dar nu respectă nici limita de linie de 1000 
de caractere. Programele executabile intră în această categorie. Nu se acordă nici o garanție că me- 
saje binare vor ajunge corect, dar multi le trimit oricum. 

Modalitatea corectă de a codifica mesaje binare este de a utiliza codificarea în bază 64, numită 
uneori armură ASCII. În această schemă, grupuri de câte 24 de biţi sunt împărţite în patru unităţi de 
câte 6 biţi, fiecare dintre aceste unități fiind transmisă ca un caracter ASCII legal. Codificarea este 
„A” pentru 0, „B” pentru 1, ș.a.m.d., urmate de cele 26 de litere mici, cele 10 cifre, și în cele din ur- 
mă + și / pentru 62 si respectiv 63. Secventele == si = sunt utilizate pentru a arăta că ultimul grup a 
conţinut doar 8 sau respectiv 16 biti. Se ignoră secvențele carriage return si line feed, astfel că ele pot 
fi inserate după dorință, pentru a păstra liniile suficient de scurte. Utilizând această schemă pot fi 
trimise sigur texte binare arbitrare. 

Pentru mesajele care sunt aproape în întregime ASCII și conțin puţine caractere ne-ASCII, codi- 
ficarea în bază 64 este oarecum ineficientă. În locul acesteia se utilizează o codificare numită quoted- 
printable-encoding (codificare afișabilă marcată). Aceasta este o codificare de tip ASCII pe 7 biţi, 
având toate caracterele cu cod mai mare de 127 codificate sub forma unui semn egal urmat de va- 
loarea caracterului reprezentată prin două cifre hexazecimale. 

Rezumând, datele binare ar trebui trimise codificate în bază 64 sau sub formă quoted-printable. 
Când există motive întemeiate pentru a nu utiliza una dintre aceste scheme, este posibil să se specifi- 
ce în antetul Content-Transfer-Encoding: o codificare definită de către utilizator. 

Ultimul antet înfățișat în fig. 7-11 este cu adevărat cel mai interesant. El specifică natura corpului 
mesajului. În RFC 2045 sunt definite sapte tipuri, fiecare avand unul sau mai multe subtipuri. Tipul 
si subtipul sunt separate printr-o bara oblica (slash), ca in: 


Content-Type: video/mpeg 


Subtipul trebuie precizat explicit in antet; nu sunt furnizate valori implicite. Lista initiala de tipuri 
si subtipuri specificate in RFC 2045 este prezentata in fig. 7-12. De atunci au fost adaugate multe 
altele, introducandu-se intrari aditionale de fiecare data cand a devenit necesar. 

Să parcurgem acum lista tipurilor. Tipul text este utilizat pentru text simplu. Combinația text/plain 
este folosită pentru mesaje obișnuite care pot fi afișate de îndată ce sunt primite, fără codificare sau 
procesare ulterioară. Această opțiune permite ca mesajele obișnuite să fie transportate în MIME 
adăugând doar câteva antete suplimentare. 

Tip |___Subtip | Descriere | 
Text 
me ee eg 
Image FETE AIE 
Message 
Multipart — ae : i 


Fig. 7-12. Tipurile și subtipurile aparținând MIME definite în RFC 2045. 





Subtipul text/enriched permite includerea în text a unui limbaj simplu de marcare. Acest limbaj 
furnizează o modalitate independentă de sistem pentru a exprima scrierea cu caractere aldine sau 
cursive, dimensiunile, alinierea, distanțele dintre rânduri, folosirea de indici superiori sau inferiori și 
paginarea simplă. Limbajul de marcare se bazează pe SGML, Standard Generalized Markup 
Language (limbajul standard generalizat de marcare), folosit de asemenea ca bază pentru HTML, 
utilizat în World Wide Web. De exemplu mesajul 


The <bold> time </bold> has come the <italic> walrus </italic> said ... 
ar fi afișat sub forma: 
The time has come the walrus said... 


Depinde de sistemul receptor să aleagă interpretarea potrivită. Daca sunt disponibile caractere 
aldine și cursive, acestea vor putea fi folosite; altfel, pentru a scoate în evidență se pot utiliza culori, 
scriere cu clipire sau video-invers etc. Sisteme diferite pot face alegeri diferite. 

Cand Web-ul a devenit popular, a fost adăugat un nou subtip, text/html (în RFC 2854) pentru a 
permite paginilor Web să fie trimise într-un e-mail de tip RFC 822. Un subtip pentru sistemul extins 
de marcare, text/xml, este definit in RFC 3023. Vom studia HTML si XML mai târziu în acest capitol. 

Următorul tip MIME este image, utilizat pentru trimiterea de imagini fixe. În zilele noastre sunt 
utilizate multe formate, atât cu, cât și fără compresie, pentru a păstra și transmite imagini. Două 
dintre acestea, GIF și JPEG, sunt recunoscute de aproape toate programele de navigare, dar există 
și altele care au fost adăugate la lista originală. 

Tipurile video și audio sunt pentru imagini în mișcare și respectiv pentru imagini cărora li se asoci- 
ază și sunet. Trebuie notat că video include doar informaţia video, nu și coloana sonoră. Dacă trebuie 
transmis un film cu sunet, s-ar putea ca porțiunile audio și video să trebuiască să fie transmise separat, 
depinzând de sistemul de codificare utilizat. Primul format video definit a fost cel inventat de cei ce se 
intitulează modest Moving Picture Experts Group (MPEG - Grupul de experți în imagini în mișcare), 
dar de atunci au fost adăugate și altele. În plus față de audio/basic, un nou tip audio, audio/mpeg a fost 
adăugat in RFC 3003 pentru a permite oamenilor să trimită fișiere MP3 prin e-mail. 

Tipul application este utilizat ca un colector pentru formatele care necesită prelucrare externă, 
neidentificate de nici unul dintre celelalte tipuri. Un octet-stream este doar o secvență de octeți nein- 

terpretati. La primirea unui asemenea flux, un agent-utilizator ar trebui probabil să-l afișeze, suge- 
rându-i utilizatorului să-l copieze într-un fișier și cerându-i un nume pentru acesta. Procesarea ulte- 
rioară este apoi la latitudinea utilizatorului. 

Celălalt subtip definit este postscript, care se referă la limbajul PostScript, produs de Adobe 
Systems si larg utilizat pentru descrierea paginilor imprimate. Multe imprimante au înglobate 
interpretoare PostScript. Deși un agent-utilizator poate pur și simplu să apeleze un interpretor 
PostScript extern pentru a interpreta fișierele PostScript primite, acest lucru nu este lipsit de perico- 
le. PostScript este un întreg limbaj de programare. Dându-i-se destul timp, o persoană suficient de 
masochistă ar putea scrie în PostScript un compilator de C, sau un sistem de management de baze 
de date. Afișarea unui mesaj primit în format PostScript se face executând programul PostScript 
conţinut de acesta. Pe lângă afișarea unui text, acest program poate citi, modifica, sau șterge fișierele 
utilizatorului și poate avea și alte efecte laterale neplăcute. 

Tipul message permite încapsularea în întregime a unui mesaj în altul. Această schemă este utilă, 
de exemplu pentru trimiterea mai departe a e-mailului, cu forward. Când un mesaj RFC 822 complet 
este încapsulat într-un mesaj exterior, ar trebui utilizat subtipul 7fc822. 

Subtipul partial face posibilă împărțirea unui mesaj încapsulat în bucăți de mesaj și trimiterea se- 
parată a acestora (de exemplu, dacă mesajul încapsulat este prea lung). Parametrii fac posibilă re- 
asamblarea în ordinea corectă a tuturor părților, la destinaţie. 

Și în sfârșit, subtipul external-body pate fi utilizat pentru mesaje foarte lungi (de exemplu, filme 
video). În loc de a include fișierul MPEG în mesaj, se dă o adresă FTP și agentul utilizator al recep- 
torului o poate aduce din rețea în momentul în care este necesar. Această facilitate este in special 
utilă când se trimite un film la o întreagă lista de poștă si se presupune că doar câțiva dintre membrii 
acesteia îl vor vedea (ganditi-va la e-mailurile inutile, conţinând reclame video). 


From: elinor@abcd.com 

To: carolyn@xyz.com 

MIME-Version: 1.0 

Message-Id: <0704760941.AA00747Qabcd.com> 

Content-Type: multipart/alternative; boundary=qwertyuiopasdfghjklzxcvbnm 
Subject: Pământul înconjoară soarele de un număr întreg de ori 


Acesta este preambulul. Agentul utilizator îl ignoră. O zi bună. 


--qwertyuiopasdfghjklzxcvbnm 
Content-Type: text/richtext 


Happy birthday to you 
Happy birthday to you 
Happy birthday dear <bold> Carolyn </bold> 
Happy birthday to you 


--qwertyuiopasdfghjklzxcvbnm 
Content-Type: message/external-body; 
access-type=,„anon-ftp”; 
site=,,bicycle.abcd.com”; 
directory=„pub”; 
name=,,birthday.snd; 


content-type: audio/basic 
content-transfer-encoding: base64 
--qwertyuiopasdfghjklzxcvobnm 


Fig. 7-13. Un mesaj multipart continand alternative de tip text formatat si audio. 

Ultimul tip este multipart, care permite unui mesaj să conțină mai multe parti, începutul și sfârşi- 
tul fiecărei parti fiind clar delimitat. Subtipul mixed permite fiecărei parti să fie diferită de celelalte, 
fără a avea o structură adițională impusă. Multe programe de e-mail permit utilizatorului să aibă una 
sau mai multe parti atașate la un mesaj text. Acestea sunt trimise folosind tipul multipart. 

În contrast cu tipul multipart, subtipul alternative permite ca fiecare parte să conțină același me- 
saj, dar exprimat într-un alt mediu sau într-o codificare diferită. De exemplu, un mesaj ar putea fi 
trimis ca ASCII simplu, ca text formatat și ca PostScript. Un agent-utilizator proiectat corespunză- 
tor, la primirea unui asemenea mesaj, îl va afișa, dacă va fi posibil, în PostScript. A doua alegere va fi 
textul formatat. Dacă nici una dintre aceste alternative nu ar fi posibilă, s-ar afișa text ASCII obișnu- 
it. Părţile ar trebui ordonate de la cea mai simplă, la cea mai complexă, pentru a ajuta receptorii care 
folosesc agenti-utilizator pre- MIME să înţeleagă mesajul (chiar si un utilizator pre- MIME poate citi 
text ASCII simplu). Subtipul alternative poate fi folosit de asemenea pentru limbaje multiple. În 
acest context, Rosetta Stone poate fi privit ca precursor al mesajului de tip multipart/alternative. 

Un exemplu multimedia este prezentat în fig. 7-13. Aici, o felicitare este transmisă atât sub formă 
de text cât și sub formă de cântec. Dacă receptorul are facilități audio, agentul utilizator va aduce 
fișierul de sunet, birthday.snd și îl va interpreta. Dacă nu, versurile vor fi afișate pe ecran într-o liniște 
de mormânt. Părțile sunt delimitate de două cratime urmate de șirul (definit de utilizator) specificat 
în parametrul boundary. 

Observati că antetul Content-Type apare în trei poziții în acest exemplu. La primul nivel indica 
faptul că mesajul are mai multe parti. În cadrul fiecărei parti specifică tipul și subtipul acesteia. În 
sfârșit, în corpul celei de-a doua parti, este necesar pentru a indica agentului utilizator ce fel de fișier 
extern trebuie să aducă. Pentru a exprima ușoara diferență de utilizare, s-au folosit litere mici, deși 
toate antetele sunt case insensitive (nu fac diferență între literele mari și cele mici). Antetul content- 
transfer-encoding este în mod similar necesar pentru orice corp extern care nu este codificat ca AS- 
CII pe 7 biti. 

Întorcându-ne la subtipurile corespunzătoare mesajelor multipart, vom spune că mai există două 
posibilităţi. Subtipul parallel este utilizat când toate părțile trebuie să fie interpretate simultan. De 
exemplu, adesea filmele au un canal audio și unul video. Ele sunt mai de efect dacă aceste două ca- 
nale sunt interpretate în paralel și nu consecutiv. 

În sfârșit, subtipul digest este utilizat când multe mesaje sunt împachetate împreună, într-unul 
compus. De exemplu, niște grupuri de dialog, de pe Internet pot aduna mesaje de la abonaţii lor și 
apoi să le trimită în afară ca un singur mesaj de tip multipart/digest. 


7.2.4 Transferul mesajelor 


Sistemul de transfer de mesaje se ocupă cu transmiterea mesajelor de la expeditor la receptor. 
Cea mai simplă cale de a realiza acest lucru constă în stabilirea unei conexiuni de transport de la 
mașina sursă la cea de destinaţie și apoi, pur și simplu în trimiterea mesajului. După ce examinăm 
cum se face acest lucru în mod normal, vom studia câteva situaţii în care metoda nu funcționează și 
vom vedea ce trebuie făcut în aceste cazuri. 


SMTP — Simple Mail Transfer Protocol (Protocol simplu de transfer de posta) 

În cadrul Internetului poşta electronică este livrată prin stabilirea de către mașina sursă a unei 
conexiuni TCP la portul 25 al mașinii de destinaţie. La acest port se află un demon de e-mail care 
știe SMTP (Simple Mail Transfer Protocol). Acest demon acceptă conexiunile și copiază mesajele 

de la ele in cutiile postale corespunzatoare. Daca mesajul nu poate fi livrat, se returneaza transmita- 


torului un raport de eroare continand prima parte a mesajului nelivrat. 


SMTP este un protocol simplu de tip ASCII. După stabilirea conexiunii TCP la portul 25, mașina 
transmitatoare, operând în calitate de client, așteaptă ca mașina receptoare, operând ca server, să 
vorbească prima. Serverul începe prin a trimite o linie de text, declarându-și identitatea și spunând 
dacă este pregătit sau nu să primească mesaje. Dacă nu este, clienții eliberează conexiunea și încear- 


că din nou mai târziu. 


Q 


O 900000900000009000009000000000 


S: 220 xyz.com SMTP service ready 
: HELO abcd.com 
S: 250 xyz.com says hello to abcd.com 
: MAIL FROM: <elinor@abcd.com> 
S: 250 sender ok 
: RCPT TO: <carolyn@xyz.com> 
S: 250 recipient ok 
: DATA 
S: 354 Trimite mail; terminat cu ”.” pe linie nouă 
: From: elinor@abcd.com 
: To: carolyn@xyz.com 
MIME-Version: 1.0 
: Message-Id: <0704760941.4A00747@abcd.com> 
: Content-Type: multipart/alternative; boundary=qwertyuiopasdfghjklzxcvobnm 
: Subject: Pământul înconjoară soarele de un număr întreg de ori 


: Acesta este preambulul. Agentul utilizator îl ignoră. O zi bună. 


--qwertyuiopasdfghjklzxcvbnm 
: Content-Type: text/enriched 


: Happy birthday to you 
: Happy birthday to you 
: Happy birthday dear <bold> Carolyn </bold> 
: Happy birthday to you 


--qwertyuiopasdfghjklzxcvbnm 

: Content-Type: message/external-body; 
: access-type="anon-ftp”; 

: site="bicycle.abcd.com”; 

: directory="pub”; 
name="birthday.snd”; 


: content-type: audio/basic 
: content-transfer-encoding: base64 
: --qwertyuiopasdfghjklzxcvbnm 


S: 250 message accepted 


:QUIT 
S: 221 xyz.com closing connection 


Fig. 7-14. Transferul unui mesaj de la elinor@abcd.com la carolyn@zxy.com. 

Dacă serverul este dispus să primească e-mail, clientul anunță de la cine vine scrisoarea și cui îi 
este adresată. Dacă un asemenea receptor există la destinaţie, serverul îi acordă clientului permisiu- 
nea să trimită mesajul. Apoi clientul trimite mesajul și serverul îl confirma. În general nu este nece- 
sară atașarea unei sume de control deoarece TCP furnizează un flux sigur de octeți. Dacă mai există 
și alte mesaje, acestea sunt trimise tot acum. Când schimbul de mesaje, în ambele direcții, s-a înche- 
iat, conexiunea este eliberată. În fig. 7-14 este prezentată o mostra de dialog referitoare la trimiterea 
mesajului din fig. 7-13, incluzând codurile numerice utilizate de SMTP. Liniile trimise de client sunt 
marcate cu C:, iar cele trimise de server cu S:. 

Câteva comentarii în legătură cu fig. 7-14 ar putea fi utile. Prima comandă a clientului este într- 
adevăr HELO. Din posibilele abrevieri de patru caractere ale cuvântului HELLO, aceasta are nu- 
meroase avantaje față de concurenta sa cea mai mare. Motivul pentru care toate comenzile trebuiau 
să aibă patru caractere s-a pierdut în negura vremii. 

În Fig.7-14, mesajul este trimis la un singur receptor și de aceea este utilizată o singură comandă 
RCPT. Mai multe asemenea comenzi sunt permise pentru a trimite un singur mesaj mai multor re- 
ceptori. Fiecare dintre ele este confirmată sau rejectată individual. Chiar dacă unii dintre receptori 
sunt rejectati (deoarece ei nu există la destinaţie), mesajul poate fi trimis celor rămași. 

În sfârșit, desi sintaxa comenzilor de patru caractere de la client este rigid specificată, sintaxa re- 
plicilor este mai puţin rigidă. Doar codul numeric contează cu adevărat. Fiecare implementare poate 
pune după cod ce șiruri de caractere vrea. 

Pentru a înţelege mai bine cum funcţionează SMTP și câteva din celelalte protocoale descrise în 
acest capitol, incercati-le! În orice caz, mai întâi mergeţi la o mașină conectată la Internet. Într-un 
sistem UNIX introduceți comanda: 


telnet mail.isp.com 25 


înlocuind numele DNS cu numele serverului de mail al ISP-ului dvs. Pe un sistem Windows, faceți 
clic pe Start, apoi Run, apoi tastati comanda în căsuţa de dialog. Această comandă va stabili o cone- 
xiune Telnet (adică TCP) pe portul 25 pe mașina respectivă. Portul 25 este portul SMTP (vezi Fig. 6- 
27 pentru câteva porturi uzuale). Probabil o sa primiţi un răspuns de genul: 


Trying 192.30.200.66... 

Connected to mail.isp.com 

Escape character is "^J. 

220 mail.isp.com Smail #74 ready at Thu, 25 Sept 2002 13:26 +0200 


Primele trei linii spun ce face telnet-ul. Ultima linie este de la serverul SMTP de pe mașina de la 
distanță, anunțând disponibilitatea acesteia de a vorbi cu dvs. și de a accepta e-mail. Pentru a vedea 
ce comenzi acceptă, tastati: 


HELP 


De aici înainte, este posibilă o secvență de comenzi ca cea din fig. 7-14, începând cu comanda 
HELO dată de client. 

E bine de notat faptul că folosirea liniilor de text ASCII pentru comenzi nu e un accident. Cele 
mai multe protocoale Internet funcţionează așa. Folosirea textului ASCII face ca protocoalele foarte 
ușor de testat și depanat. Ele pot fi testate trimițând manual comenzi, cum am văzut mai sus, pentru 
care copiile mesajelor (eng.: dumps) sunt ușor de citit. 

Chiar dacă protocolul SMTP este bine definit, mai pot apărea câteva probleme. O proble- 
mă este legată de lungimea mesajelor. Unele implementări mai vechi nu pot să lucreze cu me- 
saje mai mari de 64KB. O altă problemă se referă la expirări de timp (timeout). Dacă acestea 
diferă pentru server și client, unul din ei poate renunţa, în timp ce celălalt este încă ocupat, 
întrerupând conexiunea în mod neașteptat. În sfârșit, în unele situaţii, pot fi lansate schimburi 
infinite de mesaje. De exemplu, dacă mașina 1 păstrează lista de poștă A și mașina 2 lista de 
posta B și fiecare listă conţine o intrare pentru cealaltă, atunci orice mesaj trimis oricăreia din- 
tre cele două liste va genera o cantitate nesfârșită de trafic de e-mail. 

Pentru a atinge câteva dintre aceste probleme, în RFC 2821 s-a definit protocolul SMTP extins 
(ESMTP). Clienţii care doresc să-l utilizeze trebuie să trimită inițial un mesaj EHLO în loc de 
HELO. Dacă acesta este rejectat, atunci serverul este unul standard de tip SMTP și clientul va trebui 
să se comporte în modul obișnuit. Dacă EHLO este acceptat, înseamnă ca sunt permise noile co- 
menzi si noii parametri. 


7.2.5 Livrarea finală 


Până acum, am presupus că toți utilizatorii lucrează pe mașini capabile să trimită și să primească 
e-mail. După cum am văzut, e-mail-ul este livrat prin stabilirea unei conexiuni TCP între expeditor și 
destinatar și apoi prin trimiterea e-mail-ului prin ea. Acest model a funcţionat bine zeci de ani, atât 
timp cât toate calculatoarele din ARPANET (si mai târziu din Internet) erau, de fapt, conectate la 
reţea și gata să accepte conexiuni TCP. 

Totuși, odată cu apariţia celor care accesează Internet-ul folosind un modem cu care se conec- 
tează la ISP-ul lor, acest lucru nu mai tine. Problema este următoarea: Ce se întâmplă când Elinor 
vrea să-i trimită Carolynei un e-mail și Carolyn nu este conectată la rețea în acel moment? Elinor nu 
va putea să stabilească o conexiune TCP cu Carolyn și astfel, nu va putea utiliza protocolul SMTP. 

O soluţie este ca agentul de transfer de mesaje de pe o mașină ISP să accepte e-mail-ul pentru 
clienţii săi și să-l stocheze în cutiile lor poștale pe o mașină a ISP-ului. Din moment ce acest agent 
poate fi conectat la rețea tot timpul, se poate trimite e-mail 24 de ore pe zi. 


POP3 


Din nefericire, această soluţie dă naștere altei probleme: cum își ia utilizatorul e-mail-ul de la 
agentul de transfer de mesaje al ISP-ului? Soluţia acestei probleme este crearea unui alt protocol 
care să permită agenților de transfer mesaje (aflați pe calculatoarele clienţilor) să contacteze agentul 
de transfer mesaje (de pe o mașină ISP) și să facă posibilă copierea e-mail-ului de la ISP la utilizator. 
Un astfel de protocol este POP3 (Post Office Protocol Version 3- Protocol de poștă, versiunea 
3), definit în RFC 1939. 

Situaţia anterioară (când atât expeditorul cât și destinatarul aveau conexiune permanentă la In- 
ternet) este ilustrată in fig. 7-15(a). O situație în care expeditorul este efectiv conectat la rețea (on- 
line) dar destinatarul nu, este ilustrată în fig. 7-15(b). 

POP3 începe când utilizatorul pornește programul cititor de poștă (mail reader). Acesta sună la 
ISP (în cază că nu există deja o conexiune) și stabilește o conexiune TCP cu agentul de transfer de 
mesaje, prin portul 110. Odată ce conexiunea a fost stabilită, protocolul POP3 trece succesiv prin 
următoarele trei stări: 


1. Autorizare. 

(b) Sistemul Cutie — Masina Conexiune 
expeditor postala ISP-ului temporară 


Fig. 7-15. (a) Trimiterea și citirea poștei când destinatarul are o conexiune permanentă la 


Internet, iar agentul utilizator rulează pe aceeași mașină ca și agentul de transfer de mesaje. 
(b) Citirea e-mail-ului când destinatarul are o conexiune comutată(dial-up) la un ISP. 


2. Tranzactionare. 
3. Actualizare. 


Starea de autorizare se referă la admiterea utilizatorului în sistem (login). Starea de tranzacţionare 
tratează colectarea e-mail-urilor și marcarea lor pentru ștergere din cutia poștală. Starea de actuali- 
zare se ocupă cu ştergerea efectivă a mesajelor. 

Această comportare poate fi observată tastând ceva de genul: 


telnet mail.isp.com 110 


unde mail.isp.com reprezintă numele DNS al serverului de mail de la ISP. Telnet stabilește o cone- 
xiune TCP prin portul 110, pe care ascultă serverul POP3. După acceptarea conexiunii TCP, serve- 
rul trimite un mesaj ASCII anuntandu-si prezenţa. De obicei, el începe cu +OK urmat de un co- 
mentariu. Un exemplu de scenariu este arătat în fig. 7-16 începând după ce conexiunea TCP a fost 
stabilită. Ca și mai înainte, liniile marcate cu C: sunt ale clientului (utilizatorului) iar cele cu S: sunt 
ale serverului (agentul de transfer de mesaje de la ISP). 

În timpul stării de autorizare, clientul trimite numele său de utilizator și parola. După conectarea 
cu succes, clientul poate să trimită comanda LIST, care determină serverul să listeze conținutul cuti- 
ei poștale. Lista este terminată cu un punct. 

Apoi, clientul poate regăsi mesajele folosind comanda RETR și le poate marca pentru ștergere 
cu DELE. Când toate mesajele au fost primite (si eventual marcate pentru ștergere), clientul trimite 
comanda QUIT pentru terminarea stării de tranzacţionare si intrarea în starea de actualizare. Cand 
serverul a șters toate mesajele, el trimite un răspuns si desființează conexiunea TCP. 

S: +OK Serverul POP3 este pregătit 
C: USER carolyn 

S: +OK 
C: PASS vegetables 

S: +OK autentificare cu succes 


C: LIST 

S: 1 2505 

S: 2 14302 

S: 3 8122 

S:. 
C: RETR 1 

S: (trimite mesajul 1) 
C: DELE 1 
C: RETR 2 

S: (trimite mesajul 2) 
C: DELE 2 
C: RETR 3 

S: (trimite mesajul 3) 
C: DELE 3 
C: QUIT 


S: +OK Serverul POP3 întrerupe legătura 


Fig. 7-16. Folosirea protocolului POP3 pentru a aduce trei mesaje. 


Deși este adevărat că protocolul POP3 are abilitatea de a descărca un anumit mesaj sau un anu- 
mit grup de mesaje păstrându-le pe server, cele mai multe programe de e-mail descarcă tot și golesc 
cutia poștală. Ca urmare, practic singura copie rămâne înregistrată pe discul utilizatorului. Dacă 
acesta se strică, toate e-mail-urile pot fi pierdute definitiv. 

Să recapitulăm pe scurt cum lucrează e-mail-ul pentru clienții unui ISP. Elinor creează un mesaj 
pentru Carolyn folosind un program de e-mail (adică, agentul utilizator) și face clic pe o icoană pen- 
tru a-l trimite. Programul de e-mail trimite mesajul agentului de transfer de mesaje de pe calculato- 
rul Elinorei. Agentul de transfer de mesaje vede că mail-ul este pentru carolyn @xyz.com si foloseşte 
DNS pentru a căuta înregistrarea MX pentru xyz.com (unde xyz.com este ISP-ul Carolynei). Această 
cerere întoarce numele DNS al serverului de mail xyz.com. Agentul de transfer de mesaje caută 
acum adresa IP a acestei mașini folosind din nou DNS, de exemplu gethostbyname. Apoi, el stabiles- 
te o conexiune TCP cu serverul SMTP pe portul 25 de pe această mașină. Folosind o secvență de 
comenzi SMTP, asemănătoare celei din fig. 7-14, el transferă mesajul în cutia poștală a Carolynei și 
întrerupe conexiunea TCP. 

După un timp, Carolyn își pornește PC-ul său, se conectează la ISP și pornește programul de e- 
mail. Programul de e-mail stabilește o conexiune TCP cu serverul POP3 pe portul 110 al serverului 
de poștă al ISP-ului. Numele DNS sau adresa IP a acestei mașini este configurată în mod normal 
atunci când programul de e-mail este instalat sau când este făcut contractul cu ISP-ul. După ce co- 
nexiunea TCP a fost stabilită, programul de e-mail al Carolynei lansează protocolul POP3 pentru a 
aduce conţinutul cutiei sale poștale pe discul fix folosind comenzi ca cele din fig. 7-16. Odată ce a 
fost transferat tot e-mail-ul, conexiunea TCP este eliberată. De fapt, conexiunea cu ISP-ul poate fi 
desființată acum, din moment ce tot e-mailul este pe discul fix al Carolynei. Desigur, pentru a trimite 
un răspuns, va fi nevoie din nou de conexiunea cu ISP-ul, care, în general, nu este întreruptă imediat 
după aducerea poștei. 

IMAP 


Pentru un utilizator cu un singur cont de e-mail, la un singur ISP, care este tot timpul accesat de 
la un singur PC, POP3 este bun si larg folosit datorită simplităţii si robustetii sale. Totuși, există in 
industria calculatoarelor un adevăr bine înrădăcinat, acela că imediat ce un lucru funcționează bine, 
cineva va începe să ceară mai multe facilităţi (si să aibă mai multe probleme). Asta s-a întâmplat si 
cu e-mail-ul. De exemplu, multă lume are un singur cont de e-mail la serviciu sau la școală și vrea să- 
| acceseze de pe PC-ul de acasă, de pe calculatorul portabil în călătoriile de afaceri și din Internet 
café-uri în vacanțe. Cu toate că POP3 permite asta, din moment ce în mod normal el descarcă toate 
mesajele la fiecare conectare, rezultatul constă în răspândirea e-mail-ului utilizatorului pe mai multe 
masini, mai mult sau mai putin la întâmplare, unele dintre ele nefiind ale utilizatorului. 

Acest dezavantaj a dat naștere unei alternative a protocolului de livrare finală, IMAP (Internet 
Message Access Protocol — Protocol pentru accesul mesajelor în Internet), care este definit în RFC 
2060. Spre deosebire de POP3, care în mod normal presupune că utilizatorul își va goli căsuţa poștală 
la fiecare conectare și va lucra deconectat de la reţea (off-line) după aceea, IMAP presupune că tot e- 
mail-ul va rămâne pe server oricât de mult, în mai multe căsuțe poștale. IMAP prevede mecanisme 
extinse pentru citirea mesajelor sau chiar a părților de mesaje, o facilitate folositoare când se utilizea- 
ză un modem încet pentru citirea părţii textuale a unui mesaj cu mai multe parti audio și video de 
mari dimensiuni. Întrucât premisa de folosire este că mesajele nu vor fi transferate pe calculatorul 
utilizatorului în vederea stocării permanente, IMAP asigură mecanisme pentru crearea, distrugerea și 
manipularea mai multor cutii poștale pe server. Astfel, un utilizator poate păstra o cutie poștală pen- 
tru fiecare corespondent și poate muta aici mesajele din inbox după ce acestea au fost citite. 

IMAP are multe facilități, ca de exemplu posibilitatea de a se referi la un mesaj nu prin numărul 
de sosire, ca în fig. 7-8, ci utilizând atribute (de exemplu, dă-mi primul mesaj de la Bobbie). Spre 
deosebire de POP3, IMAP poate de asemenea să accepte atât expedierea mesajelor spre destinaţie 
cât și livrarea mesajelor venite. 

Stilul general al protocolului IMAP este similar cu cel al POP3-ului, după cum se arată în fig. 7- 
16, cu excepţia faptului că există zeci de comenzi. Serverul IMAP ascultă pe portul 143. În fig. 7-17 
este prezentată o comparaţie între POP3 și IMAP. E bine de notat, totuși, că nu toate ISP-urile ofe- 
ră ambele protocoale și că nu toate programele de e-mail le suportă pe amândouă. Așadar, atunci 
când alegeţi un program de e-mail, este important să aflaţi ce protocoale suportă si să vă asiguraţi că 
ISP-ul oferă cel putin unul din ele. 
| Caracteristica | POPS | IMAP | 
| Portul TCP folosit PO e ëýěëñk 

Fig. 7-17. O comparaţie între POP3 și IMAP. 

Facilităţi de livrare 

Indiferent dacă este folosit POP3 sau IMAP, multe sisteme oferă legături pentru procesarea adi- 
tionala a mesajelor e-mail sosite. Un instrument deosebit de valoros pentru multi utilizatori de e- 
mail este reprezentat de capacitatea de a construi filtre. Acestea sunt reguli care se verifică la sosirea 
mesajelor sau la pornirea agentului utilizator. Fiecare regulă specifică o condiţie și o acţiune. De 
exemplu, o regulă ar putea spune că orice mesaj venit de la șef trebuie pus în cutia poștală numărul 
1, orice mesaj de la un anumit grup de prieteni se duce în cutia poștală numărul 2 și orice alt mesaj 
conţinând anumite cuvinte în Subiect este aruncat fără comentarii. 

Unii ISP oferă filtre care clasifică automat mesajele sosite ca fiind importante sau nerelevante 
(spam) și memorează fiecare mesaj în cutia poștală corespunzătoare. Asemenea filtre funcționează 
verificând mai întâi dacă sursa este un autor cunoscut de mesaje „spam”. Apoi examinează subiectul. 
Dacă sute de utilizatori au primit un mesaj cu același subiect, probabil că el este nerelevant. Există și 
alte tehnici folosite pentru detecția mesajelor lipsite de importanță. 

O altă caracteristică a livrării, pusă la dispoziție adesea, este posibilitatea de a retrimite (temporar) 
poșta la o adresă diferită. Această adresă poate fi și un calculator utilizat de un serviciu comercial de 
comunicaţii, care va contacta utilizatorul prin radio sau satelit, afișând Subject: linie pe pagerul său. 

O altă trăsătură comună a livrării finale este abilitatea de a instala un demon de vacanţă. Acesta 
este un program care examinează fiecare mesaj sosit și trimite o replică insipidă cum ar fi: 


Salut. Sunt în vacanţă. Mă întorc pe 24 august. O zi bună. 


Asemenea răspunsuri pot să specifice, de asemenea, cum să fie tratate problemele urgente, al- 
te persoane care pot fi contactate pentru probleme specifice etc. Majoritatea demonilor de vacan- 
ta păstrează urma celor cărora le-au trimis replici și se abtin de la a trimite unei aceleiași persoane 
o a doua asemenea replică. Demonii buni verifică și dacă mesajul sosit a fost trimis de la o listă de 
mail și în acest caz, nu mai răspund deloc. (Cei care trimit mesaje în timpul verii la liste mari de e- 
mail, probabil că nu doresc să primească sute de replici în care să le fie detaliate planurile de va- 
canta ale fiecăruia.) 

Autorul s-a lovit recent de o formă extremă de prelucrare a livrării când a trimis o scrisoare 
unei persoane care pretinde că primește 600 de mesaje pe zi. Identitatea sa nu va fi deconspirată 
aici, ca nu cumva jumătate dintre cititorii acestei cărți să-i trimită și ei scrisori. Să-l numim în con- 
tinuare John. 

John și-a instalat un robot de e-mail care verifică fiecare mesaj sosit, ca să vadă dacă este de la un 
nou corespondent. Dacă este așa, trimite înapoi o replică standard în care explică faptul că nu mai 
poate să citească personal toate mesajele. În schimb a produs un document FAQ (Frequently Asked 
Questions) personal, unde răspunde la multe întrebări care i se pun de obicei. În mod normal, gru- 
purile de știri și nu persoanele au documente FAQ. 

Documentul FAQ al lui John dă adresa acestuia, numărul de fax și numerele de telefon și spune 
cum poate fi contactată firma sa. Arată cum poate fi chemat ca vorbitor și explică cum pot fi obținute 
lucrările sale si alte documente. Furnizează de asemenea referinţe la programele scrise de el, o confe- 
rinta pe care o organizează, un standard al cărui editor este și asa mai departe. E posibil ca această 
abordare să fie necesară, dar poate că un FAQ personal reprezintă simbolul final al statutului. 


Poșta electronică pe Web (Webmail) 
Un subiect care merită menţionat este poșta electronică pe Web. Anumite situri de Web, cum ar 
fi Hotmail sau Yahoo oferă servicii de posta electronică oricui dorește. Ele funcționează după cum 

urmează. Au agenţi normali de transfer de mesaje, care așteaptă la portul 25 conexiuni noi de 
SMTP. Pentru a contacta, să spunem Hotmail, trebuie să obţineţi înregistrarea sa DNS MX, de 
exemplu tastând 


host —a —v hotmail.com 


pe un sistem UNIX. Să presupunem că serverul de posta electronică se numește mx10.hotmail.com; 
atunci tastând 


telnet mx10.hotmail.com 25 


se poate stabili o conexiune TCP prin care se pot trimite comenzi SMTP în modul obișnuit. Deo- 
camdată, nimic special, cu excepția faptului că aceste servere mari sunt adeseori ocupate, ca atare se 
poate să dureze ceva mai mult până vă este acceptată o cerere de conexiune TCP. 

Partea interesantă este cum se transmite poșta electronică. În principiu, atunci când utilizatorul 
se duce la pagina de Web a poștei electronice, îi este prezentat un formular în care i se cere un nume 
de cont și o parolă. Când utilizatorul face clic pe Sign In, numele de cont și parola sunt trimise serve- 
rului, care le validează. Dacă autentificarea s-a făcut cu succes, serverul găsește cutia poștală a utili- 
zatorului și construiește o listă similară cu cea din fig. 7-8, cu diferenţa că are formatul unei pagini de 
Web în HTML. Pagina Web este transmisă apoi programului de navigare pentru a fi afișată. Pe mul- 
te din elementele paginii se pot executa clic-uri, astfel că mesajele pot fi citite, șterse, ș.a.m.d. 


7.3 WORLD WIDE WEB 


Web-ul este un context arhitectural pentru accesul la documente, răspândite pe mii de masini din 
Internet, între care există legături. În 10 ani a evoluat de la o aplicaţie pentru transmiterea de date 
utile pentru fizica energiilor înalte la o aplicație despre care milioane de oameni cred că este Inter- 
netul. Popularitatea sa enormă se datorează faptului că are o interfață grafică plină de culoare, ușor 
de utilizat de către începători și în același timp oferă o cantitate imensă de informaţie - de la animale 
mitologice la tribul Zulu, pe aproape orice subiect posibil. 

Web-ul (cunoscut și ca WWW) a apărut în 1989 la CERN, Centrul European de Cercetări Nuclea- 
re. CERN are câteva acceleratoare utilizate de echipe mari de cercetători din țările europene pentru 
cercetări în fizica particulelor. Deseori aceste echipe au membri din peste zece tari. Majoritatea experi- 
entelor sunt foarte complicate și necesita ani de pregătire si construire de echipamente. Web-ul a apă- 
rut din necesitatea de a permite cercetătorilor răspândiți în lume să colaboreze utilizând colecții de 
rapoarte, planuri, desene, fotografii și alte tipuri de documente aflate într-o continuă modificare. 

Propunerea inițială pentru crearea unei colecţii de documente având legături între ele (Web) a 
fost făcută de fizicianul Tim Berners-Lee, fizician la CERN, în martie 1989. Primul prototip (bazat 
pe text) era operațional 18 luni mai târziu. În decembrie 1991, s-a făcut o demonstrație publică la 
conferința Hypertex'91 în San Antonio, Texas. 

Aceasta demonstraţie și publicitatea aferentă au atras atenţia altor cercetători, fapt care l-a de- 
terminat pe Marc Andreessen de la University of Ilinois să înceapă să dezvolte primul program de 
navigare grafic, Mosaic. Acesta a fost lansat în februarie 1993. Mosaic a fost atât de popular încât un 
an mai târziu Marc Andreessen a plecat pentru a forma o nouă companie, Netscape Communica- 
tions Corp., care se ocupa cu dezvoltarea de software pentru Web. Când Netscape a devenit o com- 

panie publică în 1995, investitorii, care probabil că au crezut că este vorba de un fenomen de tip Mi- 
crosoft, au plătit 1,5 miliarde de dolari pentru acţiunile companiei. Acest record a fost cu atât mai 
neașteptat cu cât compania avea un singur produs, opera în deficit și anunţase probabilii investitori 
că nu se așteaptă la beneficii în viitorul apropiat. În următorii trei ani, Netscape Navigator și produ- 
sul Internet Explorer al companiei Microsoft au intrat într-un „război al programelor de navigare”, 
fiecare din produse încercând cu frenezie adăugarea de noi opțiuni (si astfel a mai multor erori) de- 
cât celălalt. În 1998, America Online a cumpărat Netscape Communications Corp. pentru suma de 
4.2 miliarde $, încheind astfel durata scurtă în care Netscape a fost o companie independentă. 

În 1994, CERN si M.LT. au semnat o înţelegere pentru a forma Consorţiul World Wide Web 
(câteodată abreviat ca W3C), o organizaţie care are ca obiectiv dezvoltarea Web-ului, standardizarea 
protocoalelor, și încurajarea interoperabilitatii între situri. Berners-Lee a devenit director. De atunci, 
sute de universități și companii au intrat în consorțiu. M.I.T. coordonează partea americana a con- 
sortiului in timp ce centrul de cercetări francez, INRIA, coordonează partea europeană. Desi există 
foarte multe cărți despre Web, cel mai bun loc pentru găsirea unor informații la zi despre el este (în 
mod natural) chiar Web-ul. Pagina consortiului are adresa www.w3.org . Cititorii interesaţi vor găsi 
acolo legături la pagini care acoperă toate documentele și activităţile consortiului. 


7.3.1 Aspecte arhitecturale 


Din punctul de vedere al utilizatorului, Web-ul constă dintr-o colecție imensă de documente sau 
pagini de Web (Web pages), adesea numite prescurtat pagini, răspândite în toată lumea. Fiecare 
pagină poate să conțină legături (indicatori) la alte pagini, aflate oriunde în lume. Utilizatorii pot să 
aleagă o legătură prin execuția unui clic care îi va aduce la pagina indicată de legătură. Acest proces 
se poate repeta la nesfârșit. Ideea ca o pagină să conțină legături către altele a fost inventată în 1945, 
cu mult înainte de a se fi inventat Internet-ul, de către Vannevar Bush, un profesor vizionar de la 
departamentul de inginerie electrică al M.LT. 

Paginile pot să fie văzute cu ajutorul unui program de navigare (browser). Internet Explorer și 
Netscape Navigator sunt cele mai cunoscute programe de navigare. Programul de navigare aduce 
pagina cerută, interpretează textul și comenzile de formatare conținute în text și afișează pagina, 
formatată corespunzător, pe ecran. Un exemplu este prezentat în fig. 7-18(a). Ca majoritatea pagi- 
nilor de Web, începe cu un titlu, conţine informaţii și se termină cu adresa de poștă electronică a 
celui care menţine pagina. Sirurile de caractere care reprezintă legături la alte pagini, se numesc 
hiper-legături, sunt afișate în mod diferit, fiind subliniate și/sau colorate cu o culoare specială. Pen- 
tru a selecta o legătură, utilizatorul va plasa cursorul pe zona respectivă, ceea ce va determina 
schimbarea formei cursorului și va executa un clic. Deși există programe de navigare fără interfață 
grafică, ca de exemplu Lynx, ele nu sunt atât de utilizate ca programele de navigare grafice, astfel 
încât în continuare ne vom referi numai la ultimele. Au fost dezvoltate și programe de navigare 
bazate pe voce. 

Utilizatorii care sunt interesați să afle mai multe despre „Department of Animal Psichology” vor 
selecta numele respectiv (apare subliniat). Programul de navigare va aduce pagina la care este legat 
numele respectiv și o va afișa, asa cum se vede în fig. 7-18(b). Şirurile subliniate aici pot să fie selecta- 
te la rândul lor pentru a aduce alte pagini și așa mai departe. Noua pagină se poate afla pe aceeași 
mașină ca și prima sau pe o mașină aflată undeva pe glob la polul opus. Utilizatorul nu va ști. Aduce- 
rea paginilor este realizată de către programul de navigare, fără nici un ajutor din partea utilizatoru- 
lui. Dacă utilizatorul se va întoarce la prima pagină, legăturile care au fost deja utilizate vor fi afișate 

altfel decât celelalte (subliniate cu linie punctata sau utilizând o altă culoare) pentru a fi deosebite de 
cele care nu au fost încă selectate. De notat că selecția liniei Campus Information din prima pagină 
nu are nici un efect. Nu este subliniată, ceea ce înseamnă că este pur și simplu un text care nu este 
legat de o altă pagină. 

Modelul de bază al funcţionării Web-ului este arătat in fig. 7-19. Aici un program de navigare afi- 
șează o pagină de Web pe mașina clientului. Atunci când utilizatorul face clic pe linia de text ce 
indică spre o pagină de pe serverul abcd.com, programul de navigare urmează hiper-legatura trimi- 
tand un mesaj serverului abcd.com în care se cere pagina respectivă. Atunci când pagina sosește, ea 
este afișată. Dacă aceasta pagină conține o hiper-legătură către o pagină de pe serverul xyz.com pe 
care utilizatorul face clic, programul de navigare trimite o cerere mașinii respective pentru acea pa- 
gină, și așa mai departe la nestârșit. 

Fig. 7-19. Părțile componente ale modelului Web-ului 


Aspecte privind clientul 

Să examinăm acum în detaliu aspectele ce privesc clientul din fig. 7-19. În esenţă, un program de 
navigare este o aplicaţie capabilă să afișeze o pagină de Web și să capteze clicurile mouse-ului pe 
elemente ale paginii afișate. Când un element este selectat, programul de navigare urmează hiper- 
legătura și obţine pagina selectată. Ca atare, hiper-legătura conținută in pagina necesită o modalitate 
de a adresa prin nume orice altă pagină de pe Web. Paginile sunt adresate prin nume folosind URL- 
uri (Uniform Resource Locators, rom.: Localizatoare Uniforme de Resurse). Un URL tipic este 

http://www.abcd.com/products.html 

Vom explica ce înseamnă URL mai târziu, în cadrul capitolului curent. Deocamdată, este sufici- 
ent să stim că un URL are trei parti: numele protocolului (http), numele calculatorului pe care se 
găsește pagina (www.abcd.com) şi numele fișierului care conţine pagina (products.htmi). 

Când un utilizator execută un clic pe o hiper-legătură, programul de navigare urmează o serie de 
etape pentru a obține pagina indicată de hiper-legătură. Să presupunem ca utilizatorul navighează 
pe Web și găsește o legătura despre telefonia pe Internet care indică spre pagina principală a ITU, 
http://www.itu.org/homelindex.html. Să urmăm etapele parcurse când această legătură este selectată. 


= 


Programul de navigare determină URL (pe baza selecției). 

Programul de navigare întreabă DNS care este adresa IP pentru www.itu.org. 
DNS răspunde cu 156.106.192.32. 

Programul de navigare realizează conexiunea TCP cu portul 80 al 156.106.192.32. 
Trimite o cerere pentru fișierul /home/index. html. 

Serverul www.itu.org transmite fișierul /home/index. html. 

Conexiunea TCP este eliberată. 

Programul de navigare afișează textul din /home/index.himl. 

Programul de navigare aduce și afișează toate imaginile din acest fișier. 


SO: 00 A (SO 

Multe programe de navigare informează despre etapa care se execută într-o fereastră de stare, în 
partea de jos a paginii. În acest mod, dacă performanţele sunt slabe, utilizatorul poate să ştie daca 
este vorba de faptul că DNS nu răspunde, că serverul nu răspunde, sau pur și simplu de congestia 
rețelei în timpul transmisiei paginii. 

Pentru a afișa noua pagină (sau orice pagină), programul de navigare trebuie să înțeleagă forma 
în care este scrisă. Pentru a permite tuturor programelor de navigare să înțeleagă orice pagină de 
Web, paginile de Web sunt scrise într-un limbaj standardizat numit HTML, care descrie paginile de 
Web. Vom discuta acest limbaj mai târziu în acest capitol. 

Desi un program de navigare este în principiu un interpretor de HTML, majoritatea programe- 
lor de navigare au numeroase butoane și opțiuni care ajută navigarea prin Web. Multe au un buton 
pentru revenirea la pagina anterioară, un buton pentru a merge la pagina următoare (acest buton 
este operaţional numai după ce utilizatorul s-a întors înapoi dintr-o pagină) și un buton pentru selec- 
tia paginii personale (home page). Majoritatea programelor de navigare au un buton sau un meniu 
pentru înregistrarea unei adrese de pagină (bookmark) și un altul care permite afișarea unor adrese 
înregistrate, făcând astfel posibilă revenirea la o pagină cu ajutorul câtorva selecții simple realizate 
cu mausul. Paginile pot să fie salvate pe disc sau tipărite. Sunt disponibile numeroase opțiuni pentru 
controlul ecranului și configurarea programului de navigare conform dorințelor utilizatorului. 

În afară de text obișnuit (nesubliniat) și hipertext (subliniat), paginile de Web pot să conţină iconi- 
te, desene, hărți, fotografii. Fiecare dintre acestea poate sa fie, în mod optional, legată la altă pagină. 
Dacă se selectează unul dintre aceste elemente, programul de navigare va aduce pagina respectivă și 
o va afișa, așa cum se întâmplă în cazul selectării unui text. Pentru imaginile care sunt fotografii sau 
hărți, alegerea paginii care se aduce poate să depindă de regiunea din imagine pe care se face selecția. 

Nu toate paginile contin HTML. O pagină poate fi formată dintr-un document în format PDF, o 
iconita în format GIF, o fotografie în format JPEG, o melodie în format MP3, o înregistrare video în 
format MPEG sau oricare din cele alte câteva sute de tipuri de fișiere. Deoarece paginile în forma 
standard HTML pot avea legături către oricare din acestea, programul de navigare are o problemă 
atunci când întâlnește o pagină pe care nu o poate interpreta. 

În loc sa facă programele de navigare din ce în ce mai mari, înglobând interpretoare pentru o co- 
lecţie de tipuri de fișiere în creștere rapidă, majoritatea programelor de navigare au ales o soluție 
mai generală. Atunci când un server întoarce o pagină, el întoarce de asemenea informaţii adiționale 
despre acea pagină. Această informație include tipul MIME al paginii (fig. 7-12). Paginile de tipul 
text/html sunt afișate direct, ca și paginile de alte câteva tipuri interpretate implicit. Dacă tipul MIME 
nu este unul dintre acestea, programul de navigare își consultă tabela de tipuri MIME pentru a afla 
cum să afișeze pagina. Această tabelă asociază un tip MIME cu o aplicaţie de vizualizare. 


















Maşina clientului Maşina clientului 
Program de Programul de Program de Aplicație 
Interfața progra- navigare navigare ru- navigare auxiliară 
mului de navigare „lează ca un 

(utilizată de plug-in) singur proces 
Interfața plug-in-ului Plug-in 
(utilizată de progra- 

mul demevigers) Proces Proces 

1 2 


(a) (b) 
Fig. 7-20. (a) Un plug-in al programului de navigare. (b) O aplicatie auxiliara 

Există două posibilități: plug-in-uri și programe auxiliare (helper applications). Un plug-in este un 
modul pe care programul de navigare îl obţine dintr-un director special de pe disc si îl instalează ca o 
extensie al însuși programului de navigare, așa cum se arată în fig. 7-20(a). Deoarece plug-in-urile se 
execută în interiorul programului de navigare, acestea au acces la pagina curentă și pot să modifice 
modul în care aceasta este afișată. După ce plug-in-ul a terminat ceea ce avea de făcut (de obicei 
după ce utilizatorul s-a deplasat la altă pagină de Web), acesta este scos din memoria programului 
de navigare. 

Fiecare program de navigare are o colecţie de proceduri pe care toate plug-in-urile trebuie să le 
implementeze pentru ca programul de navigare să poată executa plug-in-ul. De exemplu, există de 
obicei o procedură pe care modulul principal al programului de navigare o apelează pentru a oferi 
plug-in-ului date ce trebuie afișate. Această colecție de proceduri constituie interfaţa unui plug-in si 
este particulară fiecărui program de navigare. 

În plus, programul de navigare pune la dispoziția plug-in-ului propria sa colecţie de proceduri. Pro- 
cedurile tipice din interfața programului de navigare se referă la alocarea și eliberarea memoriei, afișa- 
rea de mesaje în fereastra de stare a programului de navigare sau obținerea parametrilor acestuia. 

Înainte ca un plug-in să poată fi folosit, acesta trebuie instalat. Procedura uzuală de instalare este 
ca utilizatorul să navigheze la situl de Web al plug-in-ului și să copieze un fișier de instalare. Pe sis- 
temele Windows, acesta este de obicei o arhivă zip cu decompresie automată cu extensia .exe. Când 
pe acest fișier se execută un dublu clic, se execută un program de mici dimensiuni atașat părții de 
început a fișierului. Acest program decomprimă plug-in-ul și îl copiază în directorul de plug-in-uri al 
programului de navigare. Apoi execută apelurile necesare pentru înregistrarea tipului MIME cores- 
punzător și asocierea acestuia cu plug-in-ul. Pe sistemele UNIX, fișierul de instalare este in mod 
frecvent un fișier de comenzi care se ocupă de copiere și înregistrare. 

Cea de-a doua modalitate de extindere a unui program de navigare este utilizarea aplicațiilor 
auxiliare (helper applications). Acestea sunt programe complete ce se execută ca procese separate. 
Acest fapt este ilustrat în fig. 7-20(b). Deoarece acestea sunt programe separate, nu oferă nici o 
interfață programului de navigare și nu utilizează serviciile acestuia. De obicei însă acceptă doar 
numele unui fișier temporar unde a fost stocat conţinutul paginii, deschide acest fișier și îi afișează 
conținutul. De obicei, aplicaţiile auxiliare sunt programe de dimensiuni mari care există indepen- 
dent de programul de navigare, cum ar fi Adobe Acrobat Reader pentru afișarea fișierelor PDF, 
sau Microsoft Word. Unele programe (cum ar fi Acrobat) dispun de un plug-in care execută aplica- 
tia auxiliară. 

Multe aplicaţii auxiliare folosesc tipul MIME application. A fost definit un număr considerabil de 
subtipuri, de exemplu application/pdf pentru fișiere PDF și application/msword pentru fișiere Word. 
În acest mod, un URL poate să indice direct către un fişier PDF sau Word si atunci când utilizatorul 
execută un clic asupra sa aplicaţiile Acrobat sau Word sunt pornite automat si li se transmite numele 
fișierului temporar ce conţine datele ce trebuie afișate. Ca atare, programele de navigare pot fi con- 
figurate să trateze un număr teoretic nelimitat de tipuri de documente, fără schimbări aduse pro- 
gramului de navigare. Serverele de Web moderne sunt adesea configurate cu sute de combinații de 
tipuri/subtipuri și combinaţii noi sunt adăugate de fiecare dată când este instalat un program nou. 

Aplicațiile auxiliare nu sunt restrictionate la utilizarea tipului MIME application. Adobe Photo- 
shop foloseşte image/x-photoshop si RealOne Player poate trata de exemplu audio/mp3. 

Pe sistemele Windows, atunci când un program este instalat pe un calculator, el înregistrează ti- 
purile MIME pe care dorește să le trateze. Acest mecanism conduce la conflicte atunci când mai 
multe aplicații sunt disponibile pentru vizualizarea unui subtip, cum ar fi video/mpg. Ceea ce se în- 

tâmplă este că ultimul program ce se înregistrează supraînscrie asociațiile existente (tip MIME, apli- 
catie auxiliară), captând tipul pentru sine. Ca o consecință, instalarea unui nou program poate 
schimba modul în care un program de navigare tratează tipurile existente. 

Pe sistemele UNIX, acest proces de înregistrare nu se face în general automat. Utilizatorul tre- 
buie să schimbe anumite fișiere de configurare. Această abordare conduce la un volum mai mare de 
muncă dar la surprize mai puţine. 

Programele de navigare pot de asemenea deschide fișiere locale în loc de a le obţine de pe serve- 
re de Web de la distanță. Deoarece fișierele locale nu au tipuri MIME, programul de navigare nece- 
sită o metodă pentru a determina ce plug-in sau aplicație auxiliară trebuie folosit pentru alte tipuri 
decât cele tratate implicit ca text/html sau image/jpeg. Pentru tratarea fișierelor locale, aplicaţiile auxi- 
liare pot fi asociate si cu o extensie de fișier, ca și cu un tip MIME. Considerând configurația stan- 
dard, deschiderea fișierului foo.pdf îl va încărca în Acrobat și deschiderea fișierului bar.doc îl va în- 
cărca în Word. Anumite programe de navigare folosesc tipul MIME, extensia fișierului și chiar in- 
formaţii din interiorul fișierului pentru a ghici tipul MIME. În special Internet Explorer se bazează 
în primul rând pe extensia fișierului decât pe tipul MIME atunci când acest lucru este posibil. 

Și aici pot apare conflicte deoarece multe programe sunt dispuse, de fapt dornice să trateze mpg, 
de exemplu. În timpul instalării, programele create pentru profesioniști afișează frecvent căsuțe de 
selecție pentru tipurile MIME și extensiile pe care sunt pregătite să le trateze pentru a permite utili- 
zatorului selecția celor dorite pentru a preveni astfel supraînscrierea accidentală a asociațiilor exis- 
tente. Programele ce au ca ţintă marea masă a consumatorilor presupun că utilizatorul nu știe ce 
este un tip MIME si pur și simplu acaparează tot ce pot fără sa ţină seama de ceea ce au făcut pro- 
gramele instalate anterior. 

Capacitatea de a extinde programul de navigare cu un număr mare de tipuri noi este utilă, dar 
poate duce și la probleme. Atunci când Internet Explorer obține un fișier cu extensia exe își da seama 
că acest fișier este un program executabil și ca atare nu are o aplicaţie adițională asociată. Acţiunea 
evidentă este execuţia fişierului. Însa această acțiune poate fi o problemă de securitate enormă. Tot 
ceea ce trebuie să facă un site de Web rău intenționat este să ofere o pagină de Web, de exemplu cu 
fotografii de staruri de cinema sau sportive, toate imaginile indicând către un virus. Un singur clic pe 
o imagine determină ca un program executabil necunoscut și posibil ostil să fie copiat și executat pe 
mașina utilizatorului. Pentru a preveni astfel de vizitatori nedoriți, Internet Explorer poate fi confi- 
gurat să fie selectiv în a executa programe necunoscute in mod automat, dar nu toți utilizatorii inte- 
leg cum să folosească această configurare. 

Pe sistemele UNIX pot exista probleme similare cu fișierele de comenzi pentru consola sistemu- 
lui, dar aceasta necesită ca utilizatorul să instaleze în mod conștient consola sistemului ca aplicație 
auxiliară. Din fericire, acest proces este suficient de complicat pentru ca nimeni să nu poată să il 
efectueze accidental (si puţine persoane pot să îl efectueze chiar intenționat). 


Aspecte privind serverul 

Cam atât despre aspectele privind clientul. Să ne referim acum la aspectele privind serverul. Așa 
cum am văzut mai sus, atunci când utilizatorul tastează un URL sau execută un clic asupra unei linii 
de hipertext, programul de navigare analizează URL-ul si interpretează partea între http:// si urmă- 
torul caracter / ca un nume DNS ce trebuie căutat. Înarmat cu adresa IP a serverului, programul de 
navigare stabilește o conexiune TCP la portul 80 de pe acel server. Apoi se transmite o comandă ce 
conţine restul URL-ului, care este de fapt numele fișierului de pe acel server. Serverul întoarce apoi 
fișierul pentru a fi afișat de către programul de navigare. 

Intr-o primă aproximare, un server de Web este similar cu serverul din fig. 6-6. Acel server, ca și 
un server de Web real, primește numele fișierului ce trebuie căutat și transmis programului de navi- 
gare. În ambele cazuri, etapele pe care le parcurge serverul în bucla sa principală sunt: 


1. Accepta o conexiune TCP de la un client (program de navigare). 
Obține numele fișierului cerut. 

Obține fișierul (de pe disc). 

Întoarce fișierul clientului. 

Eliberează conexiunea TCP. 


NAM ac 09 


Serverele de Web moderne au mai multe caracteristici, dar in esenta acestea sunt functiile unui 
server de Web. O problema cu aceasta arhitectura este ca fiecare cerere necesita acces la disc pentru 
obţinerea fișierului. Rezultatul este că serverul de Web nu poate servi mai multe cereri pe secundă 
decât numărul de accese la disc ce se pot executa pe secundă. Un disc SCSI are un timp de acces 
mediu de circa 5 ms, ceea ce limitează serverul la cel mult 200 de cereri/sec, chiar mai puțin dacă 
trebuie citite des fișiere mari. Pentru un sit de Web de importanță mare, acest număr este prea mic. 

O îmbunătăţire evidentă (utilizată de toate serverele de Web) este folosirea unui sistem de me- 
morie ascunsă, temporară pentru cele mai recente n fișiere utilizate. Înainte de obținerea unui fișier 
de pe disc, serverul verifică memoria ascunsă (cache). Dacă fișierul există acolo, el poate fi servit 
direct din memorie, eliminând astfel accesul la disc. Deși pentru o memorie ascunsă eficientă sunt 
necesare o cantitate mare de memorie principală și timp de procesare suplimentară pentru a analiza 
memoria ascunsă și pentru a-i administra conținutul, economia de timp este aproape întotdeauna 
superioară timpului suplimentar de procesare și costului memoriei. 


Maşina serverului de Web 


Modul de Memorie ascunsă 


procesare (fir 
de execuție) 








La 





Modul frontal 











Cerere Răspuns 
nou-venită transmis 


Fig. 7-21. Un server de Web cu mai multe fire de execuţie cu un modul frontal și 
module de procesare 


Următorul pas pentru construcția unui server mai rapid este de a face serverul să admită mai 
multe fire de execuţie (multithreaded). Într-una din arhitecturi, serverul este format dintr-un modul 
frontal (front-end module), care acceptă conexiunile nou venite, și k module de procesare, așa cum 
arata fig. 7-21. Cele k + 1 fire de execuţie aparțin toate aceluiași proces, astfel că modulele de proce- 

sare au toate acces la memoria ascunsă din interiorul spaţiului de adrese al procesului. La sosirea 
unei cereri, modulul frontal o acceptă și construiește o scurtă înregistrare ce descrie cererea. Aceasta 
este transmisă apoi unuia dintre modulele de procesare. În altă arhitectură posibilă, modulul frontal 
este eliminat și fiecare modul de procesare încearcă să își obțină propriile cereri, dar in acest caz este 
necesar un protocol de sincronizare pentru prevenirea conflictelor. 

Modulul de procesare verifică mai întâi memoria ascunsă pentru a determina dacă fișierul nece- 
sar se află acolo. Dacă da, modifică înregistrarea pentru a include și un indicator către fișierul din 
înregistrare. Dacă fișierul nu se află acolo, modulul de procesare începe operaţiile cu discul pentru a 
citi fișierul în memoria ascunsă (renunțând eventual la alte fișiere pentru a face loc acestuia). Când 
fișierul este citit de pe disc, el este pus în cache și de asemenea transmis clientului. 

Avantajul acestei scheme este că în timp ce unul sau mai multe module de procesare sunt blocate 
așteptând terminarea operaţiilor cu discul (și deci nu consumă din timpul procesorului), alte module 
pot fi active lucrând la satisfacerea altor cereri. Desigur, pentru a obţine o îmbunătăţire reală asupra 
modelului cu un singur fir de execuţie este necesară existența mai multor unități de disc, astfel încât 
mai multe discuri să poată fi ocupate în același timp. Cu ajutorul a k module de procesare și k unităţi 
de disc, eficienţa poate creşte până la de k ori fata de modelul serverului cu un singur fir de execuţie 
și O singură unitate de disc. 

Teoretic, un server cu un singur fir de execuție și k unități de disc poate de asemenea câștiga un 
factor k în ceea ce privește eficiența, dar implementarea și administrarea sunt mult mai complicate 
deoarece apelurile de sistem READ normale, blocante nu pot fi folosite pentru accesul la disc. În 
cazul unui server cu mai multe fire de execuţie, acestea pot fi folosite deoarece o operaţie READ 
blochează doar firul de execuţie care a executat operaţia și nu întregul proces. 

Serverele de Web moderne efectuează mai multe operații decât acceptarea numelor de fișiere și 
transmiterea conținutului acestora. De fapt, procesarea fiecărei cereri poate deveni destul de com- 
plicată. Din acest motiv, într-un număr mare de servere fiecare modul de procesare efectuează o 
serie de etape. Modulul frontal transmite fiecare cerere sosită către primul modul de procesare dis- 
ponibil, care apoi execută cererea, utilizând o submulțime a următorilor pași, în funcţie de ce pași 
sunt necesari pentru respectiva cerere. 


= 


Rezolvarea numelui paginii de Web cerute. 
Autentificarea clientului. 

Verificarea drepturilor de acces ale clientului. 
Verificarea drepturilor de acces asupra paginii de Web. 
Verificarea memoriei ascunse. 

Obţinerea paginii cerute, de pe disc. 

Determinarea tipului MIME ce va fi inclus în răspuns. 
Rezolvarea altor probleme minore. 

Transmiterea răspunsului către client. 

10. Adaugarea unei inregistrari in jurnalul serverului. 


CORN AKR WH 


Pasul 1 este necesar deoarece cererea sosită poate să nu conţină numele propriu-zis al fișierului, 
ca sir de caractere. De exemplu, putem considera URL-ul http://www.cs.vu.nl, care are un nume de 
fișier vid. Acesta trebuie extins la un nume de fișier implicit. De asemenea, programele de navigare 
moderne pot specifica limba implicită a utilizatorului (de ex.: italiană sau engleză), ceea ce deschide 
posibilitatea ca serverul să selecteze o pagină de Web în acea limbă, dacă aceasta este disponibilă. În 

general, extinderea numelor nu este un proces atât de banal cum ar putea părea la prima vedere, 
datorită unei varietăţi de convenții existente privind numirea fișierelor. 

Pasul 2 constă în verificarea identităţii clientului. Acest pas este necesar pentru paginile care nu 
sunt disponibile publicului larg. Vom discuta o modalitate de a realiza acest lucru mai târziu, în 
acest capitol. 

Pasul 3 verifică dacă există restricții referitoare la satisfacerea cererii, având în vedere identitatea și 
localizarea clientului. Pasul 4 verifică dacă există restricții de acces asociate cu pagina însăși. Dacă un 
anumit fișier (de ex.: .htaccess) este prezent în directorul unde se află și pagina dorită, accesul la acel 
fișier poate fi restrâns la anumite domenii, de exemplu numai la utilizatorii din interiorul companiei. 

Pașii 5 si 6 presupun obţinerea paginii. Pasul 6 necesită capacitatea de tratare simultană a mai 
multor citiri de pe disc. 

Pasul 7 se referă la determinarea tipului MIME din extensia fișierului, primele câteva cuvinte din 
fișier, un fișier de configurare sau alte surse posibile. Pasul 8 este destinat unei diversitati de operaţii, 
cum ar fi construcţia unui profil al utilizatorului sau adunarea unor statistici. 

Pasul 9 este cel în care rezultatul este transmis clientului și pasul 10 adaugă o înregistrare în jur- 
nalul sistemului, în scopuri administrative. Asemenea fișiere de jurnalizare pot fi analizate ulterior 
pentru obţinerea de informaţii importante despre comportamentul utilizatorului, spre exemplu or- 
dinea în care vizitatorii accesează paginile. 

Dacă sosesc prea multe cereri în fiecare secundă, procesorul nu va fi capabil sa suporte încărca- 
rea, oricâte unități de disc ar fi utilizate în paralel. Soluţia este adăugarea mai multor noduri (calcu- 
latoare), posibil cu unităţi de disc replicate pentru a evita ca discurile să devină următorul punct de 
gâtuire. Acest fapt conduce la modelul fermei de servere (server farm) din fig. 7-22. Un modul fron- 
tal acceptă în continuare cererile dar le împarte mai multor procesoare, nu mai multor fire de execu- 
tie, pentru a reduce încărcarea pe fiecare calculator. Mașinile individuale pot fi cu mai multe fire de 
execuţie și în bandă de asamblare ca mai sus. 


Ruter Nod de procesare Banda de asamblare cu 
DA separat) mai multe fire de execuţie 









Modul frontal 


Fig. 7-22. O fermă de servere 


O problemă cu fermele de servere este că nu mai există o memorie ascunsă partajată deoarece 
fiecare nod are propria sa memorie — decât dacă se folosește un sistem multiprocesor cu memorie 
partajată de cost mic. O modalitate de a contracara această pierdere de performanţă este un modul 
frontal care reţine unde directioneaza fiecare cerere și trimite cererile ulterioare pentru aceeași pa- 
gină aceluiași nod. Această abordare specializează fiecare nod în tratarea anumitor pagini astfel în- 
cât spaţiul destinat pentru cache nu se pierde retinand fiecare fișier în fiecare cache. 

O altă problemă cu fermele de servere este aceea că fiecare conexiune TCP a clientului se termi- 
nă la modulul de intrare, astfel că răspunsul trebuie transmis prin acest modul. Această situație este 

evidențiată în fig. 7-23(a), unde cererea sosită (1) si răspunsul transmis (4) trec ambele prin modulul 
frontal. Câteodată se poate folosi o soluţie ingenioasă numită parsare TCP (eng.: TCP handoff) 
pentru a evita această problemă. Cu acest truc, capătul comunicației TCP este „pasat” nodului de 
procesare astfel că acesta poate replica direct clientului, lucru evidențiat ca (3) în fig. 7-23(b). Aceas- 
tă pasare este făcută într-un mod transparent pentru client. 

















Nod de 
procesare 


Nod de 
procesare 








3 
Modul de Modul de Spre 
intrare intrare client 








Dinspre Spre Dinspre 
client client client 
(a) (b) 
Fig. 7-23. (a) Secventa normală de mesaje cerere — răspuns. 
(b) Secventa în care se folosește pasarea TCP. 


URL- Uniform Resource Locators 

Am spus de mai multe ori că o pagină de Web poate să conţină referințe la alte pagini. Să expli- 
căm cum sunt implementate aceste referințe. Încă de la crearea Web-ului, a fost clar că pentru a 
avea o pagină care să indice spre altă pagină este necesar un mecanism care să permită numirea și 
regăsirea paginilor. În particular, sunt trei întrebări la care trebuie să se răspundă înainte de a se 
putea afișa o pagină: 


1. Cum se numește pagina? 
2. Cum este localizată pagina? 
3. Cum se face accesul la pagină? 


Dacă fiecare pagină ar avea un nume unic, atunci nu ar exista nici o ambiguitate în identificarea 
paginilor. Totuși, problema nu este încă rezolvată. Să considerăm de exemplu o paralelă între oa- 
meni si pagini. În SUA aproape fiecare persoană are un număr de asigurare socială, care este un 
identificator unic, astfel încât nu există două persoane cu același număr. Totuși, cunoscând numai 
numărul respectiv, nu există nici o posibilitate de a găsi adresa persoanei respective și sigur nu se 
poate afla dacă persoanei respective trebuie să i se scrie în Engleză, Spaniolă sau Chineză. Web-ul 
are practic același fel de probleme. 

Soluţia aleasă identifică paginile într-un mod care rezolvă toate trei problemele în același timp. 
Fiecare pagină are un URL (Uniform Resource Locator - adresa uniformă pentru localizarea resurse- 
lor) care funcţionează ca nume al paginii general valabil. Un URL are trei componente: protocolul 
(cunoscut si sub numele de schemă), numele DNS al mașinii pe care este memorat fișierul și un nume 
local, care indică în mod unic pagina (de obicei numele fișierului care conţine pagina). De exemplu, 
situl de Web al departamentului din care face parte autorul conţine un număr de înregistrări video 
despre universitate si despre orașul Amsterdam. URL-ul paginii cu înregistrările video este: 

http://www.cs.vu.nl/video/index-en.html 


Acest URL este format din trei componente: protocolul (http), numele DNS al serverului (www. 
cs.vu.nl) si numele fișierului (video/index-en.himl), cu semnele de punctuatie corespunzătoare. Nu- 
mele fișierului este o cale relativă la directorul de Web implicit de la cs.vu.nl. 

Se utilizează notații care reprezintă prescurtari standard. În cazul multor situri, un nume de fișier 
nul înseamnă implicit pagina principală a organizaţiei. În mod obișnuit, atunci când numele fișierului 
denotă un director, aceasta implică un fișier numit index.html. În sfârșit, —user/ poate să fie pus în 
corespondenţă cu directorul WWW al utilizatorului user, și apoi cu fișierul index.html în acest direc- 
tor. De exemplu, pagina autorului poate să fie referită ca: 


http://www.cs.vu.nl/~ast/ 


chiar daca de fapt numele propriu-zis al fisierului este index.html, implicit in acest director. 

Acum ar trebui să fie clar cum funcționează hipertextul. Pentru a face o porțiune de text selecta- 
bilă, cel care scrie pagina trebuie să furnizeze două elemente: textul prin care se face selecția și 
URL-ul paginii care trebuie adusă, dacă textul este selectat. Vom explica sintaxa comenzii mai târziu 
în acest capitol. 

Când se face selecţia, programul de navigare caută numele serverului utilizând DNS-ul. Pe baza 
adresei IP a serverului, programul de navigare stabilește o conexiune TCP spre server. Utilizând 
această conexiune, se transmite numele fișierului utilizând protocolul specificat. Bingo. Acum so- 
sește pagina. 

Această schemă URL este deschisă în sensul că este simplu să se utilizeze alte protocoale pentru 
a se obţine diferite tipuri de resurse. De fapt au fost definite URL-uri pentru protocoalele obișnuite, 
și multe programe de navigare înțeleg aceste protocoale. Forme simplificate ale celor mai obișnuite 
sunt prezentate în fig. 7-24. 


Nume Utilizat pentru Exemple 
http 











Fig. 7-24. Câteva URL-uri obișnuite. 


Să parcurgem lista rapid. Protocolul http este protocolul nativ pentru Web, el este utilizat de că- 
tre serverele de Web. HTTP este o prescurtare pentru HyperText Transfer Protocol. Vom examina 
mai detaliat acest protocol mai târziu în acest capitol. 

Protocolul ftp este utilizat pentru accesul la fișiere prin FTP (File Transfer Protocol - protocol 
pentru transferul de fișiere), protocolul Internet de transfer de fișiere. FIP este utilizat de peste do- 
uăzeci de ani și este foarte răspândit. Numeroase servere de FTP din toată lumea permit ca de ori- 
unde din Internet să se facă o conectare si să se aducă orice fişier plasat pe un server FTP. Web-ul 
nu aduce schimbări aici, face doar ca obținerea fișierelor să se facă mai ușor, pentru că FTP are o 
interfață mai putin prietenoasă (dar este mai puternic decât HTTP, deoarece permite de exemplu ca 
un utilizator de pe mașina A să transfere un fișier de pe mașina B pe mașina C). 

Este posibil să se facă acces la un fișier local ca la o pagină de Web, fie utilizând protocolul file 
(fișier), fie pur și simplu utilizând numele fișierului. Această abordare este similară utilizării proto- 
colului FIP, dar nu implică existența unui server. Desigur funcționează numai pentru fișiere locale, 
nu si pentru cele aflate la distanță. 

Cu mult inainte de aparitia Internet-ului exista sistemul de stiri USENET. Acesta este format din 
aproximativ 30000 de grupuri de stiri in care milioane de persoane discuta despre o mare varietate de 
subiecte, adaugand si citind articole legate de subiectul grupului de stiri. Protocolul news permite citirea 
un articol din stiri ca si cum ar fi o pagina de Web. Aceasta inseamna ca un program de navigare este in 
acelasi timp si un cititor de stiri. De fapt, multe programe de navigare au butoane sau elemente de me- 
niu care permit citirea stirilor USENET mai ușor decât dacă se utilizează cititoare standard de stiri. 

Protocolul news admite doua formate. Primul format specifica un grup de stiri si poate sa fie uti- 
lizat pentru a obtine o lista de articole de la un server de stiri preconfigurat. Al doilea format cere 
identificatorul unui articol, de exemplu AA0134223112@cs.utah.edu. Programul de navigare aduce 
articolul de la serverul corespunzător utilizând protocolul NNTP (Network News Transfer Protocol 
— Protocol de transfer al ştirilor prin reţea). Nu vom studia NNTP in această carte, dar este in mare 
bazat pe SMTP și are un stil similar. 

Protocolul gopher era utilizat de sistemul Gopher, care a fost proiectat la universitatea Minneso- 
ta. Numele este cel al echipei atletice a universităţii, the Golden Gopher (de asemenea acest nume 
este utilizat în argou pentru „go for” adică o comandă de aducere). Gopher-ul a precedat Web-ul cu 
câţiva ani. Era o metodă de regăsire a informaţiei, similară conceptual cu cea utilizată de Web, dar 
acceptând numai text și imagini. Este considerat depășit și nu se mai foloseşte în prezent. 

Ultimele două protocoale nu sunt de fapt protocoale pentru aducerea unor pagini de Web, dar 
sunt utile. Protocolul mailto permite transmiterea de poștă dintr-un program de navigare. Pentru a 
face această operaţie, se selectează butonul OPEN si se specifică un URL constând din mailto: ur- 
mat de adresa destinatarului. Majoritatea programelor de navigare vor răspunde prin pornirea unei 
aplicaţii de poștă electronică cu adresa și câteva alte câmpuri din antet deja completate. 

Protocolul telnet este utilizat pentru stabilirea unei conexiuni cu o mașină aflată la distanță. Se 
utilizează în același fel ca și programul telnet, ceea ce nu constituie o surpriză, deoarece majoritatea 
programelor de navigare utilizează programul telnet ca aplicaţie auxiliară. 

Pe scurt URL-urile au fost proiectate nu numai pentru a permite utilizatorilor să navigheze prin 
Web, dar și pentru a utiliza FTP, news, Gopher, e-mail și telnet, ceea ce face inutile interfețele spe- 
cializate pentru aceste protocoale integrând astfel într-un singur program, navigatorul în Web, 
aproape toate tipurile de acces în Internet. Dacă metoda nu ar fi fost proiectată de un fizician, ar fi 
putut să pară produsul departamentului de publicitate al unei companii de software. 

În ciuda tuturor acestor proprietăți, creșterea Web-ului scoate în evidență și o slăbiciune a meto- 
dei utilizării URL-urilor. Pentru o pagină care este foarte des referită, ar fi de preferat să existe mai 
multe copii pe servere diferite, pentru a reduce traficul în rețea. Problema este că URL-rile nu oferă 
nici o posibilitate de indicare a unei pagini fără să se specifice unde este localizată pagina respectivă. 
Nu există nici o metodă pentru a spune ceva de genul: „Vreau pagina xyz, dar nu mă interesează de 
unde o aduci”. Pentru a rezolva aceasta problemă și a permite multiplicarea paginilor, IETF lucrea- 
ză la un sistem de URN (Universal Resource Names - nume universale de resurse). Un URN poate 
să fie privit ca un URL generalizat. Acest subiect este în curs de cercetare, deși o propunere de sin- 
taxă este dată în RFC 2141. 

Lipsa stării și utilizarea cookies 

Asa cum am văzut în mod repetat, Web-ul este, în principiu, lipsit de stare. Nu există conceptul 
unei sesiuni de conectare. Programul de navigare transmite o cerere către server și primește un fiși- 
er. Apoi serverul uită că a discutat vreodată cu acel client. 

La început, când Web-ul a fost folosit doar pentru obținerea de documente accesibile publicului 
larg, acest model era perfect adaptat cerințelor. Dar, pe măsură ce Web-ul a început să capete și alte 
funcții, acest model a dat naștere unor probleme. De exemplu, anumite situri de Web impun clienţilor 
să se înregistreze (si chiar să plătească bani) spre a le utiliza. Ca atare, se pune întrebarea cum pot 
serverele să distingă între cereri din partea utilizatorilor înregistraţi și a celorlalți. Un al doilea exemplu 
este comerțul electronic. Dacă un utilizator se plimbă printr-un magazin electronic, aruncând din când 
în când produse în coșul de cumpărături, cum poate serverul să reţină conţinutul coșului? Un al treilea 
exemplu sunt portalurile de Web configurabile cum este Yahoo. Utilizatorii pot configura o pagină 
inițială detaliată, doar cu informaţia pe care o doresc (de ex.: valorile acțiunilor la bursă și echipele lor 
sportive favorite), dar cum poate serverul sa afișeze pagina corectă dacă nu știe cine este utilizatorul? 

La o primă vedere, se poate crede că serverele pot să urmărească utilizatorii uitându-se la adresele 
lor IP. Această idee nu funcţionează însă. În primul rând, multi utilizatori lucrează pe calculatoare par- 
tajate cu alti utilizatori, în special în cadrul companiilor, iar adresa IP identifică doar calculatorul nu si 
utilizatorul. În al doilea rand, mult mai grav, multi dintre cei ce oferă servicii de Internet (ISP) utilizea- 
ză NAT, astfel încât toate pachetele ce pleacă de la orice utilizator folosesc aceeași adresă IP. Din 
punctul de vedere al serverului, cele câteva de mii de clienţi ai unui ISP folosesc aceeași adresă IP. 

Pentru a rezolva această problemă, Netscape a proiectat o tehnică mult criticată numită cookies 
(rom. fursecuri). Numele derivă dintr-un argou foarte vechi al programatorilor în care un program 
apelează o procedură și obţine rezultate ce ar putea fi mai târziu pentru a executa ceva. În acest sens, 
o înregistrare de descriere a unui fișier UNIX sau un identificator al unui obiect Windows reprezintă 
un cookie. Mecanismul a fost formalizat mai târziu în RFC 2109. 

Când un client cere o pagină de Web, serverul poate oferi informaţii adiționale odată cu pagina 
cerută. Aceste informaţii pot include un cookie, care este un fișier (sau șir de caractere) de dimensi- 
une mică (cel mult 4 KB). Programele de navigare stochează cookie-urile oferite într-un director 
special pentru acestea pe discul clientului, cu excepția cazurilor când utilizatorul a oprit utilizarea 
cookie-urilor. Cookie-urile sunt doar fișiere sau șiruri de caractere, nu programe executabile. În 
principiu, un cookie ar putea conţine un virus, dar deoarece cookie-urile sunt tratate ca date, nu exis- 
tă nici o posibilitate oficială ca virusul să fie executat și să cauzeze probleme. Este însă posibil ca un 
hacker să exploateze o eroare a programului de navigare și să cauzeze activarea virusului. 

Un cookie poate conține până la cinci câmpuri, asa cum se arată în fig. 7-25. Câmpul Domeniu 
spune de unde a sosit cookie-ul. Programele de navigare trebuie să verifice că serverele nu mint în 
legătură cu domeniul lor. Fiecare domeniu poate stoca cel mult 20 de cookie-uri pentru fiecare cli- 
ent. Câmpul Cale reprezintă o cale în structura de directoare a serverului care identifică ce parte a 
arborelui de fișiere de pe server poate utiliza cookie-ul respectiv. Adesea, acest câmp este /, ceea ce 
înseamnă întregul arbore. 




















Domeniu Cale Conţinut Expiră Sigur 
toms-casino.com / CustomerlD=497793521 15-10-02 17:00 Da 
joes-store.com / Cart1=1-00501;1-07031;2-13721 11-10-02 14:22 Nu 
aportal.com / Prefs=Stk:SUNW+ORCL;Spt:Jets | 31-12-10 23:59 Nu 
sneaky.com / UserlD=3627239101 31-12-12 23:59 Nu 




















Fig. 7-25. Câteva exemple de cookie-uri 

Câmpul Continut are forma nume = valoare. Atât nume cât si valoare pot fi orice doreşte serve- 
rul. Acesta este câmpul în care se stochează conținutul unui cookie. 

Câmpul Expiră arată când expiră un cookie. Dacă acest câmp este absent, programul de navigare 
şterge cookie-ul la terminarea execuţiei. Un astfel de cookie se numește cookie ne-persistent (non- 
persistent cookie). Dacă se oferă o dată și o oră, cookie-ul se numește persistent și este păstrat până 
la expirare. Timpul de expirare se dă pentru ora Greenwich (Greenwich Mean Time). Pentru a șter- 
ge un cookie de pe discul unui client, un server retransmite cookie-ul cu timpul de expirare în trecut. 

În sfârșit, câmpul Sigur poate indica dacă programul de navigare poate transmite cookie-ul nu- 
mai unui server sigur. Acest element este utilizat pentru comerțul electronic, aplicaţii bancare și alte 
aplicaţii sigure. 

Am văzut cum se obțin cookie-urile, dar cum sunt ele utilizate? Chiar înainte ca un program de 
navigare să transmită cererea pentru o pagină către un sit Web, el verifică directorul de cookie-uri 
pentru a vedea dacă există vreun cookie care a fost stocat de către domeniul la care se duce cererea. 
În caz afirmativ, toate cookie-urile stocate de către acel domeniu sunt incluse în mesajul ce conţine 
cererea. Atunci când serverul le obţine, le poate interpreta în orice mod dorește. 

Să examinăm acum câteva utilizări posibile pentru cookie-uri. În fig. 7-25, primul cookie a fost 
stocat de către toms-casino.com si este utilizat pentru a identifica utilizatorul. Când clientul se conec- 
tează săptămâna următoare pentru a arunca niște bani pe fereastră, programul de navigare transmi- 
te cookie-ul, astfel că serverul știe cine este clientul. Odată ce deţine numărul de identificare al clien- 
tului, serverul poate căuta datele sale într-o bază de date și utiliza aceste informaţii pentru a construi 
o pagină de Web potrivită. Depinzând de obiceiurile clientului, această pagină poate reprezenta o 
masă de poker, o listă a curselor de cai din ziua respectivă sau o mașină de jocuri. 

Cel de-al doilea cookie a venit de la joes-store.com. Scenariul în acest caz este că utilizatorul se 
plimbă prin magazin, căutând lucruri de cumpărat. Atunci când găsește un pret bun și execută un 
clic pe produsul respectiv, serverul construiește un cookie ce conține numărul de bucăţi și codul pro- 
dusului și il transmite clientului. Pe măsură ce clientul continuă să se plimbe prin magazin, cookie-ul 
este întors la fiecare nouă pagină cerută. Pe măsură ce cumpărăturile se acumulează, serverul le 
adaugă la cookie. În figură, coșul de cumpărături conține trei produse, ultimul dintre ele în dublu 
exemplar. În cele din urmă, când clientul selectează MERGI LA CASĂ, cookie-ul, care acum conti- 
ne lista completă de cumpărături este trimis odată cu cererea. În acest mod, serverul știe exact ce 
produse au fost cumpărate. 

Cel de-al treilea cookie este pentru un portal de Web. Atunci când utilizatorul selectează o legătu- 
ră către portal, programul de navigare transmite cookie-ul. Acesta spune portalului să construiască o 
pagină ce conţine valorile acțiunilor pentru Sun Microsystems și Oracle și rezultatele echipei de fotbal 
New York Jets. Deoarece un cookie poate avea până la 4 KB, există suficient spațiu pentru preferințe 
mai detaliate în ceea ce privește titluri de articole din ziar, starea vremii, oferte speciale, ș.a.m.d. 

Cookie-urile pot fi utilizate și în beneficiul serverului. De exemplu, să presupunem că un server 
dorește să știe în fiecare moment câţi vizitatori a avut si câte pagini au fost vizitate de fiecare dintre 
aceștia înainte de a părăsi situl. Prima cerere nu va fi însoțită de nici un cookie, astfel că serverul va 
transmite înapoi un cookie ce conţine Counter=1. Selectii ulterioare ale paginilor acestui site vor 
transmite acest cookie înapoi la server. De fiecare dată, contorul este incrementat și transmis înapoi 
clientului. Urmărind aceste contoare, serverul poate să vadă câte persoane renunță după vizitarea 
primei pagini, câte au vizitat două pagini, ș.a.m.d. 

Cookie-urile au avut și utilizări greșite. Teoretic, cookie-urile ar trebui să ajungă doar la situl lor 
de origine, dar spărgătorii au exploatat numeroase erori în programele de navigare pentru a captura 

cookie-uri care nu le erau destinate. Deoarece numeroase situri de comerț electronic pun numerele 
de cărți de credit în cookie-uri, potenţialul pentru abuzuri este evident. 

Un mod de utilizare controversat al cookie-urilor este colectarea, în secret, de informaţii privind 
obiceiurile de navigare pe Web ale utilizatorilor. Mecanismul funcționează în modul următor. O 
companie de publicitate, să spunem Sneaky Ads. (rom. sneaky = viclean) contactează un număr de 
situri de Web importante și pune anunțuri publicitare ale clienţilor săi pe paginile respectivelor si- 
turi, pentru care plăteşte celor ce dețin siturile o anumită sumă. În loc să ofere sitului un fişier GIF 
sau JPEG pentru a fi amplasat pe fiecare pagină, le oferă un URL ce trebuie adăugat la fiecare pa- 
gina. Fiecare din aceste URL-uri conţine un număr unic în partea rezervată fișierului, cum ar fi 


http:/Awww.sneaky.com/382674902342. gif 


Atunci cand un utilizator vizitează o pagina P ce conţine un asemenea anunț publicitar, programul 
de navigare obţine fișierul HTML și vede legătura către imaginea de la www.sneaky.com, așa că trans- 
mite cererea pentru imagine acestui server. Serverul întoarce un fișier GIF conținând anunțul publici- 
tar, împreună cu un cookie ce conține un număr unic de identificare pentru utilizator, 36271239101 în 
fig. 7-25. Compania Sneaky înregistrează faptul că utilizatorul cu acest număr de înregistrare a vizitat 
pagina P. Aceasta este ușor de realizat având în vedere faptul că fișierul cerut (382674902342.gif) este 
menționat doar în pagina P. Desigur că anunţul în sine poate apare pe o mie de alte pagini, dar de fie- 
care dată cu un nume de fișier diferit. Compania Sneaky colectează probabil doar câţiva banuti de la 
compania ce a realizat produsul de fiecare dată când transmite anunţul publicitar. 

Mai târziu, când utilizatorul vizitează o altă pagină de Web care conţine unul din anunţurile pu- 
blicitare ale companiei Sneaky, după ce programul de navigare a obținut fișierul HTML de la server, 
vede referinţa către, să spunem, http-//www.sneaky.com/493654919923.gif si cere acest fişier. Deoare- 
ce există deja un cookie de la domeniul sneay.com, programul de navigare include cookie-ul compa- 
niei Sneaky ce conţine și numărul unic de identificare al utilizatorului. Compania Sneaky știe acum o 
a doua pagină vizitată de utilizator. 

Cu timpul, compania Sneaky poate construi un profil complet al obiceiurilor de navigare ale uti- 
lizatorului, deși acesta nu a efectuat nici un clic pe vreun anunț publicitar. Desigur, acest profil nu 
include încă numele utilizatorului (deși conţine adresa IP a acestuia, informaţie care poate fi sufici- 
entă pentru a deduce numele din alte baze de date). În cazul în care utilizatorul oferă vreodată nu- 
mele său unui site care cooperează cu Sneaky, un profil complet ce include și numele este acum gata 
de vânzare pentru oricine dorește să-l cumpere. Vânzarea acestor informaţii poate fi suficient de 
profitabilă pentru ca Sneaky sa poată plasa mai multe anunțuri publicitare pe mai multe situri Web 
și astfel să colecteze și mai multe informaţii. Cea mai ascunsă parte a acestei povești este că majorita- 
tea utilizatorilor nu știu nimic despre această colectare de informații și chiar ar putea să se creadă în 
siguranță, pentru că nu au selectat nici un anunț publicitar. 

Și dacă Sneaky vrea să fie și mai vicleană, anunțul publicitar poate să nu fie unul clasic. Un 
,anunt” format dintr-un singur pixel de culoarea fondului (si deci invizibil) are exact același efect ca 
și anunțul propriu-zis: programul de navigare trebuie să obțină imaginea gif de 1 x 1 pixeli si să îi 
livreze toate cookie-urile care au fost transmise de domeniul de origine al pixelului. 

Pentru a menţine impresia de intimitate, o serie de utilizatori își configurează programele de na- 
vigare pentru a refuza toate cookie-urile. Această acțiune poate duce însă la probleme cu siturile de 
Web legitime ce folosesc cookie-uri. Pentru a rezolva această problemă, utilizatorii instalează câteo- 
dată software care „mănâncă cookie-uri” (cookie-eating software). Acestea sunt programe speciale 
care inspectează fiecare cookie la sosire și îl acceptă sau refuză în funcţie de opţiunile utilizatorului 

(de ex.: în ce situri Web se poate avea încredere). Această metodă oferă utilizatorului un control fin 
asupra căror cookie-uri sunt acceptate și care sunt refuzate. Programele de navigare moderne cum 
ar fi Mozilla (www.mozilla.org) au un nivel de control complex asupra cookie-urilor. 


7.3.2 Documente Web statice 


Fundamentul Web-ului este transferul de pagini de Web de la server la client. În forma cea mai 
simplă, paginile de Web sunt statice, adică doar fișiere existente pe un server, ce așteaptă să fie ceru- 
te. În acest sens, chiar și o înregistrare video este o pagină de Web statică, deoarece este doar un 
fișier. În această secțiune vom privi paginile de Web statice în detaliu. În secțiunea următoare vom 
examina conținutul dinamic. 


HTML--HyperText Markup Language 

Paginile de Web sunt in prezent scrise intr-un limbaj numit HTML (HyperText Markup Lan- 
guage). HTML permite utilizatorilor să producă pagini de Web care contin text, imagini și referințe 
la alte pagini de Web. HTML este un limbaj de marcare, un limbaj care descrie cum trebuie să fie 
formatate textele. Termenul de „marcare” provine din timpurile vechi, când editorii făceau marcaje 
pe documente pentru a indica tipografului - în acele timpuri un om - ce font-uri să folosească 
ș.a.m.d. Limbajele de marcare contin comenzi explicite pentru formatare. De exemplu, in HTML, 
<b> înseamnă început de mod aldin, și </b> înseamnă terminarea utilizării modului aldin. Avan- 
tajul utilizării unui limbaj de marcare fata de unul in care nu se utilizează marcarea explicită constă 
din faptul că este simplu de scris un program de navigare care să interpreteze comenzile de marcare. 
TeX și troft sunt două exemple foarte cunoscute de limbaje de marcare. 

Prin standardizarea și includerea comenzilor de marcaj în fiecare fișier HTML, devine posibil ca 
orice program de navigare să poată să citească și să formateze orice pagină Web. Posibilitatea 
formatării paginii recepționate este foarte importantă, deoarece o pagină poate să fie construită pe 
un ecran cu 1600 x 1200 pixeli utilizând culori codificate cu 24 de biţi, dar s-ar putea să fie necesară 
afișarea într-o mică fereastră de pe un ecran cu 640 x 320 pixeli și utilizând culori codificate pe 8 biţi. 

În cele ce urmează se face o scurtă introducere în limbajul HTML, doar pentru a oferi o idee de- 
spre subiect. Cu toate că este posibil să se construiască documente HTML utilizând orice editor, și 
mulți fac asta, este posibil și să se utilizeze editoare HTML speciale care pot să facă toată munca 
(desigur, în mod corespunzător utilizatorul are mai putin control asupra detaliilor produsului final). 

O pagină Web corect formată conţine o zonă de cap și o zonă de corp, cuprinse între marcajele 
(tag-uri) <html> și </html>, dar majoritatea programelor de navigare ignoră absența acestor mar- 
caje. Așa cum se vede în fig. 7-26(a), capul este cuprins între marcajele <head> și </head>, iar 
corpul între marcajele <body> și </body>. Comenzile cuprinse între aceste marcaje se numesc di- 
rective. Majoritatea marcajelor HTML au acest format, adică, <ceva> pentru a indica începutul a 
ceva și </ceva> pentru a marca sfârșitul. Numeroase exemple de fișiere HTML sunt disponibile. 
Majoritatea programelor de navigare au o opțiune VIEW SOURCE (afișarea sursei) sau ceva simi- 
lar. Selectarea acestei opţiuni afișează pagina curentă în format HTML în loc de forma interpretată. 

Marcajele pot să fie scrise cu litere mici sau mari. Adică <head> și <HEAD> înseamnă același 
lucru, dar versiuni mai noi ale standardului cer existența doar a primei forme. Cum este dispus textul 
în documentul HTML este nesemnificativ. Programele de navigare ignoră spaţiile și trecerile la rând 
nou, deoarece textul trebuie să fie formatat pentru a corespunde zonei de afișare curente. Cores- 

punzător, se pot utiliza spaţii pentru a face documentele HTML mai ușor de citit, ceva ce ar fi nece- 
sar pentru majoritatea documentelor. Liniile albe nu pot să fie utilizate pentru separarea paragrafe- 
lor, deoarece sunt pur și simplu ignorate. Este necesară utilizarea unor marcaje explicite. 


<html> 

<head> <title> AMALGAMATED WIDGET, INC. </title></head> 

<body> <h1> Welcome to AWI’s Home Page </h1> 

<img SRC=" http:/Awww.widget.com/images/logo.gif” ALT="AWI Logo”> <br> 
We are so happy that you have chosen to visit <b> Amalgamated Widget's</b> 
home page. We hope <i> you </i> will find all the information you need here. 
<p> Below we have links to information about our many fine products. 

You can order electronically (by WWW), by telephone, or by FAX. </p> 


<hr> 
<h2> Product Information </h2> 
<ul> 
<li> <a href="http://widget.com/products/big” > Big widgets </a> 
<li> <a href="http://widget.com/products/little” > Little widgets </a> 
</ul> 
<h2> Telephone Numbers </h2> 
<ul> 
<li> By telephone: 1-800-WIDGETS, 
<li> By fax: 1-415-765-4321 
</ul> 
</body> 
</hmtl> 


(a) 
Welcome to AWI's Home Page 








We are so happy that you have chosen to visit Amalgamated Widget's home page. We hope 
you will find all the information you need here. 


Below we have links to information about our many fine products. You can order electronically 
(by WWW), by telephone, or by FAX. 





Product Information 
e Big widgets 
e Little widgets 
Telephone numbers 
e 1-800-WIDGETS 
e 1-415-765-4321 











(b) 
Fig.7-26. (a) Un exemplu simplu de pagina de Web. (b) Pagina formatata. 

Unele marcaje au parametri (care au nume), numiţi atribute. De exemplu: 
<img src="abc" alt="foobar"> 


este un marcaj, <img>, având parametrul src cu valoarea abc si parametrul alt cu valoarea foobar. 
Pentru fiecare marcaj, standardul HTML oferă o listă a parametrilor care pot să fie utilizați, dacă es- 
te cazul și care este semnificația lor. Deoarece parametrii au nume, ordinea în care se dau valorile 
parametrilor nu este semnificativă. 

Din punct de vedere tehnic, documentele HTML sunt scrise utilizând setul de caractere ISO 
8859-1 Latin-1, dar pentru utilizatorii ale căror tastaturi suportă numai codul ASCII, se pot utiliza 
secvenţe de caractere pentru reprezentarea caracterelor speciale cum ar fi è. Lista caracterelor spe- 
ciale este precizată in standard. Toate încep cu caracterul „&” si se termină cu ,,;”. De exemplu 
&egrave; produce € iar &eacute; produce 6. Deoarece <, > si & au semnificaţii speciale, pot să fie 
reprezentate numai utilizând secvențele speciale de caractere corespunzătoare, &lt; &gt; și &amp;. 

Principalul element din zona de cap este titlul care este cuprins între <title> și </title >, dar aici 
pot să apară și alte tipuri de informaţii. Titlul nu este afișat pe pagină. Unele programe de navigare îl 
utilizează pentru a eticheta fereastra în care se afișează pagina respectivă. 

Să analizăm și alte particularități prezente în exemplul din fig. 7-26. Toate marcajele utilizate in 
fig. 7-26 şi încă alte câteva sunt prezentate în fig. 7-27. Titlurile de capitole sunt generate de marca- 
jul <hn>, unde n este o cifră între 1 și 6. <h1> este titlul cel mai important; <h6> este cel mai 
puţin important. 

|______Marcaj | Descriere | 


<ul> ... </ul> Delimiteaza o listă neordonata 


Delimitează o listă ordonată (numerotata) 


Delimitează un elemente într-o listă ordonată sau neordona- 
tă 


Fig. 7-27. O selecție de marcaje uzuale. Unele mai au si alti parametri. 





Depinde de programul de navigare să prezinte aceste titluri în mod diferit pe ecran. De obicei, ti- 
tlurile cu număr mai mic vor fi afișate utilizând caractere mai mari. Programul de navigare poate să 
utilizeze culori diferite pentru fiecare nivel de titlu. De obicei, pentru titlurile marcate cu <h1> se 
utilizează litere mari scrise cu aldine cu cel puţin o linie liberă înainte și după. Corespunzător, pentru 
titlurile marcate cu <h2>, se utilizează caractere mai mici cu mai putin spaţiu lăsat înainte si dupa. 

Marcajele <b> și <i> sunt utilizate pentru a indica modurile aldin și respectiv cursiv. Dacă pro- 
gramul de navigare nu poate să afișeze aceste tipuri de caractere, va utiliza un alt mod de a le repre- 
zenta, de exemplu utilizând diferite culori sau video-invers. 

Limbajul HTML oferă diferite mecanisme pentru construirea de liste, inclusiv liste conținute în 
alte liste. Listele încep cu <ul> sau <ol>, <li> fiind folosit pentru a marca începutul elementelor 
în ambele cazuri. Marcajul <ul> indică începutul unei liste neordonate. Elementele individuale, 
care sunt marcate în sursă cu <li>, sunt reprezentate precedate de buline (e). O variantă a acestui 
mecanism este <ol>, care descrie o listă ordonată. Când se utilizează acest marcaj, textele preceda- 
te de <li> sunt numerotate de către programul de navigare. Marcajele <ul> și <ol> au aceeași 
sintaxă și efecte asemănătoare. 

Marcajele <br>, <p> si <hr> indică o separare între diferitele parti ale textului. Formatul 
precis este descris în pagina de stil (vezi mai jos) asociată cu pagina curentă. Marcajul <br> forțează 
trecerea la linie nouă. De obicei programele de navigare nu inserează o linie liberă după <br>. 
Marcajul <p> reprezintă un început de paragraf, pentru care se va insera o linie nouă si eventual se 
va face o indentare. (În mod teoretic, există și </p> pentru a indica sfârșitul de paragraf, dar este 
foarte rar utilizat, majoritatea celor care scriu în HTML nici nu știu că acest marcaj există). Ultimul 
marcaj, <hr>, forțează trecerea la linie nouă și desenează o linie orizontală. 

HTML permite includerea de imagini în paginile de Web. Marcajul <img> arată că pe poziția 
curentă din pagină se va include o imagine. Marcajul poate să aibă o serie de parametri. Parametrul 
sre indică URL-ul imaginii. Standardul HTML nu specifică ce formate grafice sunt permise. În prac- 
tică, toate programele de navigare acceptă fișiere în format GIF, multe pot lucra și cu fișiere în for- 
mat JPEG. Programele de navigare pot să lucreze și cu alte formate, dar o astfel de extensie este o 
sabie cu două tăișuri. Dacă, de exemplu un utilizator este obișnuit cu un program de navigare care 
suportă fișiere în format BMP, este posibil ca el să includă astfel de fișiere în pagina sa de Web și să 
fie uimit că alte programe de navigare ignoră imaginile sale minunate. 

Alţi parametri pentru <img> sunt align, care controlează modul in care se aliniază imaginea fata 
de limita de jos a textului (top, middle, bottom), alt, care furnizează textul afișat în locul imaginii dacă 
utilizatorul dezactivează opțiunea de afișare a imaginilor si ismap, un indicator care anunţă ca ima- 
ginea este o hartă selectabilă. 

În sfârșit, să considerăm hiper-legăturile, care utilizează marcajele <a> (anchor) și </a>. Ca și 
<img>, <a> are diverși parametrii, printre care href (URL-ul) si name (numele hiper-legăturii). 
Textul cuprins între <a> și </a> este afișat. Dacă este selectat, atunci se utilizează hiper-legătura 
pentru a se aduce o nouă pagină. În locul textului se poate pune si un marcaj <img>, caz în care, cu 
un clic pe imagine, se va activa legătura. 

De exemplu, să considerăm următorul fragment HTML: 


<a href= „http://www.nasa.gov”>NASA's home page </a> 
Când se afișează acest fragment, pe ecran apare: 


NASA's home page 





Dacă utilizatorul execută un clic pe acest text, programul de navigare aduce și afișează pagina al 
cărei URL este http://www.nasa.gov. 
Ca al doilea exemplu, să considerăm 


<a href= „http://www.nasa.gov”><img src=,,shuttle.gif” alt=, NASA” ></a> 

Când se afișează pagina va apărea o imagine (o navetă spațială). Executand un clic pe imagine, se 
va aduce pagina NASA, la fel ca și în cazul în care în exemplul anterior a fost selectat textul. Daca utili- 
zatorul a dezactivat opţiunea de afișare a imaginilor, atunci în loc de imagine va fi afișat textul NASA. 

<html> 

<head><title> A sample page with a table </title></head> 

<body> 

<table border=1 rules=all> 

<caption> Some differences between HTML Versions </caption> 

<col align=left> 

<col align=center> 

<col align= center > 

<col align= center > 

<col align= center > 

<tr> <th>ltem <th>HTML 1.0 <th>HTML 2.0 <th>HTML 3.0 <th> HTML 4.0 </tr> 
<tr> <th> Hyperlinks <td> x <td> x <td> x <td> x </tr> 

<tr> <th> Images <td> x <td> x <td> x <td> x </tr> 

<tr> <th> Lists <td> x <td> x <td> x <td> x </tr> 

<tr> <th> Active Maps and Images <td> &nbsp; <td> x <td> x <td> x </tr> 

<tr> <th> Forms <td> &nbsp; <td> x <td> x <td> x </tr> 

<tr> <th> Equations <td> &nbsp; <td> &nbsp; <td> x <td> x </tr> 

<tr> <th> Toolbars <td> &nbsp; <td> &nbsp; <td> x <td> x </tr> 

<tr> <th> Tables <td> &nbsp; <td> &nbsp; <td> x <td> x </tr> 

<tr> <th> Accesibility features <td> &nbsp; <td> &nbsp; <td> &nbsp; <td> x </tr> 
<tr> <th> Object embedding <td> &nbsp; <td> &nbsp; <td> &nbsp; <td> x </tr> 
<tr> <th> Scripting <td> &nbsp; <td> &nbsp; <td> &nbsp; <td> x </tr> 
</table> 

</body> 

</html> 


(a) 


Some diferences between HTML Versions 


[Item S| HTML1.0 | HTML20 | HTML3.0 | HTML4.0 | 
[Hyperlinks | o o o E C i 
x 
[tiss ooo o a i x] 
[Forms | 


x 
x 


i 
+ 


x 
x 
x |X 


X 


+ 
+ 
+ 


Forms 
| Toolbars x x] 
| Tables x x] 
| Accessibility features || x 
E 


(b) 


- 
- 


x |X 
x |x |X 


- 


x 





Fig. 7-28. (a) O tabelă HTML, (b) Un rezultat posibil. 


Pentru marcajul <a> se poate utiliza parametrul name pentru a fixa o hiper-legătură, care să fie 
referită din pagină. De exemplu, unele pagini de Web încep cu o tabelă de conținut selectabilă. Prin 
execuția unui clic pe o intrare în tabela de conţinut, se va trece direct la secțiunea corespunzătoare 
din pagină. 

HTML evoluează continuu. În versiunile HTML 10 şi HTML 2.0 nu existau tabele, dar au fost 
adăugate în HTML 3.0. O tabelă HTML este formată din una sau mai multe linii, fiecare fiind for- 
mată din una sau mai multe celule. Celulele pot să conţină diferite tipuri de informații, inclusiv text, 
figuri, iconiţe, fotografii și chiar tabele. Celulele pot să fie alipite, de exemplu un titlu poate să se 
întindă peste mai multe coloane. Autorii paginilor au control asupra modului în care se face afișarea, 
inclusiv alinierea, stilul bordurii, marginile celulelor, dar programul de navigare este cel care hotărăș- 
te de fapt cum se face afișarea. 

O descriere în HTML a unei tabele este prezentată în fig. 7-28(a), iar efectul posibil este prezen- 
tat în fig. 7-28(b). Acest exemplu prezintă câteva din facilitățile de descriere a tabelelor în HTML. 
Tabelele încep cu marcajul <table>. Se pot specifica informaţii suplimentare pentru a descrie pro- 
prietatile generale ale tabelei. 

Marcajul <caption> poate să fie utilizat pentru a furniza un titlu tabelei. Fiecare linie începe cu 
marcajul <tr> (Table Row - linie în tabelă). Celulele individuale sunt marcate cu <th> (Table 
Header - titlu de coloană), <td> (Table Data - date în tabelă). Diferentierea este necesară pentru a 
permite programului de navigare să le afișeze diferit, așa cum se vede și din exemplul considerat. 

În tabele se pot utiliza alte marcaje. Acestea includ posibilitatea de a specifica alinieri orizontale sau 
verticale ale celulelor, alinierea în cadrul celulei, margini, gruparea de celule, unități si multe altele. 

În HTML 4.0 au fost adăugate noi elemente. Acestea includ elemente ce fac paginile mai accesi- 
bile utilizatorilor cu handicap, înglobarea obiectelor (o generalizare a marcajului <img> astfel încât 
alte obiecte să poată fi înglobate în pagini), suport pentru limbaje de scripturi (pentru a permite con- 
ținut dinamic) și multe altele. 

Când un sit de Web este complex, fiind format din multe pagini produse de autori diferiți ce lu- 
crează pentru aceeași companie, este adesea de dorit să existe o modalitate pentru a împiedica mo- 
duri de prezentare diferite în pagini diferite. Această problemă poate fi rezolvată utilizând paginile 
de stil (style sheets). Atunci când se utilizează pagini de stil, paginile individuale nu mai folosesc sti- 
luri fizice, cum sunt modurile aldin și cursiv. Autorii pot acum să utilizeze stiluri logice, cum sunt 
<dn> (definiţie), <em> (evidentiere), <strong> (evidentiere accentuată) și <var> (variabile de 
program). Stilurile logice sunt definite în pagina de stil, pentru care există o referință la începutul 
fiecărei pagini. În acest fel, toate paginile au același stil și dacă administratorul sitului (Webmaster) 
decide să schimbe stilul <strong> din stil cursiv de 14 puncte tipografice, culoare albastră în stil al- 
din, 18 puncte tipografice, culoare roz tipator, tot ceea ce trebuie să facă este să schimbe o singură 
definiție pentru a converti întregul sit Web. O pagină de stil poate fi comparată cu o directivă #in- 
clude într-un program C: schimbarea unei macrodefinitii în fișierul inclus determină schimbarea în 
toate fișierele program ce includ respectivul header. 


Formulare 

HTML 1.0 funcționa într-o singură direcţie. Utilizatorii puteau să aducă o pagină de la furnizorii 
de informaţie, dar era foarte dificil să se transmită informaţie în sens invers. Pe măsură ce tot mai 
multe organizații comerciale au început să utilizeze Web-ul, a apărut o puternică cerere pentru co- 
municatia în dublu sens. De exemplu, multe companii vor să poată prelua comenzi pentru produse 
utilizând paginile lor de Web, furnizorii de software vor să distribuie programe prin intermediul 
Web-ului, clienții să își completeze fisele de înregistrare prin același mijloc, iar companiile care oferă 
servicii de căutare în Web au nevoie ca utilizatorii de servicii să poată să introducă cuvintele pe baza 
cărora se face căutarea. 

Acest gen de cereri a dus la includerea formularelor începând cu HTML 2.0. Formularele 
contin casete și butoane care permit utilizatorilor să completeze informaţii sau să facă selecții 
și apoi să transmită informaţiile la proprietarul paginii. În acest scop se utilizează marcajul 
<input>. Acesta are o varietate de parametri care determină mărimea, tipul, și modul de afi- 
șare a casetei utilizate. Cele mai obișnuite sunt câmpuri în care utilizatorul poate să introducă 
text, casete care pot să fie selectate, hărți active, butoane submit. Exemplul din fig. 7-29 prezin- 


tă câteva dintre aceste posibilităţi. 


<html> 


<head><title> AWI CUSTOMER ORDERING FORM </title></head> 


<body> 
<h1> Widget Order Form </h1> 


<form ACTION="http://widget.com/cgi-bin/widgetorder” method=POST> 


<p> Name <input name="customer” size=46> </p> 
<p> Street Address <input name="address” size=40> </p> 


<p> City <input name="city” size=20> State <input name="state” size=4> 


Country <input name="country” size=10> </p> 
<p> Credit card # <input name="cardno” size=10> 


expires <input name="expires” size=4> 


M/C <input name="cc” type=radio value=” mastercard” > 
VISA <input name="cc” type=radio value="visacard”> </p> 


<p> Widget size Big <input name=" product” type=radio value=" expensive” > 


Little <input name=" product” type=radio value="cheap”> 
Ship by express courier <input name="express” type=checkbox> </p> 
<p> <input type=submit value="submit order”> </p> 


Thank you for ordering an AWI widget, the best widget money can buy! 


</form> 
</body> 
</html> 


(a) 

Thank you for ordering an AWI widget, the best widget money can buy! 





Fig. 7-29. (a) Un formular de comandă HTML. (b) Pagina formatată. 


(b) 

Să începem discuția parcurgând exemplul. Ca orice formular, și acesta este cuprins între marcaje- 
le <form> si </form>. Textele care nu sunt incluse între marcaje sunt afişate. Într-un formular 
poate să fie utilizat orice marcaj obișnuit (de exemplu <b>) În acest formular sunt utilizate trei ti- 
puri de casete. 

Prima casetă din formular apare după textul „Name”. Caseta are lățimea de 46 de caractere și 
utilizatorul va introduce un șir care va fi memorat în variabila customer pentru prelucrări ulterioare. 
Marcajul <p> indică programului de navigare să afișeze ceea ce urmează pe o linie nouă, chiar dacă 
mai este loc pe linia curentă. Utilizând <p> și alte marcaje care controlează dispunerea textului, 
creatorul paginii poate să controleze cum arată formularul pe ecran. 

Pe linia următoare se solicită adresa utilizatorului, având cel mult 40 de caractere, pe o linie se- 
parată. Urmează o linie pe care se solicită orașul, statul si tara. Aici nu se utilizează marcajul <p>, 
deci programul de navigare o să le afișeze pe toate pe aceeași linie, dacă încap. Din punctul de vede- 
re al programului de navigare, paragraful curent conţine șase elemente: trei șiruri alternând cu trei 
casete. El le afișează pe aceeași linie de la stânga la dreapta, trecând la o linie nouă ori de cate ori pe 
linia curentă nu mai încape următorul element. Astfel, este posibil ca pe un ecran 1600 x 1200 să 
încapă toate cele trei șiruri si casetele corespunzătoare, în timp ce pe un ecran 1024 x 768 ele pot să 
fie distribuite în două linii. În cazul cel mai defavorabil cuvântul „Country” este la capătul liniei, iar 
caseta asociată este la începutul liniei următoare. Nu există nici o posibilitate de a forța programul 
de navigare să afișeze caseta lângă text. 

Următoarea linie solicită numărul cărţii de credit si data sa de expirare. Transmiterea numerelor 
cărţilor de credit prin Internet trebuie să se facă numai dacă s-au luat măsurile de securitate adecva- 
te. Vom discuta despre aceste măsuri în cap. 8. 

După data de expirare, întâlnim un element nou: butoane radio. Acestea sunt utilizate atunci 
când trebuie să se facă o alegere între mai multe alternative. Modelul care se utilizează aici este cel 
al unui aparat de radio care are butoane pentru selecţia scalelor. Programul de navigare afișează 
aceste casete într-o formă care permite utilizatorului să le selecteze sau să le deselecteze prin execu- 
tia unui clic (sau utilizând tastatura). Selecţia unuia dintre ele le deselectează pe toate celelalte care 
fac parte din același grup. Modul de afișare depinde de programul de navigare. „Widget size” utili- 
zează de asemenea două butoane. Cele două grupuri sunt diferenţiate prin câmpul name si nu 
printr-un domeniu static de genul <radiobutton > ... </radiobutton>. 

Parametrii value sunt utilizați pentru a arăta care buton a fost apăsat. În funcţie de opţiunea alea- 
să pentru cartea de credit, variabila cc va avea ca valoare șirul „mastercard” sau „visacard”. 

După cele două seturi de butoane, urmează opțiunea referitoare la modul de transport, repre- 
zentată de o casetă de tip checkbox. Aceasta poate să fie pe poziția selectat sau nu. Spre deosebire de 
cazul butoanelor radio, unde poate să fie selectat un singur buton dintr-un set, fiecare casetă de tip 
checkbox poate să fie selectată sau nu, independent de celelalte. De exemplu, când se comandă o 
pita utilizând pagina de Web Electropizza, utilizatorul poate să aleagă sardele și ceapă si ananas (da- 
că le suportă), dar nu poate să aleagă mică și medie și mare pentru aceeași pita. Conţinutul cores- 
punzător pitei va fi reprezentat de trei butoane diferite de tip checkbox, în timp ce dimensiunea va fi 
reprezentată de un set de butoane radio. 

Pe de altă parte, în cazul în care lista din care se face alegerea este foarte lungă, butoanele 
radio devin dificil de utilizat. Din acest motiv, marcajele <select> și </select> sunt utilizate 
pentru a prezenta o listă de alternative, utilizând semantica corespunzătoare unor butoane radio 
(dacă nu se utilizează parametrul multiple, caz în care semantica este cea de la casetele de tip 

checkbox). Unele programe de navigare afișează opțiunile cuprinse între <select> si </select> 
ca un meniu derulant. 

Am văzut jumătate din tipurile standard pentru marcajul <input>: radio si checkbox. De fapt, 
am văzut si un al treilea: text. Deoarece acesta este tipul implicit, nu am mai utilizat parametrul type 
= text, dar puteam să o facem. Alte două tipuri sunt password si textarea. O casetă password functio- 
nează la fel ca o casetă text, numai că nu se face afișarea caracterelor introduse. O casetă textarea este 
similară unei casete text, numai ca va conţine mai multe linii. 

Întorcându-ne la exemplul din fig. 7-29, urmează butonul submit. Când este selectat acest buton, 
informaţia introdusă de către utilizator este transmisă la calculatorul de pe care provine formularul. 
Similar altor tipuri, submit este un cuvânt cheie pe care îl înțelege programul de navigare. Sirul value 
reprezintă în acest caz eticheta butonului și se afișează. Toate casetele pot să aibă valori, dar am avut 
nevoie de această facilitate numai aici. Pentru casetele text, conţinutul câmpului value este afișat o 
dată cu formularul, dar utilizatorul poate să îl modifice sau să îl şteargă. Casetele checkbox și radio 
pot sa fie initializate, utilizând însă un parametru numit checked (deoarece parametrul value oferă 
un text, dar nu indică o selecţie). 

Atunci când utilizatorul selectează butonul „submit order”, programul de navigare împachetează 
informația colectată într-o singură linie lungă și o transmite serverului pentru procesare. Pentru a 
separa câmpurile, se utilizează caracterul &; caracterul + reprezintă spaţiu. De exemplu, răspunsul 
la formular poate să arate ca în fig. 7-30: 


(împărțit aici în trei linii din motive de aliniere pagină) 


customer=John+Doe&address=100+Main+St.&city=White+Plain& 
state=NY &country=USA&cardno=1234567890&expires6/98&cc=mastercard& 
product=cheap&express=on 


Fig. 7-30. Un răspuns posibil de la programul de navigare către server cu 
informaţiile completate de utilizator 


Sirul va fi transmis la server ca o singură linie, nu ca trei. Dacă un checkbox nu este selectat, el es- 
te omis din șir. Este problema serverului să interpreteze șirul respectiv. Vom discuta cum se poate 
realiza acest lucru mai târziu în acest capitol. 


XML si XSL 

Limbajul HTML, cu sau fără formulare, nu conferă nici o structură paginilor de Web. De 
asemenea, el amestecă conținutul cu informaţii despre formatul paginii. Pe măsură ce comerțul 
electronic și alte aplicaţii devin din ce în ce mai răspândite, apare o cerere din ce în ce mai mare 
pentru structurarea paginilor de Web și separarea conţinutului de informaţiile de format. De 
exemplu, un program care caută pe Web preţul cel mai bun al unei cărți sau al unui CD trebuie să 
analizeze multe pagini de Web căutând numele produsului și prețul său. Cu paginile de Web în 
format HTML este foarte dificil ca un program să își dea seama unde se află numele și unde se 
află preţul. 

Din acest motiv, consorțiul W3C a dezvoltat îmbunătățiri ale limbajului HTML pentru a permite 
paginilor de Web să fie structurare în vederea procesării automate. Două limbaje noi au fost dezvol- 
tate în acest scop. Mai întâi, XML (eXtensible Markup Language) descrie conținutul într-un mod 

structurat și apoi, XSL (eXtensible Style Language) descrie formatul independent de conținut. Am- 
bele limbaje reprezintă subiecte mari și complexe, ca atare scurta introducere care urmează atinge 
tangential subiectul, desi ar trebui să ofere o idee despre modul cum funcționează. 

Să considerăm documentul XML dat ca exemplu în fig. 7-31. Acesta definește o structură numită 
book_list, care reprezintă o lista de cărți. Fiecare carte (book) are trei câmpuri, titlul, autorul și anul 
publicării. Aceste structuri sunt extrem de simple. Sunt permise structurile ce conțin câmpuri repeti- 
tive (de ex.: mai multi autori), câmpuri opționale (de ex.: titlul CD-ROM-ului inclus) și câmpuri la 
alegere (de ex.: URL-ul unei librării dacă respectiva carte mai este disponibilă sau URL-ul unui sit 
de licitații dacă nu mai este disponibilă pe piaţă). 

În acest exemplu, fiecare din cele trei câmpuri este o entitate indivizibilă, dar se permite subdivi- 
zarea ulterioară a unui câmp. De exemplu, câmpul autor putea fi alcătuit așa cum urmează, spre a 
oferi un control mai fin la căutare și formatare: 


<author> 
<first_name>Andrew</first_name> 
<last_name>Tannenbaum</last_name> 
</author> 


Fiecare camp poate fi împărțit în sub-câmpuri și sub-sub-câmpuri până la o adâncime arbitrară. 

Întregul fișier din fig. 7-31 definește o listă de cărți ce conţine trei cărți. Nu spune nimic despre 
modul cum se poate afișa pagina de Web pe ecran. Pentru a oferi informaţii de formatare avem ne- 
voie de un al doilea fișier, book _list.xsl, ce conţine definiţia XSL. Acest fișier este o pagină de stil care 
spune cum se poate afișa pagina. (Există alternative la paginile de stil, cum ar fi conversia XML în 
HTML, dar aceste alternative depășesc subiectul acestei cărți.) 


<?xml version="1.0” ?> 
<?xml-stylesheet type="text/xsl” href=" book_list.xsl” ?> 


<book_list> 


<book> 
<title>Computer Networks, 4/e </title> 
<author> Andrew S. Tannenbaum </author> 
<year> 2003 </year> 

</book> 


<book> 
<title> Modern Operating Systems, 2/e </title> 
<author> Andrew S. Tannenbaum </author> 
<year> 2001 </year> 

</book> 


<book> 
<title> Structured Computer Organization 4/e </title> 
<author> Andrew S. Tannenbaum </author> 
<year> 1999 </year> 

</book> 


</book_list> 
Fig. 7-31. O pagina de Web simpla in format XML 

<?xml version=1.0'?> 
<xsl:stylesheet xmIns:xsl="http://www.w3.org/1999/XSL/Transform” version="1.0”> 
<xsl:template match="/"> 


<html> 
<body> 


<table border="2"> 
<tr> 

<th> Title </th> 
<th> Author </th> 
<th> Year </th> 
</tr> 


<xsl:for-each select="book_list/book”> 
<tr> 

<td> <xsl: value-of select="title”/> </td> 
<td> <xsl: value-of select=”author”/> </td> 
<td> <xsl: value-of select="year”/> </td> 
</tr> 

</xsl:for-each> 

</table> 


</body> 
</html> 
</xsl:template> 
</xsl:stylesheet> 
Fig. 7-32. O pagina de stil in XSL 


Un exemplu de fișier XSL pentru formatarea conținutului din fig. 7-31 este dat în fig. 7-32. După 
câteva declaraţii necesare ce includ URL-ul standardului XSL, fișierul conține marcaje începând cu 
<html> si <body>. Acestea definesc începutul unei pagini de Web, ca de obicei. Urmează apoi o 
definiție de tabel ce include titlurile celor trei coloane. Să observăm că în plus fata de marcajele 
<th> există și marcaje </th>, lucru care nu ne-a preocupat până acum. Specificatiile XML și XSL 
sunt mult mai stricte decât specificatia HTML. Ele statueaza că rejectarea fișierelor incorecte din 
punct de vedere sintactic este obligatorie, chiar dacă programul de navigare poate determina ce a 
intenționat proiectantul paginii Web. Un program de navigare care acceptă fișiere XML sau XSL 
incorecte din punct de vedere sintactic și repară eroarea el însuși este neconform cu standardul și va 
fi rejectat la un test de conformanta cu standardele. Programelor de navigare li se permite însă sa 
identifice exact eroarea. Această măsură întrucâtva draconică este necesară pentru a rezolva pro- 
blema numărului imens de pagini de Web scrise neglijent, care există în prezent. 

Instrucţiunea 


<xsl: for-each select=”"book_list/book”> 


este comparabila cu o instructiune for in C. Executia ei determina programul de navigare sa execute 
corpul buclei (terminata de <xsl:for-each>) cate o data pentru fiecare carte. Fiecare iteratie afisea- 
ză cinci linii: <tr>, titlul, autorul și anul si </tr>. După această buclă, sunt transmise la ieșire mar- 
cajele de închidere <body> si </html>. Rezultatul operaţiei programului de navigare de a inter- 
preta această pagină de stil este același ca și în cazul când pagina de Web ar fi conținut direct tabelul. 
Totuși, in acest format, programele pot analiza fișierul XML și găsi cu ușurință cărțile publicate du- 

pă 2000, de exemplu. Merită subliniat faptul că deși fișierul nostru XSL conţinea un fel de buclă, 
paginile de Web in XML si XSL sunt în continuare statice deoarece contin pur și simplu instrucțiuni 
pentru programul de navigare despre modul de afișare a paginii, la fel ca și paginile HTML. Desigur, 
pentru a folosi XML și XSL, programul de navigare trebuie să fie capabil să interpreteze XML și 
XSL, dar marea majoritate a acestora au deja această capacitate. Nu este încă foarte clar dacă XSL 
va prelua paginile de stil tradiționale. 

Nu am arătat cum se poate face acest lucru, dar limbajul XML permite proiectantului de situri 
Web să creeze fișiere de definiţie în care structurile sunt definite în avans. Aceste fișiere de definiții 
pot fi incluse unele în altele, făcând posibilă construcția de pagini Web complexe. Pentru informații 
suplimentare despre aceasta și multe alte caracteristici ale limbajelor XML și XSL, consultaţi una 
din multele cărți despre acest subiect. Două exemple sunt (Livingston, 2002; și Williamson, 2001). 

Înainte de a încheia discuţia despre XML și XSL, merită să comentăm pe marginea luptei ideo- 
logice din interiorul consorțiului WWW si a comunităţii dezvoltatorilor de pagini Web. Scopul initial 
al limbajului HTML era să specifice structura documentului și nu modul de afişare. De exemplu, 


<h1> Deborah's Photos </h1> 


instruiește programul de navigare să sublinieze titlul, dar nu spune nimic despre tipului font-ului, 
dimensiune sau culoare. Acestea sunt lăsate pe seama programului de navigare, care cunoaște pro- 
prietatile ecranului (de ex.: câți pixeli are). Totuși, multi dezvoltatori de pagini Web doreau controlul 
absolut asupra modalităţii în care erau afișate paginile lor, astfel că au fost adăugate noi marcaje la 
HTML pentru a controla modul de afișare, cum ar fi 


<font face="helvetica” size="24” color="red"”> Deborah's Photos </font> 


De asemenea, au fost adăugate modalități de a controla poziționarea precisă pe ecran. Această 
abordare este că nu este portabilă, ceea ce reprezintă desigur o problemă. Deși o pagină poate fi 
afișată perfect de programul de navigare cu care este dezvoltată, un alt program de navigare, sau 
chiar altă versiune a aceluiași program sau o altă rezoluţie a ecranului poate fi un dezastru. XML 
este parţial o încercare de întoarcere la scopul originar de a specifica doar structura nu modalitatea 
de afișare a documentului. Totuși, XSL este oferit in plus, pentru a controla modul de afișare. Am- 
bele formate pot avea însă utilizări eronate. Puteţi conta pe asta. 

XML poate fi utilizat și în alte scopuri decât acela de a descrie pagini de Web. O utilizare din ce 
în ce mai frecventă este aceea de limbaj de comunicare între aplicaţii. În particular, SOAP (Simple 
Object Access Protocol — Protocol simplu pentru accesul la obiecte) este o modalitate de a executa 
apeluri de tip RPC între aplicaţii într-un mod independent de limbaj și de sistem. Clientul constru- 
iește cererea ca mesaj XML și o transmite serverului, utilizând protocolul HTTP (descris mai depar- 
te). Serverul trimite înapoi un răspuns sub formă de mesaj XML. În acest mod pot comunica aplica- 
tii de pe sisteme heterogene. 


XHTML — eXtended HyperText Markup Language 

Limbajul HTML continua sa evolueze pentru a se conforma noilor cereri. Multe persoane din 
acest domeniu cred ca in viitor majoritatea dispozitivelor cu acces la Web nu vor fi calculatoarele 
personale, ci dispozitive cu conexiuni fara fir, de tip PDA. Aceste dispozitive au memorie limitata 
pentru programe de navigare mari cu metode euristice ce incearca sa trateze intr-un anumit mod 
paginile de Web incorecte din punct de vedere sintactic. Astfel, urmatorul pas dupa HTML 4 este 
un limbaj care este Foarte Selectiv. Acest limbaj este numit XHTML (eXtended HyperText Markup 
Language, rom.: Limbaj extins de marcaje hipertext) mai degraba decat HTML 5, pentru ca, de 

fapt, este HTML 4 reformulat in XML. Prin aceasta vrem să spunem că marcaje precum <h1> nu 
au nici o însemnătate prin ele însele. Pentru a obţine efectul din HTML 4 este nevoie de o definiție 
în fișierul XSL. XHTML este noul standard pentru Web și ar trebui folosit pentru toate paginile de 
Web noi pentru a asigura un maxim de portabilitate pe diverse platforme și programe de navigare. 

Există șase diferențe majore și mai multe diferențe minore între XHTML și HTML 4. Să trecem 
acum în revistă diferenţele majore. Mai întâi, paginile XHTML și programele de navigare trebuie să 
se supună în mod strict standardului. Gata cu paginile de Web de proastă calitate. Această proprie- 
tate a fost moștenită din XML. 

În al doilea rând, toate marcajele și atributele trebuie să fie scrise cu litere mici. Marcaje ca 
<HTML> nu sunt valide în XHTML. Folosirea marcajelor precum <html> este acum obligatorie. 
Similar, <img SRC= ”pic001.jpg” > este interzis pentru că are în componență un atribut scris cu lite- 
re mari. 

În al treilea rând, sunt necesare marcaje de terminare, chiar și pentru </p>. Pentru marcaje care 
nu au un marcaj natural de terminare, cum ar fi <br>, <hr> și <img>, un caracter / trebuie să 
preceadă caracterul de terminare „>”, de exemplu 


<img src="pic001.jpg” /> 
În al patrulea rând, atributele trebuie să fie conţinute între ghilimele. De exemplu, 
<img SRC="pic001.jpg” height=500 /> 


nu mai este permis. Valoarea 500 trebuie pusă între ghilimele, cum este numele fișierului JPEG, 
chiar dacă 500 este doar un număr. 

În al cincilea rând, marcajele trebuie să se conţină unul pe altul într-un mod corespunzător. În 
trecut, acest lucru nu era necesar atât timp cât starea finală atinsă era corectă. De exemplu, 


<center> <b> Vacation Pictures </center> </b> 


era legal. În XHTML nu mai este. Marcajele trebuie închise în ordinea inversă în care au fost des- 
chise. 

În al șaselea rând, fiecare document trebuie să-și specifice tipul documentului. De exemplu, am 
văzut acest lucru în fig. 7-32. Pentru o discuție asupra schimbărilor, fie ele majore sau minore, vezi 
www.w3.org. 


7.3.3 Documente Web dinamice 


Până acum, modelul pe care l-am folosit este cel din Fig. 6-6: clientul transmite numele fișierului 
către server, care apoi întoarce fișierul. La începutul Web-ului, tot conţinutul era de fapt static în 
acest mod (doar fișiere). Totuși, în ultimii ani, din ce în ce mai mult conţinut a devenit dinamic, adică 
generat la cerere și nu doar stocat pe disc. Generarea de conţinut poate avea loc fie la server, fie la 
client. Să examinăm acum pe rând fiecare din aceste cazuri. 


Generare dinamică de pagini de Web la server 

Pentru a vedea de ce este necesară generarea de conținut la server, să luăm în considerare utiliza- 
rea formularelor, așa cum a fost descrisă mai devreme. Atunci când un utilizator completează un 
formular și apasă butonul submit, se transmite un mesaj către server, mesaj ce arată că are în interior 
conținutul unui formular, împreună cu acele câmpuri completate de utilizator. Acest mesaj nu este 
numele unui fișier ce trebuie întors. În schimb, acest mesaj trebuie să fie oferit unui program, sau 

script, pentru a fi procesat. De obicei, procesarea implică folosirea informațiilor oferite de utilizator 
pentru căutarea unei înregistrări într-o bază de date de pe discul serverului și generarea unei pagini 
HTML personalizate pentru a fi trimisă înapoi clientului. De exemplu, într-o aplicație de comerț elec- 
tronic, atunci când utilizatorul face un clic pe MERGI LA CASĂ, programul de navigare întoarce 
cookie-ul ce conţine produsele din coșul de cumpărături, dar la server trebuie apelat un program, sau 
script, care procesează acest cookie și generează o pagină HTML ca răspuns. Pagina HTML ar putea 
afişa un formular ce conține lista de produse din cos și ultima adresă de expediere cunoscută a utiliza- 
torului, împreună cu o cerere de verificare a informaţiilor și de specificare a modalității de plată. Eta- 
pele necesare pentru procesarea informației dintr-un formular HTML sunt ilustrate în fig. 7-33. 


1. Utilizatorul completează 
Baza de formularul 

Program de Program datede 2. Formularul este transmis 

navigare Server CGI  pedisc 3. Trimis CGl-ului 
. CGl-ul interoghează baza 

de date 
5. Înregistrarea este găsită 
6. CGI-ul construieşte pagina 
7. Pagina este întoarsă clientului 
8. Pagina este afişată 


Utilizator 


A 




















Fig. 7-33. Etapele de procesare a informaţiei dintr-un formular HTML 


Modalitatea tradițională de a trata formularele și alte pagini de Web interactive este sistemul 
numit CGI (Common Gateway Interface — Interfaţă comună de conversie). Aceasta este o interfață 
standardizată ce permite serverelor de Web să discute cu programele din fundal și cu scripturile care 
acceptă o intrare (de ex.: formulare) și să genereze pagini HTML ca răspuns. De obicei, aceste pro- 
grame de fundal sunt scripturi scrise în limbajul Perl deoarece scripturile Perl sunt mai ușor și mai 
rapid de scris decât programele (cel puţin dacă știi să programezi în Perl). În mod obișnuit, ele sunt 
localizate într-un director numit cgi-bin, care este vizibil în URL. Câteodată un alt limbaj de scrip- 
turi, Python, este utilizat în loc de Perl. 

Ca un exemplu de cât de frecvent lucrează CGI, să considerăm cazul unui produs al companiei 
Truly Great Products Company (rom. Compania Produselor cu Adevărat Bune) care vine cu o fişă 
de înregistrare a produsului pentru garanţie. În loc de a completa această fişă, clientului i se spune 
să meargă la www.tgpc.com pentru a se înregistra on-line. Pe acea pagină există o hiper-legătură 
care spune 


Apăsaţi aici pentru a va înregistra produsul 


Această legătura indică spre un script Perl, să spunem www.tgpc.com/cgi-bin/reg.perl. Când acest 
script este executat fără parametri, transmite înapoi o pagină HTML conținând formularul de înre- 
gistrare. Atunci când utilizatorul completează formularul și face un clic pe submit se transmite un 
mesaj acestui script, mesaj ce conţine valorile completate după modelul din fig. 7-30. Scriptul Perl 
analizează parametrii, adaugă o înregistrare în baza de date pentru noul client și transmite înapoi o 
pagină HTML ce conţine numărul de înregistrare și un număr de telefon de la serviciul de asisten- 
ta. Aceasta nu este singura modalitate de a trata formularele, dar este o modalitate des întâlnită. 
Există un număr mare de cărți despre scrierea scripturilor CGI și programarea în Perl. Câteva 
exemple sunt: (Hanegan, 2001; Lash, 2002; și Meltzer și Michalski, 2001). 

Scripturile CGI nu sunt singura modalitate de a genera conţinut dinamic la server. O altă moda- 
litate des întâlnită este de a îngloba mici scripturi în paginile HTML și a lăsa serverul să le execute 
pentru a genera pagina. Un limbaj popular pentru scrierea acestor scripturi este PHP (PHP: Hyper- 
text Procesor; rom.: Procesor Hipertext). Pentru a fi folosit, serverul trebuie să înțeleagă PHP (exact 
cum programul de navigare trebuie să înțeleagă XML pentru a interpreta paginile de Web scrise în 
XML). De obicei, serverele se așteaptă ca paginile de Web ce conțin PHP să aibă extensia php mai 
degrabă decât html sau htm. 

Un mic script PHP este ilustrat în fig. 7-34; ar trebui să funcționeze pe orice server care are PHP 
instalat. Conţine HTML normal cu excepția scriptului PHP dintre marcajele <?php ... ?>. Ceea ce 
generează este o pagină de Web ce afișează ceea ce știe despre programul de navigare care o ape- 
lează. Programele de navigare trimit de obicei o serie de informaţii odată cu cererea lor (si orice 
cookie aplicabil) si această informatie este pusă în variabila HTTP_USER_AGENT. Când acest pro- 
gram este pus în fișierul fest.php în directorul de WWW al companiei ABCD, tastând URL-ul 
www.abcd.com/test.php se va afisa o pagină de Web care spune utilizatorului ce program de navigare, 
ce limbă și ce sistem de operare folosește. 


<html> 
<body> 


<h2> This is what | know about you </h2> 
<?php echo $HTTP_USER_AGENT ?> 


</body> 
</html> 
Fig. 7-34. O pagina HTML cu PHP inglobat 


PHP este folositor in special la tratarea formularelor si este mai simplu de utilizat decat scrip- 
turile CGI. Ca un exemplu al modului său de funcționare, să considerăm exemplul din fig. 7-35(a). 
Această figură conţine o pagină HTML normală cu un formular în interior. Singurul lucru neo- 
bisnuit la această pagină este prima linie, care spune că fișierul action.php va fi invocat pentru a 
trata parametrii după ce utilizatorul a completat și transmis formularul. Pagina afișează două că- 
sute de text, una cerând numele și cealaltă vârsta. După ce aceste căsuțe au fost completate si 
formularul transmis, serverul analizează șirul de caractere de forma celui din fig. 7-30, punând 
numele în variabila name și vârsta în variabila age. Începe apoi să proceseze fișierul action.php, 
arătat în fig. 7-35(b) pentru obţinerea răspunsului. În timpul procesării acestui fișier sunt executa- 
te comenzile PHP. Dacă utilizatorul a completat valorile „Barbara” și „24” în căsuţele formularu- 
lui, fișierul transmis înapoi este cel dat în fig. 7-35(c). Astfel, tratarea formularelor devine extrem 
de simplă în PHP. 

Deși PHP este ușor de utilizat, este de fapt un limbaj de programare puternic, orientat pe interfa- 
tarea dintre Web și o bază de date a serverului. Suportă variabile, șiruri de caractere, vectori și majo- 
ritatea structurilor de control din C, dar un sistem de I/E mult mai puternic decât printf. PHP este un 
program public (open source) și disponibil gratuit. A fost conceput special să lucreze bine cu 
Apache, care este de asemenea gratuit și care este cel mai larg utilizat server de Web din lume. Pen- 
tru mai multe informații despre PHP, vezi (Valade, 2002). 

Am văzut până acum două moduri diferite de a genera pagini HTML dinamice: script-urile CGI 
și PHP-ul înglobat. Există și o a treia tehnică, numită JSP (JavaServer Pages), care este similară cu 
PHP, cu excepția faptului că partea dinamică este scrisă în limbajul de programare Java în loc de 

PHP. Paginile ce folosesc această tehnică au în numele fișierului extensia jsp. O a patra tehnică, ASP 
(Active Server Pages), este versiunea de la Microsoft a PHP și JavaServer Pages. Pentru generarea 
conținutului dinamic folosește limbajul de script proprietar al Microsoft-ului, Visual Basic Script. 
Paginile ce folosesc această tehnică au extensia asp. Alegerea dintre PHP, JSP, si ASP are in general 
mai mult de-a face cu politici (open-souce vs. Sun vs. Microsoft) decât cu tehnologia, cele trei limba- 
je fiind comparabile. Colecţia de tehnologii pentru generarea din zbor a conținutului este uneori 
denumită HTML dinamic. 


Generare dinamică de pagini de Web la client 

Scripturile CGI, PHP, JSP și ASP rezolvă problema formularelor și a interacțiunilor cu bazele de 
date din server. Toate pot să accepte informaţii care vin din formulare, să caute informații într-una 
sau mai multe baze de date și să genereze pagini HTML cu rezultate. Ceea ce nu poate face nici 
unul dintre scripturi este să răspundă la mișcările mouse-ului sau să interacționeze direct cu utiliza- 
torii. În acest scop, este necesar ca scripturile să fie înglobate în paginile HTML care sunt executate 
mai degrabă pe mașina clientului, decât pe mașina serverului. Începând cu HTML 4.0, astfel de 
scripturi erau permise folosind marcajul <script>. Cel mai popular limbaj de script la client este 
JavaScript, așa că o să aruncăm o scurtă privire asupra lui. 


<html> 

<body> 

<form action="action.php” method=" post”> 

<p> Introduceti numele: <input type="text” name="name”> </p> 
<p> Introduceti varsta: <input type="text” name="age”> </p> 
<input type="submit”> 

</form> 

</body> 

</html> 


(a) 


<html> 
<body> 
<h1> Raspuns: </h1> 
Hello <?php echo $name; ?>. 
Prezicere: anul urmator veti avea <?php echo $age + 1; ?> ani. 
</body> 
</html> 
(b) 


<html> 

<body> 

<h1> Raspuns: </h1> 

Buna, Barbara. 

Prezicere: anul urmator veti avea 25 ani. 
</body> 

</html> 


(c) 


Fig. 7-35. (a) O pagina Web ce contine un formular. 
(b) Un script PHP pentru afișarea dinamică a form-ului. 
(c) Ieşirea scriptului PHP când datele de intrare sunt „Barbara” și respectiv 24. 

<html> 

<head> 

<script language="javascript” type="text/javascript”> 
function response(test_form) { 

var person = test_form.name.value; 

var years = eval(test_form.age.value) + 1; 
document.open(); 

document.writeln(“<html> <body>"); 
document.writeln(“Hello “ + person + “.<br>"); 
document.writeln(“Prezicere: la anul vei avea “ + years + “.”); 
document.writeln(“</body> </html>"); 
document.close(); 


} 
</script> 
</head> 


<body> 

<form> 

Introduceti numele: <input type="text” name="name”> 

<p> 

Introduceti varsta: <input type="text” name="age”> 

<p> 

<input type="button” value="sSubmit” onclick="response(this.form)”> 
</form> 

</body> 

</html> 


Fig. 7-36. Folosirea JavaScript Pentru procesarea unui formular. 


JavaScript este un limbaj de script, foarte inspirat din cateva idei ale limbajului de programare Ja- 
va. Nu este cu siguranta Java. Ca alte limbaje de script, el este un limbaj de nivel foarte inalt. De 
exemplu, într-o singură linie din JavaScript este posibil să se creeze o fereastră de dialog, sa se astep- 
te introducerea de text și să se memoreze șirul rezultat într-o variabilă. Asttel de caracteristici de 
nivel înalt fac din JavaScript un limbaj ideal pentru crearea de pagini Web interactive. Pe de altă 
parte, faptul că nu este standardizat și că se modifică mai repede ca o muscă prinsă într-o mașină cu 
raze X, fac extrem de dificilă scrierea de programe JavaScript care să funcţioneze pe toate platfor- 
mele, dar poate într-o zi se va stabiliza. 

Un exemplu de program în JavaScript, este cel din fig. 7-36. Ca și în fig. 7-35(a), apare un formu- 
lar în care se cer numele și vârsta și care calculează vârsta persoanei în anul următor. Corpul este 
aproape la fel ca în exemplul PHP, principala diferenţă fiind declararea butonului de trimitere a 
datelor și asocierea unei funcţii cu acest buton. Această funcție spune programului de navigare să 
invoce scriptul response la o apăsare de buton și să-i trimită formularul ca parametru. 

Complet nouă aici este declararea funcției JavaScript response în antetul fișierului HTML, o zonă 
în mod normal rezervată titlurilor, culorilor de fundal și așa mai departe. Această funcție extrage 
valoarea câmpului name din formular și o păstrează ca șir în variabila person. De asemenea extrage 
valoarea câmpului age, o convertește la un întreg prin folosirea funcției eval, o incrementează cu 1 si 
reține rezultatul în years. Apoi deschide un document pentru ieșire în care face trei scrieri, folosind 
metoda writeln, şi închide documentul. Documentul este un fișier HTML, după cum se poate vedea 
din diversele marcaje HTML din el. Programul de navigare afișează apoi documentul pe ecran. 

Fig. 7-37. (a) Scripting la server cu PHP. (b) Scripting la client cu JavaScript. 


Este foarte important de înțeles că în timp ce fig. 7-35 și fig. 7-36 arată similar, ele sunt procesate 
total diferit. În fig. 7-35, după ce utilizatorul a apăsat butonul submit, programul de navigare strânge 
informaţia într-un șir lung, în stilul celui din fig. 7-30 si îl trimite serverului care a trimis pagina. Ser- 
verul vede numele fișierului PHP și îl execută. Scriptul PHP produce o nouă pagină HTML și acea 
pagină este trimisă înapoi programului de navigare pentru afișare. Cu fig. 7-36, când butonul submit 
este apăsat, programul de navigare interpretează o funcție JavaScript conținută pe pagină. Totul este 
făcut local, în programul de navigare. Nu se face nici un contact cu serverul. Ca o consecință, rezulta- 
tul este tipărit teoretic instantaneu, în timp ce cu PHP, poate exista o întârziere de câteva secunde 
înainte ca HTML-ul rezultat să ajungă la client. Diferenţa între utilizarea scripturilor la server și uti- 
lizarea acestora la client este ilustrată în fig. 7-37, inclusiv pașii implicați. În ambele cazuri, pașii nu- 
merotati încep după afișarea formularului. Pasul 1 constă din acceptarea datelor de intrare ale utili- 
zatorului. Apoi urmează procesarea acestora, care diferă în cele două cazuri. 


<html> 
<head> 
<script language=" javascript” type="text/javascript”> 


function response(test_form) { 
function factorial(n) { if (n==0) return 1; else return n * factorial(n-1); } 


var r = eval(test_form.number.value); //r = argument introdus de la tastatura 
document.myform.mytext.value = “Aici sunt rezultatele.in”; 

for (var i = 1; i <= r; i++) // tipareste o linie de la 1 lar 
document.myform.mytext.value += (i+ "!= ” + factorial(i) + „\n”); 

} 

</script> 

</head> 

<body> 


<form name="myform”> 
Introduceti un numar: <input type="text” name="number”> 
<input type="button” value="calcul factorial” onclick=”"response(this.form)”> 
<p> 
<textarea name=" mytext” rows=25 cols=50> </textarea> 
</form> 
</body> 
</html> 
Fig. 7-38. Un program JavaScript pentru calculul si afisarea factorialului. 

Această diferenţă nu înseamnă că JavaScript este mai bun ca PHP. Utilizările lor sunt complet 
diferite. PHP (si, prin implicatie, JSP si ASP) sunt utilizate când este necesară o interacțiune cu o 
bază de date aflată la distanţă. JavaScript este utilizat când interacţiunea se face cu utilizatorul la 
calculatorul clientului. Este cu siguranță posibil (și des întâlnit) să existe pagini HTML care folosesc 
atât PHP cât și JavaScript, deși evident nu pot face același lucru pe același buton, sau să deţină ace- 
lași buton. 

JavaScript este un limbaj de programare matur, cu toată puterea limbajelor C și Java. Are varia- 
bile, şiruri, vectori, obiecte, funcţii, si toate structurile de control obișnuite. Are, de asemenea, un 
număr mare de facilități specifice paginilor Web, inclusiv abilitatea de a lucra cu ferestre și cadre, 
setarea și obținerea de cookie-uri, lucrul cu formulare, și cu hiper-legături. Un exemplu de program 
JavaScript care utilizează o funcţie recursivă este dat în fig. 7-38. 

JavaScript poate, de asemenea, să urmărească mișcarea mouse-ului peste obiectele afișate. Mul- 
te pagini Web ce conţin JavaScript au proprietatea că atunci când mouse-ul se mișcă peste un text 
sau o imagine, se întâmplă ceva. Deseori, imaginea se schimbă sau apare dintr-o dată un meniu. 
Acest tip de comportament este ușor de programat în JavaScript și conduce la pagini de Web foarte 
dinamice. În fig. 7-39 este dat un exemplu. 


<html> 
<head> 
<script language="javascript” type="text/javascript”> 
if (Idocument.myurl) document.myurl = new Array(); 
document.myurl[0] = “http:/www.cs.vu.nl/ast/im/kitten.jpg”; 
document.myurl[1] = “http:/Awww.cs.vu.nl/ast/im/puppy.jpg”; 
document.myurl[2] = “http:/Awww.cs.vu.nl/ast/im/bunny.jpg”; 
function pop(m) { 

var urx = “http://Awww.cs.vu.nl/ast/im/cat.jpg”; 

popupwin = window.open(document.myurl[m], “mywind”, “width=250,height=250”); 
} 
</script> 
</head> 
<body> 
<p> <a href="#”" onMouseover="pop(0); return false;"> Kitten </a> </p> 
<p> <a href="#" onMouseover="pop(1); return false;”> Puppy </a> </p> 
<p> <a href="#”" onMouseover="pop(2); return false;”> Bunny </a> </p> 
</body> 
</html> 


Fig. 7-39. O pagina Web interactiva care raspunde la miscarea mouse-ului. 


JavaScript nu este singura cale de a face paginile Web foarte interactive. Altă metodă populară 
este bazată pe folosirea applet-urilor. Acestea sunt mici programe Java care au fost compilate într- 
un cod mașină pentru un calculator virtual numit JVM (Java Virtual Machine — Mașina Virtuală 
Java). Applet-urile pot fi incluse în paginile HTML (între <applet> si </applet>) si sunt interpre- 
tate de programe de navigare care cunosc JVM. Deoarece applet-urile nu sunt executate, ci inter- 
pretate, interpretorul Java poate să le împiedice să facă Lucruri Rele. Cel puţin în teorie. În practică, 
autorii de applet-uri au găsit și exploatat un șir aproape nesfârșit de erori în bibliotecile Java de T/E. 

Răspunsul Microsoft la applet-urile Java de la Sun au fost paginile Web cu controale Active-X 
(Active-X controls), care sunt programe compilate pentru o mașină Pentium și sunt executate direct 

în hardware. Această proprietate le face mult mai rapide și mai flexibile decât applet-urile interpre- 
tate, pentru că pot face orice poate face un program. Când Internet Explorer vede un control Acti- 
ve-X într-o pagină Web, îl descarcă, îi verifică identitatea și îl execută. Totuși, descărcarea și executa- 
rea de programe străine ridică probleme de securitate, la care ne vom referi în cap. 8. 

Din moment ce aproape toate programele de navigare pot să interpreteze atât programe Java cât 
și JavaScript, un programator care vrea să facă o pagină Web foarte interactivă va putea să aleagă 
între două tehnici, iar dacă nu se dorește portabilitatea pe mai multe platforme, poate să aleagă și 
Active-X. Ca o regulă generală, programele JavaScript sunt mai ușor de scris, applet-urile Java se 
execută mai rapid iar controalele Active-X cel mai rapid dintre toate. De asemenea, din moment ce 
toate programele de navigare implementează exact aceeași JVM, dar nu există două programe de 
navigare care să știe aceeași versiune de JavaScript, applet-urile Java sunt mai portabile decât pro- 
gramele JavaScript. Pentru mai multe detalii despre JavaScript, există multe cărți, fiecare cu multe 
(deseori peste 1000) pagini. Câteva exemple sunt (Easttom, 2001; Harris 2001; si McFerdries, 2001). 

Înainte de a părăsi subiectul conținutului dinamic al Web-ului, să recapitulăm pe scurt ce am atins 
până acum. Pagini Web complete se pot genera din mers, folosind diverse script-uri pe mașina server. 
Odată ce sunt primite de programul de navigare, ele sunt tratate ca pagini HTML normale și sunt 
doar afișate. Script-urile pot fi scrise în Perl, PHP, JSP sau ASP, după cum este arătat în fig. 7-40. 










Maşina client Maşina server 
Interpretor i 
as Program de navigare J Server 
Interpretor 
XML Aplicaţie 


ajutătoare 
Interpretor 
HTML 














Interpretor Plug-in 
JavaScript 


Fig. 7-40. Diverse moduri de a genera si afisa continut. 


Generarea continutului dinamic este posibila si in partea clientului. Paginile Web pot fi scrise in 
XML si convertite la HTML conform unui fisier XSL. Programele JavaScript pot sa efectueze diver- 
se calcule. În sfârșit, plug-in-urile (plug-ins) și aplicațiile ajutătoare (helper applications) pot fi folosi- 
te pentru afișarea conţinutului într-o varietate de forme. 


7.3.4 HTTP - HyperText Transfer Protocol 


Protocolul de transfer utilizat pe Web este HTTP (HyperText Transfer Protocol, rom.:Protocol 
de Transfer al Hipertextului). Acesta specifica ce mesaje pot trimite clienţii către servere si ce răs- 
punsuri primesc înapoi. Fiecare interacțiune constă dintr-o cerere ASCII, urmată de un răspuns 
MIME conform RFC 822. Toţi clienții și toate serverele trebuie să se supună acestui protocol. Este 
definit în RFC 2616. În această secțiune vom trata câteva din proprietăţile sale cele mai importante. 

Conexiuni 

Modul uzual prin care un program de navigare contactează un server este de a stabili o conexiu- 
ne TCP pe portul 80 pe masina serverului, desi aceasta procedura nu este ceruta formal. Avantajul 
de a folosi TCP este ca nici programele de navigare si nici serverele nu trebuie sa se preocupe de 
mesajele pierdute, mesajele duplicate, mesajele lungi, sau mesajele de confirmare. Toate aceste as- 
pecte sunt tratate de implementarea TCP. 

În HTTP 1.0, dupa ce conexiunea era stabilită, o singură cerere era transmisă și un singur răs- 
puns era primit înapoi. Apoi conexiunea TCP era eliberată. Într-o lume în care pagina tipică Web 
consta în întregime din text HTML, această metodă era adecvată. În câţiva ani însă, o pagină medie 
Web conţinea un număr mare de iconiţe, imagini și alte lucruri plăcute vederii, astfel că stabilirea 
unei conexiuni TCP pentru a prelua o singură iconita a devenit un mod foarte costisitor de a opera. 

Această observaţie a dus la apariţia HTTP 1.1, care suportă conexiuni persistente. Cu ele, este 
posibilă stabilirea unei conexiuni TCP, trimiterea unei cereri și obținerea unui răspuns, apoi trimite- 
rea unor cereri adiţionale și obţinerea de răspunsuri adiționale. Prin distribuirea pornirii și eliberării 
unei conexiuni TCP peste mai multe cereri, supraîncărcarea relativă datorată TCP-ului este mult 
mai mică pe fiecare cerere. Este de asemenea posibilă trimiterea cererilor prin mecanismul pipeline, 
adică trimiterea cererii 2 înainte ca răspunsul la cererea 1 să fi sosit. 


Metode 


Cu toate că HTTP a fost proiectat pentru utilizarea in Web, el a fost creat intenționat mai gene- 
ral decât era necesar în perspectiva aplicaţiilor orientate pe obiecte. Pentru aceasta sunt suportate 
operaţiile, denumite metode, care fac mai mult decât cele care doar cer o pagină Web. Această con- 
sideratie generală a permis apariția SOAP. Fiecare cerere constă din una sau mai multe linii de text 
ASCII, în care primul cuvânt din prima linie este numele metodei cerute. Metodele incorporate sunt 
listate în fig. 7-41. Pentru accesarea unor obiecte generale, metode adiționale specifice obiectelor pot 
fi de asemenea disponibile. În numele metodelor este semnificativă utilizarea literelor mari/mici, de 
exemplu GET este o metodă acceptată, dar nu si get. 


GET Cerere de citire a unei pagini Web 


Fig. 7-41. Metode de cerere standard pentru HTTP. 


POST Adăugarea la o resursă anume (de exemplu o pagină de Web) 





Metoda GET cere serverului să trimită pagina (prin care noi înțelegem obiect, în cel mai general 
caz, dar în practică de obicei doar un fișier). Pagina este codată corespunzător în MIME. Marea 
majoritate a cererilor către servere Web sunt metode GET. Forma uzuală a metodei GET este 


GET fișier HTTP-1.1 


unde fișier denumește resursa (fișierul) ce va fi adusă, și 1.1 este versiunea de protocol utilizat. 

Metoda HEAD cere doar antetul mesajului, fără să ceară și pagina propriu-zisă. Această metodă 
poate să fie utilizată pentru a afla când s-a făcut ultima modificare, pentru a obţine informaţii pentru 
indexare, sau numai pentru a verifica corectitudinea unui URL. 

Metoda PUT este inversa metodei GET: în loc să citească o pagină, o scrie. Această metodă 
permite crearea unei colecții de pagini de Web pe un server la distanță. Corpul cererii conţine pagi- 
na. Pagina poate să fie codificată utilizând MIME, caz în care liniile care urmează după PUT pot 
include Content-Type și antete de autentificare, pentru a demonstra că într-adevăr cel care face cere- 
rea are dreptul de a realiza operaţia cerută. 

Similară metodei PUT este metoda POST. Şi ea conţine un URL, dar în loc să înlocuiască date 
existente, noile date se vor adăuga într-un mod generalizat. De exemplu, se poate transmite un me- 
saj la un grup de știri sau adăuga un fișier la un sistem de informare în rețea. În practică, nici PUT și 
nici POST nu sunt utilizate prea mult. 

DELETE realizează ce era de așteptat: ștergerea unei pagini. Ca și la PUT, autentificarea și 
drepturile de acces joacă aici un rol important. Nu există nici o garanţie asupra succesului operației 
DELETE, deoarece chiar dacă serverul dorește să execute ștergerea, fișierul poate să aibă atribute 
care să interzică serverului HTTP să îl modifice sau să îl șteargă. 

Metoda TRACE este pentru verificarea corectitudinii. Ea cere serverului să trimită înapoi cere- 
rea. Această metodă este utilă când cererile nu sunt procesate corect și clientul vrea să știe ce fel de 
cerere a ajuns de fapt la server. 

Metoda CONNECT nu este utilizată în prezent. Este rezervată pentru utilizări ulterioare. 

Metoda OPTIONS asigură o modalitate pentru client de a interoga serverul despre proprietățile 
acestuia sau despre cele ale unui anumit fișier. 

Fiecare cerere obține un răspuns ce constă din linia de stare și posibile informaţii suplimentare 
(de exemplu, o parte sau toată pagina Web). Linia de stare conține un cod de stare de trei cifre, indi- 
când dacă cererea a fost satisfăcută si dacă nu, cauza. Prima cifră este utilizată pentru împărțirea 
răspunsurilor în cinci mari grupuri, ca in fig. 7-42. Codurile 1xx sunt utilizate în practică foarte rar. 
Codurile 2xx indică tratarea cu succes a cererii și conținutul (dacă există) este returnat. Codurile 3xx 
spun clientului să caute în altă parte, prin folosirea unui URL diferit, sau în propria memorie ascun- 
să (discutată mai târziu). Codurile 4xx indică insuccesul cererii din cauza unei erori la client, precum 
o cerere invalidă sau o pagină inexistentă. În fine, erorile 5xx indică o problemă în server, datorată 
codului său sau unei supraîncărcări temporare. 


| Cod | Semnificație | = Exemple | 
100 = serverul acceptă tratarea cererii de la client 
200 = cerere reușită; 204 = nu există conţinut 


3xx Redirectare 301 = pagină mutată; 304 = pagina din memoria ascunsă este 
încă validă 


Eroare la client 403 = pagină interzisă; 404 = pagina nu a fost găsită 
500 = eroare internă la server; 503 = încearcă mai târziu 





Fig. 7-42. Grupuri de răspunsuri ale codurilor de stare. 


Antete de mesaje 

Linia de cerere (de exemplu linia cu metoda GET) poate fi urmată de linii adiționale cu mai 
multe informații. Acestea poartă numele de antete de cerere. Această informație poate fi comparată 
cu parametrii unui apel de procedură. Răspunsurile pot avea de asemenea antete de răspuns. Anu- 
mite antete pot fi folosite in orice sens. O selecţie a celor mai importante este dată in fig. 7-43. 

Antetul User-Agent permite clientului să informeze serverul asupra programului său de navigare, 
sistemului de operare și altor proprietăţi. În fig. 7-34 am văzut că serverul avea în mod magic această 
informatie si că o poate obţine la cerere într-un script PHP. Antetul este utilizat de client pentru a-i 
asigura serverului această informaţie. 


Tip 
User-Agent Informaţie asupra programului de navigare și a platformei 


Accept-Language Cerere Limbajele naturale pe care clientul le poate trata 








Fig. 7-43. Câteva antete de mesaje HTTP. 


Cele patru antete Accept spun serverului ce este dispus clientul să accepte în cazul în care acesta 
are un repertoriu limitat despre ceea ce este acceptabil. Primul antet specifică ce tipuri MIME sunt 
acceptate (de exemplu, text/html). Al doilea reprezintă setul de caractere (de exemplu ISO-8859 sau 
Unicode-1-1). Al treilea se referă la metode de compresie (de exemplu, gzip). Al patrulea indică un 
limbaj natural (de exemplu, spaniola). Dacă serverul are mai multe pagini din care poate să aleagă, 
el poate utiliza această informaţie pentru a furniza clientului pagina pe care o caută. Dacă nu poate 
satisface cererea, este întors un cod de eroare și cererea eșuează. 

Antetul Host denumește serverul. El este luat din URL. Antetul este obligatoriu. Este utilizat 
deoarece anumite adrese IP pot servi mai multe nume de DNS și serverul are nevoie de o anumită 
modalitate de a spune cărui calculator să-i trimită cererea. 

Antetul Authorization este necesar pentru protecţia paginilor. În acest caz, clientul trebuie să 
demonstreze că are dreptul de a vedea pagina cerută. Acest header este utilizat în acest scop. 

Deși cookie-urile sunt tratate în RFC 2109 mai mult decât în RFC 2616, și ele au două antete. 
Antetul Cookie este utilizat de clienţi pentru a întoarce serverului un cookie care a fost anterior tri- 
mis de o mașină aflată în domeniul serverului. 

Antetul Date poate fi utilizat în ambele sensuri și conţine ora și data la care a fost trimis mesajul. 
Antetul Upgrade este folosit pentru a face mai ușoară crearea unei tranzitii către o viitoare (posibil 
incompatibilă) versiune a protocolului HTTP. Acesta permite clientului, să anunţe ce anume supor- 
tă, și serverului să afirme ceea ce folosește. 

Acum am ajuns la antetele utilizate exclusiv de către server în răspunsul cererilor. Primul, Server, 
permite serverului să spună cine este și câteva proprietăţi, dacă dorește. 

Următoarele patru antete, toate începând cu Content-, permit serverului să descrie proprietățile 
paginii pe care o transmite. 

Antetul Last-Modified spune când a fost modificată ultima dată pagina. Acest antet joacă un rol 
important în mecanismul de memorie ascunsă. 

Antetul Location este utilizat de server pentru a informa clientul că ar trebui să utilizeze un alt 
URL. Acesta poate fi folosit dacă pagina a fost mutată, sau pentru a da permisiunea mai multor 
URL-~uri de a referi aceeași pagină (posibil pe servere diferite). Este de asemenea utilizată pentru 
companiile care au o pagină de Web principală în domeniul com, dar care redirectioneaza clienții la 
o pagină națională sau regională în funcție de adresa lor IP sau limba preferată. 

Dacă o pagină este foarte mare, un client mic poate nu o dorește dintr-o dată. Unele servere ac- 
ceptă cereri în anumite intervale de octeți, astfel că pagina poate fi citită în mai multe unități mai mici. 
Antetul Accept-Ranges anunţă asentimentul severului de a trata acest tip de cerere parțială de pagini. 

Al doilea antet pentru cookie, Set-Cookie, se referă la modul în care serverele trimit cookie-uri la 
clienţi. Este de așteptat salvarea cookie-ului de către client și returnarea acestuia la cereri ulterioare 
ale serverului. 


Exemplu de utilizare HTTP 

Deoarece HTTP este un protocol ASCII, este destul de ușor pentru o persoana aflată la un ter- 
minal (ca opus al programului de navigare) să vorbească direct cu serverele de Web. Este necesară 
doar o conexiune TCP la portul 80 pe server. Cititorii sunt încurajați să încerce personal acest scena- 
riu (preferabil dintr-un sistem UNIX, deoarece anumite sisteme nu returnează starea conexiunii). 


Trying 4.17.168.6... 

Connected to www.ietf.org. 

Escape character is "^J. 

HTTP/1.1 200 OK 

Date: Wed, 08 May 2002 22:54:22 GMT 

Server: Apache/1.3.20 (Unix) mod_ssl/2.8.4 OpenSSL/0.9.5a 
Last-Modified: Mon, 11 Sep 2000 13:56:29 GMT 
ETag: "2a79d-c8b-39bce48d” 

Accept-Ranges: bytes 

Content-Length: 3211 

Content-Type: text/html 

X-Pad: avoid browser bug 


<html> 

<head> 

<title>IETF RFC Page</title> 

<script language=" javascript” > 
function url() { 

var x = document.form1.number.value 
if (x.length == 1) {x = "000" + x} 

if (x.length == 2) {x = "00" + x} 

if (x.length == 3) (x = "0" +x} 
document.form1.action = ,,/rfc/rfc” + x + ,,.txt 
document.form1.submit 

} 

</script> 

</head> 


" 


Fig. 7-44. Primele linii ale fișierului www.ietforg/rfc.himl. 

Următoarea secvență de comenzi va realiza acest lucru: 


telnet www.ietf.org 80 >log 
GET /rfc.html HTTP/1.1 


Host: www.ietf.org 
close 


Această secvență de comenzi pornește o conexiune telnet (adică TCP) pe portul 80 al serverului 
Web al IETF, www.ietforg. Rezultatul sesiunii este redirectat către fișierul log pentru o inspecţie 
ulterioară. Apoi urmează comanda GET denumind fișierul și protocolul. Următoarea linie este an- 
tetul obligatoriu Host. Linia rămasă liberă este de asemenea cerută. Ea semnalează serverului că nu 
mai sunt antete de cerere. Comanda close indică programului de telnet să întrerupă conexiunea. 

Fisierul log poate fi inspectat folosind un editor. Acesta ar trebui să înceapă similar cu liniile de 
cod din fig. 7-44, cu excepția unei modificări recente de către IETF. 

Primele trei linii reprezintă ieșirea programului telnet, și nu de la serverul la distanță. Linia ce în- 
cepe cu HTTP/1.1 este răspunsul IETF prin care spune că este dispus să vorbească HTTP/1.1 cu 
tine. Apoi urmează un număr de antete și apoi conţinutul. Am văzut deja toate antetele, cu excepția 
lui ETag care este un identificator de pagină unic, referitor la memoria ascunsă, și X-Pad care nu 
este standardizat, probabil o cale de scăpare pentru vreun program de navigare cu erori. 


73.5 Îmbunătăţiri ale performanței 


Popularitatea Web-ului aproape că a fost propria sa distrugere. Servere, rutere și linii folosite de 
Web sunt adesea supraincarcate. Multă lume a început să denumească WWW-ul ca World Wide 
Wait (rom: așteptare de întindere planetară). Ca o consecință a acestor întârzieri fără sfârșit, cerce- 
tătorii au dezvoltat diverse tehnici pentru îmbunătăţirea performanţelor. Vom examina acum trei 
dintre ele: memoria ascunsă, replicarea serverelor și reţele de livrare a conţinutului. 


Memoria ascunsă 

Un mod simplu de a îmbunătăți performanţa este de a salva paginile care au fost cerute pentru 
cazul în care ele vor fi utilizate din nou. Această tehnică este efectivă în special pentru paginile care 
sunt vizitate foarte mult, ca www.yahoo.com și www.cnn.com. Paginile pot fi păstrate pentru utilizări 
ulterioare în memoria ascunsă (eng.: cache). Procedura uzuală este ca un proces, denumit proxy 
(rom.: delegat), să întrețină această memorie. Pentru a utiliza memoria ascunsă, un program de navi- 
gare poate fi configurat să adreseze toate cererile de pagini proxy-ului, și nu serverului real unde se 
află pagina respectivă. Dacă proxy-ul are pagina, o returnează imediat. Dacă nu, aduce pagina de la 
server, o adaugă în memoria ascunsă pentru utilizarea ulterioară și o întoarce clientului care a cerut-o. 

Două întrebări importante aferente memoriei ascunse sunt: 





1. Cine ar trebui să deţină memoria ascunsă? 
2. Cat de mult timp ar trebui să stea paginile în memoria ascunsă? 


Există mai multe răspunsuri la prima întrebare. PC-urile individuale de obicei rulează proxy-uri, 
deci pot să caute rapid pagini vizitate anterior. Într-un LAN al unei companii, proxy-ul este în gene- 
ral o mașină ce poate fi accesată de toate mașinile din acel LAN, astfel că dacă un utilizator se uită la 
o anumită pagină și apoi alt utilizator din același LAN vrea aceeași pagină, ea poate fi adusă din 
memoria ascunsă a proxy-ului. Multe ISP-uri rulează proxy-uri, pentru a accelera accesul clienților 

lor. De obicei toate memoriile ascunse operează în același timp, deci cererile se duc iniţial la proxy- 
ul local. Dacă eșuează, proxy-ul local cere pagina proxy-ului din LAN. Dacă și aceasta eșuează, 
proxy-ul din LAN încearcă la proxy-ul ISP-ului. Ultimul trebuie să reușească să aducă paginile, fie 
din memoria sa ascunsă, fie de la o memorie ascunsă de nivel superior, fie de la însuși serverul ce 
deţine pagina. O schemă ce include mai multe memorii ascunse care pot fi încercate în secvenţă este 
denumită memorie ascunsă ierarhică (hierarchical caching). O posibilă implementare este ilustrată 
în fig. 7-45. 





Maşina Reţeaua locală Reţeaua locală 
clientului a clientului a ISP-ului 


Fig. 7-45. Memorie ascunsă ierarhică cu 3 proxy-uri . 


Cât timp ar trebui paginile să rămână în memoria ascunsă este un pic mai dificil de aflat. Anumi- 
te pagini nu ar trebui să fie păstrate deloc în memoria ascunsă. De exemplu, o pagină ce conţine pre- 
turile pentru cele mai active 50 de acţiuni la bursă se schimbă la fiecare secundă. Dacă s-ar păstra in 
memoria ascunsă, un utilizator ce ia o astfel de copie ar lua date vechi (adică depășite). Pe de altă 
parte, din momentul în care schimbul de acţiuni s-a închis pe ziua respectivă, pagina va rămâne vali- 
dă ore sau zile, până când începe următoarea licitaţie. Astfel, eficiența menţinerii unei pagini în 
memoria ascunsă poate varia foarte mult în timp. 

Problema-cheie în determinarea eliminării unei pagini din memoria ascunsă este legată de ve- 
chimea pe care utilizatorii sunt dispuși să o accepte (din moment ce paginile din memoria ascunsă 
sunt ținute pe disc, cantitatea de memorare consumată reprezintă rareori o problemă). Dacă un 
proxy elimină repede paginile, el va întoarce rar o pagină veche, dar nu va fi prea eficient (adică va 
avea o rată scăzută de succes). Dacă păstrează paginile prea mult, poate avea o rată mai mare dar cu 
preţul de a întoarce deseori pagini cu informație expirată. 

Există două abordări în tratarea acestei probleme. Prima utilizează o euristică pentru a ști cât 
timp să menţină fiecare pagină. O euristică des întâlnită este cea în care se tine cont de antetul Last- 
Modified (vezi fig. 7-43). Dacă o pagina a fost modificată cu o oră în urmă, se tine în memoria ascun- 
să o oră. Dacă a fost modificată cu un an în urmă, este evident o pagină foarte veche (de exemplu, o 
listă a zeilor din mitologia greacă și cea romană), deci poate fi păstrată în memoria ascunsă pentru 
un an, cu o probabilitate rezonabilă că nu se va modifica în decursul anului. Deși această euristică 
funcţionează bine în practică, ea întoarce, totuși, pagini vechi din când în când. 

Cealaltă abordare este mai costisitoare dar elimină posibilitatea paginilor vechi prin utilizarea 
unor caracteristici speciale ale RFC 2616 care tratează administrarea memoriei ascunse. Una din 
cele mai utilizate caracteristici este antetul de cerere [f-Modified-Since, pe care un proxy poate să-l 
trimită unui server. El specifică pagina pe care o vrea proxy-ul și momentul la care pagina din me- 
moria ascunsă a fost modificată ultima dată (din antetul Last-Modified). Dacă pagina nu a mai fost 
modificată de atunci, serverul trimite înapoi un scurt mesaj Not Modified (codul de stare 304 din fig. 
7-42), care indică proxy-ului să utilizeze pagina din memoria ascunsă. Dacă pagina a mai fost modifi- 
cată de atunci, este returnată noua pagină. În timp ce pentru această abordare este întotdeauna ne- 

voie de un mesaj de cerere și unul de răspuns, mesajul de răspuns va fi foarte scurt când intrarea în 
memoria ascunsă este încă validă. 

Aceste două abordări pot fi combinate ușor. Pentru primul AT după aducerea paginii, proxy-ul 
doar returnează pagina clienţilor ce o cer. După ce pagina a stat un timp în memoria ascunsă, proxy- 
ul utilizează mesajul If-Modified-Since pentru a verifica valabilitatea acesteia. Alegerea AT implica 
invariabil o euristică, depinzând de cât de mult timp a trecut de la modificarea paginii. 

Paginile Web cu conţinut dinamic (de exemplu, cele generate de un script PHP) nu ar trebui ni- 
ciodată păstrate în memoria ascunsă, deoarece parametrii pot fi diferiți la următoarea accesare. Pen- 
tru a trata aceasta si alte cauze, există un mecanism general prin care un server instruieste toate 
proxy-urile până la client să nu folosească din nou pagina curentă până nu îi verifică valabilitatea. 
Acest mecanism poate fi folosit de asemenea pentru orice pagină pasibilă să fie modificată curând. 
Diverse mecanisme de control al memoriei ascunse sunt definite în RFC 2616. 

Mai exisă o abordare în îmbunătățirea performanţei, memoria ascunsă proactivă. Când un proxy 
aduce o pagină de la un server, el poate inspecta pagina pentru a vedea dacă ea conţine hiper- 
legături. Dacă este așa, poate să lanseze cereri serverelor corespunzătoare pentru a preîncărca în 
memoria ascunsă paginile la care punctează, pentru cazul în care va fi nevoie de ele. Această tehnică 
poate reduce timpul de acces pentru cererile ulterioare, dar poate, la fel de bine, să inunde liniile de 
comunicaţie cu pagini care nu vor fi niciodată necesare. 

În mod clar, memoria ascunsă în Web este departe de a fi banală. Mult mai multe se pot spune 
despre ea. De fapt, s-au scris cărţi întregi pe această temă, de exemplu (Rabinovich si Spatscheck, 
2002; și Wessels, 2001). Dar este timpul ca noi să trecem la un alt subiect. 


Replicarea serverelor 

Memoria ascunsă este o tehnică orientată spre client pentru îmbunătăţirea performanțelor, dar 
există și tehnici orientate pe server. Cea mai întâlnită abordare pentru îmbunătăţirea performanţelor 
serverelor este replicarea conţinutului lor în mai multe locuri separate. Această tehnică este câteoda- 
tă denumită oglindire (mirroring). 

Într-o utilizare tipică a oglindirii într-o companie, pagina principală de Web conţine câteva ima- 
gini cu legături către siturile Web regionale, de exemplu siturile din est, vest, nord și sud. Utilizatorul 
urmează legătura cea mai apropiată. Din acel moment, toate cererile se duc la serverul selectat. 

Siturile oglindite sunt în general complet statice. Compania decide unde să plaseze copiile, dis- 
pune de un server în fiecare regiune, și plasează (mai mult sau mai puţin) întregul conținut în fiecare 
loc (omitand, probabil, dezăpezitoarele în situl de la Miami si șezlongurile în situl din Anchorage). 
Alegerea siturilor rămâne în general stabilă luni sau chiar ani de zile. 

Din păcate, Web-ul prezintă un fenomen cunoscut ca aglomerare bruscă (flash crowds) în care 
un sit Web care era anterior necunoscut, nevizitat, aproape mort, devine dintr-o dată centrul uni- 
versului. De exemplu, până pe 6 noiembrie 2000, situl Web al secretarului de stat din Florida, 
www.dos.state.fl.us, informa tacit despre întâlnirile cabinetului statului Florida și oferea instrucțiuni 
pentru a deveni notar în Florida. Dar pe 7 noiembrie 2000, când președinția Statelor Unite depin- 
dea dintr-o dată de câteva mii de voturi disputate în câteva provincii din Florida, a devenit unul din 
primele 5 situri Web din lume. Evident, nu a putut suporta încărcarea și aproape că a murit strivit 
sub ea. 

Este necesar un mod prin care un sit Web, ce observă dintr-o dată o cerere masivă a traficului, să 
se cloneze automat în atâtea locaţii cât este necesar și să păstreze aceste situri operaționale până 
când trece furtuna, moment în care oprește majoritatea sau chiar totalitatea acestora. Pentru a avea 

această abilitate, un sit are nevoie de o înţelegere prealabilă cu o companie care deține mai multe 
situri, prin care se pot crea replici la cerere și pentru care se plăteşte în funcție de capacitatea pe care 
o foloseşte în realitate. 

O strategie și mai flexibilă este de a crea replici dinamice la nivel de pagini, în funcţie de unde vine 
traficul. Câteva cercetări pe aceasta tema sunt raportate în (Pierre ș.a.., 2001; si Pierre s.a.., 2002). 


Reţele de livrare de conținut 

Culmea capitalismului este că cineva a descoperit cum să câștige bani din World Wide Wait. 
Funcționează în felul următor. Companiile denumite CDN (Content Delivery Networks, rom: 
reţele de livrare de conţinut) vorbesc cu deţinătorii conţinutului (situri muzicale, ziare, și alții 
care doresc să facă disponibil conţinutul ușor și rapid) si se oferă să livreze acest conţinut utiliza- 
torilor finali în mod eficient, contra cost. După semnarea contractului, deținătorul conținutului 
oferă CDN-ului conținutul sitului său Web pentru preprocesare (care va fi discutată imediat) și 
apoi distribuţie. 

Apoi CDN vorbeşte cu un număr mare de ISP-uri și se oferă să îi plătească bine pentru dreptul 
de a plasa un server administrat la distanță, plin de conținut valoros, pe LAN-urile lor. Nu numai că 
este o sursă de venit, dar asigură de asemenea clienţilor ISP-urilor timpi de răspuns excelenți pentru 
a ajunge la conținutul CDN-ului, oferind astfel ISP-ului un avantaj competitiv fata de alte ISP-uri 
care nu au acceptat oferta CDN-ului. În aceste condiții, colaborarea cu un CDN este ceva la mintea 
cocoșului pentru ISP. Ca o consecinţă, cele mai mari CDN-uri au mai mult de 10.000 de servere răs- 
pândite în toată lumea. 


<html> 

<head><title>Furry Video</title></head> 
<body> 

<h1>Furry Video’s Product List</h1> 
<p>Click below for free samples.</p> 


<a href="bears.mpg”>Bears Today</a><br>, 
<a href="bunnies.mpg”>Funny Bunnies</a><br> 
<a href="mice.mpg”>Nice Mice</a><br> 


</body> 
</html> 
(a) 
<html> 
<head><title>Furry Video</title></head> 
<body> 


<h1>Furry Video’s Product List</h1> 
<p>Click below for free samples.</p> 


<a href="http://cdn-server.com/furryvideo/bears.mpg”>Bears Today</a><br>, 
<a href="http://cdn-server.com/furryvideo/bunnies.mpg”>Funny Bunnies</a><br> 
<a href="http://cdn-server.com/furryvideo/mice.mpg”>Nice Mice</a><br> 
</body> 
</html> 

(b) 


Fig. 7-46. (a) Pagina Web originala. (b) Aceeasi pagina dupa transformare. 

Cu un conținut replicat pe mii de situri în lumea întreagă, există în mod clar un potențial ridicat 
pentru îmbunătăţirea performanţelor. Cu toate acestea, pentru o funcționare bună, trebuie să existe 
o modalitate prin care să se redirecteze cererea clientului la cel mai apropiat server CDN, preferabil 
unul aflat la ISP-ul clientului. De asemenea, aceasta redirectare trebuie făcută fără modificarea 
DNS-ului sau a oricărei alte parti a infrastructurii standard a Internet-ului. O descriere putin simpli- 
ficată despre cum lucrează Akamai, cel mai mare CDN, este oferită în continuare. 

Întregul proces începe din momentul în care furnizorul conținutului trimite CDN-ului situl său 
Web. Apoi CDN-ul trece fiecare pagină printr-un preprocesor care înlocuiește toate URL-urile cu 
unele modificate. Modelul de lucru din spatele acestei strategii este acela că situl Web al furnizorului 
de conținut este constituit din multe pagini foarte mici (doar text HTML), dar că aceste pagini au de 
obicei referinţe către fișiere mari, precum imagini, audio și video. Paginile HTML modificate sunt 
păstrate pe serverul furnizorului de conţinut și sunt aduse în mod obișnuit; doar imaginile, comuni- 
catiile audio și video merg pe serverele CDN-ului. 

Pentru a vedea cum funcționează această schemă în realitate, se consideră pagina Web a lui 
Furry (rom.: îmblănit) Video din fig. 7-46(a). După preprocesare, ea este transformată în fig. 7-46(b) 
și plasată pe serverul Furry Video ca www.furryvideo.com/index.html. 

Când un utilizator introduce ca URL www.furrwideo.com, DNS-ul întoarce adresa IP a sitului 
Furry Video, permiţând ca pagina (HTML) principală să fie adusă în mod obișnuit. Când se face clic 
pe oricare din hiper-legături, programul de navigare cere DNS-ului să caute cdn-server.com, ceea ce 
acesta chiar face. Programul de navigare trimite apoi o cerere HTTP către această adresă IP, con- 
tând pe faptul că va primi înapoi un fișier MPEG. 

Aceasta nu se întâmplă deoarece cdn-server.com nu găzduieşte nici un conţinut. În schimb, 
acesta este pe serverul fals de HTTP al CDN-ului. El examinează numele fișierului și numele 
serverului pentru a afla care pagină este necesară cărui furnizor de conținut. De asemenea, 
examinează adresa IP a cererii sosite și o caută în baza sa de date pentru a determina unde 
este posibil să se afle utilizatorul. Cu o astfel de informaţie, el determină care servere CDN de 
conținut pot oferi utilizatorului serviciul cel mai bun. Această decizie este dificilă deoarece 
serverul situat geografic cel mai aproape poate să nu fie cel mai apropiat în termeni de topolo- 
gie de rețea, iar cel mai apropiat în termeni de topologie de reţea poate fi foarte aglomerat în 
acel moment. După ce se face o alegere, cdn-server.com trimite înapoi un răspuns cu codul de 
stare 301 si un antet Location cu URL-ul fișierului pe serverul CDN de conţinut cel mai apro- 
piat de client. Pentru acest exemplu, să presupunem că URL-ul este www.CDN-0420.com/ 
furryvideo/bears.mpg. Programul de navigare procesează apoi acest URL în mod normal pentru 
a obţine fișierul MPEG real. 

Pașii urmați sunt ilustrati în fig. 7-47. Primul pas este căutarea www. furryvideo.com pentru a obti- 
ne adresa lui IP. După aceea, pagina HTML poate fi adusă și afișată în mod obișnuit. Pagina conține 
trei hiper-legături la cdn-server [vezi fig. 7-46(b)]. Când, să zicem, este selectată prima, este căutată 
(pasul 5) si returnată (pasul 6) adresa sa de DNS. Când o cerere pentru bears.mpg este trimisă la 
cdn-server (pasul 7), clientul este înștiințat că trebuie să se ducă de fapt la CDN-0420.com (pasul 8). 
Când face acest lucru (pasul 9), i se dă fișierul din memoria ascunsă a proxy-ului (pasul 10). Proprie- 
tatea care face ca întregul mecanism să funcționeze este pasul 8, serverul fals de HTTP redirectand 
clientul la un proxy CDN aflat aproape de client. 

1. Caută www.furryvideo.com 
2. Este întoarsă adresa IP a lui 
Server DNS Furry 
3. Pagina HTML este cerută de la 
Furry 


4. Este întoarsă o pagină HTML 

5. După selecţia cu mouse-ul, se 
Server cdn caută cdn-server.com 
5 (HTTP fals) 6. Este intoarsa adresa IP a lui cdn- 

server 

10 Memoria ascunsa 7. Bears.mpg este cerut de la cdn- 
de pe disc server 
FA 8. Clientul este redirecționat către 
CDN-0420 
. Este cerut fișierul bears.mpg 
CDN-0420.com 10. Fisierul bears.mpg este întors 
din memoria ascunsa. 





www. furry- rose 
video.com 4 






Fig. 7-47. Pașii în căutarea unui URL când se folosește un CDN 


Serverul CDN la care este redirectat clientul este în mod tipic un proxy cu o memorie ascunsă 
preîncărcată cu conţinutul cel mai important. Dacă totuși cineva cere un fișier care nu este în memo- 
ria ascunsă, acesta este adus de la serverul real și dispus în memoria ascunsă pentru o utilizare ulte- 
rioară. Făcând din serverul de conținut un proxy și nu o replică completă, CDN are abilitatea de a 
schimba dimensiunea discului, timpul de preîncărcare și diverși parametri de performanță. 

Mai multe despre rețele de livrare a conţinutului găsiți in (Hull, 2002; si Rabinovich și 
Spatscheck, 2002). 


7.3.6 Web-ul fara fir 


Există un interes considerabil pentru dispozitivele mici, portabile, capabile să acceseze Web-ul 
printr-o legătură fără fir. De fapt, primii pași în această direcție au fost deja făcuți. Cu siguranță că 
vor fi o mulțime de schimbări în acest domeniu în anii ce vin, dar tot merită să examinăm câteva din 
idele actuale legate de web-ul fără fir, pentru a vedea unde suntem acum și încotro ne putem îndrep- 
ta. Ne vom concentra asupra primelor două sisteme Web fără fir de scară largă care au spart piața: 
WAP și i-mode. 


WAP-The Wireless Application Protocol (Protocolul pentru aplicaţii fără fir) 

O dată ce Internet-ul și telefoanele mobile au devenit lucruri comune, nu a durat mult până când 
cuiva i-a venit ideea să le combine într-un telefon mobil cu ecran încorporat pentru acces fără fir la 
poșta electronică și la Web. Acel „cineva” a fost consorțiul condus inițial de Nokia, Ericsson, 
Motorola și phone.com (fosta Unwired Planet) și care acum se laudă cu sute de membri. Sistemul se 
numește WAP (Wireless Application Protocol - protocolul pentru aplicații fără fir). 

Un dispozitiv WAP poate fi un telefon mobil îmbunătățit, PDA, sau calculator portabil fara 
servicii pentru voce. Specificatia le permite pe toate si multe altele. Ideea de bază este să se folo- 
sească infrastructura digitală fără fir existentă. Utilizatorii pot accesa o poartă (eng.: gateway) 
WAP prin legătura fără fir și îi pot trimite cereri de pagini Web. Apoi, poarta controlează memo- 
ria ascunsă pentru pagina cerută. Dacă există, o trimite; dacă nu există, o ia de pe Internet-ul cu 
fir. În esență, această înseamnă că WAP 1.0 este un sistem cu comutare de circuite cu o taxă de 


594 NIVELUL APLICAŢIE CAP. 7 


conectare pe minut relativ mare. Pentru a scurta o poveste lungă, oamenilor nu le-a plăcut sa ac- 
ceseze Internet-ul pe un ecran mic și plătind la minut, astfel că WAP-ul a fost un fel de nereușită 
(deși au mai fost și alte probleme). În orice caz, WAP-ul și competitorul sau, i-mode (prezentat 
mai jos), par să conveargă spre o aceeași tehnologie, astfel că WAP 2.0 ar mai putea să fie un ma- 
re succes. Întrucât WAP 1.0 a fost prima încercare pentru Internet-ul fără fir, merită să fie descris 
cel putin pe scurt. 

WAP este de fapt o stivă de protocoale pentru accesarea Web-ului, optimizată pentru conexiuni 
cu o bandă de transfer mică folosind dispozitive fără fir ce au un procesor lent, puţină memorie și un 
ecran mic. Aceste cerințe sunt evident diferite de cele pentru un PC standard de birou, scenariu care 
duce la niște diferenţe între protocoale. Nivelurile sunt prezentate în fig. 7-48. 


Mediul aplicațiilor fără fir (WAE) 
Protocolul sesiune fără fir (WSP) 
Protocolul tranzacție fără fir (WTP) 


Securitatea la nivelul transport fără fir (WTLS) 
Protocolul pentru datagrame fără fir (WDP) 
Nivelul fizic (GSM, CDMA, D-AMPS, GPRS, etc.) 





Fig. 7-48. Stiva de protocoale WAP. 


Nivelul cel mai de jos suportă toate sistemele de telefonie mobilă existentă, inclusiv GSM, D- 
AMPS și CDMA. Rata de transfer pentru WAP 1.0 este de 9600 bps. Deasupra acestora se află pro- 
tocolul pentru datagrame, WDP (Wireless Datagram Protocol - protocolul pentru datagrame fără 
fir), care este de fapt UDP. Apoi vine un nivel pentru securitate, evident necesar într-un sistem fără 
fir. WTLS este un subset al SSL-ului de la Netscape, la care ne vom uita în cap. 8. Deasupra acestuia 
este un nivel tranzacţie sigură sau nesigură, care se ocupă de cereri și răspunsuri. Acest nivel înlocu- 
iește TCP, care nu este folosit peste legătura prin aer din motive legate de eficienţă. Apoi vine un 
nivel sesiune, care este similar cu HTTP/1.1, dar cu câteva restricții și extensii pentru motive de op- 
timizare. Deasupra acestuia se află micro-programul de navigare (WAE). 


Filtru de la 


HTML la WML Server Web 









Staţia de bază 























Ti 
Dispozitiv WAP 


Poarta WAP 


Fig. 7-49. Arhitectura WAP. 

În afara costului, celălalt aspect care cu siguranță a afectat acceptarea WAP-ului este faptul că 
nu folosește HTML. În locul acestuia, nivelul WAE folosește un limbaj de marcare numit WML 
(Wireless Markup Language — limbajul de marcare fără fir), care este o aplicație a XML. Drept 
consecință, în principiu, un dispozitiv WAP nu poate accesa decât acele pagini care au fost converti- 
te la WML. Oricum, având în vedere că asta restrictioneaza mult valoarea WAP-ului, arhitectura 
reclamă un filtru direct de la HTML la WML pentru a crește mulțimea paginilor disponibile. Arhi- 
tectura este ilustrată în fig. 7-49. 

Ca să fim corecti, WAP-ul a fost, probabil, putin înaintea vremii sale. Când WAP-ul a fost lansat 
prima dată, XML abia era cunoscut în afara W3C și astfel presa a anunţat lansarea sa spunând WAP 
NU FOLOSEȘTE HTML. Un titlu mai clar ar fi fost: WAP DEJA FOLOSEȘTE NOUL STAN- 
DARD HTML. Dar cum răul fusese făcut, a fost greu de reparat și WAP 1.0 nu a prins niciodată. 
Vom rediscuta WAP-ul după ce ne vom uita mai întâi la competitorul său major. 


I-Mode 

În timp ce un consorțiu multi-industrial de companii de telecomunicații si de calculatoare a fost 
ocupat cu construcţia unui standard deschis folosind cea mai avansată versiune de HTML disponibi- 
1a, alte dezvoltări aveau loc în Japonia. Acolo, o japoneză, Mari Matsunaga, a inventat o altă soluție 
pentru Web-ul fără fir numită i-mode (information mode — modul informaţie). Ea a convins divizia 
„fără fir” a fostului monopol de telefonie japoneză că ideea sa era corectă și în februarie 1999 NTT 
DoCoMo (în traducere literală: Compania Japoneză pentru Telefoane și Telegraf oriunde te-ai du- 
ce) a lansat serviciul în Japonia. În 3 ani a avut peste 35 de milioane de abonaţi japonezi, care puteau 
accesa peste 40.000 de situri Web speciale i-mode. În plus, a mai făcut ca majoritatea companiilor de 
telecomunicații să saliveze după succesul său financiar, mai ales datorită faptului că WAP nu părea 
sa ducă nicăieri. Să vedem acum ce este i-mode și cum funcționează. 

Sistemul i-mode are trei componente de bază: un nou sistem de transmisie, un nou telefon și un 
nou limbaj pentru proiectarea paginilor Web. Sistemul de transmisie constă în două rețele separate: 
reţeaua de telefonie mobilă cu comutare de circuite existentă (oarecum comparabilă cu D-AMPS) și 
o nouă rețea cu comutare de pachete construită în mod special pentru serviciile i-mode. Modul voce 
folosește rețeaua cu comutare de circuite și este taxat la fiecare minut de conectare. I-mode foloseşte 
reţeaua cu comutare de pachete și este întotdeauna activ (la fel ca la ADSL sau la cablu), astfel că 
nu există taxarea pentru timpul de conectare. În locul acesteia, există o taxă pentru fiecare pachet 
trimis. Momentan nu este posibil să fie folosite ambele rețele în același timp. 

Telefoanele arată ca niște telefoane mobile cărora li s-a adăugat un mic ecran. NTT DoCoMo 
promovează masiv dispozitivele i-mode ca fiind mai degrabă telefoane mobile decât terminale Web 
fără fir, deși ele chiar asta sunt. De fapt, probabil că majoritatea clienţilor nici nu sunt conștienți că 
sunt conectaţi la Internet. Ei consideră dispozitivele lor i-mode ca fiind telefoane mobile cu facili- 
taţi sporite. Pentru a păstra acest model de i-mode la nivel de serviciu, telefoanele nu pot fi pro- 
gramate de utilizatori, deși ele conţin echivalentul unui PC din 1995 și ar putea probabil rula Win- 
dows 95 sau UNIX. 

Când telefonul i-mode este pornit, utilizatorului îi este prezentată o listă cu categoriile de servicii 
aprobate oficial. Sunt mult peste 1000 de servicii grupate în aproximativ 20 de categorii. Fiecare ser- 
viciu, care este de fapt un mic sit Web i-mode, este oferit de către o companie independentă. Cate- 
goriile importante din meniul oficial includ poșta electronică, știri, meteo, sport, jocuri, cumpărături, 
hărţi, horoscop, distracție, călătorii, ghiduri regionale, tonuri ale soneriei, rețete, jocuri de noroc, 
servicii bancare si cotaţiile bursei. Serviciul este oarecum orientat către adolescenţi și oameni de 20- 

30 de ani, care au tendința să se ataseze de jucăriile electronice, mai ales dacă sunt în culori frumos 
asortate. Simplul fapt că peste 40 de companii vând tonuri ale soneriei spune ceva. Cea mai popula- 
ră aplicaţie este poșta electronică, care permite mesaje de până la 500 de octeți și din acest motiv 
este văzută ca o mare îmbunătăţire fata de SMS (Short Message Service — serviciul de mesaje scurte) 
care permite mesaje de numai 160 de octeți. Jocurile sunt și ele populare. 

Sunt de asemenea peste 40.000 de situri Web i-mode, dar ele trebuie accesate mai degrabă 
scriindu-se URL-ul lor, decât selectându-le dintr-un meniu. Dintr-un punct de vedere, lista oficială 
este ca un portal Internet care permite altor situri Web să fie accesate prin selecţie în loc să li se 
scrie URL-ul. 

NTT DoCoMo controlează îndeaproape serviciile oficiale. Pentru a fi acceptat pe listă, un servi- 
ciu trebuie să îndeplinească o serie de criterii publice. De exemplu, un serviciu nu trebuie să aibă o 
influență negativă asupra societăţii, dicționarele japonez-englez trebuie să aibă suficiente cuvinte, 
serviciile cu tonuri pentru sonerie trebuie să adauge frecvent noi tonuri și nici un sit nu poate să 
promoveze comportarea vicioasă sau să se reflecte negativ asupra NTT DoCoMo (Frangle, 2002). 
Cele 40.000 de situri Internet pot face orice vor ele. 

Modelul afacerii i-mode este atât de diferit de acela al Internet-ului convenţional încât merită 
explicat. Taxa pentru abonamentul de bază i-mode este de câțiva dolari pe lună. Cum există o taxă 
pentru fiecare pachet primit, abonamentul de bază include și un mic număr de pachete. Ca alterna- 
tivă, clientul poate opta pentru un abonament cu mai multe pachete gratuite, cu o taxă pe pachet ce 
scade repede pe măsură ce trece de la 1 MB pe lună la 10 MB pe lună. Dacă pachetele gratuite sunt 
folosite până la jumătatea lunii, pot fi cumpărate on-line alte pachete adiționale. 

Pentru a folosi un serviciu trebuie să te abonezi la el, fapt care se realizează printr-o simplă selec- 
tie și introducerea codului PIN personal. Majoritatea serviciilor oficiale costă în jur de 1$-2$ pe luna. 
NTT DoCoMo adaugă taxa la factura de telefon și transferă 91% celui care oferă serviciul, păstrând 
9%. Dacă un serviciu neoficial are 1 milion de clienți, trebuie sa trimită 1 milion de facturi de (apro- 
ximativ) 1$ în fiecare lună. Dacă acel serviciu devine oficial, NTT DoCoMo se ocupă de taxare si 
transferă lunar 910.000$ în contul din bancă al serviciului. A nu avea de manipulat note de plată este 
un mare stimulent pentru ca cineva să devină distribuitor oficial de servicii, ceea ce generează veni- 
turi mai mari pentru NTT DoCoMo. De asemenea, fiind oficial ajungi în meniul initial, ceea ce face 
situl tău mult mai ușor de găsit. Factura utilizatorului include convorbirile, taxele de abonamente i- 
mode, taxele de abonamente pentru servicii și pachetele suplimentare. 

În ciuda succesului său masiv în Japonia, nu este de loc clar că i-mode va prinde și în SUA si Eu- 
ropa. Din unele puncte de vedere, situaţia din Japonia este diferită de aceea din Vest. În primul 
rând, majoritatea potențialilor clienți din Vest (spre exemplu adolescenţii, studenţii și oamenii de 
afaceri) au deja un PC cu ecran mare acasă și aproape sigur o conexiune la Internet de cel putin 56 
Kbps, adesea mult mai rapidă. În Japonia, puţini oameni au PC-uri conectate la Internet acasă, pe 
de o parte din cauza lipsei de spaţiu, dar și din cauza taxelor exorbitante ale NTT pentru serviciile de 
telefonie locală (undeva în jur de 700$ pentru instalarea unei linii și 1.50$ pe oră pentru convorbiri 
locale). Pentru majoritatea utilizatorilor, i-mode este singura lor conexiune la Internet. 

În al doilea rând, locuitorii din Vest nu sunt obișnuiți sa plătească 1$ pe lună pentru a accesa situl 
Web al CNN, 1$ pe lună pentru a accesa situl Yahoo, 1$ pe lună pentru a accesa situl Google și așa 
mai departe, fără să mai menționăm câţiva dolari pentru fiecare MB descărcat. Majoritatea distribu- 
itorilor de Internet din Vest au acum o taxă fixă pe lună, independentă de utilizarea reală, în mare 
măsură ca răspuns la cererea clienților. 

În al treilea rand, pentru multi japonezi, perioada de vârf in care folosesc i-mode este perioada în 
care se deplasează la sau de la serviciu sau școală în tren sau în metrou. În Europa, mai puţini oa- 
meni se deplasează cu trenul decât în Japonia, iar in SUA abia dacă se deplasează câţiva. Folosirea i- 
mode acasă, lângă un calculator cu un monitor de 17 țoli, conexiune ADSL de 1 Mbps și toți 
megaoctetii gratuiti, nu se prea justifică. Cu toate acestea, nimeni nu a prezis imensa popularitate a 
telefoanelor mobile în general, astfel că i-mode mai poate încă să-și găsească o nișă în Vest. 

Așa cum am menționat mai sus, telefoanele i-mode folosesc rețeaua cu comutare de circuite 
existentă pentru voce și o nouă rețea cu comutare de pachete pentru date. Reţeaua pentru date se 
bazează pe CDMA și transmite pachete de 128 de octeți la 9600 bps. O diagramă a rețelei este dată 
în fig. 7-50. Telefoanele folosesc LTP (Lightweight Transport Protocol — protocol simplificat de 
transport) pe o legătură prin aer până la o poartă pentru conversie de protocoale. Poarta are o cone- 
xiune de bandă larga prin fibră optică la serverul i-mode, care este conectat la toate serviciile. Cand 
utilizatorul selectează un serviciu din meniul oficial, cererea este trimisă serverului i-mode, care tine 
majoritatea paginilor în memoria ascunsă pentru a-și spori performanţa. Cererile pentru situri care 
nu sunt în meniul oficial ocolesc serverul i-mode și merg direct pe Internet. 


Servicii din menial 


Staţia de bază OC CC oficial 


Server i-mode -<^ Linie Disttibuitor. a 
o Selle ai de servicii 
închiriată 


\ 















Telefon 7 R Ş Ping 
i-mode Către rețeaua Poartă pentru Conexiune directă 
pentru voce  conversiede ">. la Internet — 
protocoale Sea ee 


Fig. 7-50. Structura retelei de date i-mode, aratand protocoalele de transport. 


Telefoanele actuale au procesoare care functioneaza la aproximativ 100 MHz, cativa megaocteti 
de memorie ROM rapida, poate 1 MB RAM si un ecran mic incorporat. I-mode necesita un ecran 
de cel putin 72x94 pixeli, dar unele dispozitive mai mari au chiar 120x160 pixeli. Ecranele au de obi- 
cei culori pe 8 biti, ceea ce permite 256 de culori. Aceasta nu este suficient pentru fotografii, dar este 
adecvat pentru desenarea de linii și imagini animate simple. Cum nu există mouse, navigarea pe 
ecran se face cu săgețile directionale. 


Modulul de interacțiune cu utilizatorul 
Elemente de intrare | Interpretor cHTML 
Coordonator simplu de ferestre 


Comunicatie de reţea 
Sistem de operare în timp real 





Fig. 7-51. Structura aplicaţiilor i-mode. 

Structura aplicațiilor este prezentată în fig. 7-51. Nivelul cel mai de jos conţine un sistem simplu 
de operare în timp real pentru controlul echipamentelor. Apoi vine un modul pentru comunicarea 
pe rețea, folosind protocolul proprietar al NTT DoCoMo, LTP. Deasupra acestuia vine un simplu 
coordonator de ferestre care se ocupă de text și de imaginile simple (fișiere GIF). Cu ecranele având 
doar aproximativ 120x160 de pixeli în cel mai bun caz, nu sunt prea multe de coordonat. 

Al patrulea nivel conține interpretorul de pagini Web (de exemplu, programul de navigare). I- 
mode nu folosește întregul HTML, ci numai un subset al acestuia, numit CHTML (compact HTML 
- HTML compact), bazat in mare pe HTML 1.0. Acest nivel permite de asemenea și aplicaţii ajută- 
toare si elemente de intrare, la fel cum fac și programele de navigare pentru PC-uri. O aplicaţie aju- 
tătoare standard este un interpretor pentru o versiune putin modificată a JVM. 

La nivelul cel mai înalt se află modulul de interacțiune cu utilizatorul, care controlează comuni- 
catia cu acesta. 

Să ne uităm acum mai în detaliu la CHTML. După cum am menționat, este aproximativ HTML 
1.0, cu câteva omisiuni și câteva extensii pentru a fi folosit cu telefoane mobile. A fost trimis la 
W3C pentru standardizare, dar W3C nu a arătat interes pentru el, așa că probabil va rămâne un 
produs privat. 

Majoritatea etichetelor de bază HTML sunt permise, incluzând aici <html>, <head>, <title>, 
<body>, <hn>, <center>, <ul>, <ol>, <©>, <li>, <br>, <p>, <hr>, <img>, <form> si 
<input>. Etichetele <b> si <i> nu sunt permise. 

Eticheta <a> este permisă pentru legarea la alte pagini, dar cu schema adițională tel pentru 
formarea numerelor de telefon. Dintr-un punct de vedere fel este analog cu mailto. Cand o hiper- 
legatura folosind schema mailto este selectata, programul de navigare deschide un formular pentru a 
trimite un mesaj electronic către destinația marcată în legătură. Când este selectată o hiper-legatura 
cu schema fel, programul de navigare formează numărul de telefon. Spre exemplu, o agenda de tele- 
fon poate conţine imagini simple ale unor persoane. Când se selectează una dintre acestea, telefonul 
îl va suna pe el sau pe ea. RFC 2806 prezintă URL-urile pentru telefoane. 

Programul de navigare cHTML este limitat în alte feluri. El nu suportă JavaScript, cadre, foi de 
stil, culori sau imagini de fundal. De asemenea, nu suportă imagini JPEG, deoarece acestea se de- 
comprimă în prea mult timp. Sunt permise applet-urile Java, dar sunt (în prezent) limitate la 10 KB 
din cauza vitezei mici de transmisie a legăturii prin aer. 

Deși NTI DoCoMo a eliminat câteva etichete HTML, a și adăugat unele noi. Eticheta <blink> 
face ca textul să se afișeze și apoi să dispară. Deși pare ciudat să interzici eticheta <b> (motivând că 
siturile Web nu ar trebui să se ocupe de prezentarea conţinutului) și apoi să adaugi <blink> care nu 
se referă decât la prezentarea conţinutului, asta au făcut. O altă etichetă nouă este <marquee>, 
care își deplasează conţinutul pe ecran precum un monitor de bursă. 

Un element nou este atributul alien al etichetei <br>. Este necesar, deoarece pentru un ecran ce 
are de obicei 6 rânduri de câte 16 caractere, există un mare pericol ca rândurile să fie rupte în două, 
ca în fig. 7-52(a). Align ajută la reducerea acestei probleme și conduce la ceva ce seamănă mai de- 
grabă cu fig. 7-52(b). Este interesant să notăm că limba japoneză nu suferă când cuvintele sunt rupte 
între linii. Pentru textul kanji, ecranul este împărțit într-un caroiaj dreptunghiular de celule de di- 
mensiune 9x10 pixeli sau 12x12 pixeli, în funcție de caracterele suportate. Fiecare celulă conține 
exact un caracter kanji, care este echivalentul unui cuvânt în engleză. Despărțirea mai multor cuvinte 
pe mai multe linii este întotdeauna admisă în japoneză. 

Fig. 7-52. Lewis Caroll incape intr-un ecran de 16x6. 

Desi limba japoneza are zeci de mii de kanji, NTT DoCoMo a inventat 166 noi, numite emoji, cu 
un factor de amuzament ridicat — de fapt, niște pictograme precum zâmbitorii din fig. 7-6. Acestea 
includ simboluri pentru semnele astrologice, bere, hamburger, parc de amuzament, zi de naștere, 
telefon mobil, câine, pisica, Crăciun, inimă rănită, sărut, stare de spirit, somnolenta, și desigur, unul 


semnificând ceva simpatic. 


Un alt nou element este posibilitatea de a permite utilizatorilor să selecteze hiper-legături folo- 
sind tastatura, proprietate cu siguranță importantă pentru un calculator fără mouse. Un exemplu 


despre cum este folosit acest atribut este prezentat în fișierul CHTML din fig. 7-53. 


<html> 
<body> 
<h1> Selectează o opţiune </h1> 


<a href="messages.chtml” accesskey="1"> Verifică poșta vocală </a> <br> 
<a href="mail.chtml” accesskey="2"> Verifică poșta electronică </a> <br> 
<a href="games.chtml” accesskey="3"> Joacă un joc </a> 


</body> 
</html> 


Fig. 7-53. Un exemplu de fisier CHTML. 


Desi partea client este oarecum limitată, serverul i-mode este un calculator de-a dreptul răsună- 
tor, cu toate soneriile si fluierele obișnuite. El suportă CGI, Perl, PHP, JSP, ASP și tot ceea ce 


serverele Web suportă de obicei. 


[WAP 


| Pictograme | Nu 


Standard deschis al forumului WAP | Proprietar NTT DoCoMo 
Locul de utilizare Europa, Japonia 
Utilizatorul tipic Omul de afaceri 


Fig. 7-54. O comparaţie între prima generaţie de WAP și i-mode. 


Reţeaua de suport Cu comutare de circuite Doua: circuite + pachete 

O comparaţie rapidă între WAP și i-mode așa cum au fost ele implementate în sistemele de pri- 
ma generaţie este dată în fig. 7-54. În timp ce câteva diferenţe pot părea mici, adesea ele sunt impor- 
tante. Spre exemplu, cei de 15 ani nu au cărți de credit, astfel că posibilitatea de a cumpăra lucruri 
prin comerțul electronic si de a fi taxati abia când primesc nota de plată la telefon reprezintă un sti- 
mulent pentru interesul lor asupra sistemului. 

Pentru alte informaţii despre i-mode citiţi (Frengle, 2002; si Vacca, 2002). 


Web-ul fără fir de generaţia a doua 

WAP 1.0, bazat pe standarde recunoscute internațional, trebuia să fie o unealtă importantă pen- 
tru oamenii cu afaceri în derulare. A eșuat. I-mode a fost o jucărie electronică pentru adolescenții 
japonezi folosind numai elemente proprietare. A fost un mare succes. Ce s-a întâmplat după asta? 
Fiecare parte a învăţat câte ceva din Web-ul fără fir de primă generaţie. Consorţiul WAP a învățat 
că important este conţinutul. Să nu ai un număr mare de situri Web care iti înțeleg limbajul de mar- 
care este fatal. NTT DoCoMo a învăţat că un sistem închis, proprietar, strâns legat de dispozitive 
mici și de cultura japoneză nu este un bun produs pentru export. Concluzia pe care ambele părți au 
tras-o este că pentru a convinge un număr mare de situri Web să-și pună conținutul în formatul tău, 
trebuie să ai un limbaj de marcare deschis, stabil și care este universal acceptat. Războaiele asupra 
formatelor nu sunt bune pentru progres. 

Ambele servicii sunt aproape de a intra în cea de-a doua generație a tehnologiei Web fără fir. 
WAP 2.0 a venit primul, așa că îl vom folosi pe acesta ca exemplu. WAP 1.0 avea unele lucruri bune 
și acestea au fost continuate. Unul dintre acestea este că WAP poate folosi o mulțime de reţele dife- 
rite. Prima generaţie folosea reţele cu comutare de circuite, dar reţelele cu comutare de pachete au 
fost întotdeauna o alternativă și încă mai sunt. Sistemele de a doua generaţie vor folosi probabil co- 
mutarea de pachete, spre exemplu, GPRS-ul. Un altul este că WAP a fost iniţial proiectat pentru a 
suporta o mare varietate de dispozitive, de la telefoane mobile până la calculatoare portabile puter- 
nice, și încă mai este. 

WAP 2.0 are și câteva caracteristici noi. Cele mai importante sunt: 


Modelul de livrare a paginilor (push), alături de cel de cerere (pull). 
Suport pentru integrarea telefoniei în aplicații. 

Mesageria multimedia. 

Includerea a 264 de pictograme. 

Interfața cu un dispozitiv de memorare. 

Suport pentru plug-in-uri în browser. 


A AI Ea 


Modelul de cerere este bine cunoscut: clientul cere o pagină și o primește. Modelul de livrare 
(push) suportă livrarea datelor fără a fi cerute, precum ținerea la curent cu cotaţiile la bursă sau aler- 
tele de trafic. 

Vocea și datele încep să se contopească, iar WAP 2.0 le suportă într-o mulțime de moduri. Am 
văzut un astfel exemplu mai devreme, la capabilitatea i-mode-ului de a lega o iconita sau un text de 
pe ecran cu un număr de telefon ce trebuie format. Odată cu poșta electronică și telefonia este su- 
portată și mesageria multimedia. 

Marea popularitate a emoji-ului i-mode a stimulat consorțiul WAP să inventeze 264 emoji pro- 
prii. Categoriile includ animale, utilaje casnice, îmbrăcăminte, emoţii, mâncăruri, corpul uman, ge- 
nuri, hărți, muzică, plante, sporturi, timp, unelte, vehicule, arme și meteo. Destul de interesant este 
faptul că standardul pur și simplu numește fiecare pictogramă; nu dă harta de pixeli reală, probabil 

de teamă că reprezentarea într-o cultură a ,,somnolentei” sau a ,,imbratisarii” să nu insulte altă cul- 
tură. I-mode nu a avut această problemă fiind îndreptat către o singură tara. 

A oferi o interfață de stocare nu înseamnă că fiecare telefon cu WAP 2.0 va veni cu un mare disc 
fix. Memoria ROM rapidă este, de asemenea, un dispozitiv de stocare. O cameră fără fir cu facilități 
WAP ar putea folosi memoria ROM rapidă pentru stocarea temporară a imaginii înainte de a 
transmite cele mai bune cadre pe Internet. 

În fine, plug-in-urile pot extinde capabilitățile programului de navigare. Este oferit, de asemenea, 
un limbaj scriptic. 

Mai multe diferenţe tehnice sunt de asemenea prezente în WAP 2.0. Două dintre cele mai im- 
portante se referă la stiva de protocoale și la limbajul de marcare. WAP 2.0 continuă să suporte ve- 
chea stivă de protocoale din fig. 7-48, dar de asemenea suportă și stiva standard a Internet-ului cu 
TCP si ©/1.0. Cu toate acestea, patru schimbări minore (dar compatibile) au fost aduse TCP-ului 
(pentru a simplifica codul): (1) Folosirea unei ferestre fixe de 64 KB, (2) lipsa unui start lent, (3) 
MTU-ul maxim de 1500 de octeți și (4) un algoritm de retransmisie ușor modificat. TLS este proto- 
colul pentru securitatea la nivel transport standardizat de IETF; îl vom examina în Cap. 8. Mai multe 
dispozitive inițiale vor conţine probabil ambele stive, cum se arată în fig. 7-55. 





XHTML 
WSP 
P TLS 
LS TCP 
WDP 
Nivelul fizic Nivelul fizic 
Stiva de protocoale | Stiva de protocoale 
WAP 1.0 WAP 2.0 


Fig. 7-55. WAP 2.0 suporta doua stive de protocoale. 


Cealaltă diferență tehnică fata de WAP 1.0 este limbajul de marcare. WAP 2.0 suportă 
XHTML Basic, care este potrivit pentru dispozitivele mici fără fir. Întrucât NTT DoCoMo a fost 
de asemenea de acord să suporte acest subset, proiectantii de situri Web pot folosi acest format 
știind că paginile lor vor funcţiona atât pe Internet-ul fix cât și pe toate dispozitivele fără fir. Aceste 
decizii vor încheia războaiele legate de formatul limbajului de marcare care au împiedicat dezvolta- 
rea industriei Web fără fir. 


|___Modului __| Obligatoriu? | ____ Funcţia | Exemple de etichete | 
| Structură | Da | Structura documentelor | body, head, html, tite | 
| Text | Da | informaţii | br, code, dfn, em, hn, kbd, p, strong | 
| Hipertext | Da Hiperilegături fa č > o O 
| Liste | Da | Liste de articole | dl, dt, dd, ol, ui 
| Formulare | Nu | Formulare de completat | form, input, label, option, textarea 


[Bas [|u [Uuest |base č ž žăãž =ã | 





Fig. 7-56. Modulele și etichetele din XHTML Basic. 

Câteva cuvinte despre XHTML Basic sunt poate necesare. Acesta este gândit pentru telefoane 
mobile, televiziune, PDA-uri, dispozitive pentru vânzarea automată, pagere, mașini, jocuri mecanice 
și chiar ceasuri. Din acest motiv nu suportă foi de stil, scripturi sau cadre, însă cunoaște majoritatea 
etichetelor standard. Acestea sunt grupate in 11 module. Unele sunt obligatorii; altele sunt optiona- 
le. Toate sunt definite în XML. Modulele și câteva exemple de etichete sunt listate in fig. 7-56. Nu 
baleiat toate exemplele de etichete, însă mai multe informaţii se pot găsi la www.w3.org. 

În ciuda înţelegerii asupra folosirii XHTML Basic, o ameninţare pândește WAP și i-mode: 
802.11. A doua generaţie a Web-ului fără fir ar trebui să funcționeze la 384 Kbps, mult mai mult 
decât cei 9600 bps ai primei generații, dar și mult mai putin decât cei 11 Mbps sau 54 Mbps oferiţi de 
802.11. Fireşte, 802.11 nu este omniprezent, dar pe măsură ce mai multe restaurante, hoteluri, ma- 
gazine, companii, aeroporturi, staţii de autobuz, muzee, universităţi, spitale si alte organizaţii decid 
să instaleze staţii de bază pentru angajaţii și clienţii lor, se va ajunge probabil la o suficientă acoperire 
în zonele urbane astfel încât oamenii să dorească să meargă pentru o cafea sau pentru a trimite un 
mesaj electronic la o braserie aflată la câteva blocuri distanță, dar cu 802.11 instalat. Firmele pot 
adăuga automat embleme 802.11 alături de emblemele care arată ce cărți de credit acceptă și asta 
din același motiv: pentru a atrage clienţi. Hărțile orașelor (firește, descărcabile) pot marca zonele 
acoperite cu verde și pe cele neconectate cu roșu, astfel ca oamenii să se poată deplasa de la o staţie 
de bază la alta, așa cum nomazii se mutau de la o oază la alta în deșert. 

Desi braseriile pot instala repede stații de bază 802.11, fermierilor probabil că nu le va fi la fel de 
ușor, deci acoperirea va fi zonală și limitată la zonele centrale ale orașelor, din cauza răspândirii limi- 
tate a semnalului 802.11 (câteva sute de metri în cel mai bun caz). Aceasta poate duce la dispozitive 
fără fir cu două moduri, care folosesc 802.11 dacă pot prinde un semnal și recurg la WAP dacă nu. 


7.4 MULTIMEDIA 


Desi Web-ul fără fir este o tehnologie nouă si incitantă, ea nu este singura. Pentru multi, multi- 
media reprezintă sarea și piperul rețelelor de calculatoare. Mintile ascuţite văd imense provocări 
tehnice în furnizarea de video (interactiv) la cerere în fiecare casă. Gulerele albe văd un profit imens 
în acestea. Întrucât multimedia necesită o lățime de bandă mare, este destul de greu să fie făcută să 
funcționeze prin conexiuni fixe. Chiar și calitatea video VHS prin legătura fără fir este la distanță de 
câţiva ani, așa că discuţia noastră se va axa asupra sistemelor conectate. 

Literal, multimedia înseamnă două sau mai multe media. Dacă editorul acestei cărți voia să se 
alăture interesului la modă despre multimedia, el putea anunţa că lucrarea folosește tehnologia 
multimedia. În fond, aceasta conţine două media: textul și grafica (desenele). Cu toate acestea, 
atunci când majoritatea oamenilor se referă la multimedia, de fapt ei se referă la combinarea între 
două sau mai multe media continue (continuous media), adică media care trebuie să se desfășoare 
într-un interval bine definit, de obicei folosind interacțiunea cu utilizatorul. În practică, cele două 
media sunt audio și video, adică sunete plus filme. 

Oricum, multi vorbesc adesea despre sunetele audio pure, precum telefonia prin Internet sau ra- 
dio-ul prin Internet, ca și cum ar fi tot multimedia, ceea ce cu siguranță nu sunt. De fapt, un termen 
mai bun ar fi fluxuri media (streaming media), dar vom urma mulțimea si vom considera sunetele 
audio în timp real ca fiind tot multimedia. În secțiunile următoare vom examina modul în care calcu- 

latoarele procesează datele audio si video, cum le comprimă, și câteva aplicaţii pentru rețele ale 
acestor tehnologii. Pentru o tratare cuprinzătoare (trei volume) a datelor multimedia în rețele, citiți 
(Steinmetz si Nahrstedt, 2002; Steinmetz si Nahrstedt, 2003a; și Steinmetz și Nahrstedt, 2003b). 


7.4.1 Introducere in sunetele digitale 


O undă (sunet) audio este o undă cu o dimensiune acustică (presiune). Atunci când o undă acus- 
tică intră în ureche, pavilionul vibrează, făcând ca oasele urechii interne să vibreze o dată cu el, 
transmițând vibrații nervoase creierului. Aceste vibrații sunt percepute drept sunete de către ascultă- 
tor. Într-un mod similar, atunci când o undă acustică loveşte un microfon, acesta generează un sem- 
nal electric, reprezentând amplitudinea sunetului ca funcţie de timp. Reprezentarea, procesarea, 
memorarea, și transmisia acestor semnale audio constituie părțile majore ale studiului sistemelor 
multimedia. 

Intervalul de frecvență pentru urechea umană este cuprins între 20 Hz și 20.000 Hz, deși unele 
animale, în special câinii, pot percepe frecvenţe mai înalte. Urechea percepe sunetele în mod loga- 
ritmic, așa încât raportul a două semnale cu puterile A și B este exprimat convenţional în dB (deci- 
beli) în concordanţă cu formula: 


dB = 10 logu (4/B) 


Dacă definim limita inferioară de audibilitate (o presiune de circa 0,0003 dyne/em?) pentru o un- 
dă sinusoidală de 1 KHz ca 0 dB, o conversaţie obișnuită este în jur de 50 dB și pragul de durere este 
în jur de 120 dB, un interval dinamic cu un factor de 1 milion. Pentru a evita orice confuzie, A și B de 
mai sus sunt numite amplitudini. Dacă trebuie să folosim nivelul puterii, care este proporțional cu 
pătratul amplitudinii, coeficientul logaritmului va fi 10, nu 20. 

Urechea este surprinzător de sensibilă la variaţii ale sunetului care durează doar câteva milise- 
cunde. Ochiul, în schimb, nu poate observa schimbările de nivel ridicat care durează doar câteva 
milisecunde. Rezultatul acestei observaţii constă în faptul că o variație de numai câteva milisecunde 
din timpul unei transmisii multimedia afectează calitatea sunetului perceput mai mult decât afectea- 
ză calitatea imaginii percepute. 

Fig. 7-57. (a) O undă sinusoidală. (b) Esantionarea undei sinusoidale. 
(c) Cuantificarea esantioanelor pe 4 biti. 

Undele audio pot fi convertite în formă numerică de un ADC (Analog Digital Convertor — con- 
vertor analog numeric). Un ADC primește o tensiune electrică la intrare și generează un număr 
binar la ieșire. În fig. 7-57(a) se prezintă un exemplu al unei unde sinusoidale. Pentru reprezentarea 
acestui semnal în formă digitizată, putem să-l eșantionăm la fiecare AT secunde, așa cum puteţi ob- 
serva prin înălțimea barelor în fig. 7-57(b). Dacă o undă sonică nu este o undă pur sinusoidală, ci o 
superpozitie liniară de unde sinusoidale, unde cea mai mare componentă a frecvenței prezente este 
f, atunci teorema lui Nyquist (vezi cap. 2) spune că este suficient să se esantioneze la frecvenţa 2f. 
Esantionand mai des, nu se obține nimic în plus, deoarece frecvențele mai înalte pe care discretiza- 
rea le poate detecta nu sunt prezente. 

Esantioanele digitale nu sunt niciodată exacte. Esantioanele pe 3-biti din fig. 7-57© permit doar 
opt valori, de la -1,00 la +1,00 in pasi de 0,25. Un esantion pe 8-biti permite 256 valori distincte. Un 
eșantion pe 16-biti admite 65.536 valori distincte. Eroarea introdusă de numărul finit de biti de 
esantionare se numește zgomot de cuantizare (quantization noise). Dacă este foarte mare, urechea 
il detectează. 

Două exemple bine cunoscute de sunete eșantionate sunt telefonul și compact discurile audio. 
Modularea impulsului în cod, folosită în sistemul telefonic, utilizează eșantioane pe 8 biţi de 8000 de 
ori pe secundă. În America de Nord și Japonia, 7 biti sunt pentru date, iar unul pentru control; in 
Europa toţi cei 8 biti sunt pentru date. Acest sistem furnizează o viteză a datelor de 56.000 bps sau 
64.000 bps. Cu doar 8000 de esantioane/sec, frecvențele peste 4 KHz sunt pierdute. 

CD-urile audio sunt digitale, cu o rată de esantionare de 44.100 esantioane/sec, suficientă pentru 
a putea capta frecvențele până la 22.050 Hz, care sunt bune pentru oameni, dar rele pentru iubitorii 
canini de muzică. Esantioanele au fiecare 16 biti și sunt liniare în domeniul amplitudinii. Observati 
că esantioanele pe 16-biti permit doar 65.536 valori distincte, chiar dacă limita dinamică a urechii 
este de 1 milion atunci când se măsoară în unități de cel mai mic sunet audibil. Astfel, folosind doar 
16 biţi pe eșantion, se introduce un zgomot de cuantizare (deși întreaga rată dinamică nu este acope- 
rita — CD-urile se presupune că nu rănesc). Cu 44.100 esantioane/sec pe 16 biti fiecare, un CD audio 
are nevoie de o lărgime de bandă de 705,6 Kbps pentru mono și de 1,411 Mbps pentru stereo. Deși 
acesta este mai scăzut decât necesită video-ul (vezi mai jos), poate acapara aproape un canal întreg 
TI pentru transmiterea necomprimată a sunetului stereo de calitate pentru CD în timp real. 

Sunetele digitizate pot fi procesate ușor de calculatoare, prin programe. Există zeci de programe 
pentru calculatoarele personale care permit utilizatorilor să înregistreze, să afișeze, să editeze, să 
amestece și să memoreze undele sonore de la surse multiple. Practic, toate înregistrările, editările de 
sunete profesioniste sunt în prezent digitale. 

Muzica este desigur un caz special de audio, dar unul important. Alt caz important este discursul. 
Discursul uman tinde să fie între limitele de 600 Hz și 6000 Hz. Discursul este format din vocale și 
consoane, care au proprietăți diferite. Vocalele sunt produse atunci când coardele vocale sunt neob- 
structionate, producând rezonanţe ale căror frecvenţe fundamentale depind de dimensiunea și for- 
ma sistemului vocal și de poziţia limbii vorbitorului și a gurii. Aceste sunete sunt aproape periodice 
pentru intervale în jur de 30 ms. Consoanele sunt produse atunci când coarda vocală este parțial 
blocată. Aceste sunete sunt mai putin regulate decât vocalele. 

Câteva sisteme de generare și transmisie de voce pot folosi modelele de sisteme vocale pentru a 
reduce vocea la câţiva parametri (de exemplu, mărimile și formele diferitelor cavități), mai degrabă 
decât de a eșantiona forma de undă pentru voce. Oricum, modul de funcționare al acestor codoare 
de voce depășește domeniul acestei cărți. 

7.4.2  Compresia audio 


Pentru a obţine calitatea unui CD audio este necesară o lăţime a benzii de transmisie de 1.411 
Mbps, după cum tocmai am văzut. Evident, pentru a face practică transmisia pe Internet este nece- 
sară o compresie substanțială. Multi algoritmi de compresie audio au fost dezvoltați din acest motiv. 
Probabil cel mai popular dintre ele este MPEG audio, care are trei nivele (variante), dintre care 
MP3 (MPEG audio layer 3 — MPEG audio de nivelul 3) este cel mai puternic și mai cunoscut. Pe 
Internet sunt disponibile mari cantități de muzică în format MP3, nu toate legale, fapt care a generat 
numeroase procese venite din partea artiștilor și a proprietarilor de drepturi de autor. MP3 aparține 
părții audio a standardului MPEG pentru compresia video. Vom discuta despre compresia video 
mai târziu în acest capitol; să vedem acum compresia audio. 

Compresia audio poate fi făcută în două moduri. Prin codificarea formei de undă (waveform 
coding), semnalul este transformat (matematic) Fourier în componentele sale în frecvență. Fig. 
2-1(a) arată un exemplu de funcţie de timp și amplitudinile sale Fourier. Apoi, amplitudinea fie- 
cărei componente este codificată minimal. Scopul este de a reproduce exact forma de undă la 
celălalt capăt folosind cât mai puţini biti cu putință. 

Cealaltă metodă, codificarea perceptivă (eng. Perceptual coding), exploatează unele caracte- 
ristici ale sistemului auditiv uman pentru a codifica semnalul astfel încât să sune la fel pentru 
ascultătorul uman, chiar dacă arată destul de diferit pe osciloscop. Codificarea perceptivă se ba- 
zează pe ştiinţa psihoacusticii — modul în care oamenii percep sunetul. MP3 se bazează pe codi- 
ficarea perceptivă. 

Proprietatea de bază a codificării perceptive este că unele sunete pot masca alte sunete. Imagi- 
nati-va că transmiteti în direct un concert de flaut într-o zi călduroasă de vară. Apoi, dintr-o dată, un 
grup de muncitori din apropiere își pornesc ciocanele pneumatice și încep să distrugă strada. Nimeni 
nu mai poate auzi flautul. Sunetele sale au fost mascate de ciocanele pneumatice. Din punct de ve- 
dere al transmisiei, acum este suficient să codificăm doar banda de frecvenţe folosită de ciocanele 
pneumatice, deoarece ascultătorii oricum nu pot auzi flautele. Acest procedeu se numește mascarea 
frecvenţei (frequency masking) — proprietatea unui sunet de volum înalt dintr-o bandă de frecvență 
de a ascunde un sunet mai slab dintr-o altă bandă de frecvență si care s-ar fi auzit în absența sunetu- 
lui de volum înalt. De fapt, chiar și după ce ciocanele pneumatice încetează, flautul nu se va putea 
auzi pentru o scurtă perioadă de timp, deoarece urechile opresc amplificarea sunetelor când acestea 
încep și au nevoie de o perioadă de timp finită pentru a o reporni. Acest efect se numește mascare 
temporală (temporal masking). 

Pentru a cuantifica aceste efecte, imaginati-va experimentul 1. O persoană dintr-o cameră în care 
este liniște își pune castile conectate la placa de sunet a unui calculator. Calculatorul generează o 
undă sinusoidală nedistorsionată la 100 Hz la o putere mică inițial dar crescătoare în timp. Persoana 
este instruită să apese pe o tastă când aude sunetul. Calculatorul înregistrează nivelul curent al pute- 
rii și repetă experimentul la 200 Hz, 300 Hz și toate celelalte frecvenţe până la limita auzului uman. 
Când se face o medie pentru mai mulți oameni, un grafic al înregistrărilor puterii necesare unui su- 
net pentru a fi auzit arată ca cel din fig. 7-58(a). O consecință directă a acestei curbe este că nu tre- 
buie să codificăm frecvențele a căror putere se află sub pragul auzului. De exemplu, dacă puterea la 
100 Hz ar fi fost 20 dB în fig. 7-58(a), ar fi putut fi omisă din sunetul final fără o pierdere sesizabilă 
de calitate, deoarece 20 dB la 100 Hz sunt sub nivelul de audibilitate. 

Fig. 7-58. (a) Pragul de audibilitate ca functie de frecventa. (b) Efectul de mascare. 


Acum imaginati-va experimentul 2. Calculatorul ruleaza din nou experimentul 1, dar de aceasta 
data cu o unda sinusoidala de amplitudine constanta si frecventa 150 Hz, suprapusa peste frecventa 
de test. Descoperim ca pragul de audibilitate pentru frecvente de aproximativ 150 Hz este ridicat, 
asa cum arata si fig. 7-58(b). 

Consecinta acestei noi observatii este ca, pe masura ce descoperim care semnale sunt mascate de 
alte semnale din benzi de frecventa apropiate, putem omite mai multe frecvente din semnalul codifi- 
cat, economisind biti. In fig. 7-58, semnalul de 125 Hz poate fi in intregime omis din semnalul de 
iesire si nimeni nu va putea sesiza diferenta. Chiar si dupa ce un semnal puternic dintr-o banda de 
frecvenţă se oprește, cunoașterea proprietăților sale de mascare temporală ne permit să continuăm 
să omitem frecvențele mascate pentru un anumit interval de timp până când urechea își revine. 
Elementul de bază al MP3 este transformarea Fourier a sunetului pentru a obține puterea pentru 
fiecare frecvenţă și apoi transmiterea numai a frecvenţelor nemascate, codificându-le în cât mai pu- 
tini biti cu putință. 

Cunoscând aceste informaţii, putem acum să vedem cum se face codificarea. Compresia audio se 
face eșantionând forma de undă la 32 KHz, 44.1 KHz sau 48 KHz. Esantionarea se poate face pe 
unul sau două canale, în una din cele patru configurații: 


1.  Monofonic (un singur flux de intrare). 

2. Dual monofonic (spre exemplu, o coloană sonoră in engleză și una în japoneză). 
3. Stereo disjunct (fiecare canal comprimat separat). 

4, Stereo unit (se exploatează la maxim redundanta inter-canale). 


Mai întâi se alege rata bitilor de la ieșire. MP3 poate comprima un CD rock'n'roll stereo până la 
minim 96 Kbps cu pierderi de calitate greu perceptibile, chiar si pentru fanii rock’n’roll care nu au 
probleme cu auzul. Pentru un concert de pian sunt necesari cel putin 128 Kbps. Acestea difera deoa- 
rece raportul semnal-zgomot pentru rock’n’roll este mult mai mare fata de cel al unui concert de 
pian (cel putin din punct de vedere ingineresc). Este de asemenea posibil să alegem rate de ieșire 
mai mici acceptând o pierdere în calitate. 

Apoi eșantioanele sunt procesate în grupuri de 1152 (lungi de aproximativ 26 ms). Fiecare grup es- 
te întâi trecut prin 32 de filtre digitale pentru a obţine 32 de benzi de frecvență. În același timp, intrarea 

este dată unui model psiho-acustic care determină frecvențele mascate. Apoi, fiecare din cele 32 de 
benzi de frecvență este transformată în continuare pentru a obţine o rezoluţie spectrală mai fină. 

În faza următoare, bugetul de biti disponibil este împărţit între benzi, cât mai multi biti alocati 
pentru benzile cu puterea spectrală nemascată mai mare, cât mai puţini biti alocati pentru benzile 
nemascate cu puterea spectrală mai mică și nici un bit alocat pentru benzile mascate. În final, biții 
sunt codificati folosind codificarea Huffman, care asigneaza coduri scurte numerelor care apar frec- 
vent și coduri lungi celor care apar rar. 

În realitate mai sunt multe de spus. Se folosesc de asemenea multe tehnici pentru reducerea 
zgomotelor, antialiasing și exploatarea redundantei inter-canale, dacă este posibil, dar acestea sunt 
în afara domeniului acestei cărți. O introducere matematică mai formală in această operaţie este 
dată în (Pan, 1995). 


7.4.3 Fluxuri audio 


Să trecem acum de la tehnologia audio digitală la trei dintre aplicațiile sale pentru rețele. Prima 
este fluxul audio, adică ascultarea sunetelor pe Internet. Aceasta se numește de asemenea și muzică 
la cerere. Celelalte două sunt radio-ul prin Internet și respectiv vocea peste IP. 

Internet-ul este plin de situri Web cu muzică, multe dintre ele listând titluri de cântece pe care 
utilizatorii le pot selecta cu ajutorul mouse-ului pentru le asculta. Unele dintre acestea sunt situri 
gratuite (spre exemplu formaţiile noi care încearcă să își facă publicitate); altele necesită o plată pen- 
tru muzică, deși ele oferă de asemenea mostre gratuite (spre exemplu primele 15 secunde dintr-un 


cântec). Metoda cea mai rapidă de a asculta muzica este ilustrată în fig. 7-59. 
Client Server Stabilirea conexiunii TCP 

Trimiterea cererii HTTP GET 

Serverul preia fișierul de pe disc 

Fișierul este trimis înapoi progra- 

mului de navigare 

5. Programul de navigare scrie fisie- 
rul pe disc 

6. Programul pentru redarea fișiere- 

bloc și îl redă 








Pons 


Progr. de 
redare a 

Fig. 7-59. O metodă directă pentru a implementa muzica selectionabila de pe o pagină Web. 


Procesul începe când utilizatorul selectează cu mouse-ul un cântec. Apoi intră în acțiune pro- 
gramul de navigare. Primul său pas este stabilirea unei conexiuni TCP cu serverul Web pe care exis- 
tă o hiper-legătură la cântec. Pasul 2 este trimiterea unei cereri GET în HTTP pentru a cere cânte- 
cul. Ulterior (pașii 3 si 4), serverul citește cântecul (care este doar un fișier în formatul MP3 sau vre- 
un alt format) de pe disc și îl trimite înapoi programului de navigare. Dacă fișierul este mai mare 
decât memoria serverului, acesta poate aduce și trimite melodia în blocuri. 

Folosind tipul MIME, de exemplu, audio/mp3, (sau extensia fișierului), programul de navigare 
caută să vadă cum ar trebui livrat fișierul. De obicei există o aplicaţie ajutătoare asociată cu acest tip 
de fișier, precum RealOne Player, Windows Media Player, sau Winamp. Întrucât în mod obișnuit 
programul de navigare comunică cu o aplicaţie ajutătoare printr-un fișier auxiliar, acesta va salva mai 
întâi întregul fișier de muzică pe disc ca un fișier auxiliar (pasul 5). Apoi, va porni programul de re- 

dare a fișierului căruia îi va trimite numele fișierului auxiliar de pe disc. La pasul 6, programul pentru 
redarea fișierelor media va începe să încarce și să reproducă muzica, bloc după bloc. 

În principiu, această metodă este în întregime corectă și va produce muzică. Singura problemă 
este că trebuie trimis prin rețea tot cântecul, înainte ca muzica să înceapă. În cazul în care cântecul 
are 4 MB (o dimensiune tipică pentru un cântec MP3) si modemul este de 56 Kbps, utilizatorul va 
avea parte de aproape 10 minute de liniște pana când cântecul este descărcat. Nu toți indragostitii de 
muzică agreează această idee. Mai ales având în vedere că următorul cântec va începe tot după 10 
minute de descărcare, iar cel de după acesta la fel. 

Pentru a rezolva această problemă fără a schimba felul în care funcționează programul de navi- 
gare, siturile cu muzică au venit cu următoarea schemă. Fișierul legat la titlul cântecului nu este fișie- 
rul real cu muzică. În schimb, este ceea ce se numește un metafisier, adică un fișier foarte scurt cu 
numele melodiei. Un metafișier tipic poate avea doar o singură linie de text ASCII și arată astfel: 


rtsp://joes-audio-server/song-0025.mp3 


Când programul de navigare primește fișierul de o linie, îl scrie pe disc într-un fișier auxiliar, por- 
neste programul pentru redarea fișierelor media ca pe o aplicaţie ajutătoare si îi trimite acestuia 
numele fișierului auxiliar, ca de obicei. Programul pentru redarea fișierelor media citește fișierul și 
vede că acesta conţine un URL. Apoi contactează joes-audio-server si cere cântecul. Observati că 
programul de navigare nu mai face parte din circuit. 

În cele mai multe cazuri, serverul numit în metafișier nu este același cu serverul Web. De fapt, de 
obicei nu este nici măcar un server HTTP, ci un server specializat pe media. În acest exemplu, serve- 
rul media folosește RTSP (Real Time Streaming Protocol - protocolul pentru fluxuri în timp real), 
indicat de numele rtsp al schemei. Acesta este descris în RFC 2326. 

Programul de redare a fișierelor media are patru lucruri importante de făcut: 


1. Controlează interfața cu utilizatorul. 
2. Trateaza erorile de transmisie. 

3.  Decomprimă melodia. 

4.  Elimină fluctuațiile. 


Majoritatea programelor de redare a fișierelor media din zilele noastre au o interfață captivantă 
cu utilizatorul, uneori simulând o unitate stereo, cu butoane, mânere, glisoare și afișaje vizuale. Ade- 
sea există panouri frontale interschimbabile, numite învelitori, pe care utilizatorul le poate suprapu- 
ne peste panoul programului de redare. Programul de redare trebuie să controleze toate acestea și 
să interacționeze cu utilizatorul. 

A doua funcţie a sa este tratarea erorilor. Transmisia de muzică în timp real folosește rareori 
TCP deoarece o eroare și o retransmisie pot introduce o pauză inacceptabil de lungă în melodie. În 
locul acestuia, transmisia reală se face de obicei cu un protocol asemănător cu RTP, pe care l-am 
studiat în Cap. 6. Ca majoritatea protocoalelor de timp real, RTP utilizează UDP și deci se pot pier- 
de pachete. Programul de redare este cel care trebuie să trateze acest lucru. 

În unele cazuri, muzica este întreţesută pentru a face tratarea erorilor mai ușoară. Spre exemplu, 
un pachet poate conţine 220 de esantioane stereo, fiecare conținând o pereche de numere de 16 biti, 
de obicei bune pentru 5 ms de muzică. Dar protocolul poate trimite toate esantioanele impare pen- 
tru un interval de 10 ms într-un pachet și toate eșantioanele pare în următorul. Atunci un pachet 
pierdut nu reprezintă o pauză de 5 ms în muzică, ci pierderea tuturor celorlalte eșantioane pentru 10 
ms. Această pierdere poate fi tratată ușor de programul de redare a fișierelor media interpolând 
eșantioanele anterioare și următoare pentru a estima valoarea absentă. 

Acest pachet conţine 220 de Acest pachet conține 220 de 

Fig. 7-60. Cand pachetele contin esantioane alternante, pierderea unui pachet reduce temporar re- 
zolutia în loc să creeze o perioadă de pauză. 


Folosirea intreteserii pentru a recupera din erori este ilustrată în fig. 7-60. Aici fiecare pachet re- 
tine esantioanele alternante în timp pentru un interval de 10 ms. În consecință, pierderea pachetului 
3, după cum este arătat, nu introduce o pauză în muzică, ci doar scade rezoluția pentru un anume 
interval. Valorile absente pot fi interpolate pentru a oferi sunet continuu. Această schemă particula- 
ră nu funcționează decât cu eșantioane necomprimate, dar arată cum o codificare inteligentă poate 
converti un pachet pierdut într-unul de calitate mai joasă, mai degrabă decât într-o pauză de timp. În 
orice caz, RFC 3119 dă o schemă care funcționează cu date audio comprimate. 

A treia funcţie a programului de redare a fișierelor media este decomprimarea melodiei. Deși 
această operaţie necesită multe resurse, ea este relativ rapidă. 

A patra funcţie este eliminarea fluctuatiilor, blestemul tuturor sistemelor in timp real. Toate sis- 
temele de fluxuri audio încep prin a depune într-un tampon 10-15 sec. de muzică înainte de a începe 
să cânte, ca în fig. 7-61. Ideal, serverul va continua să umple tamponul cu aceeași viteză cu care este 
golit de programul de redare a fișierelor media, însă în realitate nu se întâmplă așa, astfel că se poate 
recurge la umplerea tamponului în interiorul buclei. 

Două soluţii pot fi adoptate pentru a tine tamponul plin. Cu un server de cereri (pull server), atâ- 
ta timp cât este loc în tampon pentru încă un bloc, programul de redare continuă să trimită către 
server cereri pentru câte un bloc suplimentar. Scopul său este să țină tamponul cât mai plin posibil. 

Fig. 7-61. Programul de redare a fișierelor media stochează intrarea de la serverul media și reprodu- 
ce din tampon în loc să reproducă direct de pe rețea. 

Dezavantajul unui server de cereri este existenţa unor cereri de date inutile. Serverul știe că a 
trimis tot fișierul, așa că de ce să punem programul de redare să întrebe încontinuu? Din acest mo- 
tiv, soluţia este folosită rar. 

Cu un server de fortare (push server), programul de redare a fișierelor media trimite o cerere 
PLAY, iar serverul nu face decât să îi trimită date încontinuu. Aici sunt două posibilități: serverul 
media rulează cu viteză normală de playback sau rulează mai repede. În ambele cazuri, unele date 
sunt puse în tampon înainte de a începe playback-ul. Dacă serverul rulează la viteza normală de 
playback, datele care vin de la acesta sunt adăugate la sfârșitul tamponului, iar programul de redare 
şterge datele de la începutul tamponului. Atâta timp cât totul funcționează perfect, cantitatea de 
date din tampon rămâne constantă în timp. Această schemă este simplă, deoarece nu sunt necesare 
mesaje de control în nici o direcţie. 

Cealaltă schemă de fortare este cea în care serverul trimite date mai repede decât este nevoie. 
Avantajul acesteia este că dacă nu se poate garanta că serverul rulează cu o viteza constantă, acesta 
are ocazia să recupereze de fiecare dată când rămâne în urmă. O problemă este posibila depășire a 
cantității tamponului dacă serverul trimite date mai repede decât sunt consumate (și trebuie să poa- 
tă face asta pentru a putea evita pauzele). 

Soluţia este ca programul de redare a fişierelor media să definească un nivel minim (low-water 
mark) și un nivel maxim (high-water mark) în tampon. Practic, serverul trimite date până când tam- 
ponul este umplut la nivelul maxim. Apoi programul de redare a fișierelor media îi spune să ia o 
pauză. Cum datele vor continua să intre în tampon până când serverul primește cererea de pauză, 
distanţa de la nivelul maxim până la sfârșitul tamponului trebuie să fie mai mare decât întârzierea 
produsă de lățimea de bandă a rețelei. După ce serverul este oprit, tamponul începe să se golească. 
Când ajunge la nivelul minim, programul de redare a fișierelor media îi spune serverului media să 
reia trimiterea. Nivelul minim trebuie poziționat astfel încât tamponul să nu se golească integral. 

Pentru a acţiona asupra serverului de fortare, programul de redare a fișierelor media trebuie să îl 
controleze de la distanță. Acest lucru este asigurat de RTSP. Acesta este definit în RFC 2326 și oferă 
mecanisme de control al serverului pentru programul de redare. El nu se ocupă de fluxul de date, 
lucru făcut de obicei de RTP. Comenzile principale oferite de RTSP sunt listate in fig. 7-62. 


Răspunsul serverului 
DESCRIBE Afișează parametrii media 
SETUP Stabilește un canal logic între programul de redare și server. 


PLAY 





Fig. 7-62. Comenzile RTSP de la programul de redare la server. 
7.4.4 Radio prin Internet 


O dată ce a devenit posibilă transmiterea de fluxuri audio prin Internet, staţiilor radio comerciale 
le-a venit ideea să emită și pe Internet, și prin aer. Nu cu mult timp după asta, staţiile radio ale uni- 
versitatilor au început să isi pună semnalul pe Internet. Apoi studenții și-au înfiinţat propriile staţii 
radio. Cu tehnologia actuală, practic oricine își poate înființa o staţie radio. Întreaga zonă a radio- 
ului prin Internet este foarte nouă și în schimbare, însă merită să spunem câte ceva despre ea. 

Există două soluţii generale pentru radio-ul prin Internet. În prima, programele sunt pre-inregis- 
trate si stocate pe disc. Ascultătorii se pot conecta la arhivele staţiei radio si pot alege si descărca orice 
program, pentru a-l asculta. De fapt, aceasta este similară cu fluxurile audio despre care tocmai am 
discutat. Este de asemenea posibil să se stocheze fiecare program imediat după ce a fost transmis în 
direct, astfel încât arhiva să funcționeze doar pentru, să zicem, o jumătate de oră sau mai putin dupa 
transmisia în direct. Avantajele acestei soluţii sunt că este ușor de realizat, toate tehnicile despre care 
am discutat funcționează și aici, iar ascultătorii pot alege dintre toate programele din arhivă. 

Cealaltă soluţie este transmiterea în direct pe Internet. Unele staţii transmit prin aer și prin In- 
ternet simultan, dar sunt din ce în ce mai multe staţii radio exclusiv pe Internet. Unele tehnici care 
sunt aplicabile fluxurilor audio sunt aplicabile și radio-ului în direct prin Internet, dar sunt și unele 
diferențe cheie. 

Un element asemănător este necesitatea stocării într-un tampon în situl utilizatorului pentru a 
micșora fluctuațiile. Colectând 10 sau 15 secunde de radio înainte de începerea playback-ului, sune- 
tul poate fi menținut continuu chiar si în cazul unor fluctuații substanţiale pe rețea. Atât timp cât 
pachetele ajung înainte să fie nevoie de ele, nu contează când au ajuns. 

O diferență de bază este că fluxurile audio pot fi transmise cu o viteză mai mare decât viteza 
de playback, întrucât receptorul le poate opri când este atins nivelul maxim. Teoretic, asta îi dă 
timp pentru a retransmite pachetele pierdute, deși această abordare nu se folosește de obicei. În 
contrast, radio-ul în direct este întotdeauna transmis la exact aceeași rată cu care este generat și 
redat ascultătorului. 

O altă diferenţă este că o staţie radio în direct are de obicei sute sau mii de ascultători simultan, 
în timp ce fluxurile audio sunt punct la punct. În aceste condiții, radio-ul prin Internet ar trebui să 
folosească trimiterea multiplă cu protocoalele RTP/RTSP. Aceasta este cu siguranță cea mai eficien- 
tă cale de a funcționa. 

În practica actuală, radio-ul prin Internet nu funcționează așa. Ceea ce se întâmplă de fapt este 
că utilizatorul stabilește o conexiune TCP cu staţia și fluxul este trimis prin conexiunea TCP. Firește, 
asta creează diverse probleme, precum oprirea fluxului când fereastra este plină, pierderea pachete- 
lor care au expirat și sunt retransmise, și așa mai departe. 

Motivul pentru care se folosește trimiterea singulară TCP în locul trimiterii multiple RTP are trei 
parti. Prima, puţine ISP-uri suportă trimiterea multiplă, astfel că aceasta nu este practic o opțiune. A 
doua, RTP este mai putin cunoscut decât TCP și staţiile radio sunt adesea mici si au puţine cunostin- 
te despre calculatoare, așa încât este mai ușor de folosit un protocol înțeles pe scară larga și suportat 
de toate pachetele de aplicaţii. A treia, multi oameni ascultă radio-ul prin Internet la serviciu, ceea 
ce, în practică, înseamnă adesea în spatele unui zid de protecţie (firewall). Multi administratori de 
sistem își configureaza zidul de protecţie pentru a-și proteja LAN-ul de vizitatori nepoftiti. De obicei 
ei acceptă conexiuni TCP de la portul de la distanță 25 (SMTP pentru poștă electronică), pachete 
UDP de la portul de la distantă 53 (DNS), si conexiuni TCP de la portul de la distanță 80 (HTTP 
pentru Web). Aproape orice altceva poate fi blocat, inclusiv RTP. Astfel, singura cale de a obține 
semnalul radio prin zidul de protecţie este ca situl Web să pretindă că este un server HTTP, cel putin 
în fata zidului de protecţie, si să folosească servere HTTP care utilizează TCP. Aceste măsuri severe, 
în timp ce oferă doar o securitate minimală, împing adesea cu forța aplicațiile multimedia către mo- 
duri de operare cu o eficienţă drastic mai mică. 

Cum radio-ul prin Internet este un mediu nou, războaiele asupra formatelor sunt în plină înflori- 
re. Real Audio, Windows Media Audio și MP3 concurează agresiv pe această piaţă pentru a deveni 
formatul dominant în radio-ul prin Internet. Un nou venit este Vorbis, care este tehnic similar cu 

MP3, însă are sursele disponibile si este suficient de diferit pentru a nu folosi patentele pe care se 
bazează MP3. 

O staţie tipică de radio prin Internet are o pagină Web ce îi listează programul, informații despre 
DJ și crainicii săi si multe reclame. Sunt de asemenea și una sau mai multe iconiţe pentru a afișa forma- 
tele audio pe care le suportă (sau doar ASCULTĂ ACUM dacă un singur format este suportat). Aces- 
te iconiţe sau ASCULTĂ ACUM sunt metafişiere legate de tipul celor de care am discutat mai sus. 

Când un utilizator selectează una dintre iconiţe cu mouse-ul, este trimis metafisierul. Programul 
de navigare îi folosește tipul MIME sau extensia de fișier pentru a determina aplicaţia ajutătoare cea 
mai potrivită pentru metafisier (spre exemplu programul de redare a fișierelor media). Apoi scrie 
metafișierul într-un fișier auxiliar pe disc, pornește programul de redare a fișierelor media și îi trimi- 
te numele fișierului auxiliar. Programul de redare a fișierelor media citește fișierul auxiliar, vede 
URL-ul pe care acesta îl conţine (de obicei o schema http în loc de rtsp pentru a evita problema zidu- 
lui de protecţie și pentru că unele aplicații multimedia de succes lucrează astfel), contactează serve- 
rul și începe să funcționeze ca un radio. Ca element exterior, audio conţine un singur flux, astfel că 
http-ul funcţionează, însă pentru video, care are cel putin două fluxuri, Attp-ul nu mai e bun și este 
necesar ceva de genul rtsp. 

Fig. 7-63. O stație radio student. 


O altă dezvoltare interesantă în zona radio-ului prin Internet este o organizare prin care oricine, 
chiar și un student, poate să înființeze și să opereze o stație radio. Componentele principale sunt 
ilustrate în fig. 7-63. Elementul de bază al staţiei este un calculator normal cu o placă de sunet și un 
microfon. Aplicațiile constau într-un program de redare a fișierelor media, precum Winamp sau 
Freeamp, cu un element de intrare pentru captură audio și un codec pentru formatul audio de ieșire 
selectat, spre exemplu MP3 sau Vorbis. 

Fluxul audio generat de stație este apoi trimis prin Internet către un server mare, care se ocupă de 
distribuţia acestuia unui număr mare de conexiuni TCP. De obicei serverul suportă multe staţii mici. 
Acesta menţine de asemenea un director cu staţiile pe care le are si ce emite fiecare în momentul cu- 
rent. Potentialii ascultători merg la server, selectează o stație, și primesc date TCP. Există pachete de 
aplicaţii comerciale pentru controlul tuturor partilor, precum și pachete cu sursele disponibile precum 
icecast. Există de asemenea și servere care sunt doritoare să se ocupe de distribuţie contra unei taxe. 

7.4.5 Voce peste IP 


Cu mult timp in urma, sistemul telefonic public comutat era in primul rand utilizat pentru trafi- 
cul de voce cu variaţii mici de trafic de date. Dar traficul de date a crescut din ce in ce mai mult, încât 
în 1999, numărul de biti de date transportaţi era egal cu numărul de biti de voce (deoarece vocea 
este in PCM pe legăturile principale, poate fi măsurată in biti/sec). Pana în 2002, volumul de trafic 
de date era cu un ordin de marime mai mare decat volumul de trafic de voce si inca crestea expo- 
nential, traficul de voce fiind aproape la acelasi nivel (5% crestere pe an). 

Ca o consecință a acestor numere, multi operatori de rețele de pachete comutate au devenit 
dintr-o dată interesați de transportul vocii prin rețelele lor de date. Cantitatea suplimentară de ban- 
dă de transfer necesară pentru voce este minusculă, din moment ce rețelele de pachete au o dimen- 
siune specifică traficului de date. Cu toate acestea, nota de plată a unei persoane este mai mare pen- 
tru telefon, decât pentru Internet, în felul acesta operatorii de rețea văzând telefonia pe Internet ca 
un mod de a câștiga mai multi bani fără să mai pună alte cabluri în pământ. Astfel a luat naștere tele- 
fonia pe Internet (cunoscută și sub numele de voce peste IP). 


H.323 


Un lucru era clar pentru toată lumea încă de la început și anume că dacă fiecare vânzător și-ar fi 
creat propria stivă de protocoale, sistemul nu ar fi funcționat niciodată. Pentru a evita această pro- 
blemă, un număr de participanți interesaţi s-au adunat sub auspiciile ITU pentru a realiza standar- 
dele. În 1996 ITU a lansat o recomandare H.323 intitulată “Sisteme de telefonie vizuală și echipa- 
mente pentru reţele locale care nu garantează calitatea serviciului”. Doar industria telefonică ar pu- 
tea gândi un astfel de nume. Recomandarea a fost revizuită în 1998 și apoi acest H.323 revizuit a fost 
baza primelor sisteme universale de telefonie pe Internet. 

H.323 este mai mult o prezentare arhitecturală a telefoniei pe Internet decât un protocol specific. 
El se referă la un număr mare de protocoale specifice pentru codificarea vocii, configurarea apelu- 
lui, semnalizare, transportul datelor și alte aspecte mai mult decât să specifice el însuși aceste lucruri. 
Modelul general este reprezentat în fig. 7-64. În centru este o poartă (gateway) care conectează la 
Internet rețeaua de telefonie. Comunică prin protocoalele H.323 pe partea de Internet și prin proto- 
coalele PSTN pe partea de telefonie. Dispozitivele de comunicaţie sunt denumite terminale. Un 
LAN poate avea un administrator de poartă (gatekeeper), care controlează punctele finale de sub 
jurisdicţia sa, numite zone. 

Fig. 7-64. Modelul arhitectural H.323 pentru telefonia prin Internet. 

O reţea de telefonie are nevoie de un număr de protocoale. Să începem cu protocolul de codifi- 
care și decodificare a vocii. Sistemul PCM pe care l-am studiat în Cap. 2 este definit în recomanda- 
rea ITU G.711. Acesta codifică un singur canal de voce prin esantionari de 8000 de ori pe secundă 
cu un model pe 8 biti care să redea vocea necomprimata la 64 Kbps. Toate sistemele H.323 trebuie 
să suporte G.711. Cu toate acestea, alte protocoale de compresie a vocii sunt de asemenea permise 
(dar nu obligatorii). Acestea folosesc diferiți algoritmi de compresie pentru a face diferite compro- 
misuri între calitate și lărgime de bandă. De exemplu, G.723.1 preia un bloc de 240 de eșantioane (30 
ms de voce) și folosește codificarea predictiva pentru a-l reduce la 24 octeți sau 20 octeți. Acest algo- 
ritm oferă o rată la ieșire de 6,4 Kbps sau 5,3 Kbps (factori de compresie de 10 și 12), respectiv, cu 
mici pierderi în calitatea percepută. Sunt, de asemenea, permise și alte codificări. 

Din moment ce sunt permiși mai multi algoritmi de compresie, este necesar un protocol care să 
permită terminalelor să negocieze ce algoritm vor folosi. Acest protocol poartă numele de H.245. De 
asemenea, se negociază și alte aspecte ale conexiunii, ca de exemplu viteza de transmisie. RTCP este 
necesar pentru controlul canalelor RTP. De asemenea, este necesar un protocol pentru stabilirea și 
eliberarea conexiunilor, asigurarea de tonuri, crearea de sunete de apel și restul telefoniei standard. 
Aici este utilizat ITU Q.931. Terminalele au nevoie de un protocol pentru a comunica cu adminis- 
tratorul de poartă (când acesta există). În acest scop este folosit H.255. Canalul PC — administrator 
de poartă pe care îl gestionează este denumit canal RAS (Registration/Admission/Status, rom: Înre- 
gistrare/Admisie/Stare). Acest canal permite terminalelor să intre sau să părăsească zona, să ceară 
sau să elibereze bandă de transfer și să asigure, printre altele, actualizări de stare. În fine, un proto- 
col este necesar pentru transmiterea efectivă a datelor. RIP este utilizat în acest scop. Este adminis- 
trat de RTCP, ca de obicei. Poziționarea tuturor protocoalelor este prezentată în fig. 7-65. 

Fig. 7-65. Stiva de protocoale H.323. 


Pentru a vedea cum lucrează împreună aceste protocoale, să considerăm cazul unui terminal PC 
pe un LAN (cu un administrator de poartă) care apelează un telefon aflat la distanță. Mai întâi, PC- 
ul trebuie să localizeze administratorul de poartă, astfel că difuzează un pachet UDP de aflare a ad- 
ministratorului de poartă pe portul 1718. Când administratorul de poartă răspunde, PC-ul află adre- 
sa IP a administratorului de poartă. Acum PC-ul se înregistrează la administratorul de poartă 
trimitandu-i un mesaj RAS într-un pachet UDP. După ce a fost acceptat, PC-ul trimite administra- 
torului de poartă un mesaj de admitere RAS, cerând lărgime de bandă. Numai după ce banda a fost 
acordată se poate face inițierea apelului. Ideea de a cere lărgime de bandă în avans este aceea de a 
permite administratorului de poartă să limiteze numărul de apeluri pentru a evita supraîncărcarea 
liniei de ieșire și a ajuta la asigurarea calității necesare a serviciului. 

În acest moment, PC-ul stabileşte o conexiune TCP cu administratorul de poartă pentru a iniția 
apelul. Configurarea apelului foloseşte protocoale existente de rețea de telefonie, care sunt orien- 
tate pe conexiuni, deci este necesar TCP-ul. În contrast, sistemul telefonic nu are nimic echivalent 

canalului RAS pentru a permite telefoanelor să-și anunțe prezenţa, astfel creatorii H.323 au fost 
nevoiţi să folosească fie UDP, fie TCP pentru RAS, și au ales protocolul cu supraîncărcarea cea 
mai mică, UDP. 

În acest moment, când PC-ul are alocată bandă de transfer, el poate să trimită un mesaj Q.931 
SETUP (configurare) peste conexiunea TCP. Acest mesaj specifică numărul de telefon apelat (sau 
adresa IP și portul, dacă este apelat un calculator). Administratorul de poartă răspunde cu un mesaj 
Q.931 CALL PROCEEDING (începerea comunicării) pentru a confirma primirea cererii. Adminis- 
tratorul de poartă trimite mai departe mesajul SETUP către poartă. 

Poarta, care este jumătate calculator, jumătate comutator telefonic, lansează un apel obișnuit că- 
tre telefonul dorit. Oficiul final la care este legat telefonul, apelează telefonul destinaţie și trimite de 
asemenea un mesaj Q.931 ALERT (alertă) pentru a anunța PC-ul apelant că a început să sune. 
Când persoana de la celălalt capăt al firului ridică receptorul, oficiul final trimite înapoi un mesaj 
Q.931 CONNECT (conectare) pentru a anunţa PC-ul că are o conexiune. 

Odată stabilită conexiunea, administratorul de poartă nu mai este în buclă, deși poarta încă mai 
este. Pachetele următoare trec peste administratorul de poartă, ducându-se direct la adresa IP a 
porţii. În acest punct, avem doar un simplu tub între cele două parti. Aceasta este doar o conexiune 
la nivel fizic pentru transferul bitilor, nimic mai mult. Nici un capăt nu știe nimic despre celălalt. 

Protocolul H.245 este acum folosit pentru negocierea parametrilor apelului. El folosește canalul 
de control H.245, care este întotdeauna deschis. Fiecare parte începe prin anunţarea capabilitatilor 
sale, de exemplu, dacă poate suporta apeluri video (H.323 suportă apeluri video) sau conferinţe, ce 
codificări suportă etc. În momentul în care fiecare capăt ştie ce suportă celălalt, sunt stabilite două 
canale unidirectionale si un codor și alti parametri sunt atribuiti fiecăruia. Din moment ce fiecare 
capăt poate avea un echipament diferit, este foarte probabil să fie diferite și codoarele pe canalele de 
trimitere și recepţie. După ce s-au încheiat toate negocierile, fluxul de date utilizând RTP poate în- 
cepe. El este administrat prin RTCP, care joacă un rol în controlul congestiei. Dacă sunt prezente 
transmisii video, RTCP se ocupă de sincronizarea audio/video. Diferitele canale sunt ilustrate în fig. 
7-66. Când oricare din cele două capete se închide, canalul Q.931 de semnalizare al apelului este 
utilizat pentru a opri conexiunea. 








() Canal de semnalizare a apelului (Q.931) y 

| Canal de control al datelor (RTCP) 


Fig. 7-66. Canale logice între apelant și apelat în timpul apelului. 

Când se încheie apelul, PC-ul apelant contactează din nou administratorul de poartă cu un mesaj 
RAS pentru a elibera banda de transfer care i-a fost atribuită. Alternativ, el poate să facă un nou apel. 
Nu am spus nimic despre calitatea serviciului, deși aceasta este esenţială pentru a face din vocea 
peste IP un succes. Motivul este simplu, calitatea serviciului este în afara domeniului H.323. Dacă 

rețeaua transportatoare este capabilă să producă o conexiune stabilă, fără distorsiuni dinspre PC-ul 
apelant (de exemplu, folosind tehnicile pe care le-am discutat în cap. 5) înspre poartă, atunci calita- 
tea serviciului pe apel va fi bună; altfel, nu va fi. Partea telefonică folosește PCM și este întotdeauna 
fără distorsiuni. 


SIP — Protocolul de iniţiere a sesiunii 

H.323 a fost conceput de ITU. Mulţi oameni din comunitatea Internet l-au văzut ca un produs 
tipic telco: mare, complex, si inflexibil. În consecință, IETF a creat un comitet pentru a concepe un 
mod mai simplu și mai modular pentru vocea peste IP. Rezultatele cele mai bune până în prezent se 
concretizează în SIP (Session Initiation Protocol, rom: Protocolul de iniţiere a sesiunii), care este 
descris în RFC 3261. Protocolul descrie configurarea apelurilor telefonice pe Internet, video confe- 
rintele si alte conexiuni multimedia. Spre deosebire de H.323, care este o întreagă suită de protocoa- 
le, SIP este un singur modul, dar a fost conceput pentru a conlucra bine cu aplicațiile Internet exis- 
tente. De exemplu, definește numerele de telefon ca URL-uri, pentru a fi incluse în pagini Web, 
permițând ca un clic pe o legătură să iniţieze un apel telefonic (asemănător, schema mailto permite 
ca activarea unei hiper-legături să deschidă programul de trimitere al unui mesaj electronic). 

SIP poate stabili sesiuni bilaterale (apeluri telefonice obișnuite), sesiuni multilaterale (în care 
oricine poate auzi și vorbi), și sesiuni cu transmisie multiplă (un emiţător, mai multi receptori). Sesi- 
unile pot conţine audio, video, sau date, ultimul fiind folositor de exemplu pentru jocuri cu mai mulți 
utilizatori în timp real. SIP se ocupă doar cu configurarea, administrarea și terminarea sesiunilor. 
Alte protocoale, ca RTP/RTCP, sunt utilizate pentru transportul datelor. SIP este un protocol de 
nivel aplicaţie și poate rula peste UDP sau TCP. 

SIP suportă o varietate de servicii, inclusiv localizarea apelatului (care poate nu este la calculato- 
rul său de acasă) și să determine capabilitățile acestuia, precum și să trateze mecanismele de confi- 
gurare și terminare. În cel mai simplu caz, SIP setează o sesiune de la calculatorul apelantului la cal- 
culatorul apelatului, deci să tratăm mai întâi acest caz. 

Numerele de telefon in SIP sunt reprezentate ca URL-uri utilizând schema sip, de exemplu, 
sipiilse(cs.university.edu pentru utilizatorul ilse de pe calculatorul specificat de numele de DNS 
cs.university.edu. URL-urile SIP pot conține adrese IPv4, IPv6, sau chiar numere de telefon. 

Protocolul SIP este un protocol bazat pe text modelat in HTTP. Un capăt trimite un mesaj în 
text ASCII ce conţine un nume de metodă pe prima linie, urmată de linii adiționale ce conțin antete 
pentru transmiterea parametrilor. Multe dintre antete sunt luate din MIME pentru a permite proto- 
colului SIP să conlucreze cu aplicaţiile Internet existente. Cele șase metode definite de specificatia 
de bază sunt enumerate în fig. 7-67. 


OPTIONS Interogarea unui calculator despre capabilitățile sale 
CANCEL Anularea unei cereri în așteptare 
REGISTER Informarea unui server de redirectionare despre locaţia curentă a utilizatorului 





Fig. 7-67. Metodele SIP definite în specificatia de bază. 


Pentru stabilirea unei sesiuni, apelantul fie creează o conexiune TCP cu apelatul și trimite un 
mesaj INVITE, fie trimite mesajul INVITE într-un pachet UDP. In ambele cazuri, antetele din a 

doua și următoarele linii descriu structura corpului mesajului ce conţin capabilitățile apelantului, 
tipurile de mediu de transmisie și formatele. Dacă cel apelat acceptă convorbirea, el răspunde cu un 
cod de răspuns de tip HTTP (un număr de trei digiti conform grupurilor din fig. 7-42, 200 pentru 
acceptare). După linia cu codul de răspuns, apelatul poate de asemenea include informații despre 
capabilitățile sale, tipurile de mediu de transmisie și formate. 

Conexiunea este realizată prin mecanismul înțelegerii în trei pași astfel că, pentru a încheia pro- 
tocolul, apelantul răspunde cu un mesaj de confirmare a receptionarii mesajului 200. 

Oricare dintre cele două capete pot cere terminarea sesiunii prin trimiterea unui mesaj conținând 
metoda BYE. Când celălalt capăt trimite confirmarea primirii acestuia, sesiunea este terminată. 

Metoda OPTIONS este utilizată pentru a interoga o mașină despre propriile sale capabilități. Es- 
te în general folosită înainte de inițierea unei sesiuni pentru a afla dacă acea mașină este capabilă de 
transmisii de voce peste IP sau ce alt tip de sesiune este urmărit. 

Metoda REGISTER se referă la abilitatea protocolului SIP de a urmări si a se conecta la un utili- 
zator care nu este acasă. Acest mesaj este trimis unui server de localizare SIP care tine o evidenţă a 
locatiilor utilizatorilor. Acel server poate fi mai târziu interogat pentru a afla locația curentă a utiliza- 
torului. Operația de redirectionare este ilustrată în fig. 7-68. Aici, apelantul trimite un mesaj INVITE 
unui server proxy pentru a ascunde posibila redirectionare. Proxy-ul caută apoi unde este utilizatorul 
și îi trimite un mesaj INVITE. Apoi se comportă ca un intermediar pentru mesajele următoare în 
înțelegerea în trei pași. Mesajele LOOKUP si REPLY nu fac parte din SIP; orice protocol convenabil 
poate fi utilizat, depinzând de tipul de server de localizare utilizat. 

Fig. 7-68. Utilizarea unui proxy si servere de redirectionare cu SIP. 


SIP are o varietate de alte caracteristici pe care noi nu le vom descrie aici, incluzând așteptarea 
apelului, ecranarea apelului, criptare și autentificare. De asemenea, are abilitatea de a apela de la un 
calculator, un telefon obișnuit, dacă este disponibilă o poartă de conversie corespunzătoare între 
Internet și sistemul telefonic. 


Comparaţie între H.323 și SIP 

H.323 și SIP au multe puncte în comun, dar și diferențe. Ambele protocoale permit apeluri bila- 
terale și multilaterale folosind atât calculatoare, cât și telefoane ca puncte finale. Ambele suportă 
negocierea parametrilor, criptarea și protocoalele RTP/RTCP. Un rezumat al acestor asemănări și 
diferente este dat in fig. 7-69. 

ASCII 

Da 

Stare Larg răspândită Prezentă și viitoare 


Fig. 7-69. Comparaţie între H.323 și SIP 


Deși seturile de caracteristici sunt similare, cele două protocoale diferă mult în concepție. H.323 
este un standard tipic, cu greutate, al industriei de telefonie, specificând întreaga stivă de protocoale 
și definind exact ce este permis si ce este interzis. Abordarea duce la protocoale bine definite la fie- 
care nivel, ușurând interoperabilitatea. Preţul este un standard mare, complex și rigid, dificil de 
adaptat la aplicaţiile viitoare. 

În contrast, SIP este un protocol tipic de Internet care lucrează prin schimbul de linii scurte de 
text ASCII. Este un modul ușor care conlucrează bine cu alte protocoale de Internet, dar mai puţin 
cu protocoalele de semnalizare din sistemul telefonic existent. Deoarece modelul IETF al vocii peste 
IP este în mare măsură modular, el este flexibil și poate fi adaptat cu ușurință la noi aplicaţii. Partea 
neplăcută este cea a potentialelor probleme de interoperabilitate, desi acestea sunt discutate în în- 
tâlniri frecvente unde diverși implementatori își testează împreună sistemele. 

Vocea peste IP este o temă prezentă și viitoare. De aceea, deja există cărți pe această temă. Câ- 
teva exemple sunt (Collins, 2001; Davidson si Peters, 2000; Kumar ș.a.., 2001; si Wright, 2001). Edi- 
tia din mai/iunie 2002 a revistei Internet Computing are mai multe articole pe această temă. 


7.4.6 Introducere la video 


Până acum am discutat urechea în detaliu; este timpul să ne mutăm la ochi (nu, această secțiune 
nu este urmată de una despre nas). Ochiul uman are proprietatea că atunci când o imagine apare pe 
retină, imaginea este păstrată acolo pentru câteva milisecunde. Dacă o secvență de imagini este de- 
senată linie cu linie la 50 imagini/sec, ochiul nu observa că privește imagini discrete. Toate sistemele 
video (de exemplu, televizorul) exploatează acest principiu pentru a produce imagini în mișcare. 


Sisteme Analogice 

Pentru a înțelege sistemele video, este bine să pornim de la vechea televiziune simplă, alb-negru. 
Pentru a reprezenta imaginile bidimensionale din fata ei ca o tensiune unidimensională funcție de 
timp, camera de luat vederi scanează imaginea cu o rază electronică, rapid de-a latul și lent în josul 

ei, înregistrând intensitatea luminoasă așa cum vine. La sfârșitul scanării, numit cadru (frame), raza 
reia traseul. Această intensitate este difuzată ca funcţie de timp, iar receptorii repetă procesul de 
scanare pentru reconstrucția imaginii. Modelul de scanare folosit atât de cameră cât și de receptor, 
este prezentat în fig. 7-70. (Camerele CCD integrează mai degrabă decât scanează, dar unele came- 
re și toate monitoarele scanează.) 


oh Următorul camp Linie de scanare 
Linie de scanare începe aici „ desenată pe ecran 
Zz 2 

483 ~ 








Fig. 7-70. Modelul de scanare folosit pentru video si televiziunea NTSC. 


Parametrii exacti de scanare variaza de la tara la tara. Sistemul folosit in America de Nord si de 
Sud si Japonia are 525 de linii de scanare, o rata de aspect orizontal/vertical de 4:3 si 30 de cadre/sec. 
Sistemul european are 625 de linii de scanare, aceeași rată de aspect de 4:3 si 25 de cadre/sec. În 
ambele sisteme, câteva linii din vârf și câteva din partea de jos nu sunt afișate (pentru a aproxima o 
imagine dreptunghiulară pe un tub catodic rotund original). Doar 483 din cele 525 de linii de scana- 
re NTSC (si 576 din cele 625 de linii de scanare PAL/SECAM) sunt afișate. Raza este stinsă în tim- 
pul revenirii verticale, așa că multe stații (în special în Europa) folosesc acest interval pentru difuzare 
de TeleText (pagini de text conţinând știri, vreme, sporturi, preţuri la bursă etc.). 

În timp ce 25 de cadre/sec sunt suficiente pentru a capta o mișcare lină, la această viteză a cadrelor 
multe persoane, în special cei bătrâni, vor percepe imaginea tremurată (deoarece imaginea veche a fost 
ștearsă de pe retină înaintea apariției uneia noi). În loc să se mărească viteza cadrelor, care va cere să se 
folosească mai puţină lărgime de bandă, este aleasă o altă cale. În locul afişării liniilor de scanare în 
ordine, întâi sunt afișate toate liniile de scanare cu numere impare, apoi cele cu numere pare. Fiecare 
din aceste jumătăţi de cadre este numită câmp (field). Experimentele arată că deși oamenii remarcă o 
pâlpâire la 25 de cadre/sec, ei nu o remarcă la 50 de cadre/sec. Această tehnică este numită intretesere 
(interlacing). O televiziune sau video neintretesuta este denumită progresivă (progressive). Observati 
că filmele rulează la 24 fps, dar fiecare cadru este vizibil în totalitate pentru 1/24 sec. 

Video-ul color folosește același model de scanare ca monocromul (alb și negru), cu excepția fap- 
tului că în locul afișării unei imagini cu o singură rază mișcătoare, sunt folosite trei raze care se mișcă 

la unison. Este folosită câte o rază pentru fiecare din cele trei culori aditive primare: roșu, verde si 
albastru (RGB). Această tehnică funcționează pentru că orice culoare poate fi construită din super- 
poziţia liniară a rosului, verdelui si albastrului cu intensitatile corespunzătoare. Cu toate acestea, 
pentru transmiterea pe un singur canal, cele trei semnale de culori trebuie combinate într-un singur 
semnal compus (composite). 

Atunci când a apărut televiziunea color, diverse metode de afișare color erau tehnic posibile, și 
diverse tari au făcut alegeri diferite, conducând la sisteme care sunt încă incompatibile. (Observati că 
aceste alegeri nu au nimic în comun cu VHS, fata de Betamax si fata de P2000, care sunt tehnici de 
înregistrare.) În toate tările, o necesitate politică a fost ca programele color să fie recepționate de 
televizoarele existente alb-negru. În consecință, cea mai simplă schemă, care codifică separat semna- 
lele RGB, nu a fost acceptată. De asemenea, RGB nu este cea mai eficientă schemă. 

Primul sistem color a fost standardizat în Statele Unite de Comitetul Naţional de Standarde de 
Televiziune (National Television Standards Committee), care a împrumutat acronimul său standar- 
dului: NTSC. Televiziunea color a fost introdusă în Europa câţiva ani mai târziu, în momentul în 
care tehnologia a fost îmbunătățită substantial, conducând la sisteme cu mare imunitate la zgomote 
și culori mai bune. Acestea sunt numite SECAM (SEquentiel Couleur Avec Memoire, rom: culoare 
secventiala cu memorie), sistem folosit în Franţa si în ţările din estul Europei, și PAL (Phase Alter- 
nating Line, rom: linie cu fază alternată) folosit în restul Europei. Diferenţa în calitatea culorii între 
NTSC si PAL/SECAM a condus la gluma că NTSC înseamnă de fapt că aceeași culoare nu apare de 
două ori (Never Twice the Same Color). 

Pentru a permite ca transmisiunile color să fie văzute de receptoarele alb-negru, toate cele trei 
sisteme combină liniar semnalele RGB într-un semnal de luminanta (luminance), și două semnale 
de crominanta (chrominance), deși toate folosesc alti coeficienți pentru construcția acestor semnale 
din semnale RGB. Interesant, ochiul este mai sensibil la semnalele de luminanta decât la cele de 
crominanta, astfel încât ultimele nu trebuie transmise cu mare acuratețe. Ca rezultat, semnalul lu- 
minos poate fi difuzat la aceeași frecvenţă ca și vechiul semnal alb-negru, așa încât poate fi receptio- 
nat pe televizoarele existente alb-negru. Cele două semnale de crominanta sunt difuzate în benzi 
înguste la frecvenţe înalte. Unele televizoare au butoane pentru controlul strălucirii, nuantei și satu- 
rării (sau strălucirii, tentei și culorii) pentru controlul separat al celor trei semnale. Înțelegerea lumi- 
nantei și crominantei este vitală pentru înțelegerea modului în care funcţionează compresia video. 

În ultimii ani, a existat un interes considerabil pentru HDTV (High Definition TeleVision, rom: 
televiziunea de înaltă definiţie), care produce imagini mai bune dublând numărul liniilor de scanare. 
Statele Unite, Europa și Japonia au dezvoltat sisteme HDTV, toate diferite și toate mutual incom- 
patibile. V-aţi fi așteptat la altceva? Principiile de bază ale HDTV-ului în termeni de scanare, lumi- 
nanta, crominanta și altele, sunt similare sistemelor existente. Cu toate acestea, toate cele trei forma- 
te au o aceeași rată a aspectului de 16:9 în loc de 4:3 pentru a le potrivi mai bine formatului folosit 
pentru filme (care sunt înregistrate pe 35 mm, cu o rată de aspect de 3:2). 


Sisteme digitale 

Cea mai simplă reprezentare a video-ului digital este o secvență de cadre, fiecare constând dintr- 
o grilă dreptunghiulară de elemente de imagine, adică pixeli. Fiecare pixel poate fi un singur bit, 
pentru a reprezenta fie albul, fie negrul. Calitatea unui astfel de sistem este similară cu cea obținută 
la transmiterea prin fax a unei fotografii color - adică groaznică. (Incercati dacă puteți; sau fotocopi- 
ati o fotografie color la o mașină de copiat care nu rasterizează.) 

Următorul pas este de a folosi 8 biți pe pixel pentru a reprezenta 256 nivele de gri. Această 
schemă dă o calitate ridicată video-ului alb-negru. Pentru video color, sistemele bune folosesc 8 biti 
pentru fiecare din culorile RGB, deși aproape toate sistemele le amestecă pentru transmitere într-un 
video compus. În timp ce folosind 24 de biţi per pixel se limitează numărul de culori la 16 milioane, 
ochiul uman nu poate deosebi atâtea culori, deci nici vorbă de mai multe. Imaginile digitale color 
sunt produse folosind trei raze de scanare, una pentru fiecare culoare. Geometria este aceeași cu cea 
pentru sistemul analogic din fig. 7-70, exceptând faptul că liniile de scanare continue sunt înlocuite 
acum de linii formate din pixeli discreti. 

Pentru a produce mișcări line, video-ul digital, la fel ca video-ul analog, trebuie să afișeze cel pu- 
tin 25 de cadre/sec. Oricum, deoarece monitoarele de bună calitate ale calculatoarelor rescanează 
deseori ecranul din imagini memorate de 75 de ori pe secundă sau mai des, intreteserea nu este ne- 
cesară și, în consecință, nu este folosită în mod obișnuit. Reafișarea (adică redesenarea) aceluiași 
cadru de trei ori la rând este suficientă pentru eliminarea pâlpâirii. 

Cu alte cuvinte, continuitatea unei mișcări este determinată de numărul de imagini diferite pe se- 
cundă, având în vedere că pâlpâirea este determinată de numărul de ori pe secundă în care este de- 
senat ecranul. Acești doi parametri sunt diferiţi. O imagine afișată la 20 de cadre/sec nu va arăta dis- 
torsionată, dar va pâlpâi, deoarece un cadru va dispărea de pe retină înainte ca următorul cadru să 
apară. Un film cu 20 de cadre diferite pe secundă, fiecare dintre acestea fiind desenat de patru ori la 
rând, nu va pâlpâi, dar va părea distorsionat. 

Semnificaţia acestor doi parametri devine mai clară atunci când considerăm lărgimea de bandă 
pentru transmisia video digitală printr-o reţea. Cele mai multe din monitoarele actuale folosesc rata 
de aspect de 4:3, astfel încât pot folosi tuburile ieftine din producţia destinată pieței televizoarelor. 
Configuratiile obișnuite sunt 1024x768, 1280x960, și 1600x1200. Chiar si cel mai mic dintre acestea 
cu 24 biti pe pixel si 25 cadre/sec are nevoie să fie alimentat la 472 Mbps. Pentru aceasta ar fi nevoie 
de un purtător SONET OC-12, și de altfel rularea unui purtător OC-9 SONET în casa fiecăruia nu 
este chiar la ordinea zilei. Dublarea acestei rate pentru a evita pâlpâirea este chiar mai putin de do- 
rit. O soluţie mai bună este transmiterea a 25 cadre/sec pe care calculatorul să le memoreze și să le 
atișeze de 2 ori. Televiziunea obișnuită nu folosește această strategie, deoarece televizoarele nu au 
memorie. Și chiar dacă ar avea memorie, sistemele analogice nu pot fi memorate în RAM fără o 
conversie prealabilă în formă digitală, care necesită hardware în plus. Ca o consecinţă, intreteserea 
este necesară pentru televiziunea obișnuită, dar nu și pentru video digital. 


7.4.7  Compresia video 


Ar trebui să fie evident acum că transmisia materialului video în formă necomprimată nu intră în 
discuţie. Singura speranţă este într-o compresie puternică. Din fericire, numeroase cercetări de câte- 
va decenii au ajuns la mai multe tehnici de compresie și algoritmi care fac posibilă transmisia de 
multimedia. În această secțiune vom studia cum este realizată compresia video. 

Toate sistemele de compresie necesită doi algoritmi: unul pentru comprimarea datelor la sursă și 
altul pentru decomprimarea lor la destinaţie. În literatură, acești algoritmi sunt denumiți algoritmi 
de codificare și decodificare. Vom folosi și aici această terminologie. 

Acești algoritmi prezintă câteva asimetrii a căror înţelegere este importantă. Mai întâi, pentru 
multe aplicaţii, un document multimedia, să zicem un film, va fi codificat o dată (atunci când este 
memorat pe un server multimedia), dar va fi decodificat de milioane de ori (atunci când este vizuali- 
zat de clienţi). Această asimetrie înseamnă că este acceptabil ca algoritmul de codificare să fie lent și 

să necesite un hardware suplimentar scump, cu condiţia ca algoritmul de decodificare să fie rapid și 
să nu ceară un hardware costisitor. Mai mult, operatorul unui server multimedia ar putea dori să 
închirieze un supercalculator paralel pentru câteva săptămâni, pentru a-și codifica întreaga videote- 
că, dar a cere clienţilor să închirieze un supercalculator pentru 2 ore, pentru a vedea un film nu va 
avea mare succes. Multe sisteme de compresie fac eforturi pentru ca decodificarea să fie rapidă si 
simplă, chiar cu preţul încetinirii și complicării codificării. 

Pe de altă parte, pentru multimedia în timp-real, precum conferinţe video, codificarea lentă este 
inacceptabilă. Codificarea trebuie făcută din mers, în timp-real. În consecință, multimedia de timp- 
real foloseşte algoritmi sau parametri diferiți fata de cei utilizaţi pentru memorarea video-urilor pe 
disc, deseori cu mult mai puțină compresie. 

A doua asimetrie este că procesul de codificare/decodificare nu trebuie să fie inversabil. Adică, 
atunci când se comprimă un fișier, acesta se transmite și apoi este decomprimat, utilizatorul aștep- 
tând să-l obțină pe cel original, exact până la ultimul bit. Cu multimedia, această cerință nu există. 
De obicei, este acceptabil ca un semnal video, după codificare și decodificare, să fie un pic diferit de 
original. Atunci când ieșirea decodificată nu este egală exact cu intrarea originală, sistemul se spune 
că este cu pierderi (lossy). Dacă intrarea și ieșirea sunt identice, sistemul este fără pierderi (lossless). 
Sistemele cu pierderi sunt importante, deoarece acceptarea unui număr mic de informații pierdute 
poate oferi un avantaj imens în termenii de rată de compresie posibilă. 


Standardul JPEG 


Un film este doar o secvenţă de imagini (plus sunet). Dacă am putea găsi un algoritm bun pentru 
codificarea unei singure imagini, acest algoritm ar putea fi aplicat succesiv fiecărei imagini, pentru a 
obține compresia video. Există algoritmi buni de compresie a imaginii, deci să începem acolo studiul 
nostru despre compresia video. Standardul JPEG (Joint Photographic Experts Group, rom: grupul 
comun al experților fotografi) pentru comprimarea imaginilor cu tonuri continue (de exemplu, foto- 
grafii), a fost dezvoltat de experţii în fotografii lucrând sub auspiciile ITU, ISO și IEC, un alt orga- 
nism de standarde. Este important pentru multimedia deoarece la o primă aproximare, standardul 
multimedia pentru filme, MPEG, este codificarea JPEG a fiecărui cadru separat, plus câteva carac- 
teristici pentru comprimarea între cadre și detectarea mișcării. JPEG este definit în Standardul 
International 10918. 

JPEG are patru moduri și multe opţiuni. Standardul este mai asemănător cu o listă de cumpără- 
turi decât cu un simplu algoritm. Pentru scopurile noastre, doar modul secvențial cu pierderi este 
relevant, iar acesta este ilustrat în fig. 7-71. Cu toate acestea, ne vom concentra asupra modului în 
care JPEG este folosit in mod normal pentru codificarea imaginilor video de 24-biti RGB și vom 
lăsa la o parte detalii minore pentru simplitate. 

Fig. 7-71. Funcționarea JPEG în modul secvențial cu pierderi. 


Pasul 1 de codificare a imaginii cu JPEG este pregătirea blocului. Pentru specificare, să presupu- 
nem că intrarea JPEG este o imagine RGB de 640x480 cu 24 biti/pixel, ca în fig. 7-72(a). Deoarece 
folosirea luminantei și crominantei dă o mai bună compresie, vom calcula mai întâi luminanta, Y, si 
cele două crominante, I și O (pentru NTSC), după formulele următoare: 

Fig. 7-72. (a) Date de intrare RGB. (b) După pregătirea blocului. 


Y =0,30R + 0,59G + 0,11B 
| = 0,60R - 0,28G - 0,32B 
Q = 0,21R - 0,52G + 0,31B 


Pentru PAL, crominantele sunt notate cu U și V si coeficienții diferă, dar ideea este aceeași. SE- 
CAM diferă atât de NTSC cât și de PAL. 

Pentru Y,J și Q sunt construite matrice separate, fiecare cu elemente între 0 si 255. Apoi, blocuri 
pătrate de patru pixeli sunt aranjate în matricele J și Q pentru a le reduce la 320x240. Această redu- 
cere este cu pierderi, dar ochiul abia dacă observă, deoarece el răspunde la luminanta mai mult de- 
cât la crominanta. Cu toate acestea, întreaga cantitate de date este comprimata cu un factor de doi. 
Acum se scade 128 din fiecare element al celor trei matrice pentru a aduce zero la mijlocul intervalu- 
lui. În fine, fiecare matrice este divizată în blocuri de 8x8. Matricea Y are 4800 blocuri; celelalte două 
au 1200 de blocuri fiecare, așa cum se arată în fig. 7-72(b). 

Pasul 2 al lui JPEG constă în a aplica separat un DCT (Discrete Cosine Transformation, rom: 
transformare cosinusoidală discretă) pentru fiecare din cele 7200 de blocuri. Ieşirea fiecărui DCT 
este o matrice de 8x8 cu coeficienții DCT. Elementul DCT (0,0) este valoarea medie a blocului. Cele- 
lalte elemente spun câtă putere spectrală este prezentă la fiecare frecvență spațială. Teoretic, DCT 
este fără pierderi, dar în practică folosirea numerelor în virgulă mobilă și a funcțiilor transcendente 
introduce întotdeauna erori de rotunjire care conduc la o mică pierdere de informaţii. În mod normal, 
aceste elemente se micșorează rapid cu distanța de la origine, (0, 0), asa cum este sugerat în fig. 7-73. 

Fig. 7-73. (a) Un bloc al matricei Y. (b) Coeficientii DCT. 

Odata ce DCT-ul este complet, JPEG trece la pasul 3, numit cuantificare (quantization), in care 
coeficientii DCT cei mai putin importanti sunt eliminati. Aceasta transformare (cu pierderi) este 
făcută prin împărțirea fiecărui coeficient din matricea DCT de 8*8 la o pondere luată dintr-o tabelă. 
Daca toate ponderile sunt 1, transformarea nu face nimic. Totuși, atunci când ponderile cresc rapid 
de la origine, frecvențele spaţiale înalte sunt eliminate imediat. 

Un exemplu al acestui pas este prezentat în fig. 7-74. Aici vedem matricea inițială DCT, tabela de 
cuantificare și rezultatul obținut prin împărțirea fiecărui element DCT prin elementul corespunzător 
din tabela de cuantificare. Valorile din tabela de cuantificare nu fac parte din standardul JPEG. Fie- 
care aplicaţie trebuie să și le furnizeze, permițând să se controleze raportul compresie/pierderi. 


































































































Coeficienti DCT Coeficienti cuantificati 

Fig. 7-74. Calculul coeficienţilor DCT cuantificati. 


Pasul 4 reduce valoarea (0, 0) a fiecărui bloc (cea din colțul stânga sus), înlocuind-o cu diferența 
fata de elementul corespunzător din blocul precedent. Deoarece aceste elemente sunt mediile res- 
pectivelor blocuri, ele trebuie să se modifice lent, astfel încât considerarea valorilor diferenţiale ar 
trebui să reducă majoritatea dintre ele la valori mici. Diferenţele nu sunt calculate din celelalte va- 
lori. Valorile (0,0) sunt numite componente DC; celelalte valori sunt componente AC. 

Pasul 5 liniarizează cele 64 de elemente și aplică listei codificarea după lungimea succesiunilor. 
Scanarea blocului de la stânga la dreapta și apoi de sus în jos nu va concentra zerourile împreună, 
așa încât se folosește un model de căutare în zigzag, ca în fig. 7-75. În acest exemplu, modelul în zig- 
zag produce 38 de 0-uri consecutive la sfârșitul matricei. Acest sir poate fi redus la un singur număr 
spunând că sunt 38 de 0-uri, tehnică cunoscută sub numele de codificare după lungimea succesiuni- 
lor (run-length encoding). 

Acum avem o listă de numere care reprezintă imaginea (în spațiu transformat). Pasul 6, Huf- 
fman, codifică numerele pentru memorare sau transmitere, atribuind numerelor mai des întâlnite 
coduri mai scurte decât ale celorlalte numere. 

Fig. 7-75. Ordinea de transmitere a valorilor cuantificate. 


JPEG poate parea complicat, aceasta pentru ca el este cu adevarat complicat. Chiar si asa, deoa- 
rece produce o compresie de 20:1 sau mai bună, este larg folosit. Decodificarea unei imagini JPEG 
cere execuţia algoritmului în sens invers. JPEG este aproape simetric: decodificarea ia același timp 
ca și codificarea. Această proprietate nu este adevărată pentru toți algoritmii de compresie, așa cum 
vom vedea acum. 


Standardul MPEG 

În tine, ajungem la miezul lucrurilor: standardele MPEG (Motion Picture Experts Group, rom: 
grupul experților în filme). Aceștia sunt algoritmii principali folosiți pentru compresia video și sunt 
standarde internaţionale din 1993. Deoarece filmele conţin atât imagini cât și sunete, MPEG le poa- 
te comprima pe amândouă. Am studiat deja compresia audio și a imaginilor, deci să examinăm 
acum compresia video. 

Primul standard finalizat a fost MPEG-1 (Standard International 11172). Scopul lui a fost de a 
produce ieșire video de calitatea video recorder-elor (352x240 pentru NTSC) folosind o rata de biti 
de 1,2 Mbps. O imagine 352x240 cu 24 biti/pixel si 25 cadre/sec are nevoie de 50,7 Mbps, deci redu- 
cerea lui la 1,2 Mbps nu este în întregime trivială. MPEG-1 poate fi transmis pe linii torsadate la 
distante modeste. MPEG-1 este de asemenea folosit pentru memorarea filmelor pe CD-ROM. 

Următorul standard din familia MPEG a fost MPEG-2 (Standard International 13818), care a fost 
proiectat initial pentru comprimarea video de calitate de difuzare intre 4 si 6 Mbps, pentru a se potrivi 
intr-un canal de difuzare NTSC sau PAL. Mai tarziu, MPEG-2 a fost extins pentru a suporta rezolutii 
înalte, incluzând HDTV. Este foarte cunoscut, el stand la baza DVD-ului și a televiziunii prin satelit. 

Principiile de bază ale MPEG-1 si MPEG-2 sunt similare, dar detaliile sunt diferite. La o prima 
aproximare, MPEG-2 este un superset al lui MPEG-1, cu posibilităţi, formate de cadre, și opţiuni de 
codificare suplimentare. Vom discuta mai întâi MPEG-1 si apoi MPEG-2. 

MPEG-1 are trei parti: audio, video si sistem, care le integrează pe celelalte două, ca in fig. 7-76. 
Codificatoarele audio și video lucrează independent, ceea ce ridică întrebarea cum se sincronizează 
cele două fluxuri la receptor. Această problemă se rezolvă având un ceas sistem de 90-kHz, care afi- 
seaza timpul curent pentru ambele codificatoare. Aceste valori sunt pe 33 de biti, pentru a permite 
filmelor să ruleze 24 de ore fără depășirea valorii maxime. Aceste amprente de timp sunt incluse în 
ieșirea codificată și propagate spre receptor, care le poate folosi pentru sincronizare între șirurile 
video și audio. 

Fig. 7-76. Sincronizarea fluxurilor audio si video în MPEG-1. 


Acum să considerăm compresia video MPEG-1. Există două feluri de redundanta în filme: spati- 
ala și temporală. MPEG-1 le folosește pe amândouă. Redundanta spaţială poate fi folosită prin sim- 
pla codificare separată a fiecărui cadru cu JPEG. Această abordare este câteodată folosită, în special 
atunci când se folosesc accese aleatorii la același cadru, ca în editarea producţiilor video. În acest 
mod, este obținută o lărgime de bandă comprimată în intervalul 8 Mbps - 10 Mbps. 

O comprimare suplimentară poate fi obținută profitând de faptul că, în general, cadrele consecu- 
tive sunt aproape identice. Acest efect este mai mic decât poate apărea la prima vedere, deoarece 
multi fabricanți de filme taie scenele la fiecare 3 sau 4 secunde (cronometrati filmul și numărați sce- 
nele). Cu toate acestea, chiar o serie de 75 de cadre similare oferă potenţialul unei reduceri mari faţă 
de simpla codificare separată a fiecărui cadru cu JPEG. 

Pentru scene in care aparatul de filmat și fundalul sunt fixe și unul sau mai multi actori se plimbă 
încet, aproape toți pixelii vor fi identici de la un cadru la altul. În acest caz, scăzând fiecare cadru din 
cel precedent și aplicând JPEG pe diferența lor, se obţine un rezultat bun. Cu toate acestea, pentru 
scenele in care aparatul de filmat micșorează sau măreşte, această tehnică eșuează. Este nevoie de 
ceva care să compenseze mișcarea. Aceasta este exact ceea ce face MPEG; este principala diferență 
între MPEG și JPEG. 

Ieşirea MPEG-1 constă din patru tipuri de cadre: 


1. Cadre I (Intracoded) : Fotografii codificate JPEG auto-continute. 

2. Cadre P (Predictive): Diferenta bloc cu bloc fata de ultimul cadru. 

3. Cadre B (Bidirectional): Diferenţele fata de ultimul și de următorul cadru. 
4. Cadre D (DC-coded): Medii ale blocurilor folosite pentru avans rapid. 


Cadrele I sunt imagini codificate folosind JPEG, folosind de asemenea luminanta cu rezoluție 
completă și crominanta cu jumătate de rezoluție de-a lungul fiecărei axe. Este necesar să facem ca 
aceste cadre I să apară periodic în șirul de ieșire din trei motive. În primul rând, MPEG-1 poate fi 
folosit pentru o transmisie cu trimitere multiplă, cu vizualizatori care le acordează după dorință. Da- 
că toate cadrele depind de predecesoarele lor până la primul cadru, cineva care a pierdut primul 
cadru nu va putea decodifica cadrele succesive. În al doilea rând, dacă un cadru a fost recepționat 
eronat, nu este posibilă decodificarea în continuare. În al treilea rând, fără cadre I, atunci când se 
face un avans sau o revenire rapidă, decodificatorul ar trebui să calculeze fiecare cadru peste care 
trece, așa încât să știe valoarea completă a cadrului pe care este oprit. Din aceste motive, cadrele I 
sunt inserate la ieșire o dată sau de două ori pe secundă. 

Cadrele P, în contrast, codifică diferenţele între cadre. Ele se bazează pe ideea de macroblocuri 
(macroblocks), care acoperă 16x16 pixeli în spațiul luminantei si 8x8 pixeli în spaţiul crominantei. 
Un macrobloc este codificat prin căutarea cadrului precedent sau ceva care diferă foarte putin de el. 

Un exemplu unde se folosesc cadrele P este redat în fig. 7-77. Aici vedem trei cadre consecutive 
care au același fundal, dar diferă prin poziţia unei persoane. Macroblocurile care contin scena fun- 
dalului se vor potrivi exact, dar macroblocurile conţinând persoana vor fi afișate la o poziţie cu o 
deplasare de valoare necunoscută și va trebui să fie înregistrate. 

Fig. 7-77. Trei cadre consecutive. 

Standardul MPEG-1 nu specifica cum trebuie făcută căutarea, cât de departe să se caute sau cât 
de bună trebuie să fie o potrivire pentru a conta. Aceasta depinde de fiecare implementare. De 
exemplu, o implementare poate căuta un macrobloc la poziţia curentă din cadrul precedent și toate 
celelalte deplasări ale poziţiilor +Ax pe direcţia x și Ay pe direcţia y. Pentru fiecare poziţie, poate fi 
calculat numărul de potriviri în matricea de luminanta. Poziţia cu cel mai mare scor va fi declarată 
câștigătoare, cu condiţia să fi fost peste un prag predefinit. Altfel, macroblocul se spune că lipsește. 
Sunt desigur posibili si alti algoritmi mai complicati. 

Dacă este găsit un macrobloc, acesta este codificat luând diferența fata de valoarea sa din cadrul 
anterior (pentru luminanţă si pentru cele două crominante). Aceste matrice de diferente sunt apoi 
subiectul unei transformări cosinusoidale discrete, sunt cuantificate, codificate cu lungimea succesi- 
unilor și codificate Huffman, la fel ca și cu JPEG. Valoarea pentru macrobloc în fluxul de ieșire este 
vectorul de mișcare (cât de departe s-a mișcat macroblocul din poziția lui precedentă pe fiecare di- 
rectie), urmată de lista de numere codificată Huffman. Dacă macroblocul nu este localizat în cadrul 
precedent, valoarea curentă este codificată cu JPEG, la fel ca în cadrul I. 

Evident, algoritmul este puternic asimetric. O implementare este liberă să încerce fiecare poziție 
plauzibilă din cadrul precedent, dacă vrea s-o facă, într-o încercare disperată de a localiza fiecare ul- 
tim macrobloc, oriunde s-ar fi mișcat acesta. Această tratare va minimiza fluxul MPEG-1 codificat, 
cu prețul unei codificări foarte lente. Această abordare poate fi bună pentru o singură codificare a 
unei filmoteci, dar va fi groaznică pentru o video conferință în timp-real. 

Similar, fiecare implementare este liberă să decidă ce înseamnă un macrobloc „găsit”. Această 
libertate permite implementatorilor să concureze prin calitatea și viteza algoritmilor proprii, dar 
întotdeauna produce MPEG-1. Indiferent de algoritmul de căutare folosit, ieșirea finală este ori 
codificarea JPEG a macroblocului curent, ori codificarea JPEG a diferenţei între macroblocul cu- 
rent și unul din cadrul precedent la o deplasare specificată fata de cel curent. 

Până acum, decodificarea MPEG-1 este directă. Decodificarea cadrelor I este la fel ca decodifi- 
carea imaginilor JPEG. Decodificarea cadrelor P cere decodificatorului să memoreze cadrul prece- 
dent și apoi să construiască noul cadru într-un nou tampon bazat pe macroblocuri codificate complet 
și macroblocuri care contin diferente fata de cadrul precedent. Noul cadru este asamblat macrobloc 
cu macrobloc. 

Cadrele B sunt similare cadrelor P, cu excepţia faptului că ele permit ca macroblocul de referință 
să fie sau într-un cadru precedent sau în cel următor. Această libertate suplimentară permite o com- 
pensare îmbunătăţită a mișcării și este de asemenea utilă atunci când obiectele trec înaintea sau în 

spatele altor obiecte. Pentru a codifica cadrele B, codificatorul trebuie să ţină în memorie simultan 
trei cadre decodificate: cel vechi, actualul și viitorul. Deși cadrele B furnizează cea mai bună com- 
presie, nu toate implementările le suportă. 

Cadrele D sunt folosite doar pentru a face posibilă afișarea imaginilor de rezoluţie mică atunci 
când se face o revenire sau o înaintare rapidă. Realizarea decodificării MPEG-1 normală în timp- 
real este destul de dificilă. Cerând ca decodificatorul s-o facă atunci când se mișcă prin video de zece 
ori mai repede decât normal, este prea mult. În schimb, cadrele D sunt folosite pentru a produce 
imagini de joasă rezoluţie. Fiecare intrare a cadrului D este valoarea medie a unui bloc, fără codifi- 
care ulterioară, făcând ușoară afișarea în timp-real. Această facilitate este importantă pentru a per- 
mite oamenilor să caute prin video, la viteză mare, o anumită scenă. 

Terminând tratarea lui MPEG-1, să trecem la MPEG-2. Codificarea MPEG-2 este fundamental 
similară cu codificarea MPEG-1 cu cadre I, P, si B. Cadrele D nu sunt suportate. De asemenea, 
transformarea cosinusoidală discretă foloseşte un bloc de 10x10 în loc de 8x8, pentru a avea cu 50% 
mai mulți coeficienți și implicit o calitate mai bună. Deoarece este destinat televiziunii și DVD-ului, 
MPEG-2 suportă atât imagini progresive cât si intretesute, în timp ce MPEG-1 suportă doar imagini 
progresive. Mai sunt și alte detalii minore care diferă în cele două standarde. 

În loc de a suporta un singur nivel de rezoluţie, MPEG-2 suportă patru: scăzut (352x240), princi- 
pal (720x480), inalt-1440 (1440x1152) si înalt (1920x1080). Rezoluţia scăzută este pentru VCR-uri si 
compatibilitate cu MPEG-1. Principalul nivel este cel normal pentru difuzarea NTSC. Celelalte doua 
sunt pentru HDTV. Pentru o calitate foarte bună a ieșirii, MPEG-2 rulează în general la 4-8 Mbps. 


7.4.8 Video la cerere 


Mecanismul de video la cerere este câteodată comparat cu un magazin de închiriere a casetelor 
video. Utilizatorul (clientul) selectează una dintr-un număr mare de casete video pe care le are la dis- 
poziţie și o ia acasă pentru vizionare. Doar că pentru video la cerere, selecţia este făcută acasă folo- 
sind telecomanda televizorului și caseta video începe imediat. Nu este necesar un drum până la maga- 
zin. Este inutil să spunem că implementarea video-ului la cerere este un pic mai complicată decât 
descrierea lui. În această secţiune vom face o prezentare a ideilor de bază și a implementării lor. 

Este video la cerere într-adevăr precum închirierea unei casete video, sau mai degrabă precum 
alegerea unui film pentru vizionare la sisteme de televiziune prin cablu cu 500 de canale? Răspunsul 
are importante implicaţii tehnice. În particular, utilizatorii de casete video închiriate sunt obișnuiți cu 
ideea să oprească un film, să se ducă la bucătărie sau la baie și apoi să continue din locul în care ca- 
seta video a fost oprită. Telespectatorii nu se așteaptă să oprească un program. 

Pentru a concura cu succes cu magazinele de închiriere, video-ul la cerere ar trebui să poată opri, 
porni și relua casetele video la dorință. Asigurarea acestei posibilități obligă furnizorul de video să 
transmită o copie separată fiecărui utilizator. 

Pe de altă parte, dacă video-ul la cerere este văzut mai mult ca o televiziune avansată, atunci este 
suficient ca furnizorul de casete video să pornească fiecare video popular la fiecare 10 minute și să 
ruleze non-stop. Un utilizator care dorește să vadă un astfel de film trebuie să aștepte cel mult 10 
minute pentru ca el să înceapă. Deși oprirea și repornirea nu este posibilă aici, o persoană care se 
întoarce în cameră după o scurtă pauză, poate comuta pe un alt canal, care prezintă aceeași casetă 
video, dar cu o întârziere de 10 minute. Ceva se va repeta dar nu va fi pierdut nimic. Această schemă 
este numită video aproape la cerere (near video on demand). El oferă posibilitatea unui cost mult 
mai scăzut, deoarece același semnal de la furnizorul de casete video poate ajunge la mai multi utili- 

zatori odată. Diferenţa între video la cerere și video aproape la cerere este similară cu diferenţa între 
a circula cu mașina proprie și a lua autobuzul. 

Urmărirea filmelor (aproape) la cerere este numai unul dintr-o gamă largă de noi servicii posibi- 
le de când este disponibilă rețeaua în banda largă. Modelul general pe care multi îl folosesc este ilus- 
trat în fig. 7-78. În centrul sistemului se află o reţea cu coloană vertebrală de arie largă (naţională sau 
internațională) cu lărgime de banda mare. La ea sunt conectate mii de reţele de distribuţie locală, 
cum ar fi cabluri TV sau sisteme distribuite ale companiei de telefoane. Sistemele de distribuție loca- 
la ajung în casele oamenilor, unde se opresc în cutii de conectare (set-top boxes), care sunt, de fapt, 
calculatoare personale specializate. 

Fig. 7-78. Vedere generală a unui sistem video la cerere. 








Mii de furnizori de informaţie sunt atașați la coloana vertebrală prin fibre optice de lărgime de 
banda mare. Unii dintre aceștia vor oferi video cu plata-pe-vizualizare sau CD audio cu plata-pe- 
ascultare. Altele vor oferi servicii specializate, precum cumpărături de la domiciliu (cu posibilitatea 
de a roti o cutie de supă și a mări lista de ingrediente sau de a vedea un video-clip despre cum să 
conducă o mașină de cosit). Fără îndoială că în curând vor deveni disponibile sporturile, știrile, relu- 
arile la „I Love Lucy”, accesul la WWW si nenumăratele alte posibilități. 

În sistem sunt incluse și servere locale care permit ca video-urile să fie amplasate mai aproape de 
utilizatori (în avans), pentru a economisi lărgimea de bandă în timpul orelor de vârf. Cum se vor po- 
trivi una cu alta aceste piese și cui vor aparţine se va dezbate destul în industrie. În cele ce urmează, 
vom examina cum sunt create piesele principale din sistem: serverele video și reţeaua de distribuţie. 


Video-Servere 

Pentru a avea video (aproape) la cerere, avem nevoie de video-servere (video servers) capabile să 
memoreze și să transmită simultan un număr mare de filme. Numărul total de filme realizate este 
estimat la 65.000 (Minoli, 1995). Atunci când este comprimat în MPEG-2, un film normal ocupă în 


630 NIVELUL APLICAŢIE CAP. 7 


jur de 4 GB, asa că 65.000 de filme ar necesita în jur de 260 teraocteti. Adăugaţi la aceasta toate pro- 
gramele vechi de televiziune care au fost vreodată realizate, filmele de sport, jurnalele sonore, cata- 
loagele vorbitoare pentru cumpărături etc. si este clar că ne confruntăm cu o problemă de inmagazi- 
nare foarte dificilă. 

Cea mai ieftină soluţie pentru memorarea unui volum mare de informaţie este pe bandă magne- 
tică. Acesta a fost mereu cazul si probabil va continua să fie. O banda Ultrium poate memora 200 
GB (50 filme) la un cost de circa 1 - 2 dolari/film. Actualmente sunt comercializate servere mari, 
mecanice, de benzi care păstrează mii de benzi și au un brat robotic pentru extragerea fiecărei benzi 
și inserarea ei într-o unitate de bandă. Problema cu aceste sisteme este timpul de acces (în special 
pentru al 50-lea film de pe bandă), viteza de transfer și numărul limitat de unități de bandă (pentru a 
servi n filme deodată, unitatea necesită n unități). 

Din fericire, experiența cu magazinele de închiriat video, bibliotecile publice și alte astfel de or- 
ganizatii arată că nu toate produsele sunt la fel de populare. Experimental, atunci când sunt disponi- 
bile N filme, fractia tuturor cererilor pentru filmul care ocupă locul k în topul popularității este de 
aproximativ C/k. Aici C este calculat pentru a normaliza suma la 1, cu formula: 


C=1/(1+1/2+1/3+1/4+1/5+...+1/N) 


Astfel, filmul de pe primul loc este de șapte ori mai popular decât filmul de pe locul șapte. Acest 
rezultat este cunoscut drept legea lui Zipf (Zipf, 1949). 

Faptul că unele filme sunt mai populare decât altele sugerează o soluţie posibilă în forma ierar- 
hiei de memorare, așa cum se arată în fig. 7-79. Aici, performanţa crește cu cât se urcă în ierarhie. 

Fig. 7-79. Ierarhia video-serverului de memorare. 


O alternativă la înregistrarea pe bandă este memoria optică. DVD-urile actuale memorează 4.7 
GB, suficienți pentru un film, dar următoarea generaţie va păstra două filme. Deși timpii de căutare 
sunt mici în comparaţie cu discurile magnetice (50 ms fata de 5 ms), costul lor scăzut și fiabilitatea 
ridicată fac din tonomatele optice care contin mii de DVD-uri o alternativă buna fata de banda in 
cazul filmelor cel mai mult folosite. 

Urmează discurile magnetice. Acestea au timp de acces mic (5 ms), viteza de transfer mare (320 
MB/sec pentru SCSI 320), și capacităţi substanţiale (> 100 GB), care le fac potrivite pentru memo- 
rarea filmelor care sunt transmise efectiv (spre deosebire de simpla memorare pentru cazul că cine- 
va ar dori vreodată să le vadă). Marele lor inconvenient este costul ridicat pentru memorarea filme- 
lor care sunt rar accesate. 

În vârful piramidei din fig. 7-79 este RAM. RAM-ul este cel mai rapid mediu de stocare, dar și 
cel mai scump. Atunci când preţurile la RAM ajung la 50 dolari/gigaoctet, un film de 4 GB va ocupa 
RAM în valoare de 200 dolari, așa că, existența a 100 de filme în RAM va costa 20.000 dolari pentru 
200 GB de memorie. În plus, ideea unui video-server care transmite 100 de filme, păstrându-le pe 

toate in RAM, începe să devină realizabilă. $i daca video-serverul are 100 de clienți, dar ei se uită 
simultan doar la 20 de filme diferite, ideea începe să pară realizabilă, având un concept bun. 

Deoarece un video-server nu este decât un imens dispozitiv de I/O in timp-real, el necesită o altă 
arhitectură hardware și software decât un PC sau o staţie de lucru UNIX. Arhitectura hardware a 
unui video-server tipic este prezentată în fig. 7-80. Serverul are una sau mai multe unități centrale de 
înaltă performanţă, fiecare cu memorie locală, o memorie principală partajată, o memorie tampon 
RAM de mare capacitate pentru filmele populare, o varietate de echipamente de stocare pentru 
păstrarea filmelor si hardware de conectare în reţea, în mod normal o interfaţă optică cu o rețea 
SONET sau ATM la viteza unui OC-12 sau mai ridicată. Aceste subsisteme sunt conectate printr-o 
magistrală de foarte mare viteză (cel puţin de 1 GB/sec). 

Fig. 7-80. Arhitectura hardware a unui video-server tipic. 


Acum sa inspectăm programele pentru video-server. Unităţile centrale sunt folosite pentru ac- 
ceptarea cererilor utilizatorilor, localizarea filmelor, mutarea datelor intre echipamente, taxarea 
clientilor, si multe alte functii. Unele dintre acestea nu sunt critice in timp, dar multe altele sunt, asa 
că unele, daca nu toate unităţile centrale, va trebui să ruleze un sistem de operare de timp-real, cum 
ar fi un micronucleu de timp-real. În mod normal aceste sisteme împart munca în operații mai sim- 
ple, fiecare cu un termen final cunoscut. Atunci planificatorul poate rula un algoritm de tip „alege 
termenul cel mai apropiat” sau un algoritm monoton al vitezelor (Liu și Layland, 1973). 

Software-ul unităţii centrale definește și natura interfeței pe care serverul o prezintă clienţilor 
(servere de virtualizare și cutii de conectare). Există două tipuri populare. Primul este un sistem de 
fișiere tradiţional, în care clienții pot deschide, citi, scrie și închide fișiere. Spre deosebire de compli- 
catiile introduse de ierarhia de memorii și consideratiile de timp-real, un astfel de server poate avea 
un sistem de fișiere modelat după cel din UNIX. 

Al doilea tip de interfață este bazat pe modelul video-recorderului. Comenzile adresate serveru- 
lui solicită deschiderea, rularea, oprirea, derularea rapidă înainte și înapoi a fișierelor. Diferenţa fata 
de modelul UNIX este că atunci când este dată o comandă PLAY, serverul continuă să transmită 
date la o viteză constantă, fără a necesita comenzi noi. 

Inima software-ului video-serverului este sistemul de gestiune a discului. Acesta are două misiuni 
principale: plasarea filmelor pe discul magnetic atunci când trebuie extrase de pe bandă sau din 
memoria optică și tratarea cererilor către disc pentru multiplele fluxuri de ieșire. Plasarea filmelor 
este importantă, deoarece poate afecta foarte mult performanţele. 

Două modalităţi de organizare a memorării pe disc sunt ferma de discuri si şirul de discuri. În ca- 
zul fermei de discuri (disk farm), fiecare unitate păstrează doar câteva filme întregi. Din motive de 
performanţă și fiabilitate, fiecare film trebuie să fie prezent pe cel puţin două unităţi, poate chiar mai 
multe. Cealaltă organizare de memorare este cea de tablou de discuri (disk array) sau RAID (Re- 
dundant Array of Inexpensive Disks - tablou redundant de discuri ieftine), în care fiecare film este 
împărțit pe mai multe unități, de exemplu blocul 0 pe unitatea 0, blocul 1 pe unitatea 1, și asa mai 
departe, cu blocul n - 1 pe unitatea n - 1. După aceasta, ciclul se repetă, cu blocul n pe unitatea 0 si 
așa mai departe. Această organizare este numită repartizare (striping). 

Un tablou de discuri repartizat are mai multe avantaje decât o fermă de discuri. Mai întâi, toate 
cele n unități pot rula în paralel, mărind performanţa cu factorul n. În al doilea rând, poate fi facut 
redundant prin adăugarea unei unităţi in plus la fiecare grup de n, unde unitatea redundantă conține 
SAU EXCLUSIV bloc-cu-bloc ale celorlalte unități, pentru a permite recuperarea completă a date- 
lor în cazul în care o unitate se defectează. În sfârșit, problema echilibrarii încărcării este rezolvată 
(nu este necesară plasarea manuală pentru evitarea plasării tuturor filmelor populare pe aceeași 
unitate). Pe de altă parte, organizarea de tip tablou de discuri este mai complicată decât ferma de 
discuri și mai sensibilă la defecte multiple. De asemenea este nepotrivită pentru operaţii ale video- 
recorder-ului, cum ar fi derularea rapidă a unui film înainte sau înapoi. 

Cealaltă misiune a software-ului de disc este de a servi toate fluxurile de ieșire de timp-real și de 
a respecta constrângerile de timp ale acestora. Doar acum câţiva ani, aceasta necesita algoritmi 
complecși de planificare a sarcinilor, dar odată cu scăderea preţurilor la memorie, încep să devină 
posibile abordări mult mai simple. Pentru fiecare flux servit, este păstrată în RAM o zonă tampon 
(buffer) de, să zicem, 10 secunde de flux video (care înseamnă un spaţiu ocupat de 5 MB). El este 
completat de un proces al discului și golit de un proces al reţelei. Cu 500 MB de RAM, pot fi servite 
100 de fluxuri direct din RAM. Desigur, subsistemul discului trebuie să aibă o rată susținută de 
50MB/sec pentru a păstra zonele tampon pline, dar un RAID construit din discuri SCSI de ultimă 
generaţie poate să îndeplinească ușor această cerinţă. 


Reţeaua de distribuţie 

Reţeaua de distribuţie este un set de comutatoare și linii între sursă și destinaţie. Așa cum vedem 
în fig. 7-78, ea constă dintr-o coloană vertebrală conectată la o reţea de distribuţie locală. În mod 
obișnuit, coloana vertebrală este comutată, dar rețeaua locală nu. 

Principala cerință impusă coloanei vertebrale este lărgimea de bandă mare. O altă cerință era ca 
fluctuatia să fie scăzută, însă acum, chiar și cu cel mai mic PC este posibilă stocarea într-un tampon a 10 
secunde de video de înaltă calitate MPEG-2 si prin urmare, fluctuatia scăzută nu mai este o necesitate. 

Distribuţia locală este haotică, diferite companii încercând diferite reţele în diferite regiuni. 
Companiile telefonice, companiile de TV prin cablu și noii intraţi sunt convinși cu toții că cel care 
ajunge primul va fi câștigătorul cel mare. În consecință asistăm la o proliferare a tehnologiilor insta- 
late. În Japonia, unele companii de canalizare au intrat în afacerea Internet, susținând că ele au cele 
mai mari ţevi în casele tuturor (introduc fibră optică prin ele, dar trebuie să fie foarte atente pe unde 
o scot). Cele patru scheme principale de distribuţie locală pentru video la cerere sunt identificate 
prin acronimele ADSL, FITC, FTTH si HFC. Le vom explica pe fiecare pe rând. 

ADSL a fost primul reprezentant al industriei telefonice în loteria distribuţiei locale. Am studiat 
ADSL în cap. 2 și nu vom repeta acel material aici. Ideea este că fiecare casă din Statele Unite, Euro- 
pa și Japonia are deja o pereche torsadată de cupru (pentru servicii telefonice analogice). Dacă aceste 
fire pot fi folosite pentru video la cerere, companiile telefonice ar putea să elimine concurența. 

Problema, desigur, este că aceste fire nu pot suporta nici chiar MPEG-1 pe lungimea lor tipică de 
10 km, ca să nu mai vorbim de MPEG-2. Filmele color, de înaltă rezoluţie, necesită 4-8 Mbps, de- 
pinzând de calitatea dorită. ADSL nu este suficient de rapid decât pentru bucle locale scurte. 

Al doilea proiect al companiei telefonice este FITC (Fiber To The Curb - fibră către vecinătate). 
În FITC, compania telefonică instalează fibră optică de la oficiul final la fiecare cartier rezidenţial, 
terminată într-un echipament numit ONU (Optical Network Unit - unitate optică de rețea). Cele 16 
bucle locale de cupru se pot termina în ONU. Aceste bucle sunt acum atât de scurte, încât este posi- 
bilă rularea duplex integrală T1 sau T2 peste ele, permiţând filmele MPEG-1 și respectiv MPEG-2. 
În plus, deoarece FITC este simetric, acum este posibilă video conferinţa pentru cei care lucrează 
acasă și pentru întreprinderile mici. 

A treia soluție a companiei telefonice este de a introduce fibra optică în casele tuturor. Se nu- 
mește FITH (Fiber To The Home - fibră la casă). În această schemă, oricine poate avea OC-1, OC- 
3, sau chiar un purtător mai performant, dacă este cerut. FTTH este foarte scump, dar va deschide o 
gamă largă de posibilități atunci când va fi introdus. În fig. 7-63 am văzut cum oricine ar putea să 
aibă propriul său post de radio. Ce-ati zice de ideea ca fiecare membru al familiei să aibă propriul 
post de televiziune? ADSL, FITC si FITH sunt toate rețele locale de distribuție punct-la-punct, 
ceea ce nu este surprinzător dată fiind organizarea actuală a sistemului telefonic. 

O abordare complet diferită este HFC (Hybrid Fiber Coax - fibră coaxială hibridă), care este so- 
lutia preferată actualmente, fiind instalată în prezent de către firmele de televiziune prin cablu. 
Aceasta este prezentată în Fig. 2-47(a). Povestea este următoarea. Cablurile coaxiale actuale de la 
300 la 450 MHz vor fi înlocuite prin cabluri coaxiale la 750 MHz, imbunatatind capacitatea de la 50 
la 75 canale de 6 MHz la 125 canale de 6-MHz. Saptezeci și cinci din cele 125 de canale vor fi folosi- 
te pentru transmiterea televiziunii analogice. 

Cele 50 de canale noi vor fi modulate folosind QAM-256, care furnizează în jur de 40 Mbps pe 
canal, dând un total de 2 Gbps de lărgime de bandă nouă. Capetele vor fi mutate în cartier, așa încât 
fiecare cablu este doar pentru 500 de case. Simpla împărțire arată că fiecărei case îi poate fi alocat 
un canal dedicat de 4 Mbps, care poate fi folosit pentru un film MPEG-2. 

Deși sună minunat, cere furnizorilor de cabluri să le înlocuiască pe cele existente cu cabluri coa- 
xiale de 750 MHz, să instaleze noile capete de distribuţie si să elimine toate amplificatoarele unidi- 
rectionale - pe scurt, să înlocuiască întregul sistem de TV prin cablu. În consecință, volumul de in- 
frastructură nouă este comparabil cu ceea ce este necesar companiilor telefonice pentru FITC. În 
ambele cazuri, furnizorul reţelei locale trebuie să instaleze fibra optică în cartierele rezidenţiale. Din 
nou, in ambele cazuri, fibra se termină la un convertor optic-electric. În FTTC, segmentul final este 
o buclă locală punct-la-punct care folosește perechi torsadate. În HFC, segmentul final este un cablu 
coaxial partajat. Tehnic vorbind, aceste două sisteme nu sunt chiar atât de diferite pe cât vor să le 
prezinte creatorii lor. 

Cu toate acestea, există o diferenţă reală care merită să fie amintită. HFC folosește un mediu parta- 
jat fără comutare sau dirijare. Orice informaţie transmisă prin cablu poate fi preluată de orice abonat 
fără multă zarvă. FITC, care este complet comutat, nu are această proprietate. Ca rezultat, operatorii 
HEC vor ca video-serverele să trimită fluxuri criptate, așa încât clienţii care nu au plătit pentru un film, 
să nu-l poată vedea. Operatorii FITC nu doresc criptarea deoarece mărește complexitatea, scade per- 

formanta și nu furnizează securitate suplimentară în sistemul lor. Din punctul de vedere al unei com- 
panii care rulează un video-server, este o bună idee să se cripteze sau nu? Un server folosit de o com- 
panie telefonică sau unul din subsidiarii sau partenerii săi poate să decidă să nu cripteze video-urile, 
pretinzând eficiența ca motiv, dar de fapt pentru a cauza pierderi economice competitorilor HFC. 

Pentru toate rețelele locale de distribuţie, este posibil că fiecare cartier va fi echipat cu unul sau 
mai multe servere de virtualizare. Acestea sunt, de fapt, doar versiuni mai mici ale video-serverelor 
despre care am discutat înainte. Marele avantaj al acestor servere locale este că reduc încărcarea 
coloanei vertebrale. 

Ele pot fi preîncărcate cu filme fie dinamic, fie prin rezervare. Dacă oamenii spun furnizorului în 
avans ce filme doresc, ele pot fi transferate pe serverul local în afara orelor de vârf. Această observație 
orientează operatorii de rețea spre atragerea personalului de la companiile aeriene pentru stabilirea 
tarifelor. Se pot imagina tarife în care filmele cerute cu 24 până la 72 de ore în avans pentru a fi viziona- 
te martea sau joia înainte de 6 seara sau după 11 seara, primesc o reducere de 27 la sută. Filmele co- 
mandate în prima duminică a lunii înainte de 8 dimineaţa pentru a fi vizionate miercuri după-amiaza, 
într-o zi a cărei dată este un număr prim, beneficiază de o reducere de 43 la sută și așa mai departe. 


7.4.9  MbBone - Coloana vertebrală pentru trimitere multiplă 


În timp ce toate aceste industrii fac planuri mari - și îndelung mediatizate - pentru viitorul video 
la cerere (inter)naţional, digital, comunitatea Internet și-a implementat propriul sistem multimedia 
digital, MBone (Multicast Backbone - coloana vertebrală cu trimitere multiplă). În această secţiune 
vom face o scurtă sinteză a ceea ce este și cum funcționează. 

MBone poate fi gândit ca radio și televiziune Internet. Spre deosebire de video la cerere, unde 
accentul cade pe selectarea și vizualizarea filmelor precomprimate memorate pe un server, MBone 
este folosit pentru difuzare audio și video în formă digitală în lumea întreagă prin Internet. Este ope- 
raţional de la începutul lui 1992. Multe conferinţe științifice, în special întâlniri IETF, au fost difuza- 
te, la fel ca și evenimentele științifice notabile, cum ar fi lansarea navetelor spaţiale. Prin MBone a 
fost difuzat un concert Rolling Stones, precum și porțiuni din Festivalul de film de la Cannes. Este 
discutabil dacă acesta poate fi calificat drept un eveniment științific. 

Din punct de vedere tehnic, MBone este o rețea virtuală situată deasupra Internet-ului. Ea con- 
stă din insule cu posibilități de trimitere multiplă, conectate prin tuneluri, așa cum se arată în fig. 7- 
81. În această figură, MBone constă din șase insule, de la A la F, conectate prin șapte tuneluri. Fieca- 
re insulă (de obicei un LAN sau un grup de LAN-uri interconectate) suportă trimitere multiplă har- 
dware către calculatoarele gazdă. Tunelurile propagă pachetele MBone între insule. Cândva, în vii- 
tor, când toate ruterele vor fi capabile să gestioneze direct traficul cu trimitere multiplă, această 
superstructură nu va mai fi necesară, dar pentru moment este funcțională. 

Fiecare insulă conţine unul sau mai multe rutere specializate numite m-rutere (mrouters - rutere 
cu trimitere multiplă). Câteva dintre acestea sunt rutere normale, dar majoritatea sunt numai stații 
UNIX care rulează software-ul special de nivel utilizator (dar ca supervizor). M-ruterele sunt conec- 
tate logic prin tuneluri. Pachetele MBone sunt încapsulate în pachete IP și trimise ca pachete obis- 
nuite cu trimitere unică la adresa IP a m-ruterului destinație. 

Tunelurile sunt configurate manual. În mod uzual, un tunel este o cale pentru care există o cone- 
xiune fizică, dar aceasta nu este o cerință. Dacă, accidental, calea fizică asociată unui tunel se defec- 
tează, m-ruterele care folosesc tunelul nu vor observa, deoarece Internet-ul va redirija automat în- 
tregul trafic IP dintre ele prin alte linii. 

Fig. 7-81. MBone constă din insule de trimitere multiplă conectate prin tunele. 


Atunci când apare o nouă insulă și doreşte să se atașeze la MBone, precum G din fig. 7-81, admi- 
nistratorul său trimite un mesaj anunțând existenţa acesteia către lista de posta a MBone-ului. Admi- 
nistratorii siturilor apropiate îl contactează pentru a stabili tunelurile. Câteodată tunelurile existente 
sunt reconfigurate, astfel încât să profite de noua insulă pentru a optimiza topologia. La urma urme- 
lor, tunelurile nu au existenţă fizică. Ele sunt definite prin tabele în m-rutere și pot fi adăugate, șterse, 
sau mutate prin simpla schimbare a acestor tabele. Tipic, fiecare tara din MBone are o coloană verte- 
brală cu insule regionale atașate acesteia. În mod normal, MBone este configurat cu unul sau două 
tuneluri care traversează oceanele Atlantic și Pacific, aducând MBone-ul la scară globală. 

Astfel, în orice moment, MBone constă dintr-o topologie specifică alcătuită din insule și tuneluri, 
independent de numărul adreselor de trimitere multiplă utilizate curent și de cine le ascultă sau le 
urmărește. Această situaţie este foarte asemănătoare cu cea a unei subretele normale (fizice), asa 
încât i se aplică algoritmii normali de dirijare. În consecință, MBone a folosit iniţial un algoritm de 
dirijare, DVMRP (Distance Vector Multicast Routing Protocol - dirijare multi-destinatie după vecto- 
rul distanțelor) bazat pe algoritmul vectorului distanțelor al lui Bellman-Ford. De exemplu, în fig. 7- 
81, insula C poate dirija către A prin B sau prin E (sau prin D). Îşi alege varianta luând valorile pe 
care i le dau nodurile despre distanţele de la ele pana la A și apoi adăugând distanţa proprie până la 
ele. În acest mod, fiecare insulă determină ruta optimă către fiecare altă insulă. Totuși, rutele nu 
sunt de fapt folosite în acest mod, ci așa cum vom vedea în curând. 

Să considerăm acum modul în care se realizează trimiterea multiplă. Pentru a transmite la mai 
multe destinaţii un program audio sau video, o sursă trebuie să achiziționeze mai întâi o adresă de 
destinaţie multiplă de clasă D, care acţionează ca o frecvenţă de stație sau un număr de canal. Adre- 
sele de clasă D sunt rezervate prin folosirea unui program care caută într-o bază de date adrese de 
destinaţie multiplă libere. Multe trimiteri multiple pot să se desfășoare în același timp, iar un calcula- 
tor gazdă poate „să se acordeze” pe cea de care este interesat prin ascultarea adrese de destinație 
multiplă potrivite. 

Periodic, fiecare m-ruter trimite un pachet de difuzare IGMP limitat la insula lui, întrebând cine 
este interesat de ce canal. Calculatoarele gazdă care doresc să (continue să) primească unul sau mai 

multe canale trimit alt pachet IGMP înapoi drept răspuns. Aceste răspunsuri sunt dispersate în timp 
pentru a evita supraîncărcarea LAN-ului local. Fiecare m-ruter păstrează o tabelă cu canalele care 
trebuie puse în LAN-ul propriu, pentru a evita pierderea de lărgime de bandă prin canale de trans- 
mitere multiplă pe care nu le vrea nimeni. 

Trimiterile multiple se propagă prin MBone după cum urmează. Când o sursă audio sau video 
generează un nou pachet, îl difuzează către insula sa locală folosind facilitățile hardware de trimitere 
multiplă. Acest pachet este preluat de un m-ruter local, care îl copiază pe toate tunelurile cu care 
este conectat. 

Fiecare m-ruter care primește un astfel de pachet printr-un tunel verifică dacă pachetul a venit 
pe cea mai bună rută, adică cea pe care tabela proprie îi spune să o folosească pentru a ajunge la 
sursă (ca și cum ar fi o destinație). Dacă pachetul a venit pe ruta cea mai bună, m-ruterul îl copiază 
la toate celelalte tuneluri. Dacă pachetul a ajuns pe o cale care nu este cea optimală, el este eliminat. 
Astfel, de exemplu, în fig. 7-81, dacă tabela lui C spune să se folosească B pentru a ajunge la A, 
atunci când un pachet cu trimitere multiplă de la A ajunge la C prin B, el este copiat la D și E. Cu 
toate acestea, atunci când un pachet cu trimitere multiplă de la A ajunge la C prin E (nu este calea 
cea bună), el este eliminat. Acest algoritm este algoritmul retransmiterii pe calea inversă prezentat 
în Cap. 5. Deși nu este perfect, este destul de bun și foarte ușor de implementat. 

În plus fata de folosirea algoritmului de căutare pe calea inversă, pentru prevenirea inundării In- 
ternet-ului și pentru a limita domeniul trimiterii multiple, este folosit câmpul IP Time_to_live (timp 
de viață). Fiecare pachet pleacă cu o anumită valoare (determinată de sursă). Fiecărui tunel i se aso- 
ciază o pondere. Un pachet este trecut printr-un tunel dacă are o pondere suficientă. Altfel este eli- 
minat. De exemplu, tunelurile transoceanice sunt configurate în mod obișnuit cu o pondere de 128, 
așa încât pachetele pot fi limitate la continentul de origine dându-li-se un timp de viata initial mai 
mic sau egal cu 127. După trecerea printr-un tunel, câmpul Time to live este decrementat cu ponde- 
rea tunelului. 

De când funcționează algoritmul de dirijare MBone, s-au făcut multe cercetări pentru a-l îmbu- 
natati. O propunere păstrează ideea dirijării după vectorul distanțelor, dar face algoritmul ierarhic, 
prin gruparea siturilor MBone în regiuni și dirijarea in prima etapă către acestea (Thyagarajan si 
Deering, 1995). 

O altă propunere este de a folosi o formă modificată a dirijării în funcţie de starea legăturilor, în 
loc de dirijare după vectorul distanțelor. În particular, un grup de lucru IETF se ocupă de modifica- 
rea OSPF pentru a-l face potrivit pentru trimitere multiplă în cadrul unui singur sistem autonom. 
Trimiterea multiplă OSPF rezultată este numită MOSPF (Moy, 1994). Modificările se referă la 
crearea de către MOSPF a unei hărți complete care, în plus fata de informaţia vizuală de dirijare, să 
tina evidenţa insulelor de trimitere multiplă și a tunelurilor. Înarmată cu această topologie completă, 
este ușor să calculăm cea mai bună cale de la fiecare insulă către fiecare altă insulă folosind tuneluri- 
le. De exemplu, poate fi folosit algoritmul lui Dijkstra. 

A doua arie de cercetare este dirijarea inter-AS. Aici un alt grup de lucru IETF dezvoltă un algo- 
ritm numit PIM (Protocol Independent Multicast - transmitere multiplă independentă de protocol). 
PIM are două versiuni, după cum insulele sunt dense (aproape oricine vrea să se uite) sau rare 
(aproape nimeni nu vrea să se uite). Ambele versiuni folosesc tabele de dirijare standard cu trimitere 
unică în loc de a crea o topologie suprapusă, așa cum fac DVMRP sau MOSPF. 

În PIM-DM (modul dens), ideea este de a tăia căile inutile. Tăierea funcţionează în modul ur- 
mător. Atunci când un pachet cu trimitere multiplă ajunge printr-un tunel „greșit”, un pachet de 
tăiere este trimis înapoi prin tunel, spunând emitatorului să nu-i mai transmită pachete de la sursa 

respectivă. Când un pachet ajunge prin tunelul „bun”, este copiat pe toate celelalte tuneluri care nu 
s-au auto-tăiat anterior. Dacă toate celelalte tuneluri s-au auto-tăiat și canalul din insula locală nu 
este interesat, m-ruterul trimite un mesaj de tăiere înapoi prin canalul „bun”. În acest fel, trimiterea 
multiplă se adaptează automat și merge doar unde este dorită. 

PIM-SM (modul rar), descris în RFC 2362, lucrează diferit. Aici ideea este de a preveni satura- 
rea Internetului, doar pentru că trei persoane din Berkeley vor să ţină o conferință peste o adresă de 
clasă D. PIM-SM funcționează prin fixarea unor puncte de întâlnire. Fiecare dintre sursele dintr-un 
grup cu trimitere multiplă PIM-SM își trimite pachetele la punctele de întâlnire. Orice sit interesat în 
atașare, cere unui punct de întâlnire să-i seteze un tunel. În acest mod, tot traficul PIM-SM este 
transportat prin transmitere simplă, în loc de transmitere multiplă. PIM-SM devine tot mai popular 
și MBONE migrează către folosirea lui. Pe măsură ce PIM-SM devine mai mult folosit, MOSPF 
dispare treptat. Pe de altă parte, însuși MBONE pare într-un fel să stagneze și probabil niciodată nu 
va deveni foarte popular. 

Totuși, multimedia prin rețea este încă un domeniu foarte interesant, care evoluează rapid, chiar 
dacă MBONE nu devine un succes uriaș. Zilnic sunt anunţate noi tehnologii și aplicații. Mai mult, 
transmiterea multiplă și calitatea serviciului funcţionează împreună, după cum se prezintă în 
(Striegel și Manimaran, 2002). Alt subiect fierbinte este transmisia multiplă fără fir (wireless) (Gos- 
sain et. al., 2002). Întregul domeniu al transmisiunilor multiple si orice este legat de el va rămâne, 
probabil, important pentru următorii ani. 


7.5 REZUMAT 


Atribuirea numelor în Internet folosește o schemă ierarhică, numită sistemul numelor de dome- 
nii (DNS). La nivelul superior, există bine cunoscutele domenii generice, incluzând com și edu, pre- 
cum si cele aproximativ 200 domenii pentru tari. DNS este implementat ca un sistem de baze de 
date distribuite, cu servere în întreaga lume. DNS păstrează înregistrări cu adrese IP, centre de me- 
sagerie și alte informaţii. Prin interogarea unui server DNS, un proces poate stabili corespondența 
dintre un nume de domeniu Internet și o adresă IP folosită pentru a comunica cu acel domeniu. 

E-mail este una din cele două aplicaţii foarte populare din Internet. Oricine, de la copii la bunici, 
o poate folosi acum. Cele mai multe sisteme de poștă electronică din lume folosesc sistemul definit 
în RFC 2821 si 2822. Mesajele trimise în acest sistem folosesc antete de sistem ASCII pentru defini- 
rea proprietăților mesajului. Materiale cu diverse tipuri conţinut pot fi transmise folosind MIME. 
Mesajele sunt transmise folosind SMTP, care lucrează făcând o conexiune TCP de la sistemul sursă 
la cel de destinaţie și livrand in mod direct e-mail-ul peste conexiunea TCP. 

O altă aplicaţie foarte populară pentru Internet este World Wide Web. Web-ul este un sistem 
pentru legarea documentelor "hipertext". Initial, fiecare document era o pagină scrisă în HTML, cu 
posibile hiper-legături la alte documente. Azi, XML câștigă teren în fata HTML. De asemenea, un 
mare volum de informaţie este generat dinamic, folosind script-uri executate de server (eng.:server- 
side scripts) (PHP, JSP si ASP), precum și script-uri executate de client (eng.: client-side scripts) (de 
remarcat aici Javascript). Un program de navigare poate afișa documentul stabilind o conexiune 
TCP cu serverul său, cerând documentul și apoi închizând conexiunea. Aceste mesaje de cerere con- 
tin o mulţime de antete pentru asigurarea informaţiei suplimentare. Folosirea memoriei ascunse, 

replicarea și reţelele de livrare a conţinutului sunt folosite pe scară largă pentru a îmbunătăți per- 
formantele Web-ului. 

Web-ul fara fir este de-abia la inceput. Primele sisteme sunt WAP si i-mode, fiecare cu ecrane 
mici și lungime de banda limitate, dar cele din generaţia următoare vor fi mai puternice. 

Multimedia este și ea o stea pe firmamentul reţelelor. Se permite ca semnalele video și audio să 
fie digitizate și transportate electronic pentru afișare. Audio necesită mai puţină lărgime de bandă, 
astfel că este mai avansat. Fluxurile audio, radio prin Internet și vocea prin IP (voice over IP) sunt 
acum o realitate, iar noile aplicaţii apar permanent. Video la cerere este un domeniu de viitor, de 
mare interes. În sfârșit, Mbone este un serviciu experimental, bazat pe televiziunea și radioul digital 
trimise peste Internet. 


7.6 PROBLEME 


1. Multe calculatoare ale unor firme au trei identificatori universali, unici. Care sunt ei? 
După informaţiile date în fig. 7-3, little-sister.cs.vu.nl se află într-o rețea de clasă A, B, sau C? 
În fig. 7-3, nu este nici un punct dupa rowboat? De ce nu? 


Ghiciti ce ar putea să însemne smiley-ul :-X (uneori scris ca :-#). 


Hal NEC mi I ui 


DNS foloseşte UDP în loc de TCP. Pachetele DNS pierdute nu pot fi recuperate automat. Cau- 
zează acest lucru probleme, și dacă da, cum sunt ele rezolvate? 


6. În plus fata de problema pierderilor, pachetele UDP au o dimensiune maximă, uneori 
ajungând chiar la minimum 576 octeți. Ce se întâmplă când numele DNS căutat depășește 
această dimensiune? Poate fi trimis în două pachete? 


7. Se poate ca o mașină cu un singur nume DNS să aibă mai multe adrese IP? Cum ar putea 
să se întâmple acest lucru? 


8. Este posibil ca un calculator să aibă două nume DNS care aparţin de două domenii de nivel 
înalt? Dacă da, dati un exemplu plauzibil. Daca nu, explicati de ce. 


9. Numărul de companii cu site Web a crescut exploziv în ultimii ani. Ca rezultat, mii de companii 
au fost înregistrate în domeniul com, ducând la o încărcare mare a serverului pentru acest do- 
meniu. Sugerati o cale de a diminua aceasta problemă fără a schimba schema de nume (adică 
fără a introduce noi domenii de nivel înalt). Este permis ca soluția să impună schimbarea codu- 
lui de la client. 


10. Unele sisteme de e-mail suportă în antet câmpul Content Return:. El specifică dacă corpul mesa- 
jului trebuie să fie returnat în cazul imposibilității livrării. Acest câmp aparține plicului sau con- 
ținutului? 

11. 


12. 


13. 


14. 


15. 


16. 


17. 


18. 


19. 


20. 


21. 


Sistemele de poștă electronică au nevoie de registre pentru a putea căuta adresele de e-mail. 
Pentru a construi asemenea registre, numele ar trebui să fie separate în componentele standard 
(de exemplu nume, prenume) pentru a putea fi făcute căutări. Discutati unele dintre probleme- 
le ce trebuie rezolvate pentru acceptarea universală a unui astfel de standard. 


Adresa de e-mail a unei persoane este numele său de utilizator @ numele DNS cu o înregistra- 
re MX. Numele de utilizator pot fi prenume, nume, iniţiale, tot felul de alte nume. Să presupu- 
nem că o firmă mare a decis că se pierdea prea mult e-mail din cauză că lumea nu cunoștea 
numele de utilizator al destinatarului. Există vreo modalitate pentru ca ei să rezolve această pro- 
blemă fără schimbarea DNS-ului? Dacă da, dati o propunere și explicati cum funcționează. Da- 
că nu, explicati de ce este imposibil. 


Un fișier binar are lungimea de 3072 de biti. Cât de lung va fi dacă îl codificăm folosind base64, 
cu perechea CR+LF inserată după fiecare 80 de octeți transmisi și la sfârșit? 


Consideraţi schema de codificare MIME afișabilă-marcată. Mentionati o problemă nediscutata 
în text și propuneţi o soluție. 


Daţi cinci tipuri MIME care nu sunt listate în text. Puteţi să verificaţi browser-ul dvs. sau să cău- 
taţi pe Internet. 


Să presupunem că vreți să trimiteţi un fișier MP3 la un prieten, dar ISP-ul prietenului limitează 
dimensiunea unui mesaj la 1 MB iar fișierul MP3 are 4 MB. Există vreo modalitate de a rezolva 
problema aceasta folosind RFC 822 și MIME? 


Să presupunem că cineva instalează un demon de vacanță (vacation daemon) și apoi trimite un 
mesaj chiar înainte de a ieși din sistem. Din păcate, destinatarul este în vacanță de o săptămână 
și are de asemenea instalat un demon de vacanţă. Ce se întâmplă în continuare? Replicile vor fi 
trimise dintr-o parte în alta până când se va întoarce cineva? 


În orice standard, ca de exemplu RFC 822, este necesară o gramatică precisă a ceea ce 
este permis astfel încât implementări diferite să poată conlucreze. Chiar și unitățile simple 
trebuie să fie definite cu atenţie. Antetele SMTP permit existenţa spaţiului între simboluri. 
Daţi două detiniri plauzibile ale spaţiului dintre simboluri. 


Demonul de vacanţă este parte a agentului utilizator sau a agentului de transfer? Desigur, este 
instalat folosind agentul utilizator, dar cel care trimite replicile este chiar agentul utilizator? Ex- 
plicati răspunsul. 


POP3 permite utilizatorilor să aducă mesajele de e-mail dintr-o cutie poștală de la distanţă. 
Aceasta înseamnă că formatul intern al cutiilor poștale trebuie să fie standard pentru ca orice 
program POP3 de la client să poată să citească cutia poștală de pe orice server de poștă electro- 
nica? Discutati răspunsul. 


Din punctul de vedere al unui ISP, POP3 si IMAP difera intr-o masura importanta. Utilizatorii 
POP3 își golesc in general cutiile poștale zilnic. Utilizatorii IMAP își păstrează mesajele pe ser- 
ver un timp nedefinit. Imaginati-va că vi se cere să sfatuiti un ISP ce protocol ar trebui să supor- 
te. Ce argumente ati aduce? 


640 


22. 


23. 
24. 


25. 


26. 


27. 


28. 


29. 


30. 


31. 


32. 


33. 

Poșta pe Web(Webmail) folosește POP3, IMAP sau nici unul? Dacă folosește unul din ele, de 
ce a fost ales acela? Dacă nici unul, care este mai aproape de idee? 


Când sunt transmise, paginile de Web sunt prefixate de antete MIME. De ce? 


Când sunt necesare programe de vizualizare externe? Cum știe un program de navigare pe care 
să-l folosească? 


Este posibil ca atunci când un utilizator urmează pe o hiper-legătură în Netscape, să fie pornit 
un anumit program, iar urmând aceeași hiper-legătură în Internet Explorer să fie pornit un pro- 
gram complet diferit, chiar dacă tipul MIME întors în ambele cazuri este identic? Explicati ras- 
punsul. 


Un server Web cu mai multe fire de execuţie este organizat ca în fig. 7-21. Durează 500 usec să 
accepte o cerere și să verifice memoria ascunsă. Jumătate din timp, fișierul este găsit în memoria 
ascunsă și este întors imediat. Cealaltă jumătate, modulul trebuie să se blocheze 9 ms până când 
cererea la disc este adăugată în coadă și procesată. Cate module ar trebui să aibă serverul pen- 
tru a tine procesorul ocupat tot timpul (presupunând că discul nu reprezintă o gâtuire 
(bottleneck))? 


URL-ul standard http presupune că serverul de Web ascultă pe portul 80. Totuși, e posibil ca un 
server de Web să asculte pe alt port. Nascociti o sintaxă rezonabilă pentru URL pentru accesa- 
rea unui fișier pe un port nestandard. 


Cu toate că nu a fost menţionată în text, o formă alternativă pentru un URL este folosirea adre- 
sei IP în loc de numele său DNS. Un exemplu de folosirea a adresei IP este 
http://192.31.231.66/index.html. Cum ştie programul navigator dacă numele ce urmează schema 
este un nume DNS sau o adresă IP? 


Imaginati-va că cineva de la Departamentul CS din Stanford a scris un nou program pe care 
vrea să-l distribuie prin FTP. El pune programul în catalogul ftp/pub/freebies/newprog.c. Care es- 
te URL-ul probabil pentru acest program? 


În fig. 7-25, www.aportal.com tine evidenţa preferințelor utilizatorilor într-un cookie. Un dez- 
avantaj al acestei scheme este că cookie-urile sunt limitate la 4KB și dacă preferinţele sunt ex- 
tinse, de exemplu la multe valori ale acţiunilor, echipe sportive, tipuri de știri, vremea în multe 
orașe, ofertele din diverse categorii de produse și altele, limita de 4KB ar putea fi insuficientă. 
Proiectati o alternativă pentru păstrarea preferințelor utilizatorului pentru a nu avea aceasta 
problemă. 


Banca Sloth (Trândăvie) dorește să facă operaţiile bancare mai simple pentru utilizatorii mai 
leneși, astfel încât după ce un utilizator se autentifică, banca îi returnează identificatorul de cli- 
ent într-un cookie. Ce părere aveți de această idee? Va funcționa? Este o idee buna? 


În fig. 7-26, în marcajul <IMG> apare parametrul ALT. În ce condiţii este folosit de programul 
de navigare și cum? 


Realizati o imagine selectabilă în HTML? Dati un exemplu. 

Aratati cum marcajul <a> poate fi folosit pentru a face șirul „ACM” un hiper-legături către 
http://www.acm.org. 


Proiectati un formular pentru o nouă companie, InterBurger, care permite comanda hamburge- 
rilor prin Internet. Formularul trebuie să conţină numele clientului, adresa, orașul, ca și o optiu- 
ne asupra dimensiunii (ori gigant, ori imens) și o opţiune pentru brânză. Burger-ii urmează a fi 
plătiţi la livrare cu bani gheață, așa că nu este necesară nici o informatie despre cartea de credit. 


Proiectati un formular care cere utilizatorului să tasteze două numere. Când utilizatorul apasă 
pe butonul de trimitere, serverul întoarce suma lor. Scrieţi partea care rulează la server ca un 
script PHP. 


Pentru fiecare din aplicaţiile următoare, spuneți (1) dacă este posibil și (2) dacă este mai bine să 
se folosească un script PHP sau JavaScript și de ce. 

(a) Afişarea unui calendar pentru orice lună începând cu septembrie 1752. 

(b) Afisarea unui program al zborurilor de la Amsterdam la New York. 

(c) Graficul unui polinom cu coeficienţii dati de utilizator. 


Scrieți un program JavaScript care acceptă un întreg mai mare ca 2 și spune dacă este, sau nu, 
un număr prim. Notati că JavaScript are instrucțiunile if și while cu aceeași sintaxă ca în C sau 
Java. Operatorul modul este %. Dacă aveţi nevoie de rădăcina pătrată a lui x, folosiți 
Math.sqrt(x). 


O pagina HTML este de forma: 

<html> <body> 

<a href="www.info-source.com/welcome.html”> Apăsaţi aici pentru informaţii </a> 
</body> </html> 


Dacă utilizatorul apasă pe hiper-legătură, este deschisă o conexiune TCP si este trimisă o serie 
de linii la server. Scrieţi toate liniile trimise. 


Antetul If-Modified-Since poate fi folosit pentru a vedea dacă o pagină din memoria ascunsă este 
încă validă. Cererile pot fi pentru pagini conținând imagini, sunete, video etc., precum și HTML. 
Credeţi că eficacitatea acestei tehnici este mai bună sau mai rea pentru imagini JPEG în compa- 
ratie cu HTML? Ganditi bine la ceea ce „eficacitate” înseamnă și explicati răspunsul vostru. 


In ziua unui mare eveniment sportiv, cum ar fi un campionat sportiv, multă lume se duce pe 
situl Web oficial. Este aceasta o aglomerare bruscă în același sens cu cel al alegerilor din Flori- 
da, în 2000? De ce sau de ce nu? 


Are sens ca un singur ISP să aibă rolul de CDN? Dacă da, cum ar funcționa? Dacă nu, care este 
greșit în legătură cu această idee? 


În ce condiţii folosirea unui CDN este o idee proastă? 


Terminalele pentru Web-ul fără fir(Wirelss Web) au o lățime de bandă mică, ceea ce face im- 
portantă o codificare eficientă. Proiectati o schemă de transmitere eficientă a textului în engleză 
pe o legătură fără fir către un dispozitiv WAP. Puteţi presupune că terminalul are câțiva mega- 

octeți de memorie ROM și un procesor moderat de puternic. Indiciu: ganditi-va cum transmiteti 
ceva în japoneză, unde fiecare simbol este un cuvânt. 


Un CD memorează 650 MB de date. Este folosită compresia pentru CD-uri audio? Explicati 
raționamentul. 


În fig. 7-57(c) zgomotul de cuantificare apare datorită folosirii de esantioane pe 4 biti pentru a 
reprezenta nouă valori de semnale. Primul eșantion, la 0, este exact, dar câteva dintre următoa- 
rele nu. Care este procentul de eroare la 1/32, 2/32 și 3/32 din perioadă? 


Ar putea fi folosit modelul psiho-acustic pentru reducerea lărgimii de bandă necesare pentru 
telefonia Internet? Dacă da, ce condiţii, dacă există, ar trebui să fie îndeplinite pentru ca el să 
funcţioneze? Dacă nu, de ce nu? 


Un server de flux audio are o distanță pe sens de 50 ms cu un dispozitiv de redare (media 
plsyer). El emite la 1 Mbps. Dacă media player-ul are o memorie tampon de 1 MB, ce puteți 
spune despre poziția minimă și cea maximă? 


Algoritmul de intretesere din fig. 7-60 are avantajul de a fi capabil să supravieţuiască unei pier- 
deri ocazionale a unui pachet fără a introduce o pauză în redarea sunetului (playback). Totuși, 
când este folosit pentru telefonia Internet, el are și un mic dezavantaj. Care este el? 


Transmisia de voce-peste-IP are aceleași probleme cu zidurile de protecţie (firewalls) ca și 
transmiterea fluxurilor audio? Discutati răspunsul vostru. 


Care este rata de biti pentru transmiterea necomprimata a culorii la 800 x 600 cu 8 biti/pixel la 
40 cadre/sec? 


Poate o eroare de 1-bit într-un cadru MPEG să afecteze mai mult decât cadrul în care a apărut 
eroarea? Explicati răspunsul vostru. 


Să considerăm exemplul video-serverului cu 100.000 de clienți, unde fiecare client vizionează 
două filme pe lună. Jumătate din filme se transmit la 8 seara. Câte filme trebuie să transmită 
serverul simultan în acest interval de timp? Dacă fiecare film necesită 4 Mbps, câte conexiuni 
OC-12 necesită serverul pentru reţea? 


Să presupunem că legea lui Zipf este îndeplinită pentru accese la un server video cu 10.000 de 
filme. Dacă serverul memorează cele mai populare 1000 de filme pe disc magnetic, iar restul de 
9000 pe disc optic, dati o expresie pentru fractia tuturor referintelor care se vor face la discul 
magnetic. Scrieţi un mic program pentru evaluarea acestei expresii numerice. 


Unii cyber-băgăcioși și-au înregistrat nume de domenii care sunt ortografieri greșite ale siturilor 
companiilor cunoscute, ca de exemplu, www.microsfot.com. Faceţi o listă de cel putin cinci ase- 
menea domenii. 


Numeroase persoane au înregistrat nume de domenii DNS de genul www.cuvânt.com, unde 
cuvânt este un cuvânt obișnuit. Pentru fiecare din categoriile următore, enumerati cinci situri 
Web și spuneţi pe scurt despre ce este vorba (de exemplu, www.stomach.com este un 
gastroenteorologist din Longlsland). Iată lista de categorii: animale, mâncare, obiecte de gos- 

podărie, parti ale corpului. Pentru ultima categorie, vă rog ramaneti la părțile corpului de de- 
asupra taliei. 


57. Proiectati emoji-uri proprii folosind o hartă de biti 12 x 12. Includeti prietenul, prietena, profe- 
sorul și politicianul. 


58. Scrieţi un server POP3 care acceptă următoarele comenzi: USER, PASS, LIST, RETR, DELE 
si QUIT. 


59. Rescrieti serverul din fig. 6-6 ca un server Web adevarat, folosind comanda GET de la HTTP 1.1. 
Ar trebui să accepte și mesajul Host. Serverul trebuie să menţină o memorie ascunsă cu fișierele 
recent aduse de pe disc și să servească cererile din această memorie atunci când este posibil. 


SECURITATEA REȚELELOR 


În primele decenii ale existenţei lor, rețelele de calculatoare au fost folosite de cercetătorii din 
universităţi pentru trimiterea poștei electronice și de către funcţionarii corporațiilor pentru a partaja 
imprimantele. În aceste condiţii, problema securităţii nu atrăgea prea mult atenţia. Dar acum, când 
milioane de cetățeni obișnuiți folosesc rețelele pentru operaţiuni bancare, cumpărături și plata taxe- 
lor, securitatea rețelei apare la orizont ca o mare problemă potenţială. În acest capitol, vom studia 
securitatea reţelei din mai multe unghiuri, evidențiind numeroase pericole și discutând multi algo- 
ritmi și protocoale destinate a face reţelele mai sigure. 

Securitatea este un subiect vast și acoperă o multitudine de imperfectiuni. În forma sa cea mai 
simplă, ea asigură că persoane curioase nu pot citi sau, și mai rău, modifica mesajele adresate altor 
destinatari. Ea se ocupă de cei care încearcă să apeleze servicii la distanţă, deși nu sunt autorizaţi să 
le folosească. De asemenea, securitatea implică verificarea dacă un mesaj, ce pretinde că vine de la 
IRS și spune: „Plătește până vineri”, provine într-adevăr de la IRS și nu de la Mafie. Securitatea se 
ocupă de problemele legate de capturarea și falsificarea mesajelor autorizate și de cei ce încearcă să 
nege faptul că au trimis anumite mesaje. 

Majoritatea problemelor de securitate sunt cauzate intenționat de persoane răuvoitoare care în- 
cearcă să obţină anumite beneficii, să atragă atenţia, sau să provoace rău cuiva. Câţiva dintre cei care 
comit în mod obișnuit astfel de fapte sunt menționați în fig. 8-1. Din această listă trebuie să rezulte 
clar că realizarea unei reţele sigure implică ceva mai mult decât păstrarea ei fără erori de programa- 
re. Aceasta implica surclasarea unor adversari adeseori inteligenţi, dedicați și uneori bine dotați ma- 
terial. Trebuie de asemenea să fie clar că măsurile care pot contracara inamici accidentali vor avea 
un impact redus asupra unor adversari serioși. Arhivele poliţiei arată că cele mai multe atacuri nu au 
fost săvârșite de străini prin ascultarea unor linii telefonice, ci de către angajați ranchiunosi. În con- 
secinta, sistemele de securitate ar trebui proiectate ținând seama de acest fapt. 

Adversar [n eee SEO = e 


Student Pentru a se distra furând poșta electronică a celorlalți 

Spărgător Pentru a testa securitatea sistemului cuiva; pentru a fura date 
Responsabil de vânzări Pentru a pretinde că reprezintă toată Europa, nu numai Andorra 
Om de afaceri entru a descoperi planul strategic de marketing al competitorului 
Fost funcționar entru a se răzbuna că a fost concediat 

Contabil entru a sustrage bani de la o companie 

Agent de vânzări entru a nega o promisiune făcută clientului prin poștă electronică 
Șarlatan entru a fura numere de cărți de credit și a le vinde 

Spion Pentru a afla puterea militară a inamicului sau secrete industriale 
Terorist Pentru a fura secrete legate de conflicte armate 





Fig. 8-1. Câteva persoane ce generează probleme de securitate și motivele acestora. 


Problemele securității rețelei pot fi împărțite, în mare, în patru domenii strâns interconectate: 
confidentialitate, autentificare, nerepudiere și controlul integrităţii. Păstrarea secretului, denumită 
de asemenea și confidentialitate, se referă la păstrarea informaţiei departe de utilizatorii neautori- 
zati. Aceasta este ceea ce vine în mintea oamenilor atunci când se gândesc la securitatea rețelei. Au- 
tentificarea reprezintă determinarea identităţii persoanei cu care vorbești înainte de a dezvălui in- 
formaţii importante sau de a intra într-o afacere. Nerepudierea implică semnături: cum să dovedesti 
că un client a făcut într-adevăr o comandă pentru zece milioane de nimicuri de 89 de cenți fiecare, 
dacă, mai târziu, el pretinde că prețul era de 69 de cenți? Sau poate susține că nu a făcut nici o co- 
manda. În fine, cum poți fi sigur că un mesaj pe care l-ai primit a fost cel trimis cu adevărat și nu 
unul pe care un adversar răutăcios l-a modificat în tranzit sau l-a măsluit? 

Toate aceste aspecte (confidentialitate, autentificare, nerepudiere si controlul integrităţii) apar si 
în sistemele tradiţionale, dar cu câteva diferente semnificative. Integritatea si confidentialitatea sunt 
realizate prin folosirea poștei înregistrate și prin sigilarea documentelor. Jefuirea trenului ce duce 
poșta este mai greu de realizat decât era în zilele lui Jesse James. 

De asemenea, oamenii pot de obicei să spună ce diferenţă este între un document original și o 
fotocopie și adeseori numai primul are valoare pentru ei. Ca test, faceţi o fotocopie a unui cec valid. 
Încercaţi luni să incasati de la bancă banii pe cecul original. Apoi încercați marti să incasati banii pe 
fotocopie. Observati diferența din comportamentul băncii. Cu cecuri electronice, originalul și copia 
nu sunt distinctibile. Va trece ceva vreme până când băncile vor ști cum să trateze astfel de situaţii. 

Oamenii autentifică alti oameni prin recunoașterea fetelor, vocilor și scrisului lor. Dovada sem- 
nării se face prin semnături pe scrisori cu antet, sigilii etc. Falsificarea poate fi de obicei detectată 
prin scris, hârtie și experţi în gratologie. Nici una din aceste opţiuni nu este disponibilă electronic. 
Evident, sunt necesare alte soluții. 

Înainte de a intra în prezentarea acestor soluţii, merită să consumăm câteva minute pentru a sta- 
bili unde anume în stiva de protocoale se situează securitatea rețelei. Probabil că nu există un singur 
loc. Fiecare nivel poate contribui cu ceva. La nivelul fizic, ascultarea firelor poate fi zădărnicită prin 
încapsularea liniilor de transmisie în tuburi sigilate conținând gaz de argon la presiuni înalte. Orice 
încercare de a perfora tubul va duce la pierderi de gaz, reducând presiunea și trăgând alarma. Câte- 
va sisteme militare folosesc această tehnică. 

La nivelul legătură de date, pachetele transmise pe o linie punct-la-punct pot fi codificate când 
părăsesc una dintre masini și decodificate când intra în cealaltă. Toate detaliile pot fi manipulate la 
nivelul legătură de date, fără ca nivelurile mai înalte să aibă cunoștință de ceea ce se petrece. Aceas- 

tă soluţie eșuează, totuși, atunci când pachetele trebuie să traverseze mai multe rutere, deoarece 
pachetele trebuie decriptate în fiecare ruter, făcându-le astfel vulnerabile la atacurile din interiorul 
ruterelor. De asemenea, ea nu permite ca anumite sesiuni să fie protejate (de exemplu, acelea ce 
implică cumpărăturile on-line folosind cărți de credit), iar altele nu. Cu toate acestea, criptarea legă- 
turii (eng.: link encryption), cum este numită această metodă, poate fi adăugată cu ușurință la orice 
reţea si este adeseori utilă. 

La nivelul reţea, pot fi instalate ziduri de protecţie pentru a păstra pachetele în interior sau pen- 
tru a păstra pachetele în afara acestuia. Securitatea IP funcționează de asemenea la acest nivel. 

La nivelul transport, pot fi criptate conexiuni întregi, de la un capăt la celălalt, adică de la un pro- 
ces la celălalt. Pentru o securitate maximă, este necesară securitatea capăt-la-capăt ( eng.: end-to- 
end security). 

În sfârșit, problemele cum sunt autentificarea utilizatorilor și nerepudierea nu pot fi tratate decât 
la nivelul aplicaţie. 

Din moment ce securitatea nu se potriveşte perfect cu nici un nivel, nu se potriveşte în nici un 
capitol al acestei cărți. Din acest motiv, ea are propriul capitol. 

Chiar dacă acest capitol este lung, tehnic și esenţial, el este cvasi-irelevant pentru moment. Este 
bine știut faptul că cele mai multe probleme de securitate la bănci, de exemplu, se datorează angaja- 
tilor incompetenti, procedurilor de securitate slabe, sau fraudelor interne mai degrabă decât unor 
criminali inteligenţi care ascultă liniile telefonice și apoi decodează mesajele criptate. Dacă o per- 
soană poate intra într-o filieră oarecare a unei bănci cu o hârtie ATM pe care a găsit-o pe stradă 
susținând că a uitat numărul de PIN și poate primi unul nou pe loc ( în numele unor bune relații cu 
clienţii ), atunci toată criptografia din lume nu va preveni abuzurile. În această privință, cartea lui 
Roy Anderson vă ajută să „deschideţi ochii”, deoarece documentează sute de exemple de eșecuri ale 
securității în numeroase industrii, aproape toate dintre ele datorându-se unor (ceea ce s-ar putea 
numi politicos) practici neglijente de afaceri sau lipsei de grijă pentru securitate (Anderson, 2001). 
Cu toate acestea, noi suntem optimisti că odată cu extinderea comerțului electronic (eng.: e- 
commerce), companiile își vor îmbunătăţi procedurile operaționale, eliminând această fisură și adu- 
când din nou aspectele de securitate în centrul atenției. 

Exceptând securitatea de la nivelul fizic, aproape toată securitatea se bazează pe principii cripto- 
grafice. Din acest motiv, vom începe studiul nostru asupra securității prin examinarea detaliată a 
criptografiei. În secţiunea 8.1, vom studia câteva dintre principiile de bază. Între secţiunile 8-2 și 8-5 
vom examina câţiva dintre algoritmii și structurile de date fundamentale folosite în criptografie. 
Apoi vom examina în detaliu cum pot fi folosite aceste concepte pentru a obține securitatea în rete- 
le. Vom concluziona cu câteva scurte gânduri despre tehnologie și societate. 

Înainte de a începe, se impune o ultimă observaţie: ce nu este acoperit. Am încercat să ne con- 
centrăm asupra problemelor din rețea, mai degrabă decât asupra problemelor de sisteme de operare 
sau aplicaţii, chiar dacă este deseori greu de tras o linie de demarcație. De exemplu, nu am spus ni- 
mic despre autentificarea utilizatorilor folosind biometria, securitatea parolelor, atacurile prin inun- 
darea tampoanelor de memorie (eng. : buffer overflow), cai Troieni, falsificarea login-ului, bombe 
logice, viruși, viermi și altele. Toate aceste subiecte sunt acoperite în detaliu in Cap. 9 din Sisteme de 
operare moderne (Tanenbaum, 2001). Cititorul interesat de aspectele securității sistemelor este în- 
drumat către această carte. Acum haideţi să începem călătoria noastră. 

8.1 CRIPTOGRAFIA 


5” 


Criptografie provine din cuvintele grecești pentru „scriere secretă”. Criptografia are o istorie 
lungă si pitorească ce datează cu mii de ani în urmă. În această secţiune, vom schița doar câteva din- 
tre aspecte, ca informaţii de bază pentru ceea ce urmează. Pentru o istorie completă este recoman- 
dată cartea lui Kahn (1995). Pentru o tratare detaliată a situaţiei actuale în securitate și algoritmi, 
protocoale și aplicaţii criptografice, a se vedea (Kaufman et. al 2002). Pentru o abordare mai mate- 
matizată, a se vedea (Stinson, 2002). Pentru o abordare mai putin matematică, a se vedea (Burnett și 
Paine, 2001). 

Profesioniştii fac o distincţie între cifruri și coduri. Un cifru este o transformare caracter-cu- 
caracter sau bit-cu-bit a mesajului, fără a ţine cont de structura lingvistică a acestuia. Prin contrast, 
un cod înlocuiește un cuvânt cu un alt cuvânt sau cu un simbol. Codurile nu mai sunt folosite, deși au 
avut o istorie glorioasă. Cel mai reușit cod inventat vreodată a fost folosit de forțele armate ale 
S.U.A. în timpul celui de-al doilea război mondial în Pacific. Pur și simplu au pus indieni Navajo să 
vorbească între ei folosind cuvinte specifice dialectului Navajo pentru termenii militari, de exemplu 
chay-da-gahi-nail-tsaidi ( literal: ucigaș de broaște țestoase ) pentru armele anti-tanc. Limbajul 
Navajo este foarte tonal, extrem de complex și nu are o formă scrisă. Și nimeni din Japonia nu știa 
nimic despre el. 

În septembrie 1945, San Diego Union descria codul spunând: „Pentru trei ani, oriunde acostau 
trupele Marine, Japonezii auzeau o mână de zgomote bolborosite răspândite printre alte sunete care 
semănau cu strigătul unui călugăr Tibetan și cu sunetul golirii unei sticle cu apă fierbinte. Japonezii 
nu au spart niciodată codul și multi vorbitori de cod Navajo au fost răsplătiți cu onoruri militare inal- 
te pentru servicii și curaj extraordinare. Faptul că S.U.A. a spart codul japonez, dar că japonezii nu 
au reușit niciodată să spargă codul Navajo a jucat un rol crucial în victoriile americane din Pacific. 


8.1.1 Introducere în criptografie 


Din punct de vedere istoric, patru grupuri de oameni au contribuit și au folosit arta criptografiei: 
armata, corpurile diplomatice, cei ce au ţinut jurnale și îndrăgostiți. Dintre acestea, armata a avut 
rolul cel mai important și a dat contur domeniului de-a lungul secolelor. În interiorul organizaţiilor 
militare, mesajele ce trebuiau criptate erau de obicei date pentru criptare și transmitere unor functi- 
onari codori de nivel scăzut, prost plătiți. Volumul de mesaje nu permitea ca această muncă să fie 
făcută doar de câţiva specialiști de elită. 

Până la apariția calculatoarelor, una din marile constrângeri ale criptografiei a fost capacitatea 
funcționarilor codori de a realiza transformările necesare, adeseori pe câmpul de luptă, cu echipa- 
ment redus. O constrângere suplimentară a fost dificultatea de comutare rapidă de la o metodă crip- 
tografică la alta, deoarece aceasta implica reantrenarea unui număr mare de oameni. Totuși, perico- 
lul ca un funcţionar codor să fie capturat de către inamic a făcut să devină esențială posibilitatea de a 
schimba metoda criptografică instantaneu, în caz de necesitate. Aceste cerințe antagoniste au dat 
naștere modelului din fig. 8-2. 

Fig. 8-2. Modelul de criptare (pentru un cifru cu chei simetrice). 


Mesajele ce trebuie criptate, cunoscute sub numele de text clar (eng.: plain text), sunt transfor- 
mate printr-o funcţie parametrizată de o cheie (eng.: key). Rezultatul procesului de criptare, cunos- 
cut sub numele de text cifrat (eng.: ciphertext), este apoi transmis, adeseori prin curier sau radio. 
Presupunem că inamicul, sau intrusul, ascultă și copiază cu acuratețe tot textul cifrat. Totuși, spre 
deosebire de destinatarul la care trebuie să ajungă, el nu știe care este cheia de decriptare și astfel nu 
poate decripta prea ușor textul cifrat. Uneori intrusul poate nu numai să asculte canalul de comuni- 
catie (intrus pasiv), ci și să înregistreze mesajele si să le retransmita mai târziu, să injecteze propriile 
sale mesaje sau să modifice mesajele legitime înainte ca ele să fi fost preluate de receptor (intrus 
activ). Arta de a sparge cifruri se numește criptanaliză (eng.: cryptanalysis). Arta de a sparge cifruri, 
denumită criptanaliză și arta de a le inventa (criptografia) sunt cunoscute împreună sub numele de 
criptologie (eng.: cryptology). 

Adesea va fi util să avem o notatie pentru a pune în relaţie textul clar, textul cifrat si cheile. Vom 
folosi C=Ex(P) pentru a simboliza faptul că prin criptarea textului clar P, folosind cheia K, rezultă 
textul cifrat C. Similar, P=Dx(C) reprezintă decriptarea lui C pentru a obţine din nou textul clar. 
Rezultă că: 


Dx(Ex(P))=P 


Aceasta notatie sugereaza ca E si D sunt doar niste functii matematice, ceea ce sunt de altfel. 
Singura parte mai delicată este aceea că ambele sunt funcții cu doi parametrii iar noi am scris unul 
dintre parametri (cheia) ca indice, nu ca argument, pentru a face distincţie între ea și mesaj. 

O regulă fundamentală a criptografiei este aceea că trebuie presupusă cunoașterea de către orice 
criptanalist a metodelor utilizate pentru criptare și decriptare. Cu alte cuvinte, criptanalistul știe cum 
lucrează în detaliu metoda de criptare E si de decriptare D din fig. 8-2. Cantitatea de efort necesară 
pentru a inventa, testa și instala o metodă nouă, ori de câte ori vechea metodă este compromisă ( 
sau este presupus a fi compromisă ), a făcut întotdeauna nepractică păstrarea secretă a algoritmului 
de criptare. A crede că este secretă atunci când nu este face mai mult rău decât bine. 

Aici intră în scenă cheia. Cheia constă dintr-un șir (relativ) scurt care selectează una dintre mai 
multe criptări posibile. În contrast cu metoda generală, care poate fi schimbată doar o dată la câțiva 
ani, cheia poate fi schimbată oricât de des este nevoie. Astfel modelul nostru de bază este stabil și 
metoda generală, cunoscută de toată lumea, este parametrizată cu o cheie secretă și ușor de schim- 

bat. Ideea că algoritmii sunt cunoscuți de criptanalist si că secretul constă exclusiv în cheie se numes- 
te principiul lui Kerckhoff, denumit astfel după criptograful militar flamand Auguste Kerckhoff 
care l-a enunțat prima oară în 1883 ( Kerckhoff, 1883 ). Astfel că avem: 


Principiul lui Kerckhoff: Toti algoritmii trebuie să fie publici; numai cheile sunt secrete. 


Caracterul nesecret al algoritmului nu poate fi subliniat suficient. Încercarea de a tine secret al- 
goritmul, cunoscută în domeniu ca securitate prin obscuritate, nu funcționează niciodată. De ase- 
menea, prin publicarea algoritmului, criptograful primește consultanță gratuită de la un număr mare 
de criptologi din mediul academic, nerăbdători să spargă sistemul pentru a putea publica articole 
care să demonstreze cât de inteligenţi sunt ei. Dacă multi experți au încercat să spargă algoritmul 
timp de 5 ani după publicarea lui și nici unul nu a reușit, probabil că algoritmul este destul de solid. 

Din moment ce adevăratul secret este cheia, lungimea sa reprezintă un aspect foarte important 
de proiectare. Să considerăm o simplă combinaţie de seif. Principiul general este că se introduc cifre 
în secvenţă. Oricine știe aceasta, dar cheia este secretă. O lungime a cheii de două cifre înseamnă că 
există 100 de posibilităţi. O lungime a cheii de trei cifre înseamnă 1000 de posibilităţi și o lungime a 
cheii de șase cifre înseamnă un milion. Cu cât cheia este mai lungă, cu atât este mai mare volumul de 
muncă (eng.: work factor) pe care trebuie să-l depună criptanalistul. Volumul de munca pentru a 
sparge sistemul prin căutare exhaustivă în spaţiul cheilor este exponential în raport cu lungimea che- 
ii. Secretul provine din a avea un algoritm puternic (dar public) și o cheie lungă. Pentru a-l împiedica 
pe fratele tău mai mic să-ţi citească posta electronică, sunt suficiente chei de 64 de biti. Pentru folosi- 
rea uzuală în comerţ, trebuie folosiți cel putin 128 de biti. Pentru a păstra la distanță principalele 
guverne, sunt necesare chei de cel putin 256 de biti, preferabil mai multi. 

Din punctul de vedere al criptanalistului, problema criptanalizei are trei variatiuni principale. 
Când are la dispoziţie o cantitate de text cifrat și nici un fel de text clar, el este confruntat cu proble- 
ma textului cifrat (eng.: ciphertext only problem). Criptogramele care apar la secțiunea de enigme a 
ziarelor pun acest tip de problemă. Când criptanalistul are câtva text clar și textul criptat corespunză- 
tor, problema este cunoscută sub numele de problema textului clar cunoscut (eng.: known plaintext 
problem). În sfârșit, atunci când criptanalistul are abilitatea de a cripta bucăţi de text clar la propria 
sa alegere, avem de-a face cu problema textului clar ales (eng.: chosen plaintext problem). Cripto- 
gramele din ziare ar putea fi sparte trivial dacă criptanalistului i s-ar permite să pună întrebări de 
genul: Care este criptarea pentru ABCDEFGHIJKL? 

Novicii în domeniul criptografiei presupun adeseori că dacă un cifru poate rezista unui atac de 
tip text cifrat (eng.: ciphertext only attack), el este sigur. Această presupunere este foarte naivă. În 
multe cazuri criptanalistul poate ghici corect unele părți din textul clar. De exemplu, primul lucru pe 
care multe sisteme îl afișează atunci când sunt accesate este login: . Echipat cu câteva perechi de text 
clar - text criptat potrivit, sarcina criptanalistului devine mult mai ușoară. Pentru a obţine securitatea, 
criptograful trebuie să fie prudent și să se asigure că sistemul este rezistent, chiar dacă inamicul său 
poate cripta cantități arbitrare de text clar ales. 

Metodele de criptare au fost istoric împărțite în două categorii: cifruri cu substituție si cifruri cu 
transpozitie. Vom studia acum pe scurt pe fiecare dintre aceste cifruri, ca informatie fundamentală 
pentru înțelegerea criptografiei moderne. 

8.1.2  Cifrurile cu substituție 


Într-un cifru cu substituție fiecare litera sau grup de litere este înlocuit pentru a-l deghiza, cu alta 
literă sau grup de litere. Unul dintre cele mai vechi cifruri cunoscute este Cifrul lui Caesar, atribuit 
lui Julius Caesar. În această metodă, a devine D, b devine E, c devine F, ..., z devine C. De exemplu, 
cuvântul attack devine DWWDEN. În exemple textul clar va fi scris cu litere mici, iar textul cifrat va fi 
scris cu majuscule. 

O ușoară generalizare a cifrului lui Caesar permite alfabetului textului cifrat să fie deplasat cu k 
litere, în loc de a fi deplasat întotdeauna cu 3. În acest caz, k devine o cheie pentru metoda generală 
a alfabetelor deplasate circular. Cifrul Caesar este posibil să îl fi păcălit pe Pompei, dar de atunci el 
nu mai păcălește pe nimeni. 

Următoarea îmbunătăţire este de a stabili o corespondenţă pentru fiecare simbol din textul clar, 
pentru simplitate să spunem cele 26 de litere, cu o altă literă. De exemplu: 


textul clar: abcdefghijktimnopgqrsyuvwxy z 
textulcifrat QWERTYUIOPASDFGHJKLZXCVBNM 


Sistemul general de substituire simbol-cu-simbol este denumit substitutie monoalfabetica (eng.: 
monoalphabetic substitution), cheia fiind sirul de 26 de litere corespunzand intregului alfabet. Pen- 
tru cheia anterioara, textul clar attack va fi transformat in texul cifrat OZZQEA. 

La prima vedere, acesta ar putea fi considerat un sistem sigur deoarece, desi criptanalistul cu- 
noaste sistemul general (substituție literă cu literă), el nu cunoaște care dintre cele 26! = 4 x 10% chei 
posibile este folosită. Spre deosebire de cifrul lui Caesar, încercarea tuturor cheilor nu este o abor- 
dare prea promițătoare. Chiar și la 1 ns per soluţie, unui calculator i-ar trebui 10% ani pentru a încer- 
ca toate cheile. 

Totuși, fiind dată o cantitate surprinzător de mică de text cifrat, cifrul poate fi spart cu ușurință. 
Atacurile de bază folosesc ca informaţie proprietăţile statistice ale limbajelor naturale. În engleză, de 
exemplu, e este cea mai frecvent folosită literă, urmată de t, o, a, n, i etc. Cele mai comune combina- 
tii de două litere, sau digrame (eng.: digrams), sunt th, in, er, re şi an. Cele mai comune combinaţii de 
trei litere, sau trigrame (eng.: trigrams), sunt the, ing, and și ion. 

Un criptanalist care încearcă să spargă un cifru monoalfabetic va începe prin a număra frecvente- 
le relative ale tuturor literelor din textul cifrat. După aceea el trebuie să încerce să asocieze cea mai 
frecventă literă cu e, următoarea cu t. Apoi el va căuta trigramele, pentru a o găsi pe cea mai frecven- 
tă cu forma tXe, care indică cu tărie că X este h. Similar, dacă apare frecvent șablonul thYt, probabil 
că Y îl înlocuiește pe a. Cu această informaţie, el poate căuta aparițiile frecvente ale trigramelor de 
forma aZW, care sunt cel mai probabil, and. Prin astfel de presupuneri făcute asupra celor mai co- 
mune litere, digrame, trigrame și cu ceva cunoștințe despre șabloanele asemănătoare de vocale și 
consoane, criptanalistul construiește literă cu literă o variantă de text clar. 

O altă abordare este aceea de a ghici un cuvânt sau o expresie probabilă. De exemplu, consi- 
derati următorul text cifrat provenind de la o firmă de contabilitate (împărțit în blocuri de câte 
cinci caractere): 


CTBMN BYCTC BIJDS  OQOXBNS GSIJC BISWX CTQTZ CQVUI 
QJSGS TJQZZ MNOJS VLNSZ VSZIU JDSTS JQUUS JUBXJ 
DSKSU JSNTK BGAQJ ZBGYQ TLCTZ BNYBN QJSW 

Un cuvânt probabil într-un mesaj provenind de la o firmă de contabilitate este financial (rom.: fi- 
nanciar). Folosind propriile noastre cunoștințe, cum ar fi faptul că financial are o literă care se repe- 
tă (i), cu alte patru litere între apariţiile ei, vom căuta în textul cifrat litere repetate aflate la aceasta 
distanță. Găsim 12 potriviri pe pozițiile 6, 15, 27, 31, 42, 48, 56, 66, 70, 71, 76 şi 82. Totuși, doar două 
dintre acestea, 31 și 42 au următoarea literă (cea corespunzând lui n în textul clar) repetată în locul 
corespunzător. Din acestea două, doar 31 are un a corect poziţionat, deci știm că financial începe la 
poziţia 30. Din acest moment, deducerea cheii este simplă folosind statisticile de frecvență a literelor 
în textele englezești. 


8.1.3  Citrurile cu transpozitie 


Cifrurile cu substituție păstrează ordinea simbolurilor din textul clar, dar le deghizează. Spre de- 
osebire de acestea, cifrurile cu transpozitie (eng.: transposition ciphers) reordonează literele, dar nu 
le deghizeaza. Fig. 8-3 descrie un cifru cu transpozitie simplu, transpozitia pe coloane. Cifrul are 
drept cheie un cuvânt sau o expresie ce nu conţine litere repetate. În acest exemplu cheia este 
MEGABUCK. Scopul cheii este să numeroteze coloanele, coloana 1 fiind sub litera din cheie cea 
mai apropiată de începutul alfabetului ș.a.m.d. Textul clar este scris orizontal, pe rânduri. Textul 
cifrat este citit pe coloane, începând cu coloana al cărui număr de sub literă este mai mic. 

ME GAB UCK 








74512 8 36 

pleasetr Text clar 

ans feron pleasetransferonemilliondollarsto 

emi ll ion myswissbankaccountsixtwotwo 

omy swiss 

bankacco AFLLSKSOSELAWAIATOOSSCTCLNMOMANT 
f ESILYNTWRNNTSOWDPAEDOBUOERIRICXB 

un t si x tw 

otwoabed 


Fig. 8-3. Un cifru cu transpozitie. 


Pentru a sparge un cifru cu transpozitie, criptanalistul trebuie mai întâi să fie sigur că are de-a fa- 
ce cu un cifru cu transpozitie. Analizând frecvenţa de apariţie pentru E, T, A, O, I, N etc., este ușor 
de vazut daca ele se incadreaza in sablonul obisnuit pentru text clar. Daca da, cifrul este sigur un 
cifru cu transpozitie, deoarece intr-un astfel de cifru, fiecare litera este reprezentata de ea insasi, 
pastrand distributia frecventelor. 

Următorul pas care trebuie facut este să se emită o presupunere asupra numărului de coloane. 
În multe cazuri un cuvânt sau o expresie probabilă poate fi ghicită din contextul mesajului. De 
exemplu, să presupunem că un criptanalist bănuiește că expresia în text clar milliondollars apare pe 
undeva prin mesaj. Se observă că în urma împachetării acestei expresii, în textul cifrat apar digrame- 
le MO, IL, LL, LA, IR si OS. Litera O din textul cifrat urmează după litera M din același text (adică 
sunt vertical adiacente în coloana 4) deoarece ele sunt separate în expresia probabilă de o distanță 
egală cu lungimea cheii. Dacă a fost folosită o cheie de lungime 7, în locul acestora ar fi trebuit să 
apară digramele MD, IO, LL, LL, IA, OR si NS. De fapt, pentru fiecare lungime a cheii, în textul 
cifrat sunt produse seturi diferite de digrame. Prin urmărirea diferitelor posibilități, criptanalistul 
poate determina cu ușurință lungimea cheii. 

Pasul care mai rămâne este ordonarea coloanelor. Când numărul de coloane, k, este mic, poate 
fi examinată fiecare dintre cele k(k-1) perechi de coloane pentru a vedea dacă diagrama de frecvențe 
se potriveşte diagramei pentru textul clar în engleză. Perechea cu cea mai bună potrivire se presupu- 
ne că este corect poziționată. Acum fiecare coloană ce a rămas este încercată a fi succesorul acestei 
perechi. Coloana pentru care frecvenţa digramelor și trigramelor se potrivește cel mai bine se presu- 
pune a fi corectă. Coloana precedentă este găsită în același mod. Se continuă întregul proces până 
când o ordine potenţială este descoperită. Există șanse ca textul clar să devină recognoscibil din acest 
stadiu (de exemplu, dacă apare milloin, este clar ce erori există în el). 

Anumite cifruri cu transpozitie acceptă un bloc de lungime fixă la intrare și produc un bloc de 
lungime fixă la ieșire. Aceste cifruri pot fi descrise complet dându-se doar o listă în care să se preci- 
zeze ordinea în care caracterele vor fi trimise la ieșire. De exemplu, cifrul din fig. 8-3 poate fi văzut 
ca un cifru bloc pe 64 de caractere. Ieșirea sa este 4, 12, 20, 28, 36, 44, 52, 60, 5, 13, . . . , 62. Cu alte 
cuvinte, cel de-al patrulea caracter de la intrare, a, este primul ce va fi trimis la ieșire, urmat de al 
doisprezecelea, f, s.a.m.d. 


8.1.4 Chei acoperitoare 


Construirea unui cifru imposibil de spart este de fapt destul de simplă; tehnica este cunoscută de 
decenii. În primul rând alegeţi un sir aleatoriu de biti pe post de cheie. Apoi convertiți textul clar 
într-un șir de biti, de exemplu folosind reprezentarea ASCII. În final, calculati XOR (SAU eXclusiv) 
între cele două șiruri, bit cu bit. Textul cifrat rezultat nu poate fi spart, deoarece pentru un eșantion 
suficient de mare de text cifrat, fiecare literă va apărea la fel de des, de asemenea și orice digramă 
sau trigramă. Această metodă, cunoscută sub numele de metoda cheilor acoperitoare (eng.: one- 
time pad) este imună la toate atacurile din prezent și din viitor, indiferent de puterea de calcul pe 
care o are la dispoziţie intrusul. Motivul provine din teoria informației: pur și simplu nu există nici o 
informatie în mesaj deoarece orice text clar posibil cu o lungime dată este la fel de probabil. 

Un exemplu de folosire al cheilor acoperitoare este prezentat în fig. 8-4. Mai întâi, mesajul 1, ,, I 
love you.” (rom.: „Te iubesc”) este convertit în cod ASCII pe 7 biti. Apoi o cheie acoperitoare, cheia 
acoperitoare 1, este aleasă si combinată XOR cu mesajul pentru a obţine textul cifrat. Un 
criptanalist ar putea să încerce toate cheile acoperitoare posibile pentru a vedea ce text clar rezultă 
pentru fiecare. De exemplu, cheia acoperitoare 2 din figură poate fi testată, rezultând textul în clar 2, 
„Elvis lives” (rom.: „Elvis trăiește”) care ar putea să fie sau să nu fie plauzibil (un subiect în afara 
domeniului acestei cărți). De fapt, pentru fiecare text clar de 11 caractere ASCII, există o cheie aco- 
peritoare care îl generează. Asta înseamnă ceea vrem să spunem prin afirmația că nu există nici o 
informaţie în mesaj: se poate obține din el orice mesaj cu lungimea corespunzătoare. 


Mesajul 1: 1001001 0100000 1101100 1101111 1110110 1100101 0100000 1111001 1101111 1110101 0101110 
Cheia acoperitoare 1: 1010010 1001011 1110010 1010101 1010010 1100011 0001011 0101010 1010111 1100110 0101011 
Textul cifrat: 0011011 1101011 0011110 0111010 0100100 0000110 0101011 1010011 0111000 0010011 0000101 


Cheia acoperitoare 2: 1011110 0000111 1101000 1010011 1010111 0100110 1000111 0111010 1001110 1110110 1110110 
Textul în clar 2: 1000101 1101100 1110110 1101001 1110011 0100000 1101100 1101001 1110110 1100101 1110011 


Fig. 8-4. Folosirea unei chei acoperitoare pentru criptare și posibilitatea de a obţine 
orice text posibil din textul cifrat prin folosirea altei chei acoperitoare. 

Cheile acoperitoare sunt extraordinare în teorie, dar au numeroase dezavantaje în practică. Unul 
dintre ele este faptul că nu poate fi memorată cheia, astfel încât atât transmitatorul cât și receptorul 
trebuie să poarte cu ei o copie scrisă a acesteia. Dacă vreunul dintre ei este capturat, evident că exis- 
tenta cheilor scrise nu este de dorit. În plus, cantitatea totală de date care poate fi transmisă este limi- 
tată de dimensiunea cheii disponibile. Dacă spionul dă lovitura și descoperă o comoară de date, el nu 
va fi capabil să le transmită înapoi la cartierul general deoarece cheia a fost epuizată. O altă problemă 
este sensibilitatea metodei la pierderea sau inserarea de caractere. Dacă transmitatorul și receptorul 
pierd la un moment dat sincronizarea, toate datele de aici încolo vor apărea ca fiind eronate. 

Odată cu apariția calculatoarelor, metoda cheilor acoperitoare poate deveni practică pentru 
anumite aplicaţii. Sursa unei chei poate fi un DVD special care conţine câțiva gigabiti de informatie 
si care, transportat într-o cutie de DVD pentru filme, precedati de câteva minute de imagini, nu ar fi 
nici măcar suspect. Desigur, la viteza rețelei de ordinul gigabitilor, a trebui să introduci un nou DVD 
la fiecare 5 secunde poate deveni obositor. lar DVD-urile trebuie duse personal de la transmitator la 
receptor înainte de transmiterea oricărui mesaj, ceea ce reduce mult valoarea lor practică. 


Criptografia cuantică 

Interesant este că ar putea exista o soluţie la problema transmiterii cheilor acoperitoare prin re- 
tea, si ea provine dintr-o sursă neașteptată: mecanica cuantică. Ideea este încă experimentală, dar 
testele inițiale sunt promițătoare. Dacă poate fi perfecționată și eficientizată, teoretic toată cripto- 
grafia va fi făcută folosind chei acoperitoare dovedit fiind că acestea sunt sigure. În continuare vom 
explica pe scurt cum funcționează această metodă, criptografia cuantică. În particular, vom descrie 
un protocol care se numește BB84 după autorii săi și anul publicării (Bennet și Brassard, 1984). 

O utilizatoare, Alice, dorește să stabilească o cheie acoperitoare cu un al doilea utilizator, Bob. 
Alice si Bob sunt denumiți protagoniști, caracterele principale în povestea noastră. De exemplu, Bob 
este un bancher cu care Alice ar dori să facă afaceri. Numele „Alice” și „Bob” au fost folosite pentru 
protagoniștii principali în aproape fiecare studiu și lucrare despre criptografie în ultima decadă. 
Criptografii iubesc tradiția. Dacă am fi folosit „Andy” și „Barbara” pentru protagoniștii principali, 
nimeni nu ar fi crezut nimic din acest capitol. Deci, așa să fie. 

Dacă Alice și Bob ar putea stabili o cheie acoperitoare, ar putea să o folosească pentru a comu- 
nica sigur. Întrebarea este: Cum pot ei să o stabilească fără să schimbe între ei DVD-uri? Putem 
presupune că Alice și Bob sunt la capetele opuse ale unei fibre optice prin care ei pot trimite și primi 
pulsuri de lumină. Cu toate acestea, o intrusă agitată, Trudy, poate tăia fibra pentru a introduce un 
dispozitiv de ascultare activ. Trudy poate citi toți biții din ambele direcţii. Ea poate de asemenea să 
trimită mesaje false în ambele direcţii. Situaţia ar părea fără speranţă pentru Alice și Bob, dar crip- 
tografia cuantică poate pune subiectul într-o nouă lumină. 

Criptografia cuantică este bazată pe faptul că lumina circulă în mici pachete numite fotoni, care 
au niște proprietăți specifice. În plus, lumina poate fi polarizată prin trecerea ei printr-un filtru pola- 
rizator, un fapt bine cunoscut, atât de purtătorii de ochelari de soare cât și de fotografi. Dacă o rază 
de lumină (adică un flux de fotoni) trece printr-un filtru polarizator, toți fotonii care ies din el vor fi 
polarizati pe direcţia axului filtrului (adică pe verticală). Dacă raza va fi trecută acum printr-un al 
doilea filtru polarizator, intensitatea luminii care iese din al doilea filtru va fi proporțională cu rădă- 
cina cosinusului unghiului dintre cele două axe. Dacă axele sunt perpendiculare, nu va trece nici un 
foton. Nu contează orientarea absolută ale celor două filtre; contează doar unghiul dintre axele lor. 

Pentru a genera o cheie acoperitoare, Alice are nevoie de două seturi de filtre polarizatoare. 
Primul set constă dintr-un filtru vertical și un filtru orizontal. Această alegere se numește bază recti- 

liniară. O bază (la plural: baze) este doar un sistem de coordonate. Al doilea set de filtre este simi- 
lar, cu excepția faptului că sunt rotite cu 45 de grade, astfel că un filtru este de la stânga jos la dreap- 
ta sus, iar celălalt filtru este de la stânga sus la dreapta jos. Această alegere se numește bază diagona- 
lă. Deci Alice are două baze, pe care le poate introduce în raza de lumină oricând dorește. În realita- 
te, Alice nu are patru filtre separate, ci un cristal a cărui polarizare poate fi comutată electric cu o 
viteză foarte mare la oricare dintre cele patru direcții permise. Bob are același echipament ca și Ali- 
ce. Faptul că Alice și Bob au fiecare câte două baze disponibile este esenţial în criptografia cuantică. 

Pentru fiecare bază, Alice desemnează o direcţie ca 0 și cealaltă ca 1. În exemplul prezentat mai 
jos, vom presupune că ea alege direcția verticală ca 0 și cea orizontală ca fiind 1. Independent, ea 
alege de asemenea diagonala stânga-jos dreapta-sus ca 0 si stânga-sus dreapta-jos ca 1. Ea trimite 
aceste opțiuni lui Bob în text necriptat. 

Acum Alice alege o cheie acoperitoare, bazată de exemplu pe un generator de numere aleatoare 
(un subiect foarte complex în sine). Ea o transferă bit cu bit lui Bob, alegând aleator una dintre cele 
două baze disponibile pentru fiecare bit. Pentru a trimite un bit, tunul de fotoni emite un foton pola- 
rizat corespunzător pentru baza pe care o folosește pentru bitul respectiv. De exemplu, ea ar putea 
să aleagă bazele diagonală, rectiliniară, rectiliniară, diagonală, rectiliniară, etc. Pentru a trimite cheia 
sa acoperitoare 1001110010100110 cu aceste baze, ea va trimite fotonii din fig. 8-5(a). Fiind date 
cheia acoperitoare și secvența bazelor, polarizarea folosită pentru fiecare bit este unic determinată. 
Bitii trimiși câte un foton la un moment dat se numesc qubiti. 


Numărul 
bitului 0 1 2 3 4 5 6 7 8 9 10 11 12 13 14 15 


Datele 1 0 0 0 

Fig. 8-5. Un exemplu de criptografie cuantică 

Bob nu știe ce baze să folosească, prin urmare pentru fiecare foton sosit, alege o bază aleatoare și o 
folosește, după cum se poate vedea în fig. 8-5(b). Dacă alege baza corectă, el va obţine bitul corect. 
Dacă alege baza incorectă, el obține un bit aleator deoarece dacă un foton trece printr-un filtru polari- 
zat la 45 de grade fata de polarizarea proprie, sare aleator la polarizarea filtrului sau sare cu o probabi- 
litate egală, la o polarizare perpendiculară cu cea a filtrului. Această proprietate a fotonilor este fun- 
damentală pentru mecanica cuantică. Prin urmare, câţiva dintre biti vor fi corecti iar câțiva vor fi alea- 
tori, dar Bob nu știe care sunt unii și care sunt ceilalți. Rezultatele lui Bob sunt prezentate în fig. 8-5(c). 

Dar cum află Bob ce baze a ghicit corect si pe care le-a greșit? Pur și simplu, el îi va spune lui Ali- 
ce în text clar ce bază a folosit pentru fiecare bit, iar ea îi va spune care sunt corecte și care sunt greși- 
te tot în clar, după cum este arătat în fig. 8-5(d). Din această informație, fiecare dintre ei poate con- 
strui un sir de biti din presupunerile corecte, după cum arată fig. 8-5(e). În medie, acest șir va fi ju- 
mătate din lungimea șirului initial de biti, dar deoarece ambele parti îl cunosc, il pot folosi pe post de 
cheie acoperitoare. Alice trebuie să trimită un șir puţin mai mare decât dublul lungimii dorite pentru 
ca ea și Bob să obţină o cheie acoperitoare cu lungimea dorită. Problemă rezolvată! 

Dar stati un pic! Am uitat de Trudy. Să presupunem că ea este curioasă să știe ce are Alice de 
spus si taie fibra, inserând propriul ei detector și transmitator. Din nefericire pentru ea, nici ea nu 
ştie ce bază să folosească pentru fiecare foton. Tot ce poate să facă este să aleagă aleatoriu o bază 
pentru fiecare foton, cum a făcut și Bob. Un exemplu cu alegerile ei este prezentat in fig. 8-5(f). 
Atunci când Bob raportează mai târziu (în text clar) ce baze a folosit și Alice îi spune (în text clar) 
care dintre ele sunt corecte, Trudy va sti ce a înțeles bine si ce nu a înţeles bine. În fig. 8-5 ea a nime- 
rit bine biții 0, 1, 2, 3, 4, 6, 8, 12 si 13. Dar ea știe din replica lui Alice că doar biții 1, 3, 7, 8, 10, 11, 12 
si 14 fac parte din cheia acoperitoare. Pentru patru dintre acești biti ( 1, 3, 8, 12 ) ea a ghicit corect și 
a capturat bitul corect . Ea nu a ghicit ceilalți patru (7, 10, 11 si 14 ) biti și nu cunoaște bitul transmis. 
Prin urmare, Bob știe că cheia acoperitoare începe cu 01011001, din fig. 8-5(e) dar tot ce are Trudy 
este 01?1??0?, din fig.8-5(g). 

Bineinteles ca Alice si Bob sunt constienti ca Trudy ar fi putut captura o parte din cheia lor acoperi- 
toare, astfel că ar dori să minimizeze informaţia deținută de Trudy. Ei pot face acest lucru prin efectua- 
rea unei transformări asupra acestei chei. De exemplu, ei ar putea diviza cheia acoperitoare in blocuri 
de câte 1024 biti, ar putea ridica la pătrat fiecare bloc pentru a forma un număr de 2048 de biti si ar 
putea folosi concatenarea acestor numere de 2048 de biti ca cheie acoperitoare. Având cunoștințe par- 
tiale despre șirul de biti transmis, Trudy nu are nici un mod de a genera pătratul lui și deci nu dispune 
de nici o informaţie. Transformarea din cheia acoperitoare originală într-una diferită care reduce cu- 
nostintele lui Trudy se numeşte amplificarea confidentialitatii. În practică, în locul ridicării la pătrat 
sunt folosite transformări complexe în care fiecare bit de ieșire depinde de fiecare bit de intrare. 

Biata Trudy. Nu numai că nu are nici o idee despre cheia acoperitoare, dar nici prezenţa ei nu es- 
te un secret. Ea trebuie să redirecteze fiecare bit recepționat de la Alice pentru Bob pentru a-l păcăli 
și a-l face să creadă că vorbește cu Alice. Problema este că tot ce poate ea să facă este să trimită 
qubitul pe care l-a recepționat, folosind polarizarea pe care a folosit-o pentru a-l recepționa și în 
jumătate din cazuri ea va greși, provocând multe erori în cheia acoperitoare a lui Bob. 

Când în final Alice va începe să trimită datele, ea le va codifica folosind un puternic cod preven- 
tiv corector de erori. Din punctul lui Bob de vedere, o eroare de 1 bit în cheia acoperitoare este echi- 
valentă cu o eroare de transmisie de 1 bit. În ambele cazuri, el va obține un bit eronat. Dacă există 
suficient cod preventiv corector de erori, el va putea recupera mesajul original în pofida tuturor ero- 
rilor, dar va putea foarte ușor să numere câte erori au fost corectate. Dacă acest număr este cu mult 
mai mare decât rata prevăzută de erori a echipamentului, el va ști că Trudy a interceptat linia și va 


SEC. 8.1 CRIPTOGRAFIA 657 


putea să acţioneze în consecință (de ex., să-i spună lui Alice să comute pe un canal radio, să cheme 
poliția, etc.). Dacă Trudy ar dispune de o metodă de a clona un foton pentru a avea un foton pe care 
să-l inspecteze și un foton identic pe care să-l trimită lui Bob, ea ar putea evita detecția, dar in pre- 
zent nu este cunoscută nici o metodă de a clona perfect un foton. Dar chiar dacă Trudy ar putea 
clona fotoni, asta nu ar reduce valoarea criptografiei cuantice în stabilirea cheilor acoperitoare. 

Deși a fost demonstrat că criptografia cuantică poate opera pe distanțe de 60 km de fibră, echi- 
pamentul este complex și scump. Totuși, ideea este promițătoare. Pentru mai multe informaţii de- 
spre criptografia cuantică, a se vedea (Mullins, 2002). 


8.1.5 Două principii criptografice fundamentale 


Deși în paginile ce urmează vom studia diferite sisteme criptografice, pentru toate acestea există 
două principii de bază a căror înțelegere este importantă. 


Redundanta 

Primul principiu este acela că toate mesajele criptate trebuie să conțină redundanta, adică in- 
formaţie ce nu este necesară pentru înțelegerea mesajului. Un exemplu poate clarifica de ce este 
nevoie de aceasta. Să considerăm o companie ce se ocupă cu comenzile prin poștă The Couch 
Potato (TCP), cu 60000 de produse. Crezând că vor fi foarte eficienți, programatorii de la TCP au 
decis că mesajele de comandă trebuie să conțină un nume de client pe 16 octeți, urmat de un câmp 
de date pe 3 octeți (1 octet pentru cantitate si 2 octeți pentru numărul produsului). Ultimii 3 octeți 
vor fi criptati folosind o cheie foarte lungă, cunoscută doar de client si de TCP. 

La prima vedere sistemul pare sigur și, într-un anumit sens, chiar este, deoarece intrușii pasivi nu 
pot decripta mesajele. Din nefericire, există o slăbiciune fatală a acestui sistem, care îl face inutiliza- 
bil. Să presupunem că o functionara recent concediată vrea să se răzbune pe TCP pentru că a dat-o 
afară. Chiar înainte de a pleca, ea ia lista clienţilor cu ea. Ea lucrează în timpul nopții și scrie un pro- 
gram care generează comenzi fictive folosind nume de clienţi reali. Deoarece nu posedă lista cheilor, 
ea pune numere aleatorii în ultimii 3 octeți și trimite sute de comenzi la TCP. 

Când sosesc aceste mesaje, calculatorul TCP foloseşte numele clientului pentru a localiza cheia și 
a decripta mesajul. Din nefericire pentru TCP, aproape fiecare mesaj de 3 octeți este valid, iar calcu- 
latorul începe să tipărească instrucțiunile trimise. Desi pare ciudat ca un client să comande 837 de 
seturi de leagăne pentru copii sau 540 de cutii cu nisip, calculatorul poate crede că acesta plănuiește 
să deschidă o mulţime de locuri de joacă. În acest mod, un intrus activ (ex-functionara) poate cauza 
probleme imense, chiar dacă ea nu poate înţelege mesajele pe care le generează calculatorul ei. 

Problema poate fi rezolvată prin adăugarea unor informații redundante tuturor mesajelor. De 
exemplu, dacă mesajele de comandă sunt extinse la 12 octeți, dintre care primii 9 trebuie sa fie zero- 
uri, atunci acest atac nu ar mai fi functional, deoarece ex-functionara nu mai poate genera un șir 
mare de mesaje valide. Morala povestirii este aceea că toate mesajele trebuie să conțină o cantitate 
considerabilă de informaţie redundantă, astfel încât intrușii activi să nu poată trimite mesaje aleato- 
rii care să fie interpretate ca mesaje valide. 

Totuși, adăugarea informaţiei redundante facilitează spargerea mesajelor de către criptanaliști. 
Să presupunem că afacerea de comenzi prin poștă este foarte competitivă și competitorul principal 
al companiei The Coach Potato, The Sofa Tuber, ar vrea tare mult să știe câte cutii de nisip vinde 
TCP. În consecință, ei ascultă linia telefonică a TCP. În schema originală, cu mesaje de 3 octeți, crip- 
tanaliza era aproape imposibilă, deoarece după ghicirea unei chei, criptanalistul nu avea cum să-și 

dea seama dacă a ghicit corect. În fond, aproape orice mesaj este tehnic corect. Cu noua schemă de 
12 octeți, este ușor pentru criptanalist să distingă un mesaj valid de unul invalid. Astfel că avem: 


Principiul criptografic 1: Mesajele trebuie să conțină redundanta. 


Cu alte cuvinte, după decriptarea unui mesaj, receptorul trebuie să poată distinge dacă este valid 
printr-o simplă inspectarea a acestuia și prin execuţia unui calcul simplu. Această redundanta este 
necesară pentru a împiedica intrusii activi să înșele receptorul trimitandu-i un mesaj fals și 
determinându-l să acţioneze în numele mesajului decriptat. Cu toate acestea, aceeași redundanta 
facilitează intrusilor pasivi spargerea sistemului, deci aici apar unele probleme. Mai mult decât atât, 
redundanta nu trebuie niciodată sa fie folosită sub forma a n zerouri la începutul sau sfârșitul unui 
mesaj, deoarece trecerea unor astfel de mesaje prin anumiţi algoritmi criptografici dă rezultate pre- 
dictibile, simplificând criptanaliza. Un cod CRC polinomial ar fi o alegere mult mai bună decât un 
șir de 0 deoarece receptorul îl poate verifica ușor, dar pentru criptanalist el reprezintă o munca în 
plus. Si mai bună ar fi folosirea unei dispersii criptografice (eng.: cryptographic hash), un concept pe 
care-l vom explora mai târziu. 

Să ne întoarcem un moment la criptografia cuantică si să vedem care este rolul redundantei aco- 
lo. Datorită interceptării fotonilor de către Trudy, câțiva dintre biții cheii acoperitoare a lui Bob vor 
fi eronati. Bob are nevoie de redundanta în mesajele primite pentru a determina faptul că există 
erori. O formă foarte primitivă de redundanta este transmiterea mesajului de două ori. Daca cele 
două copii nu sunt identice, Bob știe că fie fibra optică are foarte multe zgomote, fie cineva interfe- 
rează cu transmisia. Bineînţeles că trimiterea de două ori a fiecărui lucru este extrem de ineficient: o 
metodă mult mai eficientă de a detecta și corecta erorile este folosirea unui cod Hamming sau 
Reed-Solomon. Dar trebuie să fie clar că o anumită redundanta este necesară pentru a putea distin- 
ge între un mesaj valid și unul invalid, mai ales în prezenţa unui intrus activ. 


Prospetimea 

Cel de-al doilea principiu criptografic este acela că trebuie luate anumite măsuri pentru ne asigu- 
ra că fiecare mesaj primit poate fi verificat că este proaspăt, adică a fost trimis foarte recent. Această 
măsură este necesară pentru a împiedica intrușii activi să retransmită mesaje mai vechi. Dacă nu se 
iau nici un fel de astfel de măsuri, ex-functionara noastră ar putea asculta linia telefonică a TCP si ar 
putea retransmite mesajele valide trimise anterior. Reformulând această idee obținem: 


Principiul criptografic 2: Este necesară o metodă pentru a dejuca atacurile prin replicarea mesajelor 


O astfel de măsură este de a include în fiecare mesaj o amprentă de timp validă doar pentru, să 
spunem, 10 secunde. Receptorul trebuie doar să păstreze mesajele primite în ultimele 10 secunde, 
pentru a compara mesajele nou sosite cu anterioarele și pentru a filtra duplicatele. Mesajele mai vechi 
decât 10 secunde pot fi aruncate, deoarece orice replică a lor trimisă mai târziu de 10 secunde va fi 
refuzată ca fiind prea veche. Alte măsuri în afara amprentelor de timp vor fi discutate mai târziu. 


8.2 ALGORITMI CU CHEIE SECRETĂ 


Criptografia modernă utilizează aceleași idei de bază ca și criptografia tradițională (transpozitia 
și substitutia) dar accentul este diferit. Traditional, criptografii foloseau algoritmi simpli. In zilele 

noastre este adevărat contrariul: obiectivul este de a face algoritmii de criptare atât de complecși și 
ireversibili, încât, chiar dacă un criptanalist achiziționează cantități imense de text cifrat la alegerea 
sa, el nu poate face nimic cu el fără a avea cheia. 

Prima clasă de algoritmi de criptare pe care o vom studia în acest capitol se numesc algoritmi cu 
cheie secretă (eng.: symmetric-key algorithms) pentru că folosesc aceeași cheie pentru criptare și 
decriptare. Fig. 8-2 ilustrează folosirea unui algoritm cu cheie secretă. În particular, ne vom concen- 
tra asupra cifrurilor bloc, care primesc la intrare un bloc de n biti de text clar și il transformă folosind 
cheia într-un bloc de text cifrat de n biţi. 

Algoritmii criptografici pot fi implementati fie in hardware (pentru viteză) sau in software (pen- 
tru flexibilitate). Deși cea mai mare parte a acestei lucrări tratează algoritmii și protocoalele, care 
sunt independente de implementarea efectivă, ar putea fi interesante câteva cuvinte despre construi- 
rea de hardware pentru criptare. Transpozitiile și substitutiile pot fi implementate cu circuite simple. 
Fig. 8-6(a) prezintă un dispozitiv, cunoscut sub numele de cutie P (P vine de la permutare), folosit 
pentru a efectua o transpozitie asupra unei intrări de 8 biti. Dacă cei 8 biti sunt selectaţi să fie notati 
de sus în jos cu 01234567, ieşirea acestei cutii P particulare este 36071245. Printr-o cablare internă 
corespunzătoare, o cutie P poate fi construită să efectueze orice transpozitie și să o facă practic cu 
viteza luminii. 

(a) 
Fig. 8-6. Elemente de bază ale cifrurilor produs. (a) Cutie P. (b) Cutie S. (c) Produs. 


Substitutiile sunt realizate de cutiile S, după cum este arătat in fig. 8-6(b). În acest exemplu este 
introdus un text clar de 3 biti, iar la ieșire este furnizat un text cifrat pe 3 biti. Intrarea de 3 biti selec- 
tează una dintre cele opt linii ce ies din primul nivel și o poziţionează pe 1; toate celelalte linii sunt 0. 
Cel de-al doilea nivel este o cutie P. Ce de-al treilea nivel codifică din nou în binar linia selectată la 
intrare. Cu cablajul arătat, dacă opt numere scrise în octal 01234567 ar fi fost introduse unul după 
celălalt, secvenţa de ieșire ar fi 24506713. Cu alte cuvinte, 0 a fost înlocuit cu 2, 1 a fost înlocuit cu 4 
etc. Din nou, prin cablarea corespunzătoare a cutiei P în interiorul cutiei S, poate fi realizată orice 
substituție. De altfel, un astfel de dispozitiv poate fi construit în hardware si poate atinge viteze foar- 
te mari deoarece codificatorul și decodificatorul au doar una sau două întârzieri de porți logice (sub 
o nanosecundă) iar timpul de propagare prin cutia P poate fi mult mai mic decât o picosecundă. 

Puterea efectivă a acestor elemente de bază devine vizibilă doar atunci când conectăm în cascadă 
o serie întreagă de cutii pentru a forma un cifru produs, după cum este arătat în fig. 8-6(c). În acest 
exemplu, 12 linii de intrare au fost transpuse (adică permutate) de primul nivel. Teoretic, ar fi posibil 
să avem la doilea nivel o cutie S care să pună în corespondenţă un număr de 12 biti cu alt număr de 
12 biti. Totuși, un astfel de dispozitiv ar necesita 2'°=4096 cabluri încrucișate la nivelul său din mij- 
loc. În schimb, intrarea este împărțită în patru grupuri de 3 biti, fiecare fiind substituit independent 
de celelalte. Cu toate că această metodă este mai puţin generală, ea este încă puternică. Prin inclu- 

derea unui număr suficient de mare de niveluri în cifrul produs, ieșirea poate deveni o funcţie ex- 
trem de complicată depinzând de intrare. 

Cifrurile produs care operează asupra intrărilor de k biti pentru a produce ieșiri de k biti sunt 
destul de obișnuite. O valoare tipică pentru k este de la 64 la 256. O implementare hardware are de 
obicei cel putin 18 niveluri fizice, nu doar șapte ca în fig. 8-6(c). O implementare software este pro- 
gramată ca o buclă cu cel putin 8 iterații, fiecare dintre ele executând substitutii ca cele ale cutiilor S 
pe sub-blocuri din blocurile de date cu dimensiuni de la 64 la 256 de biţi, urmate o permutare care 
combină ieșirile cutiilor S. De obicei există o permutare inițială specială și, de asemenea, una la în- 
ceput. În literatură, iteratiile se numesc runde. 


8.2.1 DES - Data Encryption Standard 


În ianuarie 1977, guvernul SUA a adoptat ca standard oficial pentru informaţiile nesecrete un ci- 
fru produs și dezvoltat de IBM. Acest cifru, DES (eng.: Data Encryption Standard — rom.: Standard 
pentru Criptarea Datelor), a fost adoptat extensiv în industrie pentru a fi utilizat în produsele de 
securitate. El nu mai este de mult sigur in forma sa originală, dar într-o formă modificată el este încă 
util. Vom explica acum cum lucrează DES. 

Fig. 8-7. Cifrul DES. (a) Schemă generală. (b) Detalierea unei iterații. Semnul + înconjurat de 
un cerc înseamnă SAU exclusiv 

O prezentare generală a DES este făcută în fig. 8-7(a). Textul clar este criptat în blocuri de câte 
64 de biţi, rezultând blocuri de 64 de biţi de text cifrat. Algoritmul, care este parametrizat cu o cheie 
de 56 de biti, are 19 runde distincte. Prima rundă este o transpozitie independentă de cheie, aplicată 
asupra textului clar de 64 de biti. Ultima rundă este exact inversa acestei transpozitii. Penultima run- 
dă schimbă cei mai din stânga 32 de biţi cu cei mai din dreapta 32 de biţi. Cele 16 runde rămase sunt 
funcţional identice dar sunt parametrizate de funcţii de cheie diferite. Algoritmul a fost proiectat 
pentru a permite ca decriptarea să se facă cu aceeași cheie ca și criptarea, o proprietate necesară în 
orice algoritm cu cheie secretă. Pașii sunt parcurși în ordine inversă. 

Funcționarea unuia dintre pașii intermediari este ilustrată în fig. 8-7(b). Fiecare rundă ia două in- 
trări de 32 de biti și produce două ieșiri de 32 de biti. Ieşirea din stânga este o simplă copie a intrării 
din dreapta. Ieșirea din dreapta rezultă în urma unui SAU exclusiv (XOR) bit cu bit între intrarea 
din stânga și o funcție depinzând de intrarea din dreapta si de o cheie pentru această rundă, K;. Toa- 
tă complexitatea rezidă în această funcție. 

Funcţia constă din patru pași, parcurși în secvență. În primul rând, este construit un număr de 48 
de biti, E, prin expandarea celor 32 de biti ai lui R; în concordanță cu o regula de transpozitie fixă si 
de duplicare. În al doilea rând, E și K; sunt combinate prin XOR. Ieșirea este apoi împărțită în opt 
grupuri de câte 6 biti si fiecare dintre acestea este introdus într-o cutie S diferită. Fiecare dintre cele 
64 de intrări posibile într-o cutie S este pusă în corespondență cu o ieșire de 4 biti. În final, aceşti 8 x 
4 biti sunt trecuţi printr-o cutie P. 

În fiecare din cele 16 iterații este folosită o cheie diferită. Înainte de începerea algoritmului este 
aplicată o transpozitie de 56 de biti asupra cheii. Chiar înainte de începerea fiecărei iterații, cheia 
este partitionata în două unităţi de cate 28 de biti, fiecare dintre ele este rotită la stânga cu un număr 
de biti depinzând de numărul iteratiei. K; este derivat din această cheie rotita prin aplicarea unei 
transpozitii pe 56 de biti asupra ei. La fiecare rundă este extrasă și permutată o altă submulțime de 
48 de biti din cei 56 de biti. 

O tehnica folosita uneori pentru a face DES mai puternic se numeste albire (eng.: whitening). Ea 
consista in efectuarea operatiei SAU exclusiv intre o cheie aleatoare de 64 de biti cu fiecare bloc de 
text clar înainte de a-l introduce in DES și apoi efectuarea încă a unui SAU exclusiv cu o a doua che- 
ie de 64 de biti a textului cifrat înainte de a-l transmite. Albirea poate fi eliminată simplu prin efectu- 
are operațiilor inverse (dacă receptorul are cele 2 chei de albire). Din moment ce această tehnică 
adaugă mai multi biti la lungimea cheii, face căutarea exhaustivă a spaţiului cheii mult mai mare 
consumatoare de timp. Se poate observa că aceeași cheie de albire este folosită pentru fiecare bloc 
(adică există o singură cheie de albire). 

DES a fost învăluit în controverse încă din ziua în care a fost lansat. El se baza pe un cifru dezvol- 
tat și brevetat de IBM, numit Lucifer, cu excepţia faptului că cifrul IBM-ului folosea o cheie de 128 
de biti în locul uneia de 56 de biti. Atunci când guvernul federal al SUA a dorit să standardizeze un 
cifru pentru folosire nesecretă, el a „invitat” IBM-ul să „discute” această problemă cu NSA, agenția 
spărgătoare de coduri a guvernului, care are ca angajați cel mai mare număr de matematicieni și 
criptologi din lume. NSA este atât de secretă, încât în industrie a apărut următoarea glumă: 


Î. Ce înseamnă NSA? 
R: No Such Agency (Nu există o astfel de agenţie). 
De fapt, NSA provine de la National Security Agency (rom.: Agenţia Naţională de Securitate). 


După ce au avut loc aceste discuții, IBM a redus cheia de la 128 de biti la 56 de biti și a decis să 
păstreze secret procesul prin care a fost proiectat DES-ul. Mulţi oameni suspectează faptul că lun- 

gimea cheii a fost redusă pentru a exista siguranța că NSA poate sparge DES-ul, dar nici o organiza- 
tie cu un buget mai mic nu ar putea să o facă. Păstrarea secretului proiectării a fost făcută probabil 
pentru a ascunde o trapă (ușă ascunsă) care ar putea ușura spargerea DES-ului de către NSA. Când 
un angajat al NSA a atentionat discret IEEE să abandoneze o conferința de criptografie planificată, 
acesta nu i-a făcut pe oameni să se simtă mai bine. NSA a negat totul. 

În 1977, doi cercetători în criptografie de la Stanford, Diffie și Hellman (1977), au proiectat o 
mașină pentru a sparge DES-ul și s-a estimat că ea poate fi construită cu un buget de 20 de milioane 
de dolari. Dată fiind o mică bucată de text clar și textul cifrat corespunzător, această mașină ar putea 
să găsească cheia, prin căutarea exhaustivă a 2* intrări din spaţiul cheilor, în mai puţin de o zi. În 
prezent, o astfel de mașină ar costa mult sub 1 milion de dolari. 


Triplu DES 

Încă din 1979, IBM a realizat că lungimea cheii DES era prea mică și a conceput un mod de a o 
crește efectiv, folosind tripla criptare (Tuchman, 1979). Metoda aleasă, care de atunci a fost încorpo- 
rată în Standardul Internaţional 8732, este ilustrată în fig. 8-8. Aici sunt folosite două chei și trei run- 
de. În prima rundă textul clar este în mod obișnuit criptat cu Kj. În a doua rundă, este rulat DES în 
mod de decriptare, folosind cheia Ky. În final, este efectuată o altă criptare cu K4. 

Fig. 8-8. (a)Tripla criptare folosind DES. (b) Decriptarea. 


Această proiectarea dă naştere imediat la două întrebări. Prima, de ce sunt folosite doar două 
chei în loc de trei? A doua, de ce este folosită succesiunea de transformări EDE (eng.: Encrypt 
Decrypt Encrypt, rom.: Criptare Decriptare Criptare), în loc de EEE (eng.: Encrypt Encrypt 
Encrypt, rom.: Criptare Criptare Criptare)? Motivul pentru care sunt utilizate două chei este acela 
că chiar și cei mai paranoici criptografi admit că 112 biți sunt suficienți pentru aplicațiile comerciale 
de rutină, la momentul actual. A extinde la 168 de biți înseamnă a adăuga o supraîncărcare inutilă 
pentru gestiunea și transportul unei alte chei cu un câștig real redus. 

Motivul pentru criptare, decriptare și apoi iar criptare este compatibilitatea cu produsele existen- 
te ce folosesc sisteme DES cu o singură cheie. Atât funcţia de criptare cât si cea de decriptare sunt 
corespondențe între mulțimi de numere pe 64 de biți. Din punct de vedere criptografic, cele două 
corespondențe sunt la fel de puternice. Totuși, folosind EDE în locul EEE, un calculator ce utilizea- 
ză tripla criptare poate comunica cu unul ce folosește criptarea simplă, folosind K/=K2. Această 
proprietate permite triplei criptări să fie pusă în practică treptat, lucru care nu interesează pe cripto- 
grafii din mediul academic, dar care este de o importanţă considerabilă pentru IBM și clienții săi. 


8.2.2 AES — Advanced Encryption Standard 


Deoarece DES a început să se apropie de sfârșitul utilei sale vieţi , chiar și cu DES triplu, NIST 
(National Institute of Standards and Technology, rom: Institutul Naţional de Standarde și Tehnolo- 
gie), agenția Departamentului de Comerţ al Statelor Unite însărcinată cu aprobarea standardelor 
pentru Guvernul Federal al S.U.A., a decis că guvernul are nevoie de un nou standard criptografic 

pentru folosință publică. NIST avea cunoștință de controversa din jurul DES și știa bine că daca ar fi 
anunțat un nou standard orice persoană care știa câte ceva despre criptografie ar fi presupus în mod 
automat că NSA a construit o ușă secretă prin care NSA să poată citi orice criptat cu DES. În aceste 
condiţii, probabil nimeni n-ar fi folosit standardul și acesta ar fi murit probabil singur. 

De aceea NIST a avut o abordare surprinzător de diferită pentru o birocratie guvernamentală: a 
sponsorizat un concurs de criptografie. În ianuarie 1997, cercetători din toată lumea au fost invitați 
să depună propuneri pentru un nou standard, care urma să se numească AES (Advanced Encryption 
Standard, rom: Standard de Criptare Avansat). Regulile concursului erau: 


1. Algoritmul trebuie să fie un cifru bloc simetric. 

2. Tot proiectul trebuie sa fie public 

3. Trebuie să fie suportate chei de 128, 192, si de 256 biti 

4. Trebuie să fie posibile atât implementări hardware cât și software 

5. Algoritmul trebuie să fie public sau oferit cu licenţă nediscriminatorie. 


Au fost făcute cincisprezece propuneri serioase și au fost organizate conferințe publice în care pro- 
punerile au fost prezentate, iar publicul a fost încurajat să găsească punctele slabe în fiecare dintre 
ele. În august 1998, NIST a selectat cinci finaliști, în principal pe criterii de securitate, eficiență, flexi- 
bilitate și cerinţe de memorie (importante pentru sistemele integrate). Au avut loc mai multe confe- 
rinte și s-au mai eliminat din variante. La ultima conferință s-a organizat un vot liber. Finaliștii si 
scorurile lor au fost următoarele: 


1. Rijndael (din partea lui Joan Daemen și Vincent Rijmen, 86 voturi) 

Serpent (din partea lui Ross Anderson, Eli Biham și Lars Knudsen, 59 voturi) 
Twofish (din partea unei echipe condusă de Bruce Schneier, 31 voturi) 

RC6 (din partea RSA Laboratories, 23 voturi) 

MARS (din partea IBM, 13 voturi) 


Si e AE 


În octombrie 2000, NIST a anunţat că votează și el pentru Rijndael, iar în noiembrie 2001 
Rijndael a devenit standard guvernamental al S.U.A. publicat ca Standard Federal de Procesare a 
Informaţiilor nr.197 (Federal Information Processing Standard FIPS 197). Datorită deschiderii ex- 
traordinare a competiţiei, a proprietăţilor tehnice ale Rijndael și a faptului că echipa câștigătoare 
consta din doi tineri belgieni (despre care cu greu se poate presupune că au realizat și o ușă secretă 
doar pentru a face pe plac NSA), se așteaptă ca Rijndael să devină standardul criptografic dominant 
în lume pentru cel putin o decadă. Numele Rijndael, pronunţat Rhine-doll (mai mult sau mai putin), 
e derivat din numele autorilor: Rijmen + Daemen. 

Rijndael permite lungimi de chei și mărimi de blocuri de la 128 de biti la 256 de biti în pași de câ- 
te 32 biţi. Lungimea cheii și lungimea blocului pot fi alese în mod independent. Cu toate acestea, 
AES specifica faptul că mărimea blocului trebuie să fie de 128 de biti și lungimea cheii trebuie să fie 
de 128, 192, sau 256 de biti. E îndoielnic că cineva va folosi vreodată cheile de 192 de biti, astfel ca de 
fapt, AES are două variante: bloc de 128 de biti cu cheie de 128 de biti si bloc de 128 de biti cu cheie 
de 256 de biti. 

În prezentarea algoritmului, vom examina doar cazul 128/128 pentru că acesta va deveni cel mai 
probabil standardul comercial. O cheie de 128 de biti permite un spațiu al cheilor de 21% = 2 x 10% 
chei. Chiar daca NSA reușește să construiască o mașină cu un miliard de procesoare, fiecare fiind 
capabil să evalueze o cheie în fiecare picosecundă, ar trebui pentru o astfel de mașină aproximativ 

10” ani pentru a căuta în spaţiul de chei. Până atunci soarele s-ar stinge, astfel că cei de atunci vor 
trebui să citească rezultatele la lumina lumânării. 


Rijndael 

Dintr-o perspectivă matematică, Rijndael se bazează pe Teoria Câmpului Galois, care îi conferă 
o serie de proprietăţi de securitate demonstrabile. Cu toate acestea, poate fi privit și ca un cod C, 
fără a intra în explicații matematice. 

Ca și DES, Rijndael folosește substituție și permutări, ca și runde multiple. Numărul de runde 
depinde de mărimea cheii și de mărimea blocului, fiind 10 pentru o cheie de 128 de biti cu blocuri de 
128 biti și mărindu-se până la 14 pentru cheia cu cea mai mare dimensiune și blocul cu cea mai mare 
dimensiune. Totuşi, spre deosebire de DES, toate operaţiile sunt la nivel de octet, pentru a permite 
implementări eficiente hardware și software. Codul este dat în fig. 8-9. 


+define LENGTH 16 /* 4 octeți în blocul de date sau în cheie */ 
define NROWS 4 /* număr de linii din stare */ 

#define NCOLS 4 /* număr de coloane din stare */ 

+define ROUNDS 10 /* număr de iterații */ 

typedef unsigned char byte; /* întreg fără semn pe 8 biţi */ 


rijndael(byte plaintextlLENGTHI, byte ciphertextlLENGTHI, byte key[LENGTH]) 
{ 


int r; /* index pentru iterare */ 
byte state[NROWS][NCOLS]; /* starea curenta */ 
struct {byte kINROWS][NCOLS];} rk[ROUNDS + 1]; /* cheile pentru runde */ 
expand_key(key, rk); /* construieste cheile pentru runde */ 
copy_plaintext_to_state(state, plaintext); /* initializeaza starea curentă */ 
xor_roundkey_into_state(state, rk[0]); /* face XOR între cheie si stare */ 
for (r = 1; r <= ROUNDS; r++) { 
substitute(stare); /* aplică substitutia fiecărui octet */ 
rotate_rows(state); /* roteste randul i cu i octeti */ 
if (r < ROUNDS) mix_columns(state); /* functie de amestecare */ 
xor_roundkey_into_state(state, rk[r]); /* face XOR intre cheie si stare */ 
} 
copy_state_to_ciphertext(ciphertext, state); /* intoarce rezultatul */ 
} 


Fig. 8-9. Rijndael in linii generale 


Functia rijndael are trei parametri. Acestia sunt: plaintext, un vector de 16 octeti continand date- 
le de intrare, ciphertext, un vector de 16 octeti in care va fi introdus rezultatul cifrat, si key, cheia de 
16 octeti. Pe durata calculelor, starea curenta a datelor e pastrata intr-un vector de octeti, state, a 
carui marime este NROWS x NCOLS. Pentru blocuri de 128 de octeti, acest vector este de 4 x 4 
octeți. Întregul bloc de date de 128 de biti poate fi stocat in 16 octeți. 

Vectorul state este initializat cu textul clar și este modificat la fiecare pas al calculului. În anumiți 
pași, este realizată substitutia octet-cu-octet. În alții, octetii sunt permutati în interiorul vectorului. 
Sunt folosite și alte transformări. La sfârșit, conţinutul lui state reprezintă textul cifrat. 

Codul începe prin expandarea cheii în 11 vectori de aceeași lungime cu starea. Aceștia sunt me- 
morati în rk, care este un vector de structuri, fiecare structură conținând un vector stare. Unul dintre 
aceștia va fi folosit la începutul calculului și ceilalți 10 vor fi folosiți în timpul celor 10 runde, câte 

unul în fiecare rundă. Calculul cheilor de runde din cheia de criptare este prea complicat pentru a fi 
prezentat aici. Este de ajuns să spunem că cheile de runde sunt produse prin rotiri repetate și aplica- 
rea de operaţii XOR asupra unor grupuri de biți din cheie. Pentru toate detaliile, a se vedea 
(Daemen și Rijmen, 2002). 

Următorul pas este acela de a copia textul clar în vectorul state astfel încât să poată fi procesat pe 
perioada rundelor. Acesta este copiat în ordinea coloanelor, cu primii patru octeți în coloana 0, ur- 
mătorii patru octeți în coloana 1 si așa mai departe. Atât coloanele cât și liniile sunt numerotate 
pornind de la 0, deși rundele sunt numerotate pornind de la 1. Setarea inițială a celor 12 vectori de 
octeți de dimensiuni 4 x 4 este ilustrată in fig. 8-10. 








Text clar de 128 de biti Cheie de criptare de 128 de biţi 

Fig. 8-10. Crearea vectorilor state și rk 


Mai este un pas înainte de a începe calculul principal: rk[0] este combinat prin XOR în state, oc- 
tet cu octet. Cu alte cuvinte fiecare octet din cei 16 aflați în state este înlocuit cu rezultatul aplicării 
operaţiei XOR asupra sa și asupra octetului corespunzător din rk[0]. 

Și acum urmează partea cea mai interesantă. Bucla execută 10 iterații, câte una pe rundă, trans- 
formând state la fiecare iteratie. Fiecare rundă constă în patru pași. Pasul 1 realizează o substituție 
octet-cu-octet asupra lui state. Pe rând, fiecare octet este folosit ca index într-o cutie S pentru a-i 
înlocui valoarea prin conținutul corespunzător din acea cutie S. Acest pas este un cifru de substitu- 
tie monoalfabetica directă. Spre deosebire de DES, care are mai multe cutii S, Rijndaek are doar o 
cutie S. 

Pasul 2 rotește la stânga fiecare din cele 4 rânduri. Rândul 0 este rotit cu 0 octeți (nu e schimbat), 
rândul 1 este rotit cu 1 octet, rândul 2 este rotit cu 2 octeți și rândul 3 este rotit cu 3 octeți. Acest pas 
difuzează conținutul datelor curente în jurul blocului, analog cu permutările din fig. 8-6. 

Pasul 3 amestecă fiecare coloană independent de celelalte. Această amestecare este realizată 
prin înmulțire de matrice, în care noua coloană este produsul dintre vechea coloană și o matrice 
constantă, multiplicarea fiind realizată folosind câmpul finit Galois, GF(25). Deși acest lucru poate 
părea complicat, există un algoritm care permite fiecărui element al noii coloane să fie calculat folo- 
sind două căutări în tabele și trei operaţii XOR (Daemen și Rijmen, 2002, Anexa E). 

În fine, pasul 4 aplică operaţia XOR pentru cheia din runda curentă și vectorul stare. 

Deoarece fiecare pas e reversibil, decriptarea poate fi realizată prin rularea algoritmului de la 
coadă la cap. Oricum, este posibilă și o schemă prin care decriptarea poate fi realizată prin rularea 
algoritmului de criptare nemodificat, dar folosind tabele diferite. 

Algoritmul a fost proiectat nu doar pentru o securitate foarte solidă, dar si pentru o viteză foarte 
mare. O bună implementare software pe o mașină la 2 GHz ar trebui să atingă o rată de criptare de 
700 Mbps, ceea ce este suficient de rapid pentru a criptarea peste 100 de fișiere video MPEG-2 în 
timp real. Implementările hardware sunt chiar mai rapide. 


8.2.3 Moduri de cifrare 


În ciuda acestei complexități, AES (sau DES sau orice cifru bloc de altfel) este de fapt un cifru de 
substituție monoalfabetică care foloseşte caractere „mari” (caractere de 128 de biți pentru AES și 
caractere de 64 de biti pentru DES). Ori de câte ori același bloc de text clar intra pe la un capăt, ace- 
lași text cifrat iese pe la celălalt. Daca criptezi textul clar abcdefgh de 100 de ori cu aceeași cheie 
DES, obţii același text cifrat de 100 de ori. Un intrus poate să exploateze această proprietate pentru 
a submina cifrul. 


Modul cu carte de coduri electronică 

Pentru a vedea cum poate fi folosită această proprietate a cifrului cu substituție monoalfabetică 
pentru a submina DES-ul, vom folosi (triplu) DES deoarece este mai ușor să prezinti blocuri de 64 
de biti decât blocuri de 128 de biti; AES are însă exact aceeași problemă. Modul direct de a folosi 
DES pentru a cripta o bucată lungă de text clar este de a o sparge în blocuri consecutive de 8 octeți 
(64 de biti) si de a le cripta unul după altul cu aceeași cheie. Ultima bucată de text clar este comple- 
tată până la 64 de biti dacă este nevoie. Tehnica este cunoscută ca modul ECB (Electronic Code 
Book, rom: modul cu carte de coduri electronică), analog cu cărțile de coduri electronice de modă 
veche unde era precizat fiecare cuvânt de text clar, urmat de textul său cifrat (de obicei un număr 
zecimal de 5 cifre). 

În fig. 8-11 este prezentat începutul unui fişier conținând primele anuale ale unei companii care 
s-a decis să-și premieze angajaţii. Fisierul constă din înregistrări de 32 de octeți, câte o înregistrare 
pentru fiecare angajat, în formatul arătat: 16 octeți pentru nume, 8 octeți pentru funcția ocupată și 8 
octeți pentru primă. Fiecare din cele 16 blocuri de 8 octeți (numerotate de la 0 la 15) este criptat cu 
(triplu) DES. 


Nume Funcție Bonus 





Fig. 8-11. Textul clar al unui fişier criptat ca 16 blocuri DES 


Leslie a avut o controversă cu şeful si nu așteaptă prea mult de la această primă. În schimb Kim 
este favorita șefului și oricine știe asta. Leslie poate avea acces la fișier după ce el a fost criptat, dar 
înainte de a fi trimis la bancă. Poate Leslie să rectifice această situaţie nedreaptă, dat fiind doar fisie- 
rul criptat? 

Nici o problemă. Tot ceea ce are Leslie de făcut este să realizeze o copie a celui de-al 12-lea bloc 
de text cifrat (care conţine prima lui Kim) și să-l folosească pentru a înlocui blocul de text cifrat cu 
numărul 4 (care conţine prima lui Leslie). Chiar și fără a ști ce cuprinde blocul 12, Leslie se poate 
aștepta să aibă un Crăciun mai fericit anul acesta. (Copierea blocului de text cifrat 8 este de asemenea 
o posibilitate, dar este mai probabil să fie descoperită; în plus, Leslie nu este o persoană lacomă). 


Modul cu inlantuirea blocurilor cifrate 

Pentru a para acest tip de atac, toate cifrurile bloc trebuie inlantuite in diferite moduri astfel incat 
înlocuirea unui bloc în modul în care a făcut-o Leslie să conducă la situaţia în care textul clar decrip- 
tat, începând cu blocul înlocuit, să fie nefolositor. Un mod de inlantuire este inlantuirea blocurilor 
cifrate (eng.: cipher block chaining). În această metodă, prezentată în fig. 8-12, fiecare bloc de text clar 
este combinat prin XOR cu blocul anterior de text cifrat, înainte de a fi criptat. În consecinţă, același 
bloc de text clar nu se va mai pune în corespondență cu același bloc de text cifrat, iar criptarea nu mai 
este o mare substituție monoalfabetică. Primul bloc este combinat prin XOR cu un vector de initiali- 
zare, IV (Initialization Vector), ales aleatoriu, care este transmis împreună cu textul cifrat. 

(a) (b) 
Fig. 8-12. inlantuirea blocurilor cifrate (Cipher block chaining). (a) Criptare. (b) Decriptare. 


Putem vedea cum lucrează inlantuirea blocurilor cifrate prin examinarea exemplului din fig. 8- 
12. Putem începe prin a calcula Co=E(Pp XOR IV). Apoi vom calcula C;=E(P; XOR Co) si așa mai 
departe. Decriptarea folosește tot XOR pentru a inversa procesul, cu Py=IV XOR D(C,), si asa mai 
departe. De notat că criptarea blocului i este o funcție de toate textele clare din blocurile de la 0 la i- 
1, astfel încât același text clar va genera text cifrat diferit în functie de locul unde apare. O transfor- 
mare de tipul celei făcute de Leslie va avea ca rezultat un nonsens în cele două blocuri ce încep din 
câmpul de primă al lui Leslie. Pentru un ofițer de securitate perspicace, această caracteristică poate 
sugera de la cine să pornească investigația. Inlantuirea blocurilor cifrate are de asemenea avantajul 
că același bloc de text clar nu va rezulta în același bloc de text cifrat, făcând criptanaliza mai dificilă. 
De fapt, acesta este principalul motiv pentru care este folosită. 


Modul cu reacţie cifrată 

Cu toate acestea, inlantuirea blocurilor cifrate are dezavantajul că este necesar ca un întreg bloc 
de 64 de biti să sosească înainte ca decriptarea să poată începe. Acest mod este nepotrivit pentru 
folosirea în cazul terminalelor interactive, unde o persoană poate să introducă linii mai scurte de 8 
caractere și apoi să se oprească în așteptarea unui răspuns. Pentru criptările octet-cu-octet poate fi 
utilizat modul cu reacţie cifrată (eng.:Cipher feedback mode), folosind (triplu) DES, ca în fig. 8-13. 

Pentru AES ideea este aceeași, numai că se folosește un registru de deplasare de 128 de biti. În 
această figură, este arătată starea mașinii de criptare după ce octetii 0 pana la 9 au fost criptati si 
trimiși. Când sosește blocul 10 din textul clar, după cum este ilustrat în fig. 8-13(a), algoritmul DES 
operează asupra registrului de deplasare 64 de biti pentru a genera 64 de biti de text cifrat. Octetul 
cel mai din stânga al textului cifrat este extras și combinat prin XOR cu Py. Acest octet este transmis 
pe linie. În plus, registrul de deplasare este deplasat cu 8 biţi la stânga, provocând ieșirea lui C2 pe la 
capătul din stânga și inserarea lui C; în poziţia care tocmai a rămas vacantă la dreapta lui Cy. De 
notat că conținutul registrului de deplasare depinde de întreaga istorie anterioară a textului clar, 
astfel încât un șablon care se repetă de mai multe ori în textul clar va fi criptat de fiecare dată diferit 
în textul cifrat. La fel ca la inlantuirea blocurilor cifrate, este necesar un vector de initializare pentru 
a porni rostogolirea mingii. 

(a) (b) 
Fig. 8-13. Modul cu reactie cifrata (Cipher feedback mode). (a) Criptare. (b) Decriptare. 


Decriptarea in modul cu reacţie cifrată face același lucru ca si criptarea. In particular, conținutul 
registrului de deplasare este criptat, nu decriptat, astfel încât octetul selectat care este combinat prin 
XOR cu Cy pentru a obține P; este același cu cel ce a fost combinat prin XOR cu Py pentru a-l 
obține pe C prima dată. Atâta vreme cât cele două registre de deplasare rămân identice, decripta- 
rea lucrează corect. Acest lucru este ilustrat în fig. 8-13(b). 

O problemă a modului cu reacţie cifrata este că, daca un bit al textului cifrat este inversat acci- 
dental în timpul transmisiei, cei 8 octeți care sunt decriptati in timp ce octetul greșit este în registrul 
de deplasare vor fi corupți. Odată ce octetul greșit este împins afară din registrul de deplasare, se va 
genera din nou text clar corect. Astfel, efectele unui singur bit inversat sunt relativ localizate și nu 
distrug restul mesajului, dar distrug atâţia biti câți are ca lățime registrul de deplasare. 


Modul cu cifru inlantuit 

Cu toate acestea, există aplicații în care a avea o eroare de transmisie de 1 bit care să strice 64 de 
biti de text clar reprezintă o pierdere prea mare. Pentru aceste aplicaţii există o a patra opțiune, mo- 
dul cu cifru inlantuit (eng.: Stream Cipher Mode). Acesta lucrează criptând un vector de initializare, 
folosind o cheie pentru a obține un bloc de ieșire. Blocul de ieșire este apoi criptat folosind cheia 
pentru a obține un al doilea bloc de ieșire. Acest bloc este apoi criptat pentru a obţine un al treilea 

bloc si asa mai departe. Secvența (arbitrar de mare) de blocuri de ieșire, numită lanţul de chei (eng.: 
keystream), este tratată ca cheie acoperitoare (eng.: one-time pad) și este combinată cu textul clar 
pentru a obţine textul cifrat, ca în fig. 8-14(a). De notat că vectorul IV este folosit doar la primul pas. 
După aceasta, ieșirea este criptată. De notat de asemenea că lanţul de chei este independent de da- 
te, deci poate fi calculat în avans, dacă este nevoie, și este complet insensibil la erori de transmisie. 
Decriptarea este arătată in fig. 8-14(b). 
IV IV 
Cutie de criptare 







Cutie de criptare 


Cheie——»| E Cheie 





Lant de chei Lant de chei 


Text clar —»! Text cifrat Text cifrat Text clar 


(a) b) 
Fig. 8-14. Un cifru inlantuit. (a) Criptare. (b) Decriptare. 


Decriptarea se face generând același lant de chei la receptor. Deoarece lanţul de chei depinde 
doar de IV si de cheie, el nu este afectat de erori de transmisie în textul cifrat. Astfel, o eroare de 1 
bit în textul cifrat transmis generează doar o eroare de 1 bit în textul clar decriptat. 

Este esențial să nu se folosească aceeași pereche (cheie, IV) de două ori cu un cifru inlantuit de- 
oarece acest lucru va genera același lanţ de chei de fiecare dată. Folosirea aceluiași lanţ de chei de 
două ori expune textul cifrat la un atac prin refolosirea lanţului de chei (eng.: keystream reuse 
attack). Imaginati-va că blocul de text clar, Po este criptat cu lanţul de chei pentru a obține Po XOR 
Ko. Mai târziu, un al doilea bloc de text clar Qg este criptat cu același lant de chei pentru a obține Qo 
XOR Ko. Un intrus care capturează ambele texte cifrate poate face simplu XOR între ele pentru a 
obţine Pp XOR Qs, ceea ce elimină cheia. Intrusul are acum combinaţia XOR a celor două blocuri 
de text clar. Dacă unul dintre ele este știut sau poate fi ghicit, atunci și celălalt poate fi găsit. În orice 
caz, un XOR a două șiruri de text clar poate fi atacat folosind proprietăţile statistice ale mesajului. 
De exemplu, pentru text în limba engleză, cel mai comun caracter din șir va fi probabil XOR între 
două spaţii, urmat de XOR între spațiu și litera “e”. Pe scurt, echipat cu un XOR între două texte 
clare, criptanalistul are o șansă excelentă de a le deduce pe ambele. 


Modul contor 

O problemă pe care o au toate modurile în afară de modul cu carte de coduri electronică este că 
e imposibilitatea accesului aleator la datele cifrate. De exemplu, să presupunem că un fișier este 
transmis printr-o reţea si apoi este stocat pe disc în forma criptată. Acesta ar fi un procedeu rezona- 
bil când calculatorul receptor este un notebook (rom.: carnet de notițe) care ar putea fi furat. Stoca- 
rea tuturor fișierelor critice în formă criptată reduce mult problemele datorate unor scurgeri de in- 
formaţii în eventualitatea în care calculatorul ajunge în mâini nepotrivite. 

Cu toate acestea, fișierele de pe disc sunt deseori accesate în ordine aleatoare, în special fișierele 
din baze de date. Cu o criptare de fișiere care foloseşte inlantuire de blocuri cifrate, accesul la un 
bloc aleator necesită întâi decriptarea tuturor blocurilor dinaintea lui, ceea ce reprezintă o soluţie 

costisitoare. Din acest motiv s-a inventat încă un mod, modul contor (eng.: Counter Mode), schițat în 
fig. 8-15. Aici textul clar nu este criptat direct. În schimb, se criptează vectorul de initializare plus o 
constantă și textul cifrat rezultat se combina prin XOR cu textul clar. Crescând cu 1 vectorul de initi- 
alizare pentru fiecare bloc nou este ușor să decriptezi un bloc de oriunde din fișier fără a fi nevoie să 
îi decriptezi toți predecesorii. 

Fig. 8-15. Criptarea folosind modul contor 


Deși modul contor este folositor, el are o slăbiciune care merită să fie evidențiată. Să presupu- 
nem ca aceeași cheie, K, este folosită din nou ulterior (cu un text clar diferit dar cu același IV) si un 
atacator obţine tot textul cifrat în ambele rulări. Lanturile de chei sunt aceleași în ambele cazuri, 
expunând cifrul la un atac la refolosirea lanțului de chei similar celui de la cifrurile inlantuite. Tot ce 
are criptanalistul de făcut este XOR între cele două texte cifrate pentru a elimina toată protecția 
criptografică și a obține combinaţia XOR între textele clare. Această slăbiciune nu înseamnă că mo- 
dul contor este o idee proastă. Înseamnă doar că si cheile și vectorii de initializare ar trebui alese 
independent și aleator. Chiar dacă aceeași cheie este folosită accidental de două ori, dacă vectorul 
IV este diferit de fiecare dată, textul clar este în siguranță. 


8.2.4  Altecifruri 


DES si Rijndael sunt cei mai cunoscuți algoritmi criptografici cu cheie simetrică. Cu toate aces- 
tea merită să menţionăm că au fost proiectate numeroase alte cifruri cu cheie simetrică. Câteva 
dintre acestea sunt integrate cu diverse produse. Câteva dintre cele mai comune sunt enumerate în 
fig. 8-16. 


Cifru Autor Lungimea cheii Comentarii 

Blowfish Bruce Schneier 1 - 448 de biţi vechi și lent 

DES IBM 56 de biți prea slab pentru a mai fi folosit acum 
IDEA Massey și Xuejia 128 de biti bun, dar patentat 

RC4 Ronald Rivest 1 - 2048 de biti atentie: anumite chei sunt slabe 

RC5 Ronald Rivest 128 - 256 de biți bun, dar patentat 

Rijndael Daemen and Rijmen 128 - 256 de biti cea mai bună alegere 

Serpent Anderson, Biham, Knudsen 128 - 256 de biţi foarte puternic 

Triplu DES IBM 168 de biti a doua alegere 

Twofish Bruce Schneier 128 - 256 de biti foarte puternic, larg folosit 


Fig. 8-16. Câţiva algoritmi criptografici comuni cu cheie simetrică. 

8.2.5  Criptanaliza 


Înainte de a părăsi subiectul criptografiei cu chei simetrice, merită cel puţin să menţionăm patru 
rezultate recente în criptanaliză. Primul este criptanaliza diferenţială (Biham și Shamir, 1993). 
Această tehnică poate fi folosită pentru a ataca orice cifru bloc. Lucrează la început cu o pereche de 
blocuri de text clar care diferă doar printr-un număr mic de biţi și studiază cu grijă ceea ce se întâm- 
pla la fiecare iteratie internă pe măsură ce criptarea avansează. In multe cazuri, anumite combinaţii 
apar mai des decât altele și această observaţie conduce la un atac probabilistic. 

Al doilea rezultat demn de notat este criptanaliza liniară (Matsui, 1994). Aceasta poate sparge 
DES-ul cu doar 2* texte clare cunoscute. Lucrează prin combinarea XOR a anumitor biti din textul 
clar și din textul cifrat și examinarea rezultatelor pentru a descoperi tiparele. Când aceasta se face 
repetat, jumătate din biţi trebuie să fie 0 și jumătate să fie 1. Totuși, adeseori, cifrurile introduc o 
deviatie într-o direcţie sau în alta si aceasta deviatie, cu toate că este mică, poate fi exploatată pentru 
a reduce efortul. Pentru mai multe detalii a se vedea lucrarea lui Matsui. 

Al treilea rezultat este folosirea analizei consumului de energie electrică pentru a afla chei secre- 
te. Calculatoarele folosesc in mod tipic 3 volti pentru a reprezenta un bit 1 si 0 volti pentru a repre- 
zenta un bit 0. De aceea, procesarea unui 1 consumă mai multă energie electrică decât procesarea 
unui 0. Dacă un algoritm criptografic constă într-o buclă in care biții cheii sunt procesati în ordine, 
un atacator care înlocuiește ceasul principal de n-GHz cu un ceas lent (de exemplu 100-Hz) și pune 
mufe crocodil pe sursa procesorului și pinii de masă poate să monitorizeze precis puterea consumată 
de fiecare instrucțiune mașină. Din aceste date, deducerea cheii este surprinzător de ușoară. Acest 
tip de criptanaliză poate fi contracarat numai de codificarea atentă a algoritmului în limbaj de asam- 
blare pentru a fi sigur că consumul de putere este independent de cheie și de asemenea independent 
de toate cheile de rundă individuale. 

Al patrulea rezultat este analiza întârzierilor. Algoritmii criptografici sunt plini de instrucțiuni if 
care testează biții cheilor de rundă. Dacă părțile then si else durează timpi diferiţi, prin încetinirea 
ceasului și măsurarea duratei diverșilor pași se pot deduce cheile de rundă. Odată ce se cunosc toate 
cheile de rundă, de regulă se poate calcula cheia originală. Analizele de putere și de întârzieri pot fi 
folosite simultan pentru a face munca mai ușoară. Cu toate că analizele de putere și de întârzieri pot 
părea exotice, în realitate ele sunt tehnici puternice care pot sparge orice cifru care nu a fost proiec- 
tat în mod special pentru a le rezista. 


8.3 ALGORITMI CU CHEIE PUBLICĂ 


Istoric, distribuția cheilor a fost întotdeauna punctul slab al multor criptosisteme. Indiferent de 
cât de puternic era un criptosistem, dacă un intrus putea fura cheia, sistemul își pierdea valoarea. 
Criptologii au considerat întotdeauna ca de la sine înțeles faptul că atât pentru criptare cat și pentru 
decriptare se folosește aceeași cheie (sau una ușor derivabilă din cealaltă). Dar cheia trebuia distri- 
buită tuturor utilizatorilor sistemului. Astfel, părea a exista întotdeauna următoarea problemă ine- 
rentă: cheile trebuia protejate contra furtului dar, în același timp, ele trebuiau distribuite, astfel încât 
ele nu puteau fi sechestrate într-un seif de bancă. 

În 1976, doi cercetători de la Universitatea Stanford, Diffie și Hellman (1976), au propus un tip 
radical nou de criptosistem în care cheile de criptare și decriptare sunt diferite, iar cheia de decripta- 
re nu poate fi dedusă din cheia de criptare. În propunerea lor, algoritmul (cheia) de criptare, E, si 
algoritmul (cheia) de decriptare, D, trebuiau sa satisfaca trei cerinte. Aceste cerinte pot fi exprimate 
simplificat dupa cum urmeaza: 


1. D(E(P))=P 
2. Este mai mult decât dificil să se deduca D din E. 
3. E nu poate fi spart printr-un atac cu text clar ales. 


Prima cerință spune că, dacă se aplică D unui mesaj criptat, E(P), se obține textul clar original, P. 
Fără această proprietate, receptorul legitim nu ar putea decripta textul cifrat. Cea de-a doua cerință 
vorbește de la sine. Cea de-a treia cerință este necesară deoarece, după cum vom vedea curând, in- 
trușii pot experimenta și testa algoritmul după pofta inimii. În aceste condiţii, nu există nici un motiv 
pentru ca E, cheia de criptare, să nu poată fi făcută publică. 

Metoda lucrează astfel: o persoană, să spunem Alice, dorind să primească mesaje secrete, concepe 
mai întâi doi algoritmi ce satisfac cerințele de mai sus. Algoritmul de criptare și cheia lui Alice sunt 
făcuți apoi publici, de unde și numele de criptografie cu cheie publică. Alice poate de exemplu să își 
pună cheia publica pe pagina ei personală de pe Web. Vom folosi notația EA pentru algoritmul de crip- 
tare parametrizat de cheia publică a lui Alice. În mod similar, algoritmul (secret) de decriptare parame- 
trizat de cheia privată a lui Alice este DA. Bob face același lucru, publicând Eg, dar ţinând Dg secret. 

Să vedem acum dacă putem rezolva problema stabilirii unui canal sigur între Alice și Bob, care 
nu au mai avut niciodată vreun contact anterior. Atât cheia de criptare a Alicei, E4, cât si cea a lui 
Bob, Ep, sunt presupuse a se găsi într-un fișier ce poate fi citit de oricine. Acum Alice ia primul ei 
mesaj, P, calculează Eg(P) si îl trimite lui Bob. Bob îl decriptează aplicându-i cheia sa secretă Dg 
[adică, el calculează De(Ep (P))=P]. Nimeni altcineva nu poate citi mesajul criptat, Ep(P), deoarece 
sistemul de criptare este presupus puternic și deoarece este prea greu să se deducă Dg(P) din Eg(P) 
public cunoscut. Pentru a trimite un răspuns R, Bob transmite E4(R). Alice și Bob pot comunica 
acum într-o manieră sigură. 

În acest punct ar fi poate utilă o observaţie asupra terminologiei. Criptografia cu cheie publică 
necesită ca fiecare utilizator să aibă două chei: o cheie publică, folosită de toată lumea pentru a crip- 
ta mesajele ce-i sunt trimise, și o cheie secretă, de care utilizatorul are nevoie ca să-și decripteze me- 
sajele. Ne vom referi în mod constant la aceste chei ca fiind cheia publică și, respectiv, cheia privată și 
le vom deosebi de cheile secrete folosite pentru criptografia convențională cu cheie simetrică. 


8.3.1 RSA 


Singura problemă este aceea că avem nevoie de algoritmi care să satisfacă complet toate cele trei 
cerinţe. Datorită posibilelor avantaje ale criptografiei cu chei publice, multi cercetători au lucrat din 
greu la acest subiect si au fost deja publicați câțiva algoritmi. O metodă bună a fost descoperită de un 
grup de la MIT (Rivest et. al, 1978). Ea este cunoscută prin inițialele numelor celor trei descoperi- 
tori (Rivest, Shamir, Adelman): RSA. Metoda a supraviețuit tuturor încercărilor de a o sparge timp 
de mai mult de un sfert de secol și este considerată foarte puternică. Multe aplicaţii de securitate se 
bazează pe ea. Dezavantajul major al acesteia este că necesită chei de cel putin 1024 de biti pentru o 
securitate bună (spre deosebire de 128 biti pentru algoritmii cu cheie simetrică), ceea ce o face des- 
tul de lentă. 

Metoda RSA este bazată pe câteva principii din teoria numerelor. Vom rezuma mai jos modul în 
care se folosește această metodă; pentru detalii, a se consulta articolul. 


1. Se aleg două numere prime, p și q, (de obicei de 1024 biti). 
2. Secalculeazin = p xq siz = (p - 1)x(q-1). 

3. Se alege un număr relativ prim cu z și este notat cu d. 

4. Se găseşte e astfel încât e x d = 1 mod z. 


Cu acești parametri calculati în avans, suntem gata să începem criptarea. impartim textul clar 
(privit ca sir de biti) în blocuri, astfel încât fiecare mesaj de text clar, P, să intre în intervalul 0 < P < 
n. Aceasta poate fi făcută grupând textul clar în blocuri de câte k biţi, unde k este cel mai mare nu- 
măr întreg pentru care inegalitatea 2k < n este adevărată. 

Pentru a cripta mesajul P, se calculează C = Pe (mod n). Pentru a decripta C, se calculează P = 
Cd (mod n). Se poate demonstra că pentru toţi P din intervalul specificat, criptarea și decriptarea 
sunt funcții inverse una alteia. Pentru a realiza criptarea este nevoie de e și n. Pentru a realiza de- 
criptarea este nevoie de d și n. De aceea, cheia publică constă din perechea (e, n) iar cheia privată 
din perechea (d, n). 

Securitatea metodei este bazată pe dificultatea factorizării numerelor mari. Dacă un criptanalist 
ar putea factoriza numărul n (public cunoscut), el ar putea găsi p și q, iar din acestea pe z. Cu z și e 
cunoscuți, criptanalistul îl poate calcula pe d folosind algoritmul lui Euclid. Din fericire, matematici- 
enii au încercat să factorizeze numere mari de cel puţin 300 de ani și experiența acumulată sugerea- 
ză că aceasta este o problemă mai mult decât dificilă. 

După Rivest și colegii săi, factorizarea unui număr de 500 de cifre necesită un timp de calcul de 
1025 ani folosind forţa brută. În ambele cazuri ei presupun că se folosește cel mai bun algoritm de 
factorizare si un calculator cu timp de execuţie a unei instrucțiuni de 1 usec. Chiar dacă viteza calcu- 
latoarelor va continua să sporească cu un ordin de mărime pe deceniu, vor mai trece secole până 
când factorizarea unui număr de 500 de cifre va deveni realizabilă, moment în care descendenții 
noștri vor alege pur și simplu p și q mai mari. 

Un exemplu didactic banal pentru algoritmul RSA este dat în fig. 8-17. Pentru acest exemplu am 
ales p = 3 si q = 11, rezultând n = 33 și z = 20. O valoare potrivită pentru d este 
d = 7, deoarece 7 si 20 nu au factori comuni. Cu aceste alegeri, e poate fi găsit prin rezolvarea ecua- 
tiei 7e = 1 (mod 20), care dă e = 3. Textul cifrat, C, pentru textul clar al mesajului, P, este dat de C = 
P? (mod 33). Textul cifrat este decriptat de către receptor după regula P = C” (mod 33). Fig. prezin- 
tă ca exemplu criptarea și decriptarea textului clar „SUZANNE”. 














Text clar (P) Text cifrat (C) După decriptare 
mMm m [ai za N 
Simbolic Numeric p3 P3 (mod 33) C7 C7 (mod 33) Simbolic 
S 19 6859 28 13492928512 19 S 
U 21 9261 21 1801088541 21 U 
Z 26 17576 20 1280000000 26 Z 
A 01 1 1 1 01 A 
N 14 2744 5 78125 14 N 
N 14 2744 5 78125 14 N 
E 05 125 26 8031810176 05 E 

A v A 
S$ 
Calcul efectuat de emitator Calcul efectuat de receptor 


Fig. 8-17. Un exemplu de algoritm RSA. 

Deoarece numerele prime alese pentru acest exemplu sunt prea mici, P trebuie să fie mai mic 
decât 33, deci fiecare bloc de text clar poate conține doar un singur caracter. Rezultatul este un cifru 
cu substituție monoalfabetică, nu foarte impresionant. Dacă în locul acestora am fi ales p și q = i 
am fi avut n = 21%, astfel încât fiecare bloc poate fi de până la 1024 de biti sau 128 de caractere de 8 
biti, fata de 8 caractere pentru DES și 16 caractere pentru AES. 

Trebuie subliniat că folosirea RSA în modul descris este similară folosirii unui algoritm simetric 
în modul ECB - blocuri de intrare identice conduc la blocuri de ieșire identice. De aceea este nece- 
sară o anumită formă de inlantuire pentru criptarea datelor. Totuși, în practică, cele mai multe sis- 
teme bazate pe RSA folosesc criptografia cu cheie publică în principal pentru distribuirea cheilor de 
sesiune de unică folosinţă utilizate pentru un algoritm simetric ca AES sau triplu DES. RSA este 
prea lent pentru a cripta eficient volume mari de date, dar este folosit mult la distribuţia de chei. 


8.3.2 Alţi algoritmi cu cheie publică 


Cu toate că RSA este larg răspândit, nu este în nici un caz singurul algoritm cu cheie publică cu- 
noscut. Primul algoritm cu cheie publică a fost algoritmul rucsacului (Merkle si Hellman, 1978). Ide- 
ea este că cineva posedă un număr mare de obiecte, fiecare cu greutate diferită. Posesorul codifică 
mesajul prin selecţia secretă a unei submultimi de obiecte și plasarea lor în rucsac. Greutatea totală a 
obiectelor din rucsac este făcută publică, ca și lista tuturor obiectelor posibile. Lista obiectelor din 
rucsac este ținută secretă. Cu câteva restricții suplimentare, problema găsirii unei liste de obiecte cu 
greutatea dată a fost gândită ca fiind intractabilă computaţional și formează baza pentru algoritmul 
cu cheie publică. 

Inventatorul algoritmului, Ralph Merkle, a fost aproape sigur că acest algoritm nu poate fi spart, 
astfel că el a oferit o recompensă de 100 de dolari oricui îl va putea sparge. Adi Shamir (,,S”-ul din 
RSA) l-a spart cu promptitudine și a primit recompensa. Fără a-și pierde curajul, Merkle și-a întărit 
algoritmul și a oferit o recompensă de 1000 de dolari oricui va putea sparge noul algoritm. Ronald 
Rivest (,,R” -ul din RSA) l-a spart cu promptitudine și a luat banii. Merkle nu a îndrăznit să ofere 
10000 de dolari pentru următoarea versiune, astfel că „A” (Leonard Adelman) nu a avut noroc. Cu 
toate acestea, algoritmul rucsacului nu este considerat sigur și este rareori utilizat. 

Alte scheme cu cheie publică sunt bazate pe dificultatea calculului logaritmilor discreti (Rabin, 
1979). Algoritmii care folosesc acest principiu au fost inventati de El Gamal (1985) si Schnorr (1991). 

Există câteva alte scheme, cum ar fi cele bazate pe curbe eliptice (Menezes și Vanstone, 1993), 
dar cele două categorii majore sunt cele bazate pe dificultatea factorizării numerelor mari și a calcu- 
lului logaritmilor discreti modulo un număr prim mare. Aceste probleme sunt considerate ca fiind cu 
adevărat dificile deoarece matematicienii le studiază de multi ani fără vreun progres notabil. 


8.4 SEMNĂTURI DIGITALE 


Autenticitatea multor documente legale, financiare și de alt gen este determinată de prezența 
sau absenţa unor semnături autorizate scrise de mână. Iar fotocopiile nu sunt valabile. Pentru ca 
sistemele de mesaje computerizate să înlocuiască transportul fizic al documentelor scrise cu cerneală 
pe hârtie trebuie găsită o metodă ca documentele să fie semnate într-un mod nefalsificabil. 

Problema de a concepe un înlocuitor pentru semnăturile scrise de mână este destul de dificilă. 
De fapt, este necesar un sistem prin care una din părți poate trimite mesaje „semnate” celeilalte 
părți astfel încât: 


1.  Receptorul poate verifica identitatea pe care pretinde a o avea transmitatorul; 
2. Transmitatorul nu poate să nege mai târziu că e autorul mesajului; 
3. Receptorul nu poate să fi pregătit el însuși mesajul. 


Prima cerință este necesară, de exemplu, în sistemele financiare. Atunci când calculatorul unui 
client ordonă calculatorului unei bănci să cumpere o tonă de aur, calculatorul băncii trebuie să poată 
să se asigure că acel calculator care dă ordinul aparține într-adevăr companiei al cărei cont va fi debi- 
tat. Cu alte cuvinte, banca trebuie să autentifice clientul (si clientul trebuie să autentifice banca). 

A doua cerință este necesară pentru a proteja banca împotriva fraudei. Să presupunem ca banca 
cumpără o tonă de aur și imediat după aceea prețul aurului scade brusc. Un client necinstit poate să 
acuze banca, pretinzând că el nu a emis niciodată vreun ordin de cumpărare de aur. Când banca pre- 
zinta mesajul în fata curții, clientul neagă faptul că l-ar fi trimis. Proprietatea că nici o parte a unui con- 
tract nu poate nega mai târziu faptul că l-a semnat se numește nerepudiere (eng.: nonrepudiation). 
Schemele cu semnătură digitală pe care le vom studia acum oferă această proprietate. 

Cea de-a treia cerință este necesară pentru a proteja clientul în eventualitatea că prețul aurului 
explodează și banca încearcă să construiască un mesaj în care clientul cere cumpărarea unui lingou de 
aur în locul unei tone. În acest scenariu de fraudă, banca își păstrează restul de aur pentru ea însăși. 


8.4.1 Semnături cu cheie simetrică 


Un mod de abordare pentru semnăturile digitale este acela de a avea o autoritate centrală care 
ştie totul și în care oricine are încredere, să spunem Big Brother (BB, rom.: fratele cel mare). Fiecare 
utilizator alege o cheie secretă si o duce personal la biroul BB. Astfel, doar Alice si BB vor cunoaște 
cheia secretă a lui Alice, K4, ș.a.m.d. 

Atunci când Alice dorește să trimită un mesaj în clar semnat, P, bancherului său, Bob, ea gene- 
rează K,(B, Ry, t, P), unde B este identitatea lui Bob, R4 este un număr aleator ales de Alice, t este o 
amprentă de timp pentru a asigura prospetimea și K4(B, R4 4, P) este mesajul criptat cu cheia ei Ky. 
Apoi îl trimite, după cum este se arată și în fig. 8-18. BB vede că mesajul este de la Alice, îl decrip- 
tează și îi trimite lui Bob mesajul ca în figură. Mesajul trimis spre Bob conţine textul clar din mesajul 
lui Alice și, de asemenea, mesajul semnat Kgg(4, t, P), unde t este amprenta de timp. Acum Bob 
rezolvă cererea lui Alice. 








A, Ka (B, Ra, t, P) 





BB 
Bob 





= Kg (A, Ra, t, P, Kgg (A, t, P)) 














Fig. 8-18. Semnături digitale cu Big Brother. 


Ce se întâmplă dacă Alice neagă mai târziu trimiterea mesajului? Primul pas este că toată lumea 
dă în judecată pe toată lumea (cel putin în S.U.A.). In final, când cazul ajunge in fata curții si Alice 

neagă cu înverșunare că a trimis lui Bob mesajul în dispută, judecătorul îl va întreba pe Bob cum 
poate fi sigur că mesajul disputat vine de la Alice și nu de la Trudy. Bob va arăta mai întâi că BB nu 
acceptă un mesaj de la Alice decât daca este criptat cu K4, așa că nu există nici o posibilitate ca 
Trudy să-i trimită lui BB un mesaj fals ca provenind de la Alice fără ca BB să îl detecteze imediat. 

Apoi Bob va aduce în mod incontestabila Proba A, Kgg(4,£, P). Bob spune că acesta este un me- 
saj semnat de BB care demonstrează că Alice i-a trimis P lui Bob. Judecătorul îi va cere apoi lui BB 
(în care toată lumea are încredere) să decripteze Proba A. Când BB va depune mărturie că Bob 
spune adevărul, judecătorul va de verdictul în favoarea lui Bob. Cazul va fi închis. 

O problemă posibilă cu protocolul de semnare din fig. 8-18 apare atunci când Trudy replică ori- 
care din mesaje. Pentru a minimiza această problemă, sunt folosite peste tot amprente de timp. Mai 
mult, Bob poate verifica toate mesajele recente să vadă dacă R, a fost folosit în vreunul dintre ele. 
Dacă da, mesajul respectiv este ignorat deoarece este o replică. De remarcat că Bob va refuza toate 
mesajele foarte vechi din punct de vedere al amprentei de timp. Pentru a se păzi împotriva atacurilor 
cu replică instantanee, Bob verifică doar R4 al oricărui mesaj venit, ca să vadă dacă s-a mai primit în 
ultima oră un astfel de mesaj de la Alice. Dacă nu, Bob poate presupune fără nici un risc că mesajul 
reprezintă o nouă cerere. 


8.4.2 Semnături cu cheie publică 


O problemă structurală în folosirea criptografiei cu cheie secretă pentru semnături digitale este 
aceea că oricine trebuie să se încreadă in Big Brother. Mai mult decât atât, Big Brother poate citi 
toate mesajele semnate. Cei mai logici candidaţi pentru a juca rolul lui Big Brother sunt guvernul, 
băncile, contabilii și avocaţii. Din păcate, nici una dintre aceste organizații nu inspiră încredere totală 
tuturor cetățenilor. De aceea ar fi frumos dacă semnarea documentelor nu ar necesita existenţa unei 
astfel de autorități de încredere. 

Din fericire, criptografia cu cheie publică își poate aduce aici o importantă contribuţie. Să presu- 
punem că algoritmii de criptare și decriptare cu cheie publică au proprietatea că E(D(P))=P în plus 
fata de proprietatea uzuală D(E(P))=P. (RSA are această proprietate, deci presupunerea nu este 
nerezonabilă). Presupunând acest lucru, Alice poate trimite un text clar semnat, P, lui Bob transmi- 
tand E,(D,(P)). O observație importantă aici este aceea că Alice cunoaște atât propria sa cheie se- 
cretă, Dy, cât si cheia publică a lui Bob, Ep, astfel încât construcția acestui mesaj este pentru Alice un 
lucru realizabil. 

Când Bob primește mesajul, el îl transformă, folosindu-și cheia privată, ca de obicei, rezultând 
Da(P), după cum este arătat si în fig. 8-19. El memoreaza acest text într-un loc sigur și apoi aplică E4 
pentru a obţine textul clar original. 


Linie de transmisie 
Calculatorul lui Alice Calculatorul lui Bob 


a lui Alice, a lui Bob, a lui Bob, a lui Alice, 
Da Eg Dg EA 














DA(P) Eg (DA(P)) DA(P) 


Fig. 8-19. Semnături digitale folosind criptografia cu cheie publică. 

Pentru a vedea cum lucrează proprietatea de semnătură, să presupunem ca Alice neagă ulterior 
trimiterea mesajului P lui Bob. Atunci când cazul ajunge în fata curții, Bob poate aduce ca probe 
atât P cât si D4(P). Judecătorul poate verifica ușor că Bob are un mesaj valid criptat cu D4, doar 
aplicând E, asupra lui. Deoarece Bob nu știe care este cheia privată a lui Alice, singurul mod prin 
care Bob poate să fi primit mesajul criptat cu această cheie privată este ca Alice în persoană să-l fi 
trimis. Cât timp va sta în închisoare pentru minciună și fraudă Alice va avea suficient timp să con- 
ceapă noi algoritmi cu cheie publică interesanti. 

Cu toate că folosirea criptografiei cu cheie publică pentru semnături digitale este o schemă ele- 
gantă, există probleme legate mai degrabă de mediul în care acestea operează decât de algoritmul de 
la bază. De exemplu, Bob poate dovedi că mesajul a fost trimis de către Alice doar atâta vreme cât 
DA rămâne secret. Dacă Alice dezvăluie cheia sa secretă acest argument nu va mai fi valabil, deoa- 
rece oricine poate să fi trimis mesajul, chiar și Bob. 

Problema poate apărea, de exemplu, dacă Bob este agentul de vânzări al lui Alice. Alice îi spune 
lui Bob să cumpere niște acțiuni. Imediat după aceea, prețul scade vertiginos. Pentru a repudia mesa- 
jul său către Bob, Alice face o plângere la poliţie, pretinzând că i-a fost spartă casa și furată cheia se- 
cretă. În funcţie de legislaţia din tara sau ținutul său, ea poate fi sau nu răspunzătoare legal, în special 
dacă pretinde că a descoperit spargerea când s-a întors acasă de la muncă, la câteva ore mai târziu. 

O altă problemă cu schema de semnătură este ce se întâmplă dacă Alice decide să-și schimbe 
cheia. A face acest lucru este evident legal și este probabil o idee bună să o facă periodic. Dacă în 
justiţie apare mai târziu un caz, așa cum s-a povestit mai sus, judecătorul va aplica actualul EA la 
DA(P) și va descoperi că nu se obține P. Bob va fi atunci într-o situaţie delicată. 

În principiu, orice algoritm cu cheie publică poate fi folosit pentru semnături digitale. Standardul 
de facto în industrie este algoritmul RSA. Multe produse pentru securitate îl folosesc. Totuși, în 
1991, NIST (National Institute of Standards and Technology) a propus o variantă a algoritmului cu 
cheie publică El Gamal pentru noul lor standard DSS (Digital Signature Standard, rom.: Standard 
pentru Semnătură Digitală) . El Gamal își bazează securitatea pe dificultatea calculului logaritmilor 
discreti și nu pe dificultatea factorizării numerelor mari. 

Ca de obicei, când guvernul încearcă să impună standarde criptografice, s-a iscat o reacție anta- 
gonistă de masă. DSS a fost criticat pentru a fi: 


Prea secret (NSA a proiectat protocolul pentru folosirea El Gamal). 

Prea lent (de 10 până la 40 de ori mai lent decât RSA în verificarea semnăturilor). 
Prea nou (El Gamal nu a fost încă suficient analizat). 

Prea nesigur (chei fixe de 512 biti). 


Fb 


După o revizuire ulterioară, cel de-al patrulea motiv a fost eliminat fiindcă s-au permis chei de 
până la 1024 biti. Cu toate acestea, primele două puncte rămân valide. 


8.4.3 Rezumate de mesaje 


O critică adusă schemelor de semnătură este aceea că adeseori cuplează două funcții distincte: 
autentificare si confidentialitate. Adesea, autentificarea este necesară, dar confidentialitatea nu. De 
asemenea, obţinerea unei licenţe de export este deseori mai ușoară dacă sistemul în chestiune oferă 
numai autentificare dar nu și confidentialitate. Mai jos vom descrie o schemă de autentificare care 
nu necesită criptarea întregului mesaj. 

Schema este bazată pe ideea unei funcții de dispersie neinversabile care preia o bucată de text 
clar de lungime arbitrară din care calculează un sir de biti de lungime fixă. Funcţia de dispersie, MD, 
adeseori numită rezumat (digest) al mesajului, are patru proprietăți importante: 


1. Dat fiind P, este ușor de calculat MD(P). 

2. Dat fiind MD(P), este efectiv imposibil de calculat P. 

3. Dat fiind P nimeni nu poate găsi P astfel încât MD(P)=MD(P). 

4. O schimbare la intrare chiar și de 1 bit produce o ieșire foarte diferită. 


Pentru a satisface criteriul 3, dispersia trebuie să aibă cel putin 128 de biti lungime, de preferat 
chiar mai mult. Pentru a satisface criteriul 4, dispersia trebuie să amestece biții foarte bine, la fel ca 
algoritmii de criptare cu cheie simetrică pe care i-am văzut. 

Calculul rezumatului unui mesaj dintr-o bucată de text clar este mult mai rapidă decât criptarea 
acelui text clar cu un algoritm cu cheie publică, deci rezumatele de mesaje pot fi folosite pentru a 
oferi viteză algoritmilor cu semnătură digitală. Pentru a vedea cum lucrează, să considerăm din nou 
protocolul de semnătură din fig. 8-18. În loc de a semna P cu Kg,(A, t, P), BB calculează acum rezu- 
matul mesajului aplicând MD lui P, rezultând MD(P). BB include apoi Kgg(4, t, MD(P)) ca al cinci- 
lea element în lista criptata cu Kz care este trimisă lui Bob, în loc de Kg,(A, t, P). 

Dacă apare o dispută, Bob poate aduce ca argumente atât P cât si Kgg(4, t, MD(P)). După ce Big 
Brother l-a decriptat pentru judecător, Bob are MD(P), care este garantat a fi original și pretinsul P. 
Totuși, deoarece este efectiv imposibil ca Bob să găsească un alt mesaj care să aibă acest rezumat, 
judecătorul va fi convins ușor că Bob spune adevărul. Folosirea rezumatelor mesajelor în acest mod 
economisește atât timpul de criptare cât și costurile pentru transport și memorare. 

Calculul rezumatelor mesajelor funcţionează și în criptosistemele cu chei publice, după cum este 
arătat și în fig. 8-20. Aici, Alice calculează mai întâi rezumatul de mesaj pentru textul său clar. Apoi 
ea semnează rezumatul și trimite atât rezumatul semnat cât și textul clar lui Bob. Dacă Trudy îl înlo- 
cuieste pe P în timpul transferului, Bob va vedea aceasta atunci când va calcula el însuși MD(P). 





P, DA (MD (P)) 


Bob 





Alice 








Fig. 8-20. Semnături digitale folosind rezumatul mesajului. 


MD5 

Au fost propuse diverse de funcții pentru calculul rezumatului mesajelor. Cele mai folosite sunt 
MDS (Rivest, 1992) si SHA-1 (NIST, 1993). MDS este a cincea dintr-o serie de funcții de dispersie 
proiectate de Ronald Rivest. Opereaza prin amestecarea bitilor într-un mod suficient de complicat, 
astfel încât fiecare bit de ieșire să fie afectat de fiecare bit de intrare. Foarte pe scurt, algoritmul în- 
cepe prin a umple mesajul până la o lungime de 448 de biti (modulo 512). Apoi lungimea originală a 
mesajului este adăugată ca un întreg pe 64 de biţi, dând o intrare totală a cărei lungime este un 
multiplu de 512 de biti. Ultimul pas dinaintea începerii calculului este initializarea unui tampon de 
128 de biţi la o valoare fixă. 

Apoi începe calculul. Fiecare rundă ia un bloc de intrare de 512 de biţi și îl amestecă complet cu 
tamponul de 128 de biti. Ca o măsură suplimentară, este folosită și o tabelă construită folosind func- 

tia sinus. Utilizarea unei functii cunoscute cum este sinus nu se datoreaza faptului ca este mai alea- 
toare decat un generator de numere aleatoare, ci pentru a evita orice suspiciune ca proiectantul a 
inclus o trapă inteligent ascunsă prin care doar el poate intra. Refuzul IBM-ului de a dezvălui prin- 
cipiile aflate la baza proiectării cutiilor S din DES a dus la destul de multe speculații privind existența 
trapelor ascunse. Rivest a vrut să evite această suspiciune. Pentru fiecare bloc de intrare sunt efectu- 
ate patru runde. Acest proces continuă până când sunt consumate toate blocurile de intrare. Conti- 
nutul tamponului de 128 de biţi formează rezumatul mesajului. 

MDS este activ deja de peste o decadă și a fost atacat de multi. S-au găsit câteva vulnerabilitati, 
dar anumiţi pași interni previn spargerea lui. Totuși, dacă barierele care rămân in MD5 cad, poate că 
într-un final va cădea și el. Cu toate acestea, la momentul scrierii acestei cărți el stătea încă în picioare. 


SHA-1 

Alta functie majora pentru calculul rezumatului este SHA (Secure Hash Algorithm, rom.: Algo- 
ritm de Dispersie Sigur), dezvoltata de NSA si acceptata de catre NIST ca FIPS 180-1. Ca si MDS, 
SHA-1 prelucrează datele de intrare in blocuri de câte 512 de biti, dar, spre deosebire de MDS, ge- 
nerează un rezumat de mesaj de 160 de biti. Un mod tipic pentru Alice de a trimite un mesaj 
nesecret dar semnat lui Bob este ilustrat in fig. 8-21. Aici mesajul ei de text clar este introdus in algo- 
ritmul SHA-1 pentru a obţine o dispersie SHA-1 de 160 biti. Apoi Alice semnează dispersia cu cheia 
sa privată RSA și trimite atât mesajul în text clar cât și dispersia semnată lui Bob. 













Cheia privată 
„alui Alice, DA 
Mesajul M Rezumatul SHA-1 
în text clar pS 199 biti al Rezumatul 
al lui Alice mesajului M semnat 
(lungime ` 
arbitrară) Trimis 
lui 
Bob 





Fig. 8-21. Folosirea lui SHA-1 și RSA pentru a semna mesaje nesecrete 


După ce primeşte mesajul, Bob calculează el însuși dispersia SHA-1 și aplică de asemenea cheia 
publica a lui Alice asupra dispersiei semnate pentru a obține dispersia originală H. Dacă cele două 
se potrivesc, mesajul este considerat valid. Deoarece nu există nici o cale pentru Trudy de a modifica 
mesajul (în text clar) în timp ce se trimite și de a produce unul nou care dă ca dispersie H, Bob poate 
să detecteze ușor orice modificări pe care le-a adus Trudy mesajului. Pentru mesajele a căror integri- 
tate este importantă dar al căror conţinut nu este secret, se folosește pe larg schema din fig. 8-21. În 
schimbul unui cost de calcul relativ mic, ea garantează că orice modificări făcute asupra mesajului în 
text clar în tranzit pot fi detectate cu o probabilitate foarte mare. 

Acum să vedem pe scurt cum lucrează SHA-1. Acesta începe prin a completa mesajul, adăugând 
la sfârșit un bit 1, urmat de atati biti 0 câţi sunt necesari pentru a obţine o lungime multiplu de 512 
de biti. Apoi se introduce prin OR în cei 64 de biti mai putin semnificativi un număr de 64 biti conti- 
nând lungimea mesajului înaintea completării. În fig. 8-22, este arătat mesajul cu completare la 
dreapta deoarece textul și cifrele englezești merg de la stânga la dreapta (adică dreapta jos este per- 
ceput în general ca sfârșit de cifră). La calculatoare, această orientare corespunde la masini de tip 

big-endian ca SPARC, dar SHA-1 completează întotdeauna sfârșitul mesajului, indiferent de ce tip 
de endian este mașina. 
Începutul mesajului Bloc de 512 de biţi Cuvânt de 32 de biti 





Mo SSS SS SSS Sea Ho LA Wo C4 








M [Romeo H CI W, CI 


M | CICI CI CICI CICI CICI CICI CICICICICI| we W C4 


e . Completare H3 C : 


Ma) ICI CI CI CI CI CI CI CI CICI CICI III) 1,05 W790 


(a) (b) (c) 
Fig. 8-22. (a) Un mesaj completat până la un multiplu de 512 biţi. (b) Variabilele de ieșire. (c) 
Vectorul de cuvinte 











În timpul calculului, SHA-1 păstrează cinci variabile de 32 de biti, Ho până la Hy, in care se 
acumulează dispersia. Acestea sunt arătate în fig. 8-22(b). Ele sunt initializate la constante specifi- 
cate în standard. 

Fiecare din blocurile Mo până la M,- este prelucrat pe rand. Pentru blocul curent, primele 16 cu- 
vinte sunt copiate mai întâi la începutul unui vector auxiliar de 80 de cuvinte, W, ca în fig. 8-22(c). 
Apoi celelalte 64 de cuvinte din W sunt umplute folosind formula 


W;=Si(W;.3 XOR Wis XOR W.4 XOR W;.15) (16< i< 79) 
unde s’(W) reprezinta rotatia circulara la stanga, cu b biti a cuvantului de 32 de biti W. Cinci variabi- 
le auxiliare, de la A până la E, sunt apoi initializate din Hy — Hy respectiv. 
Calculul poate fi prezentat in pseudo-C astfel: 
for (i = 0; i < 80; i++) { 
temp = S°(A) + f(B, C, D) +E + W; + Ki; 
E = D; D = C; C =S*(B); B = A; A = temp; 
} 


unde constantele K; sunt definite în standard. Funcțiile de amestecare f; sunt definite astfel: 


fi(B, C, D) = (B AND C) OR (NOT B AND D) (0<i2 19) 
fi(B, C, D) = B XOR C XOR D (20 < i > 39) 
fi(B, C, D) = (B AND C) OR (B AND D) OR (C AND D) (40 < i > 59) 
fi(B, C, D) = B XOR C XOR D (60 < i > 79) 


Când toate cele 80 de iterații ale buclei sunt terminate, variabilele A până la E sunt adăugate la 
Ho pana la Hy, respectiv. 

După prelucrarea primului bloc de 512 de biti, se începe următorul. Vectorul W este reinitializat 
din noul bloc, dar H este lăsat cum era. Când acest bloc se termină, se începe următorul, ș.a.m.d., 
până când toate blocurile de 512 de biţi ale mesajului au fost băgate în seamă. Când ultimul bloc a 
fost terminat, cele cinci cuvinte de 32 de biti din vectorul H sunt scoase la ieșire ca dispersia cripto- 
grafică de 160 biti. Codul complet C pentru SHA-1 este dat în RFC 3174. 

Noi versiuni ale SHA-1 sunt în curs de alcătuire pentru dispersii de respectiv 256, 384 și 512 biti. 

8.4.4 Atacul zilei de naștere 


În lumea criptografiei, nimic nu este ceea ce pare a fi. S-ar putea crede că sunt necesare 2m ope- 
ratii pentru a falsifica un rezumat de m biti. De fapt, 2m/2 sunt suficiente dacă se folosește atacul 
zilei de naștere, o abordare publicată de Yuval (1979) în lucrarea sa „How to Swindle Rabin” (rom.: 
Cum să-l jefuiesti pe Rabin). 

Ideea acestui atac vine de la o tehnică pe care profesorii de matematică o folosesc adeseori în 
cursurile lor de teoria probabilităților. Întrebarea este: Câţi studenți trebuie să fie într-o clasă pentru 
ca probabilitatea de a exista doi studenţi cu aceeași dată de naștere să fie 1/2? Multi studenţi se as- 
teaptă ca răspunsul să fie ceva peste 100. De fapt, teoria probabilităților spune că trebuie să fie exact 
23. Fără a face o analiză riguroasă, intuitiv, cu 23 de oameni se pot forma (23x23)/2 = 253 perechi 
diferite, fiecare dintre ele având o probabilitate de 1/365 să fie cea potrivită. În această lumină, rezul- 
tatul nu mai este deloc surprinzător. 

Mai general, dacă există o corespondenţă între intrări și ieșiri cu n intrări (oameni, mesaje etc.) și 
k ieșiri (zile de naștere, rezumate etc.), există n(n-2)/2 perechi de intrare. Dacă n(n-2)/2 > k, sansa 
de a avea cel puţin o potrivire este destul de mare. Astfel, cu aproximație, o potrivire este posibilă 


pentru ” > vk . Acest rezultat inseamna ca un rezumat de 64 de biti poate fi probabil spart prin 
generarea a aproape 232 mesaje si căutând două cu același rezumat. 

Să vedem acum un exemplu practic. Departamentul de Stiinta Calculatoarelor de la Universita- 
tea de Stat are disponibil un post de profesor titular și există doi candidaţi la el, Tom si Dick. Tom a 
fost angajat cu doi ani înaintea lui Dick, așa că el merge primul la verificare. Dacă reușește, Dick are 
ghinion. Tom știe că șefa departamentului, Marylin, are o impresie bună despre activitatea sa, așa că 
o roagă să îi scrie o scrisoare de recomandare pentru decan, cel care va decide în cazul său. Odată 
trimise, toate scrisorile devin confidentiale. 

Marylin spune secretarei, Ellen, să scrie Decanului o scrisoare, subliniind ceea ce dorește. Când 
este gata, Marylin o va revizui, va calcula și va semna un rezumat de 64 de biţi și îl va trimite decanu- 
lui. Ellen poate trimite scrisoarea mai târziu, prin posta electronică. 

Din nefericire pentru Tom, Ellen are o idilă cu Dick și i-ar plăcea să îl facă pe Tom să esueze, asa 
că ea scrie o scrisoare cu următoarele 32 de opțiuni cuprinse între paranteze drepte. 


Dear Dean Smith, 

This [letter | message] is to give my [honest | frank] opinion of Prof. Tom Wilson, who is [a candi- 
date | up] for tenure [now | this year]. I have [known | worked with] Prof. Wilson for [about | almost] 
six years. He is an [outstanding | excellent] researcher of great [talent | ability] known [worldwide | 
internationally] for his [brilliant | creative] insights into [many | a wide variety of ] [difficult | challeng- 
ing] problems. 

He is also a [highly | greatly] [respected | admired] [teacher | educator]. His students give his 
[classes | courses] [rave | spectacular] reviews. He is [our | the Department’s| [most popular | best- 
loved] [teacher | instructor]. 

[In addition | Additionally] Prof. Wilson is a [gifted | effective] fund raiser. His [grants | contracts] 
have brought a [/arge | substantial] amount of money into [the | our] Department. [This money has | 
These funds have] {enabled | permitted] us to [pursue | carry out] many [special | important] programs, 
[such as | for example] your State 2000 program. Without these funds we would [be enable | not be 
able] to continue this program which is so [important | essential] to both of us. I strongly urge you to 
grant him tenure. 

Din nefericire pentru Tom, imediat dupa ce Ellen termina de alcătuit și introdus mesajul, ea 
scrie de asemenea un al doilea mesaj: 


Dear Dean Smith, 

This [letter | message] is to give my [honest | frank] opinion of Prof. Tom Wilson, who is [a candi- 
date | up] for tenure [now | this year]. I have [known | worked with]. Prof. Wilson for [about | almost] 
six years. He is an [poor | weak] researcher not well known in his [field | area]. His research [hardly 
ever | rarely] shows [insight in | understanding of] the [key | major] problems of [the | our] day. 

Furthermore, he is not a [respected | admired] [teacher | educator]. His students give his [classes | 
courses] [poor | bad] reviews. He is [our | the Department’s] least popular [teacher | instructor], known 
[mostly | primarily] within [our | the] Department for his [tendency | propensity] to [ridicule | embar- 
rass] students [foolish | imprudent] enough to ask questions in his classes. 

[In addition | Additionally] Tom is a [poor | marginal] fund raiser. His [grants | contracts] have 
brought only a [meager | insignificant] amount of money into [the | our] Department. Unless new 
[money is | funds are] quickly located, we must have to cancel essential programs such as your State 
2000 program. Unfortunately, under these [conditions | circumstances]. I cannot in good [conscience 
| faith] recommend him to you for [tenure | a permanent position]. 


Ellen pune calculatorul să calculeze în timpul nopții 2” rezumate de mesaj pentru fiecare scri- 
soare. Există șanse ca un rezumat al primei scrisori să se potrivească cu un rezumat al celei de-a do- 
ua scrisori. Dacă nu, ea poate să adauge mai multe opțiuni și să încerce din nou în timpul weekend- 
ului. Să presupunem că găsește o potrivire. Să notăm scrisoarea „bună” cu A și scrisoarea „rea” cu B. 

Ellen trimite acum scrisoarea A lui Marilyn pentru aprobare. Scrisoarea B o păstrează complet 
secretă, nearătând-o nimănui. Desigur că Marilyn o aprobă, calculează rezumatul de 64 de biti, sem- 
nează rezumatul și trimite rezumatul semnat decanului Smith. Independent, Ellen îi trimite decanu- 
lui Smith scrisoarea B (și nu scrisoarea A, cum trebuia). 

După ce primește scrisoarea și rezumatul semnat, decanul rulează algoritmul de calcul al rezu- 
matului pentru scrisoarea B, vede că se potrivește cu ceea ce i-a trimis Marilyn și îl dă afară pe Tom. 
Decanul nu înțelege că Ellen a reușit să genereze două scrisori cu același rezumat și i-a trimis o scri- 
soare diferită decât cea pe care a văzut-o și aprobat-o Marilyn. (Sfârșit opțional: Ellen îi povestește 
lui Dick ceea ce a făcut. Dick este revoltat și rupe relaţia cu ea. Ellen este furioasă și se confesează 
lui Marilyn. Marilyn îl sună pe Decan. Tom obţine până la urmă postul). Atacul zilei de naștere este 
nefezabil la MDS deoarece, chiar și la un miliard de rezumate pe secundă, ar trebui peste 500 de ani 
pentru a calcula 2% rezumate pentru cele două scrisori, cu 64 de variante fiecare, si nici atunci succe- 
sul nefiind garantat. SHA-1 este mai bun (deoarece este mai lung). 


8.5 GESTIONAREA CHEILOR PUBLICE 


Criptografia cu chei publice face posibilă comunicaţia sigură între persoane care nu împart o 
cheie comună. De asemenea face posibilă semnarea mesajelor fără prezenţa unei a treia părți de 
încredere. În fine, rezumatul mesajului semnat face posibilă verificarea ușoară a integrității mesaje- 
lor primite. 

Oricum, există o problemă peste care am trecut un pic cam repede: dacă Alice și Bob nu se cu- 
nosc unul pe altul, cum își pot afla cheile publice pentru a porni procesul de comunicaţie? Soluţia 
evidentă — puneţi cheia publica pe web — nu merge datorită următorului motiv. Presupunem că Alice 
vrea să caute cheia publică a lui Bob pe site-ul lui de web. Cum face ea acest lucru? Începe prin a 
tasta adresa de web a lui Bob. Browserul ei va căuta adresa DNS a paginii principale a lui Bob și va 
trimite o cerere de tip GET, așa cum se indică în fig. 8-23. Din păcate, Trudy interceptează cererea și 
răspunde cu o falsă pagină principală, probabil o copie a paginii principale a lui Bob în care s-a înlo- 
cuit cheia publică a lui Bob cu cheia publică a lui Trudy. Când Alice va cripta primul ei mesaj cu Er, 
Trudy îl va decripta, il va citi, îl va recripta cu cheia publică a lui Bob și îl va trimite apoi lui Bob, care 
nu este capabil să-și dea seama că Trudy i-a citit mesajele primite. Și mai grav, Trudy poate modifica 
mesajele înainte de a le recripta pentru Bob. În mod evident, este nevoie de un mecanism care să 
asigure un schimb sigur de chei publice. 





1. GET ia pagina 
principală a lui Bob 

2. Falsifică pagina 
principală cu Er 


3. Er(Mesaj) 


Alice Trudy Bob 


4. Eg(Mesaj) 

















Fig. 8-23. O modalitate prin care Trudy sparge infrastructura cu chei publice 
8.5.1 Certificate 


Ca o prima incercare de distribuire sigura a cheilor publice, ne putem imagina un centru de dis- 
tributie a cheilor disponibil 24 de ore pe zi pentru a oferi chei publice la cerere. Una dintre multele 
probleme ale acestei soluţii este lipsa de scalabilitate și faptul că centrul de distribuţie de chei va de- 
veni rapid un punct de gâtuire a procesului de distribuţie de chei. De asemenea, dacă centrul se va 
opri vreodată, securitatea Internetului se va pierde in mod subit. 

Din cauza acestor motive, s-a dezvoltat o soluţie diferită, care nu presupune un centru de distri- 
butie de chei care să fie disponibil tot timpul. De fapt, acesta nu trebuie să fie disponibil deloc. În 
schimb, soluția aleasă certifică faptul că o cheie publică aparține unei anume persoane, companii sau 
altei organizaţii. O organizaţie care certifică chei publice este numită CA (Certification Authority, 
rom.: Autoritate de Certificare). 


Subsemnatul certific faptul că cheia publică 

19836A8B03030CF83737E3837837FC3s87092827262643FFA82710382828282A 
apartine lui 

Robert John Smith 

12345 University Avenue 

Berkeley, CA 94702 

Birthday: July 4, 1958 

Email: bob @ superdupernet.com 











Rezumatul SHA-1 al certificatului de mai sus semnat cu cheia privată a CA 





Fig. 8-24. Un certificat posibil și rezumatul său semnat 

De exemplu, să presupunem că Bob vrea să-i permită lui Alice și altor persoane să comunice în 
mod sigur cu el. El poate să meargă la un CA cu cheia sa publică însoţită de pașaport sau permisul 
de conducere și să ceară să fie certificat. CA-ul va emite un certificat similar cu cel din fig. 8-24 și va 
semna rezumatul de tip SHA-1 al certificatului cu cheia sa secretă. Bob va plăti preţul cerut de CA si 
va obţine o dischetă conţinând certificatul și rezumatul semnat.Scopul principal al unui certificat este 
să facă legătura între o cheie publica și o entitate (individ, companie etc.). Certificatele în sine nu 
sunt secrete sau protejate. Bob poate, de exemplu, să decidă să-și pună noul certificat pe sit-ul său 
web, cu o legătură către pagina sa principală în care sa afirme: "Apasă aici pentru certificatul chei 
mele publice”. Ca rezultat se vor returna atât certificatul cât și semnătura sa (codul de dispersie sem- 
nat SHA-1 al certificatului). 

Să mai analizam încă o dată scenariul din fig. 8-23. Cand Trudy interceptează cererea lui Alice 
pentru pagina principală a lui Bob, ce poate face ea acum? Îşi poate pune propriul ei certificat și 
semnătura pe pagina falsă, dar când Alice va citi certificatul își va da seama imediat că nu vorbește 
cu Bob deoarece numele lui Bob nu se găsește în certificat. Trudy poate modifica pagina lui Bob din 
mers, înlocuind cheia publică a lui Bob cu propria ei cheie. Oricum, când Alice va rula algoritmul 
SHA-1 pe certificat, va obține un rezumat care va fi diferit de cel obținut prin aplicarea cheii publice 
a CA-ului asupra semnăturii certificatului. Cum Trudy nu deţine cheia privată a CA-ului, ea nu are 
nici o modalitate de a genera un bloc de semnătură care să conțină codul de dispersie modificat de 
ea, prin înlocuirea propriei sale chei publice în pagina de web. În acest fel Alice poate fi sigură ca are 
cheia publică a lui Bob si nu pe cea a lui Trudy sau a altcuiva. Cum am promis, această schemă nu 
presupune un CA disponibil mereu pentru verificare, eliminându-se astfel o posibilă gâtuire. 

În timp ce funcţia standard a unui certificat este de a face legătura între o cheie publică și o enti- 
tate, un certificat poate face legătura între o cheie publică și un atribut. De exemplu un certificat 
poate afirma: "Această cheie publică aparține cuiva care are vârsta de peste 18 ani. Ea poate fi folosi- 
tă pentru a dovedi că posesorul cheii private nu este minor și că are acces la materiale interzise copii- 
lor și așa mai departe" , fără a dezvălui identitatea posesorului certificatului. În mod obișnuit, per- 
soana care deține un certificat, îl va trimite unui sit Web, persoană sau proces de administrare, în 
care se tine cont de vârstă. Acel sit (persoana sau procesul de administrare) va genera un număr 
aleator și il va cripta cu cheia publică prezentă în certificat. Dacă posesorul certificatului este capabil 
să decripteze mesajul și să-l trimită înapoi, acest lucru va fi o dovada că posesorul deține într-adevăr 
atributul din certificat. Ca alternativă, numărul aleator poate fi folosit pentru a genera o cheie de 
sesiune pentru a garanta comunicația. 

Un alt exemplu în care certificatul poate conţine un atribut este cazul sistemelor distribuite ori- 
entate pe obiecte. Fiecare obiect are în mod normal mai multe metode. Proprietarul unui obiect 
poate oferi fiecărui client un certificat care să conţină o hartă de biti cu metode ce sunt permise cli- 
entului respectiv și poate face legătura între cheia publică și harta de biti prin folosirea unui certificat 
semnat. Și în acest caz, dacă posesorul certificatului poate dovedi că este în posesia cheii secrete co- 
respunzatoare, el va avea dreptul să execute metodele identificate de harta de biti. Certificatul are 
proprietatea că identitatea posesorului nu trebuie să fie cunoscută, proprietate utilă în situații în care 
confidentialitatea este importantă. 


8.5.2 X.509 


Dacă fiecare persoană care dorește ceva semnat ar merge la CA pentru diverse tipuri de certifi- 
cate, gestionarea tuturor tipurilor de formate ar deveni curând o problemă. Pentru a rezolva această 

problemă, s-a proiectat şi aprobat de către ITU un standard pentru certificate. Standardul se numeş- 
te X.509 si este folosit pe scara largă in Internet. De la prima standardizare din 1998, au existat trei 
versiuni. Vom discuta mai departe despre V3. 

X.509 a fost foarte mult influențat de lumea OSI, împrumutând unele din cele mai proaste trăsă- 
turi (ex. politica de nume și codificarea ). În mod surprinzător, IETF a fost de acord cu X.509, chiar 
dacă în alte domenii, de la adresele mașinilor la protocoalele de transport și formatul poștei electro- 
nice, IETF ignoră OSI și încearcă să facă lucrurile corect. Versiunea IETF pentru X.509 este descri- 
să în REC 3280. 

În principal, X.509 este o modalitate de a descrie certificate. Câmpurile principale dintr-un certifi- 
cat sunt listate in fig. 8-25. Descrierea dată aici ar trebui să ofere o idee generală a ceea ce fac câmpu- 
rile respective. Pentru informații adiţionale, vă rog să consultați standardul în sine sau RFC 2459. 















































Câmp Semnificație 

Versiune Ce versiune de X.509 este utilizată 

Număr Serial Acest număr împreună numele CA-ului identifică în mod unic certificatul 
Algoritm de semnare Algoritmul folosit la semnarea certificatului 

Emitent Numele X.500 al CA-ului 

Perioada de validitate Momentele de început și sfârșit ale perioadei de validitate 

Numele subiectului Entitatea care este certificată 

Cheia publică Cheia publică a subiectului și ID-ul algoritmului folosit 

ID emitent Un identificator opțional identificând în mod unic emitentul certificatului 
ID subiect Un identificator opțional identificând în mod unic subiectul certificatului 

Extinderi Au fost definite mai multe extinderi 

Semnătura Semnătura certificatului (semnat cu cheia privată a CA-ului) 





Fig. 8-25. Câmpurile principale dintr-un certificat X.509 


De exemplu, daca Bob lucrează în departamentul de împrumuturi al Băncii Bani, adresa sa 
X.500 poate sa fie: 


/c=US/O=MoneyBanc/OU=Loan/CN=Bob/ 


unde C indica tara, O indica organizaţia, OU reprezintă o unitate din organizaţie, si CN este folosit 
drept numele comun (eng.: common name). CA-urile si alte entitati sunt denumite similar. O pro- 
blemă mare cu numele X.500 este că, dacă Alice vrea să-l contacteze pe bob@moneybank.com si 
are un certificat conținând un nume X.500, nu este evident că acel certificat se referă la acel Bob pe 
care vrea ea să-l contacteze. Din fericire, începând cu versiunea 3, sunt permise numele DNS în loc 
de numele X.500, deci această problemă ar putea să dispară. 

Certificatele sunt codificate folosind OSI ASN.1 (eng.: Abstract Syntax Notation 1, rom.: Notatia 
sintactică abstractă 1), care poate fi văzută ca o structură C, cu excepţia unei notații foarte specifice 
si detaliate. Mai multe informaţii despre X.509 pot fi găsite in (Ford si Baum, 2000). 


8.5.3 Infrastructuri cu chei publice 


Existenţa unei singure Autorităţi de certificare care să emită toate certificatele din lume nu este 
evident o bună soluție. Ea ar ceda datorită încărcării mari și va fi în același timp si un punct central 
de detectare. O soluţie posibilă este existența mai multor CA-uri, toate rulând în cadrul aceleași or- 
ganizatii și folosind aceeași cheie privată pentru semnarea certificatelor. Cu toate că se rezolvă pro- 
blema încărcării și a defectării, această soluţie introduce o problemă nouă: dezvăluirea cheilor. Dacă 
ar exista o zeci de servere împrăștiate prin lume, toate deținând cheia privată a CA-ului, posibilitatea 

furtului cheii private sau a dezvaluirii ei va creşte foarte mult. Cum compromiterea acestei chei va 
ruina securitatea infrastructurii electronice mondiale, existenta unei singure CA centrale este un risc 
foarte mare. 

În plus, ce organizații vor juca rolul de CA? Este foarte greu de imaginat că orice autoritate este 
acceptată la nivel mondial ca legitimă și de încredere. În unele tari oamenii vor insista să fie guver- 
namentală, în timp ce în altele vor insista să nu fie o organizație guvernamentală. 

Din cauza acestor motive, a fost dezvoltată o altă variantă de certificare a cheilor publice. Denu- 
mirea generală este de PKI (eng.: Public Key Infrastructure, rom.: Infrastructură cu chei publice) . 
În această secțiune vom prezenta pe scurt cum funcționează PKI în general, deși au existat mai mul- 
te propuneri care vor face ca detaliile să evolueze în timp. 

O PKI are mai multe componente, incluzând utilizatorii, CA-urile, certificatele și directoarele. 
Scopul unei PKI este să ofere o structurare a acestor componente și să definească standarde pentru 
diferite documente și protocoale. O formă particulară de PKI este o ierarhie de CA-uri, așa cum se 
arată în fig. 8-26. În acest exemplu se prezintă trei niveluri, dar în practică pot fi mai multe sau mai 
puţine. CA-ul din vârf, rădăcina, certifică a doua CA, pe care o vom denumi RA (eng.: Regional 
Authority, rom.: Autoritate Regională) deoarece va răspunde de anumite regiuni geografice, precum 
o ţară sau un continent. Acest termen nu este standard; de fapt nici un termen referitor la diferite 
nivele din arbore nu este standardizat. Aceste RA-uri certifică de fapt adevăratele CA-uri, care vor 
emite certificate X.509 pentru organizații și indivizi. Când rădăcina autorizează o nouă RA, ea va 
genera un nou certificat X.509 care atestă că a aprobat RA-ul, incluzând în el noua cheie publică a 
RA-ului, îl va semna si îl va trimite RA-ului. Similar, RA-ul aprobă noi CA-uri, generează și sem- 
nează certificate care atestă aprobarea și conțin cheia publică a CA-ului. 

PKI-ul nostru funcționează în modul următor. Să presupunem că Alice are nevoie de cheia pu- 
blică a lui Bob pentru a comunica cu acesta, deci ea va căuta și va găsi un certificat semnat de CA 5 
care să conţină cheia publică respectivă. Dar Alice nu a auzit niciodată de CA 5. Din câte știe ea, CA 
5 poate fi și fiica de 10 ani a lui Bob. S-ar putea duce la CAS si să-i pretindă să își dovedească legiti- 
mitatea. CA 5 răspunde cu certificatul obţinut de la RA 2, care conţine cheia publică a lui CA 5. 
Acum, deținând cheia publică a lui CA 5, ea poate verifica dacă certificatul lui Bob este într-adevăr 
semnat de CA 5 și datorită acestui fapt este legal. 


RA 2 este aprobat. 
Cheia sa publică 
este 47383AE349... 











CA 5 este aprobat. 
Cheia sa publică 
este 6384AF863B... 









Semnătura RA 2 





(b) 
Fig. 8-26. (a) O PKI ierarhică (b) Un lant de certificate 

Dar dacă RA 2 este copilul de 12 ani al lui Bob? Deci pasul următor pentru ea este de a cere ca 
RA 2 să-și dovedească legitimitatea. Răspunsul la întrebarea ei este certificatul semnat de rădăcină 
și care conţine cheia publică a lui RA 2. Acum Alice este sigură ca ea deţine cheia publica a lui Bob. 

Dar cum știe Alice sa găsească cheia publică a rădăcinii? Magie. Se presupune că toată lumea 
cunoaște cheia publică a rădăcinii. De exemplu, programul său de navigare ar fi putut fi vândut cu 
cheia publică a rădăcinii înglobată în el. 

Bob este un tip prietenos si nu vrea să-i provoace lui Alice multă bătaie de cap. El știe că ea tre- 
buie să verifice CA 5 și RA 2, deci pentru a-i economisi timp, el colectează certificatele necesare și îi 
transmite încă două certificate alături de al său. Acum ea își poate folosi propria ei informație cu 
privire la cheia publică a rădăcinii pentru a verifica certificatul din vârful ierarhiei și cheia publică 
conținută în acesta pentru a verifica al doilea certificat. In acest fel, Alice nu mai trebuie să contacte- 
ze pe nimeni pentru a efectua verificarea. Pentru că toate certificatele sunt semnate, ea poate detec- 
ta cu ușurința orice încercare de falsificare a conținutului acestora. Un lant de certificate care duce la 
rădăcină, ca in acest exemplu, este denumit câteodată lant de încredere sau cale de certificare. Teh- 
nica este larg răspândită în practică. 

Desigur, mai rămâne problema cine va juca rolul de rădăcină. Soluţia este să nu avem o singură 
rădăcină, ci să avem mai multe, fiecare cu propriile sale RA-uri și CA-uri. De fapt, programele de 
navigare moderne vin preîncărcate cu cheile publice a peste 100 de rădăcini, denumite câteodată 
puncte de încredere. În acest fel, poate fi evitată existenţa la nivel mondial a unei singure autorități 
de încredere. 

Dar apare acum problema cum poate decide producătorul programului de navigare care dintre 
punctele sugerate sunt de încredere si care nu. Totul se reduce la încrederea utilizatorului în faptul 
că producătorul programului de navigare este capabil să facă alegeri înțelepte și nu doar să aprobe 
toate punctele de încredere care au plătit o taxă pentru includere. Majoritatea programelor de navi- 
gare permit utilizatorilor să inspecteze cheile rădăcinilor (în mod obișnuit sub formă de certificate 
semnate de rădăcină) și să le șteargă pe cele care par dubioase. 


Directoare 

O altă problemă pentru orice PKI este locul în care se stochează certificatele (si lanţurile care 
duc către un punct de încredere cunoscut). O posibilitate este ca fiecare utilizator să-și stocheze pro- 
priile certificate. Cu toate că acest lucru este sigur (de ex. nu există nici o posibilitate ca un utilizator 
să falsifice certificatele semnate fără a fi detectat), nu este prea convenabil. O alternativă care a fost 
propusă este folosirea DNS ca director pentru certificate. Înainte de a-l contacta pe Bob, Alice pro- 
babil îi va căuta adresa IP folosind DNS, deci de ce să nu întoarcă DNS-ul întregul lanţ de certificate 
odată cu adresa IP? 

Unele persoane consideră că aceasta este soluția corectă, dar alții preferă servere de directoare 
specializate a căror îndatorire este doar gestionarea de certificate X.509. Directoarele de acest fel 
pot oferi servicii de căutare bazate pe proprietățile numelor X.500. De exemplu, în teorie un astfel 
de director poate răspunde la o întrebare de tipul: "Dă-mi o listă a persoanelor numite Alice care 
lucrează în departamentul de vânzări oriunde în Canada sau S.U.A.". LDAP poate fi un candidat 
care să stocheze acest tip de informaţii. 


Revocarea 

Lumea reală este plină de certificate, la fel ca în cazul pașapoartelor și al carnetelor de condu- 
cere. Câteodată aceste certificate pot fi revocate, de exemplu, carnetul de conducere poate fi 
suspendat pentru conducere sub influenţa alcoolului sau pentru o altă greșeală de conducere. 
Aceeași problemă apare și în lumea digitală: emitentul unui certificat poate decide dacă să-l revoce 

problemă apare și în lumea digitală: emitentul unui certificat poate decide dacă să-l revoce în cazul 
în care persoana sau organizaţia care îl deține a abuzat de el într-un anume mod. El poate fi de 
asemenea revocat dacă cheia privată a subiectului a fost compromisă (demascată), sau mai rău, 
dacă cheia privată a CA-ului a fost compromisă. Atunci, o PKI trebuie să fie capabilă să trateze 
problema revocării. 

Primul pas în această direcţie este ca fiecare CA să emită periodic o CRL (eng.: Certificate 
Revocation List, rom.: Listă de Certificate Revocate) conținând numerele seriale ale tuturor certifi- 
catelor revocate de aceasta. Cum certificatele contin data de expirare, CRL-ul trebuie să conțină 
doar numerele seriale ale certificatelor care încă nu au expirat. Odată ce perioada de validitate a 
expirat, un certificat este automat invalidat, deci nu mai este necesară nici o distincţie între acelea 
care tocmai au expirat și cele are au fost de fapt revocate. În ambele cazuri, certificatele nu mai pot fi 
folosite în continuare. 

Din păcate, introducerea CRL-ului înseamnă că un utilizator care dorește să folosească un certi- 
ficat trebuie acum să consulte CRL-ul pentru a vedea dacă certificatul a fost revocat. Dacă a fost 
revocat, nu mai trebuie folosit. Oricum, chiar dacă certificatul nu este în listă, el poate să fi fost revo- 
cat chiar după ce lista a fost publicată. Atunci, singura modalitate rămâne întrebarea către CA. La o 
nouă folosire a aceluiași certificat, CA-ul trebuie întrebat din nou, pentru este posibil ca certificatul 
să fi fost revocat cu câteva secunde în urmă. 

O altă complicatie este că un certificat revocat poate în principiu să fie restabilit, de exemplu, da- 
că a fost revocat datorită neplatii unei taxe care acum s-a plătit. Având de a face cu revocarea (si 
posibil cu restabilirea) se elimină una dintre cele mai bune proprietăţi ale certificatelor, adică faptul 
că ele pot fi folosite fără a fi necesar sa se contacteze o RA. 

Unde trebuie stocate CRL-urile? Un loc bun ar putea fi acela în care se stochează certificatele 
însele. O strategie este ca CA-ul să publice periodic CRL-uri și să permită directoarelor să înlăture 
certificatele revocate. Dacă nu sunt folosite directoare pentru stocarea de certificate, CRL-urile pot 
fi ținute în diverse locuri convenabile din rețea. Cum o CRL este ea însăși un document, dacă este 
falsificată, falsul se poate detecta ușor. 

Dacă certificatele au durate de viata lungi, și CRL-urile vor avea perioade lungi. De exemplu, 
când cărțile de credit sunt valide pentru 5 ani, numărul de nerezolvari ale revocărilor va fi mult mai 
mare decât dacă se emit cărți de credit noi la fiecare 3 luni. Un mod standard de a aborda CRL-urile 
lungi este de a emite rar o listă principală, dar de a-i face modificări mult mai des. Acest lucru reduce 
lăţimea de bandă necesară distribuirii CRL-urilor. 


8.6 SECURITATEA COMUNICATIEI 


Am terminat acum studiul asupra instrumentelor comerciale. Cele mai importante tehnologii și 
protocoale au fost prezentate. Restul capitolului se referă la modul de aplicare în practică a acestor 
tehnologii pentru a se asigura securitatea rețelei, plus câteva gânduri despre aspectele sociale ale 
securităţii prezentate la sfârșitul capitolului. 

În următoarele patru secțiuni, ne vom axa pe securitatea comunicației, deci cum să transferăm 
biții confidential si fara a fi modificaţi, de la sursă la destinaţie și cum să ținem biții nedoriți in fata 

ușii. Fără discuţie că acestea nu sunt singurele idei despre securitatea în reţele, dar cu siguranță sunt 
printre cele mai importante, constituind un bun loc de plecare. 


8.6.1 IPsec 


IETF a știut de ani de zile că securitatea lipsea din Internet. Adăugarea ei nu a fost ușoară deoa- 
rece a izbucnit un război cu privire la locul de plasare al acesteia. Majoritatea experţilor în securitate 
credeau că pentru a fi într-adevăr sigure, criptarea și verificarea integrității trebuie să fie capăt la 
capăt (de ex. nivelul aplicaţie). Adică, procesul sursă criptează și/sau protejează datele din punct de 
vedere al integrității și le trimite către procesul de destinaţie, unde sunt decriptate și/sau verificate. 
Orice falsificare între aceste două procese, incluzând sistemele lor de operare, poate fi detectată. 
Problema cu această abordare este că presupune schimbarea tuturor aplicațiilor pentru a le securiza. 
În această idee, următoarea abordare posibilă este plasarea criptării pe nivelul transport sau într-un 
nou nivel între nivelul aplicație și nivelul transport, păstrând mecanismul tot capăt la capăt, dar fără 
a mai fi necesare schimbări ale aplicaţiilor. 

Ideea opusă este că utilizatorii nu înţeleg securitatea și că nu vor fi capabili să o folosească în 
mod corect și nimeni nu dorește să modifice programele existente în nici un fel, deci nivelul rețea 
trebuie să autentifice și/sau cripteze pachetele fără nici o implicare din partea utilizatorilor. După ani 
de controverse, această idee a câștigat suficient suport astfel încât a fost definit un standard de secu- 
ritate pentru nivelul rețea. În parte, argumentul a fost că având criptarea la nivelul rețea nu împiedi- 
că utilizatorii conștienți de problema securităţii să o folosească corect și îi ajută într-un anumit grad 
pe utilizatorii neavizati. 

Rezultatul acestui război a fost un proiect numit IPsec (IP securizat), care este descris în RFC- 
urile 2401, 2402 si 2406, printre altele. Nu toți utilizatorii doresc criptarea (pentru că este costisitoare 
din punct de vedere al puterii de calcul). În loc să fie opțională, s-a decis să se impună criptarea 
permanent, dar cu posibilitatea de folosire unui algoritm nul. Algoritmul nul este descris și lăudat 
pentru simplitatea sa, ușurința de implementare și viteza mare în RFC 2410. 

Proiectul complet IPsec este o cadru de lucru pentru mai multe servicii, algoritmi și 
granularitati. Motivul pentru servicii multiple este că nu toată lumea dorește să plătească preţul 
necesar tuturor serviciilor, deci serviciile sunt disponibile la cerere. Serviciile principale sunt confi- 
dentialitatea, integritatea datelor, și protejarea lor de atacul prin replicare (un intrus poate replica 
un dialog). Toate acestea se bazează pe criptografia cu chei simetrice pentru că înalta performanță 
este un lucru crucial. 

Motivul pentru care există mai mulți algoritmi este că un algoritm care acum pare sigur poate fi 
spart in viitor. Făcând IPsec-ul independent de algoritmi, cadrul de lucru poate supravieţui chiar 
dacă mai târziu un algoritm este spart. 

Motivul pentru care există mai multe granularitati se datorează posibilității de a se proteja o sin- 
gură conexiune TCP, tot traficul dintre două gazde, sau tot traficul dintre o pereche de rutere securi- 
zate, printre alte posibilități. 

Un aspect destul de surprinzător al IPsec-ului este că deși se găsește pe nivel IP, el este orien- 
tat pe conexiune. De fapt, nu este chiar așa de surprinzător deoarece pentru a exista securitate, o 
cheie trebuie să fie stabilită și folosită pentru o anume perioadă de timp, în esenţă, un fel de cone- 
xiune. De asemenea conexiunile amortizează costurile de initializare pentru mai multe pachete. În 
contextul IPsec o "conexiune" este denumită SA (eng.: Security Association, rom.: asociere securi- 
zată). O SA este o conexiune simplă între două capete și are asociat un identificator de securitate. 

Dacă este nevoie de un trafic securizat în ambele direcții, sunt necesare două asocieri securizate. 
Identificatorii de securitate sunt transportați în pachetele care se transmit pe aceste conexiuni 
securizate și sunt folosiți la căutarea cheilor sau a altor informaţii relevante atunci când sosește un 
pachet securizat. 

Din punct de vedere tehnic, IPsec conţine două parti principale. Prima parte descrie două noi 
antete care pot fi adăugate pachetelor pentru a transporta identificatorul de securitate, datele de 
control al integrităţii și alte informaţii. Cealaltă parte, ISAKMP (eng.: Internet Security Associa- 
tion and Key Managment Protocol, rom.: Asociaţia Securităţii Internet și Protocolul de Gestiu- 
ne al Cheilor) se ocupă cu stabilirea cheilor. Nu vom discuta mai departe despre ISAKMP deoa- 
rece (1) este foarte complex si (2) protocolul său principal IKE (eng.: Internet Key Exchange, 
rom.: Schimbul de Chei Internet), este foarte deficient și trebuie să fie înlocuit (Perlman si 
Kaufman, 2000). 

IPsec poate fi folosit în două moduri. În modul transport, antetul IPsec este inserat chiar după 
antetul IP. Câmpul de Protocol din antetul IP este schimbat pentru a indica faptul că un antet IPsec 
urmează după antetul normal de IP (înainte de antetul TCP). Antetul IPsec conține informaţii de 
securitate, în principal identificatorul SA, un nou număr de secvenţă și, posibil, o verificare a integri- 
tatii încărcăturii utile. 

În modul tunel, întregul pachet IP, antet și restul, este încapsulat în corpul unui nou pachet IP cu 
un antet IP complet nou. Modul tunel este folositor când capetele tunelului se termină la o locație 
diferită de destinaţia finală. În unele cazuri, capătul tunelului este o mașină poartă de aplicaţie (eng.: 
gateway) securizată, de exemplu, de zidul de protecţie (eng. firewall) al unei companii. În acest 
mod, zidul de protecţie încapsulează și decapsulează pachete la trecerea prin el. Terminând tunelul 
prin această mașină securizată, mașinile din LAN-ul companiei nu trebuie să fie conștiente de IPsec. 
Doar zidul de protecție trebuie să știe de el. 

Modul tunel este de asemenea util când o legătura a unei conexiuni TCP este agregată și se 
comportă ca un flux criptat, deoarece împiedică un intrus să vadă câte pachete trimite cineva către 
altcineva. Câteodată doar cunoscând cât de mult trafic este dirijat undeva reprezintă o informație de 
valoare. De exemplu, dacă în timpul unei crize militare, dimensiunea traficului dintre Pentagon și 
Casa Albă scade drastic, dar cantitatea de trafic dintre Pentagon si un obiectiv militar aflat in creie- 
rul munților Stâncoși ai Colorado-ului crește în aceeași măsură un intrus e capabil să deduca câteva 
informaţii utile din aceste date. Studierea șabloanelor de scurgere a pachetelor, chiar dacă ele sunt 
criptate, se numește analiză a traficului. Modul tunel oferă o modalitate de zădărnicire într-o anu- 
me măsură. Dezavantajul modului tunel este că adaugă un antet IP în plus, crescând astfel în mod 
substanțial dimensiunea unui pachet. Prin contrast, modul transport nu afectează atât de mult di- 
mensiunea pachetului. 

Primul antet nou este AH (eng.: Authentication Header, rom.: Antetul de Autentificare). El per- 
mite controlul integrității și securitate anti-replica, dar nu si confidentialitate (de ex. nu criptează 
datele). Folosirea AH în modul tunel este ilustrată în fig. 8-27. În IPv4, el este interpus între antetul 
IP ( incluzând orice opțiuni) și antetul TCP. În IPv6 este doar o altă extensie a antetului și este trata- 
tă ca atare. De fapt, formatul este apropiat de cel al standardului IPv6 de extensie a antetului. Este 
posibil ca încărcătura utilă să trebuiască a fie completată până la o anumită lungime pentru algorit- 
mul de autentificare după cum este prezentat în figură. 

Fig. 8-27. Antetul de autentificare IPsec în modul transport pentru IPv4 


Să examinăm acum antetul AH. Câmpul Antetul următor este folosit pentru a păstra valoarea an- 
terioară pe care a avut-o câmpul Protocol IP înainte de a fi înlocuit cu 51 pentru a indica faptul că 
urmează un antet AH. În majoritatea cazurilor, aici va fi plasat codul pentru TCP (6) . Lungimea 
încărcării utile o reprezintă numărul de cuvinte de 32 de biti din antetul AH minus 2. 

Indexul parametrilor de securitate reprezintă identificatorul de conexiune. Acesta este inserat de 
către emițător pentru a indica o anumită înregistrare în baza de date a receptorului. Această înregis- 
trare conține cheia partajată folosită în această sesiune și alte informații despre conexiune. Dacă 
acest protocol ar fi fost inventat de către ITU și nu de către IETF, acest câmp ar fi fost denumit 
Număr de circuit virtual. 

Câmpul Număr de secvență este folosit pentru a număra toate pachetele trimise pe un SA. Fie- 
care pachet primește câte un identificator unic, chiar și retransmisiile, cu alte cuvinte copia unui 
pachet primește un număr diferit de cel original (chiar dacă numărul său de secvență TCP este ace- 
lași). Scopul acestui câmp este de a detecta atacurile prin replică. Aceste numere de secvenţă nu se 
pot repeta. Dacă toate cele 2” de numere au fost epuizate, trebuie stabilit un nou SA pentru a con- 
tinua comunicația. 

În sfârșit, câmpul Date de autentificare este un câmp de lungime variabilă care conţine semnătura 
digitală. Când este stabilit un SA, cele două parti negociază algoritmul de semnare pe care îl vor 
folosi. În mod normal, nu este folosită criptografia cu chei publice pentru că pachetele trebuie pro- 
cesate rapid, iar toţi algoritmii cu chei publice sunt prea lenți. Deoarece IPsec este bazat pe cripto- 
grafia cu chei simetrice iar emițătorul și receptorul negociază o cheie partajată înaintea stabilirii unui 
SA, cheia partajată este folosită în procesul de semnare. O modalitate simplă este de a calcula rezu- 
matul pentru un pachet și cu cheia partajată. Desigur, cheia partajată nu este transmisă. O schemă 
ca aceasta este denumită HMAC (eng. : Hashed Message Authentication Code, rom.: Cod de Auten- 
tificare bazat pe un rezumat de mesaj). Este mult mai rapid să calculezi un rezumat decât să rulezi 
întâi SHA-1 și apoi să rulezi RSA asupra rezultatului. 

Antetul AH nu permite criptarea datelor, deci este cel mai folosit atunci când este necesară veri- 
ficarea integrităţii dar nu este necesară confidentialitatea. O proprietate demnă de notat a antetului 
AH este aceea că verificarea integrităţii folosește o parte din câmpurile antetului IP, și anume, ace- 
lea care nu se schimbă când pachetul trece de la un ruter la altul. De exemplu, câmpul Durata de 
viaţă se schimbă la fiecare ruter și nu poate fi inclus în verificarea integrității. In orice caz adresa sur- 
sa IP este inclusă în această verificare, un intrus neputând să falsifice originea pachetului. 

O altă variantă de antet IPsec este ESP (eng.: Encapsulating Security Payload, rom.: Incapsula- 
rea incarcaturii utile de securitate). Folosirea acestuia, atat pentru modul transport, cat si pentru 
modul tunel, este prezentata in fig. 8-28. 

Fig. 8-28. (a) ESP în mod transport (b) ESP în mod tunel 


Antetul ESP conţine două cuvinte de 32 de biti. Acestea sunt câmpurile Indexul Parametrilor de 
Securitate si, respectiv, Numărul de Secventa pe care le-am întâlnit la AH. Un al treilea cuvânt care, în 
general, le urmează (dar care din punct de vedere tehnic nu este parte a antetului) este câmpul Vector 
de Initializare, folosit pentru criptarea datelor; dacă nu se folosește criptarea acest câmp este omis. 

De asemenea, ESP oferă verificarea integrităţii pentru HMAC, așa cum o face și AH, dar în loc 
să fie inclus în antet, urmează după încărcătura utilă, așa cum se arată în fig. 8-28. Includerea 
HMAC la sfârșit are un avantaj în implementarea hardware. HMAC poate fi calculat pe măsură ce 
biții ies dintr-o interfață de reţea atașarea sa la sfârșit fiind foarte simplă. Din această cauză Ethernet 
și alte LAN-uri au propriile CRC la sfârșitul pachetelor în loc să le aibă la începutul acestora. Cu 
AH, pachetul trebuie să fie păstrat într-o zonă tampon si semnătura să fie calculată înainte ca pache- 
tul să fie trimis, reducând astfel numărul de pachete care pot fi transmise pe secundă. 

Deoarece ESP poate face tot ceea ce poate face AH și chiar mai mult și faptul că este mai efici- 
ent la initializare decât acesta, se ridică întrebarea: De ce să ne mai complicăm cu AH? Răspunsul 
este mai mult istoric. La început, AH se ocupa numai de integritate iar ESP numai de confidentiali- 
tate. Mai târziu, integritatea a fost adăugată și la ESP, dar cei care au proiectat AH nu au vrut ca 
acesta să dispară după ce au muncit atât de mult la el. În orice caz, singurul lor argument real este 
faptul că AH verifică o parte a antetului IP, ceea ce ESP nu face; dar acesta este un argument ne- 
semnificativ. Un alt argument nesemnificativ este acela că un produs care suportă AH, dar nu supor- 
tă ESP, poate avea mai puţine probleme în a obţine licența de export, datorită faptului că nu foloses- 
te criptarea. Este posibil ca în viitor AH să nu mai fie folosit. 


8.6.2 Ziduri de protecţie 


Posibilitatea de a conecta orice calculator, de oriunde, cu orice alt calculator, de oriunde, este o 
sabie cu două tăișuri. Pentru persoanele aflate acasă, colindatul prin Internet aduce multe bucurii. 
Pentru administratorii pe probleme de securitate ai firmelor, este un coșmar. Multe companii au 
mari cantități de informaţie confidențială sub formă electronică - secrete de afaceri, planuri de dez- 
voltare produse, strategii de marketing, analize financiare etc. Dezvăluirea acestor informaţii către 
un competitor poate avea consecințe cumplite. 

În afara pericolului scurgerii de informaţii, există și un pericol al infiltrării de informații. În parti- 
cular, virușii, viermii și alți dăunători digitali pot încălca securitatea, distruge informaţii de valoare și 
irosi o mare cantitate din timpul administratorilor care încearcă să curețe dezordinea pe care o lasă. 
Deseori ei sunt importati de angajați neglijenti care vor să joace un joc nou, grozav. 

În consecință, sunt necesare mecanisme pentru a păstra biții „buni” în interior și biții „răi” afară. O 
metodă este folosirea IPsec. Această abordare protejează datele în tranzit între situri sigure. Cu toate 
acestea, IPsec nu face nimic pentru a tine dăunătorii digitali și spărgătorii în afara LAN-ului companiei. 
Pentru a realiza acest obiectiv, este nevoie să studiem zidurile de protecţie (eng.: firewalls). 

Fig. 8-29. Un zid de protecţie format din două filtre de pachete și o poartă de aplicaţii. 


Zidurile de protecție sunt doar o adaptare modernă a acelei vechi soluţii de securitate medievală: 
săparea unui sant adânc de apărare în jurul castelului dvs. Acest proiect forța pe oricine dorea să 
intre sau să iasă din castel să treacă peste un singur pod mobil, unde puteau fi inspectati de poliția de 
intrare/ieșire. Cu reţelele se poate face același truc: o companie poate avea multe LAN-uri conectate 
în moduri arbitrare, dar tot traficul către sau de la companie este forțat printr-un pod mobil electro- 
nic (zidul de protecţie), așa cum este prezentat în fig. 8-29. 

În această configuraţie zidul de protecţie are două componente: două rutere care fac filtrare de 
pachete și o poartă de aplicaţii. Există, de asemenea, configurații și mai simple, dar avantajul acestui 
proiect este că fiecare pachet trebuie să tranziteze două filtre și o poartă de aplicaţie pentru a intra 
sau ieși. Nu există altă rută. Este destul de clar că cititorii care consideră că un singur punct de verifi- 
care a securităţii este suficient nu au făcut recent un zbor internaţional cu o companie aeriană. 

Fiecare filtru de pachete este un ruter standard echipat cu unele funcții suplimentare. Acestea 
permit inspectarea fiecărui pachet care intră sau iese. Pachetele care îndeplinesc anumite criterii 
sunt transmise normal. Cele care nu trec testul sunt eliminate. 

În fig. 8-29, este foarte probabil ca filtrul de pachete din interiorul LAN-ului să verifice pachetele 
care ies, iar cel din exteriorul LAN-ului să verifice pachetele care intră. Pachetele care trec de prima 
barieră merg la poarta de aplicaţii pentru o examinare ulterioară. Motivul introducerii a două filtre 

de pachete în reţele diferite este de a asigura că nici un pachet nu intră sau iese fără a fi obligat să 
treacă prin poarta de aplicaţii: nu există nici o cale pe care să o ocolească. 

Filtrele de pachete sunt, în mod tipic, dirijate de tabele configurate de administratorul de sistem. 
Aceste tabele enumeră sursele și destinațiile acceptabile, sursele și destinațiile care sunt blocate si 
reguli implicite despre ce se face cu pachetele care vin sau se duc la alte mașini. 

În cazul uzual al configurării TCP/IP, o sursă si o destinaţie constau dintr-o adresă IP și un port. 
Porturile indica ce serviciu este dorit. De exemplu, portul 23 TCP este pentru Telnet, portul 79 TCP 
este pentru Finger, iar portul 119 TCP este pentru știrile USENET. O companie poate bloca toate 
pachetele de intrare pentru toate adresele IP asociate cu unul din aceste porturi. În acest mod, nimeni 
din afara companiei nu se poate conecta prin telnet, sau să caute persoane folosind demonul de 
Finger. Mai mult, compania va fi scutită ca angajaţii să-și petreacă toată ziua citind stiri USENET. 

Blocarea pachetelor care ies este mai complicată, deoarece, deși cele mai multe situri aderă la 
convențiile standard de numire a porturilor, nu sunt obligate să o facă. Mai mult, pentru servicii im- 
portante, cum ar fi FTP (File Transfer Protocol - protocol de transfer fișiere), numerele de port sunt 
atribuite dinamic. În plus, deși blocarea conexiunilor TCP este dificilă, blocarea pachetelor UDP 
este și mai grea datorită faptului că se știe foarte puţin a priori despre ce vor face. Multe filtre de 
pachete pur și simplu interzic în totalitate traficul UDP. 

A doua jumătate a mecanismului de zid de protecţie este poarta de aplicaţie. În loc să trateze 
pachete brute, o poartă operează la nivelul aplicaţie. O poartă de poștă electronică, de exemplu, 
poate fi configurată să examineze fiecare mesaj care intră sau iese. Pentru fiecare mesaj, ea ia decizia 
de a-l transmite sau elimina pe baza câmpurilor din antet, a dimensiunii mesajului sau chiar a conti- 
nutului (de exemplu, la o instalație militară, prezenţa cuvintelor ca „nuclear” sau „bombă” pot cauza 
generarea unor acțiuni speciale). 

Proiectele de instalare au libertatea de a configura una sau mai multe porți de aplicaţie pentru 
aplicaţii specifice, dar nu este ieșit din comun ca organizaţii suspicioase să permită intrarea și ieșirea 
poștei electronice și, probabil, folosirea World Wide Web, dar să interzică orice altceva ca fiind prea 
riscant. Combinat cu criptarea și cu filtrarea de pachete, acest aranjament oferă o cantitate limitată 
de securitate cu costul unor inconveniente. 

Chiar dacă zidul de protecție este configurat perfect, există încă o groază de probleme de securi- 
tate. De exemplu, dacă un zid de protecţie este configurat să accepte pachete doar de la anumite 
reţele (de ex. alte sedii ale companiei), un intrus din exteriorul zidului de protecţie poate să-și pună o 
adresă falsă pentru a evita această verificare. Dacă un individ din interior dorește să vândă docu- 
mentele secrete, el le poate cripta sau chiar fotografia și apoi să sustragă pozele ca fișiere JPEG, care 
evită orice filtru de texte. 

Și încă nu am discutat faptul că 70% din totalul atacurilor vin din interiorul reţelei protejate de 
zidul de protecție, de exemplu, de la angajații nemulțumiți (Schneier, 2000). 

În plus, există o întreagă altă clasă de atacuri cărora zidurile de protecţie nu le pot face fata. Ide- 
ea de bază a unui zid de protecţie este de a împiedica intrusii să pătrundă în reţeaua protejată și de a 
împiedica datele secrete să iasă din acea rețea. Din păcate, există oameni care nu au altceva mai bun 
de facut, decât să încerce să scoată din funcţiune anumite situri. Ei realizează acest lucru prin trimi- 
terea unui număr foarte mare de pachete legitime către o ţintă, pana când aceasta va fi scoasă din 
funcțiune datorită încărcării mari. De exemplu, pentru a distruge un sit de web, un intrus poate tri- 
mite un pachet TCP SYN pentru a stabili o conexiune. Ca urmare, situl va aloca, într-o tabelă, o 
intrare pentru acea conexiune și va trimite ca răspuns un pachet SYN +ACK. Dacă intrusul nu răs- 
punde intrarea din tabelă va fi ocupată pentru un interval de timp de până la câteva secunde, până 

când se va produce un timeout. Dacă intrusul va trimite mii de cereri de conexiune, toate intrările 
din tabelă vor fi ocupate astfel încât nu vor mai putea fi stabilite noi conexiuni legitime. Atacurile în 
care scopul intrusului este de a opri funcționarea țintei, în locul sustragerii de informaţii, sunt denu- 
mite atacuri DoS (eng.: Denial of Service, rom.: Refuzul Serviciilor). În mod obișnuit, pachetele de 
cereri au o adresă sursă falsă pentru ca intrusul să nu poată fi detectat ușor. 

O variantă și mai pesimistă este aceea în care intrusul a pătruns deja în sute de calculatoare afla- 
te în alte zone ale lumii, pe care apoi le comandă să atace aceeași țintă în același timp. Nu numai că 
această abordare crește forța de atac a intrusului, dar ea reduce șansele ca ea să fie detectată, deoa- 
rece pachetele provin de la un mare număr de mașini aparținând unor utilizatori ce nu sunt suspecți. 
Un astfel de atac este denumit atac DDoS (eng.: Distributed Denial of Service, rom.: Refuzul servici- 
ilor realizat în mod distribuit). Împotriva acestui atac este greu de găsit o apărare. Chiar dacă mași- 
na atacată poate recunoaște rapid o cerere falsă, trece un anumit timp pentru procesarea și ignora- 
rea acestei cereri, iar dacă sosesc destul de multe cereri pe secundă procesorul va fi ocupat tot timpul 
cu tratarea acestora. 


8.6.3 Rețele private virtuale 


Multe companii au birouri răspândite în mai multe orașe și uneori în mai multe tari. În trecut, 
înaintea apariţiei reţelelor de date publice, era obișnuită închirierea de către aceste companii a unor 
linii telefonice, aparținând companiilor de telefonie, între unele sau între toate perechile de locații 
ale birourilor. Unele companii încă mai fac acest lucru. O reţea alcătuită din calculatoarele unei 
companii și liniile telefonice închiriate este denumită reţea privată. Un exemplu de rețea privată 
conectând trei birouri este arătată în fig. 8-30(a). 

Biroul 3 Biroul 3 

Fig. 8-30. (a) O rețea privată folosind linii închiriate (b) O rețea privată virtuală 


Retelele private funcționează bine și sunt foarte sigure. Dacă singurele linii disponibile sunt linii 
închiriate, atunci nu există trafic care să se scurgă în afara companiei, iar intrușii trebuie să se conec- 
teze fizic la liniile respective pentru a pătrunde în reţea, ceea ce nu este un lucru ușor de realizat. 
Problema care apare cu rețelele private este acea că închirierea unei singure linii T1 costă mii de 
dolari pe lună, iar liniile T3 sunt de câteva ori mai scumpe. Când, mai târziu, au apărut rețelele de 
date publice și Internetul, multe companii au vrut să-și transmită traficul de date (și posibil cel de 
voce) prin reţelele publice, dar fără a renunţa la securitatea unei rețele private. 

Această necesitate a condus în curând la inventarea rețelelor private virtuale - VPN (eng.: Virtual 
Private Networks, rom.: rețele private virtuale), care sunt rețele construite deasupra unor reţele pu- 

blice, dar care beneficiaza de proprietatile unei retele private. Aceste retele sunt denumite virtuale 
pentru că ele constituie o iluzie, așa cum circuitele virtuale nu sunt circuite reale si cum memoria 
virtuala nu este o memorie reala. 

Desi VPN-urile pot fi implementate peste ATM (sau frame relay), o tendinţă populară aflată in 
creștere este de a construi VPN-uri direct peste Internet. O modalitate de proiectare obișnuită este 
de a echipa fiecare birou cu un zid de protecţie si de a crea tuneluri prin Internet între toate perechi- 
le de birouri, după cum este ilustrat în fig. 8-30(b). Dacă pentru tunelare este folosit IPsec, atunci 
este posibilă agregarea întregului trafic dintre oricare două perechi de birouri într-un singur SA au- 
tentificat și criptat, oferindu-se astfel controlul integrităţii, confidentialitate si chiar o imunitate con- 
siderabilă asigurată analizei de trafic. 

Când un sistem este pornit, fiecare pereche de ziduri de protecţie trebuie să negocieze parame- 
trii SA-ului ei, incluzând serviciile, modurile, algoritmii și cheile. Multe ziduri de protecţie au înglo- 
bate capabilități de VPN, deși chiar si unele rutere obișnuite beneficiază de acestea. Dar, deoarece 
zidurile de protecție au prioritate în problema securităţii, este natural a avea tuneluri care încep și se 
termină în ziduri de protecție, furnizând o separare clară între companie și Internet. Astfel, zidurile 
de protecție, VPN-urile si IPsec folosit cu ESP in mod tunel formează o combinaţie naturală și larg 
folosită în practică. 

Odată ce a fost stabilit un SA, transferul datelor poate începe. Pentru un ruter din Internet, un 
pachet care traversează un tunel VPN este un pachet obișnuit. Singurul lucru neobișnuit la acesta 
este prezenţa antetului IPsec după antetul IP, dar deoarece aceste extra-antete nu au efect în proce- 
sul de rutare, ruterele nu le iau în considerare. 

Un avantaj cheie al organizării VPN în acest fel este transparența completă pentru programele 
utilizatorilor. Zidurile de protecţie initializeaza și gestionează SA-urile. Singura persoană care are 
cunoștință de acest proces este administratorul de sistem care configurează și gestionează zidul de 
protecţie. Pentru oricine altcineva lucrurile arată ca și cum ar fi o reţea privată bazată pe linie inchi- 
riată. Pentru mai multe despre VPN consultaţi (Brown, 1999 si Izzo, 2000). 


8.6.4 Securitatea în comunicațiile fără fir 


Este surprinzător de ușor de proiectat un sistem care din punct de vedere logic, este complet se- 
curizat folosind VPN și ziduri de protecție, dar prin care, în practică, informația se scurge ca prin 
sită. Această situație poate fi întâlnită dacă o parte dintre mașini sunt fără fir și folosesc comunicația 
radio, care trece prin zidul de protecţie în ambele sensuri. Aria de acoperire a rețelelor 802.11 este 
foarte adesea de câteva sute de metri, astfel că oricine dorește să spioneze o companie, poate să vină 
dimineața în parcarea pentru angajați, să lase un calculator portabil care este configurat pentru o 
rețea 802.11 să înregistreze tot ce aude și să dispară pentru restul zilei. Până după-amiaza târziu, 
discul dur va fi plin de lucruri valoroase. Teoretic, această scurgere nu ar trebui să aibă loc. Teoretic, 
nici lumea nu ar trebui să jefuiască bănci. 

O mare parte a problemei de securitate poate fi urmărită până la producătorii de stații de bază 
care comunică fără fir (puncte de acces), care încearcă să-și facă produsele prietenoase pentru utili- 
zatori. De obicei, dacă utilizatorul scoate dispozitivul din cutie și îl introduce în priză, acesta începe 
să funcționeze imediat — aproape fără nici un fel de securitate, împrăștiind secrete către oricine se 
află in aria de acoperire radio. Dacă apoi este și legat la o reţea Ethernet, tot traficul Ethernet va 
apărea dintr-o dată și în locul de parcare. Rețelele fără fir sunt visul oricărui agent ascuns: date gra- 
tuite, fara să trebuiască să lucrezi pentru ele. Prin urmare, nici nu mai trebuie spus că securitatea 

este și mai importantă pentru rețelele fără fir decât pentru cele cu fir. In această secțiune ne vom 


uita la câteva moduri în care reţelele fără fir tratează securitatea. Câteva informaţii suplimentare pot 
fi găsite în (Nicholas și Lekkas, 2002). 


Securitatea 802.11 

Standardul 802.11 recomandă un protocol de securitate la nivelul legătură de date care se nu- 
meste WEP (eng.: Wired Equivalent Privacy rom.: Confidentialitate Echivalentă cu cea Cablată), 
care este proiectat pentru a face securitatea unui LAN cu comunicaţie fără fir la fel de bună ca cea a 
unui LAN cablat. Cum LAN-urile cu cabluri nu au de obicei nici un fel de securitate, acest obiectiv 
este ușor de îndeplinit și WEP îl îndeplinește, după cum vom vedea. 

Când securitatea 802.11 este activată, fiecare staţie are o cheie secretă comună cu staţia de bază. 
Standardul nu specifică cum sunt distribuite cheile. Pot fi încărcate înainte de către producător. Pot 
fi interschimbate înainte prin reţeaua cu fire. În fine, fie staţia de bază, fie mașina utilizatorului poate 
alege o cheie aleatoare și o poate trimite prin aer criptată cu cheia publică a celeilalte staţii. Odată 
stabilită, cheia rămâne neschimbată în general pentru luni sau ani. 

Criptarea WEP folosește un cifru flux bazat pe algoritmul RC4. RC4 a fost proiectat de Ronald 
Rivest și a fost ținut secret până in 1994 când s-au scurs niște informaţii și a fost publicat pe Internet. 
După cum am mai subliniat înainte, este aproape imposibil ca algoritmii să fie păstraţi secreti, chiar 
dacă scopul este protejarea proprietății intelectuale (cum a fost în acest caz), mai degrabă decât se- 
curitatea prin obscuritate ( care nu a fost scopul cu RC4). În WEP, RC4 generează un șir-cheie 
(eng.: keystream) care este combinat prin XOR cu textul clar pentru a forma textul cifrat. 

Fig. 8-31. Criptarea pachetelor folosind WEP 


Încărcătura utilă a fiecărui pachet este criptată folosind metoda din fig. 8-31. Mai întâi, încărcă- 
tura este verificată folosind polinomul CRC-32, iar suma de control este adăugată încărcăturii pen- 
tru a forma textul clar pentru algoritmul de criptare. Acest text clar este combinat XOR cu o bucată 
din şirul cheie de aceeaşi lungime. Rezultatul este textul cifrat. TV-ul utilizat pentru pornirea RC4 
este trimis împreună cu textul cifrat. Când receptorul primește pachetul, extrage din acesta încărcă- 
tura utilă criptată, generează șirul cheie din cheia secretă și din IV pe care tocmai l-a primit și apoi 
efectuează operaţia XOR între șirul cheie și încărcătura utilă a pachetului pentru a obţine textul în 
clar. Apoi poate verifica suma de control pentru a se asigura că pachetul a ajuns intact. 

Deși această abordare arată bine la prima vedere, a fost deja publicată o metodă de a o sparge 
(Borisov et. al, 2001). Mai jos vom rezuma rezultatele ei. În primul rând, surprinzător de multe 

instalaţii folosesc aceeași cheie comună pentru toți utilizatorii, caz în care fiecare utilizator poate 
citi traficul tuturor celorlalți utilizatori. Acest lucru este desigur echivalent cu Ethernet-ul, dar nu 
este foarte sigur. 

WEP poate fi atacat chiar dacă fiecare utilizator are o cheie distinctă,. Din moment ce cheile 
sunt în general stabile pentru perioade lungi de timp, standardul WEP recomandă (dar nu impune) 
ca IV-ul să fie schimbat la fiecare pachet pentru a evita atacul de tip reutilizare asupra șirului cheie, 
atac discutat în secțiunea 8.2.3. Din nefericire, multe plăci 802.11 pentru calculatoarele portabile 
resetează IV la 0 când placa este introdusă în calculator și apoi îl incrementează cu 1 la fiecare pa- 
chet trimis. Cum utilizatorii scot și apoi reinserează frecvent aceste plăci, pachetele cu valori mici 
pentru IV sunt destul de obișnuite. Dacă Trudy poate să colecteze mai multe pachete trimise de 
același utilizator, care au aceeași valoare pentru IV (care este trimis în clar cu fiecare pachet), atunci 
ea poate să calculeze XOR între două valori de textul clar și poate astfel să spargă cifrul. 

Dar, chiar dacă placa 802.11 alege o valoare aleatoare pentru fiecare pachet, IV are doar 24 de 
biti, astfel încât dupa ce au fost trimise DA pachete, va trebui ca valorile să fie refolosite. Mai rău, 
folosind valori aleatoare pentru IV, numărul probabil de pachete care trebuie trimise înainte ca ace- 
lași număr să fie folosit de două ori este în jur de 5000, datorită atacului de tip „ziua de naștere” de- 
scris în secțiunea 8.4.4. Ca urmare, daca Trudy ascultă pentru câteva minute, ea este aproape sigură 
că va captura două pachete cu același IV și aceeași cheie. Efectuând operaţia XOR între cele două 
texte cifrate, ea este capabilă să obțină combinaţia XOR dintre textele în clar. Această secvenţă de 
biţi poate fi atacată în diferite moduri pentru a descoperi textele în clar. Cu mai multă muncă, șirul 
cheie pentru acel IV poate fi obţinut de asemenea. Trudy poate continua să lucreze în acest mod 
pentru a realiza un dicţionar de șiruri cheie pentru diferite IV. Odată spart un IV, toate pachetele 
trimise cu acesta în viitor (dar și în trecut) pot fi complet decriptate. 

Mai mult, deoarece IV-rile sunt folosite aleator, odată ce Trudy a determinat o pereche (IV, șir- 
cheie) validă, ea o poate folosi pentru a genera toate pachetele pe care le dorește și astfel, să intervină 
activ în comunicaţie. Teoretic, un receptor ar putea observa că dintr-o dată un număr mare de pache- 
te au toate același IV, dar (1) WEP permite acest lucru și (2) oricum nimeni nu verifică acest lucru. 

În sfârșit, CRC-ul nu valorează prea mult, deoarece este posibil ca Trudy să modifice încărcătura 
utilă și apoi să facă schimbările corespunzătoare în CRC, fără a trebui măcar să elimine criptarea. Pe 
scurt, spargerea securității 802.11 este destul de evidentă, și nici măcar nu am enumerat toate atacu- 
rile pe care le-au găsit Borisov et. al. 

În august 2001, la o lună după ce a fost prezentată lucrarea lui Borisov et. al, a fost publicat un alt 
atac devastator asupra WEP (Fluhrer et. al, 2001). Acesta a găsit slăbiciuni criptografice chiar în 
RC4. Fluhrer et. al au descoperit că multe dintre chei au proprietatea că este posibilă deducerea 
câtorva dintre biții cheii din sirul-cheie. Dacă acest atac este pus în aplicare repetat, este posibilă 
deducerea întregii chei cu un efort modest. Fiind înclinați mai mult către teorie, Fluhrer et. al nu au 
încercat efectiv să spargă vreun LAN 802.11. 

În contrast, când un student la cursurile de vară si doi cercetători de la AT&T Labs au aflat de- 
spre atacul lui Fluhrer et. al, s-au decis să îl încerce într-un caz real (Stubblefield et. al, 2002). Într-o 
săptămână ei au spart prima lor cheie de 128 de biti dintr-un LAN 802.11 de producţie și cea mai 
mare parte a săptămânii a fost de fapt dedicată căutării celei mai ieftine plăci de rețea 802.11, obti- 
nerii permisiunii de a o cumpăra, instalării și testării ei. Programarea a durat efectiv doar două ore. 

Când și-au anunțat rezultatele, CNN a emis o știre intitulată „Un spărgător de rutină sparge crip- 
tarea comunicaţiilor fără fir”, în care niște guru din industrie au încercat să minimalizeze rezultatele 
lor, spunând că ceea ce au făcut ei a fost trivial, date fiind rezultatele lui Fluhrer et. al Chiar dacă 

această observaţie este tehnic adevărată, rămâne faptul că eforturile combinate ale acestor două 
echipe au demonstrat o scăpare fatală in WEP si 802.11. 

În 7 Septembrie, 2001, IEEE a răspuns faptului că WEP era atunci complet spartă printr-o de- 
claratie scurtă cu șase puncte care pot fi rezumate grosier în felul următor: 


1. Noi v-am spus că securitatea WEP nu era mai bună decât cea a Ethernet-ului. 
O amenințare mult mai mare este să uiţi complet să activezi securitatea. 
Încercaţi să folosiţi altă securitate ( de ex., securitatea nivelului transport ) 
Versiunea următoare, 802.11i, va avea o securitate mai bună. 

Certificările ulterioare vor impune folosirea 802.11i. 

Vom încerca să ne dăm seama ce se poate face până când apare 802.11i. 


DS E o 


Am parcurs în detaliu toată această poveste pentru a demonstra faptul că o securitate solidă nu 
este ușor de obținut, nici pentru experți. 


Securitatea Bluetooth 

Bluetooth are o arie de acoperire mult mai mică decât 802.11 și nu poate fi atacată din locul de 
parcare, dar securitatea este și aici o problema. De exemplu, imaginati-va calculatorul lui Alice care 
are o tastatură fără fir Bluetooth. În absenţa securității, dacă Trudy este întâmplător în biroul de 
alături, ea ar putea citi tot ce scrie Alice, inclusiv toată corespondența electronică trimisă. De ase- 
menea, ea ar putea captura tot ce trimite calculatorul lui Alice imprimantei Bluetooth care se află 
lângă ea (corespondenţa electronică primită și rapoarte confidentiale). Din fericire, Bluetooth are o 
schemă de securitate pentru a încerca să le învingă pe orice Trudy din lume. Vom rezuma în conti- 
nuare principalele trăsături ale acesteia. 

Bluetooth are trei moduri de securitate, de la nici o securitate la criptarea tuturor datelor și con- 
trolul integrităţii. La fel ca și 802.11, dacă securitatea este dezactivată (opţiunea care este selectată 
inițial) atunci nu există securitate. Majoritatea utilizatorilor au securitatea dezactivată până când are 
loc o spargere; apoi o activează. În lumea agriculturii, această abordare este cunoscută drept încuie- 
rea ușii hambarului după ce a fugit calul. 

Bluetooth oferă securitate pe mai multe niveluri. La nivelul fizic, salturile în frecvenţă oferă un 
pic de securitate, dar deoarece oricare dispozitiv Bluetooth care se mișcă într-un piconet trebuie 
informat de secvenţa de salturi în frecvență, această secvenţă evident că nu este un secret. Adevărata 
securitate începe cand un sclav (eng.: slave) nou-venit cere un canal cu stăpânul (eng.: master). Este 
de presupus că cele două dispozitive împart o cheie secretă stabilită anterior. În unele cazuri, cheia 
este fixată în ambele dispozitive de către producător (de ex., pentru un set de căști cu microfon și un 
telefon mobil vândute împreună). În alte cazuri, un dispozitiv (de ex., setul de căști) are o cheie fixă, 
iar utilizatorul trebuie să introducă acea cheie în celălalt dispozitiv (de ex., telefonul mobil) ca un 
număr zecimal. Aceste chei comune se numesc chei de trecere (eng.: passkeys). 

Pentru a stabili un canal, sclavul și stăpânul verifică fiecare dacă celălalt cunoaște cheia de trece- 
re. Dacă da, ei negociază dacă acel canal va fi criptat, cu controlul integrității, sau amândouă. Apoi 
ei aleg o cheie de sesiune aleatoare de 128 de biţi, dintre care câţiva ar putea fi publici. Ideea acestei 
slăbiri a cheii este alinierea la restricțiile guvernamentale din diferite tari proiectate, pentru a preveni 
exportul, sau utilizarea cheilor mai lungi decât acelea pe care guvernul le poate sparge. 

Criptarea foloseşte un cifru-flux denumit E,; controlul integrității folosește SAFER+. Amândouă 
sunt cifruri bloc tradiţionale cu chei simetrice. SAFER+ a fost înscris în concursul AES, dar a fost 
eliminat în prima rundă pentru că era mai lent decât ceilalți candidați. Bluetooth a fost finalizat îna- 
inte ca cifrul AES să fie ales; altfel, foarte probabil, ar fi folosit Rijndael. 

Criptarea actuală folosind cifrul-flux este prezentată în fig. 8-14, cu textul în clar combinat prin 
XOR cu sirul-cheie pentru a genera textul cifrat. Din nefericire, Ep însuși (ca si RC4) ar putea avea 
slăbiciuni fatale (Jakobsson și Wetzel, 2001). Deși nu a fost spart până la momentul scrierii acestei 
cărți, similitudinile lui cu cifrul A5/1, al cărui eșec spectaculos compromite tot traficul telefonic 
GSM, sunt o cauză de îngrijorare (Biryukov et. al, 2000). Uneori este uimitor pentru unii (incluzând 
autorul) că în perenul joc de-a șoarecele și pisica între criptografi și criptanalisti, criptanalisti sunt 
atât de des în partea învingătoare. 

O altă problemă de securitate este că Bluetooth autentifică doar dispozitivele, nu utilizatorii, ast- 
fel că furtul unui dispozitiv Bluetooth poate permite hotului accesul la contul financiar și la alte con- 
turi ale utilizatorului. Oricum, Bluetooth implementează de asemenea securitatea pentru nivelele 
înalte, astfel că în cazul unei spargeri a securității de la nivelul legătură, securitatea se menține, în 
special pentru aplicaţiile care necesită introducerea manuală a unui cod de PIN de la un fel de tasta- 
tură pentru a completa tranzacţia. 


Securitatea WAP 2.0 

În mare parte, Forumul WAP a învăţat ceva din greșeala de a avea o stivă de protocoale 
nestandard în WAP 1.0. WAP 2.0 folosește generos protocoalele standard la toate nivelurile. Securi- 
tatea nu este o excepție. Deoarece este bazat pe IP, el suportă folosirea integrală a IPsec la nivelul 
rețea. La nivelul transport, conexiunile TCP pot fi protejate de TLS, un standard IETF pe care îl 
vom studia mai târziu în acest capitol. Și mai sus, folosește autentificarea HTTP a clientului, așa cum 
e definită în RFC 2617. Bibliotecile criptografice de la nivelul aplicaţie oferă controlul integrității și 
nerepudierea. Una peste alta, din moment ce WAP 2.0 este bazat pe standarde bine cunoscute, exis- 
tă o sansa ca serviciile sale de securitate, în particular, confidentialitatea, controlul integrității si 
nerepudierea să valoreze mai mult decât securitatea 802.11 și Bluetooth. 


8.7 PROTOCOALE DE AUTENTIFICARE 


Autentificarea (eng.: authentication) este tehnica prin care un proces verifică dacă partenerul său 
de comunicaţie este cel presupus a fi și nu un impostor. Verificarea identităţii unui proces de la dis- 
tanta, în cazul unui intrus activ si răuvoitor, este surprinzător de dificilă și necesită protocoale com- 
plexe bazate pe criptografie. În această secțiune, vom studia câteva dintre numeroasele protocoale 
de autentificare folosite în rețelele nesigure de calculatoare. 

Ca fapt divers, anumiţi oameni confundă autorizarea cu autentificarea. Autentificarea se ocupă 
cu problema de a ști dacă într-adevăr comunici cu un anumit proces. Autorizarea se ocupă cu ceea 
ce îi este permis unui proces să facă. De exemplu, un proces client contactează un server de fișiere și 
spune: „Eu sunt procesul lui Scott si vreau să sterg fișierul cookbook.old”. Din punctul de vedere al 
serverului de fișiere, trebuie găsite răspunsurile la două întrebări: 


1. Chiar este procesul lui Scott? (autentificare) 
2. Are Scott permisiunea de a șterge cookbook.old? (autorizare) 


Doar după ce s-a răspuns afirmativ, fără ambiguitati, la ambele întrebări poate avea loc acțiunea 
cerută. De fapt prima dintre cele două este cu adevărat întrebarea cheie. Odată ce serverul de fișiere 

știe cu cine vorbește, verificarea autorizării este doar o problema de căutare în intrările tabelelor si 
bazelor de date locale. Din acest motiv, în această secțiune ne vom concentra asupra autentificării. 

Modelul general pe care îl folosesc toate protocoalele de autentificare este următorul. Alice în- 
cepe prin a trimite un mesaj fie lui Bob, fie unui centru autorizat de distribuire a cheilor KDC (eng.: 
Key Distribution Center), care este presupus a fi credibil. Urmează alte câteva schimburi de mesaje 
în diferite direcţii. În timp ce aceste mesaje sunt transmise, Trudy, le poate intercepta, modifica sau 
retrimite în scopul de a-i înșela pe Alice și Bob sau doar pentru a încurca lucrurile. Cu toate acestea, 
la încheierea protocolului de comunicare, Alice este sigură că a vorbit cu Bob, iar acesta este sigur că 
a vorbit cu Alice. Mai mult decât atât, în cele mai multe protocoale, cei doi vor fi stabilit și o cheie 
secretă de sesiune, pentru folosirea în conversațiile viitoare. În practică, din motive de performanță, 
tot traficul de date este criptat folosind criptografia cu cheie secretă (de obicei AES sau DES triplu), 
în timp ce criptografia cu cheie publică este larg folosită în protocoale de autentificare și pentru sta- 
bilirea unei chei de sesiune. 

Motivul pentru utilizarea unei chei de sesiune noi, alese aleator, pentru fiecare conexiune, este 
minimizarea mărimii traficului care este transmis cu cheile secrete sau publice ale utilizatorilor, pen- 
tru a reduce cantitatea de text cifrat pe care intrusul o poate obţine si pentru a reduce pagubele care 
se pot produce dacă un proces eșuează, iar vidajul său de memorie (eng.: core dump) cade în mâini 
rele. Din fericire, singura cheie prezentă va fi cheia de sesiune. Toate cheile permanente trebuie să 
fie anulate cu grijă după stabilirea sesiunii. 


8.7.1 Autentificare bazată pe cheie secretă partajată 


Pentru primul nostru protocol de autentificare, vom presupune că Alice și Bob partajează deja o 
cheie secretă, K4g. Această cheie partajată poate să fi fost stabilită anterior fie prin telefon, fie direct, 
dar în nici un caz nu prin intermediul unei rețele (nesigure). 

Protocolul este bazat pe un principiu ce poate fi întâlnit în multe protocoale de autentificare: o 
parte trimite un număr aleatoriu celeilalte, care îl transformă apoi într-un anumit mod și returnează 
rezultatul. Astfel de protocoale se numesc protocoale provocare-raspuns (eng.: challenge-response). 
În acest protocol si în cele ce urmează va fi folosită următoarea notație: 


A, B reprezintă identitățile lui Alice și Bob. 

R; reprezintă provocările, unde indicele identifica pe cel ce trimite provocarea. 
K; sunt cheile, unde i indică proprietarul. 

Ks este cheia de sesiune. 


Secvența de mesaje pentru primul nostru protocol de autentificare cu cheie partajată este ilustra- 
tă în fig. 8-32. În mesajul 1 Alice îi trimite lui Bob identitatea sa, A, într-un mod pe care Bob îl inte- 
lege. Bineînţeles că Bob nu are posibilitatea de a ști dacă acest mesaj vine de la Alice sau de la 
Trudy, astfel încât el alege o provocare, un număr aleator mare, Rg, si il trimite înapoi spre „Alice” 
sub forma mesajului 2, ca text clar. Alice criptează atunci mesajul cu cheia pe care ea o partajează cu 
Bob și trimite textul cifrat K4,(R,) înapoi, ca mesajul 3. Cand Bob vede acest mesaj el știe imediat că 
vine de la Alice, deoarece Trudy nu cunoaște Ky, și astfel nu putea să genereze mesajul respectiv. 
Mai mult decât atât, deoarece Rp a fost ales aleator dintr-un spațiu mare (să spunem, de exemplu, 
numere aleatoare pe 128 de biti), este destul de putin probabil ca Trudy să fi văzut Rg si răspunsul 
asociat lui într-o sesiune anterioară. Este la fel de puțin probabil ca ea să fi putut ghici răspunsul 
corect la orice provocare. 

Fig. 8-32. Autentificare în doi pași folosind un protocol de tipul provocare-răspuns. 


În acest moment, Bob este sigur că vorbește cu Alice, dar Alice nu este sigură de nimic. Din 
punctul ei de vedere, s-ar putea ca Trudy să fi interceptat mesajul 1 și să fi trimis înapoi replica Rp. 
Poate că Bob a murit azi-noapte. Pentru a descoperi cu cine vorbește, Alice alege un număr aleator 
Ra și îl trimite lui Bob ca text clar, în mesajul 4. Când Bob răspunde cu K4g(R4), Alice știe că vorbes- 
te cu Bob. Dacă ei vor să stabilească acum o cheie de sesiune, Alice poate alege una, Ks, si o poate 
trimite lui Bob criptată cu Kag. 

Protocolul din fig. 8-32 conţine cinci mesaje. Să vedem dacă putem să fim isteti și să eliminăm o 
parte din ele. O variantă este ilustrată în fig. 8-33. Aici Alice inițiază protocolul provocare-răspuns, 
în loc de a-l aștepta pe Bob să o facă. Similar, în timp ce răspunde la provocarea lui Alice, Bob o 
trimite pe a sa. Întregul protocol poate fi redus la trei mesaje în loc de cinci. 


Bob 











Fig. 8-33. Un protocol mai scurt de autentificare în doi pași. 


Este acest nou protocol o îmbunătăţire a celui original? Într-un anumit sens da: este mai scurt. 
Din nefericire, este și greșit. În anumite situaţii, Trudy poate învinge acest protocol folosind ceea ce 
se numește atacul prin reflexie. În particular, Trudy îl poate sparge dacă este posibil să deschidă 
sesiuni multiple cu Bob simultan. Această situaţie ar fi adevărată, de exemplu, dacă Bob este o bancă 
și este pregătit să accepte simultan mai multe conexiuni cu masini de efectuat plăți. 

Atacul prin reflexie al lui Trudy este prezentat în fig. 8-34. Pentru început, Trudy pretinde că este 
Alice și trimite Rr. Bob răspunde, ca de obicei, cu propria sa provocare, Rg. Acum Trudy este în im- 
pas. Ce poate să facă? Nu cunoaște K4g(Rp). 

Ea poate deschide o a doua sesiune cu mesajul 3, furnizând Rp luat din mesajul 2 ca provocare a 
ei. Bob îl criptează calm și trimite înapoi K4g(Rp) în mesajul 4. Am colorat mesajele din sesiunea a 
doua pentru a le evidenția. Acum Trudy are informaţia care îi lipsea, așa că poate să finalizeze prima 
sesiune și să o abandoneze pe cea de-a doua. Bob este acum convins că Trudy este Alice, așa că 
atunci când ea întreabă de balanţa contului său bancar, el i-o dă fără nici o problemă. Apoi când ea îi 
cere să transfere toţi banii la o bancă secretă din Elveţia, el face asta fără nici un moment de ezitare. 

Fig. 8-34. Atacul prin reflexie. 


Morala aceste povestiri este: 
A proiecta un protocol corect de autentificare este mai greu decât pare. 
Următoarele patru reguli generale sunt adeseori utile: 


1. Iniţiatorul să dovedească cine este înaintea celui care răspunde. În acest caz, Bob transmite 
informaţii importante înainte ca Trudy să-i fi dat vreo dovadă că este cine pretinde a fi. 

2. Iniţiatorul si cel ce răspunde să folosească chei diferite pentru dovadă, chiar dacă aceasta 
presupune existenţa a două chei partajate Kag si K’4p. 

3. Iniţiatorul si cel ce răspunde să-și extragă provocările din mulțimi diferite. De exemplu, initiato- 
rul trebuie să folosească numere pare, iar cel ce răspunde să folosească numere impare. 

4. Protocolul să fie rezistent la atacuri ce implică o a doua sesiune paralelă, în care informaţia obti- 
nută într-o sesiune este folosită într-o alta. 


Dacă fie și una singură din aceste patru reguli este nerespectată, deseori protocolul poate fi spart. 
În acest caz, patru reguli au fost încălcate cu consecințe dezastroase. 

Acum să ne întoarcem și să ne uităm mai bine la protocolul din fig. 8-32. Sigur acel protocol nu 
poate fi ținta unui atac prin reflexie? Depinde. Este destul de subtil. Trudy a reușit să învingă proto- 
colul nostru folosind un atac prin reflexie pentru că a fost posibil să deschidă o a doua sesiune cu 
Bob și să îl păcălească, făcându-l să răspundă la propriile întrebări. Ce s-ar întâmpla dacă Alice ar fi 
un calculator de uz general care ar accepta și el sesiuni multiple, și nu o persoană în fata unui calcu- 
lator? Să vedem ce poate face Trudy. 

Pentru a vedea cum funcționează atacul lui Trudy, a se vedea fig. 8-35. Alice începe prin a-și 
anunța identitatea în mesajul 1. Trudy interceptează acest mesaj și își începe propria sesiune cu me- 
sajul 2, pretinzând că este Bob. Am colorat din nou mesajele din sesiunea a doua. Alice răspunde la 
mesajul 2 spunând: Pretinzi că esti Bob? Demonstrează. în mesajul 3. În acest moment Trudy e în 
impas pentru că nu poate demonstra că este Bob. 

Ce face Trudy acum? Se întoarce la prima sesiune, în care e rândul ei să trimită o provocare, și 
trimite R4 pe care a primit-o în mesajul 3. Alice îi răspunde politicos în mesajul 5, furnizandu-i lui 
Trudy informaţia de care are nevoie pentru a trimite mesajul 6 din sesiunea 2. În acest moment 
Trudy este practic liberă pentru că a răspuns cu succes la provocarea lui Alice în sesiunea 2. Acum 
poate să abandoneze sesiunea 1, să trimită un număr oarecare pentru restul sesiunii 2 și va avea o 
sesiune autentificată cu Alice în sesiunea 2. 

} Prima sesiune 





Fig. 8-35. Atac prin reflexie asupra protocolului din fig. 8-32. 


Dar Trudy e periculoasă și chiar vrea să pună sare pe rană. În loc să trimită un număr oarecare 
pentru a completa sesiunea 2, ea aşteaptă ca Alice să trimită mesajul 7, provocarea lui Alice pentru 
sesiunea 1. Bineînţeles, Trudy nu știe cum să răspundă, așa că folosește din nou atacul prin reflexie, 
trimițând R42 ca mesajul 8. Alice criptează R42 în mesajul 9. Acum Trudy se întoarce la sesiunea 1 si 
îi trimite lui Alice numărul dorit în mesajul 10, copiat din ceea ce trimisese Alice în mesajul 9. Acum 
Trudy are două sesiuni complet autentificate cu Alice. 

Acest atac are un rezultat oarecum diferit de atacul protocolului cu trei mesaje reprezentat în fig. 
8-34. De această dată, Trudy are două sesiuni autentificate cu Alice. În exemplul anterior, ea avea o 
singură sesiune autentificată cu Bob. Și aici, dacă am fi aplicat toate regulile generale pentru proto- 
coale de autentificare discutate mai sus, acest atac ar fi putut fi oprit. O discuţie detaliată despre 
acest gen de atacuri și despre cum să le împiedicăm se găsește în (Bird et. al, 1993). Ei arată și cum 
este posibilă construirea sistematică de protocoale pentru care să se poată demonstra că sunt corec- 
te. Cel mai simplu protocol de acest fel este totuși cam complicat, așa că acum vom prezenta o altă 
clasă de protocoale care funcționează de asemenea corect. 

Noul protocol de autentificare este reprezentat în fig. 8-36 (Bird ș. a., 1993). Acesta folosește un 
HMAC de tipul pe care l-am văzut când am studiat IPsec. Alice începe prin a-i trimite lui Bob un 
număr ad-hoc, Ry, ca mesajul 1. Bob răspunde alegând propriul număr ad-hoc, Rp, si trimitandu-l 
înapoi împreună cu un HMAC. HMAC -ul este format prin construirea unei structuri de date alcătu- 
ită din numărul ad-hoc al lui Alice, numărul ad-hoc al lui Bob, identitățile lor și cheia secretă parta- 
jată, Kup. Această structură de date este codificată prin dispersie în HMAC, de exemplu folosind 
SHA-1. Când Alice primește mesajul 2, ea are Ry (pe care a ales-o ea însăși), Rg, care ajunge ca text 
clar, cele două identități, și cheia secretă, K4g, pe care a stiut-o tot timpul, așa că poate să calculeze 
singură HMAC-ul. Dacă acesta coincide cu cel din mesaj, ea știe că vorbește cu Bob deoarece Trudy 
nu cunoaște Kg, deci nu-și poate da seama ce HMAC să trimită. Alice îi răspunde lui Bob cu un 
HMAC ce conţine doar cele două numere ad-hoc. 

Fig. 8-36. Autentificarea folosind HMAC. 














Poate Trudy sa sparga in vreun fel acest protocol? Nu, pentru ca nu poate forta nici una din parti 
să cripteze sau să rezume o valoare aleasă de ea, cum se întâmpla in fig. 8-34 si in fig. 8-35. Ambele 
HMAC-uri includ valori alese de partea care le trimite, ceea ce Trudy nu poate controla. 

Utilizarea HMAC-urilor nu este singurul mod de a folosi aceasta idee. O schema alternativa de- 
seori utilizată in locul calculării HMAC pentru o serie de elemente este criptarea acestor elemente 
secvențial, folosind inlantuirea blocurilor cifrate. 


8.7.2 Stabilirea unei chei secrete: schimbul de chei Diffie-Hellman 


Până acum am presupus că Bob și Alice partajează o cheie secretă. Să presupunem că nu este 
așa (pentru că deocamdată nu există o PKI universal acceptată pentru semnarea și distribuirea certi- 
ficatelor). Cum pot ei să stabilească una? O modalitate ar fi ca Alice să-l sune pe Bob și să-i dea che- 
ia ei prin telefon, dar el probabil va începe întrebând: Cum știu eu că ești Alice și nu Trudy? Ei ar 
putea încerca să aranjeze o întâlnire la care fiecare din ei să aducă un pașaport, un permis de condu- 
cere și trei cărți de credit semnificative, dar fiind oameni ocupați, e posibil să nu poată găsi, vreme de 
luni de zile, o dată acceptabilă pentru amândoi. Din fericire, oricât de incredibil ar părea, există un 
mod ca cei ce sunt total străini să stabilească, chiar la lumina zilei, o cheie secretă partajată, cu Trudy 
înregistrând grijulie fiecare mesaj. 

Protocolul care permite străinilor să stabilească o cheie secretă partajată se numește interschimbul 
de chei Diffie-Hellman (Diffie si Hellman, 1976) si funcționează după cum urmează. Alice și Bob tre- 
buie să se pună de acord asupra a două numere mari, n și g, unde n este prim, (n-1)/2 este de asemenea 
prim și g îndeplinește anumite condiții. Aceste numere pot fi publice, astfel că oricare din ei poate pur 
și simplu să aleagă n și g și să o spună celuilalt, în mod deschis. Acum Alice alege un număr mare (să 
spunem pe 512 biti), x, si îl păstrează secret. Similar, Bob alege un număr mare, secret, y. 


Alice Bob 
alege x alege y 


| 




















Q 2 Q 

9 

3 3 
Alice computes Bob computes 
(gY mod n)* mod n (g* mod n)¥ mod n 
=g% mod n =g% mod n 


Fig. 8-37. Schimbul de cheie Diffie-Hellman. 

Alice iniţiază protocolul de schimb al cheii trimitandu-i lui Bob un mesaj ce conţine (n, g, g" mod 
n), dupa cum se arată în fig. 8-37. Bob răspunde trimitandu-i lui Alice un mesaj ce conţine g” mod n. 
Acum Alice are numărul pe care i l-a trimis Bob si îl ridică la puterea x modulo n pentru a obţine (g” 
mod n)" mod n. Bob efectuează o operaţie similară pentru a obţine (g" mod nY mod n. Conform legi- 
lor aritmeticii modulare, ambele calcule duc la g” mod n. Iată cum Alice și Bob partajează acum o 
cheie secretă g” modn. 

Este evident că Trudy vede ambele mesaje. Ea cunoaște pe g și pe n din mesajul 1. Dacă ea ar 
putea calcula x și y ar putea să descopere cheia secretă. Necazul este ca, dat fiind doar g' mod n, ea 
nu poate afla pe x. Nu este cunoscut nici un algoritm practic pentru calculul logaritmilor discreti 
modulo un număr prim foarte mare. 

Pentru a face exemplul anterior mai concret, vom folosi (complet nerealist) valorile n = 47 și g = 
3. Alice alege x = 8 și Bob alege y = 10. Ambele chei sunt păstrate secrete. Mesajul lui Alice către 
Bob este (47, 3, 28) deoarece 3% mod 47 este 28. Mesajul lui Bob către Alice este (17). Alice calcu- 
lează 17° mod 47, care este 4. Bob calculează 28" mod 47, care este 4. Alice si Bob au determinat 
independent cheia secretă care este 4. Trudy are de rezolvat ecuaţia 3* mod 47 = 28, ceea ce poate fi 
făcut prin căutare exhaustivă în cazul unor numere mici ca acestea, dar nu și atunci când toate nu- 
merele sunt lungi de sute de biti. Toţi algoritmii cunoscuţi la ora actuală iau prea mult timp, chiar si 
atunci când sunt rulati folosind un supercalculator masiv paralel. 

În ciuda elegantei algoritmului Diffie-Hellman, există o problemă: când Bob ia tripletul (47, 3, 
28), cum știe el că este de la Alice și nu de la Trudy? Nu există nici o modalitate pentru aceasta. Din 
nefericire Trudy poate exploata acest fapt pentru a-i înșela atât pe Alice cât și pe Bob, dupa cum este 
ilustrat în fig. 8-38. Aici, când Alice și Bob îl aleg pe x, respectiv pe y, Trudy alege propriul său număr 
aleator, z. Alice trimite mesajul 1, destinat lui Bob. Trudy îl interceptează și trimite mesajul 2 lui 
Bob, folosind g și n corecti (care sunt disponibili public), dar cu al său z în loc de x. De asemenea ea 
trimite mesajul 3 lui Alice. Mai târziu Bob îi trimite lui Alice mesajul 4, pe care Trudy îl interceptea- 
ză din nou și îl păstrează. 

Alice Trudy Bob 

alege x alege z alege y 


Hm gg modn | 








DEI 


Alice 
Trudy 
Bob 

















Fig. 8-38. Atacul de tip găleata brigăzii sau omul-din-mijloc. 


Acum fiecare efectuează aritmetica modulară. Alice calculează cheia secretă ca fiind g7 mod n si 
la fel face si Trudy (pentru mesajele lui Alice). Bob calculează g” mod n și la fel face si Trudy (pen- 
tru mesajele lui Bob). Alice crede că vorbeşte cu Bob, așa că ea stabilește o sesiune de cheie (cu 
Trudy). La fel face și Bob. Fiecare mesaj pe care Alice îl trimite în sesiunea criptată este capturat de 
Trudy, memorat, modificat la dorință și apoi (opţional) transmis lui Bob. Similar în cealaltă direcție. 
Trudy vede orice și poate modifica toate mesajele la dorință, în timp ce atât Alice cât și Bob trăiesc 
cu iluzia că au un canal de comunicaţie sigur de la unul la celălalt. Acest atac este cunoscut sub nu- 

mele de atacul găleata brigăzii de pompieri (eng.: bucket brigade attack), deoarece el seamănă vag cu 
un departament de pompieri de pe vremuri trecând din mână în mână galetile de-a lungul drumului 
de la mașina de pompieri la foc. El se mai numește și atacul omul-din-mijloc (eng.: man-in-the- 
middle attack). 


8.7.3 Autentificarea folosind un Centru de Distribuţia Cheilor 


Stabilirea unui secret partajat cu un străin a mers destul de bine, dar nu în întregime. Pe de altă 
parte, probabil că nici nu merită să fie făcut (atacul strugurilor acri). Pentru a vorbi cu n oameni în 
acest mod ar fi necesare n chei. Pentru persoanele foarte cunoscute, gestiunea cheilor ar deveni o 
adevărată pacoste, în special dacă fiecare cheie trebuie stocată separat pe câte o cartelă de plastic. 

O abordare diferită o reprezintă introducerea unui centru autorizat de distribuţie a cheilor 
(KDC - Key Distribution Center). În acest model, fiecare utilizator are o singură cheie partajată cu 
KDC. Autentificarea și gestiunea cheilor de sesiune merg acum prin intermediul KDC. Cel mai 
simplu protocol cunoscut pentru autentificarea KDC, implicând două parti și un centru autorizat, 
este ilustrat în fig. 8-39. 





Q 
QO 
x 





2 2 
Kg (A, Ks) 2 


Alice 














Fig. 8-39. O prima incercare de protocol de autentificare folosind un KDC . 


Ideea din spatele protocolului este simplă: Alice alege o cheie de sesiune , Ks, si anunţă KDC ca 
vrea să vorbească cu Bob folosind Ks. Acest mesaj este criptat cu cheia secretă pe care Alice o im- 
parte (numai) cu KDC, Ky. KDC decriptează acest mesaj, extrage identitatea lui Bob și cheia de 
sesiune. Apoi el construiește un nou mesaj ce conţine identitatea lui Alice și cheia de sesiune și tri- 
mite acest mesaj lui Bob. Criptarea este făcută cu Kp, cheia secretă pe care Bob o împarte cu KDC. 
Când Bob decriptează mesajul, el află că Alice vrea să vorbească cu el și cheia pe care aceasta vrea 
să o utilizeze. 

Autentificarea are loc gratuit. KDC știe că mesajul 1 trebuie să fi venit de la Alice, deoarece ni- 
meni altcineva nu poate să-l cripteze cu cheia secretă a Alicei. Similar, Bob știe sigur că mesajul 2 vine 
de la KDC, în care el are încredere, deoarece nimeni altcineva nu mai cunoaște cheia lui secretă. 

Din nefericire, acest protocol prezintă un defect grav. Trudy are nevoie de ceva bani, așa că ea 
imaginează un serviciu pe care îl poate executa pentru Alice, face o ofertă atractivă și obține postul. 
După ce își face treaba, Trudy cere politicos lui Alice să-i plătească transferându-i banii prin bancă. 
Așa că Alice stabilește o cheie de sesiune cu bancherul ei, Bob. Apoi ea îi trimite lui Bob un mesaj 
prin care cere ca banii respectivi să fie transferați în contul lui Trudy. 

Între timp, Trudy se întoarce la vechile ei obiceiuri, furturile prin reţea. Ea copiază atât mesajul 2 
din fig. 8-39, cât si cererea de transferare a banilor care îl urmează. Mai târziu ea le trimite lui Bob. 
Bob le ia și gândește: „Alice probabil că a angajat-o din nou pe Trudy. Cu siguranță că ea lucrează 
bine.” Bob transferă din nou o cantitate de bani egală cu prima din contul lui Alice în al lui Trudy. 
La câtva timp după cea de-a 50-a pereche de mesaje pe care o primește, Bob aleargă afară din biroul 

său pentru a o găsi pe Trudy si a-i oferi un împrumut mare astfel ca ea să-și poată extinde afacerea 
ce se dovedește a fi atât de plină de succes. Problema se numește atacul prin reluare. 

Sunt câteva soluţii posibile la atacul prin reluare. Prima este de a include în fiecare mesaj o am- 
prentă de timp. Astfel, dacă cineva primește un mesaj expirat, îl ignoră. Necazul cu această abordare 
este că într-o rețea ceasurile nu sunt niciodată perfect sincronizate, astfel încât va exista un întreg 
interval de timp în care o amprentă de timp este validă. Trudy poate retrimite mesajul în acest inter- 
val de timp fără să fie prinsă. 

Cea de-a doua soluţie este să se pună, în fiecare mesaj, un număr ad-hoc. Fiecare parte trebuie 
să-și rememoreze toate numerele ad-hoc folosite anterior și să respingă orice mesaj ce conține un 
număr ad-hoc folosit deja. Dar numerele ad-hoc trebuie rememorate la nesfârșit, chiar și atunci 
când Trudy încearcă să retrimită un mesaj vechi de 5 ani. De asemenea, dacă o mașină cade și își 
pierde lista de numere ad-hoc, ea va fi din nou vulnerabilă la un atac prin reluare. Amprentele de 
timp și numerele ad-hoc pot fi combinate pentru a limita timpul în care acestea din urmă nu trebuie 
șterse, dar este evident că protocolul devine mult mai complicat. 

O abordare și mai sofisticată a autentificării este folosirea unui protocol provocare-răspuns 
multicăi. Un exemplu binecunoscut de astfel de protocol este protocolul de autentificare Needham- 
Schroeder (Needham și Schroeder, 1978). O variantă a acestuia este prezentată în fig. 8-40. 

KA (Ra, B, Kg, Kp(A, Ks)) 



















3 








Alice 


[KAKI Kp...) | 
Kg(A, Ks), Kg (Raa) 
4 
















Kg (Raz -1), R 





5 











Ks (Rg —1) 





Fig. 8-40. Protocolul de autentificare Needham-Schroeder. 


În acest protocol, Alice începe prin a anunța KDC că ea doreşte să vorbească cu Bob. Acest me- 
saj conține un număr aleator mare, R4, pe post de număr ad-hoc. KDC trimite înapoi mesajul 2 con- 
ținând numărul aleator al lui Alice împreună cu un tichet pe care ea îl poate trimite lui Bob. Scopul 
numărului aleator este acela de a o asigura pe Alice că mesajul 2 este proaspăt și nu unul reluat. 
Identitatea lui Bob este de asemenea inclusă pentru cazul în care lui Trudy îi vine amuzanta idee să 
înlocuiască B-ul din mesajul 1 cu propria sa identitate, astfel încât KDC să cripteze tichetul de la 
sfârșitul mesajului 2 cu K în loc de Kg. Tichetul criptat cu Kz este inclus în interiorul mesajului crip- 
tat, pentru a o împiedica pe Trudy să-l înlocuiască cu altceva pe drumul lui înapoi spre Alice. 

Acum Alice îi trimite tichetul lui Bob, împreună cu un nou număr aleator, R42, criptat cu cheia 
de sesiune, Ks. În mesajul 4, Bob trimite înapoi Ks(R42-1) pentru a-i dovedi lui Alice că vorbește cu 
adevăratul Bob. Trimiterea înapoi a lui Ks(R42) nu ar fi mers, deoarece ar fi fost posibil ca Trudy 
tocmai să-l fi furat din mesajul 3. 

După primirea mesajului 4, Alice este convinsă că vorbește cu Bob și că până în acest moment nu 
s-au folosit mesaje reluate. Doar ea tocmai generase R42 cu câteva milisecunde înainte. Scopul mesa- 
jului 5 este de a-l convinge pe Bob că cea cu care vorbește este chiar Alice si că nu s-au folosit nici 

aici mesaje reluate. Posibilitatea oricărui tip de atac prin replicare este eliminată, deoarece fiecare 
parte nu numai că generează o provocare, dar și răspunde la una. 

Cu toate că protocolul pare a fi destul de solid, el are o mică scăpare. Daca Trudy reușește să ob- 
tina o cheie de sesiune veche în text clar, ea poate să inițieze o nouă sesiune cu Bob reluând mesajul 
3 corespunzător cheii compromise și convingându-l pe acesta că ea este Alice (Denning și Sacco, 
1981). De această dată ea poate prăda contul din bancă al lui Alice fără să trebuiască să se legitime- 
ze nici măcar o dată. 

Needham și Schroeder au publicat mai târziu un protocol care corectează această problemă 
(Needham și Schroeder, 1987). În același număr al aceluiași jurnal, Otway și Rees (1987) au publicat 
de asemenea un protocol care rezolvă problema pe o cale mai scurtă. Fig. 8-41 ilustrează un protocol 


Otway-Rees ușor modificat. 
1 
A,B, R, Ka (A, B, R, R) þm 











Alice 








Ka(Ra, Kg) 














Fig. 8-41. Protocolul de autentificare Otway-Rees (putin simplificat). 


În protocolul Otway-Rees, Alice începe prin a genera o pereche de numere aleatoare, R, care va 
fi utilizată ca identificator comun, și R4, pe care Alice îl va folosi pentru a-l provoca pe Bob. Când 
Bob preia acest mesaj, el construiește un mesaj nou din partea criptată a mesajului lui Alice și unul 
analog din partea sa. Ambele parti criptate cu K și Kg identificând pe Alice și pe Bob, contin identi- 
ficatorul comun si o provocare. 

KDC verifică dacă R din ambele parti este același. S-ar putea să nu fie, deoarece Trudy a intervenit 
cu R în mesajul 1 sau a înlocuit partea din mesajul 2. Daca cele două Rs se potrivesc, KDC crede ca 
mesajul de cerere de la Bob este valid. El generează atunci o cheie de sesiune și o criptează de două 
ori, o dată pentru Alice și o dată pentru Bob. Fiecare mesaj conţine numărul aleator al receptorului, ca 
dovadă că mesajul a fost generat de KDC si nu de Trudy. În acest moment atât Alice cât și Bob sunt în 
posesia aceleiași chei de sesiune și pot începe comunicarea. Prima dată când ei vor schimba mesaje de 
date, fiecare va putea vedea că celălalt are o copie identică a lui Ks, astfel autentificarea fiind completă. 


8.7.4 Autentificarea folosind Kerberos 


Un protocol de autentificare folosit în multe sisteme reale (inclusiv Windows 2000) este 
Kerberos, care se bazează pe o variantă a protocolului Needham-Schroeder. Numele său vine de la 
un câine cu mai multe capete din mitologia greacă, ce era folosit pentru a păzi intrarea în Hades 
(probabil pentru a-i tine pe cei nedoriți afară). Kerberos a fost proiectat la M.I.T. pentru a permite 
utilizatorilor de la staţiile de lucru să acceseze resursele rețelei într-un mod sigur. Cea mai mare dife- 
renta dintre el și Needham-Schroeder este presupunerea lui că toate ceasurile sunt destul de bine 
sincronizate. Protocolul a trecut prin câteva iterații. VA este versiunea cea mai larg utilizată în indus- 

trie, așa că pe aceasta o vom descrie. După care vom spune câteva cuvinte despre succesoarea sa, 
V5. Pentru mai multe informații, vezi (Steiner et. al, 1988). 
Kerberos implică trei servere în afară de Alice (staţia de lucru a clientului): 


Serverul de autentificare (AS — eng.: Authentication Server): verifică utilizatorii în timpul conectării. 

Serverul de acordare a Tichetelor (TGS - eng.: Ticket-Granting Server): emite „demonstrarea 
identității tichetelor”. 

Serverul Bob: realizează efectiv acțiunea pe care o dorește Alice 


AS este similar unui KDC prin aceea că el partajează o parolă secretă cu orice utilizator. Sarcina 
TGS este de a emite tichete care pot convinge serverele reale că acela care deţine un tichet TGS este 
într-adevăr cel ce pretinde a fi. 

Pentru a porni o sesiune, Alice stă așezată la o staţie de lucru publică oarecare și-și tastează nu- 
mele. Staţia de lucru transmite numele ei la AS ca text clar, după cum este arătat în fig. 8-42. Ceea ce 
vine înapoi este o cheie de sesiune împreună cu un tichet Kzos(4, Ks), destinate TGS-ului. Aceste 
elemente sunt împachetate împreună și criptate folosind cheia secretă a lui Alice, astfel încât doar 
Alice să le poată decripta. Doar când sosește mesajul 2, stația de lucru îi va cere lui Alice parola. 
Parola este folosită pentru a genera Ky, în scopul decriptării mesajului 2 și obținerii cheii de sesiune 
şi tichetului TGS din interiorul acestui mesaj. În acest moment, staţia de lucru înlocuiește parola lui 
Alice pentru a se asigura că ea se găsește în interiorul staţiei de lucru pentru cel mult câteva milise- 
cunde. Dacă Trudy încearcă să se conecteze ca Alice, parola pe care o introduce va fi greșită și stația 
de lucru va detecta acest lucru deoarece partea standard a mesajului 2 va fi incorectă. 

După conectare Alice trebuie să anunţe staţia de lucru că dorește să-l contacteze pe Bob, serve- 
rul de fișiere. Atunci staţia de lucru trimite spre TGS mesajul 3 cerând un tichet pentru a-l folosi cu 
Bob. Elementul cheie în această cerere este Krgs(4, Ks), care este criptat cu cheia secretă a TGS și 
este folosit ca dovadă că transmitatorul este chiar Alice. TGS răspunde prin crearea unei chei de 
sesiune Kg, pe care Alice să o folosească cu Bob. Se trimit înapoi două versiuni ale acesteia. Prima 
este criptată doar cu Ks, astfel încât Alice să poată să o citească. A doua este criptată cu cheia lui 
Bob, Kp, astfel încât Bob să o poată citi. 


1 
il 

2 2 [Conectare 
n Ka (Kg, Kras (A, Ks)) 






































g Kras (A, Ks), B, Ks (t) =| Q | Obtine 
= 4 un tichet 
T h] kg (B, Kaz), Kp (A, Ke) Hl © 
5 
Kg (A, Kas ), Kap (t) Flo £ 
6 E Lucrează 
Kap (t +1) 











Fig. 8-42. Modul de operare la Kerberos V4. 


Trudy poate copia mesajul 3 si poate încerca să-l utilizeze din nou, dar ea va fi împiedicată de 
amprenta de timp criptata, t, trimisă împreună cu el. Trudy nu poate înlocui amprenta de timp cu 
una mai recentă, deoarece ea nu cunoaște Ks, cheia de sesiune pe care o folosește Alice pentru a 

vorbi cu TGS. Chiar daca Trudy retrimite mesajul 3 repede, tot ceea ce va obţine este o altă copie a 
mesajului 4, pe care nu a putut să-l decripteze prima dată și nu va putea nici a doua oară. 

Acum Alice îi poate trimite lui Bob K4g pentru a stabili o sesiune cu el. Acest schimb este de aseme- 
nea cu amprente de timp. Răspunsul este pentru Alice dovada că ea vorbește chiar cu Bob, nu cu Trudy. 

După aceasta serie de schimburi, Alice poate comunica cu Bob sub acoperirea cheii K4g. Dacă mai 
târziu se decide că are nevoie să comunice cu alt server, Carol, ea va repeta doar mesajul 3 spre TGS, 
specificând de această dată C în loc de B. TGS va răspunde cu promptitudine cu un tichet criptat cu Kg 
pe care Alice îl poate transmite lui Carol și pe care Carol îl va accepta ca dovadă că el vine de la Alice. 

Scopul întregii acțiuni este că acum Alice poate accesa serverele din toată rețeaua într-un mod 
sigur si că parola sa nu va fi niciodată transmisă prin rețea. De fapt parola trebuie să existe pe stația 
de lucru doar pentru câteva milisecunde. Cu toate acestea, trebuie remarcat că fiecare server face 
propria sa autorizare. Atunci când Alice îi prezintă tichetul său lui Bob, acest tichet doar îi demon- 
strează lui Bob cine l-a trimis. Ceea ce îi este permis lui Alice să facă, depinde doar de Bob. 

Deoarece proiectantii Kerberos-ului nu s-au așteptat ca întreaga lume să aibă încredere într-un 
singur server de autentificare, ei au prevăzut posibilitatea de a avea domenii multiple, fiecare cu pro- 
priul său AS și TGS. Pentru a obţine un tichet de la un server dintr-un domeniu de la distanță, Alice 
ar trebui să ceară propriului său TGS un tichet acceptat de TGS-ul din domeniul de la distanță. Dacă 
TGS-ul de la distanţă este înregistrat la TGS-ul local (în același mod în care sunt serverele locale), 
TGS-ul local îi va da lui Alice un tichet valid pentru TGS-ul de la distanță. Astfel ea poate să lucreze 
acolo, de exemplu să ia tichete pentru serverele din acest domeniu. De notat totuși că, pentru ca parti 
din două domenii diferite să conlucreze, fiecare trebuie să se increada în TGS-ul celuilalt. 

Kerberos V5 este mai sofisticat decât V4 și are o supraîncărcare mai mare. Pentru a descrie tipu- 
rile de date el folosește OSI ASN.1 (Abstract Syntax Notation 1) și prezintă mici modificări în proto- 
coale. Mai mult decât atât, are timpi de viata mai mari pentru tichete, permite reînnoirea tichetelor 
si va elibera tichete postdatate. În plus, cel putin în teorie, nu este dependent de DES, cum este V4, 
si suportă domenii multiple delegând servere de tichete multiple pentru generarea de tichete. 


8.7.5 Autentificarea folosind criptografia cu cheie publica 


Autentificarea mutuală poate fi realizată și cu ajutorul criptografiei cu cheie publică. Pentru în- 
ceput, Alice are nevoie de cheia publică a lui Bob. Dacă există o PKI cu un server de directoare care 
emite certificate pentru chei publice, Alice o poate cere pe a lui Bob, după cum se vede din fig. 8-43, 
ca mesajul 1. Răspunsul, în mesajul 2, este un certificat X.509 conținând cheia publică a lui Bob. 
Când Alice verifică faptul că semnătura e corectă, îi trimite lui Bob un mesaj conținând identitatea ei 
și un număr ad-hoc. 

Când Bob primește acest mesaj, nu are idee dacă a venit de la Alice sau de la Trudy, dar conti- 
nua si cere serverului de directoare cheia publică a lui Alice (mesajul 4), pe care o obține imediat 
(mesajul 5). Apoi îi trimite lui Alice un mesaj conţinând R4 a lui Alice, propriul număr ad-hoc, Rp, si 
o cheie de sesiune propusă, Ks, ca mesajul 6. 

Când Alice primește mesajul 6, ea îl decriptează folosind propria cheie privată. Ea vede Ry in 
mesaj, ceea ce îi dă o senzație plăcută. Mesajul trebuie să fi venit de la Bob, pentru că Trudy nu are 
nici un mijloc de a determina Ry. Mai mult, trebuie să fie un mesaj proaspăt, si nu unul reluat, din 
moment ce ea tocmai i-a trimis R4 lui Bob. Alice acceptă cheia de sesiune trimițând înapoi mesajul 
7. Când Bob vede Rg criptat cu cheia de sesiune pe care a generat-o el, știe că Alice a primit mesajul 
6 sia verificat Ry. 

Fig. 8-43. Autentificarea mutuală folosind criptografia cu cheie publică. 


Cum poate încerca Trudy să compromită acest protocol? Ea poate fabrica mesajul 3 și-l poate 
păcăli pe Bob să o testeze pe Alice, dar Alice va vedea un Ry pe care nu l-a trimis ea si nu va merge 
niciodată mai departe. Trudy nu poate falsifica mesajul 7 pentru Bob, deoarece nu știe Rg sau Ks si 
nu le poate determina fără cheia privată a lui Alice. De data aceasta ea nu are noroc. 


8.8 CONFIDENTIALITATEA POŞTEI ELECTRO- 
NICE 


Când un mesaj de poștă electronică este trimis între două locaţii situate la distanţă, acesta va tre- 
ce în drumul său pe la un număr mare de mașini. Oricare dintre acestea poate să citească și să înre- 
gistreze mesajul pentru utilizare ulterioară. Confidentialitatea este inexistentă, în ciuda a ceea ce 
mulți oameni cred (Weisband și Reining, 1995). Cu toate acestea, multora le-ar plăcea să poată tri- 
mite mesaje care să fie citite doar de cei cărora le sunt adresate și de nimeni altcineva: nu de șeful lor 
și nici chiar de guvern. Această dorinţă a stimulat mai multe persoane și grupuri să aplice principiile 
criptografiei, studiate de noi anterior, la poșta electronică, pentru a produce un sistem de e-mail si- 
gur. În secţiunile următoare vom studia un sistem de e-mail sigur larg utilizat, PGP, și apoi vom 
menţiona pe scurt altele două, PEM și S/MIME. Pentru informaţii suplimentare a se vedea 
(Kaufman et. al, 2002; și Schneier, 1995). 


8.8.1  PGP-Pretty Good Privacy (rom.: Confidentialitate Destul de Bună) 


Primul nostru exemplu, PGP (eng.: Pretty Good Privacy) este in cea mai mare parte rodul gandi- 
rii unei singure persoane, Phil Zimmermann (Zimmermann, 1995a, 1995b). Zimmermann este un 
avocat al confidentialitatii, al cărui motto este: Dacă dreptul la confidentialitate este în afara legii, 
atunci doar cei aflați în afara legii vor avea confidentialitate. Lansat în 1991, PGP este un pachet 
complet de securitate a e-mail-ului, care oferă confidentialitate, autentificare, semnături digitale și 
compresie, toate într-o formă ușor de utilizat. Pe deasupra, pachetul complet, incluzând tot codul 

sursă, este distribuit gratuit prin Internet. Datorită calităţii sale, prețului (zero) si disponibilitatii pe 
platformele UNIX, Linux, Windows și Mac OS, acesta este larg utilizat astăzi. 

PGP criptează datele folosind un cifru bloc numit IDEA (eng.: International Data Encryption 
Algorithm, rom.: Algoritm International de Criptare a Datelor), care folosește chei de 128 de biti. 
Acesta a fost proiectat în Elveţia într-un moment in care DES era considerat compromis și AES încă 
nu fusese inventat. Conceptual, IDEA este similar cu DES și AES: permuta biții într-un sir de run- 
de, dar detaliile funcțiilor de permutare sunt diferite de DES și AES. Gestiunea cheilor folosește 
RSA și integritatea datelor folosește MDS, subiecte pe care le-am discutat deja. 

PGP a fost implicat în diferite controverse începând din prima zi (Levy, 1993). Deoarece 
Zimmermann nu a făcut nimic pentru a împiedica alte persoane să distribuie PGP pe Internet, de 
unde poate fi luat de oameni din toată lumea, guvernul Statelor Unite a pretins că Zimmermann a 
violat legile privind exportul de muniție. Investigarea lui Zimmermann de către guvernul Statelor 
Unite a durat 5 ani, dar până la urmă a încetat, probabil din două motive. În primul rând, 
Zimmermann nu a pus el însuși PGP pe Internet, așa că avocatul lui a susţinut că el nu a exportat 
niciodată nimic (și apoi mai este și problema dacă de fapt a crea un sit Web constituie un export). În 
al doilea rând, guvernul și-a dat seama în cele din urmă că a câștiga un proces înseamnă a convinge 
juratii că un sit Web conţinând un program de confidentialitate ce poate fi descărcat intră sub inci- 
denta legii traficului de arme, care interzice exportul de material de război cum ar fi tancurile, sub- 
marinele, aparatele de zbor militare și armele nucleare. Și probabil că nici anii întregi de publicitate 
negativă nu au ajutat prea mult. 

Făcând o paranteză, legile exportului sunt bizare, ca să folosim termeni moderați. Guvernul a 
considerat punerea de cod pe un sit Web ilegală și l-a hărțuit pe Zimmermann 5 ani pentru acest 
lucru. Pe de altă parte, când cineva a publicat codul sursă complet al PGP, în C, într-o carte (cu ca- 
ractere mari și cu sume de control pe fiecare pagină, ca să poată fi verificat ușor) și apoi a exportat 
cartea, nu au fost probleme cu guvernul deoarece cărțile nu sunt clasificate ca muniții. Sabia este mai 
puternică decât condeiul, cel putin pentru Unchiul Sam. 

O altă problemă cu care s-a confruntat PGP a fost una de încălcare a patentului. Compania ce de- 
tine patentul RSA, RSA Security, Inc., a susținut că folosirea de către PGP a algoritmului RSA îi în- 
calcă patentul, dar această problemă a fost rezolvată în versiunile începând de la 2.6. Mai mult, PGP 
folosește și alt algoritm de criptare patentat, IDEA, ceea ce a provocat niște probleme la început. 

Cum sursele PGP sunt publice, diverse persoane și grupuri l-au modificat și au produs un număr 
de versiuni. Unele au fost proiectate ca să ocolească problemele cu legile muniției, altele s-au orien- 
tat spre evitarea folosirii algoritmilor patentati, și altele au vrut să-l transforme într-un produs co- 
mercial, în care sursele să nu mai fie disponibile. Desi legile muniției au mai fost liberalizate putin 
(altfel produsele ce folosesc AES nu ar fi putut fi exportate din S.U.A.) și patentul RSA a expirat în 
septembrie 2000, consecinţa tuturor acestor probleme este că acum sunt în circulaţie diverse versiuni 
incompatibile ale PGP, sub nume diferite. Discutia de mai jos se referă la PGP clasic, adică cea mai 
veche și mai simplă versiune. Altă versiune populară, Open PGP, este descrisă în RFC 2440. Încă o 
altă versiune este GNU Privacy Guard. 

În mod intenţionat PGP utilizează algoritmi de criptare existenţi, în loc să inventeze unii noi. Se 
bazează în principal pe algoritmi care au fost supuși unor numeroase analize amănunțite și nu au fost 
proiectati sau influențați de vreo agenţie guvernamentală care să încerce să le micșoreze puterea. 
Pentru cei ce au tendinţa să nu aibă încredere în guvern, această proprietate este un mare avantaj. 

PGP permite compresia de text, asigurarea secretului mesajelor și semnături digitale și furnizea- 
ză de asemenea facilități de management extensiv al cheilor, dar, destul de ciudat, nu și facilități pen- 


714 SECURITATEA REȚELELOR CAP. 8 


tru e-mail. Este mai mult un preprocesor care preia text clar de la intrare și produce text semnat, 
cifrat, în bază 64, ca rezultat. Acest rezultat poate fi apoi trimis prin e-mail, bineînțeles. Unele im- 
plementări ale PGP apelează, ca pas final, un agent utilizator care să trimită efectiv mesajul. 

Pentru a vedea cum funcționează PGP, să considerăm exemplul din fig. 8-44. Aici, Alice vrea să-i 
trimită lui Bob, într-o manieră sigură, un mesaj text simplu, semnat, P. Alice și Bob au cheile private 
(Dx) și cheile RSA publice (Ey). Să presupunem că fiecare știe cheia publică a celuilalt; ne vom ocu- 
pa mai târziu de administrarea cheilor. 


Km : Cheie unică de mesaj, pentru IDEA Cheia publică RSA 


a lui Bob, Eg 
&) : Concatenare 








Cheia RSA privata RSA 


a lui Alice, Da 
















Text ASCII 
catre retea 







P1 comprimat 


Mesajul Concatenarea lui Concatenarea 
original, în P şi a rezumatului lui P1.Z criptat 
text clar, de de dispersie criptat cu IDEA şi Ky 
la Alice criptat cu Eg 


Fig. 8-44. PGP în acțiunea de trimitere a unui mesaj. 


Alice începe prin a invoca programul PGP pe calculatorul său. Mai întâi PGP rezumă prin dis- 
persare (eng.: hash) mesajul P utilizând MDS, apoi criptează codul de dispersie rezultat utilizând 
cheia sa RSA privată, D4. Cand, în cele din urmă, Bob primește mesajul, el poate decripta rezumatul 
cu cheia publică cunoscută a lui Alice și poate testa corectitudinea acestuia. Chiar dacă altcineva (de 
ex. Trudy) poate obține codul in aceasta etapă și il poate decripta cu cheia publică a lui Alice, pute- 
rea lui MD5 garantează că este nerealizabilă computational producerea unui alt mesaj care să aibă 
același cod MDS. 

Rezumatul criptat și mesajul original sunt acum concatenate într-un singur mesaj P/ si compri- 
mate apoi cu programul ZIP, care utilizeaza algoritmul Ziv-Lempel (Ziv si Lempel, 1977). Numim 
ieșirea obținută la acest pas PI.Z. 

Apoi, PGP ii cere lui Alice introducerea unui sir de caractere oarecare. Atat continutul acestuia 
cat și viteza de tastare sunt utilizate pentru a genera o cheie de mesaj de tip IDEA, de 128 de biti, Ky 
(numită cheie de sesiune in literatura PGP, dar numele este nepotrivit atâta timp cât nu există nici o 
sesiune). Ky este acum utilizat pentru a cripta P/.Z cu IDEA, prin metoda de tip reacţie cifrată. În 
plus, Ky este criptata cu cheia publică a lui Bob, Ep. Aceste două componente sunt apoi concatenate 
și convertite în bază 64, așa cum s-a discutat în secțiunea despre MIME din Cap. 7. Mesajul rezultat 
conţine numai litere, cifre și simbolurile +, / si =, ceea ce înseamnă că poate fi pus într-un corp de 
RFC 822 și că ne putem aștepta să ajungă nemodificat la destinaţie. 

Când Bob primește mesajul, îl reconvertește din bază 64 și decriptează cheia IDEA utilizând 
cheia sa RSA privată. Utilizând această cheie, decriptează mesajul pentru a obţine P7.Z. După de- 

compresia acestuia, Bob separă textul simplu de codul cifrat și decriptează codul de dispersie 
utilizând cheia publică a lui Alice. Dacă codul textului clar coincide cu ceea ce a calculat el 
utilizând MDS5, el știe că P este mesajul corect si că provine de la Alice. 

Merită observat că RSA este utilizat doar în două locuri aici: pentru a cifra codul de dispersie de 
128 de biti generat de MDS și pentru a cifra cheia IDEA de 128 de biti. Desi RSA este lent, are de 
criptat doar 256 de biti și nu un volum mare de date. Mai mult, toţi cei 256 de biti de text simplu sunt 
generati extrem de aleator, astfel încât numai pentru a determina dacă o cheie ghicită este corectă, 
Trudy ar trebui să depună o cantitate însemnată de muncă. Criptarea de mare putere este realizată 
de IDEA, care este cu câteva ordine de mărime mai rapidă decât RSA. Astfel, PGP asigură securita- 
te, compresie și o semnătură digitală și face acest lucru într-o manieră chiar mult mai eficientă decât 
schema ilustrată în fig. 8-19. 

PGP acceptă trei lungimi de chei RSA. Rămâne la latitudinea utilizatorului să o aleagă pe cea 
mai potrivită. Lungimile disponibile sunt: 


1. Obisnuita (384 biti): poate fi spartă ușor în ziua de azi. 

2. Comercială (512 biti): ar putea fi spartă de organizații cu nume din trei litere (care se ocupă 
cu securitatea statului). 

3. Militară (1024 biti): Nu poate fi sparta de nici un pământean. 

4, Extraterestra (2048 biti): Nu poate fi sparta nici de cineva de pe altă planeta. 


Cum RSA este folosită doar pentru două calcule ușoare, toată lumea ar trebui să folosească me- 
reu chei de lungime extraterestră. 








> 


Baza 64 
Cheia de |"  Comprimat, criptat cu IDEA el 


mesaj Semnatura Mesajul 


FR 
T T 
i iD T Codif. | Antet Nume i : 
Antet din | i | MD5 msg de Mesaj 
MIEA|p "| fişier | m 
p p 
l 











ID 
din | Ky 
Eg 
Criptat j =j 
cu Eg DA 


Fig. 8-45. Un mesaj PGP 


Formatul unui mesaj PGP este prezentat în fig. 8-45. Mesajul are trei părți, conținând cheia 
IDEA, semnătura și respectiv mesajul. Partea care conţine cheia mai include, de asemenea, un iden- 
tificator de cheie, deoarece utilizatorilor li se permite să aibă mai multe chei publice. 

Partea cu semnătura conţine un antet, de care nu ne vom ocupa aici. Antetul este urmat de: o am- 
prenta de timp, identificatorul pentru cheia publică a emitatorului, care poate fi folosit pentru a decrip- 
ta codul semnăturii, unele informaţii care identifică algoritmul folosit (pentru a permite folosirea algo- 
ritmilor MD6 si RSAZ atunci când aceștia vor fi inventati) precum și codul de dispersie criptat. 

Partea de mesaj conţine de asemenea un antet, numele implicit care va fi folosit pentru fișier în 
cazul în care utilizatorul dorește să-l salveze pe disc, o amprentă de timp pusă la crearea mesajului și, 
în sfârșit, mesajul în sine. 

Administrarea cheilor a fost tratată cu atenţie foarte mare în PGP, deoarece acesta este călcâiul 
lui Ahile pentru sistemele de securitate. Administrarea cheilor funcționează după cum urmează. 
Fiecare utilizator menţine două structuri de date locale: un inel cu chei private și unul cu chei publi- 
ce. Inelul cheilor private conține una sau mai multe perechi de chei personale (privată-publică). Mo- 
tivul pentru care se acceptă mai multe chei pentru un utilizator este pentru a permite acestora să-și 
schimbe cheile publice periodic sau când se consideră că acestea au fost compromise, fără a invalida 
mesajele aflate în pregătire sau în tranzit. Fiecare pereche are un identificator asociat, astfel încât un 
emițător de mesaj poate spune destinatarului ce cheie publică a fost folosită pentru criptarea acestu- 
ia. Identificatorii de mesaj constau din ultimii 64 de biti ai cheii publice. Utilizatorii sunt responsabili 
pentru evitarea conflictelor între identificatorii cheilor lor publice. Cheile private de pe disc sunt 
criptate folosind o parolă specială (arbitrar de lungă) pentru a le proteja împotriva unor atacuri. 

Inelul cheilor publice conține cheile publice ale corespondentilor utilizatorului. Acestea sunt ne- 
cesare pentru criptarea cheilor de mesaj asociate cu fiecare mesaj. Fiecare intrare în inelul cheilor 
publice conţine nu doar cheia publică, ci și identificatorul său pe 64 de biti și o indicație asupra în- 
crederii pe care o are utilizatorul în cheie. 

Problema care trebuie rezolvată aici este următoarea. Să presupunem că cheile publice sunt 
menținute în grupurile de știri. O metodă pentru Trudy de a citi e-mail-ul secret al lui Bob este de a 
ataca grupul de știri și de a înlocui cheia publică a lui Bob cu una la alegerea sa. Când Alice va lua 
mai târziu așa-zisa cheie a lui Bob, Trudy poate lansa un atac găleata-brigăzii la adresa lui Bob. 

Pentru a preveni astfel de atacuri, sau cel puțin pentru a minimiza consecinţele lor, Alice trebuie 
să ştie cât de mult se poate încrede în obiectul numit „cheia lui Bob” din inelul său de chei publice. 
Dacă ea știe că Bob personal i-a dat o dischetă conținând cheia, atunci poate acorda valoarea maxi- 
mă de încredere. Această abordare descentralizată, bazată pe controlul utilizatorului, asupra admi- 
nistrării cheilor publice este ceea ce face PGP să se deosebească de schemele centralizate PKI. 

Totuși, în practică, oamenii primesc cheile publice întrebând un server de chei sigur. Din acest 
motiv, după ce X.509 a fost standardizat, PGP a început să suporte aceste certificate, pe lângă tradi- 
tionalul mecanism al inelelor cu chei publice. Toate versiunile curente de PGP suportă X.509. 


8.8.2  PEM-Privacy Enhanced Mail (Poştă cu Confidentialitate Sporita) 


Spre deosebire de PGP, care a fost iniţial opera unui singur om, cel de-al doilea exemplu al nos- 
tru, PEM (eng.: Privacy Enhanced Mail), dezvoltat la sfârșitul anilor "80, este un standard oficial 
Internet și este descris în patru RFC-uri: RFC 1421 până la RFC 1424. Foarte pe scurt, PEM acope- 
ra același teritoriu ca si PGP: confidentialitatea si autentificarea sistemelor de e-mail bazate pe RFC 
822. Cu toate acestea, el prezinta si unele diferente fata de abordarea si tehnologia PGP. 

Mesajele trimise folosind PEM sunt mai intai convertite intr-o forma canonica, astfel incat ele au 
aceleasi conventii referitoare la spatii albe (de ex. tab-uri, spatiile de la sfarsit de text). Apoi este cal- 
culat un cod de dispersie al mesajului, folosind MD2 sau MDS. Dupa aceasta, concatenarea codului 
de dispersie si a mesajului este criptata folosind DES. În lumina cunoscutei slăbiciuni a unei chei de 
56 de biţi, această alegere este în mod sigur suspectă. Mesajul criptat poate fi apoi codificat utilizând o 
codificare în baza 64 și transmis destinatarului. 

Ca și în PGP, fiecare mesaj este criptat cu o cheie unică, inclusă și ea în mesaj. Cheia poate fi 
protejată fie cu RSA, fie cu DES triplu folosind EDE. 

În PEM administrarea cheilor este mult mai structurată decât în PGP. Cheile sunt certificate 
prin certificate X.509 emise de CA-uri, care sunt organizate într-o ierarhie rigidă pornind de la o 

singura radacina (baza). Avantajul acestei scheme este ca revocarea certificatului este posibila daca 
autoritatea corespunzatoare radacinii emite periodic CRL-uri. 

Singura problema cu PEM este că nimeni nu l-a folosit niciodată și a dispărut de mult in neant. 
În mare, problema a fost politică: cine ar funcţiona ca bază a ierarhiei și în ce condiţii? Nu a fost 
lipsă de candidaţi, dar multora le-a fost frică să incredinteze vreuneia dintre companii securitatea 
întregului sistem. Cel mai serios candidat, RSA Security, Inc., a vrut să perceapă o taxă pentru fieca- 
re certificat emis. Totuși, unele organizații au respins ideea. În particular, guvernul Statelor Unite 
poate folosi toate patentele din tara fără a plăti, iar companiile din afara S.U.A. se obisnuisera să 
folosească algoritmul RSA pe gratis (compania a uitat să îl patenteze în afara Statelor Unite). Nici 
unii, nici alții nu erau entuziasmați de ideea de a trebui deodată să plătească RSA Security, Inc. pen- 
tru lucruri pe care ei le făcuseră dintotdeauna pe gratis. Până la urmă, nu a putut fi găsită o bază 
pentru ierarhie și PEM s-a prăbușit. 


8.8.3 S/MIME 


Următoarea aventură a IETF în domeniul securităţii poștei electronice, denumită S/MIME (Se- 
cure/MIME, rom.: MIME Sigur), este descrisă în RFC 2632 până la 2643. Ca si PEM, acesta oferă 
autentificare, integritatea datelor, confidentialitate si non-repudiere. Este de asemenea destul de 
flexibil, suportând o varietate de algoritmi criptografici. În mod previzibil, având în vedere numele, 
S/MIME se integrează bine cu MIME, permiţând tuturor tipurilor de mesaje să fie protejate. Sunt 
definite o varietate de antete noi MIME, de exemplu pentru a conţine semnături digitale. 

IETF a învăţat evident ceva din experiența cu PEM. S/MIME nu are o ierarhie rigidă pentru cer- 
tificate, pornind de la o singură bază. În schimb, utilizatorii pot avea mai multe puncte de încredere 
(eng.: trust anchors). Atâta timp cât un certificat poate fi urmărit înapoi până la un punct în care 
utilizatorul are încredere, este considerat valid. S/MIME folosește algoritmii și protocoalele standard 
pe care le-am examinat până acum, deci nu îl vom mai discuta aici. Pentru detalii, vă rog să consul- 
taţi RFC-urile. 


8.9 SECURITATEA WEB-ULUI 


Am studiat două domenii importante în care securitatea este necesară: comunicațiile si posta 
electronică. Puteţi să vi le imaginati pe acestea ca fiind supa și aperitivul. Acum este momentul pen- 
tru felul principal: securitatea Web-ului. Web-ul este locul unde în zilele noastre cele mai multe 
Trudy isi petrec vremea făcând răutăţi. În secțiunile următoare vom analiza unele probleme și aspec- 
te referitoare la securitatea Web-ului. 

În linii mari, securitatea Web-ului poate fi împărțită în trei subiecte. În primul rând, cum pot 
fi sigur denumite obiectele și resursele? În al doilea rând, cum se pot stabili conexiuni sigure, autenti- 
ficate? În al treilea rând, ce se întâmplă când un sit Web trimite unui client un fragment de cod exe- 
cutabil? După ce prezentăm câteva tipuri de pericole, vom examina toate aceste probleme. 

8.9.1  Pericole 


În ziare se poate citi despre problemele de securitate a siturilor Web aproape în fiecare săptă- 
mână. Situaţia e într-adevăr destul de proastă. Să vedem câteva exemple de lucruri care s-au întâm- 
plat deja. În primul rând, paginile principale ale multor organizații au fost atacate și înlocuite cu alte 
pagini alese de spărgători (eng.: crackers). (Presa populară denumește persoanele care sparg siste- 
mele „hackers”, dar mulți programatori rezervă acest termen pentru marii programatori. Preferăm 
să denumim aceste persoane „spărgători” - „crackers”). Printre siturile care au fost sparte se numără 
și Yahoo, Armata S.U.A., CIA, NASA, New York Times. În cele mai multe cazuri, spărgătorii au 
pus acolo doar un text amuzant și siturile au fost reparate în câteva ore. 

Acum să vedem niște cazuri mult mai serioase. Multe situri au căzut din cauza atacurilor de refuz 
al serviciilor (eng.: denial-of-service attacks), în care spărgătorul „inundă” situl cu trafic, făcându-l 
incapabil de a răspunde la cererile legitime. De multe ori atacul e lansat de pe un număr mare de 
masini în care spărgătorul tocmai a intrat (atacuri distribuite de negare a serviciilor — DDoS attacks). 
Aceste atacuri au devenit atât de obișnuite încât acum nici nu mai ajung la știri, dar pot costa situl 
atacat mii de dolari în afaceri pierdute. 

În 1999, un spărgător suedez a intrat în situl Hotmail al firmei Microsoft și a creat un sit oglindă 
(mirror) care permitea oricui să scrie numele unui utilizator Hotmail și apoi să citească toată poșta 
electronică, cea curentă și cea arhivată, a persoanei respective. 

În alt caz, un spărgător rus de 19 ani numit Maxim a intrat într-un sit de comerţ electronic și a fu- 
rat 300000 de numere de cărţi de credit. Apoi i-a abordat pe deţinătorii sitului și le-a spus că dacă nu îl 
plătesc cu 100000$, va publica toate numerele de cărți de credit pe Internet. Ei nu au cedat santajului 
și el chiar a publicat numerele cărților de credit, producând mari pagube multor victime inocente. 

În alt stil, un student de 23 de ani din California a trimis prin e-mail unei agenţii de presă un co- 
municat conţinând afirmaţia falsă că Emulex, o corporație americană, va suferi mari pierderi și că 
directorul executiv își va da imediat demisia. În câteva ore, acțiunile companiei au scăzut cu 60%, 
provocând celor care le deţineau pierderi de peste 2 miliarde $. Autorul faptei a câștigat un sfert de 
milion de dolari vânzând acțiunile cu putin timp înainte de a trimite anunţul. Chiar dacă acest eve- 
niment nu a fost o spargere a unui sit Web, este clar că punerea unui astfel de anunț pe pagina unei 
mari corporaţii ar avea un efect similar. 

Am putea (din nefericire) să continuăm așa pe multe pagini. Dar acum este timpul să examinăm 
unele aspecte tehnice legate de securitatea Web-ului. Pentru mai multe informaţii despre probleme 
de securitate de orice fel, vezi (Anderson, 2001; Garfinkel și Spafford, 2002; și Schneier, 2000). Și 
căutând pe Internet se va obține un număr imens de astfel de cazuri. 


8.9.2 Siguranța numelor 


Să începem cu ceva simplu: Alice vrea să viziteze situl Web al lui Bob. Ea tastează URL-ul lui Bob 
în browser și după câteva secunde, apare o pagină Web. Dar este pagina lui Bob? Pate că da, poate că 
nu. Poate că Trudy s-a întors din nou la farsele ei. De exemplu, ar putea să intercepteze toate pache- 
tele ce vin de la Alice și să le examineze. Când găsește o cerere HTTP de tip GET pentru situl lui 
Bob, ar putea să se ducă ea însăși la situl lui Bob ca să ia pagina, să o modifice după cum dorește si să 
îi trimită lui Alice pagina falsă. Alice nu ar fi deloc mai inteleapta. Mai rau, Trudy ar putea să micso- 
reze prețurile din magazinul virtual al lui Bob pentru a face produsele să pară foarte atractive, păcă- 
lind-o astfel pe Alice să trimită numărul cărții ei de credit lui „Bob” ca să cumpere ceva. 

1. Dă-mi adresa IP a lui Bob 


1. Dă-mi adresa IP a lui Bob i 

Și il a sall lui Bob 4. Ceea ce trimite Trudy în loc de 
-ragina principaa a lul. Do pagina principală a lui Bob 
(a) (b) 
Fig. 8-46. (a) Situație normală. (b) Atac bazat pe spargerea DNS-ului și 
modificarea înregistrării lui Bob. 


Un dezavantaj al acestui atac clasic de tip omul-din-mijloc este acela că Trudy trebuie să poată 
intercepta traficul ce pleacă de la Alice și să îl poată falsifica pe cel ce vine. Practic, ea trebuie să in- 
tercepteze linia de telefon a lui Alice sau a lui Bob, pentru că interceptarea fibrei optice este foarte 
dificilă. Deşi interceptarea activă a cablurilor este cu siguranță posibilă, ea presupune o anumită 
cantitate de muncă, iar Trudy, cu toate că este inteligentă, este lenesa. În plus, există moduri mai 
ușoare de a o păcăli pe Alice. 


Păcălirea DNS-ului (DNS Spoofing) 

De exemplu, să presupunem ca Trudy poate sa spargă sistemul DNS, sau poate memoria as- 
cunsa a DNS de la ISP-ul lui Alice, si să înlocuiască adresa IP a lui Bob (să zicem, 36.1.2.3) cu adre- 
sa ei (a lui Trudy, sa zicem, 42.9.9.9). Aceasta duce la urmatorul atac. Modul in care ar trebui sa 
funcționeze este ilustrat in fig. 8-46(a). Aici (1) Alice cere DNS-ului adresa IP a lui Bob, (2) o obti- 
ne, (3) îi cere lui Bob pagina sa principală si (4) o obţine si pe aceasta. După ce Trudy a modificat 
înregistrarea DNS corespunzătoare lui Bob astfel încât aceasta să conțină adresa ei IP in loc de cea 
a lui Bob, ajungem la situaţia din fig. 8-46(b). Aici, când Alice caută adresa IP a lui Bob, o obține 
pe a lui Trudy, așa că tot traficul ei destinat lui Bob ajunge la Trudy. Trudy poate organiza acum un 
atac omul-din-mijloc fără să mai fie necesar să facă efortul de a intercepta vreo linie telefonică. În 
schimb, ea trebuie să pătrundă într-un server DNS si să schimbe o înregistrare, ceea ce este mult 
mai ușor. 

Cum ar putea Trudy să înșele DNS-ul? Acest lucru se dovedește a fi relativ ușor. Pe scurt, 
Trudy poate să păcălească serverul DNS de la ISP-ul lui Alice, făcându-l să trimită o cerere pentru a 
afla adresa lui Bob. Din nefericire, deoarece DNS-ul folosește UDP, serverul DNS practic nu poate 
verifica cine a dat cu adevărat răspunsul. Trudy poate profita de această proprietate pentru a falsifi- 
ca răspunsul așteptat, introducând astfel o adresă IP falsă în memoria ascunsă a serverului DNS. 

Pentru simplitate, vom presupune că initial ISP-ul lui Alice nu are o intrare pentru situl Web al lui 
Bob, bob.com. Dacă are, Trudy poate să aștepte până când aceasta expiră și să încerce mai târziu 
(sau să folosească alte manevre). 

Trudy începe atacul prin a trimite o cerere de căutare ISP-ului lui Alice, solicitând adresa IP a si- 
tului bob.com. Cum nu are nici o intrare pentru acest nume, serverul local interoghează serverul de 
nivel superior pentru domeniul com pentru a obține una. Totuși, Trudy o ia înaintea serverului com 
și trimite înapoi un răspuns fals spunând: „bob.com este 42.9.9.9” , unde acea adresă IP este a ei. 
Dacă răspunsul ei fals ajunge primul la ISP-ul lui Alice, va fi memorat in memoria ascunsă și răspun- 
sul adevărat va fi respins ca răspuns nesolicitat la o cerere care nu mai e valabilă. A face un server 
DNS să instaleze o adresă IP falsă se numește păcălirea DNS-ului (eng.: DNS spoofing). O memorie 
ascunsă care conține o adresă IP intenționat falsă, ca aceasta, se numește memorie ascunsă otăvită 
(eng.: poisoned cache). 

De fapt, lucrurile nu sunt chiar asa de simple. În primul rând, ISP-ul lui Alice verifică daca răs- 
punsul are adresa IP sursă corectă a serverului de nivel superior. Dar cum Trudy poate să pună orice 
dorește în acel câmp al mesajului, poate trece ușor de acest test, pentru că adresele IP ale serverelor 
de nivel superior trebuie să fie publice. 

În al doilea rând, pentru ca serverele DNS să poată spune care răspuns corespunde cărei cereri, 
toate cererile poartă un număr de secvenţă. Pentru a păcăli ISP-ul lui Alice, Trudy trebuie să îi cu- 
noască numărul de secvență curent. Cea mai ușoară metodă de a afla numărul de secvenţă este ca 
Trudy să-și înregistreze ea însăși un domeniu, să spunem trudy-the-intruder.com. Să presupunem ca 
adresa IP a acestuia este tot 42.9.9.9. Ea creează și un server DNS pentru noul ei domeniu, să spu- 
nem dns.trudy-the-intruder.com. Şi acesta folosește adresa IP a lui Trudy, 42.9.9.9, din moment ce 
Trudy are un singur calculator. Acum ea trebuie să-l facă pe ISP-ul lui Alice să înregistreze serverul 
ei DNS. Asta e ușor de făcut. Tot ceea ce are de facut este să întrebe ISP-ul lui Alice de foobar. trudy- 
the-intruder.com, si ISP-ul lui Alice va afla cine se ocupă de noul domeniu al lui Trudy întrebând 
serverul com de nivel superior. 

Cu dns.trudy-the-intruder.com aflat în siguranţă in memoria ascunsă a ISP-ului lui Alice, adevara- 
tul atac poate începe. Acum Trudy întreabă ISP-ul lui Alice de www. trudy-the-intruder.com. Bineinte- 
les, ISP-ul trimite serverului DNS al lui Trudy o cerere referitoare la acest domeniu. Această cerere 
poartă numărul de secvenţă pe care îl caută Trudy. Sprintenă ca un iepuraș, Trudy îi cere ISP-ului 
lui Alice să îl caute pe Bob. Apoi răspunde imediat la propria întrebare trimițând ISP-ului un răs- 
puns falsificat, ca din partea serverului com de nivel superior, spunând: „bob.com este 42.9.9.9 ”. 
Acest răspuns falsificat poartă un număr de secvență cu 1 mai mare decât cel pe care tocmai l-a pri- 
mit ea. Dacă tot a ajuns aici, poate să mai trimită și un al doilea fals cu un număr de secvenţă cu 2 
mai mare și poate încă o duzină de răspunsuri false cu numere de secvență consecutive. Unul dintre 
ele va trebui să se potrivească. Restul pur și simplu vor fi respinse. Când răspunsul fals ajunge la Ali- 
ce, este stocat în memoria ascunsă; mai târziu, când va ajunge răspunsul adevărat, va fi respins pen- 
tru că nu va mai exista pentru el o cerere valabilă. 

Acum, când Alice caută bob.com, i se spune să folosească 42.9.9.9, adresa lui Trudy. Trudy a or- 
ganizat cu succes un atac omul-din-mijloc din confortabila ei camera de zi. Diversii pași ai acestui 
atac sunt ilustrati în fig. 8-47. Pentru ca situaţia să fie și mai complicată, acesta nu e singurul mod de 
a păcăli DNS-ul. Mai există multe alte moduri. 

Fig. 8-47. Cum pacaleste Trudy ISP-ul lui Alice 
DNS sigur 


Acest atac, in particular, poate fi împiedicat făcând serverele DNS să folosească identificatori 
aleatorii în cererile lor în loc să numere pur și simplu, dar se pare că de fiecare dată când o gaură e 
astupată, se ivește una nouă. Adevărata problemă este că DNS-ul a fost proiectat într-o vreme în 
care Internetul era o facilitate pentru cercetare pentru câteva sute de universități și nici Alice, nici 
Bob, nici Trudy nu intraseră încă în joc. Pe atunci securitatea nu era o problemă; problema era de a 
face Internetul să funcţioneze. Situaţia s-a schimbat radical cu trecerea anilor, așa că în 1994 IETF a 
înființat un grup de lucru care să facă DNS-ul fundamental sigur. Acest proiect este cunoscut sub 
numele de DNSsec (DNS security, rom.: securitatea DNS-ului); Rezultatele lui sunt prezentate în 
RFC 2535. Din nefericire, DNSsec nu a fost încă distribuit peste tot, așa că multe servere DNS sunt 
încă vulnerabile la atacuri de păcălire. 

Conceptual, DNSsec este extrem de simplu. Este bazat pe criptografia cu chei publice. Fiecare 
zonă DNS (în sensul din figura7-4) are o pereche de chei formată dintr-una publică și una privată. 
Toate informaţiile trimise de un server DNS sunt semnate cu cheia privată a zonei de origine, deci 
destinatarul poate să le verifice autenticitatea. 

DNSsec oferă trei servicii fundamentale: 


1. Dovada originii datelor. 
2. Distribuţia cheilor publice. 
3. Autentificarea tranzacţiilor și a cererilor. 


Principalul serviciu este primul dintre ele, care verifică faptul că datele returnate au fost aprobate 
de către deţinătorul zonei. Al doilea este util pentru stocarea și refacerea, în siguranță, a cheilor pu- 
blice. Al treilea este necesar pentru a proteja împotriva atacurilor prin reluare și a celor de păcălire. 
Observati că păstrarea secretului nu face parte dintre serviciile oferite deoarece toate informațiile 
din DNS sunt considerate publice. Cum etapele dezvoltării DNSsec se estimează că vor dura mai 
mulți ani, capacitatea serverelor ce pot asigura securitatea de a colabora cu cele ce nu o asigură este 
esenţială, ceea ce implică faptul că protocolul nu poate fi schimbat. Să vedem acum niște detalii. 

Înregistrările DNS sunt grupate în mulțimi numite RRSets (Resource Record Sets, rom.: Multimi 
de Înregistrări de Resurse), toate înregistrările cu același nume, clasă și tip fiind incluse într-o multi- 
me. O mulțime poate conține mai multe înregistrări A, de exemplu, dacă un nume DNS corespunde 

unei adrese IP primare și unei adrese IP secundare. Multimile sunt extinse cu câteva tipuri noi de 
înregistrări (discutate mai jos). Pentru fiecare mulțime se face un cod de dispersie criptografic (de 
exemplu utilizând MD5 sau SHA-1). Rezumatul e semnat de către zona privată a RRSet. La primirea 
unei mulțimi semnate, clientul poate verifica dacă a fost semnată cu cheia privată a zonei de origine. 
Dacă semnătura coincide, datele sunt acceptate. Cum fiecare mulțime are propria semnătură, RRSet 
poate fi memorat oriunde, chiar pe un server neautorizat, fără să pună în pericol securitatea. 

DNSsec introduce câteva tipuri noi de înregistrări. Primul din ele este înregistrarea KEY. Aceas- 
tă înregistrare conţine cheia publică a unei zone, utilizatorul, gazda, sau alt principal, algoritmul crip- 
tografic folosit pentru semnături, protocolul folosit pentru transmisie și încă biţi în plus. Cheia publi- 
că este stocată ca atare. Certificatele X.509 nu sunt utilizate, din cauza dimensiunii lor. Câmpul co- 
respunzător algoritmului este 1 pentru semnături MD5/RSA (varianta preferată), sau are alte valori 
pentru alte combinaţii. Câmpul corespunzător protocolului poate indica folosirea IPsec sau a altor 
protocoale de securitate, dacă s-a utilizat vreunul. 

Al doilea tip nou de înregistrare este SIG. Acesta conține codul de dispersie semnat conform al- 
goritmului specificat în înregistrarea KEY. Semnătura se aplică tuturor resurselor din set, inclusiv 
celor de tip KEY, dar nu și lui însuși. Înregistrarea mai conţine și momentele când începe perioada 
de valabilitate a semnăturii și când aceasta expiră, precum și numele celui care semnează și alte câte- 
va informații. 

DNSsec este proiectat astfel încât cheia privată a unei zone să poată fi păstrată pe un calculator 
neconectat la reţea. O dată sau de două ori pe zi, conţinutul bazei de date a unei zone poate fi trans- 
portat manual (de exemplu, pe CD-ROM) la o mașină neconectată unde se găsește cheia privată. 
Toate mulțimile de înregistrări pot fi semnate acolo și înregistrările SIG create astfel pot fi duse îna- 
poi, pe CD-ROM, la serverul primar al zonei. Astfel, cheia privată poate fi memorată pe un CD- 
ROM încuiat într-un seif, mai puţin în momentele în care este introdus în calculatorul neconectat 
pentru a semna înregistrările noi. Când semnarea s-a terminat, toate copiile cheii sunt șterse din 
memorie și CD-ROM-ul este pus înapoi în seif. Această procedură reduce securitatea electronica la 
securitatea fizică, cu care oamenii știu cum să se descurce. 

Această metodă de a pre-semna mulțimile de înregistrări accelerează foarte mult procesul de 
răspuns la cereri, deoarece nu mai trebuie făcute pe loc operaţii de criptografie. Dezavantajul este că 
e necesară o cantitate mare de spaţiu pe disc pentru a stoca toate cheile și semnăturile în bazele de 
date DNS. Unele înregistrări își vor mări dimensiunea de zece ori din cauza semnăturii. 

Când un proces client obține o mulțime de înregistrări semnată, trebuie să aplice cheia publică a 
zonei de origine pentru a decripta rezumatul, să calculeze el însuși rezumatul, și să compare cele 
două valori. Dacă sunt identice, datele sunt considerate valide. Totuși, această procedură ridică în- 
trebarea cum va afla clientul cheia publică a zonei. Un mod este de a o cere unui server autorizat, 
folosind o conexiune sigură (de ex., folosind IPsec). 

Totuși, în practică, e de așteptat ca clienţii să fie reconfigurati cu cheile publice ale tuturor do- 
meniilor de nivel superior. Dacă acum Alice vrea să viziteze situl Web al lui Bob, poate cere DNS- 
ului mulțimea de înregistrări pentru bob.com, care va conţine adresa IP a acestuia și o înregistrare de 
tip KEY cu cheia publică a lui Bob. Această mulțime de înregistrări va fi semnată de către nivelul 
superior com, deci Alice îi poate verifica ușor validitatea. Un exemplu de ce ar putea conţine această 
mulțime de înregistrări se află in fig. 8-48. 

Fig. 8-48. Un exemplu de mulțime de înregistrări (RRSet) pentru bob.com. Înregistrarea KEY este 
cheia publică a lui Bob. Inregistrarea SIG este rezumatul serverului com de nivel superior pentru 
înregistrările A si KEY , pentru a le verifica autenticitatea. 


Înarmată acum cu o copie verificată a cheii publice a lui Bob, Alice poate întreba serverul DNS 
al lui Bob (rulat de Bob) de adresa IP pentru www.bob.com. Această mulțime de înregistrări va fi 
semnată cu cheia privată a lui Bob, deci Alice poate verifica semnătura mulțimii de înregistrări pe 
care o returnează Bob. Dacă Trudy reușește în vreun fel să introducă o mulțime de înregistrări falsă 
în una din memoriile ascunse, Alice poate detecta cu ușurință lipsa ei de autenticitate pentru că în- 
registrarea SIG va fi incorectă. 

Totuși, DNSsec oferă și un mecanism criptografic de a lega un răspuns de o anumită cerere, 
pentru a preveni înșelătoria pe care Trudy a reușit să o facă în fig. 8-47. Această măsură (opţională) 
de prevenire a înșelătoriilor adaugă la răspuns un cod de dispersie al mesajului de interogare sem- 
nat cu cheia privată a celui care răspunde. Cum Trudy nu știe cheia privată a serverului com de 
nivel superior, nu poate falsifica un răspuns la o cerere pe care ISP-ul lui Alice a trimis-o acolo. 
Desigur, ea poate să trimită prima răspunsul, dar acesta va fi respins din cauza semnăturii invalide 
a rezumatului cererii. 

DNSsec suportă și alte câteva tipuri de înregistrări. De exemplu, înregistrarea CERT poate fi uti- 
lizată pentru a stoca certificate (de ex., certificate X.509). Această înregistrare a fost oferită pentru 
că unele persoane vor să transforme DNS-ul într-un PKI. Dacă aceasta se va întâmpla cu adevărat 
rămâne de văzut. Vom pune capăt aici discuţiei despre DNSsec. Pentru mai multe detalii, vă rugăm 
să consultați RFC 2535. 


Nume cu auto-certificare 

DNS sigur nu este singura posibilitate de a proteja numele. O abordare complet diferită este în- 
tâlnită în Sistemul Sigur de Fișiere (Secure File System) (Mazières et. al, 1999). În acest proiect, 
autorii au conceput un sistem de fișiere sigur, scalabil, de întindere foarte largă, fără a modifica 
DNS-ul (standard) și fără a folosi certificate sau a presupune existenţa unei PKI. În această secţiune 
vom arăta cum au putut fi aplicate ideile lor în cazul Web-ului. Prin urmare, în descrierea de mai jos 
vom folosi terminologia Web în loc de cea a sistemelor de fișiere, utilizată în lucrarea respectivă. 
Dar, pentru a evita orice confuzie, deși această schemă ar putea să fie aplicată Web-ului pentru a 
obţine o securitate înaltă, ea nu este folosită în prezent și ar avea nevoie de modificări substanţiale 
ale software-ului pentru a fi introdusă. 

Vom începe prin a presupune că fiecare server Web are o pereche de chei formată dintr-o cheie 
publică și una privată. Esenţa ideii este că fiecare URL conţine un cod de dispersie criptografic pen- 
tru numele serverului și cheia publică a acestuia, ca parte a URL-ului. De exemplu, în fig. 8-49 ve- 
dem URL-ul pentru fotografia lui Bob. Începe cu obișnuita schemă http, urmată de numele DNS al 
serverului (www.bob.com). Apoi urmează două puncte și un rezumat de 32 de caractere. La sfârșit 

este numele fișierului, din nou în modul obișnuit. Cu excepţia codului de dispersie, acesta este un 
URL standard. Impreună cu codul, este un URL cu auto-certificare (eng.: self-certifying URL). 


Server SHA-1(Server, Cheia publică a serverului) Numele fişierului 





wa NO ` 


http://www.bob.com:2g5hd8bfjkc7mf6hg8dgany23xds4pe6/photos/bob.jpg 


Fig. 8-49. Un URL cu auto-certificare continand un rezumat al numelui 
serverului si al cheii publice. 


Întrebarea evidentă este: La ce foloseşte codul de dispersie? Codul e calculat concatenand nu- 
mele DNS al serverului cu cheia publică a acestuia și aplicând rezultatului funcţia SHA-1 pentru a 
obţine un cod pe 160 de biti. În această schemă, rezumatul e reprezentat ca o secvență de 32 de cifre 
si litere mici, cu excepţia literelor „I” și „0” și a cifrelor „1” și „0”, pentru a evita confuziile. Deci au 
mai rămas 32 de cifre și de litere posibile. Fiecare dintre cele 32 de caractere disponibile poate codi- 
fica un sir de 5 biti. Un sir de 32 de caractere poate reprezenta rezumatul SHA-1 de 160 de biti. De 
fapt, nu e necesară folosirea unui rezumat; ar putea fi folosită cheia însăși. Avantajul rezumatului 
este că reduce lungimea numelui. 

Cel mai simplu (dar cel mai putin convenabil) mod de a vedea fotografia lui Bob este ca Alice să 
trimită pur și simplu șirul din fig. 8-49 programului de navigare. Programul de navigare trimite un 
mesaj la situl lui Bob, cerându-i cheia publică. Când cheia publică a lui Bob ajunge, programul de 
navigare concatenează numele serverului și cheia publică și execută algoritmul de calcul al rezuma- 
tului. Dacă rezultatul coincide cu rezumatul de 32 de caractere din URL-ul securizat, programul de 
navigare este sigur că are cheia publică a lui Bob. Până la urmă, datorită proprietăţilor algoritmului 
SHA-1, chiar dacă Trudy interceptează cererea și falsifică răspunsul, nu are cum să găsească o cheie 
publică prin care sa se obţină rezumatul așteptat. Orice interferență din partea ei va fi astfel detecta- 
tă. Cheia publică a lui Bob poate fi stocată în memoria ascunsă pentru utilizări viitoare. 

Acum Alice trebuie să verifice că Bob are cheia privată corespunzătoare. Ea construiește un me- 
saj conţinând o cheie de sesiune AES propusă, un număr ad-hoc și o amprentă de timp. Pe urmă 
criptează mesajul cu cheia publică a lui Bob și i-l trimite. Cum doar Bob are cheia privată corespun- 
zătoare, numai el poate să decripteze mesajul și să trimită înapoi numărul ad-hoc criptat cu cheia 
AES. Când primește numărul corect criptat AES, Alice știe că vorbește cu Bob. De asemenea, Alice 
și Bob au acum o cheie de sesiune AES pentru următoarele cereri și răspunsuri GET. 

Odată ce Alice are fotografia lui Bob (sau orice altă pagină Web), ea poate să o marcheze (eng.: 
bookmark), ca să nu mai trebuiască să scrie încă o dată întregul URL. Mai mult, URL-urile incluse 
în paginile Web pot fi de asemenea cu auto-certificare, ca să poată fi folosite doar făcându-se un clic 
pe ele, dar având în plus și siguranța că pagina returnată este cea corectă. Alte moduri de a evita 
scrierea iniţială a URL-urilor cu auto-certificare sunt obținerea lor printr-o conexiune sigură de la 
un server autorizat sau prezenţa lor în certificate X.509 semnate de autorități de certificare. 

Altă metodă de a obţine URL-uri cu auto-certificare ar fi conectarea la un motor de căutare au- 
torizat, introducând (prima dată) URL-ul cu auto-certificare al acestuia, și trecerea prin același 
protocol cu cel descris mai sus, ceea ce va duce la o conexiune sigură, autentificată, cu motorul de 
căutare. Apoi motorul de căutare poate fi interogat, iar rezultatele vor apărea pe o pagină semnată, 
plină cu URL-uri auto-certificate ce pot fi accesate printr-un clic, fără a mai fi necesară scrierea 
unor șiruri lungi. 

Acum să vedem cât de bine rezistă această abordare la păcălelile lui Trudy. Dacă Trudy reușește 
otrăvirea memoriei ascunse de la ISP-ul lui Alice, cererea lui Alice ar putea fi în mod greșit livrată 
lui Trudy în loc de Bob. Dar acum protocolul cere ca cel ce primește un mesaj inițial (adică Trudy) 
să returneze o cheie care să producă rezumatul corect. Dacă Trudy își trimite propria cheie publică, 
Alice o va detecta imediat pentru că rezumatul SHA-1 nu se va potrivi cu URL-ul auto-certificat. 
Dacă Trudy trimite cheia publică a lui Bob, Alice nu va detecta atacul, dar va cripta mesajul următor 
folosind cheia lui Bob. Trudy va primi mesajul, dar nu va putea să-l decripteze pentru a extrage cheia 
AES și numărul ad-hoc. În ambele cazuri, tot ceea ce poate face această păcălire a DNS-ului este să 
provoace un atac de refuz al serviciului. 


8.9.3 SSL - Nivelul soclurilor sigure (Secure Sockets Layer) 


Securitatea numelor pe Web reprezintă un bun start, dar există mult mai multe de spus despre 
securitatea pe Web. Următorul pas îl reprezintă conexiunile sigure. Acum vom discuta despre cum 
se poate ajunge la conexiuni sigure. 

Atunci când Web-ul a intrat în atenţia publicului, el era folosit pentru distribuţia de pagini stati- 
ce. Oricum, nu după mult timp, câteva companii au avut ideea de a-l folosi pentru tranzacţii financi- 
are, cum ar fi de exemplu cumpărarea de bunuri cu ajutorul cărții de credit, operaţiuni bancare 
online și schimburi electronice de acţiuni. Aceste aplicaţii au creat o cerere pentru conexiuni sigure. 
În 1995, compania Netscape Communications, furnizorul dominant de navigatoare de web din acel 
moment, a răspuns acestei cereri prin introducerea unui pachet de securitate denumit SSL (Secure 
Sockets Layer rom.: nivelul soclurilor sigure). Acest program împreună cu protocolul său sunt larg 
folosite acum și de Internet Explorer, asa că merită să fie examinat mai în detaliu. 

SSL-ul realizează o conexiune sigură între două socluri, precum și 


1. Negocierea parametrilor între client si server 
2. Autentificare mutuală a clientului și serverului 
3. Comunicare secretă 

4. Protecția integrității datelor 


Am mai văzut aceste elemente și înainte astfel că nu este nevoie să insistăm asupra lor în continuare. 

Poziţia SSL-ului în cadrul stivei de protocoale este ilustrată în fig. 8-50. De fapt, este un nou nivel 
interpus între nivelul aplicaţie și cel de transport, acceptând cereri din partea unui program de navi- 
gare și trimitandu-le mai jos către TCP pentru transmisia către server. Din momentul în care s-a 
realizat conexiunea sigură, principala sarcină a SSL-ului constă în asigurarea compresiei și a criptarii. 
Cand HTTP este folosit deasupra SSL-ului, este denumit HTTPS (rom.: HTTP securizat — eng.: Se- 
cure HTTP), desi este vorba de protocolul standard HTTP. Câteodată este disponibil la un nou port 
(443) în loc de portul standard (80). Ca o particularitate, folosirea SSL nu este restricționată numai 
cu programe de navigare Web, deși aceasta este aplicaţia cea mai des întâlnită. 





Aplicație (HTTP) 
Securitate (SSL) 
Transport (TCP) 
Reţea (IP) 
Legătură de date (PPP) 
Fizic (modem, ADSL, cablu TV) 


























Fig. 8-50. Niveluri (si protocoale) pentru un utilizator obișnuit ce navighează cu SSL. 

Protocolul SSL a cunoscut mai multe versiuni. În cele ce urmează, vom discuta numai despre 
versiunea 3, care este cea mai folosită. SSL suportă o diversitate de algoritmi și opțiuni diferite. 
Aceste opţiuni includ prezenţa sau absenţa compresiei, algoritmii de criptare ce vor fi folosiți și câte- 
va chestiuni legate de restricţiile de export impuse criptografiei. Cea din urmă este gândită în princi- 
pal pentru a asigura că criptografia serioasă este folosită numai în cazul în care ambele capete ale 
conexiunii sunt situate în Statele Unite. În alte cazuri, cheile sunt limitate la 40 de biti, ceea ce pen- 
tru criptografi reprezintă o glumă. Netscape a fost forțat să impună această restricție pentru a putea 
obţine o licenţă de export din partea Guvernului Statelor Unite. 

SSL constă din două subprotocoale, unul pentru stabilirea unei conexiuni sigure și unul pentru 
folosirea acesteia. Să începem mai întâi să vedem cum sunt stabilite conexiunile securizate. 
Subprotocolul de stabilire a conexiunii este arătat în fig. 8-51. El începe cu mesajul 1 cand Alice tri- 
mite o cerere către Bob pentru stabilirea unei legături. Cererea specifică versiunea de SSL pe care o 
are Alice și preferinţele sale cu privire la algoritmii de compresie si de criptare. De asemenea, conti- 
ne un număr ad-hoc (eng.: nonce), Ry, ce va folosit mai târziu. 










Versiune SSL, Preferinte, Ra 


2 
Versiune SSL, Optiuni, Rg 


Lant certificate X.509 


4 | 
Serverul a terminat 


E (Cheie primară) 














Bob 





Schimbă cifrul 


Schimbă cifrul 

Fig. 8-51. O versiune simplificată a subprotocolului de stabilire unei conexiuni SSL 











Acum este rândul lui Bob. În cel de al doilea mesaj, Bob face o alegere între diverșii algoritmi pe 
care Alice îi poate suporta și își trimite numărul lui ad-hoc, Rg. Apoi, în mesajul 3, el trimite un certi- 
ficat ce conţine cheia lui publică. Dacă acest certificat nu este semnat de o autoritate recunoscută, el 
trimite de asemenea și un lant de certificate ce pot fi urmate în sens invers până la ultimul. Toate 
programele de navigare, inclusiv cel al lui Alice, au predefinite aproximativ 100 de chei publice, așa 
că dacă Bob poate stabili un lanţ care ajunge la una din acestea, Alice va putea să verifice cheia pu- 
blică a lui Bob. În acest moment, Bob poate trimite și alte mesaje (cum ar fi o cerere pentru certifi- 
catul cheii publice al lui Alice). Când Bob a terminat, el trimite mesajul numărul 4 pentru a-i spune 
lui Alice că este rândul ei. 

Alice răspunde prin alegerea unei chei primare (eng.: premaster key) aleatoare de 384 de biti si 
prin trimiterea acesteia lui Bob, criptată cu cheia lui publică (mesajul numărul 5). Cheia sesiunii fo- 
losită de fapt pentru criptarea datelor este derivată din cheia primară combinată cu ambele numere 
ad-hoc într-o manieră complexă. După ce mesajul 5 a ajuns, atât Alice cât și Bob sunt în stare să 
calculeze cheia sesiunii. Datorită acestui fapt, Alice îi spune lui Bob să folosească noul cifru (mesajul 
6) şi de asemenea că a terminat subprotocolul de stabilire (mesajul 7). Bob îi răspunde afirmativ la 
aceste mesaje (mesajele cu numerele 8 și 9). 

Totuși, deși Alice știe cine este Bob, Bob nu știe cine este Alice (în afara cazului în care Alice are 
o cheie publică și un certificat corespunzător pentru ea, o situație puţin probabilă în cazul unui indi- 
vid). De aceea, primul mesaj al lui Bob poate foarte bine să fie o cerere pentru ca Alice să se autenti- 
fice folosind un nume de login și o parolă ce au fost stabilite anterior. Protocolul de autentificare 
este în afara domeniului de acoperire al SSL-ului. De îndată ce a fost îndeplinit, prin orice mijloace, 
transportul de date poate începe. 

Asa cum este menționat și mai sus, SSL suportă mai multi algoritmi de criptare. Cel mai puternic 
dintre aceștia folosește triplu DES cu trei chei separate pentru criptare si SHA-1 pentru integritatea 
mesajului. Această combinaţie este relativ lentă, așa că este folosită de cele mai multe ori de operati- 
ile bancare și alte aplicaţii în care este necesar cel mai mare nivel de securitate. Pentru aplicaţii obis- 
nuite de comerț electronic este folosit RC4 cu o cheie de 128 de biti pentru criptare si MDS pentru 
autentificarea mesajului. RC4 folosește cheia de 128 de biti ca un punct de plecare și o extinde la un 
număr mult mai mare pentru uzul intern. Apoi folosește acest număr intern pentru a genera un șir- 
cheie. Acesta este supus unei operații SAU EXCLUSIV cu textul pentru a genera un flux de cifru 
clasic, așa cum am văzut în fig. 8-14. Versiunile de export folosesc de asemenea RC4 cu chei de 128 
de biti, dar 88 de biti dintre aceștia sunt făcuţi public pentru a face cifrul mai ușor de spart. 





Mesaj de la navigator 











Fragmentare Partea 1 Partea a 2-a 
Compresie Cod de 
autentificare 
mesaj 
Adăugare MAC x 











Criptare 


Adaugare antet 


Fig. 8-52. Transmisie de date folosind SSL 














Pentru transportul efectiv, este folosit un al doilea subprotocol, așa cum este arătat in fig. 8-52. 
Mesajele de la navigator sunt mai intai sparte in bucati de pana la 16 KB. Daca compresia este acti- 
vata, atunci fiecare unitate este apoi compresata. Dupa aceea, o cheie secreta derivata din cele doua 

numere ad-hoc și cheia primară este concatenată cu textul compresat și rezultatul este rezumat cu 
algoritmul de dispersie agreat (de obicei MD5). Acest cod de dispersie este adăugat fiecărui frag- 
ment ca MAC (Message authentication code — cod pentru autentificarea mesajului). Fragmentul com- 
presat împreună cu MAC este apoi criptat cu algoritmul de criptare simetrică agreat (de obicei prin 
aplicarea operației SAU EXCLUSIV cu sirul-cheie RC4). În final, este atașat un antet de fragment 
și fragmentul este transmis prin intermediul conexiunii TCP. 

Prudenta este totuși importantă. Deoarece a fost demonstrat că RC4 are câteva chei slabe ce pot 
fi analizate criptologic, securitatea SSL folosind RC4 este pe un teren șubred (Fluhrer et. al, 2001). 
Programele de navigare ce permit utilizatorului să aleagă suita de cifruri ar trebui configurate să 
folosească mereu DES triplu cu chei de 168 de biti și SHA-1, chiar dacă această combinaţie este mai 
lentă decât RC4 și MDS. 

O altă problemă cu SSL o reprezintă faptul că principalii pot să nu aibă certificate și chiar dacă 
au, ei nu verifică întotdeauna dacă cheile folosite se potrivesc cu certificatele. 

În 1996, compania Netscape Communications a trimis SSL către IETF pentru standardizare. 
Rezultatul a fost TLS (eng.: Transport Layer Security — rom.: Securitate la nivelul de transport). Acesta 
este descris în RFC 2246. 

Schimbările aduse SSL au fost relativ mici, dar suficiente pentru ca versiunea 3 de SSL și TLS să 
nu poată coopera. De exemplu, modul în care cheia de sesiune este derivată din cheia primară (eng.: 
premaster key) și numerele ad-hoc a fost schimbat pentru a face cheia mult mai puternică (adică mai 
greu de criptanalizat). Versiunea de TLS este cunoscută ca versiunea 3.1 SSL. Prima implementare 
a apărut în anul 1999, dar încă nu este clar dacă TLS va înlocui SSL în practică, deși este puţin mai 
puternic. Problema cu cheile slabe RC4 rămâne totuși. 


8.9.4 Securitatea codului mobil 


Denumirile și conexiunile sunt două zone de interes pentru securitatea pe Web. Dar sunt mai 
multe. La început, când paginile Web erau doar fișiere statice HTML, ele nu conţineau cod execu- 
tabil. Acum, ele conţin adesea mici programe, inclusiv applet-uri Java, programe ActiveX și frag- 
mente JavaScript. Descărcarea si execuţia de cod mobil (eng.: mobile code) prezintă un risc de secu- 
ritate mare; de aceea au fost elaborate diverse metode pentru micșorarea acestui risc. Vom analiza 
acum pe scurt unele probleme ce privesc codul mobil și câteva dintre soluţiile de rezolvare. 


Securitatea applet-urilor Java 

Applet-urile Java sunt mici programe Java care se traduc în limbajul unei mașini cu stivă denumit 
JVM (eng.: Java Virtual Machine — rom.: Maşină virtuală Java). Ele pot fi puse intr-o pagină Web 
fiind descărcate împreună cu pagina. După ce pagina a fost descărcată, applet-urile sunt date unui 
interpretor JVM din programul de navigare, așa cum este ilustrat în fig. 8-53. 

Avantajul execuţiei codului interpretat fata de codul compilat este că fiecare instrucțiune este 
examinată de către interpretor înaintea execuției. Astfel este dată o șansă interpretorului de a verifi- 
ca dacă adresa instrucţiunii este validă. În plus, apelurile de sistem sunt, de asemenea, captate și in- 
terpretate. Felul în care aceste apeluri sunt manipulate este conform politicii locale de securitate. De 
exemplu, dacă un applet este de încredere (de exemplu, provine de pe discul local), apelurile de sis- 
tem pot fi executate fără probleme. "Totuși, dacă un applet este nesigur (de exemplu, a venit din In- 
ternet), el poate fi încapsulat în ceea ce se numește un mediu protejat (eng.: sandbox) pentru a re- 
strictiona comportamentul său și a controla încercările sale de a folosi resursele sistemului. 

Fig. 8-53. Applet-urile pot fi interpretate de catre un navigator Web 


Cand un applet incearca sa folosesc resursele sistemului, apelul sau este trimis pentru aprobare 
catre un monitor de securitate. Acest monitor examineaza apelul din punctul de vedere al politici 
locale de securitate si apoi decide daca il va permite sau il va respinge. Astfel, este posibil sa dea 
unor applet-uri acces la resurse, dar nu tuturor. Din nefericire, realitatea este că modelul de securita- 
te lucrează prost și că defectele de programare apar mai tot timpul. 


ActiveX 


Controalele ActiveX sunt programe binare Pentium ce pot fi incluse în pagini Web. Când este 
întâlnit unul dintre ele, se efectuează o verificare pentru a vedea dacă ar trebui să fie executat sau 
nu, si este executat dacă trece testul. El nu este interpretat si nici nu este executat într-un mediu pro- 
tejat, astfel încât codul are aceeași putere ca orice alt program și poate face mult rău. Astfel, întreaga 
securitate constă în a decide dacă controlul ActiveX va fi sau nu rulat. 

Metoda aleasă de Microsoft pentru stabilirea acestei deciziei este bazată pe ideea de semnare a 
codului (eng.: code signing). Fiecare program ActiveX vine împreună cu o semnătură digitală — un 
rezumat al codului ce este semnat de cel ce a creat codul folosind criptografia cu cheie publică. 
Când un program ActiveX își face apariția, programul de navigare verifică semnătura pentru a se 
asigura că nu a suferit modificări în timpul transferului. Dacă semnătura este corectă, programul de 
navigare verifică tabelele sale interne pentru a vedea dacă cel ce a creat programul este de încrede- 
re sau există un lanţ ce se termină la un creator de încredere. Dacă creatorul este de încredere, pro- 
gramul este executat, altfel, nu este executat. Sistemul Microsoft care verifică programele ActiveX 
este numit Autenticod (eng.: Authenticode). 

Este bine sa facem 0 comparatie intre modurile de abordare pentru Java si ActiveX. Cu Java, nu 
este important cine a scris applet-ul. În schimb, un interpretor asigură că nu face lucruri interzise de 
proprietarul mașinii. Prin contrast, cu semnarea codului, nu există nici o încercare de monitorizare a 
comportamentului codului mobil la execuţie. Dacă el vine de la o sursă de încredere și nu a fost mo- 
dificat pe parcurs, el este executat. Nu este făcută nici o încercare de a vedea dacă codul este răuvoi- 
tor sau nu. Dacă programatorul original a dorit să formateze discul dur și să șteargă memoria ROM 
flash, astfel încât calculatorul să nu mai poată fi pornit, și dacă programatorul a fost recunoscut ca 
fiind de încredere, codul va rula și va distruge calculatorul (excepţie făcând cazul în care controalele 
ActiveX au fost dezactivate în programul de navigare). 

Mulţi oameni simt că încrederea acordată companiilor de programare necunoscute provoacă 
teamă. Pentru a demonstra problema, un programator din Seattle a format o companie de progra- 

mare și a reușit să o facă recunoscută ca demnă de încredere, ceea ce este foarte ușor de făcut. Apoi 
a scris un program ActiveX ce realiza oprirea calculatorului și l-a distribuit. A oprit multe mașini, dar 
care au fost ulterior re-pornite astfel încât nu au fost pagube. Programatorul a încercat doar să pună 
în evidență problema. Răspunsul oficial a constat în suspendarea certificatului pentru acest program 
ActiveX, ceea ce a încheiat un scurt episod destul de jenant, dar problema nu a dispărut și poate fi 
încă exploatată de către un programator diabolic (Garfinkel cu Spafford, 2002). Deoarece nu există 
nici o cale de a supraveghea mii de companii de programare ce ar putea să scrie cod mobil, tehnica 
semnării codului este un dezastru ce așteaptă să se producă. 


JavaScript 

JavaScript nu are nici un model formal de securitate, dar are o lungă istorie de implementări 
vulnerabile. Fiecare furnizor tratează problema securităţii într-o manieră diferită. De exemplu, ver- 
siunea 2 de Netscape Navigator a folosit ceva apropiat de modelul Java, dar la versiunea 4 a fost 
abandonată această manieră în favoarea modelului de cod semnat. 

Problema fundamentală este că permițând execuţia de cod străin pe mașina dumneavoastră vă 
expuneti multor necazuri. Din punct de vedere al securităţii, este ca și cum invitaţi un hot în casa 
dumneavoastră și apoi încercaţi să-l urmăriţi cu atenţie pentru a nu putea ieși din bucătărie și intra în 
sufragerie. Dacă se întâmplă ceva neașteptat și sunteți neatent pentru o clipă, se pot întâmpla lucruri 
rele. Problema este că codul mobil permite o grafică atractivă si o interacțiune rapidă și foarte multi 
proiectanți Web cred că acestea sunt mult mai importante decât securitatea, în special când este 
vorba de riscul altcuiva. 


Virusi 

Virusii sunt o altă formă de cod mobil. Spre deosebire de exemplele de mai sus, virusii nu sunt 
invitati deloc. Diferenta intre un virus si un cod mobil obisnuit este aceea ca virusii sunt scrisi pentru 
a se reproduce. Cand un virus ajunge intr-un calculator, prin intermediul unei pagini Web, al unui 
document atasat sau printr-o alta cale, el incepe prin infectarea programelor executabile de pe disc. 
Cand unul dintre aceste programe este executat, controlul este transferat virusului, care de obicei 
incearca sa se intinda pe alte masini, de exemplu, prin trimiterea de mesaje cu propriile sale copii 
către toate persoanele din agenda victimei. Unii viruși infectează sectorul de start al discului dur, 
astfel că atunci când mașina pornește, virusul este activat. Virușii au devenit o problemă uriașă pe 
Internet și au provocat pagube de miliarde de dolari. Nu există o soluţie foarte clară. Probabil că 
soluţia ar fi cea a unei noi generaţii de sisteme de operare bazate pe micronuclee și o separare pu- 
ternică a utilizatorilor, proceselor și resurselor. 


8.10 IMPLICAŢII SOCIALE 


Internet-ul și tehnologiile sale de securitate reprezintă o zonă în care problemele de ordin social, 
politici publice și tehnologie se întâlnesc într-o confruntare directă, deseori cu consecințe grave. În 
cele ce urmează vom analiza pe scurt trei zone: confidentialitate, libertatea de exprimare și dreptul 
de autor. Nu mai este nevoie să spunem că atingem doar tangential aceste subiecte. Pentru lecturi 
suplimentare, a se vedea (Anderson, 2001; Garfinkel cu Spafford, 2002; Schneier, 2000). Internet-ul 
este, de asemenea, plin de materiale documentare. Este suficient să folosiți cuvinte cheie precum 

,confidentialitate” (eng.: privacy), „cenzură” (eng.: censorship) si „drept de autor” (eng.: copyright) în 
orice motor de căutare. De asemenea puteți consulta pagina Web a acestei cărți pentru alte câteva 
legaturi interesante. 


8.10.1 Confidentialitate 


Au oamenii dreptul la confidentialitate? Buna intrebare. Cel de-al patrulea amendament al Con- 
stituţiei Statelor Unite împiedică guvernul de-a scotoci casele, documentele si obiectele personale 
ale oamenilor fără un motiv întemeiat și stabilește circumstanţele în care sunt emise mandatele de 
perchezitie. Astfel, confidentialitatea a fost o problemă publică de peste 200 de ani, cel putin în Sta- 
tele Unite. 

Ceea ce s-a schimbat în ultimul deceniu sunt atât ușurința cu care guvernele își pot spiona cetă- 
tenii, cât și ușurința cu care cetăţenii pot preveni un astfel de spionaj. În secolul al XVIII-lea, pentru 
ca guvernul să cerceteze documentele unui cetăţean trebuia să trimită un polițist călare la ferma 
cetăţeanului pentru a vedea anumite documente. Era o procedură greoaie. În zilele noastre, compa- 
niile de telefonie și furnizorii de Internet instalează dispozitive de ascultare atunci când le sunt pre- 
zentate mandate de perchezitie. Viaţa este mult mai ușoară astfel pentru polițist și nici numai există 
pericolul unei căzături de pe cal. 

Criptografia schimbă toate aceste aspecte. Oricine își permite deranjul de a descărca și instala 
PGP și folosește o cheie bine păzită de o putere extraterestră poate fi destul de sigur că nimeni în 
universul pe care-l cunoaștem nu îi poate citi mesajele electronicele, cu sau fără mandat de perchezi- 
tie. Guvernele înțeleg, foarte bine această chestiune și nu o agreează. Confidentialitate reală înseam- 
na dificultăți mai mari în a spiona criminalii de orice fel, dar și greutăţi în a spiona jurnaliști și opo- 
nenti politici. Prin urmare, unele guverne restrictioneaza sau interzic folosirea sau exportul de crip- 
tografie. În Franţa, de exemplu, până în 1999, toată criptografia era interzisă dacă cheile nu erau 
date de către guvern. 

Franţa nu a fost o excepție. În aprilie 1993, guvernul Statelor Unite a anunţat intenţia sa de reali- 
za un criptoprocesor hardware, cip-ul clipper (eng.: clipper chip), standard pentru toate comunicații- 
le in reţea. În acest fel, s-a spus, confidentialitatea cetăţenilor va fi garantată. De asemenea era men- 
tionat că cip-ul permitea guvernului decriptarea traficului prin intermediul unei scheme numite cus- 
todie de chei (eng.: key escrow), ce permitea guvernului să aibă acces la toate cheile. Totuși, se promi- 
tea ascultarea mesajelor numai cu un mandat valabil de perchezitie. Nu mai trebuie spus că a urmat 
o largă dispută, avocaţii confidentialitatii denuntand tot planul si avocaţii oficiali lăudându-l. În cele 
din urmă, guvernul a bătut în retragere și a renunțat la idee. 

O mare cantitate de informatie despre confidentialitatea electronică poate fi găsită pe pagina 
Web a Fundaţiei Granitei Electronice (eng.: Electronic Frontier Foundation), www.efforg. 


Retransmitatoare anonime 

PGP, SSL si alte tehnologii fac posibil ca două parti să stabilească o comunicaţie securizată, au- 
tentificată, neurmărită de o terță parte si fără interferenţe. Totuși, câteodată, confidentialitatea este 
cel mai bine servită de absenţa autentificării, prin realizarea unei comunicaţii anonime. Anonimita- 
tea poate fi dorită pentru mesaje punct-la-punct, grupuri de știri sau în ambele cazuri. 

Să considerăm câteva exemple. În primul rând, dizidentii politici ce trăiesc sub regimuri autorita- 
re doresc deseori să comunice în mod anonim pentru a nu fi trimiși la închisoare sau omorâţi. În al 
doilea rând, comportamentul ilegal din foarte multe corporaţii, organizaţii educaționale, guverna- 

mentale și altele a fost făcut public de către cei interesaţi, care de cele mai multe ori preferă să ră- 
mână anonimi pentru a evita plătirea eventualelor polite ulterioare. În cel de al treilea rând, oamenii 
cu vederi sociale, politice sau religioase nepopulare ar dori să comunice unul cu altul prin interme- 
diul mesajelor electronice sau a grupurilor de știri fără a se expune. În al patrulea rând, oamenii ar 
putea dori să discute despre alcoolism, boli mentale, hărțuire sexuală, abuzul asupra copiilor sau 
despre faptul de a fi membru a unei minorități persecutate politic fără a-și face publice părerile. 
Există, bineînţeles, numeroase alte exemple. 

Să luăm în considerare un exemplu concret. În anii 1990, câţiva critici ai unui grup religios 
netraditionalist și-au publicat părerile pe un grup de stiri USENET prin intermediul unui retransmi- 
tator anonim (eng.: anonymous remailer). Acel server permitea utilizatorilor să creeze pseudonime și 
să trimită mesaje server-ului, care apoi le retransmitea și le republica folosind pseudonimul, astfel 
încât nimeni nu și-a dat seama din partea cui au venit. Unele dintre mesaje arătau ceea ce grupul 
religios pretindea a fi secrete ale meseriei și documente cu drept de autor. Grupul religios a răspuns 
comunicând autorităților locale că secretele meseriei sale au fost făcute publice și că drepturile de 
autor au fost încălcate, acestea fiind delicte în zona în care server-ul era localizat. A urmat un proces 
și operatorul server-ului a fost obligat să predea informaţia care a dezvăluit identitățile persoanelor 
ce au publicat anunţurile (în mod întâmplător, aceasta nu era prima dată când religia nu era fericită 
când cineva i-a descoperit secretele: William Tyndale a fost ars pe rug în 1536 pentru că a tradus 
Biblia în limba engleză). 

O destul de mare parte a comunității Internet a fost scandalizată de o asemenea încălcare a con- 
fidentialitatii. Concluzia pe care fiecare a tras-o a fost că un retransmitator anonim care menține o 
tabelă de corespondențe între adrese de posta reale și pseudonime (numit retransmitator de tipul 1) 
nu valorează prea mult. Acest caz a stimulat diverse persoane să conceapă retransmitatoare anoni- 
me ce ar putea rezista atacurilor cu citatie (eng.: subpoena attacks). 

Aceste retransmitatoare noi, deseori denumite retransmitatoare de tip cypherpunk (eng.: 
cypherpunk remailers), functioneaza dupa cum urmeaza. Utilizatorul produce un mesaj electronic, il 
completează cu antetele specifice RFC 822 (exclusiv câmpul De la: - eng.: From:), il cripteaza cu 
cheia publica a retransmitatorului si il trimite retransmitatorului. Acolo, antetele externe RFC 822 
sunt șterse, conţinutul este decriptat și mesajul este retransmis. Retransmitatorul nu are conturi si 
nici nu păstrează fișiere cu istoria lucrurilor petrecute (eng.: log-uri), asa ca, chiar daca server-ul este 
mai târziu confiscat, el nu reţine nici o urmă a mesajelor ce au trecut prin el. 

Mulţi utilizatori ce doresc să rămână anonimi își revendică cererile prin intermediul mai multor 
retransmitatoare, asa cum este ilustrat în fig. 8-54. Astfel, Alice dorește să-i trimită lui Bob o felicita- 
re de ziua Sfântului Valentin, foarte, foarte, foarte anonimă, astfel că folosește trei retransmitatoare. 
Ea compune mesajul, M și îi pune un antet ce conţine adresa lui Bob. Apoi îl criptează cu cheia pu- 
blică a retransmitatorului 3, E; (indicat prin liniile orizontale). La acesta ea prefixează un antet cu 
adresa retransmitatorului 3 în text clar. Acest mesaj este arătat între retransmitatoarele 2 și 3. 

Apoi ea criptează mesajul cu cheia publică a retransmitatorului 2, E> (indicat prin liniile vertica- 
le) si adăugă la început un antet de text clar ce conţine adresa retransmitatorului 2. Acest mesaj este 
arătat în fig. 8-54 între 1 și 2. În cele din urmă, criptează întregul mesaj cu cheia publică a retransmi- 
tatorului 1, E, si pune la începutul lui un antet de text clar cu adresa retransmitatorului 1. acest me- 
saj este arătat în figură la dreapta lui Alice și este ceea ce ea transmite de fapt. 

Când mesajul ajunge la retransmitatorul 1, antetul exterior este șters. Corpul mesajului este decrip- 
tat și apoi trimis retransmitatorului 2. Pasi similari se petrec la nivelul celorlalte două retransmitatoare. 

Fig. 8-54. Alice folosește 3 retransmitatoare pentru a trimite lui Bob un mesaj. 


Deși este extrem de dificil pentru cineva să urmărească mesajul final pe calea de retur către Ali- 
ce, multe retransmitatoare își iau măsuri suplimentare de siguranță. De exemplu, ele pot păstra me- 
sajele pentru o perioadă aleatoare de timp, pot adăuga sau șterge bucăţi nefolositoare la sfârșitul 
mesajului, pot reordona mesajele, toate acestea pentru a face dificil oricui să determine ce mesaj de 
ieșire al unui retransmiţător corespunde unui mesaj de intrare, pentru a îngreuna analiza traficului. 
Pentru o descriere amănunțită a unui sistem ce reprezintă o capodoperă în mesageria anonimă, ve- 
deti (Maziéres si Kaashoek, 1998). 

Anonimitatea nu este restricționată la mesageria electronică. Există servicii ce permit navigare 
anonimă pe Web. Utilizatorul își configurează programul de navigare pentru a folosi serviciul ano- 
nim ca pe un proxy. De aici înainte toate cererile HTTP se vor duce la serviciul anonim, care va cere 
pagina și o va trimite înapoi. Pagina Web va vedea că serviciul de „anonim”-izare este sursa a cererii, 
și nu utilizatorul. Atâta timp cât serviciul de anonimizare nu va tine un istoric al activităţii, nimeni nu 
își poate da seama cine a cerut pagina. 


8.10.2 Libertatea de exprimare 


Confidentialitatea se referă la indivizii ce doresc să limiteze accesul celorlalți la informaţii despre 
propria lor persoană. O a doua problemă socială cheie o reprezintă libertatea de exprimare și opusa 
ei, cenzura, care are legătură cu guvernele ce doresc să restrictioneze ceea ce indivizii pot citi si pu- 
blica. Deoarece conţine milioane și milioane de pagini, Web-ul a devenit paradisul cenzurii. Mate- 
rialul interzis, în funcţie de natura și ideologia regimului, poate include pagini Web ce conţin ele- 
mente din lista următoare: 


1. Materiale nepotrivite pentru copii și adolescenți. 

Ura fata de diverse grupări etnice, religioase, sexuale și altele. 

3. Informații despre democraţie și valori democratice. 

4. Relatari ale unor evenimente istorice ce contrazic versiunea guvernamentală. 

5. Manuale pentru deschiderea încuietorilor, construirea de arme, criptare de mesaje, etc. 


N 


Măsura obişnuită este de a interzice paginile rele. 

Câteodată, rezultatele sunt neaşteptate. De exemplu, câteva biblioteci publice au instalat filtre 
Web pe calculatoarele lor pentru a le face prietenoase față de copii, interzicând paginile pornografi- 
ce. Filtrele înscriu paginile pe listele lor negre, dar în același timp caută cuvinte nepotrivite în pagini- 

Je ce urmează a fi afişate. Într-un caz din comitatul Loudoun din Virginia, filtrul a blocat căutarea 
unor materiale despre cancerul de sân deoarece filtrul a văzut cuvântul „sân”. Patronul bibliotecii a 
dat în judecată comitatul Loudoun. Pe de altă parte, în Livermore din California, un părinte a dat în 
judecată biblioteca publică pentru că nu a instalat un filtru, după ce băiatul ei de 12 ani a fost prins 
uitându-se la materiale pornografice. Ce ar trebui să facă o bibliotecă? 

A scăpat din vederea multor oameni că World Wide Web este o reţea mondială. Nu toate ţările 
sunt de acord cu ceea ce ar trebui să fie permis pe Web. De exemplu, în noiembrie 2000, un tribunal 
francez a dictat corporației californiene Yahoo să blocheze accesul utilizatorilor francezi la licitaţiile 
de obiecte asociate nazismului de pe pagina Yahoo, deoarece astfel de materiale violează legea 
franceză. Yahoo a apelat la un tribunal nord-american, care a luat partea corporației, dar problema 
cu privire la „ce legi se aplică și unde se aplică” este departe de a fi rezolvată. 

Imaginati-va ce s-ar putea întâmpla daca un tribunal din Utah ar spune Franţei să blocheze pagi- 
nile Web despre vin, deoarece nu se conformează cu legile mult mai stricte privitoare la alcool ale 
statului Utah? Presupuneti că China ar cere ca toate paginile Web despre democraţie să fie interzise 
deoarece nu sunt în interesul statului. Oare legile iraniene referitoare la religie se aplică mult mai 
liberalei Suedii? Poate Arabia Saudită bloca pagini Web ce vorbesc de drepturile femeilor? Toată 
problema este o veritabilă cutie a Pandorei. 

Un comentariu relevant al lui John Gilmore este: „Reţeaua interpretează cenzura ca pe o pagu- 
bă si o ocolește”. Pentru o implementare concretă, uitati-va la serviciul etern (eng.: eternity service) 
(Anderson, 1996). Scopul lui este de a se asigura că o informație publicată nu poate fi retrasă sau 
rescrisă, așa cum era destul de obișnuit în Uniunea Sovietică în timpul conducerii staliniste. Ca să 
folosească serviciul eternității, utilizatorul trebuie să specifice cât timp trebuie păstrat materialul, să 
plătească o taxă proporțională cu această durată și cu volumul materialului și să-l încarce apoi în 
Internet. După aceea, nimeni nu-l poate șterge sau edita, nici chiar și cel care l-a încărcat. 

Cum ar putea fi implementat un asemenea serviciu? Modelul cel mai simplu este folosirea unui 
sistem de la egal la egal (eng.: peer-to-peer) in care documentele să fie depuse în câteva zeci de serve- 
re, fiecare primind o parte a taxei și, prin asta, un motiv să se alăture sistemului. Serverele ar trebui 
împărţite în cât mai multe jurisdicții legale pentru a obține o flexibilitate maximă. Liste de câte 10 
servere selectate aleator ar fi păstrate în siguranță în mai multe locuri, astfel încât dacă unele sunt 
compromise, altele ar continua să furnizeze informaţiile cerute. O autoritate ce dorește distrugerea 
documentului nu poate fi niciodată sigură că a găsit toate copiile. De asemenea, sistemul s-ar putea 
regenera: dacă află că unele copii au fost distruse, siturile rămase ar încerca să găsească noi locuri. 

Serviciul eternității a fost prima propunere de sistem rezistent la cenzură. De atunci, au fost pro- 
puse și, uneori implementate și alte sisteme. Au fost adăugate diverse caracteristici noi, cum ar fi 
criptarea, anonimitatea și toleranța la defecte. Deseori, fişierele ce trebuie stocate sunt sparte în mai 
multe parti, fiecare memorată pe mai multe servere. Câteva exemple sunt Freenet (Clarke et. al, 
2002), PASIS (Wylie et. al, 2000) si Publius (Waldman et. al, 2000). Alte rezultate sunt prezentate în 
(Serjantov, 2002). 

Tot mai multe tari încearcă să impună reguli pentru exportul de lucruri imateriale, care includ 
pagini Web, programe, lucrări științifice, mesaje electronice, suport telefonic și altele. Chiar și Marea 
Britanie, care are o îndelungată tradiţie a libertăţii de exprimare, se gândește la legi mult mai restric- 
tive, care ar defini, de exemplu, discuţiile tehnice dintre un profesor britanic și studentul său străin la 
Universitatea din Cambridge ca pe un export legiferat ce are nevoie de o licență guvernamentală 
(Anderson, 2002). Nu este nevoie să mai spunem că asemenea politici sunt controversate. 

Steganografie 

În țările cu o cenzură puternică, dizidentii încearcă deseori să folosească tehnologia pentru a 
eluda cenzura. Criptografia permite trimiterea (nu întotdeauna legală) de mesaje secrete, dar dacă 
guvernul crede că Alice este o Persoană Rea, simplul fapt că ea comunică cu Bob ar putea să-l pună 
și pe el în aceeași categorie, deoarece guvernele represive recunosc conceptul de tranzitivitate, chiar 
dacă nu au prea multi matematicieni. Retransmitatoarele anonime pot ajuta, dar dacă sunt interzise 
pe plan intern și mesajele către retransmitatoare externe necesită licenţe de export, nu pot ajuta chi- 
ar atât de mult. Dar Web-ul poate. 

Oamenii care vor să comunice în secret încearcă deseori să ascundă că de fapt comunicare are 
loc. Stiinta ascunderii mesajelor este denumită steganografie (steganography), din cuvintele grecești 
ce s-ar traduce prin „scriere acoperită”. De fapt, grecii antici o foloseau și ei. Herodot a scris despre 
un general care a ras în cap un sol, i-a tatuat pe scalp un mesaj și l-a lăsat să-i crească părul la loc 
înainte de a-l trimite în misiune. Tehnicile moderne sunt, conceptual, aceleași, doar că au o mai ma- 
re lărgime de bandă și o întârziere mai mică. 

Ca un caz în speță, să considerăm fig. 8-55 (a). Această fotografie, realizată în Kenya, conţine trei 
zebre care contemplă un arbore acacia. În fig. 8-55 (b) se pare că ar fi aceleași trei zebre și arborele 
acacia, dar există o atracţie specială. Conţine textul complet, necenzurat a cinci piese shakespearie- 
ne: Hamlet, Regele Lear, Macbeth, Negustorul din Venetia și Iulius Cezar. Împreună, aceste piese tota- 
lizează peste 700 kiloocteti de text. 





(a) (b) 
Fig. 8-55. (a) Trei zebre și un arbore. (b) Trei zebre, un arbore și textul complet a cinci piese 
de William Shakespeare. 


Cum funcționează acest canal steganografic? Imaginea color originală este de 1024 x 768 pixeli. 
Fiecare pixel constă din trei numere de 8 biti, câte unul pentru fiecare din culorile roșu, verde și al- 
bastru a acelui pixel. Culoarea acelui pixel este formată de o superpozitie a celor trei culori. Metoda 
de codificare steganografică folosește bitul cel mai puţin semnificativ din fiecare octet al a culorilor 
RGB ca un canal ascuns. Astfel fiecare pixel are spaţiu pentru 3 biti de informatie secretă, unul in 
valoare roșie, unul in verde si unul în cea albastră. Într-o imagine de asemenea mărime, se pot me- 
mora până la 1024 x 768 x 3 biti sau 294.912 octeți de informatie secretă. 

Textul complet al celor cinci piese împreună cu o scurtă notita însumează 734.891 octeți. Acest 
text a fost mai întâi comprimat la aproximativ 270 KB folosind un algoritm de compresie standard. 

Rezultatul a fost apoi criptat folosind IDEA și inserat în biții cei mai putin semnificativi ai fiecărui 
octet de culoare. După cum se poate vedea (de fapt, nu se poate vedea), existenţa informației este 
total invizibilă. Este la fel de invizibilă în versiunea mărită, color a imaginii. Ochiul nu poate diferen- 
tia ușor culoarea pe 21 de biti fata de cea pe 24 de biti. 

Figurand cele două imagini in alb-negru la o rezoluție scăzută nu demonstrează cât de puternică 
este această. Pentru a simţi mai bine cum lucrează steganografia, autorul a pregătit o demonstrație, 
cu imaginea color la o rezoluţie mare a fig. 8-55(b) având cele cinci piese incluse în ea. Demonstra- 
tia, inclusiv instrumentele pentru inserarea și extragerea textelor in si din imagini, poate fi găsită la 
pagina Web a cărții. 

Pentru a folosi steganografia pentru comunicația nedetectată, dizidentii ar putea crea o pagina 
Web plină de imagini politic-corecte, cum ar fi fotografii ale Marelui Lider, sporturi locale, vedete 
de film și televiziune, etc. Desigur, imaginile ar fi pline de mesaje steganografice. Dacă mesajele ar fi 
întâi compresate și apoi criptate, chiar și cineva care le-ar suspecta prezenţa ar avea dificultăți imen- 
se în distingerea mesajelor fata de zgomot. Desigur, imaginile ar trebui să fie scanări recente; copiind 
o imagine de pe Internet și schimbând o parte din biţi nu conduc la rezultat. 

Imaginile nu sunt singurele purtătoare de mesaje steganografice. Fișierele video sunt de aseme- 
nea bune. Fișierele video au o lărgime de banda steganografica foarte mare. Chiar și așezarea și or- 
dinea etichetelor într-un fișier HTML pot fi purtătoare de informatie. 

Deși am examinat steganografia în contextul exprimării libere, ea are numeroase alte utilizări. O 
utilizare banală este codificarea drepturilor de proprietate chiar în imaginea la care se referă aceste 
drepturi. Dacă o astfel de imagine este furată și depusă pe o pagină Web, proprietarul de drept poa- 
te dezvălui mesajul steganografic în cursul unui proces pentru a proba a cui este imaginea. Această 
tehnică este cunoscută sub denumirea de filigranare (eng.: watermarking). Ea este discutată in (Piva 
et. al, 2002). 

Pentru mai multe despre steganografie, vedeţi (Artz, 2001; Johnson și Jajoda, 1998; 
Katzenbeisser si Petitcolas, 2000 si Wainer. 2002). 


8.10.3 Dreptul de autor 


Confidentialitatea si cenzura sunt doar doua din zonele unde tehnologia intalneste politicul. O a 
treia este problema dreptului de autor (eng.: copyright). Acordarea dreptului de autor inseamna a 
garanta creatorului de PI (proprietate intelectuală — eng.: Intellectual Propriety), inclusiv scriitori, ar- 
tiști, muzicieni, fotografi, cineasti, coreografi si alții, dreptul exclusiv de a exploata proprietatea lor 
intelectuală pentru o perioadă de timp, de obicei viaţa autorului plus 50 sau 75 de ani în cazul pro- 
prietatii comune. După ce expiră dreptul de autor asupra unei lucrări, aceasta trece în domeniul 
public și oricine o poate folosi sau vinde după bunul plac. De exemplu, proiectul Gutenberg 
(www.promo.net/pg), de exemplu, a pus pe Web mii de lucrări din domeniul public (de exemplu, 
Shakespeare, Twain, Dickens). În anul 1998, Congresul Statelor Unite a extins dreptul de autor la 
încă 20 de ani la cererea Hollywood-ului, care a motivat cererea prin faptul că fără o extindere a 
termenului, nimeni nu ar mai crea nimic, niciodată. Prin contrast, patentele durează doar 20 de ani 
și totuși oamenii încă mai inventează lucruri. 

Dreptul de autor a ajuns în prim-plan când Napster, un serviciu de traficare a muzicii, a atins 50 
de milioane de membri. Desi Napster nu copia muzica, tribunalele au decis că, deoarece deținea o 
bază de date ce reflecta cine avea ce cântec, a contribuit la încălcarea legii, cu alte cuvinte a ajutat pe 
alții să încălcat legea. Deși nimeni nu pretinde că dreptul de autor este o idee proastă (multi pretind 

că termenul este mult prea lung, favorizând marile corporații fata de public), noua generaţie de par- 
tajare a muzicii are deja implicaţii etice serioase. 

De exemplu, să considerăm o reţea de la egal la egal în care oamenii partajează fișiere legitime 
(muzică din domeniul public, filme video, tratate religioase ce nu sunt secrete înregistrate etc.) și 
câteva cu drepturi de autor. Să presupunem că toți sunt permanent conectaţi prin ADSL sau cablu. 
Fiecare calculator are un index cu ce este pe discul dur plus o listă a altor membri. Cineva care caută 
un anumit obiect poate să aleagă aleator un membru și să vadă dacă obiectul căutat este în posesia 
lui. Dacă nu, poate verifica toți membrii din lista acelei persoane si toți membri din listele lor ș.a.m.d. 
Calculatoarele sunt foarte bune la astfel de lucruri. Dacă a găsit elementul respectiv, solicitantul 
doar îl copiază. 

Dacă acel obiect este cu drept de autor, există șanse ca solicitantul să încalce legea (deși pentru 
transferuri internaţionale, nu este clar ce legi sunt aplicabile). Dar ce putem spune despre furnizor? 
Este un delict să păstrezi muzică pentru care ai plătit și ai descărcat-o legal pe discul tău dur unde 
alţii o pot găsi? Dacă aveţi o cabană neîncuiată la tara si un hot de PI se furișează purtând un calcu- 
lator portabil si un scanner, copiază o carte ce are drepturi de autor și apoi pleacă, esti fu vinovat de 
delictul de a nu fi protejat dreptul de autor al altcuiva? 

Dar este mai mult de discutat pe tema dreptului de autor. Există o mare dispută între Hollywood 
și industria calculatoarelor. Primul dorește protecție la sânge a întregii proprietăţi intelectuale și cel 
de-al doilea nu vrea să fie polițistul Hollywood-ului. În octombrie 1998, congresul a votat Legea 
dreptului de autor digital (eng.: Digital Millennium Copyright Act - DMCA) care stipulează că este 
delict să treci peste orice mecanism de protecţie a unei lucrări cu drept de autor sau să spui altora 
cum să o facă. O legislaţie similară este pusă în practică și în Uniunea Europeană. În timp ce nimeni 
nu crede că piraţilor din extremul Orient ar trebui să le fie permisă copierea lucrărilor cu drept de 
autor, mulți oameni cred că DMCA schimbă total balanţa între interesul proprietarului de drept de 
autor și interesul public. 

Un exemplu! În septembrie 2000, un consorțiu al industriei muzicale însărcinat să realizeze un 
sistem infailibil pentru a vinde de muzică online a sponsorizat un concurs, invitând oamenii să încer- 
ce să spargă sistemul (care este chiar lucrul cel mai potrivit pe care să-l faci cu un sistem de securita- 
te nou). O echipă de cercetători în securitate de la diverse universități, condusă de profesorul 
Edward Felten din Princeton, a primit provocarea și a spart sistemul. Apoi au scris o lucrare despre 
ce au găsit ei și au trimis-o unei conferințe USENIX de securitate, unde a fost recenzată și acceptată. 
Înainte de prezentarea lucrării, Felten a primit o scrisoare de la Asociaţia Industriei Americane de 
Înregistrări (eng.: Recording Industry Association of America) ce ameninţa autorii cu un proces ce 
avea la bază DMCA dacă ar fi publicat lucrarea. 

Răspunsul lor a fost intentarea unui proces, rugând un tribunal federal să decidă dacă este încă 
legal să publici lucrări științifice despre securitate. Cu spaima unei decizii definitive împotriva lor, 
industria și-a retras plângerea și tribunalul a casat procesul lui Felten. Fără îndoială că industria a 
fost motivată de slăbiciunea cauzei lor: ei au invitat oamenii să încerce să le spargă sistemul și apoi 
tot ei au ameninţat cu darea în judecată pe câţiva care au acceptat provocarea. Cu ameninţarea re- 
trasă, lucrarea a fost publicată (Craver et. al, 2001). O nouă confruntare este inevitabilă. 

O problemă apropiată este răspândirea doctrinei de utilizare corectă (eng. fair use doctrine), ce a 
fost stabilită prin hotărâri judecătorești în diverse tari. Această doctrină spune că cumpărătorii lucră- 
rii cu drept de autor au câteva drepturi limitate de a copia lucrarea, inclusiv dreptul de a cita parti 
din ea pentru scopuri științifice, de a o folosi în scopuri didactice în școli si licee si în unele cazuri de 
a face copii de rezervă pentru folosul personal, în cazul în care mediul original nu mai este bun. Tes- 

tele pentru ceea ce constituie o utilizare corecta includ (1) daca materialul este comercial, (2) ce 
procentaj din intreg este copiat si (3) efectul copierii asupra vanzarii lucrarii. Din moment ce DMCA 
si legi similare din Uniunea Europeana intarzie eludarea schemelor de protectie, aceste legi interzic 
de asemenea o utilizare corectă. De fapt, DMCA ia utilizatorilor niște drepturi istorice pentru a da 
mai multă putere vânzătorilor de conţinut. O confruntare finală este inevitabilă. 

O altă evoluţie a lucrurilor ce restrânge chiar și DMCA-ul în schimbarea balanței între proprie- 
tarii dreptului de autor și utilizatori este TCPA (eng.: Trusted Computing Platform Alliance — rom.: 
Alianta platformelor de calcul de încredere) condusă de Intel și Microsoft. Ideea este de a face ca mi- 
croprocesorul și sistemul de operare să monitorizeze atent comportamentul utilizatorului în diverse 
moduri (de exemplu, când ascultă muzică pirat) și să prevină comportamentele nedorite. Sistemul 
permite chiar deţinătorilor de conţinut să manipuleze la distanță PC-ul utilizatorului pentru a 
schimba regulile când aceasta este neapărat necesar. Nu trebuie să mai spunem că urmările sociale 
ale acestei scheme sunt imense. Este nostim că în final industria are grijă de securitate, dar este la- 
mentabil că întreaga atenţie este concentrată asupra aplicării legii dreptului de autor și nu asupra 
viruşilor, spărgătorilor, intrusilor și altor probleme de securitate de care sunt interesate cele mai 
multe persoane. 

Pe scurt, legiuitorii și avocaţii vor fi ocupați în anii următori să pună echilibreze interesele eco- 
nomice ale proprietarilor de drepturi de autor și interesul public. Cyber-spatiul nu este diferit fata 
de piaţa cărnii: în mod constant ea asmute un grup asupra celuilalt, de aici rezultând lupte pentru 
putere, litigii și (sperăm) în final o urmă de reconciliere, cel putin până va apare o nouă tehnolo- 
gie diversionistă. 


8.11 REZUMAT 


Criptografia este o unealtă ce poate fi folosită pentru menţinerea confidentialitatii informației și 
pentru a asigura integritatea și autenticitatea sa. Toate sistemele criptografice moderne sunt bazate 
pe principiul lui Kerckhoff de avea un algoritm cunoscut public și o cheie secretă. Multi algoritmi de 
criptografici folosesc transformări complexe, substitutii și permutări pentru a transforma textul sim- 
plu în text cifrat. Totuși, dacă criptografia cuantică poate fi pusă în practică, folosirea unor chei aco- 
peritoare poate fi într-adevăr un sistem criptografic imposibil de spart. 

Algoritmii criptografici pot fi divizați în algoritmi cu chei simetrice și cu chei publice. Algoritmii 
cu chei simetrice amestecă biții într-o serie de runde parametrizate de cheie pentru a schimba textul 
simplu în text cifrat. DES triplu și Rijndael (AES) sunt cei mai cunoscuți algoritmi cu cheie simetrică 
în momentul de fata. 

Algoritmii cu chei publice au proprietatea că sunt folosite diferite chei pentru criptare și decrip- 
tare și că cheia de decriptare nu poate fi derivată din cheia de criptare. Aceste proprietăți fac posibi- 
lă publicarea cheii publice. Principalul algoritm cu cheie publică este RSA, care își trage puterea din 
faptul că este foarte dificil să se factorizeze numerele mari. 

Documentele legale, comerciale și altele au nevoie de semnături. Ca urmare, au fost propuse di- 
verse scheme pentru semnăturile digitale, folosind algoritmi cu chei simetrice și cu chei publice. 
Uzual, mesajele ce trebuie semnate sunt rezumate folosind algoritmi precum MD5 si SHA-1 și apoi 
sunt semnate rezumatele și nu mesajele originale. 

Gestiunea cheilor publice poate fi făcută folosind certificate, care sunt documente ce leagă un 
principal de o cheie publică. Certificatele sunt semnate de către o autoritate de încredere sau de 
către cineva aprobat (recursiv) de o autoritate de încredere. Rădăcina lanţului trebuie obținută îna- 
inte, dar programele de navigare au incluse multe certificate de rădăcini în ele. 

Aceste instrumente criptografice pot fi folosite pentru a securiza traficul în rețea. IPsec operează 
la nivelul rețea, criptand fluxurile de pachete de la o gazdă la alta. Zidurile de protecţie pot verifica 
traficul ce iese sau intră într-o organizaţie, deseori pe baza protocolului și a portului folosit. Rețelele 
private virtuale pot simula o veche rețea închiriată pentru a asigura proprietățile necesare de securi- 
tate. În final, reţelele fără fir au nevoie de o bună securitate pe care WEP 802.11 nu o aduce, deși 
802.11i ar trebui să îmbunătăţească lucrurile destul de mult. 

Când două părți stabilesc o sesiune, trebuie să se autentifice una către alta și dacă este nevoie să 
stabilească o cheie comună a sesiunii. Există diverse protocoale de autentificare, inclusiv câteva ce 
folosesc o terță parte verificată, Diffie-Hellman, Kerberos și criptografia cu cheie publica. 

Securitatea mesajelor electronice poate fi obținută printr-o combinaţie de tehnici pe care le-am 
studiat în cadrul acestui capitol. De exemplu, PGP comprimă mesajul, apoi il criptează folosind 
IDEA. El trimite cheia IDEA criptată cu cheia publică a receptorului. În plus, rezumă mesajul și 
trimite rezumatul semnat pentru verificarea integrității mesajului. 

Securitatea pe Web este de asemenea un subiect important, începând cu securitatea numelor. 
DNSsec oferă o cale pentru prevenirea păcălirii DNS-ului, așa cum fac și numele cu auto-certificare. 
Majoritatea paginilor Web de comerț electronic folosesc SSL pentru a stabili sesiuni securizate, au- 
tentificate între client și server. Diverse tehnici sunt folosite pentru a rezolva probleme legate de 
codul mobil, în special depunerea într-un mediu protejat și semnarea codului. 

Internet-ul ridică multe probleme în care tehnologia interacționează puternic cu politica publică. 
Câteva dintre zone includ confidentialitatea, libertatea de exprimare și dreptul de autor. 


8.12 PROBLEME 


1. Spargeti următorul cifru monoalfabetic. Textul în clar, constând numai din litere, este un frag- 
ment dintr-o poezie a lui Lewis Carroll. 


kfd ktbd fzm eubd kfd pzyiom mztx ku kzyg ur bzha kfthcm 

ur mfudm zhx mftnm zhx mdzythe pzq ur ezsszcdm zhx gthcm 
zhx pfa kfd mdz tm sutyhc fuk zhx pfdkfdi ntem fzld pthcm 
sok pztk z stk kfd uamkdim eitdx sdruid pd fzld uoi efzk 

rui mubd ur om zid uok ur sidzkf zhx zyy ur om zid rzk 

hu foiia mztx kfd ezindhkdi kfda kfzhgdx ftb boef rui kfzk 


2. Spargeti următorul cifru de transpozitie pe coloane. Textul este luat dintr-o carte despre calcula- 
toare, astfel încât „computer” este un cuvânt probabil. Textul constă numai din litere (fără spa- 
tii). Pentru claritate, textul cifrat este împărțit în blocuri de 5 caractere. 


aauan cvlre rurnn dltme aeepb ytust iceat npmey iicgo gorch srsoc 
nntii imiha oofpa gsivt tpsit Iborl otoex 

10. 


11. 


12. 


13. 


14. 

Găsiţi o cheie acoperitoare de 77 de biti ce generează textul „Donald Duck” din textul cifrat 
din fig. 8-4. 


Criptografia cuantică necesită un tun fotonic ce poate, la cerere, să tragă un singur foton ce con- 
tine un singur bit. În această problemă, calculati câți fotoni cară un bit pe o legătură de fibră de 
100 Gbps. Presupuneti că lungimea unui foton este egală cu lungimea lui de undă, care pentru 
scopul acestei probleme este de 1 micron. Viteza luminii în fibră este de 20 cm/ns. 


Dacă Trudy capturează și regenerează fotonii când se folosește criptografia cuantică, ea va 
amesteca o parte din ei și va provoca erori în cheia acoperitoare a lui Bob. Ce fracțiune din biții 
din cheia acoperitoare a lui Bob vor fi eronati, în medie? 


Un principiu criptografic fundamental spune că toate mesajele trebuie să aibă redundanta. Dar 
de asemenea știm că redundanta ajută un intrus să-și verifice cheia ghicită. Consideraţi două 
forme de redundanta. În primul caz, cei n biţi iniţiali ai textului simplu contin un tipar cunoscut. 
În al doilea, n biţi de al sfârșitul mesajului contin un rezumat a mesajului. Din punct de vedere 
al securităţii, sunt acestea două echivalente? Discutati răspunsul dumneavoastră. 


În fig. 8-6, blocurile P și S alternează. Deși acest aranjament este agreabil, nu este mai sigur să 
avem mai întâi toate blocurile P și apoi toate blocurile S? 


Proiectati un atac la DES bazat pe faptul că textul constă numai din litere mari ASCII, 
plus spaţiu, virgulă, punct și virgulă, întoarcere la capăt (CR) si linie nouă (LF). Nu se știe 
nimic despre biții de paritate ai textului. 


În text am calculat că o mașină de spart cifruri cu un miliard de procesoare ce ar putea 
analiza o cheie într-o picosecundă ar lua numai 10! ani pentru a sparge versiunea AES de 
128 de biti. Totuși, mașinile curente ar putea avea 1024 de procesoare și le-ar trebui 1 ms 
pentru a analiza o cheie, așa că ne trebuie un factor de îmbunătăţire a performanței de 
10” pentru a obține mașina ce sparge AES. Dacă legea lui Moore (puterea de procesare 
se dublează la fiecare 18 luni) se menţine în vigoare, de câţi ani este nevoie pentru a putea 
construi mașina? 


AES suportă chei de 256 de biti. Câte chei are AES-256? Verificaţi dacă găsiți numere in 
fizică, chimie, astronomie care au aceeași dimensiune. Folosiţi Internet-ul pentru a vă faci- 
lita căutarea de numere mari. Trageti o concluzie din cercetarea dumneavoastră. 


Să presupunem că un mesaj a fost criptat folosind DES cu inlantuirea blocurilor cifrate. Un bit 
al textului cifrat în blocul C; este transformat accidental din 0 în 1 în timpul transmisiei. Cât de 
mult text va fi deformat ca urmare a acestui fapt? 


Să considerăm din nou inlantuirea blocurilor cifrate. În loc să transformăm un bit 0 în 1, un bit 0 
este inserat în fluxul textului cifrat după blocul C;. Cât de mult text va fi deformat? 


Comparati inlantuirea blocurilor cifrate cu modul cu reacţie cifrată în funcție de numărul 
de operaţii de criptare folosite pentru transmiterea unui fișier mare. Care este mai eficient 
și cu cât? 


Folosind sistemul de criptare cu chei publice RSA cu a= 1, b=2 etc., 


SEC. 8.12 PROBLEME 741 


15. 


16. 


17. 


18. 


19. 


20. 


21. 


22. 


23. 


daca p=7 si q=11, listati 5 valori permise pentru d. 
Daca p=13, q=31 sid=7, cat este e? 
Folosind p=5, q=11 sid=27, găsiţi valoarea lui e si criptati „abedefghij”. 


Să presupunem că un utilizator, Maria, descoperă că cheia sa privată RSA (d1, n1) este aceeași 
cu cheia publică RSA (e2, n2) a altui utilizator, Frances. Cu alte cuvinte, d1 = e2 și nl = n2. Ar 
trebui să se gândească să-și schimbe cheile sale publică și privată? Explicati răspunsul dumnea- 
voastră. 


Să considerăm folosirea modului contor, cum este arătat în fig. 8-15, dar cu IV = 0. Folosirea lui 
0 ameninţă securitatea cifrului în general? 


Protocolul de semnătură din fig. 8-18 are următoarele puncte slabe. Dacă Bob se defectează, el 
poate pierde conţinutul RAM-ului propriu. Ce probleme pot apărea și cum pot fi prevenite? 


În fig. 8-20, putem vedea cum Alice poate trimite lui Bob un mesaj semnat. Dacă Trudy 
înlocuiește P, Bob poate să-l detecteze. Dar ce se întâmplă dacă Trudy înlocuiește ambii P 
și semnătura? 


Semnăturile digitale au o slăbiciune potenţială datorită utilizatorilor leneși. În tranzacțiile 
din comerțul electronic, un contract poate fi redactat si utilizatorului i se cere să semneze 
dispersia sa SHA-1. Dacă utilizatorul nu verifică dacă contractul și dispersia corespund, 
utilizatorul ar putea să semneze din neatentie un alt contract. Să presupunem că Mafia în- 
cearcă să exploateze această slăbiciune pentru a câștiga ceva bani. Vor face o pagina Web 
cu plată (de exemplu, pornografie, jocuri de noroc, etc.) si va cere noilor clienți numărul 
cărții de credit. Apoi, ei trimit un contract în care spun că clientul dorește să folosească 
serviciile lor și să plătească cu carte de credit și roagă clientul să semneze, știind că cei mai 
multi vor semna fără să verifice dacă contractul și rezumatul corespund. Aratati cum poate 
Matia să cumpere diamante de la bijutier legitim pe Internet și acestea să fie plătite de că- 
tre clienții nesuspiciosi. 


O clasă de matematică are 20 de studenți. Care este probabilitatea ca cel puţin doi stu- 
denti să aibă aceeași zi de naștere? Presupuneti că nimeni nu s-a născut pe 29 februarie, 
astfel că sunt 365 de zile de naștere posibile. 


După ce Ellen s-a confesat lui Marilyn că a păcălit-o în ceea ce-l privește pe Torn, Marilyn 
a reușit să evite această problemă dictând mesajele ulterioare unei mașini de dictat, și pu- 
nând noua secretară să le introducă. Marilyn a plănuit să examineze mesajele de pe termi- 
nalul ei după ce au fost introduse pentru a fi sigură că acestea conţin propriile cuvinte. 
Poate noua secretară să folosească atacul zilei de naștere, ca să falsifice un mesaj si daca 
da, cum? Indicatie: Poate. 


Consideraţi încercarea nereușită a lui Alice de a obține cheia publică a lui Bob în fig. 8-23. Pre- 
supuneti că Bob si Alice au în comun o cheie secretă, dar Alice tot vrea cheia publica a lui Bob. 
Există un mod prin care ea poate fi obținută într-un mod securizat? Dacă da, cum? 


Alice dorește să comunice cu Bob, folosind criptografia cu chei publice. Ea stabilește o conexiu- 
ne cu cineva sperând că acesta este Bob. Ea îi cere cheia lui publică si el i-o trimite în text clar 

24. 


25. 


26. 


27. 


28. 


29. 


30. 


31. 


32. 


33. 
34. 


35. 

împreună cu un certificat X.509 semnat de către rădăcina CA. Alice are deja cheia publică a ră- 
dăcinii CA. Ce pași trebuie să îndeplinească Alice pentru a vedea că vorbește cu Bob? Presupu- 
neti că lui Bob nu-i pasă cu cine vorbește (de exemplu, Bob este un fel de serviciu public). 


Presupuneti că un sistem folosește PKI bazată pe o ierarhie cu structură de arbore de CA-uri. 
Alice dorește să comunice cu Bob și primește un certificat de la Bob semnat de CA X după ce 
s-a stabilit un canal de comunicaţie cu Bob. Să considerăm că Alice nu a auzit niciodată de X. 
Ce pași trebuie urmaţi de Alice pentru a verifica dacă vorbește cu Bob ? 


Se poate ca IPsec cu AH să fie folosit în modul transport de una dintre mașinile ce se află în 
spatele unei cutii NAT ? Explicati răspunsul. 


Precizati un avantaj al folosirii HMAC fata de folosirea RSA pentru semnarea rezumatelor 
SHA-1. 


Dati un motiv pentru care un zid de protecție ar putea fi configurat să cerceteze traficul dinspre 
exterior. Daţi un motiv pentru care ar putea fi configurat să inspecteze traficul spre exterior. 
Credeţi că aceste inspecții au șanse de succes ? 


Formatul pachetului WEP este arătat în fig. 8-31. Să presupunem că suma de control este de 32 
de biti, calculată prin SAU ECLUSIV asupra tuturor cuvintelor de 32 de biti din încărcătura uti- 
14 luate împreună. De asemenea să presupunem că problemele cu RC4 sunt corectate prin inlo- 
cuirea cu un cifru-șir ce nu are slăbiciuni și că toate elementele IV sunt extinse la 128 de biti. 
Există vreo cale pentru ca un intrus să spioneze sau să interfereze cu traficul fără a fi detectat? 


Să presupunem că o organizaţie ce folosește VPN pentru a conecta securizat siturile sale din 
Internet. Este nevoie ca un utilizator din această organizație să folosească criptarea sau alt me- 
canism de securitate pentru a comunica cu alt utilizator din cadrul organizației? 


Modificaţi un mesaj în protocolul din fig. 8-34 pentru a-l face rezistent la atacurile prin reluare. 
Explicati de ce funcționează modificarea. 


Schimbul de chei Diffie-Hellman este folosită pentru stabilirea unei chei secrete între Alice și 
Bob. Alice trimite lui Bob (719, 3, 191). Bob răspunde cu (543). Numărul secret al lui Alice este 
x = 16. Care este cheia secretă? 


Dacă Alice și Bob nu s-au întâlnit niciodată, nu au secrete comune, și nu au certificate, ei totuși 
pot să stabilească o cheie secretă comună folosind algoritmul Diffie-Hellman. Explicati de ce le 
este foarte greu să se apere împotriva unui atac omul-din-mijloc. 


În protocolul din fig. 8-39, de ce este A trimis în clar împreună cu cheia de sesiune criptată? 


În protocolul din fig. 8-39, am arătat că a începe fiecare mesaj transmis în clar cu 32 de biţi zero 
este riscant. Să presupunem că fiecare mesaj începe cu un număr aleatoriu al utilizatorului, care 
este practic o a doua cheie secretă cunoscută doar de utilizatorul ei și de KDC. Se elimină în 
acest mod atacul textului clar cunoscut? De ce? 


In protocolul Needham-Schroeder, Alice generează 2 provocări, R4 și R42. Aceasta seamănă cu 
o exagerare. Nu ar fi fost suficientă una singură? 

36. 


37. 


38. 


39. 
40. 


41. 


42. 


43. 


44. 


45. 


46. 


47. 


48. 


Să presupunem că o organizaţie folosește Kerberos pentru autentificare. Ce se întâmplă, din 
punctul de vedere al securităţii și al disponibilitatii serviciului, dacă AS sau TGS cad? 


În protocolul de autentificare cu chei publice din fig. 8-43, în mesajul 7, Rp este criptat cu Ks. Este 
această criptare necesară, sau ar fi fost potrivit să fie trimisă ca text clar? Explicati răspunsul. 


Terminalele din punctele de vânzare care folosesc cartele cu bandă magnetică și coduri PIN au 
un defect fatal: un negustor răuvoitor poate modifica cititorul de coduri propriu pentru a captu- 
ra și a memora toată informația de pe cartelă precum și codul PIN pentru a transmite ulterior 
tranzacții suplimentare (falsificate). Următoarea generație de terminale din punctele de vânzare 
va folosi cartele cu unităţi centrale complete, tastatură și monitor pe cartelă. Implementati un 
protocol pentru acest sistem, pe care negustorii răuvoitori să nu-l poată sparge. 


Enumerati două motive pentru care PGP comprimă mesajele. 


Presupunând că toată lumea de pe Internet folosește PGP, ar putea un mesaj PGP să fie trimis la 
o adresă Internet arbitrară si să fie decodificat corect de toți cei implicați? Discutati răspunsul. 


Atacului prezentat în fig. 8-47 îi lipseşte un pas. Acest pas nu este necesar pentru ca atacul să 
funcționeze, dar includerea lui ar putea reduce eventualele suspiciuni ulterioare. Care este pa- 
sul lipsă? 


S-a propus împiedicarea păcălirii DNS-ului folosind predicția identificatorilor, metodă în care 
serverul pune un identificator aleatoriu în loc să utilizeze un contor. Discutati aspectele legate 
de securitate ale acestei abordări. 


Protocolul de transport de date al SSL implică două numere ad-hoc și o cheie primară. Ce rol 
are folosirea numerelor ad-hoc (dacă are vreunul)? 


Imaginea fin fig. 8-55(b) conţine textul ASCII a cinci piese de Shakespeare. Ar fi posibil să fie 
ascunsă muzică printre zebre în loc de text? Daca da, cum ar funcţiona si cât de mult ati putea 
ascunde în acea imagine? Dacă nu, de ce nu? 


Alice era o utilizatoare fidelă a unui retransmitator anonim de tip 1. Ea trimitea multe mesaje 
grupului ei de stiri preferat, alt.fanclub.alice si toată lumea știa că acestea vin de la Alice pentru ca 
toate purtau același pseudonim. Presupunând că retransmitatorul funcționa corect, Trudy nu pu- 
tea să pretindă că e Alice. După ce toate retransmitatoarele de tip 1 au fost desființate, Alice s-a 
mutat la unul care utilizează criptografia și a început o nouă serie de mesaje în grupul ei. Imagi- 
nati-va un mod de a o opri pe Trudy să trimită mesaje noi grupului, pretinzând că este Alice. 


Căutaţi pe Internet nu caz interesant implicând confidentialitatea și scrieţi o prezentare de 
o pagină despre acesta. 


Căutaţi pe Internet un caz ajuns la tribunal, implicând dreptul de autor și utilizarea corectă si 
scrieți o prezentare de o pagină, rezumând ceea ce ati găsit. 


Scrieți un program care criptează datele de intrare, aplicându-le operaţia XOR cu un sir-cheie. 
Găsiţi sau scrieți si un generator de numere aleatorii pentru a putea genera sirul-cheie. Progra- 
mul ar trebui să se comporte ca un filtru, preluând text clar de la intrarea standard și producând 

text cifrat la ieşirea standard (si invers). Programul trebuie să aibă un singur parametru, cheia de 
la care pornește generatorul de numere aleatoare. 


Scrieţi o procedură care calculează rezumatul unui bloc de date folosind SHA-1. Procedura 
trebuie să aibă doi parametri: o referință la zona tampon de intrare și o referință la o zonă tam- 
pon, de 20 de octeți, de ieșire. Pentru a vedea specificaţiile exacte ale SHA-1, căutați pe Internet 
FIPS 180-1, care este specificatia completa. 


RECOMANDĂRI DE LECTURĂ ȘI 
BIBLIOGRAFIE 


Aici se încheie studiul nostru despre rețelele de calculatoare, dar această lucrare este doar un 
început. Multe subiecte interesante nu au fost tratate la nivelul de detaliu pe care l-ar fi meritat, iar 
altele au fost omise în totalitate, din lipsă de spaţiu. Pentru cititorii care doresc să continue studiul 
reţelelor de calculatoare furnizăm în acest capitol câteva sugestii de lecturi posibile, precum și o 
listă bibliografică. 


9.1 SUGESTII PENTRU LECTURI VIITOARE 


Există o literatură vastă despre toate aspectele rețelelor de calculatoare. Trei reviste, care publică 
frecvent articole în acest domeniu sunt IEEE Transactions on Communications, IEEE Journal on 
Selected Areas in Communications si Computer Communication Review . De asemenea, multe alte 
reviste publică ocazional articole cu acest subiect. 

IEEE mai publică și trei reviste ilustrate - IEEE Internet Computing, IEEE Network Magazine si 
IEEE Communications Magazine - care conţin studii, îndrumări practice, studii de caz despre rețele. 
Primele două reviste se referă cu precădere la arhitectură, standarde și software, iar ultima se orien- 
tează către tehnologia comunicaţiilor (fibră optică, sateliți și asa mai departe). 

În plus, există un număr de conferinţe anuale sau bianuale care atrag multe lucrări despre reţele 
si sisteme distribuite, în particular SIGCOMM Annual Conference, The International Conference on 
Distributed Computer Systems si The Symposium on Operating Systems Principles 

Enumerăm în continuare, in ordinea capitolelor cărții, câteva sugestii de lecturi suplimentare. 
Cele mai multe dintre acestea sunt îndrumări practice sau studii asupra subiectelor la care se referă. 
Câteva dintre ele sunt capitole din diverse manuale. 


9.1.1 Lucrări introductive și generale 


Bi et. al, „Wireless Mobile Communications at the Start of the 21st Century” 
Un nou secol, o nouă tehnologie — un subiect incitant. După un istoric al comunicaţiilor fără fir, 
sunt tratate aspectele de bază, inclusiv standarde, aplicaţii, Internet și tehnologie. 


Comer, The Internet Book 

Cine caută o introducere simplă în Internet ar trebui să citească această lucrare. Comer descrie 
istoria, dezvoltarea, tehnologia, protocoalele și serviciile Internet-ului în termeni pe care novicii îi 
pot înţelege, dar datorită cantităţii de material acoperite, cartea sa prezintă interes și pentru cititorii 
mai avansați. 


Garber, „Will 3G Really Be the Next Big Wireless Technology?” 

De la telefoanele mobile din a treia generatie se așteaptă să fie capabile de transmisii de voce și 
de date la rate de transfer de până la 2 Mbps, însă startul acestei tehnologii a fost unul lent. Promisi- 
unile, obstacolele, tehnologia, considerentele politice și economice ale utilizării comunicației wireless 
în bandă largă sunt tratate în acest articol ușor de citit. 


IEEE Internet Computing, Ianuarie — Februarie 2000 

Primul număr al revistei IEEE Internet Computing din noul mileniu a apărut exact în formatul pe 
care l-am fi așteptat: personalităţi care în mileniul precedent au contribuit la crearea Internetului au 
fost invitate să-și expună viziunile asupra evoluţiei Internetului in mileniul următor. Printre experți 
se numără Paul Baran, Lawrence Roberts, Leonard Kleinrock, Stephen Crocker, Danny Cohen, 
Bob Metcalfe, Bill Gates, Bill Joy. Pentru a valorifica la maxim acest material, este recomandat să 
așteptați 500 de ani și apoi să citiţi profetiile lor. 


Kipnis, „Beating the System: Abuses of the Standards Adoption Process” 

Comisiile care se ocupă cu adoptarea standardelor încearcă să mențină o poziție neutră în demer- 
surile lor, însă din nefericire există companii care încearcă să abuzeze de sistem. De exemplu, s-au 
înregistrat în repetate rânduri cazuri în care după adoptarea unui standard, o anumită companie care 
a participat la dezvoltarea acestuia să anunţe ca deţine un brevet ce stă la baza standardului și să 
acorde licenţe doar anumitor companii agreate și la preţuri stabilite doar după criterii proprii. Artico- 
lul este un început excelent în studiul „părții întunecate” a procedurilor de adoptare a standardelor. 


Kyas și Crawford, ATM Networks 

ATM, cotat la un moment dat ca protocolul de retea al viitorului, joaca inca un rol important in 
cadrul sistemului telefonic. Această lucrare se constituie într-un ghid la zi, conţinând informaţii 
detaliate despre protocoalele ATM și despre modul de integrare al acestora cu reţele bazate pe 
protocolul IP. 

Kwok, „A Vision for Residential Broadband Service” 

Dacă doriți să aflaţi viziunea Microsoft asupra serviciului de video la cerere în anul 1995, citiți 
acest articol. Cinci ani mai târziu această viziune era complet depășită. Valoarea acestui articol con- 
stă în a demonstra că până și persoane puternic motivate și cu un nivel înalt de cunoștințe în dome- 
niu se găsesc în imposibilitatea de a estima cu precizie evoluția chiar și pe un termen de numai 5 ani. 
Ar trebui să fie o lecţie pentru noi toți. 


Naughton, A Brief History of the Future 

De fapt, cine este inventatorul Internetului? Multe persoane isi asuma acest merit, si pe buna 
dreptate, din moment ce multi au contribuit in diferite moduri la crearea sa. Acest scurt istoric al 
Internetului arată cum s-au întâmplat lucrurile într-o manieră spirituală si plăcută, presărată cu 
anecdote, cum ar fi convingerea AT&T, exprimată în mod repetat, că nu există nici un viitor în do- 
meniul comunicaţiilor digitale. 


Perkins, „Mobile Networking in the Internet” 

Pentru a vă forma o imagine de ansamblu asupra protocoalelor din domeniul rețelelor mobile, ni- 
vel cu nivel, aceasta este lucrarea pe care trebuie să o consultați. Sunt examinate rând pe rând nivelurile 
de la fizic până la transport, precum și middleware-ul, considerente de securitate și rețelele ad-hoc. 


Teger și Waks, „End-User Perspectives on Home Networking” 

Rețelele pentru utilizatori individuali nu se aseamănă cu cele pentru corporații. Aplicațiile sunt 
diferite (preponderent multimedia), echipamentele provin de la o gamă largă de producători iar 
utilizatorii au un nivel scăzut de pregătire tehnică și o toleranță mică la defecţiuni de funcționare. 
Citiţi această carte pentru a afla mai multe. 


Varshney și Vetter, „Emerging Mobile și Wireless Networks” 
Acesta este o altă introducere în domeniul comunicațiilor fără fir. Sunt discutate LAN-urile fără 
fir, buclele locale fără fir, sateliții precum și unele aspecte legate de software-ul și aplicaţiile aferente. 


Wetteroth, OSI Reference Model for Telecommunications 

Deși protocoalele stivei OSI nu mai sunt utilizate ca atare, modelul cu șapte niveluri a căpătat o 
mare popularitate. Lucrarea oferă mai multe explicaţii referitoare la modelul OSI și își propune să 
aplice acest model reţelelor de telecomunicaţii (în contrast cu reţelele de calculatoare), evidențiind 
unde se încadrează în stiva OSI diverse protocoale de telefonie și transmisie de voce. 


9.1.2 Nivelul fizic 


Abramson, „Internet Access Using VSATs” 

Statiile terestre de dimensiune redusa devin din ce in ce mai utilizate atat pentru sistemele de te- 
lefonie din mediul rural cât si pentru accesul Internet al corporatiilor din ţările dezvoltate. Totuși, 
natura traficului diferă radical în cele două situații, așa că sunt necesare protocoale diferite. În acest 
articol, inventatorul protocolului ALOHA discută despre numeroase metode de alocare a benzii de 
transmisie utilizate în sisteme VSAT. 


Alkhatib et. al, „Wireless Data Networks: Reaching the Extra Mile” 
Această lucrare, concepută ca un indrumar practic, este un bun punct de pornire pentru o intro- 
ducere rapidă în terminologia și tehnologia utilizată de rețelele fără fir. 

Azzam si Ransom, Broadband Access Technologies 

Sistemul de telefonie, fibrele optice, ADSL, retelele de televiziune prin cablu, sateliti, chiar si li- 
niile de inalta tensiune ca tehnologii de acces in retea sunt discutate in aceasta lucrare. Alte subiecte 
includ retele pentru utilizatori individuali, servicii, performantele retelelor si standarde. Lucrarea se 
încheie cu biografiile marilor companii din industria telecomunicatiilor și rețelelor, dar luând in con- 
siderare evoluţia rapidă a acestui domeniu, acest capitol va avea probabil o existență mai scurtă de- 
cât capitolele referitoare la tehnologii. 


Bellamy, Digital Telephony 

Această lucrare demnă de încredere conţine tot ce ati dorit vreodată să știți despre sistemul tele- 
fonic și chiar mai mult. În particular, sunt interesante capitolele despre transmisie și multiplexare, 
comutare digitală, fibră optică, telefonie mobilă și DSL. 


Berezdivin et. al, „Next-Generation Wireless Communications Concepts and Technologies” 

Autorii sunt cu un pas înaintea tuturor celorlalți. „Următoarea generaţie” din titlu se referă la a 
patra generaţie de comunicaţii fără fir. De la aceste reţele se așteaptă să furnizeze servicii IP in orice 
loc, o legătură ireproşabilă la Internet cu lăţime mare de bandă si o calitate excelentă a serviciilor. 
Aceste scopuri vor fi atinse prin alocarea inteligentă a spectrului, alocarea dinamică a resurselor și 
servicii adaptabile. Este o viziune relativ îndepărtată, dar același lucru se putea spune în 1995 și de- 
spre telefonia mobilă . 


Dutta-Roy, „An Overview of Cable Modem Technology and Market Perspectives” 

Televiziunea prin cablu a evoluat de la simplul sistem CATV la sisteme complexe de distribuție 
pentru televiziune, Internet și telefonie. Aceste schimbări au afectat în mare măsură și infrastructura 
de cablu. Acest articol merită citit pentru o dezbatere asupra fabricilor de cablu, a standardelor, a 
marketing-ului cu accentul căzând pe DOCSIS . 


Farserotu și Prasad, „A Survey of Future Broadband Multimedia Satellite Systems, Issues, 
and Trends” 

O gamă largă de sateliți de comunicaţii de date se află pe orbită sau pe planșele de proiectare, 
incluzând Astrolink, Cyberstar, Spaceway, Skybridge, Teledesic și iSk. Aceștia utilizează diverse teh- 
nici printre care conductă curbă și comutare prin sateliți. Pentru o imagine de ansamblu a diferitelor 
tehnici și sisteme de sateliți această lucrare este un bun punct de pornire. 


Hu și Li, „Satellite-Based Internet: A Tutorial” 

Accesul la Internet prin satelit diferă de accesul prin liniile terestre. Nu numai că apare o pro- 
blemă legată de întârziere, dar si rutarea si comutarea sunt diferite. În această lucrare, autorii dezbat 
câteva dintre problemele legate de accesul Internet prin intermediul sateliților. 


Joel, „Telecommunications and the IEEE Communications Society” 

Acest articol oferă un istoric compact dar cuprinzător al telecomunicatiilor, începând cu telegraful 
și încheind cu standardul 802.11. Totodată, sunt tratate aspecte legate de radio, telefonie, comutare 
analogică și digitală, cabluri submarine, transmisii digitale, ATM, staţii de televiziune, televiziune prin 
cablu, comunicaţii prin fibră optică, telefonie mobilă, comutare de pachete, ARPANET și Internet. 


Metcalfe, „Computer/Network Interface Design Lessons from Arpanet & Ethernet” 
Desi inginerii au construit interfeţe de reţea începând în urmă cu zeci de ani, unii se întreabă încă 
daca au învăţat ceva din această experiență. In acest articol, proiectantul Ethernet-ului spune cum se 

construiește o interfață de reţea și ce se face cu ea odată ce a fost construită. El recunoaște sincer ce 
a făcut greșit și ce a făcut corect. 


Palais, Fiber Optic Communication, ediţia a 3-a 

Deși cărțile despre tehnologia fibrei optice devin din ce in ce mai specializate, această lucrare es- 
te mai accesibilă decât multe altele. Ea acoperă ghidurile de undă, sursele de lumină, detectoarele 
de lumină, cuploarele, modularea, zgomotul și multe alte subiecte. 


Pandya, „Emerging Mobile and Personal Communications Systems” 

Acest articol este foarte potrivit ca o introducere scurtă și plăcută în sistemele de comunicaţie 
portabile personale. Una din cele nouă pagini conţine o listă de 70 de acronime folosite în celelalte 
opt pagini. 


Sarikaya, „Packet Mode in Wireless Networks: Overview of Transition of Third Generation” 

Conceptul de bază a reţelelor celulare din generaţia a treia constă în transmisii de date fără fir. 
Acest articol este foarte potrivit pentru a obține o imagine de ansamblu asupra transmisiilor de date 
în rețelele din generaţia a doua și cum vor evolua acestea în reţelele din generația a treia. Sunt trata- 
te subiecte ca GPRS, IS-95B, WCDMA si CDMA 2000. 


9.1.3 Nivelul legătură de date 


Carlson, PPP Design, Implementation and Debugging, editia a 2-a 

Dacă vă interesează informații detaliate despre toate protocoalele ce formează suita PPP, inclu- 
siv CCP (compresie) si ECP (criptare), acestă lucrare este de referință. Se pune un accent deosebit 
pe ANU PPP-2.3, o implementare larg răspândită a PPAG. 


Gravano, Introduction to Error Control Codes 

Erori se strecoară în aproape toate formele de comunicaţie digitală; din acest motiv au fost dez- 
voltate multe tipuri de coduri detectoare si corectoare de erori. Această lucrare descrie unele dintre 
cele mai importante coduri, de la de la Codul Hammimg până la codul Galois și codurile 
convolutionale, necesitând un volum minim de cunoștințe de algebră din partea cititorului. 


Holzmann, Design and Validation of Computer Protocols 

Cititorii interesați în aspectele mai formale ale protocoalelor legăturii de date (și similare) ar tre- 
bui să vadă această carte. Sunt prezentate aici specificarea, modelarea, corectitudinea și testarea 
acestor protocoale. 


Peterson și Davie, Computer Networks: A System Approach 
Capitolul 2 tratează multe aspecte legate de nivelul legatură de date, inclusiv încadrarea 
(framing), protocoalele start-stop, protocoale cu fereastră glisantă și LAN-urile IEEE 802. 


Stallings, Data and Computer Communications 

Capitolul 7 tratează aspecte legate de nivelul legatură de date cum ar fi controlul fluxului, detec- 
tarea erorilor și protocoale simple de nivel legatură de date, inclusiv start-stop și protocolul cu reve- 
nire cu n pași. Sunt discutate și protocoalele de tip HDLC. 

9.1.4 Subnivelul de control al accesului la mediu 


Bhagwat, „Bluetooth: Technology for Short-Range Wireless Apps” 

Lucrarea reprezintă un bun punct de pornire pentru o introducere directă a sistemului 
Bluetooth. Sunt discutate protocoalele si profilurile de bază, radio, picoretele și conexiuni, urmate 
de o introducere a diverselor protocoale. 


Bisdikian, „An Overview of the Bluetooth Wireless Technology” 

La fel ca lucrarea precedentă a lui Bhagwat, și aceasta este un bun punct de pornire pentru a 
afla totul despre sistemul Bluetooth. Sunt prezentate printre altele picoretelele, stiva de protocoale 
și profilurile. 


Crow et. al, „IEEE 802.11 Wireless Local Area Networks” 

Această lucrare este un bun punct de pornire pentru o introducere simplă în tehnologia și proto- 
coalele 802.11. Accentul cade pe subnivelul MAC. Sunt discutate atât controlul distribuit cât și con- 
trolul centralizat. În încheiere sunt prezentate câteva evaluări ale performanțelor 802.11 în urma 
simulărilor realizate în condiţii diverse. 


Eklund et. al, „IEEE Standard 802.16: A Technical Overview of the Wireless MAN Air Interface 
for Broadband Wireless Access” 

Standardul 802.16 adoptat de IEEE in 2002 presupune utilizarea comunicatiei fara fir pentru bu- 
clele locale, ceea ce ar revoluţiona serviciile telefonice, aducând transmisia fără fir in banda larga 
către locuinţe. În această privire de ansamblu, autorii expun principalele aspecte tehnologice ce tin 
de acest standard. 


Kapp, „802.11: Leaving the Wire Behind” 
Această scurtă introducere a standardului 802.11 acoperă chestiunile de bază, protocoalele și 
standardele relevante. 


Kleinrock, „On Some Principles of Nomadic Computing and Multi-Access Communications” 

Partajarea canalului de transmisie in medii neghidate este o problemă mai complexă decat parta- 
jarea canalului de transmisie in medii ghidate. În acest articol sunt expuse probleme ca topologii 
dinamice, rutare, consumul de energie precum și alte aspecte legate de accesul la canalul de transmi- 
sie al echipamentelor mobile fără fir. 


Miller si Cummins, LAN Technologies Explained 

Aveţi nevoie să cunoasteti cât mai multe despre tehnologiile care pot fi utilizate in LAN-uri? 
Această lucrare acoperă cele mai multe dintre aceste tehnologii, inclusiv FDDI și token ring, precum 
și larg răspânditul Ethernet. În timp ce primele două sunt rar utilizate în instalările noi de rețele, 
multe rețele deja existente le mai utilizează încă, iar rețelele cu topologie de inel sunt încă des întâl- 
nite (de exemplu SONET). 


Perlman, Interconnections, ediţia a 2-a 

Lucrarea reprezintă o expunere demnă de încredere, dar totuși distractivă, despre punți, rutere si 
rutare în general. Autorul este cel care a proiectat algoritmul “spanning tree” utilizat de puntile IEEE 
802 și este una dintre autorităţile de nivel mondial în ceea ce privește diverse aspecte ale rețelelor. 

Webb, „Broadband Fixed Wireless Access” 

Această lucrare răspunde la întrebările „de ce” și „cum” în ceea ce privește transmisiile fără fir în 
bandă largă fixă. Secțiunea „de ce” argumentează că utilizatorii nu doresc adrese de e-mail separate 
pentru acasă și pentru serviciu, numere diferite de telefon pentru acasă, la serviciu sau pentru tele- 
fonul mobil, un cont pentru discuţii (chat) și un număr sau două de fax. În schimb, ei preferă un sis- 
tem unic, integrat, care să funcţioneze pretutindeni. Accentul în secțiunea referitoare la tehnologie 
cade asupra nivelului fizic și sunt discutate subiecte ca număr de purtătoare, comparații între TDD și 
FDD, între modulare fixă și modulare adaptivă. 


9.1.5 Nivelul reţea 


Bhatti si Crowcroft, „QoS Sensitive Flows: Issues in IP Packet Handling” 

Una din modalităţile de a obţine o mai bună calitate a serviciilor într-o rețea este planificarea ri- 
guroasă a plecării pachetelor din fiecare ruter. În această lucrare este prezentată o serie de algoritmi 
de planificare a pachetelor precum și alte detalii legate de acest subiect. 


Chakrabarti, „QoS Issues in Ad Hoc Wireless Networks” 

Rutarea în reţelele ad-hoc de calculatoare portabile care se află la distanță mică unele de altele 
este destul de dificilă și fara a tine cont de calitatea serviciilor. Totuși, utilizatorii sunt interesaţi de 
calitatea serviciilor așa că trebuie acordată atenţie acestui aspect. Particularitatea reţelelor ad-hoc și 
alte aspecte legate de rutare și calitatea serviciilor sunt discutate în acest articol. 


Comer, Internetworking with TCP/IP, Vol.1, ediţia a 4-a 

Comer a scris cartea decisivă despre suita de protocoale TCP/IP. Capitolele de la 4 la 11 tratează 
IP și protocoalele legate de el din nivelul reţea. Celelalte capitole se referă în primul rând la nivelele 
superioare și merită, de asemenea, să fie citite. 


Huitema, Routing în the Internet 

Dacă vreți să știți tot ce este de știut despre dirijarea în Internet, aceasta este cartea care va tre- 
buie. Sunt trataţi in mare detaliu atât algoritmi care pot fi pronuntati (ca RIP, CIDR si MBONE) 
cât și algoritmi care nu pot fi pronuntati (ca OSPF, IGRP, EGP si BGP). Se găsesc aici caracteristici 
noi, cum ar fi trimiterea cu destinație multiplă (multicast), mobil, IP și rezervarea resurselor 


Malhotra, IP Routing 
Lucrarea conţine foarte multă informatie, constituindu-se într-un indrumar detaliat asupra 
rutării IP. Sunt discutate protocoale ca RIP, RIP-2, IGRP, EIGRP, OSPF si BGP-4. 


Metz, ,,Differentiated Services” 

Garantiile oferite de conceptul de calitate a serviciilor sunt importante pentru multe aplicatii 
multimedia. Serviciile integrate și serviciile diferențiate sunt două abordări posibile pentru obținerea 
acestor garanții. Ambele sunt discutate aici, cu accent pe serviciile diferențiate. 


Metz, „IP Routers: New Tool for Gigabit Networking” 

Majoritatea referintelor bibliografice pentru capitolul 5 se referă la algoritmi de rutare. Nu si 
aceasta, care explică modul de funcționare al ruterelor. Ruterele au evoluat de la staţii de lucru pen- 
tru uz general până la mașini dedicate pentru rutare. Dacă doriţi să aflați mai multe despre rutere, 
acest articol este un bun punct de pornire. 

Nemeth s.a, UNIX System Administration Handbook 

Pentru o schimbare de ritm, capitolul 13 din această lucrare abordează o viziune mai practică 
asupra retetelor decât cele mai multe dintre celelalte referinţe bibliografice. În loc să discute concep- 
te abstracte, ea oferă multe sfaturi despre cum se administrează o reţea reală. 


Perkins, „Mobile Networking through Mobile IP” 

Pe măsură ce dispozitivele mobile de calcul devin din ce în ce mai populare, noţiunea de IP mo- 
bil devine din ce în ce mai importantă. Acest îndrumar practic oferă o introducere în acest domeniu 
discutând și alte subiecte adiacente. 


Perlman, Interconnections: Bridges and Routers, ediţia a 2-a 

În capitolele de la 12 pana la 25, Perlman expune multe probleme ce apar în proiectarea algorit- 
milor de rutare unicast și multicast, atât pentru WAN-uri cât și pentru LAN-uri interconectate, pre- 
cum și implementările acestor algoritmi în diverse protocoale. Cea mai interesantă parte este însă 
capitolul 18, în care autoarea analizează, într-o manieră instructivă si amuzantă, anii de experiență în 
protocoale de reţea. 


Puzmanova, Routing and Switching: Time of Convergence? 

La sfarsitul anilor 1990, unii producatori de echipamente de retea au inceput sa denumeasca ori- 
ce drept comutator, in timp ce administratorii de retele de mari dimensiuni afirmau ca au inceput 
procesul de trecere de la rutere la comutatoare. Asa cum sugerează și titlul, lucrarea discută despre 
viitorul ruterelor și comutatoarelor, întrebându-se dacă aceste două echipamente vor converge către 
un punct comun. 


Royer și Toth, „A Review of Current Routing Protocols for Ad-Hoc Mobile Wireless Networks” 

Algoritmul de rutare ad-hoc AODV, prezentat in capitolul 5 nu este singurul cunoscut. O diver- 
sitate de alti algoritmi, printre care DSDV, CGSR, WRP, DSR, TORA, ABR, DRP si SRP sunt 
prezentaţi și comparati în această lucrare. Evident, dacă vă propuneţi să inventati un nou algoritm 
de rutare ad-hoc, primul pas este alegerea unui acronim de trei litere pentru denumire. 


Stevens, TCP/IP Illustrated, Vol. 1 
Capitolele 3-10 furnizează o tratare cuprinzătoare, ilustrată prin exemple, a IP-ului și a protocoa- 
lelor legate de el (ARP, RARP și ICMP). 


Striegel si Manimaran, „A Survey of QoS Multicasting Issues” 

Noţiunile de multicasting si calitate a serviciilor capătă o importanță din ce în ce mai mare pe 
măsură ce iau amploare servicii ca radioul și televiziunea prin internet. În acest studiu, autorii discu- 
tă modul în care algoritmii de rutare pot tine cont de acești doi factori. 


Yang și Reddy, „A Taxonomy for Congestion Control Algorithms in Packet Switching Networks” 

Autorii au proiectat o taxonomie pentru algoritmii de control al congestiei. Principalele categorii 
sunt buclă deschisă cu controlul sursei, buclă deschisă cu controlul destinaţiei, buclă închisă cu reac- 
tie explicită și buclă închisă cu reacţie implicită. Ei folosesc această taxonomie pentru a descrie si 
clasifica 23 de algoritmi existenți. 

9.1.6 Nivelul transport 


Comer, Internetworking with TCP/IP, Vol. 1, ediţia a 4-a 
Așa cum s-a mai menţionat, Comer a scris lucrarea decisivă despre suita de protocoale TCP/IP. 
Capitolul 12 se referă la UDP, iar capitolul 13 la TCP. 


Hall si Cerf, Internet Core Protocols: The Definitive Guide 

Daca va place sa obtineti informatia direct de la sursa, atunci acesta este locul potrivit pentru a 
afla mai multe despre TCP. În fond, Cerf este unul dintre inventatorii TCP-ului. Capitolul 7 este o 
prezentare exactă a TCP, în care se arată cum trebuie interpretată informaţia furnizată de uneltele 
de analiză a protocoalelor și management al rețelelor. Alte capitole expun aspecte legate de UDP, 
IGMP, ICMP si ARP. 


Kurose si Ross, Computer Networking: A Top-Down Approach Featuuring the Internet 

Capitolul 3 se referă la nivelul transport si conţine o cantitate importantă de informatie despre 
TCP si UDP. Sunt discutate de asemenea protocoalele start-stop si cu revenire cu n pași examinate 
în capitolul 3. 


Mogul, „IP Network Performance” 

În ciuda titlului acestui articol, el tratează cel putin, dacă nu ceva mai mult, performanţele TCP- 
ului și ale reţelelor în general, apoi performanţele IP-ului în particular. Este plin de îndrumări utile și 
reguli de aur. 


Peterson si Davie, Computer Networks: A Systems Approach 
Capitolul 5 se referă la UDP, TCP și alte câteva protocoale înrudite. Sunt tratate pe scurt și as- 
pecte legate de performanţele rețelelor. 


Stevens, TCP/IP Illustrated, Vol. 1 
Capitolele 17-24 furnizează o tratare cuprinzătoare a TCP-ului, ilustrată prin exemple. 


9.1.7 Nivelul aplicaţie 


Bergholz, „Extending Your Markup: An XML Tutorial” 
O introducere scurta si directa in XML pentru incepatori. 


Cardellini et. al, The State-of-the-Art in Locally Distributed Web-Server Systems 

Pe măsură ce serviciul Web crește în popularitate, unele situri Web sunt nevoite să utilizeze un 
număr mare de servere pentru a putea face fata traficului. Partea dificilă în construirea unei ferme 
de servere o constituie distribuirea încărcării între mașini. Acest îndrumar practic acoperă acest as- 
pect în detaliu. 


Berners-Lee et. al, „The World Wide Web” 

O perspectivă asupra Web-ului și a direcţiei sale de evoluţie prezentată de persoana care l-a in- 
ventat si de câţiva colegi de la CERN. Articolul se concentrează asupra arhitecturii Web, URL-uri, 
HTTP și HTML, cât si asupra direcțiilor de dezvoltare viitoare. 

Choudbury et. al, „Copyright Protection for Electronic Publishing on Computer Networks” 

Desi numeroase carti si articole descriu algoritmi criptografici, putine descriu modul in care aces- 
tia pot fi folosiți pentru a împiedica utilizatorii să redistribuie documentele pe care au dreptul sa le 
decripteze. Acest articol descrie o varietate de mecanisme care poate ajuta protecţia drepturilor de 
autor în era elecrtronică. 


Collins, „Carrier Grade Voice over IP” 

Dacă ati citit lucrarea scrisă de Varshney et. al și doriti să aflați toate detaliile despre transmisia 
de voce peste IP utilizând protocolul H.323, acesta este locul potrivit. Deși cartea este lungă și cu- 
prinde multe detalii, este concepută ca un îndrumar practic și nu necesită cunoștințe anterioare de 
ingineria sistemelor telefonice. 


Davison, „A Web Caching Primer” 
Pe măsură ce Web-ul crește în dimensiuni, tehnica de ascundere (caching) devine esenţială pen- 
tru a obţine performanţe bune. Lucrarea se constituie într-o scurtă introducere în “Web caching”. 


Krishnamurthy și Rexford, Web Protocols and Practice 

Este dificil să găsești o lucrare mai cuprinzătoare despre toate aspectele Web-ului decât aceasta. 
Sunt tratate aspecte legate de clienţi, servere, proxy-uri și ascundere. Există de asemenea capitole 
despre măsurători de trafic Web cât și despre cercetările prezente în acest domeniu. 


Rabinovich si Spatscheck, Web Caching and Replication 

Lucrarea este o investiţie buna pentru o tratare cuprinzătoare a conceptelor de “Web caching” si 
replicare. Proxy-uri, cache-uri, încărcare, reţele cu livrare după conţinut, selecția serverelor și multe 
altele sunt prezentate în detaliu. 


Shahabi et. al, „Yima: A Second-Generation Continuous Media Server” 

Serverele multimedia reprezintă sisteme complexe ce trebuie să rezolve probleme ca planificarea 
procesoarelor, localizarea fișierelor pe disc, sincronizarea fluxurilor și altele. Cu trecerea timpului, s- 
au făcut progrese în proiectarea lor. O imagine de ansamblu asupra arhitecturii recente a unui astfel 
de sistem este prezentată în această lucrare. 


Tittel et. al, Mastering XHTML 

Două carți într-un singur volum, acoperind cel mai nou standard în materie de limbaje de marcaj. 
Mai întâi este descris limbajul XHTML, cu accent asupra diferențelor fata de HTML, apoi este pre- 
zentat un ghid cuprinzător al etichetelor, codurilor și caracterelor speciale utilizate în XHTML 1.0. 


Varshney et. al, „Voice over IP” 
Cum funcționează serviciul de voce peste IP și dacă va înlocui această tehnologie reţeaua comu- 
tată de telefonie publică puteți afla citind această lucrare. 


9.1.8 Securitatea rețelelor 


Anderson, R., „Why Cryptosystems Fail” 

Dupa parerea lui Anderson, securitatea sistemelor bancare este firava, dar nu datorita intrusilor 
inteligenti care sparg DES-ul pe PC-urile lor. Problemele reale sunt foarte variate, de la angajati 
necinstiti (un angajat de banca schimband adresa de posta a unui client cu a sa, pentru a intercepta 

numărul cărții de credit și numărul de PIN) la erori de programare (acordarea aceluiași cod PIN 
tuturor clienţilor). Este deosebit de interesant răspunsul dat de bancă atunci când se confruntă cu o 
eroare: sistemul nostru este perfect si, ca urmare, toate greșelile trebuie să se datoreze erorilor sau 
fraudelor clienților. 


Anderson, Security Engineering 

Într-o anumită măsură, această carte este versiunea de 600 de pagini a lucrării „Why Cryptosys- 
tems Fail”. Are o abordare mai tehnică decât Secrets and Lies dar mai putin tehnică decât Network 
Security (descrisă mai jos). După o introducere a tehnicilor de bază de securitate, sunt dedicate capi- 
tole întregi diverselor aplicaţii, printre care aplicaţii bancare, comanda și controlul instalațiilor nu- 
cleare, imprimarea documentelor secrete, biometrie, securitatea fizică, războiul electronic securita- 
tea telecomunicatiilor, comerț electronic și protecția copyright-ului. A treia parte a lucrării se referă 
la politici, management și evoluţia sistemului. 


Artz, „Digital Steganography” 

Steganografia isi are originile în Grecia antică, unde ceara era folosită pentru a acoperi inscriptii- 
le făcute pe planse de lemn, asigurându-se astfel secretul mesajelor. În prezent, sunt utilizate alte 
tehnici, dar scopul rămâne același. Există diverse metode de a ascunde informaţia în imagini, fluxuri 
audio și alte purtătoare despre care se vorbește în această lucrare. 


Brands, Rethinking Public Key Infrastructures and Digital Certificates 

Mai mult decât o introducere cuprinzătoare în utilizarea certificatelor digitale, aceasta este si o 
importantă lucrare de avocatură. Autorul are convingerea că documentele de identitate pe suport de 
hârtie sunt depășite și ineficiente și că certificatele digitale pot fi utilizate pentru aplicaţii ca votul 
electronic, administrarea drepturilor digitale si chiar ca înlocuitor pentru bani gheață. Autorul atrage 
atenţia asupra faptului că, dacă nu se folosește criptarea PKI, Internetul ar putea deveni un instru- 
ment de supraveghere pe scară largă. 


Kaufman et. al, Network Security ediţia a 2-a 

Această carte demnă de încredere și adesea spirituală este primul loc unde trebuie să căutaţi in- 
formaţii despre securitatea reţelelor, despre algoritmii si protocoalele utilizate. Se explică pe larg și 
cu multe exemple algoritmi și protocoale cu chei secrete și publice, criptarea mesajelor, autentifica- 
rea, Kerberos, PKI, Ipsec, SSL/TSL și securitatea poștei electronice. Capitolul 26 care tratează sub- 
iecte de securitate într-o maniera „folclorică” este o adevarată nestemată. În domeniul securității, 
diavolul se ascunde în detalii. Oricine își propune să proiecteze un sistem de securitate care va fi uti- 
lizat în practică are ce învăţa din sfaturile ancorate în realitate prezente în acest capitol. 


Pohlmann, Firewall Systems 

Zidurile de protecţie (firewall) reprezintă pentru cele mai multe reţele prima (si ultima) linie de- 
fensivă împotriva atacatorilor. Această carte descrie cum funcționează și ce face un zid de protecție, 
de la cele mai simple ziduri de protecţie bazate pe software menite să protejeze un singur PC până la 
echipamente avansate ce sunt situate între o rețea privată si conexiunea la Internet. 


Schneier, Applied Criptography, ediţia a 2-a 

Acest compendiu monumental este cel mai mare coșmar al NSA: o singură carte care descrie fi- 
ecare algoritm criptografic cunoscut. Pentru a face situaţia și mai rea (sau mai bună, depinde de 
punctul dumneavoastră de vedere) cartea conţine cei mai multi algoritmi ca programe ce pot fi exe- 


756 RECOMANDĂRI DE LECTURĂ ȘI BIBLIOGRAFIE CAP. 9 


cutate (in C). Mai mult, sunt furnizate peste 1600 de referinţe la literatura criptografică. Desi nu este 
pentru începători, dacă vreți cu adevărat să păstraţi secrete fișierele dumneavoastră, atunci citiți 
această carte. 


Schneier, Secrets and Lies 

Dacă citiți Applied Criptography din scoarță în scoarță, veţi afla tot ce este de știut referitor la al- 
goritmi criptografici. Daca mai citiți apoi si Secrets and Lies din scoarță în scoarță (ceea ce nu poate 
fi făcut într-un timp scurt), veţi afla că algoritmii criptografici nu reprezintă totul. Majoritatea brese- 
lor de securitate nu se datorează unor algoritmi greșiti sau cheilor de criptare prea scurte, ci scurgeri- 
lor din mediul securizat. Sunt prezentate exemple fără sfârșit despre amenințări, atacuri, defensivă, 
contraatacuri și multe altele. Pentru o expunere non-tehnică și fascinantă asupra securităţii compu- 
terelor în cel mai larg sens posibil, aceasta este cartea potrivită. 


Skoudis, Counter Hack 

Cel mai bun mod de a opri un hacker este să gândești ca un hacker. Această carte descrie viziu- 
nea hacker-ilor asupra rețelelor și argumentează că securitatea ar trebui să fie parte integrantă din 
proiectarea unei reţele și nu un adaos bazat pe o anumită tehnologie. Lucrarea acoperă toate tipuri- 
le uzuale de atacuri, printre care cele de tip „inginerie socială” care profită de faptul că utilizatorii nu 
sunt întotdeauna familiari cu măsurile de securitate necesare în utilizarea calculatoarelor. 

